@156B
,,YI DAM BCAS PA RDZOGS PA DANG, ,TING NGE 'DZIN RTZE GCIG GYUR PA'AM, ,MTSAN MA BRTAN PO THOB PA NA, ,DBEN PA'I GNAS SU SONG NAS NI, ,SNGAGS KYI BRTUL ZHUGS SPYAD PAR BYA, ,SKU GZUGS SAM NI 
MTSAN MA LA, ,TING 'DZIN SPRO BSDU GSAL BAR BYA, ,SGRUB RDZAS LA YANG DE BZHIN TE, ,BRKYANG BSKUM TZAM YANG SPANGS NAS NI, ,SEMS NI CUNG ZAD NYAMS MI BYA, ,NAM ZHIG MTSAN MA BYUNG BA NA, ,THE TSOM MED PAS DNGOS GRUB BLANG, ,'DI LTA STE BSNYEN PAS RTAGS BYUNG 

@157A
*, ,BA DANG SGRUB PA BRTZAM PAR BYA STE, SHIN TU DBEN PA'I GNAS SU MAndALA BYA STE, DER LHA'I RTEN BZHUGS SU GSOL TE, MCHOD PA'I RDZAS DANG DNGOS GRUB KYI RDZAS KYANG GZHAG GO, ,YANG MCHOD PA GZHAN YANG BSHAMS LA, DANG PO BSNYEN PA'I DUS JI LTA BA 
BZHIN MCHOD NAS, DE NAS BDAG DAM TSIG SEMS DPAR GSAL BA'I THUGS KA NAS YI GE'I 'OD ZER 'PHROS PAS, PHYOGS BCU'I SANGS RGYAS SPYAN DRANGS NAS SKU'AM MTSAN MA LA BSTIM STE, NAM SKU 'DZUM PA'AM ME TOG 'BAR BA'AM, BDUG PA DRI DANG LDAN PA'AM 
RDZAS KHOL BA DANG, DRO BA DANG DUD PA 'THUL BA NA BRTAN PA'I SEMS KYIS THE TSOM MED PAR MCHOD PA'I SA LHA LA PHUL TE, LAG PA G-YAS KYIS BLANGS LA THUGS KAR BSTIM, DNGOS GRUB KYI RDZAS LAG PA G-YON GYIS BLANGS LA GTAD DO, THE TSOM SKYES NA BAR CHAD DU 'GYUR RO, ,, 
'DI NI SGRUB PA STE DNGOS GRUB BLANG BA'I THABS SO, ,DE PHAN CHAD BRDZUN DANG, MA THOS PA'I CHOS MNGON DU 'GYUR TE, RIG PA 'DZIN PA'I SA LA GNAS NAS, 'GRO BA JI LTAR 'DUL BA BZHIN DU LAS RNAM PA BZHI THOGS PA MED DO, ,MTSAN MA JI LTA BA BZHIN MA BYUNG NA YANG, 'JIG RTEN 
NA TSE RING, LOBS SKYEN, LAS RNAM PA BZHI 'GRUB PO, ,GZHAN DU SKAL PA BZANG POR SBYOR RO, ,DE LA GNAS GSUNGS PA NI, RNAM PA SNA TSOGS RI DGON DANG, ,CHU KLUNG 'BAB CHU RNAMS DANG NI, ,DUR KHROD DBEN ZHING NYAMS DGA' BAR, ,SGRUB PA DAG NI BRTZAM 
PAR BYA, ,DE LA BRTUL ZHUGS NI, SKYE BO MED PA'I NAGS TSAL DU, ,SNGAGS PAS LHA YI BRTUL ZHUGS SPYAD, ,ZAS LA GTZANG SME MI LTA ZHING, ,YUL LA BZANG NGAN BYED MI BYA, ,TING NGE 'DZIN LAS MI NYAMS SHING, ,PHYAG RGYA BCA' BA'AM BZUNG BA NI, ,LHAR BCAS 
'JIG RTEN PHYAG MI BTZAL, ,GLANG PO LA YANG LAM MI GZUR, ,RKANG PA BRAG RIR THOGS MED 'GRO, ,KHA NAS GSANG SNGAGS RGYAL PO ZLOS, ,'DI NI SNGAGS KYI BRTUL ZHUGS BSTAN, ,DE LA MTSAN MA BZHAG PA NI, ,MAndALA BYI DOR BYAS PA LA, ,LUGS MA RI MO LA SOGS 

@157B
DANG, ,DE BZHIN BE CON RAL GRI DANG, ,TRI SH'UL 'KHOR LO LA SOGS PA, ,MTSAN MA LEGS BYAS MDUN DU GZHAG ,DE LA MCHOD RDZAS NI, ME TOG BDUG PA MAR ME DRI, ,BSHOS DANG MCHOD YON SOGS PA DANG, ,BZA' DANG BCA' BAR SBYAR BA YI, ,GTOR MA SNA 
TSOGS GZHAG PAR BYA, ,DE LA DNGOS GRUB KYI RDZAS NI, BA SER BA YI MAR GSAR DANG, ,SBRANG RTZI KHA RAR BCAS PA DAG ,ZA MA TOG GAM PA RUR GZHAG ,DE LA DAM TSIG GI TING NGE 'DZIN NI, BDAG NYID 'JAM PA'I RDO RJER GSAL, ,THUGS KA'I NYI MA'I SNYING PO LA, , 
BZLAS PA'I YIG 'BRU BSAM PA NI, ,CHU ZLA DAG GAM GZUGS BRNYAN BZHIN, ,GCIG DANG DU MA BRAL PAR BSGOM, ,DE LA 'PHRO DANG 'DU BA NI, CHU RLABS DAG GAM NYI ZER BZHIN, ,'OD ZER 'PHROS PA'I SBYOR BA LAS, ,SANGS RGYAS KUN GYI SKU GSUNG THUGS, ,'OD 
ZER TSUL DU BSDUS NAS NI, ,MTSAN MA'AM DNGOS GRUB RTEN LA BSTIM, ,DE LA DNGOS GRUB KYI RTAGS NI, SKU GZUGS 'DZUM DANG MTSAN MA 'BAR, ,MAR NI GOL BA MCHOG TU BSHAD, ,DUD PA 'THUL BA 'BRING YIN TE, ,DRO BA DAG NI THA MA'O, ,DE LA DNGOS GRUB BLANG BA'I 
THABS NI, DANG POR MCHOD RDZAS LHA LA DBUL, ,DE NAS SGRUB RDZAS BDAG NYID BTUNG, ,DE LA DNGOS GRUB KYI GEGS NI, SEMS G-YENGS PA'AM RMUGS DANG NYID, ,DANGS PA BAR CHAD 'GYUR BA'AM, ,THE TSOM SKYES NA DNGOS GRUB MED, ,DE LA GRUB PA'I DUS NI, BSNYEN 
PA'I RDZOGS GYUR PHYIN CHAD NI, ,ZLA BA DRUG GIS 'GRUB PAR BSHAD, ,GAL TE GRUB PAR MA GYUR NA, ,DE BZHIN LAN GSUM BRTZAM PAR BYA, ,DES KYANG GRUB PAR MA GYUR NA, ,DRAG SHUL TSUL BZHIN ZHAG BDUN BSGRUB, ,DE LAS PHYIR 'BAD MED PAR BSHAD, ,DE LA 
DRAG SHUL GYI TING NGE 'DZIN NI 'DI YIN TE, KYO BA RDO RJE 'BAR BA NI, ,GNAM LCAGS ZHUN MA 'DRA BA DAG ,RANG GI SNYING LAS 'OD 'PHROS TE, ,KYO BA YE SHES THUGS NAS DRANGS, ,RDO RJE 'BAR BAS DBAB BYAS NAS, ,YANG DANG YANG DU GZHUG PAR BYA, ,SGRUB PA'I CHO GA SLOB 

@158A
*, ,DPON ZHI BA'I YE SHES KYIS MDZAD PA RDZOGS SO,, 