@81B
#, ,RGYA GAR SKAD DU, AAshtA MA H'A STH'A NA TZEE TYA STO TRA, BOD SKAD DU, GNAS CHEN PO BRGYAD KYI MCHOD RTEN LA BSTOD PA, 'JAM DPAL GZHON NUR GYUR PA LA PHYAG 'TSAL LO, ,'GRO BA'I BLA MA GCIG PU LUMB'IR BLTAMS, ,SER SKYA'I GRONG KHYER GZHI RU GNAS PAR MDZAD, ,YON TAN 
RIN CHEN BYE BAS BRGYAN PA YI, ,BDE GSHEGS MCHOD RTEN RNAMS LA PHYAG 'TSAL LO, ,MA GA DH'A YI BYANG CHUB SHING DRUNG DU, ,CHU BO NEE RANYDZA NA ZHES BYA BA'I, ,'GRAM BZHUGS MCHOD RTEN YON TAN RGYA CHE BA, ,BYANG CHUB RTEN DU GYUR LA PHYAG 'TSAL LO, ,KA SHI KA YI B'A R'A nA S'I RU, ,CHOS KYI 'KHOR 
LO RNAM GROL RMAD BYUNG NI, ,NYON MONGS SGRIB PA RNAM PAR GCOD MDZAD PA, ,YE SHES MCHOD RTEN BZHI LA PHYAG 'TSAL LO, ,MNYAN DU YOD PAR GZHAN STOBS TSAR BCAD NAS, ,DZE TA'I TSAL DU CHO 'PHRUL CHEN PO BSTAN, ,SA GSUM DGONGS PA MCHOG TU BSGRUB MDZAD PA, ,MU STEGS 
PHAM MDZAD MCHOD RTEN PHYAG 'TSAL LO, ,GRONG KHYER DAM PA MCHOG NI GSAL LDAN DU, ,LHA RNAMS GNAS GSHEGS BLA NA MED PAR BABS, ,ZHABS LA TSANGS DBANG COD PAN GYIS MCHOD PA, ,SUM CU'I LHAS MCHOD MCHOD RTEN PHYAG 'TSAL LO, ,DGE 'DUN DBYEN DU SNGAR GYUR LAS, , 
STON PA'I NYAN THOS RAB MTHUN PA, ,RGYAL PO'I KHAB KYI 'OD MA'I TSAL, ,BYAMS NGES MCHOD RTEN PHYAG 'TSAL LO, ,SKU TSE 'DU BYED BTANG BA LAS, ,SLAR YANG SKU TSE BYIN BRLABS PA, ,RNAM GROL YANGS PA CAN GYI NI, ,BYIN RLABS MCHOD RTEN PHYAG 'TSAL LO, ,KU SHA'I GRONG DU 'GRO BA 

@82A
*, ,RNAMS; ,DGE BA LA NI SBYOR MDZAD CING, ,'GRAN MED GYAD GNAS ZUNG GI TSAL, ,MCHOD RTEN MYA NGAN 'DAS PHYAG 'TSAL, ,SH'AKYA THUB MCHOD RTEN BRGYAD PO DAG ,PHYOGS BCU GZHAN DANG GZHAN RNAMS NA, ,BZHUGS PA'I CHOS SKU KUN LA 'DUD, ,ZHI LA RTAG TU SPYIS PHYAG 
'TSAL; ,'DI LTAR SPROS PA KUN BRAL DPE MED RTAG CING DAG PA'I NGO BO NYID, ,SANGS RGYAS CHOS SKU MKHA' LTAR 'GRO BA LA KHYAB YANG DAG PHYAG 'TSAL BAS, ,BSOD NAMS GANGS RI'I KHA DOG LTAR DKAR BDAG GI RGYUD LA GANG BSAGS PA, ,DES NI SEMS CAN MA LUS TING 'DZIN BDE RTOGS BYANG CHUB 
THOB PAR SHOG ,GNAS CHEN PO BRGYAD KYI MCHOD RTEN LA BSTOD PA, SLOB DPON CHEN PO 'PHAGS PA KLU SGRUB KYIS MDZAD PA RDZOGS SO,, 