@157B
#, ,RGYA GAR SKAD DU, SARBA MAndALA AA NUTA BITA RA SHA SRA PANYTZA 
BIDHI N'A MA, BOD SKAD DU, DKYIL 'KHOR THAMS CAD KYI RJES SU 'JUG PA'I CHO GA LNGA BA ZHES BYA BA, DPAL RDO RJE SEMS DPA' LA PHYAG 'TSAL LO, ,GANG ZHIG THOG MTHA' KUN GZIGS SHING, ,THAMS CAD DON 'BYUNG GSANG BA'I TSUL, ,PHYAG RGYA'I BDAG NYID MA 'DRES STOBS, ,RIGS 
KUN 'KHOR LO'I GNAS RDZOGS SHOG ,RANG BZHIN DPA' BO KUN DU SNANG, ,'JOMS BYED CHOS KUN MA 'DRES PA, ,YON TAN TSOGS BDAG ROL PA'I SKU, ,RIGS KYI LHA MO TSOGS RGYAL SHOG ,DNGOS MED GSANG BA'I PHYAG RGYA CHE, ,DE DAG MA LUS MTHA' SEL MDZAD, ,KUN 'BYUNG 
KUN GYI BDAG NYID DON, ,THABS MANG CHO GA RDZOGS PAS GSAL, ,DER 'JUG DE YI GNAS LDAN PA, ,SGRA YI RGYUN GYIS DON TSOGS BSKYED, ,MNGON 'BYUNG GNAS KUN 'GRUB BYED PA'I, ,DKYIL 'KHOR THABS RNAMS 'JUG PAR BSHAD, ,DKYIL 'KHOR THAMS CAD RJES BSTAN PA'I, , 
'JUG THABS CHO GA LNGA PA'I DON, ,STON PA'I LUNG LAS GSAL BSHAD PA, ,GZHUNG 'DI BSDU BAR 'OS PA YIN, ,DON KUN 'DOD PA'I RNAL 'BYOR BDAG ,THABS KYI CHO GA MANG PO YIS, ,DER 'JUG LAM KUN RDZOGS BYED PAS, ,DRI MED DAG PA'I RGYUD GZUNG MDZAD, ,JI LTAR GSANG SNGAGS 
LEGS SBYAR BAS, ,DNGOS GRUB TSUL MANG THOB 'GYUR BA, ,DON DAM BYA BA MTHAR PHYIN BAS, ,GZHAN DAG DON TSOGS RNAM PAR DAG ,MYUR BAR PHYAG RGYA SNGAGS SOGS 'JUG ,BLA MED DNGOS GRUB DON KUN RTOGS, ,BSTAN PA'I TSUL GYIS GDAMS PA'I RGYUN, ,JI LTAR BYA BA'I SGO STON BYED,, 

@158A
*, ,SHIN TU SPYANG DKA'I LAS RNAMS DAG ,RANG SNGAGS RTEN 'BREL MTHU YIS 'GRUB, ,TSUL RNAMS MA NYES DUS MTSUNGS 'JIGS, ,GNAS DANG GNAS PA'I TSOGS RNAMS RGYAS, ,RGYAS PAR 'DI DAG KUN BSTAN PHYIR, ,THABS MANG TSUL GYIS THEG PA KUN, ,NGO BO BYANG 
CHUB SEMS GNAS SKYONG, ,RANG BZHIN BSKYED DU MED PA'I CHOS, ,GZHAN DAG THEG CHEN MCHOG ZHUGS PAS, ,SNGAGS TSUL 'DUS PA'I CHO GA SHES, ,BYIN RLABS BRDA DON YON TAN GNAS, ,DBANG BSKUR BYANG CHUB RJES SU SLOB, ,RANG SEMS RNAM DAG DRI MA MED, ,GSANG SNGAGS CHO 
GA RDZOGS PAR 'GYUR, ,DES NI DNGOS GRUB KUN THOB CING, ,PHRIN LAS BYA BA 'GAG PA MED, ,DANG POR BDAG GZHAN SRUNG 'DOD PAS, ,BSOD NAMS YE SHES TSOGS GNAS BYA, ,DE DAG 'GRUB BYED YAN LAG GZHAN, ,DNGOS KUN GSANG BA BSTAN PA'I SGO, ,THOG MAR SKYABS SU 'GRO BA YIS, , 
RTEN GNYIS DAG PAR SPYANG BYA BA, ,DE DAG THUN MONG KHYAD PAR GYIS, ,MNGON PAR 'GYUR BA'I DON CHEN 'GRUB, ,SANGS RGYAS CHOS DANG DGE 'DUN LA, ,DUS KUN SKYABS SU 'GRO BYAS NA, ,GZHAN GYI PHYOGS RNAMS 'JIG BYED CING, ,BAG MED 'KHRUG PA'I NAD KUN ZHI, ,RGYAL BA'I 'KHOR 
DU GYUR PA'I PHYIR, ,RANG GI SDOM PA DAM TSIG GZUNG, ,DE YANG RGYA CHE BLO DMIGS TE, ,MA LUS KHAMS RNAMS KUN DU SPYAD, ,JI SRID RTOG PA'I RGYUN GNAS PA, ,DE SRID RTOG PAS NYEN PAR 'GYUR, ,'DI DAG SLOB DPON LA BRTEN TE, ,DAM PA'I RJES SU GZHOL BAR BYA, ,RKANG GNYIS RNAMS 
KYI GTZO BO MCHOG ,SANGS RGYAS MCHOG LA BDAG SKYABS MCHI, ,ZHI SOGS 'DOD CHAGS SOGS 'JOMS PA'I, ,THEG CHEN CHOS LA SKYABS SU MCHI, ,THUGS RJES DON MI GTONG BA YI, ,SPYOD BCAS DGE 'DUN LA SKYABS GSOL, ,DUS 'DI DAG NAS GZUNG BYAS TE, ,JI SRID SNYING PO BYANG CHUB 
BAR; ;DAD BRTZON GUS PAS DE DAG KUN, ,MYA NGAN 'DAS PA'I DON DU GZUNG, ,SROG GCOD PA YI SEMS CAN DANG, ,GZHAN GYI NOR LA 'PHROG PA DANG, ,'DOD PA LOG PAR G-YEM BA DAG ,SEMS CAN DMYAL BAR MYUR DU 'GRO, ,DBYEN BYED PA DANG TSIG RTZUB DANG, ,BRDZUN DU SMRA ZHING MI 

@158B
SDOM DANG, ,BYIS PA 'CHAL BA SMRA BA RNAMS, ,SO SO SKYE BO SLU BAS BCINGS, ,GZHAN GYI SPYOD LA BRNAB SEMS DANG, ,GNOD SEMS DAG NI MANG BA DANG, ,MI GANG LTA BA LOG ZHUGS PA, ,NGAN 'GRO DAG TU 'GRO BAR 'GYUR, ,DES NA LUS KYI SDIG GSUM DANG, ,DAG GI SDIG PA RNAM PA 
BZHI, ,YID KYI GSUM PO MA LUS RNAMS, ,SDIG PA'I LAS KUN ZAD BYED 'BAR, ,DES NI NGAN 'GROR LHUNG BAS NA, ,BAG MED LAS KUN BSHAGS PAR BGYI, ,'DI DAG BDAG GIS MI BGYID CING, ,GZHAN LA'ANG GDAMS PAR MI BYED DE, ,DUS KUN MA 'DRES RGYA CHEN BLOS, ,NYIN 
MTSAN DRAN PAS BSHAGS PAR BYA, ,KHYAD PAR SO SOR THAR PA'I TSUL, ,RTZA BA BZHI DANG YAN LAG TSOGS, ,RNAM BZHI 'KHOR TSOGS BCAS SDOM GANG, ,CI NUS BDAG GIS BLANG BYA ZHING, ,STON PA SLOB DPON LA SOGS MDUN, ,BSGO BA'I BKA' DON DAM PA GZUNG, ,CI NAS 
'GRO KUN BSGRAL BA'I PHYIR, ,DKON MCHOG GSUM LA SKYABS 'GRO'I DON, ,YUN RING MANG DU SPEL BA'I YID, ,PHYOGS RNAMS KUN DU RGYAS PAR GZUNG, ,STONG GSUM 'JIG RTEN MA LUS KYI, ,'GRO DRUG SEMS CAN THAMS CAD LA, ,BYAMS PA'I SEMS NI SNGON 'GRO BAS, ,SDUG BSNGAL 
GSUM DANG BRGYAD SOGS KYIS, ,GDUNGS PA RNAMS LA BLTA BYAS LA, ,BDE DANG SDUG BSNGAL BRJE BYAS TE, ,KUN GYI BDE BA THOB 'GYUR NA, ,BDAG NYID SDUG BSNGAL GYUR KYANG BLA'I, ,'GRO DON BSGRUB PAR BYA BA'I PHYIR, ,THABS MANG RNAM PA SNA TSOGS KYIS, ,JI LTA JI LTAR 'DUL 'GYUR BA, , 
DE LTA DE LTAR 'GRO BA RNAMS, ,SDUG BSNGAL RGYU DANG DE NYID LAS, ,GROL ZHING THAR BAR BYAS NAS NI, ,BDE DANG LDAN PAR BYA BA DANG, ,BLA MED 'BRAS BU THOB BYA'I PHYIR, ,DANG PO BDAG NYID BSGRAL BYAS NAS, ,MI LDOG SEMS KYIS DAM BCAS TE, ,SMON PAS RDZU 'PHRUL DPAG MED DANG, ,ZHI GNAS 
LHAG MTHONG MNGON SHES SOGS, ,THOGS PA MED PAR 'BYUNG BA YIS, ,MYUR DU MTHU STOBS BRTAS GYUR NAS, ,G-YENG MED 'GRO DON BRTZON BYED CING, ,DBUGS DBYUNG THEG CHEN LAM LA DGOD, ,DUS GSUM BZHUGS PA'I SANGS RGYAS DANG, ,DBYER MED SLOB DPON MNYES BYAS 

@159A
*, ,LA; ,YANG DANG YANG DU PHYAG 'TSAL ZHING, ,GSOL BTAB LAM LA GNAS PAR BYA, ,PHYOGS BCUR BZHUGS PA'I RGYAL SRAS KUN, ,MA LUS PHYOGS NAS DGONGS SU GSOL, ,BDAG GIS ME TOG PHRENG SOGS KUN, ,KHYED LA LEGS PAR DBUL BAR BGYI, ,MAndALA 
BZANG BCAS MCHOD PA'I TSOGS, ,GNAS 'DIR RGYAS PAR BKOD BYAS PAS, ,DE DAG 'KHOR TSOGS MNYES GYUR CIG ,SDOM PA'I MAN NGAG SBYIN PAR BSAM, ,DUS DE NYID NAS JI SRID PAR, ,ZHAL GCIG PAR YANG LAN GSUM SOGS, ,'GRO DON DMIGS PA RGYA CHEN GYIS, , 
BYANG CHUB SEMS MCHOG BSKYED PAR BYA, ,BRIS SKU LA SOGS RTZE GCIG TU, ,THAL SBYAR GUS PAS 'DUG BYAS TE, ,BLA MED BYANG CHUB 'DOD PA YIS, ,SEMS NYID RGYA CHER NGES PAR BSKYED, ,PHYOGS BCU DAG NA BZHUGS PA YI, ,SANGS RGYAS BYANG CHUB SEMS DPA' RNAMS, ,GZHAN 
DU DBYE BA MED PA'I THUGS, ,DUS 'DIR BDAG LA DGONGS SU GSOL, ,BDAG MIN 'DI ZHES BGYI BA YI, ,SKYE BA 'DI DANG GZHAN DAG TU, ,SBYIN PA LAS BYUNG BSOD NAMS DANG, ,TSUL KHRIMS LAS BYUNG BSOD NAMS DANG, ,BSGOMS PA LAS BYUNG BSOD NAMS KYIS, ,DGE RTZA BDAG GIS 
BGYIS PA DANG, ,BGYID DU STZAL BA NYID DANG NI, ,GZHAN YANG RJES SU YI RANG BA'I, ,DGE BA'I RTZA BA DE DAG GIS, ,JI LTAR SNGON GYI DE BZHIN GSHEGS, ,RGYAL BA SRAS DANG BCAS PA RNAMS, ,BLA NA MED PA'I BYANG CHUB TU, ,THUGS MCHOG RIN CHEN BSKYED PA LTAR, ,BDAG MING 'DI ZHES 
BGYI BAS KYANG, ,DUS 'DI NAS NI GZUNG BYAS TE, ,BLA MED YANG DAG RDZOGS PA YI, ,BYANG CHUB CHEN POR SEMS BSKYED DE, ,RGYAL BA RNAMS KYI RJES SU SLOB, ,SNGON TSE 'PHAGS PA 'JAM DPAL GYIS, ,JI LTAR BYANG CHUB SEMS RGYA CHEN, ,GRONG KHYER RGYAL BA'I RGYAL POR GYUR, ,RDZOGS 
PA'I BYANG CHUB SEMS BSKYED CING, ,'GRO BA THAMS CAD DON DU GNYER, ,DE DAG 'KHOR BA LAS BSGRAL LO, ,GNOD SEMS DUS MIN KHRO BA DANG, ,SER SNA DANG NI PHRAG DOG NYID, ,DENG NAS BZUNG STE BYANG CHUB DAG ,THOB 'GYUR DON GZHAN DAG KYANG SPANG, ,DGE BA BCU SOGS SPYAD BYA 

@159B
ZHING; ;SDIG DANG 'DOD PA SPANG BAR BYA, ,TSUL KHRIMS SDOM PA LA DGA' BAS, ,SANGS RGYAS RJES SU BSLAB PAR BYA, ,BDAG NYID MYUR BA'I TSUL GYIS NI, ,BYANG CHUB THOB PAR MI SPRO ZHING, ,SEMS CAN GCIG GI RGYU YIS NI, ,PHYI MA'I MU MTHAR GNAS PAR BGYI, ,TSAD MED BSAM 
GYIS MI KHYAB PA, ,ZHING KHAMS RNAM PAR SPYANG BAR BYA, ,MING LAS GZUNG BA BYAS PA DAG ,PHYOGS BCU DAG TU RNAM MANG THOS, ,BDAG GI LUS DANG NGAG GI LAS, ,CI NUS SU NI DAG PAR BYA, ,YID KYI LAS KYANG DAG BYA ZHING, ,MA DAG PA RNAMS MI BYA'O, ,MA BRGAL BA RNAMS BSGRAL 
BA DANG, ,MA GROL BA RNAMS GROL BYA ZHING, ,DBUGS MA PHYIN PA DBUGS PHYUNG NAS, ,SEMS CAN MYA NGAN 'DAS LA DGOD, ,SANGS RGYAS CHOS DANG TSOGS RNAMS LA, ,BYANG CHUB BAR DU SKYABS SU 'CHI, ,BDAG GI SBYIN SOGS 'DI DAG GIS, ,'GRO LA PHAN PHYIR SANGS RGYAS SHOG , 
BYANG CHUB SMON PA'I SEMS DANG NI, ,'JUG PA'I SEMS DAG CI NUS PAS, ,YUL NGAN GNOD PA CI BYUNG YANG, ,DE LAS BZLOG STE YANG DAG BZUNG, ,SNYING STOBS CHE ZHING DPA' BA YIS, ,LAS GZHAN RNAM PAR SPANG BYA STE, ,BSAM PA RTZE GCIG GNAS PA DANG, ,DAD BRTZON DGE BA'I 
LAS KUN GYIS, ,MI MTHUN PHYOGS RNAMS KUN SPANGS SHING, ,SHES RAB RNAM GSUM BSKYED BYAS NAS, ,LOG SEL RI BO THAMS CAD 'JOMS, ,DRAN DANG SHES BZHIN BSKYED BYAS PAS, ,RTAG TU 'GRO DON BRTZON PAR BYED, ,GROGS 'DIS BDAG GZHAN GROL BAR BYED, ,BYANG SEMS 
'PHEL BAR BYED PA NI, ,RNAM PA BZHIR NI SHES BYA STE, ,SROG GI PHYIR YANG BSAMS BZHIN DU, ,BRDZUN TSIG SMRA BAR MI BYED DANG, ,LHAG PA'I BSAM PA RNAM DAG PAS, ,DUS KUN DU NI GNAS BYA ZHING, ,SEMS CAN RNAM PA THAMS CAD LA, ,G-YO SGYUS SLU BAR MI BYA DANG, ,SEMS BSKYED 
BYANG CHUB SEMS DPA' LA, ,STON PA'I 'DU SHES BSKYED BYA ZHING, ,YANG DAG PAR NI YON TAN DAG ,PHYOGS BCU'I ZHING KHAMS RJOD PAR BYED, ,SEMS CAN GANG ZHIG DGE BA DANG, ,BKOD BYA DE DANG NYAN THOS SOGS, ,THEG PA DMAN PAR MI SBYOR ZHING, ,YANG DAG BYANG CHUB SEMS 

@160A
*, ,DPA' CHE, ,BYANG SEMS 'GRIB PAR BYED PA YANG, ,RNAM PA BZHIR NI SHES BYA STE, ,DAM PA'I DKON MCHOG BLA MA SOGS, ,MCHOD PAR 'OS PA BSLUS PA DANG, ,'GYOD PA'I GNAS PA YIN PA LA, ,GZHAN DAG NYE BAR SBYOR BA DANG, ,SEMS BSKYED BYANG CHUB SEMS 
DPA' CHE, ,ZHE SDANG TSIG GIS TSAR GCOD CING, ,SEMS CAN RNAM PA THAMS CAD LA, ,G-YO DANG SGYU YIS SPYOD BYED PA'O, ,BYANG CHUB SEMS KYI BSOD NAMS GANG, ,DE LA GAL TE GZUGS MCHIS NA, ,NAM MKHA'I KHAMS NI KUN BKANG NAS, ,DE NI DE BAS LHAG BAR 'GYUR, ,GANG G'A'I 
BYE MA GRANGS SNYED KYI, ,SANGS RGYAS ZHING KHAMS MI GANG GIS, ,RIN CHEN RDZAS KYIS KUN BKANG STE, ,STON PA MCHOG LA PHUL BYAS PAS, ,GANG GIS THAL MO NYER SBYAR NAS, ,BYANG CHUB MCHOG TU SEMS BSKYED NAS, ,MCHOD PA MCHOG 'DI KHYAD PAR 'PHAGS, ,DE LA MTHAR THUG MA MCHIS 
SO; ;'KHOR LO DPAG TSAD BCU GNYIS PA, ,LCAGS LAS BYAS PA MGO LA 'KHOR, ,BYANG CHUB SEMS NI BSKYED PA YIS, ,BSAL BAR GYUR ZHES RAB TU GRAGS, ,BYANG CHUB SEMS MCHOG MA BSKYED BAR, ,DGE GZHAN GANG GIS GROL MI 'GYUR, ,'O MAS DUG NI SEL LO ZHES, , 
'JIG RTEN PA LA RAB TU GRAGS, ,DE NYID SBRUL GYIS 'THUNGS PA NA, ,SHIN TU DUG NI 'PHEL BAR BYED, ,MAR DANG BU RAM SMAN GYI MCHOG ,BYIS PAS BZA' NYES DUG TU 'GYUR, ,'BRU MAR SDONG BU'I PHUNG POS KYANG, ,ME MED BAR DU GSAL MI 'GYUR, ,SHEL SGONG DAG PAR GYUR PA YANG, , 
TSON GZHAN DAG GIS BSGYUR BA YIN, ,LONG BA DMIGS BU MED PA DAG ,BRGYA STONG GRONG GZHAN RGYU MI NUS, ,RLUNG DANG BRAL BA'I ME NYID GYIS, ,NAGS TSAL BSREG PAR GA LA NUS, ,GSHER BRAL RDUL GYI PHUNG PO'I TSOGS, ,'DU BAR MI 'GYUR RLUNG GIS 'THOR, ,CHU RNAMS BSAGS 
PA'I LTENG KA DAG ,GNYEN POS MOD LA 'JOMS PAR BYED, ,SEMS NYID RAB TU DANG BA YIS, ,DGE BA'I BSHES LA BRTEN BYA STE, ,BSNYEN BKUR CHO GA BZANG PO'I TSOGS, ,BYA BA'I KHYAD PAR GNAS KUN 'PHAGS, ,MNGON 'DOD THE TSOM MED PA'I YUL, ,DON KUN GSANG BA STON 

@160B
BYED PA, ,RAB TU SMIN PA 'DI NAS 'JUG ,BLA MA'I BYIN RLABS MTHU YIS GROL, ,LAN GRANGS MANG POR GSOL GANG BA CING, ,PHUN SUM TSOGS PAS MTHU BSKYED NAS, ,MOS PA'I DKYIL 'KHOR GSANG BA'I SGOR, ,RANG RGYUD DAG PAS SDOM GNAS 'DOD, ,DBANG BSKUR CHO GA 
RDZOGS PA YIS, ,LAS KUN RIM BZHIN MNGON GNYER ZHING, ,PHYAG RGYA'I BSAM GTAN MTHU BCAS PAS, ,LAS KUN GSANG BA'I SNGAGS RGYUN 'JUG ,THUN MONG KHYAD PAR DAM TSIG GIS, ,NYES BSKYED RTEN GNAS DAG PAR BYA, ,THAMS CAD SDOM PAS RJES GZUNG ZHING, ,BDAG 
GZHAN BYA BA MTHAR PHYIN BRTZAM, ,BYANG CHUB CHEN PO'I GNAS SPYOD PA, ,DER 'JUG DE NYID LAM CHEN SGO, ,DON KUN NGO BO GSAL BYED PAS, ,SGO GSUM BYA RGYU RTAG TU BRTAG ,'GRO GNAS SEMS CAN RGYA CHEN TSOGS, ,THEG CHEN GSANG BAS GZUNG BYA STE, ,MTHAR THUG GCIG TZAM DON 
GYI PHYIR, ,RGYAL BA'I BKA' DON GUS PAS GZUNG, ,RDO RJE BLA MA SANGS RGYAS MCHOG ,DUS GSUM THUGS RJE GTZOR LDAN PAS, ,PHYOGS BCU'I SANGS RGYAS THAMS CAD KYI, ,PHYAG 'TSAL MCHOD PA'I GNAS NYID YIN, ,MI MKHAS PHRAG DOG NYAMS PA'I GZHI, ,DE RGYUD GTAN 
DU NYAMS PAR 'GYUR, ,THOG MAR DON KUN SGO 'JUG PAS, ,BCAS PA'I DAM TSIG SDOM LA GZUNG, ,THABS RNAMS KUN GYIS BSTAN PA'I SGO, ,MTSAN MED MTSAN MA SNA TSOGS KUN, ,MA NOR DE BZHIN STON BYED PA, ,RDO RJE THEG PA'I SNGAGS LAM RGYUD, ,PHYAG RGYA KUN LAS MI 'DA' 
ZHING; ,MCHOD BSTONG TSOGS KYI BYA BA SHES, ,SEMS CAN DON SPYOD 'TSE BA SPANG, ,DER 'JUG THUGS RJES RNAM PAR GZUNG, ,RTAG TU RANG GI LHA NYID DANG, ,RANG GI SNGAGS DANG PHYAG RGYA'I TSOGS, ,STOBS LDAN RNAMS KYIS SPYOD BYED PA, ,DE DAG KUN GYI SGOR 'JUG BRTZAM, ,RTAG 
TU DKON MCHOG MCHOD BYA ZHING, ,RTAG TU RANG GI DAM TSIG BSRUNG, ,MCHOD RTEN GTZUG LAG KHANG BZANG PO, ,YID DGA' GUS PA'I SEMS KYIS GNAS, ,LHA GZHAN DAG LA PHYAG BYED DANG, ,NGAN PA'I SPYOD YUL KUN STON PA'I, ,THEG DMAN RGYUN GZHAN BSTAN PA'I PHYIR, ,DON 

@161A
*, ,KUN CHE BA'I GNAS NYAMS 'GYUR, ,DRAN TSOGS SHES BZHIN BLO GROS MTHUS, ,DAD BRTZON TING 'DZIN BSKYED BYAS TE, ,SDOM BCAS SDOM MIN GNAS DAG LAS, ,MCHOD BRTZON MTHU YIS RNAM PAR GROL, ,DKYIL 'KHOR KUN DU MA ZHUGS SHING, ,DAM TSIG RNAMS 
NI SPANGS PA DANG, ,GSANG BA YANG DAG MI SHES PAS, ,SGRUB PA CI YANG GRUB MI 'GYUR, ,BDAG NYID CHOS NYID DANG LDAN PAS, ,DAM TSIG LA LDANG SKAL BA NGAN, ,SROG CHAGS GSAD PAR MI BYA ZHING, ,DKON MCHOG GSUM NI YONG MI SPANG, ,BYANG CHUB SEMS KYANG MI GTANG STE, ,SKAL 
BZANG SLOB DPON SPANG MI BYA, ,SRID PA SHIN TU SGRUB BYED PA'I, ,MGON GYUR RNAMS LA BDAG SKYABS MCHI, ,THOG MAR BSLAB PAR BYA BA'I TSUL GYIS SMIN PAR BYA BA'I CHO GA STE DANG PO'O,, ,,RTEN GYI DKYIL 'KHOR SGRUB PA POS, ,MNGON PAR BSGRUB BYA'I GNAS GANG DAG ,RGYUD 
LAS MNGON PAR BSNGAGS PA'I GZHI, ,PHUN SUM TSOGS PAS DON KUN SPYAD, ,GNAS MAL PHYAG DAR LEGS PA'I SAR, ,RGYAN SOGS BKOD PA LEGS DGRAM ZHING, ,'PHAGS PA'I GNAS MCHOG MTHU LDAN PA'I, ,RTEN GYI BYA BAS DON KUN RDZOGS, ,SA CHU LCI BA SBYIN PA'I 
ZAS; ,LEGS SNYOMS BYUGS PA TSUL KHRIMS MCHOG ,GROG SBUR SKYON BSAL BZOD PA NYID, ,KUN DU SPRO BA'I BRTZON 'GRUS DANG, ,MI G-YENG BRTAN PA'I BSAM GTAN DANG, ,LEGS PAR RI MO SHES RAB RDZOGS, ,PHA ROL PHYIN DRUG DKYIL 'KHOR 'DI, ,RTZE GCIG 
SANGS RGYAS RNAMS LA DBUL, ,GSER MDOG NAD RNAMS KUN ZHI ZHING, ,ZLA BA BZHIN RGYAS LHA MI'I MCHOD, ,KHYAD PAR BLA MA LHAG PA'I LHA, ,THUN MONG DKON MCHOG LA DMIGS PAS, ,DUS BZHIN MAndALA BZHIN DAG LA, ,ME TOG SNGAGS SU BCAS PAS DGRAM, ,AOm 
BADZRA RE KHE H'Um, AOm BADZRA TZAKRA MAndALA H'Um BHR'Um, DKYIL 'KHOR BZANG PO GNAS DE NYID, ,DON GYI BYIN RLABS MTHU LDAN PAS, ,STAN BZANG LEGS PAR BSHAMS PA LA, ,KHRUS KYIS DAG BYAS BDE BAR GNAS, ,RGYUD DANG PO YI DBYE BA NYID, ,BRTAN PAS NYIN RER GSUM ZHI BA, , 

@161B
BYA BA THUN MONG BYE BRAG GIS, ,LAS KUN YONGS SU DAG PAR BRTZAM, ,THO RANGS MAL NAS LEGS LANGS TE, ,BGEGS KYI SBYOR BA SEL BYED PA'I, ,SNGAGS KYI RGYAL POS BSRUNG BYAS NAS, ,PHA ROL PHYIN SOGS MTHA' YAS SPYAD, ,'GRO BA RGYA CHE LA DMIGS TE, ,TSAD MED BZHI NAS KUN DU KHYAB, , 
BAG MED MTSAN MO'I NYES DMIGS KUN, ,DRAN PA BSKYED CING BSHAGS PA BYA, ,DE BZHIN 'BAD PAS DGONGS MO'I DUS, ,RANG RGYUD DMIGS PAS RNAM PAR SPYANG, ,RGYAN RNAMS KUN GYIS LEGS MDZES BRGYAN, ,KUN DU GZENGS BSTOD DGA' BA'I YID, ,LHAG PA'I LHA YI NGA 
RGYAL LDAN, ,PHYAG RGYA SNGAGS KYIS BSRUNG BYAS PA'O, ,ME TOG LA SOGS BCAL BKRAM ZHING, ,MCHOD TSOGS GTOR MA RGYAS BYAS NAS, ,RAS RIS LA SOGS GLEGS BAM LA, ,YANG DAG MOS PA DAD PA SKYED, ,SNYING GA'I SNGAGS KYI 'OD ZER GYIS, ,PHYOGS BCUR KHYAB 
PA'I ZLA BA BSAM, ,SBYOR BA'I RGYAL PO'I PHYAG RGYA SNGAGS, ,GNAS KUN DKYIL 'KHOR LEGS PAR BSKYED, ,RNAM PA KUN MKHYEN SANGS RGYAS GTZO, ,RIGS KYI DKYIL 'KHOR TSOGS RNAMS KUN, ,SKU RGYAN CHA LUGS BYIN RLABS RDZOGS, ,RIGS KYI 'OD ZER SPRUL PAR BCAS, , 
THAMS CAD RGYUD KUN RNAM DAG PAS, ,PHO BRANG DKYIL 'KHOR SGO BZHIR LDAN, ,AOm BADZRA TZAKRA MAndALA H'Um BHR'Um, DRI CHAB SNGAGS KYIS BYIN BRLABS PAS, ,PHYOGS RNAMS KUN DU GSANG GTOR BYA, ,ME TOG MAR ME MTHA' RGYAS PAS, ,BKRA SHIS GZI MDANGS RGYA CHER BSKYED, ,GNOD 
BYED KHRO BO'I SNGAGS KYI TSOGS, ,PHYOGS BCU PHYAG RGYAS GNAS SPYANG ZHING, ,BGEGS KYI DNGOS PO BSREG BYAS TE, ,SRUNG BA'I 'KHOR LO RGYA CHEN TSOGS, ,DGA' CHEN DPAL GYI RDO RJE LAS, ,RDO RJE SE GOL RNAM PA GNYIS, ,RANG GI SNGAGS BCAS MTHU LDAN PAS, ,LHAG PA'I 
LHAR BCAS DKYIL 'KHOR BSKUL, ,AOm BADZRA SA M'A YA DZ'A H'Um, AOm DAM TSIG CHEN PO'I DKYIL 'KHOR NYID, ,SNA TSOGS LHAG PA'I BSAM PA CAN, ,MA LUS SEMS CAN DON MDZAD PA, ,YE SHES CHE GNAS BYIN GYIS BRLABS, ,DZA:H'Um BAm HO:, AOm AE HYE HI BHA GA B'AN MA H'A KA RU nI KA DRi 

@162A
*, ,SHYA HO, ,SA MA YA HO, ,SA MA YA STRAm, AOm PHYOGS BCU'I KUN LEGS BZHUGS PA YI, ,BCOM LDAN RGYAL BA SRAS DANG BCAS, ,THUGS RJE CHE DGONGS 'GRO RGYUD GZIGS, ,THABS MKHAS SMON LAM DBANG GIS SPYON, ,AOm BADZRA MAndALA SA PA RI WA RA H'Um, YANG NGAG NYID DU 
DAG MOD KYANG, ,'GRO BA RNAMS KYI DON SLANG DU, ,PHYAG DANG ZHABS NI BSIL MDZAD CING, ,DAM TSIG DKYIL 'KHOR GNAS 'DIR BZHUGS, ,AOm BADZRA SA M'A YA, PADMA MAndALA H'Um, PRA NA R'A GA SV'A H'A, GANG DAG BZHUGS PA'I SANGS RGYAS SPYAN, ,SKU MCHOG GSUM MNGA' DUS GSUM NYID, , 
RAB MCHOG THEG CHEN BLA NA MED, ,BYANG CHUB DGE TSOGS THUGS LDAN PA, ,RIG PA GSANG SNGAGS TSOGS SU BCAS, ,PHYAG RGYA'I DKYIL 'KHOR MTHAR PHYIN PA, ,BSAM 'DAS BRJOD PAR DKA' BA'I TSOGS, ,GNYIS MED SBYOR BAS BSTOD PA'I GNAS, ,THAMS CAD DON KUN STON 
MDZAD PA'I, ,DKYIL 'KHOR KUN LA BDAG PHYAG 'TSAL, ,AOm NA MA:SARBA TA TH'A GA TA K'A YA B'AKATZITTA BANDA N'Am KA RO MI, SDIG LAS LDOG PA'I SEMS NYID KYIS, ,THAL SBYAR PUS MO G-YAS BTZUGS TE, ,NYON MONGS RGYU DANG YAN LAG GIS, ,RMONGS PA'I TSOGS 'PHEL 'KHRUL PA BSKYED, , 
SGO GSUM MI DGE SDIG PA LAS, ,DUS KUN RGYUN GYIS BSHAGS PAR BYA, ,THUN MONG KHYAD PAR DKON MCHOG GI, ,BSTAN LA MNGON PAR MA DAD CING, ,DGE BSHES DAM PA STON PA'I MCHOG ,KHYAD PAR ZHING DU GYUR KUN LA, ,MI DGE LAS KUN GANG BGYIS PA, ,THOG MED 'KHOR BA'I 
KHA BRGYUD NAS, ,RANG BZHIN BCAS PA'I SDIG PA KUN, ,BDAG GZHAN RGYUD LAS GANG 'BYUNG BA, ,DUS 'DIR BSHAGS SHING BSDOM PAR BYA, ,GANG DAG PHYOGS BCU'I SANGS RGYAS DANG, ,'PHAGS PA RNAMS KYIS BYANG BAR MDZOD, ,AOm SARBA P'A PAm SPHO tA DA HA NA BADZRA P'A PAm SV'A H'A, GNYIS 
MED YE SHES DAG PA'I DBYINGS, ,MI 'GYUR KUN DU DAG PA'I BDAG ,BKOD PA CHE SNANG SNA TSOGS GZHI, ,DON KUN PHYAG RGYA 'BYUNG BA'I TSUL, ,SPRUL PA PHYOGS BCUR MA 'GAGS PA'I, ,DBYER MED PAS NI LAS MDZAD PA, ,THAMS CAD DON KUN BSKYED PA'I MCHOG ,DUS 'DIR 

@162B
SKYABS SU GSOL BA 'DEBS, ,AOm BUDDHA BO DHI SATVA, SHA RA nAm GATZTSA MI, BADZRA DHARM'A HR'I:, SKYON MED RNAM PAR DAG PA'I SGO, ,RDUL PHRAN GRANGS MED BSAM 'DAS PA, ,BZHI 'BYUNG MA LUS LHAG PA'I TSOGS, ,BDE GSHEGS KUN LA DBUL BAR BGYI, ,AOm SARBA TA TH'A GA TA P'U DZA PRA BRTAN YA 
A'ATMA N'Am NIRY'A TA Y'A MI, SARBA TA TH'A GA T'A SHA AA DHI TI SHTHA MAm, SARBA TA TH'A GA T'A DZNY'A NA MAm AA BHI shINYTZA NA TU SV'A H'A, SKYE RGA NA 'CHI DBA' KLONG GI, ,CHU BO KUN LAS SGROL BYED SHOG ,MI SHES LOG RTOG NGES BCOM DAG ,THUGS RJE MGON LA SKYABS SU MCHI, ,'GRO RNAMS KUN LA SMAN SLAD DU, ,SEMS 
MCHOG RIN CHEN BDAG GIS SPYANG, ,DUS KUN SROG CHAGS RNAMS KYI BDAG ,SKYABS GNAS DPUNG GNYEN SKYOB GYUR CIG ,AOm BODHI TZITTA AUDP'A DA YA MI, SARBA P'A PAm BI KA TA KAN TYA TRA tA TR'A SA MA YA BO DHI TZITTA H'Um SV'A H'A, PHYOGS BCU'I RGYAL BA SRAS BCAS KYI, ,BSOD NAMS SNA TSOGS 
MKHAS PA'I MCHOG ,'PHAGS DANG LHA MI DGE SPYOD PA'I, ,BRTUL ZHUGS BZANG PO BLA MED PA, ,BYA BA RGYA CHEN GNAS KUN TSOGS, ,DER GZHOL DE NYID SLOB BYED PA'I, ,BSOD NAMS TSOGS 'GYUR GANG YIN PA, ,DE DAG KUN LA RJES YI RANG, AOm SARBA TA TH'A GA T'A P'U N+YA DZNY'A NA AANU MO 
DA NA P'U DZA ME GHA SA MU DRA SPHA RA nA SA MA YE H'Um, THEG CHEN GSANG BA BLA NA MED, ,RDO RJE LTA BU YON TAN BRJOD, ,RNAL 'BYOR THEG PA'I LAM GYUR PA'I, ,RIN CHEN SGRON MAS GSAL BAR MDZOD, ,DNGOS RTOG RIGS KUN SEL BYED PA'I, ,YE SHES NYI MA'I THUGS RJE BDAG ,DUS KUN RNAM 
PAR GROL BA YI, ,CHOS KYI 'KHOR LO BSKOR BAR MDZOD, ,AOm SARBA TA TH'A GA T'A AA DHIshTHA NA P'U DZA ME GHA SA MU DRA SPA RA nA SA MA YE H'Um, DUS KUN RDZOGS PAR GROL BYED PA'I, ,SKYOB PA RNAMS KYI GSANG BA'I SNGAGS, ,NYI MA'I SNYING PO DRI MED PAS, ,RGYA CHEN PHYOGS RNAMS KHYAB BYED PA'I, ,NYES 
PA'I SKYON TSOGS RAB TU ZHI, ,DE DAG DE LAS NGER MTSUNGS STON, ,STON PA 'JIG RTEN SGRON MA'I TSOGS, ,DUS KUN MI 'GYUR BRTAN PAR MDZOD, ,AOm SARBA TA TH'A GA T'A GA GA NAm, AA TYE SH'A YA ME, SARBA TA TH'A GA TA AE TA RA T'A YA, DHARM'A TRA TH'A, STI THIR BHA BA YE SV'A H'A, 'GRO RNAMS KUN LA PHAN PA'I 

@163A
*, ,PHYIR; ,DGE BA RGYA CHEN GANG BSAGS PA, ,'KHOR BA'I CHU BO 'JOMS BYED PA'I, ,MYA NGAN 'DAS LAS GROL BAR SHOG ,MA LUS 'DI DAG GCIG PA'I BLOS, ,RNAM PAR SBYOR BA GANG DANG GANG, ,MTHAR THUG DNGOS PO ZHI BYED PA, ,DON KUN GSAL BA GNYIS MED MCHOG, 
AOm NA MA:SARBA TA TH'A GA TA PU NA NIRY'A TA NA P'U DZA ME GHA SA MU TRA SPA RA nA SA MA YE H'Um SV'A H'A, CHU RGYUN SBYANGS PA KU SHA'I TSOGS, ,GNAS KUN DRI SBYANGS DAG PAR BYED, ,SO SO'I SNGAGS DANG PHYAG RGYA YIS, ,DE DAG BYIN GYIS BRLABS SHING DBUL, ,DKON MCHOG GSUM NYID GTZOR GYUR PA, , 
LHAG PA'I YON TAN MTHA' YAS TSOGS, ,SANGS RGYAS LA SOGS RJES SU GZUNG, ,RNAM GROL MTHA' YAS BRJOD CING BSTOD, ,RTZE GCIG 'DUN PA'I RGYUD KUN DU, ,'KHOR LOS GNAS KUN 'KHOR LOR SBYOR, ,DGA' DANG GUS PA'I TSOGS KUN GYIS, ,BSOD NAMS RGYA CHEN 
MTHA' YAS PA'O, ,AOm NA MO BHA GA BA TI RATNA KE TU R'A DZ'A YA, SARBA TA TH'A GA TA AARHA TE BHE SAMYAKASAm BUDDH'A YA, TADYA TH'A AOm RATNE RATNE, MA H'A RATNE RATNO TA BHA BE, ,RATNA BHA YE SV'A H'A, LUS SAM YANG NA SEMS KYANG RUNG, ,CI TZAM NUS BAR BSKOR BA BYA, ,RGYA CHER 'GRO BA LA GNAS TE, ,SMON 
LAM MTHA' YAS GDAB PAR BYA, ,DE NAS RTEN GNAS TSOGS RNAMS KUN, ,THAMS CAD BDAG LA RNAM BTUD CING, ,'GRO BA THAMS CAD MGRON DU GNYER, ,DE DAG BYANG CHUB LA GZHUG PHYIR, ,RNAM GRANGS MTHA' YAS 'JUG PA'I SGO, ,KHYAD PAR BRTAN GNAS SKYABS 
'OS GZUNG, ,BLA MA DAM CHOS SANGS RGYAS DANG, ,BYANG CHUB SEMS DPA' RNAMS LA YANG, ,DUS KUN BTUD DE SKYABS GSOL ZHING, ,MCHOD 'OS RNAMS LA 'DUD PAR BGYI, ,'DI DAG SDIG LAS BZLOG BGYID CING, ,BSOD NAMS TSOGS 
KUN YONGS SU GZUNG, ,LUS CAN RNAMS LA BSOD NAMS DAG ,DE DAG KUN LA RJES YI RANG, ,LUS BTUD THAL MO SBYAR BYAS TE, ,GSANG BA'I THEG CHEN BSHAD PA DANG, ,'GRO RNAMS RAB TU GZHUG SLAD TU, ,RDZOGS PA'I SANGS RGYAS RNAMS LA GSOL, ,'DI DAG GIS 

@163B
BGYIS BSOD NAMS DANG, ,BDAG GIS BGYIS DANG MA BGYIS DANG, ,DE GANG SEMS CAN THAMS CAD KYIS, ,BLA MED BYANG CHUB SEMS BSKYED SHOG ,CHOS KUN RNAM DAG DRI MED DBANG, ,YONGS RDZOGS MI KHOM KUN SPANGS NAS, ,SPYOD PA RANG DBANG YOD PA DANG, ,'TSO BA 
BZANG PO RGYU LDAN SHOG ,LUS CAN DAG NI THAMS CAD KYANG, ,LAG NA RIN CHEN NYID LDAN ZHING, ,YO BYAD CHOGS RNAMS MTHA' YAS PA, ,'KHOR 'DAS SRID DUS GNAS PAR SHOG ,BUD MED THAMS CAD DUS KUN DU, ,SKYES MCHOG BYANG CHUB SEMS LDAN ZHING, ,LUS CAN 
THAMS CAD REG PA DANG, ,RKANG PAR LDAN PA NYID DU SHOG ,'GRO RNAMS KHA DOG LDAN PA RNAMS, ,GZUGS BZANG GZI BRJID CHE BA DANG, ,BLTA NA SDUG CING NANG MED PAR, ,STOBS CHEN TSE RING BRTAN PAR SHOG ,THAMS CAD THABS LA MKHAS GYUR TE, ,SDUG BSNGAL TSOGS 
RNAMS LAS GROL ZHING, ,DKON MCHOG GSUM LA GZHOL BYED PAR, ,SANGS RGYAS THEG PA'I RGYAN LDAN SHOG ,BYAMS SOGS SNYING RJE DGA' BA DANG, ,BTANG SNYOMS KUN GYI GZHIR GYUR CING, ,SBYIN RNAMS TSUL KHRIMS BZOD BRTZON 'GRUS, ,BSAM GTAN SHES RAB KYIS 
BRGYAN CING, ,TSOGS RNAMS THAMS CAD YONGS RDZOGS SHING, ,MTSAN DANG DPE BYAD GSAL BAR BYA, ,BSAM GYIS MI KHYAB SA BCU DANG, ,RGYUN MI 'CHAD PAR 'GRO BYED SHOG ,BDAG GIS YON TAN DE DAG DANG, ,GZHAN TSOGS RNAM PAR BRGYAN PA'I STOBS, ,NYES PA KUN LAS 
GROL BYED CING, ,SEMS CAN KUN MCHOG BYAMS PA'I GTZO, ,SEMS CAN KUN YID RE BA BZHIN, ,DGE BA THAMS CAD RDZOGS BGYID CING, ,RTAG TU LUS CAN THAMS CAD KYI, ,SDUG BSNGAL RTOG PA'I RGYUN SEL SHOG ,KHAMS GSUM KUN GYI SKYE BA GANG, ,GANG DAG SDUG 
BSNGAL NYAN PA'I TSOGS, ,BDAG GI MING TZAM THOS PA'I DUS, ,SHIN TU 'JIGS PA MED GYUR CIG ,BDAG NYID MTHONG ZHING DRAN PA DANG, ,MING TZAM GRAGS PAS GZHAN DAG KUN, ,RAB TU 'KHRUG MED RNAL MA'I YID, ,RDZOGS PA'I BYANG CHUB NGES GZHOL ZHING, ,TSE RABS KUN DU RJES 

@164A
*, ,'BRANG BA'I, ,MNGON SHES LNGA PO THOB PAR SHOG ,SEMS CAN KUN LA RNAM KUN DU, ,RTAG TU PHAN PAR BGYID GYUR CIG ,'JIG RTEN KUN LA SKYE BO GANG, ,SDIG PA'I RGYUN ZHUGS 'DOD GYUR DAG ,DE DAG THAMS CAD GNOD MED PAR, ,RTAG TU CIG CAR ZLOG GYUR CIG , 
SA CHU ME RLUNG 'BYUNG TSOGS DANG, ,SMAN DANG DGON PA'I SHING BZHIN DU, ,RTAG TU SEMS CAN THAMS CAD KYI, ,RANG DGAR 'GAG MED SPYOD PAR SHOG ,SEMS CAN RNAMS NI SROG BZHIN PHONGS, ,DE DAG LA BDAG CHER PHONGS SHING, ,BDAG LA DE DAG SDIG SMIN CING, ,BDAG DGE MA 
LUS DER SMIN CIG ,JI SRID SEMS CAN 'GA' ZHIG KYANG, ,GANG DU MA GROL DE SRID DU, ,DE PHYIR BLA NA MED PA YI, ,BYANG CHUB THOB KYANG GNAS GYUR CIG ,GANG DU SA GZHI LEGS PA'I GNAS, ,DER NAM RTEN GYI LAS BYAS TE, ,BAR CHAD RKYEN KUN BSAL NAS NI, ,RIGS KYI TING 'DZIN 
BSGOM PAR BYA, ,SA GZHI 'JAM ZHING SBYIN BDAG ,GTZANG MA'I GNAS NAS BLANG BYA STE, ,DRI ZHIM SNGAGS KYI CHUS BRLAN NAS, ,SPYOD MED PHA ROL PHYIN DRUG SPYAD, ,AOm NA MA:SA MANTA BUDDH'A N'Am, AOm BADZRA A'A YU shE SV'A H'A, AOm BADZROD BHA BA YE SV'AH'A, AOm AA RA DZE BI RA DZE SV'A H'A, AOm DHA RMA DH'A TU 
GARBHE SV'A H'A, AOm BADZRA MUNGKA RA AA KO tA YA SV'A H'A, SA GZHI BYIN BRLAB SPYAD PA DANG, ,DRI GTZANG CHU YIS BSNYU BA DANG, ,THO BAS BRDUNG ZHING GONG BU'I GZUGS, ,RIGS KUN SNGAGS DANG PHYAG RGYA YIS, ,SO SO'I PHRIN LAS RJES MTHUN PAR, ,'PHRO 'DU'I GNAS KUN SKYE BA DANG, ,LEGS 
PAR SNUM BSKU PHYAG RGYA GZHUG ,GDAB PAS SKU GSUM GSAL GYUR PA'O, ,MAndALA MCHOD PA RGYAN DANG BCAS, ,ROL CHA KUN GYIS MNGON PAR BSTONG, ,DAM TSIG DKYIL 'KHOR RIM BZHIN GSAL, ,YE SHES DKYIL 'KHOR SPYAN DRANGS GZHUG ,MCHOD PA'I TSOGS MANG LEGS 
BSNGOS NAS, ,LHA GNAS DBANG BSKUR BYIN BRLAB CING, ,SKU GSUNG THUGS KYI PHYAG RGYA CHE, ,GTOR MAS MGRON TSOGS TSIM PAR BYA, ,AOm BADZRA AAm KU SHA DZA:DHARM'A DHA RE SV'A H'A, AOm PADMA SAMA YA AA PRA TI HA TA YE THA BHA BADZR'A YA SV'A H'A, AOm NA MO BHA GA BA TE BADZRA SATVA PRA BHA R'A DZ'A YA, TA TH'A GA 

@164B
T'A YA AARHA TE, SAmMYAKA SAm BUDH'A YA, TADYA TH'A, S'U KshA ME S'U KshA ME, SA MA YE SA MA YE, SH'ANTE SH'ANTE, D'ANTE D'ANTE, SA MA RO B'A, AA NA YA, AA BAm BE, AA BAm BE YA, SHO BA TI, MA H'A TE DZA NI RA KU LE NI RA B'A NI RA B'A BU TRAm, AA DHIshth'A NA AA DHIshthI TE SV'A H'A, AOm SARBA TA TH'A GA TA NI SHA TI TI BA DE DZVA LA DZVA LA DHARM'A 
DHA TU GARBHE SVA H'A, MTHA' MAR BZOD PAR GSOL BYA STE, ,BYIN RLABS BRTAN PAR MNGA' GSOL ZHING, ,BKRA SHIS RGYA CHER BRJOD BYAS PAS, ,DE DAG BSDU ZHING GSHEGS SU GSOL, ,AOm A'A KA SHA GARBHE SV'A H'A, AOm YE DHARM'A HE DU PRA BHA B'A HE TUN TE sh'Am TA TH'A GA TO HYA BA DATA TE, sh'Am TZA YO NI 
RO DHA AE BAm B'A D'I MA H'A SHRA MAn, AOm SVA BH'A BA BI SHUDDHE, HA RA HA RA, AA KA DZVA LA, AA KA DZVA LA, DHARM'A DH'A TU GARBHE SV'A H'A, BYA BA'I LAS KUN BSTAN 'GYUR PAS, ,PHRIN LAS BZHI BCAS DNGOS GRUB TSOGS, ,'BYUNG BA LNGA YI KHAMS RNAMS LA, ,RANG GI SNGAGS DANG PHYAG RGYAS GDAB, ,BAR SKABS 
KHRUS KYI DUS DAG TU, ,DRI BCAS CHU RGYUN BYIN BRLABS PAS, ,BDAG DANG 'GRO LA SOGS PA YI, ,PHYI NANG GSUM GYI GNAS GSUM SPYANG, ,AOm NA MA:SARBA TA TH'A GA T'A MA H'A SA MA YA SHR'I YE H'Um, BYANG CHUB SEMS DPA' GNOD GNAS LA, ,CHU RGYUN BZANG PO YI NI SNOD, ,SNGAGS BCAS 
BRGYA RTZA BRGYAD DU 'BUL, ,KHRUS GSOL ZUG RDU SEL BAR BYED, ,AOm DZAm BHA LA DZA LENDRA YE SV'A H'A, PHYOGS BCU'I KHYOR CHU'I BYIN BRLABS PAS, ,DE BZHIN GSHEGS PA'I MTSAN BRJOD CING, ,YI DVAGS RGYA CHEN GNAS DMIGS TE, ,LAN GRANG NYI SHU RTZA GCIG 'THOR, ,AOm NA MA:SARBA TA TH'A GA TA AA 
PA LO KI TE SAm BHA RA H'Um, SLAR YANG ZAS KYI DUS DAG TU, ,THOG MAR BYIN BRLABS DKON MCHOG MCHOD, ,SRUNG MA RGYA CHEN MNYES BYAS NAS, ,LHAG MAS 'BYUNG PO TSIM PAR BYA, ,AOm AA K'A RO MU KHAm SARBA DHARM'A n'Am, A'ADYA NUTPA NNATV'A TA, AOm A'A:H'Um PHAt SV'A H'A, THAMS CAD THUGS RJE'I MES 
BSREGS NAS, ,BDUD RTZI'I RGYUN GYIS DAG PAR BYED, ,AOm LAS 'DOD LNGA'I YON TAN SOGS, ,RGYA CHEN NAM MKHA'I KHAMS SU SPRUL, ,DBYER MED LHA YI NGA RGYAL GYIS, ,GNAS RNAMS KUN DU LONGS SPYOD BYA, ,RTAG TU BSAM GTAN LA GNAS PAS, ,ZAB MO RGYA MTSO'I MDO GDON CING, , 

@165A
*, ,SEMS CAN KUN GYI DON GYUR PA'I, ,PHYOGS RNAMS MTHUN PAR 'GRO BA'I SGO, ,LUS NGAG SEMS KYI BYA BA KUN, ,RNAM GROL THEG PA BSOD NAMS TSOGS, ,PHYOGS THAMS CAD NAS BSLAB PAR BYA BA'I BSOD NAMS KYI TSOGS BSAGS PA'I CHO GA STE GNYIS PA'O,, ,, 
DGA' CHEN DPAL GYI RDO RJE LAS, ,RDO RJE SEMS DPA'I SBYOR GNYIS BCING, ,TING 'DZIN SNGAGS KYIS BSKUL BA'I MTHUS, ,PHYOGS BCU'I SANGS RGYAS KUN GSHEGS 'GYUR, ,PHYI NANG PHYOGS KUN SNANG BA YI, ,GDUG PA THAMS CAD ZHI BYED PA, ,RANG BZHIN SKU GSUNG THUGS KYI BDAG , 
BYIN BRLABS GSAL BAS BRTAN PAR 'GYUR, ,SANGS RGYAS THAMS CAD TSOGS PA YI, ,GDAN 'DZOM BKA' GROS BGRO MDZAD CING, ,BAR CHAD BGEGS KUN GZHOM PA'I TSOGS, ,RANG GI GNAS NAS RNAM PAR SPRO, ,RDO RJE 'KHOR LO RAL GRI DANG, ,BE JON RTZE GSUM LA SOGS KYI, , 
PHYAG RGYA SNGAGS LA RNAM 'PHRUL PAS, ,THAMS CAD 'JIG CING 'THOR BAR BYED, ,RANG GI GNAS GZUNG BRTAN PA'I PHYIR, ,RANG NYID RDO RJE HE RU KA'I, ,GNAS KUN MTSAN MA BZANG POS BRGYAN, ,SHIN TU 'PHRO BA'I TSOGS KUN GYIS, ,PHYOGS BCU SPRUL PA'I 'KHOR LO BRJOD, ,'DOD 
PA'I RGYAL PO KHRO BO CHES, ,PHYOGS KUN BGEGS RNAMS GZIR BYAS TE, ,PHYAG RGYA BZHIS BTAB GNAS SU DGONG, ,NYI MA LA GNAS KHRO TSOGS BSGOM, ,GRANGS MED SPRUL PA'I TSOGS LDAN PAS, ,PHYOGS BCU'I MTHA' RNAMS GTAM BYAS TE, ,ME RI 'BAR BA'I MTSON CHAR BCAS,, 
PHYOGS RNAMS BYAMS PA'I LTA BA YIS, ,SNYING RJE CHEN PO'I GNAS KUN GSAL, ,'DI LAS LHAG PA'I SRUNG BA'I MCHOG ,GNYIS MED STONG PA'I RANG BZHIN LAS, ,YE SHES LNGA YI 'OD 'BAR BA, ,ZAB MO'I SNGAGS KYIS MTSAMS BYAS PA'O, ,PHYOGS GZHAN KHRO TSOGS BSRUNG 
BA'I PHYIR, ,RDO RJE LA SOGS MTSON CHA DANG, ,NYUNGS KAR THAL BA DRI YI CHU, ,LEGS SBYANGS BYIN BRLABS RIGS KYI LHA, ,KHRO BO'I DKYIL 'KHOR RAB 'BAR BAS, ,DE DAG MTHAR PHYIR SEL BAR BYED, ,DBYIBS DANG YE SHES GNYIS MED PA'I, ,DON KUN MCHOG TU GSANG BA'I GNAS, , 

@165B
RANG NYID NGO BO MA BCOS DBYINGS, ,CHOS KYI RGYUN GYI TING 'DZIN GSAL, ,PHYOGS RNAMS SPRUL PA'I DKYIL 'KHOR LA, ,DNGOS BYUNG RDO RJE SEMS DPA' CHE, ,MA CHAGS G-YO BA'I DKYIL 'KHOR GYI, ,GNAS KYI MTSAN MA KUN LAS 'PHAGS, ,DKAR DMAR ZHAL PHYAG BZHI BZHIS MDZES, , 
G-YAS SNGO G-YON DMAR RGYAB SER PO, ,DANG PO BA DAN GSUM PA YIS, ,PHYAG RGYA RDO RJE RTZE LNGA 'DZIN, ,GNYIS PAS RIN CHEN MDA' GSOR ZHING, ,G-YON GYI DANG PO KHA tV'Am NYID, ,RGYA GRAM BA DAN DRIL BU'I SGRA, ,GNYIS PA RIN CHEN SNA LNGA'I GZHU, ,MTSAN DPE PHYAG RGYA LNGA YIS MDZES, ,LAS 
BZHIR GZIGS PA'I SPYAN LDAN PA, ,'OD GSAL RIN CHEN SNA LNGA'I MDANGS, ,RIN CHEN PHRENG BAS RGYAN RNAMS SPRAS, ,SKU STOD DAR DKAR GSER RIS LA, ,SKU SMAD TSI GU'I NA BZA' NYID, ,SPYI BOR ZLA DKYIL SKUR LDAN PA, ,SKU YI DKYIL 'KHOR DE NYID BSNGAGS, ,MGRIN PA'I PADMA 
GSUNG LDAN BAR, ,GSUNG GI DKYIL 'KHOR DE NYID BSNGAGS, ,THUGS KA'I NYI MA'I THUGS LDAN PAR, ,THUGS KYI DKYIL 'KHOR DE NYID BSNGAGS, ,YE SHES DKYIL 'KHOR RTEN GSAL BA'I, ,SNGAGS KYI DKYIL 'KHOR PHRENG BA'I TSUL, ,'OD KYI DKYIL 'KHOR SANGS RGYAS RNAMS, ,RANG 
GI GNAS KUN GZHUG PAR BYA, ,BYIN BRLABS SHES PAS YE SHES LHA, ,RANG RIG TSUL BZHIN SPYAN DRANGS TE, ,MDUN GYI DKYIL 'KHOR LA BZHAG NAS, ,PHYAG 'TSAL MCHOD PAS MNYES PAR BYA, ,DE RJES PHYAG RGYA RNAM PA BZHIS, ,RANG GI GNAS KUN BRTEN BYAS LA, ,BYIN BRLABS 
'DOD DON GSOL GDAB CING, ,MCHOD BSTOD MNYES PA'I ROL MOS MCHOD, ,DAM TSIG GSUM GYI PHYAG RGYA YIS, ,MDUN NAS SEMS DPA'I DKYIL 'KHOR LA, ,SNGAGS KYI PHRENG BA 'KHOR LO'I TSUL, ,'PHRO 'DU GSAL BA'I NGO BOR BRTAG ,SPYOD LAM KUN DU MA NYAMS BLOS, , 
DKYIL 'KHOR GNYIS MED TSUL BSGOM ZHING, ,BYAS PA'I TSOGS GNYIS RGYUR SHES PAS, ,RANG GI BYIN RLABS BRTAN PAR BYA, ,JI SRID KHA ZAS DUS KUN DANG, ,BYA BA'I TSUL GZHAN DE BZHIN NYID, ,'DRI KLOG KHA DON LA SOGS PA'I, ,DON KUN BSNGO BA RGYA CHEN SOGS, ,RANG GI DBANG 

@166A
*, ,PO'I GNAS LAS BYUNG, ,DE DAG ROL PA'I TSUL RGYUN BCAS, ,MA NYAMS DUS KUN SNANG BYED PAS, ,DE MTHA'I CHAGS PA GROL BAR 'GYUR, ,DE LTAR DKYIL 'KHOR RGYA CHEN PO'I, ,TSUL RNAMS GANG DAG BSHAD PA YANG, ,LAS SU BYA BAS 'JUG PA STE, ,MI GNAS 
GSAL BAR GOMS PA NYID, ,GDUL BYA'I RGYUD RNAMS SPYANG BA'I PHYIR, ,SNGON 'BYUNG SPRUL PA'I DKYIL 'KHOR BZHIN, ,RIGS KYI 'KHOR LO GANG GNAS 'JUG ,DE DAG BSDUS DANG RGYA CHEN TSOGS, ,BYIN BRLABS GSAL BAS BRTAN BYAS PA'I, ,SBYOR BA'I DON KUN RDZOGS PAR 
GNAS; ,BSNYEN SGRUB YAN LAG RJES MTHUN PA'I, ,PHYAG RGYA'I RIGS KYI DKYIL 'KHOR DAG ,DE DAG MTSAN MA MED PA'I GNAS, ,ROL PA'I BYIN RLABS CHE LAS 'BYUNG, ,JI SRID DE NYID SNANG BA YI, ,TSUL GYIS DE RGYUD GSAL BAR BYED, ,DON 'BYUNG GSANG BA'I KUN STON PAS, ,DKYIL 
'KHOR KUN GYI NGO BO NYID, ,'DI DAG NANG GI MTSAN NYID DE, ,THAMS CAD SPYI YI CHOS NYID DON, ,NAM ZHIG STONG PAR 'DOD PA'I DUS, ,DE DAG DNGOS KUN LAS GROL BA, ,DKYIL 'KHOR GNYIS MED SBYOR BYED CING, ,BYIN RLABS MCHOG KUN RNAM PAR ROL, ,NANG GI TING 'DZIN 
GSAL BA LAS, ,THIG LE PHRA MO LA SOGS SBYOR, ,DAM TSIG KUN GYI GNAS RGYAS PAS, ,BRTAN PA'I TSOGS KUN MTHAR PHYIN 'GYUR, ,RGYA CHEN DKYIL 'KHOR RNAM DAG DANG, ,LHA YI RNAM DAG GSAL BA'I MTHUS, ,BYANG CHUB SEMS SU SGYU MA'I DNGOS, ,CHOS RNAMS KUN GYI MTHA' 
BRAL BA'O, ,SPYOD PA YONGS SU DAG PA RNAL 'BYOR PAS BAR CHAD BSAL BA'I CHO GA STE GSUM PA'O,, ,,DE NAS BDAG GZHAN BSRUNG 'DOD PAS, ,DBEN PA'I GNAS SU TSOGS BSAGS SHING, ,RDO RJE SEMS DPA'I TING 'DZIN SBYOR, ,BSNYEN PA'I CHO GAS BRTAN PAR BYA, ,DUR KHROD 
LHA YI GNAS RNAMS DANG, ,MA MO GNAS KYI THAL BA MCHOG ,THOD PA MTSAN LDAN SBYAR BAR GZHAG ,RIGS KYI SNGAGS DANG PHYAG RGYAS BSRUNG, ,SNYING PO NYE BA'I SNYING PO DANG, ,RTZA SNGAGS LHA RNAMS KUN GYIS SBYIN, ,TING 'DZIN 'PHRO 'DU GSAL RDZOGS PA'I, ,BRGYA STONG KHRI YI BZLAS 

@166B
BRJOD BYA, ,GANG DAG BSRUNG BAR 'DOD PA LA, ,THIG LE 'AM SOR RIS GSUM DU SHIS, ,PHYOGS MTSAMS NAM MKHA'I SA BCINGS NA, ,SRUNG BA KUN GYI BLA MED YIN, ,DE BZHIN SNGA MA'I SBYOR LDAN PAS, ,RGYA MTSOR 'BAB PA'I CHU BLANGS TE, ,RIN CHEN SNOD BZANG BYIN BRLABS NAS,, 
DKYIL 'KHOR BRGYAN PA LA GZHAG CING, ,KU SHA'I CHU RGYUN SNGAGS THIM PAR, ,LHA RDZAS ZHI BA'I CHU MCHOG GIS, ,GTOR BA DANG NI BLUGS PA DAG ,KHRUS BYAS PHOG PAS SNGON BZHIN 'GRUB, ,MI YI THOD PA'I NANG DU NI, ,NYUNGS KAR RGYAL PO SNGAGS KYIS BSKYED, ,TSUL BZHIN 
PHYUNG NAS SA GZHI LA, ,YUN RING GOMS PA'I BRTUL ZHUGS LDAN, ,PHYAG RGYA'I RIGS TSOGS SNA TSOGS PA, ,RAB TU GROL BAS GZHAN DGUG CING, ,BZANG PO KHRUS KYI CHO GA NYID, ,DUS GSUM BZLAS BRJOD MTSAMS SBYAR TE, ,RIGS TSOGS BRTEN GNAS GDAN BCAS PA'I,, 
RAB TU SPRUL PA'I KHRO BO BSKYED, ,ZHI DANG RGYAS SOGS LAS RNAMS LA, ,DUS BZHI RTEN 'BREL MTHUN PAR SPYAD, ,DE LAS BYUNG BA'I RDZAS RNAMS KYIS, ,DE NYID LAS KUN BYED PAR 'GYUR, ,DPA' BO GCIG PA'I PHYAG RGYA NYID, ,BYIN RLABS TSOGS KYIS RNAM PAR BRGYAN, , 
RANG RIG SNANG BA'I DKYIL 'KHOR KUN, ,PHYOGS BCUR SPRO ZHING GSAL BAR BYA, ,SKU GSUNG THUGS KYI RDO RJE YIS, ,GNAS GSUM MTSAN MA'I TSOGS 'JOMS SHING, ,PHYOGS MTSAMS BLA 'OG THAMS CAD KUN, ,GANG 'DOD DE NYID NGO BOR 'GYUR, ,GZHUG DKA' BDAG NYID NGAN 
PA RNAMS, ,SANGS RGYAS KUN GYI BYIN KYIS BRLABS, ,DKYIL 'KHOR RGYAS PA LA DMIGS TE, ,SBYOR BA BZHI YIS RDZOGS BYAS PA'I, ,RIGS KYI DKYIL 'KHOR MNYAM PAR SBYOR, ,GNAS KUN PHYAG RGYA GSAL BAR MDZAD, ,THAMS CAD SPRUL PA'I BYANG CHUB SEMS, ,RIGS 
RNAMS PHYOGS BCUR RNAM BKOD PAS, ,BSGRUB BYA GANG DAG DE NYID LA, ,GSANG BA'I GNAS SU SBYOR BAR BYED, ,DON MTHUN PHYAG RGYA 'DI YIS NI, ,'GRO GNAS THAMS CAD BSRUNG BAR 'GYUR, ,CHOS DBYINGS YE SHES PHYAG RGYA LAS, ,'OD 'BAR 'KHOR LO'I GZHAL YAS KHANG, ,RDO RJE SEMS DPA' 

@167A
*, ,LAS BYUNG BA'I, ,RNAM PAR SNANG MDZAD SBYOR LDAN PAS, ,PHYOGS BCU LEGS PAR 'KHOR LO'I TSUL, ,BLA 'OG DAG TU BYIN BRLABS SHING, ,DKYIL 'KHOR BSDUS DANG RGYAS PA YIS, ,THAMS CAD SRUNG BA BLA NA MED, ,RDO RJE SEMS DPA' SBYOR BA LAS, ,ZHE SDANG 
LA SOGS 'JOMS BYED PA'I, ,DRAG PO CHEN PO'I SKUR SBYOR ZHING, ,BSDUS DANG RGYAS PA'I DKYIL 'KHOR CHES, ,PHYAG RGYA RDO RJE'I TSOGS SPRO ZHING, ,RANG GI SNGAGS DANG RNAL 'BYOR PAS, ,BRTAN G-YO THAMS CAD SRUNG BAR BYED, ,DE BZHIN TSAR GCOD RENGS PA 'GRUB, ,SANGS RGYAS 
GAR GYI RNAM 'PHRUL BA, ,SBYOR LDAN RDO RJE SEMS DPA' BZHIN, ,BSDUS DANG RGYAS PA'I DKYIL 'KHOR GYIS, ,GSANG SNGAGS PHYAG RGYA BSAM GTAN LAS, ,SNA TSOGS PADMA LA BRTEN BYA, ,PHYAG RGYA'I TSOGS KUN KHA 'BYED PAS, ,SGRIB PA'I LAS KUN RNAM GROL ZHING, ,THAMS 
CAD DAG PA'I LAS LA SBYOR, ,SEMS DPA' CHEN PO'I CHA LUGS KYIS, ,SEMS DANG NGO BO LA GNAS BYA, ,DE BZHIN NYID LA SNANG BA YI, ,RDO RJE SEMS DPA'I RNAL 'BYOR LDAN, ,RIN CHEN TSOGS 'BAR BRJID PA'I GNAS, ,'BAR BA'I LTA BA'I TSUL BZHUGS PA, ,RDO RJE RAB TU DRAG 
PO'I ME, ,RAB 'JIGS 'BAR BA MI BZAD 'GRUB, ,GANG DAG RGYAS PA'I TSUL SBYOR ZHING, ,LAS RNAMS DNGOS GRUB SKYED BYED PAS, ,DKYIL 'KHOR BSDUS DANG RGYAS PA'I TSUL, ,GNAS RNAMS KUN DU 'PHROS PA'O, ,THAMS CAD DAG PA'I LAS LA SBYAR, ,MI GNYIS TING 'DZIN 
BRTAN PA'I MTHUS, ,RDO RJE SEMS DPA' LAS BYUNG BA, ,LAS KYI PHRIN LAS KUN GYI BDAG ,SO SO'I PHYAG RGYA SNGAGS KYIS SBYOR, ,JI LTA'I PHRIN LAS GRUB PA YIS, ,AOm tUm RDO RJE KHU TSUR GNYIS, ,GO CHA BGOS PA'I TSUL DU BYA, ,GNAS LNGAR RANG GI SNGAGS DANG RGYAS, ,NYIS 'GYUR 
DAG TU BCINGS NAS KYANG, ,SANGS RGYAS GTZUG GI NOR BU DAG ,DAR DPYANG 'GYING DANG BCAS PAS DGROL, ,THAL MO BRDABS PAS BRTAN BYED PA, ,SRUNG BA KUN GYI BLA MED PA'O, ,PHYI NANG GDUL DKA' DRAG PO'I TSOGS, ,'DI DAG MTHU YIS 'JIGS PAR 'GYUR, ,THAMS 

@167B
CAD KUN GYIS SRUNG BYED PA'I, ,BLA NA MED PA'I GO CHA MCHOG ,BSOD NAMS YE SHES LAS BRGYUD STOBS, ,MTHU YIS THAMS CAD 'JIGS 'GYUR BA, ,DON KUN GSANG BA'I PHYAG RGYA DANG, ,GSANG SNGAGS TING 'DZIN GNAS LAS SKYES, ,RDO RJE SEMS DPA'I TING 'DZIN 
GYIS; ,CHOS SEMS RTZE GCIG GNAS PA YIS, ,RDO RJE KHU TSUR GNYIS BCINGS TE, ,ZHI BA'I LTA BAS BLTAS NAS NI, ,PHYOGS KYI RIGS KUN G-YO 'GYUR ZHING, ,RIMS DUG GDON RNAMS SEL BYED 'GYUR, ,'DI DAG BSAM GTAN GYIS 'GRUB PA, ,BSAM GTAN GOMS 
PA'I STOBS KYIS TE, ,DANG PO LAS KYIS SBYOR BYED NA, ,PHYAG RGYA SNGAGS KYI MTHU LDAN PA'O, ,RDO RJE KHU TSUR GNYIS BCINGS NAS, ,MTHE'U CHUNG LCAGS KYU RTZE MOS MNAN, ,BSAM GTAN SNGAGS KYIS GNAS RDZOGS 'GYUR, ,RTZE GCIG LHA YI TING 'DZIN GYIS, ,PHYAG RGYA BSGYUR TE 
DPRAL BAR GZHAG ,MI MTHUN GNAS KUN LTA BA'I TSUL, ,RDO RJE BSDAMS PA BSTAN BYAS PA'I, ,MDZUB MO PHAN TSUN SKAM PA'I TSUL, ,NAD DANG ZUG RDU MA LUS KUN, ,'DREN BYED PHYAG RGYA'I GTZO BO MCHOG ,RTAG TU RANG GI TING 'DZIN GNAS, ,BYAMS DANG SNYING RJE LTA BAR LDAN,, 
GRUB PA DPAL GYI SPYAN BCINGS NAS, ,MIG GSAL PHYAG RGYA'I SBYOR BA 'DIS, ,SHES RAB YE SHES MIG BSKYED CING, ,LONG BA DAG KYANG MTHONG BAR 'GYUR, ,RIGS KYI SBYOR BA MNGON LDAN PAR, ,PHYAG RGYA'I YAN LAG BRTAN BYAS PAS, ,GLAD [*GLANG?] PA'I NAD RNAMS KUN BSDUS 
TE; ,KHA PHYOGS DRANG ZHING BTUNG BAR BYA, ,RTZE GCIG BRTAN PAS YANG DANG YANG, ,RDO RJE KHU TSUR DPAL SBYOR BAS, ,NAD KYI ZUG RDU NAD TSOGS KUN, ,GANG LA DMIGS PA SEL BAR 'GYUR, ,DE DAG KUN GYI GSANG SNGAGS 'DI, ,DON BZHIN BRTZON PAS RNAL MA GRAGS, ,AOm SARBA 
TA TH'A GA TA KARMA STA MA SIDDHI HO:, ,DE BZHIN GSHEGS PA'I PHYAG RGYA CHE, ,DON KUN RNAM PAR 'PHRUL BYED PAS, ,LAG G-YAS SEMS DPA'I GTZUG TOR BCING, ,BYIS PA NAD MED BDE BA'I MCHOG ,'OD 'BAR PADMA'I DKYIL 'KHOR DU, ,BDUD RTZI BYANG CHUB SEMS DPA' STE, ,LAG 

@168A
*, ,G-YAS KLU YI GDENGS KA BYA, ,'BAR BA'I TSUL STON 'BEBS PAR BCAS, ,MI MTHUN GNAS RNAMS DUG RGYAS BTAB, ,THAMS CAD SEL BA'I LAS BYED PA'O, ,BDE GSHEGS SKU NI RIGS CHEN POS, ,'KHOR LO'I PHYAG RGYA MNGON SBYAR TE, ,SRUNG BA SNGAGS KYI 
RGYUD LDAN DAG ,DGA' BA'I RGYUD KYIS GROL BAR 'GYUR, ,DRAG PO CHE MCHOG SBYOR BA YIS, ,MDZES PA'I PHYAG RGYA SMIN MTSAMS GZHAG ,RU LU'I SNGAGS KYI DON SBYAR BAS, ,MKHA' 'GRO'I LAS KUN 'GRUB PAR 'GYUR, ,'GRO GZHAN DUD 'GRO PHRA MO SOGS, ,THAMS CAD RIGS 
KYIS SBYANGS BYAS TE, ,RTEN DANG SBYOR BA SNA TSOGS DANG, ,SNGAGS BCAS BSAM GTAN RTZE GCIG MTHUS, ,DE DAG NAD MED BDE BA DANG, ,GZI BYIN MTHU RTZAL PHUN SUM TSOGS, ,ME TOG 'BRAS BU SKYE SHING RNAMS, ,RTEN 'BREL CHO GA JI LTA BAR, ,PHYAG RGYA SNGAGS KYIS SBYOR BYAS 
SHING; ,RIG PA'I TING 'DZIN BSKYED PA YIS, ,DE DAG THAMS CAD BCUD RDZOGS TE, ,RTAG TU GZI MDANGS RGYAS PAR 'GYUR, ,PHA ROL GNON PA'I RTZAL DAG GIS, ,'KHRUL 'KHOR MTSON CHA'I PHYAG RGYA RNAMS, ,MA NYAMS RANG GI MTSAN NYID RDZOGS, ,SNGAGS DANG PHYAG RGYAS SPYANG 
BYA STE, ,KHRO BO BRJID PA'I STOBS LDAN PAS, ,MI MTHUN GNAS KUN GZHOM PA'I PHYIR, ,JI SRID BRTAN PAR MA GYUR BAR, ,DE SRID BSGOM BZLAS RTZE GCIG TU, ,KHRO BO'I TSOGS KUN LEGS GZHUG CING, ,'PHRO 'DU YANG YANG DON SPYOD PA, ,RIGS KYI DKYIL 'KHOR MNGON SBYOR MTHUS, 
SDE DPUNG 'JOMS PA'I STOBS RDZOGS 'GYUR, ,DE DAG DKYIL 'KHOR JI LTA BUR, ,YANG DAG BRTAN PAS SNGAGS RNAMS DANG, ,PHYAG RGYA'I STOBS SKYED SBYOR BYAS NAS, ,MTSON CHA SO SO'I TSUL BZHIN DU, ,'DEGS SHING 'PHANGS PA DRAG PO'I TSOGS, ,TSAR BCAD BSGRAL ZHING BRLAG PAR 
'GYUR, ,MI GNYIS YE SHES CHE SBYOR BA'I, ,ZAB CING RGYA CHEN DKYIL 'KHOR NYID, ,THOG MTHA'I YUL LAS 'DAS PA'I DNGOS, ,DPAL MCHOG DANG PO'I MTSAN NYID CAN, ,NYON MONGS DRAG PO'I GNAS TSOGS BSKYED, ,DON KUN 'JOMS BYED THEG CHEN SKU, ,CHA LUGS JI 

@168B
BZHIN GSAL LDAN PA, ,THABS DANG SHES RAB SNYOMS 'JUG NAS, ,RNAM PAR SPROS PA'I LAS RNAMS KUN, ,DE LTAR SDER BCAS MNAN PA'I TSUL, ,RKANG PA BRKYANG DANG GNON PA DANG, ,BSKUM NAS 'DEBS PA'I STABS DAG NI, ,PHRIN LAS BZHI YI SBYOR BAS TE, ,PHYAG RGYA BSAM GTAN 
SNGAGS BCAS PAS, ,G-YAS G-YON SBYOR BA'I RGYA GZUNG ZHING, ,GZUGS RNAMS GZHOM ZHING MNAN PAR BYA, ,RIGS KUN SBYOR BA'I TING 'DZIN GYIS, ,LAS KUN DKYIL 'KHOR RNAM PAR 'PHRUL, ,GZUGS SOGS PHUNG PO LNGA RNAMS DANG, ,DE RGYU NYON MONGS DUG LNGA'I TSOGS, , 
YUL BCAS RNAM PAR DAG PA'I MTHUS, ,THAMS CAD GNYIS MED SANGS RGYAS SU, ,YON TAN PHRIN LAS ROL PA'I STABS, ,RIGS KYI DKYIL 'KHOR CHEN PO RNAMS, ,YONGS BKUG DBANG DU BSDU BYA STE, ,BSAM GTAN SNGAGS DANG PHYAG RGYAS MNAN, ,RANG BZHIN GCIG PA'I BTZUN MO 
RNAMS; ,DGA' ZHING LONGS SPYOD DGYES PAS SPYAD, ,'DI DAG ZAG MED MTHU LDAN PAS, ,GNYIS MED 'BRAS BU CHEN POR SBYOR, ,JI SNYED RGYU DANG LAS KYI CHOS, ,SO SO'I THEG PA GZHUNG BZHIN DU, ,BYANG CHUB PHA ROL PHYIN PA DANG, ,GRUB DANG GZUNG DANG MDANGS RNAMS DANG, ,RIGS 
DANG PHYAG RGYA'I KHYAD PAR KUN, ,SO SO'I LAS KUN SPYOD CING GNON, ,RGYU 'BRAS GNYIS SU MED PA'I TSUL, ,SO SO'I MTHU YIS SBYOR BYED CING, ,RNAM PA'I DON KUN LAS RNAMS SBREL, ,BSOD NAMS YE SHES RDZOGS PA'O, ,NYE BAR SPYOD PA LHA MO'I TSOGS, ,DON GRUB GSANG BA KUN 
NAS 'JUG ,RIGS MTHUN GTZOR GZUNG SBYOR BA YI, ,PHYAG RGYA 'PHRUL PAS DE NON 'GYUR, ,NYON MONGS GNAS KUN RGYU RDZOGS PA, ,DREGS BYED LHA RNAMS DBANG MDZAD DE, ,RIGS KUN DKYIL 'KHOR CHA LUGS KYI, ,BYIN BRLABS GSANG BA LHA MO DAG ,RANG GI SNGAGS DANG PHYAG RGYA'I 
MTHUS, ,'JIG RTEN GSUM TSOGS RNAM BKUG CING, ,MTHU RTZAL RDZU 'PHRUL DBROG BYA STE, ,'DA' BA MED PAR LAS BZHIN DGUG ,RIGS KUN PHRIN LAS RNAM PA'I STOBS, ,DREGS BYED SDER BCAS MNAN BYAS TE, ,CHUNG MA RGYAN TSOGS YO BYAD RNAMS, ,MTHU YIS DBROG CING 

@169A
*, ,LONGS SPYOD DO, ,DE BZHIN 'JIG RTEN GSUM DAG GI, ,MTHU CHEN SDE BRGYAD DBANG LDAN SOGS, ,PHYOGS SKYONG BCU PO LA SOGS RNAMS, ,YUD TZAM ZHIG GIS 'DIR BKUG STE, ,RANG GI RTEN LA SBYOR BSTIMS NAS, ,SNGAGS DANG PHYAG RGYAS DBANG DU BYED, ,MA LUS 
'JIG RTEN KUN GRAGS PA'I, ,ZHI DANG RGYAS SOGS LAS RNAMS KUN, ,DE DAG RNAL 'BYOR MTHU SBYOR BAS, ,'BAD BA MED PAR 'GRUB PAR 'GYUR, ,LAS KUN DNGOS GRUB TSOGS SHES PAS, ,BDAG GZHAN DON KUN SPYAD PA'I RNAMS, ,MI 'JIGS GNAS GSUM THEG PA DANG, , 
RTEN 'BREL GSANG BAS KUN BSTAN PA'O, ,DE LTAR DGUG DANG DBYE BA DANG, ,GSOD DANG SKROD DANG RENGS PA DANG, ,RMUGS PA LA SOGS LAS RNAMS KUN, ,'DI NYID MTHU YIS GRUB PAR 'GYUR, ,SO SO'I TING 'DZIN SNGAGS BCAS PAS, ,RTEN CING 'BREL PAS SPYAD BYAS TE,, 
DON KUN GSANG BAS SNA TSOGS PA'I, ,TSUL RNAMS GZHAN DU BRJOD PA BZHIN, ,BSOD NAMS YE SHES TSOGS KUN GYI, ,THUN MONG CHO GA BZHIN GYUR PA'I, ,YE SHES PHRENG BA'I 'KHOR LO DAG ,BYIN BRLABS TSOGS BSKYED BRTZAM PAR BYA, ,RANG GI LHA YI RNAL 'BYOR GYIS, , 
BSNYEN RDZOGS SGRUB PA TSUL BZHIN DU, ,RTEN CING DKYIL 'KHOR LA SBYOR BAS, ,DE DAG GSANG SNGAGS BRJOD PA GDON, ,THOG MAR 'KHOR LO TSUL BZHIN DU, ,RTZIBS BRGYAD BCU DRUG MU KHYUD GNYIS, ,A'A LI K'A LI MNYAM BYAS TE, ,SHAR GYI GNAS SU SBYOR BAR BYA, ,'KHOR LO MU 
BYUNG BZHI RNAMS LA, ,YI GE GSANG SNGAGS RDZOGS PAR DGOD, ,DRAG DAL RING THUNG TSUL BZHIN DU, ,G-YAS G-YON PHRENG BA THABS SHES RGYA, ,AOm A'A:H'Um SHR'I DE BA TE BADZRA SATVA STVAm TRA NA MO SVA TU STI, SARBA BUDH'A SA MA YO G'I N'I NA H'Um H'Um SV'AH'A, ,RIG SNGAGS PHRENG BAS BSGYUR BYAS PA'I, , 
'KHOR LOS GNAS KUN DAG PAR 'GYUR, ,'DI NAS DAM TSIG DKYIL 'KHOR RNAMS, ,GSAL BAR BSKYED CING BRTAN BYAS NAS, ,YE SHES LHA DANG GNYIS MED PAR, ,PHYAG RGYA BZHI YIS RGYAS BTAB CING, ,MCHOD BSTOD LHAG GNAS CHO GA RDZOGS, ,DUS KUN TSOGS BSAGS DNGOS 

@169B
GRUB BZHI, ,'JUG PA PO RNAMS KYI PHRIN LAS SNA TSOGS 'GRUB PA'I CHO GA STE BZHI PA'O,, ,,DE NAS DNGOS GRUB BZANG PO NI, ,BDAG GZHAN KUN LA PHAN PHYIR DU, ,MA NYAMS KUN LA 'JUG PA'I SGO, ,DON KUN GSANG DANG SPYANG PAR BYA, ,RDO RJE SEMS DPA' DPAL SBYOR ZHING, ,GZUGS 
DBYIBS THAMS CAD LDAN PA'I RGYU, ,BYIN BRLABS DBANG BSKUR GNAS RDZOGS PAS, ,SNGON DU BSNYEN CING BSGRUB PA DANG, ,RTEN GYI MTSAN MA GOMS BYAS TE, ,LAS KUN BYA BA'I SGO RNAMS DAG ,PHYI ROL PRA SE'I CHO GA DANG, ,RTEN 'BREL MTHU LAS BRTAG PAR BYA, ,'BYUNG BA LNGA YI KHAMS 
KUN LAS, ,RANG RIG SBYOR BA'I PHYAG RGYA SNGAGS, ,SPYANG ZHING BYIN BRLABS BSRUNG BYAS PAS, ,DON KUN LHA YI NGO BO NYID, ,YANG DANG YANG DU SNGAGS BRJOD CING, ,YI GE GCIG PAS KUN STON 'GYUR, ,DE LTAR PHYI NANG SNA TSOGS BDAG ,RIGS KYI DKYIL 'KHOR CHE RNAMS KYI, ,PHYAG RGYAS BRTEN 
PA'I LAS BYAS PAS, ,BDEN BRJOD MTSAN MA SNA TSOGS STON, ,NANG GI YE SHES ZAG PA MED, ,RIGS KYI DKYIL 'KHOR CHE GNAS SBYOR, ,DE NYID THUGS KYI GSANG BA MCHOG ,SO SO'I RTEN LA BSGRUB BYA STE, ,SNGAGS BCAS BDEN PA BRJOD CING BRTAG ,DON KUN GSANG BA STON PAR 
'GYUR; ,DE DAG TING 'DZIN GOMS PA LAS, ,BDEN BRJOD SNGAGS KYI MTHU BSKYED CING, ,DUS GSUM CHOS RNAMS MA LUS PA'I, ,RANG GI TSUL GYIS GSAL BAR BYED, ,RDO RJE SEMS DPA'I TING 'DZIN GNAS, ,DKYIL 'KHOR PHYAG RGYA'I CHO GA RDZOGS, ,SO SO'I RTEN 'BREL RDZAS 
RNAMS LA, ,PHYAG RGYA SNGAGS BCAS DON RNAMS BSGRUB, ,'DI DAG RGYU RKYEN TSOGS PA'I MTHUS, ,RANG GI NGO BO BRTAN PAR 'GYUR, ,RI LU MIG SMAN BCUD KYIS LEN ,RAL GRI GSER 'GYUR LA SOGS RDZAS, ,DE DAG DMIGS PA'I YAN LAG GIS, ,LAS KUN RDZOGS PA'I DNGOS GRUB 
'GYUR; ,DKYIL 'KHOR CHEN PO NYAMS DGA'I GNAS, ,CHO GA'I TSOGS RNAMS RDZOGS PA'I GZHI, ,DER NI RANG GI RDZAS DAG LAS, ,DON KUN DNGOS GRUB SKYE BAR 'GYUR, ,SO SO'I RIG PA PHYAG RGYAR BCAS, ,YUN RING MTHA' YIS LAS RDZOGS PA, ,JI BZHIN 'JUG PA'I BYIN RLABS 

@170A
*, ,KYIS; ,BDEN PA'I CHOS KUN GSAL BAR STON, ,PHUN SUM TSOGS PA BZHIR LDAN PAS, ,SNGON DU 'GRO BA'I YAN LAG RDZOGS, ,PHYI DANG NANG GI KHRUS BYAS NAS, ,SGRUB PA CHEN PO LA 'JUG BYA, ,RIGS KYI DKYIL 'KHOR GANG RUNG BAR, ,SNGON DU BSNYEN PA RDZOGS BYAS TE, , 
BDUD RTZI RNAM PA LNGA PO DAG ,SHA LNGA'I GROGS DANG BCAS PAR BSAGS, ,BANDHA MTSAN DANG LDAN PA RNAMS, ,PHYOGS MTSAMS DBUS KYI GNAS SU DGOD, ,RIGS KYI DKYIL 'KHOR JI BZHIN PA'I, ,PHO BRANG GDAN KHANG PA RDZOGS NAS, ,YIG 'BRU PHYAG MTSAN SKU PHRA MO, ,SPRO DANG BSDU BAS 
YONGS SU RDZOGS, ,SANGS RGYAS KUN GYI DAM TSIG NYID, ,GNYIS MED BSGOMS PAS GSAL BAR 'GYUR, ,'DI DAG RANG RANG MTHU SKYED PA'I, ,BYIN RLABS RTEN 'BRAL STOBS RDZOGS NAS, ,YE SHES DKYIL 'KHOR SPYAN DRANGS BSTIMS, ,DGUG GZHUG GNYIS SU MED PAR 
GNAS; ,RANG GI LHA YI SBYOR LDAN PAS, ,SRIN LAG DANG NI MTHE BOD RTZES, ,ZHI BA'I BTUNG BA BZHIN MYANGS NAS, ,RTAG BA YI NI DNGOS GRUB THOB, ,TSUL BZHIN RIGS KYI DKYIL 'KHOR CHE, ,'KHOR LO CHEN PO GNAS RGYAS PAR, ,BDUD RTZI GSANG BA BSGRUB BYA STE, ,RANG RIG RGYU 
RKYEN TSOGS PAS SO, ,BSNYEN SGRUB YAN LAG RNAM BZHI YIS, ,BYIN BRLABS DKYIL 'KHOR RDZOGS BYAS TE, ,RIGS DANG RIGS KYI DKYIL 'KHOR TSUL, ,GNYIS MED THABS DANG SHES RAB GSAL, ,'OD DANG DU BA DRI SGRA RGYUN, ,LHA MO'I GZUGS DANG MANG DU 'PHEL, ,YI GE DGU DANG 
BCU GCIG DANG, ,BCU BDUN NYI SHU RTZA GCIG SOGS, ,BAR SKABS SNGAGS KYIS GSAL BYAS PAS, ,PHYAG RGYA'I GNAS KUN RDZOGS PAR 'GYUR, ,NYI ZLA'I DKYIL 'KHOR LA GNAS PA'I, ,DMAR PO HR'I:YIS KUN SDUD DE, ,RTA MCHOG YON TAN ROL PA'I MTHUS, ,RIGS KYI DKYIL 
'KHOR KUN MNYES MDZAD, ,TSOGS CHEN YONGS SU RDZOGS PA YI, ,DKYIL 'KHOR GNAS KUN SPRO BSDU BA, ,YE SHES 'KHOR LO GZHUG BYAS TE, ,BDUD RTZI GSANG BA CHEN PO'I RGYUN, ,RDO RJE SEMS GTZO LHA MOR BCAS, ,BSDUS DANG RGYAS PA'I 'KHOR LO RNAMS, ,DE DAG RIGS KYIS 

@170B
KHYAB BYED PA'O, ,BDUD RTZI SHEL SGONG DAG PA'I GZUGS, ,BSNYEN SGRUB YAN LAG RNAM PA BZHI, ,CHO GA'I DON KUN RAB TU RDZOGS, ,'DI DAG SKYED DANG SPRO BA DANG, ,RGYA CHEN SPROS PAS KUN GSAL ZHING, ,SANGS RGYAS RIGS SOGS 'GRO BA'I TSOGS, ,KUN GYI DNGOS POR 'DI GYUR 
CIG ,THAMS CAD BSGRUB PA'I BDAG NYID KYI, ,RA SA YA NA'I BDE BA'O, ,'DIS NI SRUNG BA BYAS NA DPAL, ,RDO RJE SEMS DPA' NYID DU 'GYUR, ,DE NAS TSE GNAS BSKYED PA'I PHYIR, ,MKHAS PAS DE NYID DKYIL 'KHOR BZHIN, ,CHO GA RDZOGS PAS BRTZAMS BYAS TE, ,PHUN SUM TSOGS 
PAS KUN SPYAD RDZOGS, ,MGON PO TSE DPAG MED PA'I SKU, ,CHO GA SHES PAS BSGOM PAR BYA, ,BYIN RLABS RANG GI NGANG TSUL BSTAN, ,LHA MO'I TSOGS RNAMS RDZOGS PAR GNAS, ,RTAG TU BSNYEN SGRUB YAN LAG BZHI, ,SBYOR BA BZHI RGYUN CHO GA RDZOGS, ,PHYOGS DUS DKYIL 'KHOR RTEN 
SDUD CING, ,BZLAS BRJOD GSAL BAS BRTZON PAS 'GRUB, ,THOD PA MTSAN DANG LDAN SNGAGS PA, ,RANG GI DKYIL 'KHOR GNAS SU GZHAG ,THABS DANG SHES RAB 'PHRO 'DU YIS, ,PHYOGS KUN SANGS RGYAS GSAL BAR 'GYUR, ,NYI MA'I 'OD ZER SNA TSOGS PAS, ,TSE GNAS BYIN 
RLABS BSKYED PAR BYA, ,YE SHES 'KHOR LO KUN BSDUS TE, ,RANG RIG GNAS KUN RGYAS PAR MDZAD, ,'OD 'BAR G-YO BA LA SOGS KYI, ,DNGOS GRUB BZANG PO RTAG RNAMS KUN, ,YI GE BDUN DANG BCU GCIG PA, ,BCO LNGAS 'PHRO 'DU RDZOGS PAR 'GYUR, ,RTAG TU RANG GI DAM TSIG NI, 
GNAS KUN RGYAS PAR BYED PA'I MCHOG ,RIGS KUN DKYIL 'KHOR GNAS GSAL BAS, ,PHRIN LAS BZHI YI DNGOS GRUB 'GRUB, ,DE DAG DKYIL 'KHOR RGYA CHEN DANG, ,BSDUS TSOGS GANG LA MOS PA BZHIN, ,DMIGS PAR BYA BA'I BSGRUB BYA RNAMS, ,PHYAG RGYA'I DKYIL 'KHOR SO SO'I 
GNAS; ,PHRIN LAS GSANG BA 'DI RGYUD KYIS, ,SO SO'I PHRIN LAS MNYAM PAR SBYOR, ,RANG GI GSANG SNGAGS JI LTA BA, ,RANG GI TING 'DZIN RTZE GCIG NYID, ,DON KUN GSANG BA LA DMIGS TE, ,PHYAG RGYA'I GNAS KUN RDZOGS PAR SPYAD, ,DES NI ZHI RGYAS DBANG DRAG GI, ,DNGOS GRUB 

@171A
*, ,THUN MONG LAS 'PHAGS PA'I, ,RNAM PA MANG PO MTSAN LDAN ZHING, ,DE DAG LAS KUN RDZOGS PAR BYED, ,DON 'DI GSANG BA LA BRTEN NAS, ,RGYA CHEN SNGAGS DON TSUL MANG PO, ,DE NYID RNAM KUN GSAL 'GYUR TE, ,THOGS PA MED PAR 'GRUB PA'O, ,RTAG TU RANG GI 
DAM TSIG GNAS, ,DES NI DNGOS GRUB KUN SBYOR ZHING, ,'GRO BA RGYA CHEN LA DMIGS PAS, ,MCHOG GI YE SHES BSGRUB PAR BYA, ,BSNYEN SGRUB KUN GYI SNGON 'GRO BA'I, ,CHO GA RGYA CHEN RDZOGS GYUR NAS, ,RIGS KYI DKYIL 'KHOR TSUL BZHIN DU, ,RANG RIG DNGOS GRUB RNAM PAR SBYOR,, 
RTEN GYI DBYE BA RNAM BZHI STE, ,DBANG PO YUL DUS BSNYEN SGRUB SOGS, ,RANG GI 'JUG PA TSUL BZHIN DU, ,CHO GA RDZOGS PA'I YAN LAG RNAMS, ,PHYAG RGYA'I GNAS KUN LA BRTEN NAS, ,DON DAM GSANG BA SPYAD PAR BYA, ,GCIG BZHIN DU NI GCIG SPYOD PA, ,LHAN CIG SPYOD PA RJES 
SPYAD SDUG ,GO RIMS SO SO'I KHYAD PAR DAG ,MA 'DRES GSAL BAS DON KUN RDZOGS, ,DE YI DAM TSIG DE 'BYUNG BA, ,SDUG PA'I DAM TSIG BDAG RJES 'BRANG, ,SHIN TU SBYOR DANG SBYOR CHEN PO, ,THAMS CAD BDAG NYID DAM TSIG MCHOG ,DE DAG TSUL GYIS LAS KUN LA, ,RNAM PAR 
SBYOR BAS RDZOGS PAR 'GYUR, ,DNGOS GRUB MCHOG GI MCHOG SBYOR BA, ,PHYAG RGYA LA GNAS GSANG BAS 'GRUB, ,RNAL 'BYOR THAMS CAD BDE BA YI, ,DBANG BSKUR BDE CHEN LAS BYUNG BA, ,RIN CHEN TSOGS RNAMS THAMS CAD KYI, ,RAB TU RMONGS LAS DBANG BSKUR 'GYUR, ,LHA MO 
KUN GYI LONGS SPYOD LA, ,CI BDE BAR NI BSTEN PAR BYA, ,BDAG NYID CHE BA'I LHAR SBYOR BAS, ,BDAG LA BDAG GIS RAB TU MCHOD, ,RNAL 'BYOR THAMS CAD BDE BA YI, ,RJES SU SBYOR BAS MCHOD BYED CING; ,KUN LA MYONG BAR BYED PAS NA, ,SHIN TU SBYOR BAS RAB 'GRUB 'GYUR, ,SANGS 
RGYAS THAMS CAD BDAG NYID KYI, ,RA SA YA NA'I BDE BA DES, ,RDO RJE SEMS DPA'I TSE 'GRUB PA'I, ,LANG TSO NAD MED BDE MCHOG 'GRUB, ,SANGS RGYAS KUN GYI SKU CHEN DANG, ,SANGS RGYAS KUN GYI GSUNG SNYAN PA, ,SANGS RGYAS KUN GYI THUGS CHEN PO, ,SANGS RGYAS KUN GYI 

@171B
MCHOD PA CHE, ,SANGS RGYAS KUN GYI RGYAL CHEN PO, ,RDO RJE 'DZIN PA KUN GYI BDAG ,'JIG RTEN DBANG PO KUN GYI GTZO, ,RIN CHAN DBANG PHYUG KUN GYI BDAG ,DE DAG DANG NI DGA' SPYAD NA, ,'DOD PA BZHIN DU 'GRO 'ONG LDENG, ,LHA MO GUN GYI GRUB CHEN PO, 'KHOR LOS SGYUR BA RAB TU GRUB, ,THEG CHEN 
GSANG BA GNYIS MED PA'I, ,DON MCHOG 'BRAS BU'I LAM STON PA, ,RGYAL BA KUN GYI DGONGS MDZAD DE, ,RJES SU 'JUG PAS SPYAD PA'I LAM, ,'DI DAG DON TSOGS RGYA CHEN LAS, ,NYE BAR BSTAN PA'I CHO GA RNAMS, ,BDAG DON SGRUB PA'I THABS TZAM ZHIG ,LEGS BSHAD GSAL BAR 
BYAS PA YIN, ,SANGS RGYAS RNAMS KYIS GANG BSTAN PA, ,DE DAG BYANG CHUB SEMS DPA'I YUL, ,MCHOG TU GYUR PA'I RNAL 'BYOR PAS, ,DE GSAL SGO RNAMS GZUNG BAR 'OS, ,THUN MONG DANG MCHOG GI DNGOS GRUB BSTAN PA'I CHO GA STE LNGA PA'O,, ,,DAM PA'I BKA' DON RGYA CHEN PO,, 
RNAM KUN SDUD PAR SU YIS NUS, ,DE DAG DON NI 'DOR BYED PA, ,TSUL LDAN GSANG BA'I MAN NGAG MCHOG ,LEGS BSHAD DRI MED DGE BA BZANG, ,CHO GA'I GNAS KUN RNAM GSAL BAS, ,'JIG RTEN 'DI DAG KUN SGROL ZHING, ,THAMS CAD MKHYEN NYID RDZOGS GYUR CIG ,DKYIL 'KHOR 
THAMS CAD KYI RJES SU BSTAN PA LA 'JUG PA'I CHO GA LNGA PA ZHES BYA BA, SLOB DPON CHEN PO KU KU R'A DZAS MDZAD PA RDZOGS SO,, ,,RGYA GAR GYI MKHAN PO SHR'I BADZRA HA SA DANG, SGRA BSGYUR GYI LO TZ'A BA RMA RIN CHEN MCHOG GIS BSGYUR CING ZHUS TE GTAN LA PHAB PA'O,, 
