@107A
#, ,RGYA GAR SKAD DU, R'A DZA PA RI KA TH'A RATNA M'A L'I, BOD SKAD DU, RGYAL PO LA GTAM 
BYA BA RIN PO CHE'I PHRENG BA, SANGS RGYAS DANG BYANG CHUB SEMS DPA' THAMS CAD LA PHYAG 'TSAL LO, ,NYES PA KUN LAS RNAM GROL ZHING, ,YON TAN KUN GYIS BRGYAN PA PO, ,SEMS CAN KUN GYI GNYEN GCIG PO, ,THAMS CAD MKHYEN LA BDAG PHYAG 'TSAL, ,RGYAL PO KHYOD LA CHOS 
SGRUB PHYIR, ,GCIG TU DGE BA'I CHOS BSHAD DE, ,DAM PA'I CHOS KYI SNOD LA NI, ,CHOS 'GRUB 'GYUR TE GANG ZHIG LA, ,DANG POR MNGON PAR MTHO BA'I CHOS, ,PHYIS NI DES PAR LEGS 'BYUNG BA, ,GANG PHYIR MNGON PAR MTHO THOB NAS, ,RIM GYIS NGES PAR LEGS PA 'ONG, , 
DE LA MNGON MTHO BDE BA STE, ,DES PAR LEGS PA THAR PAR 'DOD, ,DE YI BSGRUB PA MDOR BSDU NA, ,MDOR NA DAD DANG SHES RAB BO, ,DAD CAN NYID PHYIR CHOS LA BRTEN, ,SHES RAB LDAN PHYIR YANG DAG RIG ,'DI GNYIS GTZO BO SHES RAB STE, ,'DI SNGON 'GRO BA DAD PA YIN, ,'DUN DANG 
ZHE SDANG 'JIGS PA DANG, ,RMONGS PAS GANG ZHIG CHOS MI 'DA', ,DE NI DAD PA CAN ZHES BYA, ,NGES PAR LEGS PA'I SNOD MCHOG YIN, ,GANG ZHIG LUS NGAG YID KYI LAS, ,THAMS CAD LEGS PAR YONGS BRTAGS TE, ,BDAG DANG GZHAN LA PHAN SHES NAS, ,RTAG TU BYED BA DE 
MKHAS PA, ,MI GSOD PA DANG RKU SPONG DANG, ,GZHAN GYI CHUNG MA SBOD BA DANG, ,LOG DANG PHRA MA RTZUB NYID DANG, ,MA 'BREL SMRA BA YANG DAG SDOM, ,CHAGS DANG GNOD SEMS MED PA LA, ,NYID KYI LTA BA YONGS SPONG BA, ,'DI DAG LAS LAM DKAR BCU STE, ,BZLOG PA DAG NI NAG PO 
YIN; ,CHANG MI 'THUNG DANG 'TSO BA BZANG, ,RNAM MI 'TSE DANG GUS SBYIN DANG, ,MCHOD 'OS MCHOD DANG BYAMS PA STE, ,MDOR NA CHOS NI DE YIN NO, ,LUS GDUNG BYED PA 'BA' ZHIG LAS, ,CHOS MED 'DI LTAR DE YIS NI, ,GZHAN LA GNOD PA SPONG MED CING, ,GZHAN LA PHAN 'DOGS 

@107B
YOD MA YIN, ,SBYIN DANG TSUL KHRIMS BZOD GSAL BA, ,DAM CHOS LAM PO CHE LA GANG, ,MA GUS LUS GDUNG GNAG LAM LTA'I, ,LAM GOL DAG NAS 'GRO BA DE, ,'KHOR BA'I 'BROG NI MI BZAD PA'I, ,MTHA' YAS SKYE BO SHING CAN DU, ,NYON MONGS GDUG PAS 'KHYUD PA'I LUS, , 
SHIN TU YUN RING 'JUG PAR 'GYUR, ,GSOD PA YIS NI TSE THUNG 'GYUR, ,RNAM PAR 'TSE BAS GNOD PA MANG, ,RKU BA YIS NI LONGS SPYOD PHONGS, ,BYI BO BYED PAS DGRA DANG BCAS, ,BRDZUN DU SMRA BAS SKUR BA STE, ,PHRA MA YIS NI BSHES DANG 'BYE, ,TSIG RTZUB NYID KYIS MI SNYAN THOS, ,MA 
'BREL PA YIS TSIG MI BTZUN, ,BRNAB SEMS YID LA RE BA 'JOMS, ,GNOD SEMS 'JIGS PA SBYIN PAR BYED, ,LOG PAR LTA BAS LTA NGAN NYID, ,CHANG 'THUNGS PAS NI BLO 'KHRUL TE, ,SBYIN PA MA BTANG DBUL BA NYID, ,LOG PAR 'TSO BAS BSLUS PA STE, ,KHENGS PA YIS NI 
RIGS NGAN NYID, ,PHRAG DOG GIS NI GZI CHUNG NYID, ,KHRO BAS KHA DOG NGAN PA NYID, ,MKHAS LA MI 'DRI BLUN PA NYID, ,MI NYID LA NI 'BRAS BU 'DI, ,KUN GYI DANG PO NGAN 'GROR RO, ,MI DGE ZHES BYA DE DAG GI ,RNAM SMIN BSGRAGS PA GANG YIN PA, ,DGE BA DAG NI THAMS CAD 
LA; ,'BRAS BU DE NI BZLOG STE 'BYUNG, ,CHAGS DANG ZHE SDANG GTI MUG DANG, ,DES BSKYED LAS NI MI DGE BA, ,MA CHAGS ZHE SDANG GTI MUG MED, ,DES BSKYED LAS DE DGE BA YIN, ,MI DGE BA LAS SDUG BSNGAL KUN, ,DE BZHIN NGAN 'GRO THAMS CAD DO, ,DGE LAS 
BDE 'GRO THAMS CAD DANG, ,SKYE BA KUN DU BDE BA DAG ,YID DANG LUS DANG NGAG GIS NI, ,MI DGE KUN LAS LDOG BYA ZHING, ,DGE LA RTAG TU 'JUG BYA BA, ,CHOS 'DI RNAM PA GNYIS SU BSHAD, ,CHOS 'DIS DMYAL BA YI DAGS DANG, ,DUD 'GRO DAG LAS RNAM GROL ZHING, , 
LHA DANG MI YI NANG DAG TU, ,BDE DPAL RGYAL SRID RGYAS PA 'THOB, ,BSAM GTAN TSAD MED GZUGS MED KYI, ,TSANGS STZOGS BDE BA MYONG BAR BYED, ,DE LTAR MNGON MTHO'I CHOS 'DI DANG, ,DE YI 'BRAS BU MDOR BSDUS PA'O, ,NGES PAR LEGS PA'I CHOS DAG KYANG, ,PHRA ZHING 

@108A
*, ,ZAB PAR SNANG BA DANG, ,BYIS PA THOS DANG MI LDAN LA, ,SKRAG PAR BYED PAR RGYAL BAS GSUNGS, ,BDAG YOD MA YIN YOD MI 'GYUR, ,BDAG GI YOD MIN MI 'GYUR ZHES, ,BYIS PA DAG NI DE LTAR SKRAG ,MKHAS PA LA NI SKRAG PA ZAD, ,SKYE DGU 'DI NI MA LUS 
PA; ,NGAR 'DZIN PA LAS BYUNG BA DANG, ,NGA YIR 'DZIN LDAN SKYE DGU LA, ,PHAN PA GCIG TU GSUNG BAS GSUNGS, ,BDAG YOD BDAG GIR YOD CES PA, ,'DI NI DAM PA'I DON DU LOG ,GANG PHYIR YANG DAG JI LTA BA, ,YONGS SU SHES PAS GNYIS MI 'BYUNG, ,NGAR 'DZIN LAS BYUNG PHUNG 
PO RNAMS, ,NGAR 'DZIN DE NI DON DU BRDZUN, ,GANG GIS SA BON BRDZUN PA DE'I, ,SKYE BA BDEN PA GA LA ZHIG ,PHUNG PO DE LTAR MI BDEN PAR, ,MTHONG NAS NGAR 'DZIN SPONG BAR 'GYUR, ,NGAR 'DZIN PA DAG SPANGS NAS NI, ,PHYIS NI PHUNG PO 'BYUNG MI 'GYUR, ,JI LTAR ME LONG BRTEN NAS SU, , 
RANG BZHIN GZUGS BRNYAN SNANG MOD KYI, ,DE NI YANG DAG NYID DU NA, ,CUNG ZAD KYANG NI YOD MIN PA, ,DE BZHIN PHUNG PO RNAMS BRTEN NAS, ,NGAR 'DZIN PA NI DMIGS PAR 'GYUR, ,RANG GI BZHIN GYI GZUGS BRNYAN BZHIN, ,YANG DAG NYID DU DE 'GA' MED, ,JI LTAR ME LONG MA BRTEN 
PAR; ,RANG BZHIN GZUGS BRNYAN MI SNANG LTAR, ,PHUNG PO RNAMS LA MA BRTEN PAR, ,NGAR 'DZIN PA YANG DE DANG 'DRA, ,'PHAGS PA KUN DGA' BO YIS NI, ,DE LTA BU YI DON THOS NAS, ,CHOS LA MIG 'THOB BDAG NYID KYIS, ,DGE SLONG RNAMS LA BZLAS TE SMRAS, ,JI SRID PHUNG POR 
'DZIN YOD PAR, ,DE SRID DE LA NGAR 'DZIN YOD, ,NGAR 'DZIN YOD NA YANG LAS TE, ,DE LAS YANG NI SKYE BA YIN, ,LAM GSUM THOG MTHA' DBUS MED PA, ,'KHOR BA'I DKYIL 'KHOR MGAL ME YI, ,DKYIL 'KHOR LTA BUR PHAN TSUN GYI, ,RGYU CAN 'DI NI 'KHOR BAR 'GYUR, ,DE NI RANG GZHAN 
GNYIS KA DANG, ,DUS GSUM NYID DU'ANG MA THOB PHYIR, ,NGAR 'DZIN PA NI ZAD PAR 'GYUR, ,DE NAS LAS DANG SKYE BA YANG, ,DE LTAR RGYU 'BRAS SKYE BA DANG, ,DE DAG ZAD PA NYID MTHONG NAS, ,YANG DAG NYID DU 'JIG RTEN LA, ,YOD MED NYID DU MI SEMS SO, ,SDUG BSNGAL THAMS CAD ZAD PA YIS,, 

@108B
CHOS 'DI THOS NAS RTOG MED PA, ,MI 'JIGS GNAS LA SNGAR BDAG ,YONGS SU MI SHES PHYIR SKRAG GO, ,MYA NGAN 'DAS LA 'DI DAG KUN, ,MED PAR GYUR NA KHYOD MI 'JIGS, ,'DIR NI MED PAR BSHAD PA LA, ,KHYOD NI JI STE 'JIGS PAR BYED, ,THAR LA BDAG MED PHUNG PO 
MED; ,GAL TE THAR PA DE 'DRAR 'DOD, ,BDAG DANG PHUNG PO GSAL BA LA, ,'DIR NI KHYOD KO CIS MI DGA', ,MYA NGAN 'DAS PA DNGOS MED PA'ANG, ,MIN NA DE DNGOS GA LA YIN, ,DNGOS DANG DNGOS MED DER 'DZIN PA, ,ZAD PA MYA NGAN 'DAS SHES BYA'O, ,MDOR NA MED PAR LTA BA 
NYID; ,LAS KYI 'BRAS BU MED CES PA, ,BSOD NAMS MA YIN NGAN SONG BA, ,DE NI LOG PAR LTA ZHES BSHAD, ,MDOR NA YOD PAR LTA BA NYID, ,LAS KYI 'BRAS BU YOD CES PA, ,BSOD NAMS BDE 'GRO RGYU MTHUN PA, ,YANG DAG LTA BA ZHES BSHAD DO, ,SHES PAS MED DANG YOD 
ZHI'I PHYIR, ,SDIG DANG BSOD NAMS LAS 'DAS PA, ,DE YIS NGAN 'GRO BDE 'GRO LA, ,DE NI THAR PAR DAM PAS BSHAD, ,RGYU DANG BCAS PAS SKYE MTHONG BAS, ,MED PA NYID LAS 'DAS PA YIN, ,RGYU DANG BCAS PAS 'GAG MTHONG BAS, ,YOD PA NYID DU'ANG KHAS MI LEN, ,SNGAR 
SKYES PA DANG LHAN CIG SKYES, ,RGYU MIN DON DU RGYU MED DO, ,BTAGS DANG YANG DAG NYID DU NA, ,SKYE BA'ANG RAB TU MA GRAGS PHYIR, ,'DI YOD PAS NA 'DI 'BYUNG DPER, ,RING PO YOD PAS THUNG DU BZHIN, ,'DI SKYES PAS NA 'DI SKYE DPER, ,MAR ME BYUNG BAS 'OD BZHIN NO, 
RING PO YOD NA THUNG DU NYID, ,RANG GI NGO BO LAS MA YIN, ,MAR ME BYUNG BA MED PA'I PHYIR, ,'ON KYANG 'BYUNG BA MED PA BZHIN, ,DE LTAR RGYU 'BRAS SKYE MTHONG ZHING, ,'JIG RTEN 'DI NA JI BZHIN DU, ,SPROS LAS BYUNG BAR KHAS BLANGS NAS, ,MED PA NYID DU KHAS MI LEN, ,'GOG 
PA SPROS LAS MA BYUNG BA, ,YANG DAG JI BZHIN NYID GYUR PA, ,KHAS LEN YOD PA NYID MI 'GYUR, ,DES NA GNYIS MI BRTEN PA GROL, ,THAG RING NAS NI MTHONG BA'I GZUGS, ,NYE BA RNAMS KYIS GSAL BAR MTHONG, ,SMIG RGYU GAL TE CHU YIN NA, ,NYE BA RNAMS KYIS CIS MI MTHONG, 

@109A
*, ,JI LTAR RING BA RNAMS KYIS NI, ,'JIG RTEN 'DI NI YANG DAG MTHONG, ,DE LTAR DE DANG NYE RNAMS KYIS, ,MI MTHONG MTSAN MED SMIG RGYU BZHIN, ,JI LTAR SMIG RGYU CHU 'DRA BA, ,CHU MIN DON DU MA YIN PA, ,DE BZHIN PHUNG PO BDAG 'DRA BA, ,DE DAG BDAG MIN DON 
DU MIN; ,SMIG RGYU LA NI 'DI CHU ZHES, ,BSAM DE DE NI SONG BA LAS, ,GAL TE CHU DE MED DO ZHES, ,'DZIN PA DE NI BLUN PA NYID, ,DE BZHIN SMIG RGYU LTA BU YI, ,'JIG RTEN YOD PA'AM MED PA ZHES, ,'DZIN PA DE NI RMONGS PA STE, ,RMONGS PA YOD NA MI GROL LO, ,MED PA 
PA NI NGAN 'GROR 'GRO, ,YOD PA PA NI BDE 'GROR 'GRO, ,YANG DAG JI BZHIN YONGS SHES PHYIR, ,GNYIS LA MI BRTEN THAR PAR 'GYUR, ,YANG DAG JI BZHIN YONGS SHES PAS, ,MED DANG YOD PAR MI 'DOD PA, ,DE PHYIR MED PA PAR 'GYUR NA, ,CI PHYIR YOD PA PAR MI 'GYUR, , 
GAL TE YOD PA SUN PHYUNG BAS, ,DON GYIS 'DI NI MED PAR BSLAN, ,DE BZHIN MED PA SUN PHYUNG BAS, ,YOD PAR CI YI PHYIR MI BSLAN, ,GANG DAG DON GYI MED NYID DU, ,DAM MI 'CHA' ZHING MI SPYOD PA, ,BYANG CHUB RTEN PHYIR SEMS MED NA, ,DE DAG JI LTAR MED PAR BSHAD, ,GANG 
ZAG PHUNG POR SMRA BA YI, ,'JIG RTEN GRANGS CAN 'UG PHRUG DANG, ,GOS MED BCAS LA GAL TE ZHIG ,YOD MED 'DAS PA SMRA NA DRIS, ,DE PHYIR SANGS RGYAS RNAMS KYI NI, ,BSTAN PA 'CHI MED YOD MED LAS, ,'DAS PA ZAB MO 'DI BSHAD PA, ,CHOS KYI KHUD PA YIN 
ZHES GYIS, ,ZHIG NAS 'GRO MED 'ONG MED CING, ,SKAD CIG KYANG NI MI GNAS PA, ,DE LTAR DUS GSUM 'DAS PA'I BDAG ,'JIG RTEN DON DU CI YOD DAM, ,GANG PHYIR GNYIS KA 'ANG YANG DAG TU, ,'GRO DANG 'ONG DANG GNAS MED PA, ,DE PHYIR 'JIG RTEN MYA NGAN 
'DAS; ,DON DU KHYAD PAR JI LTA BU, ,GNAS PA MED PHYIR SKYE BA DANG, ,'GAG PA YANG DAG NYID MIN NA, ,SKYE BA DANG NI GNAS PA DANG, ,'GAG PA DON DU GA LA ZHIG ,GAL TE RTAG TU 'GYUR NA NI, ,JI LTAR SKAD CIG MA YIN DNGOS, ,GAL TE 'GYUR BA MED NA NI, ,DON 

@109B
DU GZHAN NYID GA LA 'GYUR, ,PHYOGS GCIG GAM NI THAMS CAD DU, ,ZAD PAS SKAD CIG 'GYUR GRANG NA, ,MI 'DRA BA NYID MI DMIGS PHYIR, ,DE RNAMS GNYIS KA'ANG RIGS LDAN MIN, ,SKAD CIG YIN NA RIL MED PHYIR, ,RNYING PA 'GA' LTA GA LA ZHIG ,JI LTAR SKAD CIG MTHA' 
YOD PA; ,DE BZHIN THOG MA DBUS BRTAG GO, ,DE LTAR SKAD CIG GSUM BDAG PHYIR, ,'JIG RTEN SKAD CIG GNAS PA MIN, ,THOG MA DBUS DANG THA MA YANG, ,SKAD CIG BZHIN DU BSAM PAR BYA, ,THOG MA DBUS DANG THA MA NYID, ,RANG BZHIN LAS KYANG MA YIN NO, ,THA DAD 
PHYOGS PHYIR GCIG PU MIN, ,PHYOGS MED PA NI 'GA' YANG MED, ,GCIG MED PAR NI DU MA'ANG MED, ,YOD PA MED PHYIR MED PA'ANG MED, ,ZHIG PA'AM NI GNYEN PO YIS, ,YOD NYID MED PAR 'GYUR GRANG NA, ,YOD PA SRID PA MA YIN PHYIR, ,'JIG PA'AM GNYEN POR JI LTAR 
'GYUR; ,DE PHYIR MYA NGAN 'DAS PA YIS, ,'JIG RTEN DON DU 'GRIB MI 'GYUR, ,'JIG RTEN MTHA' DANG LDAN NAM ZHES, ,ZHUS NA RGYAL BA MI GSUNG PHYIR, ,DE LTAR ZAB MO'I CHOS RNAMS NI, ,SNOD MIN 'GRO LA MI GSUNG BA, ,DE NYID PHYIR NA MKHAS RNAMS KYIS, ,KUN MKHYEN THAMS CAD MKHYEN 
PAR SHES, ,DE LTAR NGES PAR LEGS PA'I CHOS, ,ZAB MO YONGS SU 'DZIN MED CING, ,GNAS MED CES NI RDZOGS SANGS RGYAS, ,THAMS CAD GZIGS PA RNAMS KYIS GSUNGS, ,GNAS MED CHOS 'DIS SKRAG PA YIS, ,SKYE BO GNAS LA MNGON DGA' ZHING, ,YOD DANG MED LAS MA 
'DAS PA, ,MI MKHAS RNAMS NI PHUNG BAR 'GYUR, ,'JIGS MIN GNAS 'JIGS DE DAG NI, ,PHUNG LA GZHAN YANG PHUNG BAR BYED, ,RGYAL PO PHUNG BA DE DAG GIS, ,CI NAS MI PHUNG DE LTAR GYIS, ,RGYAL PO KHYOD NI MI PHUNG BAR, ,BGYI SLAD 'JIG RTEN 'DAS KYI TSUL, ,GNYIS LA MI 
BRTEN YANG DAG PA, ,JI BZHIN LUNG GI DBANG GIS BSHAD, ,SDIG DANG BSOD NAMS BYA BA 'DAS, ,ZAB MO BKROL BA'I DON DANG LDAN, ,MU STEGS GZHAN DANG RANG GI YANG, ,GNAS MED 'JIGS PAS MA MYANGS PA'O, ,SKYES BU SA MIN CHU MA YIN, ,ME MIN RLUNG MIN NAM 

@110A
*, ,MKHA' MIN, ,RNAM SHES MA YIN KUN MIN NA, ,DE LAS GZHAN DON SKYES BU GANG, ,SKYES BU KHAMS DRUG 'DUS PA'I PHYIR, ,YANG DAG MA YIN JI LTA BA, ,DE BZHIN KHAMS NI RE RE LA'ANG, ,'DUS PHYIR YANG DAG NYID DU MIN, ,PHUNG PO BDAG MIN DER DE MIN, ,DE LA 
DE MIN DE MED MIN, ,PHUNG BDAG ME SHING LTAR 'DRES MIN, ,DE PHYIR BDAG NI JI LTAR YOD, ,'BYUNG GSUM SA MIN 'DI LA MIN, ,DE LA 'DI MIN DE MED MIN, ,RE RE'ANG DE BZHIN DE YI PHYIR, ,'BYUNG BA RNAMS KYANG BDAG BZHIN BRDZUN, ,SA CHU ME DANG RLUNG RNAMS NI, ,RE RE'ANG NGO BO NYID DU 
MED; ,GANG GSUM MED PAR RE RE MED, ,GCIG MED PAR YANG GSUM MED DO, ,GAL TE GSUM MED RE RE MED, ,GCIG MED PAR YANG GSUM MED NA, ,SO SOR YOD PA MA YIN TE, ,JI LTAR 'DUS PA SKYED PAR 'GYUR, ,'ON TE SO SOR RANG YOD NA, ,BUD SHING MED PAR ME CIS 
MED; ,G-YO DANG THOGS DANG SDUD PA DANG, ,CHU DANG RLUNG DANG SA DE BZHIN, ,'ON TE ME 'DI GRAGS YIN NA, ,JI LTAR KHYOD KYIS GSUM GZHAN RANG, ,GSUM PO RTEN CING 'BYUNG BA DANG, ,CHOS MI MTHUN PAR RUNG BA'ANG MIN, ,SO SOR RANG YOD DE DAG NI, ,JI LTA BUR NA PHAN TSUN YOD, ,SO SOR 
RANG YOD MA YIN PA, ,DE DAG JI LTAR PHAN TSUN YOD, ,SO SO RANG GI YOD CE NA, ,GANG NA GCIG DER LHAG MA RNAMS, ,MA 'DRES PA RNAMS GCIG GNAS MED, ,'DRES PA SO SOR RANG YOD MIN, ,SO SOR RANG MED 'BYUNG BA RNAMS, ,SO SO'I RANG MTSAN GA LA YOD, ,SO SO RANG MED SHAS 
CHER 'ANG MED, ,MTSAN NYID DAG NI KUN RDZOB BSHAD, ,KHA DOG DRI RO REG PA DAG ,DE DAG LA YANG TSUL 'DI YIN, ,MIG DANG RNAM SHES GZUGS RNAMS DANG, ,MA RIG LAS DANG SKYE BA DANG, ,BYED PA PO LAS DANG BYA BA GRANGS, ,LDAN DANG RGYU 'BRAS DUS DANG NI, ,THUNG DANG RING SOGS 
SHES BYA DANG, ,MING DANG MING CAN DE BZHIN NO, ,SA DANG CHU DANG ME DANG RLUNG, ,RING THUNG PHRA DANG SBOM NYID DANG, ,DGE SOGS NYID NI RNAM SHES SU, ,'GAG PAR 'GYUR ZHES THUB PAS GSUNGS, ,RNAM SHES BSTAN MED MTHA' YAS PA, ,KUN DU BDAG PO DE LA NI, ,SA DANG CHU DANG 

@110B
ME DANG NI, ,RLUNG GIS GNAS THOD 'GYUR MA YIN, ,'DIR NI RING DANG THUNG BA DANG, ,PHRA SBOM DGE DANG MI DGE DANG, ,'DIR NI MING DANG GZUGS DAG KYANG, ,MA LUS PAR NI 'GAG PAR 'GYUR, ,GANG MA SHES PHYIR RNAM SHES LA, ,SNGON CHAD 'BYUNG BA DE KUN NI, ,DE SHES PHYIR NA RNAM 
SHES SU; ,PHYIS NI DE LTAR 'GAG PAR 'GYUR, ,RNAM SHES ME YI BUD SHING NI, ,'GRO CHOS 'DI KUN YIN PAR 'DOD, ,DE DAG JI BZHIN RAB 'BYED PA'I, ,'OD DANG LDAN PAS BSREGS NAS ZHI, ,MI SHES PA NI SNGON BRTAGS PA, ,PHYIS NI DE NYID NGES PA DANG, ,GANG TSE DNGOS PO MI 
RNYED PA; ,DE TSE DNGOS MED GA LA 'GYUR, ,GZUGS KYI DNGOS PO MING TZAM PHYIR, ,NAM MKHA' YANG NI MING TZAM MO, ,'BYUNG MED GZUGS LTA GA LA YOD, ,DE PHYIR MING TZAM NYID KYANG YIN, ,TSOR DANG 'DU SHES 'DU BYED DANG, ,RNAM SHES 'BYUNG BA LTA BU DANG, ,BDAG NYID DU NI BSAM 
BYA STE; ,DE PHYIR KHAMS DRUG BDAG MED DO, ,RIN PO CHE'I PHRENG BA LAS MNGON PAR MTHO BA DANG NGES PAR LEGS PA BSTAN PA STE LE'U DANG PO'O,, ,,JI LTAR CHU SHING YAN LAG DAG ,MA LUS BCAS TE BSHIG BYAS NA, ,CI YANG MED LTAR SKYES BU YANG, ,KHAMS 
BCAS BSHIG NA DE DANG 'DRA, ,CHOS RNAMS THAMS CAD BDAG MED CES, ,DE PHYIR RGYAL BA RNAMS KYIS GSUNGS, ,KHAMS DRUG DE KUN BDAG MED PAR, ,KHYOD LA GTAN LA PHAB PA YIN, ,DE LTAR BDAG DANG BDAG MED PAR, ,YANG DAG JI BZHIN DMIGS SU MED, ,BDAG 
DANG BDAG MED LTA BA DAG ,DE PHYIR THUB PA CHEN POS BZLOG ,MTHONG DANG THOS SOGS THUB PA YIS, ,BDEN MIN BRDZUN PA MIN PAR GSUNGS, ,PHYOGS LAS MI MTHUN PHYOGS 'GYUR NA, ,DE NI GNYI GA DON DU MIN, ,DE LTAS DAM PA'I DON DU NA, ,'JIG RTEN 'DI NI 
BDEN BRDZUN 'DAS, ,DE NYID PHYIR NA YANG DAG TU, ,YOD CES MED CES ZHAL MI BZHES, ,GANG ZHIG DE LTAR RNAM KUN DU, ,YOD MIN DE NI KUN MKHYEN GYIS, ,MTHA' YOD MTHA' MED GNYI GA DANG, ,GNYIS MA YIN ZHES JI SKAD BSTAN, ,SANGS RGYAS GRANGS MED GSHEGS DE 

@111A
*, ,BZHIN; ,BYON GYUR PA DANG DA LTAR BZHUGS, ,SEMS CAN MTHA' NI DUS GSUM SKYES, ,BYE BA DE DAG LAS 'DOD CING, ,'JIG RTEN 'PHEL BA'I RGYU MED LA, ,ZAD PA DUS GSUM DU SRID NA, ,THAMS CAD MKHYEN PAS JI LTAR DE'I, ,PHYIN CHAD LUNG MA BSTAN 
PAR MDZAD, ,SO SO'I SKYE BO LA GSANG BA, ,GANG YIN DE NI ZAB MO'I CHOS, ,'JIG RTEN SGYU MA LTA BU NYID, ,SANGS RGYAS BSTAN PA BDUD RTZI YIN, ,JI LTAR SGYU MA'I GLANG PO LA, ,SKYE DANG 'JIG PA NYID SNANG YANG, ,DE LA DON GYI YANG DAG TU, ,SKYE DANG 'JIG PA NYID MED LTAR, ,DE 
BZHIN SGYU 'DRA'I 'JIG RTEN LA, ,SKYE DANG 'JIG PA NYID SNANG YANG, ,DAM PA'I DON DU SKYE BA DANG, ,'JIG PA NYID NI YOD MA YIN, ,JI LTAR SGYU MA'I GLANG PO NI, ,GANG NAS MA 'ONGS GAR MI 'GRO, ,SEMS RMONGS TZAM DU ZAD PAS NA, ,YANG DAG NYID DU GNAS PA MED, ,DE BZHIN SGYU 
MA'I 'JIG RTEN NI, ,GANG NAS MA 'ONGS GAR MI 'GRO, ,SEMS RMONGS TZAM DU ZAD PAS NA, ,YANG DAG NYID DU GNAS PA MED, ,DE LTAR DUS GSUM 'DAS BDAG NYID, ,THA SNYAD GDAGS PA MA GTOGS PAR, ,GANG ZHIG YOD DAM MED 'GYUR BA'I, ,'JIG RTEN DON DU CI ZHIG YOD,, 
SANGS RGYAS KYIS NI RGYU 'DI LAS, ,MTHA' YOD PA DANG MTHA' MED DANG, ,GNYIS DANG GNYIS MIN RNAM PA BZHI, ,LUNG BSTAN MA MDZAD GZHAN LAS MIN, ,RE ZHIG LUS 'DI MI GTZANG NYID, ,RAGS SHING MNGON GSUM SPYOD YUL BA, ,RTAG TU SNANG BA GANG GI TSE, ,SEMS LA 
GNAS PA MA YIN PA, ,DE TSE DAM CHOS GNAS MED PA, ,PHRA RAB MNGON SUM MA YIN PA, ,ZAB MO DE GO JI LTA BUR, ,SEMS LA BDE BLAG 'CHAR BAR 'GYUR, ,CHOS 'DI ZAB PHYIR SKYE BO YIS, ,SHES PAR DKA' BAR THUGS CHUD DE, ,DES NA THUB PA SANGS RGYAS NAS, ,CHOS BSTAN 
PA LAS LOG PAR GYUR, ,CHOS 'DI LOG PAR SHES GYUR NA, ,MI MKHAS RNAMS NI CHUD KYANG ZA, ,'DI LTAR MED PAR LTA BA YI, ,MI GTZANG DER NI BYING BAR 'GYUR, ,GZHAN YANG DE NI LOG BZUNG NAS, ,BLUN PA MKHAS PA'I NGA RGYAL CAN, ,SPONG BAS MA RUNGS BDAG NYID CAN, ,MNAR 

@111B
MED PAR NI SPYI'U TSUGS 'GRO, ,JI LTAR KHA ZAS BZA' NYES PAS, ,PHUNG BA DAG TU 'GYUR BA DANG, ,BZA' LEGS TSE DANG NAD MED DANG, ,STOBS DANG BDE BAR 'GYUR BA LTAR, ,DE BZHIN LOG PAR BZUNG BA DES, ,PHUNG BA DAG NI THOB 'GYUR ZHING, ,LEGS PAR SHES PAS BDE BA DANG, , 
BYANG CHUB BLA NA MED PA THOB, ,DE PHYIR 'DI LA SPONG BA DANG, ,MED PA'I LTA BA SPANGS NAS NI, ,DON KUN BSGRUB PHYIR YANG DAG PA'I, ,SHES LA NAN TAN MCHOG MDZOD CIG ,CHOS 'DI YONGS SU MA SHES NA, ,NGAR 'DZIN PA NI RJES SU 'JUG ,DE LAS DGE DANG MI DGE'I LAS, ,DE LAS 
SKYE BA BZANG DANG NGAN, ,DE PHYIR JI SRID NGAR 'DZIN PA, ,SEL PA'I CHOS 'DI MA SHES PA, ,DE SRID SBYIN DANG TSUL KHRIMS DANG, ,BZOD PA'I CHOS LA GUS PAR MDZOD, ,LAS RNAMS SNGON DU CHOS GTONG ZHING, ,BAR DU CHOS LDAN THA MAR YANG, ,CHOS LDAN BSGRUB PA'I SA BDAG NI, , 
'DI DANG GZHAN DU GNOD MI 'GYUR, ,CHOS KYIS 'DIR GRAGS BDE BA DANG, ,'DI DANG 'CHI KAR 'JIGS PA MED, ,'JIG RTEN GZHAN DU BDE BA RGYAS, ,DE BAS RTAG TU CHOS BRTEN MDZOD, ,CHOS NI LUGS KYI DAM PA STE, ,CHOS KYIS 'JIG RTEN MNGON DGAR 'GYUR, ,'JIG 
RTEN DGA' BAR GYUR PAS KYANG, ,'DI DANG GZHAN DU BSLUS MI 'GYUR, ,CHOS MIN PAS NI LUGS 'DOD GANG, ,DE YIS 'JIG RTEN MI DGAR 'GYUR, ,'JIG RTEN MI DGA' NYID KYI PHYIR, ,'DI DANG GZHAN DU DGA' MI 'GYUR, ,DON MED RIG PA NGAN 'GRO'I LAM, ,GZHAN BSLU 
LHUR LEN MI BZAD PA, ,SHES RAB 'CHAL PA RNAMS KYIS NI, ,JI LTAR DON GYIS RIG PAR BYAS, ,PHA ROL SLU BA LHUR LEN PA, ,DON DU JI LTAR LUGS LDAN YIN, ,DES NI TSE RABS STONG PHRAG TU, ,BDAG NYID KHO NA BSLUS PAR 'GYUR, ,DGRA LA GNOD PA BYA NA YANG, ,SKYON RNAMS 
BTANG STE YON TAN BSTEN, ,DES NI KHYOD KYIS RANG PHAN 'THOB, ,DGRA BO YANG NI MI DGAR 'GYUR, ,SBYIN DANG SNYAN PAR SMRA BA DANG, ,PHAN DANG DON GCIG SPYOD PA STE, ,DE DAG RNAMS KYIS 'JIG RTEN DANG, ,CHOS KYANG BSDU BA NYID DU MDZOD, ,RGYAL PO DAG LA JI LTA BUR, ,BDEN GCIG YID 

@112A
*, ,CHES BRTAN BSKYED PA, ,DE LAS BZLOG STE BRDZUN PA NI, ,YID MI CHES PAR BYED PA'I MCHOG ,SLU BA MED LDAN BDEN MIN TE, ,SEMS PAS BSGYUR BA DON DU MIN, ,GZHAN LA GCIG TU PHAN PAS BDEN, ,MI PHAN PHYIR NI CIG SHOS MIN, ,JI LTAR 
RGYAL PO'I NYES BA DAG ,SBYIN GSAL GCIG GIS SBED PA LTAR, ,DE BZHIN 'JUNGS PA'ANG DE DAG GI ,YON TAN BDOG PA THAMS CAD 'JOMS, ,NYE BAR ZHI BA ZAB PA'I PHYIR, ,MCHOG TU GUS PA BYED PAR 'GYUR, ,GUS PAS BRJID LA BKA' YANG BRTZAN, ,DE BAS NYE BAR ZHI BA 
BSTEN; ,SHES RAB LDAN PAS BLO MI 'PHROGS, ,GZHAN GYI DRING MI 'JOG CING BRTAN, ,SLU BAS MI TSUGS RGYAL PO STE, ,DE BAS SHES RAB LHUR BLANG MDZOD, ,BDEN GTONG ZHI DANG SHES RAB DANG, ,BZANG PO BZHI LDAN MI DBANG NI, ,CHOS BZANGS RNAM PA BZHI LTA BUR, ,LHA MI RNAMS 
KYIS BSTOD PAR 'GYUR, ,PHEBS PAR SMRA ZHING DAG GYUR PA, ,SHES RAB SNYING RJE DRI MED DANG, ,LHAN CIG 'GROGS NA RTAG TU YANG, ,SHES RAB DANG NI CHOS KYANG 'PHEL, ,PHAN PAR SMRA BA DKON PA STE, ,NYAN PAR BYED PA SHIN TU DKON, ,DE DAG BAS KYANG MI SNYAN YANG, ,PHAN 
PA'I RJES SU BYED PA DKON, ,DE LTA BAS NA MI SNYAN YANG, ,PHAN PAR MKHYEN NAS MYUR DU SPYAD, ,NAD GSO'I DON DU BDAG BYAMS PA, ,MI BZAD NGA BA'I SMAN YANG 'THUNG, ,SROG DANG NAD MED RGYAL SRID DAG ,MI RTAG NYID NI RTAG DGONGS TE, ,DE NAS YANG DAG BRTZON LDAN PAR, , 
CHOS LA GCIG TU NAN TAN MDZOD, ,GDON MI ZA BAR 'CHI 'GYUR ZHING, ,SHI NAS SDIG PAS SDUG BSNGAL BA, ,GZIGS TE 'PHRAL DU BDE NA YANG, ,SDIG PA BGYI BAR MI RIGS SO, ,LA LAR 'JIGS PA MED MTHONG ZHING, ,DUS 'GAR 'JIGS PA MTHONG GYUR PA, ,GAL TE 
GCIG LA YID RTON NA, ,GCIG LA KHYOD KO CIS MI 'JIGS, ,CHANG GIS 'JIG RTEN BRNYAS 'GYUR ZHING, ,DON YAL NOR YANG ZAD PAR 'GYUR, ,RMONGS PAS BYA BA MA YIN BYED, ,DE BAS CHANG NI RTAG TU SPONGS, ,RGYAN PO CHAGS DANG MI DGA' DANG, ,ZHE SDANG G-YO SGYU DGONG 

@112B
PA'I GNAS, ,BRDZUN DANG KYAL BA TSIG RTZUB RGYU, ,DE BAS RTAG TU SPANG BAR MDZOD, ,BUD MED CHAGS PA PHAL CHER NI, ,BUD MED GZUGS BZANG SEMS LAS BYUNG, ,BUD MED LUS LA DON DU NI, ,GTZANG BA CUNG ZAD YOD MA YIN, ,KHA NI KHA CHU RUL PA DANG, ,SO RKYAG MI GTZANG 
SNOD YIN TE, ,SNA NI RNAG SNABS SNA CHU'I SNOD, ,MIG NI MIG RDUL MCHI MA'I SNOD, ,LTO BA'I KHONG NI BSHANG GCI DANG, ,GLO BA MCHIN STZOGS SNOD YIN PAR, ,RMONGS PAS BUD MED MA MTHONG BA, ,DE YI LUS LA CHAGS PAR BYED, ,MI SHES 'GA' ZHIG MI GTZANG BA'I, ,BUM PA 
RGYAN LA CHAGS PA LTAR, ,'JIG RTEN MI SHES RMONGS PA YIS, ,BUD MED RNAMS LA DE BZHIN NO, ,LUS YUL SHIN TU DRI NGA BA, ,CHAGS BRAL RGYU NI GANG YIN PA, ,DE LA'ANG 'JIG RTEN CHES CHAGS NA, ,GANG GI 'DOD CHAGS BRAL BAR BKRI, ,JI LTAR BSHANG DANG GCI GZHI 
LA; ,NGAN SKYUGS PHAG RAB CHAGS PA LTAR, ,DE BZHIN BSHANG DANG GCI GZHI LA, ,'DOD CHAGS NGAN SKYUGS PAG RNAMS CHAGS, ,LUS KYI GRONG KHYER MI GTZANG BA, ,'BYUNG BA'I BU GA DOD PA GANG, ,DE NI SKYE BO BLUN PA YIS, ,DGA' BA'I DON DU NYE BAR BRTAGS, ,KHYOD BDAG NYID KYIS 
BSHANG GCI STZOGS, ,SO SOR MI GTZANG MTHONG NAS NI, ,DE 'DUS LUS LA JI LTA BUR, ,YID DU 'ONG BA NYID DU GYUR, ,KHRAG DANG KHU BA 'DRES PA YI, ,SA BON MI GTZANG SNYING POS BSKYED, ,MI GTZANG NGO BOR SHES BZHIN DU, ,'DI LA 'DOD CAN GANG ZHIG CHAGS, ,MI GTZANG PHUNG PO DE'I 
BLAN GYIS, ,BRLAN PA'I PAGS PAS G-YOGS PA GANG, ,NYAL BA DE NI BUD MED KYI, ,CHU SO'I KHONG NAS NYAL BAR ZAD, ,GZUGS BZANG BA DANG GZUGS NGAN NAM, ,RGAN NAM YANG NA GZHON YANG RUNG, ,BUD MED GZUGS KUN MI GTZANG NA, ,KHYOD CHAGS KHYAD PAR GANG LA BSKYED, , 
GAL TE MI GTZANG KHA DOG BZANG, ,SHIN TU GSAR LA DBYIBS LEGS KYANG, ,DE LA CHAGS PAR MI 'OS LTAR, ,BUD MED GZUGS LA'ANG DE BZHIN NO, ,KHONG RUL PHYI ROL PAGS PAS G-YOGS, ,RO MYAGS 'DI YI RANG BZHIN NI, ,SHIN TU MI BZAD SNANG BZHIN DU, ,JI LTA BUR NA 

@113A
*, ,MTHONG MA GYUR, ,PAGS PA 'DI YANG MI GTZANG MIN, ,RAL GU BZHIN DU 'DUG CE NA, ,MI GTZANG PHUNG PO'I PAGS PA LTAR, ,JI LTA BUR NA GTZANG MAR 'GYUR, ,MI GTZANG GANG BA'I BUM PA NI, ,PHYI ROL BGRO YANG SMAD PA YIN, ,MI GTZANG BA YI RANG BZHIN 
LUS; ,MI GTZANG GANG BA CIS MI SMAD, ,GAL TE KHYOD NI MI GTZANG SMOD, ,DRI DANG PHRENG BA BZA' BTUNG NI, ,GTZANG MA'ANG MI GTZANG BYED PA GANG, ,LUS 'DI CI YI PHYIR MI SMAD, ,JI LTAR RANG NGAM GZHAN DAG GI ,MI GTZANG SMAD PAR BYA BA GANG, ,DE BZHIN RANG DANG GZHAN DAG GI, 
MI GTZANG GZUGS KO CIS MI SMAD, ,JI LTAR BUD MED GZUGS MI GTZANG, ,KHYOD KYI RANG LUS DE DANG 'DRA, ,DE BAS PHYI DANG NANG NYID LA, ,'DOD CHAGS BRAL BAR RIGS MIN NAM, ,RMA DGU DAG NAS 'DZAG PA CAN, ,BDAG NYID MNGON SUM 'KHRU BYED KYANG, ,LUS MI GTZANG 
PAR MI RTOGS NA, ,KHYOD LA BSHAD PAS CI ZHIG PHAN, ,GANG DAG MI GTZANG LUS 'DI LA, ,STEG CHOS SNYAN DNGAGS BYED PA NI, ,AE MA'O GZU LUMS AE MA'O BLUN, ,AE MA'O SKYE BOS KHREL DU RUNG, ,MI SHES MUN PAS BSGRIBS PA YI, ,SEMS CAN 'DIR NI PHAL 
CHER YANG, ,'DOD PA'I DON DU RTZOD 'BYUNG BA, ,MI GTZANG DON DU KHYI RNAMS BZHIN, ,G-YAN PA PHRUGS NA BDER 'GYUR BA, ,DE BAS G-YEN PA MED NA BDE, ,DE BZHIN 'JIG RTEN 'DOD LDAN BDE, ,'DOD PA MED PA DE BAS BDE, ,GAL TE DE LTAR BRTAGS NA KHYOD, ,'DOD 
CHAGS BRAL BA MA GRUB KYANG, ,'ON KYANG 'DOD CHAGS BSRABS PA YIS, ,BUD MED CHAGS PAR MI 'GYUR RO, ,TSE THUNG 'JIGS DANG SDUG BSNGAL DANG, ,DMYAL BA'I RGYU NI MI BZAD PA, ,RI DAGS LINGS TE DE LTA BAS, ,RTAG TU GSOD MED BRTAN POR MDZOD, ,YAN LAG 
THAMS CAD MI GTZANG BAS, ,BSKUS PA'I SPRUL GDUG 'JIGS PA LTAR, ,GANG LA BRTEN NAS LUS CAN RNAMS, ,SKRAG PAR 'GYUR BA DE RE NGAN, ,CHAR SPRIN CHEN PO LANGS PA NA, ,ZHING PA RNAMS NI JI LTA BAR, ,GANG LA BRTEN NAS LUS CAN RNAMS, ,DGA' BAR 'GYUR 

@113B
BA DE RE BZANG, ,DE BAS CHOS MIN SPANG BYA STE, ,G-YEL BA MED PAR CHOS LA BRTEN, ,BDAG NYID DANG NI 'JIG RTEN 'DIS, ,BLA MED BYANG CHUB THOB 'DOD NA, ,DE YI RTZA BA BYANG CHUB SEMS, ,RI DBANG RGYAL PO LTAR BRTAN DANG, ,PHYOGS MTHAS GTUGS PA'I SNYING RJE DANG, ,GNYIS 
LA MI BRTEN YE SHES LAGS, ,RGYAL PO CHEN PO SKYES CHEN GYI, ,MTSAN NI SUM CU RTZA GNYIS KYIS, ,JI LTAR KHYOD SKU BRGYAN GYUR PA, ,DE LTA BU DAG GSAN PAR MDZOD, ,MCHOD RTEN MCHOD BYA 'PHAGS PA DANG, ,RGAN RABS RNAMS NI LEGS BKUR BAS, ,DPAL LDAN PHYAG 
ZHABS 'KHOR LO YIS, ,MTSAN PA'I 'KHOR LOS SGYUR BAR 'GYUR, ,RGYAL PO CHOS LA RTAG PAR NI, ,YANG DAG BLANGS PA BRTAN PAR MDZOD, ,DES NI SHIN TU ZHABS GNAS PA'I, ,BYANG CHUB SEMS DPAR 'GYUR BA LAGS, ,SBYIN DANG SNYAN PA'I TSIG DANG NI, ,PHAN DANG DON 
GCIG SPYOD PA YIS, ,DPAL LDAN PHYAG SOR DRA BA YIS, ,'BREL BA'I PHYAG RIS CAN DU 'GYUR, ,BZA' BA DANG NI BTUNG BA'I MCHOG ,RAB TU MANG PO BYIN PA YIS, ,DPAL LDAN PHYAG DANG ZHABS MNYEN ZHING, ,SKU CHE BDUN YANG MTHO BAR 'GYUR, ,'TSE MED GSAD PA THAR BYAS 
PAS; ,SKU MDZES DRANG ZHING CHE BA DANG, ,TSE RING SOR MO RING BA DANG, ,RTING PA YANGS PA DAG TU 'GYUR, ,YANG DAG BLANGS PA'I CHOS RNAMS NI, ,SPEL BAS DPAL LDAN MDOG BZANG ZHING, ,ZHABS KYI LONG BU MI MNGON DANG, ,BA SPU GYEN DU PHYOGS MTSAN 'GYUR, ,RIG DANG BZO LA 
SOGS PA'I GNAS, ,GUS PAS LEN DANG SBYIN PAS KHYOD, ,AE NA YA YI BYIN PA DANG, ,YID RNO SHES RAB CHEN POR 'GYUR, ,RANG GI NOR BDOG BLANGS GYUR NA, ,MYUR DU BTANG BA'I BRTUL ZHUGS KYIS, ,PHYAG RGYA BDE DANG 'JIG RTEN GYI, ,RNAM PAR 'DREN PA NYID DU 'GYUR, ,GNYEN 
BSHES PHAN TSUN BYE BA DAG ,YANG DAG BSDUM PAR BYAS PA YIS, ,DPAL LDAN MDOMS KYIS PA BA NI, ,SBUBS SU NUB PA'I DAM PAR 'GYUR, ,KHANG BZANGS GDING BA RGYAN DAG NI, ,BDE ZHING BZANG BA RAB 'BYIN PAS, ,GSER NI BTZO MA DRI MED PA, ,SHIN TU 'JAM PA'I MDOG 

@114A
*, ,'DRAR 'GYUR, ,BLA NA MED PA'I DBANG BYIN ZHING, ,RIGS PAR BLA MA'I RJES 'JUG PA, ,DPAL LDAN PA SPU NYAG RE DANG, ,ZHAL NI MDZOD SPUS BRGYAN PAR 'GYUR, ,SNYAN CING DGA' BAR SMRAS PA DANG, ,LEGS PAR SMRAS DANG MTHUN BYAS PAS, ,KHYOD NI DPUNG MGO 
ZLUM PA DANG, ,RO STOD SENG GE'I 'DRA BAR 'GYUR, ,NAD PA RNAMS LA RIM GRO DANG, ,GSOS PAS THAL GONG RGYAS PA DANG, ,BDAG NYID RNAL DU GNAS PA DANG, ,RO BRO BA YI MCHOG TU 'GYUR, ,CHOS DANG MTHUN PA'I BYA BA LA, ,THOG DRANGS KHYOD KYI DBU GTZUG TOR, ,LEGS GNAS N+YA GRO DHA 
LTA BUR, ,CHU ZHENG GAB PA DAG TU 'GYUR, ,TSIG NI BDEN PA 'JAM PO DAG ,YUN RINGS DUS SU BRJOD PA YIS, ,MI YI DBANG PO LJAGS YANGS SHING, ,TSANGS PA YI NI DBYANGS LDAN 'GYUR, ,RTAG TU RGYUN MI 'CHAD PA RU, ,BDEN PA'I TSIG NI BRJOD PA YIS, ,'GRAM PA SENG GE'I LTA BU DANG,, 
DPAL LDAN THUB PA DGA' BAR 'GYUR, ,LHAG PAR GUS DANG BKUR STI DANG, ,JI LTAR RIGS PAR RJES 'JUG PAS, ,TSEMS NI SHIN TU DKAR BA DANG, ,MDOG LDAN MNYAM PA'I TSEMS SU 'GYUR, ,DBYEN DANG PHRA MA MED PA YI, ,TSIG NI YUN RINGS GOMS PA YIS, ,DPAL LDAN TSEMS 
NI BZHI BCU THAM, ,MNYAM PAR THAGS KYANG BZANG BAR 'GYUR, ,CHAGS DANG SDANG DANG RMONGS MED CING, ,BYAMS PAS SEMS CAN BLTAS PA YIS, ,SPYAN NI BKRAG CAN MTHON MTHING LA, ,RDZI MA PA YI LTA BUR 'GYUR, ,DE LTAR MNGON NA RGYUR BYAS PA'I, ,SUM CU RTZA GNYIS DE DAG NI, ,SKYES BU 
SENG GE CHEN PO YI, ,MTSAN RNAMS LEGS PAR MKHYEN PAR MDZOD, ,DPE BYAD BZANG PO BRGYAD CU NI, ,BYAMS PA'I RGYU MTHUN LAS BYUNG BA, ,GZHUNG NI MANGS SU DOGS PA YIS, ,RGYAL PO KHYOD LA MA BSHAD DO, ,'KHOR LOS SGYUR BA THAMS CAD LA, ,'DI DAG YOD PAR 'DOD MOD KYI, ,DAG 
DANG MDZES DANG GSAL BA NI, ,SANGS RGYAS RNAMS KYI CHAR MI PHOD, ,'KHOR LOS SGYUR BA'I MTSAN DANG NI, ,DPE BYAD BZANG PO GANG DAG GCIG ,THUB DBANG PO LA SEMS DANG BA'I, ,YAN LAG GCIG LAS 'BYUNG BSHAD PA'I, ,BSKAL PA BYE BA BRGYA PHRAG NI, ,GCIG TU BSAGS PA'I DGE 

@114B
PAS KYANG, ,SANGS RGYAS BA SPU NYAG GCIG KYANG, ,BSKYED PAR NUS PA MA YIN NO, ,NYI MA RNAMS KYI 'OD BYED PA, ,ME KHYER RNAMS DANG BAG 'DRA LTAR, ,SANGS RGYAS RNAMS KYI MTSAN YANG NI, ,'KHOR LOS SGYUR BA RNAMS DANG 'DRA, ,RIN PO CHE'I PHRENG BA LAS SPEL MA ZHES BYA BA STE 
LE'U GNYIS PA'O,, ,,BSOD NAMS BSAM GYIS MI KHYAB LAS, ,JI LTAR SANGS RGYAS MTSAN 'BYUNG BA, ,THEG PA CHEN PO'I LUNG CHEN LAS, ,RGYAL PO CHEN PO DE BZHIN GSON, ,RANG SANGS RGYAS KUN LAS BYUNG DANG, ,SLOB DANG MI SLOB LAS BYUNG BA, ,'JIG 
RTEN MA LUS KUN BSOD NAMS, ,'JIG RTEN BZHIN DU DPAG MED GANG, ,DE BCUR BSGRES PAR GYUR PA YIS, ,BA SPU'I BU GA GCIG 'GRUB STE, ,SANGS RGYAS BA SPU'I BU GA NI, ,THAMS CAD DE DANG 'DRA BAS 'BYUNG, ,BA SPU'I BU GA THAMS CAD NI, ,SKYED PAR BYED PA'I BSOD NAMS 
GANG; ,DE DAG BRGYAR NI BSGYUR BA YIS, ,DPE BYAD BZANG PO GCIG TU BZHED, ,BSOD NAMS DE SNYED DE SNYED KYIS, ,RGYAL PO DPE BYAD BZANG PO NI, ,GCIG MTHAR PHYIN TE DE LTA BUR, ,BRGYAD BCU'I BAR DU 'BYUNG BAR 'GYUR, ,DPE BYAD BZANG PO BRGYAD CU DAG ,'GRUB PA'I BSOD 
NAMS TSOGS GANG YIN, ,DE DAG BRGYAR NI BSGYUR BA YIS, ,SKYES BU CHEN PO'I MTSAN GCIG GO, ,MTSAN NI SUM CU 'GRUB PA'I RGYU, ,BSOD NAMS RGYA CHEN GANG YIN PA, DE DAG STONG DU BSGYUR BA YIS, ,ZLA BA NYA 'DRA'I MDZOD SPU'O, ,MDZOD SPU YI NI BSOD NAMS DAG ,STONG 
PHRAG BRGYAR NI BSDOMS PA YIS, ,SPYI GTZUG BLTAR NI MI SNANG BA, ,SKYOB PA'I GTZUG TOR SKYED PAR BYED, ,GTZUG TOR BSOD NAMS BYE BA NI, ,'BUM PHRAG BRGYAR NI BSGYUR BA LAS, ,STOBS BCU MNGA' BA'I CHOS KYI DUNG, ,GCIG 'BYUNG BAR NI SHES PAR BYA, ,DE LTAR BSOD NAMS 
TSAD MED KYANG, ,JI LTAR 'JIG RTEN PHYOGS KUN DU, ,BCUR BSGRES MA LUS BRJOD PA LTAR, ,TSAD DANG LDAN PAR BAG TZAM BRJOD, ,GANG TSE SANGS RGYAS GZUGS SKU YI, ,RGYU YANG DE LTAR 'JIG RTEN BZHIN, ,GZHAL MED DE TSE CHOS SKU YI, ,RGYU LTA JI LTAR GZHAL DU YOD, , 

@115A
*, ,THAMS CAD KYI NI RGYU CHUNG LAS, ,'BRAS BU RGYA CHEN SKYED 'GYUR NA, ,SANGS RGYAS RGYU NI DPAG MED LAS, ,'BRAS BU DPAG YOD BSAM THAG CHAD, ,SANGS RGYAS RNAMS KYI GZUGS SKU NI, ,BSOD NAMS TSOGS LAS BYUNG BA STE, ,CHOS KYI SKU NI MDOR BSDU NA, , 
RGYAL PO YE SHES TSOGS LAS 'KHRUNGS, ,DE LTA BAS NA TSOGS 'DI GNYIS, ,SANGS RGYAS NYID NI THOB PA'I RGYU, ,DE LTAR MDOR NA BSOD NAMS DANG, ,YE SHES 'DI NI RTAG BRTEN MDZOD, ,RIGS PA DANG NI LUNG BSTAN PA, ,DBUGS 'BYIN BYED PA'I RGYU 'DI YIS, ,BYANG CHUB BSGRUB PA'I BSOD 
NAMS NI, ,'DI LA SGYID LUG MI BYA'O, ,PHYOGS RNAMS KUN DU NAM MKHA' DANG, ,SA DANG CHU DANG ME DANG RLUNG, ,JI LTAR MTHA' YAS DE BZHIN DU, ,SDUG BSNGAL SEMS CAN MTHA' YAS 'DOD, ,SEMS CAN MTHA' YAS DE DAG NI, ,BYANG CHUB SEMS DPA'I SNYING BRTZE BAS, ,SDUG 
BSNGAL DAG LAS DRANG BYAS TE, ,SANGS RGYAS NYID LA 'GOD PAR NGES, ,DE LTAR BRTAN PAR GNAS DE NI, ,MI NYAL BA'AM NYAL YANG RUNG, ,YANG DAG BLANGS PA NAS BZUNG STE, ,BAG MED GYUR KYANG SEMS CAN RNAMS, ,MTHA' YAS PHYIR NA SEMS CAN BZHIN, ,BSOD NAMS MTHA' YAS RTAG 
SOGS 'GYUR, ,MTHA' YAS DES NA SANGS RGYAS NYID, ,MTHA' YAS THOB MIN DKA' ZHES BYA, ,GANG ZHIG DPAG MED DUS GNAS TE, ,LUS CAN DPAG TU MED DON DU, ,BYANG CHUB DPAG TU MED 'DOD CING, ,DGE BA DPAG TU MED 'DOD PA, ,DES KO BYANG CHUB DPAG MED KYANG, ,DPAG 
TU MED PA RNAM BZHI YI, ,TSOGS KYIS RING PO MI THOGS PAR, ,CI YI PHYIR NA 'THOB MI 'GYUR, ,BSOD NAMS MTHA' YAS ZHES PA DANG, ,YE SHES MTHA' YAS ZHES PA DES, ,LUS DANG SEMS KYI SDUG BSNGAL DAG ,MYUR BA NYID DU SEL BAR BYED, ,SDIG PAS NGAN 'GROR LUS KYIS NI,, 
SDUG BSNGAL BKRES SKOM LA SOGS 'BYUNG, ,DES SDIG MA BYAS BSOD NAMS KYIS, ,SRID PA GZHAN NA DE MED DO, ,RMONGS PAS YID KYI SDUG BSNGAL NI, ,CHAGS SDANG 'JIGS DANG 'DOD LA SOGS, ,DES RTEN MED PA'I SHES PA YIS, ,DE NI MYUR BA NYID DU SPONG, ,LUS DANG YID 

@115B
KYI SDUG BSNGAL GYIS, ,DE LTAR SHIN TU MA SMAS NA, ,GAL TE 'JIG RTEN MTHAS GTUGS PAR, ,'JIG RTEN 'DREN KYANG CIS TE SKYO, ,SDUG BSNGAL BA LA YUN THUNG YANG, ,BZOD DKA' YUN RING SMOS CI DGOS, ,SDUG BSNGAL MED CING BDE BA LA, ,MTHA' YAS DUS KYANG JI ZHIG GNOD,, 
DE LA LUS KYI SDUG BSNGAL MED, ,YID KYI SDUG BSNGAL GA LA YOD, ,DE NI SNYING RJES 'JIG RTEN SDUG ,DE NYID KYIS NI YUN RING GNAS, ,DE BAS SANGS RGYAS RING THOGS SHES, ,BLO DANG LDAN PA SGYID MI LUG ,NYES ZAD YON TAN DON DU NI, ,'DI LA RTAG TU 'BAD PAR BYA, ,CHAGS DANG 
ZHE SDANG GTI MUG DAG ,NYES PAR MKHYEN NAS YONGS SU SPONGS, ,MA CHAGS MIS DANG GTI MUG MED, ,YON TAN MKHYEN NAS GUS PAS BRTEN, ,CHAGS PAS YI DAGS 'GRO BAR 'GRO ,ZHE SDANG GIS NI DMYAL BAR 'PHEN, ,RMONGS PAS PHAL CHER DUD 'GROR 'GRO, ,BZLOG 
PAS LHA DANG MI NYID DO, ,SKYON SPANGS YON TAN 'DZIN PA NI, ,MNGON PAR MTHO BA PA YI CHOS, ,SHES PAS 'DZIN PA SPANGS ZAD PA, ,NGES PAR LEGS PA PA YI CHOS, ,SANGS RGYAS SKU GZUGS MCHOD RTEN DANG, ,GTZUG LAG KHANG DAG GUS TSUL DU, ,SHIN TU RGYA CHEN GNAS 
MAL SOGS, ,RGYA CHEN PHYUG PA BSGRUB PAR MDZOD, ,RIN CHEN KUN LAS BGYIS PA YIS, ,SANGS RGYAS SKU GZUGS DBYIBS MDZES SHING, ,LEGS PAR BRIS PA PADMA LA, ,BZHUGS PA DAG KYANG BGYID DU STZOL, ,DAM CHOS DGE SLONG DGE 'DUN DAG ,NAN TAN KUN GYIS 
BSKYANG BAR MDZOD, ,GSER DANG RIN CHEN DRA BA DAG ,NYID KYIS MCHOD RTEN RNAMS LA THOGS, ,GSER DANG DNGUL GYI ME TOG DANG, ,RDO RJE BYI RU MU TIG DANG, ,AANDA RNYIL DANG BEE d'URYA, ,MTHON KA CHEN POS MCHOD RTEN MCHOD, ,DAM CHOS SMRA LA MCHOD PA NI, ,RNYED DANG BKUR STI 
DANG LDAN PA, ,DGA' BAR 'GYUR BA RNAMS BGYI ZHING, ,CHOS DRUG GUS PAR BSTEN PAR MDZOD, ,BLA MA RIM GRO GUS NYAN DANG, ,ZHAM RING DANG NI MDONGS GSOL DANG, ,BYANG CHUB SEMS DPA' RNAMS LA YANG, ,RTAG TU GUS PAS MCHOD PAR MDZOD, ,MU STEGS GZHAN 

@116A
*, ,LA GUS PA YIS, ,MCHOD DANG PHYAG KYANG MI BGYI STE, ,MI SHES PA RNAMS DE'I RKYEN GYIS, ,SKYON DANG BCAS PA CHAGS 'GYUR GDA', ,THUB DBANG GSUNG DANG DES BYUNG BA'I, ,GZHUNG RNAMS BRI DANG GLEGS BAM NI, ,SNAG TSA DAG DANG SMYU GU DAG ,SNGON DU 'GRO 
BA SPYIN PAR MDZOD, ,YUL DU YI GE GRVA KHANG DU, ,SLOB DPON 'TSO BA'I BYA BA DAG ,ZHING STZAL BA YI NGES PA NI, ,YE SHES SPEL BA'I SLAD DU MDZOD, ,RGAN DANG BYIS PA NAD PA DANG, ,SEMS CAN SDUG BSNGAL BSAL SLAD DU, ,YUL DU SMAN PA 'DREG MKHAN DAG ,ZHING GI RNGAN PA 
'JOG TU STZOL, ,'GRON GNAS KUN DGA' CHU LON DANG, ,RDZING DANG MDUN KHANG CHU RA DAG ,MAL ZAS RTZVA DANG SHING LDAN PA, ,SHES RAB BZANG PO BGYID DU STZOL, ,GRONG DANG GTZUG LAG KHANG DAG DANG, ,GRONG KHYER KUN DU 'DUN KHANG DANG, ,CHU DKON LAM RNAMS THAMS 
CAD DU; ,CHU RA DAG NI BGYID DU STZOL, ,NAD PA MGON MED SDUG BSNGAL GYIS, ,NYAM THAG DMAN DANG NGAN PA DAG ,SNYING RJES RTAG TU YONGS BZUNG ZHING, ,DE DAG GSO PHYIR GUS BSTEN MDZOD, ,DUS SU 'BYUNG BA'I ZAS SKOM DANG, ,BCA' BA 'BRU DANG SHING 
TOG DANG, ,DE DAG SLONG BA'I SKYE BO LA, ,MA STZAL BAR DU GSOL MI RIGS, ,LHAM DANG GDUGS DANG CHU TSAGS DANG, ,TSER MA DBYUNG BA'I CHA STA DANG, ,KHAB DANG SKUD DANG BSIL YAB DANG, ,CHU RA YI NI GNAS SU BZHAG ,'BRAS BU GSUM DANG TSA BA 
GSUM; ,MAR DANG SBRANG RTZI MIG SMAN DANG, ,DUG SEL CHU RAR BZHAG BGYI ZHING, ,GRUB PA'I SMAN DANG SNGAGS KYANG BRI, ,LUS DANG RKANG PA MGO BSKU DANG, ,BAL DANG KHRI'U DANG SKYO MA DANG, ,BUM PA ZANGS DANG DGRA STA SOGS, ,CHU RA DAG TU 'JOG TU STZOL, ,TIL DANG 'BRAS DANG 'BRU 
DANG ZAS, ,BU RAM SNUM DANG LDAN PA YI, ,CHU RA CHUNG DU BSIL GRIB TU, ,RUNG PA'I CHUS BKANG BGYID DU STZOL, ,GROG SBUR TSANG GI SGO DAG TU, ,ZAS DANG CHU DANG BUM RAM DANG, ,'BRU YI PHUNG PO RTAG PAR NI, ,THUGS BRTAN MI RNAMS BGYID DU STZOL, ,BSHOS GSOL SNGON DANG 

@116B
'OG DAG TU, ,YI DVAGS KHYI DANG GROG SBUR DANG, ,BYA LA SOGS PA CI BDE BAR, ,RTAG TU ZAS DAG STZAL BAR MDZOD, ,GTZES PA DANG NI LO NYES DANG, ,GNON PA DANG NI YAMS NAD DANG, ,PHAM GYUR YUL DU 'JIG RTEN PA, ,RJES SU BZUNG BA RGYA CHEN MDZOD, ,ZHING PA NYAM THAG GYUR 
RNAMS LA, ,SA BON ZAS KYIS RJES SU ZUNG, ,NAN GYIS DPYA KHRAL BTANG BA DANG, ,SHAS RNAMS KYANG NI BSKYUR BA DANG, ,CHAGS NYEN PA LAS YONGS BSKYAB DANG, ,SHO GAM BTANG DANG SHO GAM DBRI, ,DE DAG SGO NA SDOD PA YI, ,NYON MONGS LAS KYANG BZLOG PAR MDZOD, ,RANG GI YUL DANG YUL 
GZHAN GYI, ,CHOM RKUN RNAMS KYANG ZHI BAR MDZOD, ,DBYIG GI SPOBS NI MNYAM PA DANG, ,RIN THANG RIGS PAR BGYID DU STZOL, ,BLON POS CI DANG CI GSOL PA, ,NYID KYIS KUN DU MKHYEN MDZOD LA, ,'JIG RTEN SMAN PA GANG DANG GANG, ,DE DANG DE KUN RTAG TU MDZOD, ,BDAG PHAN CI 
DANG CI BYA ZHES, ,JI LTAR KHYED LA GUS YOD PA, ,GZHAN PHAN CI DANG CI BYA ZHES, ,DE BZHIN KHYOD NI GUS PAR MDZOD, ,SA DANG CHU DANG ME DANG RLUNG, ,SMAN DANG NAGS KYI SHING BZHIN DU, ,BDAG NYID YUD TZAM GCIG TU YANG, ,'DOD DGUR SPYAD PA NYID DU MDZOD, ,GOM BA BDUN PA'I DUS SU 
YANG; ,BDOG PA KUN GTONG SEMS 'CHANG BA'I, ,BYANG CHUB SEMS DPA' RNAMS LA NI, ,BSOD NAMS MKHA' 'DRA DPAG MED SKYE, ,BU MO GZUGS BZANG LUS MDZES LA, ,DE DON GNYER BA RNAMS STZAL NA, ,DES NI DAM CHOS YONGS 'DZIN PA'I, ,GZUNGS NI SO SOR THOB PAR 'GYUR, , 
RGYAN RNAMS KUN DANG LDAN PA YI, ,BU MO STONG PHRAG BRGYAD CU DAG ,YO BYAD KUN DANG LHAN CIG TU, ,THUB PA YIS NI SNGON STZAL TO, ,SNA TSOGS PA DANG 'OD GSAL BA'I, ,BGO BA DAG DANG RGYAN RNAMS DANG, ,DRI DANG PHRENG BA LONGS SPYOD DAG ,SLONG BA RNAMS LA BRTZE BAS STZOL, ,GANG 
LA CHOS DON GANG MED NA, ,SHIN TU NYAM THAG GYUR PA DE, ,DE YI MOD LA BDE STZAL NA, ,DE LAS SBYIN MCHOG MA MCHIS SO, ,GANG LA DUG NI PHAN 'GYUR NA, ,DE LA DUG KYANG SBYIN PAR BGYI, ,KHA ZAS MCHOG KYANG MI PHAN NA, ,DE LA DE NI SBYIN MI BGYI, ,SBRUL GYIS ZIN LA JI LTA BUR, ,SOR 

@117A
*, ,MO BCAD LA PHAN BSHAD PA, ,DE BZHIN THUB PAS GZHAN PHAN PA, ,MI BDE BA YANG BYA BAR GSUNGS, ,DAM PA'I CHOS DANG CHOS SMRA LA, ,NYID KYIS BKUR STI MCHOG DANG NI, ,GUS PAR BYAS TE CHOS NYAN ZHING, ,CHOS KYI SBYIN PA DAG KYANG MDZOD, ,'JIG RTEN GTAM 
LA DGA' MA MDZAD, ,'JIG RTEN 'DAS LA DGYES PAR MDZOD, ,BDAG LA JI LTAR DE BZHIN DU, ,GZHAN LA YON TAN BSKYED PAR MDZOD, ,GSAN PA'I CHOS KYIS MI NGOMS SHING, ,DON BZUNG RNAM PAR DBYE BA DANG, ,BLA MA DAG LA YON DBUL BA, ,RTAG TU GUS PAR MDZAD DU GSOL, , 
'JIG RTEN RGYANG PHAN SOGS MI GDON, ,RTZOD PA'I DON GYI NGA RGYA LA SPANG, ,RANG GI YON TAN MI BSNGAGS SHING, ,DGRA LA'ANG YON TAN BRJOD PAR MDZOD, ,GNOD LA DBAB PAR MI BGYI ZHING, ,NGAN SEMS KYIS NI GLENG MI BGYI, ,GZHAN RNAMS KYI DANG BDAG NYID KYI, ,'KHRUL PA 
SO SOR BRTAG PAR BYA, ,NYES PA GANG GIS GZHAN DAG LA, ,MKHAS PAS RTAG TU KHA BYA BA, ,DE NI RANG GIS YONGS SPANG ZHING, ,NUS PAS GZHAN YANG BZLOG PAR MDZOD, ,GZHAN GYIS GNOD PA BGYIS PA LA, ,SNGON GYI LAS DGONGS KHRO MI BGYI, ,SDUG BSNGAL YANG 'BYUNG 
MI 'GYUR BAR, ,RANG GI NYES PA MED PAR BGYI, ,LAN LA RE BA MA MCHIS PAR, ,GZHAN DAG LA NI PHAN PAR MDZOD, ,SDUG BSNGAL GCIG PUS GNAG BGYI ZHING, ,BDE BA SLONG DANG LHAN CIG SPYAD, ,LHA YI PHUN SUM TSOGS PAS KYANG, ,KHENGS PA NYID DU MI BYA ZHING, ,YI DAGS 
BZHIN DU DBUL BA YI, ,RGUD PAS KYANG NI ZHUM MI BGYI, ,BDEN PA GANG GIS RANG DON LA, ,RGYAL SRID NYAMS PAR GYUR NA YANG, ,RANG GI DON LA RTAG BRJOD CING, ,DE LAS GZHAN SMRA MI BGYI'O, ,JI SKAD GSUNGS PA DE BZHIN DU, ,MDZAD PA'I BRTUL ZHUGS RTAG BRTEN MDZOD, ,DES 
NA DPAL LDAN SA STENGS SU, ,TSAD MA YI NI DAM PAR 'GYUR, ,KHYOD NI RTAG TU THAMS CAD LA, ,LEGS PAR BRTAGS TE MDZAD PA DANG, ,YANG DAG JI BZHIN DON GZIGS PAS, ,GZHAN GYI DRING MI 'JOG PAR MDZOD, ,CHOS LAS RGYAL SRID BDE BA DANG, ,PHYOGS RNAMS KUN DU GRAGS 

@117B
PA YI; ,BLA RE RGYA CHEN 'BYUNG 'GYUR ZHING, ,BLON PO RNAMS KYANG KUN DU 'DUN, ,'CHI BA'I RKYEN NI MANG BA STE, ,GSON PA YI NI NYUNG ZAD CIG ,DE DAG NYID NI 'CHI BA YIN, ,DE BAS RTAG TU CHOS MDZOD CIG ,'DI LTAR RTAG TU CHOS MDZAD NA, ,'JIG RTEN KUN DANG BDAG NYID LA, ,NYAMS 
BDER 'GYUR BA GANG LAGS PA, ,DE NYID RE ZHIG LTOG MO LAGS, ,CHOS KYIS BDE BAR GNYID LOG CING, ,BDE BAR SANG PA DAG TU 'GYUR, ,NANG GI BDAG NYID SKYON MED PAS, ,RMI LAM DAG KYANG BDE BA MTHONG, ,PHA MA SRI ZHU LHUR LEN DANG, ,RIGS KYI GTZO LA RIM GRO DANG, ,LONGS 
SPYOD LEGS SPYOD BZOD GTONG DANG, ,TSIG 'JAM PHRA MA MED BDEN PA'I, ,BRTUL ZHUGS RTZE GCIG BYAS PA DES, ,LHA YI DBANG PO NYID THOB NAS, ,DA DUNG DU YANG LHA DBANG BGYID, ,DE BAS DE 'DRA'I CHOS BSTEN MDZOD, ,RJE'U CHOS SUM BRGYA'I KHA ZAS DAG ,NYIN RE DUS GSUM BYIN 
BA BAS; ,BYAMS PA YUD TZAM THANG CIG GI ,BSOD NAMS DAG LA CHAR MI PHOD, ,LHA MI BYAMS PAR 'GYUR BA DANG, ,DE DAG KYANG NI BSRUNG BA DANG, ,YID BDE BA DANG BDE MANG DANG, ,DUG DANG MTSON GYIS GNOD MED DANG, ,'BAD PA MED PAR DON THOB DANG, ,TSANGS PA'I 'JIG 
RTEN SKYE 'GYUR TE, ,GAL TE GROL BAR MA GYUR KYANG, ,BYAMS CHOS YON TAN BRGYAD 'THOB PO, ,SEMS CAN RNAMS NI BYANG CHUB TU, ,SEMS BSKYED BCUG CING BRTAN BYAS NA, ,RI DBANG RGYAL PO LTAR BRTAN ZHING, ,BYANG CHUB SEMS NI RTAG TU 'THOB, ,DAD PAS MI KHOM 'GRO MI 'GYUR, , 
KHRIMS KYIS 'GRO BA BZANG POR 'GRO, ,STONG PA NYID LA GOMS PA YIS, ,CHOS RNAMS KUN LA CHAGS MED 'THOB, ,G-YO MED PAS NI DRAN LDAN 'THOB, ,SEMS PAR BYED PAS BLO GROS 'THOB, ,BKUR STI BYED PAS DON RTOGS LDAN, ,CHOS SRUNG SHES RAB CAN DU 'GYUR, ,CHOS MNYAN PA DANG 
SBYIN PA DAG ,SGRIB PA MED PAR BYAS PA YIS, ,SANGS RGYAS RNAMS DANG 'GROGS PA NYID, ,'DOD PA MYUR DU 'THOB PAR 'GYUR, ,MA CHAGS PAS NI DON 'GRUB STE, ,SER SNA MED PAS LONGS SPYOD 'PHEL, ,NGA RGYAL MED PAS GTZO BOR 'GYUR, ,CHOS LA BZOD PAS GZUNGS 'THOB PO, ,SNYING 

@118A
*, ,PO LNGA RNAMS BYIN PA DANG, ,'JIGS LA MI 'JIGS BYIN PA YIS, ,BDUD RNAMS KUN GYIS MI TSUGS SHING, ,STOBS PO CHE YI MCHOG TU 'GYUR, ,MCHOG RTEN MAR ME PHRENG BA DANG, ,MUN PA DAG TU SGRON MA DANG, ,MAR ME 'BRU MAR BYIN PA YIS, ,LHA YI MIG NI 'THOB 
PAR 'GYUR, ,MCHOD RTEN MCHOD PA ROL MO DANG, ,DRIL BU DAG NI PHUL BA DANG, ,DUNG DANG RNGA NI RAB PHUL BAS, ,LHA YI RNA BA 'THOB PAR 'GYUR, ,GZHAN GYI 'KHRUL PA MI GLENG ZHING, ,YAN LAG NYAMS PA RNAMS MI BRJOD, ,SEMS NI RJES SU BSRUNGS PAS NA, ,GZHAN GYI SEMS NI 
SHES PA 'THOB, ,LHAM DANG BZHON PA BYIN PA DANG, ,NYAM CHUNG BKUR BA BYAS BA DANG, ,BZHON PAS BLA MA BKUR BA YIS, ,MKHAS PAS RDZU 'PHRUL THOB PAR 'GYUR, ,CHOS KYI CHED DANG DE BZHIN DU, ,CHOS GZHUNG DON DAG DRAN PA DANG, ,CHOS KYI SBYIN PA DRI MED PAS, ,TSE RABS DRAN PA 
'THOB PAR 'GYUR, ,DNGOS RNAMS NGO BO NYID MED PAR, ,YANG DAG JI BZHIN YONGS SHES PAS, ,MNGON SHES DRUG BA ZAG PA KUN, ,ZAD PA MCHOG NI 'THOB PAR 'GYUR, ,SEMS CAN THAMS CAD DGROL BA'I PHYIR, ,DE BZHIN NYID SHES MNYAM LDAN PA, ,SNYING RJES BRLAN PA BSGOMS 
PA YIS; ,RNAM PA'I MCHOG LDAN RGYAL BAR 'GYUR, ,SMON LAM SNA CHOGS DAG PA YIS, ,SANGS RGYAS ZHING NI DAG PAR 'GYUR, ,THUB DBANG RIN CHEN PHUL BA YIS, ,MTHA' YAS 'OD NI RNAM PAR 'PHRO, ,DE BAS DE LTAR LAS 'BRAS DAG ,MTHUN PAR MKHYEN MDZAD DON DU NI, ,'GRO 
LA PHAN PA RTAG TU MDZOD, ,DE NYID KHYOD LA PHAN PA LAGS, ,RIN PO CHE'I PHRENG BA LAS BYANG CHUB KYI TSOGS BSDUS PA ZHES BYA BA STE LE'U GSUM PA'O,, ,,GANG PHYIR BZOD DAM MI BZOD PA, ,SHES PAR DKA' PAS RGYAL PO NI, ,CHOS MIN RIGS PA MIN SPYOD KYANG, ,RJES 
SU 'TSO BA PHAL CHER STOD, ,RE ZHIG GZHAN SU'ANG RUNG BA LA 'ANG, ,MI SNYAN PHAN PA BRJOD DGA' NA, ,SA CHEN MNGA' BA'I RGYAL KHYOD LA, ,DGE SLONG BDAG LTA SMOS CI DGOS, ,KHYOD KYIS DGYES PA MDZAD SLAD DANG, ,'GRO BA LA YANG BRTZE SLAD DU, ,KHYOD LA MI SNYAN YANG SMAN PA, ,BDAG LTA 

@118B
GCIG PUS TE POR GSOL, ,BDEN 'JAM DON LDAN 'PHROD PA NI, ,BRTZE BAS DUS SU SLOB MA LA, ,BRJOD PAR BYA ZHES BCOM LDAN GSUNG, ,DE LTA BAS NA DE SKAD BRJOD, ,BRTAN PA KHRO BA MED GYUR PA, ,BDEN PA'I TSIG NI BSGRAGS PA NA, ,KHRUS BYED BZANG PO'I CHU BZHIN DU, ,MNYAN 'OS NYAMS 
SU LEN PAR BGYID, ,KHYOD LA BDAG GIS 'DI DANG NI, ,GZHAN DU PHAN PA BRJOD BGYID PA, ,MKHYEN PAR MDZOD DE BDAG NYID DANG, ,GZHAN LA SMAN PAR 'GYUR DE MDZOD, ,SLONG LA SNGON CHAD SBYIN BGYIS PAS, ,DON BRNYES GYUR NA MI SBYIN NA, ,BYAS MI GZO DANG CHAGS PA YIS, ,PHYI NAS DON RNAMS 
'THOB MI 'GYUR, ,'JIG RTEN 'DI NI LAS BYED PA, ,BLA MED LAM BRGYAGS KHYER MI BTUB, ,SLONG BA DMAN PA MA DRAN PAR, ,PHYI MA'I TSE NA BRGYA 'GYUR TE, ,RTAG TU THUGS RJE CHEN PO DANG, ,MDZAD PA RGYA CHEN LAS DGYES MDZOD, ,RGYA CHEN LAS LAS 'BRAS BU NI, ,THAMS CAD RGYA CHEN 'BYUNG BAR 'GYUR, , 
RGYAL PO DMAN PA RNAMS KYIS NI, ,YID LA'ANG BSAMS PAR MA GYUR PA'I, ,CHOS BZHIN DKON MCHOG GSUM GYI RTEN, ,GRAGS PA DPAL DANG LDAN PA'I MDZOD, ,CHOS BZHIN GANG ZHIG KUN 'BYOR PA'I, ,RGYAL PO BA SPU MI LDANG BA, ,SHI NA'ANG SNYAN BAR MI 'GYUR BAS, ,RGYAL PO DE NI MA BYAS BLA, , 
RGYA RAB CHE PHYIR RGYA CHEN RNAMS, ,SNYEMS BRAL SPRO BA SKYED BYED CING, ,DMAN RNAMS SPRO BA 'JOMS BYED PA, ,BDOG PA THAMS CAD GTUGS TE MDZOD, ,KHYOD NI BDOG PA KUN BOR NAS, ,DBAD MED GA SHED GSHEGS 'TSAL BAS, ,CHOS KYI SLAD DU SPYAD PA KUN, ,KHYOD KYI MDUN DU 'DOR BA 
NYID; ,MI DBANG SNGA MA'I BDOG PA KUN, ,SAR PA YIS NI DBANG GYUR NA, ,SNGA MA'I CHOS SAM BDE BA 'AM, ,GRAGS PA DAG TU 'GYUR RAM CI, ,NOR SPYAD PA YIS 'DI LA BDE, ,BYIN PAS GZHAN DU BDE BAR 'GYUR, ,MA SPYAD MA SBYIN CHUD ZOS PAS, ,SDUG BSNGAL 'BA' ZHIG GA LA BDE, , 
'CHI KHAR BLON PO RJES NGAN CAN, ,GCES PAR MI 'DZIN RGYAL PO GSAR, ,BYAMS PAR 'DOD PA RNAMS KYIS KYANG, ,DBANG MED BYAS PAS SBYIN MI SPYOD, ,DE BAS RNAL GNAS MYUR DU NI, ,BDOG PA KUN GYIS CHOS GZHI MDZOD, ,'CHI BDAG RKYEN GYI NANG GNAS PA, ,RLUNG DMAR NANG 'DUG MAR 

@119A
*, ,ME BZHIN, ,SNGON GYI RGYAL POS CHOS KYI GZHI, ,LHA KHANG LA SOGS GZHAN BGYIS PA, ,GANG DAG LAGS PA DE DAG KYANG, ,SNGA LUGS BZHIN DU SKYONG BAR MDZOD, ,DE DAG 'TSE MED DGE SPYOD CING, ,BRTUL ZHUGS LA GNAS GLO BUR BYAMS, ,BDEN BZOD 'THAB 
KROL MA MCHIS PA, ,RTAG TU BRTZON RNAMS SPYOD DU GSOL, ,LONG BA NAD PA DMAN PA DANG, ,MGON MED SDUG PHONGS YAN LAG NYAMS, ,DE DAG KYANG NI ZAS DANG SKOM, ,DGAG PA MED PAR SNYOMS THOB MDZOD, ,CHOS LDAN DON DU MI GNYER BA, ,RGYAL PO GZHAN YUL GNAS RNAMS 
LA'ANG; ,RJES SU GZUNG BAR BGYID PA DAG ,CI RIGS PA NI RAB TU MDZOD, ,CHOS KYI GZHI NI THAMS CAD DU, ,CHOS 'KHOR SNA BOS MI G-YEL BA, ,MI GZAN MKHAS SHING CHOS MTHUN PA, ,DE DAG RNAMS LA MI GNOD SKOS, ,LUGS SHES CHOS DANG LDAN LA 'BYAR, ,GTZANG ZHING SNYING NYE MI 
SDANG BA; ,RIGS BZANG NGANG TSUL PHUN SUM TSOGS, ,BYAS PA GZO BA'I BLON PO SKOS, ,GTONG PHOD MA CHAGS DPA' BA DANG, ,'JAM ZHING RAN SPYOD BRTAN PA DANG, ,RTAG TU BAG NI YOD PA DANG, ,CHOS DANG LDAN PA'I DMAG DPON SKOS, ,CHOS KYI DANG TSUL GTZANG LA GZO, ,DON SHES 
GTZUG LAG LA MKHAS PA, ,TSUL LDAN SNYOMS SHING NGANG 'JAM PA, ,RGAN RABS RNAMS NI SNA BOR SKOS, ,ZLA RE ZHING NI DE DAG LAS, ,NYID KYIS 'DU 'GOD KUN GSON TE, ,GSAN NAS CHOS KYI GZHI SOGS KYI, ,DON KUN NYID KYIS BKA' STZOL CIG ,KHYOD KYI RGYAL SRID CHOS DON DU, , 
GRAGS DON 'DOD SLAD MA LAGS NA, ,DE NI SHIN TU 'BRAS BUR BCAS, ,DE LAS GZHAN DU 'GYUR MA MCHIS, ,MI DBANG DA LTA 'JIG RTEN NA, ,PHAL CHER PHAN TSUN LTOR 'DZUD PAS, ,JI LTAR KHYOD KYIS RGYAL SRID DANG, ,CHOS SU 'GYUR BA DE BZHIN GSON, ,SHES PAS RGAN ZHING RIGS 
BZANG BA, ,RIG PA SHES LA SDIG LA 'DZEM, ,NANG GSHIN DGOS PA MTHONG 'GYUR BA, ,MANG PO RTAG TU KHYOD KYIS SOGS, ,CHAD PA GZUNG DANG BRDEG LA SOGS, ,RIGS PA'ANG KHYOD KYIS MI BGYI STE, ,SNYING RJES BRLAN PAR BGYIS NAS NI, ,RTAG TU RJES SU GZUNG BAR MDZOD, ,MI 

@119B
BZAD SDIG PA BYED PA YI, ,LUS CAN DAG NI THAMS CAD LA'ANG, ,RGYAL PO KHYOD KYIS RTAG PAR YANG, ,SNYING RJES PHAN SEMS KHO NA SKYED, ,MI BZAD SDIG CAN GSOD BYED LA, ,KHYAD PAR DU YANG SNYING RJE BGYI, ,BDAG NYID NYAMS PA DE BDAG NYID, ,BDAG NYID CHEN PO'I SNYING RJE'I GNAS, , 
NYIN GCIG BZHIN NAM ZHAG LNGA BAR, ,NYAM CHUNG BTZON RNAMS GTONG BAR MDZOD, ,LHAG MA RNAMS KYANG CI RIGS MDZOD, ,'GA' YANG MI DGROL MIN PAR MDZOD, ,KHYOD NI 'GA' LA'ANG GTANG SEMS MED, ,DE LAS SDOM PA MIN PA SKYE, ,SDOM PA MA YIN DE LAS NI, ,RGYUN MI 'CHAD 
PAR SDIG PA SOGS, ,BTZON NI JI SRID MA BTANG BA, ,DE YI BAR DU 'DREG MKHAN DANG, ,KHRUS DANG BZA' DANG BTUNG BA DANG, ,SMAN DANG LDAN PAS BDE BAR BGYI, ,SNOD MED PA YI BU DAG LA, ,SNOD DU RUNG BAR BYA 'DOD LTAR, ,SNYING RJE YIS NI TSAR GCAD 
BYA'I; ,SDANG BAS MA YIN NOR PHYIR MIN, ,RAB SDANG GSOD PAR BYED PA'I MI, ,BRTAGS TE LEGS PAR SHES BGYIS NAS, ,MI GSAD GNOD PAR MI BGYI BAR, ,YUL NAS BSKRAD PA DAG TU MDZOD, ,RANG DBANG YOD PAR YUL KUN YANG, ,BYA MA RTA YI SPYAN GYIS GZIGS, ,RTAG TU BAG YOD 
DRAN LDAN PAS, ,CHOS DANG MTHUN PA'I DON MDZOD CIG ,YON TAN GNAS LA BDAG NYID KYIS, ,RAB SBYIN BKUR STI RIM GRO DAG ,RGYA CHE RJES SU MTHUN SBYAR ZHING, ,LHAG MA RNAMS LA'ANG CI RIGS BGYI, ,RGYAL PO'I LJON SHING BZOD GRIB CAN, ,BKUR STI'I ME TOG RGYAS GYUR CING, , 
RAB SBYIN 'BRAS BU CHE LDAN LA, ,DMANGS KYI BYA RNAMS BSTEN PAR 'GYUR, ,RGYAL PO GTONG BA'I NGANG TSUL CAN, ,BRJID DANG LDAN NA DGA' 'GYUR TE, ,SUG SMEL NA LE SHAM RTZUB PA'I, ,SHA KHA RA YI LA DU BZHIN, ,DE LTAR RIGS PAS DPYAD NA NI, ,KHYOD KYI RGYAL SRID 'GOD MI 
'GYUR; ,RIGS PA MA YIN MI 'GYUR ZHING, ,CHOS MIN MA YIN CHOS SU 'GYUR, ,RGYAL SRID 'JIG RTEN PHA ROL NAS, ,BSNAMS TE MA BYON BSNAMS MI 'GYUR, ,CHOS KYIS SNYEMS PAS DE'I SLAD DU, ,CHOS MIN KHYOD KYIS BGYI MI RIGS, ,'TSOG CHAS ZONG NI RGYAL SRID KYIS, ,SDUG 

@120A
*, ,BSNGAL 'TSOG CHAS BRGYUD PA DAG ,CI NAS BSGRUB PAR MI 'GYUR BAR, ,RGYAL PO DE LTAR NAN TAN MDZOD, ,'TSOG CHAS ZONG NI RGYAL SRID KYIS, ,RGYAL SRID 'TSOG CHAS BRGYUD PA DAG ,RGYAL PO CI NAS MNYES 'GYUR BA, ,DE LTA BUR NI NAN TAN MDZOD, ,GLING BZHI PA 
YI SA THOB KYANG, ,'KHOR LOS SGYUR BA'I BDE BA NI, ,LUS KYI DAG DANG SEMS KYI STE, ,'DI GNYIS KHO NAR ZAD PAR 'DOD, ,LUS KYI TSOR BA BDE BA NI, ,SDUG BSNGAL PHYIR NA BCOS MA TZAM, ,SEMS KYI 'DU SHES RANG BZHIN TE, ,RTOG PAS BYAS PA KHO NAR ZAD, ,'JIG RTEN 
BDE BAS BDOG PA KUN, ,SDUG BSNGAL PHYIR NI BCOS TZAM DANG, ,RTOG PA TZAM NYID YIN DE'I PHYIR, ,DE NI DON DU DON MED DO, ,GLING DANG YUL DANG GNAS DANG KHYIM, ,KHYOGS DANG STAN DANG GOS RNAMS DANG, ,MAL CHA BZA' BTUNG GLANG PO RTA, ,BUD MED SPYAD BYA RE RER ZAD, ,GANG TSE 
GANG LA SEMS 'JUG PA, ,DE TSE DE YIS BDE ZHES GRAG ,LHAG MA YID LA MI BYED PAS, ,DE TSE DON DU DON MED NYID, ,MIG LA SOGS PA'I DBANG PO LDAS, ,YUL LNGA 'DZIN TSE GANG GI PHYIR, ,RTOG PAR MI BYED DE YI PHYIR, ,DE TSE DE LA BDE BA MED, ,GANG TSE YUL NI GANG DANG GANG, , 
DBANG PO GANG GIS SHES GYUR PA, ,DE TSE LHAG MAS LHAG MA MIN, ,GANG TSE DE PHYIR DON MED NYID, ,DBANG PO YIS NI MIG GYUR PA, ,'DAS PA'I YUL GYI RNAM PA LA, ,YID KYIS DMIGS NAS RTOGS PA NA, ,BDE'O SNYAM DU RLOM PAR BYED, ,'DI NI DBANG PO GCIG GIS NI, ,DON GCIG SHES 
PA GANG YIN PA, ,DE YANG DON MED PAR DON MED, ,DON YANG DE MED PAR DON MED, ,JI LTAR PHA DANG MA DAG LA, ,BRTEN NAS BU NI 'BYUNG BSHAD PA, ,DE BZHIN MIG DANG GZUGS BRTEN NAS, ,RNAM PAR SHES PA 'BYUNG BAR BSHAD, ,YUL NI 'DAS DANG MA 'ONGS RNAMS, ,DBAD PO DANG BCAS 
DON MED LA, ,DE GNYIS LAS THA DAD MED PHYIR, ,GANG DAG DA LTAR YANG DON MED, ,JI LTAR MIG NI 'KHRUL PA YIS, ,MGAL MA'I 'KHOR LO 'JIG BYED PA, ,DE BZHIN DBANG PO RNAMS KYIS NI, ,DE LTA'I YUL DAG 'DZIN PAR BYED, ,DBANG PO RNAMS DANG DBANG DON RNAMS, ,'BYUNG 

@120B
BA RNAMS KYI RANG BZHIN 'DOD, ,'BYUNG BA SO SOR DON MED PAS, ,'DI DAG DON DU DON MED DO, ,'BYUNG RNAMS SO SOR THA DAD NA, ,BUD SHING MED BA'I MER THAL 'GYUR, ,'DUS NA MTSAN NYID MED 'GYUR TE, ,LHAG MA LA YANG DE LTAR NGES, ,DE LTAR 'BYUNG RNAMS RNAM GNYIS SU'ANG, ,DON 
MED PAS NA 'DUS DON MED, ,'DUS PA DON MED NYID KYI PHYIR, ,GZUGS KYANG DON DU DON MED DO, ,RNAM SHES TSOR DANG 'DU SHES DANG, ,'DU BYED RNAMS KYANG THAMS CAD DU, ,SO SOR BDAG NYID DON MED PHYIR, ,DAM PA'I DON DU DON MED DO, ,JI LTAR SDUG BSNGAL PHYIR BCOS LA, ,DON DU BDE 
BAR NGA RGYAL BYED, ,DE BZHIN BDE 'JOMS 'BYUNG BA LA, ,SDUG BSNGAL DU YANG NGA RGYAL BYED, ,DA LTAR NGO BO NYID MED PHYIR, ,BDE DANG PHRAD PA'I SRED PA DANG, ,SDUG BSNGAL BRAL BA'I SRED PA SPONG, ,DE PHYIR DE LTAR MTHONG BA GROL, ,GANG GIS SEMS MTHONG 'GYUR ZHE NA, ,THA SNYAD DU NI 
SEMS BRJOD DE, ,SEMS BYUNG MED PAR SEMS MI 'BYUNG, ,DON MED LHAN CIG MI 'DOD DO, ,DE LTAR YANG DAG JI BZHIN DU, ,'GRO BA DON MED SHES NAS NI, ,RGYU MED PA YI ME BZHIN DU, ,GNAS MED LEN MED MYA NGAN 'DA', ,DE LTAR BYANG CHUB SEMS DPAS KYANG, ,MTHONG NAS 
BYANG CHUB NGES PAR 'DOD, ,DE NI SNYING RJE 'BA' ZHIG GIS, ,BYANG CHUB BAR DU SRID MTSAMS SBYOR, ,DE BZHIN GSHEGS PAS THEG CHEN LAS, ,BYANG CHUB SEMS DPA'I TSOGS BSTAN NA, ,DE LA KUN DU RMONGS PA DANG, ,RAB TU SDANG BAS SMOD PAR BYED, ,YON TAN SKYON DAG MI SHES 
PA'AM; ,YON TAN SKYON DU 'DU SHES PA'AM, ,YANG NA YON TAN SDANG BA ZHIG ,THEG PA CHE LA SMOD BYED GRANG, ,GZHAN LA GNOD PA SKYON DANG NI, ,GZHAN LA PHAN PA YON TAN DU, ,SHES NA THEG PA CHEN PO LA, ,SMOD BYED YON TAN SDANG ZHES BRJOD, ,RANG GI DON LA MI LTA ZHING, ,GZHAN 
DON RO GCIG DGA' BA GANG, ,YON TAN 'BYUNG GNAS THEG CHEN TE, ,DES NA DES SDANG BSREG PAR 'GYUR, ,DAD PA CAN NI BZUNG NYES PAS, ,CIG SHOS SDANG ZHING KHROS PA YIS, ,DAD PA CAN YANG BSREG BSHAD NA, ,SDANG BAS PHYIR PHYOGS SMOS CI DGOS, ,DUG GIS DUG NI BSAL BYA 

@121A
*, ,BAR; ,JI LTAR SMAN DPYAD LAS BSHAD BZHIN, ,SDUG BSNGAL GYIS KYANG MI PHAN PA, ,BSAL BAR BYA BA CI ZHIG 'GAL, ,CHOS RNAMS SNGON DU YID 'GRO ZHING, ,YID NI GTZO BO ZHES GRAGS PAS, ,SDUG BSNGAL GYIS KYANG PHAN YID KYIS, ,PHAN PAR BYED PA CIS MI 
PHAN; ,MI BDE'ANG PHYIS RJES PHAN 'GYUR BA, ,BYA NA BDAG DANG GZHAN DAG LA, ,BDE PHAN LTA ZHIG CI SMOS TE, ,CHOS 'DI GNA' YI LUGS YIN NO, ,GAL TE BDE CHUNG YONGS BTANG BAS, ,BDE BA RGYA CHEN MTHONG 'GYUR NA, ,BRTAN PAS BDE CHEN YANGS GZIGS LA, ,BDE BA CHUNG DU 
BTANG BAR MDZOD, ,GAL TE DE YANG MI BZOD NA, ,DES NA SMAN PA LA SOGS PA, ,MI ZHIG SMAN NI SBYIN BYED PA, ,BCOM 'GYUR 'DI NI RTAD MA YIN, ,GNOD PAR 'GYUR BA GANG YIN DE, ,LA LAR MKHAS PAS PHAN PAR MTHONG, ,SPYIR BTANG DMIGS KYIS BSAL BA DAG ,BSTAN 
BCOS DAG NI KUN LA BSNGAGS, ,THEG PA CHEN PO GANG ZHIG LAS, ,SNYING RJE SNGON BTANG SPYOD YUL DANG, ,YE SHES DRI MA MED BSHAD PA, ,SEMS YOD SU ZHIG DE LA SMOD, ,SHIN TU RGYA CHE RAB ZAB LA, ,SGYID LUG BDAG NYID MA SBYANGS PAS, ,BDAG GZHAN DGRA RNAMS RMONGS PA YIS, , 
'DI NI THEG PA CHE LA SMOD, ,SBYIN DANG TSUL KHRIMS BZOD BRTZON 'GRUS, ,BSAM GTAN SHES RAB SNYING RJE'I BDAG ,THEG CHEN YIN NA DE YI PHYIR, ,'DI LA NYES BSHAD CI ZHIG YOD, ,TSUL KHRIMS SBYIN PAS GZHAN GYI DON, ,BRTZON 'GRUS BZOD PAS BDAG NYID KYI, ,BSAM 
GTAN SHES RAB THAR PA'I RGYU, ,THEG CHEN DON NI BSDUS PA YIN, ,BDAG DANG GZHAN PHAN THAR PA'I DON, ,MDOR SANGS RGYAS BSTAN DE DAG NI, ,PHA ROL PHYIN DRUG KHO NA YIN, ,DE BAS 'DI NI SANGS RGYAS BKA', ,BYANG CHUB LAM CHEN BSOD NAMS DANG, ,YE SHES RANG BZHIN SANGS 
RGYAS KYIS, ,GANG LAS BSTAN PA'I THEG CHEN DE, ,MI SHES LDONGS RNAMS MI BZOD DO, ,YON TAN MKHA' LTAR BSAM YAS PAS, ,RGYAL PO'I YON TAN BSAM YAS GSUNGS, ,GANG PHYIR SANGS RGYAS BDAG NYID CHE, ,THEG CHEN LAS BSHAD 'DIR BZOD KYI, ,'PHAGS PA 

@121B
SHA RADVA TI'I BUS, ,TSUL KHRIMS TZAM YANG MI SHES PAS, ,DES NA SANGS RGYAS BDAG NYID CHE, ,DE BSAM YAS PAR CI MI BZOD, ,THEG PA CHE LAS SKYE MED BSTAN, ,GZHAN GYI ZAD PA STONG PA NYID, ,ZAD DANG MI SKYE DON DU NI, ,GCIG PAS DE PHYIR BZOD PAR GYIS, ,STONG NYID 
SANGS RGYAS CHE BDAG NYID, ,DE LTAR RIGS PAS RJES BLTAS NA, ,THEG CHEN CIG SHOS LAS GSUNGS PA, ,MKHAS PA RNAMS LA CIS MI MNYAM, ,DE BZHIN GSHEGS DGONGS GSUNGS PA RNAMS, ,SHES PAR BLA MIN DE YI PHYIR, ,THEG GCIG THEG PA GSUM GSUNGS PAS, , 
BTANG SNYOMS KYIS NI BDAG BSRUNG BYA, ,BTANG SNYOMS KYIS NI SDIG MI 'GYUR, ,SDANG BAS SDIG 'GYUR DGER MI 'GYUR, ,DE BAS THEG CHEN ZHE SDANG BA, ,BDAG LEGS 'DOD PAS BYAR MI RIGS, ,NYAN THOS THEG PA DE LAS NI, ,BYANG CHUB SEMS DPA'I 
SMON LAM DANG, ,SPYOD PA YONGS BSNGO MA BSHAD DES, ,BYANG CHUB SEMS DPAR GA LA 'GYUR, ,BYANG CHUB SEMS DPA'I BYANG CHUB PHYIR, ,BYIN RLABS SANGS RGYAS KYIS MA BSHAD, ,DON 'DI LA NI RGYAL BA LAS, ,LHAG PA'I TSAD MA GZHAN SU YOD, ,BYIN RLABS 'PHAGS PA'I BDEN DON DANG, , 
BYANG CHUB PHYOGS MTHUN LDAN PA YI, ,LAM NI NYAN THOS THUN MONG LAS, ,SANGS RGYAS 'BRAS BU GANG GIS LHAG ,BYANG CHUB SPYOD LA GNAS PA'I DON, ,MDO SDE LAS NI BKA' MA STZAL, ,THEG PA CHE LAS BKA' STZAL PAS, ,DE PHYIR MKHAS PA RNAMS KYIS BZUNG, ,BRDA SPROD PA DAG 
JI LTA BUR, ,YE GE'I PHYI MO'ANG KLOG 'JUG LTAR, ,DE BZHIN SANGS RGYAS GDUL BYA LA, ,JI TZAM BZOD PA'I CHOS STON TO, ,KHA CIG LAS NI SDIG PA LAS, ,RNAM PAR BZLOG PHYIR CHOS STON TE, ,KHA CIG BSOD NAMS 'GRUB BYA'I PHYIR, ,KHA CIG LA NI GNYIS BRTEN PA, ,KHA CIG 
LA NI GNYIS MI BRTEN, ,ZAB MO KHU 'PHRIGS CAN 'JIGS PA, ,STONG NYID SNYING RJE'I SNYING PO CAN, ,BYANG CHUB SGRUB PA KHA CIG LA, ,DE LTAR MKHAS PAS THEG CHEN LA, ,KHONG KHRO BA NI ZAD BYA ZHING, ,RDZOGS PA'I BYANG CHUB 'GRUB BYA'I PHYIR, ,LHAG PAR RAB TU DANG BAR BYA, ,THEG PA CHE 

@122A
*, ,LA RAB DANG ZHING, ,DE LAS BSHAD PA SPYAD PA YIS, ,BLA MED BYANG CHUB THOB 'GYUR ZHING, ,BDE BA KUN KYANG ZHAR LA 'GRUB, DER NI SBYIN DANG TSUL KHRIMS DANG, ,BZOD PA'I CHOS NI KHYAD PAR DU, ,KHYIM PA LA BSHAD SNYING RJE YI, ,SNYING PO CAN 
DE BSTAN GOMS MDZOD, ,'ON TE 'JIG RTEN MI SRUN PHYIR, ,CHOS KYI RGYAL SRID BGYID DKA' NA, ,DES NA CHOS DANG GRAGS DON DU, ,KHYOD KYIS RAB TU BYUNG THOB MDZAD RIGS, ,RIN PO CHE'I PHRENG BA LAS RGYAL PO'I TSUL BSTAN PA STE LE'U BZHI PA'O,, ,,DE NAS 
RAB TU BYUNG BA YIS, ,DANG POR BSLAB LA RAB GUS BYA, ,SO SOR THAR PA 'DUL BCAS DANG, ,MANG THOS DON GTAN DBAB LA BSGRIM, ,DE NAS NYES PA PHRAN TSEGS SHES, ,NYES PA'I GZHI RNAMS SPANG BAR BYA, ,LDA BCU RTZA BDUN BSGRAGS PA RNAMS, ,'BAD DE NGES 
PAR BRTAG PAR BYA, ,KHRO BA SEMS KYI 'KHRUGS PA STE, ,DE DANG RJES 'BREL KHON DU 'DZIN, ,'CHAB PA SDIG PA 'CHAB PA STE, ,'TSIG PA SDIG LA ZHEN PA'O, ,G-YO NI SHIN TU SLU BA STE, ,SGYU NI SEMS RGYUD GYA GYU LA, ,PHRAG DOG GZHAN GYI YON TAN GDUNG, ,SER SNA GTONG 
BAS 'JIGS PA NYID, ,NGO TSA MED DANG KHREL MED PA, ,RANG DANG GZHAN LA MI 'DZEM PA'O, ,KHENGS PA 'DUD PAR MI BYED PA, ,NYES RTZOM KHROS PAS BSLAD PA'O, ,RGYAGS PA DREGS PA BAG MED PA, ,DGE BA RNAMS LA MI SBYOR BA'O, ,NGA RGYAL RNAM PA BDUN YIN TE, ,DE NI 
RAB TU PHYE STE BSHAD, ,DE LA MNGON PAR RLOM BYED PA, ,DMAN PA DMAN ZHING MNYAM DANG MNYAM, ,MNYAM PAS LHAG PA MNYAM SNYAM PA, ,BDAG NYID NGA RGYAL ZHES PA'O, ,CHOS GANG BDAG NYID KHYAD 'PHAGS DANG, ,MNYAM PAR RLOM PA GANG YIN DE, ,LHAG PA'I NGA RGYAL 
KHYAD 'PHAGS PAS, ,KHYAD PAR 'PHAGS PAR RLOM PA GANG, ,SHIN TU MTHO BAS MTHO SNYAM PA, ,NGA RGYAL LAS KYANG NGA RGYAL TE, ,'BRAS KYI STENG DU PHOL MIG DAG ,BYUNG BA BZHIN DU THU BA YIN, ,NYE BAR LEN PA ZHES BYA BA, ,LNGA PO STONG PA DE DAG LA, ,RMONGS PAS NGA 

@122B
SNYAM 'DZIN PA GANG, ,DE NI NGA'O SNYAM PAR BSHAD, ,'BRAS MA THOB PAR THOB SNYAM PA, ,GANG YIN MNGON PA'I NGA RGYAL TE, ,SDIG LAS BYED LA BSTOD PA NI, ,MKHAS PAS LOG PA'I NGA RGYAL RTOGS, ,BDAG DGOS MED PA NYID DO ZHES, ,BDAG NYID SMOD PA GANG YIN DES, ,DMAN 
PA'I NGA RGYAL ZHES BYA STE, ,DE DAG MDOR BDUN BSHAD PA'O, ,TSUL 'CHOS RNYED DANG BKUR STI'I PHYIR, ,DBANG PO SDOM PAR BYED PA STE, ,KHA GSAG RNYED DANG BKUR STI'I PHYIR, ,TSIG 'JAM SNGAR NI SMRA BA'O, ,GZHOGS SLONG DE NI THOB BYA'I PHYIR, ,GZHAN GYI RDZAS LA BSNGAGS BYED PA'O, , 
THOB KYIS 'JAL BA RNYED PA'I PHYIR, ,MNGON SUM GZHAN LA SMOD BYED PA, ,RNYED PAS RNYED PA RNAM 'DOD PA, ,SNGAR THOB PA LA BSNGAGS BYED PA'O, ,SKYON ZLOS GZHAN GYI 'KHRUL GYUR PA, ,DE DANG DE NI GANG ZLOS PA'O, ,SBUNGS MED SO SOR MA BRTAGS PAR, ,NAD LAS GYUR PA'I SLONG 
BA'AM; ,BDAG GI YO BYAD NGAN PA LA, ,CHAGS NGAN LE LO CAN GYI YIN, ,THA DAD 'DU SHES 'DU SHES GANG, ,CHAGS SDANG MUN GYIS BSGRIBS PA'O, ,YID LA MI BYED GANG YIN DE, ,SEMS LA LTA BA MED PAR BSHAD, ,MTHUN PAR BYA BA RNAMS LA NI, ,LE LOS BKUR STI NYAMS 
PA GANG; ,BLA MAR BCOS LDAN TSUL MIN TE, ,SKYE BO NGAN PA YIN PAR 'DOD, ,ZHEN PAS KUN NAS DKRIS PA CHUNG, ,'DOD PA'I 'DOD CHAGS LAS BYUNG BA'O, ,YONGS ZHEN 'DOD PA LAS BYUNG BA'I, ,KUN NAS DKRIS PA CHE RAB YIN, ,CHAGS PA RANG GI RDZAS LA NI, ,CHAGS PAS 
'DOD CHAGS LDAN PA'I YID, ,GZHAN GYI RDZAS LA ZHEN PA NI, ,MI RIGS CHAGS PA ZHES BYA'O, ,SPANG BYA BUD MED CHAGS STON PA, ,CHAGS PA MA YIN 'DOD CHAGS SO, ,SDIG 'DOD YON TAN MED BZHIN DU, ,YON TAN LDAN PAR TSUL 'CHOS PA'O, ,'DOD CHEN SHIN TU BRKAM 
PA STE; ,CHOG SHES DPAL LAS 'DA' BA'O, ,THOB 'DOD BDAG NYID CI NAS KYANG, ,YON TAN YANG DAG LDAN SHES 'DOD, ,MI BZOD GNOD PA BYED PA DANG, ,SDUG BSNGAL DAG KYANG MI BZOD PA'O, ,TSUL MED SLOB DPON BLA MA YI, ,BYA BA RNAMS LA MA GUS PA'O, ,BKA' 

@123A
*, ,BLO BDE BA MA YIN GANG, ,CHOS MTHUN TSIG SMRAS MA GUS PA'O, ,NYE DU DANG 'BREL RNAM RTOG NI, ,NYE DU LA BYAMS CHAGS PA'O, ,DE BZHIN YUL SRED DE DON DU, ,DE YI YON TAN BRJOD PA'O, ,DE BZHIN MI 'CHI RTOGS PA GANG, ,'CHI BA'I 'JIGS 
PAS MI DOGS PA'O, ,RJES RNAM RIG DANG LDAN RTOG NI, ,BDAG NYID CI NAS GZHAN DAG GI ,YON TAN BDOG PA'I RNAM PA YIS, ,BLA MAR BYED PAR 'GYUR SNYAM PA'O, ,GZHAN RJES CHAGS DANG LDAN PA YI, ,RNAM RTOG GANG YIN GZHAN DAG LA, ,CHAGS DANG GNOD SEMS REG 
PA YIS; ,PHAN DANG MI PHAN RNAMS SEMS PA'O, ,MI DGA' BRTAN PA MED PA YI, ,PHRAG DOG RNYOGS PA'I YID YIN NO, ,SNYAM PA BRTZON PA MED PA'I LUS, ,SGYID LUG DON NI NYES PA YIN, ,'GYUR BA NYON MONGS DBANG GIS NI, ,LUS DANG KHA DOG 'GYUR BA'O, ,ZAS MI 
'DOD PA BZA' DRAGS PAS, ,LUS MI BDE BA YIN PAR BSHAD, ,SEMS NI SHIN TU DMA' BA NYID, ,SEMS ZHUM YIN PA NYID DU BSTAN, ,'DOD 'DUN YON TAN LNGA DAG PA, ,'DOD PA DON DU GNYER BA NYID, ,GNOD SEMS DAG DANG GROGS DANG DGRA'I, ,PHYOGS LA DUS 
GSUM DON MIN PA, ,GNOD BYAS GNOD PA GNOD DOGS PHYOGS, ,DOGS PA'I GZHAN LA GNOD PA'I SEMS, ,RGYU DGU LAS NI BYUNG BA YIN, ,LUS SEMS LCI PHYIR LAS BRAL BA, ,GANG YIN PA NI RMI BA'O, ,GNYID NI GNYID NYID RGOD PA NI, ,LUS SEMS RAB TU MA ZHI BA'O, , 
'GYOD PA NGAN PAR BYAS LA 'GYOD, ,PHYIS GDUNG BA LAS BYUNG BA'O, ,BDEN DANG DKON MCHOG GSUM STZOGS LA, ,BLO RNAM GNYIS NI THE TSOM MO, ,DE DAG BYANG CHUB SEMS DPAS SPANG, ,SDOM BRTZON CAN GYIS LHAG PAR SPANG, ,NYES PA DE RNAMS DANG BRAL BA, ,YON TAN RNAMS 
LA BDE BLAG BSTEN, ,DE LA BYANG CHUB SEMS DPA' YI, ,YON TAN MDOR BSTAN BYA BA NI, ,SBYIN DANG TSUL KHRIMS BZOD BRTZON 'GRUS, ,BSAM GTAN SHES RAB SNYING BRTZE SOGS, ,SBYIN PA RANG NOR YONGS GTONG BA, ,TSUL KHRIMS GZHAN PHAN BYA BA'O, ,BZOD PA KHRO BA SPANGS BA 

@123B
STE; ,BRTZON 'GRUS DGE LA SPRO BA NYID, ,BSAM GTAN RTZE GCIG NYON MONGS MED, ,SHES RAB BDEN DON GTAN LA 'BEBS, ,SNYING BRTZES SEMS CAN THAMS CAD LA, ,SNYING RJE RO GCIG BLO GROS SO, ,SBYIN PAS LONGS SPYOD KHRIMS KYIS BDE, ,BZOD PAS MDANGS LDAN 
BRTZON PAS BRJID, ,BSAM GTAN GYIS ZHI BLO YIS GROL, ,SNYING BRTZE BAS NI DON KUN 'GRUB, ,BDUN PO 'DI DAG MA LUS PAR, ,CIG CAR PHA ROL PHYIN PA YIS, ,YE SHES BSAM GYIS MI KHYAB YUL, ,'JIG RTEN MGON PO NYID THOB 'GYUR, ,JI LTAR NYAN THOS THEG PA 
LA; ,NYAN THOS SA NI BRGYAD BSHAD PA, ,DE BZHIN THEG PA CHEN PO LA, ,BYANG CHUB SEMS DPA'I SA BCU'O, ,DE DAG DANG POR RAB DGA' BA, ,BYANG CHUB SEMS DPA' DGA' BYED PHYIR, ,KUN DU SBYOR BA GSUM SPANGS SHING, ,DE BZHIN GSHEGS PA'I RIGS SKYES PHYIR, , 
DE YI RNAM PAR SMIN PAS NA, ,SBYIN PA'I PHA ROL PHYIN MCHOG 'GYUR, ,'JIG RTEN KHAMS NI BRGYA G-YO ZHING, ,'DZAM GLING DBANG PHYUG CHEN POR 'GYUR, ,GNYIS PA DRI MA MED CES BYA, ,LUS DANG NGAG DANG SEMS KYI LAS, ,BCU CHAR DRI MA MED PA'I PHYIR, ,NGANG GIS DE 
DAG LA GNAS PHYIR, ,DE YI RNAM PAR SMIN PAS NA, ,TSUL KHRIMS PHA ROL PHYIN MCHOG 'GYUR, ,DPAL LDAN RIN CHEN BDUN GYI BDAG ,'GRO PHAN 'KHOR LOS SGYUR BAR 'GYUR, ,SEMS CAN RNAMS KYI 'CHAL BA'I KHRIMS, ,SPONG BAR BYED LA MKHAS PAR 'GYUR, , 
SA GSUM PA NI 'OD BYED PA, ,YE SHES ZHI BA'I 'OD 'BYUNG PHYIR, ,BSAM GTAN MNGON SHES SKYE BA DANG, ,'DOD CHAGS ZHE SDANG YONGS ZAD PHYIR, ,DE YI RNAM PAR SMIN PAS NI, ,BZOD DANG BRTZON 'GRUS LHAG PAR SPYOD, ,LHA YI DBANG CHEN MKHAS PA STE, ,'DOD PA'I 
'DOD CHAGS ZLOG PA YIN, ,BZHI PA 'OD 'PHRO CAN ZHES BYA, ,YANG DAG YE SHES 'OD 'BYUNG PHYIR, ,BYANG CHUB PHYOGS MTHUN MA LUS PA, ,KHYAD PAR DU NI BSGOMS PA YIS, ,DE YI RNAM PAR SMIN PAS NI, ,RAB 'THAB BRAL GNAS LHA RGYAL 'GYUR, ,'JIG TSOGS LTA BA 

@124A
*, ,RAB BYUNG BA, ,KUN NAS 'JOMS BYED MKHAS PA YIN, ,LNGA PA SHIN TU SBYANG DKA' BDUD, ,KUN GYIS SHIN TU THUB DKA'I PHYIR, ,'PHAGS PA'I BDEN SOGS PHRA MO'I DON, ,SHES LA MKHAS PA 'BYUNG BA'I PHYIR, ,DE YI RNAM PAR SMIN PAS NI, ,DGA' LDAN GNAS 
KYI LHA RGYAL 'GYUR, ,MU STEGS BYED PA THAMS CAD KYI, ,NYON MONGS LTA GNAS ZLOG BYED PA'O, ,DRUG LA MNGON PHYOGS SHES BYA STE, ,SANGS RGYAS CHOS LA MNGON PHYOGS PHYIR, ,ZHI GNAS LHAG MTHONG GOMS PA YIS, ,'GOG PA THOB PAS RGYAS PA'I PHYIR, ,DE YI RNAM PAR SMIN 
PAS NI; ,LHA YI RGYAL PO RAB 'PHRUL 'GYUR, ,NYAN THOS RNAMS KYIS MI 'PHROGS PA, ,LHAG PA'I NGA RGYAL CAN ZHI BYED, ,BDUN PA RING DU SONG BA STE, ,GRANGS NI RING DU SONG LDAN PHYIR, ,GANG PHYIR SKAD CIG SKAD CIG LA, ,DER NI 'GOG LA SNYOMS PAR 'JUG ,DE 
YI RNAM PAR SMIN PAS NI, ,DBANG SGYUR LHA YI BDAG POR 'GYUR, ,'PHAGS PA'I BDEN MNGON RTOGS SHES PA'I, ,SLOB DPON KHYU MCHOG CHEN POR 'GYUR, ,DE BZHIN BRGYAD PA GZHON NU'I SA, ,MI G-YO BA DE MI RTOG PHYIR, ,MI G-YO DE BZHIN LUS DANG NI, ,DAG SEMS SPYOD YUL 
BSAM MI KHYAB, ,DE YI RNAM PAR SMIN PAS NI, ,STONG GI BDAG PO'I TSANGS PAR 'GYUR, ,DGRA BCOM RANG SANGS RGYAS SOGS KYIS, ,DON GTAN 'BEBS LA 'PHROGS PA MED, ,SA DGU PA NI LEGS PA YI, ,BLO GROS ZHES BYA RGYAL TSAB BZHIN, ,GANG PHYIR SO SO YANG DAG 
RIG ,THOB PAS 'DI LA BLO GROS BZANG, ,DE YI RNAM PAR SMIN PAS NI, ,STONG GNYIS BDAG PO TSANGS PAR 'GYUR, ,SEMS CAN BSAM PA DRIS PA LA, ,DGRA BCOM SOGS KYIS 'PHROGS PA MED, ,BCU PA CHOS KYI SPRIN YIN TE, ,DAM PA CHOS KYI CHAR 'BEBS PHYIR, ,BYANG CHUB SEMS 
DPA' SANGS RGYAS KYIS, ,'OD ZER DAG GIS DBANG BSKUR PHYIR, ,DE YI RNAM PAR SMIN PAS NA, ,GNAS GTZANG LHA YI BDAG POR 'GYUR, ,BSAM YAS YE SHES YUL GYI BDAG ,DBANG PHYUG CHEN PO MCHOG YIN NO, ,DE LTAR BCU PO DE DAG NI, ,BYANG CHUB SEMS DPA'I SA BCUR BSGRAGS, , 

@124B
SANGS RGYAS RNAMS KYI SA GZHAN TE, ,RNAM PA KUN DU GZHAL YAS PAR, ,RGYA CHE DE NI STOBS BCU DANG, ,LDAN PA YIN PA TZAM ZHIG BRJOD, ,DE YI STOBS NI RE RE YANG, ,'GRO BA KUN BZHIN DPAG TU MED, ,SANGS RGYAS RNAMS KYI TSAD MED NYID, ,PHYOGS RNAMS KUN GYI NAM MKHA' DANG, , 
SA CHU ME RLUNG JI LTA BA, ,DE TZAM ZHIG TU BRJOD PA BAS, ,GAL TE RGYU NI DE TZAM DU, ,TSAD MED NYID DU MA MTHONG NA, ,SANGS RGYAS RNAMS KYI TSAD MED PA, ,DE LA YID CHES MI 'GYUR BAS, ,DE PHYIR SKU GZUGS MCHOD RTEN GYI, ,SPYAN SNGA 'AM YANG NA GZHAN YANG RUNG, ,TSIGS SU BCAD PA 
NYI SHU 'DI, ,NYIN GCIG BZHIN YANG DUS GSUM BRJOD, ,SANGS RGYAS CHOS DANG DGE 'DUN DANG, ,BYANG CHUB SEMS DPA' RNAMS LA YANG, ,RNAM KUN BTUD DE SKYABS MCHIS NAS, ,MCHOD 'OS RNAMS LA PHYAG 'TSAL LO, ,SDIG PA LAS NI LDOG BGYID CING, ,BSOD NAMS THAMS 
CAD YONGS SU BZUNG, ,LUS CAN KUN GYI BSOD NAMS DAG ,KUN LA RJES SU YI RANG NGO, ,BDAG NI SPYI BTUD THAL SBYAR TE, ,CHOS KYI 'KHOR LO BSKOR SLAD DANG, ,'GRO GNAS BAR DU BZHUGS SLAD DU, ,RDZOGS PA'I SANGS RGYAS RNAMS LA GSOL, ,DE LTAR BGYIS PA'I 
BSOD NAMS DANG, ,BDAG GIS BGYIS DANG MA BGYIS GANG, ,DES NI SEMS CAN THAMS CAD KYANG, ,BLA MED BYANG CHUB SEMS LDAN SHOG ,SEMS CAN THAMS CAD DRI MED DBANG, ,YONGS RDZOGS MI KHOM KUN 'DAS SHING, ,SPYOD PA RANG DBANG YOD PA DANG, ,'TSO BA BZANG DANG 
LDAN PAR SHOG ,LUS CAN DAG NI THAMS CAD KYANG, ,LAG NA RIN CHEN NYID LDAN ZHING, ,YO BYAD THAMS CAD MTHA' YAS PA, ,'KHOR BA SRID DU MI ZAD SHOG ,BUD MED THAMS CAD DUS KUN DU, ,SKYES MCHOG NYID DU 'GYUR BAR SHOG ,LUS CAN THAMS CAD RIG PA DANG, ,RKANG PAR 
LDAN PA NYID DU SHOG ,LUS CAN KHA DOG LDAN PA DANG, ,GZUGS BZANG GZI BRJID CHE BA DANG, ,BLTA NA SDUG CING NAD MED DANG, ,STOBS CAN TSE DANG LDAN PAR SHOG ,THAMS CAD THABS LA MKHAS GYUR TE, ,SDUG BSNGAL KUN LAS THAR PA DANG, ,DKON MCHOG GSUM LA GZHOL 

@125A
*, ,BA DANG; ,SANGS RGYAS CHOS NOR CHE LDAN SHOG ,BYAMS DANG SNYING RJE DGA' BA DANG, ,NYON MONGS BTANG SNYOMS GNAS PA DANG, ,SBYIN DANG TSUL KHRIMS BZOD BRTZON 'GRUS, ,BSAM GTAN SHES RAB KYIS BRGYAN CING, ,TSOGS RNAMS THAMS CAD YONGS 
RDZOGS TE, ,MTSAN DANG DPE BYAD GSAL BA DANG, ,BSAM GYIS MI KHYAB SA BCU DAG ,RGYUN MI 'CHAD PAR BGROD PAR SHOG ,BDAG KYANG YON TAN DE DAG DANG, ,GZHAN KUN GYIS KYANG BRGYAN LDAN TE, ,NYES PA KUN LAS GROL BA DANG, ,SEMS CAN KUN MCHOG 
BYAMS PA DANG, ,SEMS CAN KUN YID RE BA YI, ,DGE BA THAMS CAD RDZOGS BGYID CING, ,RTAG TU LUS CAN THAMS CAD KYI, ,SDUG BSNGAL SEL BAR BGYID PAR SHOG ,'JIG RTEN KUN NA SKYE BO GANG, ,SU DAG 'JIGS PAS SKYE BO KUN, ,BDAG GI MING TZAM THOS 
PAS KYANG, ,SHIN TU 'JIGS PA MED PAR SHOG ,BDAG NI MTHONG DANG DRAN PA DANG, ,MING TZAM THOS PAS SKYE BO RNAMS, ,RAB DANG 'KHRUG MED RNAL MA DANG, ,RDZOGS PA'I BYANG CHUB NGES PA DANG, ,TSE RABS KUN DU RJES 'BRANG BA'I, ,MNGON SHES LNGA PO THOB PAR SHOG , 
SEMS CAN KUN LA RNAM KUN DU, ,RTAG TU PHAN BDE BGYID PAR SHOG ,'JIG RTEN KUN LA SKYE BO GANG, ,SDIG PA BYED PAR 'DOD GYUR PA, ,DE DAG THAMS CAD GNOD MED PAR, ,RTAG TU CIG CAR ZLOG GYUR CIG ,SA DANG CHU DANG ME DANG RLUNG, ,SMAN DANG DGON PA'I SHING BZHIN 
DU; ,RTAG TU SANGS RGYAS THAMS CAD KYIS, ,RANG DGAR DGAG MED SPYOD PAR SHOG ,SEMS CAN RNAMS LA SROG BZHIN PHANGS, ,BDAG LAS DE DAG CHES PHANGS SHOG ,BDAG LA DE DAG SDIG SMIN CING, ,BDAG DGE MA LUS DER SMIN SHOG ,JI SRID SEMS CAN 
'GA' ZHIG KYANG, ,GANG DU MA GROL DE SRID DU, ,DE PHYIR BLA NA MED PA YI, ,BYANG CHUB THOB KYANG GNAS GYUR CIG ,DE LTAR BRJOD PA'I BSOD NAMS GANG, ,GAL TE DE NI GZUGS CAN GYUR, ,GANG G'A'I BYE MA SNYED KYI NI, ,'JIG RTEN KHAMS SU SHONG MI 'GYUR, ,DE NI 

@125B
BCOM LDAN 'DAS KYIS GSUNGS, ,GTAN TSIGS KYANG NI 'DI LA SNANG, ,SEMS CAN KHAMS NI TSAD MED LA, ,PHAN 'DOD DE NI DE 'DRA'O, ,DE LTAR BDAG GIS KHYOD LA NI, ,MDOR BSDUS CHOS BSHAD GANG YIN DE, ,KHYOD LA JI LTAR RTAG TU SKU, ,PHANGS PA BZHIN DU PHANGS 
PAR MDZOD, ,GANG LA CHOS DE PHANGS GYUR PA, ,DE LA DON DU BDAG LUS PHANGS, ,PHANGS LA PHAN PA BYA DGOS NA, ,DE NI CHOS KYI BYED PAR 'GYUR, ,DE BAS CHOS NI BDAG BZHIN BSTEN, ,CHOS BZHIN DU NI BSGRUB PA DANG, ,SGRUB PA BZHIN DU SHES RAB DANG, ,SHES RAB 
BZHIN DU MKHAS PA BSTEN, ,GTZANG ZHING BYAMS LA BLO LDAN PA, ,PHEBS PAS PHAN PA SMRA BA LA, ,GANG ZHIG BDAG NGAN DOGS BYED PA, ,DE NI RANG DON CHUD KYANG GSON, ,GTZANG ZHING BYAMS LA BLO LDAN PA, ,SPOBS LA PHAN PAR SMRA BA LA, ,BDAG NI MGON DANG BCAS 'GYUR ZHES, , 
MI DBANG BDAG THUL THUGS DAM MDZOD, ,DGE BA'I BSHES GNYEN DE DAG GI ,MTSAN NYID MDOR BSDUS MKHYEN PAR MDZOD, ,CHOG SHES SNYING RJE TSUL KHRIMS LDAN, ,NYON MONGS SEL BA'I SHES RAB CAN, ,DE DAG GIS NI KHYOD BSTEN NA, ,KHYOD KYIS MKHYEN GYI GUS PAR MDZOD, , 
LUGS NI PHUN SUM TSOGS PA 'DIS, ,GRUB PA YI NI MCHOG THOB 'GYUR, ,BDEN DANG SEMS CAN 'JAM SMRA ZHING, ,BDE BA'I NGANG TSUL BSNYEN DKA' BA, ,TSUL LDAN KHYAD DU GSOD MI 'DOD, ,RANG DBANG LEGS PAR SMRA BAR MDZOD, ,LEGS BTUL BAG LA NYAL GTONG DANG, ,BRJID 
BAG LDAN ZHING SEMS ZHI BA, ,RGOD PA MED CING MTHA' MI RING, ,G-YO BA MED DANG NGES PAR MDZOD, ,ZLA BA NYA BZHIN NGES PA DANG, ,STON GYI NYA BZHIN GZI LDAN DANG, ,RGYA MTSO BZHIN DU ZAB PA DANG, ,RI RAB BZHIN DU CHES BRTAN MDZOD, ,NYES PA KUN LAS RNAM GROL ZHING, ,YON TAN 
KUN GYIS BRGYAN GYUR TE, ,SEMS CAN KUN GYI NYER 'TSO DANG, ,THAMS CAD MKHYEN PA NYID DU MDZOD, ,CHOS 'DI RGYAL PO 'BA' ZHIG LA, ,BSTAN PA KHO NAR MA BAS KYI, ,SEMS CAN GZHAN LA'ANG CI RIGS PAR, ,PHAN PAR 'DOD PAS BSTAN PA LAGS, ,BDAG DANG GZHAN RNAMS 

@126A
*, ,YANG DAG PAR, ,RDZOGS PA'I SANGS RGYAS 'GRUB BGYI SLAD, ,RGYAL PO GTAM DU BGYI BA NI, ,GDUGS RE ZHING YANG BSAM PA'I RIGS, ,TSUL KHRIMS SKYE BO BLA MA MCHOG BKUR BZOD DANG DE BZHIN PHRAG DOG MED, ,SAR SNA DANG BRAL RE BA MED PAR BYAS NAS 
GZHAN DON NOR CAN DANG, ,PHONGS PAR GYUR LA PHAN BYED MCHOG DANG MCHOG MIN YONGS BZUNG DOR BA DANG, ,DON CHOS YONGS BZUNG BYANG CHUB DON PHYIR GNYER BA RNAMS KYIS RTAG TU BYA, ,RIN PO CHE'I PHRENG BA LAS BYANG CHUB SEMS DPA'I SPYOD PA'I LE'U STE LNGA PA'O,, ,,RGYAL 
PO LA GTAM BYA BA RIN PO CHE'I PHRENG BA ZHES BYA BA SLOB DPON CHEN PO 'PHAGS PA KLU SGRUB KYIS MDZAD PA RDZOGS SO,, ,,RGYA GAR GYI MKHAN PO DZNY'A NA GARBHA DANG, BOD KYI LO TZ'A BA DGE SLONG KLU'I RGYAL MTSAN GYIS BSGYUR CING ZHUS TE GTAN LA PHAB PA'O, ,SLAD KYIS RGYA GAR GYI MKHAN PO KA 
NA KA WA RMA DANG, BOD KYI LO TZ'A BA PA TSAB NYI MA GRAGS KYIS RGYA DPE GSUM LA GTUGS NAS LEGS PAR BCOS PA'O,, 