@125A
#, ,RGYA GAR SKAD DU, MANYDZU SHR'I BADZRA S'A DHA NAm, BOD SKAD DU, 'JAM PA'I RDO RJE'I SGRUB THABS, DPAL 'JAM DPAL RDO RJE LA PHYAG 'TSAL LO, ,DON RNAMS PHUN 
SUM TSOGS GYUR PA, ,BDAG NYID 'JAM DPAL RDO RJER BYA, ,SEMS CAN RNAMS KYI 'KHRUL BLTAS NAS, ,DANG POR YONGS SU BSGOM PAR BYA, ,SNYING GAR MAm YIG DE NYID DGOD, ,MCHOD CING MNGON PAR PHYAG 'TSAL NAS, ,BLA MA RDZOGS PA'I SANGS RGYAS KYI, ,SKUR GYUR GSUM 

@125B
LA SKYABS 'GRO SOGS, ,DKON MCHOG GSUM LA BDAG SKYABS MCHI, ,SDIG PA THAMS CAD SO SOR BSHAGS, ,'GRO BA'I DGE LA RJES YI RANG, ,SANGS RGYAS BYANG CHUB YID KYIS GZUNG, ,DNGOS MED NGO BO NYID KYIS STONG, ,MTSAN MED RGYU DANG BRAL BA STE, ,SMON PA DANG BRAL DNGOS KUN 
GYI; ,RTOG PA SPANGS BA NYID DU 'DOD, ,AOm SH'U N+YA T'A DZNY'A NA BADZRA SVA BH'A BA A'ATMA KO&amp;HAm, GRU GSUM DKAR PO MTHO BA'I DBYIBS, ,SNA TSOGS CHU SKYES RDO RJE'I DBUS, ,MCHOD RTEN NANG DU RDZOGS SANGS RGYAS, ,RDO RJE SEMS DPA' RIG BCAS BSGOM, ,DE YI ZHAL BZHUGS DE BZHIN DU, ,RANG SEMS 
RDO RJE LAS 'THON NAS, ,YI GE GSUM BYUNG CHU SKYES LA, ,HO YIG GNYIS KYIS RNAM PAR BRGYAN, ,DE LAS BYUNG BA'I 'OD ZER GYIS, ,DE NAS LUS NI ZHU BAR BLTA, ,ZLA BA KHU BA'I 'OD ZER ZHU, ,MER MER LA SOGS YANG DAG 'DZIN, ,PHYOGS KUN NA GNAS LHA MO RNAMS, ,GLUS BSKUL DE YI PHYI NAS 
NI; ,'GRO RNAMS BDE BAR RAB BSGRUB PA'I, ,BDAG NYID BZHENGS PA BSAM PAR BYA, ,RDO RJE'I THUGS KHYOD GNAS KYI DBANG PHYUG SEMS CAN KHAMS, ,SKYOB PA DAG NI DGA' BA YID 'ONG DON CHEN 'DOD, ,GNYEN CHEN SEMS CAN YAB NYID BDAG LA 'DOD PA YIS, ,GAL TE MGON POS BDAG LA 'DOD 
MDZAD 'TSO BAR 'GYUR, ,RDO RJE'I SKU KHYOD SEMS CAN MNGA' BRNYES BKA'I 'KHOR LO, ,SANGS RGYAS CHED DU DON DAM BYANG CHUB PHAN RJES STON, ,CHAGS PAS 'DOD CHAGS DAM TSIG M'A MA K'I BDAG LA, ,GAL TE MGON POS BDAG LA 'DOD MDZAD 'TSO BAR 'GYUR, ,RDO RJE GSUNG KHYOD KUN LA PHAN MDZAD 
BRTZE BA CAN, ,'JIG RTEN DON GYI BYA MDZAD RTAG TU YANG DAG 'JUG ,'DOD PAS BDAG LA SHIN TU SPYOD MDZAD KUN DU BZANG, ,GAL TE MGON POS BDAG LA 'DOD MDZAD 'TSO BAR 'GYUR, ,RDO RJE'I SKU KHYOD DAM TSIG MCHOG GI PHAN CHEN DON, ,RDZOGS BYANG RGYUD LA DOD BZHIN MNYAM NYID BRTZE BA CAN, , 
'DOD PAS BDAG LA YON TAN RIN CHEN GTER MANG BYUNG, ,GAL TE MGON POS BDAG LA 'DOD MDZAD 'TSO BAR 'GYUR, ,BCOM LDAN DE NYID LA GSHEGS KYANG, ,LHA MO RNAMS KYIS GLU YIS BSKUL, ,DNGOS RNAMS SGYU MA LTAR RIG NAS, ,RANG GI SNGAGS DON BSGOM PAR BYA, ,SANGS RGYAS SPRUL 

@126A
*, ,TSOGS 'PHRO BA YIS, ,'GRO BA GSUM PO RAB TU BSGRUB, ,MAm YIG LAS BYUNG RTAG LAS NI, ,'JAM PA'I RDO RJE RANG BYON NYID, ,SKU MDOG DMAR PO GUR GUM 'DRA, ,SNGO DANG DKAR PO ZHAL GSUM STE, ,PHYAG GNYIS RANG 'OD RIG MA LA, ,MNYAM 'KHYUD MCHU NI ZHAL GYIS 'DZIN, , 
PHYAG NA RAL GRI MDA' DANG NI, ,GZHU DANG AUTPAL SNGON PO BSNAMS, ,SNA TSOGS CHU SKYES ZLA BA'I GDAN, ,RDO RJE SKYIL KRUNG ZLA 'OD BZHIN, ,SRID PAR CHAGS SHING 'KHOR BA LAS, ,YANG DAG CHAGS SHING CHAGS BRAL MDZAD, ,DPAL 'JAM RDO RJER KUN BDAG NYID, ,THAMS CAD SGYU MA LTA BUR BSAM,, 
AOm DHARMA DH'A TU SVA BH'A WA A'ATMA KO&amp;HAm, MIG SOGS RNAMS LA 'OD ZER GYIS, ,DE NAS SA BON LA GZHUG BYA, ,Ksh'Im DZRIm KHAm GAm SKAm SAm ZHES, ,SA BON RNAMS KYIS NYER BSGRUB PO, ,SA DBANG RDO RJE NAM MKHA' DANG, 'JIGS DBANG SGRIB SEL KUN DU BZANG, ,DE BZHIN RDO RJE SKYE MCHED RNAMS, ,NYI MA'I DKYIL 
'KHOR LA ZHUGS SO, ,RANG GI MGO BO MGRIN SNYING ZLA, ,AOm A'A: H'Um GI SNGAGS 'OD KYIS, ,SKU GSUNG THUGS KYI RDO RJE YI, ,SNGAGS KYI BDAG PO BSGOM PAR BYA, ,AOm SARBA TA TH'A GA TA K'A YA BADZRA SVA BH'A WA A'ATMA KO&amp;HAm, AOm SARBA TA TH'A GA TA W'AK BADZRA SVA BH'A WA A'ATMA KO&amp;HAm, AOm SARBA TA TH'A GA TA TZITTA BADZRA SVA 
BH'A WA A'ATMA KO&amp;HAm, RDO RJE GSUM GYI MTSAN NYID BLTAS, ,SNYING GAR YE SHES SA BON LAS, ,PHYOGS RNAMS KUN BYON RDZOGS SANGS RGYAS, ,RIG MA MCHOD CING RIG DBANG 'DZIN, ,SPYAN DANG SKU SOGS BYIN GYIS BRLAB, ,RANG SNGAGS LAS BYUNG 'OD GSAL MA, ,MGO BO SNYING GA LTE GSANG 
ZHABS; ,SKU SOGS RDO RJE RNAM BLTA ZHING, ,AOm H'Um SV'A A'A: H'A ZHES PA'I, ,YAN LAG LNGA 'OD RAB TU GSAL, ,SKU DBANG MI G-YO RIN CHEN DBANG, ,'OD DPAG MED DANG DON YOD GRUB, ,AOm SARBA TA TH'A GA T'A NU R'A GA nA BADZRA SVA BH'A WA A'ATMA KO&amp;HAm, RDO RJE CHU SKYES SBYOR LAS BYUNG, ,PHYOGS KUN DUS 
GSUM BZHUGS PA YI, ,RDZOGS SANGS BSGOM BYA RNAL 'BYOR PAS, ,DE TSE GZUGS RDOR MA SOGS KYIS, ,AOm SARBA TA TH'A GA TA P'U DZA BADZRA SVA BH'A WA A'ATMA KO&amp;HAm, CHOS KUN LHA LA BSTOD PA NI, ,SGRA SNYAN SGRA NI BZANG PO YIS, ,RANG GI NGA RGYAL MCHOG ZHUGS SHING, ,RANG YID LHAG PA'I TSIG 

@126B
'DI STE, ,MCHOG SBYIN RDO RJE MCHOG KHYOD 'DUD, ,YANG DAG MTHAR GYUR KHYOD LA 'DUD, ,STONG NYID SNYING PO KHYOD LA 'DUD, ,SANGS RGYAS BYANG CHUB KHYOD LA 'DUD, ,SANGS RGYAS CHAGS PA KHYOD LA 'DUD, ,SANGS RGYAS 'DOD LA PHYAG 'TSAL 'DUD, ,SANGS RGYAS DGYES PA KHYOD LA 'DUD,, 
SANGS RGYAS ROL LA PHYAG 'TSAL 'DUD, ,SANGS RGYAS 'DZUM PA KHYOD LA 'DUD, ,SANGS RGYAS BZHAD LA PHYAG 'TSAL 'DUD, ,SANGS RGYAS GSUNG NYID KHYOD LA 'DUD, ,SANGS RGYAS THUGS LA PHYAG 'TSAL 'DUD, ,MED PA LAS BYUNG KHYOD LA 'DUD, ,SANGS RGYAS 'BYUNG BA KHYOD LA 'DUD,, 
NAM MKHA' LAS BYUNG KHYOD LA 'DUD, ,YE SHES LAS BYUNG KHYOD LA 'DUD, ,SGYU 'PHRUL DRA BA KHYOD LA 'DUD, ,SANGS RGYAS ROL STON KHYOD LA 'DUD, ,THAMS CAD THAMS CAD KHYOD LA 'DUD, ,YE SHES SKU NYID KHYOD LA 'DUD, ,SHA MU MA RA BI SOGS DANG, ,LNGA NI DA HA NA GO KU, ,YID GSUM 
BDUD RTZI'I ZAS KYIS NI, ,LUS NGAG YID NI DAG PAR BYA, ,RGYU YI NUS PA MI BSAM STE, ,'DOD CHAGS LA SOGS 'KHRUL PA BRAL, ,'DI NYID KYIS KYANG PHA ROL GYI, ,BYANG CHUB THOB PAR THUB PAS GSUNGS, ,YI GE GSUM GYI NANG ZHUGS SNGAGS, ,SPROS NAS SKU SOGS RDO RJE YIS, , 
MKHA' KHYAB SNGAGS MTHAR BSDU BA DANG, ,MKHAS PAS DE YI BZLAS PA BYA, ,DE BZHIN BZLAS PAS SKYO GYUR NA, ,SPYI BOR ZLA BA AOm GSHER LAS, ,TSIM PA NYID DU 'GYUR PA'I PHYIR, ,BYANG CHUB SEMS BZLAS SLAR YANG NI, ,KUN LA RMI LAM SGYU SOGS BZHIN, ,BYA BA THAMS CAD 'GRO PHAN PHYIR, , 
'JAM PA'I RDO RJE NYID BSKYED NAS, ,RGYUN MI 'CHAD PAR GTZO BO BSGOM, ,SNGAGS PAS MCHOD PA LA SOGS BYA, ,DAM PA'I SKYE BO LAS SKYES 'DOD, ,YI GE GSUM PHAN RDZOGS SANGS BSGOM, ,SKU LA SOGS PA BRTAG PAR BYA, ,THABS DANG SHES RAB BDAG NYID KYIS, ,DE NYID 'GRO LA 
'DIR 'DOD CING, ,'GRO BA'I DE NYID LAS SKYES PA'I, ,SMON LAM DAG NI SPEL BAR BYA, ,DPAL LDAN 'JAM DPAL RDO RJE NI, ,BSGOMS PA LAS THOB DGE BA 'DIS, ,'JAM DPAL YE SHES SKUR GYUR NAS, ,'GRO BA KUN LA MCHOG SBYIN SHOG ,GANG TSE BLTA BAR 'DOD PA DANG, ,'GA' 

@127A
*, ,ZHIG 'DRI BAR 'DOD PA LA, ,DE LA DE BZHIN MGON 'DI BSTAN, ,'JAM DPAL MGON PO BGEGS MED CING, ,PHYOGS BCU NAM MKHA'I MTHAR THUG PA'I, ,SEMS CAN DON RNAMS MA LUS BSGRUB, ,JI LTAR 'JAM PA'I SPYOD PA BZHIN, ,BDAG KYANG SPYOD CING BSTEN 
PAR SHOG ,JI SRID DANG PO MTHAR THUG PA'I, ,'KHOR BA'I MTHA' YANG SPANGS GYUR PA, ,DE SRID SEMS CAN PHAN MDZAD NYID, ,SPYOD PA TSAD MED BDAG GIS SPYAD, ,JI SRID SANGS RGYAS MA LUS RNAMS, ,NGES PAR MYANG 'DAS 'JIG RTEN GNYEN, ,DE RNAMS KYI YANG BSTAN PA'I PHYIR,, 
DUS RE DUS RER BDAG GIS SPYAD, ,BYIS PA GZHON NU'I GZUGS KYIS NI, ,THAMS CAD DU NI BDAG GIS SPYAD, ,SNGAGS KYI GZUGS KYIS SEMS CAN RNAMS, ,DE DANG DE TSE BDAG GIS 'DUL, ,LANGS NAS 'JAM DPAL MGON PO YI, ,SPYOD PA'I NGA RGYAL MNYAM GZHAG LAS, ,THAMS 
CAD LHA YI GZUGS KYIS NI, ,YUL GYI RJES 'BRANG BZLAS BAR BYA, ,DBANG PO GNYIS NI RAB SBYOR BAS, ,ZHAL GSUM PHYAG DRUG DE BZHIN DU, ,'KHOR LO RDO RJE RIN PO CHE, ,PADMA RAL GRI PHYAG NA BSNAMS, ,GZUGS DANG SGRA DANG DRI DANG NI, ,RO DANG REG BYA CHOS RNAMS DANG, ,SKU DANG RDO RJE RIN DBANG 
DANG; ,'OD DPAG DON YOD NGO BOS BSKYED, ,YUL LNGA'I GZUGS SU GYUR PA LAS, ,SANGS RGYAS THAMS CAD KHONG DU CHUD, ,RANG GI LHAG PA'I LHAR SBYOR BAS, ,RANG GZHAN DE BZHIN MCHOD PAR BYA, ,THA DANG NYAL DANG KHRUS DANG NI, ,DE BZHIN STAN LA 'DUG PA YANG, ,RANG GI LHAG PA'I LHAR SBYOR 
BAS; ,KUN KYANG RANG BZHIN BRTAG PAR BYA, ,MDOR BSDUS YAN LAG BZHI PA YI, ,DON BRIS LEGS PAR BSHAD PA YIS, ,'JAM PA'I RDO RJE 'DIR GYUR NAS, ,'JIG RTEN BDE 'BRAS RAB SBYIN SHOG ,'JAM PA'I RDO RJE'I SGRUB THABS RDZOGS SO,, 