@254B
#, ,RGYA GAR SKAD DU, ,DHARMMA DH'A TU SA RA G'I TA, BOD SKAD DU, ,CHOS KYI DBYINGS LTA BA'I GLU, ,THAMS CAD MKHYEN PA LA PHYAG 'TSAL 

@255A
*, ,LO; ,GANG ZHIG KUN DU MA SHES NA, ,SRID PA GSUM DU RNAM 'KHOR BA, ,SEMS CAN KUN LA NGES GNAS PA'I, ,CHOS KYI DBYINGS LA PHYAG 'TSAL NAS, ,CHOS DBYINGS LTA ZHING GZHAN MIN PA, ,DE DAG RIM BZHIN BRJOD PAR BYA, ,ZAB ZHI SPROS BRAL DE BZHIN 
NYID; ,'OD GSAL 'DUS MA BYAS PA GANG, ,MA SKYES MA 'GAGS GZOD NAS DAG ,RANG BZHIN MYA NGAN 'DAS PA YIS, ,CHOS DBYINGS MTHA' DANG DBUS MED PA, ,BLO MIG ZHIB MO RTOG BRAL BA, ,BYING RGOD RAB RIB MED PAS BLTA, ,GANG ZHIG 'KHOR BA'I RGYUR GYUR PA, ,DE NYID 
BYA BA BYAS PA LAS, ,DAG BA DE NI MYA NGAN 'DAS, ,CHOS KYI SKU YANG DE NYID DO, ,JI LTAR 'O MA DANG 'DRES PAS, ,MAR GYI SNYING PO MI SNANG BA, ,DE BZHIN NYON MONGS DANG 'DRES PAS, ,CHOS KYI DBYINGS KYANG MI MTHONG NGO, ,JI LTAR 'O MA RNAM SBYANGS PAS, ,MAR GYI SNYING PO DRI MED 'GYUR,, 
DE BZHIN NYON MONGS RNAM SBYANGS BAS, ,CHOS DBYINGS SHIN TU DRI MED 'GYUR, ,JI LTAR MAR ME BUM NANG GNAS, ,CUNG ZHIG SNANG BAR MI 'GYUR BA, ,DE BZHIN NYON MONGS BUM NANG GNAS, ,CHOS KYI DBYINGS KYANG MI SNANG NGO, ,PHYOGS NI GANG DANG GNAG DAG GNAS, ,BUM PA 
BU GA BTOD GYUR PA, ,DE DANG DE YI PHYOGS NYID NAS, ,'OD KYI RANG BZHIN 'BYUNG BAR 'GYUR, ,GANG TSE TING 'DZIN RDO RJE YIS, ,BUM PA DE NYID BCAG GYUR PA, ,DE TSE DE YI NAM MKHA' YIS, ,MTHAR THUGS BAR DU SNANG BAR BYED, ,CHOS KYI DBYINGS NI SKYE MA YIN, ,NAM YANG 'GAG 
PAR 'GYUR BA MED, ,DUS RNAMS KUN DU NYON MONGS MED, ,THOG MA BAR MTHA' DRI MA BRAL, ,JI LTAR RIN CHEN BEE d'U RYA, ,DUS RNAMS KUN DU 'OD GSAL YANG, ,RDO YI NANG NA GNAS GYUR NA, ,DE YI 'OD NI GSAL MA YIN, ,DE BZHIN NYON MONGS KYIS BSGRIGS PA'I, ,CHOS DBYINGS 
SHIN TU DRI MED PAS, ,'KHOR BAR 'OD NI GSAL MA YIN, ,JI LTAR SBUN PAS G-YOGS GYUR BA, ,SO BA 'BRAS NYID MI 'DOD LTAR, ,DE BZHIN NYON MONGS KYIS G-YOGS PAS, ,DE NI SANGS RGYAS ZHES MI RTAG ,JI LTAR SBUN PA LAS GROL NA, ,'BRAS NYID SNANG BAR 'GYUR 

@255B
BA LTAR, ,DE BZHIN NYON MONGS LAS GROL NA, ,CHOS KYI SKU NYID RAB TU GSAL, ,JI LTAR SBRUM MA'I LTO NA BU, ,YOD KYANG MTHONG BA MA YIN PAS, ,DE BZHIN NYON MONGS KYIS G-YOGS PA'I, ,CHOS KYI DBYINGS KYANG MTHONG MA YIN, ,CHOS DBYINGS GANG PHYIR BDAG MA YIN, ,BUD 
MED MA YIN SKYES PA MIN, ,GZUNG BA KUN LAS RNAM GROL BAS, ,JI LTAR 'DZIN PAR BRTAG PAR BYA, ,MI GTZANG MI RTAG SDUG BSNGAL ZHES, ,BYA BA GSUM POS SEMS SPYOD BYED, ,STONG PA NYID NI STON PA'I MDO, ,RGYAL BAS JI SKAD GSUNGS PA STE, ,DE DAG KUN GYIS NYON MONGS 
LDOG ,KHAMS DE NYAMS PAR BYED MA YIN, ,MCHOG TU SEMS NI SPYONG BYED PA'I, ,CHOS NI RANG BZHIN MED PA YIN, ,JI LTAR RI BONG MGO YI RVA ,BRTAGS PA NYID DE MED PA LTAR, ,DE BZHIN CHOS RNAMS THAMS CAD KYANG, ,BRTAGS PA NYID DE YOD MA YIN, ,PHRA RAB RDUL 
GYI NGO BO NYID, ,GLANG GI RVA YANG DMIGS MA YIN, ,JI LTAR SNGON BZHIN PHYIS DE BZHIN, ,DE LA JI ZHIG BRTAG PAR BYA, ,BRTEN NAS 'BYUNG BAR 'GYUR BA DANG, ,BRTEN NAS 'GAG PAR 'GYUR BA DANG, ,GNAS PA DAG KYANG YOD MIN NA, ,BYIS PA JI LTAR RTOG PAR BYED, ,CHOS 
DBYINGS RANG BZHIN NAM MKHA' YIN, ,KHAMS LTAR GYU MED RKYEN MED DE, ,SKYE DANG RGA DANG GNAS PA DANG, ,'JIG PA MED PA 'DUS MA BYAS, ,SANGS RGYAS CHOS DBYER MED PA DANG, ,DE RIGS DE BZHIN THOB PA DANG, ,BRDZUN MED SLU MED 'TSE MED PAS, ,GDOD 
NAS RANG BZHIN ZHI NYID DO, ,GANG PHYIR DE NI RGYA MTSO LTAR, ,SGRA DANG DPE DANG BLO RNAMS KYIS, ,GTING DANG PHA ROL MI RNYED PA, ,DE PHYIR RAB TU ZAB PA NYID, ,CHOS KYI DBYINGS LA DBYER MED PHYIR, ,LTA BA THA DAD RUNG MA YIN, ,'ON KYANG BLO YI BYE BRAG GIS, ,LTA BA 
THA DAD CUNG ZAD BRJOD, ,DBU MA NYID DU SMRA BA RNAMS, ,DE DON BDEN PA GNYIS SU 'DOD, ,KUN RDZOB DANG NI DON DAM MO, ,BDEN GNYIS RNAM DBYE SHES PA DAG ,THUB PA'I BKA' LA MI RMONGS TE, ,DE DAG MA LUS TSOGS BSAGS NAS, ,PHUN TSOGS PHA ROL 'GRO BA NYID,, 

@256A
*, ,BDAG DANG BDAG GI RTAG CHAD DANG, ,NYON MONGS RNAM BYANG RGYU 'BRAS DANG, ,GZUNG DANG 'DZIN PAR GANG SPROS PA, ,'DI NI KUN RDZOB BDEN PA'O, ,STONG NYID BDAG MED ZHI BA GANG, ,SPROS PA RNAMS KYIS MGOS PA, ,THA DAD DON MIN RNAM MI RTOG ,'DI NI DON DAM BDEN 
PA'O, ,YANG DAG YANG DAG MA YIN DANG, ,RNAM GRANGS RNAM GRANGS MA YIN PAS, ,DE GNYIS SO SOR DBYE BA BYAS, ,RTAGS TZAM SNANG GRAGS DNGOS PO DANG, ,THA SNYAD 'KHRUL BA SGYU MA DANG, ,KUN RDZOB NYID NI RNAM GRANGS SO, ,STONG PA NYID DANG YANG DAG MTHA', ,MTSAN MA MED DANG DON 
DAM DANG, ,CHOS KYI DBYINGS NI RNAM GRANGS SO, ,GANG PHYIR SGRIB PAS KUN RDZOB STE, ,'GYUR BA MED PHYIR DON DAM MO, ,YANG DAG YANG DAG MA YIN PA'I, ,SHES PA GNYIS PHYIR BDEN PA GNYIS, ,YANG DAG SHES PA MED CE NA, ,BDEN TE THA SNYAD TZAM DU YOD, ,DE NYID TSOL LA THOG 
MAR NI, ,THAMS CAD YOD CES BRJOD PAR BYA, ,DON RNAMS RTOGS SHING CHAGS MED LA, ,PHYIS NI RNAM PAR DBYE DON NYID, ,BDEN GNYIS GCIG DANG THA DAD MIN, ,NYES PA BZHI BZHI GSUNGS PHYIR RO, ,GCIG DANG THA DAD GANG RTOGS PA, ,DE NI TSUL MIN ZHUGS PA YIN, ,DNGOS 
POR KHAS LEN YOD NA NI, ,'DOD CHAGS ZHE SDANG MI ZAD 'BYUNG, ,LTA BA MA RUNGS YONGS SU 'DZIN, ,DE LAS BYUNG BA'I RTZOD PAR 'GYUR, ,DMIGS PA'I 'DU SHES CAN LA NI, ,THOB PA MED CING MNGON RTOGS MED, ,RJES MTHUN BZOD PA'ANG YOD MIN NA, ,MYA NGAN 'DAS PA'ANG 
SMOS CI DGOS, ,STONG PA NYID LA LTA NYES NA, ,SHES RAB CHUNG LDAN PHUNG BAR 'GYUR, ,JI LTAR SBRUL LA BZUNG NYES DANG, ,RIG SNGAGS LOG PAR BSGRUBS PA BZHIN, ,RGYAL BA KUN GYIS STONG NYID NI, ,LTA KUN NGES PAR 'BYIN PAR GSUNGS, ,GANG DAG STONG PA NYID LTA BA, ,DE DAG 
BSGRUB TU MED PAR GSUNGS, ,GANG DAG RANG DNGOS GZHAN DNGOS KYIS, ,DNGOS DANG DNGOS MED NYID MTHONG BA, ,DE DAG SANGS RGYAS BSTAN PA LA, ,YANG DAG MTHONG BA MA YIN NO, ,MED PA YOD PA'I ZLAS GRANGS TE, ,YOD PA'ANG MED PA'I ZLAS GRANGS PA, ,DE PHYIR MED PAD 

@256B
BRJOD MI BYA, ,YOD PA NYID DU 'ANG MI BRTAG GO, ,YOD PA PA NI BDE 'GROR 'GRO, ,MED PA PA NI NGANG 'GROR 'GYUR, ,YANG DAG JI BZHIN YONGS SHES PHYIR, ,GNYIS LA MI BRTEN BAR PAR 'GYUR, ,TSUL GNYIS SHING RTA ZHON NAS SU, ,RIG PA'I SRA BA SKYOGS 'JU BYED PA, ,DE DAG DE PHYIR 
JI BZHIN DON, ,THEG PA CHEN PO PA NYID 'THOB, ,GZUGS SOGS JI LTAR SNANG BA NAS, ,BDE GSHAGS PAR GYI CHOS RNAMS KUN, ,RI BONG BA LANG RVA YI DPES, ,DBU MA NYID DU GOMS PAR BYA, ,YOD MIN MED MIN YOD MED MIN, ,GNYIS MIN BDAG NYID DU YANG MED, , 
MTHA' BZHI LAS NI NGES GROL BA, ,DE NYID DBU MAR MKHAS RNAMS BZHED, ,DBU MA MTHA' LAS RNAM GROL NA, ,MTHA' DANG BRAL PHYIR DBU MA'ANG MED, ,MTHA' DBUS MED PAR GANG LTA BA, ,DE NI YANG DAG LTA BA STE, ,BLA NA MED PA'I LTA BA YIN, ,BLO LDAN RNAMS KYIS RTAG TU 
BSGOMS, ,GANG ZHIG LTA BA 'DIR ZHUGS PA, ,NGES NI THAMS CAD MKHYEN PA THOB, ,RNAM RIGS TZAM DU SMRA BA RNAMS, ,NGO BO NYID NI GSUM DU 'DOD, ,KUN BRTAGS GZHAN DBANG YONGS GRUB PO, ,BRTAGS DANG RGYU LAS SKYES PA DANG, ,MI 'GYUR PHYIR NA GO RIMS BZHIN,, 
RNAM PAR RTOG PA GANG GANG GIS, ,DNGOS PO GANG GANG RNAM BRTAGS PA, ,DE NYID KUN DU BRTAGS PA YIS, ,NGO BO NYID DE DE MED DO, ,GZHAN GYI DBANG GI NGO BO NYID, ,RNAM RTOG YIN TE RKYEN LAS BYUNG, ,GRUB NI DE LA SNGA MA PO, ,RTAG TU MED PAR GYUR PA GANG,, 
YOD DANG MED PA'I MTHA' GNYIS KYIS, ,DE PHYIR DE NYID GZHAN DBANG LAS, ,GZHAN MIN GZHAN PA YIN PA'ANG MIN, ,MI RTAG LA SOGS BZHIN DU BRJOD, ,CHU SHEL BEE d'U RYA YI DPES, ,NGO BO NYID GSUM SHES PAR BYA, ,BDAG DANG CHOS SU BRTAGS PA DANG, , 
RNAM PAR DAG DANG MA DAG DANG, ,'GYUR MED PHYIN CI MA LOG PA, ,RIM BZHIN RE RE 'ANG GNYIS GNYIS SO, ,BLO GROS BZANG PO THAMS CAD NI, ,NANG SEMS PA LA BRTZON PA YIN, ,GZUNG DANG 'DZIN PA LAS GROL BA'I, ,RNAM SHES DAM PA'I DON DU YOD, ,CHOS RNAMS 'GA' 

@257A
*, ,YANG SKYE BA DANG, ,'GAG PA CUNG ZAD YOD MIN TE, ,SKYES PA 'BA' ZHIG KHO NA NI, ,SKYE BA DANG NI 'GAG PAR 'GYUR, ,YOD MIN CHOS RNAMS DE DAG SNANG, ,BEMS PO LAS MIN GZHAN LAS MIN, ,MED PA LAS MIN NYES GNYIS PHYIR, ,DE PHYIR SHES PA'I BDUG 
NYID YOD, ,RNAM SHES BEMS PO'I RANG BZHIN LAS, ,BZLOG PAR RAB TU SKYE BAR GSUNGS, ,SEMS MIN RANG BZHIN GANG YIN PA, ,DE 'DRI BDAG NYID RIG PAR 'DOD, ,NAM MKHA' LAS RLUNG NYI MA DANG, ,RGYA MTSO PHYOGS DANG 'DAB CHU NI, ,NANG GI SHES PA YANG DAG GI, ,CHA YIN 
PHYI ROL LTAR SNANG NGO, ,GSAL BA'I RANG BZHIN DU SNANG BAS, ,DE DAG 'BREL BA LKOG GYUR MIN, ,GANG DANG 'BREL BAS GANG RIG PA, ,DE YIS RIG BYA DE RIG 'GYUR, ,RAL GRI'I SO DANG SO RTZE BZHIN, ,BLO YIS RANG 'DZIN DOR ZHE NA, ,RANG NYID SNANG BA DOR MIN PAR, ,DGONGS PA NGES 
PAR 'GREL LAS GSUNGS, ,DE'I PHYIR BLO YI MTSAN NYID NI, ,RANG RIG PAR NI GRUB PA YIN, ,DE NYID RTOGS PAR DKA' BA NA, ,'DI YI NGO BO DPYAD MI NUS, ,RANG RIG DE YANG PHRA BA'I PHYIR, ,SANGS RGYAS RNAMS KYIS PHRA BAR GZIGS, ,RANG LA GNAS KYANG BDAG 'DRA BAS, ,RMONGS 
PA'I PHYIR NA MTHONG BA MED, ,GSAL DANG BLO NI BDAG NYID KYIS, ,'BREL BA YOD PHYIR DON TZAM YIN, ,SHES PA'I RANG BZHIN BDEN PA STE, ,RNAM PA BRDZUN ZHING 'KHRUL PA YIN, ,SEMS NI RNAM PAR BSLAD PA'I PHYIR, ,GCIG GNYIS GNYIS SU SNANG BA YIN, ,GZUNG DANG 'DZIN 
PA'I DBYE BA LAS, ,SHIN TU MKHAS PA CIS MA YIN, ,GZUNG BA'I RNAM PA MI G-YO'I PHYIR, ,PHYI ROL LTA BUR SNANG BA YIN, ,'DZIN PA'I RNAM PA RAB G-YO BAS, ,NANG LTA BUR NI SNANG BA NYID, ,MTSAN MA DE NI SPANGS NAS SU, ,YE SHES NAM MKHA' LTA BUR BSGOM, ,SEMS KYI 
RANG BZHIN ZAG PA MED, ,ZAG BCAS SA BON MA ZAD PAR, ,KUN GZHI GNAS SKABS DE DAG NYID, ,ZAD NAS ZAG PA MED PA'I DBYINGS, ,RNAM PAR GROL BA'I SKU DANG NI, ,RTAG TU NYI ZER NYI MA BZHIN, ,SANGS RGYAS CHOS RNAMS GNAS YIN PAS, ,SKYOB PA RNAMS KYI CHOS 

@257B
SKU'O, ,NYAN THOS THEG PAR ZHUGS PA RNAMS, ,BDAG DANG BDAG GIS DBEN PA YI, ,PHUNG PO KHAMS DANG SKYE MCHED DANG, ,BZHI LNGA'AM DUS NI GSUM YANG RUNG, ,YOD PA THAMS CAD GZUNG BYA YIN, ,DMIGS DANG BCAS PAS 'DZIN PAR BYED, ,DE GNYIS DAM PA'I DON DU 'DOD,, 
BDEN PA MTHONG DANG GOMS PA LAS, ,NYON MONGS SPANGS PA ZHES BSHAD PA, ,BDEN PA BDAG NI RNAM BZHI STE, ,SDUG BSNGAL DE BZHIN KUN 'BYUNG DANG, ,'GOG PA LAM STE DE LTA NA, ,DE DAG JI LTAR GDON RTOGS RIM, ,SDUG BSNGAL NYER LEN PHUNG PO'O, ,KUN 'BYUNG BA LAS DANG 
NYON MONGS TE, ,'GOG PA MYA NGAN 'DAS PA GNYIS, ,LAM NI PHYOGS MTHUN SUM CU BDUN, ,TSUL GNAS THOS DANG BSAM LDAN PA, ,BSGOM PA LA NI RAB TU SBYOR, ,DGE SBYONG TSUL NI DRI MED LAM, ,'BRAS BU 'DUS BYAS 'DUS MA BYAS, ,DE DAG BRGYAD CU RTZA DGU'O, , 
GROL LAM ZAD PA RNAMS DANG BCAS, ,'BRAS BU BZHI RNAM GZHAG PA NI, ,RGYU LNGA DAG NI SRID PHYIR RO, ,NYAN THOS RNAM BZHI SPRUL PA DANG, ,RDZOGS PA'I BYANG CHUB 'GYUR BA DANG, ,ZHI BGROD GRUB MTHA' 'DZIN PA'O, ,DE NI GNYIS BZHI BCO BRGYAD DE, ,GNYIS NI BYE 
BRAG SMRA BA DANG, ,DE BZHIN MDO SDE SMRA BA'O, ,RNAM PA MED PA'I SHES PA YIS, ,GZUGS LA SOGS PA DON RIG 'DOD, ,DE NI BYE BRAG SMRA BA YIN, ,GANG ZHIG DON GYIS PHAN BTAGS PA'I, ,GZUGS BRNYAN RNAMS LA NYAMS MYONGS BAS, ,DON RIG 'DOD PA MDO 
SDE BA'O, ,BZHI NI DGE 'DUN PHAL CHEN DANG, ,THAMS CAD YOD SMRA GNAS BRTAN PA, ,MANG POS BKUR BA BCO BRGYAD NI, ,SHAR DANG NUB DANG GANGS RI RA GNAS, ,'JIG RTEN 'DAS PAR SMRA BA'I SDE, ,RTAG PAR SMRA BA'I SDE PA DANG, ,LNGA TSAN DGE 'DUN PHAL CHEN PA, ,GZHI 
KUN YOD SMRA 'OD SRUNGS TE, ,SA STON SDE DANG 'OD SRUNGS TE, ,MANG THOS GOS DMAR SLOB MA DANG, ,RNAM PAR PHYE STE SMRA BA'I SDE, ,THAMS CAD YOD PAR SMRA BA YIN, ,RGYAL BYED TSAL GNAS 'JIGS MED GNAS, ,GTZUG LAG KHANG CHEN GNAS BRTAN PA, ,SA SGROGS 

@258A
*, ,RIS DANG SRUNG BA PA, ,GNAS MA BU YI SDE PA NI, ,KUN GYIS BKUR BA RNAM PA GSUM, ,YUL DON SLOB DPON BYE BRAG GI ,THA DAD RNAM PA BCO BRGYAD DO, ,RANG RGYAL BYANG CHUB DON GNYER BAS, ,GZUNG BA'I RTOG PA SPANGS PHYIR DANG, ,'DZIN PA MA SPANGS PHYIR NA STE,, 
RTEN GYI BSE RU LTA BU'I LAM, ,BSKAL BA BRGYA YI MTHAR THUG PAR, ,BSGOMS PAS BYANG CHUB REG PAR 'GYUR, ,DE NI RTEN CING 'BREL 'BYUNG BA, ,YAN LAG BCU GNYIS CHAGS GSUM MO, ,SNGON DANG PHYI MTHAR GNYIS GNYIS DANG, ,BAR DU BRGYAD YONGS RDZOGS LDAN LA, ,MA RIG 
NYON MONGS SNGON GNAS SKABS, ,'DU BYED DAG NI SNGON 'DAS KYI, ,RNAM SHES MTSAMS SBYOR PHUNG PO YIN, ,MING DANG GZUGS NI DE PHAN CHAD, ,SKYE MCHED DRUG DOD TSUN CHAD DO, ,DE NI GSUM 'DUS TSUN CHAD DO, ,REG PA BDE SDUG LA SOGS KYI, ,RGYU SHES NUS PA TSUN CHAD DO,, 
CHOR 'KHRIG TSUN CHAD SRED PA NI, ,LONGS SPYOD 'KHRIG PA CHAGS BCAS KYI, ,NYE BAR LEN PA LONGS SPYOD RNAMS, ,THOB PAR BYA PHYIR YONGS RGYUG PA'O, ,DE SRID 'BRAS BU 'BYUNG 'GYUR BA'I, ,LAS DE NYID NI SRID PA YIN, ,NYING MTSAMS SBYOR BA SKYE BA YIN, ,TSOR BA'I BAR NI 
RGA SHI YIN, ,'DI NI GNAS SKABS BAR 'DOD LO, ,GTZO BO'I PHYIR NA YAN LAG BSGRAGS, ,SNGON DANG PHYI MTHA' BAR DAG LA, ,RMONGS PA RNAM PAR BZLOG PHYIR RO, ,NYON MONGS GSUM MO LAS GNYIS SO, ,BZHI BDUN DE BZHIN 'BRAS BU YIN, ,GNYIS KYI RGYU 'BRAS MDOR BSDUS 
PA; ,BAR MA'I RJES SU DPAG PA LAS, ,'DIR NI 'BYUNG BA RGYU YIN TE, ,BYUNG BA 'BRAS BU NYID DU 'DOD, ,YAN LAG BCU GNYIS DE DAG LAS, ,RGYU NI RNAM LNGA 'BRAS BU BDUN, ,'PHEN PAR BYED DANG 'PHANGS PA DANG, ,MNGON PAR 'GRUB BYED GRUB PA DANG, ,NYES DMIGS KYI NI 
YAN LAG STE, ,GSUM BZHI GSUM GYI GCIG RIM PA BZHIN, ,'DU BYED SDUG BSNGAL 'GYUR BA YI, ,SDUG BSNGAL NYID NI RIM BZHIN DU, ,LDANG DANG BZHI DANG LNGA YIN NO, ,KHAMS GSUM NA NI RIM BZHIN DU, ,BCU GNYIS BCU GCIG BCU YIS 'JUG ,RDZUS SKYES YAN 

@258B
LAG BCU GCIG GIS, ,MNGAL DANG SGONG SKYES BCU GNYIS KYIS, ,DROD GSHER LAS SKYES CI RIGS 'JUG ,DE BZHIN 'GRO BA LNGA LA SBYAR, ,GSUM PO DAG LAS GNYIS 'BYUNG STE, ,GNYIS LAS BDUN 'BYUNG BDUN LAS KYANG, ,GSUM 'BYUNG SRID PA'I 'KHOR LO STE, ,NYID 
NI YID DANG YID DU 'KHOR, ,'KHOR BA'I NGO BO RNAM PA DANG, ,GANG GZHIG GANG DU GANG GIS NGANG, ,JI LTAR JI SRID NYES DMIGS NI, ,MTHA' YAS TSOGS KYIS RAB TU 'JUG ,BRTZAM PAR BYA ZHING 'BYUNG BAR BYA, ,SANGS RGYAS BSTAN LA 'JUG PAR BYA, ,'DAM BU'I KHYIM NA 
GLANG CHEN BZHIN, ,'CHI BDAG SDE NI GZHOM PAR BYA, ,GANG ZHIG RAB TU BAG YOD PAR, ,CHOS 'DUL 'DI LA SPYOD 'GYUR BA, ,SKYE BA'I 'KHOR BA RAB SPANGS NAS, ,SDUG BSNGAL THA MAR BYED PAR 'GYUR, ,MYA NGAN GANG LAS 'DA' BA DANG, ,GANG ZHIG GANG GIS GANG GI TSE, ,GANG 
GIS GANG PHYIR JI LTA BUR, ,JI SRID NGO BO RNAM PA DANG, ,THOB BYA DBYE BA PHRIN LAS DANG, ,YON TAN TSOGS KYIS LDOG PA'O, ,MU STEGS PA NI RNAM PA GNYIS, ,SPRUL PA BA DANG RANG RGYUD PA, ,DE YANG SKYES THOB SBYOR 'BYUNG NGO, ,SKYES THOB RIGS CHAD LOG SRED CAN, ,SBYOR BYUNG 
BSAM GTAN RTOG GE BA, ,BSAM GTAN PA NI MNGON SHES MTHUS, ,LTA BA DRUG CU GNYIS SU RTOGS, ,RTAG PAR SMRA BA RNAM BZHI DANG, ,KHA CIG RTAG PAR SMRA BA BZHI, ,MTHA' YOD SOGS BZHI MI SPONG BZHI, ,RGYUD MED GNYIS NI SNGON MTHAR RTOG ,'DU SHES YOD SMRA BCU DRUG 
DANG, ,MED SMRA BRGYAD DANG DE BZHIN DU, ,YOD MIN MED MIN SMRA BA BRGYAD, ,CHAD SMRA BDUN DANG TSE 'DI LA, ,MYA NGAN 'DA' BAR SMRA BA LNGA, ,PHYI MA'I MTHAR RTOG LTA BA'O, ,RTOG GE BA NI GRANGS CAN SOGS, ,TSAD MAS GRUB MTHA' 'DZIN PA'O, ,GRANGS CAN YON TAN 
GSUM DU BRJOD, ,SNYING STOBS RDUL DANG MUN PA'O, ,RANGS DANG MGU DANG KUN DGA' DANG, ,BDE BZHI PA YI SEMS NYI DAG ,RES 'GA' YANG NI SNANG GYUR PA, ,DE DAG SNYING STOBS YON TAN NO, ,MI DGA' BA DANG YONGS GDUD DANG, ,MYA NGAN 'DOD DANG MI BZOD 

@259A
*, ,DAG ,GANG DU SNANG BA'I GTAN TSIGS KYIS, ,DE DAG RDUL GYI RTAGS SU 'DOD, ,RMONGS PA DE BZHIN GTI MUG DANG, ,BAG MED GNYID DANG GSAL BA DANG ,LEN 'GA' YANG NI SNANG GYUR PA, ,DE DAG MUN PA'I YON TAN NO, ,YON TAN GSUM GYI RANG BZHIN, 
MCHOG ,MTHONG BA'I LAM DU 'GYUR MA YIN, ,MTHONG BA'I LAM DU GANG GYUR PA ,SGYU MA BZHIN DU SHIN TU GSOG ,RANG BZHIN LAS NI CHEN PO STE, ,DE LAS NGA RGYAL RNAM GSUM 'BYUNG, ,DA LA DBANG PO BCU GCIG DANG, ,DE TZAM LNGA'O DE LNGA LAS, ,'BYUNG BA LNGA STE NYI SHU BZHI,, 
GCO BO NYID DANG RNAM 'GYUR RO, ,DE DAG SEMS PA YOD MA YIN, ,SKYES BU KUN RIG SEMS PA CAN, ,DE DAG NYI SHU LNGAS SHES NA, ,RAL BA SPYI BO GTZUG PHUD KYIS, ,BSTI GNAS GANG DU DGA' BA DER, ,GROL 'GYUR 'DI LA THE TSOM MED, ,BYER BAG PA NI DON DRUG 'DOD, ,RDZAS DANG 
YON TAN LAS DANG SPYI, ,BYE BRAG 'DU BA RNAMS PA DRUG ,RDZAS DGU YON TAN NYI SHU BZHI, ,LAS LNGA SPYI GNYIS BYE BRAG GNYIS, ,DE BZHIN 'DU BA'ANG RNAM GNYIS TE, ,DE NYID DU GSHES RIG PA'I MCHOG, ,RIG BYED KUN GYI PHA ROL PHYIN, ,GCER BU BA RNAMS DON DGU SMRA, ,SROG DANG 
ZAG PA SDOM PA DANG, ,NGES PAR DGA' DANG 'CHI BA DANG, ,LAS DANG SDIG DANG BSOD NAMS DANG, ,THAR PA ZHES BYA DON DGU PO, ,GANG GIS MTHONG STE RNAM PAR DAG ,RIGS BA CAN DON BCU DRUG 'DOD, ,TSAD MA GZHAL BYA THE TSOM DANG, ,DGOS PA DPE DANG GRUB MTHA' DANG, , 
CHA SHAS RTOG GE GTAN LA DBAB, ,RTZOD DANG BRJOD DANG RGOL BA DANG, ,RGYU LTAR SNANG BA TSIG DOR DANG, ,LTAG CHOD CHAD PA'I GNAS RNAMS TE, ,BCU DRUG GIS NI NGES PAR 'BYUNG, ,DPYOD PA PA NI DON BZHIR BRJOD, ,SA DANG CHU DANG ME DANG RLUNG, ,DE DAG 'DUS MA BYAS PA STE, ,RTAG TU 
SKYE 'GAG MED PAR GNAS, ,DE BAS LAS 'BRAS YOD MA YIN, ,SNGON DANG PHYI MTHA' DE BZHIN MED, ,GANG ZHIG DE LTAR RNAM DPYOD PA, ,MTHONG PA TZAM GYIS RNAM GROL 'GYUR, ,KHYAB 'JUG BYED RGYUR RMA BA RNAMS, ,NYI MA'I NANG NA KHYAB BDAG 'JUG ,SKAR NANG 'OD GNAS ZLA BA 

@259B
YIN, ,RLUNG NANG NGA NI 'OD ZER CAN, ,SNANG BA CAN NA NYI MA YIN, ,RIG BYE DANG NA SNYAN TSIG DANG, ,LHA NANG NGA NI BRGYA BYIN TE, ,DBANG PO'I NANG NA YID YIN NO, ,'BYUNG BA'I NANG NA SA YIN ZHING, ,NGA NI BDE BYED DRAG PO'ANG YIN, ,SRIN PO GNOD SPYIN NANG ROL BDAG ,NOR LHA'I NANG 
NA ME LHA PA, ,RI BO'I NANG NA NGA RI RAB, ,NGA NI YI GE'I NANG NA AA, ,NYA DANG RUS SBAL PHAG DANG NI, ,MI YI SENG GE MI THUNG DANG, ,DGA' BYED RA MA nA NAG PO, ,SANGS RGYAS TZAR TI KA DANG BCU, ,GANG GIS KHYAB 'JUG YON TAN RNAMS, ,RTAG TU BSGOMS NA BDE THOB 'GYUR, ,DBANG 
PHYUG BYED RGYUR 'DOD PA RNAMS, ,'GRO BA 'DI DAG THAMS CAD KYI, ,BYED PA PO NI DBANG PHYUG YIN, ,DE NI YON TAN BRGYA DANG LDAN, ,RAB PHRA YANG BA MCHOD PAR 'OS, ,BDAG POR GYUR DANG DBANG DU GYUR, ,GAR YANG PHYIN DANG 'DOD DGUR LDAN, ,DE BZHIN DGA' MGUR GNAS PA'O, , 
LAG PA DAG DANG RKANG PA DANG, ,MIG DANG GDONG DANG LUS RNAMS KYI, ,MANG PO BSKYED CING 'JIG BYED PAS, ,DES NA PHRA BAR BRJOD PA YIN, ,MKHA' DANG RLUNG DANG SA DANG NI, ,CHU DANG ME DAG GNAS BYED CING, ,SDUD PA DANG NI RGYAS BYED PAS, ,NGES NA YANG PAR BRJOD PA 
YIN, ,'JIG RTEN GSUM NA MCHOD GYUR CING, ,GNAS PA BDAG DANG RGYU BA DANG, ,'BYUNG PO KUN GYIS BRJED PAS NA, ,DES NI MCHOD PAR 'OS PA YIN, ,'BYUNG PO KUN LA DBANG BYED CING, ,GNAS PA BDAG DANG RGYU BA DANG, ,GANG DANG GANG 'DOD DE BYED PAS, ,DES NA 
BDAG POR GYUR ZHES BYA, ,BDAG LA RAG LAS RANG DBANG CAN, ,'GA' LA'ANG 'JIGS PA YOD MIN TE, ,THAMS CAD DBANG DU GYUR ZHES BYA, ,MTHO RIS NGAN SONG KUN KHYAB PAS, ,DES NA GAR YANG PHYIN ZHES BYA, ,SNYING STOBS RDUL DANG MUN PA GSUM, ,DE DAG GANG 
LA GNAS GYUR PA, ,MIG 'BYED TZAM GYIS BYED GYUR PAS, ,DES NA 'DOD DGUR LDAN ZHES BYA, ,THAR PA'ANG YANG NA LHA YI LUS, ,GANG DU DAG NYID 'DOD PA DAG ,THAMS CAD 'DOD PAS THOB GYUR PAS ,DES NA DGA' MGUR GNAS ZHES BYA, ,GANG ZHIG PHRA GYUR GCIG 

@260A
*, ,PU SKYES NAS 'DUG ,DE YI 'DI KUN SKYES SHING 'JIG PAR BYED, ,DE NI DBANG DAG MCHOG SBYIN LHA MCHOG BYA, ,YON TAN BYED PO SHIN TU ZHI BA THOB, ,SKYES PA PO 'DI SHES PA YOD MIN TE, ,BDAG GI BDE SDUG BDAG LA RANG DBANG MED, ,DBANG PHYUG GIS BTANG 
YANG NA MTHO RIS SAM, ,G-YANG SA DAG TU 'GRO BA KHO NAR 'GYUR, ,DBANG PHYUGS RDZA MKHAN LTA BUR SNA TSOGS 'DI SBRUL BYED POR MA GYUR NA, ,RI RAB 'DI MI GRUB CING SA GZHI 'DI MIN RGYA MTSO 'ANG MA YIN TE, ,NYI ZLA SKAR LDAN 'DI LTAR BKOD PA 'DI DAG MIG YUL DU MED 'GYUR, ,YOD PA'I 
PHYIR NI DBANG PHYUG 'GRO BA'I BYED PO YIN ZHES 'GA' ZHIG SMRA, ,PHRA ZHING BSAM GYIS MI KHYAB RAB SRAB BYED PA KUN RIG KUN BYED PA, ,RNAL 'BYOR GOMS PAS THOB PA BLO CAN BSAM GTAN PA YI BSAM GTAN YUL, ,NYI MA ZLA BAS CHU ME RLUNG PHYOGS DANG NAM MKHA'I LUS CAN TE, ,ZHI BA'I 
BDE DGA' 'DOD PA RNAMS KYIS DBANG PHYUG RTAG TU BSGOMS, ,DUS LA LTOS PAR SMRA BA RNAMS, ,DNGOS KUN DUS KYIS BSGYUR BA STE, ,GANG GI ZHANG PO NOR LHA DANG, ,GANG PHA NOR RGYAS YIN PA YI, ,'JIGS MED KHRO BO 'ANG BSAD GYUR PAS, ,DUS NI 'DA' BAR DKA' BA YIN, ,'BYUNG 
BA RNAMS NI DUS KYIS 'BYIN, ,SKYE DGU RNAMS SDUD DUS KYIS BYED, ,DUS KYI GNYID LOG SAD PAR BYED, ,DUS NI 'DA' BAR DKA' BA YIN, ,SRUNG BA SUM BRTZEGS 'OBS NI RGYA MTSO DANG, ,DMAG MI SRIN PO NOR NI NOR SPYIN SBYOR, ,GANG ZHIG BSTAN BCOS PA SANGS TSAD MNYAM 
BA'I, ,SGRA SGROGS BU DE'ANG DUS KYI DBANG GIS NYAMS, ,NGO BO NYID RGYUR SMRA BA NI, ,DNGOS RNAMS NGO BO NYID KYIS 'GRUB, ,ME YI DMAR BA NYID DANG NI, ,DAM PA GZHAN DON BYED NYID DANG, ,DAM PA MIN PA'I BRTZE MED NYID, ,GSUM PO NGO BO NYID KYIS GRUB, ,TSER MA RNOR BAR GYUR PA SU 
YIS BYAS, ,RI DAGS BYA YI RI MO SU YIS BYAS, ,BU RAM SHING MNGAR NI MA PA KHA BA DAG ,'DI DAG THAMS CAD NGO BO NYID KYIS GRUB, ,NYI MTSAN ZHING ZLA BA RAB BSIL DANG, ,SKYE BO CHAGS SHING THUB PA DE MIN LA, ,BDE BAR BSIL SDUG BSNGAL RAB GDUNG BA, ,DRUG PO 'DI DAG 

@260B
NGO BO NYID KYIS GRUB, ,GANG DAG RGYU MED SMRA BA NI, ,THAMS CAD RGYU LA LTOS MED PAR, ,DNGOS PO RNAMS KYIS SKYE BA STE, ,NYI MA PADMA'I GE SAR SOGS, ,SNA TSOGS GANG GIS BYAS PA YIN, ,RMA BYA'I MDONGS LA SOGS PA YANG, ,SNA TSOGS GANG GIS SPRUL PA YIN, ,JI LTAR CHAR 
RLUNG LA SOGS PA, ,GLO BUR 'BYUNG PHYIR RGYU MED LTAR, ,SDUG BSNGAL LA SOGS RGYU MED NYID, ,SHIN TU RGYA CHEN RAB ZAB LA, ,SGYID LUG SHIN TU MA SBYANGS LA, ,BDAG BZHIN SGRA DAG GTI MUG GIS, ,DAG LTAR THEG PA CHE LA SMOD, ,TSUL KHRIMS LAS NI NYAMS BLA YI, ,LTA LAS 
CIS KYANG MA YIN TE, ,TSUL KHRIMS KYIS NI MTHO RIS 'GRO, ,LTA BAS GO 'PHANG MCHOG TU 'GYUR, ,GTI MUG DBANG GIS BSGRIGS GYUR TE, ,GANG ZHIG YANG DAG GEGS BYED PA, ,DE LA DGE BA'I 'GRO BA'ANG MED, ,THAR PA MED PAR SMOS CI DGOS, ,GNOD PA'I SA BON GYUR PA YI,, 
MU STEGS BYED MANG MTHONG NAS NI, ,THAR 'DOD SKYE BO 'DOD RNAMS LA, ,SNYING RJER MI 'GYUR SU ZHIG YOD, ,DE PHYIR THAR PA DON GNYER RNAMS, ,CHOS KYI DBYINGS SU LTA BAR GYIS, ,CHOS KYI DBYINGS SU LTA BA'I GLU, ,SLOB DPON CHEN PO 'DI PAm KA RAS MDZAD PA RDZOGS SO,, ,,RGYA GAR 
GYI MKHAN PO DE NYID DANG, ,BOD KYI LO TZ'A BA DGE SLONG TSUL KHRIMS RGYAL BAS BSGYUR BA'O,, 