@83B
#, ,RGYA GAR SKAD DU, ,KRishnA YA M'A RI SH'ANTI HO MA BI DHI N'A MA, BOD SKAD DU, GSHIN RJE GSHED NAG PO'I ZHI BA'I SBYIN SREG GI CHO GA ZHES BYA BA, MGON PO 'JAM DPAL 
LA PHYAG 'TSAL LO, ,SKU GSUNG THUGS KYI BDAG NYID CAN, ,CHAR SPRIN GZHON NU'I MDOG 'DRA BA, ,RTOG BRAL LHUN GYIS SKYES PA'I BDAG ,GSHIN RJE GSHED LA PHYAG 'TSAL TE, ,SDIG PA ZHI DANG BSOD NAMS 'PHEL, ,DBANG DU BYA DANG TSAR BCAD DANG, ,DNGOS 
GRUB MYUR DU THOB BYA'I PHYIR, ,BDAG GIS SBYIN SREG BSHAD PAR BYA, ,BDE GSHEGS CHOS KYI SKU DAG GI, ,BSNYEN PA SNGON DU SONG BA YIS, ,YID DGA' BA YIS PHYOGS SU, ,BKRA SHIS BZANG PO'I GZHI DAG LA, ,MTSAN NYID LDAN PA'I SA SBYANGS NAS, ,TSAD DANG 
LDAN PA'I THAB KHUNG NI, ,RGYAR NI KHRU GANG ZABS SU PHYED, ,KHA KHYER SOR BZHI DOR NAS KYANG, ,DPANGS DANG RGYA RU SOR BZHI BRTZIG, ,PHYOGS KYI THAD KAR SOR GNYIS LAS, ,DRA BA ZLA TSE RDO RJE'I GZUGS, ,KHA DOG DKAR PO NYID BYAS TE, ,TZANDAN DKAR PO'I 'O MAS BYUGS, , 

@84A
*, ,ME TOG DKAR PO DUS GSUM GTOR, ,NANG DU 'DAB BRGYAD DKAR PO BRI, ,'KHOR LO RDO RJE RIN CHEN DANG, ,PADMA RAL GRI PHYAG RGYA DGOD, ,NANG DU RDO RJE'I PHRENG BA STE, ,KHA KHYER ME RIS RNAM PAR BSKOR, ,THAB KYI DBANG DU BYAS PA'O, ,BUD SHING TSAD NI KHRU GANG LA, , 
SKAM PA DANG NI RNYING PA DAG ,RUL DANG SROG CHAGS RNAM SPANGS TE, ,N+YA GRO DHA DANG P'A LA SHA ,SHA MI TA DANG DRI BZANGS DANG, ,BYANG CHUB SHING DANG TZANDAN DANG, ,DRI ZHIM BZANG PO'I SHING DE DAG ,THAB KYI KHOR KHOR YUG TU, ,KU SHA SNGON PO BKRAM PA'I STENG, ,THAB KHUNG DMA' 
BAR LEGS BRTZIGS LA, ,SBRANG RTZI 'O MA DRI CHUS BYUG ,BUD SHING DBANG DU BYAS PA'O, ,YAM SHING 'BRAS BU TZANDAN GYI, ,SHING NGAM DRI ZHIM SHING DAG LA, ,RTZE MO'I CHA LAS BYUNG BA YI, ,RLON DANG 'DAB MAR BCAS PA STE, ,SOR BCU'I TSAD DU MNGON PAR GSUNGS, ,DRI CHU 
'O MAS SBAGS LA BZHAG ,RTZE GNYIS GAS DANG CHAG PA DANG, ,'BUS ZOS PA DANG SROG CHAGS BCAS, ,SHUN PA MED DANG BRLA BSKAMS DANG, ,YO DANG RUL DANG SBOM PA DANG, ,RING THUNG PHRA BA RNAM PAR SPANGS, ,GDAGS YIG BTAGS LA BSREG PAR BYA, , 
BYE BRAG DANG NI SDE TSAN NO, ,NA MA: SH'ANTI DKU RU SV'A H'A, AU MA KA SYE SARBA TRE HA nAm, SARBA BIGHN'A NA, SARBA DZVA RA nAm, SARBA BY'A DHI NAm, SARBA RO GA NAm, SARBA BIshA NAm, SARBA AA MAm GA LE NAm, SARBA DU RA NI MI TA NAm, SARBA P'A PAm KARM'A BA RA nAm, SH'ANTI DKU RU SV'A H'A, TIL DANG YUNGS 
KAR RGYAL PO NI, ,SDIG PA SBYANG PHYIR BSREG PAR BYA, ,AOm SARBA P'A PAm DA HA NA BADZR'A YA H'Um PHAt SV'A H'A, DE NAS MCHOD BSTOD GSOL BA GDAB, ,DGANG BLUGS PHUL LA BSREG PAR BYA, ,YE SHES GSHEGS LA DAM TSIG BSDU, ,AOm A'A: HU'm MU;, DE NAS ME SBYANGS SREG RDZAS 
KYI, ,LHAG MA JI SNYED PA RNAMS NI, ,ME YI LHA LA SNGAGS KYIS DBUL, ,MCHOD BSTOD DGANG BLUGS BZOD GSOL BYA, ,YE SHES ME LHA GSHEGS SU GSOL, ,DAM TSIG 'BAR BA'I RNAM PAR BSTIM, ,DE NAS BDAG GI PHYAG RGYA CHE, ,DGROL DANG THUGS KAR BSDU TSUL 

@84B
GYIS, ,DAM TSIG RGYAL POR GNAS NAS KYANG, ,THAB LA BSKOR ZHING ME TOG DBUL, ,DE NAS GLEGS BAM KLOG LA SOGS, ,JI LTAR MTHUN PA'I SPYOD LAM BYA, ,SGRUB THABS MNGON RTOGS 'DI DAG NI, ,DNGOS GRUB THOB PHYIR BDAG GIS BRTZAMS, ,'DI YIS BSOD 
NAMS GANG THOB DES, ,KUN GYI THUN MONG MCHOG THOB SHOG ,DPAL GSHIN RJE GSHED NAG PO'I ZHI BA'I SBYIN SREG GI CHO GA RDZOGS SO,, ,,BLA MA NAG PO'I ZHABS NYID CHEN PO LA, ,GSER GLING RNAL 'BYOR GU nA DZNY'A NA YIS, ,BRAM ZE KARMA TZANDRA BTANG NAS KYANG, ,RNAL 'BYOR 
RNAMS KYI ZHAL NGOR SBYIN SREG 'DI, ,DPAL MCHOG RDO RJE GDAN DU RNAM PAR BRTZAMS, ,THEG PA CHE LA NYI MA'I 'OD BZHIN MDZES, ,RNAL 'BYOR PA BSOD NAMS PA PRA DZNY'A SHR'I DZNY'A NA K'I RTIS RANG 'GYUR DU BYAS PA'O,, 