@241B
#, ,RGYA GAR SKAD DU, DH'A RA D'A NA DZAm BHA LO PA DE SHA ,BOD SKAD DU, DZAm BHA LA LA CHU DBUL BA'I MAN NGAG ,DPAL LDAN DZAm BHA LA LA PHYAG 'TSAL LO, ,MING MED KYI RTZE MO LA DZAm YIG SER PO BSAMS LA, PHYAG RGYA LA SOGS 
PAS SNONG LA DZAm BHA LA BSGOMS NAS, MING MED KYI RTZA BA LA CHU RGYUN LAG PA'I BAR DU LHUNG BAS, DE'I DBU LA DE BZHIN DU 'BAB CING DZAm YIG BRGYA RTZA BRGYAD BZLAS LA BSGOM PAR BYA'O, ,DZAm BHA LA LA CHU DBUL BA'I MAN NGAG GO, ,LAG PA G-YAS PA LA BRUm DANG PO'I LNGA PA'I SA 

@242A
*, ,BON YONGS SU GYUR PA LAS DE BZHIN GSHEGS PA LNGA BSAMS NAS, DE LA YANG ZLA BA DANG LHAN CIG KHU BAR BYAS TE, MDUN DU DZAm LAS BYUNG BA'I DZAm BHA LA RAB TU GRAGS PA BSKYED NAS, SNGON DU GSUNGS PA'I KHU BAS DE'I SPYI BOR CHU DANG LHAN CIG BRGYA RTZA BRGYAD MDZU BA 
MO BRKYANG BA'I BAR DU'O, ,KHU TSUR PHYED BCINGS PA'I LAG PAS CHU KHYOR BA NAS LTUNG BSAM LUS PA'I PHUN SUM TSOGS PAR 'GYUR RO, ,DZAm BHA LA'I MAN NGAG GO, ,RGYAL BA RNAM PAR SNANG MDZAD ZHES GRAGS RIN CHEN 'BYUNG LDAN DANG, ,DE BZHIN 'OD DPAG MED DANG DON YOD GRUB PA MI BSKYOD GRAGS, , 
'DI RNAMS SKU MDOG DKAR SER DMAR DANG LJANG GU SNGON PO RNAMS, ,BYANG CHUB MCHOG DANG MCHOG SBYIN BSAM GTAN MI 'JIGS SA NGON PHYAG ,DE BZHIN GSHEGS PA RNAMS KYI SA BON NI, ,BHR'Um A'Am DZR'Im KHAm H'Um ZHES SO, ,ZLA BA LAG PA G-YAS GNAS PA'I, ,YI GE LNGA LAS BYUNG BA YI, , 
DE BZHIN GSHEGS PA LNGA BSAMS NAS, ,KHU BA'I GZUGS SU RNAM PAR BSGOM, ,DZAm LAS BYUNG BA'I DZAm BHA LA, ,BSAMS NAS CHU KHYOR GUS PAS DBUL, ,DE YI SNGAGS NI BZLAS PA YI, ,BRGYA RTZA BRGYAD NI DBUL BAR BYA, ,DZAm BHA LA LA CHU DBUL BA'I MAN NGAG RDZOGS SO,, ,, 
