@188B
#, ,RGYA GAR SKAD DU, BADZRA SVA RA SVA T'I S'A DHA NAm, BOD SKAD DU, RDO RJE DBYANGS CAN MA'I 
SGRUB THABS, RDO RJE DBYANGS CAN MA LA PHYAG 'TSAL LO, ,DPAL STUG STON KA'I BDUD RTZI'I 'OD, ,KU MU DA BZHIN BLA MED GANG, ,'GRO BA'I MI SHES MUN ZHI MDZAD, ,RGYAL GYUR RDO RJE DBYANGS CAN MA, ,DE YI MAN NAG NYER BSDUS NAS, ,DE YI SGRUB THABS BRJOD PAR BYA, ,MKHA' 'GRO MA YI RDO RJE 

@189A
*, ,GUR, ,KUN NAS BSTAN PA BRJOD PAR BYA, ,GTZANG ZHING YID 'ONG GNAS SU NI, ,BDE BA'I STAN LA 'DUG NAS NI, ,DAD CING LAS GZHAN MED PA YIS, ,RJES 'JUG THUN MTSAMS GSUM DU BSGOM, ,BRTZE BA'I MTHU YIS RDZOGS BYANG CHUB, ,SMON LAM YONGS SU 
'DREN PA YIS, ,RMI LAM SGYU MA'I DPE BZHIN DU, ,KHAMS GSUM MA LUS BRTAG PAR BYA, ,NYI ZLA SA BON 'OD ZER GYIS, ,DE BZHIN GSHEGS RNAMS GDAN DRANGS NAS, ,KUN LA PHAN 'DOD BSAM PA YIS, ,MCHOD CING SDIG PA MA LUS BSHAGS, ,DE NAS SLAR YANG MI BYED PA'I, ,DAM 
BCA' YANG NI BRTZAM PAR BYA, ,BSOD NAMS LA NI RJES YI RANG, ,RDZOGS PA'I BYANG CHUB BSNGO BAR BYA, ,DKON MCHOG GSUM LA SKYABS SU MCHI, ,BYANG CHUB TU NI SEMS BSKYED BYA, ,KUN MKHYEN RNAMS KYI BRAN NYID DU, ,BDAG NYID NGES PAR DBUL BAR BYA, ,BYAMS PA LA SOGS BSGOM BYA 
ZHING, ,ZHE SDANG LA SOGS ZHI BAR BYA, ,DE NAS 'OD ZER GYIS GANG BA'I, ,SA BON SNYING PO LAS BYUNG BA'I, ,PHYOGS KYI SGO RNAMS SNANG BYA ZHING, ,'OD ZER DKAR PO RAB GSAL 'BAR, ,PADMA ZLA BA'I GDAN LA NI, ,RDO RJE SKYIL MO KRUNG GIS BZHUGS, ,PHYED G-YO BUNG BA'I YAN LAG CAN, , 
DPAL GYI SKRA YIS LEGS PAR BRGYAN, ,PADMA DMAR POR RGYAS BZHIN, ,DPAL GYI PHYAG G-YAS RAB MDZES PA, ,MDZES PA'I NA BZA' SNA TSOGS DANG, ,DPAL GYIS KU NI PHUN SUM TSOGS, ,SHES RAB PHA ROL PHYIN 'OD GSAL, ,PHYAG G-YON GYIS NI CHU SKYES CAN, ,BRGYAD GNYIS 
LO LON RNAM PA CAN, ,NA BZA' KHA DOG DKAR PO BSNAMS, ,ZLA BA'I SA BON SOGS SKYES PA'I, ,'PHAGS MA DBYANGS CAN MA NYID BLTA, ,SNYING GAR SHEL KYI RNAM PA CAN, ,ZLA BA'I DKYIL 'KHOR DBUS SU SON, ,ZLA PHYED SKAR MA DANG BCAS BZHIN, ,THIG LE N'A DAS YONGS SU BRGYAN, 
'OD ZER KUN NAS 'PHRO BA CAN, ,DPAL GYI SGRA YIS RNAM PAR BRGYAN, ,NGAG GI RNAM PA KUN TSOGS PA'I, ,AAm YIG SA BON RNAM PAR 'DZIN, ,DZA:YIG LA SOGS SNGAGS RNAMS KYIS, ,DGUG PA LA SOGS RAB SGRUB THABS, ,RANG LUS RANG GI LHAG LHA'I SKU, ,DBYER MED RAB 

@189B
SGRUB DE RJES SU, ,'DI NI GZHUG PAR NGES PA YI, ,RGYAL BA RNAMS KYI SKU NI 'JUG ,SNGAGS PAS SA BON LAS BYUNG BA'I, ,DE NYID SBYOR BAS NYIN MTSAN DU, ,ZLA BA DRUG TU GOMS PA YIS, ,LHAG PA'I SHES RAB THOB PAR 'GYUR, ,MTSAN MO BDUN DU MNGON SBYOR BAS, ,BSTAN BCOS 
KUN LA MKHAS PAR 'GYUR, ,BSAM GTAN LDAN PAS NGAL GYUR NA, ,BLO GZHAN MIN PAS BZLAS PA BYA, ,LTE BAR ZLA BA'I SA BON NAS, ,YI GE RNAMS KYI 'PHRO 'DU LAS, ,KHA NAS GONG DANG DE NAS 'OG ,DE NAS STENG DU RIM PA YIS, ,MU TIG RIN CHEN BGRANG PHRENG GIS, ,MTSUNGS PAR 
KUN NAS SNANG BA LAS, ,GONG NAS GONG DU 'JUG RNAMS KYIS, ,DBYANGS DANG NANG DANG PHYI RNAMS SU, ,'KHOR ZHING SNGAGS KYI PHRENG BA RNAMS, ,DUS MTSUNGS NYID LA DMIGS PAR BYA, ,BAm YIG LAS SKYES MTSAN NYID 'DI, ,SA BON DANG PO LA GZHUG BYA, ,LTE BA'I DBUS KYIS BON 
GYI, ,GRUB PA DE BZHIN NYER BAR DBUL, ,DE BZHIN TING 'DZIN LA DMIGS NAS, MTSAN NYID RGYUN MA CHAD PAR BZLA, ,KUN NAS 'KHOR ZHING SLAR YANG NI, ,BRTUL ZHUGS MA NYAMS MTSAN NYID GSAL, ,BKLAGS PA TZAM GYIS DE 'BRAS BU, ,GZHUG NI BRGYA RNAMS 'DZIN PAR 'GYUR, , 
GANG ZHIG 'DOD NA NYIN RE BZHIN, ,SHLO KA NI BRGYA RNAMS RTZOM, ,TSANGS PAR SPYOD CING SHA DAG DANG, ,CHANG LA SOGS PA RNAM PAR SPANG, ,NYIN RE BZHIN DU KHRUS BYA ZHING, ,CHO GA 'DI BZHIN NYER BSTEN PAS, ,GOS NI LAN GSUM BGO BYA ZHING, ,DUS MIN KHA ZAS SPANG BAR BYA, ,CHU RNAMS 
KYANG NI SO SOR BRTAG ,CHO GA 'DI YANG 'DOD PA STE, ,TSANGS PAR SPYOD PA SRUNG BYED NA, ,GZHAN PA RNAMS NI MA BSRUNGS KYANG, ,'BRAS BU LA DMIGS MYUR MIN LAS, ,'ON KYANG GTAN MED MA YIN NO, ,TSANGS PAR SPYOD PA BSKYANG BYA ZHING, ,MYOS BYED SPYOD PA SPANG BAR BYA, ,RJES SU 
'GRO DANG LDOG PA DAG ,MTSUNGS PAR 'BRAS BU BRTAN PAR BYA, ,DE LAS 'BRAS BU BRGYAD MIN PA'I, ,YONGS RDZOGS CHO GA BRTZAM PAR BYA, ,KHAMS GSUM NGO MTSAR NUS PA YI, ,'DI LA RAB TU RGYAS PAR 'GYUR, ,CHU SKYES STAN NI MTHO BA LA, ,KHA DOG RNAMS NI DKAR BAR 'DOD, , 

@190A
*, ,BYA ROG MI GRAG SHES PA YIS, ,MKHAS PAS RJES SU GNAD PA 'THOB, ,RJES SU 'GRO DANG LDOG PA'AM, ,JI LTA JI LTAR DNGOS GRUB RIG ,MAR ME MTHONG BAS RMI LAM DU, ,LDAN PA'AM NI MI LDAN YANG, ,BYA ROL SGRA NI MI GRAG PAR, ,RTZA BA MO KHOR GANG LA NI, ,RANG 
GI SNGAGS KYIS MNGON PAR BSNGAGS, ,KHAM PHOR PHYED PHYED BTUNG BAR BYA, ,RANG GIS BLANGS DANG RANG NYID KYIS, ,BRDA BYAS MIN PA GZHAN STOBS PA, ,MKHAS PAS MI BLANGS CHO GA YIS, ,BLANGS PA NYID NA MA YIN NGES, ,DI NI DANG POR SHES RAB GRUB PAR BDE BAR GSHEGS RNAMS 
KYIS, ,MAN NGAG NYER BSTAN GANG LAS RGYA CHEN SHIN TU MKHAS PA STE, ,DE YIS MYUR DU NGO MTSAR SHIN TU BLA NA MED DU BYED, ,SKYE BO 'DIS NI THAMS CAD MKHYEN PA LA SOGS GO 'PHANG THOB, ,'PHAGS PA SPYAN RAS GZIGS DBANG ZHABS KYI CHU SKYES LAS, ,'DUD PAS SDIG PA DAG 'GYUR 
MKHAS PA'I BLO GROS KYI, ,TSUL LUGS RGYA CHER RAB TU GRAGS PA THOB GYUR PA'I, ,DGE SLONG YID KYI SHING RTA BSKYOD PAS 'DI BRTZAMS SO, ,DANG PO 'KHOR LO 'DZIN PA DE NAS PI TZU ZUNG LDAN PRADZNY'A DANG LDAN WARDHA NI, ,DE NAS 'BAR BA ZUNG LDAN DE YI PHA ROL ME DHA PHYI NAS WARDHA NI DANG PHYIS, ,DHI RI GNYIS 
LDAN DE BZHIN BU DHI WARDHA NI DANG SV'A H'A ZHES PA'I MTHA' CAN RNAMS, ,MKHAS SOGS GYUR PA RNAMS KYIS BDE BAR GSHEGS PA RNAMS KYIS GSANG SNGAGS DE 'DIR LEGS PAR GSUNGS, ,RDO RJE DBYANGS CAN MA'I SGRUB THABS RDZOGS SO,, 