@93A
#, ,RGYA GAR SKAD DU, DHRAMMA shtA DHY'A NOD BYA BA STH'A NA BRiTTI, BOD SKAD DU, ,BSAM GTAN GYI CHOS DRUG RNAM PAR GZHAG PA'I 'GREL PA, 'JAM DPAL 
GZHON NUR GYUR PA LA PHYAG 'TSAL LO, ,BSAM GTAN DAG LA GUS BTUD DE, ,CHOS DRUG PA YI 'GREL PA BYA, ,DE LA BSAM GTAN CHOS DRUG NI, ,SDOM DANG RGYAS PAR BSHAD PA'O, ,DE LA SDOM NI, SER SKYA MO DANG CHU SKYAR SBRUL, ,ZHES PA NAS, 'DI DRUG NGA YI SLOB DPON 
YIN, ,ZHES PA'I BAR DU'O, ,DA NI RGYAS PAR BSHAD PA NI, DE YANG DPE DRUG GIS STON PA LAS, DANG POR RE BA SPANG BAR STON PA NI, RE BA STOBS LDAN NYON MONGS TE, ,ZHES BYA BA LA SOGS PA YIN NO, ,SER SKYA MO ZHES BYA BA NI BUD MED SMAD 'TSONG MA ZHIG SKYES PA DANG DUS BTAB 

@93B
PA LAS, MTSAN GYI STOD NI SKYES PA 'ONG DU RE BA LAS YID SDUG BSNGAL BAR GYUR LA, MTSAN GYI SMAD NI SKYES PA MI 'ONG BAR RE THAG CHOD PAS SEMS BDE BAR GNYID KYIS LOG PA DE BZHIN DU, 'DOD PA'I LONGS SPYOD SNGAR MA THOB PA'I YUL RNAMS THOB PAR RE BA'I SKYES BU STOBS DANG LDAN 
PA RNAMS KYANG SDUG BSNGAL BAR 'GYUR NA, STOBS CHUNG BA RNAMS LA LTA SMOS KYANG CI DGOS TE, DE BAS NA 'DOD PA'I YON TAN MA THOB PA LA RE BA MI BYED PA NI BDE BA'I MCHOG YIN TE, DE LA SDUG BSNGAL GYIS GDUNG BAR MI BYED DO, ,DA NI ZANG ZING SPANG BAR BYA BA STON PA NI, ZANG ZING PHYIR NI 
RTZOD 'GYUR TE, ,ZHES BYA BA LA SOGS PA SMOS TE, DPER NA CHU SKYAR ZHIG GIS NYA CIG BZUNG BA DANG, JI SRID NYA DE MA BOR GYI BAR DU CHU SKYAR GZHAN GYIS BSNYAGS TE RTZOD PAR GYUR NAS, NYA DE BOR MA THAG RTZOD PA MED DE BDE BAR GNAS PAR 'GYUR BA DE BZHIN DU, ZANG ZING GI LONGS SPYOD 
CI TZAM YOD PA DE TZAM DU 'THAB CING RTZOD PA'I SDUG BSNGAL BAR 'GYUR LA, ZANG ZING GI LONGS SPYOD KUN SPANGS TE MED PA LA NI SDUG BSNGAL GYI GDUNG BA MED CING BDE BA THOB PA YIN NO, ,DA NI KHYIM SPANG BAR BYA BA STON TE, KHYIM GYI RTZOM PA SDUG BSNGAL TE, ,ZHES BYA BA LA SOGS PA 
SMOS TE, DPER NA SBRUL ZHIG RANG GI TSANG NA GNAS PA LAS, SBRUL GYI PHRU GU MANG POS GTZES PAS MA BZOD DE, TSANG DE NAS BYUNG NAS PHUG GZHAN ZHIG TU ZHUGS PAS BDE BA THOB PAR GYUR PA DE BZHIN DU, KHYIM GYI GNAS NA SO NAM LA SOGS PA'I KHANG LAS NI SHIN TU YANG DKA' 
ZHING SDUG BSNGAL TE, SKAD CIG TZAM GYI BDE BA YANG MED LA, NAM ZHIG KHYIM SPANGS PAR GYUR PA NA SDUG BSNGAL BA MED DE BDE BAR GYUR PA YIN NO, ,SPANG BAR BYA BA GSUM BSHAD ZIN TO, ,DA NI DANG DU BLANG BA GSUM LAS DGON PAR GNAS PA DANG DU BLANG BA STON TE, RNGON PA NAGS SU 
SONG GYUR TE, ,ZHES BYA BA LA SOGS PA SMOS TE, DPER NA RNGON PA ZHIG DUS RTAG TU NAGS SU RGYU ZHING RI DAGS TSOL DU SONG BA NA, KHYIM GYI LAS SDUG BSNGAL BAR RIG CING DGON PA'I GNAS BDE BA'I YON TAN MTHONG NAS GSOD PA'I LAS SPANGS TE, DGON PA'I GNAS DE NYID DU GNAS NAS 

@94A
*, ,BDE BAR GYUR PA DE BZHIN DU, GANG ZHIG KHYIM SPANGS TE LAM BTZAL BA'I PHYIR DGON PAR GNAS NAS LUS DANG SEMS MCHOG TU LAS SU RUNG BAR GYUR PA YIN NO, ,DA NI DMIGS PA YUN RING DU GNAS PAR BYA BA DANG DU BLANG BA STON TE, 'DIR RGYAL PO'I YAN LAG 
BZHI ZHES BYA BA LA SOGS PA SMOS TE, DPER NA MDA' MKHAN ZHIG MDA' BYA BA'I PHYIR SMYUG MA BSRANG BA LA SEMS GTAD PA NA, RGYAL PO CHEN PO ZHIG GIS 'KHOR RTA DANG GLANG PO CHE DANG SHING RTA DANG DPUNG BU CHUNG GI TSOGS BZHIS BSKOR TE MANG PO 'GRO BA'I BUN LONG DES MA MTHONG MA THOS PA DE BZHIN DU 
DGON PA'I GNAS DBEN PAR ZHI GNAS KYI SEMS RTZE GCIG PA LA RGYUN DU BLO GTAD PA RNAMS LA YUL RNAMS KYIS SEMS MI 'PHROGS PAR GYUR PA YIN NO, ,DA NI GCIG PU 'DUG PA DANG DU BLANG BA STON TE, MANG PO RTAG TU 'THAB GYUR TE, ,ZHES BYA BA LA SOGS PA SMOS TE, DPER NA BUD 
MED GZHON NU MA GCIG TZANDAN BRDAR BA NA LAG PA'I GDU BU MANG PO 'KHRUL BA MA BDE NAS RIM GYIS PHYUNG STE GDU BU GNYIS SHIG GZHAG PA LAS DE YANG 'THAB NAS MA BDE STE, GCIG GZHAG PA LA BDE BAR 'GYUR BA BZHIN DU DGON PA'I GNAS DER YANG GROGS PO MANG PO DANG RTZOD PAR 'GYUR ZHING 
GNYIS KYANG NYON MONGS PA'I YUL DU GYUR PAS, GCIG PU 'DUG PA BSNGAGS PA YIN NO ZHES BYA BA'I THA TSIG GO, ,DE LTAR DANG DU BLANG BA GSUM YANG BSHAD ZIN TO, ,DE LTAR SDOM DANG RGYAS PAR BSTAN NAS, DA NI BSDU BA'I SGO NAS BSTAN TE, TSIG RKANG GCIG GIS NI SPANG BAR 
BYA BA STON TE, DE YANG GANG ZHE NA, RE BA ZANG ZING KHYIM SPANGS DANG, ,ZHES BYA BA SMOS TE, YID LA RE BA SPANG BA DANG, ZANG ZING GI DNGOS PO SPANG BA DANG, KHYIM LA CHAGS PA SPANG BA'O, ,TSIG RKANG GNYIS KYIS NI DANG DU BLANG BA BSDUS TE STON TE, GANG ZHE NA, DE BZHIN GZHAN YANG 
NAGS GNAS DANG, DMIGS PA BRTAN DANG GCIG PA NYID, ,CES SMOS TE, GNAS DANG DU BLANG BA DANG, DMIGS PA LA SEMS RTZE GCIG TU BYA BA DANG DU BLANG BA DANG, BDAG NYID GCIG PUR 'DUG PA DANG DU BLANG BA'O, ,DA NI SLOB DPON AA BADH'U T'I PA NYID KYIS RANG BZOR BYAS PA MA 

@94B
YIN PA NI TSIG RKANG GCIG GIS STON TE, GANG ZHE NA, BDAG GI BLA MA LAS 'DI RNYED, ,CES SMOS SO, ,BDAG GI ZHES BYA BAS NI AA BA DH'U T'I PAS SO, ,BLA MA LAS ZHES BYA BA NI SANGS RGYAS ZHI BA LAS SO, ,'DI RNYED CES BYA BA NI BSAM GTAN GYI CHOS DRUG PO 'DI'O, ,DNGOS SU 
NA BDAG NYID KYIS SLOB DPON SANGS RGYAS ZHI BA LAS BSAM GTAN GYI CHOS DRUG PO 'DI RNYED CES BYA BA'I THA TSIG GO, ,CHOS DRUG 'GREL PA GSAL BYAS PAS, ,SEMS CAN DUG GSUM GYIS GDUNGS PA, ,TING 'DZIN BDUD RTZI 'THUNGS GYUR NAS, ,THAMS CAD MKHYEN PA MYUR THOB 
SHOG ,BSAM GTAN GYI CHOS DRUG RNAM PAR GZHAG PA'I 'GREL PA SLOB DPON D'A NA SH'I LAS MDZAD PA RDZOGS SO,, ,,RGYA GAR GYI MKHAN PO DHARMMA SHR'I BHA DRA DANG, ZHU CHEN GYI LO TZ'A BA DGE SLONG RIN CHEN BZANG POS BSGYUR CING ZHUS TE GTAN LA PHAB PA'O,, ,, 
