@240A
#, ,RGYA GAR SKAD DU, 
SHR'I HE BADZRA TANTRA ME NA SV'A TIshthA NA KU RU KU LLE S'A DHA NAm, BOD SKAD DU, DPAL KYE'I RDO RJE'I RGYUD KYI RIM PA LAS, BDAG BYIN GYIS BRLAB PA KU RU KU LLE'I SGRUB THABS, DGYES RDOR RGYUD DANG RJES 'BREL PA'I, ,'JIG RTEN GSUM DBANG SDUD MDZAD MA, ,KU RU KU LLE LA BTUD DE, ,DE YI SGRUB THABS 
GSAL BAR BSHAD, ,RGYUD 'DIR SGOM PA'I SKAL BA DANG LDAN PA'I SNGAGS PAS, SNGA DRO MAL NAS LANGS TE, SNYING GAR YI GE NGAm YONGS SU GYUR PA LAS, NYI MA'I DKYIL 'KHOR LA YI GE HR'I: DMAR PO BLTAS LA DE'I 'OD ZER GYIS 'OG TU 'CHAD PA'I BCOM LDAN 'DAS MA KU RU KU LLE 

@240B
MDUN DU DMIGS LA, MCHOD PA LNGA'I SPRIN PHUNG GIS YANG DAG PAR MCHOD DE, DE'I MDUN DU, DKON MCHOG GSUM LA BDAG SKYABS MCHI, ,ZHES BYA BA LA SOGS PA'I TSIGS BCAD LAN GSUM DU BRJOD PAR BYA'O, ,DE NAS SDUG BSNGAL GSUM GYIS SDUG BSNGAL BA'I SEMS CAN 
RNAMS YID KYIS DMIGS LA, SDUG BSNGAL LAS LDOG PA'I MTSAN NYID CAN GYI SNYING RJE CHEN PO BSGOM PAR BYA'O, ,DE NAS CHOS DANG GANG ZAG GI NGO BO GZUNG BA DANG 'DZIN PA GNYIS RANG BZHIN MED PAR SHES PA'I MTSAN NYID CAN GYI STONG PA NYID BSGOM LA, DE SNGAGS KYIS BYIN GYIS BRLAB 
PAR BYA STE, AOm SH'U N+YA T'A DZNY'A NA BADZRA SV'A BH'A WA A'ATMA KO&amp;HAm, ZHES PAS SO, ,DE NAS GNYIS SU MED PA'I YE SHES DE NYID KYIS NAM MKHAR NYI MA'I DKYIL 'KHOR BLTAS LA, DE'I DBUS SU YI GE HR'I: DMAR POR GYUR PA LAS AUTPALA DMAR PO'I LTE BAR NYI MA LA SA BON DE NYID DO, ,HR'I: DE LAS SPRO BA DANG 
BSDU BA BYAS NAS DE NYID DU RAB TU BSTIMS TE, DE THAMS CAD YONGS SU GYUR PA LAS BDAG NYID KU RU KU LLER BLTA STE, PADMA DMAR PO 'DAB MA BRGYAD PA'I DBUS SU RO'I SNYING GAR NYI MA'I DBUS SU SKYIL KRUNG PHYED PA'I GAR GYIS GNAS MA, NYI MA'I 'OD KOR CAN, PHYOGS DANG MTSAMS RNAMS SU 
DUR KHROD BRGYAD KYIS BSKOR BA, SKU MDOG DMAR MO LO BRGYAD GNYIS LON MA, SKRA KHAM PA GYEN DU BRDZES MA, DBU LA RGYAL BA LNGA'I RANG BZHIN GYI THOD PA LNGA 'DZIN PA, MI MGO RLON PA'I DO SHAL CAN, ZHAL MCHE BA GTZIGS SHING LJAGS 'DRIL BA, DMAR LA ZLUM PA'I SPYAN GSUM G-YON DU YO BA, KHRO BA DANG 
SGEG PA'I NYAMS CAN MI'I RUS PA'I 'KHOR LO DANG, RNA RGYAN DANG, MGUL RGYAN DANG, GDU BU DANG, SKAR RAGS DANG, DPUNG RGYAN DANG ZHABS GDUB KYIS BRGYAN MA, RTZA BA'I PHYAG GNYIS KYIS RNA BA'I DRUNG DU AUTPALA'I MYU GU'I MDA' DANG BCAS PA'I ME TOG DMAR PO'I GZHU 'GENGS PA, PHYAG LHAG MA DAG GIS AUTPA 
LA DMAR PO'I ZHAGS PA DANG LCAGS KYU BSNAMS PA BSAM PAR BYA'O, ,DE'I SPYI BO DANG, MGRIN PA DANG, SNYING GAR AOm A'A: H'Um BLTAS TE, DE NAS RANG GI SNYING GA'I NYI MA LA GNAS PA'I AUTPALA DMAR PO'I LTE BA'I NYI MA LA HR'I: DMAR PO BLTAS LA, DE'I 'OD ZER GYIS DE BZHIN GSHEGS PA THAMS CAD BSKUL NAS 

@241A
*, ,SPYAN DRANGS TE, GSOL BA BTAB PAS, DE DAG GIS RIN PO CHE'I BUM PA BDUD RTZI LNGA YIS GANG BA RNAMS KYIS DBANG BSKUR BAS, BCOM LDAN 'DAS 'OD DPAG TU MED PAS DBU BRGYAN TE RGYAS GDAB PA'O, ,DE NAS RANG GI SNYING GA'I SA BON LAS LHA MO BRGYAD SPROS LA, RANG RANG GI 
BYANG CHUB KYI SEMS LA SOGS PAS YANG DAG PAR MCHOD DE, SA BON DE NYID LA BSDU BAR BYA'O, ,AAKshA RA MANTA BADZRI AA AO, NA AU SO BINDU NA TZI TA, AE SO BA RA MA H'A SU KHA HE AO, NA AU PHE tI AA NA AU KI RA TA, ZHES BYA BA 'DIS BSTOD PAR BYA'O, ,DE NAS BDUD RTZI MYANG BA'I CHO GAS BDUD RTZI LNGA DANG SGRON MA 
LNGAR BYAS LA, YI GE H'Um DKAR PO LAS BYUNG BA'I LJAGS RDO RJE'I RANG BZHIN DU BSGOMS TE, YI GE GSUM GYIS BYIN GYIS BRLABS LA, DE LTA BUS BDAG NYID KU RU KULLE'I NGO BO MNYES PAR BYA'O, ,BSAM GTAN DANG MA BRAL BAS SNGAGS BZLA BAR BYA STE, YI GE HR'I: LAS BSKOR NAS GNAS PA'I AOm 
KU RU KULLE HR'I: SV'A H'A, ZHES BYA BA YI GE BRGYAD KYI SNGAGS KYI PHRENG BA MAR ME'I PHRENG BA 'BAR BA LTAR YID KYIS MNGON PAR BSAM ZHING, MYUR BA DANG BUL BA LA SOGS PA'I SKYON MED PAR TZANDAN DMAR PO'I PHRENG BA BGRANG BAR BYA'O, ,SA YA GCIG BZLAS PAS RIGS DRUG GI 'KHOR LOR 
GTOGS PA'I SEMS CAN RNAMS DBANG DU 'GYUR RO, ,THUN GZHAN LA NI BDAG NYID KU RU KU LLER BSAMS LA, MCHOD PA DANG BSTOD PA LA SOGS PA BYA STE, NYAN BSHAD LA SOGS PA'I BYA BA THAMS CAD BCOM LDAN 'DAS MA'I NGA RGYAL GYIS BYA'O, ,DE NAS BSAM PA JI LTA BA 
BZHIN DU SMON LAM GDAB PAR BYA'O, ,'DIR YANG LA MA BRGYUD PA LAS BYUNG BA'I MAN NGAG BRI BAR BYA STE, RANG GI SNYING GA'I SA BON BDUD RTZI'I KHU BA 'BA' ZHIG SNYING LAS LANGS TE, MGO'I G-YON NAS BSKOR NAS RNA BA G-YAS PA'I BU GNAS 'THON NAS, LAG PA G-YAS PA'I GZHU'I 
RGYUD LA GNAS PA'I MDA'I LTONG GI BU GNAS, AUTPALA'I ME TOG GI LTE BAR ZHUGS TE, DE'I 'OD ZER GYIS DE RGYAS PAR BYAS SHING SPROS PAS SRID PA GSUM GYI SEMS CAN GYI SNYING GAR ZHUGS NAS DE'I PADMA RNAMS BSKUL TE, BKUG NAS YANG DE NYID DU GZHUG PAR BYA STE, KHA ZUM NAS 

@241B
MDA' NAS RNA BA'I BU GA NAS, MGO BO'I G-YAS SU BSKOR NAS DPRAL BA'I DBUS SU GNAS PA AA WA DH'U T'I'I LAM NAS MGRIN PA SNYING GA ,LTE BA'I MTHAR BDE BA CHEN PO'I GNAS SU MAN NGAG BZHIN DU RAB TU BCUG STE, DE NAS SHES RAB DANG THABS KYI TING NGE 'DZIN DRI MA MED PA LAS BYUNG BA'I BDE BA 
DAM PAS, RANG GI LUS DANG 'JIG RTEN GSUM GANG BAR BLTAS LA, DE'I SKAD CIG LA TSIGS SU BCAD PA DRAN PAR BYA'O, ,GANG LA THOG MTHA' BAR MA MED, ,SRID DANG MYA NGAN 'DAS PA MED, ,'DI NI BDE CHEN MCHOG GYUR PA, ,BDAG MED GZHAN YANG YOD MA YIN, ,YANG DE 
LTAR SEMS CAN DBANG DU GYUR PAR BYA STE, DE DAG PHYAG RGYA CHEN PO LA MNGON SUM NYID DU DGOD PAR NUS KYI BAR DU'O, ,DE BZHIN DU BSGRUB BYA 'AM BSGRUB BYA MO KU RU KULLE'I RANG BZHIN DU BSGOMS NAS, SA BON DE SNGAR BZHIN BSGRUB PO'I MDA', BSGRUB BYA'I LAG PAR GNAS PA'I ME TOG DE'I 
'OD ZER GYIS RGYAS PAR BYAS LA RNA BA'I BU GA G-YAS PAR ZHUGS TE, DE LTAR SONG NAS DER GNAS TE, ,DE KHO NA BZHIN DU RAB TU ZHUGS NAS GNAS DER PHYIN LA DE BZHIN DU GNAS PAR BYA'O, ,KU RU KULLE'I GZUGS LA YANG, ,YI GE HR'I: NI MYOS PAR BYED PA'I GDUGS LA GZHAG PAS BUD MED 'JU 
PAR 'GYUR, LCE LA DE NYID RDZAS KYIS BRIS NA BLO GROS BSKYED DE SNYING GI DBUS SU NI, ,SBRUL GYIS ZIN PA LA NI YONGS SU BSGOMS PAS CHOS KYI YI GES DUG SPYOD 'GYUR, ,SGROL MA'I SNYING POS 'JIG RTEN GSUM LAS RGYAL BA GSER LDAN RNAMS KYIS SHES PAR BYA, ,DE NAS GDON MI ZA BAR BSGRUB BYA 
SGRUB PA PO'I DBANG DU GYUR NAS DON RNAMS THAMS CAD BYED PAR 'GYUR, KU RU KULLE'I SGRUB PA'I THABS, ,BYAS PA'I BSOD NAMS GANG YOD DES, ,SKYE BO THAMS CAD BYANG CHUB LA, ,DGOD PA'I DBANG DU 'GYUR BAR SHOG ,BDAG BYIN GYIS BRLABS PA KU RU KULLE'I SGRUB THABS SLOB DPON 
LHAN CIG SKYES PA'I ROL PAS MDZAD PA RDZOGS SO,, ,,AOm KU RU KULLE'I HR'I: SV'A H'A NUS PA MA NYAMS PAS KHAMS GSUM DBANG DU BYED PAR GRAGS, SNGAR GSUNGS PA'I TING NGE 'DZIN LA GNAS PAS, YI GE GRANGS KYI 'BUM BZLAS PAR BYA STE, ME TOG DANG, BDUG 

@242A
*, ,PA DANG, BYUG PA DANG, DRI DANG, PHYE MA DANG, GOS LA SOGS PA GANG LA BSNGAGS NAS BYIN PA DE DBANG DU 'DUS PAR 'GYUR RO, ,DRI BZANG PO'I BDUG SPOS KYIS BDAG LA BDUGS NA, SKYE BO THAMS CAD DGA' BAR 'GYUR RO, ,GANG GI MING GIS ME TOG DMAR PO 
LA SOGS PAS SBYIN SREG BYAS NA DE DBANG DU 'GYUR RO, ,BZA' BA DANG BTUNG BA LA MNGON PAR BSNGAGS TE BYIN NA DE DBANG DU 'GYUR RO, ,SKYES BU CHEN PO DBANG DU BYED PA NA, YUNGS KAR GYI SBYIN SREG BYAS NAS, DE NAS TSES GRANGS RGYU SKAR BZANG PO LA BCOM LDAN 'DAS MA'I MCHOD 
PA BYAS NAS GUR KUM DANG, GI WANG DANG, GA PUR LA SOGS PAS GOS SAM GRO GA LA AUTPALA'I 'DAB MA'I RNAM PA CAN GYI 'KHOR LO RTZIBS BCU DRUG PA BYAS TE, 'KHOR LO'I DBUS SU SNGAGS DANG BCAS PA'I BSGRUB BYA 'AM BSGRUB BYA MO'I MING BRI ZHING, 'DAB MA RNAMS LA 
KU RU KULLE ZHES BYA BA'I YI GE BZHIS BSKOR BA'I BSGRUB BYA 'BA' ZHIG GI MING BRI BAR BYA'O, ,PHYI ROL DU AOm YIG GIS LAN GSUM BSKOR BA'I 'KHOR LO SKUD PA DMAR POS DKRIS LA, SPRA TSIL LAS BYAS PA'I LING+GA'I SNYING GI DBUS SU BCUG STE SENG LDENG GI ME LA GDUNG BAR BYAS NA, 
RKANG PA 'GUGS PAR BYED DO, ,SKYES PA'AM BUD MED DBANG DU BYED NA, ZANGS KYI KHAB KYIS RKANG PA GNYIS SAM, SKYE GNAS SU PHUG STE GDUNG BAR BYAS NA DBANG DU 'GYUR BAR THE TSOM MED DO, ,DAD PA CHEN POS BCOM LDAN 'DAS MA LA MCHOD LA, SNGAGS KYI RGYAL PO BZLAS 
TE, DE LTA BU'I RIM PAS THAMS CAD 'GRUB PAR 'GYUR RO, ,BLA MA'I MAN DAG RDZOGS SO,, ,,PAndI TA DON YOD RDO RJE DANG, LO TZ'A BA PA RI RIN CHEN GRAGS PAS BSGYUR BA'O,, 