@262B
#, ,RGYAR GAR SKAD DU, SA MA T'A WA STU PRA D'I PA N'A MA, BOD SKAD DU, MNYAM NYID GZHI'I SGRON MA ZHES BYA BA, 'JAM DPAL SMRA BA'I SENG GE LA PHYAG 'TSAL LO, , 
RANG SNANG ME LONG STON MDZAD PA, ,DAM PA SKYES MCHOG RNAMS LA 'DUD, ,GZHI LA RNAM PA GNYIS YIN TE, ,SPYI YI GZHI DANG BYE BRAG GZHI, ,SPYI NI GNYIS SU LUNG MA BSTAN, ,GZHI NYID MING 'DOGS BRAL BA YIN, ,DPAR NA GA PUR SMAN BZHIN NO, ,MA BCOS KHAS LEN BRAL 

@263A
*, ,BA YIN, ,NUS PA SNA TSOGS 'CHAR BAS NA, ,GZHI NYID SHES PA'I NUS PA YIN, ,SANGS RGYAS SKU DANG YE SHES 'BYUNG, ,DE MA RTOGS PA'I SEMS CAN NI, ,LUS DANG BAG CHAGS GNYIS SU SNANG, ,BYE BRAG GZHI LA GNYIS YIN TE, ,'KHOR BA'I 
GZHI DANG 'DAS PA'O, ,'KHOR BA'I MTSAN NYID 'DUS BYAS PA, ,RGYU DANG RKYEN GYIS BSKYED PAS NA, ,SNOD DANG BCUD NI MI RTAG STE, ,DUS BZHI LA SOGS 'GYUR BAS NA, ,DE MA SHES PAS YANG YANG 'KHOR, ,'DAS PA'I GZHI LA GNYIS YIN TE, ,DRAN PA BZHI YIS NGOS GZUNG 
LA; ,PHYAG RGYA BZHI YIS RGYAS GDAB PO, ,THABS SHES GNYIS KYIS GTAN LA DBAB, ,A'A LI THABS KYI RANG BZHIN LA, ,K'A LI SHES RAB RANG BZHIN NO, ,SKYE MED MTSON PAS AA ZHES BYA, ,'GAG MED MTSON PAS KA YIN NO, ,Ri R'i Li L'i ZUNG 'JUG GO, ,ZLA BA DANG NI NYI 
MA GNYIS, ,G-YAS DANG G-YON PAR SHES PAR BYA'O, ,DE NAS DUS TSOD 'PHO BA DANG, ,CHU TSOD DBYU GU SKAD CIG DANG, ,LTE BA DANG NI SNYING GA DANG, ,MGRIN PA DANG NI SPYI BO DANG, ,'KHOR LO BZHI RU SHES PAR BYA, ,'BYUNG BA LNGA DANG PHYI NANG GNYIS, ,RO SNYOMS MA ZHU SHES 
PAR BYA, ,PHYI NANG GNYIS SU GNAS PA LA, ,RTEN 'BREL CHOS RNAMS MA SHES NA, ,SANGS RGYAS CHOS RNAMS MI SHES SO, ,LTE BAR AA GNAS GSANG BAR SPRO, ,SNYING GAR RAm GNAS 'BAR BA NI, ,MGRIN PAR HRI LAS GSAL BA NI, ,SPYI BOR RAm DU BSGOM PAR BYA, ,BDE STONG GNYIS 
SU GSAL BAS NI, ,MTSON PAS PHYAG RGYA CHEN PO YIN, ,SPONG DANG SBYOR DANG SGYUR DANG GROL, ,ZAD DANG 'PHEN DANG TSIG DANG DON, ,SDE SNOD GSUM GYI DON YANG STON, ,DUS TSOD 'BYUNG BA BZHI YIS MTSON, ,MA NOR BA RU SHES PAR BYA, ,SDE TSAN LNGA YIS NANG RNAMS 'JOMS, ,A'A 
LI K'A LI MGRIN PAR GNAS, ,NAM MKHA'I YI GES NGA RGYAL 'JOMS, ,RTZA YI SDE TSAN RKAN LAS 'BYUNG, ,ME YI YI GES ZHE SDANG 'JOMS, ,tA YI SDE TSAN LCE LAS 'BYUNG, ,RLUNG GI YI GES PHRAG DOG 'JOMS, ,TA YI SDE TSAN SO NAS 'BYUNG, ,SA YI YI GES GTI MUG 'JOMS,, 

@263B
PA YI SDE TSAN MCHU NAS 'BYUNG, ,CHU YI YI GES 'DOD CHAGS 'JOMS, ,H'Um GIS 'OG GI RLUNG RNAMS BSDUS, ,AA YIS STENG GI BDE BA GSAL, ,HA YIS BDE BA 'PHEL BAR BYED, ,HIK GIS BDE BA GNAS NAS 'DREN, ,PHYI NAS 'BYUNG BA'I DGRA GSHED DANG, ,NANG NAS 'BYUNG BA'I RO 
SNYOMS DANG, ,PHYI YI DUS TSOD G-YON NAS GZUNG, ,NANG GI DUS TSOD G-YAS NAS GZUNG, ,LO YI MGO BO BYI BA YIN, ,ZLA BA'I MGO BO STAG YIN PAS, ,LHO DANG BYANG DANG SHAR DANG NUB, ,'BYUNG BA BZHI RU SHES PAR BYA, ,SHES NA THAMS CAD 'GRUB PAR NGES, ,TSIG GCIG BSTAN PAS 
SANGS RGYAS DANG, ,RDZAS GCIG RNYED PAS DON YOD 'GRUB, ,SNGAGS GCIG BZLAS PAS NUS PA 'BYUNG, ,MNYAM NYID GZHI'I SGRON MA RDZOGS SO,, 