@24A
#, ,RGYA GAR SKAD DU, SARBA DE BA DHA NIS BA NA KRA MA MARGA N'A MA, BOD SKAD DU, LHA KUN GYI RDZOGS PA'I LAM ZHES BYA BA, MKHA' 'GRO RNAMS LA PHYAG 'TSAL LO, ,MI SNYAN SGRA SOGS 
SPANGS PA YI, ,BDEN ZHING GTZANG PA'I SA PHYOGS SAM, ,YID DANG MTHUN PA'I DGON PA RU, ,RIM PA 'DI BZHIN BSGOM PAR BYA, ,SHING GCIG BYANG CHUB SEMS YIN TE, ,AA BA DH'U T'I'I CHU 'GRAM LA, ,LTE BA'I GTUM MO DUR KHROD DE, ,RI THOD SNYING GA'I PADMA LA, ,DGON PA RNAM 
SNANG GNAS YIN TE, ,NAGS TSAL PADMA'I GSANG BA RU, ,BHI dA DANG NI RDO RJE CHU, ,BYANG CHUB SEMS DANG BZHI MNYAM DANG, ,RIN CHEN 'BYUNG LDAN 'DOD BDAG MED, ,THIG LE'I GNAS NI DRUG LA BSGOM, ,RNAL 'BYOR PA YI SGRUB SA BSTAN, ,DE NAS LUS KYI MAndALA NI, ,RANG BZHIN 

@24B
DRI MA MED PA'I RTZA, ,LHAN CIG SKYES PA'I NYAMS DANG LDAN, ,ZLUM PO NAM MKHA' LTA BU STE, ,MTHE BOD TSAD NI BDE CHEN LA, ,AOm MA MA HAm GNYIS GANG RUNG BSGOM, ,ME LONG LTA BU'I YI SHES KYIS, ,MAndALA BYIN GYIS BRLABS BYAS NAS, ,MNYAM PA NYID KYI YE SHES NI, ,RNAL 
'BYOR SNYING GA'I SGRA GCAN GYI, ,STENG DU H'Um NI DUD KA BSAM, ,MI BSKYOD PA YI RGYA MTSO LA, ,AOm NI SKAR MA LTA BU STE, ,SO SOR RTOG PA'I YE SHES NI, ,MGRIN PA'I 'KHOR LOR BSAM PAR BYA, ,BYANG CHUB SEMS DANG RAKTA DANG, ,MI BSKYOD CHU YI THIG LE'O, ,DE LTAR BYIN BRLABS 
RTZA BSGOMS NAS, ,BSOD NAMS TSOGS NI BSAG PA'I PHYIR, ,MTSAN MED RTZA DANG 'KHOR LO BZHI, ,PHYAG RGYA BZHI YI RGYAS BTAB NAS, ,THIG LE BZHI LA NYAMS LEN BYA, ,TSAD MED BZHI YI NYAMS SKYE'O, ,DE LTAR RNAL 'BYOR BZHI BSGOMS NAS, ,RDZOGS PA'I H'Um BSAM BGEGS 
SKROD DO, ,SNYING GA'I KHONG STONG DBUS SU NI, ,PAm LAS PADMA RAm NYI MA, ,H'Um LAS 'BAR BA'I RDO RJE 'PHRO, ,PHYI DANG NANG BGEGS MTSAMS BCAD DO, ,DE NAS RNAL 'BYOR STONG NYID NI, ,SKYIL KRUNG BCAS SHING LUS NYID BSRANG, ,MIG GI DBANG PO SNA RTZER GTAD, ,DNGOS PO THAMS CAD RJES 
DRAN NAS, ,DRI MA MED PA'I NAM MKHA' LA, ,SKAR MA LTA BU'I SEMS NYID KYIS, ,PHRA RAB TZAM GYI BDAG GZHAN BA BSGOM, ,STONG NYID LTA BA BSTAN BYAS NAS, ,RDZOGS PA'I DBANG GI RIM PHA BA BSTAN, ,RDO RJE DRIL BU'I SBYOR BA YI, ,RKAN GYI PHYOGS SU 'GYUR LHA MO, ,BDE BA CHEN PO'I ZLA 
RGYUN NI, ,'BEBS SAM DBANG BSKUR LUS TSIM MO, ,DE NAS DPA' BO DPA' MO YIS, ,GANG YANG DPAL LDAN 'DUS PA'I SKU, ,DRI MED ME LONG GZUGS BRNYAN DANG, ,NAM MKHA'I SKYES BU LTA BU NI, ,RANG BZHIN KHA DOG DBYIBS DANG BRAL, ,YE SHES LNGA YI RANG BZHIN NI, ,NAM 
MKHA'I DBYINGS SU BSGOM PAR BYA, ,DE LTAR RDZOGS PA'I RIM PA NI, ,SKAL LDAN RNAMS KYI DON PHYIR BRTZAMS, ,DE YIS DGE BA GANG THOB BA, ,'GRO BA BYANG CHUB THOB PHYIR BSNGO, ,LHA KUN GYI RDZOGS PA'I RIM PA GHA DHA RIS MDZAD PA RDZOGS SO,, 