@251A
*, ,RGYA GAR SKAD DU, HRI SHA RA nA SAPtA TI, BOD SKAD DU, GSUM LA SKYABS SU 'GRO BA BDUN CU PA, 'PHAGS PA 'JAM DPAL GZHON NUR GYUR PA LA PHYAG 'TSAL LO, ,DGE BSNYEN GSUM LA SKYABS 'GRO BA, ,DE NI SDOM BRGYAD RTZA BA YIN, ,SANGS RGYAS DE'I CHOS DGE 'DUN 
NI; ,THAR PA 'DOD PA RNAMS KYI SKYABS, ,DUS GSUM LAM LAS NGES GROL ZHING, ,SHES BYA LA NI BLO RNAM RGYAS, ,RMONGS PA'I ZUM PA BCOM PAS NA, ,SANGS RGYAS PAD MA LTAR RNAM RGYAS, ,THOG MTHA' MED PA'I SRID PA RU, ,MA RIG GNYIS KYIS LOG PA YI, ,'GRO LA GANG KANG SNANG DE DE, ,BRDZUN 
TE RMI LAM LTA BUR 'DOD, ,MA RIG GNYID NI RGYUN CHAD CING, ,YANG DAG YE SHES NGES 'BYUNG BAS, ,GANG ZHIG RNAMS DA DE SANGS RGYAS, ,SKYES BU GNYID SANGS JI BZHIN NO, ,YANG DAG DE NYID STON MDZAD CING, ,MI MKHAS SEMS CAN RTOGS MDZAD PAS, ,DES KYANG SANGS RGYAS SANGS RGYAS 
DANG, ,DE YANG SANGS RGYAS DANG MTSUNGS 'DOD, ,YE SHES BLA NA MED PA YIS, ,YANG NA DE NYID THUGS CHUD PA'AM, ,ZHI BA NYID KYIS RTOGS SANGS RGYAS, ,DE BAS SANGS RGYAS SANGS RGYAS 'DOD, ,SANGS RGYAS KYI NI GZUGS KYI SKU, ,MTSAN DANG DPE BYAD DAG GIS 'BAR, ,'GRO BA RANG GI 
MOS PA YI, ,DBANG GIS SNA TSOGS SKUR 'DZIN GANG, ,BSOD NAMS TSOGS NI TSAD MED LAS, ,'KHRUNGS PA DE NI RGYAL BA'I SRAS, ,SA BCU LA NI GNAS RNAMS KYIS, ,MTHONG BAR GYUR PA SKU DE YIS, ,CHOS KYI RDZOGS LONGS SPYOD 'DI NI, ,RGYAL SRAS RNAMS NI SPYOD PA YIN, , 
RGYAL BA SKU DE LA BZHUGS NAS, ,BLA MED BYANG CHUB THUGS SU CHUD, ,YE SHES SPROS PA MED PA GANG, ,SHES BYA SKYE MED PA LAS BYUNG, ,SANGS RGYAS RNAMS KYI CHOS SKU DE, ,YE SHES TSOGS LAS BYUNG BA YIN, ,SANGS RGYAS RNAMS KYI MA 'DRIS CHOS, ,STOBS DANG LDAN PA BCO BRGYAD DANG, , 
SANGS RGYAS RNAMS KYI STOBS SOGS KYIS, ,YE SHES DE NI YANG DAG BRGYAN, ,NGO BO NYID NI RGYU RKYEN LAS, ,'BYUNG BAR 'GYUR PA RIGS MIN TE, ,RGYU DANG RKYEN LAS BYUNG BA NI, ,RANG BZHIN BCOS MA YIN PAR 'GYUR, ,NGO BO NYID NI BCOS MA RU, ,JI LTAR YANG NI 'GYUR PA YIN, ,BCOS 

@251B
MA MA YIN NGO BO NI, ,GZHAN LA LTOS PA YOD MA YIN, ,CHOS RNAMS NYID KYI NGO BO NI, ,THAMS CAD YOD PA MA YIN TE, ,DE PHYIR SKAD CIG GCIG GIS NI, ,BDE GSHEGS THAMS CAD MKHYEN PAR 'DOD, ,MA RIG NYON MONGS CAN BYAS RTOG, ,RANG GI NGO BO SGRO BTAGS 'DOD, ,BYIS PA 
RNAMS KYI 'KHOR BA'I RGYU, ,DE RTOGS GYUR PA LOG SHES YIN, ,MA RIG NYON MONGS MED YOD PAS, ,RNAM PA KUN MKHYEN SPANGS PA NYID, ,SLOB MA RANG SANGS RGYAS DAG GIS, ,BYANG CHUB NGO BO MED PA YIN, ,RGYAL BAS DNGOS PO DE RNAMS NI, ,GZUGS BRNYAN DANG YANG 'DRA 
MKHYEN PAS, ,GNYIS MED YE SHES MA RIG ZAD, ,SHES BYA SKYE MED PAS RAB PHYE, ,DE BAS DE NI CUNG ZAD KYANG, ,MI MKHYEN CI YANG STON MI MDZAD, ,SANGS RGYAS NAM MKHA' JI BZHIN DU, ,DE LTAR CHOS NYID LA RAB BZHUGS, ,YID BZHIN NOR BU CI YANG NI, ,MI 'BYED RTOGS PA 
MED NA YANG, ,'GRO BA'I BSAM PA JI BZHIN DU, ,TSIM PAR BYED PA YIN PAR BSHAD, ,RDZOGS SANGS THUGS KYI RIN CHEN NI, ,RANG GI MOS BZHIN DGONGS MDZAD PAS, ,'GRO BA'I BYA BA DE DANG NI, ,DE BZHIN MDZAD PAR GO BA YIN, ,DE YI PHYIR NA 'PHAGS PA RNAMS, , 
BSAM MI KHYAB PA'I RKYEN LAS 'KHRUNGS, ,YID BZHIN NOR BU'I BYA BA NI, ,MTHONG LA 'THAD PA YOD MA YIN, ,CHOS RNAMS DNGOS MED NYID LA NI, ,BLO GNAS SANGS RGYAS YIN PAR BSHAD, ,'OG MIN GZHAL YAS KHANG DU NI, ,YANG DAG MNGON SUM YIN PAR 'DOD, ,SANGS RGYAS 
RTOGS PA MNGA' BA YI, ,GZUGS KYI SKUR NI YANG DAG BYUNG, ,SPRUL PA'I SKUS NIS STENG DU'ANG, ,YANG DAG BYANG CHUB STON PAR MDZAD, ,THUB DBANG RNAMS KYI SKU GSUM STE, ,CHOS DANG LONGS SPYOD RDZOGS SPRUL PA, ,MDOR BSDUS NAS NI BSHAD PA 'DI, ,GUS PAS BLO LA BZHAG PAR GYIS, , 
SNGON MED PA LAS SLAR BYUNG ZHING, ,BYUNG NAS KYANG NI YANG DAG MED, ,RANG GI NGO BO 'DZIN PAS CHOS, ,DON DAM PAR NI MI BRJOD DO, ,GANG ZHIG RMI LAM SGYU MA DANG, ,CHU ZLA LTA BUR SLU BYED PA, ,SKYES SOGS DANG LDAN DE SPANG BYA'I, ,CHOS SPANG BAR NI RIGS MA YIN, ,DUS GSUM DU YANG DNGOS GCIG 

@252A
*, ,PHYIR, ,NGO BO NYID KYIS RTAG TU 'GYUR, ,RGA SHI DAG LAS GROL NYID, ,CHOS RNAMS KYI NI CHOS ZHES BSHAD, ,ZANG DANG CHAGS BRAL MYA NGAN 'DAS, ,'GOG DANG STONG PA NYID ZHI PA, ,DE BZHIN NYID KYANG CHOS RNAMS KYIS, ,RANG GI NGO BO DE NYID BSHAD, ,LAM GANG MYA NGAN 'DAS 
'GRO BA, ,THUB PA RNAMS KYIS YANG DAG GSUNGS, ,DE YI RGYUD LAS SKYES GYUR PAS, ,DES NI MNGON SUM DAG TU GZIGS, ,'PHAGS PA'I BDEN PA RNAM PA BZHI, ,RTOGS TE SHES NAS DAD GYUR PAS, ,SKYES BU GANG ZAG ZUNG BRGYAD PO, ,MI PHYED DGE 'DUN ZHES BSHAD DO, ,NYON MONGS 
GZHOM PHYIR SLOB PAS NA, ,GANG ZAG BDUN NI SLOB PA YIN, ,NYES PA MA LUS ZAD PA'I PHYIR, ,BRGYAD PA MI SLOB PAR BSHAD DO, ,DE RNAMS 'BRAS BUR GNAS PA BZHI, ,BZHI NI ZHUGS PA PO YIN LA, ,STON PA'I SLOB MA'I TSOGS 'DI NI, ,GROL DANG GROL BA'I LAM LA GNAS, ,SANGS 
RGYAS CHOS DANG DGE 'DUN NI, ,BDUD RNAMS BYE BA BRGYA YIS KYANG, ,GANG PHYIR DBYE BAR MI NUS PA, ,DE PHYIR DGE 'DUN ZHES BSHAD DO, ,THUB DBANG GI NI SKU GSUM DANG, ,NYA NGAN 'DAS DANG GANG ZAG BRGYAD, ,SDOM BRTZON BCAS YA MOS PA YIS, ,GANG ZHIG GSUM LA SKYABS 'GRO BA, , 
DGE BSNYEN DU NI DAM BCAS PAS, ,SKYABS NI GSUM PO BSRUNG BAR BYA, ,MU STEGS KUN LA GUS PA YIS, ,MCHOD DANG PHYAG 'TSAL MI BYA'O, ,RTEN GYI DAM PA BLANGS NAS NI, ,SLAR YANG DMAN LA BRTEN GYUR NA, ,NYES BYAS PHYOGS LA GNAS PA'I PHYIR, ,DE NI DAM PA'I BZHAD GAD 
'GYUR, ,GANG ZHIG 'PHAGS LAM MA SKYES PA'I, ,BYIS RMONGS SO SO'I SKYE BO DAG, ,DE NI SLOB DANG MI SLOB PA, ,MIN ZHES BSTAN BCOS LAS BSHAD DO, ,JI LTAR 'KHOR LO LA SOGS PA, ,NYER BZUNG 'KHOR LOR BTAGS PA NI, ,YANG DAG GZHAN DU RNAM DPYAD PAS, ,RNAM PA KUN DU 
MI DMIGS SO, ,DE BZHIN PHUNG PO NAS BRTZAMS TE, ,SEMS CAN DU NI BTAGS PA YANG, ,YANG DAG GZHAN DU DPYAD BYAS PAS, ,CI NAS KYANG NI DMIGS MI 'GYUR, ,DE 'DIR THAR PA'I CHA NAS NI, ,BRTZAMS TE RTAG TU DGE BA LA, ,NYAN THOS 'DI PHYIR 'BAD NA NI, ,RIM GYIS 

@252B
NYAN THOS NYID DU 'GYUR, ,GANG ZHIG RANG BYUNG YE SHES 'DOD, ,RANG RGYAL BYANG CHUB DON GNYER BAS, ,RTZOL BA DE YANG RANG RGYAL GYIS, ,BYANG CHUB KHO NA DES 'THOB BO, ,RANG DON LA GZHOL 'DI DAG NI, ,SNYING RJE CHEN PO DANG BRAL BAS, ,RANG RGYAL RGYAL BA'I GSUNG LAS SKYES, ,THEG PA CHEN 
POR MI BSNGAGS SO, ,RGYAL BA'I YON TAN MTHA' YAS PA, ,THEG PA CHE LAS GSUNGS PA DANG, ,BYANG CHUB SEMS DPA'I MTHU THOS NAS, ,DES NI SNOD NYID 'GYUR PA YIN, ,DE NI THEG PA CHEN PO'I SHING, ,MA LUS RANG GI LAS KYIS BSREGS, ,BYANG CHUB SEMS DPA'I NANG DU NI, , 
SKYES BU DBUL PO LTA BUR GNAS, ,'DI DAG SRID PAS SKRAG PA YI, ,YID KYIS BYANG CHUB GNYIS THOB PA, ,TSE ZAD PAR NI DGAR 'GYUR ZHING, ,MYA NGAN 'DAS THOB 'DU SHES CAN, ,DE LA MYA NGAN 'DAS YOD MIN, ,'ON KYANG SRID GSUM SKYE BA NI, ,DE DAG LA YANG MED MOD KYI, ,ZAG 
PA MED PA'I DBYINGS NA 'KHOD, ,MI SHES NYON MONGS MIN SPONG PHYIR, ,PHYIS NI SANGS RGYAS KYIS BSKUL BAS, ,BYANG CHUB KYI NI TSOGS BSAGS NAS, ,DE YANG 'JIG RTEN 'DREN PAR 'GYUR, ,'KHOR LOS SGYUR BA RGYAL PO YI, ,MTSAN GYIS YANG DAG BRGYAN PA LA, ,BLO DANG LDAN 
YANG BLON PO YIS, ,RGYAL PO LTA BUR MTHO BAR MTHONG, ,NYAN THOS RANG SANGS RGYAS DAG GIS, ,RDZOGS SANGS RGYAS KYI RIGS BYUNG BA'I, ,BYANG CHUB SEMS DPA' BLO LDAN YANG, ,THUB PA'I DBANG PO LTA BUR MTHONG, ,BYANG CHUB SEMS NI LEGS BSKYED PA'I, ,SDOM BRTZON MCHIL 
LHAM KHUR BA LA, ,BYANG CHUB SEMS SOGS LA GUS PAS, ,DGRA BCOM PA YIS BZLOG PAR BSHAD, SHAR RI'I LUNG LAS DGRA BCOM PAS, ,BYANG CHUB SEMS DPA' PHYAG BYAS NYID, ,'DI DAG DKON MCHOG GSUM GZHAN MIN, ,SANGS RGYAS KHONGS SU GTOGS PAR 'DOD, ,JI LTAR 
DGRA BCOM ZAD YE SHES, ,SA BDUN SNGON DU 'GRO BA CAN, ,DE BZHIN RDZOGS SANGS RGYAS YE SHES, ,SA BCU SNGON DU 'GRO BA YIN, ,'DI NI GCIG PU MI 'GRO YI, ,SA BCU PO NI SBYONG BYED DE, ,GANG PHYIR PHA ROL PHYIN PA BCUS, ,SA DE RNAMS LA RDZOGS PAR BYED, ,'BRAS BUR GNAS DANG 

@253A
*, ,ZHUGS PA NI, ,'PHAGS PA'I LAM GYIS RAB PHYE BA'I, ,SLOB PA RNAMS KYI SA BDUN NI, ,MNGON PA'I CHOS LAS JI SKAD BSHAD, ,DE BZHIN SDE SNOD RGYAS PA LAS, ,SA BCU'I BSNGAGS PA BRJOD PA YIN, ,THAMS CAD 'PHAGS LAM BDAG NYID CAN, ,DE LAS 'PHAGS 
MIN JI LTAR 'GYUR, ,NYAN THOS RNAMS KYI DBANG MDZAD NAS, ,SDE SNOD GSUM DU 'DOD PA YIN, ,BYANG CHUB SEMS DPA'I GNAS SKABS KYI, ,NGES PA DER NI YOD MA YIN, ,'PHAGS PA NUB KYI RIR BSHAD DANG, ,SHAR GYI RI PA'I NYAN THOS KYIS, ,BYANG CHUB SEMS DPA'I DBANG BYAS PA, ,SDE 
SNOD BDUN DU BSHAD PA YIN, ,BYANG CHUB SEMS DPA'I SDE SNOD DANG, ,DE BZHIN RIG 'DZIN ZHES BYA DANG, ,MDO SDE CHOS MNGON 'DUL BA DANG, ,RGYAS DANG DE BZHIN SKYES PA'I RABS, ,DE LTAR SDE SNOD BDUN PO NI, ,LUNG NI GNYIS LAS BSTAN PA YIN, ,GANG LA DE NI TSAD MIN GYUR, ,DES NI DGRA BCOM SPANGS PA NYID, ,SHES BYA 
MTHA' YAS DBANG GIS NA, ,'KHOR BA NA NI SKAD CIG YOD, ,GAL TE RE RE'I DBYE BAS RING, ,DE BZHIN 'DI YANG SRID MTSUNGS 'GYUR, ,BYA BA RGYA CHEN BYED PA'I PHYIR, ,SRID PA RING SNYAM MI SEMS SO, ,BSOD NAMS YE SHES STOBS KYIS NI, ,LUS SEMS SDUG BSNGAL GYIS MI NON, ,DE BAS RNAM PA THAMS CAD DU, , 
BYANG CHUB SEMS DPA' SMAD MI BYA, ,KHAMS GSUM PAR GTOGS NYON MONGS ZAD, ,BYANG CHUB KYI NI SNOD GYUR NYID, ,PHUNG PO KHAMS DANG SKYE MCHED RNAMS, ,GZUGS BRNYAN MTSUNGS PAR MTHONG BAS NA, ,NYAN THOS RANG SANGS RGYAS DAG NI, ,STONG NI GNYIS DANG GSUM PO MTHONG, ,RNAM PA 
KUN MKHYEN YE SHES NI, ,RDZOGS SANGS RGYAS KYI YIN PAR BSHAD, ,RGYAL BAS LAM GYI RNAM PA SHES, ,BYANG CHUB SEMS DPA' YIN PAR GSUNGS, ,RAB TU DGA' BA THOB PA NA, ,KUN SBYOR GSUM PO LEGS ZAD PAS, ,BYANG CHUB SEMS DPA' 'PHAGS 'GYUR ZHING, ,RDZOGS 
SANGS RIGS LAS BYUNG BA YIN, ,SA NI GONG MA GONG MA LA, ,BYANG CHUB SEMS DPA'I YON TAN DANG, ,NYES ZAD GANG YIN SA BCU PA'I, ,MDO NYID LAS NI SHES PAR BYA, ,YON TAN DAM PA RE RE ZHING, ,MTHA' YAS DE NI MKHA' DANG MNYAM, ,BYANG CHUB SEMS RTAG PHYAG 'TSAL,, 

@253B
BLO LDAN BYANG CHUB LA SKYABS MCHI, ,THEG CHEN TSUL LA BRTEN NAS NI, ,SKYABS GSUM RNAM PAR PHYE BA LAS, ,BSOD NAMS GANG DES 'JIG RTEN RNAMS, ,DKON MCHOG GSUM LA MCHOG GZHOL SHOG, ,GSUM LA SKYABS SU 'GRO BA BDUN CU PA, SLOB DPON ZLA BA GRAGS PA'I ZHAL SNGA NAS MDZAD 
PA RDZOGS SO,, ,,RGYA GAR GYI MKHAN PO PAndI TA CHEN PO D'I PAm KA RA SHR'I DZNY'A NA DANG, SGRA BSGYUR GYI LO TZ'A BA DGE SLONG RIN CHEN BZANG POS BSGYUR CING ZHUS TE GTAN LA PHAB PA,, 