@99B
#, ,RGYA GAR SKAD DU, N'A YA BINDU PInd'A RTH'A, BOD SKAD DU, RIGS PA'I THIGS PA'I DON BSDUS PA, 'JAM DPAL GZHON NUR GYUR PA LA PHYAG 'TSAL LO, ,GANG GIS RIGS PA BZHI MKHYEN DANG, ,RGYAL BA MDZAD DANG MDOR MDZAD 
DANG; ,PHAN BYED DE LA PHYAG 'TSAL TE, ,MDO RU BSDUS PA BRTZAM PAR BYA, ,MNGON SUM DAG GI MTSAN NYID DANG, ,RANG DANG GZHAN GYI DON GYI DPAG ,RJES SU DPAG SNANG GNYEN PO'O, ,DE LA MNGON SUM MTSAN NYID NI, ,GRANGS DANG SPYOD YUL RGYU 'BRAS DANG, ,RANG GI NGO BO RNAM PA BZHI, , 
LOG RTOG RNAM BZHI'I GNYEN PO YIN, ,RJES SU DPAG PA'I MTSAN NYID NI, ,GRANGS DANG YUL DANG RGYU 'BRAS DANG, ,TSUL DGU RTAGS GSUM SBYOR BA DANG, ,MI DMIGS PA LA BCU GSUM STE, ,SPYI DANG DUS DANG SBYOR BA'O, ,MDOR NI NYI SHU DGU RU 'DOD, ,RJES DPAG MTSAN NYID DRUG TU 'DOD, , 

@100A
*, ,DE YI GNYEN POR RAB TU BSTAN, ,GZHAN GYI DON GYI RJES DPAG LA, ,RNAM PA GNYIS SU BSTAN PA STE, ,CHOS MTHUN PA DANG CHOS MI MTHUN, ,RE RE LA YANG BCO LNGA'O, ,MTHUN PA'I PHYOGS LA BGRANG BA NI, ,MI DMIGS PA DANG RANG BZHIN DANG, ,'BRAS BU'I RANG 
BZHIN RNAM PA GSUM, ,RANG BZHIN DAG DANG KHYAB PAR 'GYUR, ,KHYAD PAR BYE BRAG SBYOR BA'O, ,DA NI RE RE DAG LA YANG, ,RJES SU 'GRO DANG PHYOGS KYI CHOS, ,LDOG PA DAG NI SHUGS KYIS BSTAN, ,SPYI RU BCO LNGA MNGON PAR BRJOD, ,MI MTHUN PHYOGS LA SPYAD NA NI, ,DE DANG 'DRA'O 
GZHAN DU NI, ,LDOG DANG PHYOGS CHOS DNGOS SU BSTAN, ,'GRO BA SHUGS KYIS RTOGS PAR BYA, ,YANG DAG MA NOR PHYOGS BZHI NI, ,DNGOS PO NYID DANG BDAG NYID 'DOD, ,MA BSAL BA'O PHYOGS LTAR BZHI, ,MNGON SUM DAG DANG RJES SU DPAG ,GRANGS DANG TSIG MA BSAL BA'O, ,MDOR 
BSDUS SUM CU BRGYAD DU BZHED, ,DE RNAMS DAG GIS 'JOMS PAR BYED, ,RJES SU DPAG PA LTAR SNANG BA, ,RNAM PA GNYIS SU SHES PAR BYA, ,GTAN GYIS LTAR SNANG NYID SHU BZHI, ,DPE YI SKYON RNAMS NYI SHU'O, ,GTAN TSIGS LTA BU BGRANG BA NI, ,MTSANG MA GRUB MA NGES PA, , 
'GAL DANG 'GAL BA MI 'KHRUL CAN, ,MA CHANG BA NI RNAM PA GNYIS, ,MA GRUB PA NI RNAM PA DRUG ,MA NGES PA LA BRGYAD DU 'DOD, ,'GAL BA DAG LA RNAM PA BZHI, ,'GAL BA MI 'KHRUL GNYIS LA BZHI, ,MDOR NA NYI SHU RTZA BZHI'O, ,SPANG BAR BYA'O DPE YI SKYON, ,MTHUN PA'I DPE DANG 
MI MTHUN DPE, ,RNAM PA GNYIS SO GZHAN LA NI, ,MTHUN PA'I PHYOGS LA RNAM PA DGU, ,BSGRUB BYAR SGRUB DANG GNYI GA YI, ,LAS DANG RDUL DANG BUM PA'O, ,THE TSOM ZA BA DE LA GSUM, ,RJES SU 'GRO MED DANG BSTAN PA, ,PHYIN CI LOG TU BSTAN PA'O, ,MI MTHUN PHYOGS LA RNAM PA 
DGU; ,DE DANG 'DRA'O RNAM PA DRUG ,LDOG PA MED DANG MA BSTAN PA, ,LDOG PA PHYIN CI LOG DANG GSUM, ,DRUG NI GONG PO RAB TU BRTAGS, ,GNYEN PO DAG LA SUN 'BYIN NI, ,YANG DAG PA DANG LTAG CHOD DO, ,MDOR NA NYI SHU DAG DANG GNYIS, ,SPYIR NA BRGYA DANG NYI SHU GCIG , 

@100B
SPANG BAR BYA BA BZHI BCU DRUG ,BSGRUB PAR BYA BA BDUN CU LNGA, ,DE NI TSIG KYANG BDUN CU GSUM, ,SHOL KA BCO BRGYAD RKANG PA GCIG ,YONGS SU BSDOMS TE MNGON PAR BRJOD, ,RIGS THIGS DON BSDUS 'DI DAG LA, ,'KHRUL CING NOR PA MCHI PA RNAMS, ,'PHAGS DANG MKHAS PA 
RNAMS LA YANG, ,BZOD PAR GSOL LO MKHAS PA RNAMS, ,MA HA PA ndI BZOD PA MDZOD, ,'KHRUL NOR GZHUNG RNAMS BSRANG DU GSOL, ,RIGS PA'I THIGS PA'I DON BSDUS PA, ,RGYA GAR GYI MKHAN PO DZI NA MI TRA SA MDZAD PA RDZOGS SO,, ,,RGYA GAR GYI MKHAN PO SU RENDRA BO DHI 
DANG; ZHU CHEN GYI LO TZ'A BA BANDE YE SHES SDES BSGYUR CING ZHUS TE GTAN LA PHAB PA,, 