@306A
*, ,RGYA GAR SKAD DU, SHR'I BADZRA SATVA AA NU SMRi TIN'A MA BIDHI, BOD SKAD DU, DPAL RDO RJE SEMS DPA' RJES SU DRAN PA'I CHO GA ZHES BYA BA, DPAL RDO RJE SEMS DPA' LA PHYAG 'TSAL LO, ,RAB GNAS YUL TSOGS NYAMS DGA' BAR, ,KUN RDZOB 'PHRUL PA'I DKYIL 'KHOR 
LA; ,RNAM DAG GNYIS MED YUL KUN SBYOR, ,BYANG CHUB SEMS BYUNG RGYAL BA'I MCHOG ,DE LA DE SNANG ROL MO'I CHOS, ,SRID MTHA'I MA DMIGS DUS GSUM 'GOG ,RNAM DPYAD BYA BA'I RGYUD LDAN ZHING, ,RIGS BDAG DKYIL 'KHOR BSTOD PA'I GNAS, ,NGES PA'I GSANG MCHOG RTZA BA'I RGYUD, , 
DE NYID SGRUB PA'I THABS CHEN PO, ,GNYIS DANG GNYIS MED THEG PA'I MCHOG ,RJES SU DRAN PA SKYED BYED PA'I, ,CHO GA BZANG PO RMAD DU BYUNG, ,GSANG DON BRGYUD PA'I RDO RJE'I TSIG ,DUS GSUM RGYUN GYI MTSAN LDAN BCING, ,RIGS BDAG DKYIL 'KHOR BSTOD PA'I GNAS, ,'KHOR BA'I BYA BA KUN 
GNAS 'JUG ,DPA' BO GCIG PA'I DKYIL 'KHOR BZANG, ,BSNYEN SGRUB YAN LAG DANG BCAS BSHAD, ,SANGS RGYAS KUN GYI DGONGS PA'I YUL, ,BYA BA'I YAN LAG KUN RDZOGS SHING, ,NGES PA'I GSANG BA STON MDZAD PA'I, ,'BRAS BU'I DKYIL 'KHOR BLA NA MED, ,THAMS CAD DU SA ZHES BYA BA YI, , 
LTA BA LA SOGS 'BYUNG BA'I CHOS, ,NYON MONGS GNAS KUN RNAM DAG CING, ,RANG BZHIN MNYAM PAS SPROS DANG BRAL, ,YANG DAG SANGS RGYAS BDE BA CHE, ,KUN DU GOMS PAS GSAL BYED PA'I, ,YAN LAG LAM GNYIS RDZOGS PA'I GROGS, ,RAB SBYANGS BAS NI 'JUG 'GYUR ZHING, ,RIG 'DZIN GNAS KUN 
BGROD BYED CING, ,RGYU RKYEN CHA SHAS KUN RDZOGS SHING, ,THUN MONG BYE BRAG RKYEN GYI STOBS, ,SNGA MA LAS BYUNG PHYI MA'I RGYUN, ,'BRAS BU TSOGS PA'I BDAG NYID DO, ,SA DANG SAR GNAS RIG 'DZIN KUN, ,RANG RIG SBYOR BA'I TSUL GYIS NI, ,GSANG SNGAGS PHYAG RGYA'I GNAS KUN DANG, ,MI MTHUN GNYEN PO BYE BRAG 
MTHUS, ,DNGOS GRUB MTHA' YAS RTAG LDAN ZHING, ,TING 'DZIN CHOS KUN RDZOGS PA'I MTHAR, ,SANGS RGYAS KUN GYI GNAS MTHONG ZHING, ,NGES PA'I SA MCHOG RDZOGS PAR 'GYUR, ,RIGS KYI 'KHOR LO KUN BSKOR ZHANG, ,RIGS KYI GNAS RNAMS RNAM DAG PAS, ,RIGS MCHOG YON TAN BZANG PO'I TSOGS, , 

@306B
RIGS KUN RGYAL BAS MNYAM SBYOR BA'O, ,YANG DAG NGES PA'I THEG PA'I MCHOG ,DAM BA LAS BYUNG DAM PA'I YUL, ,DE GNAS TSUL GYIS PHRENG BA NYID, ,YANG DAG BDE BAS RGYAN DU BYAS, ,DKYIL 'KHOR CHEN PO DGA' TSAL DANG, ,CHOS KYI RGYAL PO'I GRONG KHYER MCHOG ,CHOS KYI 'KHOR LO RIM 'JUG PAS, ,CHOS KYI 'BRAS BU BZANG 
PO NYID, ,SHIN TU SBYOR BAS YANG DAG SKYES, ,ME TOG TSAL LAS KHA DOG DRI, ,'DOD PA'I TSOGS RNAMS TSIM GYUR LTAR, ,RANG GNAS BYANG CHUB YAN LAG PHRENG, ,BSNYEN DANG NYE BAR BSNYEN PA DANG, ,SGRUB DANG SGRUB PA CHEN PO YI, ,YAN LAG CHA SHAS KUN RDZOGS PAS, ,ZHI SOGS BYE BRAG RNAM PAR BKOD, ,SANGS RGYAS THEG PA'I 
YAN LAG GIS, ,NYE BAR SBYAR BA'I RNAL 'BYOR 'GRUB, ,SA MTSAMS MKHAS PA'I SPYOD YUL NYID, ,RKYEN BCAS STOBS KYIS RAB TU RDZOGS, ,DKYIL 'KHOR YAN LAG STOBS LDAN PA'I, ,BLA MA LHAG GNAS BRTUL ZHUGS CAN, ,YON TAN RIN CHEN 'BRAS BU'I BDAG ,BYANG CHUB MCHOG SEMS RNAM DAG PA, ,YANG DAG MOS 
PAS BSTOD BYAS TE, ,SGO GSUM DANG BAS GSOL BA GDAB, ,GDAMS PA'I YAN LAG KUN 'DZIN CING, ,NYE BAR 'KHOR BA'I DGA' STON MCHOG ,DKYIL 'KHOR CHEN POR DGYES BYAS PAS, ,RAB TU RDZOGS PAR 'KHOR LO DBANG, ,DE NYID YAN LAG DAM TSIG BCAS, ,NGES PAR 'JUG PAS BSTAN BYAS PA'O, ,GSANG 
BA'I RGYUD DON SNA TSOGS DAG ,'DREN PA'I YAN LAG BLA NA MED, ,NGES PAR BSTAN PA'I PHYAG RGYA YI, ,YAN LAG RDZOGS PAS THEG PA'I MCHOG ,DBEN BA YI NI GNAS DAG GAM, ,RANG GI SKYED MOS TSAL SOGS PAR, ,KUN DU SNA TSOGS SKAL BZANG PO, ,KUN DU SNA TSOGS BDE MCHOG GIS, ,KUN DU SNA TSOGS DGONGS PA RNAMS, , 
CI BDE BAR NI BSGRUB PAR BYA, ,GNAS KYI NYE 'KHOR PHYAG DAR DANG, ,DRI ZHIM TSUR BCAS DAG BYAS TE, ,DKYIL 'KHOR SA GZHI BZANG PO'I MCHOG ,BKRA SHIS DAG BYED RDZAS KYIS BYUG ,PHYOGS BCUR BLA RE RGYAL MTSAN DANG, ,'PHAN GDUGS LHA BA LHUB RNGA YAB DANG, ,RIN CHEN ME TOG PHRENG BA'I TSOGS, ,BZA' BTUNG 'DOD 
YON RNAM 'PHRUL PA'I, ,PHYAG RGYA GOS DANG RGYAN BCAS PAS, ,MA LUS KUN DU NYE BAR MDZES, ,THABS DANG SHES RAB BRTUL ZHUGS MCHOG ,BDE BA'I YE SHES ROL MO'I DBYINGS, ,RNAM PAR 'PHRUL PAS BSAM BYAS PAS, ,BYA BA'I 'KHOR LO BRTAN PAR 'GYUR, ,JI SNYED MCHOD PA'I TSOGS RNAMS DANG, ,GTOR MAS GNAS KUN NYER 

@307A
*, ,BRGYAN DAG ,BSANG SPYAD BKRA SHIS BYIN GYIS BRLAB, ,RIM BZHIN SNGAGS DANG PHYAG RGYA GNAS, ,'GRO GNAS KUN GYI NYON MONGS TSOGS, ,MI DGE STOBS SOGS SDIG PA'I MTHUS, ,GNAS KUN NYAM THAG GZIR BAS 'JOMS, ,BDAG GZHAN KUN RGYUD RLAG PAR BYED, ,DE DAG THUGS RJE CHEN PO'I 
BLOS, ,MA LUS YUL BCAS SGROL BA'I PHYIR, ,DRAN PA GCIG PA'I YE SHES SKU, ,TING 'DZIN DAG PAS RNAM PAR GROL, ,PHYI NANG CHOS RNAMS THAMS CAD KYI, ,RANG BZHIN GNYIS MED BYANG CHUB SEMS, ,DER SNANG YUL LAS 'DAS PA NYID, ,LHUN GYIS GRUB PA'I CHOS NYID DO, ,TSUL 'DI RNAM PAR SPANGS PA YI, ,DE NAS DE LAS DE 
BZHIN RGYUD, ,KYE MA THUGS RJE CHEN PO'I YUL, ,RIGS KYI DKYIL 'KHOR RDZOGS PA NYID, ,RNAM GSUM LHA YI TING 'DZIN GYIS, ,RNAM GSUM SNGAGS DANG PHYAG RGYAR SBYOR, ,BYIN RLABS NUS MTHU RDZOGS BYAS NAS, ,BDAG GZHAN SBYANGS SHING GSAL BYAS TE, ,RIGS MCHOG SKU GSUNG THUGS KYI BDAG ,YANG 
DAG 'OD ZER RAB SBYOR BAS, ,GSAL BA'I DKYIL 'KHOR RGYAS PA NYID, ,TSUL GSUM PHYAG RGYA'I CHA LUGS KYIS, ,SHIN TU BKOD PA LEGS 'BYUNG BA'I, ,TSAD MED BZHI LI GNAS RDZOGS 'GYUR, ,KUN NAS SPYAN DRANGS BRTAN BYAS PA, ,NYE BAR SBYOR BA'I PHYAG RGYA NYID, ,AOm YANG DAG BRTAN PAS STOBS RDZOGS 
PA'I; ,RANG BZHIN DKYIL 'KHOR RDZOGS PA'I TSOGS, ,THUGS RJES BDAG NYID RNAM GROL BA, ,DKYIL 'KHOR RDZOGS PA'I LAS LA DGYES, ,MI SHES YUL RNAMS BCOM MDZAD CING, ,RIG PA'I GNAS CHEN SNYOMS 'JUG PAR, ,PHYAG RGYA BDE BA'I TSUL SBYOR BAS, ,GRONG KHYER BRTAN PAR MDZAD DU GSOL, , 
AOm BADZRA SA TVA H'Um, DZNY'A NA SAM YA STVAm, DZA:H'Um BAm HO:PRA BE SHA YA PHAt, BADZRA A'A BE SHA YA AA A'A, JI SRID BRTAN PA'I GNAS BZHUGS SHING, ,BYANG CHUB SEMS MCHOG SPEL BA'I PHYIR, ,BKRA SHIS LHAG GNAS BRGYAN PA YI, ,ZHING KHAMS PHO BRANG DAG PAR BRJOD, AOm BADZRA TZAKRA MAndALA PA NAS PA RI H'Um, RAB TU 
GUS PA'I TSUL GYIS NI, MNGON PAR DMIGS BYAS DAG PA'I MCHOG ,THABS DANG SHES RAB RDZOGS BYED PA'I, ,YUL KUN RANG BZHIN RNAM PAR DAG ,GANG 'DIR YON TAN BSNGAGS PA'I GNAS, ,RGYAL BA BDE GSHEGS 'DREN PA'I GTZO, ,RIGS MCHOG RDO RJE SEMS DPA'I GNAS, ,NGO MTSAR YUL KUN RNAM 

@307B
PAR DAG ,AOm NA MO STU STI BANDHA NAm KA RO YA MI, ,ME NA R'A GA HO, ,KUN 'BYUNG YON TAN RDZOGS PA YI, ,ME TOG 'BRAS BU BZANG LDAN ZHING, ,KUN DU BZANG PO'I RGYAN RNAMS DANG, ,'DOD PA'I LHA MO RKYEN LDAN ZHING, ,YUL KUN CHAGS PAS RNAM GROL BA, ,PHYAG 
RGYA'I DKYIL 'KHOR BLA MED PA, ,LHA DANG LHO MO BSAM YAS PAS, ,PHYOGS BCU KUN NAS RNAM PAR 'KHRIGS, ,BYA BA'I YUL KUN MA LUS DAG ,YANG DAG BSNGO BA BLA NA MED, ,GNYIS MED BYANG CHUB SEMS KYI DNGOS, ,GNYIS SU MED PA'I ROL PA DAG ,MNYAM NYID 
ROL MO'I DKYIL 'KHOR NYID, ,MNYES PA CHEN PO'I BDAG NYID DU, ,AOm SARBA P'U DZA ME GHA PRA TI TZTSA HO, ,THOG MED YUN RINGS 'KHOR BA'I GNAS, ,MA LUS NYE BAR BSAGS PA'I TSOGS, ,KUN SPYOD GNAS GSUM LAS SKYES PA, ,THAMS CAD YUL LA NYE BAR BSHAGS, ,RAB RTOGS 
NYE BAR BSAGS PA'I CHOS, ,TSUL KHRIMS BRTUL ZHUGS SDOM PA DANG, ,NYER MDZES BRGYAN PA'I YAN LAG RNAMS, ,RAB BSNGAGS BSTOD PAS YI RANG MCHOG ,SANGS RGYAS KUN GYI LAM STON CING, ,DON BZHIN BSTAN PAS 'DUL MDZAD DE, ,SBYOR BA'I STOBS BCAS SHES RAB TSOGS, ,THABS KYI 
THEG CHEN BSHAD DU GSOL, ,PHYOGS BCU'I MGRON GNAS JI SNYED MTHA', ,MYA NGAN KUN SGROL MGON PO RNAMS, ,SKU GSUM BSTAN PA'I TSUL GYIS NI, ,DUS GSUM 'GYUR BA MED PA'I DBYINGS, ,MA LUS SRID DNGOS 'GRO BA'I TSOGS 'DON CING, ,YANG DAG GNYIS MED BRTAN PAR BYED PA'I YID, ,BYANG CHUB SEMS 
MCHOG BLA NA MED PA'I DON, ,YANG DAG BRTAN GNAS KUN DU RGYAS PAR BYA, ,SMIN CING GROL BAR BYED PA'I TSOGS RNAMS KYIS, ,KHYAD PAR LAM KUN YANG DAG RDZOGS PAR 'GYUR, ,BSNYEN SGRUB PHYAG RGYA'I YAN LAG SNA TSOGS PAS, ,BDAG GZHAN BZUNG ZHING YAN LAG RDZOGS PAR SPYAD, ,THUGS RJE RNAM DAG DKYIL 'KHOR RDZOGS 
PA'I CHOGS, ,RAB TU GROL BAS GNYIS MED MNYAM LDAN PA'I, ,THAMS CAD MTHUN PA'I TSUL RNAMS MDZAD BCAS PAS, ,BDAG GI CHA SHAS RAB TU DMIGS PAS DBUL, ,THAMS CAD MI GNYIS YE SHES CHEN PO BDAG ,BYA BYED RTOG PA'I TSOGS RNAMS RNAM DAG CING, ,SGYU MA RNAM DAG BYA RTZAL BDE BA'I MCHOG ,MKHA' 'GRO 

@308A
*, ,SGYU MA'I DON RDZOGS MNYAM PA NYID, ,MGON PO DUS GSUM SGRIB BRAL SANGS RGYAS KUN, ,DNGOS GRUB PHRIN LAS YUL RNAMS NYE BAR STON, ,RANG GNAS NYAMS DGA' MNYAM NYID MCHOG GI BDAG ,RNAM DAG BYA BA'I TSUL GYI YUL LAS 'DAS, ,AOm BADZRA SATVA SA MA YA, MA NU P'A LA YA, BADZRA SATVA TVE NO PA TIshthA, DRi dHO ME 
BHA BA, SU TO shYO ME BHA BA, SU PO shYO ME BHA BA, AA NU RAKTO ME BHA BA, SARBA SIDDHIMME PRA YATZTSA, SARBA KARMA SU TZA ME, TZITTAm SHRE YA:KU RU H'Um, HA HA HA HA HO:BHA GA W'A NA SARBA TA TH'A GA TA BADZRA M'A ME MUNYTZA, BADZR'I BHA WA MA H'A SA MA YA SATVA A'A:, BADZRA GATZTSA MU:, RTZE GCIG DRAN PA'I TING 'DZIN GYIS, ,MA LUS YUL BCAS RNAM PAR GROL, , 
PHYAG RGYA GSANG SNGAGS SBYOR BA'I MTHUS, ,LHA MO'I DKYIL 'KHOR SNA TSOGS NYID, ,'GRO GNAS SDUG BSNGAL LAS GROL ZHING, ,BDE BA'I MCHOG KUN MTHAR PHYIN TE, THAR PA MYA NGAN LAS 'DAS PAR, ,BTANG SNYOMS KUN DU MI DMIGS PA'I, ,DRAG PO'I CHOGS BCAS MA LUS KUN, ,RAB TU ZHEN RTOG 
STOBS KYIS 'JUG ,DE DAG THUGS RJE CHEN PO YIS, ,'DUL BYED STOBS CHEN HE RU KA, ,PHYAG RGYA DBYINGS DANG MNYAM PAR SBYOR, ,RNAM PAR GROL BA'I TING 'DZIN GYIS, ,PHYOGS BCU'I BGEGS TSOGS 'DUL BAR MDZAD, ,YANG DAG DKYIL 'KHOR BRTAN BYAS TE, ,MTSON CHA ME 'OD 'BAR BA YIS,, ,, 
DKYIL 'KHOR KUN NAS BRGYAN PA LA, ,BGEGS KYI RGYAL PO KUN BSDUS TE, ,PHYAG RGYA BZHI YIS DBANG BYAS NAS, ,MYOS SHING GZIR GNON RNAM PAR DGOD, ,THUGS KYI YE SHES RAB 'BAR BA, ,YE SHES PHYAG RGYA'I GNAS KYIS 'JUG ,KUN NAS 'PHRO ZHING BSDU BA'I MTHUS, ,KHRO BO'I 
DKYIL 'KHOR BRTEN 'GYUR BA'O, ,ZHAL GSUM PHYAG DRUG 'JIGS PAR BYED, ,RGYAN CHA MTSON CHA'I TSOGS RNAMS DANG, ,CHA LUGS RNGAM PA'I CHA BYAD LDAN, ,RIGS KYI SPRUL PA'I BSAM YAS PA'O, ,GSANG BA'I PHYAG RGYA BZHI STON CING, ,NGES PAR BRJOD PA'I SNGAGS RNAMS KYIS, ,KUN 
NAS BRTAN PA'I DKYIL 'KHOR RNAMS, ,YANG DAG SBYOR BCAS RDZOGS PAR 'GYUR, ,AOm BADZRA KRO DHA MUS LA TZTSINDA TZITSINDA H'Um, HU LU HU LU, TIshthA TIshthA, BANDHA BANDHA, HA NA HA NA, ,SHR'I HE RU KA KRO DH'I SHVA RIH'Um PHAt, THAMS CAD KUN NAS RDZOGS PA'I CHOS, ,RNAM GSUM YUL KUN RNAM DAG PA'I, ,BYANG CHUB SEMS NYID RANG BYUNG 

@308B
BA'I; ,THAMS CAD RDZOGS PA'I GNAS NYID DO, ,AOm MA H'A SH'U N+YA T'A DZNY'A NA BADZRA SVA BH'A WA A'A TMA KONYA HAm, ,THUGS RJE CHEN PO'I RGYUN GYIS NI, ,THAMS CAD KHYAB MDZAD RIN CHEN TSOGS, ,DON KUN SNANG BA'I GNAS RDZOGS TE, ,SANGS RGYAS MDZAD PA RNAM PAR DAG ,AOm DHA RMA DH'A TU BADZRA SVA BH'A BA A'ATMA KONY HAm, ,RNAM 
PAR 'PHRUL PA'I TING 'DZIN MCHOG ,'OG MIN GNAS MCHOG NYAM DGA' BAR, ,PHYAG RGYA RDZOGS PA'I CHA LUGS KYIS, ,PADMA'I DKYIL 'KHOR LA GNAS PA'O, ,THUGS RJE CHAGS PA'I TING 'DZIN DANG, ,GSANG BA SNGAGS KYI BYIN RLABS KYIS, ,PHO BRANG RNAM PAR DAG PA'I TSOGS, , 
RNAM PAR 'PHRUL BAS BSKYED PA'I TSUL, ,THUGS KYI GSANG SNGAGS KUN 'GYUR GNAS, ,RIM BZHIN SBYOR BA'I BYIN RLABS KYIS, ,SA BON GSANG SNGAGS SPRO BYA STE, ,RTEN GYI DKYIL 'KHOR RDZOGS PAR MDZAD, ,AE LAS NAM MKHA'I DKYIL 'KHOR NYID, ,CHOS 'BYUNG GRU GSUM GYEN BSGRENG DKAR, , 
YAm LAS RLUNG DKYIL GZHU YI DBYIBS, ,DUD KHA SRA MKHREGS RGYAL MTSAN CAN, ,BAm LAS CHU'I DKYIL 'KHOR SNA TSOGS 'BYUNG, ,DKAR ZLUM KUN 'BYUNG BUM PAS MTSAN, ,LAm LAS DBANG CHEN SA GZHI DBYIBS, ,GRU BZHI GSER MDOG RDO RJES BRGYAN, ,KHAm LAS RIM BZHIN BRTZEGS PA'I MCHOG ,KHA DOG 
DBYI BAS RGYAN KUN RDZOGS PA, ,SUm LAS RI YI RGYAL PO STE, ,RIN CHEN SNA TSOGS LAS GRUB PA'O, ,RAm LAS ME YI DKYIL 'KHOR MCHOG ,DMAR SER GRU GSUM RAm YIG MTSAN, ,DE DBUS BHR'Um LAS GZHAL YAS KHANG, ,GRU BZHI SGO BZHI SGRO KHYUD BCAS, ,RA PA RIM GSUM DUR KHROD DANG, 
KUN 'BYUNG RIN CHEN PHRENG BAS MDZES, ,RIGS KYI DKYIL 'KHOR MTSAN LDAN PA'I, ,RGYAN TSOGS RNAM PAR SPRAS PA LA, ,'OD GSAL THUGS RJE BYANG CHUB SEMS, ,RNAM DAG DKYIL 'KHOR MDZES PA'I MCHOG ,PHO BRANG 'KHOR LO'I LTE DBUS SU, ,RE'U CHA'I PHRENG BA RDO RJES MDZES, 
GDAN GYI DKYIL 'KHOR RNAM BKOD PA'I, ,MA 'DRES PAR NI DAG PA'I DON, ,DBUS KYI 'KHOR LO LA GNAS PA'I, ,SANGS RGYAS RDO RJE 'DZIN PA NYID, ,RAB TU 'OD 'BAR PHYAG RGYA'I TSOGS, ,RIGS DANG RIGS BCAS MNYAM PAR SBYOR, ,PHYOGS BCU'I SANGS RGYAS THAMS CAD 

@309A
*, ,GYIS; ,KLU DBYANGS 'OD BCAS BSKUL BAR MDZAD, ,THAMS CAD RDZOGS PA'I DKYIL 'KHOR GYI, ,DE GNAS MTHA' RNAMS BSRUNG BA'I PHYIR, ,PHYAG RGYA'I ROL PAS MNYES 'GYUR ZHING, ,RTOG MED BYANG CHUB SEMS KYI SKU, ,SHES RAB 'OD GSAL BCU DRUG 
PHRENG; ,'OD ZER 'PHRO DANG 'DU BA'I MTHUS, ,'GRO RNAMS BDE GSHEGS YUL SBYOR TE, ,RANG GNAS SUM CU RTZA GNYIS BRGYAN, ,THABS MCHOG THUGS RJE GSAL BYED PHRENG, ,SBYOR BA RNAMS GNYIS MDZAD BCAS RDZOGS, ,SANGS RGYAS DPE BYAD BZANG PO NYID, ,G-YAS G-YON 
PHRENG BA 'KHOR LO'I TSUL, ,THAMS CAD GCIG TU SBYOR BA'I MTHUS, ,RIN CHEN KHA DOG SNA LNGA PO, ,H'Um MDZES BYED RDO RJE'I PHYAG RGYA RDZOGS, ,DKAR GSAL 'OD MDANGS LNGA YIS BRGYAN, ,RAB TU SBYOR BA'I TING 'DZIN GYIS, ,PHYAG RGYA RDZOGS PA'I NGA RGYAL NYID, ,'OD ZER RIGS KYI DKYIL 
'KHOR TSOGS, ,DRUG BCAS BCU DRUG GNAS RNAMS DAG ,MA 'DRES THEG PA BSAM YAS KYIS, ,SKU GSUNG THUGS KYI DKYIL 'KHOR BSDUS, ,RAB 'BAR GSAL BAS BRJID PA'I SKU, ,GSANG SNGAGS YI GE'I PHRENG BAS MDZES, ,AOm MA H'A SU KH'A BADZRA SATVA A'A:, DZA:HUm BAm HO:, SU RA TA STVAm, PHYAG RGYA 
CHEN PO RDZOGS PA YI, ,RDO RJE SEMS GTZO BDE BA'I MCHOG ,ZHAL BZHI PHYAG BZHI ZHABS GNYIS MDZES, ,DBUS DKAR ZLA BA'I DKYIL 'KHOR BZHIN, ,G-YAS SNGO G-YON DMAR RGYAB SER BO, ,RIN CHEN RGYAN GYIS RNAM PAR MDZES, ,THUGS RJE CHAGS PA'I DON MDANGS LDAN, ,PHRIN LAS RNAM BZHI CHA LUGS 
BCAS; ,G-YAS NA RDO RJE RTZE LNGA 'BAR, ,G-YON NA KHA tV'Am DRIL BU 'KHOR, ,'OG GNYIS ZHI GNAS LHAG MTHONG RGYA, ,'OD MDANGS LNGA YI PHRENG BAS MDZES, ,RIN CHEN RGYAN DANG NA BZA' DANG, ,PHYAG RGYA RNAM LNGA MTSAN DPE RDZOGS, ,'OD KYI RIG MA DANG SBYOR CING, ,BDE BA'I ROL PAS KUN SPYOD MDZAD, , 
MKHA' DBYINGS DBANG PHYUG PHYAG RGYA YIS, ,GNAS KUN BYIN GYIS BRLAB PAR BYA, ,LUS DANG NGAG SEMS RDO RJE YI, ,MTSAN MA'I PHYAG RGYA LDAN BYAS TE, ,THAMS CAD 'BYUNG BA'I SBYOR BA YIS, ,BDAG GI LHAR NI BDAG NYID BYA, ,THUGS GSAL NYI MA LA GNAS PA'I, ,YE SHES SEMS DPA' H'Um DANG BCAS, ,'OD ZER 'PHRO 

@309B
'DU SBYOR BA YIS, ,RANG BZHIN DKYIL 'KHOR DGUG BYAS TE, ,GNYIS MED SBYOR BA'I BYANG CHUB SEMS, ,BDUD RTZI'I BUM BCAS LHA MO'I TSOGS, ,GNAS RNAMS KUN DU KHRUS BYAS PAS, ,RIGS KYI BDAG POS NYE BAR MDZES, ,MTHE BONG SEMS DPA'I SKYIL MO KRUNG, ,MDZUB MO GNYIS KYI RTZE MO DGUG ,GUNG MO 
GNYIS NI MNYAM PAR SBYOR, ,LHAG MA RDO RJE THAL MO NYID, ,SPYI BO DANG NI DPRAL BA DANG, ,MGRIN PA GNYIS DANG LTAG PAR RO, ,AOm AA BI shINYTZA MAm, ,THOD SKAM PHYAG RGYAS BRTAN BYAS PAS, ,RIM BZHIN GNAS KUN BRGYAN PAR BYA, ,H'Um AA BIshINYTZA MAm, RIN CHEN MYU GU'I PHYAG RGYA YIS, ,RGYAN RNAMS NYE BAR GDAGS BYAS TE, ,RIN 
CHEN PHRENG BA DAR DPYANGS BCING, ,RDO RJE RGYA GRAM KHRO BOR BCAS, ,SKA NAN RGYAN THAG BGOS PA DANG, ,MNYES PA'I THAL MOS BRTAN PAR BYA, ,AOm RATNA M'A LA AA BI shINYTZA TR'Am, AOm PA TRA LAm BA AA BHI shINYTZA H'Um, AOm BADZRA TU SHYA HO, ,RJES SU CHAGS PA'I RNAM MANG DGA' BA'I PADMA RNAMS, ,DAG PA'I MCHOD PAS GSAL BAR RJES SU MCHOD BYAS 
BA; ,MCHOG TU RTAG PA'I RNAL 'BYOR BDE BAS GRUB PAR MDZOD, ,AE MA HO MCHOG TU BDE BA'I DAM TSIG NGO BO NYID, ,MCHOG TU BDE BA'I RNAL 'BYOR SKAL BZANG MCHOG ,RANG GI DAM TSIG RTAG LA ROL CIG ROL CIG HO, ,MKHA' GSANG DBYANGS DANG YE SHES RGYA, ,SA BON RDO RJE PADMAR BCAS, ,LING+GA 'GRENG BA RANG 
'BYUNG BA, ,BRLA YI DBUS SU GZHUG BYA STE, ,LING+GA RDO RJER BYIN BRLA BAS PAS, ,RDO RJE SEMS SOGS SKUR BSKYED DO, ,'OD 'PHRO KUN DU KHYAB PA YIS, ,SANGS RGYAS THAMS CAD MNYES MDZAD CING, ,'GRO BA'I GNAS CHEN RNAM DAG PAR, ,MKHA' GSANG RDZOGS PA'I DKYIL 'KHOR NYID, , 
H'Um LAS BSKYED PA'I RDOR SEMS NI, ,GSANG GNAS DBUS KYI GDAN LA GZHUG ,AOm LAS GLING BU TR'Am PI WAm, ,BAm LAS RNGA CHEN DZAm RDZA RNGA, ,AA LAS ME TOG A'A SPOS ME, ,AAm LAS MAR ME AI DRI CHAB, ,PHYOGS DANG MTSAMS SU RIM PA BZHIN, ,MCHOD PA'I LHA MO BRGYAD RNAMS SO, ,DZA: 
H'Um BAm HO:SGO BZHI RU, ,RTA MGRIN 'PHANG MTHO LA SOGS BSKYED, ,BHA GAR LING+GA BCUG BYAS NAS, ,DER NI MTSAN MA BSGOM PAR BYA, ,RDOR JE SEMS DPA'I PHYAG RGYA CHE, ,SKU GNYIS LDAN PAR SPRO BYA'O, ,KUN DU DON MDZAD 'DUS PA DANG, ,THABS DANG SHES RAB RDZOGS PAR SBYOR, ,GLING BU 

@310A
*, ,SNGON MO RDO RJES MTSAN, ,RDO RJE LCAGS SGROG SHAR GYI PHYOGS, ,PI WANG SER MO RDO RJES MTSAN, ,GLU DBYANGS DRUG LDAN LHO YI PHYOGS, ,RNGA CHEN DMAR MO RDO RJE'I RNGA, ,BRDUNG MDZAD NUB KYI PHYOGS NA GNAS, ,RDZA RNGA LJANG GU RDZA RNGAL [*?], ,RDO RJES MTSAN BRDUNG BYANG GI PHYOGS, ,ME TOG DMAR 
SER RDO RJES MTSAN, ,GZHONG THOGS ME YI MTSAMS SU GNAS, ,SPOS ME DKAR SNGON RDO RJES MTSAN, ,POG THOGS BDEN BRAL MTSAMS SU GNAS, ,MAR ME DMAR MO RDO RJES MTSAN, ,GSAL 'DZIN RLUNG GI PHYOGS SU GNAS, ,DRI CHAB LJANG KHU RDO RJES MTSAN, ,DAG 'THOR DBANG LDAN MTSAMS SU GNAS, , 
RTA MGRIN 'PHANG MTHO DKAR MDANGS CAN, ,LCAGS KYU RTA MGO LJANG GU SHAR, ,PHAG GDONG NAG MO ZHAGS PA G-YON, ,G-YAS PA MCHE BA LHO YI SGOR, ,SNANG BA DMAR MO PHYAG GNYIS KYIS, ,NYI ZLA LCAGS SGROG NUB KYI PHYOGS, ,THAL BYED LJANG GU G-YAS DRIL BU, ,G-YON PA BHANDHA DKUR 
BCAS BYANG, ,AOm HE RA TI BADZRA BI LA, SI NA TRA THA, HE RA TI BADZRA G'I TE TE TAm, HE RA TI BADZRA H'A SYA HA TA BAm, HE RA TI BADZRA NRi TE PE BA LE BA DZAm, AOm BADZRAshPE, AOm BADZRA DH'U PE, AOm BADZRA A'A LO KE, AOm BADZRA GANDHE, AOm BADZRA AAm KU SHA DZA:, AOm BADZRA P'A SHA H'Um, AOm BADZRA SHRIm KHA LI BAm, AOm BADZRA GAndE HO:, ,'DOD PA'I YON TAN TSOGS 
RNAMS KYIS, ,RNAM MDZES PHRENG BA'I RGYAN THOGS SHING, ,GLU DBYANGS ROL MO'I GAR DU BCAS, ,LHA MO BCU GNYIS RANG SNANG RDZOGS, ,DBANG PO DRUG LA SANGS RGYAS KYI, ,GSANG SNGAGS PHYAG RGYA SBYOR BA'I MTHUS, ,RIGS KYI BDAG PO YUM DANG BCAS, ,RNAM DAG MNGON SHES YE SHES RDZOGS, , 
LAG GNYIS ROL PA'I BRTUL ZHUGS KYIS, ,GNAS GSUM RDO RJE 'CHING SBYOR CING, ,RDO RJE SE GOL BRDAB BYA STE, ,SANGS RGYAS THAMS CAD BSDU BAR BYA, ,AOm STONG PA SHIN TU YOD MED RNAL 'BYOR MTHUS, ,NAM MKHA' NYID DU DAM TSIG NYE BAR GNAS, ,BDE GSHEGS BDE BAR GSHEGS PA 
BZHENGS SU GSOL, ,RDO RJE SEMS DPA' SKAL BZANG DPAL KHYOD BDAG ,DZA:H'Um BAm HO:, AE A'A RALLI BHA GA W'AN, MA H'A KA RU nI KA DRi SHYA HO:, ,SA MA YA HO:, ,SA MA YA STVAm, DZA:H'Um BAm HO:, TIshthA BADZRA HO:, ,SGYU 'PHRUL DGA' BA'I RDO RJE ROL PA'I TSOGS, ,GZHAN LA SNANG BA'I 

@310B
DKYIL 'KHOR RNAM PAR MDZES, ,TSANGS PA'I TSOGS RNAMS ZIL GYIS GNON MDZAD PA'I, ,RTOG PA DU MA'I SGRO 'DOGS GCOD PAR MDZAD, ,GNYIS MED YE SHES GNYIS CAN RNAM MTHA' YAS, ,SNANG STONG BDE CHEN MNYAM NYID DBYINGS LA ROL, ,KUN 'BYUNG YON TAN RTZOL MED 
LHUN GRUB SNANG, ,RGYAN GYI DKYIL 'KHOR RNAM BKOD RANG LAS BYUNG, ,MDZAD PA RGYA CHEN 'GOG MED LHUN GRUB PAS, ,TSOGS BCAS ROL PAS BYA BA KUN RDZOGS GNAS, ,SKU GSUNG THUGS MCHOG YON TAN PHRIN LAS RGYAN, ,DKYIL 'KHOR MDZES PA'I LHA LA PHYAG 'TSAL LO, ,AOm A'A:H'Um, 
AA TI PU HO, ,SARBA TA TH'A GA TA BANDHA NAm KA RO MI, AA LA LA HO, ,DPAL LDAN G-YON PA 'GYING BA'I THABS, ,G-YAS PA BA DAN GSUM PAR BYA, ,SRI ZHU BYAS SHING BTEG PA'I MCHOG ,BDAG NYID RDO RJE SEMS DPA' DPAL, ,'DZUM DANG BCAS PA'I MIG GIS BLTA, ,BSAM PA G-YOS PAS 
PHYAG 'TSAL LO, ,AOm BDE BAR GSHEGS SO BCOM LDAN 'DAS, ,RGYAL BA RGYA MTSO YE SHES KYIS, ,SRID PA'I RGYA MTSO MTHA' YAS KUN, ,KUN BZANG MCHOD SPRIN MCHOG TU ROL, ,AOm NA MA:SARBA TA TH'A GA TE BHYO, ,BI SHVA MU KHE BHYA, SARBA TADKHAm AUNG+GA TE SPA RA nA HI MAm GAG NA KHAm SV'A H'A, TSAD MED BZHI 
YI PHYAG RGYA YIS, ,MDUN GYI DKYIL 'KHOR MNYES PA DAG ,DAM TSIG DKYIL 'KHOR LA GZHUG CING, ,MNYES NAS DGES SHING BRTAN PAR MDZOD, ,RDO RJE SEMS DPA'I TING 'DZIN MCHOG ,PHYAG RGYA CHEN PO'I CHA LUGS LDAN, ,KHAMS GSUM KUN DU RGYAS BTAB CING, ,RIGS KYI 
DKYIL 'KHOR GSANG BA'I BDAG ,AOm BADZRA SATVA H'Um, MA H'A MU DRA STVAm, RDO RJE SEMS DPA' SKAL BZANG DPAL KHYOD BDAG ,BDAG CAG SGRUB LA RTOGS PAR MDZAD DU GSOL, ,RIGS MCHOG SANGS RGYAS THAMS CAD 'DUS PA YI, ,BYIN RLABS DBANG BSKUR CHO 'PHRUL BLA NA MED, ,AA 
LA LA LA HO, ,LJAGS KYI PADMO MTSAN BCAS DKYIL, ,'OD ZER SBYOR BA'I SNGAGS DANG BCAS, ,AOm NA MA:SARBBA STU TA SARBBA BUDDHE BHYA:H'Um PHAt, DPAL GRUB SPYAN GYI PHYAG RGYA NYID, ,DAM TSIG GNAS SU GZHAG PAR BYA, ,AOm BADZRA SATVA SA MA YA H'Um, SRIN LAG MTHE'U CHUNG YAN LAG 

@311A
*, ,DBUS, ,MTHE BONG LEGS GZHUG DAM PAR BCINGS, ,RDO RJE KHU TSUR SO SO YI, ,MDZUB MO LCAGS KYU LTA BUR BYA, ,AOm BADZRA SA TVA KARMA MU DRA H'Um, AOm PA NA PE NA PE NU SU RA TA TI PU PA RA MU SA MA YO GA SI TA A'A:H'Um, AOm A'A:H'Um, RAB TU DGA' BA'I 
BDAG LA PHYAG 'TSAL LO, ,DE BZHIN GSHEGS PA'I DAM TSIG DAM PA GRUB PAR MDZOD, ,DAM TSIG DAM PA GRUB PAR MDZAD DU GSOL, ,MCHOD PA CHEN PO THAMS CAD GRUB PAR MDZOD, ,MNYAM PA CHEN PO'I GNAS LA ROL DU GSOL, ,GYEN DU 'THOR DANG THUR DU 'BEBS, , 
MAR ME 'DEGS SOGS SO SO'I RGYA, ,GLING BU DANG NI PI WANG DANG, ,RGYUD MANGS RGYUD DRUG SIL SNYAN DAG ,DNGOS 'BYOR SPRUL PA GANG YANG RUNG, ,RIM BZHIN SNGAGS DANG SBYAR TE DBUL, ,AOm 'BYUNG BA LNGA LAS THAMS CAD 'BYUNG, ,RANG LAS MA BYUNG GANG YANG MED, ,GTZANG SME'I 
DRI RTOG KUN BRAL BA'I, ,BDUD RTZI BYANG CHUB SEMS CHEN POS, ,BDAG SOGS GNYIS SU MED PA'I PHYIR, ,MNYAM PA CHEN PO'I GNAS LA ROL, ,AOm NA MA SARBA PANYTZA AA MRI TA A'A:H'Um SV'A H'A, ,AOm SHIN TU BRGYAN PA'I RIGS DANG MTSAN LDAN MCHOG ,BKRA SHIS GLU DBYANGS GAR GYIS BSKYOD BYAS PA'I, , 
LHA MO RDUL SNYED PHYOGS BCUR SPRO BYAS NAS, ,BYANG SEMS BDE BA'I MCHOD PAS RNAM PAR ROL, ,AOm MA H'A SU KHA BO DHI TZITTA AA LA LA HO, ,AOm MNYAM NYID MI G-YO MNYAM NYID MCHOG GI CHOS NYID CAN, ,THUGS RJE'I BDAG NYID 'GRO BA'I SDUG BSNGAL SEL BAR MDZAD, ,YON TAN MTHA' YAS DNGOS GRUB THAMS 
CAD SBYIN MDZAD PA, ,DRI MED MI G-YO MNYAM MED PA YI CHOS MCHOG CAN, ,AOm YON TAN SHIN TU PHRA BA'I CHA LA'ANG TSAD MED DE, DPE NI NAM MKHA' DANG YANG BSKRUN DU YOD MA YIN, ,DNGOS GRUB MTHA' YAS MNYAM MED DPE DANG BRAL BA RNAMS, ,SEMS CAN KHAMS LA DNGOS GRUB MCHOG RNAMS NGES PAR 
STZOL; ,AOm RTAG TU DRI MA MED PA'I THUGS RJE SHUGS LAS BYUNG, ,SMON LAM GRUB PA 'GAG PA MED PA'I CHOS NYID CAN, ,'GRO BA'I DON BSGRUB RAL TU BRTZON PA MTHA' YAS LHUR MDZAD PA, ,THUGS RJE CHEN PO'I BDAG NYID RTAG TU RNAM PAR GNAS, ,AOm TSAD MED TSAD DANG BRAL BA SHIN TU RDZOGS PA YI, ,BDE BAR 

@311B
GSHEGS PA'I GO 'PHANG DAM PA BRNYES GYUR KYANG, ,KHAMS GSUM RNAMS LA DNGOS GRUB MCHOG STZOL MDZAD PA YI, ,THUGS RJE'I SPYOD PA MI G-YO 'GAG PAR YOD MI 'GYUR, ,AOm SHIN TU BZANG PO'I CHOS NYID MCHOG DANG LDAN, ,MCHOG SBYIN RNAMS KYI NANG NA GO 'PHANG MCHOG 
BRNYES PA, ,MGON PO DUS GSUM SGRIB PA MED PAR RAB MKHYEN CING, ,DAM TSIG MCHOG GSUM DNGOS GRUB DAM PA BDAG LA STZOL, ,DAM TSIG LA GNAS BRTUL ZHUGS MCHOG ,GSANG SNGAGS THEGS PA'I SPYOD PA NYID, ,RAB RDZOGS BYANG CHUB KUN DON BZHIN, ,'KHOR LO BLA MED 
RDZOGS GYUR CIG ,THUGS RJE CHE MNGA' THABS LDAN PES, ,RIGS KYI DNGOS PO BRTAN PAR MDZOD, ,BYA BA'I YE SHES MTHA' YAS MCHOG ,PHRIN LAS GNAS CHEN RDZOGS GYUR CIG ,RIGS KYI SEMS DPA' GSUM LDAN PA, ,PHYAG RGYA'I MTSAN MA YI GER BCAS, ,'OD 'PHRO GSAL 
BA RNAM GNYIS KYIS, ,THABS DANG SHES RAB RNAM GNYIS RGYUN, ,RIN CHEN THIG LE SNA TSOGS 'OD, ,RIGS KYI 'KHOR LO RDZOGS BYED PA'O, ,AOm MA H'A SU KHA BADZRA SATVA A'A:DZA:H'Um BAm HO:SU RA TA STVAm, YE SHES DKYIL 'KHOR BRTAN BYED PA'I, ,YAN LAG CHO GAS KUN BSDUS TE, ,RIN CHEN 'BAR BA'I 
GONG BU LA, ,MTSAN MA RNAM GSUM RIM BZHIN RDZOGS, ,PHYAG RGYA'I DKYIL 'KHOR SPRO BSDU KUN, ,MTSAN MA RNAM PA LNGA YI MTHAR, ,JI SRID YUL KUN BRTAN GNAS PA, ,DE NAS DMIGS PA MED PA'I MCHOG ,PHYAG RGYA'I GSANG GNAS DKYIL 'KHOR DU, ,YI GE MTSAN MA PHRA MO SKU, ,RIM BZHIN RDZOGS 
PAR LAS MDZAD CING, ,PHYAG RGYA BRTAN PA'I TING NGE 'DZIN, ,KHAMS GSUM YUL BCAS RNAM DAG PA'I, ,BYANG CHUB SEMS MCHOG BDE BA'I RGYUN, ,'KHOR LO BZHI GNAS RIM PA BZHIN, ,DGA' BA BZHIS BSKYOD NYI ZLA'I RGYA, ,GONG GI PHYAG RGYA'I TSOGS DANG BCAS, ,RAB TU CHAGS PA RNAM GROL SEMS, ,SKU GSUNG 
THUGS KYI SBYOR BA YIS, ,GNAS GSUM BDE BA ME MAR BZHIN, ,RNAM PAR SPRO ZHING BSDU BYA STE, ,'DOD PA'I YAN LAG RDZOGS PA YI, ,THIG LE MNYAM DANG MNYAM SBYOR BAS, ,DGA' BCAS BYANG CHUB SEMS GZHI BDAG ,'BYOR TSOGS YANG DAG SBYOR BA'I MTHUS, ,SKYE 'GAG CHOS KUN RNAM PAR SPANGS, ,RDO RJE SEMS DPA' 

@312A
*, ,DPAL SBYOR BA, ,JI LTA'I GZUGS DANG DBYIBS SU LDAN, ,BDE BA NYID KYI KUN GYI BDAG ,KUN GYI BDAG LA GZHUG PAR BYA, ,CHAGS PA MED CING MA CHAGS MED, ,DBU MAR YANG NI DMIGS SU MED, ,BUD MED KUN GYI SGYU SBYOR 'DI, ,GNYIS SU MED PA'I THEG PA MCHOG ,THUN MTSAMS SBYOR BA'I PHYAG RGYA YIS, , 
RIGS KYI DAM TSIG SNGAGS GSAL ZHING, ,BZLAS BRJOD LA SOGS GRANGS KYIS 'JUG ,YE SHES RDZOGS PA'I 'KHOR LO NYID, ,DAM TSIG YUL KUN MNYAM SBYOR ZHING, ,RIM DANG CIG CAR YAN LAG GIS, ,MTSAN BCAS MTSAN MA MED GNAS DAG ,RAB TU BRTAN PAS GNYIS MED RDZOGS, , 
MANG DU BSAGS PA'I RDZAS RNAMS KUN, ,DAG PA'I SNOD RNAMS BKANG BYAS TE, ,NYE BAR BSGYUR BA'I BYIN RLABS KYIS, ,GNYIS MED BDUD RTZI CHEN POR BSGRUB, ,BSNYEN PA RAB GSAL RDZOGS PA LAS, ,NYE BAR BSNYEN PA'I BYIN RLABS RGYAS, ,BSGRUB PA BDAG GZHAN 'BRAS BU NYID, 
YANG DAG BRTAN 'GYUR DGA' CHEN PO, ,'JIG RTEN MGRON TSOGS MA LUS PA, ,RANG GI SNGAGS DANG PHYAG RGYAS DGUG ,GTOR MA'I RDZAS RNAMS BSAGS PA DANG, ,DUS GCIG THUGS KYI MES BSREGS SHING, ,GSUNG GI BDUD RTZI DAG PAR MDZAD, ,SKU YI BYIN RLABS YE SHES LNGA, ,NYE BAR BKOD PA'I SBYIN 
RNAMS KYIS, ,THAMS CAD DKYIL 'KHOR BRTAN PA'I TSOGS, ,THABS KYI DKYIL 'KHOR MNYAM SBYOR ZHING, ,SHES RAB YUM BCAS ROL PA NYID, ,DE DAG SNGAGS DANG PHYAG RGYA YIS, ,DBANG BSKUR BYIN RLABS RDZOGS PAR MCHOD, ,SPYOD LAM KUN DU MA NYAMS BLOS, ,PHYAG RGYA'I DKYIL 
'KHOR BRTAN BYAS TE, ,THABS DANG SHES RAB GAR SOGS KYIS, ,ROL PA'I 'PHRO 'DU RGYUN BZHIN GNAS, ,NGES PA'I GSANG MCHOG PHYAG RGYA'I TSOGS, ,NYER GSAL BSHAD PA'I TSUL DAG GIS, ,DON KUN SKU GSUNG THUGS KYI TSUL, ,RAB SBYANGS BRTAN PAS RDZOGS PA NYID, ,MI SHES DRI MA KUN SEL CING, ,YANG 
DAG YE SHES GNAS GSAL BYED, ,RIGS MCHOG 'KHOR LO RDZOGS PA YI, ,SGRUB PA'I THABS 'DI RGYAS PAR SHOG , ,DPAL RDO RJE SEMS DPA' RJES SU DRAN PA'I CHO GA ZHES BYA BA, ,SLOB DPON CHEN PO THU PO R'A DZA HA TI SA MDZAD PA RDZOGS SO,, ,, 

