@232A
#, ,RGYA GAR SKAD DU, MA H'A M'A Y'A S'A DHA NAm MAndALA BI DHI, BOD SKAD DU, SGYU 'PHRUL CHEN MO'I SGRUB PA'I THABS KYI DKYIL 'KHOR GYI CHO GA ,DPAL RDO RJE MKHA' 'GRO LA PHYAG 'TSAL LO, ,'PHAGS PA SPYAN RAS 

@232B
GZIGS DBANG PHYUG LA PHYAG 'TSAL LO, ,'JIG DUS CHU 'DZIN MDOG CAN BRGYAD PHYED ZHAL, ,PHYAG BZHI ZHABS GNYIS BDUD KYI SNYING GAR MNAN, ,RANG RIG 'OD KYIS 'KHRIL CING BDE GANG BA'I, ,BDE GSHEGS KUN GTZO RDO RJE 'DZIN PAR 'DUD, ,SKYE BO RTOG PA'I DBA' 
RLABS G-YENGS PA YIS, ,GZHUNG MANG BLTA BAR MI NUS RNAMS KYI PHYIR, ,LUNG DANG MAN NGAG RIGS PAS GZHUNG BKOD DE, ,MDOR BSDUS DRAN PA TZAM ZHIG BRI BAR BYA, ,DE LA RE ZHIG DANG PO SLOB MA DBANG BSKUR BA'I SNOD DANG SKAL BAR LDAN PA NI, ,DE YANG, 'JAM ZHING 
SNYAN SMRA SNYING RJER LDAN, ,DGE BA'I LAS LA MNGON PAR BRTZON, ,THEG PA CHE LA LHAG PAR DAD, ,RGYUN DU BLA MA LA GUS SHING, ,SBYIN DANG GTONG LA MNGON DGA' BA, ,SLOB MA DE NI YONGS SU GZUNG, ,DE BAS NA MTSAN NYID DE LTA BU DANG LDAN PA'I SLOB MAS DBANG NOD PA'I 'OS SU GYUR 
PA'I BLA MA LA GSOL BA GDAB PAR BYA STE, DE YANG, BRTAN ZHING DUL LA BLO GROS LDAN, ,BZOD LDAN DRANG ZHING G-YO SGYU MED, ,GSANG SNGAGS RGYUD KYI SBYOR BA MKHAS, ,DES NI DKYIL 'KHOR BRI BAR BYA, ,DE BAS NA DE LTA BU'I MTSAN NYID DANG LDAN PA'I SLOB DPON LA LAN GNYIS LAN 
GSUM GYI BAR DU GSOL BA GDAB PAR BYA'O, ,DE NAS SLOB DPON GYIS, GAL TE KHYOD KYIS DKYIL 'KHOR GYI RDZAS DANG, YO BYAD 'DI DANG 'DI LA SOGS PA 'BYOR RAM MI 'BYOR ZHES DRI BAR BYA'O, ,DE NAS DE DAG 'BYOR PAR KHAS LEN NA DE'I TSE GNAD BA BYIN LA SLOB MA BLANG ZHING BSRUNG BAR 
BYA STE, SLOB MA'I RKANG MTHIL DU YAm LAS RLUNG GI DKYIL 'KHOR, GSANG BAR RAm LAS ME'I DKYIL 'KHOR, SNYING GAR LAS DANG NYON MONGS PA'I SDIG PA'I NGO BO PAm MAm KAm NAG PO GCIG BSAMS LA, DE NAS RLUNG GIS ME SBAR BAS SNYING GA'I KAm BSREGS TE, LAS DANG NYON MONGS PA'I 
SDIG PA MI DGE BA THAMS CAD SBYANGS PAR BSAMS NAS, SLOB MA'I GNAS GSUM DU 'BRU GSUM BKOD LA 'KHOR LO CAN GYI SNGAGS NYI SHU RTZA GCIG LA SOGS PA BZLAS TE BSRUNG BAR BYA'O, ,DE NAS SLOB DPON GYIS BSNYEN PA LA 'JUG STE, MAndALA DANG, MCHOD PA DANG, 

@233A
*, ,GTOR MA LA SOGS PA BSHAMS TE, YE SHES KYI DKYIL 'KHOR NAM MKHA' LA BLTAS LA MCHOD PA LA SOGS PA BYA, DE NAS LHA'I TING NGE 'DZIN DANG LDAN PAS BZLAS PA BYA STE, 'KHOR LO CAN GYI 'BUM PHRAG GCIG BZLAS LA, ,LHA MO RNAMS KYI NI KHRI 
PHRAG RE BZLAS SO, ,DE NAS YANG MCHOD PA LA SOGS PA BYAS TE, GROGS PO BZANG PO DAG DANG BCAS PAS BRTAG CING SBYANG BAR BYA STE, DE YANG, GTZUG LAG KHANG DANG TSONG DUS DANG, ,LDUM RA GRONG NGAM GRONG KHYER GYI, ,SHAR DANG BYANG GI SA YI CHAR, ,MNYAM PAR 
GZHAG CING GZUNG BAR BYA, ,DE BAS NA DE DAG TU BRTAG PA'AM, YANG NA DUR KHROD DANG, NAGS TSAL LA SOGS PA GANG DANG GANG DU YID DU 'ONG BA'I GNAS DER SBYAR BAR BYA'O, ,DE LA GNYIS TE, PHYI'I SA SBYANG BA DANG, NANG GI SA SBYANG BA'O, ,PHYI'I SBYANG PA LA YANG GNYIS TE, 
LAS KYI BYA BAS SBYANG BA DANG, ZHI BA'I THAB KHUNG DU MI RUS KYI PHYE MA LA SOGS PA'I SBYIN SREG BYAS LA NYE BAR ZHI BAR BYA'O, ,DE LA BYA BAS SBYANG BA NI, DE YANG, PUS NUB TZAM DU BRKOS NAS NI, ,SA DE NYID KYIS DGANG BAR BYA, ,GAL TE LHAG PAR GYUR NA NI, ,DNGOS GRUB YOD 
PAR STON PA YIN, ,DE BAS NA PUS NUB TZAM DU BRKOS LA, SA'I SKYON RNAMS BSAL NAS DE NYID KYIS LEGS PAR BKANG STE GZHUNG DANG MTHUN PAR BYA'O, ,DE NAS NI CHU'I LTAS BRTAG PAR BYA STE, DE YANG, MTHO GANG ZLUM PO BRKOS NAS NI, ,BA CHUS BYUG LA CHU YIS 
DGANG, ,MA YENGS SEMS KYIS SHAR PHYIN LA, ,SLAR LOG PAS NI BRTAG PAR BYA, ,DE BAS NA CHU'I LTAS RAB 'BRING GSUM DU BLTAS LA, DE NAS DRI ZHIM PO DANG BCAS PA'I SAS KHUNG BU LEGS PAR BKANG NAS RIN PO CHE LNGA DANG, 'BRU SNA LNGA SA'I NANG DU BCUG LA 
LEGS PAR BCUG PA'I RDZAS LNGAS BYUG CING, NYE 'KHOR DU ME TOG SIL MA BKRAM PA DANG, PHYOGS MTSAMS SU BA DAN DANG, GDUGS DANG RGYAL MTSAN LA SOGS PA BTZUGS LA, LAS THAMS CAD PA'I SNGAGS BZLAS PA'I CHUS GTOR BA NI BYA BAS SPYAD BA'O, ,NANG GI 

@233B
SBYANG PA NI, NANG LA GZHOL BA'I SEMS KYIS CHOS NYID KYI SNGAGS BZLAS TE STONG NYID DU BSGOMS LA, DE'I NGANG LAS YI GE H'Um LAS RDO RJE'I SA GZHIR BSGOMS NAS, AOm ME DI N'I BADZR'I BHA WA BADZRA BANDHA H'Um, ZHES PAS BYIN GYIS BRLAB PO, ,DE NAS SA BLANG STE, MCHOD PA BSHAMS LA, 
SA'I DBUS SU LHA'I TING NGE 'DZIN LA GNAS PAS SNYING RJE CHEN PO DMIGS TE, LAG PA SA LA BRDABS PAS SA GAS PA'I SER GA NAS SA'I LHA MO SKU MDOG SER PO ZHI BA'I RANG BZHIN CAN PHYAG GNYIS KYIS BUM PA 'DZIN PA CIG BYUNG BAR BSAM, MCHOD PA DANG GTOR MA PHUL TE, 
DPAL LDAN RDO RJE HE RU KAS, ,MCHOD CING SNA TSOGS RIN CHEN 'DZIN, ,LHA MO KHYOD NI DBANG DU GYUR, ,SA 'DIR DKYIL 'KHOR BRI BAR BYA, ,ZHES PAS SA BLANGS LA DE NAS GSOL BA BTAB STE, SKYOB PA SANGS RGYAS THAMS CAD KYI, ,SPYOD PA'I TSUL DANG KHYAD PAR GYI, ,SA DANG PHA ROL PHYIN 
PA LA, ,LHA MO KHYOD NI DPANG DU GYUR, ,SH'AKYA SENG GE SKYOB PA YIS, ,JI LTAR BDUD KYI STOBS BCOM PA, ,DE BZHIN BDAG GIS BDUD LAS NI, ,RGYAL BAR BYAS TE DKYIL 'KHOR BRI, ,ZHES BRJOD LA DE NYID DU THIM PAR BSAM MO, ,SA GZUNG BA NI, SLOB DPON SA'I DBUS SU 'DUG 
STE; ME TOG PHRENG BA DANG, COD PAN LA SOGS PAS BRGYAN NAS, RDO RJE DRIL BU BZUNG STE, DPAL HE RU KA'I TING NGE 'DZIN LA GNAS PAS SLOB MA BZHI YANG RGYAN CHAS DANG RDO RJE DRIL BU 'DZIN PAS RDO RJE MKHA' 'GRO LA SOGS PA'I LHA MO BZHIR BSGOMS LA PHYOGS BZHI NAS GSOL BA GDAB STE, 
DE BZHIN GSHEGS PA KUN ZHI BA, ,DE BZHIN GSHEGS PA KUN GYI GNAS, ,RDO RJE 'DZIN PA LAS BYUNG BA'I, ,DKYIL 'KHOR GTZO BOS BSHAD DU GSOL, ,MTSAN NYID THAMS CAD YANG DAG RDZOGS, ,MTSAN MIN THAMS CAD YANG DAG SPANGS, ,KUN DU BZANG PO SKU YI MCHOG ,DKYIL 'KHOR 
DAM PA BSHAD DU GSOL, ,ZHI BA'I CHOS MCHOG LAS BYUNG BA'I, ,YE SHES SBYONG BA RNAM SBYONG BA, ,KUN DU BZANG PO GSUNG GI MCHOG ,DKYIL 'KHOR DAM BA BSHAD DU GSOL, ,SEMS CAN KUN GYI SEMS CHEN PO, ,RANG BZHIN DAG PA DRI MA MED, ,KUN DU BZANG PO THUGS KYI MCHOG ,DKYIL 

@234A
*, ,'KHOR SNYING PO BSHAD DU GSOL, ,DE NAS BDAG LHA'I NGA RGYAL BSGYINGS PA DANG BCAS PAR MIG G-YAS PAR AA LAS ZLA BA MIG G-YON PAR tA LAS NYI MA BSAMS TE, RKANG MTHIL DU H'Um LAS SNA TSOGS RDO RJE GDENGS PA BSGOMS LA, DBANG LDAN DU SONG LA RDO RJE GSOR TE, H'Um RING 
PO BRJOD LA, DENG SLOB DPON NGAS SA PHYOGS 'DIR SLOB MA'I DON DU LAS 'DI RTZOM GYIS, 'DI NA GNAS PA'I LHA DANG, KLU DANG, GNOD SBYIN DANG, DRI ZA DANG, 'BYUNG PO DANG, SHA ZA DANG, SRIN PO LA SOGS PA GANG DAG GNAS PA'I SA BDAG RNAMS MYUR DU DENG SHIG ,'DI LTAR DPAL HE 
RU KA'I BKA' THOS NAS MYUR BA NYID DU SONG SHIG ,GANG DAG MI 'GRO BA DE DAG LA NGA'I RDO RJE DANG, KHA tV'Am GA 'DIS MGO BO TSAL PA BRGYAR DGAS PAR BYA'O ZHES LAN GSUM BRJOD NAS, DE NAS YANG RDO RJE GSOR NAS, H'Um LUS NGAG SEMS DANG LDAN PA YI, ,BGEGS KYI TSOGS KUN NGA LA NYON 
NGA NI DPAL LDAN SNYING RJE'I STOBS, ,SRUNG BA'I 'KHOR LO RAB SBYOR BAS, ,RDO RJE 'BAR BA'I KHA tV'Am GAS, ,SKU GSUNG LAS BYUNG DAGS PAR BYA, ,GAL TE DAM TSIG LAS 'DAS NA, ,ZHIG 'GYUR 'DI LA THE TSOM MED, ,CES BRJOD LA G-YAS BRKYANG DANG, G-YON BRKYANG LA SOGS PA'I RDO RJE 'GROS 
KYIS KUN DU BSKOR ZHING BCAGS LA, ,SENG LDENG GI PHUR PA SOR BRGYAD PA LA TZANDAN DMAR POS BSKUS TE, ME TOG DMAR PO BTAGS PA DGU DBUS DANG, PHYOGS MTSAMS DGUR BTAB LA LHA LA PHYAG BYA'O, ,SA BSRUNG BA NI DKYIL 'KHOR GYI SA'I DBUS SU GNAS PA BGEGS NYE BAR ZHI BAR 
BYA BA'I PHYIR RA BA DANG, DRA BA DANG SA GZHI LA SOGS PA SRUNG BA'I 'KHOR LO BSGOMS LA, SNYING GNAS KHRO BO BGEGS MTHAR BYED STOD KHRO BO LA SMAD PHUR BU'I DBYIBS CAN PHYUNG STE, AOm GHA GHA ,GH'A TA YA, GH'A TA YA, SARBBA DU shN'ANA PHAt, K'I LA YA, K'I LA YA, SARBA P'A PAm PHAt, H'Um H'Um BADZRA K'I LA 
YA; BADZRA DHA ROD A'ADZNY'A P'A YA TI, SARBA BIGHN'AN, K'A YA WAKA TZITTA, BADZRA K'I LA YA H'Um H'Um PHAt, CES PAS BGEGS RNAMS LA PHUR BUS BTAB STE, AOm RAKshA RAKshA ZHES PA DANG, 'BRU GSUM BZLAS PAS BSRUNG NGO, ,DE NAS LHA STA GON LA GNAS PA NI, BDUD RTZI LNGA DANG BCAS PA'I DRI ZHIM PO'I CHUS 

@234B
DBUS SU SOR BCU PA GRU BZHIR BYUGS LA, PHYOGS BZHIR LHA MO RNAMS KYI GNAS SU SOR DRUG PA ZLUM PO BYAS TE, SO SOR ME TOG RE RE BZHAG STE, SNYING GA'I SA BON GYIS YE SHES KYI 'KHOR LO NAM MKHA' LA BKUG LA MCHOD PA'I KHYAD PAR KUN GYIS MCHOD NAS DE'I RJES LA BSTOD PA BYA STE, 
MCHE BA GTZIGS SHING 'JIGS PA CHE, SNGAGS KYI ME TOG PHRENG BAS BRGYAN, ,SHA CHEN RTAG TU GSOL MDZAD PA'I, ,HE RU KA LA BDAG PHYAG 'TSAL, ,RNAM PAR SNANG MDZAD RAB TU DAG ,RDO RJE ZHI BA DGA' BA CHE, ,RANG BZHIN GYIS NI 'OD GSAL MCHOG ,SANGS RGYAS MKHA' 'GRO PHYAG 'CHAL BSTOD,, 
MI BSKYOD PA NI YE SHES CHE, ,RDO RJE DBYINGS NI MKHA' CHEN PO, ,RDO RJE MCHOG GSUM DKYIL 'KHOR GSUM, ,RDO RJE MKHA' 'GRO PHYAG 'TSAL BSTOD, ,RIN CHEN RGYAL PO RAB TU ZAB, ,RDO RJE NAM MKHA' DRI MA MED, ,DNGOS NYID DAG PAS GOS PA MED, ,RIN CHEN MKHA' 'GRO PHYAG 'TSAL 
BSTOD, ,RDO RJE DPAG MED RGYAL PO CHE, ,MI RTOG NAM MKHA' RDO RJE 'DZIN, ,'DOD CHAGS PHA ROL PHYIN PA BRNYES, ,PADMA MKHA' 'GRO PHYAG 'TSAL BSTOD, ,RDO RJE DAG PA GDON MI ZA, ,BSAM PA THAMS CAD RAB RDZOGS BYED, ,SANGS RGYAS NGO BO NYID LAS BYUNG, ,SNA TSOGS MKHA' 
'GRO PHYAG 'TSAL BSTOD, ,CES BSTOD LA, DE NAS BSKOR BA BYA LA BDUD RTZI LNGA DANG LDAN PA'I BDUG SBOS LAG TU THOGS TE, PUS MO G-YAS BA'I LHA NGA SA LA BTZUGS TE 'DI SKAD GSOL BA GDAB BO, ,HE RU KA DPAL DPA' BO'I MCHOG ,RIG PA'I RGYAL PO PHYAG 'TSAL 'DUD,, 
KHYED RNAMS LA NI MCHOD PA DANG, ,SLOB MA RNAMS LA BRTZE BYA'I PHYIR, ,MGON PO THUGS RJE'I BDAG NYID KYIS, ,DKYIL 'KHOR SANG NI BSGRUB PAR 'TSAL, ,BCOM LDAN BDAG NI GUS PA LA, ,DE BAS GNANG BA MDZAD PAR 'OS, ,GRO BA'I 'KHOR LO'I DON MDZAD PA'I, ,SANGS 
RGYAS MGON PO BRTZER LDAN PA'I, ,BYANG CHUB SEMS DPA' DGRA BCOM DANG, ,SNGAGS KYI LHA GZHAN GANG LAGS DANG, ,'JIG RTEN SKYONG BA'I LHA RNAMS DANG, ,GANG YANG 'BYUNG PO MTHU CHEN DANG, ,GANG DAG RDO RJE'I SPYAN MNGA' BA, ,SEMS CAN BSTAN LA MNGON DGA' RNAMS, ,BDAG LA 

@235A
*, ,DGONGS PAR MDZAD DU GSOL, ,RDO RJE CHE GE MO BDAG GIS, ,HE RU KA 'BYUNG DKYIL 'KHOR MCHOG ,YO BYAD CI 'BYOR BDAG GIS, ,'GRO BA DAG CING BDAG BSGRUBS NA, ,BDAG DANG SLOB MAR BCAS PA LA, ,THUGS RJES THUGS DPAG MDZAD NAS KYANG, , 
DKYIL 'KHOR BAR BCAS THAMS CAD KYIS, ,BYIN GYIS BRLAB PAR MDZAD DU GSOL, ,ZHES LAN GSUM DU GSOL BA BTAB PA NI LHA STA GON LA GNAS PA'O, ,DE NAS LAS KYI BUM PA STA GO NA LA GNAS PA NI, ,BUM PA MTSAN NYID DANG LDAN PA GCIG LA DRI ZHIM POS BYUG STE, LAS THAMS 
CAD PA'I MTSAN MA BRIS LA DE NYID KYI GSANG SNGAGS BZLAS PA'I YUNGS KAR GYIS BRDEG CING GU GUL GYIS BDUGS LA, DER CHU DANG, 'BRU DANG, RIN PO CHE RNAMS STZAL TE, KHA RGYAN DANG MGUL CHINGS DANG PHRENG BA LA SOGS PAS BRGYAN LA DE NAS STONG PA NYID DU BSGOM, DE'I NGANG 
LAS PAm LAS PADMA, DER BAm LAS BUM PA DE'I NANG DU PADMA LA GNAS PA'I KHRO BO BSKYED LA, SNYING GA'I SA BON LAS YE SHES KYI KHRO BO BKUG STE, BSTIM LA MCHOD PA DANG, GTOR MA GTOD LA KHA RGYAN GYI STENG DU RDO RJE BZHAG LA, LAS THAMS CAD PA'I SNGAGS 
'BRU GSUM DANG SPEL BA BZLAS LA, BCOM LDAN 'DAS RIG PA'I RGYAL POS BDAG CAG GI LAS 'DI MA GRUB PA'I BAR DU BGEGS THAMS CAD BZLOG CIG CES BRJOD LA SGO PHYOGS SU BZHAG GO, ,DE NAS SLOB MA STA GON LA GNAS PA NI, SNGAR BSTAN PA LTAR SHIN TU BRTAGS 
PA'I SLOB MA KHRUS BYAS LA, GOS SAR PA BGOS NAS MAndALA BYAS TE, LAG NA ME TOG DANG BCAS PAS DKYIL 'KHOR GYI DRUNG DU BZHAG STE BUS MO BTZUGS TE THAL MO SBYAR NAS GNAS PA LA, SLOB DPON GYIS 'DI SKAD BRJOD DE, SNGAGS KYI DNGOS GRUB DON GNYER GANG, , 
DKYIL 'KHOR 'DIR NI GZHUG PAR BYA, ,BSOD NAMS 'DOD PAS DE LAS GZHAN, ,GANG DGA' 'JIG RTEN PHA ROL GNYER, ,DAD PA CHEN POR LDAN PA DAG ,'JIG RTEN PHA ROL LA DMIGS NAS, ,BLO LDAN DKYIL 'KHOR GZHUG BYA STE, 'DI YIS 'BRAS BU GNYER MI BYA, ,GAL 

@235B
TE 'DI 'BRAS DON GNYER NA, ,'JIG RTEN PHA ROL 'GRUB ME 'GYUR, ,'JIG RTEN PHA ROL LA DMIGS NA, ,'BAD PA MED PAR 'DI 'BRAS 'GRUB, ,CES BSGRAGS LA, DE NAS SLOB MAS 'DI SKAD CES GSOL BA GDAB STE, SANGS RGYAS MKHA' 'GROS YONGS 'KHYUD 
PA'I, ,DPA' CHEN KHYED BDAG STON PA STE, ,SLOB DPON CHEN PO DGONGS SU GSOL, ,BYANG CHUB CHEN PO'I TSUL BSTAN PA, ,MGON PO CHEN PO BDAG 'TSAL LO, ,DAM TSIG 'DI NYID BDAG LA STZOL, ,BDAG LA BYANG CHUB SEMS KYANG STZOL, ,SANGS RGYAS CHOS DANG DGE 
'DUN TE, ,SKYABS GSUM DAG KYANG BDAG LA STZOL, ,THAR BA CHEN PO'I GRONG MCHOG TU, ,MGON POS BDAG NI GZHUG TU GSOL, ,DE NAS SLOB DPON GYIS SLOB MA LA 'DI SKAD CES BRJOD DO, ,BU TSUR SHOG CIG THEG CHEN PO'I, ,SNOD NI TSUL CHEN KHYOD YIN PAS, , 
SNGAGS KYI SPYOD TSUL CHO GA RNAMS, ,KHYOD LA YANG DAG BSTAN PAR BYA, ,SKU GSUNG THUGS KYI RDO RJE CHE, ,DUS GSUM 'BYUNG BA'I SANGS RGYAS RNAMS, ,'GRO LA PHAN PHYIR BZHUGS PA KUN, ,DE DAG GIS NI GSANG SNGAGS KYI, ,CHOG BZANG PO 'DI'I SGO NAS, ,DPA' BOS BYANG CHUB 
SHING DRUNG DU, ,THAMS CAD MKHYEN PA TSAD MED BRNYES, ,SH'AKYA SENG SOGS MCHOG GIS KYANG, ,GSANG SNGAGS SBYOR BA MNYAM MED PA, ,DRAG PO CHEN PO BDUD KYI SDE, ,DPUNG CHEN DAG KYANG DES BCOM NAS, ,'JIG RTEN MTHUN PAR GSHEGS NAS SU, ,'KHOR LO BSKOR NAS MYA NGAN 
'DAS, ,DE BAS KUN MKHYEN THOB BYA'I PHYIR, ,BU YIS BLO GROS 'DI GYIS SHIG ,CES BRJOD LA DE NAS SLOB MAS SEMS BSKYED CING SDOM PA BZUNG STE, DKON MCHOG GSUM LA BDAG SKYABS MCHIG, ,SDIG PA THAMS CAD SO SOR BSHAGS, ,'GRO BA'I DGE LA RJES YI RANG, ,SANGS 
RGYAS BYANG CHUB YID KYIS GZUNG, ,DE NAS RTZA BA'I SNGAGS KYIS BSRUNGS NAS, SPYI BO DANG, MGRIN PA DANG, SNYING GA RNAMS SU, AOm A'A:H'Um, ZHES PAS BYIN GYIS BRLABS LA, DE NAS KHU TSUR G-YAS PAS RDO RJE BZUNG STE, LANGS NAS TZANDAN GYI CHU DANG BCAS BAS SPYI BO LA SOGS PA'I GNAS 

@236A
*, ,GSUM DU YI GE 'BRU GSUM GYIS BRJOD CING NYE REG BYA'O, ,DE NAS SNGAGS DANG BCAS PAS SPYI BOR ME TOG DANG, MDUN DU SBOS, MIG SNGAR MAR ME, LHA BSHOS PHYAG TU, DRIL BU SNYAN LA, DE NAS SO SHING AA SHVATTHA LA SOGS PA LAS BYUNG BA GAS CHAG MED CING 
DRANG PO SOR BCU GNYIS PA'I TSAD LA RTZE MO'I PHYOGS SU ME TOG DANG BCAS PA LA RTZA BA'I SNGAGS MNGON PAR BZLAS TE BYIN LA RTZE MO ME TOG DANG BCAS PA 'CHOS TE, BA LANG GI KO BA TZAM GYIS MAndALA BYUG STE, KHA SHAR TU BLTAS LA DRANG POR DOR RO, ,RTZE MO'I PHYOGS GANG DU BSTAN PA LA LAS 
DANG DNGOS GRUB KYI LTAS BRTAG PAR BYA'O, ,DE NAS DRI'I CHU LA, AOm HR'I:BI SHUDDHA:SARBBA DHA RM'A:P'A PHAm NI SHTZA SYA SAm SHO DHA YA SARBA BI KAL B'AN AA BA NA YA H'Um, ZHES PAS MNGON PAR BSNGAGS LA LAN GSUM DU BLUD DO, ,DE NAS YI GE DH'I:BZLAS PA'I KU SHA SNGAS SU BYIN LA HA BZLAS PA NI, STAN DU SBYIN NO, , 
DE NAS YANG H'Um BZLAS PA'I SKUD PA MDUD PA GSUM DANG LDAN BA DPUNG PAR GDAGS SO, ,DE NAS SPRO BA BSKYED CING CHOS BSHAD DE, 'JIG RTEN DU NI KUN MKHYEN DAG ,AU DUMB'A RA'I ME TOG BZHIN, ,BRGYA LAM NA NI RES 'GA' ZHIG ,'BYUNG 'GYUR YANG NI MI 'BYUNG SRID, ,GSANG SNGAGS 
SPYOD PA'I TSUL 'BYUNG BA, ,DE BAS KYANG NI DKON PA STE, ,GANG GIS SEMS CAN MNYAM MED DON, ,BLA MED BYED PAR NUS PA YIN, ,BSKAL PA BYE BA DU MA RU, ,SNGON DU SDIG PA BYAS PA GANG, ,DKYIL 'KHOR 'DI 'DRA MTHONG MA THAG ,DE DAG ZAD PAR 'GYUR YIN NA, ,GRAGS PA MTHA' 
YAS SNGAGS SPYOD PA'I, ,TSUL GNAS PA LA SMOS CI DGOS, ,SKYOB PA'I GSANG SNGAGS BZLAS NA NI, ,GO 'PHANG BLA NA MED PAR 'GYUR, ,GANG GIS SPYOD PA MCHOG 'DI LA, ,BLO GROS SHIN TU DRI MED NA, ,SDUG BSNGAL THAMS CAD 'BYUNG BA YI, ,NGAN 'GRO DE YIS GCOD PAR 'GYUR,, 
BDAG NYID CHEN PO KHYED RNAMS KYIS, ,RNYED PA MNYAM MED DE RING RNYED, ,GANG PHYIR RGYAL BA SRAS BCAS PA'I, ,BDAG NYID CHEN PO THAMS CAD KYIS, ,BSTAN PA 'DI LA KHYED RNAMS KUN, ,YONGS SU BZUNG STE SKYE BZHIN PA, ,DE PHYIR KHYED RNAMS THEG CHEN GYI, ,LEGS PA NYID DU 'GRO BAR 

@236B
'GYUR, ,THEG PA CHEN PO CHER 'BYUNG BA'I, ,LAM MCHOG 'DI NI DPAL DANG LDAN, ,KHYED RNAMS DER NI DONG BAS NA, ,RANG BYUNG SKAL BA CHEN PO LA, ,'JIG RTEN THAMS CAD MKHYEN PA YI, ,DE BZHIN GSHEGS PA NYID DU 'GYUR, ,ZHES BRJOD LA, DE'I RJES LA SLOB MA RTZA BA'I SNGAGS 
KYIS BSRUNGS LA THAL MO SBYAR NAS 'DI SKAD BRJOD DE SNGOM PA 'DZIN DU GZHUG GO, ,MI LDOG 'KHOR LO'I DBANG BSKUR BA, ,MGON POS BDAG LA STZAL NAS KYANG, ,'KHOR LO LHA YI DE NYID DANG, ,SLOB DPON PHRIN LAS YONGS SU GSUNGS, ,SANGS RGYAS KUN GYI DAM TSIG DANG, ,GSANG 
BA'I SDOM PA BLA MED PA BSRUNGS, ,ZHES ZHUS LA SDOM PA DPOG GO, ,DE NAS RMI LAM DU CI MTHONG BA NGA LA SMROS SHIG CES BSGO LA, ,RANG RANG GI LHA LA LHAG PAR MOS PAS NYAL LA RMI LAM BRTAG GO, ,DE NAS SLOB DPON GYIS NANG DU ZHUGS TE SLOB MA BSRUNG BA'I PHYIR 'KHOR LO CAN GYI SNGAGS BZLAS 
SHING GTOR MA GTONG NGO, ,NANG PAR SLOB MA BOS LA RMI LAM DRIS LA MI DGE BA'I LTAS MTHONG NA RTZA BA'I SNGAGS BZLAS PAS BSRUNG NGO, ,SLOB MA STA GON LA GNAS PA'O, ,DE NAS DKYIL 'KHOR BRI ZHING THIG GA GDAB PAR BYA STE, DE YANG, RAS BAL LA SOGS LEGS BKAL BA'I, ,GSAR ZHING 
SBOM PHRA 'JUR MDUD MED, ,DKYIL 'KHOR NYIS 'GYUR TSAD KYIS NI, ,MKHAS PAS DKYIL 'KHOR THIG GDAB BYA, ,DE BAS NA LAS THAMS CAD PA'I SKUD PAS DKYIL 'KHOR JI LTA BA BZHIN DU THIG GDAB STE, DE YANG, DANG POR TSANGS THIG GNYIS BTAB NAS, ,DE 'OG MTSAMS KYI THIG 
GNYIS BRI, ,DE NAS DKYIL 'KHOR TSAD DANG NI, ,MTHUN PA GRU BZHIR GDAB PAR BYA, ,PHYOGS DANG MTSAMS KYI THIG GI BAR, ,MNYAM POR CHA MNYAM GDAB PAR BYA, ,DE NAS SLOB DPON DBUS 'DUG LA, ,DBUS SU PHUR BUS BTAB NAS NI, ,THIG SKUD GNYIS BLTAB PHUR LA GDAB, ,DE 'OG 
SNYING PO'I PHO BRANG NI, ,JI TZAM RIGS PA'I ZLUM POR BSKOR, ,DE NAS DBANG LDAN PHYOGS NAS NI, ,SLOB MAS RIM PA GNYIS SU BSKOR, ,RDO RJE RA BA ME RIR BCAS, ,ZLUM PO GNYIS SU BSKOR BYAS PAS, ,DBUS SU SNA TSOGS PAD 'DAB BRGYAD, ,RDO RJE PHRENG DANG BCAS PAR 'GYUR, ,DE NAS YE SHES 

@237A
*, ,LNGA'I RANG BZHIN GYI TSON LNGA'I KHA DOG SKUD PA SNOD SO SOR BZHAG LA, ,BDAG NYID DPAL HE RU KA'I TING NGE 'DZIN LA GNAS PAS MIG GNYIS SU tA DANG MA LAS NYI MA DANG ZLA BA BSAMS LA 'BAR BA'I BLTA BAS, ,DE BZHIN GSHEGS PA THAMS CAD NAM MKHA' LA BKUG STE 
DER DGUG PA DANG, GZHUG PA DANG BCING BA DANG DBANG DU BYAS NAS BDUD RTZI LNGAS GTOR RO, ,DE YANG, RAB BYUNG MYUR DU BSKUL BA'I MIG ,MIG GI RDZI MA 'GUGS BYED PA, ,'BAR BA'I LTA BA ZHES BYA STE, 'GRO BA THAMS CAD DGUG PAR BYED, ,CES GSUNGS SO, ,DE NAS AOm 
AA BHA GA W'AN SHA SHVA SVA TE SU TAm PRA YATZTSA SVA TZAKRA S'U TRA N'A YA H'Um ZHES BRJOD PAS NAM MKHA' LA BZHUGS PA'I DKYIL 'KHOR LAS YE SHES KYI SKUD PA BLANGS TE, DE YANG, PHAN TSUN RJES SU RDZOGS PA STE, ,CHOS KUN PHAN TSUN RJES SU 'GRO, ,CHOS RNAMS THAMS CAD RJES SU YANG, ,'GRO BAR 
PHAN TSUN RJES SU BRJOD, ,CES BRJOD LA SLOB MA RDO RJE MKHA' 'GROR BSGOMS PA DANG, GNYIS KYIS GCIG TU BSGRIL TE, AOm AA N+YO N+Y'A NU GA TA SARBBA DHARM'A:A'A TYANTA AA NU PRA BIshtA SARBA RM'A H'Um ZHES BRJOD CING GCIG TU BSGRIL LO, ,DE NAS BDAG NYID NUB PHYOGS SU GNAS LA, , 
RDO RJE LA DKRIS PA'I SKUD PA KHU TSUR G-YON PAS BZUNG STE, SHAR PHYOGS NA GNAS PA'I SLOB MA LA, DZA:DZA:DZA:ZHES PAS GTANG NAS TSANGS THIG DANG PO BTAB STE, AOm BADZRA S'U TRA SA MA YA M'A TI KRA MA H'Um, SEMS CAN DON BYED DUS SU NI, ,NAM MKHAR BZHUGS PA'I DE BZHIN GSHEGS, ,DE DAG 'DIR 
GSHEGS BYA BA'I PHYIR, ,THIG SKUD SGRA YIS BSKUL BAR BYA, ,ZHES PA BRJOD LA GDAB PO, ,DE BZHIN GSHEGS PA RNAMS BSKUL TE BYON PAR 'GYUR RO, ,DE NAS BSKOR PHYOGS SU SONG STE, GSHIN RJE'I PHYOGS SU GNAS LA, BYANG PHYOGS NA GNAS PA'I SLOB MA DANG, 
TSANGS THIG GNYIS PA GDAB BO, ,DE BZHIN DU SA LA YANG GDAB PO, ,DE NAS YANG ME'I MTSAMS SU SONG STE, DBANG LDAN GYI MTSAMS NA GNAS PA DANG, SHAR PHYOGS KYI THIG GDAB LA, DE BZHIN DU LHO PHYOGS DANG SBYAR LA THIG JI LTAR GNAS PA DE BZHIN DU NAM MKHA' DANG SA 

@237B
LA YANG GDAB PO, ,DE NAS AOm BADZRA MU:ZHES PAS YE SHES KYI SKUD PA GSHEGS SU GSOL LO, ,DE NAS TSON BRIS TE GSER LA SOGS PA'I TSON RTZI LNGA'AM, MA 'BYOR NA 'BRAS PHYE LA SOGS PA'I PHYE MA ZHIB TU BTAGS TE DRI ZHIM POS BDUGS LA SO SOR THOD PA'I SNOD DU BZHAG STE, 
THIG GI SKABS DANG 'DRA BAR 'BAR BA'I BLTA BAS DE BZHIN GSHEGS PA THAMS CAD BKUG LA, KHA DON JI LTA BA BZHIN DU BSTIM STE, AOm BADZRA TZITRA SA MA YE H'Um ZHES BRJOD CING MNGON PAR BSNGAGS LA, CHOS DBYINGS 'DI NI RNAM PAR DAG ,SEMS CAN KHAMS NI SGROL BYED 
PA'I, ,HE RU KA DPAL RGYAL CHEN GYI, ,DKYIL 'KHOR SNYING PO BRI BAR BYA, ,ZHES BRJOD NAS LAG PA G-YON PA'I KHU TSUR GYIS TSON RTZI RNAMS SO SOR BZUNG LA DBANG LDAN GYI MTSAMS NAS BRTZAMS TE, RI MO PHAN TSUN DU MA 'BYAR PA DANG YA YO MED PAR G-YAS SKOR DU BRI'O, ,DE'I RIM PA NI NANG ROL 
DU NAG PO'O, ,DE'I PHYI ROL DU DKAR PO'O, ,DE'I 'OG SER PO'O, ,DE NAS DMAR PO'O, ,THA MAR LJANG GU'O, ,DE NAS RI MO LNGA PO CUNG ZAD CIG BRIS LA KHAM PHOR LA SOGS PAS BKAB LA PHYI NAS MTSAN MA BRTAG GO, ,PHYI NAS SLOB MA RNAMS KYIS CI BDER BRI'O, ,DE NAS RDO RJE'I PHRENG 
BAS BSKOR BA'I SNYING PO'I DKYIL 'KHOR NI DKAR PO LA, DE'I PHYI ROL GYI 'DAB MA BRGYAD NI DMAR PO'O, ,DE'I RDO RJE'I PHRENG BA NI NAG PO'O, ,DE'I PHYI ROL DU PADMA'O, ,DE'I PHYI ROL RDO RJER BA DANG, ME 'OD 'BAR BA DANG BCAS PA'O, ,DBUS KYI SNYING PO'I PHO BRANG LA, NYI MA LA 
GNAS PA'I THOD PA'AM, KHA tV'Am GA BRI'O, ,SHAR DU NYI MA'I STENG DU RDO RJE'O, ,LHO RU NYI MA'I STENG DU RIN PO CHE'I LCUG MA'O, ,NUB TU NYI MA'I STENG DU PADMA'O, ,BYANG DU NYI MA'I STENG DU RAL GRI'O, ,PHYI ROL GYI DUR KHROD BRGYAD RNAMS NI SHING LO LA GNAS PA'I PHYOGS SKYONG GI GDAN GYI MGO 
BRI'O; ,RDO RJE'I PHRENG BA DANG, ME 'OD NI CI RIGS PAR BRI'O, ,DE NAS BGEGS BSAL TE, BDAG NYID KHRO BO LAS THAMS CAD PA'I SKUR BSGOMS LA, RDO RJE GSOR DRIL BU GSIL TE LAN GSUM BSKOR LA, H'Um ZHES BRJOD CING G-YAS BRKYANG LA SOGS PA'I LUS KYI SBYOR 

@238A
*, ,PA DANG, KHRO BO'I PHRENG SNGAGS BZLAS PA'I NGAG GI SBYOR BA DANG, STONG PA NYID DU BSGOM PA'I SEMS KYI SBYOR BAS BGEGS BSAL LO, ,DE NAS BUM PA GZHUNG DANG MTHUN PA RTZA BA NAG PO LA SOGS PA'I SKYON MED PA'I BUM PA LNGA LA LHA SO SO'I MTSAN MA BRIS 
NAS, GONG DU SMOS PA'I CHO GAS BYIN GYIS BRLABS LA, DBUS KYI BUM PAR DPAL HE RU KA YAB YUM BSKYED, SA BON GYI 'OD KYIS YE SHES KYI LHA BKUG STE, ME TOG LA SOGS PAS MCHOD CING BSTOD NAS, RDO RJE KHA RGYAN GYI STENG DU BZHAG LA, RTZA BA'I SNGAGS 'BRU GSUM 
DANG BCAS PA BRGYA RTZA BRGYAD BZLAS NAS DE NAS YAB YUM 'OD DU ZHU STE YE SHES KYI BDUD RTZI'I CHUR GYUR PAR BSAM MO, ,DE BZHIN DU BUM PA BZHI YANG RDZOGS PAR BYA'O, ,GZHAN YANG YON CHAB LA SOGS PA'I MCHOD PA RNAMS 'BRU GSUM GYI BYIN GYIS BRLABS NAS, GDAN DANG 
GOS KYIS DGAB PA LA SOGS PA BYA'O, ,DE NAS DKYIL 'KHOR BSGRUB PA NI DKYIL 'KHOR GYI PHYI RIM DU BA'I LCIBS BYUGS LA ME TOG SIL MA BKRAM NAS BLA RE DANG, RGYAL MTSAN LA SOGS PA BRE BUM PA KUN NAS SO SOR BZHAG STE, RNAM PAR RGYAL BA'I BUM PA DBUS SU GZHAG 
PA'AM, YANG NA SHAR PHYOGS KYI SGO'I NANG DU BZHAG GO, ,BUM PA KUN LAS CHU CUNG ZAD BSDUS TE, PADMA'I SNOD DU BLUGS LA RNAM PAR RGYAL BA'I BUM PA'I STENG DU GZHAG GO, ,DE NAS SLOB DBON BDAG NYID KHRUS BYAS TE, RGYAN CHAS DANG LDAN PAR BYAS LA NANG DU ZHUGS NAS 
STAN BDE BA LA 'DUG STE, RIM PA 'DIS DKYIL 'KHOR SPRUL PAR BYA STE, LO BCU GNYIS PA LA SOGS PA'I MTSAN DANG LDAN PA'I BU MO'AM, YANG NA 'OD KYI RIG MA SNYING GA NAS PHYUNG LA, YAB YUM GNYIS LHA'I SKUR BSGOMS NAS GSANG GNAS GNYIS BYIN GYIS BRLABS 
TE SNYOMS PAR ZHUGS PA'I BDE BA'I SGRAS DE BZHIN GSHEGS PA THAMS CAD BKUG STE BDAG LA BCUG NAS DKYIL 'KHOR LO'I TSUL DU NAM MKHA' LA KHYAB PAR SPROS NAS SLAR BSDUS TE, YE SHES KYI LHA DANG 'DRES NAS SO SOR BZHUGS PA'AM, YANG NA STONG PA NYID 

@238B
DU BSGOMS PA'I NGANG LAS H'Um GI SNANG BA LAS RAB DANG, DRA BA DANG, SA GZHI YANG BSGOMS LA DE'I NANG DU SNA TSOGS PADMA BSAMS TE, DE'I RJES LA DBUS DANG PHYOGS BZHIR NYI MA'I STENG DU THIG LE PHRA MO RE RE BSGOM, DE NAS SHAR PHYOGS KYI THIG LE LAS RDO RJE'I RIGS DPAG TU MED PA 
SPROS TE, YE SHES KYI RDO RJE'I RIGS THAMS CAD BSDUS NAS SHAR PHYOGS KYI THIG LER THIM PAS RDO RJE MKHA' 'GRO MAR BSKYED DO, ,DE BZHIN DU MKHA' 'GRO MA GSUM YANG BSKYED DO, ,DE NAS DBUS KYI THIG LE LAS RIGS LNGA CHAR GYI SANGS RGYAS DANG BYANG CHUB SEMS DPA' LA SOGS 
PA SPROS, SLAR BSDUS TE DBUS KYI THIG LE LA THIM PAS, SANGS RGYAS MKHA' 'GRO MA DANG BCAS PA'I DPAL HE RU KAR BSKYED LA, DE YANG YAB YUM SNYOMS PAR ZHUGS PA'I BDE BA'I NGO BOR 'OD DU ZHU STE 'OD KYI GONG BUR GNAS PA LA, PHYOGS BZHI'I LHA MO BZHI'I GLUS BSKUL BAS YAB YUM 
DUS GCIG TU SKUR BZHENGS PAR BSGOM MO, ,DE LTAR YE SHES KYI DKYIL 'KHOR DANG BCAS PA'I LHA'I 'KHOR LO SPRUL NAS, DE NAS PHYI'I MCHOD PA YON CHAB LA SOGS PA ROL MO'I BAR GYIS MCHOD DO, ,NANG GI MCHOD PA NI BDUD RTZI MYANG BA NAS TSOGS KYI MCHOD PA'O ,GSANG BA'I 
MCHOD PA NI DBANG PO GNYIS KYI BDE BA'O, ,BLA NA MED PA'I MCHOD PA NI GNYIS SU MED PA'I BSGOM PA'O, ,DE NAS SNGAR SMOS PA'I BSTOD PAS BSTOD NAS, LHA RNAMS KYI SNGAGS DANG 'BRU GSUM DANG SPEL BA CI NUS PA BZLAS LA, YANG PHYI NANG GI MCHOD PAS MCHOD NAS, DE NAS PHYI ROL 
DU GTOR MA RGYA CHEN PO GTONG NGO, ,DE NAS NANG DU ZHUGS TE, BDAG NYID DKYIL 'KHOR DU 'JUG CING DBANG NOD PA'I PHYIR, BYANG CHUB RDO RJES SANGS RGYAS LA, ,MCHOD CHEN JI LTAR MDZAD PA BZHIN, ,BDAG KYANG RAB TU BSGRAL SLAD DU, ,NAM MKHA'I RDO RJE BDAG LA STZOL, ,ZHES 
LHA LA GSOL BA BTAB LA, DE NAS DKYIL 'KHOR GYI BDAG POS BDAG LA GNANG BA BYIN NAS DKYIL 'KHOR DU 'JUG PA NAS RJES SU GNANG BA'I BAR DU DBANG BSKUR BAR BSGOM MO, ,DE NAS DAM TSIG GI GLUS BSTOD DE, AOm, ,NAM MKHA' LAS BYUNG MTSAN MED PHYIR, ,THOG MA THA MA 

@239A
*, ,MED PA'I MCHOG ,SEMS DPA'I RDO RJE CHE RANG BZHIN, ,RDO RJE SEMS DPA' BDAG SGRUBS SHIG ,DNGOS GRUB CHEN PO KUN GYI MCHOG ,DBANG PHYUG CHEN PO LHAG PA'I LHA, ,RDO RJE 'DZIN PA KUN GYI RGYAL, ,MI 'GYUR MCHOG TU BDAG SGRUBS SHIG ,NYES PA MED LA RTAG 
PA STE, ,'DOD CHAGS KUN GYI RJES SU CHAGS, ,'DOD CHAGS CHEN PO DGA' BA CHE, ,BCOM LDAN DE NYID BDAG SGRUBS SHIG ,SHIN TU DAG PA KUN GYI MCHOG ,GDOD NAS GROL BDE BZHIN GSHEGS, ,KUN DU BZANG PO KUN BDAG NYID, ,BYANG CHUB SEMS SU BDAG SGRUBS SHIG, 
DNGOS GRUB CHEN PO MCHOG GI MCHOG ,DBANG BSKUR CHEN PO RGYAL BAS RGYAL, ,GRUB PA'I RDO RJE CHER BSTOD PA, ,RDO RJE SEMS DPA'I BDAG PO'I BDAG ,SEMS CAN KUN GYI YID KHYAB PA, ,SEMS CAN KUN GYI SNYING LA GNAS, ,SEMS CAN KUN GYI YAB NYID DE, ,'DOD CHAGS 
MNYAM PA'I DAM TSIG MCHOG ,CES BYA BA'I DAM TSIG GI GLUS BSTOD PA BYA'O, ,DE NAS BDEN PA'I BYIN GYI RLABS 'DI BRJOD DE, SHES RAB THABS BDAG DKYIL 'KHOR GYI, ,BDEN PA'I BYIN RLABS GANG YIN PA, ,BDEN PA DE YIS MGON KHYOD KYIS, ,BDAG GI 'DOD PA SKONG BYED SHOG, 
CHOS RNAMS GZUGS BRNYAN LTA BU STE, ,GSAL ZHING DAG LA RNYOG PA MED, ,GZUNG PA MED CING BRJOD DU MED, ,RGYU DANG LAS LAS BYUNG BA DANG, ,DE BZHIN KHO NA LAS BYUNG BA, ,BDEN PA DE YIS DKYIL 'KHOR NI, ,GZUGS BRNYAN GSAL BAR SEMS CAN RNAMS, ,DRI MED THAMS CAD MTHONG BAR 
SHOG ,CES BRJOD DO, ,DE NAS SLOB MA GZHUG PAR BYA STE, SLOB MA KHRUS BYAS TE GOS SAR PA GYON PA DAR DMAR POS GDONG G-YOGS TE, YOL BA'I PHYI ROL DUNG, ZHAG LA, LAS KYI BUM PA'I CHUS GTOR TE ME TOG BZUNG NAS GNAS PA LA, SLOB DPON GYIS, 'DOD PA'I DGA' BA KHYOD SU YIN,, 
ZHES DRI'O, ,DES KYANG, BDAG NI SKAL BZANG BDE CHEN PO, ,ZHES SMRA'O, ,YANG SLOB DPON GYIS, THAR PA CHEN PO'I GRONG MCHOG TU, ,RAB TU 'JUG PAR KHYOD SPRO'AM, ,ZHES BYA'O, ,SLOB MAS, THAR PA CHEN PO'I GRONG MCHOG TU, ,BDAG NI 'JUG PAR 'TSAL LAGS SO, ,ZHES LAN GDAB BO, , 

@239B
DE NAS AOm SARBBA YO GA TZITTA AUTP'A DA Y'A MI, ZHES BYANG CHUB TU SEMS BSKYED LA, DE NAS SNGOM PA BZUNG STE, THOG MA'I DUS NA 'KHOR BA NAS, ,BDAG GIS SDIG PA CI BGYIS DANG, ,BGYID STZAL GANG LAGS DE RING BSHAGS, ,GTZO LA SLAR YANG SNGOM PAR 'TSAL, ,RGYAL BA SRAS DANG BCAS RNAMS DANG,, 
'GRO GZHAN DGE BA GANG BGYIS PA, ,DE DAG KUN LA YI RANG STE, ,BYANG CHUB TU NI BDAG GIS BSNGO, ,SANGS RGYAS CHOS DANG DGE 'DUN LA, ,DE RING BDAG NI SKYABS SU MCHI, ,'KHOR BA'I SDUG BSNGAL BCAD PA DANG, ,DGE BA RNAMS NI SPEL BA'I PHYIR, ,BYANG CHUB SEMS GNYIS BSKYED 
NAS SU, ,'GRO RNAMS BDAG GIS MGRON DU GNYER, ,SANGS RGYAS GYUR NAS 'GRO BA RNAMS, ,MA LUS SRID MTSO LAS BSGRAL BGYI, ,DE NAS ME TOG DANG BCAS PA'I RDO RJE SNYING GAR BZHAG LA, AOm SU RA TE SA MA YA STVAm HO, SIDDHI BADZRA YA TH'A SU KHAm, ZHES BZLAS SO, ,DE'I RJES LA, 
DENG KHYOD DE BZHIN GSHEGS PA THAMS CAD KYIS RDO RJE YE SHES KYIS BYIN GYIS BRLABS PAR 'GYUR GYIS, ,GSANG CHEN DAM PA 'DI DE BZHIN GSHEGS PA THAMS CAD KYI DKYIL 'KHOR DU MA ZHUGS PA RNAMS LA SMRA BAR MI BYA ZHING, MA DAD PA RNAMS LA'ANG MA YIN NO ZHES BSGO A'A KHAm B'I RA 
H'Um ZHES PAS YOL BA'I NANG DU BCUG LA, DE RING KHYOD DE BZHIN GSHEGS PA THAMS CAD KYI RIGS SU ZHUGS TE, YE SHES GANG GIS DE BZHIN GSHEGS PA THAMS CAD KYI DNGOS GRUB KYANG THOB PAR 'GYUR NA DNGOS GRUB GZHAN LTA CI SMOS TE, DE LTA BU'I YE SHES NGA YIS BSKYED PAR BYA 
YIS; KHYOD KYIS DKYIL 'KHOR MTHONG BA RNAMS KYI MDUN DU SMRA BAR MI BYA STE, KHYOD DAM TSIG NYAMS PAR GYUR TA RE, DE NAS DE'I SPYI BOR RDO RJE BZHAG LA, 'DI NI DAM TSIG GI RDO RJE STE GAL TE TSUL 'DI SU YANG RUNG BA LA SMRAS NA, KHYOD DAM TSIG GI RDO RJE 'DIS MGO 'GAS PAR 
BYED DO ZHES BRJOD LA, SLAR YANG RDO RJE SNYING GAR GZHAG ,AOm RDO RJE SEMS DPA' DENG KHYOD KYI, ,SNYING LA DE RING YANG DAG ZHUGS, ,GAL TE TSUL 'DI SMRAS NA NI, ,DE MA THAG TU DRAL TE GSHEGS, ,ZHES BRJOD DO, ,DE NAS MNA' BSGAGS TE, RNAM PAR RGYAL BA'I BUM PA'I STENG 

@240A
*, ,GI PADMA'I SNOD KYI CHU LA, AOm AA MRi TA AU DA KA, ZHES PAR MNGON PAR BZLAS LA, 'DI NI KHYOD KYI DMYAL BA'I CHU, ,DAM TSIG 'DAS NA SREG PAR BYED, ,DAM TSIG BSRUNGS NA DNGOS GRUB NI, ,RDO RJE BDUD RTZI'I CHU 'DIS 'GRUB, ,CES BRJOD DO, ,DE RING PHYIN CHAD 
KHYOD KYIS RDO RJE SEMS DPA' NGA YIN GYIS, NGAS GANG BSGO BA RNAMS BU KHYOD KYIS BYA DGOS LA, NGA LA BRNYAS PAR YANG MA BYED CIG BYAS NA YANG BA MA SPANGS PAR 'CHI BA'I DUS BYAS NAS SEMS CAN DMYAL BA CHEN POR LTUNG BAR GYUR TE RE ZHES BSGO'O, ,DE NAS SLOB MAS, DE BZHIN GSHEGS PA 
THAMS CAD KYIS BDAG LA PHYIN GYIS RLOBS LA, DPAL HE RU KA BDAG LA DBAB PAR GSOL ZHES GSOL BA BTAB LA, DE NAS SLOB MA'I SNYING GAR DBANG CHEN GYI DKYIL 'KHOR RDO RJES MTSAN PA LA H'Um, MGRIN PAR CHU'I DKYIL 'KHOR BUM PAS MTSAN PA LA BAm, SPYI BOR RLUNG GI DKYIL 
'KHOR BA DAN GYIS MTSAN PA LA HA, RKANG MTHIL DU RLUNG DANG, ME YIS MTSAN PA'I DKYIL 'KHOR LA DZ+HEE DMAR PO BSGOMS LA, RDO RJE GSOR TE, DRIL BU DKROL ZHING BSGYINGS PA DANG BCAS PAS, AOm A'A BE SHA YA, STAMBHA YA, RA RAR TZA LA YA TZA LA YA H'Um AA HAm DZ+HEE ZHES LAN 
BRGYA BZLAS LA DBAB PO, ,BABS NA LCE LA AA DMAR PO BSAMS LA, GSUNGS SHING RDO RJE DGE MI DGE ZHES DRIS NAS LEGS NYES GANG YIN PA PA STON PAR 'GYUR TE, DE YANG THUGS BABS NA YONGS SU SHES PA SKYE'O, ,GSUNGS BABS NA SNGAGS SMRA'O, ,SKU BABS NA NA MKHA' LA 
GNAS SO, ,AOm TIshthA BADZRA ZHES PAS BABS PA BRTAN PAR BYA'O, ,'DI NI DBAB PA'I CHO GA'O, ,DE NAS SLOB MAS MAndALA BYAS TE, ME TOG BKRAM LA LHA DANG BLA MA LA YON PHUL NAS, BYANG CHUB RDO RJES SANGS RGYAS LA, ,ZHES PA LA SOGS PAS GSOL BA BTAB PO, , 
DE NAS SLOB DPON GYIS, ,SNYING PO'I DKYIL 'KHOR 'DI RU NI, BDAG GI SLOB MA GZHUG PAR BGYI, ,LHA YI RIGS KYI RIM PA BZHIN, ,BSOD NAMS GANG YIN DE DAG SHOG ,'DIS NI DNGOS GRUB GANG 'GRUB DANG, ,RIGS NI GANG GI SNOD DU 'GYUR, ,'DI YI BSOD NAMS CI 

@240B
YOD LAS, ,DKYIL 'KHOR 'DIR NI DE BZHIN ZHOG ,CES BDEN PA'I BYIN RLABS BRJOD LA, DE NAS MIG SNGAR SNANG BA'I 'OD KYI KHA DOG DRI'O, ,DES KYANG SMRA STE, DKAR PO LA SOGS PA LA GANG MTHONG BA LAS GANG 'GRUB PA'I LTAS BRTAG GO, ,DE NAS DKYIL 'KHOR GYI LHA RNAMS LA SNGAR 
SMOS PA'I BSTOD PAS BSTOD LA ME TOG DOR BAR BYA STE, BDE GSHEGS SNYING PO'I DKYIL 'KHOR DU, ,RIG PA'I ME TOG 'DI BOR BAS, ,SNGON TSE YE SHES BRNYES PA'I LHA, ,GANG YIN DE LA BABS GYUR CIG ,CES BRJOD NAS PRA T'ITZTSA HO, ,ZHES PAS ME TOG DOR BAR BYA'O, ,DE NAS ME TOG 
GANG DANG GANG DU LTUNG BA DE LAS DE DANG MTHUN PA'I LHA DPOG PAR BYA STE, DE YANG, RIN CHEN ME TOG LA SOGS PA'I, ,GANG LA BABS PA RIGS KYI LHA, ,GTZO BO RIGS DE BSGOMS NAS NI, ,DNGOS GRUB 'GYUR TE THE TSOM MED, ,CES BRJOD NAS ME TOG BLANGS TE SLOB MA'I MGO LA BCING 
STE, DE NAS SLOB MA'I MIG GNYIS SU AOm BSGOMS LA, AOm RDO RJE SEMS DPA' NYID KHYOD KYI, ,MIG 'BYED PAR NI BRTZON PAR MDZAD, ,PHYE BAS THAMS CAD MTHONG 'GYUR BA, ,RDO RJE'I MIG NI BLA NA MED, ,CES BRJOD DE GDONG G-YOGS DGROL, THAR PA CHEN PO'I GRONG KHYER MCHOG , 
LTOS SHIG LTOS SHIG SEMS DPA' CHE, ,ME TOG GANG DU LHUNG GYUR PA, ,DE NI KHYOD KYI LHA YIN NO, ,ZHES BRJOD LA, DKYIL 'KHOR BLTAR BCUG LA, SGO SRUNG NAS YAR RIM PAS GTZO BO'I BAR DU MING BRJOD PA SNGON DU 'GRO BAS BSTAN PAR BYA STE DKYIL 'KHOR DU GZHUG PA'O, ,DE NAS DBANG 
BSKUR TE, DE YANG, DBANG BSKUR NAS NI DE NYID BSTAN, ,GZHAN DU NA NI DNGOS GRUB DAG ,SHIN TU RING BAR 'GYUR RO ZHES, ,RDO RJE 'DZIN PAS DE SKAD GSUNGS, ,DE BAS NA DNGOS GRUB KYI PHYIR RJES SU MTHUN PA'I YON BLA MA LA PHUL NAS GSOL BA BTAB LA PHYAG BYA'O, ,SLOB DPON GYIS 
DE LA DBANG BSKUR BA'I PHYIR, RTZA BA'I DKYIL 'KHOR GYI PHYI ROL DU SNYING PO'I DKYIL 'KHOR PHYED TZAM GYI DKYIL 'KHOR GRU BZHI PA LA DBUS SU PADMA 'DAB MA BRGYAD PA GE SAR DANG BCAS PA LHO RU LHA MO BZHI'I MTSAN MA SPANGS LA DER SLOB MA BZHAG STE SHIS PA'I CHO GA BYA'O, ,DE YANG YUNGS KAR LA 

@241A
*, ,RTZA BA'I SNGAGS BZLAS TE, LAG PA G-YON GYI KHU TSUR GYIS BZUNG NAS LAG PA GNYIS SU BSKOR NAS KHAM PHOR GYI ME'I NANG DU BLUGS SO, ,DE BZHIN DU LAN GSUM DU BYA'O, ,DE YANG RTZA BA'I SNGAGS KYIS BSRUNGS LA NYE RE GA BYAS TE, RTZA BA'I SNGAGS KYIS BTAB PA'I DRI SNYING 
GAR, ME TOG MGO LA, MAR ME MIG SNGAR, MAR DANG, SA RDZAR SA BSREGS PA'I BDUG PAS BDUGS TE SHIS PA'I CHO GA BYA'O, ,DE NAS HE RU KA DMIGS LA MIG LA SOGS PA BYIN GYIS BRLABS, STENG DU BLA RE G-YAS PHYOGS SU H'Um BZLAS PA'I GDUGS DKAR PO GSER GYI YU BA CAN BZUNG 
NGO; ,G-YON DU RGYAL MTSAN DANG, BA DAN BSGRENG BA, ZANGS DUNG DANG, DUNG GIS BUD PA LA SOGS PA ROL MO'I SGRAS NAM MKHA' GANG BAR BSAMS LA, RDO RJE DANG DRIL BU DKROL TE, PHUN SUM TSOGS PA MNGA' BA GSER GYI RI BO 'DRA, ,'JIG RTEN GSUM GYI MGON PO DRI MA GSUM 
SPANGS PA, ,SANGS RGYAS PADMA RGYAS PA 'DAB 'DRA'I SPYAN MNGA' BA, ,DE NI 'JIG RTEN DGE BA'I BKRA SHIS DANG PO YIN, ,DE YIS NYE BAR BSTAN PA'I MCHOG RAB MI G-YO BA, ,'JIG RTEN GSUM DU GRAGS SHING LHA DANG MIS MCHOD PA, ,CHOS KYI DAM PA SKYE DGU RNAMS LA ZHI BYED 
PA; ,DE NI 'JIG RTEN DGE BA'I BKRA SHIS GNYIS PA YIN, ,DGE 'DUN DAM PA CHOS LDAN THOS PA'I BKRA SHIS PHYUG ,LHA DANG MI DANG LHA MA YIN GYI SBYIN PA'I GNAS, ,TSOGS KYI MCHOG RAB NGO TSA SHES DANG DPAL GYI GZHI, ,DE NI 'JIG RTEN DGE BA'I BKRA SHIS GSUM PA YIN,, 
ZHES BYA BA LA SOGS PA'I BKRA SHIS KYI GLU BLANGS LA DBANG BSKUR TE, JI LTAR BLTAMS PA TZAM GYIS KYANG, ,DE BZHIN GSHEGS KUN SKU KHRUS GSOL, ,LHA YI CHU NI DAG PA YIS, ,DE BZHIN BDAG GIS KHRUS BYA'O, ,TA TH'A GA TA SA MA YA SHRI YE H'Um, ZHES BRJOD CING, DANG POR RNAM 
RGYAL GYI BUM PA'I CHUS GTOR, ,DE NAS LHA MO RNAMS KYI BUM PAS SO, ,DE NAS NANG GI DBANG BSKUR TE, SNYING GA'I SA BON GYI 'OD KYIS PHYOGS BCU'I YE SHES KYI 'KHOR LO NAM MKHA' LA BKUG LA, THUGS RJE'I BDAG NYID CAN RNAMS KYIS, ,'DI LA DBANG BSKUR RAB TU 

@241B
GSOL, ,ZHES YID KYIS DBANG BSKUR NAS, DE DAG RANG GI 'OD LAS BYUNG BA'I DBANG BSKUR BAR BSAMS LA, SANGS RGYAS DAG NI THAMS CAD KYI, ,GSANG GSUM GNAS LAS BYUNG BA YI, ,KHAMS GSUM KUN GYIS PHYAG BYAS PA, ,DBANG BSKUR GNANG BA CHEN PO SBYIN, ,BADZRA AA BHIshI NYTZA 
H'Um; ZHES BRJOD CING BKRU'O, ,DE NAS BCOM LDAN 'DAS RIGS DANG BCAS PA DE DAG SLOB MA'I BU GAR BTZUD DE, LUS THAMS CAD LA DE'I RANG BZHIN DU BYAS NAS MI BSKYOD PA'I COD PAN GYI SBYOR BAS GNAS PAR BSAMS TE, MI BSKYOD PA'I RANG BZHIN GYI CHU'I DBANG NGO, ,DE NAS GSER LA 
SOGS PA'I KHAMS KYI RANG BZHIN LAS BYAS PA'AM, MA 'BYOR NA DAR DANG RAS LA SOGS PA'I COD PAN BCINGS LA, NAM MKHA' GANG BA'I DE BZHIN GSHEGS PA THAMS CAD RIN CHEN DBANG PHYUG GI GZUGS KYIS DER BZHUGS PAR BSAMS TE, BDAG PO'I RTAGS KYIS MTSAN PA YI, , 
RTAGS KYI DAM PA COD PAN GYIS, ,DE RING KHYOD LA DBANG BSKUR BAS, ,'GRO BA'I MGON SKYABS BYED PAR SHOG ,AOm RATNA MU DRA AA BHIshINYTZA ZHES PAS DBANG BSKUR TE, RIN CHEN 'BYUNG LDAN GYI RANG BZHIN COD PAN GYI DBANG NGO, ,DE NAS RDO RJE RTZE LNGA PA BLANGS TE, SLOB MA'I GNAS GSUM DU 
GTUGS LA, SANGS RGYAS KYI NI RDO RJE'I DBANG, ,DE RING KHYOD LA BSKUR BAR BYA, ,DE NI SANGS RGYAS THAMS CAD NYID, ,RAB BSGRUB PHYIR NI RDO RJE GZUNG, ,MAH'A BADZRA H'Um, ZHES PAS LAG PA G-YAS SU RDO RJE BYIN TE, SNANG BA MTHA' YAS KYI RANG BZHIN GYI RDO RJE'I DBANG NGO, ,DE NAS LAG PA 
G-YON DU DRIL BU BYIN LA, SHES RAB DRIL BU'I DBANG BSKUR BA, ,DE RING KHYOD LA SBYIN PAR BYA, ,'DI NI SANGS RGYAS THAMS CAD KYIS, ,SHES RAB CHOS KYI DBYINGS ZHES GSUNGS, ,MA H'A BADZRA GHAndE AA, ZHES PAS G-YON PAR DRIL BU BYIN LA, G-YAS G-YON BSNOL TE 'KHYUD PA'I 
TSUL DU BYA'O, ,'DI NI DAM TSIG RDO RJE'I RANG BZHIN BDAG PO'I RANG BZHIN GYI DBANG NGO, ,DE NAS RDO RJE DANG DRIL BU SLOB MA'I SPYI BOR BZUNG LA, GANG GANG SNANG BA DE DANG DE, ,HE RU KA DPAL BDAG NYID GTZO, ,GANG PHYIR CHOS RNAMS RNAM DAG PAS, ,SANGS RGYAS YE SHES RANG BZHIN 

@242A
*, ,NYID; AOm BADZRA SATVA STVAm, AA BHI shINYTZ'A MI, BADZRA N'A MA AA BHI shE KA TA ZHES PAS MING GI DBANG BSKUR TE, KYE DPAL CHE GE MO ZHES RIGS DANG MTHUN PA'I MING LAS GANG 'DOD PA SBYIN NO, ,'DI NI RTAG PA'I RANG BZHIN GYI MING GI DBANG NGO, ,DE DAG NI GO 
RIMS BZHIN DU ME LONG LTA BU DANG, MNYAM PA NYID DANG, SO SOR RTOG PA DANG, BYA BA GRUB PA DANG, CHOS KYI DBYINGS RNAM PAR DAG PA'I YE SHES TE YE SHES LNGA'I RANG BZHIN NO, ,DBANG BSKUR BA RNAM PA LNGA PO DAG GIS NI, RGYUD LA SOGS PA MNYAN PA DANG, BSHAD PA DANG, 
SGRUB PA'I SNOD DU 'GYUR RO, ,DE DAG NI SPYAN LA SOGS PA'I RIG PA LNGA'I LAS YIN PA DANG, MA RIG PA BZLOG PAS NA RIG PA'I DBANG NGO, ,DE NAS SLOB DPON GYI DBANG BSKUR TE, BDAG DANG GZHAN GYI DON GYI PHYIR, ,RDO RJE SLOB DPON DBANG BSKUR BA, ,THUGS RJE CAN KHYOD 
BKA' DRIN GYIS, ,DE RING BDAG LA STZAL DU GSOL, ,ZHES GSOL BA BTAB PA DANG, RDO RJE CHE DANG DRIL BU CHE, ,ZUNG CIG RDO RJER BYIN GYIS RLOBS, ,DE RING RDO RJE SLOB DPON GYUR, ,SLOB MA'I TSOGS RNAMS BSDU BAR GYIS, ,ZHES SLOB MA LA DBANG BSKUR LA, ,DE'I RJES LA DAM 
TSIG GSUM PO 'DZIN DU GZHUG STE, H'Um GIS RDO RJE BSGOMS LA, 'DI DE SANGS RGYAS THAMS CAD NYID, ,RDO RJE SEMS DPA'I PHYAG NA GNAS, ,RTAG TU KHYOD KYIS GZUNG BAR BYA, ,PHYAG NA RDO RJE'I BRTUL ZHUGS BRTAN, ,AOm SARBA TA TH'A GA TA SIDDHI BADZRA SA MA YE TIshthA AE shA STVAm DHA RA YA MI 
HI HI HI HI H'Um ZHES PAS RDO RJE GTAD DE BZUNG LA, DE KHO NA NYID 'DI BRJOD DO, ,THOG MTHA' MED PA'I SEMS DPA' NI, ,RDO RJE SEMS DPA' DE BZHIN GSHEGS, ,KUN DU BZANG PO KUN BDAG NYID, ,RDO RJE SNYING PO BDAG NYID GTZO, ,BCOM LDAN 'DAS DPAL MCHOG DANG PO'I SKYES 
BU'O, ,DE NAS A'A:LAS SKYES PA'I DRIL BU BYIN LA, 'DI DE SANGS RGYAS THAMS CAD KYI, ,SHES RAB DBYANGS KYI RJES 'GROR BRJOD, ,KHYOD KYIS KYANG NI RTAG TU BCANG, ,BYANG CHUB MCHOG TU RGYAL BA BZHED, ,CES PAS DRIL BU BYIN LA, ,SRID PA RANG BZHIN DAG PA'I PHYIR, ,NGO BO NYID 

@242B
KYIS GDOD NAS DAG ,RANG BZHIN DAG PA'I SEMS DPA' YIS, ,SRID PA DAM PA MCHOG TU BYED, ,AOm BADZRA GHAndE RA nI TA PRA RA nI TA, SAm PRA RA nI TA SARBA BUDDHA KshE TRA PRA TZA LI TE PRADZNYA P'A RA MI T'A N'A DA SVA BH'A WE BADZRA DHA RA HRi DA YA AA PRA TI HA TA SO SH'A NA H'Um H'Um H'Um PHAt SV'A H'A, ZHES PAS DKROL BAR BYA STE 
DRIL BU'I BRTUL ZHUGS SO, ,DE NAS PHYAG RGYA'I BRTUL ZHUGS SBYIN TE, DE LA SHES RAB LO GRANGS BCU GNYIS KUN DU 'KHYUD BYAS TE, RDO RJE DRIL BU'I SBYOR BA YIS, ,SLOB DPON GYI NI DBANG DU 'DOD, ,CES GSUNGS SO, ,DE BAS NA RANG GI LHA'I PHYAG RGYAR BYIN GYIS BRLAB PA, , 
DE YANG, YID KYI LUS NI BRTAN PA'I PHYIR, ,DAM TSIG PHYAG RGYA RAB TU GRAGS, ,RANG GI LUS KUN BRTAN BYED PA, ,DE NI PHYAG RGYAR RAB TU GRAGS, ,ZHES PAS RANG GI LHA'I MNGON PAR RTOGS PA BSKYED DE, ME TOG LA SOGS PAS KUN NAS MCHOD CING BSTOD PA BYA STE, DE YANG 
SNYEMS PA DANG BCAS PAS, ME TOG GCIG SLOB MA'I MGO LA DOR LA, DENG NAS BRTZAMS TE RDZOGS SANGS RGYAS, ,SRAS DANG BCAS PA RNAM ROL CING, ,RDO RJE SEMS DPA'I RNAL 'BYOR GYIS, ,DGA' STON BDE BA'I MCHOD PA GYIS, ,H'Um, SGEG DANG BCAS PAS PHRENG BA 'PHANG, , 
SANGS RGYAS THAMS CAD MCHOD PAR BYA, ,DES NI BCOM LDAN 'DAS 'BRAL MI 'GYUR, ,PHRENG BA DE YI RGYAN YIN NO, ,AOm, LUS CAN RNAMS LA DAM CHOS KYI, ,KHYOD KYIS GLU NI BLANG BAR BYA, ,DE YIS BDE GSHEGS DNGOS GRUB NI, ,MYUR DU BDE BA MYONG BAR 'GYUR, HR'I:, DE NYID THAL 
MO'I GAR GYIS NI, ,SANGS RGYAS THAMS CAD CHAGS PAR BYOS, ,SANGS RGYAS 'DU BA'I PHRIN LAS KYIS, ,GAR MKHAN TSUL DU BSGYUR BAR GYIS, ,HO, RDZOGS SANGS RGYAS LA SPOS PHUL BAS, ,BRTUL ZHUGS BZANG POS LEGS TSIM GYIS, ,LUS CAN BDE GSHEGS CHA LUGS SU, , 
YE SHES KYIS NI TSIM PAR GYIS, ,AA, SANGS RGYAS RNAMS LA ME TOG GTOR, ,BYANG CHUB YAN LAG TSOGS 'GYUR BAS, ,MTSAN DANG DPE BYAD LDAN PA YI, ,BDE GSHEGS SKU NI THOB PAR 'GYUR, ,BH'Um, CHOS KYI ME NI LEGS SBAR BAS, ,RDO RJE CHOS DANG 'DRA BA RU, ,SEMS CAN MA 

@243A
*, ,RIG LDONGS PA LA, ,YE SHES SGRON MAS 'BAR BAR GYIS, ,PRA, RGYAL BA RNAMS LA DRI PHUL BAS, ,TSUL KHRIMS DE BZHIN SHES RAB DANG, ,RNAM GROL YE SHES MTHONG BA YI, ,BYANG CHUB LUS CAN RNAMS LA BSGOS, ,GHA, DE'I RJES LA GSER GYI THUR MA LA BCOM LDAN 
'DAS KYI RTZA BA'I SNGAGS BZLAS TE, JI LTAR MIG MKHAN RGYAL PO YIS, ,'JIG RTEN LING TOG BSAL BA LTAR, ,BU KHYOD KYIS NI MI SHES PA'I, ,LING TOG RGYAL BA RNAMS KYIS BSAL, ,AOm BADZRA NE TRA YA AA PA HA RA PA tA LAm HR'I:, DE NAS ME LONG BSTAN TE, GSAL ZHING DAG LA RNYOG 
PA MED, ,GZUNG DU MED CING BRJOD DU MED, ,RGYU DANG LAS LAS KUN DU BYUNG, ,RANG BZHIN DAG CING BDAG MED PA, ,DE LTAR CHOS RNAMS SHES BYAS NAS, ,SEMS CAN DON NI MNYAM MED BYOS, ,'ON KYANG RGYAL BA'I SRAS SU SKYE, ,DE NAS HO ZHES BYA BAS MDA' GZHU BYIN LA, DE BZHIN 
GSHEGS PA THAMS CAD DANG RJES SU CHAGS PAR BYOS SHIG CES BSGO LA, ,PHYOGS BZHIR MDA' RE 'PHANG BA DANG, 'OG TU YANG MDA' 'PHEN DU GZHUG GO, ,DE NAS BADZRA HI TU KRUm ZHES BYA BAS 'KHOR LO RKANG PA'I BAR DU GZHAG ,YANG AOm BADZRA BHA shA RAm ZHES BYA BAS LAG PA G-YAS SU DUNG GTAD NAS, 
G-YON PAR MA H'A M'A Y'A'I PUSTI BYIN TE DRIL BU YANG DKROL ZHING, ,DENG NAS BRTZAMS TE SEMS BSKYED PA, ,GZHAN GYIS CHOS KYI 'KHOR LO BSKOR, ,KHYOD KYIS THE TSOM DOGS MED PAR, ,YID GNYIS MED PA'I SEMS KYIS SU, ,CHOS KYI DUNG NI BLA MED PA, ,DRI MED KUN DU GANG BAR GYIS,, 
SNGAGS SPYOD TSUL GYIS CHO GA RNAMS, ,SKYE BO RNAMS LA RTAG TU SHOD, ,DE LTAR BYAS NA SANGS RGYAS LA, ,PHAN 'DOGS DRIN DU GZO ZHES BYA, ,RDO RJE 'DZIN PA DE KUN YANG, ,KHYOD LA RTAG TU BSRUNG BAR MDZAD, ,CES BRJOD DO, ,DE NAS SO SO'I 'KHOR LOS SGYUR BA'I CHA LUGS SU BYAS 
TE; SEMS CAN KUN LA PHAN PA'I PHYIR, ,'JIG RTEN KHAMS RNAMS THAMS CAD DU, ,JI LTAR 'DUL BA SNA TSOGS PA'I, ,CHOS KYI 'KHOR LO RAB TU BSKOR, ,DE BZHIN DU CHOS KYI GNAS SU RDO RJE DANG, RIN PO CHE DANG, PADMA DANG, LAS KYI TSIG BCUG LA TSIGS SU BCAD PA 

@243B
LNGAS RJES SU GNANG BA BYIN LA DE NAS YANG, ZHI RGYAS DBANG DANG GSAD PA DANG, ,DGUG BSGRAL BCING DANG BSKRAD PA DANG, ,DBYE DANG GNAS PA LA SOGS PA'I, ,LAS DE THAMS CAD 'GRUB PAR GYIS, ,RAL GRI MIG SMAN SA 'OG DANG, ,MCHIL LHA MA DE BZHIN RIL BU STE, ,RNAL 'BYOR 
MA YIS DNGOS GRUB RNAMS, ,DE DAG CING GAR BSGRUB PAR GYIS, ,ZHES BYA BAS RJES SU GNANG BA'O, ,DE NAS BDAG NYID LANGS TE, SANGS RGYAS KYI GZUGS SU DMIGS NAS G-YON PAS SNYING GAR CHOS GOS 'DZIN PA'I TSUL DU BYAS LA, G-YAS PA MI 'JIGS PA SBYIN PA LTAR BYAS 
TE; RDO RJE MING GI DBANG BSKUR BAS LUNG BSTAN TE, AOm 'DIR NI KHYOD LA NGAS LUNG BSTAN, ,RDO RJE SEMS DPA' DE BZHIN GSHEGS, ,SRID PA SHIN TU DAG PAS NA, ,SRID PA'I NGAN 'GRO DAG LAS BTON, ,HE BADZRA N'A MA TA TH'A GA TA BHURBHU WA SVA:GANG TSUL 'DI DANG PHYAG RGYA CHEN PO MCHOG TU GSANG BA'I 
CHO GA 'DIS LUNG BSTAN PA DE LA, SANGS RGYAS DANG BYANG CHUB SEMS DPA' DKYIL 'KHOR GYI 'KHOR LO DANG BCAS PA RNAMS MGRIN GCIG TU BLA NA MED PA'I BYANG CHUB CHEN POR LUNG STON PAR MDZAD DE, SNGAGS 'DI DANG PHYAG RGYA 'DI'I MTHU YIN NO ZHES BYA BAS DAD PA BSKYED PA'O, ,DE NAS GSANG 
BA BSGRAGS TE, 'DOD CHAGS BRAL BA LTA BU'I SDIG ,KHAMS GSUM NA NI GZHAN MED DE, ,DE BAS 'DOD LA CHAGS BRAL BAR, ,NAM YANG BYA BA MA YIN NO, ,MA H'A M'A Y'A HA NA H'Um DE NAS SLOB MA'I SPYI BOR GDUGS BZUNG LA, GDUGS DANG BCAS PAR BSKOR BA BYA STE, DE NAS DKYIL 
'KHOR GYI DRUNG DU GDUGS DANG BCAS PAS SPYI BOR GTUGS LA, SNGAGS RNAMS 'DZIN PAR GYUR PA YI, ,SLOB MA 'DI NI PHUL BA LAGS, ZHES BRJOD LA GDUGS BZHAG LA 'DI SKAD CES BRJOD DO, ,DE RING DKYIL 'KHOR SLOB DPON 'GYUR, ,SNGAGS DANG RGYUD RNAMS 'DZIN GYUR PAR, , 
SANGS RGYAS BYANG CHUB SEMS DPA' DANG, ,LHA RNAMS KUN GYIS MTHUN PAR GSUNGS, ,SEMS CAN KUN LA RJES BRTZE BAS, ,DKYIL 'KHOR CHO GA BZHIN DU BRIS, ,KHYOD KYIS NAN TAN BSKYED NAS SU, ,SGRUB PA PO RNAMS SNGAGS LA SBYOR, ,DE NAS DBUGS 'BYUNG STE, GSANG CHEN MCHOG 

@244A
*, ,GI DKYIL 'KHOR DU, ,ZHUGS PA DANG NI MTHONG BA YIS, ,SDIG PA KUN LAS RNAM GROL TE, ,DE RING KHYOD NI DGE BAR GNAS, ,BDE CHEN THEG PA 'DI LA NI, ,PHYIN CHAD 'CHI BA YONG MIN TE, ,MI THUB GNOD PA YONG MIN PAS, ,CIS KYANG MI 'JIGS DGA' BAR 
GYIS; ;SRID PA SHIN TU DAG PAS NA, ,SRID PA'I SDUG BSNGAL LAS 'DAS SO, ,RDO RJE ZHES BYA'I PHYAG RGYA DANG, ,BYANG CHUB SEMS NI SPANG MI BYA, ,GANG ZHIG BSKYED PA TZAM GYIS KYANG, ,SANGS RGYAS NYID 'GYUR THE TSOM MED, ,DAM PA'I CHOS KYANG SMAD MI BYA, ,NAM YANG DOR BAR YOD 
MI BYA, ,MI SHES PA'AM RMONGS PA LA, ,DE NYID BSTAN PAR MI BYA'O, ,RDO RJE DRIL BU MI SPANG ZHING, ,SLOB DPON NAM YANG SMAD MI BYA, ,SANGS RGYAS KUN DANG MTSUNGS PAS NA, ,DE LA SMOD BYED GANG YIN PA, ,DES NI RTAG TU SDUG BSNGAL THOB, ,RANG BDAG YONGS SU SPANGS NAS SU,, 
DKA' THUB KYIS NI GDUNG MI BYA, ,JI LTAR BDE BAR BDER GNAS NAS, ,'DI NI MA 'ONGS RDZOGS SANGS RGYAS, ,KHYOD NI DE RING 'BRAS BU YOD, ,LHA DANG DAM TSIG MNYAM 'GYUR TE, ,RDO RJE SEMS DPA' DANG MTSUNGS PAR, ,RTAG TU KHYOD RNAMS GROL BAR 'GYUR, ,DBUGS DBYUNG 
BA'O, ,DE NAS SLOB MAS PHYAG BYAS TE, ,GTZO BOS JI LTAR BKA' STZAL PA, ,DE DAG THAMS CAD BDAG GIS BGYI, ,ZHES KHAS BLANG NGO, ,'DI NI SLOB DPON GYI DBANG BSKUR BA'O, ,DE NAS GSANG BA'I DBANG BSKUR TE SA PHYOGS DBEN PAR BYA STE, YOL BAS BAR BCAD 
NAS; ,RGYUD NAS GSUNGS PA'I LO BCU GNYIS MA LA SOGS PA'I DAM TSIG CAN BLA MA LA PHUL LA, KYE BCOM LDAN 'DAS, ,BYANG CHUB ZHI BA DGA' BA CHE, ,RDO RJE SBYOR BAS YANG DAG BYUNG, ,MI PHYED PHYAG RGYAR RAB TU BSGRUB, ,RDO RJE SBYOR BA CI LA GUS, ,BDAG NYID CHEN PO KHYOD JI BZHIN,, 
GTZO BOS BDAG NI MDZAD DU GSOL, ,'KHOR BA'I 'DAM GYI RGYA MTSO RU, ,BYING BA SKYABS MED BDAG LA SKYOB, ,CES GSOL BA BTAB PA DANG, DE NAS DPAL LDAN SLOB DPON NI, ,RJES SU BRTZE DANG LDAN PA YIS, ,SNYING RJE SLOB MA LA BSKYED DE, ,RDO RJE 'DZIN PAR MDZAD PA LA, ,SHA 

@244B
CHANG BZA' BTUNG YID DU 'ONG, ,ME TOG BDUG SPOS DRI LA SOGS, ,RGYAL MTSAN DRIL BUR BCAS PA YIS, ,SLOB MAS RDO RJE CAN LA MCHOD, ,DE NAS PHYAG RGYA BYIN GYIS BRLABS PA SNGON DU 'GRO BAS, PHYAG RGYA KHU BA DANG LDAN PA DE SRID DU BSTEN LA SNYOMS PAR ZHUGS PA LAS BYUNG 
BA STE, ,SLOB MA DANG PHYAG RGYA GNYIS MIG BKAB LA, SLOB MA LA DBANG BSKUR TE, JI LTAR BDE GSHEGS THUB CHEN GYIS, ,BYANG CHUB SRAS LA DBANG BSKUR LTAR, ,DE BZHIN GSHEGS PA'I DBANG BSKUR BAS, ,BDAG GI SEMS RGYUD 'DI YIS BKRU, ,BO DHI TZITTA AA BHI 
shINYTZA, ,ZHES BRJOD LA SLOB MAS KYANG, AA HO SU KHA ZHES BRJOD DO, ,BDE BA RDZOGS PAR GZHUG GO, ,SHES RAB KYIS KYANG DE LTAR BYA STE, ,THABS DANG SHES RAB KYI GSANG BA'I DBANG BSKUR BA'O, ,DE'I RJES LA SHES RAB YE SHES KYI DBANG BSKUR TE, SLOB MAS SNGA MA LTAR 
GSOL BA BTAB NAS, MTSAN DANG LDAN PA'I SHES RAB MA BYIN GYIS BRLABS TE GTAD LA, MGO BOR LAG PA BZHAG STE, DGA' STER GNAS TE BU MO 'DI, ,SNA TSOGS GZUGS CAN YID 'ONG BA, ,ZUNG SHIG ZUNG SHIG SEMS DPA' CHE, ,BZUNG NAS MCHOD PA RAB TU BYA, , 
THABS GZHAN GYIS NI 'TSANG MI RGYA, ,'GRO BA GSUM PO 'DI YIS DAG ,DE BAS KHYOD KYIS NAM YANG NI, ,'DI DANG BRAL BAR MI BYA STE, ,'DI NI SANGS RGYAS THAMS CAD KYI, ,RIG MA'I BRTUL ZHUGS BLA NA MED, ,BLUN PO GANG ZHIG 'DI SPANG BA, ,DE LA MCHOG GI DNGOS GRUB MED, ,CES 
BRJOD LA SBYIN NO, ,DES KYANG 'DI SKAD BRJOD DO, ,BSHANG GCI KHRAG DANG KHU BA DANG, ,SHA CHEN LA SOGS BZA' BA DANG, ,BUD MED RNAMS LA RTAG GUS DANG, ,BHA GA'I PADMAR 'O BYED PA, ,BU KHYOD SPRO BAR BYED NUS SAM, ,CES BRJOD DO, ,BU MCHOG DES KYANG, LHA MO CI PHYIR BDAG 
MI SPRO, ,KHU KHRAG LA SOGS BZA' BA DANG, ,BUD MED RNAMS LA RTAG GUS SHING, ,BHA GA'I PADMAR 'O BGYI'O, ,ZHES BRJOD DO, ,YANG SHES RAB KYIS, AE MA'O BDAG GI PADMA 'DI, ,BDE BA KUN DANG YANG DAG LDAN, ,BDE CHEN PHYAG RGYA CHEN PO NI, ,'DI NYID DU NI RTAG TU GNAS, , 

@245A
*, ,BLUN PO GANG ZHIG 'DI SPONG BA, ,DE LA MCHOG GI DNGOS GRUB MED, ,CES BRJOD DO, ,DE'I RDZAS LA JI SKAD DU BSHAD PA'I KA RA NA BYAS LA SNYOMS PAR ZHUGS TE, MAN NGAG GIS DE'I SKAD CIG MTSON PAR BYA'O, ,DBANG BZHI PA BLA MA'I MAN NGAG LAS SHES PAR BYA'O, ,SGYU 
'PHRUL CHEN MO'I SGRUB GZHUNG LA, ,DAD CING 'JUG PAR BYA BA'I PHYIR, ,BLA MA'I LUGS BZHIN BSDEBS TE PHRIS, ,DGE RTZA PHYI RABS RNAMS LA BSNGO, ,SGYU 'PHRUL CHEN MO'I DKYIL 'KHOR GYI CHO GA DNGOS GRUB BRNYES PA KU KU RIS MDZAD PA RDZOGS SO,, ,,RGYA GAR GYI MKHAN PO N'A 
WI KO tA DANG, BOD KYI LO TZ'A BA 'GOS LHAS BTZAS KYIS BSGYUR BA'O,, 