@131B
#, ,RGYA GAR SKAD DU, KA LY'A nA K'A MA DHE NU, BOD SKAD DU, DGE BA'I 'DOD 'JO, ,BDUD KYI STOBS BCOM PA LA PHYAG 'TSAL LO, ,NGAN 'GRO'I LAM NI BZLOG MDZAD PA, ,SANGS RGYAS MCHOG LA PHYAG 'TSAL LO, ,YID CHES LUNG NI JI BZHIN DU, ,DGE BA'I 'DOD 'JO RNAM 
PAR DBYE, ,RIN CHEN BYI RU'I MDZOD GYUR PA, ,DPA' BO GCIG SGRUB SNGAGS YAN LAG ,SBROS PA RIN CHEN MYU GU CAN, ,DGE BA'I 'DOD 'JO BSTAN PAR BYA, ,ZHES BYA BA LA, MNGON DU BYA BAS RIN CHEN DE DNGOS GRUB BO, ,DE NYID BYI RU STE NOR BU'I KHYAD PAR RO, ,MDZOD NI DE'I GNAS SU 
GYUR PA'I MDZOD DO, ,DPA' BO GCIG SGRUB SNGAGS YAN LAG ,CES BYA BA LA, DPA' BO GCIG CES BYA BA NI DKYIL 'KHOR DANG PHYAG RGYA LA SOGS PA LA LTOS PA MED PA STE SNGAGS SO, ,SNGAGS DE'I SBYOR BA LAS YON TAN RNAMS 'JO BAS NI, YAN LAG STE NU SOR LTA BU'O, ,SBROS PA 
NI DNGOS GRUB KYI SGRUB THABS KYI BYE BRAG GO, ,DE NYID 'DOD PA'I DON RDZOGS PAR BYED PAS NA RIN PO CHE'O, ,DE'I MYU GU BA'I YANG MYU GU DANG 'DRA BA'I RVA YOD PA STE BSTAN BCOS SO, ,DE NYID GANG ZHE NA, DGE BA'I 'DOD 'JO ZHES BYA BA SMOS TE, DE DGE BA'I CHOS KYI RJES SU 'GRO BA'I YE SHES SO, , 

@132A
*, ,'DOD PA NI DER 'DUN PA'O, ,'DOD PA DE YONGS SU RDZOGS PAR 'JO BAS NA BZHO BA STE, BSTAN BCOS KYI BA LAS BZHI'I RKANG LAG BZHI DANG LDAN PA'O, ,SNGAGS KUN MANG DU PHYAG 'TSAL DANG, ,SV'A H'A SBYAR BA'I RANG BZHIN CAN, ,DE BAS LUNG DU MA BSTAN YANG, ,THOG MA THA 
MAR SBYAR BAR BYA, ,SNGAGS KUN ZHES BYA BA NI SBYAR BAR BYA ZHES BYA BA DANG 'BREL TO, ,PHYAG 'TSAL DANG SV'A H'A SBYAR ZHES BYA BA NI DANG POR AOm DANG THA MAR SV'A H'A LDAN PAR BYA'O, ,LUNG DUM BSTAN KYANG ZHES BYA BA NI DNGOS SU BSTAN PA MED KYANG NGO, ,THOG MA THA MA ZHES BYA BA LA SOGS PAS NI GZHAN 
'DI YANG STON TE, SNGAGS KYI DE KHO NA NYID RIG PA'I BLA MA'I MAN NGAG LAS SNGAGS SBEL PA DANG, SNGAGS SBAR BA DANG, SNGAGS GZI BYIN BSKYED PA DANG, SNGAGS TSIM PAR BYA BA DANG, SNGAGS NYE BAR BYA BA SHES PA DAG GO, ,DE LA SNGAGS SBEL BA NI, AOm SATVA CHE GE MO'I AU PA SARBA AA DHI 
RAKshA ZHES BYA BA NI BSRUNG BA LA'O, ,ZHI BA LA NI AOm AA MU KA SYA SH'ANTIm KU RU SV'A H'A ZHES SO, ,NYE BAR BYA BA NI, AOm SA DHA SINDHA RDA BA NA ME KU RU SV'A H'A ZHES SO, ,SNGAGS SGRUB PA LA NI, AOm SV'A H'A MANTRA SIDDHIm ME KU RU SV'A H'A, NAD BSAL BA LA NI, AOm NA MO NA MA: BY'A DHI ME AA PA NA YA SV'A H'A ZHES SO, ,RGYAS PA 
LA NI, BOOshA tA PUshtIm ME KU RU SV'A H'A ZHES SO, ,BSAD PA LA NI, AOm PHAt AA MU KAm HA NA HA NA H'Um PHAt CES SO, ,BSKRAD PA LA NI, H'Um AA MU KA MUTZTZA, TARKA YA H'Um ZHES SO, ,NYER GZHUG PA NI, AOm AA MU KA SYA AA MU GANDHA PA YA SV'A H'A, ZHI BA CHEN PO LA NI AOm SV'A H'A AA MU KA SYA AA MU KAm AU PA DRA BA KshA YE SV'A H'A 
ZHES SO, ,PHUR BU GDAB PA LA NI, AOm K'I LI K'I LA YA SARBAm H'Um ZHES SO, ,DE DAG LA SOGS PA SHES PAR BYA'O, ,SBAR BA LA NI SNGAGS THAMS CAD LA SBYI BOR THIG LE SBYIN NO, ,GZI BYIN BSKYED PA LA NI N'A DA SBYIN NO, ,TSIM PAR BYA BA LA NI KHAm NGO NYE BAR BYA BA LA NI DKYIL 'KHOR GYIS TE, SA DANG 
CHU DANG ME DANG RLUNG GI DKYIL 'KHOR RNAMS LA GO RIMS BZHIN DU SHES PAR BYA'O, ,NANG STONG GZI LA DBYIG GOMS PAS, ,MNGON PAR MTHO 'GYUR THE TSOM MED, ,RMUGS 'DZIN CHU DBANG GIS KYANG NI, ,SKYES BU GANG YIN DE 'DRAR 'GYUR, ,ZHES BYA BA LA, NANG ZHES BYA BA'I SGRAS NI LUS 

@132B
KYI NANG GZUNG NGO, ,STONG ZHES BYA BA NI BDAG MED PA'I STONG PA'O, ,GZI ZHES BYA BA NI GZI BRJID DE ME'I DKYIL 'KHOR RO, ,DBYIG CES BYA BA NI NOR RGYUN MA STE GOMS PA NI GOMS PAR BSLABS PA'O, ,MNGON PAR MTHO BA NI MNGON PAR MTHO BA'I DPAL LO, ,'GYUR BA NI 'THOB PA'O, ,DE 
BZHIN DU RMUGS 'DZIN CHU DBANG GOMS PAS KYANG, MTHO CAN MTHO BA 'THOB 'GYUR RO, ,'DIR SBYOR BA NI 'DI YIN TE, SNYING GAR DKYIL 'KHOR GRU GSUM ME'I MDOG CAN BSAMS LA DE'I STENG DU PADMA DKAR PO 'DAB MA BRGYAD PA, DE'I 'DAB MA RNAMS LA AOm BA SU DHA RI NI SV'A H'A ZHES BYA BA 
NOR RGYUN MA'I YI GE BRGYAD DGOD DO, ,LTE BA LA NI YI GE BHR'Um GSUM BKOD LA YI GE RE RE ZHING YAm RAm GNYIS DANG SPEL LO, ,PHYOGS BRGYUD DU NI GNOD SBYIN CHEN PO BRGYAD KYI SA BON BRIS TE, MA nI BHA DRA DANG, P'URnA BHA DRA DANG, DHA NA DA YA DANG, BEE SHRA BA nA RNAMS NI PHYOGS BZHIR RO, ,KA LI M'A LI 
DANG; PI TZI KUndA LI DANG, MU KHANDR'A YA DANG, TZA RANDR'A YA RNAMS NI MTSAMS RNAMS SU STE, THAMS CAD KYANG SV'A H'A'I MTHA' CAN NO, ,AOm DZAm BHA LA DZA LENDR'A YA ZHES BYA BA'I DZAm BHA LA'I YI GE BRGYAD NI YANG PADMA 'DAB MA BRGYAD PA LA DGOD DO, ,YANG DBUS KYI LTE BA LA DZAm MO, ,GAL TE BSAM GTAN 
BYA BAR MI NUS NA NI GSER LA SOGS PA'I BYANG BU LA 'KHOR LO GNYIS NI JI LTA BA BZHIN DU BRIS LA KHA SBYAR TE MAR DANG SBRANG RTZI'I NANG DU BZHAG LA MCHOD PA BYAS NAS YE SHES KYI 'KHOR LO SPYAN DRANGS TE, DER BSTIMS NAS NYIN RE ZHING DRI ZHIM PA'I ME TOG LA SOGS PAS MCHOD PAR BYA'O, ,YANG NA 
GUR GUM GYI CHU'I NANG DU BZHAG STE MCHOD NA MTHO RIS KYI DPAL 'THOB PAR 'GYUR RO, ,AOm TSINDA ZHES BYA BAR BSTAN PA DANG, H'Um PHAt CES BYA BA'I SNGAGS GANG YIN 'BRU TSUGS SU NA MA NA NI, ,SHES GOMS KHRAG DANG SHA 'GUGS 'GYUR, ,ZHES BYA BA LA, SNGAGS NI, AOm TSINDHA TSINDHA BAS 
AA MU KAm SYA RAKTA M'Am SANYTZA TSINDHA TSINDHA, A'A KARshA YA H'Um PHAt, CES PA'I SNGAGS 'BRU TSUGS ZHES BA NI, MIG 'BRU TSUGS SU BLTA BAS 'BRU TSUGS SU LTA BA'O, ,SU SU MA ZHES BYA BA NI RTZA'O, ,SHES PA NI DE'I SBYOR BA SHES PA STE, KHRO BO'I RGYAL PO GANG YANG RUNG BA'I TING NGE 'DZIN LA GNAS NAS SNYING GAR 

@133A
*, ,H'Um PHAt DMAR ZHING SNGO BA 'BAR BA DANG BCAS PA BSAMS LA SROG GNYIS GCIG TU BYAS TE, SNA GUNG G-YAS PA NAS SKUD PA DANG 'DRA BAR PHYUNG NAS BSGRUB BYA MDUN DU BSAMS LA, SROG RTZE MO LNGAR GYUR PA DES BSGRUB BYA'I DPRAL BA DANG, KHA DANG SNYING GA DANG, DBUNG MGO 
GNYIS KYI RTZA RNAMS PHUG STE, BAR BAR DU SNGAGS BZLAS NAS DBUGS RDUB PAS SLAR DRANGS TE KHA'AM SNOD KYI NANG DU KHRAG DGUG PAR BYA'O, ,GOMS PA NI GOMS PAR BSLABS PA STE, DANG POR SHING THOG GANG YANG RUNG BA RANG GI LAG TU BZHAG LA, SNGAR BSTAN PA'I RTZA SNGAGS KYI SBYOR 
BAS DGUG PAR BYA'O, ,DE NAS SLAR YANG SHUGS KYIS DGUG PAR BYA STE, DE LTAR JI SRID DU 'BRAS BU RO KHAR MYONG GI BAR DU BSLAB BO, ,DE NAS NI MA PA'I SHING LA SOGS PA THAG RING PO NA GNAS PA RNAMS KYANG BSGRUBS LA, DE'I 'OG TU KHRAG DGUG PAR BYA'O, ,NANDA NI BA RA DA, 
KI NI KHI NI, KI NI KHI NI, MA HE ZHON PA'I SNYING PO 'BUM, ,GU GUL RI LU SBYIN SREG BYA, ,SDIG CAN YIN YANG DPAL 'PHEL 'GYUR, ,ZHES BYA BA LA, MA HE LA ZHON PA'I SNYING PO'I SNGAGS NI, AOm NANDA NA BA RA TI DE KI NI KI NI, KHI NI KHI NI, SHRI YAm ME DA DA BOO shA tA SV'A H'A, ZHES BYA BA YIN 
NO; ,'DI'I SBYOR BA NI 'DI YIN TE, RDO RJE H'Um MDZAD KYI RNAL 'BYOR LA GNAS NAS tAKKI R'A DZA THUGS KA NAS SBROS TE, PHYAG MTSAN GYI MCHOG LCAGS KYU DANG ZHAGS PA PHYAG NA BSNAMS PA MA HEL ZHON PA'I BGROD DKA' LHA MO ZHAL BRGYAD PA, KHA DOG MA RA KA TA LTAR SNGO BSANGS MA MDUN DU 
BKUG LA AARGHAm BYIN TE SNGAGS 'DI NYID NI BZLAS BRJOD BYA'O, ,BZLAS BRJOD RDZOGS NAS MCHOD PA PHUL TE GSHEGS SU GSOL LO, ,DE LTAR DUS GSUM DU JI SRID 'BUM PHRAG GCIG YONGS SU RDZOGS KYI BAR DU BZLAS PA SNGON DU BSNYEN PA BYAS PA LA, DE NAS GU GUL GYI RI LU RUS SBAL 
GYI RUS PA'I TSAD TZAM BYAS LA MAR DANG, SBRANG RTZI DANG SHA KHA RA DANG BCAS PAS THAB KHUNG GRU BZHI PAR PA LA SHA'I ME SBAR LA, SBYIN SREG 'BUM PHRAG GCIG BYAS NA DE'I 'OG TU BDAG NYID CHEN PO'I DPAL 'THOB PAR 'GYUR RO, ,D'UR BA LTAR LJANG GNOD SBYIN MA, ,RJES MTHUN MTSAN MO BRI BAR 

@133B
BYA; ,YAN LAG CHA YI PHRA BKOD CING, ,NOR BU'I RGYAN GYIS 'OD 'PHRO BA'O, ,ZHES BYA BA LA, D'UR BA LTAR LJANG ZHES BYA BA D'UR BA'I 'DAB MA LJANG SNGON GYI KHA DOG CAN NO, ,MTSAN MO BRI BAR BYA BA NI MNA' MA'I RANG BZHIN PAS NGO TSA BA DANG BCAS PA'I PHYIR MTSAN MO BRI'I NYIN MO NI MA YIN NO, , 
RJES MTHUN ZHES BYA BA NI YAN LAG THAMS CAD DANG LDAN ZHING BA'I BZHIN CAN YIN GYI, KHRO BAR NI MA YIN NO, ,YAN LAG CHA SHAS ZHES BYA BA LA KHA DANG, RNA BA DANG SNA DANG MIG DANG SO DANG MCHU LA SOGS PA'I TSOGS TE PHRA BKOD PA NI DE RNAMS KYIS BRGYAN PA'O, ,CI 'DRA ZHE NA, NOR BU ZHES BYA BA 
LA SOGS PA SMOS TE, YAN LAG GI RGYAN DE DAG NI NOR BU DANG 'DRA BAS NOR BU STE, NOR BU'I RGYAN LAS 'OD ZER 'PHRO BA LTAR YAN LAG DE DAG GIS BRGYAN PAS NYE BAR 'BAR ZHING MDZES PA'O, ,GNOD SBYIN MA ZHES BYA BA NI MNA' MA ZHES BYA BAR GRAGS PA'I GNOD SBYIN MA'O, ,'DI'I SNGAGS NI, GRUS 
DZYE BHA RA BHA RA GRUS DZYE SIDDHA DZYE ZHES BYA BA'I SNGAGS STONG PHRAG GCIG BZLAS, PHYAG 'TSAL BSAL ZHING ME DANG SBYAR, ,SBYOS KYANG MNA'AM MDZES MA 'GRUB, ,CES PA'I SNGAGS NI, AA GRUS DZYE BHA RA BHA RA GRUS DZYE SIDDHA SI MA DZA HYA ZHES BYA BA'O, ,PHYAG 'TSAL BSAL ZHING ME DANG SBYAR, ,ZHES 
BYA BA NI AOm GYI GNAS SU AA GDON PA STE, DES BSTEN NA DBANG DU 'GYUR BA DE BZHIN DU 'GRUB PA'O, ,SBYOS KYANG ZHES BYA BA NI BRGYAD BKAG KYANG NGO, ,JI LTAR BSGRUB PAR BYA ZHE NA, MI SMRA BLA GAB MED PAR NYAL, ,ZLA PHYED KHRU GSUM GOS GSUM BRJE, ,DZ'A TI'I ME TOG BRGYA RTZA BRGYAD, ,BSREGS 
NA YID 'ONG MCHOG RNYED 'GYUR, ,ZHES BYA BA LA, MI SMRA ZHES BYA BA NI SGRUB PA'I G-YOG 'BA' ZHIG DANG SMRA BAR BYA'I, GZHAN DAM TSIG MED PA DAG DANG LHAN CIG MI SMRA'O, ,BLA GAB MED PAR NYAL ZHES BYA BA NI STENG SGRIB G-YOGS MED PA'I GNAS SU BA LANG GI LCI BAS BYUGS NAS RTZVA 
KU SHA BTING BA'I STENG DU NYAL BAR BYA'O, ,JI SRID DU ZHE NA, ZLA BA PHYED DU MAR NGO'I ZHAG BCO LNGA'I BAR DU'O, ,GOS GSUM BRJE ZHES BYA BA NI NYIN RE GOS DKAR PO GTZANG MA GSUM GSUM BRJE BA'O, ,'DIR YANG SNGA MA BZHIN DU MDUN DU BKRAM PA LA BKUG LA, DRI DANG ME TOG LA SOGS 

@134A
*, ,PAS MCHOD LA, JI SRID 'BUM PHRAG GCIG GI BAR DU BZLAS BRJOD BYAS LA, DE'I 'OG TU DZ'A TI'I ME TOG BRGYA RTZA BRGYAD LA SNGAGS SO SOR BZLAS NAS BRDEG PAR BYA'O, ,CHUNG MAR SGRUB NA NI BHA GA LA'O, ,SRING MOR SGRUB BA LA NI NU MA LA'O, ,MAR SGRUB PA LA NI RKANG PA LA'O, ,BRAN 
MOR SGRUB PA LA NI MGO LA'O, ,AARKA DKAR LAS MTHEB TSAD KYIS, ,TSOGS BDAG GZUGS BYAS SBYIR BKAN LA, ,MTHA' YIG BZLAS TE RGYAN BKYE NA, ,NAM YANG 'PHAM PAR MI 'GYUR RO, ,ZHES BYA BA, SKAR MA RGYAL GYI NYIN PAR AARKA DKAR PO'I RTZA BA BLANGS TE, TSOGS KYI BDAG 
PO'I GZUGS PHYAG BZHI PA GSUS PA 'PHYANG BA, KLU'I MCHOD PHYIR THOGS CAN DANG, PHYAG BZHI NA MCHE BA DANG, DGRA STA DANG, ZHAGS PA DANG, BGRANG PHRENG BSNAMS PA, MTHE BO'I TSAD TZAM BYAS LA, DE LAG PAS BZUNG STE DE NYID KYI SBYOR BA'AM, RANG GI LHA'I SBYOR BAS SNGAGS 'BUM 
PHRAG GCIG TU BZLAS TE, DE NAS DE'I SBYOR BAS BCINGS LA CHO LO LA SOGS PA'I RGYAN BKYEN PHAM PAR MI 'GYUR TE RGYAL BAR 'GYUR RO, ,MTHA'I YI GE ZHES BYA BA NI TSIGS SU BCAD PA 'DI'I MTHAR GNAS PA'I YI GE STE, AOm GA SV'A H'A ZHES BYA BA'O, ,AA MA RA nI DZ'I BAN T'I YE, PHYAG 'TSAL SV'A H'A 
KHA SBYAR BYA, ,RMA BYA CHEN MO'I SNYING PO 'DI, ,BZLAS NA LAS KUN BYED PAR 'GYUR, ,ZHES BYA BA LA, SNGAGS NI, AA MA RA nI DZ'I BAN T'I YE SV'A H'A, SNGAGS KYI RGYAL PO 'DI SHIN TU BZLAS NA LAS THAMS CAD BYED PAR 'GYUR TE, DE LA NI RA KUN TI DANG PO TZU MA RTA'I RTZA BA DANG COD PAN KHYIM BYA KHAM PA CAN 
GYI MJUG SGRO GCIG TU SBYAR LA SNGAGS 'DI BRGYA RTZA BRGYAD BZLAS TE, RIMS NAD KYIS ZIN PA LA BDUG NA, RIMS NAD THAMS CAD SEL BAR BYED DO, ,KLAD GZER LA NI MAR NAG LA MNGON PAR BZLAS TE BSKUS NA, MGO BO'I ZUG GZER 'JOMS SO, ,'BRAS DANG 'BRU PHRAN TSEGS LA NI BZLAS SHING BYA BAS 
PAS ZHI BAR 'GYUR RO, ,PHOL MIG DANG, 'BRUM BU LA SOGS PA NI TZANDAN GYI CHU LA LAN BDUN BZLAS TE BLUD NA ZHI BAR 'GYUR RO, ,SBYIN SREG GI LAS BYAS NA GDON THAMS CAD KYIS 'TSE BA ZHI BAR 'GYUR RO, ,GANG SU YANG RUNG BA'I SKRA BZUNG LA GCER BU SKRA GROL BA DANG LDAN PAS KHA LHOR BLTAS TE, 

@134B
SGO'I THEM PA LA 'DUG NAS SGRUB PA PO KHROS BZHIN DU SNGAGS ZLOS SHING LAG PA GNYIS KYIS BSKUM NYE'O, ,DE LTAR DUS GSUM DU BYAS NA, ZHAG GSUM GYIS DPA' BO NYID KYANG 'CHI BAR 'GYUR RO, ,AARK'A RK'I MA RK'A RK'I HI NA GA MA NI PHAt, KRishnA SA BA RA nAm, LO MA CAN GYI BSGRUB PA LA, ,KLU NOR ZHES 
BYA'I SNGAGS 'BUM BZLAS, ,BTZUN MO'I SKYE GNAS PHYOGS SU NI, ,SENG LDENG LAS BYAS PHUR PA LA, ,BRGYA BZLAS DMAR PO BYUGS NAS NI, ,SBYAR NA DE MOD 'GUGS PAR 'GYUR, ,ZHES BYA BA LA, SNGAGS NI, AOm NA MA SKRishnA SA BA RA nAm, A'ARK'A RK'I MA RK'A RK'I HI N'A GA MA NI PHAt, SNGAGS 'DI'I 
SBYOR BA NI 'DI YIN TE, DANG POR GCER BUS RTZA BA DANG 'BRAS BU DAG ZA ZHING 'BUM PHRAG GCIG BZLAS PAS BSNYEN PAR BYA'O, ,DE NAS SPRA TSIL LAS MTHO GANG TZAM GYI BUD MED KYI GZUGS BRNYAN YAN LAG THAMS CAD YONGS SU RDZOGS PA BYAS LA, ,DE'I DPRAL BAR NI DE NYID KYI DANG PO'I MING BRI'O,, 
SNYANG GAR NI SNGAGS BRI STE, DE YANG GO RO TZA NA DANG, RANG GI SRIN LAG GI KHRAG DANG BSRES LA GRO GA LA MING SPEL BA DANG BCAS PAR BRI STE DE'I SNYING GAR GZHUG GO, ,DE NAS BDAG NYID LO MA CAN GYI GZUGS MIG DMAR BA RMA BYA'I COD PAN GYI BAM PO MGO LA BCINGS LA, GLANG PO CHE PHRU GU'I MCHE 
BA'I RTZE MO'I RNA RGYAN CAN, SHING AA SHO KA'I LO MA'I PHRENG BAS RKED PA DKRIS PA, LCAGS KYU DANG ZHAGS PA LAG NA THOGS PAR BSGOMS LA, BSGRUB BYA LA KHA BLTAS TE ZA BZHIN BSAMS NAS, BSGRUB BYA'I PHYOGS SU GZUGS BRNYAN GYI MGO BSTAN TE, GAN RKYAL DU BZHAG LA SENG LDENG GI PHUR 
BU MTHEB SOR GYI TSAD TZAM LA SNGAGS LAN BRGYA BZLAS TE GDAB PAR BYA'O, ,PHUR BU DE YANG GRU GSUM PA RGYA SKYEGS KYI KHU BAS BYUG PAR BYA'O, ,BRGYA ZHES BYA BA NI BRGYA RTZA BRGYAD DE, PHUR BU DES SKYE GNAS ZHES BYA BA MO MTSAN DU BTAB PA LA 'OD 'BAR BA BSGOM PAR BYA'O, ,DE NAS MCHOD PA'I 
YO BYAD DMAR PO RNAMS KYIS DE LA MCHOD LA, DUS GSUM DU SNGAGS BRGYA RTZA BRGYAD BZLAS NA, ZHAG BDUN GYIS BRGYA BYIN GYI CHUNG MA YIN YANG 'ONG BAR 'GYUR NA BUD MED GZHAN LTA SMOS KYANG CI DGOS, TSA BI RIL H'Um PHAt BZLAS, ,GRO GA GDONG GI SGO RU GZHUG ,RI BONG KHRAG GI MTSAN MAS MTSAN, , 

@135A
*, ,MKHAR GNAS BTZUN MO 'GUGS PAR 'GYUR, ,GZHAN YANG RGYU ZHABS DAG TU BZHAG ,CES BYA BA LA, AOm TSA BI RA LI H'Um PHAt BYA'O, ,SNGAGS 'DI'I SBYOR BA NI 'DI YIN TE, DANG POR MDUN DU YAm LAS RLUNG GI DKYIL 'KHOR MDUN GYI NAM MKHA' LA BSKYED DE BSAMS LA, DER 
BSGRUB BYA GZHUG STE, BDAG NYID RIG PA MDOG DMAR ZHING SNGO BA PHYAG GNYIS NA LCAGS KYU DANG ZHAGS PA THOGS PAR BSAMS TE, LCAGS KYUS BSGRUB BYA'I SNYING GAR PHUG CING, MGRIN PA ZHAGS PAS BCINGS PA GSAL POR GYUR GYI BAR DU BSGOM MO, ,DE NAS GNAS DBEN PAR SNGAGS 
'BUM PHRAG GCIG GI BAR BZLAS LA SGRUB PO, ,JI LTAR BSGRUB CE NA, GRO GA LA RI BONG GI KHRAG GIS YAN LAG THAMS CAD DANG LDAN PA'I GZUGS BRIS LA, DE'I DPRAL BAR DE NYID KYI DANG PO'I MING BRI STE, SBRA TSIL GYI NANG DU GTUMS LA, SBRA TSIL GYI RI LU KHAR BCUG NAS SNGAGS 
BZLAS NA DE 'GUGS PAR 'GYUR RO, ,SBYOR BA GZHAN GNYIS PA YANG GRO GA LA RI BONG GI KHRAG GIS BSGRUB BYA DANG, SGRUB PA PO'I GZUGS GNYIS SO SOR BRIS LA, BSGRUB BYA'I MING NI SGRUB PA PO'I DPRAL BAR BRI'O, ,SGRUB PA PO'I MING NI BSGRUB BYA'I DPRAL BAR BRI STE, 'KHRUL 'KHOR DE 
GNYIS JI LTAR DPRAL BA DANG DPRAL BA, KHA DANG KHA, GSANG BA DANG GSANG BA PHRAD PAR 'GYUR BA DE LTAR KHA SBYAR TE DRIL NAS RANG GI RGYU ZHABS SU BZHAG STE, KHRO BO'I RDUL GYIS GDUNG ZHING DBEN PA'I GNAS SU SNGAGS BZLAS NA ZHAG GSUM GYIS 'GUGS PAR 'GYUR RO, HE TIshthA BANDHA DHA RA YA NI 
RUNDA, DANG POR SLAR YANG SBYAR BAR BYA, ,AURnA MA nI SV'A H'A MTHA', ,MCHOG 'DIS MGRIN PAR CHO GA BRI, ,ZHES BYA BA'I SNGAGS NI, AOm HE TIshthA TIshthA BANDHA BANDHA DHA RA YA DHA RA YA NI RUNDHA NI RUNDHA AURnA MA nI SV'A H'A, 'DI'I SBYOR BA NI 'DI YIN TE, SNGAGS 'DI THAL BA LA MNGON PAR BZLAS LA MDZUB MOS THAL 
BA DE'I RI MO GANG GI MGUL BAR BRIS NA, DE'I SKYUG PA'I NAD ZHI BAR BYED DO, ,YANG T'A LA'I 'DAB MA LA DGRA BO'I MING DANG SPEL BA'I MING BRIS NAS, KARTA'I TSAD DU BCUG NA KHA 'CHING BAR 'GYUR RO, ,DE BZHIN DU GRONG KHYER GZHAN LA STER BA LA SOGS PA DAG KYANG 'CHING BAR 'GYUR RO, ,DAN 

@135B
DE LI MTHA' MO HA DBUS, ,MU TZA LI NI THOG MAR BSTAN, ,KUN MTHAR SV'A H'A SBYAR SNGAGS 'DIS, ,RMI LAM BRAM ZE PHRU GU STON, ,ZHES BYA BA LA SNGAGS NI, AOm MU TZI LI SV'AH'A, MO HA NI SV'A H'A, DAN TI LI SV'A H'A, ZHES BYA BA'O, ,'DIR CHOG NI 'DI YIN TE, 'PHAGS PA SBYAN RAS GZIGS 
DBANG PHYUG BLA MA'I SBYAN LAM DU BA'I LCI BA SA LA MA LHUNG BAS MAndAL BYAS LA, ME TOG LA SOGS PAS MCHOD DO, ,SNGAGS 'DI NYID KYIS LAN BDUN DU BZLAS PA'I LAG PAS GDONG BYUGS LA, DE NYID SNAM BU GTZANG MA GDAN DU BTING STE DON LA DMIGS NAS NYAL NA, RMI LAM DU BDEN PA 
STON PAR 'GYUR RO, ,DE BZHIN DU CHU LA MNGON PAR BZLAS TE 'THUNGS NAS MAR NAG LA MNGON PAR BZLAS PAS GDONG BYUGS TE NYAL NA YANG, YANG DAG PA'I RMI LAM MTHONG BAR 'GYUR RO, ,AOm TZUN DE TZU LE TZA LE ZHES BYA BA, BZLOG PA LUGS BZHIN BZUNG BYAS NA, ,DUS GSUM GYI NI 
DNGOS PO RNAMS, ,ME LONG GNAS NAS STON PAR BYED, ,CES BYA BA LA SNGAGS NI, AOm TZA LE TZUN DE DARSHA YA SARBA SV'A H'A ZHES BYA BA YIN NO, ,SBYOR BA NI 'DI YIN TE, CHO GA BZHIN DU SNGON DU BSNYEN PA STONG PHRAG BCUR BZLAS PA'O, ,DE NAS KHYE'U DANG BU MO GRONG GI CHOS KYIS MNYAMS PA BZUNG LA KHRUS 
BYAS SHING GOS GTZANG MA BSKON NAS, THIG LE LA SOGS PA'I RGYAN GYI CHAS SU GSAL LA, 'PHAGS PA MI G-YO BA'I SNGAGS NGANG PHYAG RGYAS BSRUNG NGO, ,YANG DAG PAR MCHOD DO, ,AOm TZAndA MA H'A RO shA nA H'Um PHAt, CES BYA BA NI SNGAGS SO, ,RDO RJE BSDAMS PA NANG DU BYAS LA MDZUB MO BSGRENG 
STE LTO SBYAR LA MTHE BONG GNYIS SO SOR BSGRENG BA NI PHYAG RGYA'O, ,SNGAGS DANG PHYAG RGYA 'DIS PHYOGS DANG MTSAMS DANG, STENG 'OG KYANG BCING BAR BYA'O, ,DE NAS MAndAL GYI DBUS SU BUM PA GOS SAR PA DKAR POS MGUL PA BCINGS LA DRI ZHIM PO'I CHUS BKANG BA SHING LO YID DU 'ONG BAS KHA RGYAN 
BYAS TE, ME TOG DANG BDUG PA LA SOGS PAS MCHOD NAS, SNGAR BSTAN PA'I KHYE'U DANG BU MO KHA SHAR DU BSTAN TE BZHAG LA, MIG GNYIS SU YI GE AOm BKOD DO, ,SNYING GAR YI GE H'Um BKOD, AOm GNYIS KYI DBUS SU YAm DAm 'OD 'BAR BA BSAM MO, ,DE NAM BMKHA'I PHYOGS SU YANG TZUm LA 

@136A
*, ,BSKYED PA'I LHA MO SKU LA BYED MA ZLA BA'I DKYIL 'KHOR LA BZHUGS PA, PHYAG DANG PO GNYIS NA LHUNG BZED BSNAMS SHING GZHAN GNYIS KYIS PADMA DANG RAL GRI BSNAMS PA'I PHYAG BZHI PA, SKU MDOG ZLA BA LTAR DKAR ZHING 'TSER BA BSAMS LA, DE NYID LA AARGHA DBUL TE, 
MCHOD PA RNAMS KYIS YANG DAG PAR MCHOD LA, BDAG NYID KYI SNGAGS KYIS SAM RTZA BA'I SNGAGS KYIS BSTOD LA, SNGAGS 'DI KHYE'U DANG BU MO'I SNYING GAR GZHUG PAR BYA'O, ,AOm TZA LE TZU LE PE SHA AA TRA KU MA DRA KU MA DRA KU MA RI KA YO SHA RI REE BRA BI SHYA DHA RA SHA YA, SARBA YA TH'A BHU HAm YA TH'A DA TYAm, BUDDHA 
DHARMA SAm GHA SA TYE NA BA TI MA BI LAm BA MA MA AA SHA PRA BU RA YA SV'A H'A, DE NAS ME LONG NGAM, RAL GRI'AM, DRI MA MED PA'I MTHE BOD'AM, MAR ME'AM, CHU'I SNOD DAG LA SNGAGS YONGS SU BZLAS TE, KHYE'U'AM BU MO LA BSTAN LA BDE BA JI LTA BA BZHIN STON PAR 'GYUR RO, ,DE NAS GSHEGS SU 
GSOL TE LDANG BAR BYA'O, ,BA RA DA KA SV'A H'A DRUG ,PHYAG 'TSAL DANG LDAN TSOGS BDAG DGYES, ,GZUGS BRNYAN MAndAL GRU BZHIR BZHAG ,ZLA BA DRUG TU MCHOD PA BYA, ,ZHES BYA BA SNGAGS NI, AOm PA RA DA GA SV'A H'A, ZHES BYA BA'O, ,SBYOR BA NI 'DI YIN TE, GNAS DBEN PAR BA'I LCI BA'I MAndAL 
GRU BZHI BYAS LA, DE'I DBUS SU TSOGS BDAG GI GZUGS SAM, BRIS SKU BZHAG NAS BDAG NYID KYIS LOG 'DREN GYI GZUGS KYIS YANG DAG PAR MCHOD DE GCER BUR GYUR PAS ZLA BA DRUG GI BAR DU NYIN DUS GSUM DU SNGAGS BRGYA RTZA BRGYAD BZLAS NA, YID LA RE BA THAMS CAD YONGS SU RDZOGS 
PAR 'GYUR RO, ,BHRA MA KE SHE BHRA MA MA TE, BHRA MA BI BHRA MUS DZYE MO HYE SV'A H'A, DANG POR BHRA MA GNYIS DANG LDAN, ,DE NAS RIM BRJOD AUR NER BCAS, ,ZHES BYA BA NI SNGAGS TE, DANG POR BHRA MA GNYIS DANG LDAN, ,ZHES BYA BA NI, BHRA MA BHRA MA ZHES LAN GNYIS BRJOD PA'O, ,RIM BRJOD CES BYA BA NI 
LHAG MA PHRENG PA'I RIM PA BZHIN DU BRJOD PA'O, ,AUR NER BCAS ZHES BYA BA NI MTHAR AUR NE BRJOD PA STE, AOm BHRA MA BHRA MA KE SHI BHRA MA TE BHRA MA BI BHRA MA MUS DZYE MO HE YA AURNE SV'A H'A, ZHES BYA BA STE, MA BSGRUBS PAR YANG LAS THAMS CAD BYED PA'O, ,'DIR SBYOR BA NI 'DI YIN TE, YUNGS KAR 

@136B
KHYOR GANG TZAM SA LA MA REG PA'I BAR SNANG LA BZHAG LA, SNGAGS 'BUM PHRAG GCIG BZLAS SO, ,DE NAS DE LA CUNG ZAD CIG BLANGS LA, GCER BU SKRA LHUG PAS KHYIM GYI THEM PA'I PHYI NAS YUNGS KAR GTOR NA, YUNGS KAR LA 'GOMS PA TZAM GYIS JI SRID NYI MA SHAR GYI BAR DU DUS MA YIN 
PA'I GNYID MTHUG POS NON PAR 'GYUR RO, ,GNYID BSKYED PA'I SBYOR BA'O, ,KINNI KANNI GHAndA KA RA nA NAm ME DA SHA YA SV'A H'A, SNGAGS BZLAS PA YI CHU 'THUNGS NA, ,RMI LAM BDEN PA STON PAR 'GYUR, ,ZHES BYA BA LAS, SBYOR PA NI 'DI YIN TE, RANG LHA'I SBYOR BA'AM, RDO RJE H'Um MDZAD KYI TING NGE 
'DZIN LA GNAS NAS, ,RDO RJE'I MTSON CHAS DRI'I TSOGS DGUG PAR BYA'O, ,DE YANG SKU MDOG DKAR PO PHYAG BZHI PA, PHYAG NA MDUD RTZE GSUM DANG, DGRA STA DANG, ZHAGS PA DANG, THO BA BSNAMS PA RNA PA GNYIS DRIL BU'I SGRA DANG LDAN PA BLTAS LA LAG PA G-YON PA MDUD RTZE GSUM PAR 
BYAS PA'I DAM TSIG GI PHYAG RGYA DE LA SNGAGS STONG PHRAG BCUR BZLAS TE MCHOD PA BYA'O, ,DE NAS CHU LA MNGON PAR BZLAS TE 'THUNGS NA GDON MI ZA BAR RMI LAM DU BDEN PA MTHONG BAR 'GYUR RO, ,RGYA MTSOR 'BAB PA'I CHU BO LA, ,DZ'A TI'I ME TOG 'BUM BSKUR BYA, ,AOm W'A KYE DAm NA MA: AID DO DA BHA RA 
DANG; 'JAM DPAL GYI SNYING PO 'DI ZHES BYA BA LA SBYOR BA NI 'DI YIN TE, DZ'A TI'I ME TOG KHA BYE BA 'BUM BZUNG LA RGYA MTSO CHEN POR 'BAB PA'I CHU BOR SKE MAN CHAD CHU'I NANG DU ZHUGS LA, ME TOG RE RE ZHING SNGAGS ZLOS SHING CHU LA BSKYUR RO, ,DE JI STE ME TOG CHU DANG BCAS PA GYEN DU RGYUN LAS BZLOG STE 
'BAB PA NA, ME TOG CHU DANG BCAS PAR BLANGS TE SOS MA REG PAR 'THUNGS NA, THOS PA 'DZIN PA'I DNGOS GRUB 'THOB PAR 'GYUR RO, ,AOm KU RU KULLE SV'A H'A, KHAMS GSUM 'GUGS PAR BYED PA BSTAN, ,SGROL MA YI NI SNYING PO 'DI, ,MGUL NOR BCINGS PA'I CHO GAR GSUNGS, ,ZHES BYA 
BA LA BCOM LDAN 'DAS HA LA HA LA'I TING NGE 'DZIN LA GNAS LA, ,SGROL MA'I SNGAGS 'DI BSNYEN PA BYA'O, ,DE NAS TSES DANG SKAR MA DANG NYI MA BZANG PO LA MCHOD PA BYAS NAS, GRO GA LA AUTPA LA'I 'DAB MA LTA BU'I 'KHOR LO RTZIBS BCU DRUG PA BRIS LA, RTZIBS BCU DRUG LA AA BRI'O, ,LTE BA LA 

@137A
*, ,NI BSGRUB BYA'I MING KU RU KULLE ZHES BYA BA'I YI GE BZHIS BSKOR BA BRI'O, ,DE'I PHYI ROL DU AOm LAS BYUNG PA'I RI MO GSUM GYIS BSKOR RO, ,DE NAS 'KHOR LO GNYIS PA DE DANG 'DRA BA LAS BSGRUB BYA'I MING MA GTOGS PA BRIS LA, ,DES 'KHOR LO SNGA MA'I STENG DU BKAB STE, 
BCOM LDAN 'DAS MA SPYAN DRANGS TE YANG DAG PAR MCHOD NAS 'KHOR LO DER BSTIMS LA, YI GE LAS BYUNG BA'I 'OD ZER GYIS BSGRUB BYA BKUG STE, SHING RTZA PA NAS BCAD PA LTAR BCOM LDAN 'DAS MA'I ZHABS DRUNG DU 'GYEL NAS 'DUG BAR BSAMS LA, ,NYI MA BDUN DU DUS GSUM DU 
SNGAGS BRGYA STONG DU BZLAS NA BRGYA BYIN NYID KYANG DBANG DU 'GYUR RO, ,SNGAGS NI, AOm KU RU KULLE HR'I: CHE GE MO AA NAm SV'A H'A, DHA NA PA RI BA RE TZA SA MANTA SV'A H'A, ZHES BYA BA YIN NO, ,NYI MA BDUN BZLAS NAS 'KHOR LO ZHO DANG, MAR DANG SBRANG RTZI'I NANG DU GZHAG GO, ,DGA' BDE MA MYONG BU MO'I YI GE 
DANG PO NI, GSUM DRUG 'BUM GCIG BZLAS NA DER NI RNYED PAR 'GYUR RO NYI MA DKAR BO'I ME TOG SBYIN SREG BYA BA'AM, YANG NA BRI YADKU YI ME TOG SBYIN SREG BYA, ,ZHES BYA BA LA, SNGAR DGA' BA DANG BDE BA MA MYONG BA'I BU MO GANG YIN PA DE'I YI GE NI DGA' BDE MA MYONG BA'I YI GE STE, YI GE'I 
TSOGS DE LAS DANG POR AA DANG, GSUM PAR DE DANG, DRUG BAR BO TI RNAMS GZUNG BAR BYA'O, ,DE YANG BSNYEN PA'I DUS SU CHANG DANG SHA LA SOGS PA BCAD DO, ,DKAR GSUM LA SOGS PA'I ZAS ZA ZHING, GOS DANG BCAS PAR CHU'I NANG DU ZHUGS TE, MI SMRA BAR 'BUM PHRAG GCIG BZLAS 
BRJOD BYA'O, ,SNGAGS NI, AOm AA DI TI AA MU KA KAN NAm ME DE HI DHE DHA BA YA SV'A H'A, ZHES BYA BA'O, ,BSNYEN PA THON NAS AARKA DKAR PO ME TOG GAM, PRI YADKU'I ME TOG LA SNGAGS RE RE ZHING SBYIN SREG 'BUM PHRAG GCIG BYA'O, ,DE YANG GRO GA LA BU MO'I MING DANG RANG GI MING DU KHA SBYAR BA BRIS LA, 
RANG GI RGYU ZHABS SU BZHAG STE, DE LTAR SBYIN SREG BYAS NA, BU MO DE BDAG GIR 'GYUR TE, SU LA YANG STER BAR MI 'GYUR RO, ,BI TZI MO HI SV'A H'A, AOm DANG BCAS LA GRANGS BDUN YIN, ,GNOD SBYIN YUGS SA MO YI SNGAGS, ,RO LA G-YOGS PA'I RAS LA NI, ,DE YI SEN RTZIS RGYAN 

@137B
MED BRI, ,DE YI GZUGS LA ME TOG NI, ,SER POS MCHOD NA DE 'GRUB 'GYUR, ,'JIG RTEN GSUM GYI YUGS SA MO, ,THAMS CAD BKA' NYAN DU NI 'GYUR, ,MON SRAN GRE'U KHA ZAS KYIS, ,YUGS SA MO YI SNGAGS BZLAS 'GRUB, ,SNGAGS NI, AOm BI CI MA HE SV'A H'A ZHES BYA BA STE, 
SNGON DU BSNYEN PA 'BUM PHRAG BDUN BZLAS SO, ,DE NAS BRAM ZE MO LA G-YOGS PA'I RAS MA'I DUM BU KHRU GANG GRU BZHI PA LA RO DE NYID KYI SEN RTZIS BRAM ZE MO DE NYID KYI GZUGS MED PAR BRIS LA GNAS DBEN PAR BRIS SKU BKRAM STE, BDAG NYID GCIG PUS SHING S'A LA SER PO'I ME TOG GIS 
MCHOD NAS ZLA PA DRUG GI BAR DU MTSAN MO MUN PA LA BRGYAD BRGYA BRGYAD BZLAS NA ZLA DRUG GI MTHAR 'ONG BAR 'GYUR RO, ,'ONGS NAS MI SMRA BAR 'DOD PA SPYAD NA BRGYA STONG RI BA'I MU TIG GI PHRENG BA BKROL NAS 'JOG PAR 'GYUR RO, ,DE LTAR ZLA BA DRUG GI BAR DU NYIN RE ZHING BZHAG NAS 'GRO BAR 
'GYUR RO, ,ZLA BA DRUG YONGS SU RDZOGS NAS CI BLANGS PA'I DNGOS GRUB STER BAR 'GYUR RO, ,AOm GHO GHO RI RU TRA DI TZI DE YO G'I SHVA RI MU KHA H'Um PHAt SV'A H'A, GHO GHO RI DANG MU KHA YANG, ,RI DBANG BU MO'I SNYING PO YIN, ,BRLA G-YON LA NI MING BRIS TE, ,LAG PA G-YON PAS BKAB NAS SU, ,BZLAS 
NA BU MO MOD LA 'GUGS, ,SKYES PA LA NI G-YAS PA SBYAR, ,ZHES BYA BA LA NI, AOm RU TRI DI BI DE YO G'I SHVA RI MU KHA H'Um PHAt SV'A H'A ZHES PA'O, ,'DIR GSER BTZAG DANG GO RO TZA NA DANG, LDONG ROS GANG YANG RUNG PA LA BSGRUBS TE, DE YANG ZLA PA GZAS ZIN PA'I DUS SU LHA MO GHO GHO RIL MCHOD PA 
BYAS LA, AA SHVA TTHA'I LO MA BDUN GYI STENG DU GSER BTZAG LA SOGS PA BZHAG STE, YANG LO MA BDUN GYI STENG NAS BKAB NAS, DE'I STENG DU LAG PA G-YON PAS MNAN NAS JI SRID ZLA BA GZAS BZUNG BA MA GROL GYI BAR DU BZLAS SO, ,DES BRLA G-YON PA'I DBUS SU BU MO'I MING BRIS LA, 
LAG PA G-YON PAS BKAB STE BZLAS NA, 'CHING BAS BCINGS PA MA GTOGS PA RNAMS 'ONG BAR 'GYUR RO, ,SKYES PA 'GUGS PA LA NI BRLA G-YAS PA'I DBUS SU DE NYID KYIS DE'I MING BRIS LA LAG PA G-YAS PAS BKAB STE, JI SRID 'ONG GI BAR DU BZLAS SO, ,RKANG PAS DGUG PA'O,, 

@138A
*, ,DANG POR PHYAG 'TSAL LDAN PA'I SNGAGS, ,BI DA RI KU RU H'Um PHAt, YID CHES PA YI PHRIN YIG LAS, ,GDON NI TSAR GCOD BYED PA STE, ,YONGS BZLAS PHYAG RGYAS BTAB STE SPRING, ,ZHES BYA BA LA, SNGAGS NI, AOm BI DA RI KU RU H'Um PHAt, CES BYA'O, ,'DIR 'PHAGS PA 
MI G-YO BA YI'AM, KHRO BO GANG YANG RUNG BA'I TING NGE 'DZIN LA GNAS NAS, SNGAGS PHRIN YIG DANG BCAS PA BYANG BU LA BRIS TE, DRIL NAS PHYAG RGYAS BTAB STE GDON GYIS ZIN PA LA BSKUR TE, DE'I LAG PAR BTAGS NA DU BZHIN DU 'BROS PAR 'GYUR RO, ,AOm BA TRA BI DA RA BI DA RI SV'A H'A, 
ZHES BYA BA'I YI GE BCU PA'I RIG PA STE, MI DBANG GI NI BTZUN MO YANG, ,BZLAS PA TZAM GYIS DBANG DU BYED, ,AOm MA LI NI KINNI KINNA, DANG POR AARKA SV'A H'A LDAN, ,DE NAS DBYANGS CAN SKYES BU NI, ,DBYANGS CAN DAG NI 'THOB PAR 'GYUR, ,ZHES BYA BA LA SNGAGS NI, AOm AARKA MA LI NI 
KI NI KI NI SV'A H'A, ZHES BYA BA STE, DBYANGS CAN MA'I MDUN DU 'BUM PHRAG GCIG BZLAS PAS BSNYEN PA BYA'O, ,DE NAS ZLA PA GCIG GI BAR DU DBYANGS CAN MA'I SMAN MAR KHYOR BA RE LA SNGAGS LAN BDUN BDUN BZLAS TE 'THUNGS NA NGAG GI DNGOS GRUB STER BAR 'GYUR RO, ,DE BZHIN DU ZLA BA GCIG 
TU CHU LA BZLAS TE BTUNG BA'AM, MAR 'BA' ZHIG LA BZLAS TE, ZLA BA DRUG TU 'THUNGS NA NGAG GI DNGOS GRUB 'THOB BO, ,MUN DE SHR'I BA NA PI SH'A TZI ZHES BYA BA LA, 'BAR DANG BCAS SNGAGS SGROGS PA STE, ,RNA BA G-YON PAR SGROGS BYED PA, ,'BRENG BA 'DI NI BZLOG PAR BYA, ,AOm SHR'I BA NA PI SH'A 
CI NI MUNDE SV'A H'A, SNGAGS 'DI RU RTA LA LAN BDUN BZLAS TE, RKANG PA DANG GDONG LA BYUGS TE NYAL NA RMI LAM DU DGE BA DANG MI DGE BA SGROGS PAR GDON MI ZA'O, ,ZLA PHYED 'BAB PA ZA BYED CING, ,RI YI BU MO'I CHO GA YIS, ,MAR LA BSGRES PA'I BIL BA BSREG ,RGYAL SRID STER 'GYUR 
GDON MI ZA'O, ,SNGAGS NI, AOm GI RI KU MA REG MA HE RA DZYE SATV'A YA SV'A H'A ZHES BYA BA YIN NO, ,DURGGE BI DURGGE ZHES BYA BA 'O MA CAN YAM SHING BSREG CING, SKYES BU'I MTSAN MA LAN BRGYAR BSREG ,SNGON DU BSNYEN PA MED PAR YANG, ,GRONG KHYER STER 'GYUR GDON MI ZA, ,SNGAGS NI, AOm DURGGE BI 

@138B
DURGGE NI SV'A H'A, SNGAGS N+YA GRO DHA DANG, AA SHVATTHA LA SOGS PA'I YAM SHING LA BE'U DANG KHA DOG 'DRA PA'I 'O MAS GRONG KHYER GYI MING NAS BZUNG STE SBYIN SREG BYAS NA GRONG KHYER RNYED PAR 'GYUR RO, ,AOm GHO AUL KA SV'A H'A AOm DANG BCAS, ,'OD PHRENG CAN GYI SNYING PO YIN, ,PA LA SHA SHING GIS 
BSREGS NA, ,GSER SRANG 'BUM NI STER BAR 'GYUR, ,SNGAGS NI, AOm ME GHO AU KA YA SV'A H'A, TSOGS KYI BDAG PO'O, ,AOm GA SHO AUL KA YA SV'A H'A ZHES BYA BA YANG 'OD PHRENG CAN GYI STE, 'BRAS BU NI SNGA MA BZHIN NO, ,KAR NA MO TI BZLAS PAR BYA, ,H'Um PHAt LDAN PA 'BUM PHRAG 
BZHIS; ,SKYE TSE BSREG PAS SA GSUM YANG, ,NYI MA GCIG GIS 'GUGS PAR 'GYUR, ,RAKTE KA RTI NI BZLAS PAR BYA, ,PADMA'I SDONG BUR DU BA BTANG, ,MI YI THOD PAR MI BZHAG STE, ,BSKYED PA'I DU BAS SKAL BZANG 'GYUR, ,SNGAGS NI, AOm RAKTE RAKTE NI SV'A H'A, ZHES BYA BA YIN 
TE; YO BYAD THAMS CAD DMAR POR BSGRUB BO, ,TZANDRA MU KHI KI LI BZLAS, ,DANG POR THAMS CAD 'BAR LDAN BYA, ,AUR BCAS PAS NGES PAR NI, ,SA GSUM DKYIL 'KHOR BKA' NYAN 'GYUR, ,SNGAGS NI, AOm TZANDRA MU KHI KA LI AUR NI SV'A H'A, ZHES BYA BA STE, RTAG TU BZLAS NA DBANG DU 'GYUR 
RO; ,KAN TA TYA YA SV'A H'A ZHES BYA BAS, ,MIG SMAN BSREGS TE MIG SMAN BYA, ,GLANG CHEN RDUL DANG SHING TSA DANG, ,AUTPAL SNGO BSREGS SKAL BZANG 'GYUR, ,ZHES BYA BA LA, SNGAGS NI, AOm KshA PYA YA SV'A H'A ZHES BYA BA'O, ,'DIR SBYOR BA 'DI YIN TE, ,LUS TZANDAN DMAR POS BSKUS LA 
GOS DMAR PO GYON TE, ME TOG DANG PHRENG BAS BRGYAN LA, ,YUN RING DU BZLAS PA'I SNGAGS GANG RUNG BAS BSRUNG BA BYAS NAS, ZLA BA MAR GYI NGO'I TSES GNYIS PO GANG YANG RUNG BA LA MA MO'I GNAS DANG LAM GYI BZHI MDO'AM DUR KHROD DU BSRUNG BA LA SOGS PA BYA STE, MIG SMAN SNGON PO BTAGS PA'I PHYE 
MA DANG, GLANG PO CHE'I RDUL DU BCAS PA ZANGS KYI SNOD DU BZHAG STE, KHA LEGS PAR BCAD NAS SKAL BZANG MA'I RO'I MNGAL DU BCUG STE BSREG PAR BYA'O, ,BSREGS NAS BLANGS TE KA MA LA DE BA MAndAL BYAS TE MCHOD LA, SHING TSA DANG AUTPA LA SNGON POR BCAS PA GSER DNGUL GYI SNOD DU 

@139A
*, ,SPYOR TE, MAndAL GYI DBUS SU BZHAG NAS, SNGAGS BRGYAD BRGYA'AM STONG DU BZLAS SO, ,NGES MIG SMAN BYAS NA BUD MED KYI 'DOD PA'I DBANG PHYUG TU 'GYUR RO, ,SKYES PA DBANG DU BYA BA NI SKYES PA'I SNYING GAR BSREG GO, ,NA YA NA MA NO HA RAS BSGRUB, ,DRI ZHIM RTZA BAR SA DKRIS 
SPAR; ,DMAR SER BA DMAR DU BA YIS, ,RTAG TU MTSUNGS MED CHAGS PAR 'GYUR, ,ZHES BYA BA LA SNGAGS NI, ,AOm KA MA SV'A HE SV'A H'A, LHAG MA NI GO SLA'O, ,KA MA SA RA SV'A H'A, SBRUL GYI KHAR BSREGS MIG SMAN NI, ,RU RTA RGYA SPOS AA KAR GNAG ,GLANG CHEN SENG BTAGS DBANG DU 
SDUD; ,CES BYA BA LA, SNGAGS NI, AOm KA MA SV'A HE SV'A H'A, ZHES BYA BAS TE, SNGON DU BSNYEN PA KHRI PHRAG GCIG BZLAS PAR BYA'O, ,'DIR YANG GLANG PO CHE'I SEN MO DANG MIG SMAN SNGON PO KUN DARYA'I SNGAGS KYI CHO GA BZHIN DU BSREGS NAS, DE'I 'OG TU RGYA SPOS DANG, RU RTA DANG, AA KA RU NAG 
PO DANG BCAS PA PHYE MAR BYAS LA, SNGA MA BZHIN BKAB STE, LAN STONG PHRAG TU BZLAS LA MIG SMAN BYAS NA 'GRO BA MA LUS PA DBANG DU SDUD PAR 'GYUR RO, ,AOm shtAm BANDHE ZHES BYA BA'I MIG SMAN GYI NI DU BAS NGES PAR DBANG DU BYED, 'OD ZER CAN GYI MAN NGAG GIS, ,RTA RMIG BKANG STE BSKYOD PAR BYA,, 
ZHES BYA BA LA, SNGAGS NI, AOm shtVAm BANDHA SV'A H'A, 'DI 'OD ZER CAN GYI MAR GYIS RTA'I RMIG BA'I SNOD BKANG LA, RTA'I RMIG BA GZHAN GYIS STENG NAS BKAB PA LA DU BA BTANG STE DU BA DE BZUNG NAS BCOM LDAN 'DAS GTZUG TOR 'KHOR LOS SGYUR BA'I MDUN DU MCHOD PA BYAS TE, SNGAGS BZLAS 
PAR BYA'O, ,MANDRA BA RE ZHES BYA BA'I, ,YI GE THOG MAR YANG DAG LDAN, ,NYIN MTSAN BZLAS PA'I YANG DAG GNAS, ,'JIG RTEN GSUM YANG BRAN DU 'GYUR, ,ZHES BYA BA LA, SNGAGS NI, AOm MANTRA BA RE AA MU KAm ME SV'A H'A, DA NE NA SA BA RI BA BA MA NA YA SV'A H'A, ZHES BYA BA GANG DBANG DU BYA BAR 
'DOD PA DE MDUN DU BSAMS NAS BZLAS NA BRAN DU 'GYUR RO, ,MI MGOR SKYES GNYIS SKUD PA GNYIS, ,GTUM DBANG RKANG PA SKRAR BCAS SDUD, ,DHU N'ANA TZANDA SGRAR NI BCAS, ,NYIN MTSAN TSA BAS THEBS PAR 'GYUR, ,ZHES BYA BA LA, SNGAGS NI, AOm DHU N'A NA TZAN DA AA MU KAN DZVA RI NA M'A RA YA H'Um 

@139B
PHAt, CES SO, ,MI'I MGON MI'I THOD PA'O, ,SKYES GNYIS SKUD PA NI BRAM ZE'I SKRA'I SKUD PA'O, ,GTUM DBANG NI LHA CHEN PO STE, DE LA PHUL BA'I ME TOG BZUNG NGO, ,RKANG PA NI BSGRUB BYA'I RKANG RJES KYI RDUL LO, ,DE DAG MI'I THOD PAR BZHAG LA, MI'I RJE NGAR GYI RUS PA'I BSRUB SHING BRAM ZE'I 
SKRA'I SKUD PAS BTAGS LA, SNGAGS ZLOS BZHIN DU DER SGRA DANG BCAS PAR BSRUBS NA, NYI MA BDUN GYIS SKYES BU CHEN PO YANG RIMS TSA BAS THEBS PAR 'GYUR RO, ,DANG PO THA MAR YANG DAG LDAN, ,GNOD SBYIN MA YI YIG BDUN BRJOD, ,BHAKKE BHUKKE ZHES BZLAS BYA, ,'BUM PHRAG BZHI YIS 
SKAL BZANG 'GYUR, ,ZHES BYA BA LA, SNGAGS NI, AOm BHAKKE BHUKKE SV'A H'A ZHES BYA BA STE, SNGAGS 'DI SRAN MA MA SHA'I KHA ZAS ZA ZHING, 'BUM PHRAG BZHIR BZLAS BRJOD BYAS NA, 'JIG RTEN GSUM NA GNAS PA'I YUGS SA MO RNAMS DBANG DU 'GYUR RO, ,CHU SKYOR DRUG BZLAS GNOD 
SBYIN DANG, ,GNOD SBYIN MO YANG MNGON SUM MTHONG, ,GRONG GI BYANG DU N+YA GRO DHA'I, ,YAM SHING MNGAR GSUM SBAGS PA BSREG ,CES BYA BA LA, DANG POR SNGA DRO'I DUS SU NANG DU BYUNG PA'I NYI MA'I GZUGS BRNYAN CHU SKYOR DRUG BZLAS PA DANG BCAS PA BYIN LA, GRONG KHYER GYI BYANG DU N+YA GRO DHA'I YAM SHING MNGAR 
GSUM LA SPAGS PAS SBYIN SREG BYAS NA GNOD SBYIN DANG GNOD SBYIN MO MNGON SUM DU MTHONG BAR 'GYUR RO, ,SNGAGS NI, AOm BHAKKE BHUKKE SV'A H'A ZHES SNGAR BSTAN PA YIN NO, ,GRUB NAS JI LTAR 'DOD PA'I DNGOS GRUB STER BAR 'GYUR RO, ,NAGS TSAL CHU 'GRAM RI LJONGS SU, ,SNGO TSOD 'THUNG ZHIR 
GNAS PAR BYA, ,DPA' BOS RGYAL BAR BYED PA DANG, ,MKHAR GNAS 'KHOR LOS SGYUR BAR 'GYUR, ,ZHES BYA BA LA, DPA' BO NI, A'A KHAm B'I RA'I SNGAGS TE, NAGS TSAL LA SOGS PA'I GNAS SU SDO TSOD 'THUNG ZHING DPA' BO'I SNGAGS KYI RGYAL PO 'DI BZLAS NA, G-YUL LAS RGYAL BAR 
BYED PA DANG, NAM MKHA' LA RGYU BA'I RGYAL SRID STER BAR 'GYUR RO, ,AOm RU TRI NI SV'A H'A ZHES BYA BA, AU MA'I SNYING PO'I YIG 'BRU BZLAS, ,BRI YANG KU'I ME TOG BSREG ,YID KYI RE BA SKONG BAR 'GYUR, ,GA nA DZA YA TSOGS BDAG SNYING, ,PHYAG 'TSAL GA nA GSAL BAR BCAS, ,YI GE 

@140A
*, ,'BUM PHRAG BZLAS NAS SU, ,SNGAGS PAS RTAG TU GU GUL BSREG ,CES BYA BA LA, TSOGS THAMS CAD KYI NANG NAS RGYAL BAR BYED PAS NA GA nA DZA'O, ,DE CI'I PHYIR ZHE NA, TSOGS BDAG SNYING PO'O, ,JI LTAR RGYAL BAR BYED CEN, ,GU GUL ZHES BYA BA SMOS TE, 
GU GUL GYIS SBYIN SREG BYAS NA'O, ,SNGAGS NI, AOm GA nA MA GA nA DZA YA SV'A H'A ZHES BYA BA'O, ,DGE BA'I 'DOD 'JO'I RNAM PAR BSHAD PA'O, ,SLOB DPON CHEN PO KLU SGRUB KYIS MDZAD PA RDZOGS SO,, ,,RGYA GAR GYI MKHAN PO NAG PO'I ZHAL SNGA NAS DANG, BOD KYI LO TZ'A BA 'GOS 
LHAS BTZAS KYIS BSGYUR CING ZHUS TE GTAN LA PHAB PA'O,, 