@166B
#, ,RGYA GAR SKAD DU, SHR'I BUDDHA KA P'A LA MA H'A TANTRA R'A DZA t'I K'A AA BHA YA PA DVA TI N'A MA, BOD SKAD DU, DPAL SANGS RGYAS THOD PA'I RGYUD KYI RGYAL PO CHEN PO'I RGYA CHER 'GREL PA 'JIGS PA MED PA'I GZHUNG 'GREL ZHES BYA BA, DPAL RDO RJE SEMS 
DPA' LA PHYAG 'TSAL LO, ,BSKAL PA'I MTHAR THUG MCHOG TU DUL BA CHEN POR 'PHRO BA DPAG MED 'GRO BA'I YUM DANG ROL PA CAN, ,SNA TSOGS SDE MA DANG 'DUS SHIN TU CHE BA'I MCHOG TU DGA' BA'I SKU CAN SRID PA'I 'GRO BA NI, ,RDZOGS PA'I BYANG CHUB PHUN TSOGS LHAN CIG SKYES 
PA'I BDE BA'I ROL ROL PA SNYING LA 'JUG PA YIS, ,SPYOD PA DAM PAS BSGOM BYA DE PHYIR 'JIGS PA MED PA 'DI YI LTAR GSANG MED 'DI BSTAN PAR BYED, ,RDO RJE LHA MOS GNANG BA RNAMS, ,RMI LAM DU NI THOS PA LA'ANG, ,DES BYIN BRLABS LAS 'JIGS MED NI, , 
SANGS RGYAS THOD 'DIR 'GREL PA BYED, ,NGES PAR BDAG NI RDO RJE CAN, ,DANG PO'I MGON PO DES BYIN BRLABS, ,GANG PHYIR DES GSUNGS TSIG RNAMS NI, ,RANG DON RNA BAR SMRA BA BZHIN, ,DGA' BA BSTEN PA'I SKYE BO DAM PA LEGS PA RNAMS NI GTZANG DANG DGA' BA STE, , 
DE YOD TSU ROL MTHONG BA NGAN PAR 'GRO ZHING DON RING SRID PAR 'JUG PA RNAMS, ,'JIGS PA MED PA'I GZHUNG 'GREL LAS NI CHOS KYI GNAS MCHOG CI YANG 'CHAR BYED CING, ,BZOD PAR BYED CING DBU MAR GNAS LAS MNYAM MED PHUN TSOGS REG PAR BYED, ,SANGS 
RGYAS THOD PA'I RGYUD LE'U BCU BZHI'I BDAG NYID CAN 'DI'I STON PA PO DANG BRJOD BYA NI BCOM LDAN 'DAS SANGS RGYAS THOD PA'O, ,DE LTA NA YANG BSTAN PAR BYA BA DANG STON PA PO'I 'BREL BA DANG, RJOD PAR BYED PA DANG BRJOD PAR BYA BA'I 'BREL PA BRJOD DO, ,GDUL BYA RNAMS KYIS 
SANGS RGYAS THOD PA'I DON RTOGS PA NI DGOS PA'O, ,RDO RJE LTA BU BDE BA CHEN PO DANG RO GCIG PA 'GRO BA MTHA' DAG LA PHAN PAR BYED PA PHYAG RGYA CHEN PO'I DNGOS GRUB NI DGOS PA'I DGOS PA'O, ,DE LA 'DI SKAD BDAG GIS ZHES PA LA SOGS PA NAS GYUR TO ZHES PA'I 

@167A
*, ,MTHAR THUG PA'I DANG POR GLENG GZHI STE, 'DI YOD PA NA STONG PA 'JUG PA'I PHYIR RO, ,DUS DANG YUL DANG STON PA PO DANG 'KHOR RNAMS TSOGS PA NI STON PA'I GLENG GZHI STE, 'DI MED NA STON PA MI 'THAD PA'I PHYIR RO, ,DE LA 'DI SKAD BDAG GIS ZHES PAS DE'I 
CHOS BSDU BAR BYA ZHING, DE BZHIN DU GO RIMS SU RTOGS PAR BYAS NAS ZHES BCOM LDAN 'DAS KYIS CHOS YANG DAG PAR SDUD PA'I MDOR GSUNGS TE, DE'I PHYIR SDUD PA POS DE KHO NA BZHIN DU BSDUS SO, ,'DIR SDUD PA PO SU YIN, MED DAS PAR 'DI CI ZHE NA, BCOM 
LDAN 'DAS KYIS BKA' GNANG BA KHO NA DES BRJOD PA'I PHYIR 'DIR BCOM LDAN 'DAS KHO NA'I GSUNG YIN NO, ,YANG 'DI LA RGYUD GTAD PA NYID KYI PHYIR PHYAG NA RDO RJE'O ZHES GSUNGS SO, ,DE LA BSDU BAR BYA BA PHYIN CI MA LOG PA RGYUD KYI DON MTHA' DAG 'DI SKAD CES PA'I TSIG 
PHRAD 'DIS GSAL BAR BYAD DO, ,DE NAS 'DI SKAD KYI YI GE 'DI NI RGYUD KYI DON MTHA' DAG GI DON DANG LDAN PA RTOGS PAR BYA'O, ,RGYUD KYI DON YANG SHES RAB DANG THABS KYI RANG BZHIN NYID KYIS YI GE GNYIS KYI YAN LAG GI NGO BO GNAS SO ZHES 'DOMS SO, ,BDAG 
GIS ZHES PA SDUD PA PO BDAG GIS SO, ,THOS PA ZHES PA NI RNA BA'I RNAM SHES KYI TSIG 'BRU DANG, YID KYI RNAM SHES KYI DON RTOGS KYI, 'DI BDAG GIS MNGON SUM DU BYAS PA NI MA YIN TE, BCOM LDAN 'DAS KHO NAS CHOS 'DI LA THAMS CAD RTOGS PA'I PHYIR RO ZHES 
CHOS LA GUS PAR STON TO, ,DE LTAR SPYIR BSTAN NAS KHYAD PAR DU GLENG GZHI DE RIM GYIS STON PA, DUS GCIG NA ZHES PA LA SOGS PA STE, GCIG NI BSOD NAMS DANG YE SHES KYI TSOGS DU MAS BSKRUN PA TSES DANG RGYU SKAR LA SOGS PAS GCAD DU MED PA BSAM GYIS 
MI KHYAB PA'I DUS KYI KHYAD PAR 'GA' ZHIG GO, ,DE YANG 'DIR SKAD CIG BZHI BA'I NGO BO DUS ZHES BSHAD DO, ,DUS GCIG PO DE NI BCOM LDAN 'DAS BZHUGS PA RNAMS SU GYUR TO ZHES PA'I TSIG BSGYUR BAS BZHUGS PAR GYUR TO ZHES 'BREL TO, ,'DI LA BHA GA YOD DO 

@167B
ZHES PA BCOM LDAN 'DAS TE, DE YANG DBANG PHUG LA SOGS PA'I YON TAN RNAMS SO, ,DE GSUNGS PA, DBANG PHYUG GZUGS DANG GRAGS PA DANG, ,DPAL DANG YE SHES BRTZON 'GRUS RNAMS, ,PHUN SUM TSOGS PA DRUG RNAMS NI, ,SKAL PA ZHES NI BSHAD PA YIN, , 
ZHES BYA'O, ,YANG NA BDUD BZHI RNAMS BCOM PAS NA BCOM LDAN NO, ,YANG NA CHOS THAMS CAD NGES PAR RTOG PA NYON MONGS PA'I BDUD LA SOGS PA NGES PAR SEL BA'I SHES RAB NI BCOM PA STE, DE 'DI LA DE'I BDAG NYID DU YOD DO ZHES PAS BCOM LDAN NO, , 
DE RDO RJE RTZE MO'I RGYUD DU GSUNGS PA, SHES RAB GZHOM BYA NYON MONGS TE, ,DE PHYIR SHES RAB BCOM PAR BRJOD, ,CES SO, ,DE BZHIN GSHEGS PA YANG DE YIN LA THAMS CAD KYANG YIN PAS DE BZHIN GSHEGS PA THAMS CAD DE, MI BSKYOD PA LA SOGS PA 
RNAMS TE, DE RNAMS KYI SKU DANG GSUNG DANG THUGS RNAMS SO, ,RDO RJE NI STONG PA NYID DO, ,DE'I NGO BO CHEN PO STE RANG DANG GZHAN GYI DON PHUN SUM TSOGS PA DAG AA LAm STE, SHIN TU BLA NA MED PAR BYED PA STE BYA BA DANG BYA BA LAS GANG GI YIN PA DE RGYAN CHEN PO STE, RDO RJE SNYEMS MA SHES 
RAB KYI PHA ROL TU PHYIN PA'I BDAG NYID DO, ,DE'I DKYIL SNYING PO BYANG CHUB KYI SEMS LEN CING 'DZIN PAS NA DKYIL 'KHOR NI CHOS 'BYUNG NGO, ,DE BZHIN GSHEGS PA THAMS CAD KYI SKU DANG GSUNG DANG THUGS RNAMS KYANG DE YIN LA, RDO RJE RGYAN CHEN PO'I DKYIL 'KHOR YANG 
YIN PA'O, ,'DI'I DE BZHIN GSHEGS PA THAMS CAD KYI SKU DANG GSUNG DANG THUGS KYI NGO BO NYID KYANG DE DANG RO GCIG PA NYID KYI PHYIR RO, ,DE NYID KYI PHYIR YANG GRU GSUM STE DE'I DBUS SU'O, ,'DIR GZHAL YAS KHANG MA GSUNGS PA NYID NA YANG CHOS 'BYUNG GI DBUS NA 
GNAS PA'I GZHAL YAS KHANG DU ZHES DON GYIS RTOGS PAR BYA STE, DPER NA GRONG KHYER NA PHYUG PO GNAS SO ZHES PA GRONG KHYER NA GNAS PA'I KHANG BZANG NA ZHES DON GYIS 'GYUR BA BZHIN NO, ,DE LTAR MA GSUNGS PA NI BDE BA CHEN PO'I SA GZHI GTZO BOR NYE BAR BSTAN PA'I DON DU 

@168A
*, ,STE; GZHAL YAS KHANG YANG DE DANG RO GCIG PA KHO NAS SO, ,YANG NA RDO RJE NI STONG PA NYID CHOS 'BYUNG STE, DER RGYAN CHEN PO'I DKYIL 'KHOR NI GZHAL YAS KHANG DE'I DBUS SU'O, ,DE LTAR GYUR BA'I GNAS SU BCOM LDAN 'DAS BZHUGS PAR NYE BAR BSTAN 
PAS STONG PA NYID DANG SNYING RJE DBYER MED PA LHAN CIG SKYES PA'I SKU GSAL BAR RIG PAR BYAS LA, SKU DE KHO NAS RGYUD STON PA YANG DE DANG RO GCIG PAR BSTAN TO, ,DE LTAR DUS DANG YUL DANG STON PA PO PHUN SUM TSOGS PA BRJOD NAS, 'KHOR PHUN SUM TSOGS PA GSUNGS 
PA, THAMS CAD CES PA LA SOGS PA STE, MI BSKYOD PA LA SOGS PA DE BZHIN GSHEGS PA RNAMS DANG, SNA TSOGS SDE MA LA SOGS PA RNAL 'BYOR MA RNAMS DANG 'PHAGS PA KUN DGA' BO LA SOGS PA RNAMS DANG YANG BZHUGS SO, ,'DOD CHAGS DANG BRAL BA 
BZUNG BA NI NYAN THOS KYI THEG PA CAN NYE BAR MTSON PA NYID KYI PHYIR PHA ROL TU PHYIN PA'I THEG PA PA RNAMS KYANG RDO RJE THEG PA KHO NAS BDE BA CHEN PO'I RANG BZHIN RDZOGS PA'I BYANG CHUB 'GRUB PO ZHES SHES PA'I DON DU'O, ,'JIG RTEN DBANG PHYUG LA SOGS PA RNAMS KYANG DER 
'DUS PAR GYUR TO, ,GLENG GZHI'I NGAG 'DI YANG JI LTAR SRID PA LTAR KHO BOS RGYAS PA DANG BCAS PAR DPAL YANG DAG PAR SBYOR BA'I RGYA CHER 'GREL DU BSHAD ZIN PAS BLO BZANG RNAMS KYIS NGES PAR BYA'O, ,GLENG GZHI DANG RJES SU MTHUN PAR BCOM LDAN 'DAS KYIS BSTAN 
PA SDUD PA POS DE NAS ZHES PA LA SOGS PAS SKABS BYED DO, ,RDO RJE STONG PA NYID KYI RANG GI NGO BO'I YE SHES LNGA RNAMS 'DZIN NO ZHES PAS STONG PA NYID DANG SNYING RJE DBYER MED PA LHAN CIG SKYES PA BDE BA CHEN PO'I RANG BZHIN RDO RJE 'DZIN PA'O, ,PHYAG RGYA CHEN PO BDE BA CHEN PO 
DANG RO GCIG PA 'GRO BA LA PHAN PA BYED PA STONG PA NYID DE KHO NA RDO RJE STE, SGRIB PA THAMS CAD 'BYED PA'I PHYIR RO, ,GNAS KYANG STE RANG DANG GZHAN GYI DON PHUN SUM TSOGS PA'I GZHI'O, ,DE KHO NA SNGAGS DANG RGYUD RNAMS KYI TSAD MAS 'THAD PA NYID KYI PHYIR MCHOG TU NYE 

@168B
BAR BSTAN PA NYID KYIS NI LEGS PAR BSTAN TO, ,DES NA DE BZHIN GSHEGS PA THAMS CAD KYI STE RNAM PAR SNANG MDZAD LA SOGS PA RNAMS KYI BDAG POS ZHES PA BDAG PO STE, BDAG PO NYID KYIS NI 'DI STON PA PO BLA NA MED PA'O ZHES GSAL BAR BYED DO, ,RDO RJE NI BDAG NYID 
KYI STE PADMA NI SNA TSOGS SDE MA'I'O, ,DE DAG YANG DAG PAR SBYOR BAS SO, ,BTZUN MO NI SNA TSOGS SDE MA STE, DE'I BHA GA NI CHOS 'BYUNG NGO, ,NANG DU NI RDO RJE BYANG CHUB KYI SEMS DANG, PADMA SPYI BO LA SOGS PA RNAMS TE, DE RNAMS KHO NA BTZUN MO'I STE, AA BA DH'U T'I'I BHA GA 
RNAMS SO, ,YONGS SU MYA NGAN LAS 'DAS PA STE BYANG CHUB SEMS KYI NGO BO ZHU BAR GYUR ZHES PA'I DON TO, ,DON DAM PAR NI BTZUN MO NI SHES RAB STE, SNA TSOGS SDE MA MING GZHAN KUN DU BZANG MO'O, ,DE'I BHA GA NI STONG PA NYID DO, ,MANG PO'I TSIG NI SNA TSOGS SDE MA NI 
BTZUN MO THAMS CAD BSDUS PA'I NGO BO NYID KYI PHYIR RO, ,DER BCOM LDAN 'DAS PHYAG RGYA CHEN PO RDO RJE'I GNAS KYI SHES RAB KYIS SRID PA LA MI GNAS SHING SNYING RJES ZHI BA LA MI GNAS PA'I ZHES PA MI GNAS PA'I MYA NGAN LAS 'DAS PAS YONGS SU MYA NGAN LAS 'DAS TE, DE'I 
BDAG NYID DU GYUR NAS RO GCIG PA'I RANG BZHIN GYIS THA DAD MTHA' DAG GIS MA REG PA LAS 'KHOR BA'I BAR DU DPAG TU MED PA'I DE BZHIN GSHEGS PA DANG, BYANG CHUB SEMS DPA' DANG, RNAL 'BYOR MA DANG, 'DOD CHAGS DANG BRAL BA DANG, PHYAG RGYA DANG, DKYIL 'KHOR DANG, 
SNGAGS BYE BA PHRAG BRGYAD CU PO RNAMS DANG LHAN CIG RNAM PAR RTOG PA MED PAR GYUR KYANG SNGON GYI 'PHAN PA'I DBANG LAS SEMS CAN THAMS CAD LA CI BYA BA'I TSUL GYIS BZHUGS SO ZHES BYA BA'I DON TO, ,DE LTAR NA YANG MCHOG TU ZAB PA'I CHOS 'DI BDAG GIS RTOGS KYI, SEMS 
CAN RNAMS KYANG PHAL CHER BSOD NAMS ZHAN PA, SHES RAB NGAN PA THEG PA DMAN PA LA MOS PA RNAMS TE, DES NA SU ZHIG 'DI LA MOS PAR 'GYUR ZHES GDUL BYA RNON PO RNAMS GUS PAS RINGS PA'I DON DU MYA NGAN LAS 'DAS TE, KHONG DU CHUD PA'I CHOS STON PA LA BYA BA MED CING MI 

@169A
*, ,SPRO BA'I ZHES PA'I DON STON TO, ,DE ZHES PA SRID PA DANG ZHI BA LA MI GNAS PA DANG MI SPRO BA'O, ,MCHOG TU BRTZE BA DANG SHES RAB DANG LDAN PAS CI BYA BA'I TSUL GYIS BZHUGS PA JI LTAR MI SPRO ZHES RMAD DU GYUR PA THOB PA'O, ,SNA TSOGS SDE MA LA ZHES PA, 
SNA TSOGS TE RNAM PA SNA TSOGS PA DANG RMAD DU BYUNG BA'I SDE STE BDE BA CHEN PO GANG GI YIN PA DE LA'O, ,RNAL 'BYOR MA ZHES PA, SHES RAB THABS DANG SNYOMS 'JUG PA, ,RNAL 'BYOR ZHES PAR MNGON PAR BRJOD, ,DE 'DI LA SHIN TU YOD PA'O, ,DE NYID KYI PHYIR DRIS 
PA LAN GDAB PA LA NUS PA'O ZHES 'DRI'O, ,GANG GIS SEMS CAN RNAMS NUS PA RANG DANG GZHAN LA PHAN PA RDZOGS PAR BYED PHOD PA 'THOB PA'I THABS 'GA' ZHIG YOD DAM, RGYUD LA SOGS PA RNAMS SU SNGAGS KYI THABS BSTAN PA LA DGOS PA 'DI GA LAS SHEN 
GSUNGS PA STE, 'DIR BSDUS PA'I DON NI, GANG RGYUD LA SOGS PA THUB PA'I DBANG PO RNAMS KYIS GSUNGS PA DE RNAMS LA, SNGAGS MED NA NUS PA MA MTHONG ZHING, SNGAGS LA NI DGOS PA MANG PO RNAMS SKYE STE, DE LTAR NI CHUNG DU DANG 'BRING DANG CHE BA'I BSOD NAMS CAN 
GYI SEMS CAN RNAMS KYI RIM PA JI LTA BAR BYED PA DANG, 'BUM DANG, KHRI BZLAS PA RNAMS KYIS 'GRUB PAR RDO RJE CAN CHEN POS GSUNGS NA, NGA YANG CI CHUNG NGU LA SOGS PA'I NANG DU RTOGS SAM MA YIN ZHES THE TSOM DANG LDAN PA NI SEMS ZHEN PAS JI LTAR SNGAGS ZLOS, 
'DOD CHAGS LA SOGS PAS NYE BAR BCOM PA LOG PA'I SHES PA CAN RNAMS JI LTAR 'DOD CHAGS LA ZHUGS PA DE LAS SNGAGS ZLOS, 'DOD CHAGS LA ZHUGS PA'I SEMS CAN RNAMS ZHES GLOG PA LA NI DE RNAMS KYI ZHES BRTAG PAR BYA'O, ,MI SHES PA RNAMS KYI RGYUD 
DANG SNGAGS ZLOS PA LA RTZIS BGRANG BA SRID KYANG JI LTAR NYON MONGS PA CAN GYI SEMS KYIS YIN, YANG DAG PA'I SHES PA CAN GYI YANG SHIN TU STE, DNGOS PO DANG DNGOS PO MED PA'I MTHAR SEMS DMIGS PA NI GANG GIS NGES PAR BRTAGS PA STE, NIshthA'I MTHA' CAN 

@169B
NI 'GA' ZHIG TU PHA ROL TSIG PHRAD DO, ,DE'I SNGAGS NI JI LTAR SNGAGS TE SNGAGS SU BYA BA BZLAS BYA YIN TE, SEMS RTOGS PA DE LAS YID KYI NGO BO YID DANG, SKYOB PA'I NGO BO SKYOB PA STE STONG PA NYID DANG SNYING RJE DBYER MED PA DON DAM PA'I SNGAGS YIN CING DE KHO NA LAS RANG DANG GZHAN 
GYI DON NUS PA'I DNGOS GRUB YIN NA SNGAGS BZLAS PAS CI ZHIG CES PA DGONGS PA'O, ,THAMS CAD DU JI LTAR ZHES PA DRI BA LA'O, ,DE LTAR ZHES PA BRJOD PA'I RIM PAS RTOG DPYOD DANG LDAN PAS MI BZLAS TE, DE LA YANG ZLOS PA YOD NA YANG DNGOS GRUB GZHAN DU DNGOS GRUB MA 
YIN PA'O, ,BSKAL PA SKAR MA LTA BU BYE BA ZHES PA GSUM PA'I DON LA DANG PO'O, ,NAM MKHA' LA SKAR MA DPAG TU MED PA BZHIN DU DPAG TU MED PA'I BSKAL PA BYE BAS SO, ,DE LTAR ZHES PA JI LTAR DGOS PA LA BZLAS PA MI SRID PA DE LTAR DON LA THE TSOM ZA BA LA SOGS 
PAS RES 'GA' BZLAS PA YOD PA YANG DNGOS GRUB KYANG NGO, ,BCOM LDAN 'DAS ZHES PA BCOM LDAN 'DAS KYI'O, ,LHA MO CHEN MO NI BTZUN MO MCHOG GO, ,DE NYID KYI PHYIR BCOM LDAN 'DAS BZHIN DU RGYUD THAMS CAD KYI BDAG MO STE, RGYUD THAMS CAD STON PAR RUNG BA NYID 
KYIS SO, ,DE LTAR NI 'DIS RDO RJE PHAG MO'I GZUGS KYIS 'BUM PA MNGON PAR BRJOD PA DANG, RDO RJE MKHA' 'GRO'I RGYUD DAG BSTAN, ,ZHES GSUNGS PA STE, BCOM LDAN 'DAS KHO NA 'DI'O ZHES PA NI DGOS PA'O, ,DBANG PHYUG MA NI THAMS CAD DU THOGS PA MED CING BSAM GYIS 
MI KHYAB PA'I NUS PA DANG LDAN PA'I PHYIR RO, ,GZIGS PA TZAM GYIS BCOM LDAN 'DAS, ,ZHES PA BCOM LDAN 'DAS KYI'O, ,THOD PAR ZHES PA THOD PA LAS TE, KAM BDE BA SKYONG BAR BYED CES PA KA P'A LA BYANG CHUB KYI SA BON GZHOM DU MED PA'O, ,DE LAS SNGAGS 
PHYUNG NGO, ,'DI NI 'DIR DGONGS PA STE SMIN MA'I DBUS SU YE SHES KYI SA BON THIG LE'I RNAM PAR BSGOM PAR BYA'O ZHES GSUNGS PA'I PHYIR, SMIN MA'I DBUS SU THIG LE'I RNAM PAR SEMS SGOM PAS BRTAN PAR BYAS NAS SNGAGS SPRO BAR BYA'O ZHES PA'O, ,YANG NA 

@170A
*, ,BCOM LDAN 'DAS DANG 'BREL BA'I THOD PA LAS TE SNA TSOGS SDE MA'I CHOS 'BYUNG LAS SO, ,GANG GSUNGS PAR 'GYUR BA, DE'I THOD PAR DKYIL 'KHOR DANG SNGAGS DANG RGYUD LEGS PAR RNAM PAR GNAS SO ZHES 'DI NI 'DIR MAN NGAG STE, BCOM 
LDAN 'DAS KYI BDE BA CHEN PO'I 'KHOR LO'I GNAS GZHOM DU MED PA LAS 'ONGS TE, 'OG GI LAM NAS BYUNG NAS BCOM LDAN 'DAS MA'I CHOS 'BYUNG DU ZHUGS TE, AA WA DH'U T'I'I SGO SMIN MTSAMS KYI DKYIL NAS SNGAGS BYUNG BA NI LUGS 'BYUNG YIN ZHING LUGS 
MI MTHUN GYIS 'JUG PA'O, ,DON 'DI NYID NI 'DI LTAR ZHES PA LA SOGS PA NAS THOD PAR ZHUGS SO ZHES PA'I MTHAR THUG PA GSAL BAR MDZAD DO, ,BCOM ZHES PA BCOM NAS SO, ,SNA TSOGS SDE MA NI 'DIR BCOM LDAN 'DAS MA SNA TSOGS SDE MA'I RTZA AA 
WA DH'U T'I'I STE, DE'I SGO SMIN MTSAMS KYI DBUS SU ZHUGS SHING BYANG CHUB KYI SEMS DANG LHAN CIG ZHU BAR GYUR NAS 'OG GI THOD PA CHOS 'BYUNG GI NANG DU ZHUGS SO, ,DE NAS BYUNG NAS BCOM LDAN 'DAS KYI RDO RJE'I LAM GYI STENG NA AA N'A HA LA RIM PA LAS BZLOG PAS ZHUGS 
PA'O; ;'DI'I ZHES PA 'DI'O, ,KLU'I RNAMS ZHES PA KLU RNAMS SO, ,GLU THAMS CAD NI RDZU 'PHRUL CHEN PO ZHES PA DANG 'BREL TO, ,NOR RGYAS DANG STOBS RGYU LA SOGS PA DANG, GZHAN YANG GANG SU YANG RUNG BA DUG 'BYUNG BA RNAMS TE, MTHONG BA DANG, MCHE BA DANG, 
KHA CHU DANG, REG PA DANG, 'OD ZER DANG, ZA 'PHRO'I DUG RNAMS LAS 'BYUNG BA'O, ,BKA' BSGO BA NI KYE LHA MO BDAG CAG LA'O, ,SMRA BA NI SMRA BA RNAMS SO, ,GSUNGS PA NI SNA TSOGS SDE MAS SO, ,DE LTAR ZHES PA SANGS RGYAS ZHES PA LA SOGS PA THOS 
PA'I DE MA THAG KHO NAR RO, ,BCOM LDAN 'DAS KYIS THOD PA NI BSHAD ZIN TO, ,KHA PHYE NAS TE RNAM PAR GSAL BAR GYUR NAS SO, ,SMIN MTSAMS NA GNAS PA'I THIG LE LAS A'A LI K'A LI'I RANG BZHIN NYID KYI PHYIR, GLEGS BAM CHOS THAMS CAD BSDUS PA'I RANG 

@170B
BZHIN BRIS PA'I 'DAB MA'I BDAG NYID SNGAGS BZHIN DU BYUNG NGO, ,YANG NA PU ZHES PULL'I RA M'A LA YAR LTA ZHES PA RGYAS PAR BYED DE KAm BDE BA'O ZHES PA PUSTA KA BYANG CHUB KYI SEMS SO, ,DE KHO NA BRIS PA'I 'DAB MA'I BDAG NYID DU GLEGS BAM DU 'GYUR RO ZHES PA'I DON TO, , 
NAM MKHA' LAS ZHES PA BZLAS NAS BSHAD PA LAS SO, ,NAM MKHA' LAS TE CHOS 'BYUNG DU RDO RJE DANG PADMA YANG DAG PAR SBYAR BA'I DUS NA GANG GI TSE SGRA TZAM BYUNG BA DE'I TSE GLEGS BAM BYUNG BA'O, ,DE'I TSE KHO NA LHA RNAMS KYIS NAM MKHA' LAS SGRA BYED BZHIN PA 
BYUNG BA'O, ,RGYUD CES PA LA RGYUD NI RGYUN TE, DE YANG RNAM PA GSUM STE, RGYU DANG, 'BRAS BU DANG, THABS KYI BYED PA LAS SO, ,DE LA THOG MA DANG THA MA MED PA'I HE RU KA'I BDAG NYID NI RGYU'I RGYUD DE, DE KHO NA RGYUR BYAS NAS 'BRAS BU'I HE RU KA 'BYUNG BA'I PHYIR RO, ,GLO BUR GYI DRI MA DANG 
BRAL BA LAS 'GRO BA MA LUS PA'I DON BYED PA'I NGANG CAN 'BRAS BU'I HE RU KA NI 'BRAS BU'I RGYUD DE, DE KHO NA'I RNAM PAR DAG PA'I THABS NI THABS KYI RGYUD DE MKHA' LDING GI SBYOR BA LA SOGS PA RNAMS NI THABS KYI YAN LAG NYID KYI THABS RNAMS SO, ,DNGOS SU BA'I THABS NI PHYAG RGYA 
CHEN PO'I DNGOS GRUB KYI DUS SU PHYAG RGYA'I RNAL 'BYOR LAS JI SKAD BSHAD PAR SGRUB PA DANG DE'I YANG DNGOS SU BA'I THABS NI RDZOGS PA'I RIM PA STE DE'I BSKYED PA'I RIM PA'O, RGYAL PO CHEN PO ZHES PA CHEN PO STE, RANG DANG GZHAN GYI DON PHUN SUM TSOGS PA SGRUB PAS SEMS CAN KHA 
SGYUR BA'I PHYIR RO, ,'DI'I RGYAS PAR BSHAD PA NI, SEMS CAN KUN LA PHAN BYED PA, ,ZHES PA'O, ,RAB TU RGYAS PAR BSHAD PA NI, ,SEMS CAN KUN LA BDE 'BAB PA, ,ZHES PA'O, ,DNGOS GRUB THAMS CAD CES PA GANG GI PHYIR 'DI LAS DNGOS GRUB THAMS CAD YIN PA'O, , 
RNAL 'BYOR MA'I THEG PA ZHES PA RNAL 'BYOR MA'I RGYUD DE, DER 'GRO BA DANG 'DIS 'GRO BA ZHES PA 'BRAS BU DANG, RGYUD DANG, 'THABS KYI RANG BZHIN NO, ,GONG NA MED CES PA'I RGYAS BAR BSHAD PA, MYUR DU 'BRAS BU STER BYED PA'O, ,ZHES PA'O, ,DE LA DNGOS SU BA'I THABS NYID KYIS 

@171A
*, ,NA RDZOGS PA'I RIM PA RE ZHIG MDOR STON TE, SPAR BA ZHES PA LA SOGS PA'O, ,SPAR BA NI GZENGS BSTOD PA STE RDO RJE'O, ,NANG DU NI BYANG CHUB KYI SEMS SO, ,MNAN PA NI RTEN NYID KYI PHYIR PADMA'O, ,DE LAS SKYES PA NI CHOS THAMS CAD KYI RTZA BA NYID KYIS NA YE 
SHES CHEN PO'O, ,SGRIB PA MED PA'I BDE BA CHEN PO NYID KYIS NA BLA NA MED PA'O, ,GNAS ZHES PA GO 'PHANG STE, RANG DANG GZHAN GYI DON PHUN SUM TSOGS PA'I GZHI'O, ,YANG NA GNAS NI RTZA RNAMS SU RGYU BA SPANGS PA'O, ,RNYED DKA' BA NI LE LO LA SOGS PAS NYE BAR BCOM PA 
RNAMS LA'O, ,GSANG BA NI NYAN THOS LA SOGS PA RNAMS LA GSAL BYA MIN PA'O, ,DE NYID KYI PHYIR MCHOG PHUL DU BYUNG BA STE, SHES RAB RNO ZHING BSOD NAMS BSAGS PA RNAMS KHO NA'I YUL 'DI NYID KYI PHYIR RO, ,NYAMS DGA' BA NI DGA' BA LA SOGS PA DANG LDAN PA'O, ,LUS 
KUN LA NI RNAM PAR GNAS, ,ZHES PA THAMS CAD DU RGYUN MA CHAD PAR NYAMS SU MYONG BA'I PHYIR BDE BA CHEN PO YONGS SU RGYAS PA NYID DU GSUNGS SO, ,LUS KHO NA DANG, DE RO GCIG PAR 'BYUNG BA'I PHYIR RLABS DANG CHU BZHIN NO, ,DE LTAR DNGOS PO THAMS CAD LA KHYAB PAR BYED PA NYID DU 
DKYIL 'KHOR BA DANG BCAS PA'I RIG PA NI DKYIL 'KHOR GYI DBANG PO BSTAN TO, ,THABS KYI YAN LAG MDOR BSTAN TE, ,MKHA' LDING SBYOR DANG ZHES PA LA SOGS PA GSOD PA'I BAR LAS BCU GNYIS RNAMS SO, ,BSKYED PA'I RIM PA MDOR STON PA, ,SNGAGS SNA TSOGS ZHES PA 
H'Um YIG LA SOGS PA BSKYED PA'I SA BON NO, ,JI LTAR RIGS PA NI 'CHAD PAR 'GYUR BA'I LE'UR BSHAD PA'I CHO GA YIS SO, ,RNAL 'BYOR MA RNAMS NI SNA TSOGS SDE MA LA SOGS KYI'O, ,JI BZHIN 'BYUNG BA NI JI LTAR RIGS PAR BSKYED PA'O, ,HE RU KA ZHES PA DPA' BO CHEN PO HE RU 
KA'I'O, ,BSKYED PA'I RGYU NI ZLA BA LA SOGS PA'O, ,GNAS PA'I RGYU NI CHOS 'BYUNG LA SOGS PA'O, ,BSKYED PA'I RIM PA 'DI DANG POR BSGOM PAR BYA'O, ,THEG PA CHEN PO'I GSANG SNGAGS 'DIR LAS DANG PO'I SEMS CAN RNAMS DANG POR GZHUG PA'I CHED DU LHA'I SKU BSGOM PA KHO NA 

@171B
GSUNGS TE, GANG GSUNGS PA, DANG PO'I LAS CAN SEMS CAN LA, ,LHA NYID KYI NI SKU BSGOM PA, ,THOG MAR RGYUD DU LAS THAMS CAD, ,'GRUB PA'I CHED DU NGES PAR BSTAN, ,ZHES SO, ,BSKYED PA'I RIM PA'I DNGOS SU BA'I THABS LAS BYUNG BA RDZOGS PA'I RIM PA'O ZHES 
PA GANG 'DRA BA'I BSKYED PA'I RIM PA THABS YIN ZHES PA RTOGS PA'I DON DU BSKYED PA'I RIM PA MDOR BSTAN PA'I DE MA THAG TU RIM PA GNYIS KYI KHYAD PAR GSUNGS PA, DNGOS PO ZHES PA LA SOGS PA'O, ,DNGOS PO DANG DNGOS PO MED PA DAG TU SGRO BTAGS PA GNOD PA MTHA' DAG GIS 
KHYAB PAR BYED PA DAG MED PA'I PHYIR, ,DNGOS DANG DNGOS MED SPROS MED PA'O, ,SGRIB PA GNYIS KYI CHA MED PA'I PHYIR GOS PA MED PA'O, ,'O NA GZHAN GYI DON BYA BA MA YIN TE, NYAN THOS KYI MYA NGAN LAS 'DAS PA BZHIN NO ZHE NA GSUNGS PA, SRID PAR SPYOD BYED CES PA STE, SGRIB PA MED 
KYANG GZHAN GYI DON DU SNYING RJE CHEN POS MU MTHA' MED PA'I DUS SU 'KHOR BAR 'BYUNG BA'I PHYIR RO, ,DE MCHOG GI DANG PO'I RGYUD DU GSUNGS PA, DPA' BO MCHOG RNAMS JI SRID DU, ,'KHOR BA'I GNAS SU GNAS GYUR BA, ,DE SRID MNYAM MED SEMS CAN DON, ,MYA NGAN MI 'DA' 
BYA BAR NUS, ,ZHES SO, ,SLAR YANG THABS KYI YAN LAG GSUNGS PA, DGONGS PA'I SKAD CES PA LA SOGS PA'O, ,GZUGS BRNYAN DAG PA LA SOGS PA RAL GRI'I MTHAR THUG PA NI LAS BCU GNYIS RNAMS SNGAR DANG PHYI MA'I LAS BSHAD PAS SO, ,BSKYED PA'I RIM PA 
LA GNAS PA DANG RDZOGS PA'I RIM PA LA GNAS PA'I SANGS RGYAS THOD PA'I SBYOR BA YIS LAS THAMS CAD 'GRUB PAR 'GYUR RO ZHES GSAL BAR BYED DO, ,DE NYID KYI PHYIR GSOD PA DANG RO DAG LA NYE BAR MTSON PA NYID KYIS GNYIS KA LA NYE BAR LEN PA'O, ,MI SNANG BA ZHES PA BDAG NYID DO, , 
MCHOG MIN ZHES PA PHUL BYUNG MA YIN PA'O, ,DKA' THUB NGES PA DRAG RNAMS KYIS, ,LUS NI SKEMS SHING SDUG BSNGAL NYID, ,SDUG BSNGAL BA LAS SEMS G-YENGS TE, ,G-YENG BA LAS DNGOS GRUB GZHAN DU'O, ,ZHES GSUNGS PA, 'DOD PA LNGA NI BSTEN BZHIN PAS, ,ZHES 

@172A
*, ,SO; ;SGYU MA RNAMS NI THAMS CAD LA, ,BUD MED SGYU MA KHYAD PAR 'PHAGS, ,YE SHES GSUM GYI DBYE BA 'DI, ,'DI KHO NA LA GSAL BAR MTSON, ,ZHES PA'I RIGS PAS 'DOD PA'I YON TAN LNGA RNAMS LA NYE BAR SPYOD PA NA GTZO BO BUD MED BSTEN PA STE THABS 
LA MKHAS PA NYID KYIS PHYAG RGYA CHEN PO'I DNGOS GRUB KYI RGYU NYID KYI PHYIR RO, ,DE NAS DE'I DON DU RO TZA BAR BYED PA MDOR BSTAN PA'I DON DU GSUNGS PA, 'JIGS PA 'JOMS BYED CES PA LA SOGS PA STE, 'JIGS PA RNAM PAR RTOG PA RNAMS LHAN CIG SKYES PA 'CHAR BA'I DUS SU NUB 
PAR 'GRO BA'I PHYIR 'JOMS PAR RUNG BA'O, ,G-YUL CHEN PO NI DGA' RTZED SNA TSOGS PA'O, ,BYED BZHIN PA NI SKYES PA GCIG GIS BUD MED 'BUM LAS RGYAL BAR BYED DE RO TZA BA'I BYED PAS SO, ,CI 'DI LTAR MTHONG NGAM ZHE NA GSUNGS PA SKYES PA GCIG GIS ZHES TE, SKYES PA 
GCIG 'DOD PA CHEN PO CAN DU MTHONG STE 'PHAGS PA CHOS 'PHAGS LA SOGS PAS BUD MED STONG PHRAG DRUG CU RTZA BRGYAD RNAMS TE, NYE BAR MTSON PA NYID KYI PHYIR BUD MED 'BUM PHRAG ZIL GYIS GNON ZHES PA LHAG MA'O, ,DE'I PHYIR 'DOD PA SPYOD DE, GCIG GIS ZHES PA GCIG PUS 
THAMS CAD CES THAMS CAD MA RNAMS LA'O, ,'DIR YANG THABS NI RO TZA BAR BYED PA ZHES PA BYANG CHUB KYI SEMS 'JU BAR BYED PA DANG 'DZIN PA DANG, 'PHEL BA STE, GSUM PO 'DI JI LTAR 'GYUR BA DE 'CHAD PAR 'GYUR RO, ,DE NAS ZHES BYA BA LA SOGS PAS MKHA' LDING SBYOR BA MDOR 
STON TE, MING JI BZHIN ZHES PA JI LTAR RAB TU GRAGS PAR 'GYUR BA DE LTAR BSHAD PAR BYA'O, ,SH'A LI K'A'I BYED PA DANG RIG PA 'DZIN PA'I BYED PA NI RAB TU RGYAS PAR STON PAR 'GYUR RO, ,RGYAN PO NI CHO LO STE, DE RTZE BAS DUG GZHIG PAR BYED DO, ,RNGA BRDUNG BA'O, ,ZIN PA BUD MED 
KYIS 'PHROG PA'O, ,KA RA B'I RA'I SHING GIS MGO BO NAS BZUNG NAS RKANG PA'I MTHIL JI SRID PAR BSNUN PA'O, ,ZHAGS PA ZHES PA ZHAGS PA'I RNAM PA'I THAG PAS MGRIN PAR BCINGS NAS 'GUGS PA'O, ,KHU BYUG GI SGRA BYED PA'O, ,PADMA 'BYED PA ZHES PA NANG GI PADMA RNAMS 

@172B
SU RTZA BA'I 'DON PA'I BSAM PAS MAN NGAG JI LTA BAR RLUNG 'GOG PA'O, ,GZHAN NI LONGS SPYOD RDZOGS PA'I 'KHOR LO'I RTZE GNYIS 'KHRUL 'KHOR DU BYED PAR SMRA'O, ,STAG BYED NI STAG BZHIN DU BGROD PA'I TSUL GYIS 'CHAG PA'O, ,CHU NI RAB TU RGYAS PAR STON PAR 'GYUR RO, ,DUNG ZHES PA 
NI DUNG GI SGRA'O, ,THOD LO KOR 'PHROG CES PA NI THOD LO KOR GYIS BZUNG BA'I MING BRIS PA LAS DUG 'PHROG PA'O, ,SKYUG PA ZHES PA SKYUG PAR BYED PA'O, ,RAS KYI GOS KYIS G-YOGS PA'O, ,THAL LCAG CES PA THAL LCAG GIS BSNUN PA'O, ,YIG GSUM ZHES PA dHA KA KA RA 
YIS BRDEG PA'O, ,HA HO HR'I: ZHES PA'I YI GE GSUM GYIS DUG 'JIG PA'O ZHES KHA CIG GO, ,BSAM GTAN LTA BAS GTAM ZHES PA DKAR PO'I AA YIG LA SOGS PA BSGOM PA'I LTA BAS GTAM BYA BA'O ZHES PA SBYOR BA BCO BRGYAD PO 'DI RNAMS KYIS DUG DGUG PAR 'GYUR RO, ,RDZOGS 
PA'I RIM PA MDOR BSTAN PA RGYAS PAR STON TE, DE NAS ZHES PA LA SOGS PA'O, ,ROL PA BDE BA CAN PADMAR YOD PA NI BZANG PO STE, YE SHES NI LHAN CIG SKYES PA'I DGA' BA'I DGA' BA'O, ,JI BZHIN PA NI GCIG DANG DU MA'I RANG BZHIN DANG BRAL BA NYID KYIS RANG BZHIN MED PA NYID 
KYIS NA DE LTAR KUN RDZOB KYI BDEN PA'O, ,BHA GA NI PADMA STE DE'I DBUS KYI GZHI LA RNAM PAR BZHUGS TE, RNAM PAR RTOG PA RNAMS BSAL NAS BZHUGS TE, SRID PA DANG MYA NGAN LAS 'DAS PA LA MI GNAS PA NYID KYIS SO, ,DE KYE'I RDO RJER GSUNGS PA, RDO RJE RTZE MO'I BHA GA BZANG, , 
BDE BA CAN DUNG BZHUGS TE, ,SANGS RGYAS RIN CHEN ZA MA TOG ,AE YIG CHA BYAD NGO BOR RO, ,DE BZHIN DU, BTZUN MO'I BHA GA BDE CHEN DU, ,KHU BA'I MING GIS RNAM PAR GNAS, ,DE MED PAR NI BDE MI 'GYUR, ,BDE BA BOR NAS DE MI 'GYUR, ,ZHES SO, ,DE BZHIN 
DU; LHAN CIG SKYES DGA'I RANG BZHIN NGA, ,MCHOG MTHA' KHYAD DGA' DANG PO CAN, ,ZHES SO, ,'DIR KHU BA'I MING GIS ZHES PA BYANG CHUB SEMS KYI RNAM PA KHO NA'I SEMS DE LTAR GSAL BA'I PHYIR RO, ,MCHOG MTHA' KHYAD DGA' DANG PO CAN, ,ZHES MCHOG 

@173A
*, ,GI MTHA' KHYAD PAR DGA' BA NI GANG GI DANG PO YIN PA STE, MCHOG GI DE MA THAG TU KHYAD PAR DGA' BA DANG, DE'I DE MA THAG TU LHAN CIG SKYES PA ZHES PA'I DON TO, ,LUGS GZHAN LA NI KHYAD PAR DGA' BA'I DANG PO STE, MCHOG DANG KHYAD PAR DGA' BA DAG GI DBUS SU'O ZHES PA'I DON TO, ,'DOD PA 'DI YANG 
MI 'THAD DE, ,KHYAD DGA' DANG POR MTSON PAR BYA, ,DE YANG DGA' BA GSUM PO SPANGS, ,ZHES GSUNGS PA'I PHYIR RO, ,'DIS NI KHYAD DGA' YANG 'DI YIN LA DANG POR YANG NGO ZHES PAS KHYAD DGA'I DUS KHO NAR NYE BAR 'CHAD PA'I LHAN CIG SKYES PA DANG PO KHO NAR MTSON PAR BYA'O ZHES RTOGS PAR BYAS TE LHAN CIG 
SKYES PA SHAR NA NI RNAM PAR RTOG PA THAMS CAD NUB PA'I RANG BZHIN NYID KYI PHYIR GA LA MTSON, ,DE NYID KYI PHYIR 'PHAGS PA'I ZHABS KYIS GSUNGS PA, YE SHES GSUM GYI DBYE BA 'DI, ,'DI KHO NA LA GSAL BAR MTSON, ,ZHES PA 'DIS DGA' BA GSUM PO MTSON PA DANG 
BZHI PA MI MTSON PAR GSUNGS SO, ,BCOM LDAN 'DAS KYIS KYANG, MTSAN NYID BRAL BA GSUM LAS GZHAN, ,ZHES PA 'DIS SO, ,DE'I PHYIR JI LTAR LHAN CIG SKYES PA'I RJES THOGS SU KHYAD DGA' SKYE STE, MTSON PAR MI NUS PA NYID KYI PHYIR RO, ,KHYAD DGA'I DE MA THAG 
PA'I DRAN PA KHO NAS MTSON PA NYID KYIS NA NYAMS SU MYONG BA'I CHOS MA BSTAN PAR 'GYUR RO, ,LHAN CIG SKYES PA 'CHAR BA'I GNAS LA NI LOG PAR RTOGS PA MED PA KHO NA'O, ,'O NA DANG POR YANG CI'I PHYIR MTSON TE, NYAMS SU MA MYONG BA NYID KHO NA'I PHYIR RO ZHE NA, MA YIN TE, 
THO RANGS KYI DUS MTSAMS BZHIN NO, ,'O NA DE LTA NA YANG DE'I NGO BO NYER BAR MTSON PA KHO NA'O ZHE NA BDEN TE, NYAMS SU MYONG BA'I THABS NI 'DI LTAR NYE BAR BSTEN PAR BYA'O, ,'O NA DE LTA BU NI THABS SU YANG 'GYUR BAR 'OS PA MA YIN TE, DE NAS BZUNG NAS DE NYE BAR MTSON 
PAR MNGON PAR ZHEN PA 'DI LA DE MI SRID PA'I PHYIR RO ZHE NA, BDEN TE, GAL TE DE LTAR GYUR NA'O, ,DER NI DE LTAR 'BYUNG BZHIN PA NI JI LTAR BYA BA DE LTAR BLA MA RNAMS GSUNGS PAR 'GYUR RO, ,DE LTAR 'DOD PA GNYIS KA LA YANG NYE BAR MTSON PA'I RIM PA GSAL BAR BYAS SO, , 

@173B
KHYAD DGA' LHAN CIG SKYES PA'I DE MA THAG PA NYID NA RGYUD GZHAN RNAMS DANG, BCU DRUG PHYED PHYED THIG LE 'DZIN PA PHYAG RGYA'I DNGOS GRUB KYANG MI 'THAD CING, LHAN CIG SKYES PA NYAMS SU MYONG BA'I THABS KYANG MI SRID KYI, LHAN CIG SKYES PA'I RANG GI NGO BO KHO NA 'BA' ZHIG PA NI 
MI 'THAD PA MED DO ZHES PAS LUGS SNGA MA KHO NA MAN NGAG RIG PA RNAMS GSUNG NGO ZHES PA SHIN TU ZHAR LA BYUNG BAS CHOG GO, ,YE SHES BZANG PO DE DPE NYID KYIS 'JIG RTEN PA'I LHAN CIG SKYES PA'I BDE BA BSGRUB PAR BYA BA'I SGRUB PAR BYED PAR BLTA BAR BYA'O ZHES GSUNGS 
PA; BDE BA CHEN PO STER BYED PA, ,ZHES PA DE'I THABS SU GYUR BA'I LHAN CIG SKYES PA MAN NGAG JI LTA BA BZHIN GOMS PAR BYAS PAS NI MI 'GYUR BA BDE BA CHEN PO SGRIB PA PHUL DU DBYUNG DU MED PA THABS LAS BYUNG BA NYE BAR BSKYED PAR BYA'O, ,THABS DANG THABS LAS BYUNG BA'I 
BDE BA 'DI DAG GI DE KHO NA NYID NI RANG BZHIN MED PA'I MTSAN NYID CAN STONG PA NYID KHO NA'O, ,GANG RNAMS BDE BA KHO NA DE KHO NA NYID DU YID CHES NAS GNAS PA DE RNAMS KYI 'KHRUL PA BSAL BA'I DON DU BCOM LDAN 'DAS KYIS GSUNGS PA, GANG PHYIR 'BYUNG BA CHE BDE BA, ,DE PHYIR 
BDE BA DE NYID MIN, ,ZHES SO, ,LHAN CIG SKYES PA YANG THAMS CAD KYI TSE THAMS CAD DU MI 'BYUNG STE, DE LTAR NA LHAN CIG SKYES PA DNGOS PO'I RANG GI NGO BO STE, DE'I DON DAM PA STONG PA NYID KHO NA DANG KUN RDZOB PA RTOGS PA'O, ,BDE BA NA RTOGS PA YIN MOD KYI, DE LTA NA YANG 
THAMS CAD KYI TSE THAMS CAD DU LHAN CIG SKYES PA YIN TE, SDUG BSNGAL DANG BTANG SNYOMS SU MYONG BA'I DUS SU DANG, BSAM GTAN BZHI PA LA DANG, GZUGS MED PA'I KHAMS SU RTOGS PA BZHIN DU NYAMS SU MA MYONG BA NYID KYI PHYIR RO, ,GANG MTSAN YANG DAG PAR BRJOD PAR 
GSUNGS PA, BSAM GTAN BZHI PA'I RTZE MO 'CHANG, ,ZHES PA DER BSAM GTAN BZHI PA LHAN CIG SKYES PA'I DGA' BA'I RTZE MOR TE RNAM PAR RTOG PA'I DRI MA THAMS CAD DANG BRAL BA RAB TU GYUR PA MTHAR THUG PA LA DE'I BDAG NYID KYIS GNAS PA DE'I PHYIR DE'I RANG GI NGO BO 'DZIN 

@174A
*, ,PA ZHES PA'I DON TO, ,BDE BA CHEN PO'I RANG BZHIN DU MU MTHA' MED PA'I KHAMS GSUM PA SNANG BAR GYUR PA NA BSAM GTAN LA SOGS PA YANG BDE BA CHEN PO'I RANG BZHIN NI BCOM LDAN 'DAS KHO NA STE GZHAN GYI NI MA YIN NO ZHES PA BZLAS TE BSHAD PA'I DON TO, , 
'O NA JI LTAR BDE BA LHAN CIG SKYES PAR BRJOD CE NA, JI LTAR DMIGS PA'I SNYING RJE CHEN PO DE KHO NA NYID MA MTHONG BA'I YOD PA MA YIN PA LHAG PAR MOS PAS BSGOM BZHIN PA NI DE KHO NA NYID RTOGS PA NA RTOGS PA'I BDAG NYID KYI PHYIR KUN RDZOB PA'I LHAN CIG SKYES PAR BRJOD PA DE BZHIN DU 
BDE BA RES 'GA' NYAMS SU MYONG BA'I GNAS SKABS SU DANG, NYAMS SU MA MYONG BA'I GNAS SKABS SU DE KHO NA NYID MA MTHONG BAS LHAG PAR MOS PAS SNYING RJE CHEN PO DANG DBYER MED PA'I RANG BZHIN STONG PA NYID KYI BDAG NYID RNAM PA THAMS CAD KYI MCHOG DANG LDAN PAS, SGOM PA NI 
DE KHO NA NYID RTOGS PA'I GNAS SKABS SU 'JIG RTEN LAS 'DAS PA'I KUN RDZOB PA'I LHAN CIG SKYES PAR BRJOD DO, ,DE KHO NA NYID MA RTOGS PA'I GNAS SKABS SU NYAMS SU MYONG BA NI 'JIG RTEN PA'I KUN RDZOB PA'I LHAN CIG SKYES PA STE, LHAN CIG SKYES PA'I GRIB MA'I RJES SU 
BYED PA NYID KYI PHYIR RO, ,DE SKAD DU YANG GSUNGS PA, LHAN SKYES DAG LAS GANG SKYES PA, ,DE NI LHAN CIG SKYES PAR BSHAD, ,RANG BZHIN LHAN CIG SKYES PAR BSHAD, ,RNAM PA THAMS CAD SDOM PA GCIG ,SNYING RJE THAMS CAD RNAL 'BYOR 'GYUR, ,PHYAG RGYA RGYU DANG BRAL BA 
LAS; ;STONG NYID SNYING RJE DBYER MED PA, ,BYANG CHUB SEMS ZHES BSHAD PA'O, ,ZHES SO, ,'DIR 'DI LA SDOM PAR BYA BA'O ZHES PA SDOM PA'O, ,RNAM PA THAMS CAD KYI STE SNGON PO DANG SER PO LA SOGS KYI GCIG STE GNYIS PA MED PA'I SDOM PA STE LHAN CIG SKYES PA KHO NA 
DE LTAR SNANG BA'I PHYIR RO, ,LHAN CIG SKYES PA DAG YANG GANG DAG LAS SKYES PA LHAN CIG SKYES PAR BRJOD PAR BYA BA DE DAG NI SNYING RJE DANG PHYAG RGYA DAG GO, ,DE'I PHYIR SNYING RJE DMIGS PA MED PA'I SNYING RJE CHEN PO'I RANG BZHIN DE GANG GI THABS YIN PA 'DI LTAR GYUR PA DE NI RNAL 

@174B
'BYAR BAR 'GYUR RO, ,'DI SKAD BSHAD DE, THABS KYI DE KHO NA NYID BDE BA 'DI YIN GYI, SHES RAB KYI DE KHO NA NYID NI MA YIN NO, ,PHYAG RGYA NI STONG PA NYID DANG DE KHO NA CHOS THAMS CAD SKYE BA MED PA'I MTSAN NYID CAN SHES RAB DAM PA STE RGYU DANG BRAL BA LAS NI RGYU MED PA LAS TE, CHOS 
RNAMS THAMS CAD GDOD MA NAS MA SKYES PA NYID KYI PHYIR RO, ,RANG BZHIN 'DI DAG KYANG LHAN CIG SKYES PA DAG KHO NA STE, RANG NYID LAS GRUB PA NYID KYI PHYIR RO, ,'DI DAG LAS SKYES PA'I DE KHO NA NYID BYANG CHUB KYI SEMS STONG PA NYID DANG SNYING RJE DBYER MED PA'O, ,DE CI 'DI SHES RAB 
KYI YE SHES LAS GZHAN PA KHO NA'AM ZHE NA, GZHAN MA YIN TE, DE KHO NA MI MTHUN PHYOGS BSAL BA DE NI RNAM PA 'DI LTA BU'O ZHES RANG GI NGO BO RAB TU GSAL BA'O, ,LHAN CIG SKYES PA SHES RAB YE SHES KYI RANG GI NGO BO DAG LA GOMS PA LAS SKYES PA'I BYANG CHUB KYI SEMS 'DI KHO 
NA NI BZHI PA PHYAG RGYA CHEN PO'I DBANG BSKUR TE, RNAM PAR RTOG PA'I DRI MA RNAMS THAMS CAD DNGOS SU 'DIS 'KHRUD PA'I PHYIR RO, ,DE GSUNGS PA, BZHI PA DE YANG DE BZHIN NO, ,ZHES SO, ,LHAN CIG SKYES PA'I NGO BO NYID KHO NA SNA TSOGS PAR STON PA GSUNGS PA DE KHO NAR NI 
ZHES PA LA SOGS PA'O, ,BZANG PO'I YE SHES DE KHO NAR DNGOS PO DANG DNGOS PO MED PA LA SOGS PAR SGRO BTAGS PA MTHA' DAG STONG PA NYID DANG RO GCIG PAR DE'I BDAG NYID KYI THAMS CAD GNAS SO, ,BYIS PA ZHES PA BYIS PA RNAMS TE SO SO'I SKYE BA'O, ,'O NA JI LTAR 
BDAG NYID KYI RANG GI NGO BO YANG MI SHES SHE NA, GANG PHYIR RMONGS PA RNAMS TE, DNGOS PO DANG DNGOS PO MED PA LA SOGS PAR 'DZIN PA'I PHYIN CI LOG MI SHES PA'I RMONGS PA 'DI RNAMS LAS SKYES PA'O, ,YE SHES DE KHO NA NYID BCUD DE BDE BA CHEN PO DANG BCUD LEN TE, STOBS 
DANG MI 'JIGS PA LA SOGS PA'I YON TAN RGYAS PA'I RGYU NYID KYI PHYIR RO, ,'DI NI KHYAD PAR LA STE, PHYI ROL GYI BCUD LA SOGS PA RNAMS LAS KHYAD PAR DU 'PHAGS PA'O ZHES PA'I DON TO, ,DE LTA KHO NAR GOMS BZHIN PA'I NI BDE BA CHEN PO STER BAR BYED PA PO NI JI LTAR SNA 

@175A
*, ,TSOGS PA'I RNAM PA CAN DNGOS PO DANG DNGOS PO MED PA LA SOGS PA DANG BRAL BA'I DNGOS PO YANG DAG PA JI LTA BA RTOGS PA LAS SANGS RGYAS RNAMS TE, DRI MA MED PA NYID YONGS SU DAG PAS STOBS DANG MI 'JIGS PA LA SOGS PA YE SHES KYI RANG BZHIN RNAMS DES 
PAR GNAS SO, ,'DIS NI SEMS KYI RDO RJE'I RANG GI NGO BO CHOS KYI SKU GSUNGS SO, ,DKYIL 'KHOR ZHES PA SNGON PO DANG SER PO LA SOGS PA SNA TSOGS PA'I RNAM PA CAN STONG PA NYID DANG SNYING RJE DBYER MED PAR SNYOMS PAR ZHUGS PA'I LHA'I NGO BO DGA' BA LA SOGS PA'I DBYE BAS THA DAD 
PA SKYE BA DANG 'CHI BA DANG 'GOG PA'I NGO BO SPRO BA DANG SDUD PA'I BYED PA PO RDO RJE SEMS DPA'I DKYIL 'KHOR GYI 'KHOR LO BDE BA CHEN PO'I RANG BZHIN KHO NA'O, ,BZANG PO NI RDZOGS PA'I NGO BO'O, ,BZHI BA'I DON KHO NA BSGOM BZHIN PA GRUB PAR GYUR PA NI DBANG BZHI PAR 'GYUR RO ZHES 
GSUNGS PA, DER NI SLOB MA BZANG DBANG BSKUR, ,ZHES TE, GANG BHA GA'I DBUS SU BSKYED PA'I RIM PAS DBANG BSKUR BA DE NI 'CHAD PAR 'GYUR RO, ,HE RU KA ZHES PA HE RU KA BCOM LDAN 'DAS TE, LONGS SPYOD RDZOGS PA'I SKU'I BDAG NYID DO, ,PHA ROL TU PHYIN PA'I TSUL 
LAS SA BCU'I DBANG PHYUG BYANG CHUB SEMS DPA' RNAMS LA ZAB CING RGYA CHE BA'I CHOS STON PAS CHOS LA LONGS SPYOD RDZOGS PA'I YAN LAG NYID KYIS NA MTSAN SUM CU RTZA GNYIS DANG DPE BYAD BZANG PO BRGYAD CU'I BDAG NYID KYI SKU KHO NA LONGS SPYOD RDZOGS PA'I SKU'O, ,'DIR 
NI 'DI CHOS KYI SKU'I DBANG GI GDUL BYA'I NGOR HE RU KA LA SOGS PA'I GZUGS KYIS DE LTA DE LTAR SPRUL PA'I SKUR BRJOD DO, ,GANG SPRUL PA'I SANGS RGYAS SPRUL PA'I SKUR PHA ROL TU PHYIN PA'I TSUL LA GSUNGS PA, DE 'DIR YANG DE 'DRA BA KHO NA DANG SPRUL PA DANG 'DRA BA YANG NGO, , 
CHOS KYI SKU'I SPRUL PA NYID YIN NA YANG LONGS SPYOD RDZOGS PA'I SKU NI PHA ROL TU PHYIN PA'I THEG PAR LOG PA NYID DE, CHOS LA LONGS SPYOD RDZOGS PA'I PHYIR RO, ,'DIR NI NGAG GI NGO BO NYID KYIS KYANG STE, LONGS SPYOD RDZOGS PA NYID KYANG RO LA RDZOGS PA'I LONGS SPYOD PA NYID KYIS KYANG 

@175B
NGO; ;MI MTHUN PA'I PHYOGS DAG RTZA BA MED PAR BYAS PA NYID KYI PHYIR DPA' BA'O, ,NANG DU DANG DKYIL 'KHOR DU YANG 'CHAD PAR 'GYUR BA'I LHA MO NYI SHU RTZA BZHI'I BDE BA CHEN PO'I RO 'THUNG BA'I PHYIR DANG CHOS KYI GSUNG GIS SKYONG BA'I PHYIR BDAG PO'O, ,MU MTHA' MED PAR RNAM PA SNA 
TSOGS PA'I SKU SPROS PAS GZHAN GYI DON GYI NGOR RAB TU 'BYUNG BA'I TSUL CAN NYID KYI PHYIR GTZO BO'O, ,MKHA' LDING SBYOR BA NI DUG GZHIL BA'I THABS TE, MCHOG TU STONG PA NYID KHO NA'O, ,GANG GSUNG BAR 'GYUR BA, CHOS RNAMS THAMS CAD STONG PA LA, ,SPRUL DRUG DE LAS JI 
LTAR YIN, ,ZHES SO, ,STONG PA NYID LA LHAG PAR MI MOS PA RNAMS KYIS 'JIGS PA'I RGYU NYID KYI PHYIR 'JIGS PA'O, ,LHA MIN SGRUB PA ZHES PA GANG DE LTAR SHES PA'I RNAL 'BYOR PA'I DBANG DU 'GYUR BA MA YIN PA DE YOD PA MA YIN PA'I PHYIR RO, ,DUR KHROD CES PA BSKYED PA'I 
RIM PA LA DBUGS RGYU'O ZHES PA DANG RO RNAMS GNAS SO ZHES BYA BA'I NGES PA'I TSIG GI TSUL GYIS BDAG MED PA NYID KYI MTSAN NYID CAN CHOS KYI DBYINGS GSAL BAR BYED PA'I RO RNAMS KUN NAS GNAS PA NI DUR KHROD DE, ,BRGYAD KYI GRANGS SU BCAD PA NI 'CHAD PAR 'GYUR RO, , 
'DIR NI CHOS KYI DBYINGS KYI NGO BO'I LUS KHO NA YAN LAG BRGYAD PA'I DUR KHROD DO, ,PHA ROL TU PHYIN PA'I TSUL LA BSKAL PA GRANGS MED PA GSUM RNAMS KYIS SANGS RGYAS NYID SKYED PAR GSUNGS PA LA, 'DI NI NGES PA MED PA'I DUS KYIS SO ZHES GSUNGS PA, YUD CES 
PA YIS BSKYED PA'I RGYU, ,ZHES SO, ,STONG GSUM DU NI RDZU 'PHRUL CHE, ,ZHES PA STONG GSUM PA LA SOGS PA'I 'JIG RTEN GYI KHAMS RNAMS SU DPAG TU MED CING SNA TSOGS PA'I SPRUL BA'I NGO BO'I RDZU 'PHRUL CHEN PO GANG RNAMS KYI YIN PA DE RNAMS DE SKAD DO, ,'DIS NI SPRUL BA'I 
SKU NI RDO RJER GSUNGS SO, ,SNOD KYI 'JIG RTEN YANG DE'I RANG BZHIN NO ZHES GSUNGS PA, 'JIG RTEN GYI KHAMS ZHES PA STE, 'JIG RTEN GYI KHAMS RNAMS SO, ,DE NYID CES PA PHYAG RGYA CHEN PO'O, ,MCHOG TU DGA' RTZE'I GNAS NYID KYI PHYIR LHA MO'O, ,SANGS RGYAS 

@176A
*, ,RNAMS THAMS CAD BSKYED PA STE RGYU'I GNAS SKABS KYI RANG BZHIN NO, ,BYANG CHUB SEMS DPA'I DPAL CHEN PO STE, BSOD NAMS DANG YE SHES KYI TSOGS KYI RANG BZHIN NO, ,'BRAS BU'I GNAS SKABS SU NI, SHES RAB PHA ROL PHYIN DPUNG GNYEN, ,ZHES PAS 
SHES RAB PHA ROL TU STE RAB KYI MTHAR PHYIN PAR MCHOG TU BGROD CING MTHA' DAG PAR PHYIN PA STE SHES RAB KYI PHA ROL TU PHYIN PA ZHES PA'I DON TO, ,DMYAL BA'I SGO ZHES PA DE SPONG BA RNAMS KYI'O ,JI SKAD DU RGYAL PO RIN PO CHE'I PHRENG BAR GSUNGS PA, GZHAN YANG 'DI ZHES NGAN 
PA'I PHYIR, ,RMONGS PA MKHAS PA'I NGA RGYAL CAN, ,'DI SPONG BDAG NYID PHUNG BYAS PA, ,'OG TU KHA PHYOGS MNAR MED 'GRO, ,ZHES SO, ,DE KHO NA NI DE KHO NA'O, ,SGRIB PA THAMS CAD DANG BRAL BA NI THAR PA'O, ,STONG PA NYID DANG RO GCIG PA'I DMIGS PA MED PA'I SNYING RJE CHEN 
PO'I RANG BZHIN BDE BA CHEN PO'I RANG BZHIN LAS BYUNG BA 'GRO BA MA LUS PA'I DON GYI SKU NI PHYAG RGYA CHEN PO'O, ,GANG DU GANG GI GZHAN LAS YIN PA NI 'DI'I RANG BZHIN NYID KYI PHYIR GRAGS CHEN NO, ,DE NYID KYI PHYIR SEMS CAN KUN LA PHAN 'DOD MA STE, SNYING RJE CHEN PO'I RANG 
BZHIN NYID KYI PHYIR RO, ,BDE BA CHEN PO'I RNAM PAS SNA TSOGS PA BSKYED PA'I PHYIR MA'O, ,KUN RDZOB DANG DON DAM PA'I BDEN PA'I RNAM PAR DBYE BA BSGOM PAS SKYES PA NYID KYI PHYIR SRID MO'I BU MO'O, ,KUN RDZOB DANG DON DAM PA'I BDEN PA DAG GI RNAM PAR DBYE BA 'CHAD PA'I PHYIR SRING 
MO'O, ,STOBS DANG MI 'JIGS PA LA SOGS PA BLA NA MED PA'I YON TAN NAM MKHA'I BA BZHON LAS 'JO BA'I PHYIR TE BSKYED PA'I PHYIR NA BU MO'O, ,BLA NA MED PA'I BDE BAS RJES SU CHAGS PA'I PHYIR BUD MED KYI SHES PA BUD MED DO, ,SHES RAB KYI PHA ROL TU PHYIN PAS RAB TU GSAL 
BAS BAG LA NYAL RNAM PAR MKHYEN NAS JI LTAR RIGS PAR 'DZUD CING DGOD PA'I PHYIR SEMS CAN THAMS CAD RJES SU CHAGS PA NYID DU 'GYUR RO ZHES PAS SHES RAB KHO NA BUD MED CES BRJOD DO, ,SKYES BUR LEGS G-YO ZHES PA LEGS PAR SKYES BU RNAMS LA G-YO BA STE, 

@176B
SNYING RJE MCHOG GI ZAG PA MED PAR MED PA MUR THUG PA MED PA'I BDE BA CHEN PO'I DON SEMS CAN SO SO LA BDAG NYID KYI PHONG DU GTOD PAR BYED PA'I PHYIR RAM, LAS DANG PO PA'I SEMS CAN RNAMS KYIS BRTAN PAR BYA MI NUS PA NYID KYI PHYIR RO, ,SHES RAB NI SPRO BA MED PA RTOGS PA 
STE SHES RAB KYI PHA ROL TU PHYIN PA DANG PHYAG RGYA CHEN PO ZHES PA'I BAR RO, ,BLA NA MED PA'I PHYAG RGYA 'DI RNAMS DANG GZHAN RNAMS KYANG BCU GSUM PAR 'CHAD PAR 'GYUR RO, ,BSOD NAMS NYE BAR MA BSAGS PA DE'I RANG GI NGO BO MA RIG PA NYAN THOS LA SOGS PA'I RIGS CAN 
RNAMS 'JIGS PA'I RGYU NYID KYI PHYIR NA 'JIGS BYED MA'O, ,DE 'PHAGS PA SGRA GCAN 'DZIN BZANG POS GSUNGS PA, BYIS PA RNAMS LA 'JIGS STON MA, ,ZHES SO, ,PHYIN CI LOG PA STE CHAD PA DANG SGRO 'DOGS PAS LTA BA'I'O, ,MTHO RIS DANG BYANG GROL LAS 
PHYIR PHYOGS PA'I DMYAL BA'I RGYU NYID KYI PHYIR 'JIGS RUNG NGO, ,DE GSUNGS PA, KHYOD KYIS MA MTHONG BAS 'CHING 'GYUR, ,ZHES SO, ,'GRO BA DRUG 'JIGS RUNG ZHES KHA CIG TU KLOG PA DE'I TSE 'JIGS RUNG 'KHOR BO PA'O, ,DE'I PHYIR SHES RAB GCIG PU KHO NA 'DI RNAMS KYI 
DANG GZHAN RNAMS KYI'ANG MYA NGAN LAS 'DAS PA'O, ,DE 'PHAGS PA KLU SGRUB ZHABS KYIS GSUNGS PA, 'KHOR BA YONGS SU SHES KHO NA, ,MYA NGAN 'DAS PA ZHES PAR BSHAD, ,CES SO, ,DPAL YANG DAG PAR SBYOR BA'I RGYUD DU YANG GSUNGS PA, KUN RTOG CHUNG 
MIN MUN PAS ZIL MNAN PA, ,RAB TU BCOM PHYIR MYOS PA'I GLOG 'GYUR DANG, ,CHAGS SO BZLOG DKA'I DRI MAS GOS PA YIS, ,SEMS NI 'KHOR BAR RDO RJE CAN GYIS GSUNGS, ,RAB TU 'OD GSAL RNYOGS PAS RNAM GROL BA, ,CHAGS SOGS DRI MAS 
GOS PA RAB SPANGS SHING, ,GZUNG DANG 'DZIN PA MED PA DE NYID NI, ,SEMS CAN MCHOG GIS MYANG 'DAS MCHOG TU GSUNGS, ,DE PHYIR SDUG BSNGAL PHUNG PO MANG PO YI, ,RGYU MTSAN RGYUR PA DE LAS GZHAN CI'ANG MED, ,MTHA' YAS BDE BA 'CHAR BA'I RGYUR GYUR PA'ANG, , 

@177A
*, ,DE LAS GZHAN PA YOD MIN THAR 'DOD RNAMS, ,ZHES SO, ,MTHA' YAS PA'I BDE BA YANG DAG PAR 'BYOR BAS RDZU 'PHRUL CHEN PO CAN NO, ,'KHOR BA RGYAS PAR STON TE, RNAM RTOG CES PA LA SOGS PA GRANGS KYI MTHAR THUG PA'O, ,YOD PA DANG MED PA DANG 
RTAG PA DANG CHAD PA DANG, GZUNG BA DANG, 'DZIN PA LA SOGS PA RNAM PA SNA TSOGS PAR RTOG PA NI RNAM RTOG STE, DE KHO NA RGYUN DU 'JUG PA NI KUN RTOG PA'O, ,'CHAR BA DANG NUB PA NI SKYE BA 'GOG PA DAG GO, ,DE RTOG PA'I THABS STON PA, RNAM PAR MI RTOG CES PA LA 
SOGS PA'O, ,RNAM PAR MI RTOG PA CI ZHIG RNAMS SHE NA GSUNGS PA, DMAN PA DANG ZHES PA LA SOGS PA'O, ,DMAN PA NI PHRA BA'I DNGOS PO SEMS DANG SEMS LAS BYUNG BA'I NGO BO'O, ,MCHOG NI BYIS PA'I BAR LA DNGOS PO'I THA SNYAD CAN NYID KYI PHYIR NA RAGS PA'I NGO BO'I DNGOS 
PO'I LUS KHO NA'O, ,BAR MA NI GNYIS DAG LAS GZHAN A'A LI DANG K'A LI DAG GO, ,DE LTAR LUS DANG, NGAG DANG, SEMS RNAMS JI LTAR RIGS PAR DMAN PA DANG BAR MA DANG MCHOG GI TSIG RNAMS KYIS GSUNGS SO, ,GZHAN RNAMS NI DBANG PO DRUG RNAMS SO, ,GANG RNAMS 
DE RNAMS ZHES PA 'DIS BRTAN PAS GZHI LA SOGS PA'I RNAMS DANG G-YO BA GZHAN SROG CHAGS BRJOD DO, ,DE KYE'I RDO RJE'I RGYUD DU GSUNGS PA, DMAN PA PHRA BA'I TSIG DON TE, ,MCHOG NI DNGOS POR BRJOD PAR BYA, ,BAR MA GNYIS KA SPANGS PA'O, ,GZHAN RNAMS ZHES PA 
DBANG PO DRUG ,GANG RNAMS DE RNAMS BRTAN DANG G-YO, ,ZHES SO, ,DMAN PA LA SOGS PA RNAM PAR MI RTOG PA RTOGS PA MED PA'I LHAN CIG SKYES PA'I RANG BZHIN 'DI RNAMS BSGOM BZHIN PA RNAMS NI GSAL POR 'GYUR ZHES RKANG PA BRGYAD PAS NI MA YIN ZHES RNAM PAR MI 
RTOG PA'I SGRAS BSGOM PA GSAL BAR BYAS SO, ,'O NA RNAM PAR MI RTOG PA BSGOM PA ZHES PA DON CI ZHE NA, BDE BA CHEN PO'I THABS KYIS CHOS THAMS CAD MI BSAM PA KHO NA NI BSGOM PA'O ZHES PA'I DON TO, ,DE CI BDE BA CHEN PO YID LA BYED PA SKYON CAN MA YIN NO ZHE NA, SKYON CAN 

@177B
YIN PA YIN TE, DE YANG 'GRO BA THAMS CAD DANG THA MI DAD PA NYID KYIS TE, 'GRO BA STONG PA NYID KYI PHYIR LA STONG PA NYID BSAM PAR NUS PA YANG MA YIN ZHES PAS DE YANG YID LA BYED PA SKYON PA'O, ,SEMS PA MED PA'I RJES SU MTHUN PA NYID KYI PHYIR NI NYE BAR BSTAN PA'O, ,JI SKAD DU 
GSUNGS PA, 'KHRUL PA RNAMS KYIS NYER MKHO'I CHAD, ,'KHRUL PA GZHAN NI SEL BA'I PHYIR, ,ZHES SO, ,DE'I PHYIR RNAM PAR MI RTOG PAR CHOS THAMS CAD YONGS SU SHES PA KHO NA RGYUN GYIS 'JUG PA NA DON DAM PA'I SGOM PA ZHES PA GDAGS PAR BYA'O, ,SEMS PA 
MED PA'I RJES SU MTHUN PA NYID KYI PHYIR BRTAN PA NYID DU GYUR PA DE'I TSE KHO NA MNYAM PAR GZHAG PA'I RNAL 'BYOR TE, GZHAN GYI TSE NI MNYAM PAR GZHAG PA'I RNAL 'BYOR KHO NA'O, ,DE NYID KYI PHYIR RDZOGS PA'I RIM PA LA PHYAG RGYA'I RNAL 'BYOR MED PAR YANG MNYAM PAR GZHAG 
PA'I RNAL 'BYOR NYE BAR STON TE, BDE BA CHEN PO'I THABS KYIS CHOS THAMS CAD RNAM PAR MI RTOG PAS GNAS PA'I PHYIR RO, ,DNGOS GRUB NI PHYAG RGYA'I RNAL 'BYOR KHO NA LAS SO, ,DE LTAR 'DI GCIG PU RANG GI DON PHUN SUM TSOGS PAS SKAL BA CHEN PO DANG, GZHAN GYI 
DON PHUN SUM TSOGS PAS SEMS CAN KUN LA BDE BA 'BAB PA ZHES PA MJUG BSDU BA'O, ,DE LTAR ZHES PA RIM PA GNYIS SO, ,DGA' BA NI BSKYED PA'I RIM PA THOS PA LAS SO, ,SPYAN GDANGS PA NI RDZOGS PA'I RIM PAR THOS PA LAS SHIN TU DGA' BA LAS SO, ,SEMS 
BCAS ZHES PA SEMS DANG LDAN PA RNAMS TE RIM PA GNYIS LA MKHAS PAR SBYANGS PA'I BLO CAN RNAMS SO, ,BTUD CES PA PHYAG 'TSAL NAS SO, ,DON GANG ZHES PA DON BRJOD BYA GANG ZHIG GO, ,YANG DAG PAR BLANGS SO ZHES PA YANG DAG PAR BZUNG BA'O, ,DE NAS 
ZHES PA LA SOGS PA LA 'DIR BSDUS PA'I DON NI, GANG BCOM LDAN 'DAS KYI THOD PA NAS SNA TSOGS SDE MA'I SNYING GAR NGAL BSOS NAS PHYUNG BAR GANG SNGAR GSUNGS PA'I GLEGS BAM DE SO SOR SNANG BA TZAM NYID KYI PHYIR, DA LTAR PHYAG NA RDO RJE'I LAG PA NAS SMIN MTSAMS NAS 

@178A
*, ,GZHUG STE GZHUNG DANG DON DANG BCAS PA SNYING GAR ZHU BAR GYUR TO ZHES PA'O, ,DE NYID KYI PHYIR PHYIS SDUD PA POR 'THAD DO, ,BZLAS PA ZHES PA SNGON DU BSNYEN PA NA'O, ,SNA TSOGS ZHES PA YUL DANG DUS LA SOGS PA RNAMS KYI SO, ,SPAR DANG RENGS PA LA 
SOGS PA GANG GSUNGS PA'O, ,DER RJES SU NAN TAN DU BYA BA RNAMS LA NGES PA'O, ,JI LTAR 'GYUR ZHES PA DRIS PA GSAL BAR BYED DE CI RNAMS ZHES PA LA SOGS PA'O, ,KAm PA BDE BA SKYONG BAR BYED PA KA P'A LA KHO NA THOD PA STE PADMA'O, ,GRU GSUM RNAMS KYI 'BYUNG NGO ZHES PA GRU 
GSUM YANG DAG 'BYUNG NGO, ,BCOM LDAN 'DAS DANG BCOM LDAN 'DAS MA'I RDO RJE DANG PADMA DE DAG GI SBYOR BA'O, ,NANG DU NI RDO RJE NI BYANG CHUB KYI SEMS BCOM LDAN 'DAS TE, GSANG BA'I 'KHOR LO LAS YANG DAG PAR 'BYUNG BA'O, ,KHU BA'I RNAM PA BCOM LDAN 'DAS ZHES 
GSUNGS PA'I PHYIR RO, ,THOD PA'I RTUL TE THOD PA LA YOD PA NYID KYI PHYIR RO, ,DE NYID KYI PHYIR GSUNGS PA, GRU GSUM LAS TE GSANG BA'I 'KHOR LO LAS YANG DAG 'BYUNG BA'O, ,DE DAG MAN NGAG JI LTA BA BZHIN RIN CHEN 'DUS SAR LAS KYI GTUM MO LA SOGS PAS SBYOR 
PA'O; ;DON DAM PAR NI SANGS RGYAS DANG THOD PA DAG GI STE STONG PA NYID DANG SNYING RJE DAG GI SBYOR BA'O, ,DE'I STE SBYOR BA RNAM PA GSUM GYI GSANG BAR TE NANG DU GNAS PA'I RTZA AA BA DH'U T'I'I NI DNGOS SU NA SNA TSOGS SDE MA'O, ,DES SPROS PA'I PHYIR NI RTZA STONG PHRAG BDUN CU RTZA 
GNYIS KYANG SNA TSOGS SDE MA'O, ,YAN LAG GI DON GSUM PA SNA TSOGS ZHES PA STE, NGO MTSAR STOBS DANG MI 'JIGS PA LA SOGS PA'I YON TAN SGRIB PA MED PAR BYED PA STE, RNAM PA THAMS CAD MCHOG DANG LDAN PA'I STONG PA NYID DO, ,DE KHO NA SNA TSOGS PA STE, 
BRTAN PA DANG G-YO BA'I BDAG NYID KHAMS GSUM PA NI BDE BA CHEN PO'I YE SHES KYI RANG BZHIN NYID KYI PHYIR RO, ,'DIS NI JI LTAR BCOM LDAN 'DAS STONG PA NYID DANG SNYING RJE DBYER MED PA NYID KYIS NA SANGS RGYAS THOD PAR BRJOD PA DE LTAR BCOM LDAN 'DAS MA SNA TSOGS SDE MA YANG 

@178B
NGO ZHES GSAL BAR BYAS SO, ,DE LTAR NA CHEN PO RNAMS KYI GANG GIS SAM GANG DU 'GRO BA ZHES PA THEG PA STE RGYU DANG 'BRAS BU'I BDAG NYID THEG PA CHEN PO'O, ,'DI STE 'KHOR LO SKYE BO ZHES PA'O, ,RNAL 'BYOR MA ZHES PA RNAL 'BYOR PA GSUM PHUL DU BYUNG BA DANG LDAN PA NYID KYI 
PHYIR RNAL 'BYOR MA RNAMS TE, RNAL 'BYOR MA'I RANG BZHIN RTZA NI AA BA DH'U T'I STE, DE LAS YANG DAG 'BYUNG BA'O, ,BSHAD PA'I SBYOR BAS SO, ,DE NYID DE YE SHES BZANG PO GANG SNGAR GSUNGS PA DE RMAD BYUNG STE, SGOM PAS DROD LA SOGS PA'I RIM PAS CHE MCHOG STE, 'BRAS 
BU RDO RJE 'DZIN PA'I YE SHES SO, ,SEMS CAN KUN LA BDE BA 'BAB, ,CES PA GO SLA'O, ,KHA CIG TU, SANGS RGYAS KUN GYI BDE BA 'BAB, ,CES KLOG PA DE'I TSE, SANGS RGYAS KYI RANG BZHIN GYI PHUNG PO LA SOGS PA RNAMS KUN GYI BDE BA 'BAB PA'O, ,JI LTAR 'DI BZHIN DU 
YIN ZHE NA GSUNGS PA, ,SNA TSOGS ZHES PA LA SOGS PA STE BZANG CHEN KHO NA'O, ,THOD PAR TE CHOS 'BYUNG NGU'O, ,GSANG SNGAGS RGYUD DANG RNAM PAR GNAS, ,ZHES PA, AOm BUDDHA ZHES PA LA SOGS PA SNGAGS SO, ,RGYUD NI SNGAR BRJOD ZIN TO, ,DE DAG DANG LHAN CIG DRI 
MA DANG BRAL BAR GNAS PA'O, ,YANG NA SNGAGS NI STONG PA NYID DANG RO GCIG PA'I BDE BA CHEN PO STE, DE RGYUD DE RGYUN DU RNAM PAR RTOG PA RNAMS BSAL NAS GANG DU GNAS PA DE DE SKAD DO, ,DE'I NI THOD PA KHO NA'I'O, ,GRU GSUM ZHES PA GRU GSUM GYI 'BRAS BU NYID KYI 
PHYIR DANG THABS GZHAN MED PAR SHES PA'I DON DU NYE BAR BRTAGS PA'O, ,DER NI ZHES PA GANG DU YE SHES BZANG PO SHES RAB YE SHES KYI NGO BO DE SKYES PA DE LA BRTEN PAS DANG DE KHO NA GOMS PA LAS DBANG BZHI PAR 'GYUR BA'I GNAS DER BDUN DANG LNGA ZHES PA DANG DBANG BCU BZHI 
RNAMS SO, ,SANGS RGYAS MNGON RJOD BYED CES PA NI MI BSKYOD PA LA SOGS PA RNAM PAR DAG PA RNAMS TE DE RNAMS 'CHAD PAR 'GYUR RO, ,SBYOR BA SNA TSOGS RNAMS NI ZHI BA LA SOGS PA 'CHAD PAR 'GYUR BA RNAMS SO, ,TSE 'PHEL ZHES PA TSE LA DBANG BA NYID 

@179A
*, ,KYIS NA YE SHES DE KHO NA'O, ,YANG NA SPRUL PA'I 'KHOR LO'I 'DUD PAR 'OD ZER LNGA DANG LDAN PA'I THIG LE PHRA MO DKAR PO NI DBANG BSKUR LNGA'I RANG BZHIN NO, ,SANGS RGYAS BDUN NI RJES BYED PA, ,ZHES PA'I THIG LE DE RE KH'A BDUN GYIS BSKOR BAR BYA 
ZHING PHRA BAR 'BAR BA DE RNAMS KYANG RLUNG 'BYUNG BA NA 'BYUNG ZHING 'JUG PA NA SEMS DANG LHAN CIG THIG LE LA 'JUG STE, 'DI LTAR SGOM PAS SKYES PA'I LHAN CIG SKYES PA'I YE SHES NI DBANG BDUN RNAMS SO ZHES PA'I DON TO, ,TSE 'PHEL ZHES PA 'JUG PA DANG 'BYUNG BA 
DAG SHES RAB DANG THABS KYI RANG BZHIN GYIS BZLAS PAS 'GOG PA'I PHYIR RO ZHES PA MAN NGAG GO, ,'DI THAMS CAD BLA MA'I MAN NGAG MED NA RTOGS PAR DKA'O ZHES GSUNGS PA, MAN NGAG LAM ZHES PA STE MAN NGAG GANG GI LAM DE RTOGS PA'I THABS YIN PA DE DE SKAD 
DO; ;MAN NGAG KYANG KHO BOS RNAM PAR PHYE ZIN CING 'BYED PAR YANG 'GYUR RO, ,MKHAS PA 'JIGS PA MED PA'I 'BYUNG GNAS KYI SBAS PAS MDZAD PA'I 'JIGS PA MED PA'I GZHUNG 'GREL DPAL SANGS RGYAS THOD PA'I RGYUD CHEN PO'I 'GREL PA LE'U DANG PO'O,, ,, 
BSKYED PA'I RIM PA RGYAS PAR STON PA'I CHED DU SNGAGS KYI LE'U GSUNGS PA DE NAS ZHES PA LA SOGS PA STE, BSKYED PA'I RIM PA NI SNGAGS DAN SNGAGS KYI SKU'I RANG BZHIN NYID KYI PHYIR DANG BSKYED PA'I RIM PA'I YAN LAG LAS RAB 'BYAM YANG SNGAGS KYIS BSGRUB PAR BYA BA NYID KYI PHYIR 
RO; ;SNGAGS KYI NGO BO NI SNGAGS TE, BOD PAR BYED PA DE KHO NA NYID SKUL BAR BYED PA'I SMRA BA'O, ,DE GSAL BAR BYED PA'I LE'U YANG DAG PAR BSHAD PAR BYA STE, JI LTAR 'DOD PA BCOM LDAN 'DAS KYIS SANGS RGYAS THOD PA'I RTZA BA'I RGYUD STONG PHRAG BCU GNYIS PAR RO, ,RDO 
RJE ZHES PA NI DAM TSIG GI RDZAS TE, DE DBUL BA'I SNGAGS SO, ,DNGOS GRUB THAMS CAD GTOR MA SNGON DU 'GRO BA NYID KYI PHYIR GSUNGS PA, AOm MA H'A KA P'A LA BADZRA ZHES PA LA SOGS PA'O, ,DBANG PO LA SOGS PA RNAMS 'KHOR DANG BCAS PA RNAMS NI 'BYUNG PO THAMS CAD DE DE 

@179B
RNAMS 'DI'I LHA'O ZHES PA 'BYUNG PO THAMS CAD PA STE, GTOR MA NI NYE BAR SPYOD PA'I KHYAD PAR RO, ,DE'I BYIN GYIS BRLABS PA'I SNGAGS NI, 'BYUNG PO THAMS CAD PA'I GTOR MA'I SNGAGS SO, ,'DIR PHYOGS BCU RNAMS SU SANGS RGYAS DANG BYANG CHUB SEMS DPA' LA SOGS PA 
RNAMS DANG DBANG PO LA SOGS PA 'KHAR DANG BCAS PA RNAMS DANG SROG CHAGS DPAG TU MED PA RNAMS SHES RAB DANG BCAS PA RNAMS SHES RAB MCHOG GI DBANG DU BYAS PAS YUD KYIS BCOM LDAN 'DAS DANG BCOM LDAN 'DAS MA YANG DAG PAR SBYAR BA'I GZUGS SU BLTA ZHING GTOR 
MA YANG 'CHAD PAR 'GYUR BA'I SGOM PAS SAM YUD KYIS DNGUL CHU 'DRA BA BDUD RTZI'I RANG BZHIN BDUG SPOS LA SOGS PA DANG BCAS PA DE RNAMS LA SBYIN PAR BYA'O ZHES PA MAN NGAG GO, ,'BRAS S'A LU ZHES PA 'BRAS S'A LU DMAR PO MA CHAG PA, BA DKAR MO'I 'O MAS BKRU 
BAR BYA'O, ,GZHON NU MA NI YAN LAG MA TSANG BA MED CING MA NYAMS PA'O, ,SHIN TU ZHIB PA'I ZHES PA NI SHIN TU ZHIB PAR RO, ,DE LTAR BTAGS PA'I 'BRAS DES GZUGS TE HE RU KA'I GZUGS BRNYAN BYA STE RANG NYID KYIS BYA BA'O, ,SHES RAB CAN ZHES PA MA NYAMS 
PA'I SHES RAB DANG LDAN PA'O, ,RDO RJE GTZUG CES PA RDO RJE GTZUG NI GZHON NU MA NYAMS PA'I ME TOG DANG PO'I DUS SU RDO RJE DANG PADMA SBYOR BA LAS SKYES PA'I GNYI GA'I BYANG CHUB KYI SEMS TE, DE DANG RANG BYUNG GI ME TOG BSRES LA DE DANG LHAN CIG MNYES SHING DE DANG CHA 
MNYAM PA'I DUR KHROD KYI SOL BA'I PHYE MAS GZUGS BRNYAN DE BYUG PAR BYA'O, ,SANGS RGYAS THOD PA'I RNAL 'BYOR PA, ,ZHES PA SBYOR BA THAMS CAD LA RANG NYID HE RU KA'I BDAG NYID DO, ,HE RU KA'I RNAM PA'I RAB TU SBYOR BAS ZHES PAS GZUGS BRNYAN DAM TSIG SEMS 
DPA' YE SHES SEMS DPA' DANG LHAN CIG DBYER MED PA'I HE RU KA DNGOS SU BSGOM PAR BYA STA, DA LTAR NA GZUGS BRNYAN HE RU KA'I RNAM PA'I SBYOR BAS SO, ,GZUGS BRNYAN DE LA LAG PAS REG NAS AOm MA H'A BADZRA ZHES PA LA SOGS PA'I SNGAGS BRGYAD LHAG PA'I BRGYA 

@180A
*, ,BZLAS SO, ,CHU ZHES PA RDO RJE'I CHU'O, ,DE'I RJES SU BKRUS PA'I GZUGS BRNYAN MCHOD DE MNGON PAR 'DOD PA'I BSAM PAS KHRUS KYI CHU DES BDAG NYID KYI GDONG BKRUS PA LAS SGRUB PA PO MI SNANG BAR 'GYUR RO, ,THAL BA'I SBYOR BA 'CHAD PA'I CHED DU GSUNGS 
PA DE'I ZHES PA LA SOGS PA'O, ,BAB PO LA'I SHING GIS PHUG NAS ZHES PA LHAG MA'O, ,MES ZHES PA NI DUR KHROD KYI MES SO, ,DE'I ZHES PA GZUGS BRNYAN GYI'O, ,TSANGS PA'I RDO RJE ZHES PA LA, TSANGS PA'I RDO RJE NI RNAM PAR SNANG MDZAD DO, ,DE'I ZHES PA NI GZUGS 
BRNYAN GYI'O, ,THAL BA ZHES PA THAL BA'O, ,'DIS ZHES PA AOm BUDDHA ZHES PA LA SOGS PAS SO, ,AOm BUDDHA ZHES PA LA SOGS PA AA DHIshthA YA HR'I: H'Um ZHES PA'I MTHAR THUG PA SNGAGS GCIG STE RKANG PA LNGA PA'O, ,SNGAGS KYI ZHES PA SNGAGS SO, ,'DI NI 'DIR MAN NGAG DANG 
BCAS PA'I BSDUS PA'I DON TE, DUR KHROD DU SHING BAB PO LA'I SHUN PA SKAM PO DANG RNAM PAR SNANG MDZAD SKAM PO GCIG TU DUR KHROD KYI MES SBA LA ME DE LA SNYING GAR SHING BAB PO LA GZHAG PA'I GZUGS BRNYAN BZHAG NAS GZUGS BRNYAN DE'I SNYING GAR TSANGS PA'I RDO RJE AOm 
BUDDHA ZHES PA LA SOGS PA RKANG PA LNGA PA'I SNGAGS KYIS BRGYAD LHAG PA'I BRGYAR SBYIN SREG BYA ZHING GZUGS BRNYAN DE YANG BSREGS NAS THAL BAR BYA'O, ,DE'I RJES SU KHAM PHOR SO MA BTANG BA DANG PADMA'I SNOD DBUS SU PADMA 'DAB MA BZHI PA BRI ZHING DE'I LTE BAR RKANG PA LNGA PA'I 
SNGAGS KYI TZI TRA SE NA'I RKANG PA'O, ,'DAB MA RNAMS LA RKANG PA GZHAN RNAMS SO, ,SNGAGS RNAMS THAMS CAD KYANG, LHA NYID SNGAGS KYI GZUGS KYIS NI, ,DNGOS GRUB MTHA' DAG SGRUB PAR MDZAD, ,CES DPA' BO GRUB PA'I RGYUD DU GSUNGS PA'I PHYIR, SNGAGS 
DANG LHA DAG THA MI DAD CING RANG GI LHA'I RANG BZHIN DU BSGOM MO, ,DE NAS THAL BA DE SO MA BTANG BA'I KHAM PHOR DU BZHAG STE, NYI MA NYI SHU RTZA GCIG TU NYI MA SO SOR DUS GSUM DU AOm BUDDHA ZHES PA LA SOGS PA'I SNGAGS KYIS BRGYA RTZA BRGYAD DU MNGON PAR BSNGAGS PAR BYA'O,, 

@180B
DE'I RJES SU THOD PAR YANG DE LTAR 'GYUR RO ZHES PAS THAL BA SGRUB PAR 'GYUR RO, ,DES ZHES PA NI DE LTAR BSGRUBS PA'I RDO RJE GTZUG GNUR [?] BAS SO, ,DE KHO NA ZHES PA DGRA BO'O, ,SBYOR BA GNYIS PA GSUNGS, DE KHO NA ZHES PA BSGRUB PAS SO, ,MAR KHU BZANG PO NI SKYES BU SBYANGS 
PA'I MAR KHU STE DES SO, ,DE RNAMS ZHES PA GTER RNAMS TE, BSDIGS SO ZHES PA LHAG MA'O, ,THAMS CAD NI GTER RNAMS SO, ,SBYOR BA GSUM PA GSUNGS PA, THAL BA DES ZHES PA LA SOGS PA STE, BSGRUBS PAS BYUGS TE, SDIGS MDZUB KYIS BSDIGS 
SHING MTHE BOS BSKOR NAS KHA SBUB TU LTUNG BAR BYED DO, ,SBYOR BA BZHI PA GSUNGS TE, DES ZHES PA BSGRUBS PAS SO, ,THAL BA DE DANG BDAR ZHING SBYANGS PA'I ZHA NYE'I PHYE MA DANG RDO RJE GTZUG CHA MNYAM PA'O, ,CUNG ZAD CES PA ZHA NYE'I PHYE LAS DMAN PA'I TSAD DO, ,'DI THAMS 
CAD BSRES PAR BYAS NAS RDO RJE MCHU ZHES PA PHAG NAG PO STE, DE'I KHU BA NI KHRAG GO, ,RDO RJE DBYUG PA ZHES KLOG PA LA NI RDO RJE DBYUG PA'I KHU BA NI MI'I CHU'O, ,DES TE KHRAG GAM CHUS BSGOS NAS, PHYI NAS SRANG GANG GI TSAD KYI TSER MAS DBUG TU RUNG BA'I ZANGS MA'I SNOD DU 
BZHAG STE, RDO RJE MCHU'I KHU BAS SAM MI'I GCI BAS BKANG NAS ZHAG BDUN DU BSGOM PAR BYA'O, ,DE'I RJES SU MKHRIS PA CHEN POS TE MI'I MKHRIS PA DANG LHAN CIG ZAG BDUN DU SNOD DE KHO NAR MNYE BAR BYA'O, ,DE NAS ZHES SNOD NAS SO, ,LCAGS KYI SNOD DU STE, KHAB LEN GYI 
LCAGS KYI SNOD SRANG GI TSAD KHAB KYIS DBUG TU RUNG BAR RDO RJE MCHU LA SOGS PAS BSGOM PA LA SOGS PA BYAS NAS GZHAG PAR BYA'O ZHES PA'I DON TO, ,DE ZHES PA DE'I ZANGS KYI SNOD DAM LCAGS KYI SNOD DO, ,ME LA GZHAG STE GZHAG PAR BYA'O, ,KHA CIG SMRA BA NA BAR CHAD 
MED PAR 'BAR BA'I SA GZHI LA BZHAG STE THOB NAS ZHAG BDUN DU GZHAG PAR BYA'O, ,GZHAN SMRA BA NI GZHAG STE BSKOL BAR BYA'O ZER RO, ,DE NAS ZANGS KYI SNOD DE GSER DU 'GYUR ZHING LCAGS KYI SNOD NI DNGUL DU 'GYUR RO, ,GZHAN RNAMS SMRA BA NI SNOD GANG CI YANG RUNG 

@181A
*, ,BAR DANG POR RDO RJE MCHU'I KHU BAS BSGOS NAS, DE NAS PHYUNG NAS ZANGS KYI SNOD DANG LCAGS KYI SNOD DU BSGO BA DANG MNYE BA DANG GZHAG PA RNAMS BYAS NAS ZANGS KYI SNOD DAM LCAGS KYI SNOD DE DANG LHAN CIG ME'I DBUS SU STE GZHAG GO ZHES PA SNGA MA BZHIN NO, , 
'ON KYANG BSKOL BA'I PHYOGS LA GZHA' TSE'I PHYE MA DANG KHAB LEN GYI PHYE MA ZAD PAR BYA'O, ,STONG PHRAG CES PA LA SOGS PA GO SLA'O, ,SBYOR BA LNGA PA GSUNGS PA, DE NYID KYIS ZHES PA GRUB PAS SO, ,NYI MA BZANG PO LA THO RANGS THAL BA DE GZHON NU MA'I MGOR 
GZHAG STE RDO RJE GTZUG PHUD KYIS BKRU'O, ,SPOS LNGA NI SGRON MA LNGA'I BDUG PAS RKANG PA LNGA'I SNGAGS KLOG CING BDUG PAR BYA'O, ,SBYOR BA DRUG PA GSUNGS PA, YUNGS KAR DKAR PO GZHON NU MA'I THOD PAR BSKRUN NAS DE LAS SKYES PA'I 'BRAS BU'I SNGAGS 'DIS SNGON DU BSNYEN 
PA 'BUM BZLAS PAS LAN BDUN DU MNGON PAR BSNGAGS PA'O, ,SKAR RTZIS KYI CHO GA 'DIS SANGS RGYAS THAMS CAD KYIS BYIN GYIS BRLABS PA'I GZHON NU MA'I'AM, SGRUB PA PO BRTAN PA NYID LAS GZHAN GYI'ANG GDONG PA LA SNGAGS BZLOG CING BRDEG PAR BYA'O, ,DE 
NAS GZHON NU MA DE DGOD DO, ,GCIG CES PA GZHON NU MA'I KHA NAS BYUNG BA'I RAL GRI RNAMS KYI RAL GRI GCIG YUD KYIS BZUNG NAS RAL GRI'I GRUB PAR 'GYUR RO, ,BZANG PO ZHES PA BZANG MO STE RANG BZHIN DU GNAS PA'O, ,SBYOR BA BDUN PA GSUNGS PA, DE'I ZHES PA LA SOGS PA'O, , 
THAL BA'I RI LU RIM GYIS GSER DANG DNGUL DANG ZANGS RNAMS KYIS DKRIS NAS DE MA THAG TU BRJOD PA'I SNGAGS 'BUM BZLAS PA BYAS PAS LAN BDUN DU MNGON PAR BSNGAGS PAS DRO BA DANG DU BA DANG 'BAR BA'I RJES THOGS SU KHAR GZHUG PAR BYA'O, ,'DIR GSER GYI TSAD NI RA TI 
PHYED DANG BCAS PA BDUN LHAG PA'I DRUG NAM GSUM MO, ,DNGUL GYI NI PHYED DANG BCAS PA'I RA TI GNYIS LHAG PA'I DRUNG NAM BZHI'O, ,ZANGS MA'I NI RA TI LNGA LHAG PA'I DRUG NAM LNGA'O, ,DE GSUNGS PA, PHYED DANG BRGYAD DANG M'A SA GSUM, ,PHYED DANG GSUM DANG DE 

@181B
BZHIN BZHI, ,RA TI LNGA DANG M'A SA GSUM, ,RI LU BCING LA YANG DAG NGES, ,ZHES SO, ,'JIG RTEN GSUM BSGRUB PA'I SNGAGS ZHES PA GRONG KHYER DKRUG PA'I SNGAGS SO, ,LAS KYIS RJES SU 'BRANG BAS BCOM LDAN 'DAS DANG BCOM LDAN 'DAS MA DAG GI SKU MDOG GI DBYE BA 
BRGYAD PAR 'CHAD PAR 'GYUR RO ZHES PA MKHAS PA AA BHA YA A'A KA RA GUPTAS MDZAD PA'I 'JIGS PA MED PA'I GZHUNG 'GREL DU LE'U GNYIS PA'O,, ,,SNGAGS BSHAD NAS SNGAGS KYI RANG BZHIN GYI SKU DANG RDZOGS PA'I NGO BO YANG BSHAD PA'I CHED DU GSUNGS PA, DE 
NAS ZHES PA LA SOGS PA'O, ,LHA'I LE'U ZHES PA SNGAGS LAS SKYES PA RNAMS KYI DANG, RDZOGS PA'I NGO BO'I LHA RNAMS KYI LE'U'O, ,RAm YIG CES PA LA SOGS PA DKYIL 'KHOR GYI 'KHOR LO BSGOM PA NI GSAL BAR PHYOGS GCIG TU 'CHAD PAR 'GYUR RO, ,NANG GI NI RDO RJE 
SA GZHI ZHES PA LA SOGS PA LA RDO RJE SA GZHI NI LTE BA STE DE'I DBUS SU'O, ,RDZOGS PA'I RIM PA LA NI AE YIG BDAG NYID CHEN PO NI CHOS KYI DBYINGS KYI RANG BZHIN NO, ,AE YIG YONGS SU GYUR BA'I GRU GSUM NI CHOS 'BYUNG SPRUL PA'I 'KHOR LO STE, KHAMS GSUM BDAG NYID 
BSAM PAR BYA'O, ,GRU GSUM DE'I DBUS SU AE YIG GAM LAm YIG SA BON TE, DE YONGS SU GYUR BA'I SA'I DKYIL 'KHOR RO, ,SNYING GAR BAm YIG GAM AOm YIG NI CHOS TE SEMS YIN ZHING DE'I BDAG NYID NI DE LAS BYUNG BA STE, 'KHOR LO CHOS KYI 'KHOR LO'O, ,RTZA RNAMS 
KUN GYI NGO BO CAN, ,ZHES PA RTZA BRGYAD KYI RANG BZHIN TE, 'KHOR LO BZHI'I RTZA RNAMS KYANG BDE BA CHEN PO'I SEMS LAS THA MI DAD PA'I PHYIR DE'I RANG BZHIN NO, ,MGO BO LA, RNAL 'BYOR MA NI RNAM PAR GNAS, ,ZHES PA RNAL 'BYOR MA SUM CU RTZA GNYIS RNAMS TE, KHYAD PAR 
DU BDE BA CHEN PO'I GNAS NAS 'DZAG PA BYANG CHUB KYI SEMS 'BAB PA RNAMS GANG DU GNAS PA'O, ,BZANG BA NI BDE BA CHEN PO'I 'KHOR LO DE'I RANG BZHIN NO, ,RTZA THAMS CAD KYI RANG BZHIN RTZA SUM CU RTZA GNYIS PO 'DI RNAMS KYI BYANG CHUB KYI SEMS 'BAB PA SPYI'I 

@182A
*, ,LAS DANG KHYAD PAR GYI LAS DANG MING YANG RGYUD GZHAN GYI RJES SU 'BRANG BAS BSHAD PAR BYA'O, ,DE LA AA BA DH'U T'I NI BYANG CHUB KYI SEMS KHO NA 'BEBS SO, ,RKYANG MA LTE BA'I RTZA BAR 'PHYANG BZHIN PA NI ZOS PA DANG 'THUNGS PA RNAMS LTO BA'I MES SMIN PA RNAMS 
LAS ZHU BA 'BEBS SO, ,DE LAS ZHU BA 'DI RTZA GZHAN DANG GZHAN DU RGYU BAS LUS MNGON PAR KHYAB PAR BYED DO, ,RA SA N'A NI ZHU BA LAS KHRAG 'BAB PO, ,DE'I PHYIR DE YANG DE LTA KHO NAR LUS LA KHYAB PAR BYED DO, ,KUN GYI YANG BSDU BA 'DI YIN TE, MI PHYED SO DANG SEN MO 'BAB, , 
PHRA MO SKRA DANG BA SBU 'BYIN, ,RTZEN MO PAGS PA DRI MA 'BAB, ,G-YON PA MA NI SHA 'BAB CING, ,MI'U THUNG MA ZHAG 'BAB 'GYUR, ,RUS SBAL SKYES PA RUS SBAL 'DOD, ,SBOM PA MO 'GYUR MKHAL MA 'BAB, ,DBANG BSKUR MA NI SNYING 'BAB 'GYUR, ,SKYON MA MIG NI 
'BAB PAR 'DOD, ,MJUG MA MKHRIS PA 'BAB PAR BSHAD, ,MA MO MA NI GLO BA 'BAB, ,MTSAN MO MA NI RGYU MA 'BAB, ,BSIL BA MA NI LTA ZUR DAG ,DROD MA LTO BA 'BAB PAR 'GYUR, ,MI BSKYOD 'BAB PA RKYANG MA'O, ,AA BA DH'U T'I ZLA BA 'BAB, ,RO MA KHRAG 
'BAB BYED PAR BSHAD, ,BSHANG BA LA NI GZHOL MAR 'DOD, ,DGA' GDONG MA NI SKRA MTSAMS LA'O, ,SPYI MA RNAG NI 'BAB PAR BYED, KAN RGYU SBYIN MA RU BSHAD, ,RDUL 'BAB MA NI BRAL BA MA, ,TSIL LA DGA' BA MA ZHES BRJOD, ,GRUB MA MYA NGAN MCHI MA 
'BAB, ,'CHED [*CHED?] MA MCHIL MA LA 'DOD DO, ,YID BZANGS MA NI SNABS 'BAB PA, ,GSUM SKOR MA NI GZUGS LA 'DOD, ,'DOD PA MA NI SGRA LA BSHAD, ,KHYIM MA DRI 'BAB PAR 'GYUR RO, ,RO 'BYIN BYED MA GTUM MO'O, ,REG LA RNAL 'BYOR MAR SHES BYA, ,CHOS 
LA BDUD 'DRAL MA RU 'GYUR, ,ZHES SO, ,'DIR LA LA N'A DANG RO MA DANG KUN 'DAR MA NI SNA TSOGS SDE MA'O, ,DE LAS GZHAN GNYIS GNYIS NI RIM PA BZHIN PHRING BZANGS MA DANG THOD PA CAN MA DANG, 'JIGS MA DANG THUB DKA' MA'O, ,DE LAS GZHAN RNAMS NI DGE 

@182B
BA'I SKA RAGS MA LA SOGS PA RNAL 'BYOR MA NYI SHU'I NGO BOR SHES PAR BYA'O, ,BDUD 'DRAL MA NI AA BA DH'U T'I DANG 'DRES PA KHO NA STE, LCE'I RTZE MO JI SRID PAR LTE BA NAS LANGS PA DUS KYI RTZA STE, 'GOG PA'I MTSAN NYID CAN GYI CHOS RNAL 'BYOR MA RNAMS 'BAB PA'O, ,DA NI RNAL 'BYOR MA 
BSDUS PAS RAB TU 'JUG STE, DE NI MA RIG PA'I NGO BO NYID YIN PA'I PHYIR RO, ,'O NA BRTAG PA GNYIS PAR BYANG CHUB KYI SEMS SUM CU RTZA GNYIS 'BAB PA RNAMS SO ZHES GSUNGS PA JI LTAR ZHE NA, DUS KYI RTZA NI 'GOG PA NYID DU 'BAB PAR BYED PA'I PHYIR SKYON MED DO, ,RNAL 
'BYOR MA NGO BOR RTZA STON PA'I SKABS SU NI DE STON PA YONGS SU SPANGS PA'I DON TO, ,DE'I DBANG LAS 'JIG RTEN 'DI BDE BA CHEN PO'I RANG BZHIN DU SKYES KYANG DE'I DKYIL 'KHOR MI MTHONG NGO, ,DE'I BDE BA YANG NGO, ,DE NYID KYI PHYIR GSUNGS PA, 'BAD PAS KUN GYI LHAG MA SPANG, , 
ZHES SO, ,BCOM LDAN 'DAS BYANG CHUB KYI SEMS RDO RJE NI KUN GYI THABS SO, ,'DI YANG DON DAM PAR SA BON LAS SKYA BA MED PA KHO NAR STONG PA NYID DANG SNYING RJE DBYER MED PA'I BYANG CHUB KYI SEMS KYI NGO BO RDZOGS PA'I DKYIL 'KHOR GSUNGS PA, BCU DRUG CHA YIS BRGYAN GYUR 
PA; ;ZHES PA MGRIN PAR TE, CHA NI 'DIR RTZA RNAMS TE, RTZA BCU DRUG DANG LDAN PA LONGS SPYOD KYI 'KHOR LO'O, ,SPRUL PA NI SPRUL PA'I PADMA DE GANG DU DRUG CU RTZA BZHI'I 'DAB MA RNAMS TE RTZA RNAMS YIN PA DE'O, ,DE LTAR ZHES PA 'KHOR LO BZHI RNAMS SU RTZA BRGYA NYI SHU 
STE; RTZA RNAMS NYI SHU LHAG PA'I BRGYAR 'GYUR RO, ,DE LTAR BSAM PAR BYA ZHES PA DE LTAR RDZOGS PA'I DKYIL 'KHOR BSAM PAR BYA STE BSGOM PAR BYA ZHING BZLAS PAR BYA'O, ,DE LA RKYANG MDANG RO MAR SROG GI RLUNG THUN PHYED PHYED DU BDAG PO NYID KYI PHYIR NYIN MTSAN DU 'PHO BA BCU 
DRUG RNAMS MGRIN PAR RO, ,DE KHO NA LA DKYIL 'KHOR BZHI'I DBYE BAS DBYU GU BZHI'I BDAG PO NYID LAS SPRUL BA'I 'KHOR LOR DBYU GU DRUG CU RTZA BZHI RNAMS SU 'GYUR RO, ,BCOM LDAN 'DAS KYIS YANG DAG PAR SBYOR BA LA SOGS PA'I RGYUD RNAMS SU DANG, 'PHAGS 

@183A
*, ,PA KLU SGRUB ZHABS KYIS KYANG JI SKAD DU GSUNGS PA, ME NYID DANG NI RLUNG DANG NI, ,DBANG CHEN DANG NI DE BZHIN CHU'I, ,DKYIL 'KHOR DU NI DE RGYU BA, ,STENG LOGS THAD KA 'OG TU 'GRO'O, ,ZHES SO, ,DE KHO NA LA SO SOR SHES RAB DANG, THABS KYI NGO BO'I 
DKYIL 'KHOR GNYIS LONGS SPYOD PA LAS RTZA BA'I 'KHOR LOR YANG DAG PAR RGYU BA'I PHYIR BDE BA CHEN PO'I 'KHOR LOR RTZA SUM CU RTZA GNYIS RNAMS SO, ,NYIN MO DANG MTSAN MO'I RNAM PAR DBYE BAS SHES RAB DANG THABS KYIS DBYE BA LAS THUN BRGYAD RNAMS TE SNYING GAR RO, ,RGYUD 
GZHAN RNAMS SU NYIN ZHAG DBYU GU DRUG CU'I BDAG NYID DU GANG GSUNGS PA DE NI DBUGS DRUG CU LHAG PA'I SUM BRGYA RNAMS DBYU GUR RNAM PAR GZHAG PAS SO, ,'DIR NI DKYIL 'KHOR BZHIR RNAM PAR GZHAG PAS DBUGS PHYED DANG BCAS PA SUM CU RTZA BDUN 
LHAG PA'I SUM BRGYA RNAMS DBYU GUR RNAM PAR GZHAG PA'O, ,GNYIS KA LA YANG NYIN MTSAN LA DBUGS DRUG BRGYA LHAG PA'I STONG PHRAG NYI SHU RTZA GCIG TU 'GYUR RO ZHES PA KHYAD PAR MED DO, ,DE LTAR RDZOGS PA'I RIM PA LA LTOS PAS BZLAS PA YANG RDZOGS PAR 
GSAL BAR BYAS SO, ,DE GSUNGS PA, RNAL 'BYOR DBANG PO NYIN MTSAN GYIS, ,NYI KHRI DANG NI STONG PHRAG DANG, ,DE BZHIN BRGYA PHRAG DRUG TU NI, ,BZLAS PA YIS NI GRANGS BYED DO, ,ZHES SO, ,RIG PA BZLAS PAS SEMS BRTAN PA NA BDE BA CHEN PO'I RANG BZHIN RDZOGS 
PA'I DKYIL 'KHOR LA MNGON DU PHYOGS PAR 'GYUR RO, ,SHES RAB CAN ZHES PA SHES RAB CHEN PO CAN RDZOGS PA'I RIM PA'I DKYIL 'KHOR BSGOM PA LA MKHAS PA'O, ,RDO RJE SKU LA NI STONG PA NYID DANG RO GCIG PA BDE BA CHEN PO'I RANG BZHIN GYI SKU LA'O, ,DE NYID KYI 
PHYIR RANG DANG GZHAN DAG PHYAG RGYA CHEN PO'I DNGOS GRUB TU RUNG BA NYID KYI PHYIR BDAG NYID CHEN PO'O, ,DER ZHES PA CHOS KYI 'KHOR LOR RO, ,BSKYED PA'I RIM PA LA NI BAm LAS SKYES PA'I CHU'I DKYIL 'KHOR RO, ,RTZA RNAMS KUN GYI DKYIL 'KHOR NI, ,CHU YI DKYIL 

@183B
'KHOR LA THIM 'GYUR, ,ZHES PA RTZA'I DKYIL 'KHOR GZHAN NI SNYING GA'I RTZA BRGYAD PO RNAMS KHO NA 'PHO BA STE, DE'I PHYIR RTZA'I DKYIL 'KHOR THAMS CAD CHU'I DKYIL 'KHOR LA 'BYOR BAR BYED DO, ,SLAR YANG ZHES PA LA SOGS PA LA SPRUL PA'I 'KHOR LO'I 'OG TU MA YIG 
DMAR PO LAS SKYES PA'AM, RAm LAS SKYES PA'I ME'I DKYIL 'KHOR GRU GSUM PA 'BAR BA SPRUL BA'I RTZA'I 'KHOR LO LA 'BYAR BZHIN PA'O, ,ME LAS 'OG TU Y'A YIG LAS SKYES PA'AM, YAm YIG LAS SKYES PA'I RLUNG GI DKYIL 'KHOR RO, ,RTZA RNAMS THAMS CAD G-YO 
BYED GZUGS, ,ZHES RLUNG GI DKYIL 'KHOR DES ME 'BAR BAR BYED CING RTZA THAMS CAD LA GNAS PA'I BYANG CHUB KYI SEMS G-YOR 'JUG GO, ,THIM BZHIN PA NI 'KHOR LO RIG ,CES PA 'KHOR LO LA THIM BZHIN PA NI RIG PA STE RIG PAR BYED PA DES G-YOS PA'I BYANG 
CHUB KYI SEMS RLUNG GI 'KHOR LOR THIM PA DE'I TSE LHAN CIG SKYES PA'I BDE BA RIG PAR 'GYUR RO, ,DE RNAMS THAMS CAD THIM PA YIS, ,RNAL 'BYOR PA DE DBUS SU GNAS, ,ZHES PA DER TE LHAN CIG SKYES PA'I BDE BA RIG PA LA, THAMS CAD DE PHUNG PO LA SOGS PA 
RNAMS THIG LE BZHIN PA RNAMS DANG RNAL 'BYOR BA NI SEMS TE DE YANG DER DE'I BDAG NYID KYIS GNAS SO, ,ZLA BA ZHES PA BYANG CHUB KYI SEMS TE BDE BA CHEN PO'I 'KHOR LOR SPYI GTZUG JI SRID PAR RO, ,NYI MA NI RDUL TE SPRUL BA'I 'OG TU'O, ,H'Um A'A: ZHES PA LA KHA 
CIG TU H'Um AAm ZHES KLOG STE, H'Um YIG SNGON PO NI CHOS KYI 'KHOR LO LA'O, ,A'A: YIG GAM AAm YIG DMAR PO NI SPRUL BA'I 'KHOR LO RO, ,LONGS SPYOD KYI 'KHOR LOR AOm YIG DMAR PO STE RGYUD GZHAN DU GSUNGS PA'I PHYIR RO, ,KA YIG HA YIG BRGYAN GYUR 
PA; ;ZHES PA KA YIG KYANG 'DI YIN LA HA YIG KYANG YIN ZHING BRGYAN PA'ANG NGO, ,KAm BDE BA CHEN PO STE DE'I RANG BZHIN NI BDE BA CHEN PO'I 'KHOR LOR HA YIG DPRAL BAR STONG PA GZHOM DU MED PA ZLA BA PHYED PA DANG THIG LES BRGYAN PA DKAR PO BSAM PAR BYA'O, ,KA YIG 

@184A
*, ,HA YIG LA THIM PA, ,ZHES PA BDE BA CHEN PO GZHOM DU MED PA LA 'DRES PAR GYUR PA STE DBYER MED PA ZHES PA'I BAR RO, ,HA H'Um DBYER MED PA ZHES PA GZHOM DU MED PA'I RANG BZHIN JI LTA BA DE LTA BU NI H'Um YIG STE, GNYI GA YANG GNYIS KA'I RANG BZHIN NO ZHES 
BYA BA'I DON TO, ,JI LTAR, DE YI BDE BA 'DOD PAR BSHAD, ,CES PA'I GSUNGS LAS, KAm SHES RAB DANG HA THABS TE DE DAG DBYER MED PA DE LTAR BDE BA'I BDAG NYID KYI HA YIG NI SHES RAB A'Um YIG DANG LDAN PA LAS HA H'Um ZHES PA'I YIG GE GNYIS 'DRES PA NI H'Um YIG 
SEMS THABS SA ZHES PA SHES RAB DANG THABS DBYER MED PA'O, ,H'Um YIG GI NI 'OD ZER RNAMS, ,ZHES PA RLUNG GIS ME GTUM MO'I 'OD ZER BSKUL BA BDE BA CHEN PO'I 'KHOR LOR SON PA STE, DER RI BONG CAN BSKUL ZHING RI BONG CAN GYIS RNAM PAR RTOG PA'I GDUNG BZHI BA LAS 
KHA BA LTA BU'I KA YIG BDE BA CHEN PO DANG NYI MA RDUL DANG HA DANG AOm DAG LHAN CIG ZHU BAR GYUR NAS H'Um YIG LA NGAL BSO'O, ,DE NAS H'Um YIG KYANG ZHU BAR GYUR NAS SPRUL PA'I SA BON LA NGAL BA SO'O, ,DE DANG NYI MA DANG ZLA BA'I DKYIL 'KHOR GNYIS KYANG 'DRES PAR GYUR NAS 
NYI MA ZHES PA RDUL GYI DKYIL 'KHOR KHO NA LHAG PA'I THIG LE'I GZUGS SU BLTA BAR BYA, KHU BA NI LHAG MA MIN PA'O, ,YANG NI H'Um YIG 'OD ZER RNAMS, ,ZHES PA H'Um YIG ZHU BA'I THAG LE'I 'OD ZER GYI RI MO RTZA'I 'KHOR LO THAMS CAD LA REG PA'O, ,SA BON ZHES PA BDE BA 
CHEN PO BSKYED PA THIG LE'I GZUGS SO, ,DE LTAR THIG LE'U RNAL 'BYOR GSUNGS SO, ,RDZOGS PA'I DKYIL 'KHOR BSGOM PA LA NI SA BON LA SOGS PA BSKYED PA MED PAR RDUL GYI NGO BO'I GTUM MO NGES PAR 'BYUNG BA YANG SHIN TU 'BAR RO, ,DES MCHOG TU SBAR 
BA'I RI BONG CAN YANG SHIN TU CHES 'DZEG GO, ,DES BRTAS PAR BYAS PA'I GTUM MO'O, ,SHIN TU CHES 'BAR RO, ,RI BONG CAN DES MCHOG TU GDUNGS PA YANG CHES 'DZEG GO, ,DE LTAR NANG GI ZLA BA DANG NYI MA MNYAM PAR 'DU BA BAR MA CHAD PA BDE BA CHEN PO'I RANG 

@184B
BZHIN PHUNG PO DANG KHAMS LA SOGS PA SGRO BTAGS PA ZIL GYIS GNON PA RAB TU SKYE'O, ,GANG RNAMS DE LTAR MI MOS PA DE RNAMS NI JI SKAD BSHAD PA'I BZLAS PAS SROG SDOM PA LA DBANG NYID THOB PAS THUR SEL GYI RLUNG BSDUS LTE BA'I DKYIL 'KHOR DU PHYAG RGYA CHEN PO DMIGS TE, 
RLUNG BKAG PAS GTUM MO 'BAR DU 'JUG GO, ,DE NAS DE LTA KHO NAR BDE BA CHEN PO GSAL BAR 'GYUR RO, ,DE LTAR MI NUS PAS NI DE LTAR KHO NAR LTE BA'I DKYIL 'KHOR DU RLUNG BKAG PAR MOS NAS GNAS PAS DBUGS 'BYUNG BA NI RI MO DRANG PO GTUM MO'I NGO BOS BCOM LDAN 'DAS 
MA 'BAR BA MOS TE, BDE BA CHEN PO'I GNAS RJES SU THOB PA LAS DBUGS 'JUG PA NA HAm YIG ZLA BA 'DZAG PA'I THIG LE'U GZUGS KYIS DE LTA DMIGS BZHIN PA BDE BA CHEN PO'I RANG BZHIN LTE BA'I DKYIL 'KHOR DU 'ONGS NAS DMIGS PA MED PAR 'GYUR RO, ,DE LTAR JI SRID DU SROG 
'GOG PA'I BAR DU GNAS PAR BYA STE, DE KHO NAR DBUGS 'BYUNG BA DANG, 'JUG PA DAG YANG DANG YANG DU BSGRUB PAR BYA'O, ,GANG YANG SROG 'BYUNG BA DANG, 'JUG PA BRTAG PAR MI NUS PA DE LHAG PAR MOS PA TZAM KHO NA SGRUB PAR BYED DO, ,BSKYED PA'I RIM PA SGOM PA 
POS NI DE SNGON MA CAN KHO NAR 'DI MTHA' DAG STOBS JI LTA BAR DMIGS PAR BYA'O, ,RGYAS PA LA DGA' BAS NI RNAL 'BYOR MA'I 'KHOR LO MTHA' DAG GI NGO BO PHYAG RGYA CHEN PO'I BDAG NYID BCOM LDAN 'DAS MA SNA TSOGS SDE MA GTUM MO'I NGO BO 'BAR BZHIN PAS PHYOGS 
BCUR 'PHROS PAS 'DOD CHAGS CHEN PO'I ME'I 'OD KYIS BSKUL BA'I DE BZHIN GSHEGS PA 'DOD CHAGS CHEN PO RJES SU CHAGS PA RNAM PA THAMS CAD BDE BA CHEN PO'I 'KHOR LOR ZHUGS PAR BLTAS NAS DE KHO NA BZHIN DU THAMS CAD BSGRUB PAR BYA'O, ,DE LTAR 'DI LA 
SANGS RGYAS KYI BYIN RLABS KYANG 'BYUNG NGO ZHES PA GTUM MO'I GDAMS PA'I DBYE BA'O, ,'DI THAMS CAD KYANG BLA MA DAM PAS GDAMS PAR BYAS PA BSNYAD PA'O, ,DE KHO NAS ZHES PA MI'I RGYUS PA RLON PAS ZHES PA LHAG MA'O, ,DE LTAR PHA ROL PHYIN MA ZHES PA SHES 

@185A
*, ,RAB KYI PHA ROL TU PHYIN PA'I RANG BZHIN NO, ,BCOM LDAN 'DAS NI SNYING RJE CHEN PO'I RANG BZHIN NO, ,DE YI LUS SKYES 'OD ZER RNAMS, ,ZHES PA BCOM LDAN 'DAS DE'I SKU LAS SKYES PA'I GTUM MO'I 'OD ZER RNAMS SO, ,'DZAG PA DES ZHES PA CHOS 
KYI 'KHOR LO'I SA BON BKRU BA'I DUS SU CHOS KYI 'KHOR LO'I RTZA BRGYAD PO'I RANG BZHIN RNAL 'BYOR MA RNAMS PHYI ROL TU SPROS NAS ZHES PA'I DON TO, ,DRI BZANG LNGA ZHES PA BDUD RTZI LNGA RNAMS SA, ,ME TOG NI BUD MED KYI RDUL LO, ,BDUG SPOS NI 'DOD CHAGS RDO 
RJE MA'I CHAGS PAS 'BAR BA'I GTUM MO'I MAR ME'I'O, ,DPA' BO RDZOGS PA ZHES PA DPA' BO GRUB PAR MTHONG NAS SNGAR BZHIN 'DZAG GO, ,AA MRA'I LO MA NI SA HA K'A RA'I 'DAB MA'O, ,GSOL BA GDAB CES PA DON DU GNYER BAR BYA'O, ,DBANG BSKUR BA YIS 
ZHES PA LA, DBANG BSKUR NI DRI MA MED PAR BYED PA'O, ,MKHAS PA NI RIG PA DANG LDAN PA STE, SGROL BA'I THABS RIG PA RNAMS SO, ,BU TSE MED CES PA LA SOGS PA LA JI LTAR BU SHI BA'I KHYIM DU BUS STONG PA STE DE LTAR DBANG BSKUR DANG BRAL BA'I SKYES BU LA THAMS 
CAD MKHYEN PA'I YE SHES DANG BRAL BA'O, ,JI LTAR THAMS CAD SBYAR BA NA YANG, PI WANG RGYUD MED BRDUNG MI RUNG, ,DE LAS SGRA 'GRUB MA YIN NO, ,JI SRID SANGS RGYAS KYIS MI SPONG STE, DMYAL BA MI 'DOR GYI BAR DU'O, ,'DIS NI DBANG BSKUR THAMS CAD GDON MI ZA BAR GZUNG 
PAR GSUNGS SO, ,HE RU KAR GYUR PA NA ZHES PA, ,HE RU KA'I GZUGS SU BSGOM PA RDZOGS PAS, DGOS PA CI STE DBANG BSKUR MED NA SANGS RGYAS NYID MED PA'I PHYIR RO, ,BSOD NAMS TZAM DU NI 'GYUR RO ZHES PA'I DON TO, ,DE ZHES PA DE LA'O, ,PHYI DANG GSANG BA ZHES 
NYE BAR MTSON PA LAS SHES RAB DANG BZHI BA'I DBANG BSKUR DAG KYANG SHES PAR BYA'O, ,DPAL SANGS RGYAS THOD PA'I RGYUD CHEN PO'I 'GREL PA 'JIGS PA MED PA'I GZHUNG 'GREL DU LE'U GSUM PA'O, , , ,MKHA' LDING SBYOR BA BSHAD PA'I CHED DU GSUNGS PA, DE 

@185B
NAS ZHES PA LA SOGS PA'O, ,BDAG CAG GI NI BDAG CAG RNAMS SO, ,'OD ZER GYIS NI LE'U DANG POR SPROS PA'I SNGAGS KYI 'OD ZER GYIS SO, ,SNYING GA'I 'OD ZER RNAMS ZHES PA SNA TSOGS SDE MA'I SNYING GA'I 'OD ZER RNAMS KYIS KLU RNAMS GTAD PAR BYAS NAS 'ONGS TE SNA 
TSOGS SDE MA'I SNYING GAR ZHUGS PA RNAMS SO, ,BKA' BSGOS PA ZHES PA BDAG CAG RNAMS SO, ,LHA MO ZHES PA KYE LHA MO'O, ,GSUNGS PA ZHES PA SNA TSOGS SDE MAS SO, ,KLU RNAMS LA BYIN GYIS BRLABS NAS DE'I KHAS DUG GI DE KHO NA NYID RGYAS PAR BSTAN PA'I CHED DU DRI 
MA LNGA RNAMS TE, ,MU STEGS LA SOGS MKHA' LDING SBYOR, ,ZHES PA LA SOGS PA'O, ,KHYAB 'JUG DANG DBANG PHYUG LA SOGS PA RNAMS KYI DANG, BCOM LDAN 'DAS RDO RJE 'DZIN PA'I MKHA' LDING SBYOR BA SNGAGS DANG SMAN DANG TING NGE 'DZIN GYI KHYAD PAR RO, ,JI LTA BUR 'DOD DE 
YE SHES KYANG DE YIN LA YANG DAG PAR 'BYUNG NGO ZHES PAS 'BYUNG BA YANG STE, YE SHES 'BYUNG BA JI LTA BU MA NING NYID NI KHYAD PAR LHUR BYED PA'AM GTZUG LAG NYID KYI PHYIR RO, ,DUG GI ZHES PA DUG GO, ,JI LTAR ZHES PA RAB TU DBYE BA DRIS PA'O, ,ZHUS PA ZHES PA KLU RNAMS KYIS SO, , 
KHYAB 'JUG CES PA LA SOGS PA MU STEGS PA'I PHYOGS LA DRI BA LNGA BA LEN 'DON PA'O, ,KHYAB 'JUG DANG DBYANG PHYUG LA SOGS PA BLO PHYIN CI LOG PA DNGOS PO'I DE KHO NA NYID MNGON PAR MI SHES PA RNAMS TE, DE RNAMS KYI LUGS LA MCHE BAS GZUNG BA'I DUG DANG MCHE BA YANG 
DON DAM PA YOD DO, ,DE'I PHYIR DE KHO NA NYID MI SHES PA LAS DUG GI SKYON RNAMS KYIS GNOD 'GYUR TE, 'CHI BAR 'GYUR ZHING MKHA' LDING SBYOR BAS KYANG 'TSO BAR NUS PA MA YIN TE, DE LTAR DUS SU GZUNG BAR SMRA ZHES PA, MDA' DANG PHYOGS DUS ME DANG RTA, ,ZUNG DANG ZLA BA SOGS 
KYI NYIN, ,DRUG DANG RIG BYED LAG BDUN MDA', ,YON TAN PHUN TSOGS RI MTSAN MO, ,ZHES PA LA SOGS PA'I LAN RNAMS LA RIM PA JI LTA BAR THUN PHYED RNAMS NI DUS TE, DE LA BZUNG BA NI BCOS SU MI RUNG BAR SMRA'O ZHES PA DRI BA GSUM PA'I LAN NO, ,DRI BA 

@186A
*, ,DANG PO'I LAN 'DEBS PA, SPRUL GYI ZHES PA LA SOGS PA STE, DUS SU ZIN PA NYID MED NA 'PHROG GO ZHES PA 'PHROG BYED DO, ,KHYAB 'JUG DANG DBANG PHYUG LA SOGS PAS BYAS PA'I SBRUL GYI DUG ZIL GYIS GNON PA'I THABS YOD DO, ,DE LTAR GYUR NA 
BZUNG BA LA SBRUL GYI DAG MED DO, ,DUS SU ZIN PA NYID LA MKHA' LDING GI SBYOR BA MED NA, SBRUL GYIS ZHES PA LA SOGS PA NYE BAR BSDU BA'O, ,RDZU 'PHRUL CHE BA NI MKHA' LDING SBYOR BA BYED PA'I PHYIR RO, ,BCOM LDAN 'DAS KYI PHYOGS LA DRI BA GNYIS PA'I LEN LDON TE, BCOM LDAN 
'DAS ZHES PA LA SOGS PA'O, ,DOR BYA DANG BLANG BYA STON PA'I PHYIR STON PA'O, ,KHYAB 'JUG DANG DBANG PHYUG LA SOGS PA YANG, DE LA GUS PA RNAMS KYI STON PAR BRJOD DO ZHES PAS GSUNGS PA, ,STONG NYID NGES GSUNGS PA ZHES TE, THABS BYUNG STE RGYU LKOG GYUR PAS, ,DE 'CHAD PA NI 
DKA' BA YIN, ,ZHES PA'I RIG PA LAS DNGOS PO MTHA' DAG GI DE KHO NA NYID KHONG DU CHUD PA BRTZE BA'I GZHAN DBANG NYID LAS GDUL BYA RNAMS LA STONG PA NYID KYI BDAG NYID KYI DE KHO NA NYID GSUNGS PA'O, ,NGES PA NI ZIN PA NYID DE BYA BA'I KHYAD PAR RO, ,BDE BYED LA SOGS PA RNAMS NI 
RANG NYID KYIS DE KHO NA NYID MA NGES SHING GZHAN RNAMS LA YANG NGES PAR MI SMRA'O ZHES PA DGONGS PA'O, ,DES BSTAN PA'I STONG PA NYID KYI TING NGE 'DZIN KHO NA DUG BYED PA BLA NA MED PA'O ZHES DRI BA DANG PO LAN 'DEBS PAR BYED PA, STONG PA LA ZHES PA GCIG DANG DU MA'I RANG BZHIN DANG BRAL 
BA'I RANG BZHIN MED PA RNAMS LA'O, ,RTEN CING 'BREL 'BYUNG GANG YIN PA, ,STONG NYID DE NYID KHYOD DGONGS PA, ,ZHES PA CHOS RNAMS THAMS CAD LA STE PHUNG PO DANG KHAMS DANG SKYE MCHED RNAMS LA'O, ,SPRUL DANG GZUNG BA DANG DUG KYANG JI LTAR TE MED PA KHO NA'O, ,'DI LTAR STONG PA NYID 
LAS DUG GI DE KHO NA NYID NGES PAS DUG GDON MI ZA BAR 'JIG PAR 'GYUR RO ZHES PA'I DON TO, ,DE NYID KYI DRI BA GSUM PA'I LAN JI LTAR ZHES PA LA SOGS PA STE, THAMS CAD DU CI NI SPONG BA LA'O, ,DRI BA LNGA PA LA LAN ZIN PAS ZHES PA LA SOGS PA STE, STONG PA NYID NI MA 

@186B
NGES PA LAS NI 'CHI STE, DE'I PHYIR DE RNAMS STONG PA NYID SMRA BAS BSTAN PAS BCOM LDAN 'DAS KYIS NGES PA GSUNGS SO, ,DA NI GANG RNAMS LA NANG GI DUG MED PA DE RNAMS LA SBRUL LA SOGS PA'I DUG KYANG NGO ZHES BSHAD PA'I CHED DU GSUNGS PA, 'DOD CHAGS ZHES PA LA SOGS PA'O, , 
'DOD CHAGS NI ZAG PA DANG BCAS PA'I DNGOS PO LA CHAGS PA'O, ,GTI MUG NI MA RIG PA STE DNGOS PO DANG DNGOS MED LA SOGS PAR ZHEN PA'O, ,GRAGS CHEN MA ZHES PA SNA TSOGS SDE MA BOD PA'O, ,THA MAL PA'I YUL ZHES PA LA THA MA LA NI 'DIR MA RIG PA STE, DES SGRO BTAGS PA RNAMS 
NI THA MAL PA'O, ,RANG BZHIN YUL NI DRI MA MED, ,CES PA LA, RANG BZHIN NI 'DIR STONG PA NYID DE DES GZUGS LA SOGS PA'I YUL LNGA SEMS KYIS RNAM PAR BSGRUBS PA LNGA RNAMS DRI MA 'DOD CHAGS PA BAG CHAGS DANG BCAS PA RNAMS LEGS PAR RTZAD NAS BTON CING STONG PA NYID KYI RANG 
BZHIN GANG RNAMS LA YOD PA DE RNAMS NI DE SKAD DO, ,MANG PO NYID LA GCIG GI TSIG NI GTZUG LAG NYID KYI PHYIR RO, ,'DI RNAMS KYI DRI MA MED PA NYID KYANG SEMS DRI MA MED PA NYID LAS SO, ,SEMS KYANG RANG BZHIN GYIS DRI MA MED PAS STE, DE TSAD MA RNAM 'GREL DU GSUNGS PA, SEMS NI 
RANG BZHIN 'OD GSAL BA, ,DRI MA RNAMS NI GLO BUR BA, ,ZHES SO, ,DKYUS MA LA SBYOR BA NI DRI MA ZHES PA LA SOGS PA'O, ,DON 'DI YIN TE, 'DOD CHAGS LA SOGS PA KHO NA NANG GI DUG STE BSOD NAMS DANG YE SHES KYI TSOGS KYI SROG 'JOMS PA'I PHYIR RO, ,DE'I SEMS 
KYI DBANG LAS YUL GYI RANG GI NGO BO YANG DUG GO, ,GANG GI TSE SEMS STONG PA NYID DANG SNYING RJE DBYER MED PA'I RANG BZHIN DRI MA MED PA NYID LAS DUG MED PAR NGES PA DE'I TSE YUL GYI RANG GI NGO BO YANG DRI MA DANG BRAL BA STE JI LTAR TE DUG MA YIN PA KHO NA'O, ,'DI LTA BU'I TSUL GYIS BRTEN 
PA'I DUG LA SOGS PA ZA BA LA SOGS PA NA DE KHO NA NYID LA MOS PA LAS MI GNOD DO ZHES GSAL BAR BYAS SO, ,DE KYE'I RDO RJE'I RGYUD DU DPE NYID KYIS GSUNGS PA, GANG ZHIG SEMS MED 'JIG RTEN MI, ,DUG ZOS PA YIS BRGYAL BA YIN, ,RMONGS SPONGS DE KHO NA NYID SHES, , 

@187A
*, ,DE TSE NYID NA MYA NGAN SPONG, ,ZHES SO, ,'DIR RMONGS SPANGS NI DUG GI DE KHO NA NYID YONGS SU SHES PA'I PHYIR RO, ,DE KHO NA NYID SHES PA NI DUG GI DE KHO NA NYID LA MOS BZHIN PA'O, ,MYA NGAN NI MYA NGAN NO, ,NANG GI DUG 'JIGS PA YANG DES DPAS BSTAN PA NYID DU GSUNGS 
PA; DE BZHIN MYANG 'DAS THABS SHES SHING, ,KYE YI RDO RJER NGAL BA BYAS, ,MA RIG SOGS KYIS MI 'CHING STE, ,GTI MUG LA SOGS 'CHING BAS MIN, ,ZHES PA STE, 'DIR KYE'I RDO RJER ZHES PA STONG PA NYID DANG BDE BA CHEN PO DMIGS PA MED PA'I SNYING RJE CHEN PO DBYER MED PA'I YE SHES 
LA'O; ;MA RIGS LA SOGS RNAMS KYIS TE, ,YAN LAG BCU GNYIS RNAMS KYIS SO, ,GTI MUG LA SOGS RNAMS KYI TE, NYON MONGS PA RNAMS KYIS SO, ,DE LTAR NANG GI DUG DANG DRAL BA LA PHYI ROL GYI DUG GIS KYANG MI GNOD PAR GSUNGS LA, SBRUL GYIS KYANG ZHES PA LA SOGS 
PA STE; DRI BA BZHI PA'I LAN 'DEBS PAR BYED DO, ,THA MAL DUG DANG SBRUL GYI DUG ,NYES PA KHO NA ZHES PA LA THA MA LA NI MA RIG PA STE, DES SGRO BTAGS PA LAS BYUNG BA NI THA MAL PA'I DUG STE, SBRUL GYI 'DI YIN PA NI SBRUL GYI STE, AA nA 'PHEL BA MED PA'I PHYIR RO, ,DE DANG YUL GYI DUG 
CES PA GNYIS KA YANG CI ZHIG BYED CES 'BREL TE, MU STEGS PA'I PHYOGS LA DRI BA GNYIS PA'I LAN 'DEBS PA LHA RNAMS YUL GYIS BSGRIB PA ZHES TE, BDE BYED LA SOGS PA RNAMS YUL RNAMS LA NYON MONGS PA DANG, SHES BYA'I SGRIB PA RNAMS KYI DE KHO NA NYID KYI SHES PA BSGRIB 
PAR BYAS PA RNAMS TE, DE'I PHYIR DE RNAMS LA NANG GI PHYI'I DUG YOD DO, ,'ON KYANG RDZU 'PHRUL CHE BA NYID KYIS NA DUG ZHI BA'I THABS BYED CING, DUS SU ZIN PA GSOR MI RUNG BAR SMRA'O, ,DE NYID KYI PHYIR GSUNGS PAR 'GYUR BA, RDZU 'PHRUL CHE LA BLO MED PA, ZHES SO, ,BAG CHAGS DANG 
BCAS PA'I SGRIB PA THAMS CAD RTZAD NAS PHYUNG BA'I BCOM LDAN 'DAS SANGS RGYAS THOD PA NI 'DOD PA LA SPYOD KYANG MI 'CHING NGO ZHES STONG PA YUL ZHES PA LA SOGS PA'O, ,DE BZHIN DU SPYOD BZHIN PA NI SANGS RGYAS THOD PA'I RNAL 'BYOR PA RNAMS KYANG LONGS SPYOD KYANG MI DGOS TE SANGS RGYAS 

@187B
THOD PA'I RNAL 'BYOR LAS SO ZHES GSUNGS PA, SANGS RGYAS ZHES PA LA SOGS PA'O, ,THAMS CAD NYE BAR MTSON PA NYID KYIS MJUG SDUD PA, DE LAS DUS ZIN MED CES PA SANGS RGYAS THOD PA'I SBYOR BA LAS SO, ,DE LTAR DON DAM PA'I DUG ZHI THABS BRJOD NAS KUN RDZOB PA GSUNGS PA, SH'A 
KI LI ZHES PA LA SOGS PA'O, ,BSDAMS TE YANG DAG PAR BSDAMS PAR SH'A LI KA'I BYED PA 'DIR 'GYUR BA'O, ,MU STEGS PA RNAMS DUS SU BZUNG BA GSOR MI RUNG BAR SMRA LA BCOM LDAN 'DAS NI MA YIN NO ZHES DGONGS PA'O, ,DE SKAD BRJOD NAS KLU RNAMS KYIS, ,SNA TSOGS SDE MAR 
PHYAG 'TSAL NAS, ,RANG RANG GNAS RNAMS SU NI SONG, ,ZHES PA SDUD PA POS GSUNGS PA, 'DI 'DRA ZHES PA LA SOGS PA'O, ,RAB TU RTOGS PA ZHES PA RANG GI NGO BO NGES PAR SEMS PA'O, ,AOm ZHES PA SKU GSUNG THUGS SO, ,SH'UN+YA RANG BZHIN MED PA NYID DO, ,DZNY'A NI THUGS RJE CHEN PO'O, ,DE GSUM 
DBYER MED PA NYID KYI PHYIR RDO RJE'I RANG BZHIN GANG GI BDAG NYID DE RANG GI NGO BO YIN PA DE NGA'O, ,JI LTAR DE LTA BU NGA YIN PA DE LTAR MTHA' DAG GO ZHES GSUNGS PA, STONG DANG STONG MIN ZHES PA LA SOGS PA STE, STONG PA STE RANG GI NGO BO DANG BRAL BA NYID KYI PHYIR RO, ,STONG MIN TE DE LTAR YANG BRJOD DU MED PA NYID 
KYI PHYIR DANG, GNYIS DANG BRAL BA'I NGO BOR GNAS PA'I PHYIR RO, ,MTHO LNGA ZHES PA SOR DRUG CU PA RTZA BA'I THIG GI NANG DU STE, GRU BZHI PA'I DKYIL 'KHOR RO, ,ZLUM PO NI SOR SUM CU PA STE, DE NYID DU RDO RJE SNGON PO'I PHRENG BAS BSKOR BA PADMA 'DAB MA BRGYAD PA SOR BCU PA'O, ,RGYUD GZHAN 
DU SA RKO BA LA SOGS PAS ZUG RNGU DBYUNG BA LA SOGS PA SBYANG BA GSUNGS SO, ,'DIR NI MCHOG GI RGYUD YIN PA NYID KYI PHYIR NA LAG PAS REG NAS SNGAGS BRGYA RTZA BRGYAD BZLAS PAS DKYIL 'KHOR GYI SA GZHI 'CHAD PAR 'GYUR BA'I SBYIN SREG GI THAB KYI SA GZHI YANG SBYANG BAR BYA'O ZHES 
GSUNGS PA, SA ZHES PA LA SOGS PA'O, ,'DIR DUG GI THAB KYI DBANG DU BYAS PA'I DKYIL 'KHOR LA LHA'I STEGS BU DANG SNAM BU MI BYA'O ZHES GSUNGS PA'O, ,STEGS BU NA ZHES PA LA SOGS PA'O, ,RDUL TSON DMAR POS ZHES PA PHYOGS BZHI RNAMS SU DKYIL 'KHOR GYI GNAS 

@188A
*, ,KUN RDUL TSON DMAR PO KHO NAS DGANG BAR BYA'O, ,JI LTAR 'DUS PA LA SOGS PAR RNAM PAR SNANG MDZAD LA SOS PA'I PHYOGS KYI DBYE BAS SA'I KHA DOG THA DAD PA DPE LTAR MA YIN NO ZHES PA GSUNGS PA, ,GZHAN ZHES PA LA SOGS PA'O, ,RE KH'A LNGA LA SOGS PA GZHAN 
NI KHA DOG LNGA'I TSON RNAMS KYIS JI LTAR RIGS PAR BYA'O, ,GTOR MA SBYIN PA DANG SA GZHI SBYAR BA DANG, THIG PA BSNGAGS PA DANG, THIG GDAB PA DANG, RDUL TSON GDAB PA LA SOGS PA NI HE RU KA'I RNAL 'BYOR DANG LDAN PA'I BLA MAS BYA'O, ,BUM PA RNAMS ZHES PA RTZA BA MI NAG PA LTO BA 
DANG MCHU 'PHYANG BA DANG, MGRIN PA RING BA RNAMS TE, DBANG LDAN DANG ME LA SOGS PA'I MTSAMS SU'O, ,BUM PA BZHI RNAMS SU GRANGS JI LTA BAR MTSAN MA BZHI RNAMS SO, ,RNAM PAR RGYAL BA'I BUM PA NI LNGA PA GTZO BO'I STE, 'DIR MA BRJOD KYANG RGYUD GZHAN GYI RIGS PAS SHAR SGO 
LAS CUNG ZAD LHOR GTOGS PAS BYA'O, ,DE KHO NA 'DIR LAS THAMS CAD PA STE, 'DIR MTSAN MA NI CHOS 'BYUNG DBUS SU CANG TE'U STE, CANG TE'U'I STENG DU RDO RJE DANG PADMA'O, ,SLOB DPON SANGS RGYAS THOD PA'I RNAL 'BYOR DANG LDAN PAR 'GYUR RO BYA'O, ,JI LTAR ZHEN GSUNGS PA, PADMA ZHES PA 
LA SOGS PA STE, SNA TSOGS PADMA'I LTE BAR RO, ,PHYIS NI ZHES PA LA SOGS PA LA, SLOB DPON RANG NYID LHA MO BRGYAD KYIS YONGS SU BSKOR BA'I HE RU KA'I BDAG NYID KYIS YE SHES SEMS DPA' BSTIMS PA'I RJES THOGS SU BDAG NYID LA DBANG BSKUR BAR BYA'O, ,HE RU KA'I SKU 
LAS SKYES PA'I 'OD ZER ZHES PA SNYING GA'I RTZA BRGYAD RNAMS LAS SPROS PA'I 'OD ZER DANG BCAS PA'I LHA MO BRGYAD RNAMS KYIS DE BZHIN GSHEGS PA RNAMS LA REG TU TU GZHUG PAR BYA STE SLOB DPON GYIS SO, ,LHA MO DE RNAMS DANG BYON PA'I DE BZHIN GSHEGS PA'I 'OD ZER GYIS SPROS 
PA'I LHA MO RNAMS KYIS HE RU KA DANG LHA MO BRGYAD RNAMS KHRUS BYED DU 'JUG GO, ,COD PAN CAN DU ZHES PA HE RU KA COD PAN CAN DANG, RNAL 'BYOR MA RNAMS DANG LHAN CIG STE, DE RNAMS KYANG COD PAN CAN ZHES PA'I DON TO, ,DKYIL 'KHOR RDZOGS PA ZHES PA DE LTAR RANG NYID HE RU KA'I 

@188B
BDAG NYID DU RDZOGS PA NA RDUL TSON GYI DKYIL 'KHOR LA YUD KYIS DAM TSIGS SEMS DPA' DANG YE SHES SEMS DPA' DANG DBANG BSKUR BA DANG RGYAS GDAB PA RNAM PAR BSGOMS NAS DKYIL 'KHOR SGRUB PA'I PHYIR RO, ,GTOR MA ZHES PA KLU RNAMS LA'O, ,MAR ME ZHES PA SBRANG RTZI DANG MAR 
DANG NYA'I TSIL BU DANG, DRI ZHIM PA'I 'BRU MAR TE MAR ME BZHI RNAMS DKYIL 'KHOR DANG NYE BAR SBYIN PAR BYA'O, ,AA MRA DANG NA RI KE LA DANG CHU SHING DANG, KA PITTHA'I 'BRAS BU BZHI RNAMS SO, ,RAS ZUNG GSUM NI SMAD G-YOGS DANG STOD G-YOGS DANG THOD PA'O, ,RNAL 'BYOR MA 
NI RANG NYID KYIS PHUL BA'I BLA MA'I SHES RAB MA DANG DPA' BO NI BLA MA'O, ,'KHOR LO NI TSOGS 'DU BA'O, ,DAM TSIG SNYING POR GCIG SEMS KYIS, ,ZHES PA LA, DAM TSIG SNYING PO NI BCOM LDAN 'DAS SO, ,BDAG NYID DOGS PA ZLOG BYED PA, ,ZHES PA DGONGS PAS DUG BYUNG GI 
DOGS PA MED PA LA NI MA YIN ZHES PA'I DON TE, ,BRTAN PA NI BONG NGA'I DUG LA SOGS PA'O, ,G-YO BA NI SPRUL LA SOGS PA RNAMS KYI'O, ,LUS SKYES NI LHOG PA LA SOGS PA'O, ,BCOS MA NI MAR DANG SBRANG RTZI LA MNYAM PAR SBYOR BA LA SOGS PA'O, ,RNAM PA BZHI'I DANG 
DUG NI DUG MED PAR BGYI ZHING NGO, ,SHING BU NI SO SHING NGO, ,SLOB MA NI HE RU KA'I GZUGS SU BSGOM PAR BYA'O, ,MGRIN PAR ZHES PA SLOB DPON GYI DANG, SLOB MA'I'O, ,LAG PAR YANG STE G-YON PAR RO, ,ZLA BAR ZHES PA MGRIN PAR GNAS PA DANG LAG PAR GNAS PA LA'O,, 
BSGOM PA'I NUS PAS ZHES PA HE RU KA'I SKU DANG, ZLA BA LA SOGS PA SGOM PAR BYED CING, DE LTAR BSGOMS PA'I LAG PA SLOB MA'I MGOR BZHAG NAS SNGAGS BZLAS SO, ,BUM PA ZHES PA BUM PA'I TSAD DO, ,BZOD DKA' ZHES PA SDUG BSNGAL BA'O, ,NAM MKHA' LDING 
SBYOR ZHES PA LA SOGS PA NI GANG GI TSE SEMS CAN 'DIS MKHA' LDING GI SBYOR BA RTOGS PAR 'GYUR BA DE'I TSE BDAG CAG RNAMS LA 'GA' ZHIG TU YANG YONGS SU BSKYAB PA'I CHED DU BRTAN PAR BYA BA NYID KYIS RTEN DU 'GYUR BA MA YIN NO, ,DE MA THAG PA ZHES PA LHAG PAR GNAS PA'I 

@189A
*, ,DE MA THAG TU'O, ,RJES SU SBYIN PA ZHES PA BYED PA PO LA 'JUG BZHIN PA LA KA TA STE, GTZUG LAG NYID KYI PHYIR RO, ,RIM PAS DBU LA BAR BYA'O ZHES PA'I DON TO, ,DUNG CHOS ZHES PA LA SOGS PA MAN JI GCIG LA NI DUNG NGO, ,GNYIS PA LA NI ZANGS KYI SNOD DO,, 
BUM PA NI RNAM PAR RGYAL BA'I BUM PA DANG, BUM PA GZHAN BZHI RNAMS SO, ,RNAL 'BYOR MA BRGYAD DU ZHU BAR GYUR NAS ZHES PA LA BCOM LDAN 'DAS DANG DKYIL 'KHOR NAG NAS LHO MO RNAMS DANG LHAN CIG DE'I BDAG NYID DU GNAS PA RNAMS SO, ,DAM TSIG DANG YE SHES 
SEMS DPA' DAG RO GCIG PAR GYUR PA KHO NA NI DKYIL 'KHOR GYI RAB GNAS SO, ,BUM PAR TE RNAM PAR RGYAL BA'I BUM PAR BCOM LDAN 'DAS DANG LHA MO BRGYAD ZHU BA BZHUGS SHING BUM PA GZHAN RNAMS SU JI LTAR RIGS PAR LHA MO RNAMS BSAM MO, ,CHU ZHES PA RNAM PAR RGYAL 
BA'I BUM PA LA SOGS PA'I CHU BAG TZAM ZANGS SNOD DANG DUNG CHOS SU GZHAG PAR BYA'O, ,CHU ZHES PA ZANGS KYI CHUS TE DE'I RJES SU DUD PHOR GYI CHU CUNG ZAD KYIS SO, ,BRJOD DU GZHUG KLOG TU GZHUG CING SLOB DPON GYI SLOB MA'O, ,MCHOD DU GZHUG STE BLA MAS SLOB MA'O, ,SLOB 
MA ZHES PA GDONG G-YOGS DKROL BA LA'O, ,YANG ZHES PA KHRUS KYI DON DU GZUNG BA LA LTOS NAS SO, ,RDO RJE DANG BCAS PA'I LAG PA GNYIS KYIS 'THUNG DU GZHUG STE, HE RU KA'I SNGAGS ZLOS SHING LAN GSUM DU ZANGS SNOD KYI CHU BSRES PA'I DUNG GI CHU'O, ,CHU 'THUNGS PA'I 
PHAN YON 'CHAD PAR 'GYUR RO, ,'DIR RIM PA NI 'DI YIN TE, SLOB DPON JI LTA BA BZHIN DU DBANG BSKUR ZHING SLOB MAS RJES SU GNAS PA'I TING NGE 'DZIN GSUM LA MKHAS PA HE RU KA'I BDAG NYID SNGAGS BZLAS PAR GYUR PAS, YUN RING POR BAR MA CHAD PAR LEGS PAR 
BRTAGS PA'I DON DU GNYER BA'I SLOB MA LA DBANG BSKUR BAR 'DOD PAS, THOG MAR RGYAL PO DANG RKUN PO LA SOGS PA'I NYE BAR 'TSE BA THAMS CAD DANG BRAL BA'I DKYIL 'KHOR GYI KHANG PA LA SOGS PAR CHO GA JI LTAR BAR BZHENGS PA'I RDUL TSON GYI DKYIL 'KHOR MA RAS BRIS LA SOGS 

@189B
PA'I DKYIL 'KHOR DU JI SKAD BSHAD PA'I MAR ME DANG 'BRAS BU LA SOGS PA NYE BAR MCHOD PA LNGAS MCHOD PAS KLU'I DON DU 'O MA PHUL BA NA, BUM PA RNAMS LHAG PAR GNAS PAR BYA'O, ,DE LA RNAM PAR RGYAL BA'I BUM PA CHOS 'BYUNG GI DBUS SU GNAS PA'I CING TE'U DANG RDO RJE PADMAS 
MTSAN PA DRI'I CHUS GANG BA GSER DANG DNGUL DANG MU MEN DANG MU TIG DANG BYI RU STE RIN PO CHE LNGA RNAMS DANG, NAS DANG, GRO DANG, TIL DANG, SRAN MA DANG 'BRAS SO BA STE, 'BRU SNA LNGA RNAMS DANG, BRI HA T'I DANG, KAndA KA RI DANG, AA PA RA DZI TA DKAR PO DANG, DA nA dOTPA LA DANG, HA SA 
DE WA STE SMAN SNA LNGA RNAMS NANG DU LDAN PA, AA MRA'I LO MAS KHA BRGYAN PA MGRIN PA GOS DMAR POS DKRIS PA ME TOG GI PHRENG BA DANG LDAN PA, ME TOG PHRENG BA BCINGS PA'I RDO RJE STENG NA YOD PA, 'O MAS BKANG BA'I SNOD STENG NA GNAS PA, NANG DU YUD KYIS BSKYED PA'I DAM TSIG 
SEMS DPA' DANG LDAN PAR BYAS NAS, NYI MA DANG RDO RJE'I LTE BA LA GNAS PA'I H'Um GI SA BON GYI 'OD ZER RNAMS KYIS, 'OG MIN NAS BCOM LDAN 'DAS RNAL 'BYOR MA BRGYAD KYIS YONGS SU BSKOR BA SPYAN DRANGS TE SNYING PO'I SNGAGS KYIS MCHOD YON LA LAN BDUN BZLAS TE, AOm 
HE RU KA BADZRA AARGHAm PRA T'I TZTSA H'Um ZHES PA 'DIS PHUL NAS DE'I DBUS SU BCUG PA STE, DAM TSIG SEMS DPA' DANG LHAN CIG GCIG TU GYUR PA'I BDE BA CHEN PO'I RANG BZHIN BYANG CHUB KYI SEMS KYI NGO BOR CHUD DE BSAMS LA, KHU TSUR G-YON PAS RDO RJE LA BCINGS PA'I ME TOG GI PHRENG BA 
BZUNG NAS, SNYING PO'I SNGAGS KYIS BRGYA RTZA BRGYAD DU SNGAGS SO, ,DKYIL 'KHOR BA GZHAN GYI BUM PA'I DRI'I CHUS YONGS SU GANG BA AA MRA'I YAN LAG DANG LDAN PA GOS DMAR POS MGRIN PA DKRIS PA ME TOG GI PHRENG BA CAN GRANGS JI LTA BAR THOD PA DANG KHA tV'Am GA DANG GRI GUG DANG CANG 
TE'U'I MTSAN MAS MTSAN PA, NANG DU DAM TSIG GI LHA MOS YE SHES KYI LHA MO DANG DBYER MED PA ZHU BA'I CHU DANG LDAN PA RNAMS LA SO SOR LHA MO'I SA BON GYI SNGAGS KYIS BRGYAD LHAG PA'I BRGYAR MNGON PAR BSNGAGS PAR BYA'O, ,DE LA THOD PAS MTSAN PAR CHANG 'TSONG MA DANG SNA 

@190A
*, ,TSOGS SDE MA'O, ,KHA tV'Am GA YIS MTSAN PAR 'BYUNG MO DANG LEGS BZANG MA'O, ,GRI GUG GIS MTSAN MAR PHYAG BZHI MDANGS SA 'OG GNAS MA'O, ,CANG TE'US MTSAN PAR NAM MKHA' GNAS MA DANG 'DOD MA'O, ,H'Um AOm H'Um SV'A: H'Um KHAm H'Um H'Um RIM PA BZHIN DU 'DI 
RNAMS KYI SA BON NO, ,DE'I RJES SU TSOGS PAR ME TOG DANG BDUG PA LA SOGS PA RNAMS KYIS YANG DAG PAR MCHOD LA GTOR MA PHUL TE, RDO RJE PADMA ZHES PA LA SOGS PAS BSTOD PA SNGON DU 'GRO BAS DRIL BU DKROL PHYAG BYA'O ZHES BUM PA LHAG PAR GNAS PA'I CHO GA'I RJES THOGS 
SU SLOB DPON SLOB MAS PHUL BA'I RAS GSUM LA SOGS PAS BRGYAN PA SHES RAB DANG BCAS PA ROL RTZED BYAS PAS DKYIL 'KHOR GYI GNAS LAS PHYI ROL GYI STAN LA 'DUG PAS SLOB MA MAndALA GSUM BYAS PA, ME TOG GI PHRENG BA BZUNG BA, PUS MOS LA BTZUGS PO, THAL MO 
SBYAR BA, DUG ZHI THABS LA SOGS PA'I SKAL BA CAN, BLOS RANG GI LUS LA BCUG NAS RDO RJE NAS PHUNG SHES RAB KYI PADMAR GNAS PA LA SNYING GA'I SA BON GYI 'OD ZER GYIS SPYAN DRANGS PA AA BA DH'U T'I NAS ZHUGS PA'I DE BZHIN GSHEGS PA ZHU BA RNAMS KYIS DBANG BSKUR BA HE RU 
KA'I GZUGS CAN DKYIL 'KHOR GYI SHAR SGOR BZHAG NAS, SEMS CAN DON LA GCIG TU BRTZON, ,BCOM LDAN BLA MA STON PA KYE, ,DUG ZHI'I THABS NI BZANG PO 'TSAL, ,SH'A LI KA BYED SBYOR BA SKYES, ,SEMS CAN DON NI BZANG PO BGYID, ,DUS SU BZUNG BA ZLOG 
BYED PA, ,DE NI STON CHEN BDAG LA GSUNGS, ,SANGS RGYAS THOD PA'I SBYOR LDAN PAS, ,ZHES PA 'DIS 'JUG PA ZHUR BCUG NAS, DKON MCHOG GSUM LA BDAG SKYABS MCHI, ,SDIG PA MI DGE SO SOR BSHAGS, ,'GRO BA'I DGE LA RJES YI RANG, ,SANGS RGYAS BYANG 
CHUB YID LA GZUNG, ,ZHES LAN GSUM BRJOD DU GZHUG STE, SNYING PO'I SNGAGS KYIS BSRUNGS LA, DE'I SNYING GAR RDO RJE NAG PO'I LTE BA LA H'Um, MGRIN PAR PADMA DMAR PO LA A'A:, MGO BO LA 'KHOR LO DKAR PO AOm ZHES PA'I YI GE RNAMS NAG PO DANG, DMAR PO DANG, 

@190B
DKAR PO RNAMS BSAM PAR BYA'O, ,DE NAS LANGS TE DRI'I CHU DANG, RDO RJE DANG LDAN PA'I LAG PA G-YAS PAS H'Um A'A: AOm ZHES BRJOD CING, SNYING GA DANG, MGRIN PA DANG, MGO BO RNAMS LA REG NAS MGO BO LA ME TOG DANG, MDUN DU SPOS DANG, MAR ME DANG, SNYING GAR DRIN SBYIN NO, , 
DE'I RJES SU AA SHVATTHA LA SOGS PA'I SO SHING RTZE MO LA GAS PA, 'KHYOG PO LA SOGS PA MA YIN PA, SOR BCU GNYIS PA'I TSAD TZAM PA, ME TOG GI PHRENG BA BRTZE MO LA DKRIS PA, ,DRI ZHIM PO'I CHUS BKRUS PA, SO SHING GI SNGAGS KYIS LAN BDUN MNGON PAR BSNGAGS PA SHAR DU 
PHYOGS PAS SBYIN PAR BYA'O, ,SLOB MAS KYANG SHAR RAM BYANG DU PHYOGS PAS RTZE MO 'CHOS NAS GYEN DU LTOS PA MED PAR GZHI BA LANG GI KO BA TZAM BYUGS PAR DOR RO, ,DE NAS KHA BSHAL BA'I DON DU DRI'I CHU KHYOR BA GSUM GYI BTUNG BA, AOm HR'I: BI SHUDDHA SARBA DHARM'A SARBA P'A 
PA NI TZA AA SYE BI SHO DHA YA SARBA BI KA WAN AA PA NA YA H'Um ZHES PA'I SNGAGS 'DIS BYED DU GZHUG GO, ,DE'I RJES SU SLOB DPON GYIS RANG GI LAG PA G-YON PA DANG, MGRIN PA DRIS BYUGS SHING ME TOG GIS DKRIS PAR ZLA BA'I DKYIL 'KHOR BLTAS LA, DE'I 'OD ZER RNAMS KYIS 
PHYOGS BCU'I SANGS RGYAS RNAMS SPYAN DRANGS PA 'DOD CHAGS CHEN POS ZHU BAR GYUR NAS ZLA BA GNYIS LA THIM PAR BSAM PAR BYA'O, ,DE NAS LAG PA DE SLOB MA'I MGOR BZHAG NAS LHAG GNAS KYI SNGAGS LAN BDUN DU BZLAS SO, ,DE NAS MGRIN PAR GNAS PA DANG, LAG 
PAR GNAS PA'I SANGS RGYAS DE RNAMS ZLA BA DANG BCAS PA SLOB MA'I LUS LA ZHUGS NAS, BYIN RLABS MDZAD PAR BSAMS TE, SLOB MA BSRUNG BAR BYA'O, ,DE NAS DE LA SNYING PO'I SNGAGS BZLAS PA'I KU SHA RNAMS BTING STE, SNGAS DANG STAN GYI DON DU SBYIN NO, ,SLOB DPON 
DKYIL 'KHOR GYI KHANG PAR ZHUGS TE, BSGOM PA DANG BZLAS PA BYA'O ZHES PA SLOB MA LHAG PAR GNAS PA BYAS NAS, THO RANGS GTOR MA BYIN TE DKYIL 'KHOR GYI KHANG PA NAS BYUNG LA SLOB MA LA RMI LAM DRIS TE, SNYING PO'I SNGAGS KYIS BSRUNG BAR BYA ZHING DKYIL 'KHOR GYI 

@191A
*, ,KHANG PAR 'BYOR BA JI LTA BAR MCHOD NAS LHA'I 'KHOR LO DNGOS SU DER GNAS PAR MOS LA, RANG GI BLOS GTZO BO BLA MAR BYAS TE 'CHAD PAR 'GYUR BA'I SLOB MA GZHUG PA'I CHO GAS RANG NYID DANG POR DKYIL 'KHOR DU ZHUGS LA, RIGS KYI BDAG POS BDAG NYID LA DBANG 
BSKUR GYI MTHAR THUG PA BSGRUBS NAS, DE NYID LAS SLOB DPON GYIS LAS KUN LA GNANG BA THOB STE, BDEN PA'I BYIN RLABS BYA'O, ,BDEN PA GANG GIS YE SHES MCHOG ,SHES RAB THABS BDAG DKYIL 'KHOR YIN, ,BDEN PA DE YIS MGON PO KHYOD, , 
BDAG GI 'DOD PA YONGS RDZOGS MDZOD, ,CHOS RNAMS GZUGS BRNYAN DANG MNYAM PA, ,DANGS SHING DAG LA RNYOG PA MED, ,GZUNG DU MED CING BRJOD DU MED, ,RGYU DANG LAS LA YANG DAG BYUNG, ,DE NYID DE BZHIN NYID LAS SKYES, ,DE LTA'I BDEN PAS DKYIL 'KHOR NI, , 
GZUGS BRNYAN GSAL BAR SLOB MA RNAMS, ,KUN GYIS SDIG MED MTHONG BAR SHOG ,CES PAS SO, ,DE'I RJES SU SLOB MA KHRUS BYED DU BCUG LA, DRI BZANG PO LA SOGS PAS GTZANG SPRA CAN DU 'GYUR BA, GOS DMAR PO'I SMAD G-YOGS DANG STOD G-YOGS CAN, GDONG 
G-YOGS DMAR PO BCINGS PA, DPAL HE RU KA'I GZUGS SU DMIGS PA LA, A'A KHAm B'I RA H'Um ZHES PA'I SNGAGS KYIS ME TOG GZUNG BAS YOL BA'I PHYI NGOS SU YON PHUL BA LAS THAMS CAD PA'I BUM CHUS GTOR BA, H'Um YIG GIS DKYIL 'KHOR GYI SHAR SGOR BZHAG PA LA, 
DKYIL 'KHOR DU GZHUG PA'I DON DRI BAR BYA STE, KYE KHYOD SU YIN ZHES PA'O, ,DES BDAG NI RGYAL BA'I SRAS ZHES BRJOD PAR BYA'O, ,DE NAS 'DI LA, AOm SARBA YO GA TZITTAm AUTP'A DA Y'A MI ZHES PA 'DIS BYANG CHUB KYI SEMS BSKYED NAS, ME TOG DANG BCAS PA'I RDO RJE SNYING GAR H'Um SU 
RA TE SAM YA STVAm HO:, SIDDHI BADZRA YA TH'A SU KHAm ZHES BRJOD CING GZHAG PAR BYA'O, ,DE NAS SPYI BOR RDO RJE BZHAG NAS BRJOD PAR BYA STE, 'DI NI KHYOD KYI DAM TSIG RDO RJE STE, GAL TE KHYOD KYIS 'DI 'GA' ZHIG LA SMRAS NA SPYI BO 'GEMS PAR BYED DO, ,DE NAS SNYING GAR RDO RJE BZHAG NAS 

@191B
'DI SKAD BRJOD DE, AOm DA NI RDO RJE SEMS DPA' RANG, ,KHYOD KYIS SNYING LA YANG DAG ZHUGS, ,GAL TE TSUL 'DI SMRAS NA NI, ,DE MA THAG TU DRAL TE GSHEGS, ZHES PA 'DIS MNA' BYED DU BCUG STE, PADMA'I SNOD DU 'DUG PA YI GE GSUM GYIS BYIN GYIS BRLABS PA'I 
BDUD RTZI LNGA BSRES PA'I BUM PA'I STENG NA GNAS PA'I 'O MA, AOm PANYTZA AA MRi TA AU DA KA thA: H'Um ZHES PA 'DIS LAN BDUN DU BZLAS PA, 'DI NI KHYOD KYI DMYAL BA'I CHU, ,DAM TSIG 'DAS NA SREG PAR BYED, ,DAM TSIG BSRUNGS LAS DNGOS GRUB STE, ,RDO RJE BDUD RTZI'I CHU 'THUNGS SHIG, 
CES BRJOD CING 'THUNG DU GZHUG GO, ,KHYOD KYIS NGA LA BRNYAS PAR MI BYA STE, KHYOD DAM TSIG NYAMS NAS DMYAL BAR SONG BAR GYUR TA RE ZHES BRJOD NAS, BCOM LDAN 'DAS LA THAL MO SBYAR BAS, DKYIL 'KHOR DU NI SLOB MA DAG ,BDAG GIS YANG DAG BCUG PA 'DI, ,LHA RNAMS 
RIGS KYI RIM PA NI, ,BSOD NAMS JI LTA DE LTAR SHOG ,'DI YIS DNGOS GRUB CI 'DRAR 'GYUR, ,RIGS GANG LA NI SNOD YIN DANG, ,BSOD NAMS MTHU YANG GANG 'DRA BA, ,DE 'DRA DKYIL 'KHOR DU GYUR CIG ,CES PA BDEN PA'I BYIN RLABS BYAS TE, YI GE LNGAS SNGAR 
BZUNG BA'I ME TOG TRAm YIG GIS BYIN GYIS BRLABS PA H'Um YIG GIS DKYIL 'KHOR GYI DBUS SU 'PHANG ZHING, AOm BADZRA HE RU KA BADZRA PUshPAm PRA T'ITZTSA H'Um ZHES 'DON DU GZHUG GO, ,'PHANGS PA'I ME TOG DE SLOB MA'I MGO LA 'CHING ZHING, KYE STOBS PO CHE KHYOD KYIS 'DI SLAR ZUNG SHIG CES 
BRJOD DO, ,DE'I RJES SU SLOB MA'I SNYING GAR ZLA BA LA BDAG PO DANG, DPRAL BAR RA YIG DANG MIG GNYIS LA AOm YIG GNYIS BSGOMS NAS, AOm RDO RJE SEMS DPA' RANG NYID DENG, ,KHYOD KYI MIG NI 'BYED PAR BRTZON, ,THAMS CAD MIG NI 'BYED MDZAD DE, ,RDO 
RJE'I MIG NI BLA NA MED, ,CES 'DON CING GDONG G-YOGS BSAL NAS, DGU YI BDAG NYID DKYIL 'KHOR DU, AOm HE RU KA BADZRA PUshPAm PRA T'ITZTSA H'Um ZHES PA LA SOGS PA'I SNGAGS RNAMS KYIS BDUG PA LA SOGS PA'I SNGAGS RNAMS KYIS KYANG MCHOD DE, KYE RDO RJE LTOS SHIG 

@192A
*, ,CES BRJOD PAS, DKYIL 'KHOR GYI LHA RNAMS KYI MTSAN BRJOD PA SNGON DU 'GRO BAR BSTAN PAR BYA'O ZHES PA DKYIL 'KHOR DU 'JUG PA'I RJES SU THOGS SU SLOB MAS YAN LAG LNGAS PHYAG BYAS PAS PUS MO G-YAS PA SA LA BTZUGS PA THAL MO SBYAR BAS, BDAG NI 
'KHOR BA'I 'DAM DU BYING, ,DPUNG GNYEN SKYOB PA PO MDZOD CIG ,BDAG NI SKAL DMAN SPRO BA CHUNG, ,SANGS RGYAS CHOS DANG RNAM BRAL LAS, ,KYE KYE MGON STON BLA MA CHE, ,MGON PO KHYOD KYIS THUGS RJE MDZOD, ,CES BRJOD PAS GSOL BA GDAB BO, ,DE LA SLOB DPON GYIS 
RANG GI LTA BAR GTUM MO 'BAR BAS BZHU BA'I BDUD RTZIS SNYING GA'I SA BON BKRUS PA'I DUS SU, SNYING GA'I RTZA BRGYAD KYI RANG BZHIN GYI LHA MO SPROS PA RNAMS DANG, SNYING GA'I SA BON GYI 'OD ZER GYIS SPYAN DRANGS PA'I PHYOGS BCU'I DE BZHIN GSHEGS PA DANG, RIG PA'I LHA MO RNAMS 
DANG BCAS PA RNAMS LA, SNYING RJE CAN RNAMS 'DI LA DBANG BSKUR STZAL DU GSOL, ,YANG YANG PHYAG 'TSAL THAL SBYAR GSOL 'DEBS BGYID, ,CES GSOL BA GDAB CING, GDUGS DANG, RGYAL MTSAN DANG, BA DAN DANG, GOS DANG, ROL MO LA SOGS PA DANG LDAN PA, YE SHES KYI 
CHUS GANG BA'I BUM PA DKAR PO'I PHYAG CAN BKRA SHIS KYI GLU LEN PA RNAMS KYIS, GANG GI TSE SLOB MA HE RU KA'I GZUGS CAN LA DBANG BSKUR BAR MDZAD PA DE'I TSE MAN JI GNYIS LA GNAS PA'I ZANGS SNOD DANG, DUNG CHOS RNAM PAR RGYAL BA'I BUM PA LA SOGS PA'I CHUS BKANG NAS, 
DANG POR RDO RJE DANG BCAS PA'I LAG PA GNYIS KYIS BZUNG BA'I ZANGS SNOD KYI CHU NYUNG DU YIS DANG DE'I RJES SU DUNG GIS, DBANG BSKUR RDO RJE CHEN PO NI, ,KHAMS GSUM PA YIS PHYAG BYAS PA, ,SANGS RGYAS KUN GYI GSANG GSUM GYI, ,GNAS LAS BYUNG BA SBYIN PAR BYA, ,AOm 
HE RU KA P'I RA STVAm AA BHI shINYTZ'A MI ZHES BRJOD CING KHRUS BYED PA'I SLOB MA LA COD PAN GYIS BYIN GYIS BRLAB PAR BYA'O, ,DE LTAR CHU DANG COD PAN GYI DBANG BSKUR BA DAG GIS DBANG BSKUR BA'I SLOB MA LA DE LTAR BZUNG BA'I DUNG GI ZANGS SNOD NA GNAS PA'I CHU LHAG MA BSRES PA'I 

@192B
CHU LHAG MA, LE'U DANG POR BRJOD PA'I SNGAGS, AOm BUDDHA ZHES PA LA SOGS PA BRJOD CING, LAN GSUM BLUD DO ZHES PA'O, ,SBYAR BA RNAMS ZHES PA BYAS PA RNAMS SO, ,GZHAN RNAMS NI LHOG PA LA SOGS PA'I LUS LA SKYES PA'I DUG RNAMS SO, ,NYE BA'I DUG NI LAM LA SOGS 
PA'O, ,MDA' DUG GI CHU ZHES PA'I DON TO, ,BYUG PA ZHES PA BZA' BA'I DON DU BZA' BYA LA SOGS PA LA BYUG PA RNAMS BYAS NAS SO, ,GANG RNAMS ZHES PA DUG RNAMS SO, ,DE RNAMS ZHES PA DE THAMS CAD DO, ,DE NYID DU ZHES PA GANG GIS GZUNG BA'AM SBYIN PA DE RNAMS KHO NAR RO, , 
SH'A LI K'A BYED PAS ZHES PA SH'A LI K'A'I BYED PA TZAM GAL TE SHES PAR 'DOD NA DE KHO NAS SHES PAR GYIS SHIG ,YANG NA DUG ZHI THABS TE 'JIG RTEN PA DANG DON DAM PA THAMS CAD CES PA'I DON TO, ,STONG PHRAG CES PA LA SOGS PA LA STONG PHRAG BRGYA'I NANG NA GANG BSAM PA RNAM PAR 
DAG PA LA GDAMS PA DANG, 'CHAD PAR 'GYUR BA'I SNGAGS SBYIN NO, ,SBRUL ZHES PA LA SOGS PA LA SPRUL GYIS ZIN PA LA'O, ,DE BZHIN ZHES PA MI BRTZON PA'O, ,DON 'DI YIN TE, GZUNG BA LA JI SRID DU DUG GSO THABS GZHAN SNGAGS DANG SBYOR BA LA SOGS PA'I LAS 
BYED PA'AM, BYED PAR 'GYUR BA DE SRID SANGS RGYAS THOD PA'I RNAL 'BYOR PAS SPRO BAR MI BYA'I 'DI NI DUS SU BZUNG BA STE SHI BA'O ZHES DUG GSOD PA GZHAN RNAMS KYIS DOR BA NA BZUNG BA LA LAS BRTZAM PAR BYA'O, ,'OD ZER RNAMS ZHES PA LA SOGS PA LA, BDAG NYID HE 
RU KA'I GZUGS CAN GYI SNYING GA'I SA BON GYI 'OD ZER RNAMS KYIS NOR RGYAS LA SOGS PA'I KLU'I GNAS SU BSKUL BAS KLU'I SNYING SKAMS PA CI BGYI ZHES ZER BA'I KLU RNAMS LA GSUNGS PA'O, ,SNGON ZHES PA LE'U DANG POR TE, 'DIR YANG SANGS RGYAS THOD PA GSUNGS PA ZHES DRAN 
DU 'JUG STE, KHYED RNAMS SNGAGS KYI 'OD ZER GYIS ZIL GYIS MNAN PA BCOM LDAN 'DAS MA LA ZHUS NAS, DE'I BKA' KHAS BLANGS PA ZHES PA DGONGS PA'O, ,DE NAS 'GYUR ZHES PA 'DI LTAR RIG PA SGRUB PA MA YIN ZHES PA KLU RNAMS KYIS GSOL BA'O, ,KYE 'OD ZER 

@193A
*, ,BZHUD CIG ,GANG GI PHYIR DUS SU ZIN PA MED CING, GZUNG BA DANG 'DZIN PA MED DE, 'DZIN PAR BYED PA DUS SU ZIN PA LAS GZHAN MED DO, ,DOGS PA STE DOGS PA CAN DUG GIS 'CHI BA LA DOGS PA DANG BRAL BA'I PHYIR RO, ,'OD ZER LA NI 'OD ZER RO, ,BA LANG 
GI LCI BA SA LA MA LHUNG BA NI BA SER SKYA'I'O, ,DE SA 'DAB CHAGS RI SKEGS DANG RI SKEGS MO YANG BYA'O, ,SNOD DKAR PO NI 'BRAS DKAR PO BTAGS PA LAS BYAS PA STE, DER 'DAB CHAGS GNYIS PO DE GZHAG PAR BYA'O, ,DER DUNG LA SOGS PA'I SNOD DKAR POR RO BSREGS 
PA'I SOL BA MNYES PA'I SNAG TSA BZHAG CING DES KA RA B'I RA DKAR PO'I 'DRI SMYUG GIS RI SKEGS KYI SNGAGS BRI BAR BYA'O, ,PHO DANG MO RU ZHES PA MO NI RI SKEGS MO STE, DE'I PHO NI RI SKEGS SO, ,'DI NI KHYAD PAR LA STE DE'I PHYIR DES BRIS PA'I SNGAGS KYI GRO GA LA SOGS PA'I 'DRA BA MA 
GNYIS RI SKEGS KYI SNYING GAR DANG RI SKEGS MO'I SNYING GAR BZHAG GO ZHES BSTAN TO, ,SNAG TSA SBYIN PAR BYA ZHES PA LA SOGS PA LA, SNAG TSA DES RI SKEGS GNYIS LA BYUG CING BRIS LA, BDAG NYID KYI MIG LA PHYOGS PAR BZHAG STE, BDEN PA'I RI SKEGS GNYIS BZHIN DU 
BLTA ZHING KA RA B'I RA DKAR PO'I LO MAS SNGAGS LAN BDUN BDUN BRJOD CING BKUG PA'I LHA'I RI SKEGS GNYIS DANG DBYER MED PAR BSGOM MO, ,AOm ZHES PA LA SOGS PA SV'A H'A'I MTHAR THUG PA NI SNGAGS GCIG GO, ,ZHUGS ZHES PA RI SKEGS DE GNYIS SONG NAS KLU'I 
GNAS SU ZHUGS PA'O, ,GANG GIS ZHES PA LA SOGS PA 'DZIN PA PO'I KLU'O, ,RI SKEGS MTHU CHEN PO CAN MTHONG NAS MA SHIN YANG LONG BAR NI MI 'GYUR RO, ,SH'A KI K'A RNAMS LA NI SH'A LI K'A DAG LA'O, ,GSOL BA NI GSOL BA RNAMS SO, ,TSIG NI SNA TSOGS SDE MA 
LA KHAS BLANGS PA'I TSIG STE, RNAM PA GZHAN DU MI BGYID PA'O, ,KHA CIG TU MA MDZAD CES KLOG PA DE'I TSE SPRIN LA ZHON GYI, KLU NYE BAR MI 'TSE BA'I DON DU BYED DU BCUG PA'I TSIG GIS BYA KHYUNG GI RGYAL POS 'DAB CHAGS STOBS PO CHE THAMS CAD LA NGAG BYA STE, DE'I PHYIR TSIG DE 

@193B
RNAM PA GZHAN DU MA MDZAD CIG CES PA'I DON TO, ,DE LTAR ZHES PA LA SOGS PA RI SKEGS DANG SH'A LI K'A MO DAG GIS MGO DANG MJUG MA DAG GZUNG NAS ZIN PA'I MDUN DU KHYER 'ONG BA'I SBRUL LONG BA LA 'GUGS PA'I SNGAGS KYIS MNGON PAR SNGAGS PA'I SBRUL GYI KHUNG BU'I SA YIS 
'GUGS PA'I SNGAGS BRJOD PA SNGON DU 'GRO BAR BRABS PA LA, MIG BYUNG BA ZIN PA MTHONG BA LA RKANG PA NAS MGO BO'I MTHAR THUG PA DANG, MGO BO NAS RKANG BA'I MTHAR LAN GSUM DU 'GRO'O, ,DE NAS BZUNG BA LANGS PA NA SH'A LI K'A GNYIS KYIS SBRUL RANG GI GNAS SU KHYER NAS 
SONG BA NI, RANG GI GNAS SU RTAG TU GNAS SU GZHUG GO ZHES SPYI'I DON TO, ,YAN LAG GI DON NI BZUNG BA'I ZHES PA BZUNG BA'O, ,SBRUL GYIS NI SBRUL LO, ,SHI BA 'GYEL BA'I ZHES PA SHI ZHING 'GYEL BA'O, ,'GRO BA NI MGO BO'I MTHAR THUG PAR RO, ,'ONG BA NI RKANG BA'I BAR 
DU'O; ;KUN RDZOB PA'I DUG GSO THABS RI SKEGS KYI BYED PA GSUNGS NAS DON DAM PA GSUNGS PA STONG PA NYID KYI YE SHES ZHES PA'O, ,DE NYID RGYAS PAR STON TE, STONG PA ZHES PA LA SOGS PA'O, ,STONG PA NI RANG BZHIN MED PA RNAM PAR RTOG PA'I GOS PA THAMS CAD DANG BRAL 
BA'O; ;MTHA' DAG STE PHYE DANG NANG GI BDAG NYID KYI DNGOS PO'O ZHES PA'O, ,YOD PAR SGO 'DOGS PA BSAL NAS MED PAR SGRO 'DOGS PA SPONG STE, CHOS NI DNGOS PO RNAMS KYI CHOS NYID STONG PA NYID MED DE DE NI SPROS PA MED PA NYID KYI PHYIR RO, ,DE SRID DU ZHES PA LA SOGS PA 
NYIN ZHAG NYI SHU RTZA GCIG RNAMS JI SRID PA'O, ,MANG POS CI STE JI SRID DU ZIN PA'I GDONG PA LA SOGS PA MI DBYE BA STE, GDANGS NAS MI GNAS PA DE SRID DU 'KHRUL 'KHOR GYI LAS BYA'O, ,MJUG BSDU BA NI, DE LTAR ZHES PA LA SOGS PA STE, DE LTAR DUG GI CHU KLUNG PA'I 
MTHAR THUG PAS RJES SU BZUNG NAS DUG ZHI THABS RI SKEGS KYI BYED PA DANG, DON DAM PA LUNG BSTAN PAR BYA'O, ,SANGS RGYAS THOD PA'I RNAL 'BYOR GYIS AOm BUDDHA KA P'A LI N'I A'A: H'Um ZHES PA 'DIS LAN NYI SHU RTZA GCIG TU MNGON PAR BSNGAGS PA'I DUG BZA' BAR BYA'O, ,PHYI 

@194A
*, ,ROL GYI SAR ZHES PA DKYIL 'KHOR GYI GNAS LA STE, DKYIL 'KHOR GSHEGS SU GSOL NAS SO, ,'DIS ZHES PA BRJOD ZIN PAS TE, RDUL TSON GYI DKYIL 'KHOR DGU'I BDAG NYID MCHOD PAR BYA'O ZHES PA SNGAR BZHIN NO, ,YANG NA SPUB PA PO SEMS 
BRTAN PA HE RU KA'I BDAG NYID KYIS BRJOD ZIN PA'I MCHOD PA'I SNGAGS 'DIS RIM PA JI LTA BAR MCHOD PAR BYA'O ZHES 'BREL LO, ,DKYIL 'KHOR NI TZANDAN LA SOGS PAS ZHES PA'I DON TO, ,DKAR PO'I LUS CAN ZHES PA DKAR PO'I YON TAN GYI TSOGS DANG LDAN PA'O, ,ME SHIGS 
PA NI MGO BO MED PA STE, BDE BA'I GNAS KYI NANG DU'O ZHES PA MAN NGAG GO, ,SNOD KYI KHA NI BUM PA'I KHA'O, ,ZLA BA ZHES PA ZLA BA ZHU BAR GYUR PA'O, ,LANGS PAR ZHES PA LDANG BAR BYED DO ZHES PA'O, ,SANGS RGYAS THOD PA'I RGYUD CHEN PO'I 'GREL PA MKHAS PA MI 'JIGS PA'I 
'BYUNG GNAS KYI SBAS PAS MDZAD PA MI 'JIGS PA'I GZHUNG 'GREL DU LE'U BZHI PA'O,, ,,BCUD LEN RGYAS PAR STON PA GSUNGS PA, DE NAS ZHES PA LA SOGS PA'O, ,ZLA BA DRUG TU ZHES PA SNAR BLUGS BYA'O, ,ZHES PA LHAG MA'O, ,SHES RAB BYA ROG MA NI GANG 
GI GZUGS DANG KHA DOG BYA ROG GI LTA BU STE LUS NAG PO'O, ,NGANG PA MO NI SHES RAB STE GANG GI GZUGS NGANG PA'I BYE BRAG GA BZHIN DU DKAR BA'O, ,DROD MA NI SHES RAB STE, GANG GI DROD GZUGS TE SNGON PO DANG DKAR PO BSRES PA'O, ,KHA CIG NI DOG SNGON PO STE DROD 
GZUGS ZHES PA NI RTAG TU 'DI'I LUS DRO BA'O ZHES ZER RO ZHES PA SHES RAB RNAM PA GSUM MO, ,DE LA BYA ROG MA'I RDUL NI NAG PO'I PHYOGS LA BYUNG BA GZUNG BAR BYA'O, ,NGANG PA MA'I DKAR PO'I PHYOGS LA BYUNG BA'O, ,DROD MA'I PHYOGS GNYIS KA LA BYUNG BA'O, ,GZHON NU 
MA LA SOGS PA RNAMS KYI MTSAN NYID GSUNGS PA, SNGO SANGS NI BYA ROG MA STE MIG SNGO BAS KHYAD PAR DU BYAS PA'O, ,DE'I LO BCO BRGYAD MA NI RDZAS MIG RNAG DANG KHA SBYAR SBYOR BA ZHES THABS DANG YANG DAG PAR SBYAR BA'I SBYOR BA LAS SKYES PA'I GNYI GA'I BYANG CHUB KYI SEMS 

@194B
DANG DE'I RDUL ZHES PA GSUM GZHON NU MA CAN DU BRJOD DO, ,SHES RAB MA GSUM PO DE RNAMS SU BYUNG BAS NA DER BYUNG NGO, ,DE RNAMS SU YANG DE CI'I YIN ZHE NA GSUNGS PA, RTZA RNAMS KYI STE AA BA DH'U T'I LA SOGS PA RNAMS KYI'O, ,PADMA SKYES NI CHOS 'BYUNG DU SKYES PA'I RDZAS BYANG 
CHUB SEMS SO, ,DE'I YANG CI ZHIG TU GNAS SHE NA GSUNGS PA, GE SAR DU STE RTZA TSOGS PAR RO, ,KHYAD PAR JI LTA BU ZHE NA, SBAS PA'I SPYOD YUL DU STE, SBAS PA'I SPYOD YUL NI GANG GIS RDZAS GNAS PA'I YUL TE, LTE BA NAS BYUNG NAS GE SAR DU GNAS PA ZHES PA'I DON TO, ,'DI'I 
DON NI 'DI YIN TE, SHES RAB MA GSUM PO RNAMS LAS GANG YANG RUNG BA LO BCU GNYIS LON PA DANG SBYOR BA LAS SKYES PA'I GNYI GA'I BYANG CHUB KYI SEMS DANG DE'I RDUL DANG PO GNYIS SH'A LI K'A'O, ,ME TOG LDAN PA ZHES PA LA SOGS PA LA, BYA ROG MA LO BCU DRUG LON 
PA RDUL DANG LDAN PA DANG SBYAR BA LAS BYUNG BA'I GNYI GA'I BYANG CHUB KYI SEMS NI GRUB MA'O, ,NYER SPYOD THA MI DAD PA ZHES PA NI SPYOD BA MTSUNGS PA'O, ,MI MO NI SHES RAB MA GSUM LAS GANG YANG RUNG BA'O, ,MA NYAMS MA NI SKYES PA GZHAN GYIS MA BGROD PA STE, SKYE 
GNAS MA NYAMS PA ZHES PA'I DON TE, DE LAS DANG POR BYUNG BA ZHES PA DE LO NYI SHU MA ZLA MTSAN DANG LDAN PA'I NYI MA DANG PO LAS BYUNG BA'I RDUL DANG, DE'I TSE KHO NA DE DANG SBYAR BA LAS SKYES PA'I BYANG CHUB KYI SEMS ZHES PA GNYIS NI BYIS PA CAN MA'O, ,LHAN CIG SKYES PA ZHES PA LA 
SOGS PA SHES RAB GSUM PO GANG YANG RUNG BA LO NYI SHU RTZA LNGA MA DANG SBYAR BA'I GNYI GA'I KHU BA DANG, BUD MED SHI BA'I SHI BA'I THOD PA'I RTZA LAS BYUNG BA'I 'BRU MAR ZHES PA GNYIS NI THOD PA CAN MA'O, ,SMAN LNGA PO 'DI RNAMS DNGUL CHU DANG SBYANGS PA RA TI RE DANG LHAN CIG RIM PA JI BZHIN DU 
ZLA BA DRUG DANG GSUM DANG GCIG DANG PHYED DANG GNYIS DANG GCIG RNAMS SU 'CHAD PAR SNGA DRO SBYAR BAR BYA'O, ,DE LA SMAN BYA ROG MA SNA BUG GA YON PAR RLUNG RGYU BA'I DUS SU SNAR BLUGS PAR BYA'O, ,SMAN DANG PA MA NI G-YAS KYIS SO, ,DROD MA NI GNYI GA NAS SO ZHES GSUNGS 

@195A
*, ,PA; ZLA BA ZHES PA LA SOGS PA'O, ,ZLA BA NI 'DIR RKYANG MA'I RLUNG NGO, ,NYI MA NI RO MA'I RLUNG NGO, ,ZLA BA NI KHU BA'O, ,NYI MA ZHES PA RDUL LO, ,GAL TE SMAN DE LA KHU BA SHAS CHE NA DE'I TSE SNA BUG G-YON PA'O, ,CI STE RDUL SHAS CHE NA DE'I TSE G-YAS NAS 
SO; ;DE NAS 'DI LAS ZHES PA LA SOGS PA GO SLA'O, ,RNAL 'BYOR MA'I MCHOG CES PA BDUD RTZI LNGA RNAMS NI RNAL 'BYOR MA RNAMS SO, ,RNAL 'BYOR MCHOG RNAMS NI THABS SGRON MA LNGA RNAMS SO, ,NUS TE BZA' BAR ZHES PA LHAG MA'O, ,RNAM RTOG NI RNAM RTOG RNAMS 
SO; ;DE BZHIN GSHEGS PAS MI RTOGS SO ZHES PA LA SOGS PA'I PHUL DU BYUNG BAS BRJOD PA NI, GUS PA BSKYED PA'I DON DU'O, ,'O NA SU RNAMS KYIS RTOGS SHE NA GSUNGS PA, BLA MA LA GUS ZHES PA LA SOGS PA STE, RTAG PA LA SOGS PA'I MTHA' LAS 'DAS PA'I STONG PA 
NYID BSGOMS PAS 'DOD CHAGS LA SOGS PA DANG BRAL BA RNAMS SO, ,DE NYID KYI PHYIR NYON MONGS THAMS CAD RNAM SPANGS PA, 'DI RNAMS KYIS ZIL GYIS MNAN PA'O, ,BZA' BA LA SOGS PA LA MA ZHEN PA'O, ,SHES RAB THABS SOGS KYIS ZHES PA REG BYA LA SOGS PA 'DOD 
PA'I YON TAN LNGA RNAMS KYIS SO, ,PHYOGS GCIG GIS ZHES PA PHYOGS GCIG GIS TE, BLA NA MED PA'I SHES RAB DANG THABS DAG GCIG GI NGO BOS DE KHO NA NYID MNYAM PAR GZHAG PAR DANG MA BZHAG PA'I GNAS SKABS DAG TU SGOM PAR BYED PAS 'GRUB PO ZHES PA'I 
DON TO, ,DE KHO NA NYID SGOM PA KHO NA LA LHUR LEN PA NYID KYI DON DU YUL LA ZHEN PA SPANGS PA GSUNGS PA, KYE LAGS ZHES PA LA SOGS PA'O, ,CAL COL NI 'GAL BA'O, ,CI ZHE NA GANG DBANG PO RNAMS KYIS GNOD CING YUL RNAMS LA KUN NAS ZHEN PA'O, ,SEMS CAN 
'DI STE MNGON PAR ZHEN PA'I SKYE BO RNAMS SO, ,H'A H'A ZHES PA MYA NGAN NO, ,CAL COL NI DE KHO NA NYID SGOM PA LAS GZHAN BZA' BA DANG, BTUNG BA LA SOGS PA LA SEMS G-YENG BA'O, ,GRAB MA NI GZUGS BRNYAN NO, ,GNYUG MA'I BDAG PO ZHES PA GNYUG MA'I BDAG PO 

@195B
RNAMS TE ME LONG LTA BU LA SOGS PA YE SHES LNGA'I RANG BZHIN RNAM PAR SNANG MDZAD LA SOGS PA'I DE BZHIN GSHEGS PA LNGA RNAMS 'GRUB PAR 'GYUR TE, RNAL 'BYOR PA DE'I RANG BZHIN DU 'GYUR RO ZHES PA'I DON TO, ,MI 'JIGS PA'I GZHUNG 'GREL DU LE'U LNGA BA'O,, ,,DBANG 
BSKUR NAS DE KHO NA NYID GSAL BAR BYA ZHING, DBANG BSKUR NAS DKYIL 'KHOR SNGON MA CAN TE, DE NAS SLOB MA DBANG PO MCHOG YID KYIS RANG BZHIN GYI DKYIL 'KHOR DU DBANG BSKUR BAR BYA'O ZHES RTOGS PAR BYA BA'I DON DU GSUNGS PA, DE NAS ZHES PA LA SOGS PA'O, ,PHYI ROL GYI 
DKYIL 'KHOR LA MNGON PAR ZHEN PA RNAMS 'JIGS PAR BYED PA NYID KYI PHYIR 'JIGS PA'O, ,DBANG PO RNON PO DGA' BA'I GNAS NYID KYI PHYIR BZANG BA STE YID KYI RANG BZHIN NO, ,MCHOG NI 'JIGS PAR BYED PA'I 'BRAS BU 'BYIN PA NYID KYI PHYIR RO, ,GANG GIS ZHES PA DKYIL 
'KHOR GYIS SO, ,SHES RAB THABS KYI SGRUB PA NI, ,ZHES PA SHES RAB DANG THABS DAG GI SGRUB PA STE, DES RJES SU BSGRUB PA'O, ,MTHA' NI BYA GDONG GI RTZE MO STE DE DANG SBYOR ZHING 'BREL BA'O ZHES PA MTHA' LA SBYOR BA'O, ,PHYI'I DKYIL 'KHOR NI RDUL TSON GYI DKYIL 'KHOR RO, , 
LHA NYID GZHIG PA TZAM GYIS ZHES PA BAG MED PA LAS LHAG GSHEGS SUM MA GSOL BA'I RDUL TSON BSHIG PAS ZHES RTOGS PAR BYA STE, GZHAN DU NA SNGA PHYI DANG RGYUD GZHAN RNAMS DANG 'GAL BA'O, ,DE NYID KYI PHYIR LHA BSHIG PA SRID PA NYID KYI PHYIR DUL TSON GYI LHA LA GZUNG 'DZIN DU 
'DZIN PAS DAG PA STE, GNYIS MED YE SHES KYI BDAG NYID MED CING YID RANG BZHIN GYI DKYIL 'KHOR LA NI YOD DO ZHES MNGON PAR DGONGS SO, ,LHA BSHIG PA BZHIN DU DE'I MTSAN MA BSHIG NA YANG SDIG PA'O ZHES GSUNGS SO, RDO RJE ZHES PA LA SOGS PA MI BSKYOD PA LA 
SOGS PA'I RIGS KYI BDAG PO RNAMS KYI MTSAN MA STE, YANG YID LAS TSA BON RNAMS DANG, LHA GZHAN RNAMS KYI YANG NGO ZHES RIG PAR BYA'O, ,SONG NAS ZHES PA 'GRO BA'O, ,DON DAM PAR NI YANG SANGS RGYAS ZHES PA LA SOGS PA STE CI YIS TE CI ZHIG GIS KYANG MA YIN NO, ,SPYAN 

@196A
*, ,DRANG BA LA SOGS PA NI SEMS CAN DMAN PA'I BSAM PA'I DBANG GIS GSUNGS PA'O, ,'GAR YANG ZHES PA DON DAM PAR 'GA' ZHIG TU YANG MA YIN NO, ,DE 'PHAGS PA SHES RAB KYI PHA ROL TU PHYIN PAR GSUNGS PA, RIGS KYI BU DE BZHIN GSHEGS PA 
RNAMS NI GANG LAS KYANG BYON PA'AM BZHUD PA MED DO, ,DE BZHIN NYID NI MI G-YO BA STE DE NI DE BZHIN GSHEGS PA'O ZHES SO, ,DRI MA MED CES PA DRI MA MED PA RNAMS TE 'DOD CHAGS LA SOGS PA DANG BRAL BA NYID KYI PHYIR RO, ,SHES BYA'I SGRIB PA DANG BRAL BA NYID KYI PHYIR DAG PA CHOS 
SKU RNAMS SO, ,GZHAN RNAMS ZHES PA GANG RNAMS DON DAM PAR SPYAN DRANG BA LA SOGS PA SRID PA NA RDUL TSON GYI DKYIL 'KHOR RIGS PA BZHUD PA LA SOGS PA'I SPROS PA LA GROL BA SGRIB PA MED PA'I DE BZHIN GSHEGS PA RNAMS LAS GZHAN PA'I DE BZHIN GSHEGS 
PA RNAMS YOD DO ZHES 'DOD PAR MI BYA'O, ,'DI LA TSAD MA CI ZHE NA GSUNGS PA 'DIR ZHES PA LA SOGS PA'O, ,GANG GI PADMAR DKYIL 'KHOR DU 'GYUR BA SHES RAB MA JI LTA BUR ZHE NA GSUNGS PA, LO BCU GNYIS MA ZHES PA LA SOGS PA'O, ,ZLA BA BSTAN PA NI BYANG CHUB 
KYI SEMS BSAGS PA'O, ,MI G-YO BA ZHES PA MI G-YO BA STE SKYES PA GZHAN LA MI 'GRO BA ZHES PA'I BAR RO, ,'DI LTA BU'I SHES RAB MA LA DBUL BA'I SLOB MA DE RNAMS NI, 'DI RNAMS KHO NA ZHES PA 'CHAD PAR 'GYUR BA'I YON TAN DANG LDAN PA RNAMS SO, ,DE NYID NI 
BZHI BA'O, ,LNGA ZHES PA CHU DANG, COD PAN DANG, RDO RJE DANG, BDAG PO DANG, MING RNAMS SO, ,SNGAGS DANG, RDO RJE BRTUL ZHUGS DANG, SPYOD PA'I BRTUL ZHUGS DANG, LUNG BSTAN PA DANG, PHYIR MI LDOG PA DANG, GSANG BA RNAMS RIG MA'I BRTUL ZHUGS DANG BCAS PA 
BDUN NO, ,GNYIS NI SHES RAB YE SHES DANG BZHI BA'O, ,GCIG TU BSDUS PA ZHES PA 'DI RNAMS GCIG TU 'DUS NA DBANG BSKUR BCU BZHI RNAMS SU 'GYUR RO, ,DE LA CHU LA SOGS PA PHYIR MI LDOG PA'I MTHAR THUG PA NI SLOB DPON GYI DBANG DU BRJOD PAR BYA'O, ,DE KHO NA NYID 

@196B
RIG MA'I BRTUL ZHUGS DANG BCAS PA NI PHYI'O, ,GSANG BA NI GSANG BA'I DBANG BSKUR RO, ,GSANG BA'I DE NYID NI SHES RAB KYI DBANG BSKUR RO, ,DE KHO NA NYID NI DBANG BSKUR BZHI PA'O, ,DE LTAR YANG RIG MA'I BRTUL ZHUGS SLOB DPON GYI DBANG NGAM, SHES RAB KYI DBANG BSKUR DU DE DANG DE'I 
YAN LAG NYID KYIS NANG DU BSDUS NAS GSUNGS PA, SLOB DPON GSANG BA SHES RAB DANG, ,BZHI BA DE YANG DE BZHIN NO, ,ZHES SO, ,DBUL BYA ZHES PA NI BLA MA LA SLOB MAS GSER LA SOGS PA'O, ,BLA MAR ZHES PA BLA MA'O, ,MI GSUNG PA NI TING NGE 'DZIN LA PHYOGS PA'O, ,'DI 
THAMS CAD MTSON PA KHO NA STE, GSAL BAR RDZOGS PA NI MA YIN NO ZHES SDUD PA POS GSUNGS PA 'DI ZHES PA LA SOGS PA'O, ,'DIR GDAMS NGAG NI 'DI YIN TE, 'DIR SLOB DPON LHA MO NYI SHU RTZA BZHIS YONGS SU BSKOR BA'I DPAL HE RU KA'I BDAG NYID DU DANG, SLOB MA YANG 
DE LTAR DPAL HE RU KA'I BDAG NYID DU BSGOMS NAS 'KHYUD PA'I LAS KYI PHYAG RGYA SNA TSOGS SDE MA'I GZUGS CAN CHO GA JI LTA BAR SBYANGS PA'I PADMA'I SA'I DBUS SU RANG GI SNYING GA'I SA BON GYI 'OD ZER GYI TSOGS KYIS SPYAN DRANGS PA'I NYI SHU RTZA LNGA'I BDAG NYID KYI BCOM LDAN 'DAS AA BA 
DH'U T'I'I STENG GI SGO NAS BCUG STE ZHU BAR GYUR BA'I BYANG CHUB KYI SEMS KYI RDUL RDO RJE'I LAM NAS DBAB BO, ,DES YUD KYIS KHANG PA BRTZEGS PA DANG BCAS PA'I LHA NYI SHU RTZA LNGA'I BDAG NYID YID KYI RANG BZHIN RIM PA GSUM PA'I DKYIL 'KHOR BSGRUBS NAS SLOB MAS MAndALA LNGA BYAS PAS, 
THAR PA CHEN PO'I GRONG MCHOG TU, ,MGON PO BDAG NI GZHUG TU GSOL, ,ZHES LAN GSUM DU GSOL BA BTAB PA, RANG GI LUS LA BLOS BCUG NAS RDO RJE'I LAM NAS PHYUNG BA DKYIL 'KHOR GYI SHAR GYI SGOR 'DUG PA LA, RANG BZHIN DAG PA SANGS RGYAS BDAG ,LUS RANG BZHIN 
GYI DRI MA MED, ,DPA' BO DPA' MO'I DBANG MO'I GRONG, ,DKYIL 'KHOR LA NI BU KHYOD LTOS, ,ZHES BRJOD CING DKYIL 'KHOR BSTAN NO, ,DE NAS 'KHOR BA'I 'DAM DU BYING BA BDAG CES PA LA SOGS PAS GSOL BA BTAB PA LA GTUM MOS ZHU BA'I BYANG CHUB KYI SEMS 

@197A
*, ,GYI BDUD RTZIS 'KHRUD BZHIN PA DANG, SNYING GA'I SA BON GYI 'OD ZER GYIS BKUG PA'I DE BZHIN GSHEGS PA DANG RIG PA'I LHA MO RNAMS STENG GI SGO NAS ZHUGS TE ZHU BAR GYUR BA'I RDO RJE'I LAM NAS PHYUNG BA RNAMS KYIS MI BSKYOD PA'I RANG BZHIN BYANG CHUB KYI SEMS KYI CHUS, SANGS RGYAS 
THAMS CAD KYI NI DBANG, ,GSANG BA GSUM GYI GNAS LAS BYUNG, ,KHAMS GSUM KUN GYIS PHYAG BYAS PA, ,RDO RJE CHEN PO SBYIN PAR BYA, ,ZHES BRJOD CING, AOm SHR'I TZAKRA W'I RA STV'Am AA BHI shINYTZ'A MI, ZHES PA'I SNGAGS KYIS DBANG BSKUR BAR BYA'O ZHES CHU'I DBANG BSKUR RO, ,DE NAS CHU DE RIN 
CHEN 'BYUNG LDAN GYI BDAG NYID KYI COD PAN DU BSGOM ZHING, AA BHI shINYTZA TU MAm, SARBA YO GI N-YO KU KU tE AA TRA AA DHI TIshthANTU, A'A GTZTSANTU H'Um SV'A H'A, ZHES BRJOD PAR BYA'I ZHES PA COD PAN NO, ,'OD DPAG MED KYI BDAG NYID KYI RDO RJE LAG PA G-YAS PAS SNYING GAR, HE RU KA DPAL SOGS 
DPA' BOS, ,DE RING KHYOD NI DBANG BSKUR RO, 'DI DE SANGS RGYAS THAMS CAD NYID, ,RDO RJE RAB TU GRUB CHED ZUNG, ,ZHES BRJOD CING 'DZIN DU GZHUG GO ZHES PA RDO RJE'O, ,DON YOD GRUB PA'I RANG BZHIN GYI DRIL BU LAG PA G-YON PAS SNYING GAR 'DZIN DU GZHUG CING, 'DI DE SANGS 
RGYAS THAMS CAD KYIS, ,DBYANGS KYI RJES 'GRO DRIL BUR BSHAD, ,KHYOD KYIS KYANG NI RTAG TU BZUNG, ,BYANG CHUB MCHOG TU RGYAL BA BZHED, ,CES BRJOD CING 'KHYUD PA'I TSUL BYED DU GZHUG GO ZHES PA BDAG PO'O, ,DE NAS SLOB MA'I MGO BOR RDO RJE DANG DRIL BU MNYAM PAR 
'DZIN DU GZHUG CING, AOm SHR'I TZA KRA AA DHI PA TI SHR'I HE RU KA W'I RA STV'Am AA BHI shINYTZA MI CHE GE MO RDO RJE KHYOD DO ZHES BRJOD DO ZHES PA MING NGO, ,AOm BUDDHA KA P'A LI N'I A'A: H'E HE H'Um PHAt CES PA BDAG PO'I SNYING PO 'DON DU GZHUG GO ZHES PA'I SNGAGS SO, ,'DI DE SANGS RGYAS THAMS CAD NYID, ,HE RU 
KA DPAL GO 'PHANG GNAS, ,KHYOD KYIS KYANG NI RTAG TU GZUNG, ,HE RU KA DPAL BRTUL ZHUGS BRTAN, ,ZHES BRJOD CING RDO RJE SBYIN NO, ,DES KYANG AOm SARBA TA TH'A GA TA SIDDHI BADZRA SA MA YA TIshAthA AE shA STVAm DH'A RA Y'A MI, AOm HA HA HA HA H'I: ZHES BRJOD CING GZUNG BAR BYA'O ZHES PA RDO RJE'I BRTUL 

@197B
ZHUGS SO, ,HE RU KA DPAL PHYAG RGYA 'DI, ,PHYI DANG NANG DU YANG DAG GNAS, ,DE NAS KHA tV'Am CANG TE'U SNOD, ,BYIN PA DPA' BOS GZUNG BAR GYIS, ,ZHES BRJOD CING KHA tV'Am GA DANG, CANG TE'U DANG THOD PA RNAMS SBYIN PAR BYA'O ZHES PA SPYOD PA'I BRTUL ZHUGS SO, ,LAG PA G-YON PAS CHOS GOS 
KYA RNA BA BZUNG NAS, ,LAG PA G-YAS PA MI 'JIGS PA SBYIN PAS, RANG NYID SANGS RGYAS KUN RANG BZHIN, ,'KHOR LO GSUM GYI DBANG PHYUG NGAS, ,HE RU KA DPAL ZHES BYA YI, ,DE BZHIN GSHEGS PAR KHYOD LUNG BSTAN, ,DPAL HE RU KA ZHES PA'I MING CAN GYI DE BZHIN GSHEGS PA'I DNGOS 
GRUB SA MA YA STVAm BHUR BHU WA SVA: ZHES BRJOD DE LUNG BSTAN PA'O, ,DE NAS, GANG GIS BDAG NI DA LTAR NYID, ,RGYU MED 'GRO BA'I DON BYED PA, ,PHYIR MI LDOG PA'I DBANG BSKUR CHE, ,DPA' BO CHEN PO BDAG LA STZOL, ,ZHES GSOL BA BTAB PA'I RJES THOGS SU SNYING GA'I SA BON GYI 
'OD ZER GYIS SPYAN DRANGS PA'I MTHA' YAS PA'I PHYOGS NA BZHUGS PA'I DPA' BO DANG LHA MO RNAMS SNGAR BZHIN BCUG STE RDO RJE NAS PHYUNG NAS YE SHES KYI CHUS GANG BA'I BUM PA'I PHYAG RGYA CAN RNAMS KYIS BKRA SHIS DANG, GLU DANG, MCHOD PA DANG, BKUR STI RGYA CHEN POS DBANG BSKUR ZHING, 
DBANG BSKUR RDO RJE CHEN PO NI, ,KHAMS GSUM PO YIS PHYAG BYAS PA, ,SANGS RGYAS KUN GYI GSANG GSUM GYI, ,GNAS LAS BYUNG BA SBYIN PAR BYA'O, ,AOm SARBA TA TH'A GA TA AA BHI shE KA SA MA YA SH'I H'Um ZHES BRJOD DO, ,DE NAS MI BSKYOD PAS DBU BRGYAN PAR BSAMS 
LA; DPA' BO DANG LHA MO GZHAN DE NYID DU YE SHES SEMS DPA'I NGO BOR BCUG LA, AOm SU PRA TIshthA BADZRA SV'A H'A, ZHES PA LA SOGS PA'I SNGAGS BRJOD DO, ,DE'I RJES SU BKA' BSGO BAR BYA STE, DE NYID RIG PA'I RNAL 'BYOR PAS, ,MI BYA CUNG ZAD MED DE'I PHYIR, ,DPA' 
BOS DE NYID SHES NAS NI, ,KHYOD KYIS 'DOD PA LNGA SPYOD CIG ,SEMS CAN GZUGS BRNYAN RANG BZHIN TE, ,RTEN CING 'BREL BAR 'BYUNG CHOS CAN, ,DE RNAMS KHAMS GSUM PAS SHES NAS, ,KHYOD KYIS SEMS CAN DON NUS KYIS, ,ZHES PA PHYIR MI LDOG PA'O, , 

@198A
*, ,DE'I RJES SU, 'KHOR BA'I 'DAM DU BYING BA BDAG ,CES PA LA SOGS PAS BLA MA LA DANG, BDAG NI 'KHOR BA'I 'DAM DU BYING, ,RNAM RTOG MING DANG BDAG LDAN PAS, ,BAG CHAGS YANG DAG BCANG BA YIS, ,MDZES MA KHYOD KYIS BSKYAB PAR MDZOD, ,GRANGS PA 
CHEN MO THUGS RJER LDAN, ,DE NI NYE BAR ZHI BAR MDZOD, ,CES PAS SHES RAB MA LA GSOL BA BTAB PAR BYAS PA LA, RANG GI SNYING GA'I SA BON GYI 'OD ZER GYIS SPYAN DRANGS PA'I PHYOGS BCUR BZHUGS PA'I DPA' BO DANG LHA MO RNAMS SNGAR BZHIN BCUG STE ZHU BAR GYUR NAS PHYUNG BA'I BYANG 
SEMS SNYING PO'I SNGAGS BRJOD CING DKYIL 'KHOR DU GNAS PA'I BLOS PHYI ROL DU GNAS PA'I SLOB MA MTHE BONG DANG MING MED BDAG GIS BCING LA RDO RJE PADMA LAS PHYUNG STE DNGOS SU 'THUNG DU GZHUG GO, ,SLOB MAS NI AA HO SU KHA ZHES SMRA ZHING BTUNG NGO, ,SHES RAB MAS KYANG LANGS LA, 
RANG GI CHU SKYES KYI NANG GI BYANG CHUB SEMS KYI LHAG MA ME TOG GI BCUD KYI THIG LE DE'I KHA'I NANG DU GOS MED PA KHO NAS 'JUG PAR BYA'O ZHES PA SHES RAB DANG THABS DAG GI GSANG BAS DBANG BSKUR BA'I ZHES PA GSANG BA'O, ,DE NAS SNGAR BZHIN DU BLA MA DANG SHES RAB MA LA 
GSOL BA BTAB PA LA, SHES RAB MA DE'AM GZHAN YANG RUNG BAS BKA' BSGO BA, DPA' BO BYANG CHUB SEMS BZA' BAR, ,KHYOD NI SPRO BAR GYUR TAM CI, ,RIGS LNGA LAS BYUNG RIG MA NI, ,GUS PAS YANG DAG MCHOD BYED DAM, ,BSHAD GCI STOBS DANG KHRAG LA 
SOGS, ,GZHAN YANG DAM TSIG BZANG PO NI, ,DE RING RAB TU ZA BYED DAM, ,BU KHYOD JI LTAR 'DOD PA SMROS, ,ZHES PA'O, ,DES KYANG, JI SKAD BRJOD PA'I DAM TSIG SOGS, ,LHA MO BDAG NI CIS MI SPRO, ,BUD MED PADMA MCHOD PA DANG, ,RTAG TU GUS PA CIS MI BGYI, ,ZHES 
KHAS BLANG NGO, ,DE NAS DES PADMA GSAL BAR BYAS TE, THAR PA BSTAN CIG HO: ZHES BRJOD DO, ,DES KYANG BLA MA'I MAN NGAG LAS DGA' BA LA SOGS PA'I DBYE PA KHONG DU CHUD PAS ROL PAR BA'O, ,PADMA'I NAM MKHA' DANG NOR BU'I LTE BA BDAG BTZIR BA'I GNAS SU, RDO RJE SKYIL 

@198B
KRUNG LAS SEMS NI, ,NOR BU'I NANG DU GNAS BLTA ZHING, ,DE LAS SKYES PA'I YE SHES GANG, ,DE GZUGS ZHES PA BRJOD MI NUS, ,'DOD CHAGS MA YIN CHAGS BRAL MIN, ,BAR MAR DMIGS PA MA YIN TE, ,GSUM PO SPANGS PA KHO NA LAS, ,LHAN SKYES BYANG CHUB 
BRJOD PAR BYA, ,GANG DU DBANG PO NYAMS PAR 'GYUR, ,BDAG GI RANG BZHIN RNAM PAR NYAMS, ,LHAN CIG SKYES DGA' RTOGS DE YIN, ,BLA MA'I ZHAL LA GSAL 'DRI NA'O, ,ZHES RTOGS PAS, RNAL 'BYOR PA YIS BYANG CHUB SEMS, ,JI SRID GTONG PAR MI BYAD PA, ,DE 
SRID PAR MA CHAD PAR NI, ,DGA' SKYES BDE BA CI YANG 'THOB, ,DNGOS GRUB THAMS CAD KYI NI GTER, ,BYANG CHUB SEMS NI LHUNG BA NA, ,PHUNG PO RNAM SHES BRGYAL BA LA, ,DNGOS GRUB MA SMAD GA LA YOD, ,CES PAS JI LTAR NUS PAR BZUNG STE, DAL BUS BTANG 
NAS DE KHO NA NYID LA LTA BAS BYANG CHUB KYI SEMS DAM TSIG GI NGO BO CHU SKYES NAS LCES BLANG BAR BYA'O, ,DE'I RJES SU DES MGO BOR RKANG PA G-YON PA BZHAG NAS BKA' BSGO STE, BU KHYOD DE RING NAS BRTZAMS TE, JI SRID BYANG CHUB SNYING PO'I BAR, ,RMI 'DRAR SEMS 
CAN THAMS CAD KYI, ,DON NI BDAG NYID KUN GYIS BYOS, ,ZHES PAS TE SHES RAB YE SHES SO, ,DE NAS BLA MAS, RIG MA 'DI NI SPANGS NAS THABS, ,GZHAN GYIS SANGS RGYAS NYID MIN PHYIR, ,BRTUL ZHUGS GONG MA'I GONG MA STE, ,MNYES GSHIN RIG MA'I BRTUL 
ZHUGS SPYOD, ,CES BRJOD DE RIG MA'I BRTUL ZHUGS SO, ,DE'I RJES SU SHES RAB YE SHES BLANGS PA KHO NA'I SLOB MA LA SHES RAB YE SHES KHO NA GOMS PA LAS RDO RJE 'DZIN PA'I NGO BO BZHI BA'O ZHES TSIG KHO NAS DBANG BSKUR BZHI BA BLA MA'I MAN NGAG LAS RTOGS PAR BYA BA'I KHYAD 
PAR SBYIN NO, ,DPAL SAm PU tAR GSUNGS PA, ,JI SKAD BRJOD PA'I CHO GAS DBANG BYIN NAS, ,SLOB MA'I MOS PA YID KYIS BLTA BYA STE, ,ZAB CING RGYA CHE'I TSUL LA MOS PA LA, ,DBANG BSKUR RIN CHEN TSIG NYID KYIS SBYIN BYA, ,ZHES SO, ,DBANG BZHI BA'O ZHES PA'O, , 

@199A
*, ,GANG SLOB MA DBANG PO 'BRING PO DE LA, PHYI ROL DU BSGOMS PA'I SHES RAB YE SHES KYI RANG BZHIN LA CHOS 'BYUNG GI PADMA'I NANG DU DPAG TSAD BYE PA'I TSAD CAN YID KYI RANG BZHIN RIM PA GSUM PA'I DKYIL 'KHOR BSGOMS NAS JI LTAR RIGS PAR BRJOD PA'I 
CHO GAS DBANG BSKUR BAR BYA'O, ,GANG BSOD NAMS BSAGS PA'I DKYIL 'KHOR GNYIS PO 'DI BSKYED PAR NUS PA'I BLA MAS SPRUL PA GSAL BAR MTHONG BA DE NI DBANG PO MCHOG GI MCHOG YIN TE, ,DE LA YANG 'DI LTAR DBANG BSKUR BAR BYA'O, ,DBANG PO RTUL PO NI 
RDUL TSON GYI DKYIL 'KHOR RAM RAS BRIS KYI DKYIL 'KHOR DU'I, ,DE LTAR GDAMS PA PHYE NAS BYA STE, GDAMS PA NYAMS PAS 'JIGS PA'I PHYIR RO, ,BSKYED PA'I RIM PA'I PHYOGS LA DKYIL 'KHOR GSUNGS NAS RDZOGS PA'I DKYIL 'KHOR BRJOD PA'I CHED DU GSUNGS PA, 
CI RU ZHES PA LA SOGS PA STE, CI RU ZHES PA DON DAM PAR RTEN 'GOG PA'O, ,CI ZHIG CES PA LHA'I NGO BO'I BRTEN PA 'GOG PA'O, ,DKYIL 'KHOR BZHENGS PA LA SOGS PA BSOD NAMS SGRUB PAR BYED PA NYID KYI PHYIR BYANG CHUB CHEN PO'I LAM YIN MOD KYI, DE LTAR YANG RING BA 
DANG MNGON PAR SHES PA LA SOGS PA'I YON TAN RNAMS KYIS STONG PA'O ZHES GSUNGS PA, LHUNG ZHES PA LA SOGS PA STE, BRDZUN LA ZHES PA RNAM PAR RTOG PAS SGRO BTAGS PA BRDZUN PA'I NGO BO LA'O, ,CAL COL ZHES PA G-YENG BA RNAM PA SNA TSOGS SU MYUR DU RDZOGS PA'I 
BYANG CHUB 'GRUB PA'I LAM LAS GROL BA'I 'GRO BA LHUNG NGO ZHES THUGS BRTZE BAR MDZAD DO, ,'O NA SGRO MA BTAGS PA CI ZHE NA GSUNGS PA, STONG PA ZHES PA LA SOGS PA'O, ,MTHA' DAG CES PA PHUNG PO DANG KHAMS LA SOGS PA'O, ,DE 'DRA'I DKYIL 'KHOR NI RDZOGS PA'O, 
JI LTAR ZHE NA GSUNGS PA, PADMA ZHES PA LA SOGS PA STE, BDE BA CHEN PO LA SOGS PA'I PADMA'I DBUS SU GNAS PA'O, ,RNAL 'BYOR MA TSOGS NI RTZA'I RANG BZHIN NO, ,HA RU KA NI BYANG CHUB KYI SEMS SO, ,DE KHO NA NYID STE BDE BA CHEN PO'I BDAG NYID STONG PA NYID DANG RO GCIG PA 

@199B
RMI LAM DANG GZUGS BRNYAN DANG, SGYU MA LA SOGS PA'I RNAG BZHIN NI PHUNG PO LA SOGS PA'I NGO BOR SKYE'I ZHES GSUNGS PA, ,MTHA' DAG SKYED BYED CES PA'O, ,DE'I PHYIR RDZOGS PA'I DKYIL 'KHOR BLANG BAR BYA BA 'DI BSGO MAS LA MTHONG BAR GYIS SHIG PA'O, ,DE DRIL BU 
ZHABS KYIS GSUNGS PA, SEMS GNAS LAS KYI THIG DANG NI, ,RDUL TSON DGYE BA'I RIM LAS BYUNG, ,'GRO 'DI DKYIL 'KHOR KHO NA STE, ,RANG BZHIN GYIS GRUB GNYIS MED PA'O, ,BCOS MA GNYIS KYI NGO BO GANG, ,DE NI GDUL BYA'I DBANG LAS 'DOD, ,DE NI THAR 
'DOD BSGRUNG BYA MIN, ,THAR PA YANG DAG DON MTHONG LAS, ,ZHES SO, ,GAL TE RNAM PA DE LTAR RDZOGS PA YIN NA, 'O NA DE NI THAMS CAD KYI TSE YOD PA KHO NA STE, SGOM PAS KYANG CI BYA ZHE NA GSUNGS PA, GNOD PAS TE GNOD PA NI PHYIN CI LOG PA STE, RMI LAM GYI RANG BZHIN GYI PHUNG PO LA 
SOGS PA LA RMONGS PAS SO, ,DE'I PHYIR LTOS TE BLANG BYA DANG DOR BYA LA RMONGS PA LA NGES PAR DPYOD CIG ,SKYEN PAR NI MYUR BAR TE JI SRID DU DAL 'BYOR PHUN SUM TSOGS PA YID BRTEN DU MED PA 'DI YID KYI BAR DU'O ZHES SGOM PA LA SBYOR BA'O, ,'JIGS PA MED PA'I GZHUNG 
'GREL DU LE'U DRUG PA'O,, ,,DA NI 'BRAS BU'I RGYUD BCOM LDAN 'DAS KYI SGOM PA BRJOD PA'I CHED DU GDUL BYA'I SKYE BO'I NGOR RE ZHIG PHYI'I DKYIL 'KHOR GSUNGS PA, DE NAS ZHES PA LA SOGS PA'O, ,RI BO ZHES PA LA SOGS PA NI SGRA JI BZHIN PA'O, ,ZLUM PO 
ZHES PA LA SOGS PA LA, DE LA RIM PA 'DI YIN TE, DKYIL 'KHOR GYI SA GZHI'I CHO GA JI LTA BAR YONGS SU SBYANG PA'AM, ,LAG PAS REG NAS SA SBYONG BA'I SNGAGS BRGYAD LHAG PA'I BRGYA BZLAS PAS SBYANG SPAR KHO BOS BYAS PA'I DUS 'KHOR LA 'JUG PAR BRJOD PA'I 
RIGS PAS THAR MA'I GRIB MA DANG NYA DAG GIS PHYOGS DANG PHYOGS BRAL NGES PAR BYAS NAS LHA'I SKU CAN GTOR MA BYIS LA SLOB DPON GYIS, ,DANG POR SHAR DU KHA BLTAS PAR GYUR NAS, ,SO SOR YE SHES LNGA'I BDAG NYID KYI DE BZHIN GSHEGS PA LNGAR BSGOM SA BA'I SKUD PA NYI SHU 

@200A
*, ,RTZA LNGA BSGRIL BA SLOB DPON GYIS NAS TZAM DU SBOM PA GSAR BA RING BAR DKYIL 'KHOR GYI NYIS 'GYUR MTHO GANG LHAG PA'I THIG SKUD, G-YON PA'I RDO RJE KHU TSUR GYIS LTE BAR BZUNG BAS, SLOB MA LHA'I SKU CAN DANG, LHAN CIG TU YE SHES KYI THIG CES BYA BA TSANGS PA'I THIG 
GNYIS NAM MKHA' LA BTAB NAS, 'OG TU SA GZHI LA TSANGS PA'I THIG DE LTAR DRANG POR GDAB BO, ,DE NAS DKYIL 'KHOR GRU BZHI PAR 'GRUB PA'I CHED DU NYA'I KHA DANG, MJUG MA DAG GI STENG DU TSANGS THIG GNYIS PA BYANG DU KHA PHYOGS PAS GDAB BO, ,DE NAS ZUR THIG GNYIS PA 
CHO GA JI LTA BAR GDAB BO, ,DE NAS KHRU GANG PA LA SOGS PA'I TSAD CAN GYI DKYIL 'KHOR GYI RTZA BA'I THIG BZHI'O, ,DE NAS TSANGS THIG GNYIS KYI PHYI ROL DU SHAR LA SOGS PA'I PHYOGS SU 'GRO ZHING, RDUL TSON GYI SA'I TSAD KYIS THIG GCIG DOR NAS THIG BZHI'O, ,SLAR YANG 
THIG GCIG GO, ,DE'I RJES SU THIG GNYIS DOR NAS LHA'I SNAM BU'I THIG GCIG GO, ,DE LTAR TSANGS THIG NAS BZUNG NAS RTZA BA'I THIG DANG BCAS PA THIG BCU RNAMS LONGS GCIG TU STE, LOGS GZHAN DU YANG RIM PA DI LTAR RO, ,DE NAS RTZA BA'I THIG LAS PHYI ROL 
DU 'KHOR LO'I BRGYAD CHA'I SGO BZHI CHA'I TSAD DU RDUL TSON GYI SA'I THIG GCIG GO, ,DE NAS SGO'I PHYED KYI TSAD DU LHA'I STEGS BU'I THIG GCIG GO, ,DE NAS TSON GYI SA'I TSAD KYIS RIN CHEN SNAM BU'I THIG GCIG GO, ,DE NAS NAM BU'I TSAD DU DRA BA DANG DA BA PHYED PA'I SNAM BU'I 
THIG GCIG GO, ,DE NAS CHOS KYI SA'I TSAD KYIS BA KU L'I'I SNAM BU'I'AM, ,KHA CIG GI LUGS LA SLAR YANG RIN CHEN SNAM BU'I THIG GCIG GO, ,DE NAS MUN PA'I SNAM BU'I THIG THUNG BA GCIG STE, DE KHO NA LA MDA' YAB RNAMS SO, ,DE NAS DBYI BA'I NGAL BAS 'JIGS 
PAS THIG THUNG GIS SAM RING POS KYANG RUNG STE, SGO LAS SUM 'GYUR RTA BABS KYI THIG BZHI'O, ,DE NAS THIG GNYIS DOR NAS RTA BABS DANG 'BREL BA'I THIG GCIG GO, ,DE NAS THIG GSUM DOR NAS DRIL BU DANG BCAS PA RLUNG GIS BSKYOD PA'I BA DAN DANG, RGYAL 

@200B
MTSAN DANG, GDUGS DANG, DPAG BSAM GYI SHING LA SOGS PA'I GNAS KYI THIG GCIG GO, ,SLAR YANG THIG GCIG DOR NAS THIG GCIG GO, ,DE NAS PADMA'I 'DAB MA'I PHRENG BA'I THIG GCIG GO, ,DE NYID KYI PHYIR PADMA'I LTE BA'I NANG DU GNAS PA'I SNA TSOGS RDO RJE'I LTE BA 
LA KHANG BA BRTZEGS PA GNAS PA'O, ,LTE BA DE'I PHYI ROL PADMA'I LTE BA LA NI SNA TSOGS RDO RJE'I RA DANG RTA BABS LA SOGS PA BRI'O, ,DE NAS RDO RJE'I PHRENG BA'I THIG GCIG GO, ,DE NAS THIG GNYIS DOR NAS 'OD ZER GYI PHRENG BA'I THIG GCIG GO, ,PADMA'I 'DAB MA'I PHRENG BA MED DO ZHES 
KHA CIG GO, ,KONG KA nA NI RDO RJE DANG, 'KHOR LO DANG, 'OD ZER GYI PHRENG BA'I THIG BZHI RNAMS SO ZHES SMRA'O, ,DE LTAR TSON GYI SA'I THIG NAS BRTZAM TE THIG BCU DRUG RNAMS NGOS GCIG TU'O, ,DE LTAR NGOS GZHAN DU YANG NGO ZHES PA THIG NYI SHU RTZA DRUG RIM PA 
GNYIS PA'I DKYIL 'KHOR DU GDAB PA'I CHO GA'O, ,PHOGS 'DI KHO NAS RIM PA GSUM PA LA SOGS PA'I DKYIL 'KHOR DU THIG GDAB PAR BA'O, ,DE LTAR GCIG GI TSE THIG BTAB PAS, ,DGU DANG, BCU GSUM DANG, BCO LNGA DANG, BCU DGU DANG, SUM CU RTZA GNYIS DANG, 
SUM CU RTZA BDUN DANG, JI SRID DU 'BUM LA SOGS PA BSDUS PA'I DKYIL 'KHOR GYI RNAM PAR SHES PAR BA'O, ,'DIR RTA BABS LA SOGS PA RNAMS SU NANG GI THIG GI KHYAD PAR DANG, SA SPYANG PA LA SOGS PA DANG, DBYI BA DANG, TSON DGYE BA LA SOGS PA RGYAS PAR KHO BO CAG GIS 
DKYIL 'KHOR GYI CHO GAR BSHAD DO, ,RDO RJE GSUM GYIS YONGS SU BSKOR, ,ZHES PA SNGON PO DANG, DMAR PO DANG, DKAR PO'I RDO RJE'I PHRENG BA GSUM RNAMS KYIS BSKOR BA'O, ,YUD KYIS ZHES PA H'Um YIG GCIG KHO NA LAS RNAL 'BYOR MA RNAMS DANG, BCOM LDAN 'DAS 
TE NYI SHU RTZA LNGA BSKYED PA'I PHYIR RO, ,DE RU PHYUNG BA ZHES PA BCOM LDAN 'DAS BSKYED PA'I DUS SU H'Um YIG LAS SO, ,KHA DOG LNGA'I RNAM BRGYAN PA NI RTEN GYI DKYIL 'KHOR RO, ,H'Um YIG BDAG NYID NI H'Um YIG LAS SKYES PA'I BDAG NYID GANG LA YOD PA DE LA DE SKAD DO, ,NAG 

@201A
*, ,DANG DKAR MO LJANG GU RNAMS, ,ZHES PA, DBUS MA DANG, GNYIS PA DANG, GSUM PAR GNAS PA RNAMS GO RIMS BZHIN NO, ,SGO SKYONG MA RNAMS NI NAG PO STE RIM PA DBUS MAR GNAS PA LTAR RO, ,MI BSKYOD PA YI COD PAN CAN, ,ZHES PA DBUS NA GNAS PA'I MI BSKYOD 
PA GTZO BO NYID KYIS GSUNGS PA STE GSUNGS PA YANG SANGS RGYAS LNGA'I COD PAN CAN GYIS BRGYAN PA ZHES SO, ,RNAL 'BYOR MA KUN ZHES PA NYI SHU RTZA LNGA'O, ,DE'I GZUGS ZHES PA JI LTAR BCOM LDAN 'DAS DBU LA RGYAN BTAGS PA DE LTAR DE RNAMS KYANG RGYAS BTAB PA STE, 'ON KYANG DE 
RNAMS KYI SPYI BOR GNAS PA'I DE BZHIN GSHEGS PA GTZO BO SO SO YIN NO ZHES GSUNGS PA GTZO BO ZHES PA LA SOGS PA'O, ,'DOD PAR BYA STE 'DOD DU 'JUG PA'O, ,RNAL 'BYOR MA RNAMS NI PHRENG BZANGS MA LA SOGS PA BZHI RNAMS SO, ,BLA MA KHA CIG SGO SKYONG MA RNAMS SO ZHES SO, , 
SGYID LUG GYUR PA NI GZHAN GYI NGOR SGYID LUG PAR GYUR PA STE, STONG PA NYID GCIG PU'I MTHAR THUG PA NYID KYI PHYIR RO, ,MIG CES PA 'GRO BA 'DON PAR DAM BCAS PA'O, ,DRAN BYED NI DRAN PAR BYED PA'O, ,BDAG PO KYE NI MTHA' DAG GI BDAG PO'O, ,BYA BA ZHES PA RANG GI DON TZAM BYAS 
NAS SO, ,BDAG PO SNGON ZHES PA LA SOGS PA BDAG POS SNGON JI LTAR DAM BCAS PA DRAN PAR GYIS SHIG PA'O, ,SGYID LUG NI SGYID LUG PA STE 'KHOR BA'I SDUG BSNGAL GYIS NYE BAR GTZES PA NYID KYI PHYIR RO, ,LOG PA NI LOG PAR YONGS SU BRTAGS PA LA STE DNGOS PO'I MTHA' DANG 
DNGOS PO MED PA'I MTHAR RO, ,NGA RGYAL ZHES PA MNGON PA'I NGA RGYAL LO, ,DGES PA ZHES PA 'DZIN PA'O, ,DE LTAR DNGOS POR 'DZIN PAR 'GYUR RO ZHES GSUNGS PA, MTHONG ZHES PA LA SOGS PA STE, RNAL 'BYOR MA'I TSOGS LA 'DOD PA YIS STONG PA NYID DANG RO GCIG PA'I BDE BA CHEN PO 
'BYUNG BA LAS DNGOS PO DANG DNGOS PO MED PA LA SOGS PAR MCHOG TU 'DZIN PA ZAD PAR 'GYUR RO ZHES PA'I DON TO, ,SNGON BZHIN ZHAL DANG PHYAG MTSAN SOGS, ,ZHES PA RGYU RDO RJE 'CHANG BZHIN NO, ,SKU MDOG NI 'BRAS BU RDO RJE 'CHANG GI NAG PO RGYU RDO RJE 'CHANG GA DKAR PO'I ZHES RGYUD GZHAN DU'O, , 

@201B
'DIR NI SNGON PO KHO NA'O, ,KHA CIG TU SNGON BZHIN SKU MDOG PHYAG MTSAN SOGS ZHES KLOG STE, DE'I TSE RGYU RDO RJE 'DZIN PA YANG SNGON PO'O ZHES GSAL LO, ,BZHENGS SO ZHES PA NI SNA TSOGS SDE MA DANG BCAS PA'O, ,'O NA ME LONG YE SHES LA SOGS PA'I RANG BZHIN ZLA BA DANG NYI MA LA 
SOGS PAR YONGS SU GYUR PA NI RGYU RDO RJE 'DZIN PAR GDAMS PA DE LTAR 'DI YANG JI LTAR MIN ZHE NA MA YIN TE, ZHU BA LAS BYUNG BA'I H'Um LAS SKYES PA'I RDO RJE DANG BCAS PA'I H'Um YIG LAS SKYES PA'I PHYIR RO, ,DE'I 'BRAS BU RDO RJE 'DZIN PA'I YE SHES LNGA'I RANG BZHIN NAM ZHE NA, DE LTAR 
MA YIN TE SHIN TU RNAM PAR DAG PA RNAMS DE'I NGO BOR SKYE BA'I PHYIR RO, ,DE LTAR NA GANG DU 'GRO BA THAMS CAD ME LONG LA BZHIN GYI GZUGS BRNYAN DU GYUR PA SO SOR SNANG BA DE ME LONG YE SHES SO, ,MNYAM PA NYID KYI YE SHES NI GANG GIS DE LTAR GZUGS BRNYAN DU GYUR BA'I 'GRO BA MNYAM PA NYID 
DU RTOGS PA'O, ,SO SOR RTOG PA'I YE SHES NI GANG GIS DE LTAR MNYAM PAR GZHAG PA KHO NAS SEMS CAN RNAMS THAMS CAD KYI SEMS KYI SPYOD PA RNAMS SO SOR RTOG PA'O, ,BYA BA GRUB PA'I YE SHES NI GANG GIS DE LTAR SO SOR BRTAGS PA'I 'GRO BA'I BYA BA'I RJES SU SGRUB PA'O, , 
CHOS KYI DBYINGS SHIN TU RNAM PAR DAG PA'I YE SHES NI GANG BAG CHAGS DANG BCAS PA'I SGRIB PA GNYIS LAS GROL BA BDE BA CHEN PO'I RANG BZHIN SNYING RJE DANG SHES RAB GNYIS SU MED PA CHOS KYI DBYINGS RTOGS PA RDZOGS PA'O, ,DE NAS 'BRAS BU RDO RJE 'DZIN PA YANG YE SHES LNGA'I RANG BZHIN NO, , 
YE SHES 'DI RNAMS NI LAS DANG PO BAS LHAG PAR MOS PAS SGOM PAR BYED DE, 'GRO BA THAMS CAD KYI YID SHIN TU DANG BA ZLA BA'I TSUL CAN KHO NA NI ME LONG DANG ZLA BA DANG NYI MA 'DUS PA NA BDE BA CHEN PO'I RANG BZHIN GYI YID KYIS CHOS RNAMS THAMS CAD GZUGS BRNYAN LTA BU NYID DU YANG 
THA DAD PA MI MTHONG BA'I PHYIR DANG, 'GRO BA'I DON LA NGES PAR RTOG PA LHUR LEN PA DANG, SPRUL PA DPAG TU MED PA RNAMS KYIS DE'I DON BYED PA DE LTAR GSAL BAR GYUR BA'O ZHES PA BSAM PA 'DI RNAMS KYIS SO, ,RDZOGS PA NI DE'I DON NGES PAR SEMS PAS GOMS PAR 

@202A
*, ,BYED DO ZHES PA MANG POS CHOG GO, ,'DI NI 'DIR GDAMS NGAG JI LTA BAR BSGOM PA'I RIM PA STE, 'DIR BSGOM PA'I DBANG DU BYAS PA'I SNGAGS PA LHA MO BZHI'I GLUS BSKUL BAS SAD PA SNGA BAR LANGS TE, H'Um PHAt CES PA'AM, AOm A'A: H'Um ZHES PA GNAS DANG BDAG 
DANG RNAL 'BYOR BSRUNG BA BYAS NAS, NGUR KHROD LA SOGS PA YID DANG RJES SU MTHUN PA'I GNAS SU STAN BDE BA LA RDO RJE SKYIL KRUNG GIS 'DUG PA SHES RAB DANG BCAS PA'AM, SHES RAB MED PA GCER BU SKRA GROL BA LAS THAMS CAD PA LA KHA LHOR PHYOGS BZHI PA LA SOGS PA'I 
DBYE BAS NI RANG NYID JI LTA BA'I PHYOGS SU GDONG PHYOGS PAS, DAM TSIG GI RDZAS BSTEN PA SNGON MA CAN GYIS 'CHAD PAR 'GYUR BA'I RIM PAS BDUD RTZI BSGRUBS TE, GTOR MA BYIN NAS RANG GI SNYING GAR NYI MA'I DKYIL 'KHOR LA GNAS PA'I H'Um YIG GI 'OD ZER GYI TSOGS KYIS 
'OG MIN NA BZHUGS PA'I BCOM LDAN 'DAS HE RU KA GNYUG MA'I SNA TSOGS SDE MAS 'KHYUD PA, PHRENG BZANGS MA LA SOGS PA RDO RJE ROL PA MO NYI SHU RTZA BZHIS YONGS SU BSKOR BA, BDAG NYID LA ZHAL PHYOGS PA 'CHAD PAR 'GYUR BA'I SKU MDOG LA SOGS PA CAN MDUN GYI NAM 
MKHAR SPYAN DRANGS LA, H'Um YIG LA 'OD ZER DE ZHUGS PA'I RJES THOGS SU H'Um YIG LAS CIG CAR 'BYUNG BA'I RDO RJE LHA MO RNAMS KYIS MCHOD PAR BYA'O, ,DE LA BCOM LDAN 'DAS KYI SHAR PHYOGS RDO RJE BRTAN MA DANG PADMA'I TSUL GYIS PHYAG GNYIS KYIS BZUNG BA'I THOD PAS GTZO BO LA 
RDUL 'BUL BA'O, ,DBANG LDAN PHYOGS SU RDO RJE PHO NYA MO PHYAG GNYIS KYIS CANG TE'U SGROGS PAR BYED DO, ,ME MTSAMS SU RDO RJE PHAG MO PADMA'I TSUL GYIS BZUNG BA'I THOD PAS RNAM PAR SNANG MDZAD GSOL DU 'JUG PA'O, ,SRIN PO'I MTSAMS SU RDO RJE MA DE LTAR BZUNG 
BA'I MCHOD YON GYI SNOD RDO RJER CHUS BKANG BA 'BUL BA'O, ,LHOR RDO RJE GTZIGS MA LAG PA DAG GIS RNGA BO CHE BRDUNG BA'O, ,RLUNG MTSAMS SU RDO RJE LTE BA MA DE LTAR BZUNG BA'I THOD PAS RI DAGS MTSAN CAN MA 'BUL BA'O, ,CHU'I PHYOGS SU RDO RJE 'JIGS MA DE LTAR BZUNG BA'I 

@202B
THOD PAS GCOD BYED CES RAB TU GRAGS PA CE SBYANG GI SHA GSOL DU 'JUG PA'O, ,BYANG DU 'DOD CHAGS SDE MA DANG LHAN CIG DE'I BDAG NYID DU GYUR NAS YANG DAG PAR 'KHYUD DE, CHAGS PA CHEN POS RJES SU CHAGS PAR BYED PA'O, ,GAR DANG GLU LA SOGS PA RNAMS KYIS KYANG YANG DAG 
PAR MCHOD NAS PHYAG 'TSAL TE, SDIG PA BSHAGS PA LA SOGS PA 'DI LTAR BYA'O, ,BDAG GIS BDAG NYID KYI SDIG PA THAMS CAD SO SOR BSHAGS SHING SLAR YANG MI BGYID DO, ,SANGS RGYAS DANG BYANG CHUB SEMS DPA' DANG 'PHAGS PA DANG SO SO SKYE BO THAMS CAD KYI 
BSOD NAMS THAMS CAD LA RJES SU YI RANG NGO, ,BDAG NYID KYI BDE BA THAMS CAD BLA NA MED PAR YANG DAG PAR RDZOGS PA'I BYANG CHUB TU YONGS SU BSNGO BAR BGYI'O, ,DKON MCHOG GSUM PO 'DI LTA STE, SANGS RGYAS DON MCHOG DANG SHES RAB KYI PHA ROL TU PHYIN PA CHOS 
DKON MCHOG DANG, PHYIR MI LDOG PA'I BYANG CHUB SEMS DPA' 'PHAGS PA'I DGE 'DUN DKON MCHOG LA BYANG CHUB KYI BAR DU SKYABS SU MCHI'O, ,KYE MA PA LA BDAG NYID SEMS CAN KUN GYI DON DANG, PHAN PA DANG, BDE BA DANG, JI SRID DU DE RNAMS SHIN TU MTHAR THUG PA'I MYA NGAN 
LAS 'DAS PA BLA NA MED PA DE BZHIN GSHEGS PA'I YE SHES LA DGOD PA'I CHED DU DE'I LAM SGRUB PAS BLA NA MED PA YANG DAG PAR RDZOGS PA'I BYANG CHUB MNGON PAR BYANG CHUB PAR BGYI'O, ,DE'I RJES SU 'OG GI RLUNG GIS BSKUL BAS 'BAR BA'I GTUM MOS 'KHYUD PA'I SNYING GA'I H'Um 
YIG GI 'OD ZER RNAMS KYIS, KHAMS MA LUS PA ZA ZHING, AOm SH'U N+YA T'A DZNY'A NA BADZRA SVA BH'A WA A'ATMA KO&amp;HAm, ZHES PA 'DI NANG GI BRJOD PA SNGON MA CAN GYI DON MNGON DU BYED CING CHOS THAMS CAD STONG PA NYID LA GZHUG GO, ,DE'I RJES SU SNGON GYI SMON LAM GYI SHUGS LAS RAm GYI SA BON 
LAS SKYES PA'I NYI MAR H'Um YIG YONGS SU GYUR BA'I SNA TSOGS RDO RJE'I MTHIL LA GNAS PA'I H'Um YIG DAG GIS BSKUL BA'I 'OD ZER GYI YAL GA RNAMS KYIS RDO RJER BA DANG GUR DANG MDA'I DRA BA DANG BLA RE DANG MTSAMS BCING BA RNAMS BYAS NAS, 'OG RDO RJE'I SA GZHI DANG, DE SNA TSOGS RDO RJE 

@203A
*, ,SPRUL BA'I STENG DU AA YIG LAS SKYES PA'I CHOS 'BYUNG DKAR PO GRU GSUM GYI NANG DU CHU SKYES KYI LTA BAR GNAS PA'I SNA TSOGS RDO RJE'I LTE BA LA YAm LAS SKYES PA BA DAN GNYIS PA CAN GZHU LTA BU'I RLUNG GI DKYIL 'KHOR SNGON PO'I STENG DU RAm YIG YONGS SU GYUR PA LAS DMAR PO GRU GSUM PA 
'BAR BA BDUN 'PHRO BA'I ME'I DKYIL 'KHOR RO, ,DER GNAS PA BAm LAS BYUNG BA BUM PAS MTSAN PA DKAR ZHING ZLUM PA'I CHU'I DKYIL 'KHOR LA GNAS PA LAm YIG YONGS SU GYUR BA'I DKYIL 'KHOR RDO RJES MTSAN PA GRU BZHI PA GSER GYI NGO BO YID DU 'ONG BA'O, ,DE LTAR RANG RANG GI SA BON GYIS BYIN 
GYIS BRLABS PA'I 'BYUNG BA BZHI PO 'DRES PA'I KHANG PA BRTZEGS PA NA ZLUM PO'I RIM PA GSUM PA PHYI GRU BZHI PA SGO BZHI PA RTA BABS BZHIS BRGYAN PA DO SHAL LA SOGS PA RNAMS DANG LHA MO RNAMS KYI 'OD DANG LDAN PA'I STEGS BU BZHI PA CAN RIN PO CHE THAMS CAD KYI RANG BZHIN KA BA DANG DRIL CHUNG RNAMS 
KYIS BRGYAN PA'O, ,DE'I DBUS SU 'KHOR LO NAG PO RTZIBS BRGYAD PA LA GNAS PA'I SNA TSOGS PADMA 'DAB MA BRGYAD PA'I STE BA LA CHOS KYI DBYINGS KYI RANG BZHIN RO'O, ,DE'I STENG DU SNYING GAR NYI MA LA A'A LI NYIS 'GYUR YONGS SU GYUR PA MTSAN SUM CU RTZA GNYIS KYI RGYU ZLA BA'I GZUGS ME LONG YE SHES 
KYI RANG BZHIN NO, ,YA RA WA WA dA DHA DANG BCAS PA'I GSAL BYED NYIS 'GYUR YONGS SU GYUR PA DPE BYAD BRGYAD CU'I RGYU MTSAN NYI MA MNYAM PA NYID KYI YE SHES KYI NGO BO DE DAG GI DBUS SU H'Um LAS SKYES PA'I RDO RJE RTZE LNGA PA'I SNYING POR GNAS PA'I H'Um YIG SHES RAB DANG THABS KYI BDAG NYID CAN 
SO SOR RTOG PA'I YE SHES KYI RANG BZHIN NO, ,DE KHO NA 'OD ZER RNAM PA LNGA BYUNG BAS SPROS PA'I LHA RNAMS KYIS KUN NA SA 'GRO BA'I DON BYED PA NI BYA BA SGRUB PA'I YE SHES KYI RANG BZHIN NO, ,ZLA BA LA SOGS PA 'DI YONGS SU GYUR PA CHOS KYI DBYINGS SHIN TU RNAM PAR DAG PA'I RANG BZHIN 
BCOM LDAN 'DAS SANGS RGYAS THOD PA'I RGYU RDO RJE 'CHANG CHU SHING GI ME TOG MNGON PAR GSAR PA KHA 'BUS PA LTA BU'AM RGYUD GZHAN GYI RIGS PAS KUN DA LTAR DKAR PA'I 'OD CAN GYI SKU, 'CHANG BAR 'GYUR BA'I 'BRAS BU RDO RJE 'DZIN PA LTA BU'I PHYAG LA SOGS PA CAN SNA TSOGS SDE MA 

@203B
DMAR POS 'KHYUD PA, H'Um YIG LAS BCOM LDAN 'DAS 'GRUB PA'I DUS KHO NAR GRUB PA'I PHRENG BA BZANG MO LA SOGS PA'I LHA MO NYI SHU RTZA BZHI RNAMS KYIS YONGS SU BSKOR BA BSGOM PAR BYA'O, ,BDAG GI BLA MA KHA CIG NI SKABS 'DIR YANG BCOM LDAN 'DAS LHA MO NYI SHU RTZA BZHIS PHUL BA THOD PA 
NA GNAS PA'I BDUD RTZI LNGA GSOL BA'O ZHES GSUNGS SO, ,DE'I RJES SU SNA TSOGS SDE MA'I DBU DANG MGRIN PA DANG THUGS KA DANG GSANG BA DANG BRLA DAG LA RIM PA JI LTA BUR AOm A'A: H'Um SV'A H'A, ZHES PA 'DI RNAMS BSGOM STE, PHAN TSUN GYI BAR DU SPROS PA DE RNAMS KYIS 'DI'I SKU KHYAB PAR BYAS 
PAS HR'I: YIG LAS BYUNG BA'I PADMA DMAR PO'I LTE BAR A'A: YIG DMAR PO DANG, BCOM LDAN 'DAS KYI RDO RJE H'Um YIG NAG PO LAS SKYES SHING RTZE MO AOm YIG DKAR POS BYIN GYIS BRLABS PAR BSGOMS TE, LHA MO NYI SHU RTZA BZHI SNA TSOGS SDE MA DANG HAN CIG DBYER MED PA RNAMS KYIS RNAM 
PA DE LTA BU'I RDO RJE DANG PADMA SBYOR BAS BCOM LDAN 'DAS LA 'DOD PA MDZAD DE BCOM LDAN 'DAS KYANG NGO, ,AOm SARBA TA TH'A GA TA AA NU R'A GA nA BADZRA SVA BH'A WA A'ATMA KO&amp;HAm, ZHES PA'I SNGAGS KYIS DGA' BA RTZOM BZHIN PA NI 'DOD CHAGS CHEN POS BCOM LDAN 'DAS MA DANG LHAN CIG 
NYI MA'I STENG DU ZHU BAR 'GYUR RO ZHES PA DANG PO'I SBYOR BA ZHES BYA BA TING NGE 'DZIN DANG PO'O, ,DE NAS SNGON GYI SMON LAM LA LTES PA LA ZHU BA LAS SPROS PA'I LHA MO BZHI RNAMS KYIS MNGA' BDAG MA MTHONG BAS GDUNG BA DANG BCAS PAR GLU RNAMS KYIS MGON PO SLONG BAR BYED DE, ,DE LA 
BYAMS PA CHEN PO'I RANG BZHIN PHRENG BA BZANG MOS CI YIS KHYOD NI SGYID LUG GYUR, 'JIG RTEN MGON POS CI ZHIG YIN, ,GAL TE KHYOD TSIG DRAN BYED NA, ,KUN GYI BDAG PO BZHENGS MDZOD CIG ,CES PA'I GLU 'DIS SO, ,THOD PA CAN MA SNYING RJE CHEN PO'I BDAG NYID KYIS, BDAG 
NYID BYA BA BYAS NAS NI, ,STONG PA NYID LA SEMS MA MDZAD, ,SKYE KUN SRID PA 'JIGS PAR LHUNG, ,RNAL 'BYOR MA YI GROGS PO BZHENGS, ,ZHES PA 'DIS SO, ,'JIGS MA DGA' BA CHEN MO'I RANG BZHIN GYIS, ,BDAG PO SNGON GSUNGS DRAN PAR MDZOD, ,BYA BAR SGYID LUG 

@204A
*, ,MA MDZAD CIG ,KHYOD NUB NA NI SKYE BO KUN, ,LHUNG ZHING 'GRO BA SGYID LUG 'GYUR, ,ZHES PA 'DIS SO, ,DE LTAR BSKUL BA'I RJES THOGS SU, ZHU BA DE LAS BYUNG BA'I H'Um LAS SKYES PA'I RDO RJE DANG BCAS PA'I H'Um YONGS SU GYUR BA'I BCOM LDAN 'DAS HE RU KA MDOG 
SNGON PO ZHAL GCIG PA PHYAG BZHI PA PHYAG G-YAS PA GNYIS KYIS CANG TE'U DANG GRI GUG DAG DANG, G-YON PAS KHA tV'Am GA DANG THOD PA DAG BSNAMS PA, SNA TSOGS PADMAR NYAL BA'I RO'I BRANG LA GNAS PA'I NYI MA'I DKYIL 'KHOR LA GNAS PA, SKYIL KRUNG PHYED PA BCINGS PAS SGEG PA 
LA SOGS PA GAR GYI NYAMS DGUS GAR MDZAD PA, MGRIN PAR MI MGO RLON PA LNGA BCU'I PHRENG BA 'PHYANG PA MI'I RGYU MA RLON PA'I TSANGS SKUD CAN, RGYAB KYI CHAR STAG GI PAGS PA 'DZIN CING MDUN GYI CHAR GCER BU 'KHOR LO CAN DANG, RNA RGYAN DANG MGUL RGYAN DANG DPUNG RGYAN DANG GDU 
BU DANG SKE RAGS GROL BA DANG, ZHABS GDUB DANG, G-YER KHA'I SGRAS BRGYAN PA, SANGS RGYAS LNGA'I COD PAN CAN SNA TSOGS RDO RJE DANG ZLA BA PHYED PAS MTSAN PA'I RAL PA'I THOR TSUGS CAN, DPRAL BA'I MTHAR THOD PA LNGA'I PHRENG BA BCINGS PA, RO BSREGS PA'I THAL BAS BRGYAN PA, 
BCOS MA'I KHRO BAS DAG PO CHEN PO'I SKU CAN, NYI MA SHAR KA'I DKYIL 'KHOR LTA BU SPYAN GSUM PA, H'Um YIG SGROGS PAS BDUD KYI SDE DREGS PA CAN GYI RGOL BA BSDIGS SHING PHYE MAR MDZAD PA, MCHOG TU BYAMS PA DANG, THUGS RJES CHEN PO 'KHOR BA'I RGYA MTSO'I DONG DU BYING BA'I LUS 
CAN GYI LUS 'DZIN PA RNAMS 'DON PAR MDZAD PA, RNAL 'BYOR BAS DBUGS NANG DU BSDAMS PAS BSGOM PAR BYA'O, ,GTZO BO 'DI'I MDZA' MO SNA TSOGS SDE MA BCOM LDAN 'DAS DANG LHAN CIG KHO NAR H'Um YIG LAS SKYES PA GOS MED PA RUS PA'I RGYAN CAN, MI MGO'I PHRENG BA DOR 
BA DBU SKRA'I TSOGS GROL ZHING DMAR SER GYEN DU 'BAR BA BANDU KA'I ME TOG GI THOD CAN, SGEG CING G-YO BAS RTZEN PA'I SKU CAN, MCHE BA'I MYU GU CUNG ZAD GTZIGS PA'I ZHAL GCIG MA SPYAN GSUM PA, SGEG PA DANG BCAS PA'I GTZO BO'I MGUL PA LA 'KHYUD PA'I PHYAG G-YON GYIS 

@204B
THOD PAR BLUGS PA'I GNYUG MA'I CHU SKYES KYI BU GA LAS BYUNG BA'I ME TOG GI RGYUN GTZO BO LA LTOS PA, SRID PA GSUM NA GNAS PA, LEGS PA'I LAM LAS GROL BA'I TSOGS LA BRDEG PA'I TSUL GYIS GRI GUG DANG BCAS PA'I PHYAG G-YAS PA'I SNYE MA STENG DU DRANG PO CAN SH'I TA SGRA DANG 
BCAS PAR MA MCHU BDUD RTZI STER BA LA SOGS PA RNAMS DANG, SHIN TU SGYU RTZAL RTZED MO RNAMS LA MKHAS PAS KHU BA 'DZAG CING, GTZO BO'I YID SHIN TU 'JAM ZHING CHAGS PAR MDZAD PA'O, ,YAB YUM 'DI DAG 'GRUB PA'I DUS SU PHRENG BZANGS MA LA SOGS PA RDO RJE ROL PA MO 
RNAMS GRUB PO, ,DE LA BCOM LDAN 'DAS KYI GDAN LAS SHAR GYI 'DAB MA LA LEGS PHRENG MA'O, ,BYANG DU THOD PA CAN MA'O, ,NUB TU 'JIGS MA'O, ,LHOR THUB DKA' MA'O, ,DBANG LDAN LA SOGS PA PHYOGS BRAL GYI 'DAB MA RNAMS LA G-YAS SKOR DU KHU BA DANG RDUL DANG 
BDUD RTZI LNGA DANG SGRON MA LNGAS GANG BA'I THOD PA RNAMS SO, ,'DI NI RIM PA DANG PO STE PADMA 'DAB MA BRGYAD PA RDO RJE SNGON PO'I PHRENG BAS BSKOR BA'O, ,DE NAS RIM PA GNYIS PA RTZIBS BRGYAD DMAR PO LA GNAS PA'I PADMA BRGYAD DE, PHYI ROL DU MNGON PAR GSAL BA'I SKYA RING LTAR DMAR 
PO'I RDO RJE PHRENG BAS BSKOR BA'O, ,DE'I SHAR DU RTZIBS LA DGE BA'I SKA RAGS MA'O, ,BYANG DU GZUGS CAN MA'O, ,NUB TU RNAM PAR RGYAL MA'O, ,LHOR BYED MA'O, ,DBANG LDAN DU DUS CAN MA'O, ,MER MTSO CHEN MA'O, ,BDEN BRAL DU BYED MA'O, ,RLUNG DU GSOD BYED MA'O, ,DE NAS 
RIM PA GSUM PA RTZIBS BRGYAD DKAR PO LA GNAS PA'I PADMA BRGYAD DE RDO RJE PHRENG BA DKAR POS BSKOR BA'O, ,DE'I SHAR DU RTZIBS LA RDO RJE SGROL MA CAN MA'O, ,BYANG DU 'JIGS BYED MTHONG MA'O, ,NUB TU LEGS MTHONG MA'O, ,LHOR MI THUB PA MA'O, ,DBANG LDAN DU DGE BA MA'O, , 
MER GRIB GNON MA'O, ,BDEN BRAL DU DUS MTSAN MA'O, ,RLUNG DU GRAGS CHEN MA'O, ,DE NAS SHAR GYI SGOR PADMA LA MDZES MA'O, ,BYANG DU PADMA LA NOR 'DZIN MA'O, ,NUB TU PADMA LA SKAL BA BZANG MO'O, ,LHOR PADMA LA DGA' MTHONG MA'O, ,'DI RNAMS THAMS CAD G-YAS PA DANG 

@205A
*, ,CIG SHOS KYI PHYAG GI YAL GAS GRI GUG DANG THOD PA 'DZIN PA, BDAG PO LA SEMS PAS MCHU G-YO BA SO CUNG ZAD STON PA, ZHAL GCIG PA PHYOGS KYI GOS CAN RUS PA'I RGYAN CAN MGO BO'I PHRENG BA DANG BRAL BA, SKRA'I TSOGS GRO LA ZHING DMAR SER GYEN DU 'BAR BA 
SHIN TU CHAGS PA LAS KHU BA 'DZAG PA, ME TOG MAND'A RA BA KHA GSAR DU BYE BA LTA BU'I NYI MA'I GZUGS RNAMS LA SKYIL KRUNG PHYED PAS GAR MDZAD PA RNAMS SO, ,SGO SKYONG MA RNAMS NI G-YAS BRKYANG GI ZLA BA'I ZHABS STABS KYIS SO, ,THAMS CAD KYANG STAG GI PAGS PA'I SHAM 
THABS CAN THAMS CAD 'OD ZER 'BAR BA, ZHAL NAS KHRAG GI RGYUN 'DZAG PA, SPYAN GSUM PA, SGEG PA LA SOGS PA'I TSOGS KYI NYAMS CAN MNGON PAR GSAR BA'I AINDRA N'I LA'I RDO BA BCAG PA'I KHA DOG GI SKU DANG LDAN PA'O, ,YANG NA LEGS PAR PHRENG MA LA SOGS PA BZHI RNAMS 
NAG MO'O, ,RIM PA GNYIS PA MA RNAMS DKAR SER RO, ,RIM PA GSUM PAR BZHUGS PA MA RNAMS LJANG GU RNAMS SO, ,SGO SKYONG MA'I LHA MO RNAMS NAG MO'O, ,BDAG GI BLA MA GZHAN RNAMS NI LEGS PHRENG MA NI DKAR MO'O, ,THOD PA CAN MA NI SER MO'O, ,'JIGS MA DKAR 
MO'O, ,THUB DKA' MA NAG MO'O, ,RIM PA GNYIS PA MA RNAMS DMAR MO'O, ,RIM PA GSUM PAR GNAS PA RNAMS DKAR MO'O, ,MDZES MA DKAR MO'O, ,NOR 'DZIN MA SER MO, ,SKAL BA BZANG MO DMAR MO, DGA' MTHONG MA NAG MO STE, RGYUD RGYAS PAR GSUNGS 
PA'I PHYIR RO ZHES GSUNGS SO, ,JI LTAR MOS PA BSGOM PAR BYA STE, PHYOGS GNYIS PA YANG NYUNG NGU'I RGYUD DU GSUNGS PA NYID KYI PHYIR RO, ,DE NAS BCOM LDAN 'DAS KYI THUGS KAR AOm DPRAL BAR H'Um, MGRIN PAR HEm SPYI BOR HEEm PHRAG PA GNYIS LA HOm MIG GNYIS LA HOOm GSANG BA LA 
HAm LUS THAMS CAD LA HA: ZHES PA GO CHA'O, ,DE'I RJES SU THUGS KAR H'Um NAG PO LAS SKYES PA'I RDO RJE'I LTE BAR H'Um MGRIN PAR A'A: DMAR PO YONGS SU GYUR BA'I PADMA LA A'A: BDE BA CHEN PO'I 'KHOR LO LA AOm YIG DKAR PO LAS SKYES PA'I 'KHOR LO LA AOm ZHES PA THUGS DANG, GSUNG 

@205B
DANG; SKU BYIN GYIS BRLABS NAS, SNYING GA'I NYI MA'I RDO RJE LA GNAS PA'I H'Um YIG GI 'OD ZER RNAMS KYIS YE SHES KYI 'KHOR LO BKUG NAS, H'Um YIG GIS BGEGS RNAMS BSKRAD DE, MCHOD YON PHUL NAS SGO SKYONG MA BZHI PO RNAMS KYIS RIM PA JI LTA BAR DZA: H'Um BAm HO: ZHES PAS 
DGUG PA DANG GZHUG PA DANG, BCINGS SHING DBANG DU BYAS NAS, AOm BUDDHA KA P'A LI N'I A'A: KHAm KROm DRUm SRUm AAm AAm AAm H'Um H'Um H'Um PHAt PHAt CES BSGYINGS PA DANG BCAS PA BRJOD CING DE DANG LHAN CIG DAM TSIG GI DKYIL 'KHOR GCIG TU GYUR BAR BLTA'O, ,DE NAS LTE BAR GTUM MO 'BAR BAS 
RIM GYIS ZHU BA'I BDE BA CHEN PO'I 'KHOR LOR GNAS PA'I BDUD RTZIS CHOS KYI 'KHOR LO'I SA BON 'KHRUD PA'I DUS SU CHOS KYI 'KHOR LO'I RTZA BRGYAD KYI RANG BZHIN BDE BA CHEN PO'I NGO BO'I MKHA' 'GRO MA BRGYAD PO MCHOD PA'I DUS SU BRJOD PA RNAM PA SNA TSOGS PA'I GOS LA SOGS 
PA'I RGYAN CAN PHUL DU DBYUNG DU MED PA'I GZUGS DANG SGEG PA DANG NGA LA SO'I SA GZHIR, LO BCU GNYIS LON PA SHING AA MRA'I SNYE MA DANG BCAS PA BYANG CHUB KYI SEMS KYIS GANG BA'I BUM PA BSNAMS PA'I PHYAG GI YAL GA CAN, ZHI ZHING 'DZUM PA'I 'OD ZER DANG BCAS PA RNAMS SPROS 
NAS, PHYI ROL DU GSHEGS SHING, DE'I KHO[?] NA[?] SNYING GA'I SA BON GYIS 'OD ZER GYIS SPYAN DRANGS PA'I PHYOGS BCU'I DE BZHIN GSHEGS PA DANG, LHA MO RNAMS DANG BCAS PA DE RNAMS LA, ,YANG NAS YANG DU PHYAG 'TSAL TE, ,THAL MO SBYAR BAS GSOL 'DEBS NA, ,THUGS RJE 
DANG NI LDAN PA RNAMS, ,BDAG LA DBANG NI BSKUR DU GSOL, ,AOm A BHI shINYTZA TU M'Am SARBA YO GI N+YO MA KU tE A TRA AA DHIshthANTU A'A GATZTSANTU H'Um SV'A H'A, ZHES PA 'DIS GSOL BA BTAB PA, GDUGS DANG, RGYAL MTSAN DANG, BA DAN DANG, GOS DANG ROL MO LA SOGS PA'I NYE BAR MKHO 
BA THAMS CAD DANG LDAN PA, YE SHES KYI CHUS BKANG BA'I BUM PA DKAR PO'I PHYAG CAN RNAMS KYIS RGYAL BAR GYUR CIG ,RGYAL BAR GYIS LA SOGS PAS PHYI DANG NANG DANG GSANG BA DANG SHES RAB DANG BZHI PA'I DBANG BSKUR BA RNAMS KYIS DBANG BSKUR BAR MDZAD DO, ,DBANG 

@206A
*, ,BSKUR BA'I DUS SU'ANG, DZYO DZYOD BYED PA DANG, BKRA SHIS DANG, RNGA BO CHE'I SGRA DANG TZANDAN DANG GUR GUM DANG ME TOG LA SOGS PA'I CHAR PA NAM MKHA'I MTHIL LAS 'BYUNG BA'O, ,DE'I RJES SU DE RNAMS RTZA DE RNAMS LA THIM PAR BYA'O, ,DE NAS BCOM LDAN 
'DAS DANG LHA MO RNAMS RANG RANG GI RIGS KYI 'DREN PAS RGYAS GDAB PAR BYA STE, DE LA BCOM LDAN 'DAS RDO RJE SEMS DPA' LA SANGS RGYAS LNGA YIS COD PAN BRGYAN ZHES GSUNGS PA'I PHYIR RO, ,MI BSKYOD PA LA SOGS PA'I SANGS RGYAS LNGA RNAMS KYIS SO, ,SNA TSOGS SDE MA 
LA NI RNAM PAR SNANG MDZAD CHEN PO MING GZHAN RDO RJE SEMS DPAS SO, ,LEGS PHRENG MA LA SOGS PA BZHI RNAMS RIN CHEN 'BYUNG BAS SO, ,RIM PA GNYIS PAR GNAS PA RNAMS 'OD DPAG MED KYIS SO, ,RIM PA GSUM PAR GNAS PA RNAMS RNAM PAR SNANG MDZAD KYIS SO, , 
SGO SKYONG MA RNAMS DON YOD GRUB PAS RGYAS GDAB BO, ,DE NAS RTZA BRGYAD PO DE LAS BYUNG BA'I RNAL 'BYOR MA BRGYAD RNAMS KYIS SNGAR BZHIN DU GTZO BO LA MCHOD NAS, RDO RJE DANG NI PADMA 'DUS SHING BA DUD RTZI'I BDE RGYAS SHING, ,RIM GYIS YONGS GYUR SKU CAN SEMS CAN DON DU GAR 
BYED PA, ,RDO RJE LHA MO'I RTZED MO'I ROL PA RTZEN MDZAD 'GRO RMONGS LA, ,'GRO LA MI DMAN KUN DGA' STER BA KHYOD LA BDAG 'DUD DO, ,ZHES PAS BSTOD DE, 'DI LTAR BDUD RTZI MYANG BAR BYA'O, ,BCOM LDAN 'DAS DANG BCOM LDAN 'DAS MA'I DGA' BA'I SGRAS 
BSKUL BA'I DE BZHIN GSHEGS PA LNGA RNAMS BYON TE RNAM PAR SNANG MDZAD KYI SGO NAS ZHUGS PA ZHU STE PADMA'I NANG DU BABS SO, ,DE'I TSE NANG GI BDAG NYID KYI YE SHES LNGA'I BDUD RTZI LCE'I RTZE MO'I ROL PAS RANG NYID KYIS BLANGS SHING, DKYIL 'KHOR BA'I LHA TSIM PAR BYA'O, ,PHYI 
ROL DU NI YAm YIG LAS SKYES SHING YAm GI SNYING PO CAN BA DAN G-YO BA GNYIS KYIS MTSAN PA'I RLUNG GI DKYIL 'KHOR SNGON PO LA RAm LAS BYUNG ZHING RAm DANG LDAN PA 'BAR BA BDUN PA'I ME'I DKYIL 'KHOR DMAR PO LA, DE'I STENG DU YI GE GSUM LAS SKYES PA'I MGO BO GSUM LA 

@206B
GNAS PA A'A: YIG LAS SKYES PA'I PADMA'I SNOD DO, ,DE'I DBUS SU ZLA BA PHYED PA DANG, THIG LE DANG BCAS PA'I BI RA SHU MA MU, GO KU DA HA NA YONGS SU GYUR BA'I BDUD RTZI LNGA DANG SHA LNGA AOm H'Um KHAm SV H'Um DANG BCAS PA RNAMS TE, DE NAS RLUNG GIS BSKUL BA'I MES GDUNGS PAS THOD PA NA GNAS 
PA'I RDZAS BCU BSROS PA'I RLANGS BAS MTHO GANG GI BAR CAN GYI STENG GI BAR SNANG LA H'Um LAS SKYES SHING H'Um GIS MTSAN PA'I RDO RJE SNGON PO LA REG PAS ZHU NAS ZHUGS PA LAS THAMS CAD RO GCIG PAR SMIN PA'I STENG DU MTHO GANG GI BAR NA AOm LAS SKYES SHING AOm YIG GIS BYIN GYIS BRLABS 
PA'I BDUD RTZI'I 'OD CAN GYI DKYIL 'KHOR GYI AOm YIG GI 'OD ZER GYIS BKUG PA PHYOGS BCU NA GNAS PA'I DE BZHIN GSHEGS PA LA SOGS PA'I BYANG CHUB SEMS KYI BDUD RTZI RNAMS DANG, NOR BU DANG SNGAGS DANG, SMAN GYI NUS PA'I BYE BRAG RNAMS DANG LHAN CIG ZHUGS 
PA NA, DE THAMS CAD DNGUL CHU'I MDOG CAN PA MO'I PHUNG PO BZHIN DU BSIL BA'I BDUD RTZI DE NYID GSUM GYIS LAN GSUM BYIN GYIS BRLABS TE, DES LCE H'Um DKAR PO LAS SKYES PA'I RDO RJE RTZE GCIG PA 'OD ZER DANG BCAS PA'I SBU GU NAS BDAG NYID DANG DKYIL 'KHOR GYI LHA RNAMS 
TSIM PAR BYA'O ZHES PA NI DKYIL 'KHOR RGYAL PO MCHOG CES BYA BA'I TING NGE 'DZIN GNYIS PA'O, ,DE NAS BCOM LDAN 'DAS KYIS BSKUL BA'I MKHA' 'GRO MA THAMS CAD DANG, BCOM LDAN 'DAS KYI SKU'I SPRIN SPROS PA RNAMS KYIS SEMS CAN RNAMS KYI DON MDZAD 
DE; RDO RJE 'CHANG CHEN PO'I GO 'PHANG THOB PAR BSKYED NAS RANG GI SKU'I SPRIN RNAMS RTZA BA'I SKU LA BSDU'O ZHES PA LAS RGYAL PO MCHOG CES BYA BA'I TING NGE 'DZIN GSUM PA'O, ,DE'I RJES SU NANG DU RDZOGS PA'I DKYIL 'KHOR MNGON DU BYA STE, DE LA MGO BO PU LL'I RA M'A LA YA RU PHRENG 
BZANGS MA'O, ,SPYI BO DZ'A LANDHA RA LA THOD PA CAN MA'O, ,RNA BA G-YAS PA AOm dI YA NA RU 'JIGS MA'O, ,MGO BO'I RGYAB TU AARBU DA RU RGYAL DKAR MA'O, ,GNAS TE SA RA BA TU DGA' BA'O, ,RNA BA G-YON PA GO D'A WA R'I RU MDZES MA'O, ,SMIN MA'I DBUS R'A MEE SHVA RA LA NOR 

@207A
*, ,'DZIN MA'O, ,MIG GNYIS DE W'I KO tA RU SKAL BZANG MA'O, ,PHRAG PA GNYIS M'A LA WA RU DGA' MTHONG MA'O, ,NYE BA'I GNAS TE SA DRI MA MED PA'O, ,BRGYAD PO 'DI RNAMS NI THUGS KYI 'KHOR LOR MKHA' LA SPYOD PA RNAMS SO, ,MCHAN KHUNG DAG K'A MA 
R'U PAR DGE BA'I SKE RAGS MA'O, ,AO TRE NU MA GNYIS SU GZUGS CAN MA'O, ,ZHING STE SA 'OD BYED PA'O, ,TRI SHA KU NE LTE BAR RNAM RGYAL MA'O, ,KO SA LA SNA'I RTZE MOR BYED MA'O, ,NYE BA'I ZHING STE SA 'PHRO MA'O, ,KA LINGGA KHA RU DUS CAN MA'O, ,LAMB'A KA MGRIN PAR 
MTSON CHEN MA'O, ,TSANDO HA STE SA SBYANG DKA' BA'O, ,K'ANYTZI SNYING GAR BYED PA CAN MA'O, ,HI M'A L'A YA RLIG PA LA GSOD BYED MA'O, ,NYE BA'I TSANDO HA STE SA MNGON DU GYUR PA'O, ,GSUNG GI 'KHOR LOR SA LA SPYOD PA RNAMS SO, ,PRE TA PU RI RTAGS LA SGROL BA 
CAN MA'O, ,GRi HA DE BA TA BSHANG LAM DU 'JIGS MTHONG MA'O, ,'DU BA STE SA RING DU SONG BA'O, ,SOO R'A shtA BRLA GNYIS LA LEGS MTHONG MA'O, ,GSER GLING BYIN PA LA MI THUB MA'O, ,NYE BA'I 'DU BA STE SA MI G-YO BA'O, ,NA GA RA SOR MO RNAMS LA DGE BA MA'O, , 
SINDHU PO LA GONG DAG LA GRIB GNON MA'O, ,DUR KHROD DE SA LEGS PA'I BLO GROS SO, ,MA RU MTHE BONG DAG LA DUS MTSAN MA'O, ,KU LU T'A PUS MO DAG LA GRAGS CHEN MA'O, ,NYE BA'I DUR KHROD DE SA CHOS KYI SPRIN NO, ,SKU'I 'KHOR LOR SA 'OG NA GNAS PA RNAMS SO, ,BYANG CHUB 
KYI SEMS LA SOGS PA BZHI NI BDE BA CHEN PO LA SOGS PA'I 'KHOR LO BZHI LA'O, ,BCOM LDAN 'DAS DANG SNA TSOGS SDE MA DAG GI GNAS NI PADMA'I LTE BA GNYIS SO, ,BCOM LDAN 'DAS NI KUN RDZOB PA'I BYANG CHUB KYI SEMS KYI BDAG NYID DE, SNA TSOGS SDE MA'I RDUL GYI RANG 
BZHIN NO, ,BYANG CHUB KYI SEMS LA SOGS PA BZHI DANG GZHAN YANG THAMS CAD 'DI DAG THAMS CAD LA 'PHROS PA'O, ,RANG RANG GI GNAS NAS GNAS PA'I RTZA'I RANG BZHIN LHA MO NYI SHU RTZA BZHI RNAMS BCOM LDAN 'DAS KHO NAS 'PHROS PAS YANG DAG PAR 'KHYUD PA'O, ,GDAMS NGAG 

@207B
JI LTA BA DANG DE KHO NA NYID JI LTA BA DANG MOS PA JI LTA BAR GTUM MO'I RAB TU DBYE BA BSGOM PAS 'DI THAMS CAD DANG 'GRO BA YANG DON DAM PA STONG PA NYID DANG, BDE BA CHEN PO'I RANG BZHIN SNYING RJE DBYER MED PA'I NGO BO SNA TSOGS SDE MA DANG SANGS RGYAS THOD PA'I RANG BZHIN KHO NAR BSGOM 
PAR BYA'O ZHES PA'O, ,GAL TE RNAL 'BYOR PA DNGOS GRUB RNAMS THAMS CAD MYUR DU 'GRUB PA'I CHED DU SEMS BRTAN PAR BYED 'DOD NA DE'I TSE TING NGE 'DZIN GSUM MDOR BSDUS NAS BSGOMS TE, SPRUL PA'I 'KHOR LO'I PADMA 'DAB MA DRUG CU RTZA BZHI PA'I KHA STENG DU PHYOGS PA'I 
BU GAR AOm SNGON PO'O, ,CHOS KYI 'KHOR LO RTZIBS BRGYAD PA 'OG TU PHYOGS PAR H'Um SNGON PO'O, ,STENG DU KHA PHYOGS PA'I LONGS SPYOD RDZOGS PA'I 'KHOR LO RTZIBS BCU DRUG PAR AOm DMAR PO'O, ,BDE BA CHEN PO'I 'KHOR LO RTZIBS SUM CU RTZA GNYIS PA 'OG TU KHA PHYOGS PA'I HAm DKAR 
PO'O, ,GSANG BA'I 'KHOR LOR GNAS PA'I RLUNG GI ME BSKUL BA'I GTUM MO'I RANG BZHIN AAm YIG 'BAR BA'I 'OD ZER GYIS BZHU BA'I H'Um YIG LA SOGS PA YI GE GSUM DANG LHAN CIG DBYER MED PA'I AAm YIG LHAN CIG SKYES PA'I DGA' BA'I RANG BZHIN GYI THIG LER GYUR BA'I 
DPA' BO BSGOM ZHING BSGOM PA YONGS SU SMIN PAR MOS NAS, DE NYID LAS 'OD ZER GYI RE KH'A PHRA MO 'BAR BA GCIG LTAR GNAS PAR BLTA BAR BYA'O, ,DE'I MTHUS BDUD RTZI 'DZAG PAS GANG BAS DPA' BO BKUS PA, 'OD ZER GYI RE KH'A DE YANG BSIL BAR GYUR TE, DE 
NAS DPA' BO LA SEMS NGES PAS JI SRID DU SEMS BRTAN PA THOB PAR MTSAN MA RNAMS KYIS NYE BAR DMIGS PA DE SRID DU BLTA BAR BYA'O, ,BRTAN PA NYE BAR MTSON PA NA, 'OD ZER GYI RE KH'A DE'I SNANG BAS SNA TSOGS PA GSAL BAR BYED PAR BSAMS TE, THAMS CAD 
LAG MTHIL GYI SKYU RU RA LTAR BLTA'O, ,TING NGE 'DZIN THAMS CAD KYANG MYUR DU RDZOGS PAR BYA'O ZHES PA THIG LE'I RNAL 'BYOR RO, ,MAN NGAG JI LTA BA DANG, JI LTAR MOS PA GTUM MO'I DBYE BA YANG BSGOM PAR BYA'O, ,RIG PA BZLAS PA LA DNGOS GRUB YIN PAS BZLAS PA BRJOD PAR 

@208A
*, ,BYA'O, ,DE LA BSGOMS PAS SKYOB LAS RTZA BA'I SNGAGS 'DI BZLAS PAR BYA STE, AOm HR'I: BUDDHA H'Um KA P'A LI N'I A'A: 'DI'I BZLAS PA'I RIM PA NI SNA BUG GI RLUNG LTE BAR GNAS PA'I DE MA THAG TU BSHAD PA'I THIG LE LA 'JUG PA NA AOm SNA BUG NAS 'BYUNG BA LA HR'I:'O, ,THIG LE LA 
GNAS PA LA BUDDHA'O, ,BDE BA LA H'Um NGO, ,'GAG PA LA KA P'A LI NI'O, ,THIG LE LAS LDANG BA LA AA:'O ZHES PA YAN LAG GI BZLAS PA LA RDO RJE BZLAS PA'O, ,PHRA MO'I RNAL 'BYOR YANG 'DI LTA BUR RTOGS PAR BYA'O, ,AOm BUDDHA KA P'A LI N'I A'A: HI HEE H'Um PHAt SNYING PO'O, ,AOm BUDDHA KA 
P'A LI N'I BADZRE n'Am HOO DUR DZA YA DUR LA KshE H'Um PHAt NYE BA'I SNYING BO'O, ,'DI RNAMS LA LAS GANG YANG RUNG BA'I SNGAGS JI LTAR 'DOD PA BZLAS NAS LDANG BA'I DUS SU 'BYUNG BO THAMS CAD PA'I GTOR MA, AOM BUDDHA KA P'A LA BADZRE TZI TRE SU TZA TRE AA LAm BA LE PR'I nA YA SARBA BH'U T'A NA, M'A RA YA SARBA M'A 
R'A NA, K'I LA YA SARBA DUsht'A NA, AU TZA TZ'A YA SARBA BI GHN'A NA, BI TR'A PA YA BHO BHA GA WA TI YAKshA SA PI SH'A TZ'A NA, SHO shA YA T'A tA YA SAPTA P'A T'A LA GA T'A NA, SA RA SA RA, PRA SA RA PRA SA RA H'Um H'Um H'Um PHAt PHAt CES PA'I SNGAGS KYIS BYIN TE, DGE BA 'DI THAMS CAD BLA NA MED PA YANG DAG PAR 
RDZOGS PA'I BYANG CHUB KYI CHED DU DANG, MNGON PAR 'DOD PA'I DNGOS GRUB KYI CHED DU YONGS SU BSNGOS NAS SNGAR BZHIN MCHOD PA BYAS TE, DKYIL 'KHOR BA NYI SHU RTZA BZHI RNAMS NANG DU GNAS PA LA SOGS PA NYI SHU RTZA BZHI'I GNAS NA GNAS PA'I RTZA RNAMS LA MAN NGAG JI LTA BAR NANG DU 'DUS 
PAR BYA'O, ,BYANG CHUB SEMS KYI THOD PA NI BDE BA CHEN PO'I 'KHOR LOR RO, ,RDUL GYI THOD PA NI SPRUL BA'I 'KHOR LOR RO, ,BDUD RTZI LNGA'I THOD PA NI SNYING GAR RO, ,SGRON MA LNGA'I THOD PA NI MGRIN PAR RO, ,DE LTAR NANG DU BSDUS NAS BCOM LDAN 'DAS MAS 'KHYUD PA'I 
BCOM LDAN 'DAS KYI SKU STONG PA NYID DANG RO GCIG PA'I BDE BA CHEN PO RANG BZHIN SGYU MA'I NGO BOR BDAG DANG KHAMS GSUM PA MTHA' MED PA MOS PAS JI LTAR 'DOD PA GNAS PAR BYA'O, ,NYI MA'I GUNG DANG DGONGS KA DANG MTSAN PHYED KYI THUN MTSAMS RNAMS SU LHA MA'I 'KHOR LO 

@208B
THAMS CAD YUD KYIS SPROS PAS GO CHA LA SOGS PA MA LUS PA BSGRUB PAR BYA'O, ,NYAL BA'I DUS SU SNGAR BZHIN DU ZHU BAR GYUR PA STONG PA NYID KYI NGO BO LHAN CIG SKYES PA'I RANG BZHIN DU BDAG NYID KYANG DE'I RANG BZHIN DU MOS TE NYAL BAR BYA'O, ,LDANG BAR 'DOD NA SNGAR BZHIN DU 
LHA MO BZHIS BSKUL BA YUD KYIS LANGS TE DE KHO NA BZHIN DU MTHA' DAG MA TSANG BA MED PAR BYA'O, ,DE LTAR JI SRID DNGOS GRUB KYI MTSAN MA RNAMS THOB KYI BAR DU NYI MA SO SOR DBANG GI CHO GAS KHRUS BYA'O, ,BZA' BA THAMS CAD NI BDUD RTZI MYANG BA'I CHO GAS SO, ,GANG GI CHE 
BCOM LDAN 'DAS 'DI KHO NA SHES RAB MA MED PAR BSGOM PAR BYA BA DE'I TSE RGYU RDO RJE 'CHANG ZHES PA LA SOGS PA BCOM LDAN 'DAS HE RU KA ZHES PA'I BAR GYI GZHUNG DANG, BTZO BO 'DI'I MDZA' MO ZHES PA LA SOGS PA NYUNG NGU'I RGYUD DU GSUNGS PA NYID KYI PHYIR RO ZHES PA'I MTHAR THUG DANG, 
SGO SKYONG BZHI ZHES PA LA SOGS PA DBANG DU BYAS NAS ZHES PA'I BAR DANG, DE LA ZHES PA LA SOGS PA RGYAS GDAB PO ZHES PA'I BAR DANG, BCOM LDAN 'DAS DANG BCOM LDAN 'DAS MA ZHES PA LA SOGS PA TSIM PAR BYA'O ZHES PA'I BAR DANG, DE'I RJES SU NANG ZHES PA LA SOGS PA 
RAB TU DBYE BA BSGOM PAS ZHES PA'I BAR DANG, SNA TSOGS SDE MA DANG ZHES PA DANG, NYI SHU RTZA BZHI ZHES PA LA SOGS PA 'KHYUD PAS SHES PA'I BAR DANG, SNGAR BZHIN DU ZHU BAS ZHES PA DANG, SNGAR BZHIN DU LHA MO BZHIS BSKUL BA LAS ZHES PA SPANGS TE, GZHAN BRJOD PA 
THAMS CAD SHES PAR BYA'O, ,KHYAD PAR NI BCOM LDAN 'DAS 'DI'I SHAR DANG BYANG DANG NUB DANG, LHO'I PADMA'I 'DAB MA RNAMS LA RIM PA JI LTA BAR AOm H'Um KHAm SVA ZHES PA'I SA BON LAS BYUNG BA'I SNA TSOGS SDE MA DANG 'DOD MA DANG SA 'OG GNAS MA DANG RAB BZANG MO RNAMS SKU 
MDOG SNGO BA G-YAS BRKYANG GI ZLA BO'I RKANG STABS CAN, STAG GI PAGS PA'I SHAM THABS CAN, PHYAG G-YAS GNYIS KYIS GRI GUG DANG THOD PA DAG DANG, PHYAG G-YON GNYIS KYIS KHA tV'Am GA DANG d'A MA RU DAG 'DZIN PA'O, ,DBANG LDAN DANG ME DANG BDEN BRAL DANG RLUNG GI 

@209A
*, ,'DAB MA RNAMS SU RIM PA JI LTA BAR H'Um H'Um H'Um H'Um YONGS SU GYUR BA'I CHANG 'TSONG MA DANG, 'BYUNG PO MO DANG, PHYAG BZHI MA DANG, NAM MKHA' LA GNAS MA KHA DOG SER BA, NA BZA' SER PO CAN, 'OD ZER SER PO 'PHRO BA'I SKU CAN G-YAS BRKYANG GI ZHABS STABS 
CAN, SBRUL BRGYAD KYIS BRGYAN PA, PHYAG GI YAL GA G-YAS PA DAG GIS GRI GUG DANG, CANG TE'U DAG DANG, PHYAG G-YON PA'I YAL GA DAG GIS KHA tV'Am GA DANG PADMA'I SNOD 'DZIN PA RNAMS SO, ,BRGYAD PO 'DI RNAMS KYANG PHUL DU DBYUNG DU MED PA'I SGEG PA LA SOGS PA'I NYAMS 
SHAS CHE BA'I SNYING PO CAN, MNGON PAR GSAR BA'I NYI MA'I DKYIL 'KHOR LA GAR THABS CAN, ZHAL GYI PADMA MCHE BA CUNG ZAD GTZIGS PA, DBU SKRA KHAM PA GYEN DU 'GRENG BA, THOD PA LNGA'I PHRENG BA CAN, MI RUS LAS BYUNG BA'I 'KHOR LO CAN DANG RNA RGYAN DANG MGUL RGYAN DANG, 
LAG GDUB DANG, SKA RAGS DANG, DRIL BU G-YER KHA DANG, DPUNG RGYAN DANG, ZHABS GDUB KYI RGYAN CAN, MI MGO RLON PA LNGA BCU'I PHRENG BA SKE LA 'PHYANG BA, BSKAL BA'I MTHA'I ME 'BAR BA LTA BUR ROL PA'I 'OD ZER GYIS BDUD KYI DKYIL 'KHOR BSREG PA, GAD MO DGOD PAS CHER 'JIGS PA, 
ZHAL GCIG PA, ZHAL NAS KHRAG 'DZAG PA, SPYAN GSUM PA, PHYAG BZHI PA, KLU RNAMS SHIN TU CHES SKRAG PAR MDZAD PA, GTZO BO LA MNGON DU PHYOGS NAS GZIGS PA RNAMS BSGOM MO, ,'DIR BCOM LDAN 'DAS RDO RJE SEMS DPA' NI, ,SANGS RGYAS LNGA YI COD PAN BRGYAN, , 
ZHES PA'I GSUNGS LAS, MI BSKYOD PA LA SOGS PA'I SANGS RGYAS RGYAS LNGA RNAMS KYIS RGYAS GDAB PO, ,SNA TSOGS SDE MA LA SOGS PA RNAMS JI LTA BA'I RIM PAS MI BSKYOD PA DANG RNAM PAR SNANG MDZAD DANG RIN CHEN 'BYUNG LDAN DANG 'OD DPAG MED RNAMS KYIS SO, ,CHANG 'TSONG MA LA 
SOGS PA RNAMS KYANG DE BZHIN NO, ,NANG GI BDAG NYID KYI BDUD RTZIS TSIM PA YANG GTUM MO'I RAB TU DBYE BA BSGOM PA KHO NAS SO, ,DE LTAR RDO RJE RNAMS SGEG MA BRGYAD KYIS BSKOR BA'I BCOM LDAN 'DAS HE RU KA 'DI KHO NA AA DRi SHY'A DANG THIGS PA DANG SOL BA'I SBYOR BA RNAMS LA 

@209B
DANG DUG ZHI BA'I SBYOR BA RNAMS BSGOM PAR BYA'O, ,MO GSHAM KHRIS BYED PA'I SBYOR BA LA NI SHES RAB DANG BCAS PA'O, ,RIG PA 'DZIN PA'I BYED PA LA NI BCOM LDAN 'DAS DANG PHYOGS KYI LHA MO RNAMS DKAR BA, PHYOGS BRAL GYI LHA MO RNAMS DMAR PA RNAMS SO, ,MO GSHAM DANG BUD MED 
BU SHI BA'I KHRUS KYI CHO GA LA NI BCOM LDAN 'DAS 'DI SHES RAB DANG BCAS PA'O, ,DE'I TSE SHES RAB MA MED PA NYID LA SPANGS PA'I GZHUNG JI LTAR RIGS PA NYE BAR BLANG BAR BYA'O, ,GZHAL YAS KHANG 'DI THAMS CAD KYANG DUR KHROD BRGYAD KYIS YONGS SU BSKOR BA RNAM PAR BSAM BAR 
BYA'O; ;DE'I SHAR PHYOGS SU GTUM DRAG CES BYA BA'I DUR KHROD DE, SGRUB PA PO RJES SU 'DZIN PA ZHES PA MING GZHAN NO, ,SHING SH'I RI SHA STE YANG NA PA TA LI'O, ,RDZU 'PHRUL CHEN PO PA GLANG PO CHE'I GDONG PA CAN NAM, MA HE'I GDONG CAN NO, ,PHYOGS SKYONG BA DBANG PO NYE DBANG NGO, ,KLU NOR 
RGYAS DKAR PO'O, ,SPRIN SGROGS PA ZHES BYA'O, ,MER DRAG TU RGOD PA'AM MING GZHAN RAB 'JIGS PO ZHES BYA BA'I DUR KHROD DE, SHING KA RANYDZA'AM, AU DU MW'A RA'O, ,RDZU 'PHRUL CHEN PO PA RA'I GDONG PA CAN NAM KHYI'I GDONG PA CAN NO, ,ME LHA DANG, PADMA CHEN PO DKAR PO DANG, 
SPRIN STUG PO ZHES BYA BA'O, ,LHOR KONG RUS 'JIGS PA'AM MING GZHAN 'JIGS RUNG MUN ZHES PA'I DUR KHROD DE, SHING AA MRA'AM, SH'I RI SHA DANG RDZU 'PHRUL CHEN PO PA MA HE'I GDONG PA CAN NAM STAG GDONG CAN DANG, GSHIN RJE DANG PADMA DKAR PO DANG SPRIN 'KHOR BYED DO, ,BDEN 
BRAL DU KU CO CA COR SKROGS PA ZHES PA'AM, MING GZHAN RNAL 'BYOR MANG DU 'DUS PA CHEN PO ZHES PA STE, SHING PA RKA t'I MA WA TA DANG, RDZU 'PHRUL CHEN PO PA RO'I GDONG PA CAN NAM BYA RGOD GDONG DANG, SRIN PO DANG, MTHA' YAS SNGON PO DANG, SPRIN 'GENGS BYED DO, ,NUB TU 
'BAR BA 'KHRUGS PA'AM MING GZHAN KHRO BO'I ME ZHES PA'I DUR KHROD DE, SHING KAm LELLI'AM TZ'U TA DANG, RDZU 'PHRUL CHEN PO PA CHU SRIN GYI GDONG PA CAN NAM,'UG PA'I GDONG PA DANG, CHU LHA DANG STOBS KYI RGYU LJANG GU DANG, SPRIN 'JIGS RUNG NGO, ,RLUNG DU 'JIGS RUNG 

@210A
*, ,MUN PA CAN NAM SENG GE'I SGRA PHE TE YIG CHEN PO'I SGRA SGROGS PA ZHES PA'I DRU KHROD DE, AARDZU N'AM, AA SHVAtTHA DANG, RDZU 'PHRUL CHEN PO PA RI DAGS KYI GDONG PA CAN NAM, PHAG GI GDONG PA CAN DANG, RLUNG LHA DANG, RIGS LDAN KHRA BO DANG, SRIN CHAR 'BEBS SO, ,BYANG 
DU KANGKA RI'I DUR KHROD DAM MING GZHAN GNYIS MED BYED CES PA'O, ,SHING AA SHVATTHA'AM, KAm KELLI DANG, RDZU 'PHRUL CHEN PO PA MI'I GDONG PA CAN NAM, BYI LA'I GDONG PA CAN DANG, LUS NGAN DANG, LOG 'DREN DAG DANG, 'JOG PO DMAR PO DANG SPRIN 'UR 'UR SGROGS SO,, 
DBANG LDAN DU PHUN TSOGS NAGS SAM MING GZHAN MTSO SKYES DPA' BO ZHES PA'I DUR KHROD DE, PA tA'AM N'A GA GE SAR DANG, RDZU 'PHRUL CHEN PO BA GLANG GI GDONG PA CAN NAM, SHA ZA'I GDONG PA CAN DANG, DBANG LDAN DANG, DUNG SKYONG SER PO DANG, SPRIN GTUM BYED DO, ,THAMS CAD DU 
MCHOD RTEN LTA BUR BYA'O, ,DE LA, SA SRUNG DKAR PO LA ZHON PA, ,RDO RJE CAN SER MIG STONG PA'O, ,NAG MO 'KHOR LO DBYUG TO DUNG, ,KOO STU BHA 'DZIN MKHA' LDING GNAS, ,ME LHA DMAR PO SMIN MA DANG, ,RAL GTZUG SMA RA 'BAR ZHING 'KHRUG ,TSON PO RAB GNAS MI 
'JIGS DANG, ,BGRANG PHRENG RIL PA DBYU GU 'DZIN, ,G-YON BRKYANG BA YI RKANG PA CAN, ,DUS NAG MA HE LA GNAS PA, ,SKRA NI GYEN DU 'BAR ZHING KHROS, ,DBYUG PA SDIGS MDZUB 'DZIN PA'I LAG ,DE 'DRA'I BDEN BRAL RO LA GNAS, GCER BU MI RUS KYIS BRGYAN PA, ,ZHAL 
NI MCHE BA GTZIGS PA NAS, GRI GUG THOD PA DAG 'DZIN PA'O, ,CHU SRIN LA NI CHU LHA DKAR, ,GDENGS KA BDUN PA SBRUL ZHAGS 'DZIN, ,AE NA YA SER LA GNAS PA'I, ,RLUNG LHA LJANG GU RLUNG RAS CAN, ,ME LA GNOD SBYIN CHEN PO SER, ,NA KUL BI DZA P'U RA 'DZIN, ,BYI BAR 
GLANG CHEN GDONG CAN DKAR, ,LA PHUG DBYUG TO LA DU PHRENG, ,DBANG LDAN KHYU MCHOG LA ZHON DKAR, ,RAL BA'I THOR TSUGS RUS RGYAN CAN, ,RTZE GSUM PAS MTSAN KHA tV'Am GA ,CANG TE'U 'DZIN PA'I PHYAG CAN NO, ,GDENGS CAN BRGYAD RNAMS MI'I GDONG PA CAN, ,RGYAN BZANG 

@210B
CAN GANG BYE BRAG MED, ,BRGYA BYIN LA SOGS 'DI BCU DRUG ,G-YON PAS YID 'ONG MA LA 'KHYUD, ,CIG SHOS PHYAG NI SGEG BCAS RNAMS, ,SHING DANG NYE BAR SHES PAR BYA, ,NYI MAR SRIN PO GSHIN RJE MA, ,GZHAN RNAMS ZLA BAR ZLA 'OD CAN, ,DBANG LDAN GSHIN RJE SRIN PO 
RNAMS, ,MA GTOGS RIN CHEN COD PAN 'BAR, ,DBANG LDAN RIN CHEN COD PAN CAN, ,ZHES KYANG RDZU 'PHRUL CHEN PO BRGYAD, ,LUS STOD PHYED MTHONG PHYAG RNAMS KYIS, ,THOD PA 'DZIN PAR BYED PA STE, ,GZHAN GYIS BYIN PA'I GTOR MA LA, ,G-YAS PAS 'DZIN PA'I TSUL 
GYIS 'BREL, ,SPRIN RNAMS KHA DOG SNA TSOGS PA'O, ,BRGYAD PO 'DI RNAMS RNAMS RNAM PA SNA TSOGS PA'I SHING MCHOG GZHAN RNAMS KYIS KYANG MDZES PAR BYAS PAS BYA ROG DANG, 'UG PA DANG, BYA RGOD DANG, KHYI DANG, CE SBYANG DANG, SENG GE DANG, PHAG DANG, STAG LA SOGS PA RNAMS 
KYIS 'JIGS SU RUNG BA, GOO N'A LO SOGS PA'I SBRUL RNAMS KYIS SHIN TU BRENG 'JUG PA CAN, KENG RUS DANG GSAL SHING GIS PHUG PA DANG, 'PHYANG BA DANG, PHYED TSIG PA DANG, MGO BO DANG, THOD PA DANG, PUS MO DANG, RO MGO MED PA DANG, RUS PA DANG MGO BO'I DU MA BU LA 
SOGS PA RNAMS KYIS 'JIGS SU RUNG BA SNA TSOGS PA'I GRUB PA DANG RIG PA 'DZIN PA RNAMS DANG, DAM TSIG SPYOD PA'I RNAL 'BYOR BA DANG, RNAL 'BYOR MA'I TSOGS KYIS DANG, CA CO SGROGS PA'I GNOD SBYIN DANG, RO LANGS DANG, SRIN PO LA SOGS PA RNAMS KYIS DANG, 
'DI DANG DE NAS RGYUG PA DANG, G-YO BA DANG, 'GRENG BA DANG, SDOD PA DANG, NYAL BA DANG, LDANG BA RNAMS KYIS SHIN TU NGO MTSAR BAR BYED PA DUR KHROD CHEN PO RNAMS SO ZHES PA PAndI TA AA BHA YA KA RA GU PTAS MDZAD PA 'JIGS PA MED PA'I GZHUNG 'GREL SANGS RGYAS THOD 
PA'I RGYUD CHEN PO'I 'GREL PA LE'U BDUN PA'O,, ,,THABS KYI YAN LAG RGYAS PAR STON PA DE NAS ZHES PA LA SOGS PA'O, ,SHING GIS ZHES PA RGYUD GZHAN NAS BSHAD PAS SO, ,ME TOG GIS ZHES MDOR BSTAN PA RGYAS PAR STON TE, ,ME TOG LNGA ZHES PA 'CHANG 

@211A
*, ,PAR 'GYUR BA'I PADMA LA SOGS PA ME TOG LNGA RNAMS SO, ,'O MAS ZHES PA NYE BAR MTSON PA NYID KYI PHYIR MAR LA SOGS PA RNAMS KYIS SO, ,NANG GI SBYIN SREG LA NI SHES RAB MA LNGA RNAMS KYI RDUL RNAMS ME TOG LNGA DANG, 'O MA NI SKYES PA'I BYANG CHUB KYI SEMS TE, 
SNYOMS PAR ZHUGS PA NA DE'I RDUL DANG BSRES PAR SHES PAR BYA'O ZHES GZHAN DU GSUNGS TE, 'DIR SKABS MA YIN NO, ,ZHI BA ZHES PA LA SOGS PA LA 'DIR THAB GRU BZHI PA, RGYA DANG ZABS SU SOR BCU GNYIS PA'O, ,DE'I KHA'I STENG DU SOR BZHI'I BAR DOR RO, ,DER 
PHYOGS BZHI RNAMS SU RDO RJE DKAR PO RTZE LNGA PA KHA GYES PA'O, ,DE'I PHYI ROL DU RGYA DANG DPANGS SU SER BZHI PA THAB KHUNG GI DBYIBS CAN CUNG ZAD KHA DMAR BA KUN NAS KHA KHYER TE, MTSAMS RNAMS SU RDO RJE RTZE GSUM PAS MTSAN PA, PHYI NGOS SU RDO RJE RTZE GSUM PA SNGON PO'I 
PHRENG BAS BSKOR BA'O, ,THAB KYI DBUS SU CHOS 'BYUNG GI DBUS SU GNAS PA'I KHANG PA BRTZEGS PAR PADMA SOR BRGYAD PA RDO RJE PHRENG BA SNGON PO DANG DMAR PO DANG DKAR PO GSUM GYIS BSKOR BA'O, ,PADMA'I STENG DU RDO RJE RTZE LNGA PA MGO SHAR DU BSTAN PA SOR BZHI'I TSAD TZAM PA DPANGS 
SU SOR GCIG PA'O, ,DE'I STENG DU PADMA'O, ,DE'I DBUS SU NYI MA'O, ,DE'I STENG DU HR'I:'O, ,KHANG PA BRTZEGS PA'I GRVA RNAMS SU RDO RJE RTZE DGU PA SER PO RNAMS SO, ,RDO RJE KHA GYES PA LA SOGS PA 'DI THAMS CAD RDUL TSON GYIS BRIS PA YANG NGO ZHES PA BSDUS PA'I DON TO, , 
YAN LAG GI DON BRJOD PAR BYA STE, H'Um YIG BDAG NYID BSKYED PA NI H'Um LAS SKYES PA'I RANG BZHIN DU MOS PA'AM H'Um GI SNYING PO CAN NO, ,'KHOR LO NI GZHAL YAS KHANG NGO, ,GRU GSUM NI CHOS 'BYUNG NGO, ,AE WAm M'A YA ZHES PA YI GE BZHI LAS SKYES PA'I SA LA SOGS PA 'BYUNG 
BA BZHI YONGS SU GYUR PAR 'KHOR LO MOS PAR BYA'O, ,LTE BAS TE LTE BAS MTSON PA'I PADMAS KHYAD PAR DU BYAS PA'O, ,NYIS 'GYUR NI BCU DRUG LHAG PA'I NYIS BRGYA'O, ,KHA L'U KA YIS ZHES PA GUR GUM GYI BYE BRAG GIS SO, ,'OG TU PADMA ZHES PA RDO RJE'I 'OG TU PADMA 

@211B
'DAB MA BRGYAD PA'O, ,SOR BCU GNYIS NI SLOB DPON GYI SOR MOS SO, ,DER ZHES PA THAB TU'O, ,RE RE'I ZHES PA A'A MA LA SOGS PA'O, ,DMAR BA'I RDO RJE THOD PA 'DZIN, ,ZHES PA DMAR BA'I RDO RJE DANG THOD PA'O ZHES PHYAG MTSAN NO, ,KHRAG GIS GANG BA'O, ,STONG 
PA NYID CES PA THAB KYI DBUS SU CI YANG MI BRI BA'O, ,SHA LNGA NI GO KU DA HA NA'I SHAS SO, ,ME NI ME SNGAR BSHAD PA'O, ,ZHI BA LA SOGS PA 'DI RNAMS KYI KHYAD PAR GZHAN RNAMS NI KHO BOS BYAS PA'I SBYIN SREG GI CHO GA 'OD KYI SNYE MAR TE, 'DIR BSHAD PA'I KHYAD PAR DANG MI MTHUN PA 
SPANGS NAS GZUNG BAR BYA'O, ,'DI THAMS CAD NI KUN RDZOB TU'O, ,DON DAM PAR NI CI YIS BSREG ,CES PA LA SOGS PA'O, ,'JIGS PA MED PA'I GZHUNG 'GREL DU LE'U BRGYAD PA'O,, ,,RIM PA GNYIS PO MNGON DU GYUR PA NA YANG SPYOD PA DANG BRAL NA PHYAG RGYA CHEN PO'I 
DNGOS GRUB MED DO ZHES PAS SPYOD PA GSUNGS PA DE NAS ZHES PA LA SOGS PA'O, ,LUS DANG NGAG DANG YID RNAMS KYI BYA BA KHYAD PAR CAN NI SPYOD PA'O, ,RTAG PA DANG CHAD PA LA SOGS PA'I MTHA' LAS 'DAS PA NYID KYIS NA SPYOD PA GZHAN LAS KHYAD PAR DU 'PHAGS PA NYID KYI 
PHYIR SHIN TU MCHOG GO, ,'JIG RTEN LAS 'DAS PA NYID KYIS NA SON PA'O, ,KHA CIG TU BUD MED SHIN TU MCHOG GYUR ZHES KLOG PA DE'I TSE DE BZUNG NAS ZHES PA LHAG MA'O, ,'DI NI RGOD CING G-YENGS PA LAS BAB COL DU MI BYA'O ZHES GSUNGS PA DNGOS GRUB BRGYAD CES PA LA 
SOGS PA'O, ,SA 'OG DANG MIG SMAN DANG RKANG PA PHYUG PA DANG RI LU DANG MI SNANG BA DANG RAL GRI DANG RO DANG BCUD LEN GYI DNGOS GRUB RNAMS SAM, DBANG PHYUG GI YON TAN BRGYAD RNAMS SO, ,'DIS NI NUS PA THOB PA LA 'DOD PAR GYUR NA, SPYOD PA RJES SU GNANG STE, GANG LAS 
RNAL 'BYOR LA DGA' BA 'DI BAG MED PAR MI 'GYUR ZHING, GLAGS TSOL BA RNAMS KYIS KYANG 'DI LA MI TSUGS LA, 'DI RNAMS TSAR GCONG PA DANG RJES SU 'DZIN NUS PAR 'GYUR ZHING, GRANG BA DANG TSA BA LA SOGS PA RNAMS KYIS KYANG ZIL GYIS MI NON PA STE, 'JIG RTEN 

@212A
*, ,GYI CHOS BRGYAD LA SOGS PAS MI GNOD PA NYID KYI PHYIR SGRIB PA KUN LAS GROL BA'O, ,GANG GI PHYIR NAM MKHA' MNYAM PA NYID DU GYUR PA STE CHOS THAMS CAD MNYAM PA NYID DU RO GCIG PA'O, ,STONG NYID LA DGA' ZHES PA SLONGS MO SLONG BA'I DUS SU STER BA PO 
RNAMS KYIS MED CES DGAG PA BYAS PA NA CHOS THAMS CAD KYI DON DAM PA STONG PA NYID BSGOM PAR BYA'O, ,SGOM PA ZHES PA THABS SGOM PA'O, ,BLA NA MED PA NI SHES RAB DANG THABS DBYER MED PA'O, ,CHOS LA MCHOG TU GZHOL BA NI GNYIS SU MED PA'I CHOS DE LA RGYUN MI 'CHAD PAR 
MNGON PAR SBYOR BA'O, ,RDZAS ZHES PA LA SOGS PA JI LTAR TSOGS PA ZAS KYIS TSIM PAS JI LTAR 'DOD PA'I YUL DANG, DUS DANG SKABS KYI KHYAD PAR RNAMS SU GOMS PA'I KHYAD PAR LAS RNAL 'BYOR RGYUN MI 'CHAD PAR 'GYUR BAS, MAR ME'I SDONG BU'I YUN RING POR BSAGS PA'I 
PHUG GI MUN PA BZHIN DU YUN RING POR BSAGS PA YANG RNAM PAR RTOG PA'I SKYON GYI TSOGS CHEN PO BSAL NAS PHYAG RGYA CHEN PO MNGON DU BYA'O ZHES PA SPYI'I DON TO, ,SPYOD PA'I RNAL 'BYOR DANG LDAN PA'I ZHES PA DANG PO'I DON LA DRUG PA'O, ,RGYUD DU NI SANGS RGYAS THOD PA'I RGYUD 
STONG PHRAG BCU GNYIS BAR RO, ,RANG BZHIN GYIS DAG CES PA LA GAL TE RANG BZHIN GYIS 'GRO BA DAG NA DE'I TSE THAMS CAD KYI TSE KHO NA 'BAD PA MED PAR PHYAG RGYA CHEN PO THOB PAR 'GYUR ZHING, RNAL 'BYOR GOMS PAS CI BYA ZHE NA, CI RNAM PAR RTOG PAS NYAMS ZHES BRJOD PA MA 
YIN NAM, DE NYID KYI PHYIR YE SHES ZHABS KYIS GSUNGS PA, THA MA LA RNAM RTOG 'JUG LAS GZHAN, ,SRID PA'I SDUG BSNGAL CI YANG MED, ,DE DANG 'GAL 'DI SEMS 'DI YIS, ,SNGON DU 'DIR NI BYED PAR 'GYUR, ,ZHES SO, ,MI 'JIGS PA'I GZHUNG 'GREL 
DU LE'U DGU PA'O,, ,,GZHAN RJES SU 'DZIN PA LHUR BYED PA LA, DE'I THABS BSHAD PA'I CHED DU GSUNGS PA, DE NAS ZHES PA LA SOGS PA'O, ,SEMS CAN DON GCIG RAB NGES PA, ,ZHES PA GANG DU SEMS CAN GYI DON GCIG PU LEGS PAR NGES PAR BYA 

@212B
BA'O; ,GSER BYED CING RAB TU GSAL BAR BYED DO ZHES PA GSER BYED DO, ,BYU RU'I NI BYU RU'O, ,GANG GIS ZHES PA GSER GYIS SO, ,MU TIG LA SOGS PA'I NOR RNAMS KYIS NOR LDAN DU 'GRO STE 'GYUR BA'O, ,'DI'I STENG GSER DE'I PHYI ROL GYI SMAN RGYUD GZHAN DU BSHAD PA RNAMS 
MED CES MDOR STON PA RGYAS PAR STON TE, SHUN LPAGS ZHES PA LA SOGS PA'O, ,LCAGS GZHAN GYI ZHES PA LCAGS GZHAN NO, ,'ON KYANG GRUB PA'I SMAN GZHAN NO, ,DNGUL GYI NI DNGUL LO, ,DE RNAMS CI ZHES PA NI SMAN CHEN PO'I MCHOG DE CI YIN PA'O, ,BKLAGS PAS 
GRUB PA ZHES PA GANG LA BKLAGS PA STE NANG GI BRJOD PAS GRUB PA'I SNGAGS YOD PA DE NI DE SKAD DO, ,DE YANG ZHES PA DE YANG 'GRUB PO, ,SNOD DU STE SHES RAB KYI PADMAR RO, ,BZA' BA NI SMAN NO, ,BCUD CES BYA BA BYANG CHUB KYI SEMS SO, ,DBUS SU NI PADMA'I'O, ,RO STENG GI GNAS 
NAS 'OG TU 'DREN NO ZHES PAS RO BCUD MA NI AA WA DH'U T'I STE, DER GNAS PA'O, ,GZHON NU MA NI DAR MA STE LO BCU DRUG MA'O, ,DE YANG ZHES PA MO DE YANG NGO, ,DE BZHIN GSHEGS PA NI SANGS RGYAS THOD PA'I RNAL 'BYOR MA RNAMS SO, ,SKYUG BRO MED PA'I ZHES PA LA SOGS PA MED PA'O, , 
SKYUG BRO SRID PA NI RDUL DANG LDAN PA LAS SO, ,MI 'GRUB CES PA SHES RAB DANG, THABS KYI KHU BA DAG MNYAM PA'I DUS SU 'PHROS PA NI DNGOS GRUB KYI RGYU'O ZHES DGONGS PA'O, ,SANGS RGYAS RNAMS KYI 'DREN PA'I GNAS, ,ZHES 'BREL LO, ,DUS CUNG ZAD BZUNG BAS MNYAM PAR 
'PHOS PAS KYANG SMAN CHEN PO STE GSER SGRUB PAR BYED CING, BAR MED PAR BZUNG BAS NI BDE BA CHEN PO'I RANG BZHIN SANGS RGYAS NYID DO ZHES PA SNYING PO'I DON TO, ,BRTAN PAS BSKUL BAR BYA STE, SMAN CHEN PO DE BYA BA'O, ,ZLA BA NI KHU BA'O, ,BYUGS PA NI KHRAG GIS KYANG NGO, , 
DER NI STE ZLA BA LA'O, ,RI RAB NI SUm YIG GO, ,BYA BA NI SNYOMS 'JUG GO, ,GZHUG BYA NI 'PHANG BAR BYA BA'O, ,DNGOS PO NI BYANG CHUB KYI SEMS SO, ,G-YON DANG G-YAS NI RTZA GNYIS SO, ,BSKUM PA NI BYA BA'I KHYAD PAR RO, ,BSKUM PA YANG MYUR DU 'PHO BA 'DZIN PA'I THABS 

@213A
*, ,GSUNGS SO, ,'ON KYANG GDAMS NGAG LAS GSAL BAR SHES PAR BYA'O, ,DE LTAR NI SROG DANG THUR SEL DAG LTE BAR BSKUM NAS MAN NGAG JI LTA BAR SEMS BRTAN PA LAS SEMS KYI 'JUG PA DBANG DU BYAS PA'I BYANG CHUB KYI SEMS RANG GI GNAS NAS DBAB 
PA DANG PHYIR 'GRO BA SRUNG BA NYID DANG 'PHEL BA RNAMS RIM PAS 'GYUR RO, ,DE KHO NA 'DI RO TZA BAR BYED PA'O, ,GSER LA SOGS PA 'DOD PAS NI GTONG NGO, ,DE NYID KYI PHYIR GSUNGS PA, LHAN CIG SKYES PA CIG CAR SHES RAB KYIS DANG THABS KYIS KYANG 'PHANG NGO, ,ZANGS SRANG GCIG GI 
DNGOS POR BCAS ZHES KHA CIG GO, ,LOGS SU NI SHES RAB MA'I G-YON PA'I GZHOGS SU'O, ,PADMA'I NANG NGO ZHES KHA CIG GO, ,RGYAS PAR STON PA NYID DE NAS LAS ZHES PA SNYOMS 'JUG GO, ,RI RAB CES PA LA SOGS PA DANG PO'I DON LA DRUG PA'O, ,SA BON RGYAL PO NI HRI: 
YIG GO, ,DRIL BU NI ZANGS KYI RDOG MA'O, ,SHES RAB CAN TE LHA'I SBYOR BA DANG LDAN PAS SNYING PO LA SOGS PA'I SNGAGS RNAMS KYIS BSRUNG BA BYA'O, ,DON NI 'DI YIN TE, RANG NYID BCOM LDAN 'DAS KYI GZUGS KYIS BCOM LDAN 'DAS MA'I GZUGS KYI GZHON NU MA LA 'KHYUD 
PAS; RANG GI SNYING GAR BYANG CHUB KYI SEMS ZLA BA'I DKYIL 'KHOR GYI RNAM PA GRUB PA'I BCUD MA LUS PA KHRAG DANG 'DRES PA STE, DE'I STENG DU SA BON SUm DANG, DE'I STENG DU HR'I: YIG BSAMS NAS GSUM PO 'DI 'DOD CHAGS CHEN POS ZHU BA MNYAM PAR DGA' BA LAS BYUNG BA'I 
BYANG CHUB KYI SEMS DANG LHAN CIG ZHU ZHING 'DRES PAR GYUR NAS PADMAR LHUNG BA SHES RAB MA'I BYANG CHUB KYI SEMS DANG RDUL DAG DANG 'DRES PA STE, DE DRON MOS ZANGS MA'AM LCAGS LA MYUR DU BYUGS TE ME LA 'PHANG BAR BYA'O ZHES SO, ,SANGS RGYAS TSAD MA MIN PA YANG MA YIN NO, , 
DE'I PHYIR 'DI ZHES PA LA SOGS PA STE, DNGOS PO GANG DANG GANG ZHES PA BSHAD ZIN PA DANG, 'CHAD PAR 'GYUR BA'O, ,TSAD MIN NI TSAD MA MA YIN PAR SGRO BTAGS PA'O, ,DMYAL BA LAS MI NYAMS TE MI 'DOR BA'O, ,CHOS ZHES PA LA SOGS PA CHOS KYI PHUNG PO STONG PHRAG 

@213B
BRGYAD CU RTZA BZHI RNAMS KYI GSANG CHEN BLA NA MED PA NI RNAL 'BYOR MA'I RGYUD 'DI'O, ,GSER DANG DNGUL DU'ANG ZHES PA ZANGS NI GSER DU DANG KHAB LEN GYI LCAGS NI DNGUL DU 'GYUR RO, ,'DI KHO NA DRON MO DANG DNGUL CHU SBYANGS PAR TI GCIG DANG LHAN CIG ZLA BA DRUG TU NYI MA SO SOR SNAR 
BLUGS PAR BYA STE, 'DI'I PHAN YON NI 'TSO'O ZHES PA LA SOGS PA'O, ,YANG DAG SBYOR BA NI RDO RJE DANG PADMA DAG GO, ,BZHI ZHES PA RNAM PAR RGYAL BA'I BUM PA GTZO BO NYID KYIS NAM BRJOD KYANG GRUB PA NYID KYI PHYIR RO, ,'DIR BUM PA LHAG PAR GNAS PA NI LE'U BZHI PAR JI SKAD 
BSHAD PA BZHIN NO, ,KHYAD PAR GSUNGS PA, BDAG NYID KYI ZHES PA LA SOGS PA STE, BDAG NYID KYI MING MED KYI KHRAG MO GSHAM GYI KHAMS KYI GTZO BO DANG BSRES PAS SO, ,NAG PO DMAR PO 'JIGS CHEN PO, ,ZHES PA KHA DOG NAG PO DANG, DMAR PO DE DAG GIS 
'JIGS CHEN NO, ,NAG PO BCOM LDAN 'DAS DMAR BA'I SNA TSOGS SDE MAS 'KHYUD PA STE, 'DIR LHA MO BRGYAD KYIS BSKOR BA ZHES PA'I DON TO, ,BLA MA KHA CIG NI NAG PO YANG YIN LA CUNG ZAD DMAR BA YANG NGO ZHES PA SHES RAB MED PA KHO NA'O ZHES GSUNG NGO, ,DON 'DI YIN TE 
'DIR SLOB DPON 'KHOR DANG BCAS PA'I HE RU KA'I BDAG NYID KYIS CHO GA JI LTAR BZHENGS PA'I DKYIL 'KHOR RAM RAS BRIS KYI DKYIL 'KHOR NYE BAR SPYOD PA LNGAS MCHOD PA'I SHAR GYI SGOR PHYOGS BCU'I GTOR MA BYIN PAS KHRAG DANG KHAMS KYI GTZO BOS KHA'I NANG DU BYUGS PA'I BUM PA LNGA LHAG PAR 
GNAS PA BYAS NAS MO GSHAM DKYIL 'KHOR LA PHYOGS PA LA RDUL GYI RJES THOGS SU KHRUS BYED PA'I DUS SU RANG NYID LANGS NAS DANG POR RNAM RGYAL BUM PAS SNYING PO'I SNGAGS DANG H'Um YIG BSGYINGS PA DANG BCAS PAR BRJOD CING KHRUS BYA'O, ,DE'I TSE KHO NA SNYING GA'I SA BON GYI 'OD ZER 
GYIS SPYAN DRANGS PA'I DPA' BO DANG DPA' MO DPAG TU MED PA RNAMS KYIS BYANG CHUB SEMS KYIS GANG BA'I BUM PA LAG PA'I YAL GAS BZUNG BA RNAMS KYIS KHRUS BYED DU 'JUG PAR MDZAD DO, ,DE'I CHO KHO NA SKYES BU GTUM MO SHES RAB MA MED PA'I GCIG PU'I BDAG NYID KYI HE RU KA'I GZUGS 

@214A
*, ,CAN RAL GRI 'DZIN PA BZHI RNAMS KYIS CIG CAR RAL GRIS NAM MKHA' LA GDON LA SOGS PA'I BDUD RNAMS GSOD PA'I BSAM PAS BRDEG PAR BYA'O, ,'DI LTA BU'I RIM PAS BUM PA GZHAN RNAMS KYIS RIM GYIS BKRU'O, ,DE'I RJES SU 'DOD PA SPYAD PAR 
BYA'O; ,DE NAS DE BU'I MNGAL DANG LDAN PAR 'GYUR ZHING, DE BZHIN DU, BU SHI MA NI BU 'TSO'O, ,ZHES PA'O, ,MI 'JIGS PA'I GZHUNG 'GREL DU LE'U BCU PA'O,, ,,RIG PA 'DZIN PA'I SBYOR BA RGYAS PAR STON PA'I CHED DU GSUNGS PA, DE NAS ZHES PA LA SOGS 
PA'O; ;LE'U BZHI BAR RI SKEGS KYI BYED PA'I CHO GA'I SNGA MA THAMS CAD 'DIR RTOGS PAR BYA'O, ,KHYAD PAR GSUNGS PA, 'DI NYID KYIS ZHES PA 'CHAD PAR 'GYUR BAS SO, ,ZIN PA ZHES PA LA SOGS PA DUS SU ZIN PA GYUR PA DUG GSO BA PO THAMS CAD KYIS MI NUS PAS 
GANG GI TSE DUS SU BZUNG PA'O ZHES DOR BA DE'I TSE LAS BRTZAM MO, ,LUS DKAR RNAMS NI ZHES PA BCOM LDAN 'DAS DANG PHYOGS KYI LHA MO RNAMS DKAR BA STE, MTSAMS KYI LHA MO RNAMS DMAR BA'O, ,CHO GA BZHIN DU ZHES PA'I TING NGE 'DZIN GSUM RDZOGS PAR BYED PAS SO, ,RAL GRI 
NI S'A LI BTAGS PA LAS BYUNG BA'O, ,DE'I TSE RIG PA 'DZIN PA GNYIS KYI'O, ,BRI STE GZHUG GO, ,'DAB MA NI GRO GA LA SOGS PA'O, ,LCUG MA NI KA RA W'I RA DKAR PO'I'O, ,GCIG LA ZHES PA RIG PA 'DZIN PA GCIG GO, ,LTUNG BA NI ZIN PA'I STENG DU'O, ,DE'I TSE KHO 
NA ZIN PA LDANG NGO, ,DE LTAR RI SKEGS KYI BYED PA DANG CHU'I BYED PA DANG, RIG PA 'DZIN PA'I BYED PA RGYAS PAR BSHAD DE, GZHAN BYED PA BCO LNGA RNAMS NI SANGS RGYAS THOD PA'I RGYUD STONG PHRAG BCU GNYIS PA RGYAS PAR BSTAN PA RNAMS SHES PAR BYA'O ZHES PA'O, ,MI 'JIGS 
PA'I GZHUNG 'GREL DU LE'U BCU GCIG PA'O,, ,,MIG SMAN GYI DNGOS GRUB MDOR BSTAN PA GSUNGS PA, DE NAS ZHES PA LA SOGS PA'O, ,GTZOR GYUR TE RNAL 'BYOR MA NYI SHU RTZA BZHI RNAMS KYI'O, ,MTHONG BA NI MTHONG BA RNAMS SO, ,GANG RNAMS 

@214B
ZHES PA GANG RNAMS SU'O, ,MA GSUNGS PA NI RGYUD GZHAN RNAMS SU'O, ,SKAL BA CHE NI BSNGAGS PAR 'OS PA STA SGRAB PA MED PA'I STOBS DANG MI 'JIGS PA NYID LA SOGS PA'I YON TAN CHEN PO STON PA'I PHYIR RO, ,SEMS CAN DON LA BRTZON BA NYID LAS GZHAN GYI DON PHUN 
SUM TSOGS PA GSUNGS SO, ,RGYU'I GNAS SKABS KYI RANG BZHIN NYID KYI PHYIR SANGS RGYAS KUN BSKYED MA'O, ,'BRAS BU'I NGO BO NYID KYI PHYIR PHYAG RGYA CHEN MO'O, ,RNAL 'BYOR PA NI RNAL 'BYOR PA RNAMS SO, ,KUN RNAMS TE THAMS CAD KYI NGO MTSAR THOB PA'O, , 
GZHAN PA'I NUS PA NGES PA THOB NAS ZHES PA LHAG MA'O, ,RGYAL MTSAN NI RGYAL MTSAN LTA BU'I MI'O, ,THAB KHUNG NI GRU GSUM PA'O, ,DE NYID DU NI THAB TU'O, ,MGO BOS NI MGO BOR TE THOD PAR RO, ,DE'I NI SHA'I'O, ,GZHAN YANG NI THOD PA GZHAN DU'O, ,BGEGS 
KYI ZHES PA BGEGS RNAMS SO, ,DU BA ZHES PA MA LUS PA'O, ,BTUNG BAR BYA ZHES PA RANG NYID KYIS SO, ,'THUNG NGU GZHUG CES PA SHES RAB MA'O, ,'DIS SANGS RGYAS THOD PA'I RNAL 'BYOR PAS DUR KHROD DU SBYANGS PA'I MA'I RKED PA'I RUS PA LAS BYAS PA'I THAB KHUNG GRU 
GSUM PA'I STENG DU DE'I THOD PAR DE'I 'PHONGS KYI SHA'I MAR KHUS GANG BA DUR KHROD KYI RAS KYI SDONG BU LA DUR KHROD KYI MES SBAR BA BZHAG LA, STENG DU SBYANGS PA'I MA'I THOD PA GZHAN DU SNGAGS ZLOS SHING DU BA DBAB PAR BYA'O, ,DU BA DE SA LA MA REG PA DANG POR LAG PA GNYIS KYIS 
BZUNG NAS, DE'I RJES SU LAG PA G-YON PAR BZHAG STE, KE LI M'A LI 'THUNGS PA'I BU MO SKYE GNAS MA NYAMS PA RDUL 'BAB MA SNA TSOGS SDE MA'I GZUGS SU MOS PA LA DAL BUS 'DOD PA SPYAD NAS RDUL DANG 'DES PA'I GNYIS KA'I BYANG CHUB KYI SEMS CUNG ZAD GNYI 
GAS MYANGS TE CHA GZHAN MANG PO DANG LHAN CIG G-YAS PA'I MING MED DANG MTHE BONG DAG GIS MA NUR RO, ,DE NAS DE KHO NA'I RDUL GYIS RI LU BRGYAD LHAG PA'I BRGYA BYAS TE, RI LU SO SO LA BRGYAD LHAG PA'I BRGYAR MNGON PAR BSNGAGS NAS SNGAGS 'DON CING DES MIG LA 

@215A
*, ,MIG SMAN DU BYA'O ZHES PA TSOGS PA'I DON TO, ,'DI NYID KYIS ZHES PA 'DI BYUGS ZHES PA LA SOGS PA DANG 'BREL LO, ,DPUNG PA CHE NI PHYAG NA RDO RJE STE, SEMS CAN MA LUS PA TSIM PA LA GZHOL BA'I PHYAG CAN NYID KYI PHYIR RO, ,RNAL 'BYOR MA MCHOG NI RNAL 
'BYOR MA'I RGYUD DU RNYED SLA'O, ,MING MED DANG MTHE BOS ZHES PA G-YAS PAS SO, ,DE BZHIN DU 'OG GI MIG SMAN LA YANG G-YAS PA'I BYA BA'O, ,RNAL MA ZHES PA MIG MNYES PA LAS MIG SMAN MA BYUGS PA'I GNAS SKABS BZHIN DU 'GYUR RO, ,PHEG RDOB BDUN GYI TSAD DU 'GYUR TE 
HA CANG CHAR CHES PA BZLOG PA'I DON DU'O, ,BDAG NYID CHEN PO'I ZHES PA MTHU LAS ZHES PA LHAG MA'O, ,RANG GI GZUGS NI SGYUR BA'I ZHES PA DANG PO'I DON LA DRUG PA'O, ,SBYOR BA ZHES PA RIG PA 'DZIN PA NYID LA SOGS PA 'GRUB PA'I CHED DU SBYOR BA RNAMS NYUNG DU'I RGYUD DU MA 
GSUNGS SHING RGYAS PAR NI GSUNGS PA RNAMS BLA MA'I ZHAL LAS SHES PAR BYA'O, ,SNGAGS BZLAS PA'I BYE BRAG LA BGRANG PHRENG GI BYE BRAG BRJOD PA'I CHED DU GSUNGS PA, DE NAS ZHES PA LA SOGS PA'O, ,GLANG CHEN RUS BAS TE GLANG PO CHE'I RUS PAS MNGON SPYOD KYI DUS SU BZLAS 
SO; ;RUS PA CHEN PO NI ME'I RUS PA'O, ,BYA'I RUS PA NI BYA RGOD KYI RUS PA'O, ,LCAGS KYIS NI LCAGS KYI BGRANG PHRENG GIS SO, ,'DI THAMS CAD NI SKYED PA'I PHYOGS LA YANG SPROS PA YIN TE, DE LTA DE LTAR GDUL BYA'I SKYE BO'I DOR GSUNGS PA'O, ,RDZOGS PA'I RIM PA LA 
NI 'DI YIS CI ZHIG CES GSUNGS PA, SEMS GCIG CES PA LA SOGS PA'O, ,SEMS GCIG PU KHO NA NI KHAMS GSUM PA'I DRI ME LONG STE, GANG PHYIR DES GANG BSAMS PA DE GZUGS BRNYAN BZHIN DU SNANG BAS SO, ,'DI THAMS CAD NI SEMS KYIS SGRO BTAGS SHING 
SEMS DE YANG DON DAM PAR RMI LAM GYI NGO BO SPROS PA THAMS CAD SPONGS PA STE, RMONGS PA GANG RNAMS KYIS MI SHES PA DE RNAMS LA RNAM PAR RTOG PA CHEN PO MA TSANG BA MED PA YOD CING, DE RNAMS THOS PA LA SOGS PA ZHES PA YANG STE DE LTA NA YANG DE RNAMS RNAM PAR RTOG PAS GZUNG 

@215B
BA'O ZHES PAS SPROS PA MED PA'I DE KHO NA NYID SGOM PA LA CHEN PO SBYOR DGONGS PAS THUGS BRTZE BAR GYUR PA'O, ,MI 'JIGS PA'I GZHUNG 'GREL DU LE'U BCU GNYIS PA'O,, ,,RIM PA GNYI GA LA YANG DE NYID KHO NA SGRIB PA THAMS CAD RNAM PAR DAG PA'O ZHES GSUNGS PA DE NAS 
ZHES PA LA SOGS PA'O, ,RNAM DAG LE'U ZHES PA LA DE KHO NA NYID RNAM PAR DAG PA NI RNAM DAG YIN GYI DE KHO NA NYID NI RNAM DAG MA YIN TE, DE KHO NA NYID NI THAMS CAD KYI TSE YOD PA'I PHYIR NA THAMS CAD LA THAMS CAD KYI TSE RNAM PAR DAG PAR THAL BAR GYUR BA'I PHYIR RO, ,DE YANG THABS 
KYI DE KHO NA NYID MED PAR MNGON DU BYA BAR MI SLA'O ZHES PA DE'I THABS DANG LDAN PA JI LTA BAS RDO RJE THEG PA LA BRTEN PAS MNGON DU BYA BA DE STON PA'I CHED DU GSUNGS PA, SRING MO ZHES PA LA SOGS PA STE, RNAL 'BYOR BA LA SGRA JI LTA BA BZHIN NO, ,YANG NA SRING MO NI RDO RJE THEG PA LA YANG DAG PAR 
GNAS PA'O, ,DE'I BU MO NI TSA MO'O, ,DBANG BSKUR STER BA MO NI MA'O, ,BU MO NI MNYES GSHIN MA'AM DER GZHAG PAR BYA'O, ,SHES RAB CAN NI RNAM PAR DAG PA ZHES PA'I PHYIR RO, ,PHYAG RGYA CHEN MO ZHES PA MNGON DU BYA BAR RO, ,'DIS NI THABS LAS BYUNG BA'I DE KHO NA NYID 
GSUNGS SO, ,G-YUNG MO NI BSAM GTAN LA DGA' BA'O, ,GAR MKHAN MA NI RAB TU SPYOD PA MKHAN MA'O, ,KHRUS MKHAN MA NI DKAR PO'I CHOS LA DGA' BA'O, ,GTUM MO NI NGA RGYAL NGES PAR BCOM PA NYID KYI PHYIR BZOD PA'I NGANG TSUL MA'O, ,DGE BA'I 'DU 
BYED RDO RJE GSUM GYI LUS CAN LA DGA' BA PAGS PA MKHAN MA'O, ,NANG GI SHES RAB MO'I SRING MO NI RKYANG MA'O, ,SRING MO'I BU MO NI RO MA'O, ,SKYED MA NI AA WA DH'U T'I'O, ,SNGA MA DAG PHYI MA DANG BLA MA'I MAN NGAG LAS SBYOR BA NI BU MO'O, ,SHES RAB DANG THABS GNYIS 
SU MED PA'I RANG BZHIN RTZA GSUM PA DE RNAMS YANG DAG PAR SBYOR BA LAS SKYE BA'I BDE BA CHEN PO NI CHUNG DU MA'O, ,DE GSUNGS PA, DE YI BDE BA 'DOD MAR BSHAD, ,CES SO, ,SGRA'I RNAM PAR SHES PA G-YUNG MA'O, ,RO'I RNAM PAR SHES PA GAR MA'O, ,REG BYA'I RNAM 

@216A
*, ,PAR SHES PA NI 'KHRUD MKHAN MA'O, ,SNA'I RNAM PAR SHES PA NI GTUM MA'O, ,MIG GI RNAM PAR SHES PA NI KO LPAGS MKHAN NO, ,NGES PA'I DON NI BLA NA MED PA'I SHES RAB MA SRING MO LA SOGS PA NI LE'U DANG POR BSHAD ZIN TO, ,BSOD NAMS DANG YE 
SHES KYI TSOGS DAG BSAGS PAR BYA'O ZHES PA CHUNG MA'O, ,STONG PA NYID DANG RO GCIG PA NYID KYI PHYIR GLO BUR BA'I SPROS PA RNAMS THAMS CAD KYIS REG BYA MA YIN PA NYID KYIS NA G-YUNG MO'O, ,SRID PA DANG MYA NGAN LAS 'DAS PA LA MI GNAS PA NYID KYIS RNAM PA SNA TSOGS SGYU MA'I NGO 
BO'I SPRUL PA RNAMS KYIS GDUL BYA RNAMS LA GAR BYED PA'I PHYIR GAR MA'O, ,CHUNG NGU'I CHUNG NGU LA SOGS PA RTOGS PA'I RIM PAS CHEN PO'I CHEN PO LA SOGS PA'I SGRIB PA BAG CHAGS DANG BCAS PA'I DRI MA 'KHRUD PA'I PHYIR KHRUS MKHAN MA'O, ,TZAndA L'I NI SHES RAB RDZOGS PA'I 
RANG GI NGO BO NGES PAR RTOGS PA'O, ,A'A LI NI SNYING RJE CHEN PO'O, ,DE DAG NI PHUL DU DBYUNG DU MED PA'I GO 'PHANG DU 'DREN NO ZHES PA GTUM MO'O, ,SRID PA'I YAN LAG BCU GNYIS KYI RJES SU SONG BA'I MA RIG PA'I PAGS PA 'BYED PA'I PHYIR KO SPAGS MKHAN MA'O ZHES PA BLA NA MED PA'I 
SHES RAB BO, ,PHYI DANG NANG GI BDAG NYID KYI SHES RAB MA 'DI RNAMS KHO NA'O, ,BLA NA MED PA'I SHES RAB KYI YON TAN RNAMS KYIS RJES SU BYED PA'I PHYIR SHES RAB NYID DU RTOGS PAR BYA'O, ,DE NYID KYI PHYIR GSUNGS PAR 'GYUR BA, RNAM PAR MA DAG SEMS SBYANGS LAS, , 
ZHES SO, ,'DIS NI RDZOGS PA'I RIM PA LA, PHYI'I SHES RAB MA LAS KYI PHYAG RGYA DANG, NANG GI SHES RAB MA CHOS KYI PHYAG RGYA DANG, BLA NA MED PA'I SHES RAB MA PHYAG RGYA CHEN MO'O, ,'DI KHO NAS DAG PA MTHAR THUG PA LA LHAG PAR GNAS PA NYID KYI PHYIR CHOS KYI PHYAG RGYA 
NI CHOS KYI SKU STE, DE NI BDE BA CHEN PO'I SEMS KYI RANG BZHIN NYID KYI PHYIR RO, ,LAS KYI PHYAG RGYA DANG SBYAR BAS MTSAN DANG DPE BYAD KYIS RNAM PAR MDZES PA'I SKU NI LONGS SPYOD RDZOGS PA'I SKU'O, ,MTSAN MA MED PAR SNA TSOGS SHING MTHA' YAS PA'I DKYIL 'KHOR GYI 

@216B
'KHOR LO LA SOGS PA'I RNAM PAR SPRUL PA NI GDUL BYA'I SKYE BO SKAL LDAN RJES SU 'DZIN PA'I DUS LAS MI 'DA' BA'I PHYIR DAM TSIG GI PHYAG RGYA DANG SPRUL PA'I SKU'O, ,PHYAG RGYA CHEN PO KHYAB PAR BYED PA PO NI RANG BZHIN PA'I SKU STE BZHI PA'O, ,YANG NA PHYAG RGYA CHEN PO MTSAN 
DANG DPE BYAD 'BAR BA PHYAG DANG ZHAL DANG PHYAG MTSAN LA SOGS PA DANG LDAN PA'I NGO BO NI LONGS SPYOD RDZOGS PA'I SKU'O, ,DAM TSIG GI PHYAG RGYAS SEMS KYI RANG BZHIN SO SO RANG GIS RIG PAR BYA BA NI CHOS KYI SKU STE, DAM TSIG NI YANG DAG PAR RTOGS PA'O ZHES BYAS NAS 
SO; ;CHOS KYI PHYAG RGYA CHOS DANG LONGS SPYOD RDZOGS PA'I SKU'I BYIN BRLABS LAS SNA TSOGS PA'I RNAM PA'I CHOS KYI DE KHO NA NYID GSAL BAR BYED PA'I GSUNG GI BDAG NYID DO, ,LAS KYI PHYAG RGYA NI BYA BA BSGRUB PA'I NGO BO NYID KYI PHYIR SPRUL PA SNA TSOGS PA RNAMS KYIS BYA BA PHUN 
SUM TSOGS PAR BYED PA'I PHYIR SPRUL PA'I SKU'O, ,BSKYED PA'I RIM PA LA NI PHYI ROL GYI SHES RAB MA KHO NAS MNGON PAR 'DOD PA'I LHA MO'I GZUGS SU BSGOMS PA NI LAS KYI PHYAG RGYA'O, ,RANG 'DRA BA'I BUD MED NI YE SHES KYI PHYAG RGYA ZHES PA'I MING GZHAN NO, ,LUS LA BSGOMS 
PA'I H'Um YIG LA SOGS PA YANG CHOS KYI PHYAG RGYA'O, ,DAM TSIG GI PHYAG RGYA NI SA BON LA SOGS PA LAS RDZOGS PA'I DKYIL 'KHOR GYI 'KHOR LOR 'DUS PA'I LHA SPRO BA DANG SDUD PA LA SOGS PA'I BYED PA CAN RNAMS TE MTSAN MA YANG NGO, ,RANG NYID GTZO BO'I LHA'I GZUGS 
CAN NI PHYAG RGYA CHEN PO'O ZHES GSAL BAR BYAS SO, ,NANG GI SHES RAB MA KHO NA DBANG PO DANG NYON MONGS PA DANG YUL GYI NGO BOR BRJOD PA'I CHED DU DE NAS ZHES PA LA SOGS PA'O, ,RO ZHES PA LCE'O, ,YID CES PA YID KYI NYE BAR MTSON PA 'DIR LUS KYI DBANG PO'O, ,SRING MO 
GZUGS SU JI LTAR 'GYUR, ,ZHES PA LA SOGS PA 'CHAD PAR 'GYUR BA'I GSUNG GI PHYIR MIG LA SOGS PA RNAMS KYI NYE BAR MTSON PA NYID KYIS GZUGS LA SOGS PA'I YUL RNAMS KYANG SRING MO LA SOGS PA'I NGO BOR SHES PAR BYA'O, ,GANG GIS ZHES PA GANG 

@217A
*, ,GZUGS YIN PA STE GTI MUG GI RGYU NYID KYI PHYIR GTI MUG GZUGS TE, 'GREL PA'I PHYIR ZHE SDANG LA SOGS PA YANG NGO, ,'DOD CHAGS TE 'DOD CHAGS KYANG NGO, ,NGA RGYAL TE NGA RGYAL YANG NGO, ,PHRAG DOG KYANG NGO, ,GZUGS LA SOGS PA'I YUL RNAMS 
GTI MUG LA SOGS PA SKYED PA NYID KYI PHYIR GTI MUG LA SOGS PAR THA SNYAD BYA'O, ,DE KHO NA NYID DU NI MA YIN NO ZHES PA'I DON TO, ,SEMS KYI ZHES PA, ,SEMS KHO NA'I GNAS SKABS KYI KHYAD PAR NI MIG DANG GTI MUG DANG GZUGS LA SOGS PA 'DI RNAMS SO, ,SEMS KYANG 
MA DAG PA KHO NA STE, GTI MUG LA SOGS PA'I DRI MA RNAMS KYIS SO, ,DE'I PHYIR MIG LA SOGS PA RNAMS KYANG MA DAG PA'O ZHES DGONGS PA'O, ,'O NA JI LTAR SRING MO LA SOGS PA SHES RAB NYID DU BSHAD CE NA GSUNGS PA, DE PHYIR ZHES PA STE GANG GI PHYIR 'DI RNAMS RNAM PAR 
DAG PA KHO NA SHES RAB YIN ZHING SEMS RNAM PAR DAG PA 'DI RNAMS RNAM PAR DAG PA YIN PA DE'I PHYIR SEMS RNAM PAR DAG PAR BYA'O, ,SUS SHE NA GSUNGS PA SHES RAB CHE LDAN ZHES PA SHES RAB CHEN PO NI PHYAG RGYA CHEN PO YIN ZHING DE SGOM PA PO STE, DE KHO NAS DRI MA MA LUS 
PA 'KHRUD PA'I PHYIR RO, ,DE NYID KYI PHYIR GSUNGS PA, SHIN TU SBYOR BA'I SEMS LDAN PA, ,ZHES TE, YOD PA DANG MED PA LA SOGS PA'I MTHA' LAS SHIN TU 'DAS PA SHES RAB DANG THABS GNYIS SU MED PAR RO GCIG PA'O, ,GAL TE DE LTAR MI BYED NA DE'I TSE DNGOS GRUB STE PHYAG RGYA 
CHEN PO'I DNGOS GRUB TU MI 'GYUR RO, ,GANG GI TSE NI GUS PAS BAR MED PAR BSGOMS PAS RANG RIG PA'I BDE BA CHEN PO'I RANG BZHIN GYI DAG PA KHO NAR 'GYUR NA DNGOS GRUB 'DI KHO NAR TE, MI'I SKYE BA LA'O, ,DNGOS GRUB 'DOD PAS SKAD CIG KYANG, ,GZHAN PA'I SEMS KYIS 
MI GNAS SO, ,ZHES BCOM LDAN 'DAS KYIS GSUNGS LA, GUS PAS BAR CHAD MED PAR BSGOM PA LAS BYUNG BA'I BSOD NAMS DANG YE SHES KYI TSOGS YONGS SU RDZOGS PA NI GCIG LA'O, ,RNAM PA 'DI LTA BU'I SGOM PA DANG BRAL BA NI SRID PA GZHAN LA STE GRANGS MA 

@217B
NGES PA LA SKYE BA MI KHOM PA BRGYAD LAS GROL BA GOMS PA DANG RJES SU MTHUN PA RNYED NA'O, ,DES NA GOMS PA LAS RNAM PAR DAG PA'O, ,PHA ROL TU PHYIN PA'I TSUL LA NI BYA BA'I RANG BZHIN GYI BSOD NAMS KYI TSOGS LAS DANG THABS KYI KHYAD PAR MED PA LAS BSKAL BA GRANGS 
MED PA GSUM RNAMS KYIS RNAM PAR DAG PA GSUNGS SO ZHES PA 'GAL BA MED DO, ,'O NA 'DIR BSGOM PAR BYA BA CUNG ZAD KYANG NYE BAR BSTAN PA MED DE, RDZOGS PA'I NGO BO KHO NA'I PHYAG RGYA RNAMS RGYAS PAR STON PA'I PHYIR DANG RNAL 'BYOR PA RNAMS KYANG DE'I SGO NAS DE LTAR GSAL 
BAR BYED PA'I PHYIR RO ZHE NA BDEN TE DE KHO NA NYID DU BSGOM PAR BYA BA DANG SGOM PA MA SKYES PA'I PHYIR TE, CHOS RNAMS THAMS CAD GDOD MA NAS ZHI BA NYID KYI PHYIR RO, ,DE STON PA DNGOS PO MED PA ZHES PA LA SOGS PA STE DNGOS PO MED PA LA STE, DNGOS POR SGRO BTAGS PA 
BKAG PA SKYE BA MED PA DON DAM PA'I BDEN PA LA SGOM PA JI LTAR TE YOD PA MA YIN PA KHO NA STE, DANG PO NAS DAG PA NYID KYI PHYIR RO, ,'O NA SKYE BA MED PA'I DE KHO NA NYID BSGOM BYAR YOD DO ZHES GSUNGS PA, DNGOS MED CI 'DRA ZHES PA SKYE BA MED PA MED DE, ,DON DAM PAR RTOGS PA DANG, 
RJES SU MTHUN PA NYID KYI PHYIR NA NI DON DAM PA DE KHO NA NYID DU BRJOD DO, ,GANG YANG KUN RDZOB KYI BDEN PA'I BDAG NYID KYI DNGOS PO DE YANG BSGOM BYA DNGOS MED MA YIN TE, BDEN PA NYID KYI PHYIR RO, ,BDEN PA GNYIS GNYIS SU DBYER MED PAR MTHONG BA TZAM GYIS GROL 
BA'I PHYIR BSGOM BYA DANG SGOM PA PO DANG SGOM PA ZHES MNGON PAR ZHEN PA ZUNG 'JUG GI RIM PA RTOGS PA RNAMS LA MED DO ZHES PA DGONGS PA'O, ,DE DPAL 'DUS PAR GSUNGS PA, DNGOS PO MED LA BSGOM PA MED, ,BSGOM PA BSGOM PA MIN PA NYID, ,DE LTAR DNGOS 
PO DNGOS MED PA, ,BSGOM PA DMIGS PAR MI 'GYUR RO, ,ZHES SO, ,DE NYID KYI PHYIR NYE BAR SDUD DE, CI LTAR 'GYUR ZHES BSGOM PA STE, DE'I PHYIR NYE BAR MI DMIGS SO ZHES PA DGONGS PA'O, ,DE CI RDZOGS PA'I RIM PA LA SGOM PA CHAD PA KHO NA'AM ZHE NA CHAD PA MA YIN 

@218A
*, ,NO; ;'O NA DE CI 'DRA BA YIN ZHE NA, DE GANG 'DRA BA YIN PA NI 'CHAD PAR 'GYUR RO, ,DE LTAR DON DAM PAR BSGOM PAR BYA BA LA SOGS PAR MNGON PAR ZHEN PA BSAL NAS, GZUGS LA SOGS PAR MNGON PAR GSAL BAR 'DOD PAS GSUNGS PA, SRING MO 
ZHES PA LA SOGS PA'O, ,CI LTAR TE GANG GI PHYIR DKAR MO LA SOGS PA'I DBYE BA THA DAD PA GZUGS DANG YANG DAG PAR LDAN PA DBANG PO DANG PHAN TSUN PHAN GDAGS BYA 'DOGS BYED KYI DNGOS PO LAS 'BREL BA SEMS MA DAG PAS MTHONG GI, ,SEMS DAG PAS NI MA YIN TE 
DON DAM PAR DBANG PO DANG YUL DANG DE'I SHES PA RNAMS RANG BZHIN MED PA NYID KYI PHYIR RO, ,DE BZHIN DU PHYI MAR RO, ,RNAM GSUM ZHES PA, YID DANG YID KYI SHES PA DANG MI SEMS PA'I BYE BRAG LAS SO, ,'DI 'DRA'I SBYOR DANG LDAN PA YI, ,ZHES PHYAG RGYA CHEN PO'I RNAL 'BYOR 
DANG LDAN PA'O, ,RNAM PAR BYANG BA'O ZHES PA MNAM PA STE DRI'O, ,BLTA MIN ZHES PA BLTA BYA MA YIN ZHING SHES BYA MIN PA'O, ,DE NYID KYI PHYIR DRI LA SOGS PA RNAMS LAS 'DOD CHAGS DANG ZHE SDANG LA SOGS PA SKYE BA MA YIN NO, ,MYANG BA'I GZUGS KYI ZHES PA MYANG BA'I GZUGS 
MED DE, LCE DANG RO DAG MED PA'I PHYIR RO, ,YID KYIS TE YID KYI NYE BAR MTSON PA LUS KYI DBANG POS BDE BA REG BYA'I YUL LA SKYE BA DANG NYE BAR MTSON PA LAS SDUG BSNGAL DANG BTANG SNYOMS LONGS SPYOD DE, ,DE YANG CI 'DRA ZHIG GO, ,YID KYI DBANG PO NI YID NYID DO, ,BDE 
BA DANG NYE BAR MTSON PA LAS SDUG BSNGAL TE, DGA' BA DANG SKYONG BA DANG BTANG SNYOMS LONGS SPYOD PA DE YANG CI 'DRA ZHIG CES 'BREL LO, ,'O NA GZUGS LA SOGS PA'I YUL LNGA RNAMS DANG DE'I YUL CAN DBANG PO LNGA RNAMS DANG DE DAG GI RNAM PAR SHES PA RNAMS SHES RAB LNGA'I 
RANG BZHIN DU RNAM PAR GZHAG CING, YUL DANG DBANG PO DANG SHES PA DRUG PA RNAMS MI BRJOD PA JI LTAR ZHE NA, YID KYI DBANG PO NI MIG LA SOGS PA'I DBANG PO BZHIN DU LOGS PA MED KYI 'DAS MA THAG PA KHO NA'I RNAM PAR SHES PA NI RNAM PAR SHES PA'I KHYAD PAR PHYI MA SKYED 

@218B
PA'I BDAG PO NYID KYI PHYIR YID KYI DBANG POR BRJOD CING DE'I BYE BRAG SEMS DANG SEMS LAS BYUNG BA RNAM PA DANG DE'I YUL DANG YID KYI RNAM PAR SHES PA'O, ,DE LTAR RTOG MED DAG NI YID KYI DBANG PO DANG DE'I YUL DAG STE DBANG PO'I SHES PA LNGA'I RANG BZHIN DAG GO, ,SEMS 
BYUNG RNAMS KYANG SEMS RNAMS LAS GZHAN PA MA YIN NO, ,DE GSUNGS PA, SEMS LAS SEMS BYUNG GZHAN MA YIN, ,ZHES SO, ,RTOG PA CAN DAG NI YID KYI RNAM PAR SHES PA'I RANG BZHIN DAG GO, ,YID KYI RNAM SHES NI, 'CHAD DANG MTSAMS SBYOR 'DOD CHAGS BRAL,, 
NYAMS DANG 'CHI 'PHO SKYE BA RNAMS, ,YID KYI RNAM SHES KHO NAR 'DOD, ,CES PA'I RIGS PA LAS GTZO BO NYID KYI PHYIR NYE BAR LONGS SPYOD PA'O ZHES PAS PHAN 'DOGS BYED NYE BAR LONGS SPYOD BYA, SHES RAB KYI NGO BOR RNAM PAR GZHAG PA MA YIN NO, ,BLA NA MED PA'I SHES 
RAB SNGAR RNAM PAR GZHAG PA YID KYI RNAM PAR SHES PA LA YOD PA KHO NA'O, ,GANG YID CES GSUNGS PA DE NI 'DIR DNGOS PO'I GRONG KHYER MA LUS PA RNAM PAR DPYAD PA LA 'JUG PA'I DON DU'O, ,DE LTAR NI RAB TU 'BREL PA 'DIS KHAMS BCO BRGYAD RNAMS GSUNGS SHING, DE RNAMS 
KHO NA SDUD PA LAS SKYE MCHED BCU GNYIS RNAMS TE SHIN TU 'DUS PA LA PHUNG PO RNAMS SO, ,KHAMS GSUM PA YANG DE RNAMS KHO NA'O, ,DE YANG SEMS TZAM KHO NA STA DE LANG KAR GSHEGS PA'I MDOR GSUNGS PA, KYE RGYAL BA'I SRAS RNAMS 'DI LTA STE, KHAMS GSUM PA NI 
SEMS TZAM MO, ,ZHES SO, ,'PHAGS PA KLU SGRUB ZHABS KYIS KYANG BYANG CHUB SEMS 'GREL DU GSUNGS PA, BDAG TU 'DZIN PA BZLOG DON DU, ,PHUNG PO KHAMS SOGS BSTAN PA STE, DE YANG SEMS TZAM RNAM GZHAG PAS, SKAL BA CHEN PO RNAMS KYIS BSHIG, 
CES SO, ,SEMS DE YANG KUN RDZOB PA STE, DE NYID DU GSUNGS PA, 'DI RNAMS THAMS CAD SEMS TZAM ZHES, ,THUB PA RNAMS KYIS GANG BSTAN PA, ,BYIS RNAMS SKRAG PA SPANG PHYIR TE, ,DE NI DE KHO NA NYID MIN, ,ZHES SO, ,JI LTAR SEMS DE KHO NA NYID MA YIN ZHE 

@219A
*, ,NA; GSUNGS PA GNYIS RNAM DPYAD LAS ZHES PA DNGOS PO DANG DNGOS PO MED PA'I RANG GI NGO BO RNAM PAR BRTAG PA LAS SO, ,'O NA RNAM PAR DPYOD PA PO'I SEMS DON DAM PAR YONG NGO ZHE NA GSUNGS PA, RNAM DPYOD CES PA STE, RNAM PAR DPYOD DU 'JUG GO ZHES 
PAS RNAM DPYOD DE RNAM PAR DPYOD PA PO'I RNAM SHES NI DER NI STE, GNYIS RNAM DPYAD PAR GYUR PA MA YIN NO, ,DE 'PHAGS PA ZHI BA LHA'I ZHABS KYIS GSUNGS PA, ,DPYAD BYA RNAM PAR DPYAD PA DANG, RNAM DPYAD LA NI RTEN YOD MIN, ,RTEN MED NYID PHYIR MI SKYE STE, ,DE YANG MYA NGAN 'DAS 
PAR BRJOD, ,CES SO, ,DE BZHIN DU, GANG TSE DNGOS DANG DNGOS MED LA, ,BLO YI MDUN NA MI GNAS PAR, ,DE TSE RNAM PA GZHAN MED PAS, ,DMIGS PA MED PAR RAB TU ZHI'O, ,ZHES GSUNGS SO, ,RGYAL PO LA RIN PO CHE'I PHRENG BAR YANG GSUNGS PA, 'GRO BA'I CHOS KUN 
RNAM SHES KYI, ,ME YI BUD SHING NYID DU 'DOD, ,DE RNAMS JI BZHIN RNAM DPYOD PA'I, ,ME YIS SREG PA'I NYER ZHI'O, ,ZHES SO, ,JI LTAR GNYIS RNAM PAR DPYOD CE NA GSUNGS PA, DNGOS PO LA ZHES PA LA SOGS PA STE DNGOS PO MED PA DAG PHAN TSUN DE'I BDAG NYID DU MED DE 'GAL BA'I 
PHYIR RO, ,THA DAD DU YOD DO ZHES GSUNGS PA, DNGOS PO DNGOS MED GNYI GA STONG, ,ZHES TE, DNGOS PO DANG DNGOS PO MED PA'I RANG BZHIN DAG STONG PA DAG STE, SEMS NI GCIG MIN GYI RANG BZHIN DANG BRAL BA NYID KYIS NA RANG BZHIN MED PA NYID KYI PHYIR RO, ,DE LTAR NI DE 
GCIG MA YIN TE, GCIG NYID NI SNGON PO DANG SER PO'I NGO BO NYID DU KHRA BOR SNANG BA'I MYONG BAR MI 'GYUR ZHING, SER PO LA SOGS PA MTHA' DAG SNGON PO'I NANG DU 'DUS PAR RTOGS PAR THAL BAR 'GYUR BA'I PHYIR RO, ,SNGON PO YANG SNGA MA DANG PHYI MA DANG BAR MA THA DAD NA RAGS 
PAR SNANG BA NYID KYIS RTOGS PAR MI 'GYUR GYI, GANG LA PHYOGS CHA DBYE BA YOD, ,DE NI GCIG TU MI RUNG NGO, ,ZHES PA'I RIGS PA LAS RDUL PHRA RAB TZAM NYID DU SNANG BAR 'GYUR RO, ,GCIG MIN YANG MA YIN TE, SEMS GCIG MIN NYID NA RDUL PHRA RAB TU THA DAD PA'I PHYIR 

@219B
NA DE LAS GZHAN PA YANG DAG PAR MYONG BA MED NA RDUL YANG PHRA RAB SO SOR RANG RIG PA'I NGO BO NYID KYIS NA DE KHO NA RDUL PHRA RAB SO SOR SNANG BAR THAL BAR 'GYUR RO, ,GNYIS KA NGO BO NYID DU YANG MI RIGS TE, DE LTA BU'I RNAM PA MYONG BA MED PA'I PHYIR RO, ,THAMS CAD LA KHO BO CAG GI LTA BA 
TSAD MA'I PHYIR RO, ,LDOG PA'I NGO BO LHAN CIG PA'AM LOGS PA RJES SU RTOGS PAR BYA BA MNGON SUM DU MYONG BA YANG NYE BAR DMIGS PA MA YIN ZHING RJES SU DPAG PA'I BDAG NYID KYANG STE, DE NI SNGON MA CAN NYID KYI PHYIR RO, ,MI DMIGS SHING TSAD MA MED PA'I LDOG PA'I NGO BO NYID 
RJES SU RTOGS PAR BYA BA JI LTAR RTOG ,CI STE KHRA BO NYID KYIS RAGS PA'I RNAM PA RANG RIG PA'I NGO BO MYONG BA NI BSNYON MI NUS SHING DE TZAM DU YOD LA, DE YANG LDOG PA'I NGO BO NYID RJES SU RTOGS PAR BYA BA MED NA MI 'GYUR RO ZHES PAS SO, ,DE NI DE YOD PA LAS GZHAN DU MI 'THAD PAS 
YONGS SU BRTAG PAR BYA'O ZHE NA DE NI MA YIN TE, GNYI GA MA YIN PA'I NGO BO NYID KHO NAS SPROS PA MED PA NYID DU CHES GSAL BAR 'THAD PA LAS DON GYI GO BAR ZAD PA'I PHYIR RO, ,DE'I PHYIR SKYE BA YANG MI RIGS TE, 'BRAS BU DANG RGYU'I DNGOS PO LA TSAD MA MED PA'I PHYIR RO,, 
SNGA MA DANG PHYI MA NYID KYIS TSAD MA 'JUG PA NI 'BRAS BU DANG RGYU'I DNGOS PO RNAM PAR GZHAG PA YIN NA RNAM PA GNYIS DANG BRAL BA GNYIS MED PAR MYONG BA NI SNGA MA DANG PHYI MAR 'JUG PA DANG LDAN PA YANG MED CING DE LAS GZHAN PA'I YANG DAG PAR RIG PA YANG YOD PA MA YIN TE, 
TSAD MA MED PA'I PHYIR RO ZHES BSGRUBS ZIN TO, ,GANG GI TSE DE LTAR 'BRAS BU DANG RGYU'I DNGOS PO LA TSAD MA MED PA'I PHYIR SKYE BA MED PA KHO NA YIN PA DE'I TSE GA LAS RANG LAS SAM GZHAN LAS SAM, ,GNYI GA LAS SAM, RGYU MED LAS YIN DE LTAR SKYE BA MED PA'I PHYIR 
SEMS NI DNGOS PO'I NGO BO NYID DU YANG MED DE, ,'BYUNG NGO ZHES PAS NA DNGOS PO STE, MED PA SNGON MA CAN GYI 'BYUNG BA KHO NA LA RNAM PAR GZHAG PA'I PHYIR RO, ,DE NYID KYI PHYIR DE NYAMS PA'I NGO BO DNGOS PO MED PA'I NGO BO NYID KYANG MED DO, ,DNGOS PO DANG DNGOS PO MED PO'I RANG 

@220A
*, ,BZHIN MED PA'I PHYIR YANG SPROS PA THAMS CAD MED PA STE DE RNAMS NI DNGOS PO DANG DNGOS PO MED PA'I RTEN CAN NYID KYIS NA DE DAG GI KHYAB PA NYID KYI PHYIR KHYAB BYED MED NA, KHYAB BYA YANG MED PA'I PHYIR RO, ,DES NA RNAM PAR DPYAD PA 'DIS SPROS PA MED PA NYID KYI STONG PA NYID 
RTOGS PAR BYA'O, ,'DI KHO NA YANG DE KHO NA NYID MTHONG BA STE GANG SHES RAB KYI MIG GIS NGES PAR DPYAD PA LAS YANG DAG PA'I YE SHES KYI SNANG BA BYUNG BA NA CHOS RNAMS THAMS CAD MI MTHONG BA'O ZHES PA'O, ,JI SKAD DU BCOM LDAN 'DAS MAR GSUNGS PA, SANGS RGYAS BCOM 
LDAN 'DAS RNAMS KYI YE SHES KYI SPYAN CI ZHE NA, GANG GIS CUNG ZAD KYANG MI MTHONG BA'O, ,DE BZHIN DU DON DAM PA MTHONG BA CI ZHE NA, GANG CHOS RNAMS THAMS CAD MI MTHONG BA'I ZHES SO, ,DES NA DE KHO NA NYID KYI RNAL 'BYOR PA SPYOD LAM THAMS CAD LA GNAS PA RNAMS KYIS KYANG 
CHOS RNAMS THAMS CAD MTHONG YANG MTHONG BA MED PA'O, ,'DI 'DRA BA KHO NA MTHONG BA MED PAR DGONGS KYI GNYID LOG PA DANG MIG BTZUMS PA DAG GI MIG BZHIN DU GANG YID LA MI BYED PAS NI MA YIN NO, ,DE LTA NA NI BAG CHAGS MA SPANGS PA'I PHYIR 'DU SHES MED PA'I SNYOMS PAR 
'JUG PA LA SOGS PA LAS LANGS PA BZHIN DU SLAR YANG GZUGS LA SOGS PAR MNGON PAR ZHEN PA'I RTZA BA CAN 'DOD CHAGS LA SOGS PA RNAMS SKYE BA'I PHYIR RNAL 'BYOR PA MA GROL BA KHO NAR 'GYUR RO, ,THOG MA MED PA'I DUS CAN GYI GZUGS LA SOGS PAR MNGON PAR ZHEN PA YID LA BYED PA 
YONGS SU BOR BA TZAM LAS SPONG BA YANG MA YIN TE 'DU SHES MED PA'I SNYOMS PAR 'JUG PA LA SOGS PA LAS KYANG SPANGS PAR THAL BAR 'GYUR BA'I PHYIR RO, ,GZUGS LA SOGS PA'I YUL LA THE TSOM SPONG BA MED PAR DE YID LA BYED PA YONGS SU SPONG BAR YANG NUS PA MA YIN TE, ME MA SPANGS 
NA TSA BA MI SPANGS PA BZHIN NO, ,DE'I PHYIR THE TSOM GYI SA BON DANG BRAL BA KHO NA LAS GZUGS LA SOGS PAR MNGON PAR ZHEN PA LA BSAL BAR BYA'I TSER MA GDON PAR BYA BA BZHIN DU NI MA YIN NO ZHES BYA BA NGES PA'O, ,DE LTAR DNGOS PO DANG DNGOS PO MED PA DANG RANG GI DNGOS PO DANG GZHAN GYI 

@220B
DNGOS PO LA SOGS PAR YID LA BYED PA BSAL BAS THAMS CAD LAS YID BSDUS TE CUNG ZAD KYANG MI BSAM MO, ,DE DE LTAR MI SEMS PA LAS SNGON RNAM PAR SPYOD PA'I DUS KHO NAR BLA MA BSNYEN BKUR BA'I RNAL 'BYOR PA'I GANG BLA MA'I DRIN LAS RTOGS PA KHO NA'I BCOM LDAN 'DAS MA SHES RAB KYI PHA ROL TU 
PHYIN PA SKYE STE TSAD MA DANG GZHAL BYA DANG 'BRAS BU'I CHA DANG YANG DAG PAR BRAL BA NYID KYIS NA RANG GSAL BA'I RANG BZHIN SPROS PA MED PA NYID KYIS NI SPROS PA'I BDAG NYID CAN 'KHOR BA'I RANG BZHIN GYIS SDUG BSNGAL GYI TSOGS DANG BRAL BA LAS MCHOG TU DGA' BA'I RANG GI NGO BO NYID MTHONG BA MED PA'I TSUL 
GYIS MNGON DU RTOGS TE, DE'I MTHU LAS KYE MA MA LA GTI MUG GI NUS PA, GANG GIS SEMS CAN 'DI RNAMS MYA NGAN LAS 'DAS PA YIN YANG BDAG NYID MA RTOGS TE, 'DI RNAMS JI LTAR RTOGS PAR BYA, ,ZHES RNAM PAR BSAMS TE, DE'I BDAG NYID KHO NAR 'GRO BA MTHA' DAG LA DMIGS TE, 
DMIGS PA MED PA'I NGO BO'I SNYING RJE CHEN PO SKYE'O, ,DE'I BDAG CAN KHO NA'I RDZOGS PA'I DKYIL 'KHOR GYI NGO BO BDAG DANG DNGOS PO THAMS CAD KYI RANG BZHIN SNYING RJE CHEN PO'I BDAG NYID NI, BCOM LDAN 'DAS MA SHES RAB MA MING GZHAN PHYAG RGYA CHEN MO DANG DE'I BDAG NYID KYI PHYIR DBYER MED PA'I RANG 
BZHIN DU BLTA'O, ,DE'I TSE STONG PA NYID DANG SNYING RJE DAG DE'I BDAG NYID DE, DE YANG RNAM PAR MI RTOG PA'I RNAL 'BYOR RO, ,DE KHO NA, SO SOR SDUD DANG DE BZHIN DU, ,BSAM GTAN SROG SDOM 'DZIN PA DANG, ,RJES SU DRAN DANG TING NGE 'DZIN TE, ,RNAL 'BYOR YAN LAG DRUG TU 'DOD, ,CES 
'DUS PA PHYI MAR GSUNGS PA'I YAN LAG DRUG GI RNAL 'BYOR RO, ,DE LTAR NI GZHON NU MA'I PHRA PHAB PA MTHONG BA BZHIN DU DBANG PO RNAMS STONG PA NYID DANG RO GCIG PAS RANG GI YUL LAS 'DZIN PA NI SO SOR SDUD PA'O, ,DE LAS BSAM GTAN TE, DE YANG RTOG PA DNGOS PO NGES PAR RTOG PA DANG, 
DPYOD PA BZHIN DU DBANG PO RNAMS STONG PA NYID DANG RO GCIG PAS RANG GI YUL LAS 'DZIN PA NI, DNGOS PO STONG PA NYID KYI RANG BZHIN NYID DU RNAM PAR DPYOD PA DANG, DE LTAR DPYAD PA LAS DE KHO NA NYID LA 'JUG PA LA MNGON DU PHYOGS PAS GANG YIN PA BDE BA NYID DE DGA' BA DANG DE LAS 

@221A
*, ,LUS SHIN TU SBYANGS PA LA SOGS PA BDE BA CHEN PO DANG DE LTAR GOMS PA LAS CHOS THAMS CAD STONG PA NYID DU GCIG PA MTHAR THUG PA'I SHES RAB KYI BDAG NYID SEMS RTZE GCIG PA NYID CES PA RNAM PA LNGA'O, ,DE NAS RKYANG MA DANG RO MA DAG 'GAGS PA'I KUN 'DAR MA'I LAM 
KHO NAR 'JUG PA DANG GNAS PA DANG 'BYUNG BA'I BDAG NYID CAN GYI SROG GI RLUNG 'JUG PA NI SROG SDOM PA'O, ,DE NAS KUN 'DAR MA LAS PHYIR MA BYUNG BAR BYANG CHUB KYI THIG LE LA SEMS KYI BZHON PA SROG RLUNG 'JUG PA STONG PA NYID DANG RO GCIG PA NI 'DZIN PA STE, DE'I TSE YANG GTUM MO LAS NGES PAR 
BYUNG BA CHER 'BAR ZHING RI BONG CAN YANG DES CHER GDUNGS PAS SHIN TU CHES 'DZAG GO, ,DE'I TSE RDO RJE NOR BU'I NANG DU CHUD PA'I MA NYAMS PA'I BYANG CHUB KYI SEMS RIM GYIS RGYU MTHUN PA LA SOGS PA'I BDE BAS RDZOGS PA DRI MA MED PA NYID JI SRID PAR 'GYUR RO, ,DE NAS 'DZIN PA LAS SEMS 
RAB TU ZHUGS PA NA MTSAN MA SO SOR SNANG BA SNGON MA CAN RDZOGS PA'I DKYIL 'KHOR GYI LHA MTHONG BA GZUGS BRNYAN GYI RNAM PA CAN RNAM PAR RTOG PA MED PA DE LAS 'OD ZER DU MA 'PHRO ZHING, DE LAS KHAMS GSUM PA SPRO BA ZHES PA DRAN PA'O, ,DE NAS DE KHO NA RNAM PAR MI RTOG PA'I RNAL 'BYOR 
'GYUR BA'I BDE BA CHEN PO'I RANG BZHIN ZUNG 'JUG GI BDAG NYID YE SHES KYI SKU RDO RJE 'DZIN PA CHEN PO'I RANG BZHIN NI TING NGE 'DZIN NO ZHES PA'O, ,DE LTAR RNAL 'BYOR PA GANG GI TSE SPROS PA MED PA'I SHES RAB DANG THABS KYI BDAG NYID YIN PA DE'I TSE BSOD NAMS THAMS CAD KYI RANG BZHIN DANG 
YE SHES THAMS CAD KYI RANG BZHIN DKYIL 'KHOR GYI LHA MTHA' DAG GI BDAG NYID DANG PHA ROL TU PHYIN PA MTHA' DAG GI RANG BZHIN DU MGON PO RNAMS KYIS RNAM PAR GZHAG GO, ,DE GSUNGS PA, 'DI DE RNAL 'BYOR DAM PA STE, KUN DU RTOG PA THAMS CAD SPANGS, ,GANG LA RNAL 'BYOR 
PA GNAS PA, ,KUN MKHYEN BCOM LDAN DNGOS SU 'GYUR, ,'DI DE DE NYID DAM PA STE, ,SHES RAB THABS KYI RANG BZHIN ZHI, ,'DI NYID GNYIS MED YE SHES TE, ,'DI NI BYANG CHUB SEMS MCHOG GO, ,ZHES SO, ,'PHAGS PA KLU SGRUB ZHABS KYIS KYANG GSUNGS PA, MI GANG 

@221B
SKAD CIG GCIG TZAM YANG, ,BYANG CHUB SEMS NI RAB BSGOM PA, ,DE YI BSOD NAMS PHUNG PO NI, ,'DI TZAM ZHES PA BGRANG MI NUS, ,NYON MONGS MED PA'I RIN CHEN SEMS, ,'DI NI NOR MCHOG GCIG PUR BRJOD, ,NYON MONGS BDUD SOGS CHOM RKUN GYI, ,GZHOM DU MED 
CING DBROG TU MED, ,CES SO, ,'DI THAMS CAD LA DGONGS TE GSUNGS PA, 'DI DAG SEMS KYI DAG PA NYID, ,CES PA STE, 'DI RNAMS NI 'DI'O, ,DE NYID KYI PHYIR BDE BA CHEN PO'I NGO BO RDO RJE 'DZIN PA'I SA NI 'DI KHO NA SGRUB PAR BYED PA'I PHYIR PHA ROL TU PHYIN PA'I TSUL LAS 'DI KHYAD PAR 
RO, ,'O NA 'DI NI GNYIS SU MED PA'I YE SHES KYI NGO BO KHO NA STE, DE 'DI'I KHYAD PAR CI YIN ZHE NA, KHYAD PAR YOD DE DE'I NGO BO NYID DU BSGRUB PA KHO NA'O, ,JI LTAR DNGOS POR NA STONG PA NYID DANG RO GCIG PA'I STOBS DANG MI 'JIGS PA LA SOGS PA RNAMS NYAN THOS KYI TSUL LA RTOGS PA 
RNAMS KYANG STONG PA NYID DU MA BSGRUBS PA'I PHYIR DANG, PHA ROL TU PHYIN PA'I TSUL LA SGRUB PA'I PHYIR KHYAD PAR CHEN PO SGROGS PA BZHIN NO, ,'O NA BSAM GTAN DANG PO THOB PA RNAMS KYANG 'KHOR LOS SGYUR BA RNAMS BZHIN DU BDE BA NYE BAR STON NA, BDAG MED PA GNYI GA RTOGS PAS CI BYA, 
DA LTAR NI DGA' BA LHAG PA KHO NA LAS DANG POS NI RAB TU DGA' BAR BRJOD DO ZHE NA BDEN TE, 'DI LHAN CIG SKYES PA'I BDE BA NI MA YIN ZHING, DE NYID KYI PHYIR BDE BA CHEN PO MA YIN LA, LAS DANG PO PA'I GNAS SKABS SU THABS SU GYUR PA YANG MA YIN TE, KHAB KYI BUG PA NI BU GZHES 
PA NAM MKHA' DANG MNYAM PA NYAMS SU MYONG BA MA YIN PAS SO, ,'O NA SHES RAB KYI PHA ROL TU PHYIN PAR GANG BLA NA MED PA YANG DAG PAR RDZOGS PA'I BYANG CHUB KYI BDE BA'O ZHES GSUNGS PA MA YIN NAM ZHE NA, 'DI NI GSUNGS MOD, 'DI'I THABS BSTAN PA NI MA YIN TE, THABS SU GYUR BA 
LHAN CIG SKYES PA'I BDE BA CHEN PO NYE BAR MA BSTAN PA'I PHYIR RO, ,DE NYID KYI PHYIR DE YANG RIM PA 'DI KHO NAS GO BAR BYA'O, ,DE CI PHA ROL TU PHYIN PA'I TSUL LA BYANG CHUB MED DAM ZHE NA, DE LTA MA YIN TE, SHES RAB KYI PHA ROL TU PHYIN PAR BLA NA MED PA YANG DAG PAR RDZOGS PA'I BYANG CHUB 

@222A
*, ,KYI DRI YANG CI LAS YIN, MTHAR THUG PA NI YANG NGES PAR THABS 'DI LA LTOS SO ZHES BRJOD PAR BYA'O ZHES PA SHIN TU RGYA CHE BAS CHOG STE, MAN NGAG RIG PA RNAMS KHO NAS KHYAD PAR 'DI YONGS SU GSAL BAR SHES PAR 'GYUR RO, ,BDE BA CHEN PO SGRUB PAR BYED PA NYID KYIS NA 
GTZO BOR YUL REG BYA DANG DE'I DBANG PO DANG DE'I RNAM PAR SHES PA SNYING RJE LA SOGS PA'I NGO BO DANG SHES RAB LNGA'I NGO BOR YANG SGRUB PA'I CHED DU GSUNGS PA, DE NAS ZHES PA LA SOGS PA'O, ,PHYI ROL GYI SHES RAB MA'I LUS YUL DANG, DE DANG SBYOR BA LAS NANG GI LUS DANG YE SHES DAG 
SBYOR BA'I PHYIR RO, ,GANG 'GYUR BA DE NI 'CHAD PAR 'GYUR RO, ,LTA DANG LDAN PA ZHES PA BUD MED MCHOG MTHONG BA NI SNYING RJE STE, SDUG BSNGAL DANG BRAL BA'O, ,'KHYUD PA BYAMS PA STE BDE BA DANG LDAN PA'O, ,DBANG PO GNYIS DRUD PA LAS DGA' BA STE BDE BA DANG MI 'BRAL BA'O, ,BYANG 
CHUB SEMS 'GYUR BA LAS BTANG SNYOMS TE RNAM PAR RTOG PA THAMS CAD DANG BRAL BA'O, ,DE BZHIN DU NI NANG GI LUS DANG SHES PA DAG SNYING RJE LA SOGS PA'I NGO BO DAG GO, ,DE LTAR GYUR BA'I RNAL 'BYOR LDAN, ,ZHES PA'I SNYING RJE LA SOGS PA'I NGO BO'I PHYAG RGYA CHEN PO DANG LDAN PA 'DOD 
CHAGS LA SOGS PA RNAMS KYIS 'CHING BA MA YIN NO, ,PHYAG RGYA CHEN PO'I RNAL 'BYOR MED NA 'GRO BA 'CHING NGO ZHES GSUNGS PA, MTHONG BA LAS ZHES PA LA SOGS PA'O, ,CUNG ZAD LHAG PA NI DE'I 'BRAS BU'O, ,KUN GYI MTHA' STE 'GYUR BA LAS SO, ,DE LTAR DGA' BA DANG SKYO 
BA 'BRAS BUR GSUNGS SO, ,KHAMS GSUM PA SKYES PA NI STONG PA NYID KYI SNYING RJE LA SOGS PA RNAMS KYANG GROL BA'I RGYU'O ZHES PA DGONGS PA'O, ,NYE BAR SDUD PA STE, YANG DAG PA ZHES PA LA SOGS PA'O, ,DNGOS PO GSUM ZHES PA YUL DANG DBANG PO DANG RNAM PAR SHES PA 
RNAMS KYIS SO, ,DE LTAR GOMS PA LHUR LEN PAS, ,JI LTAR TSOGS PA'I BZA' BA 'DUS, ,ZHES BYA BA GSUNGS PA, GANG ZHES PA LA SOGS PA BSHANG BA DANG GCI BA LA SOGS PA BDUD RTZI DANG SGRON MA LNGA LA RANG BZHIN GYI BDUD RTZIR BRTAG GO, ,'BA' ZHIG TU MA ZAD KYI 

@222B
DE'I DGA' RTZED LA SOGS PA YANG NGO, ,PHYAG RGYA CHEN PO YANG PHYAG RGYA CHEN PO'I NGO BOR BLTA BAR BYA STE, 'DI 'DRA'I SGOM DANG LDAN PA NI 'GRUB BO, ,JI LTAR ZHES GSUNGS PA, LNGA ZHES SRING MO LA SOGS PA RNAL 'BYOR MA RNAMS SO, ,DPAL DANG PHYAG RGYA CHE STER BYED, ,CES PA RANG DANG GZHAN GYI 
DON PHUN SUM TSOGS PA'I MTSAN NYID NI DPAL TE PHYAG RGYA CHEN PO KHO NA DE STER TE, MCHOD PA RNAMS LA'O, ,DE'I PHYIR GSUNGS PA, MCHOD PAR BYA ZHES SO, ,JI LTAR ZHE NA GSUNGS PA 'DOD PAR BYA'O, ,'O NA 'DI RNAMS MCHOD PA MCHOG NI 'DOD PA BYED PA KHO NA STE, DE YANG SKYON YIN NO ZHE NA SKYON 
MIN TE GANG GI PHYIR MI GOS PAS SO, ,'O NA 'DOD PA BYED PA KHO NA GOS PA'O ZHEN MA YIN TE, GANG GI PHYIR PHRAG DOG LA SOGS PA RNAMS DANG LDAN PA NI GOS PAR BRJOD NA, RNAL 'BYOR PA DE LA PHRAG DOG LA SOGS PA'I NYES PA DE RNAMS KYIS 'DI LA GNOD PA MA YIN NO, ,'O NA JI LTAR 'DI 'DRA BA'I 
MCHOD PA NI CHES MCHOG TU GYUR PA DANG, RJES SU 'BREL BA CAN YIN, SGRO BTAGS PA'I KHYAD PAR YIN PA'I PHYIR RO ZHE NA, SGRO BTAGS PA RNAM PA GNYIS TE, DE KHO NA NYID KYI NGO BO DANG DE KHO NA NYID MA YIN PA'I NGO BO'O, ,DE LA DE KHO NA NYID KYI NGO BO'I BDAG NYID KYI SGRO BTAGS PA NI MA LA SOGS PAR 
SGRO BTAGS PA BZHIN DU BRGYUD NAS BYANG CHUB SGRUB PAR BYED PA'I PHYIR NYES PA MED DO, ,'O NA 'GA' ZHIG GI NYAMS SU MYONG BA YANG BKAG PA NYID KYI PHYIR 'GAL BAR 'GYUR RO ZHE NA MA YIN TE, LAS NI RNAM PA GNYIS TE, KUN NAS BSLANG BAR BYA BA DANG, KUN NAS SLONG BA PO'I DBYE BAS SO, , 
DE LA LUS DANG NGAG GI LAS THAMS CAD KUN NAS BSLANG BAR BYA BA STE, YID KYIS NI KUN NAS SLONG PA PO'O, ,DE YANG RNAM PA GNYIS TE, MA CHAGS PA LA SOGS PA'I NGO BO DANG, DE LAS CIG SHOS SO, ,DE LA CHAGS PA LA SOGS PAS KUN NAS BSLANG BA'I LUS DANG NGAG GI LAS 
THAMS CAD MI DGE BA STE DE YANG BKAG PA'O, ,MA CHAGS PA LA SOGS PAS KUN NAS BSLANG BA THAMS CAD NI DGE BA KHO NA'O, ,PHYAG RGYA CHEN PO GNYIS SU MED PA'I RNAL 'BYOR DANG LDAN PA'I RNAL 'BYOR BA NI MTHA' DAG MA CHAGS PA LA SOGS PA'I BDAG NYID 'GRO BA LA SNANG BAR 

@223A
*, ,BYED DO, ,DES NA 'DI SPYOD LAM THAMS CAD DANG LDAN YANG MI DGE BA MI DMIGS PA'I NGO BO NYID KYI PHYIR DGE BA'I BDAG NYID KHO NA'O ZHES GSUNGS PA, RNAL 'BYOR PA DE ZHES PA LA SOGS PA'O, ,DE KHO NA NYID NI PHYAG RGYA CHEN PO'I RANG BZHIN NO, ,DE'I PHYIR 'KHOR BA'I NYES PA RNAMS 
KYIS MI GOS SO, ,DE'I PHYIR SHES RAB DANG THABS KYI RANG BZHIN GNYIS SU MED PA'I BYANG CHUB KYI SEMS BSGOM PA KHO NA SDIG PA THAMS CAD RNAM PAR SBYONG BA LEGS PA THAMS CAD BYED PA'O, ,DE 'PHAGS PA KLU SGRUB ZHABS KYIS GSUNGS PA, 'DI NI THEG PA CHE MCHOG STE, ,'DI NI BYANG 
CHUB SEMS MCHOG GO, ,MNYAM PAR GZHAG RNAMS 'BAD PA YIS, ,BYANG CHUB SEMS NI BSKYED PAR GYIS, ,'KHOR BA RANG GZHAN DON SGRUB LA, ,BYANG CHUB SEMS LAS MA GTOGS PA'I, ,THABS GZHAN SANGS RGYAS RNAMS KYIS NI, ,SNGON CHAD GZIGS PA NAM YANG MED, ,CES 
SO; ;'DI DA RNAL 'BYOR MCHOG DE'I PHYIR, ,DE BZHIN GSHEGS RNAMS KYIS PHYAG 'OS, ,DE LAS BYUNG BA'I RNAL 'BYOR NI, ,MTHA' YAS PA RNAMS RAB TU BSGRAGS, ,DE KHO NA LAS TING NGE 'DZIN, ,MTHA' YAS PA LAS YANG DAG 'BYUNG, ,PHYAG RGYA DKYIL 'KHOR SNGAGS 
RNAMS NI, ,RNAL 'BYOR DE LAS RNAM DAG NYID, ,ZHI BA RGYAS PA NYID KYIS LAS, ,SNGAGS LAS SKYES PA GZHAN GANG YANG, ,DZA HU'I BU MO'I BYE MA'I GRANGS, ,JI SNYED DNGOS GRUB PHRA RNAMS DANG, ,PHYAG RGYA'I DNGOS GRUB GZHAN NYID RNAMS, ,JI SNYED SA LA RNAM GRANGS PA, ,RNAL 'BYOR 'DI 
LAS SKYES PA RU, ,THUGS KYI RDO RJES GSUNGS PA YIN, ,GANG YANG NGES 'BYED CHA MTHUN PA, ,RNAM PA BZHI DANG SA BCU DANG, ,'BRAS BU LA GNAS DE THAMS CAD, ,RNAL 'BYOR 'DI LAS YANG DAG SKYES, ,BYUNG DANG GANG YANG 'BYUNG 'GYUR BA, ,'BYUNG BZHIN PA YI RGYAL BA'I SRAS, , 
'JIG RTEN DBANG SOGS SEMS DPA' CHE, ,DE RNAMS KYANG 'DI KHO NAR GNAS, ,'DAS DANG MA BYON SANGS RGYAS DANG, ,DA LTAR BYUNG BAR 'DOD GANG DANG, ,BSE RU NYAN THOS DGE 'DUN TE, ,DE RNAMS KYANG NI 'DI LAS BYUNG, ,RNAL 'BYOR SPYOD DANG BYA BA YIS, ,DBYE BAS JI SNYED 

@223B
SPRUL PA 'BYUNG, ,DE SNYED THAMS CAD RNAL 'BYOR NI, ,'DI KHO NAS LAS NGES PAR 'BYUNG, ,KUN DU BRTAGS PA'I NGO BO NI, ,BAG CHAGS STOBS LAS BYUNG RNAMS DANG, ,JI SRID BRTEN DANG G-YO BA'I DNGOS, ,DE SNYED DE LA BRTEN PA'O, ,ZHES SO, ,'DOD PA LNGA RNAMS MED NA STONG PA 
NYID NI RO BRO BA MED PA KHO NAR 'GYUR RO ZHES GSUNGS PA, ,JI SRID CES PA LA SOGS PA DE, JI SRID DU YUL GYI BCUD RNAMS KYIS BYANG CHUB KYI MYU GU SKYONG BAR MI BYED PA DE SRID DU, SANGS RGYAS KYI DPAG BSAM GYI SHING 'BYUNG BAR MI 'GYUR TE, CHU BRTAN BA DANG BRAL BA'I MYU GU LAS SHING PHUN SUM 
TSOGS PA BZHIN NO, ,DE SA RA HA'I ZHABS KYIS GSUNGS PA, SEMS KYI MYU GU SHIN TU CHUNG BA NI, ,LUS BCUD DAG PAS GAL TE MI BRAN NA, ,NAM MKHA' KHYAB PA'I 'BRAS BU SBYIN PA YIS, ,DPAG BSAM SHING NYID JI LTAR THOB PAR 'GYUR, ,ZHES SO, ,'JIGS PA MED 
PA'I GZHUNG 'GREL DU LE'U BCU GSUM PA'O,, ,,MNGON PAR 'DOD PA'I BLA NA MED PA'I DON BSTAN PAS RAB TU DANG BA PHUL DU BYUNG BA SKYES PAS JI LTAR STONG PA DE STON PA'I CHED DU GSUNGS PA, DE NAS ZHES PA LA SOGS PA'O, ,BDE BA CHEN POS RNAM PAR BRTZE BA'I PHYIR LHA MO'O, ,SKYED 
BYED MA NI LAM GYI NGO BO'O, ,DPAL MO NI RTOGS PA DANG, SPANGS PA PHUN SUM TSOGS PA 'BRAS BU'I NGO BO'O, ,RIGS MED PA RNAMS CHER SKRAG PA'I GNAS NYID KYI PHYIR 'JIGS PA'O, ,GRAGS CHEN MA NI RNAM PAR THOS PA'I GRAGS CAN NO, ,BYAMS PA'I RANG BZHIN NYID KYI PHYIR MNYES GSHIN MA'O, , 
DKYIL 'KHOR GYI 'KHOR LO LA SOGS PA MTHA' YAS PA'I RDZU 'PHRUL GYIS RNAM PAR 'PHRUL BA'I PHYIR LHA MO'O, ,SNYING RJE CHEN PO DANG SHES RAB CHEN PO DAG LAS THA MI DAD PA NYID KYI PHYIR PHYAG RGYA CHEN PO STE 'DI DAG GIS RANG DON PHUN SUM TSOGS PA'O, ,DON CHEN 'BRAS BU STON MDZAD MA, ,DON CHEN NI RDO RJE 'DZIN PA 
NYID DO, ,DE KHO NA LA MA GOMS PA'I 'BRAS BU DAM PA STE, DE GDUL BYA RNAMS LA STON NO ZHES PA GZHAN DON PHUN SUM TSOGS PAS BSTOD PAR BYED DO, ,STON PA'I YUL GYI SGO NAS BSTOD DE, SANGS RGYAS ZHES PA LA SOGS PA'O, ,SANGS RGYAS RNAMS KYIS NI RNAM PAR SNANG MDZAD LA SOGS PA 

@224A
*, ,RNAMS KYIS SO, ,GANG RNAMS KYIS ZHES PA DNGOS GRUB GANG ZHIG BYANG CHUB SEMS DPA' RNAMS KYI YANG SPYOD YUL MA YIN PA'O, ,LHA MO ZHES PA LHA MOS SO, ,GSUNG GCIG GIS ZHES PA THOG MAR GO DKA' BA BRJOD NAS TSIG GZHAN GYIS GSAL BAR BYAS PA NI MA YIN PA'O, , 
CHEN PO'I SNOD NI CHEN PO 'JIG RTEN PA DANG, 'JIG RTEN LAS 'DAS PA'I DNGOS GRUB RNAMS KYI SNOD DO, ,KUN ZHES PA RNAL 'BYOR MA NYI SHU RTZA BZHI'I NGO BO'O, ,GANG RNAMS NI GANG DNGOS GRUB DE'O, ,GSUNGS PA NI SNA TSOGS SDE MAS SO, ,'DI NI ZHES PA 'DI'I'O, ,SANGS RGYAS YON TAN RNAMS NI 
STOBS DANG, MI 'JIGS PA LA SOGS PA RNAMS TE, DE RNAMS KYANG BDAG LA BZOD MDZOD CIG STE, GANG GI PHYIR DE RNAMS KYI RGYU DANG 'BRAS BU'I BDAG NYID NI RGYAL BA MCHOG RNAMS KYI GDUL BYA RNAMS LA SBAS PA'O, ,SHIN TU RNYED DKA'I DON SHIN TU SBAS PA'I SPYOD YUL CAN GYI RGYUD 'DIR BDAG 
GIS GSAL BAR BYAS PA'O, ,DE'I PHYIR BDAG GI SGO NAS DE RNAMS KHO NAS 'DI BSTAN PA'O ZHES DGONGS PA'O, ,BDAG LA YANG PHYIN CI LOG TU BSTAN PA'I GNOD PA SGRO BTAGS PA LAS MI BZOD PA BYA BA MIN ZHES GSUNGS PA, RGYAL BA MCHOG RNAMS BZOD MDZOD CIG ,CES RNAM 
DBYE BA SGYUR BA'O, ,RGYUD THAMS CAD GSUNGS NAS, DBANG BSKUR RNAMS KHO NA 'DI LA DBANG DU BYA'O ZHES BSTAN PA'I CHED DU DBANG BSKUR GSUNGS PA, DE NAS ZHES PA LA SOGS PA'O, ,GSOL BA GDAB STE GSANG BA DANG SHES RAB YE SHES KYI DBANG BSKUR GYI DON DU'O, ,LHA MO CHEN MO LA'O, , 
BCAD CES PA KHYOD KYIS SO, ,G-YOGS ZHES KLOG PA LA NI KHYAB PAR BYED PA STE BDAG LA'O, ,DE'I ZHES PA MO DE'I'O, ,CES 'DI LTAR SHES RAB MA MGU BAR BYA BA LA 'BAD CE NA GSUNGS PA, SANGS RGYAS THAMS CAD KYIS NI MCHOD, ,RGYU DANG 'BRAS BU'I GNAS SKABS DAG TU LAS KYI PHYAG 
RGYA'I RNAL 'BYOR KHO NAS PHYAG RGYA CHEN PO'I DNGOS GRUB BO ZHES PA MANG NGAG GO, ,JI LTAR NA 'DI LTAR YIN ZHES GSUNGS PA, 'DI KHO NA LA STE SHES RAB MA LA SANGS RGYAS LA SOGS PA RNAMS BZHUGS TE, DE RNAMS BDE BA CHEN PO'I RANG BZHIN RNAMS YIN ZHING, ,DE'I RTEN YANG SHES RAB MA STE, 

@224B
DE LAS CHO GA JI LTA BAR SHES RAB YE SHES KYI DBANG BSKUR BLANG BAR BYA'O, ,DE NYID KYI PHYIR SHES RAB YE SHES KYI RANG GI NGO BO GSAL BAR BYED DE, DBANG PO ZHES PA LA SOGS PA DBANG POS NYE BAR MTSON PA LAS YUL LA SOGS PA YANG NGO, ,BDAG CES PA BDAG GI SEMS TE, SEMS NI 
BDAG CES BRTAGS PA'O ZHES PA'I GSUNGS LAS SO, ,YANG NA BDAG TU GDAGS PA'I YUL NYE BAR LEN PA'I PHUNG PO LNGA RNAMS BDAG 'DI THAMS CAD RANG BZHIN MED PA STE, GANG DU NYE BAR MI DMIGS PA DE MCHOG TU DGA' BA RTOGS PA'O, ,MCHOG DGA' BA NI 'DIR LHAN CIG SKYES 
PA'I DGA' BA KHO NA DANG MING GZHAN SHES RAB YE SHES TE, DBANG PO LA SOGS PAR SGRO BTAGS PA DANG BRAL BA'I PHYIR RO, ,DE BRTAG PA GNYIS PA'I RGYUD DU GSUNGS PA, MCHOG TU DGA' BA THOB NA NI, ,SNA TSOGS SPANGS PA'I SKAD CIG LA, ,ZHES SO, ,'CHAR BA'I RIM PA KHO NAS 'DI'I YANG DAG 
'THOB RTOGS PAR BYA'O, ,DE'ANG LE'U DANG POR DPYAD ZIN TO, ,MCHOG TU DGA' BA KHO NA LA RGYUD NYID KYIS PHYAG 'TSAL TE, ,DE LA ZHES PA LA SOGS PA'O, ,GANG ZHIG SHAR BAS NI LHAN CIG SKYES PA GANG SHAR BAS SO, ,'BRAS BU NYID KYIS PHYAG 'TSAL TE, ,GANG YANG GOMS PA LAS NGES 
PAR 'BYED PA'I CHAL PHAN PA LA SOGS PA RTOGS PA'I RIM GYIS MNGON DGA' STE, KUN NAS MNGON PAR SHES PA DANG, STOBS DANG MI 'JIGS PA LA SOGS PA PHUL DU BYUNG BA'I YON TAN RIN CHEN RNAMS YANG DAG PAR 'BYOR BA NI, RGYAL BA RNAMS KYIS NYON MONGS PA'I RNYOG PA MA LUS PA DANG BRAL 
BA'I PHYIR MDZES PA, KUN DU BZANG PO MCHOG TU DGYES PAR GNAS PA'I SKU STE SKU BZHI PA RDO RJE 'CHANG MKHAS PA YANG DAG PAR RDZOGS PA'I SANGS RGYAS RNAMS KYI THUGS LA, DE'I BDAG NYID DU RNAM PAR RTOG PA'I G-YENG BA MA LUS PA SPANGS BA'I PHYIR SBAS TE, TSIG DANG BLO'I SPYOD YUL CI YANG MA 
YIN PA'O, ,DE NYID KYI PHYIR 'DI RTOGS NAS, SNA TSOGS SDE MA LA SOGS PA RNAMS MI SMRA BAR GYUR NAS GNAS PAR 'CHAD PAR 'GYUR RO, ,GCIG PU NI GNYIS SU MAD PA'I MCHOG TU DGA' BA STE, SGRIB PA THAMS CAD KYI BAG CHAGS LHAG MA'I GNYID DANG BRAL BA'I PHYIR SAD PA STE, DE LA PHYAG 

@225A
*, ,'TSAL LO, ,DE NAS TSIGS SU BCAD PA 'DIS SHES RAB YE SHES DE NYID KHYAD PA RA NGO BOR CHU'I RLABS KYI NGO BO BZHIN DU BYUNG BA NI DBANG BZHI PA ZHES GSUNGS SO, ,DE 'DI BDE BA CHEN PO'I RANG BZHIN RDO RJE 'DZIN PA NI RGYUD THAMS CAD KYI GLENG GZHI'O ZHES PA'O, ,'JIGS 
PA MED PA'I GZHUNG 'GREL DU LE'U BCU BZHI PA RDZOGS SO,, ,,HA RU KA DPAL DPA' BO'I LAM NI RNAM PAR BKRAL LAS DGE BA CHER BYUNG BAS, ,'KHOR BA'I 'KHRUL MANG BCAD NAS 'GRO 'DOD DE YI DKYIL 'KHOR DU NI 'DU BAR SHOG ,BDAG NI THUB PA 'DI YI MTHA' YAS SKU NI YUN RING RNAM PAR 
'DZIN BYED CING, ,SROG CHAGS SO SO LA GZHOL CHE BA'I BDE BA SPROS PA 'JIGS PA 'DZIN GYUR CIG ,RNAM GNON TSUL GYIS MKHAS PA NI, ,'JIGS PA MED PAS GNAD REG TSIG ,DGA' BA SKYONG GI RGYAL SRID LO, ,NYI SHU LNGA LA 'DI BYAS SO, ,SRID GSUM RNAM RGYAL PHUN TSOGS SA GZHI MA 
NYAMS SKU CAN GYIS, ,'GRO LA CHUNG MIN PHAN BYA'I CHED DU BSAGS PA YI, ,MA GA DH'A BDAG SRAS PO DPAL LDAN GNOD SBYIN SKYONG GI MTHU, ,BRTAN PA YONGS 'GYUR CHED DU DES DON GNYER LAS 'DI GZHUNG BYAS, ,DGA' BA'I BDE SBYIN GNYIS MED DAM PA'I BCUD KYI ROL PAS 'PHRUL BA'I SA 
GZHI RDO RJE BTZUN MO NI, ,RTZEN PA SHES RAB DPAL 'DIS THUB PA'I TSOGS KYIS BKOD PA BSGRIGS PA'I THEM SKAS PHRENG BA GANG GI GNAS, ,MA BYAS BYAS DON DON GNYER YANG DAG RTOG PA'I STOBS CAN DU NI RGYAL MDZAD GYUR CIG DE YI YANG, ,KHO BOS BKRAL BAS MNYAM MED DGE BA BDUD 
RTZIS GANG BA DON DU GNYER BYA'I TSIM PA 'BYUNG GYUR CIG ,TSIGS BCAD BRGYA PHRAG BCU DRUG NI, ,RKANG BCAS 'DI NI SDOM PA'I TSAD, ,MKHAS PA RNAMS KYI RGYAN CHED 'DI'I, ,TSAD BZHIN SNYING LA DNGOS PO NYID, ,CES PA DPAL SANGS RGYAS THOD PA'I RGYUD CHEN PO'I 'GREL PA MI 'JIGS 
PA'I GZHUNG 'GREL GNAS BRTAN MKHAS PA AA BHA YA KA RA GU PTAS MDZAD PA RDZOGS SO,, ,,'DI NI SNGON LO TZ'A BA MKHAS PA ZHIG GIS BSGYUR BA LA, ,BAR SKABS SU DPE STOR BAS MA TSANG BA LAS, DPANG LO TZ'A DGE SLONG BLO GROS BRTEN PAS SPYI BO LHAS PA MKHAN PO 'JAM 

@225B
DPAL SER PO'I GSUNG GIS BSKUL TE, LE'U DANG POR BCOM LDAN 'DAS KYI PHYAG RGYA CHEN PO RDO RJE ZHES PA NAS, 'OG GI LAM NAS BYUNG ZHES PA'I BAR DANG, LHA'I SKU BSGOM PA KHO NA GSUNGS TE, GANG GSUNGS PA ZHES PA NAS BRTAN PAS GZHI LA SOGS PA RNAMS DANG G-YO BA ZHES PA'I BAR DANG, LE'U 
GSUM PA'I MJUG HE RU KA'I GZUGS SU BSGOM PA RDZOGS PAS ZHES PA NAS LE'U BZHI PA'I THA MA LA NI 'DIR MA RIG PA STE DES ZHES PA'I BAR DANG, LE'U BCU GSUM PA'I DBU'I DE KHO NA NYID NI THAMS CAD LA ZHES PA NAS LE'U BCU BZHI PA'I MJUG NA GANG ZHIG SHAR BAS NI ZHES PA'I BAR DANG, SRID 
GSUM RNAM RGYAL ZHES PA LA SOGS PA'I TSIGS BCAD GNYIS RNAMS HOR KOR BSABS SHING LHAG MA RNAMS LA ZHU CHEN BGYIS NAS BSGYUR CING GTAN LA PHAB PA'O,, ,, 