@4A
#, ,RGYA GAR SKAD DU, AU DA NA KA TH'A, BOD SKAD DU, CHED DU BRJOD PA'I GTAM, 'PHAGS PA 'JAM DPAL LA PHYAG 'TSAL LO, ,JI LTAR CHU SRIN KHA RU RGYA MTSO'I GZINGS RGYUG BZHIN DU MI 'DOD KYANG, ,RMONGS PA BDAG 'DRA LAS KYI DBANG GIS 'CHI BDAG KHA RU 
RINGS PAR RGYUG ,SNYING RJE MED PA'I 'CHI BDAG BDUD KYIS 'GRO BA GZHAN YANG DE BZHIN MI DRA, ,DE PHYIR CUNG ZAD SKRAG PA'I YID KYIS DGE BA'I BSHES LA 'DIR PHYAG 'TSAL, ,MKHA' LA NYI MA'I ZER GYIS ZIL PA BZHIN DU BDAG GI TSE YI TSAD, ,RING POR GNAS PA'I MTHU MED LAS DANG 'BRAS BU 
GRIB MA BZHIN DU 'BRANG, ,SHA KHON YOD PA'I DGRA BZHIN GSHIN RJE'I TSOGS RNAMS DGA' BA'I BZHIN GYIS LTA, ,DE TSE NYE DU RNAMS KYANG POR ZHING BDAG NYID KHO NA SKRAG CING 'GRO, ,SNGAN CHAD SHI BA'ANG BSHES DANG 'GROGS PA MA MTHONG RGAN RABS DAG LAS MIN, ,LUNG LAS MA 
GSUNGS PHYIS KYANG MI 'BYUNG DA LTAR BDAG LA GDENG CI YOD, ,GSON TSE 'DIR NI TSONG KHANG CHEN POR 'DUS PA'I SKYE BO BZHIN DU 'GRO, ,KVA YI SEMS KHYOD BAG MED MA BYED GLO BUR BA DES KHYOD NI GZUNG BAR LONG, ,DENG SANG SKYE BO PHAL CHER RNYED DANG BKUR STIS 'CHUMS SHING BDUD DBANG SONG, , 

@4B
NGAN SONG RGYA MTSO 'PHEL ZHING DKAR PO'I PHYOGS 'GRIB LHA RNAMS SMRE SNGAGS 'DON, ,SDOM BRTZON CAN DAG BSLAB LAS LHOD CING KHYIM BA DAG GI PHO NYAR 'GRO, ,LHA MIN PHYOGS 'PHEL NAG PO'I KLU YIS NAD RNAMS SNA TSOGS GTONG BAR 'GYUR, ,DE TSE 'GRO BA BSKYAB PA'I DON BRTZON THUGS RJE 
CAN GYI BCOM LDAN 'DAS, ,BSNYEL BA MI MNGA' DE LA DGA' BA'I BZHIN GYIS SEMS KHYOD SKYABS SU DENG, ,DPER NA RJE BO'I LAS LA BRAN GYIS BZHIN DU THUGS RJE CAN GYIS DON, ,MDZAD PA GANG YIN DE LA BDAG GIS SHES BYA YANG DANG YANG DU BSLAB, ,'GRO BA MGU BAS THAMS CAD 
MKHYEN PA MNYIS PAR BLA MA DE SKAD GSUNGS, ,DE MNYES BYAS PAS BDAG DON 'GYUR NA DE LA SEMS KHYOD CI ZHIG SKYO, ,DON LNGA BSDUS PA'I GTAM 'DI BDAG SEMS GDUL BA'I CHED DU NGES PAR BYAS, ,BSOD NAMS DE YIS 'GRO BA MA LUS SANGS RGYAS SPYAN RNAMS THOB PAR SHOG, 
CHED DU BRJOD PA'I GTAM DRANG SRONG CHEN PO ZLA BAS MDZAD PA RDZOGS SO,, ,,LO TZ'A BA TSUL KHRIMS RGYAL BAS BSGYUR,, 