@20B
#,,RGYA GAR SKAD DU, HE BADZRA MAndALA BI DHI, BOD SKAD DU, DGYES PA RDO RJE'I MAndALA GYI CHO GA, DPAL HE RU KA LA PHYAG 'TSAL LO, ,RNAM PAR SMIN PA'I LUS KYI SNYING GAR NYI MA'I DKYIL 'KHOR GYI STENG DU H'U% ZLA BA'I GZI LTAR DKAR PO BSAMS TE, 
DE LAS 'OD ZER DKAR PO SPROS PAS LUS BKANG STE, SDIG PA DAG PAR BSAMS LA, DE NAS STONG PA NYID BSGOMS LA H'U% ZHES BRJOD PAS BDAG NYID LAS KYI HE RU KA ZHAL GCIG PHYAG GNYIS PAR BSGOM STE, DE'I SPYI BOR ZLA BA'I DKYIL 'KHOR GYI STENG DU AOm DKAR PO BSAMS TE, LKOG 

@21A
*, ,MAR PADMA 'DAB MA BRGYAD PA'I STENG DU A'A:DMAR PO BSAM, SNYING GAR NYI MA'I DKYIL 'KHOR GYI STENG DU H'U% SNGON PO BSAMS LA, AOm A'A:H'U% RAKshA RAKshA H'U% H'U% H'U% PHAt SV'A H'A, ZHES BYA BAS BSRUNGS TE, BDUD RTZI 'AM, BA'I RNAM LNGA LA SOGS PA LA AOm A'A:H'U% BZLAS LA, 
AOm BADZRA RE KHE H'U% ZHES ZLOS SHING, MAndALA BYUG PAR BYA'O, ,DE NAS LAG PA BSHAL TE THAL MO SBYAR NAS PHAN YON BRJOD PAR BYA'O, ,CHU BCAS LCI BA SBYIN PA YIN, ,SKYANG NUL BYAS PA TSUL KHRIMS YIN, ,GROG MA SOGS BSAL BZOD PA YIN, ,BYA BA BRTZAMS PA BRTZON 'GRUS YIN, , 
SKAD CIG RTZE GCIG BSAM GTAN YIN, ,RI MO SNYOMS PA SHES RAB YIN, ,THUB PA'I MAndALA BYAS PAS PHA ROL PHYIN DRUG DE DAG RNYED PAR 'GYUR, ,LHA MI KHYAD PAR CAN SKYE ZLA LTAR GZI 'PHAGS SHING, ,NAD KUN LAS GROL GSER GYI MDOG DANG 'DRA BAR 'GYUR, ,RGYAL RIGS 'BRU 
DANG GSER SOGS 'BYOR PA LDAN PAR SKYE, ,DES NA BDE GSHEGS MCHOG GI KHYIM DU LUS LAS BYA, ,ZHES BRJOD DO, ,DE NAS LAG PA G-YON PA SA LA REG PAR BYAS LA, AOm BADZRA ME D'I N'I BADZR'I BHA BA BADZRA BANDHA H'U% ZHES BRJOD PA TZAM GYIS SA GZHI DE SNA TSOGS RDO RJER GYUR PAR BSAM MO, , 
DE NAS ME TOG GI TSOM BU DKYIL 'KHOR DU DGOD PAR BYA STE, DBUS SU AOm A'A:H'U% NA MA:, ZHES BRJOD DE ME TOG DOR RO, ,SHAR DU GA% GOO R'I NA MA:, ZHES BYA BAS ME TOG DOR RO, ,LHOR TZAm TZOO R'I NA MA:, ZHES BYA BAS ME TOG DOR RO, ,NUB TU BAm BE T'A L'I NA MA:, ZHES BYA BAS DOR RO, ,BYANG DU GHA% GHASMA 
D'I NA MA:, ZHES BYA BAS DOR RO, ,DBANG LDAN DU PAm PUKKA S'I NA MA:, ZHES BYA BAS DOR RO, ,ME MTSAMS SU SAm SA WA R'I NA MA:, ZHES BYA BAS DOR RO, ,BDEN BRAL DU LAm TZAndA L'I NA MA:, ZHES BYA BAS SO, ,RLUNG MTSAMS SU NI dAm dOMBI N'I NA MA:, ZHES PAS SO, ,DE DAG NI ME TOG GI TSOM 
BU'I DKYIL 'KHOR RO, ,DE NAS BDAG NYID KYI SNYING GA'I H'U% LAS 'OD ZER 'PHROS PAS PHYOGS BCU'I SANGS RGYAS THAMS CAD KYI SHANGS BUG G-YON PA NAS ZHUGS TE, THUGS KA'I PADMA LA BSNUN PA TZAM GYIS, THUGS BSKUL NAS PHYOGS BCU'I SANGS RGYAS THAMS CAD DGYES 

@21B
PA RDO RJE'I LHA DGU'I DKYIL 'KHOR DU SPRUL TE, MDUN GYI NAM MKHA' LA BYON PAR BSAMS LA, DE'I 'OD ZER GYI SNA LA 'JUS TE 'ONGS PA'I BGEGS THAMS CAD TSAR GCAD PA'I BSAM PAS H'Um BZHIS BGEGS BSKRAD PAR BYA'O, ,DE NAS AOm BADZRA GOO R'I A'A K'ARshA YA DZA, AOm BADZRA TZOO R'I PRA 
BE SHA YA H'U%, AOm BADZRA BETT'A L'I BANDHA BAm, AOm BADZRA GHASMA R'I BA SHAm KU RU HO:, ZHES BRJOD PAS YE SHES KYI LHA DGU ME TOG GI TSOM BU'I DKYIL 'KHOR LA DGUG PA DANG GZHUG PA DANG BCING BA DANG DBANG DU BYA STE, YI GE BRGYA PAS KYANG BRTAN PAR BYA'O, ,DE NAS PHYAG BYA STE, GTI 
MUG GIS MNAN 'GRO BLTAS TE, ,'GRO BA GTI MUG ZHI BYA'I PHYIR, ,RDO RJE CAN GYI GOO R'I MDZAD, ,DE BAS GOO R'I BSTOD PHYAG 'TSAL, ,ZHE SDANG GIS MNAN 'GRO BLTAS NAS, ,'GRO BA ZHE SDANG ZHI BYA'I PHYIR, ,RDO RJE CAN GYI TZOO R'IR MDZAD, ,DE BAS TZOO R'I BSTOD PHYAG 'TSAL, ,NGA RGYAL GYIS 
MNAN 'GRO BLTAS NAS, ,'GRO BA NGA RGYAL ZHI BYA'I PHYIR, ,GTZO BOS BETT'A L'I GZUGS MDZAD, ,DE BAS BETT'A BSTOD PHYAG 'TSAL, ,'DOD CHAGS KYIS DKUGS 'GRO BLTAS NAS, ,'GRO BA 'DOD CHAGS ZHI BYA'I PHYIR, ,GTZO BOS GHASMA R'I GZUGS MDZAD, ,DE BAS GHASMA R'I BSTOD 'DUD, , 
BDAG MED MA DANG GNYIS MED GZUGS, ,PHYAG 'TSAL 'DUD CING PHYAG 'TSAL 'DUD, ,YE SHES LNGA DANG SKU GSUM BDAG ,RDO RJE MKHA' 'GRO LA PHYAG 'TSAL, ,DE NAS YANG AOm DE BA PI TZU BADZRA H'U% H'U% H'U% PHAt SV'A H'A ZHES BCOM LDAN 'DAS LA MCHOD LA, AOm AA A'A AI A'I AU A'U RI R'I LI L'I AE A'EE AO 
AOO AAm AA:ZHES BYA BAS BCOM LDAN 'DAS MA LA MCHOD LA, YANG AOm A'Asht'A NA N'A YA NA MA:, AOm PIm GORDHA KE SHA BARTMA N'A NA MA:, AOm TZA TU RBIm SHA TI NEE TR'A YA NA MA:, AOm shO dA SHA BHU DZ'A YA NA MA:, AOm KRIshnA DZI M'U TA WA PU shE NA MA:, AOm KA P'A LA M'A LA AA NE KA DHA RI nE NA MA:, AOm A'ADHMA TA KR'U RA TZITT'A YA NA MA:, AOm AArDHE NDU DAm shtI nE NA MA:, ZHES BYA 
BA RKANG PA BRGYAD KYIS MCHOD DO, ,DE NAS NANG DANG PHYI DANG DE KHO NA NYID KYI MCHOD PAS KYANG YANG DAG PAR MCHOD DE, PHYI ROL GYI BYA BA'I MCHOD PAS KYANG MCHOD LA, AOm A'A:H'U% ZHES BZLAS PA'I ME TOG DANG MCHOD RDZAS THAMS CAD LA BSNUN PAS, BYIN GYIS BRLABS LA, AOm SARBA SA SHO DHA NI H'U% PHAt SV'A H'A:ZHES BYA 

@22A
*, ,BAS DRI CHAB KYIS BSANGS TE, AOm BADZRA NI RI TI H'Um ZHES BYA BAS ZHABS BSIL PHUL LA, AOm HRI BI SHUDDHA SARBA DHARM'A, SARBA P'A PAm NISHTZA SAm SHODHA YA, SARBA BI KALPA AA PA NA YA H'Um ZHES BYA BAS ZHABS BSIL PHUL, DZA:H'Um BAm HO:KHAm RAm ZHES BYA BAS AA RGHAm PHUL LA, AOm BADZRA DH'U PE A'A:H'U%, AOm BADZRA PUshPE A'A:H'U%, AOm BADZRA A'A LO KE A'A:H'U%, 
AOm BADZRA GANDHE A'A:H'U%, AOm BADZRA NEE BI TYE A'A:H'U%, AOm BADZRA SHAPTA A'A:H'U% PHAt SV'A H'A ZHES BYA BAS GO RIMS BZHIN DU ME TOG DANG, SPOS DANG, MAR ME DANG, LHA BSHOS DANG, SIL SNYAN RNAMS DBUL BAR BYA'O, ,GZHAN YANG DPAL DGYES PA RDO RJE'I DKYIL 'KHOR 'KHOR LO DANG BCAS PA RNAMS LA 
BDAG DBUL BAR BGYI LAGS KYIS THUGS RJE CHEN POS BZHES SU GSOL, ,DE NAS BSTOD PA NYI SHU PAS KYANG BSTOD LA, DE NAS SDIG PA BSHAGS PAR BYA STE, JI SRID THOG MA MED PA'I 'KHOR BAR PHYIN CI LOG GI RTOG PAS BSAGS PA'I LAS BDAG GIS BGYIS PA DANG, BGYID PA LA 
RJES SU YI RANG BA DE DAG THAMS CAD BCOM LDAN 'DAS KYI SPYAN SNGAR BSHAGS SHING PHYIS SDOM PAR BGYID DO, ,SEMS CAN THAMS CAD KYI DGE BA'I RTZA BA JI SNYED PA 'DI LTA STE, SANGS RGYAS DANG BYANG CHUB SEMS DPA' DANG, SO SO'I SKYE BO THAMS CAD KYI BSOD NAMS LA RJES SU YI RANG BAR 
BGYI'O, ,BDAG BYANG CHUB KYI SNYING PO LA MCHIS KYI BAR DU THUGS RJE CHEN PO DANG LDAN PA'I KHAMS GSUM BDE BA CHEN POR RNAM PAR RO GCIG PA'I SANGS RGYAS DGYES MDZAD RDO RJE DANG, DES GSUNGS PA'I SNGAGS DANG PHYAG RGYA DANG THEG PA CHEN PO'I CHOS MA LUS PA DANG, DKYIL 'KHOR LA SOGS PA'I 
CHOS DANG, BYANG CHUB SEMS DPA' PHYIR MI LDOG PA'I DGE 'DUN DANG, DE'I 'KHOR LO LA 'KHOR BAR GNAS PA'I LHA MO'I TSOGS LA BDAG SKYABS SU MCHI'O, ,BDAG GIS BLA NA MED PA YANG DAG PAR RDZOGS PA'I BYANG CHUB TU SEMS BSKYED PAR BGYI'O, ,SEMS CAN THAMS CAD LA PHAN 
PA DANG, BDE BA BSGRUBS PA DANG, 'DI DAG JI SRID MTHAR THUG PA'I MYA NGAN LAS 'DAS PA'I SANGS RGYAS KYI BYANG CHUB LA DGOD PA'I PHYIR BLA NA MED PA YANG DAG PAR RDZOGS PA'I BYANG CHUB TU SEMS BSKYED PAR BGYI'O, ,DKON MCHOG GSUM LA SKYABS SU MCHI, ,SDIG PA THAMS CAD 

@22B
SO SOR BSHAGS, ,'GRO BA'I DGE LA YI RANG STE, ,SANGS RGYAS BYANG CHUB YID KYIS GZUNG, ,ZHES SEMS BSKYED LA, DE NAS BLA NA MED PA'I THEG PA CHEN PO'I LAM 'DI NYID LA BRTEN PAR BYA'O, ,BDAG NYID KYANG SANGS RGYAS DANG BYANG CHUB SEMS DPA' THAMS CAD LA LUS 'BUL LAGS 
KYIS, ,THUGS RJE CHEN PO DANG LDAN PA RNAMS KYIS BZHES SU GSOL ZHES LUS 'BUL TE, DE NAS SMON LAM GDAB PAR BYA STE, RIGS SKYES RJES SU MA NYAMS SHING, ,DAM TSIG CAN DGYES RDO RJE 'CHANG, ,SNYING RJER LDAN ZHING BLA MAR GUS, ,SKYE ZHING SKYE BAR BDAG GYUR CIG ,LAG NA RDO RJE 
DRIL BU 'KHROL, ,ZAB MO'I CHOS NI 'DON PA DANG, ,BTZUN MO'I KHU BA MNYAM ZAS CAN, ,SKYE ZHING SKYE BAR BDAG GYUR CIG ,HE RU KA DPAL BDAG GYUR NAS, ,SEMS CAN KUN GYI DON YANG BYED, ,HE RU KA YI GO 'PHANG MCHOG THOB NAS, ,SEMS CAN MA LUS 'DI LA 'GOD CING 'JOG PAR 
SHOG ,DE LTAR BSTOD PA'I MCHOD SBYIN LAS NI RDO RJE RIGS MCHOG TU NI BDAG MYUR SKYE GYUR CIG ,SEMS CAN PHAN PHYIR YANG DAG THABS KYIS YON TAN DANG LDAN 'JAM PA'I DBYANGS BZHIN BDAG GYUR CIG ,RNAL 'BYOR MA KUN LA NI DPE MED BDE STER RDO RJE SEMS DPA' BZHIN DU BDAG 
GYUR CIG ,PHYAG RGYA DRUG GIS BDAG BRGYAN DUR KHROD GNAS SU TSANGS PAR SPYOD DANG LDAN PAR BDAG GYUR CIG ,DE'I 'OG TU YI GE BRGYA PAS CHO GA KHA BSKANG ZHING BSHAGS PA BYA STE, AOm BADZRA HE RU KA SA MA YA, MA NU P'A LA YA, HE RU KA TVE NO PA TIshthA, DRi dHO ME BHA BA, SU TO shYO ME BHA BA, 
AA NU RAKTO ME BHA BA, SU PO shYO ME BHA BA, SARBA SIDDHI MME PA YATZTSA, SARBA KARMA SU TZA ME, TZI TTAm SHRE YA:, KU RU H'Um HA HA HA HA HO, ,BHA GA WAN SARBA TA TH'A GA TA BADZRA M'A ME MU NYTZA, BADZR'I BHA BA, MA H'A SA MA YA SATVA AA H'U% PHAt:, ZHES PAS BSHAGS LA, YE SHES LHA AOm A'A:H'U% BADZRA MU:, ZHES BYA BAS GSHEGS 
SU GSOL LO, ,DAM TSIG GI LHA BDAG GI THUGS KAR BSDUS LA, ME TOG GI TSOM BU DBUS SU BSDUS NAS, AOm A'A:H'U% BZLAS LA GZHAG GO, ,DGYES PA'I RDO RJE'I MAndALA GYI CHO GA, SLOB DPON MTSO SKYES KYIS MDZAD PA RDZOGS SO, ,