@219A
#, ,RGYA GAR SKAD 
DU, DHVA DZ'A GRA KE Y'U R'A S'A DHA NAm, BOD SKAD DU, RGYAL MTSAN RTZE MO'I DPUNG RGYAN GYI SGRUB THABS, RGYAL MTSAN RTZE MO'I DPUNG RGYAN LA PHYAG 'TSAL LO, ,RGYAL MTSAN RTZE MO'I DPUNG RGYAN SKU MDOG NAG MO, ZHAL GSUM PA, PHYAG BZHI PA, DMAR PO DANG LJANG GU NI G-YAS DANG G-YON GYI ZHAL LO, ,PHYAG G-YAS 
PA GNYIS NA RAL GRI DANG, ZHAGS PA'O, ,RDO RJES MTSAN PA'I KHA t'Am GA DANG, 'KHOR LO DAG PHYAG G-YON PA DAG NA BSNAMS PA'O, ,DBU SKRA KHAM PA GYEN DU BRDZES PA, THOD PA SKAM PO LNGAS DBU BRGYAN PA, STAG GI BAGS PA'I SHAM THABS CAN, ZHAL MCHE BA GTZIGS SHING LTO 'PHYANG BA, NYI MA'I 
GDAN LA ZHABS G-YON BRKYANG GIS BZHUGS PA, 'OD ZER DANG LDAN PA'O, ,GOS SER PO'I SHA 'GAG CAN, SA BON NI H'Um YIG GO, ,MI BSKYOD PAS DBU BRGYAN PA CAN NO, ,RGYAL MTSAN RTZE MO'I DPUNG RGYAN GYI SGRUB THABS RDZOGS SO,, 