@328A
#, ,RGYA GAR SKAD DU, AAshtA AANG GA KRA MA, BOD SKAD DU, YAN LAG BRGYAD PA'I RIM PA, DPAL RDO RJE SEMS DPA' LA PHYAG 'TSAL 
LO, ,DKYIL 'KHOR DANG NI STA GON DANG, ,KHRUS DANG SKU YI RAB GNAS DANG, ,DBANG BSKUR DE BZHIN MCHOD SBYIN DANG, ,SBYIN SREG TSOGS KYI 'KHOR LO NI, ,DPAL RDOR SEMS DPA' PHYAG 'TSAL TE, ,YAN LAG BRGYAD PA'I RIM PA BRI, ,SANGS RGYAS SRAS DANG BCAS PA BZOD PAR MDZOD, ,MKHA' 
'GRO MA TSOGS GZHAN YANG GRUB THOB BZOD PA MDZOD, ,DBANG BSKUR THOB PA RAB MCHOG SLOB DPON BZOD PA MDZOD, ,PHYOGS SKYONG LA SOGS LHA DANG LHA MIN BZOD PA MDZOD, ,DANG PO SLOB DPON RNAMS KYIS 'DI, ,DAM TSIG DANG BCAS MA GNANG YANG, ,DE LTA MOD KYI SNYING RJES BYAS, ,SKAL LDAN 
SEMS CAN DON GRUB PHYIR, ,KHYOD KYIS RTZOM PA DE LTA NA, ,GZHAN LA SNYING RJE MED DAM CI, ,SNYING RJE YOD DE 'ON KYANG GZHAN, ,MED PA GANG GIS RGYAL BAR 'GYUR, ,DE BAS CUNG ZAD 'DI LA SMRA, ,DE LA BDAG SKYON YOD DAM CI, ,YANG NA SNYING RJE'I SKABS ZHOG CIG ,GANG GIS SLOB DPON RNAMS 
SEMS MI DGA' BAR GYUR PA DE NI MKHAS PAS BYED DAM CI, ,'ON KYANG SKAL LDAN SEMS CAN GYIS ZHUS PA'I PHYIR MI YIS KYANG MI BYED NA DE LA DE YANG SKYON YOD DO, ,DES BCOM LDAN 'DAS KYI GSUNG RAB DANG, DE BZHIN DU GRUB PA THOB PA'I BLA MA'I RIM PA'I MAN NGAG LA MI SNANG BAR 'GYUR RO, , 
MI SNANG BAR 'GYUR BAS 'JIGS PA'I PHYIR MA 'ONGS KYANG 'BAD PAR BYA'O, ,'ON KYANG GANG GI TSE GRUB PA THOB PA'I BLA MA'I BKA' LUNG MED PA DE'I TSE MI BYA'O, ,DE BZHIN DU YANG DPAL YE SHES SNYING PO'I RGYUD LAS GRUB PA THOB PA'I SLOB DPON GYIS DBANG BSKUR BA DANG, GRUB PA THOB PA'I BKA' LUNG 

@328B
THOB PA DANG, YANG NA NYID GRUB PA THOB PA DES DBANG GI RIM PA DANG SGRUB THABS LA SOGS PA BYA'O, ,DE BZHIN DU RTOGS PA LA SOGS PAS MA YIN ZHES GSUNGS SO, ,BDAG KYANG GRUB PA THOB PA'I SLOB DPON LA SOGS PAS DBANG BSKUR RGYUD THAMS CAD KYI PHA ROL TU PHYIN PA, DPAL AU RGYAN GYI YUL 
NA GNAS PA'I DUS SU RNAL 'BYOR MA CHEN MO DANG LHA GCIG DAM TSIG SPYOD PA DANG, DE BZHIN DU BKA' LUNG YANG THOB STE, DE'I DON GYIS DGONGS PA DANG GZHAN YANG RANG GI RAB KYI SLOB MA TSUL KHRIMS SKYABS DANG, SHES RAB RDO RJE LA SOGS PAS ZHUS PA'I NGOR BYAS TE, PHYAG RGYA CHEN PO'I GRUB PA 
THOB PA AU RGYAN YUL, RDO RJE RIN PO CHE'I GNAS SU GSHEGS PA, SPRUL PA'I SKU SA BCU'I DBANG PHYUG CHEN PO'I RGYAL PO, DPAL AINDRA BH'U TI MGON PO DE LAS BAR MA CHAD RIM MAN NGAG DBANG BSKUR THOB PA RIG BYED THAMS CAD KYI MTHAR THUG PA GRUB PA BRNYES PA'I BLA MA KHA CHE'I DPAL RIN CHEN 
RDO RJE'I ZHABS KYI PADMA'I BKA' DRIN GYIS JI LTA BA BZHIN, THOS PA DANG, MTHONG BA DANG THOB PA DE BZHIN DU LHAG CHAD BRAL BAR BDAG GIS BRI'O, ,SLOB DPON SHES RAB DPAL GYIS MDZAD PA'I YAN LAG BRGYAD PA'I RIM PA LAS GTAN TSIGS BSTAN PA ZHES BYA BA'I LE'UR BCAD PA STE DANG PO'O,, ,, 
DE NAS DKYIL 'KHOR GYI CHO GA BSHAD DE, ZHI BA DANG, RGYAS PA DANG, DBANG DANG, DRAG PO'I GRONG KHYER DANG, ZHING DANG, PHUG DANG, DUR KHROD DU BYA'O, ,DE LA ZLUM PO DANG, GRU BZHI PA DANG, ZLA BA PHYED PA'I GZUGS DANG, GRU GSUM RIM BZHIN DU DBUS KYI GNAS SU MNGON SUM GYI NGO BOS 
RANG RANG GI LAS KYI RIM PAS GZUGS KYIS RNAM PA BYA'O, ,THAMS CAD SOR GSUM LHAG PA'I GRU GSUM PA BYA'O, ,ZHI BA NI ME TOG DANG BCAS PA'I SHING DANG, PI DZA PU RA KA DANG, PADMA DKAR POS SO, ,RGYAS PA SNA TSOGS RIN PO CHE'I SHING GIS SO, ,DBANG NI ME TOG DMAR PO DANG LDAN 
PA'I SHING GIS SO, ,DRAG PO NI DUR KHROD RNAMS KYIS DANG, DE BZHIN DU ME TOG NAG PO DANG BCAS PA'I SHING GIS LDAN PAR BYA'O, ,GZHAN SA'I RNAM PAR DAG PA DANG, THIG GDAB PA DANG, BDUD GZHOM PA LA SOGS SUM BHA'I SNGAGS KYIS SAM, YANG NA YI GE GSUM GYI SNGAGS KYIS 

@329A
*, ,'DUS PA'I DKYIL 'KHOR GYI NO PI KA'I CHO GAS BYA'O, ,CI'I PHYIR ZHE NA, 'DIR BSTAN BCOS MNGAS PA'I 'JIGS PAS THAMS CAD MA SMRAS SO, ,GANG ZHIG RNAL 'BYOR BLA MA'I RGYUD KYI RMA PAS THIG GDAB PA LA SOGS PA DE THAMS CAD LA DAG GO, ,DE NAS BDAG 
NYID RDO RJE 'DZIN PA'I NGA RGYAL BYAS NAS TSON RTZI LNGA BYIN GYIS BRLAB PAR BYA'O, ,DE BZHIN GSHEGS PA LNGA'I RANG GI NGO BOS TSON RTZI LNGA BYIN GYIS BRLABS TE, ME TOG DANG BCAS PA'I 'BRAS KYIS SOR MO LNGA BTZUMS PA'I PHYAG RGYAS DANG PO SNGAGS 'DAS DKAR PO LAN GSUM MCHOD PAR 
BYA'O, ,AARGHA YANG 'O MA LA SOGS PA DE NYID KYI SNGAGS KYIS SO SOR LAN GSUM SBYIN PAR BYA'O, ,AOm BEE RO TZA NA TA TH'A GA TA AA DHI TIshthA H'Um H'Um PHAt PHAt SV'A H'A, SER PO NI MTHE BO DANG MDZUB MOS SO, ,AOm RATNA SAm BHA BA TA TH'A GA TA AA DHI TIshthA HUm H'Um PHAt PHAt SV'A H'A, DMAR PO DANG NI MTHE BO DANG BAR 
MAS SO, ,AOm AA MRi TA PRA BHA TA TH'A GA TA AA DHI TIshthA HUm H'Um PHAt PHAt SV'A H'A, NAG PO NI MTHE BO DANG SRIN LAG GIS SO, ,AOm AAKshO BHYA: TA TH'A GA TA AA DHI TIshthA HUm H'Um PHAt PHAt SV'A H'A, LJANG GU NI MTHE'U CHUNG DANG SBOM POS SO, ,AOm AA MO GHA SIDDHA TA TH'A GA TA AADHI TIshthA HUm H'Um PHAt PHAt SV'A H'A, DKYIL 
'KHOR BRI BA'I DUS YON BDAG GIS ROL MO LA SOGS PA DANG BCAS PA'I SHIN TU RGYAS PA'I MCHOD PA BYA'O, ,SBYIN PA YANG SBYIN NO, ,DKYIL 'KHOR GYI SLOB DPON LA YON DBUL BA LA SOGS PAS MNYES PAR BYA'O, ,DKYIL 'KHOR RDZOGS PA'I DUS SU SNA TSOGS PA'I ROL MO'I MCHOD 
PA LA SOGS PA DANG BCAS PAS RDO RJE SLOB DPON BLA MA CHEN PO SPYAN DRANG BAR BYA'O, ,DE LA DANG PO SNA TSOGS DRI ZHIM PO'I SMAN DANG BCAS PAS KHRUS BYA'O, ,PHYI NAS RNAM PA SNA TSOGS RAB MCHOG NA BZA' DANG, MU TIG GI DRA BA DANG, DRA PHYED KYIS MCHOD DO, ,DKYIL 'KHOR GYI GTZO BO'I MDUN DU 
DRI MA MED PA 'JAM PA MTHO BA DE LA STAN SBYIN PAR BYA'O, ,G-YAS G-YON GYI GLOR SHIN TU MKHAS PA'I SLOB DPON GNYIS STAN 'BRING PO LA SO SOR RDO RJE DRIL BU DANG LDAN PAR GZHAG PAR BYA'O, ,LAS KYI SLOB DPON STA GON GYIS DKYIL 'KHOR MDUN DU STAG GI PAGS PA'I STENG DU LO BCU 

@329B
GNYIS LON PA'I LAS KYI BU MO DANG LHAN CIG TU RA DGU PA'I RDO RJE DANG DRIL BU DANG RNGE'U CHUNG DANG LDAN PA'O, ,THAMS CAD KYI DBU RGYAN LA SNA TSOGS PA'I DAR BCING BAR BYA'O, ,RDO RJE SLOB DPON LA RIN PO CHE LA SOGS PA'I BZOR BYAS PA GSER DANG DMAR PO DANG LDAN PA'I COD PAN NO, ,SGOR LAG NA RDO RJE DANG 
LDAN PA DBANG BSKUR THOB PA SNGAGS KYI BZLAS PA LA SOGS PA KHO NA SHIN TU KHRIMS DANG LDAN PA, 'JIG PA MED PA, SER SNA MED PA 'BAD PAS GZHAG PAR BYA'O, ,DKYIL 'KHOR GYI PHYI ROL DU BSRUNG BA LA SOGS PA DAM PA'I CHOS KLOG PA'I DGE BSNYEN DANG DGE BSNYEN MA GZHAG PAR BYA'O, ,RGYUD 
MNGAS DANG, RNGE'U CHUNG DANG, GLING BU DANG, DUNG LA SOGS PA'I SGRA BYA'O, ,DE'I SKABS SU DBANG BSKUR MED PA RANG GI BU YIN YANG DE LA NANG DU 'JUG PA MI SBYIN NO, ,DKYIL 'KHOR LA SOGS PA DANG RAB GNAS KYI DUS SU SROG GCOD PA DANG, CA CO DANG, KHROB MI BYA'O, ,SLOB DPON SHES RAB DPAL GYIS MDZAD PA 
YAN LAG BRGYAD PA'I RIM PA LAS DKYIL 'KHOR BSTAN PA ZHES BYA BA'I LE'U BCAD PA STE GNYIS PA'O,, ,,DE NAS GZHAN YANG STA GON GYI CHO GA BSHAD DE, DE YANG BZHI RU DBYE BAR GNAS PAR BYA'O, ,DANG PO NI BUM PA'I STA GON, GNYIS PA DKYIL 'KHOR GYI STA GON, BZHI PA NI SLOB MA'I STA 
GON, DE BZHIN DU NANG NA BUM PA'I STA GON LAS KYI SLOB DPON GYIS BYA'O, ,DE LA RIM PA NI 'DI YIN TE, RGYUD GANG GIS RIM PAS DKYIL 'KHOR DE'I GRANGS KYI BUM PA BYA'O, ,YANG NA LHA MO DANG LHAN CIG DE BZHIN GSHEGS PA LA PHYOGS DANG MTSAMS BYE BRAG BRGYAD DU BRGYAD, DBUS SU RDO 
RJE 'DZIN PA LA GCIG BDUD RTZI 'KHYIL PA LA LAS THAMS CAD PA DE LA BUG RDOL MED PA, SKYON DANG BRAL BA, SKE RING BA, DAR GNYIS KYIS DKRIS PA, ZHO DANG, 'O MA DANG, MAR DANG, SBRANG RTZI DANG, PO GA LING DANG, YUNGS KAR DANG, SMAN THAMS CAD DANG, GRO DANG, SRAN NAG DANG, 
NAS DANG, TIL DANG, 'BRAS SO BA DANG, 'BRAS DANG, GUR GUM DANG, TZANDAN DANG, GA PUR DANG, GLA RTZI DANG, SKYU RU RA DANG, DPAL 'BRAS DANG, DZ'A TI PA LA DANG, GO YU DANG, RIN PO CHE LNGA DANG, DE LA SOGS PA DRI MA MED PA'I CHU DANG BSRES PAS DGANG BAR BYA'O, ,JI 

@330A
*, ,LTAR RNYED PA'I KHA RGYAN ME TOG DANG BCAS PA, 'BRAS BU LDAN PA, RLON PA, TSER MA LA SOGS PA DANG BRAL BA'O, ,BUM PA BRGYAD LA RIM PAS PHYAG RGYA 'DI LTAR BYA'O, ,'KHOR LO DANG, PADMA DANG, RIN PO CHE DANG, RAL GRI DANG, RI RAB DANG, SPRUL DANG, ME DANG, 
'PHAN DANG, DGU PA LA RDO RJE BCU PA LA RGYA GRAM DANG RDO RJE, THAMS CAD KYI SKER ME TOG GI CHUN 'PHYANG BCING BAR BYA'O, ,BUM PA STA GON GYI DKYIL 'KHOR NI RAB GNAS KYI DKYIL 'KHOR GYI G-YON PHYOGS SU BYA'O, ,DE YANG GRU BZHI PA SGO LA SOGS PA DANG LDAN PA'O, ,DE'I PHYI ROL DU ZUR 
DRUG PO RDO RJE PHRENG BAS RNAM PAR BRGYAN PA, GRU BZHI'I DBUS SU AOm GYI RNAM PA, SHAR SGOR SHRIm LHOR PRIm, NUB TU DZR'Im, BYANG DU KHRIm, SHAR LA SOGS PA'I MTSAMS SU, YAm RAm LAm BAm, ZUR DRUG LA RDO RJE MA MO'I SA BON DRUG BRI BAR BYA'O, ,LHA MIN GTZO MO MA'I TRAm, ,GZHAN GYI STOBS 'JOMS 
PA MO PROm, ,'PHROG MA MO'I HRAm, GHASMA RI GHRAm ,GTUM MO dO, 'JIGS MA LA BHRAm, RDO RJE DANG LDAN PA AOm GYI RNAM PA'I STENG SHAR LHO NUB BYANG RIM PAS 'KHOR LO DANG LDAN PA, PADMA DANG LDAN PA, RIN PO CHE DANG LDAN PA, RAL GRI DANG LDAN PA, MTSAMS RNAMS SU RI RAB DANG SBRUL DANG ME DANG 'PHAN 
DANG LDAN PA, ZUR DRUG GI STENG DU SNOD GANG BA, BUM PA'I GRANGS KYIS TE, DE YANG STA RGA DANG, DPAL 'BRAS DANG, RIN PO CHE LNGA DANG, 'PHAN LA SOGS PA DANG LDAN PA'O, ,RGYA GRAM RDO RJE DANG LDAN PA MDUN DU GZHAG PAR BYA'O, ,DUNG PHOR RAM, NYA PHYIS SAM, DAM TSIG GI 
DON BDUD RTZI LNGA DANG BSRES PA'I CHUS BKANG NAS, STAN GYI STENG DU LAS THAMS CAD PA'I BUM PA'I G-YON GYI CHAR RO, ,SNOD GANG BA'I GRANGS KYI MAR ME SBYIN PAR BYA'O, ,MAR ME NYIS 'GYUR GYI LHA BSHOS SO, ,LAS THAMS CAD PA'I BUM PA'I MDUN DU, GZHI MNYAM DANG, 
GZHAN YANG TZANDAN DANG, GUR KUM DANG, DRI ZHIM PO'I SPOS DANG, GZHAN YANG SPOS KYI RENG BU DANG, SNA TSOGS PA'I ME TOG DANG, GUR KUM GYIS BYUG PA'I 'BRAS DKAR POS BKANG BA'I SNOD DANG, AARGHA'I SNOD DANG, 'THOR 'THUNG GI SNOD RIM PAS GZHAG PAR BYA'O, ,GZHAN YANG LEGS PAR 

@330B
BKAL BA'I TSON SNA LNGA'I SKUD PA DANG, BSRUNG BA'I MDA' DANG, SHIN TU PHRA BA PUG RDOL MED PA'I RAS STA GON GYI DKYIL 'KHOR DU GZHAG PAR BYA'O, ,DNGOS PO THAMS CAD TSOGS NAS DE'I 'OG TU LAS KYI SLOB DPON GYIS BKRA SHIS KYI TSIGS BCAD BRJOD PAR BYA'O, ,GANG ZHIG BKRA SHIS NAM MKHA'I 
KHAMS LA LEGS PAR BZHUGS, ,DPAL LDAN RDO RJE SEMS DPA' DBANG CHEN SKAL LDAN MA, ,SHES RAB CHU SKYES DBUS SU RDOR MCHOG 'JUG PA LA, ,DE YI BKRA SHIS THEG PA MCHOG LA SKYABS GYUR CIG ,GANG ZHIG BKRA SHIS SRID PA'I MTSO CHEN MNYAM PA LA, ,CHAGS PA LA SOGS DAM PA'I 
ZHAGS PA GCOD PA LA, ,RNAM PAR SNANG MDZAD MYA NGAN 'DAS LAM DAG BYED LA, ,DE YI BKRA SHIS THEG PA MCHOG LA SKYABS GYUR CIG ,GANG ZHIG BKRA SHIS TSAD MED 'OD ZER LDAN PA LA, ,LOG PA'I SHES PA GTI MUG 'JIGS PA LA, ,LHA YI LHA MCHOG 'JIG RTEN RTAG TU RIG PA 'DZIN, ,DE YI BKRA 
SHIS THEG PA MCHOG LA SKYABS GYUR CIG ,GANG ZHIG BKRA SHIS KHA SBYAR LEGS PAR BZHUGS, ,YE SHES BDUD RTZI'I CHUS SBYIN RTAG TU CHAR 'BAB LA, ,PADMA DGA' ZHING 'JIG RTEN SEMS CAN PHAN PAR BRTZON PA LA, ,DE YI BKRA SHIS THEG PA MCHOG LA SKYABS GYUR CIG ,GANG ZHIG BKRA SHIS SRID 
PA'I SA SKYES BCAD PA LA, ,DPAL RDOR SEMS DPA'I GNAS GRUB BYED CING SBYIN PA LA, ,SHES RAB RAL GRI RTAG TU PHYAR 'DZIN PA, ,DE YI BKRA SHIS THEG PA MCHOG LA SKYABS GYUR CIG ,DE NAS BKRA SHIS MCHOD PA'I DON DU NAM MKHA'I PHYOGS SU DE BZHIN GSHEGS PA THAMS CAD LA ME TOG 
SNYIM PAS PHUL TE, SPOS KYI NGED BU DANG BCAS PAR RDO RJE DRIL BU LAN GSUM SNGAGS 'DIS DKROL BAR BYA'O, ,AOm SARBA TA TH'A GA TA P'U DZA ME GHA SPHA RA nA, HRIm HRIm TRAm TRAm HAm HAm HIm HIm DRA NA DRA NA PA RA nA, SAm PA RA nA H'Um H'Um PHAt PHAt SV'A H'A, DE NAS DBUS KYI BUM PA YAN LAG THAMS CAD DANG LDAN PA GZHAL YAS KHANG 
DU BSGOM PAR BYA'O, ,YANG NA BUM PA'I NANG DU KAm YONGS SU GYUR PA LAS GZHAL YAS KHANG, DE'I DBUS SU A'A LI K'A LI, DE'I STENG DU H'Um GI RNAM PA, A'A LI K'A LI DANG H'Um GI RNAM PA YONGS SU GYUR PA LAS, RANG 'OD DANG 'KHYUD PA'I RDO RJE DANG DRIL BU DANG LDAN PA, SNA TSOGS PADMA'I 

@331A
*, ,STENG NA, NAM MKHA' SNGON PO'I MDOG RGYAN THAMS CAD KYIS BRGYAN PA, PHYAG GNYIS ZHAL GCIG SPYAN GSUM RDO RJE SKYIL MO KRUNG DU GNAS PA'I RDO RJE 'DZIN PA CHEN PO BSGOM PAR BYA'O, ,SHAR DU PAm YONGS SU GYUR PA LAS RNAM PAR SNANG MDZAD MDOG DKAR PO RDO RJE 'DZIN LTA 
BU'O, ,LHOR AOm YONGS SU GYUR PA LAS SNANG BA MTHA' YAS MDOG DMAR PO RNAM PAR SNANG MDZAD LTA BU'O, ,NUB TU DZR'Im YONGS SU GYUR PA LAS RIN CHEN 'BYUNG LDAN MDOG SER PO SNANG BA MTHA' YAS LTA BU'O, ,BYANG DU KHAm YONGS SU GYUR PA LAS DON YOD GRUB PA NE'U SING GI MDOG RIN CHEN 
'BYUNG LDAN LTA BU'O, ,SHAR MTSAMS SU LAm YONGS SU GYUR PA LAS, SANGS RGYAS SPYAN RNAM PAR SNANG MDZAD LTA BU'O, ,LHO MTSAMS SU MAm YONGS SU GYUR PA LAS, M'A MA K'I SNANG BA MTHA' YAS LTA BU'O, ,NUB MTSAMS SU PAm YONGS SU GYUR PA LAS, GOS DKAR MO RIN CHEN 'BYUNG 
LDAN LTA BU'O, ,PHYED MTSAMS SU T'Am YONGS SU GYUR PA LAS, SGROL MA DON YOD GRUB PA LTA BU'O, ,DE RNAMS LA YANG GNYIS SU MED PA'I SBYOR BAS RANG 'OD THAMS CAD DANG YAN LAG MA DANG LDAN PAR BSGOM PAR BYA'O, ,MDUN DU H'Um YONGS SU GYUR PA LAS, BDUD RTZI 'KHYIL BA PHYAG DRUG 
PA SPYAN GSUM ZHAL 'JIGS PAR BYED PA, PHYED SKYIL GYIS BZHUGS PA, RDO RJE DANG, DRIL BU DANG, RAL GRI DANG, GTUN SHING DANG, STA RE DANG ZHAGS PA BSNAMS PA, MAR SNGON PO'I MDOG RANG 'OD YAN LAG MA DANG LDAN PAR BSGOM PAR BYA'O, ,DAM TSIG SNOD KYI NANG DU HR'Im: YONGS SU 
GYUR PA LAS DAM TSIG CHEN PO'I DBANG PHYUG MA, PHYAG GNYIS ZHAL GCIG SPYAN GSUM ZHAL 'JIGS 'JIGS LTA BU RDO RJE SKYIL BUR DU BZHUGS PA, DBU SKYES 'BAR BA, PHYOGS KYI NA BZA' CAN, KHRAG CHEN POS YAN LAG BYUGS PA, LHA DANG LHA MIN GYI KHRAG THAMS CAD DRANGS TE 
BKANG BA'I KA P'A LA G-YAS NA, G-YON NA RDO RJE KHA tV'Am GA'O, ,AARGHA'I SNOD KYI DBUS SU AOm YONGS SU GYUR PA LAS DE BZHIN GSHEGS PA THAMS CAD SKYOB NYI MA BYE BA'I 'OD DANG MNYAM PA GRANGS MED PA'I DE BZHIN GSHEGS PA DANG LDAN PAR BSGOM PAR BYA'O, ,DA NI BUM PA LA SOGS PA'I 

@331B
BSAM GTAN GYI CHO GA'O, ,DA NI DE RNAMS LA RIM PAS BZLAS PA'I CHOG BSHAD DE, AOm BADZRA SATVA TA TH'A GA TA AA DHI PA TA YE HUm H'Um PHAt SV'A H'A, AOm TZAKRA AA DHI PA TA YE HUm H'Um PHAt SV'A H'A, AOm PADMA AA DHI PA TA YE HUm H'Um PHAt SV'A H'A, AOm RATNA AA DHI PA TA YE HUm H'Um PHAt SV'A H'A, AOm KHA tV'Am GA AA DHI PA TA YE HUm H'Um PHAt SV'A H'A, AOm 
TA TH'A GA TA NE HRI HUm H'Um PHAt SV'A H'A, AOm PADMA NA RTE SHVA RI HUm H'Um PHAt SV'A H'A, AOm RATNE A'A LO KE HUm H'Um PHAt SV'A H'A, AOm SARBA A'A BAR nA BI SHO DHA NA YE HUm H'Um PHAt SV'A H'A, RE RE LA SNGAGS LAN BRGYA RTZA BRGYAD BZLAS PAR BYA'O, ,AOm AA MRi TA KUndA LI MA H'A KRO DH'I SHVA RI SARBA MA RA AA RE SARBA SIDHI KA RA SARBA KARMA SIDDHI HUm H'Um PHAt SV'A H'A, YI GE 
GSUM GYI SNGAGS KYIS SNGON DU BSNYEN PA BZLAS NAS GRUB PA'I DON DU SNGAGS DES BRGYA RTZA BRGYAD BZLAS PAR BYA'O, ,BZLAS PA'I CHO GA RDZOGS NAS, NAM MKHA'I GNAS NAS DANG PO GRUB PA 'KHOR DANG BCAS PA'I YE SHES SEMS DPA' PHYAG RGYA DANG SNGAGS KYIS DGUG PAR BYA'O, ,DE LA PHYAG 
RGYA DANG SNGAGS NI 'DI YIN TE, GUNG MO LU GU RGYUD KYI RNAM PAR BYAS TE, MTHE BONG GNYIS MNAN CING SRIN LAG DANG MTHE CHUNG LAG MTHIL DU BZHAG NAS MDZUB MO DGUG PAR BYA'O, ,AOm DZNY'A NA SATVA A'ATMA KO&amp;HAm BADZRA DHA RA SA PA RI B'A RA BA RAm HA HI HUm H'Um PHAt SV'A H'A, GSHEGS PA TZAM GYIS AARGHA DANG, 
NYA REG DANG, 'THOR 'THUNG DBUL BAR BYA'O, ,DE LA RIM PA NI 'DI YIN TE, AOm GRim GRim AARGHA'I SNGAGS SO, ,G-YON PA'I GUNG MO DANG MTHE BO SE GOL GYI PHYAG RGYAS SO, ,AOm HUm H'Um NYE REG GI SNGAGS SO, ,PA TI'I PHYAG RGYAS SO, ,AOm AAm A'Am 'THOR 'THUNG GI SNGAGS SO, ,'KHOR LO'I 
PHYAG RGYAS SO, ,AOm TIshthA TI shthA H'Um PHAt, GDAN DBUL BA'I SNGAGS, RUS SBAL GYI PHYAG RGYAS SO, ,DE NAS YANG SNGAR BSHAD PA'I RDO RJE DRIL BU'I SNGAGS KYIS LNGA BCU RTZA BZHI'I GRANGS KYIS LAN CIG RDO RJE DRIL BU DKROL BAR BYA'O, ,DE'I RJES SU DAM TSIG CHEN PO'I SNOD NA YOD PA'I CHUS DKYIL 
'KHOR NA YOD PA'I GZHI THAMS CAD KU SHA SOR BRGYAD PA SBOMS PAS SNGAGS 'DIS LAN BDUN GTOR BAR BYA'O, ,AOm SVA BH'A BA SHUDDHA AA MA LA BI SHUDDHA YE SV'A H'A, DE LTAR GTOR BA BYAS TE, DE'I RJES LA 'THOR 'THUNG GI SNOD KYIS LAS THAMS CAD PA LA ME LONG GI STENG DU SMAN THAMS CAD 

@332A
*, ,KYIS SNGAGS 'DIS KHRUS BYA'O, ,AOm SARBA TA TH'A GA TA K'A YA B'AKA TZITTA MA H'A GA GA NA SA DU PA BI SHUDBHA YE AOm A'A: H'Um PHAt SV'A H'A, DE'I DBUS SU GRU GSUM GYI PHYAG RGYAS SNGAGS 'DIS RAB GNAS BYA'O, ,AOm SARBA DA RA AAKshA YA GA N'ATMA LE HUm H'Um PHAt SV'A H'A, DE LTAR RANG 
GNAS BYAS NAS DAM TSIG GI SNOD KYI CHU DANG, PAD SKOR GYI PHYAG RGYA DANG SNGAGS 'DIS DBANG BSKUR SBYIN PAR BGYI'O, ,AOm SARBA TA TH'A GA TA AA BHI shE KA SA MA YA SHRI YE H'Um PHAt, MCHOD PA BYAS NAS SNA TSOGS RDO RJE DRA BA'I GZUGS KYI PHYAG RGYA DANG, DRI MED BUG RDOL MED PA'I SHIN TU SAR PA'I 
GOS, AOm A'A: H'Um PHAt SNGAGS KYIS BYIN GYIS BRLABS TE, BSRUNG BA'I SNGAGS 'DON CING THAMS CAD DGAB PAR BYA'O, ,DE LA SNGAGS NI 'DI YIN TE, AOm HRAm HRAm HRIm HR'I HUm H'Um PHAt PHAt RAKshA RAKshA SV'A H'A, DE'I SKABS SU GTOR MA CHEN PO BSKOR BA BYAS NAS G-YON GYI BYANG LOGS SU GZHAG 
PAR BYA'O, ,DE LA REM PA 'DI YIN TE, SHIN TU CHE BA'I ZAS LA SOGS PA'I SNOD BRUm GYI RNAM PA YONGS SU GYUR PA LAS, YAN LAG THAMS CAD DANG LDAN PA'I GZHAL YAS KHANG YI GE GSUM GYI SNGAGS KYIS BYIN GYIS BRLABS TE, KHRAG CHEN PO DANG, GZHAN YANG SNA TSOGS PA'I 
NYA SHA LA SOGS PA'I 'BRAS BU KHA ZAS KYIS LEGS PAR GANG BAR BYAS NAS, DE'I STENG DU AA SHVADTHA'I SHING LAS BYAS PA'I GRU GSUM GYI PHYAG RGYA GZHAG PAR BYA'O, ,GRVA LA SNA TSOGS KYI 'PHAN BCING BAR BYA'O, ,GRVA'I STENG DU ME DANG KHA ZAS KYI KHAMS GSUM GZHAG PAR BYA'O, , 
SNOD KYI 'BRAS BU YANG DAG PAR SAR PA'I DUM BU GSUM PA'I KA P'A LA KHRAG CHEN POS BKANG BA'O, ,DE'I DBUS SU H'Um GI RNAM PA DANG LDAN PA'I NYI MA'I DKYIL 'KHOR DE DAG YONGS SU GYUR PA LAS RDO RJE RO LANGS MA CHEN MO PHYAG STONG ZHABS STONG ZHAL STONG SPYAN 'BAR BA, DBU SKYES 
'BAR BA, KHRAG CHEN POS SKU BYUGS PA, BDUD THAMS CAD KYI KHRAG GI SNOD PHYAG NA BSNAMS PA, SNA TSOGS PA'I RUS PAS SKU BRGYAN PA, 'JIGS BYED CHEN PO'I STENG NA G-YON BRKYANG BAS BZHUGS PA, LHA MIN GYI DBANG PO DU MA DANG, 'DRE DANG, SRIN PO DANG, YI DGAGS DANG, 

@332B
SHA ZA DANG, AUshMANDA DANG, AA PASMA RA DANG, MKHA' 'GRO MA'I TSOGS KYIS YONGS SU BSKOR BA'O, ,SNOD KYI PHYI ROL DU GDUGS DANG, RGYAL MTSAN DANG, 'PHAN DANG, RMA BYA'I RDUL YAB DANG, GRI GUG DANG, LCAGS MDA' DANG, CHUN 'PHYANG LA SOGS PA BYA'O, ,BCOM LDAN MO RO LANGS 
MO CHEN MO GRU GSUM GYI PHYAG RGYAS HA RNAM PA LNGAS BYIN GYIS BRLABS TE, LAS GANG DANG GANG LA KHRO BO'I GZUGS SU BYAS TE, BSRUNG BA'I DON DU SNGAGS 'DIS BSKOR BAR BYA'O, ,AOm HI MA H'A BADZRA BI T'A L'I MA H'A BI SHVE SHVA RE SARBA DOsht'A KAshA AAm GA RE SARBA SA SATVO HE TAm KARE SATVA PA DRA BA KA RA DOshtA TZITTA 
NAm, HA NA HA NA DA HA DA HA PA TZA PA TZA MA THA MA THA, BIDHVA NSA YA BIDHVA NSA YA, M'A RA YA M'A RA YA DAndE NA TZURnA BA KHA DHA GE NA TO tA YA TZKRE NA TZTSE DA YA BADZRE nA BHE DA YA, SARBA SATV'AN'Am SH'Am TIm KU RU PU TZITTA SHRE YA: KU RU SARBA BYA TI MA PA HA RA, DHU RAKA TI MA PA HAR, DHA RI DA YA MA PA HA RA, AA KA LA MRi TYU MA BA HA RA, 
DHO BHIKshA MA PA HA RA, NA MA SARBA KARMA S'A DHA NI MA H'A YAm KU RU, HAm HAm HIm HIm, KI LI KI LI HI LI HI LI HUm H'Um PHAt PHAt SV'A H'A, DE NI BUM PA'I STA GON GYI CHO GA'O, ,DA NI DKYIL 'KHOR GYI STA GON GYI CHO GA BSHAD DE, DANG PO RDO RJE DANG DRIL BUR BCAS PA'I BKRA SHIS KYI TSIGS BCAD BRJOD NAS 'BYUNG 
BA CHEN PO BZHI YONGS SU GYUR PA LAS, JI LTAR PHYI ROL GZHAL YAS KHANG RNAM PAR BZOR BYAS PA DE BZHIN DU DE'I STENG DU BSGOM PAR BYA'O, ,DE'I DBUS SU A'A LI K'A LI YONGS SU GYUR PA LAS ZLA BA DANG NYI MA'O, ,DE'I STENG DU YE SHES KYI ME'I RANG BZHIN H'Um GI RNAM PA DES ZLA BA DANG NYI MA YONGS 
SU GYUR TE, RANG GI RGYUD KYI GO RIMS KYIS RDO RJE 'DZIN PA CHEN PO RANG 'OD KYI YAN LAG MAS 'KHYUD PA, 'KHOR LO DANG BCAS PA NYI MA LA BZHUGS PA, SKAD CIG GIS RDZOGS PAR BSGOM PAR BYA'O, ,YANG NA THAMS CAD RANG GI SNYING GAR BSGOMS TE, PHYI ROL DU SPRO BAR BYA'O, ,DE'I 
RJES SU SNGAR BSTAN PA'I RDO DRIL GYI SNGAGS KYIS NYI SHU RTZA BDUN GRANGS KYIS SPOS KYI RENG BU DANG BCAS PA'I RDO RJE DRIL BU DKROL BAR BYA'O, ,DE NAS NAM MKHA'I GNAS NAS DKYIL 'KHOR 'KHOR LO DANG BCAS PA'I KHAMS GSUM RNAM PAR RGYAL BA'I PHYAG RGYA DANG, DZA: H'Um BAm HO: ZHES DE'I SNGAGS 

@333A
*, ,KYIS YE SHES SEMS DPA' BKUG NAS, SNGAR BSTAN PA'I CHO GAR AARGHA DANG NYE REG DANG 'THOR 'THUNG DBUL BAR BYA'O, ,DE'I RJES SU DKYIL 'KHOR 'KHOR LO DANG BCAS PA DAM TSIG SEMS DPA' LA 'JUG PAR BYAS NAS LAN GSUM RDO RJE DRIL BU DKROL TE, MCHOD SBYIN 
LNGA'I MCHOD PA DBUL BAR BYA'O, ,DE NAS RDO RJE 'DZIN PA CHEN PO'I SNYING PO'I SNGAGS KYIS BZLAS PA STONG BYA'O, ,DKYIL 'KHOR BA LA RANG RANG GI SNGAGS KYIS RE RE LA BRGYA RTZA BRGYAD DO, ,DE'I 'OG TU YI GE GSUM GYI SNGAGS KYIS GOS BYIN GYIS BRLABS TE, AOm MA H'A BADZRA DHA RA MA H'A SA MA YA 
MAndALI BE SHRA MA THA H'Um H'Um PHAt SV'A H'A, NGES PAR SA TSON GYI DKYIL 'KHOR YIN NA KHRU GANG TZAM GYI STENG DU GOS BRES NAS 'BAD PAR BYA'O, ,SNGAR BSTAN PA'I SNGAGS KYI CHO GAS ROL MO LA SOGS PA DANG LDAN PA'I GTOR MA CHEN PO BSKOR BAR BYA'O, ,DE NI DKYIL 'KHOR GYI STA GON NO, ,DA NI 
SKU'I STA GON BSHAD DE, DANG PO BKRA SHIS KYI TSIGS BCAD BRJOD NAS, SKU'I SNYING GAR PAm YONGS SU GYUR PA LAS SNA TSOGS PADMA, DE'I STENG DU A'A LI K'A LI, DE'I STENG DU AOm GYI RNAM PA, AOm GYI RNAM PA'I SNYING GAR A'A:'I RNAM PA, A'A:'I RNAM PA'I SNYING GAR H'Um GI RNAM PA, 
H'Um GI RNAM PA'I STENG DU YE SHES KYI 'OD KYI RANG BZHIN GYI THIG LE DANG LHAN CIG THAMS CAD YONGS SU GYUR PA LAS, SNA TSOGS PADMA LA BZHUGS PA SKYES BU CHEN PO'I MTSAN SUM CU RTZA GNYIS DANG LDAN PA, DPE BYAD BRGYAD CUS BRGYAN PA'I SKU BSGOMS TE, DE NAS DE LA SNGAGS KYIS BYIN 
GYIS BRLAB PAR BYA'O, ,AOm SARBA TA TH'A GA TA K'A YA B'AKA TZITTA MA H'A BADZRA DHA RA TIshthA HUm H'Um PHAt SV'A H'A, DE NAS NAM MKHA'I KHAMS NAS SKU JI LTA BU'I YE SHES SEMS DPA'I G-YON PA'I LAG PAS RDOR DRIL DKROL ZHING G-YAS PAS RDO RJE LCAGS KYU'I PHYAG RGYAS YI GE GSUM DANG, A'A GATZTSA 
A'A GATZTSA'I SNGAGS KYIS BKUG NAS, AARGHA DANG NYE REG DANG 'THOR 'THUNG LA SOGS PA PHUL TE H'Um PHAt PRA BE SHA YA'I SNGAGS KYIS SKU'I SNYING GAR GZHUG PAR BYA'O, ,DE'I 'OG TU MCHOD PA LNGA MCHOD SBYIN DANG, GTOR MA CHEN PO DBUL LO, ,DE NI SKU'I STA GON NO, ,DA NI SLOB MA'I STA 

@333B
GON BSHAD DE, RE ZHIG DANG PO'I DKYIL 'KHOR GYI KHANG PA'I PHYI ROL GYI GNAS SU SKAL PA DANG LDAN PA, LEGS PAR KHRUS BYAS PA, DBANG PO TSANG BA, ME TOG SNYIM PA GANG BA DANG LDAN PA, H'Um PHAt SNGAGS KYIS LAN GSUM DAM TSIG GI CHUS GTOR BAR BYAS TE, DE'I RJES SU YI GE 
GSUM GYI SNGAGS KYIS SO SHING BYIN GYIS BRLABS TE SBYIN PAR BYA'O, ,DE'I 'OG TU DAM TSIG GI CHUS KHA BKRU BAR BGYI BA SBYIN NO, ,DE NAS YUNGS KAR GYIS MDZUB MO MTHE BONG GIS H'Um PHAt SNGAGS KYIS LAN GSUM BRDEGS NAS RNAM PAR SNANG MDZAD KYI GZUGS SU BYIN GYIS BRLABS 
TE, SNYING GAR NYI MA'I DKYIL 'KHOR DE'I STENG DU YE SHES PA'I BDAG NYID DE BZHIN GSHEGS PA RNAM PAR SNANG MDZAD BSGOM PAR BYA'O, ,DE NAS LEGS PAR BKAL BA'I TSON SNA LNGA'I SKUD PA YI GE BRGYA BA'I SNGAGS KYIS BRLABS TE, LAG PA G-YAS PAR BCING BAR BYA'O, ,MGO 
BO'I STENG DU YI GE GSUM GYIS BRLABS PA'I ME TOG BZHAG NAS GTOR MA CHEN PO BSKOR BAR BYA'O, ,DES KYANG DBANG BSKUR MA THOB PA DE'I TSE MTSAN MO DANG NYIN MO NGAL MI BSO BAR BUD MED LA SOGS PA MED PA'I GNAS SU DRI MA MED PA'I STAN GYI STENG DU YI GE BRGYA PA'I SNGAGS GDON PAR BYA'O, , 
SLOB DPON SHES RAB DPAL GYIS MDZAD PA YAN LAG BRGYAD PA'I RIM PA LAS, STA GON GNAS PA ZHES BYA BA'I LE'U BSHAD PA GSUM PA'O,, ,,DE NAS GZHAN YANG KHRUS KYI CHO GA BSHAD DE, DANG POR RE ZHIG KHRUS KYI RDZAS 'TSOGS PAR BYA'O, ,PHYIS NI LNGA STE, DRI ZHIM PA'I MAR KHU 
DANG, SRAN NAG GI PHYE DANG, SRAN CHUNG GI PHYE DANG, BAG PHYE DANG, NAS PHYE'O, ,'BRU NI LNGA STE, SRAN NAG DANG, GRO DANG, SRAN CHUNG DANG, 'BRAS SO BA DANG, SRAN MA SER PO'O, ,SMAN NI LNGA STE, BRi HA STI DANG KAndA KA RI DANG, SA LA SPAR NI DANG, SDONG BU DANG LDAN PA'I AUTPALA DANG, 
HA SA DE BA'O, ,'BRAS BU LNGA STE, DPAL 'BRAS DANG, DZ'A TI PA LA DANG, BU GA PA LA DANG, SKYU RU RA DANG, KA KO LA'O, ,SNA TSOGS RDZAS NI LNGA STE, ZHO DANG, 'O MA DANG, BO GA LING DANG, YUNGS KAR DANG, SMAN THAMS CAD DO, ,BYUG PA NI LNGA STE, GUR KUM DANG, TZANDAN 

@334A
*, ,DANG, GA PUR DANG, GLA RTZI DANG, SI HLA 'O, ,RE RE LA SGRON MA DANG, LHA BSHOS DANG, GANG BA'I SNOD LNGA LNGA'O, ,GZHAN NI PHYI BA'I RAS DANG, PHYAG RGYA'I RAS DANG, SPROS DANG, YUNGS KAR DANG, ME LONG DANG, DRI MA MED PA DANG, CHE BA BUG RDOL MED PA SHING LA SOGS 
PA KHRUS KYI SNOD DO, ,DE DAG THAMS CAD TSOGS NAS H'Um PHAt SNGAGS DANG LDAN PA'I DAM TSIG CHUS GTOR TE, YI GE GSUM GYI SNGAGS KYIS MCHOD PAR BYAS NAS DAG PAR BYA'O, ,DE'I RJES SU AOm GYI RNAM PA'I SNGAGS KYIS ZHAL KHAB DBYE STE, LAG PA G-YON SNYING GAR BZHAG NAS 
MDZUB MO BKUG ,G-YAS PA RDO RJE KHU TSUR GYI PHYAG RGYAS RNAM PAR RGYAL BA'I BUM PA'I NANG NAS RDO RJE 'DZIN PA CHEN PO H'Um H'Um GI SNGAGS KYI SPYAN DRANGS TE, ME LONG GI STENG DU AE'I RNAM PA'I GZUGS CHOS KYI 'BYUNG GNAS KYI PHYAG RGYA BZHAG NAS YI GE GSUM GYI SNGAGS KYIS ME 
TOG LA SOGS PAS MCHOD PA BYAS TE, RDO RJE DRIL BU DKROL ZHING BKRA SHIS KYI TSIGS BCAS BRJOD PAR BYA'O, ,DE NAS YI GE GSUM GYI SNGAGS KYIS RDO RJE 'DZIN PA CHEN PO'I DBU LA AARGHA DANG, ME TOG DANG, SPOS DANG, BYUG PA LA SOGS PA PHUL TE, PHYIS LNGAS LAS THAMS CAD 
PA'I BUM PAS LAG PA G-YON NA RDO RJE DRIL BU, G-YAS NA SPOS RDO RJE DANG LDAN PAS SNGAGS 'DIS KHRUS BYA'O, ,AOm SARBA TA TH'A GA TA K'A YA B'AKA TZITTA, MA H'A BADZRA DHA RA DE BE NA BA RE NA, PANYTZA DHA RA TA NE NE SNA PA YA ME H'Um H'Um PHAt SV'A H'A, DE NAS MCHOD PA LNGA DBUL BAR BYA'O, ,AOm PUshPA 
BADZRA SV'A H'A, AOm DH'U PA BADZRI SV'A H'A, AOm D'I PA BADZRI SV'A H'A, AOm GANDHE BADZRI SV'A H'A, AOm NEE BI TYE BADZRI SV'A H'A, DE NAS DBU LA ME TOG LA SOGS PA PHUL TE, 'BRU LNGA'I KHRUS BYA'O, ,AOm SARBA TA TH'A GA TA K'A YA B'AKA TZITTA MA H'A BADZRA DHA RA DE BE NA BA RE NA PANYTZA BRI HE'I SNA BA ME H'Um H'Um PHAt SV'A H'A, SNGAR 
BSTAN PA'I RIM PAS MCHOD PAR BYA'O, ,DE NAS YANG DBU LA ME TOG LA SOGS PA PHUL TE, SMAN LNGA'I KHRUS BYA'O, ,AOm SARBA TA TH'A GA TA K'A YA B'AKA TZITTA DE BE NA BA RE NA PANYTZA 'U SHA THE NA SNA PA YA ME H'Um H'Um PHAt SV'A H'A, MCHOD PA NI SNGAR BZHIN NO, ,DE NAS YANG DBU LA ME TOG LA SOGS 

@334B
PA PHUL TE 'BRAS BU LNGAS KHRUS BYA'O, ,AOm SARBA TA TH'A GA TA K'A YA B'A KA TZITTA MA H'A BADZRA DHA RE BE NA BA RA NA PANYTZA PHA LE'U SNA PA YANG ME H'Um H'Um PHAt SV'A H'A, MCHOD PA NI GONG MA BZHIN NO, ,DE NAS YANG DBU LA ME TOG LA SOGS PA PHUL TE, SNA TSOGS LNGAS KHRUS BYA'O, ,AOm SARBA TA TH'A GA TA K'A YA 
B'A KA TZITTA MA H'A BADZRA DHA DHA RE DE BE NA BA RE NA PANYTZA PRi K'ARnA DRA BYA'I SNA PA YA ME H'Um H'Um PHAt SV'A H'A, MCHOD PA NI SNGAR BZHIN NO, ,DE NAS YANG DBU LA ME TOG LA SOGS PA PHUL TE, BYUG PA LNGA'I KHRUS BYA'O, ,AOm SARBA TA TH'A GA TA K'A YA B'AKA TZITTA MA H'A BADZRA DHA RE DE BE NA BA RE NA PANYTZA SA MA LA BA DE'I SNA PA 
YA ME H'Um H'Um PHAt SV'A H'A, MCHOD PA YANG DANG PO BZHIN NO, ,KHRUS RE RE SNA TSOGS PA'I SIL SNYAN GYI MCHOD PA DANG, KLU'I MCHOD SBYIN DANG GTOR MA LA SOGS PA BYA'O, ,DE NAS ME LONG PHYI RAS KYIS LEGS PAR PHYIS TE YANG DAG PAR DRI MED PAR BYAS NAS, TZANDAN DANG GUR KUM BSRES 
PAS NYI MA'I DKYIL 'KHOR BYAS TE, ME TOG LA SOGS PAS MCHOD NAS DE'I STENG DU, AOm A'A: H'Um PHAt KYI SNGAGS KYIS RDO RJE 'DZIN PA CHEN PO BYIN GYIS BRLABS TE, YE SHES KYI PHYAG RGYAS BUM PA'I NANG DU H'Um PHAt RNAM PA'I SNGAGS KYIS GSHEGS SU GSOL BAR BYA'O, ,DE LTA BU'I RIM PAS 
GZHAN BUM PA'I NANG DU BZHUGS PA DE BZHIN GSHEGS PA DANG LHA MO'I KHRUS KYIS CHO GA BYA'O, ,'ON KYANG RANG GI RIGS KYI GO RIMS KYI PHYAG RGYAS SPYAN DRANGS TE, RANG GI MTSAN DANG SPEL SNGAR BSTAN SNGAGS ZHES BYA'O, ,DE NI BUM KHRUS SO, ,DA NI DKYIL 'KHOR GYI KHRUS BSHAD DE, 
HRAm GYI RNAM PA'I SNGAGS KYIS ZHAL KHA BA KYI RAS PHYE STE, SNGAR BSTAN PA'I RIM PAS RDO RJE DRIL BU DANG, BKRA SHIS KYI TSIGS BCAD LA SOGS PA BRJOD DE, ME LONG GI STENG DU GUR KUM DANG TZANDAN LA SOGS PADMA BYAS NAS, DE'I STENG DU BH'Um GYI RNAM PA YONGS SU GYUR PA LAS, YAN LAG 
THAMS CAD DANG LDAN PA'I GZHAL YAS KHANG BSGOM PAR BYA'O, ,DE NAS KHAMS GSUM RNAM PAR RGYAL BA'I PHYAG RGYAS DANG, DE BZHIN DU DZA: H'Um BAm HO:'I SNGAGS KYIS SKAD CIG THAMS CAD YAN LAG DANG LDAN PA'I DKYIL 'KHOR LA SPYAN DRANGS TE, ME LONG GI STENG DU BZHUGS SU 

@335A
*, ,GSOL NAS, SNGAR BSTAN PA'I CHO GAS 'KHOR DANG BCAS PA GTZO BO LAS THAMS CAD PA'I BUM PA'I PHYIS LNGA'I KHRUS BYA'O, ,AOm SARBA TA TH'A GA TA K'A YA B'AGA TZITTA MA H'A BADZRA DHA RA SA PA RI B'A R'AN SA MA YO DAm PANYTZA DHA RA TA NE NA SNA PA YA ME HUm H'Um PHAt SV'A H'A, DE LTA BU'I RIM PAS BYUG PA'I 
KHRUS YAN CHAD BYA'O, ,DE NAS RNAM PAR RGYAL BA'I BUM PA'I KHRUS BYA'O, ,AOm SARBA TA TH'A GA TAK'A YA B'AKA TZITTA MA H'A BADZRA DHA RA SA PA RI B'A RAm BE PANYTZA DA RTA NE NA TZO YA KA LA SHE NA SNA PA YA ME HUm H'Um PHAt SV'A H'A, DE NAS RNAM PAR RGYAL BA'I BUM PAS KHRUS BYA'O, ,AOm SARBA TA TH'A GA TA K'A YA B'AKA TZITTA MA H'A BADZRA DHA RA SA PA 
RI B'A RAm BE TZA YE KA LA SHA NA SNA PA YE ME HUm H'Um PHAt SV'A H'A, GZHAN NI MCHOD PA LA SOGS PA DANG, PHYI BA DANG GSHEGS SU GSOL BA NI SNGA MA BZHIN NO, ,DE NI DKYIL 'KHOR KHRUS SO, ,DA NI KHRUS BSHAD DE, SKU'I DBU LA GZHAN MA YIN PA'I KHRUS BYA'O, ,GAL TE THANG KA LA SOGS PA YIN NA ME LONG GIS 
SO, ,DE LA DANG PO H'Um GIS RNAM PA'I SNGAGS KYIS STA GON GYI GOS BSHUS TE SNGAR BSTAN PA'I PHYAG RGYAS SPYAN DRANGS PA LA SOGS PA'I CHO GA BYAS NAS, DE'I RJES SU AOm SARBA TA TH'A GA TA K'A YA B'A KA TZITTA MA H'A BADZRA DHA RA PANYTZA AUTTA RA NE NA SNA PA YA ME HUm H'Um PHAt SV'A H'A, GZHAN KUN NI DKYIL 'KHOR LA SOGS 
PA BZHIN NO, ,DE NI SKU KHRUS KYI CHO GA'O, ,DA NI SLOB MA'I KHRUS BSHAD TE [?], RE ZHIG MDOR BSDUS PA'I KHRUS BYED NA, DE NI BLA MA CHEN PO RDO RJE SLOB DPON GYIS ME LONG LAS BYA'O, ,YANG NA RGYAS PAS LONG YOD PA NA DKYIL 'KHOR GYI KHANG PA'I PHYI ROL DU LAS KYI SLOB DPON GYIS BYA'O, ,DE LA RIM 
PA NI 'DI YIN TE DANG POR RE ZHIG PA'I LCI BAS LA MA LHUNG BAS SLOB DPON GYIS LEGS PAR BYUGS PA'I DBUS KYI GNAS SU SNA TSOGS PADMA BRGYAD DANG LDAN PA'I GRU BZHI PA'I DKYIL 'KHOR RDO RJE PHRENG BAS RNAM PAR BRGYAN PA SOR GSUM LHAG PA'I KHRU GSUM PAR BYA'O, ,DE YANG SNA TSOGS 
PA'I ME TOG LA SOGS PAS MCHOD PA BYAS NAS MDA' DANG LDAN PA'I RIS KYIS BSKOR BAR BYA'O, ,DE'I DBUS DRI MA MED PA BUG RDOL MED PA'I KHRUS KYI SNOD DE'I STENG DU H'Um GI RNAM PA'I SNGAGS KYIS BYIN GYIS BRLAB PA'I SLOB MA BZHAG STE, RDO RJE DANG DRIL BU DANG LDAN PA STAN MTHO BAR GNAS 

@335B
PA'I LAS KYI SLOB DPON GYIS RIM PAS KHRUS BYA'O, ,DE LA DANG PO NI AOm SARBA P'A PAm DUshtA HA NA HA NA DA HA DA HA ZHES PA'I SNGAGS KYIS DANG, PADMA'I PHYAG RGYA SHUM PA'I ME'I STENG DU YUNGS KAR BTAB STE, LAN GSUM MGO LA BSKOR NAS PHYI ROL DU DOR BAR BYA'O, ,DE'I 'OG TU SNGAR BSTAN PA'I 
RDO RJE DRIL BU'I SNGAGS KYIS SUM CU RTZA BDUN GRANGS LA LAN CIG RDO RJE DRIL BU DKROL BA BYAS TE, SLOB MA RNAM PAR SNANG MDZAD KYI GZUGS SU BYIN GYIS BRLABS NAS DBYANGS KYI YAN LAG DANG LDAN PA'I BKRA SHIS KYI TSIGS BCAD BRJOD PAR BYA'O, ,DE NAS MGO BOR YI GE GSUM GYI SNGAGS KYIS 
AARGHA DANG ME TOG LA SOGS PA BYIN TE, RDO RJE DRIL BU DKROL ZHING AOm A'A: H'Um SNGAGS KYIS LAS THAMS CAD PA'I BUM PA BYIN GYIS BRLABS NAS YANG DAG PAR RDZOGS PA'I SANGS RGYAS MTSAN DANG LDAN PA LO BCU GNYIS LON PA'I BU MO'I LAG TU SBYIN PAR BYA'O, ,NYID KYIS PHYAG G-YAS 
PAS BUM PA GTUGS TE TSIGS BCAD 'DI BRJOD PAR BYA'O, ,YANG DAG RDZOGS SANGS RGYAS KUN KHYOD, ,'ON KYANG GLO BUR DRI MAS KHYAB, ,DE NI THAMS CAD BKRU BA'I PHYIR, ,DGE YID LDAN PA BDAG GIS BKRU, ,AOm AA NA GA TA BUDDHA TA TH'A GA TA AA BA LO KA TA DE BE NA BA RE NA PANYTZA AOm 
DHA TA RTA NE NA RU PA KA DAm NA RU PA KA DAm NA SNA PA YA ME HUm H'Um PHAt SV'A H'A, DE NAS MCHOD PA LNGA DBUL BAR BYA'O, ,DE NAS YANG MGO BO ME TOG LA SOGS PA BYIN TE 'BRU LNGA'I KHRUS BYA'O, ,AOm SARBA TA TH'A GA TA AA BA LO KA TA DE BE NA BA RE NA PANYTZA BRI HA BI DA NA SKANDA MA SNAM PA YA ME HUm H'Um PHAt SV'A H'A, MCHOD 
PA BYAS TE, DE NAS YANG MGO LA ME TOG LA SOGS BA BYIN NAS SMAN LNGA'I KHRUS BYA'O, ,AOm AA NA GA TA BUDDHA TA TH'A GA TA AA BA LO KA TA DE BE NA BA RE NA PANYTZO AA SHA THA SAMYA GDAm SNA PA YA ME HUm H'Um PHAt SV'A H'A, MCHOD PA BYAS NAS MGO LA ME TOG LA SOGS PA BYIN TE, 'BRAS BU LNGAS KHRUS BYA'O, ,AOm 
AA NA GA TA BUDDHA TA TH'A GA TA AA BA LO KA TA DE BE NA BA RI NA SA SAm SK'A RA SA DA MA SNA PA YE HUm H'Um PHAt SV'A H'A, MCHOD PA BYAS NAS MGO LA ME TOG LA SOGS PA BYIN TE, SNA TSOGS LNGA'I SMAN GYIS KHRUS BYA'O, ,AOm AA NA GA TA BUDDHA TA TH'A GA TA AA BA LO KA TE DE BE NA BA RE NA PANYTZA PRA K'IRnA DRA BYA BYI DZNY'A NA SKA NDHA 

@336A
*, ,SNA P'A YA ME HUm H'Um PHAt SV'A H'A, MCHOD PA BYAS NAS MGO LA ME TOG LA SOGS BYIN TE, BYUG PA LNGAS KHRUS BYA'O, ,AOm AA NA GA TA BUDDHA TA TH'A GA TA AA BA LO KA DE BE NA BA RE DHA NA SKA RA YA SNA P'A YA HUm H'Um PHAt SV'A H'A, MCHOD PA BYAS NAS MGO LA ME TOG LA SOGS PA BYIN TE, BYUG 
PA LNGA'I KHRUS BYA'O, ,AOm AA NA GA TA BUDDHA TA TH'A GA TA AA BA LO KE BHE RA BA RE NA SA MA LA BA NA PANYTZA KE NA DHA TV'A YA TA NAm SNA P'A YA HUm H'Um PHAt SV'A H'A, DE NAS SPOS KYIS BDUGS PA'I RAS KYIS KUN PHYIS TE, H'Um GI RNAM PA'I SNGAGS KYIS MGO LA ME TOG BYIN NAS DAM TSIG GI KHRUS BYA'O, ,AOm YA TH'A HE DZA 
TA MA TRA SYOSNA PE TA SARBA TA TH'A GA TA TA TH'A GA TA SNA PA YE shtAm ME SHO TA BI NA BA RE NA AOm A'A: H'Um PHAt SV'A H'A, DE NAS SNA TSOGS PA'I GOS BGOS TE DAM PA'I CHOS KLOG PA'I GNAS SU STAN GYI STENG DU GZHAG PAR BYA'O, ,SLOB DPON SHES RAB DPAL GYIS MDZAD PA, YAN LAG BRGYAD PA'I RIM PA LAS, KHRUS 
KYI CHO GA BSTAN PA ZHES BYA BA'I LE'UR BCAD PA BZHI PA'O,, ,,DA NI RAB GNAS KYI CHO GA BSHAD DE, RE ZHIG DANG PO'I SIL SNYAN LA SOGS PA DANG LDAN PA'I RDO RJE DRIL BU DKROL TE, LAG PA G-YON PA'I RDO RJE KHU TSUR GYIS MNGA' BZUNG NAS, LAG PA G-YAS PA RDO RJE KHU TSUR GYIS 
CIG CIG DRANGS TE, THA MAR AOm A'A: H'Um BKOD NAS, SHAR LHO NUB BYANG LA SOGS PA'I GNAS SU SOR BZHI YAN CHOD 'OG GI CHAR GZHUG PAR BYA'O, ,DE NAS SNGAGS DANG LDAN PA'I TSON SNA LNGA'I SKUD PAS BSKOR RO, ,DE LA SNGAGS NI 'DI YIN TE, AOm PANYTZA NA A'ATMA KO MA H'A RAKshA SU TRA RA TZAm BADZRA 
KANDE SV'A H'A, SU PRA TIshthE TU BHA BA HUm H'Um PHAt SV'A H'A, DE NAS SHAR PHYOGS KYI CHAR 'KHOR LO DANG LDAN PA BZHAG STE SNGAGS 'DIS RAB GNAS BYA'O, ,AOm TZAKRA KO LA YA SU PRA TIshthA TU BHA BA HUm H'Um PHAt SV'A H'A, LHOR PADMA DANG LDAN PA, AOm PADMA KO LA YA SU PRA TIshthE TU BHA BA HUm H'Um PHAt SV'A H'A, NUB 
TU RIN PO CHE DANG LDAN PA, AOm RATNA KO LA YA SU PRA TIshthA TU BHA BA HUm H'Um PHAt SV'A H'A, BYANG DU RAL GRI DANG LDAN PA, AOm KARMA KO LA YA SU PRA TIshthE TU BHA BA H'Um H'Um PHAt SV'A H'A, ME'I MTSAMS SU RI RAB DANG LDAN PA, AOm A'A: H'Um PHAt SV'A H'A, CHU'I PHYOGS SU SBRUL DANG LDAN PA, AOm A'A: H'Um HO PHAt SV'A H'A, 

@336B
RLUNG GI MTSAMS SU ME DANG LDAN PA, AOm A'A: H'Um PHAt SV'A H'A, DBANG LDAN GYI MTSAMS SU 'PHAN DANG LDAN PA, AOm A'A: H'Um HA PHAt SV'A H'A, DBUS SU RNAM PAR RGYAL BA, AOm SARBA TA TH'A GA TA K'A YA B'A KA TZITTA MA H'A BADZRA DHA RA KRO DHA SATVA SVA DU PE nA SU PRA TIshthE TU BHA BA HUm H'Um PHAt SV'A H'A, 'KHOR LO DANG LDAN PA'I 
G-YAS PHYOGS SU, LAS THAMS CAD PA'I BUM PA AOm HO LO HO LO HRI HRI H'Um H'Um PHAt SV'A H'A, DAM TSIG SNOD G-YON GYI CHA RU, DE LA AOm AAm A'Am HIm H'Im HUm H'Um PHAt SV'A H'A, GZHAN MA GANG DANG GANG MAR ME DANG LHA BSHOS DANG YO BYAD LA SOGS PA PHYOGS MTSAMS BYE BRAG TU YI GE GSUM GYI SNGAGS 
KYIS GZHAG PAR BYA'O, ,DE NAS DKYIL 'KHOR 'KHOR LO RAB GNAS BYA'O, ,AOm SARBA TA TH'A GA TA A'ATMA KA MA H'A DZNY'A NA A'A KA SHA SVA DU PA SU PRA TIshthA TU BHA BA HUm H'Um PHAt SV'A H'A, DE NAS SKU LA RAB GNAS BYA'O, ,AOm PANYTZA A'A KA RA MA H'A DZNY'A NA TAm A'ATMA KA SU PRA TIshthE TU BHA BA HUm H'Um PHAt SV'A H'A, 
DE NAS SLOB MA LA NI YI GE GSUM GYI BYIN GYI RLABS KYIS ME TOG MGO LA BYIN TE, SNGAGS 'DIS RAB GNAS BYA'O, ,AOm BEE RO TZA NA TA TH'A GA TA STVAm SU PRA TEshtE TU BHA PA SV'A H'A, DE NI RAB GNAS KYI CHO GA'O, ,SLOB DPON SHES RAB DPAL GYIS MDZAD PA, YAN LAG BRGYAD PA'I RIM 
PA LAS, RAB GNAS KYI CHO GA BSTAN PA ZHES BYA BA'I LE'UR BCAD PA LNGA PA'O,, ,,DE NAS GZHAN YANG DBANG BSKUR BA'I CHO GA BSHAD DE, DANG POR RE ZHIG BKRA SHIS KYI TSIGS BCAD BRJOD PAR BSTAN TE, RDO RJE DRIL BU'I SNGAGS KYIS SPOS DANG BCAS PAR RDO RJE DRIL BU 
DKROL BAR BYA'O, ,DE'I 'OG TU ME LONG GI STENG DU ME TOG LA SOGS PA GTOR TE, LAS THAMS CAD PA'I BUM PAS RNAM PAR RGYAL BA'I BUM PA LA SNGAGS 'DIS DBANG BSKUR BAR BYA'O, ,AOm SARBA TA TH'A GA TA K'A YA B'AKA TZITTA MA H'A BADZRA DHA RA AA BHI shE KA SA MA YA SHRI YE H'Um PHAt SV'A H'A, 
DE NAS 'KHOR LO DANG LDAN PA LA, AOm BEE RO TZA NA TA TH'A GA TA AA BHI shE KA SA MA YA SHRI YE H'Um PHAt SV'A H'A, DE NAS PADMA DANG LDAN PA LA, AOm AA MI T'A BHA TA TH'A GA TA AA BHI shE KA SA MA YA SHRI YE H'Um PHAt SV'A H'A, DE NAS RIN PO CHE DANG LDAN PA LA, AOm RATNA SAm BHA BA TA TH'A GA TA AA BHI shE KA SA MA 

@337A
*, ,YA SHRI YE H'Um PHAt SV'A H'A, AOm AA MO GHA SIDDHI TA TH'A GA TA AA BHI shE KA SA MA YA SHRE YE H'Um PHAt SV'A H'A, DE NAS RI RAB DANG LDAN PA LA, AOm BHA GA BA TE BUDDHA LO TZA NE AA BHI shE KA SA MA YE SHRI YE H'Um PHAt SV'A H'A, DE NAS SBRUL DANG LDAN PA LA, AOm BHA GA BA TI M'A MA K'I AA BHI shE KA SA MA YA 
SHRI YE H'Um PHAt SV'A H'A, DE NAS ME DANG LDAN PA LA, AOm BHA GA BA TI BHANDA RA BHA SE NE AA BHI shE KA SA MA YA SHRI YE H'Um PHAt SV'A H'A, DE NAS 'PHAN DANG LDAN PA LA, AOm BHA GA BA TE TA RE NE AA BHI shE KA SA MA YA SHRI YE H'Um PHAt SV'A H'A, DE NAS SPOS DANG BCAS PAR RDO RJE DRIL BU DKROL TE, 'KHOR DANG BCAS PA'I 
DKYIL 'KHOR LA DBANG BSKUR SBYIN PAR BYA'O, ,AOm SARBA TA TH'A GA TA A'ATMA KVA DZNY'A NA A'A K'A SHA S'A RU AA BHI shE KA SA MA YA SHRI YE H'Um PHAt SV'A H'A, DE NAS YANG RDO RJE DRIL BU DKROL TE THANG KA LA SOGS PA'I BDAG NYID KYI SKU LA DBANG BSKUR SBYIN PAR BYA'O, ,AOm PANYTZA A'A KA RA MA H'A DZNY'A NA A'ATMA KO AA BHI 
shE KA SA MA YA SHRI YE H'Um PHAt SV'A H'A, DA NI SLOB MA'I DBANG BSKUR BSHAD DE, DANG PO NI LAS THAMS CAD PA'I BUM PAS SO, ,YANG NA DAM TSIG GI CHUS, ME TOG GI PHRENG BA DANG BCAS PA'I MIG GI RAS LA, AOm AA KHAm B'I RA'I SNGAGS KYIS GTOR BAR BYA STE LAS KYI SLOB DPON GYI LAG 
TU SBYIN, DES SLOB MA LA JI LTAR GNAS PA MTHONG NAS DAM TSIG SEMS DPA'I GZUGS SU BYIN GYIS BRLABS TE, STONG PHRAG DANG LDAN NA SPYAN, AOm SA HA SR'A KshA'I SNGAGS KYIS BCING BAR BYA'O, ,DE'I DUS SU LAS KYI SLOB DPON GYIS DE LA DE LTA BU'I TSIGS BCAD BRJOD PA DES KYANG DE LTA 
BU'I BLA MA CHEN PO RDO RJE SLOB DPON GYI MDUN DU BRJOD PAR BYA'O, ,MGON PO SPYAN GYIS BDAG LA GZIGS, ,KHYOD NI BDAG GIS STON CHEN PO, ,DAM TSIG DE NYID BDAG LA GSOL, ,THAMS CAD MKHYEN LA PHYAG 'TSAL LO, ,YE SHES NYI 'OD PHYAG 'TSAL LO, ,THAMS CAD MKHYEN SMAN 
PHYAG 'TSAL LO, ,YE SHES BDUD RTZI MTSO PHYAG 'TSAL, ,DE SKAD THOS NAS BLA MA CHEN PO RDO RJE SLOB DPON GYIS, 'DI SKAD CES GSUNG BAR BYA'O, ,SKYES BU KHYOD NI SU ZHIG YIN, ,KHYOD NI CI 'DOD BDAG LA SMROS, ,SLOB MAS KYANG 'DI SKAD BRJOD PAR BYA'O, ,DPA' BO CHEN PO 

@337B
BDAG SKAL LDAN, ,THOG MA'I DBANG NI BDAG LA STZOL, ,DE NAS BLA MA CHEN PO RDO RJE SLOB DPON GYIS SKAL LDAN TSUR SHOG TSUR SHOG CES GSUNG BAR BYA'O, ,SLOB MA YANG ME TOG GIS BKANG BA'I SNYIM PA DANG LDAN PA LAS KYI SLOB DPON GYIS LAG PA G-YAS PA BZUNG NAS, BLA MA 
CHEN PO RDO RJE SLOB DPON GYI MDUN DU ME TOG GI SNYIM PA DBUL BAR BYA'O, ,DE NAS LAN GSUM PHYAG BYAS NAS, 'DAB MA BRGYAD PA'I PADMA'I STENG DU GZHAG PAR BYA'O, ,DE NAS RDO RJE SLOB DPON GYIS, H'Um PHAt KYI RNAM PA'I SNGAGS KYIS ME TOG BYIN GYIS BRLABS TE, AA TI HO TIshthA 
BRTUL ZHUGS BZANG ZHES GSUNG NAS MGO GO LA NI SBYIN PAR BYA'O, ,PHYI NAS KYANG H'Um GI SNGAGS BZLAS PA'I 'BRAS DKAR PO DANG LDAN PA'I ME TOG GIS LAN GSUM SNYING GAR BTAB PAR BYA'O, ,DE NAS H'Um GI RNAM PA'I SNGAGS KYIS ME TOG DANG BCAS PA'I RDO RJE SNYING GAR LEGS PAR 
BZHAG STE 'DI SKAD BRJOD PAR BYA'O, ,KYE LEGS DGYES KYE'I DAM TSIG KHYOD, DE BZHIN GSHEGS PA THAMS CAD LA SOGS PA'I DNGOS GRUB KHYOD JI LTAR 'DOD PA BZHIN DU RNYED DO, ,PHYI NAS YANG 'DI SKAD SMRA BAR BYA'O, ,DKYIL 'KHOR MA MTHONG SNGON DU NI, ,KHYOD NI GANG 
YANG SMRA MA BYED, ,MA YIN KHYOD KYI DAM TSIG 'DI, ,DON MED NGES PAR 'GYUR BA YIN, ,DE NAS YANG H'Um GI RNAM PAS RDO RJE BYIN GYIS BRLABS TE, MGO BOR BZHAG LA 'DI SKAD BRJOD PAR BYA'O, ,'DI NI DAM TSIG RDO RJE YIN, ,SPYI BOR BDAG GIS GSOR BAR BYA, ,KHYOD KYIS 
GZHAN LA 'DI SMRAS NA, ,SKAD CIG GCIG GIS PHUG NAS 'GRO ,DE NAS DAM TSIG GI CHU SBYIN PAR BYA'O, ,AOm BADZRA AU DA KA MA H'A KU RAm, ,BADZRA TZA NDU BKRA BYA SHI NA ZHES SNGAGS DES LAN BDUN BZLAS PA BYAS NAS LAG PA G-YAS SU BYIN TE 'DI SKAD CES BRJOD PAR BYA'O, ,'DI NI KHYOD 
KYI DMYAL BA'I CHU, ,DAM TSIG NYAMS NA SREG PAR BYED, ,DAM TSIG BSRUNGS NA DNGOS GRUB 'GYUR, ,'THUNGS SHIG RDO RJE BDUD RTZI CHU, ,DE NAS YANG PHYAG G-YAS PAS LAG PA GNYIS BZUNG STE, 'DI SKAD BRJOD PAR BYA'O, ,DI RING PHAN CHAD KHYOD KYIS NI, ,RDO RJE SEMS DPAR BDAG 

@338A
*, ,LA SMROS, ,BDAG GIS JI LTAR BKA' STZAL BKA' BA SBYIN, ,DE LTAR KHYOD KYIS DAD PAR BYA DGOS SO, ,GANG YANG NGA LA MI MOS NAM YANG MIN, ,DE LTAR BYAS NA RNAM SMIN DMYAL BAR 'GRO, ,DE NAS SLOB MA LA DRI BAR BYA'O, ,KYE DGE BA'I YID DANG LDAN PA 
KHYOD KYI MIG GIS JI LTAR MTHONG, NAG PO DANG, DMAR PO DANG, DKAR PO DANG, SER PO DANG LJANG GU'I NANG NA JI LTAR MTHONG BA DE LTAR LAS DE LAS GRUB CES BLA MA CHEN POS RANG GI YID LA DPYAD DE, BDEN PA'I BYIN GYI RLABS BYA'O, ,DRI MA MED PA'I ME TOG PHYAG G-YAS PAS BZUNG 
NAS 'DI SKAD BRJOD PAR BYA'O, ,DKYIL 'KHOR 'DI LA DKYIL 'KHOR BA'I LHA MO RANG RANG GI RIGS KYI JI LTA BA'I DNGOS GRUB YOD PA DE LTA BU'I ME TOG BCAS PA'I BU 'DI LA DNGOS GRUB THOB PAR GYUR CIG ,DE SKAD SMRAS NAS NAM MKHA' LA DBUL BAR BYA'O, ,DE NAS MIG GI RAS KYI PHRENG BA'I DBUS 
KYI ME TOG H'Um GI RNAM PA'I SNGAGS KYIS BLANGS NAS SLOB MA LA KHA SBYAR SNYIM PA'I DBUS SU BYIN TE 'DI SKAD BRJOD DO, ,AOm SA MA YA AA DHE RBHA WE TO H'Um H'Um PHAt SV'A H'A, DE NAS LAS KYI SLOB DPON GYI KHA BYE BA'I PADMA'I PHYAG RGYAS LAG PA 'PHAR MA'I SNYIM PA, DAM TSIG SEMS DPA' BZUNG 
STE, DKYIL 'KHOR LA BSKOR BA LAN GSUM BYAS NAS, RDO RJE SLOB DPON GYI G-YON PHYOGS SU GNYIS KA LANGS TE, LAS KYI SLOB DPON GYIS DE LA 'DI SKAD BRJOD PAR BYA'O, ,H'Um PRA T'I TZTSA HO: RDO RJE 'DZIN LAN GSUM BRJOD DE DKYIL 'KHOR GYI DBUS SU DBUL PAR BYA'O, ,PHUL BA 
TZAM GYIS BLA MA CHEN PO RDO RJE SLOB DPON GYIS THA MA 'BRING RAB LA SOGS PA'I DNGOS GRUB NYE BAR BLTAS TE, TSIGS BCAD 'DIS MIG DBYE BAR BYA'O, ,RDO RJE SEMS DPA'I DE RING NYID, ,KHYED KYI MIG NI BRTZON PAR BYED, ,BLA NA MED PA'I RDO RJE MIG ,THAMS CAD SPYAN LDAN BDAG GIS 
DBYE, ,AOm DE BY'INDRA DZNY'A NA A'A BA LO KI TA DRi SHYA HUm H'Um PHAt SV'A H'A, DE NAS DKYIL 'KHOR 'KHOR LO'I DON BSTAN PAR BYA'O, ,DE'I DUS SU SLOB MA LANGS NAS BLA MA RJE BTZUN LA LAN GSUM PHYAG BYAS TE, ZHU BA'I TSIGS BCAD 'DI LTAR BRJOD PAR BYA'O, ,BYANG CHUB RDO RJE SANGS RGYAS LA, , 

@338B
CHEN PO'I CHEN PO JI LTAR SBYIN, ,BDAG KYANG BSKYAB PA'I DON DU NA, ,NAM MKHA' RDOR SNGON BDAG LA STZOL, ,BLA MA RJE BTZUN GYIS KYANG 'DI SKAD BRJOD PAR BYA'O, ,DBANG BSKUR CHEN PO'I RIN CHEN NI, ,KHAMS GSUM GYIS NI PHYAG BYAS PA, ,GSANG GSUM GZHI LAS BYUNG BA NI, , 
SANGS RGYAS KUN GYI BDAG GIS SBYIN, ,DE NAS H'Um GI RNAM PA'I BYIN GYIS BRLABS PA'I ME TOG MGO BO LA BYIN NAS, RDO RJE DRIL BU DKROL TE, SNGAGS 'DIS CHU'I DBANG BSKUR SBYIN PAR BYA'O, ,AOm SHR'I AA KshO BHYA SVA BH'A BA BADZRA AOm BO NA AA BHI shI NYTZ'A MI H'Um H'Um PHAt SV'A H'A, DE NAS H'Um GI RNAM 
PA'I BYIN GYIS BRLABS PA'I TZANDAN DES DPRAL BAR THIG LE BYA'O, ,DE NAS MI BSKYOD PA'I LHA'I RNAM PA MTHONG NAS MCHOD PA LNGA DBUL BAR BYA'O, ,DE'I RJES SU GSER LA SOGS PA BZOR BYAS PA DANG, YANG NA RAS LA BRIS PA'I DBU RGYAN SNYIM PA BRKYANG BA'I PHYAG RGYAS BZUNG STE, HRI PHA RA'I 
SNGAGS KYIS BYIN GYIS BRLABS NAS DE'I STENG DU GRANGS MED PA'I 'JIG RTEN GYI KHAMS NA BZHUGS PA'I SANGS RGYAS BSAMS TE SNGAGS 'DIS DBU RGYAN GYI DBANG BSKUR SBYIN PAR BYA'O, ,AOm SHR'I RATNA SAm BHA BA SVA BH'A BA MU KU tE NA AA BHI shI NYTZ'A MI HUm H'Um PHAt SV'A H'A, SNGAR BZHIN DU NI MCHOD PA BYAS 
NAS RIN CHEN 'BYUNG LDAN GYI GZUGS SU MTHONG STE, RDO RJE'I DBANG BSKUR SBYIN PAR BYA'O, ,H'Um GI RNAM PAS BYIN GYIS BRLABS PA'I RDO RJE PHYAG G-YAS PAR BZUNG NAS, RDO RJE SLOB DPON GYIS TSIGS BCAD 'DI BRJOD PAR BYA'O, ,RDO RJE SEMS DPAS RGYAL JI LTAR, ,DE RING BDAG GIS KHYOD 
DBANG BSKUR, ,'DI NI SANGS RGYAS THAMS CAD KYI, ,RAB GRUB PHYIR NI RDO RJE BZUNG, ,SLOB MA'I SNYING GAR GTUGS BYAS LA, ,LAG PA G-YAS PAR SBYIN PAR BYA'O, ,AOm SHR'I AA MI T'A BHA SVA BH'A BA BADZRA N'A MA AA BHI shINYTZ'A MI HUm H'Um PHAt SV'A H'A, DE'I RJES THOGS SU THIG LE LA SOGS PA DANG 
BCAS PA'I MCHOD PA BYAS NAS SNANG BA MTHA' YAS KYI GZUGS SU MTHONG STE, DRIL BU'I DBANG BSKUR SBYIN PAR BYA'O, ,AOm HRIm HRIm KshAm GI SNGAGS KYIS BYIN GYIS BRLABS TE ME TOG LA SOGS PA'I MCHOD PA BYAS NAS PHYAG G-YON PAR BZUNG NAS TSIGS BCAD 'DI BRJOD PAR BYA'O, , 

@339A
*, ,RDOR DRIL SGYU 'PHRUL CHEN PO 'DI, ,GNYIS MED DNGOS PO SHES RAB THABS, ,CHOS KYI DBYINGS KYI RANG BZHIN CAN, ,LAG PA G-YON PAS 'DI ZUNG SHIG ,AOm SHR'I AA MO GHA KO LA SVA BH'A BA AA DHI PA TE BADZRA GHAndA AA BHI shI NYTZ'A MI HUm H'Um PHAt SV'A H'A, SNGAR BZHIN MCHOD PA BYAS NAS 
DON YOD GRUB PA'I GZUGS SU MTHONG STE, MING GI DBANG BSKUR BA SBYIN PAR BYA'O, ,AOm BHIm BHIm GI SNGAGS KYIS RDOR DRIL BYIN GYIS BRLABS TE MGO BOR BZHAG NAS SNGAGS 'DI BRJOD PAR BYA'O, ,AOm SHR'I BEE RO TZA NI SVA BH'A BA N'A MA AA BHI shINYTZ'A MI HI AA MO GHA BADZRA TE HUm H'Um PHAt SV'A H'A, DE 
LTA BU'I YE SHES LNGA'I BDAG NYID KYI SLOB DPON GYI DBANG BYIN NAS, PHYI NAS YANG RDO RJE SLOB DPON GYI DBANG BSKUR SBYIN PAR BYA'O, ,SLOB MAS KYANG ZHU BA'I TSIGS BCAD KYIS BLA MA RJE BTZUN MNYES PAR BYA'O, ,RDO RJE SLOB DPON GYI NI DBANG, ,THUGS RJE'I GTER GYIS BDAG LA STZOL, , 
GANG GIS KHYOD KYIS BKA' DRIN BDAG ,BDAG DANG GZHAN GYI DON BYED NUS, ,BLA MA RJE BTZUN GYIS DE LTAR GSAN NAS, MGO LA ME TOG LA SOGS PA BYIN TE, DAM TSIG GSUM GYI DBANG BSKUR SBYIN PAR BYA'O, ,H'Um GI RNAM PAS BYIN GYIS BRLABS PA'I RDO RJE PHYAG G-YAS 
PAR BZUNG NAS SNGAGS 'DI BRJOD PAR BYA'O, ,AOm PA RA MA A'A DYA PU RU shAm SARBA BADZRA DHA RA AA DHI PA TI STVAm HIm HIm HUm H'Um PHAt SV'A H'A, AA'I RNAM PA LAS BYUNG BA'I RDO RJE DRIL BU PHYAG G-YON PAS BZUNG NAS, HAm H'Am HIm H'Im PHIm PHIm GI SNGAGS KYIS BYIN GYIS BRLABS TE, DKA' THUB RNAMS KYIS GDUNG MI BYA, ,JI LTAR BDE BA 
BDE BAR GZUNG, ,RDZOGS PA'I SANGS RGYAS MA 'ONGS PA, ,ZHES BRJOD NAS SLOB MA LA SNGAGS 'DIS LAG TU SBYIN PAR BYA'O, ,AOm SARBA TA TH'A GA TA MA H'A SIDDHI SA MA Y'A SHVA SA AA BHI shI NYTZ'A MI HUm H'Um PHAt SV'A H'A, GNANG BA SBYIN PA DANG BRTUL ZHUGS DANG, LUNG BSTAN PA DANG SKYABS SBYIN YAN 
CHAD BZHIS PHYIR MI LDOG PA'I DBANG SHES PAR BYA'O, ,DE NAS SHIN TU MTSAN NYID DANG LDAN PA'I BRGYAD GNYIS DANG LDAN PA'I BU MO DANG PO DBANG BSKUR NAS, BSRUB PA DANG BSRUB THABS KYI SBYOR BAS BYANG CHUB KYI SEMS DBYUNG BAR BYA STE, ,RDO RJE'I SKE'I NANG DU H'Um PHAt KYI SNGAGS KYIS BYIN GYIS 

@339B
BRLABS TE, DRI MA MED PA PADMA'I SNOD DU MTHE BONG MTHA' LTAG GI PHYAG RGYAS SKE BTZIR TE DRI MA MED PA'I RAS KYIS DGAB PAR BYA'O, ,DE LAS LANGS TE G-YON PHYOGS SU BU MO BZHAG STE, YI GE GSUM GYI SNGAGS KYIS BRGYA RTZA BRGYAD BZLAS TE, SLOB MA DGUG PAR BYA'O, ,KYE SEMS DPA' CHEN PO 
TSUR SHOG TSUR SHOG ,DES KYANG 'DI LTA BU'I ZHU BA'I TSIGS BCAD KYIS ZHU BAR BYA'O, ,BYANG CHUB RDO RJE SEMS CHEN PO, ,GSANG BA'I DBANG NI BDAG LA GSOL, ,YE SHES BDUD RTZI BDAG LA STZOL, ,RDO RJE'I 'BYUNG BA BDAG LA GSOL, ,DPA' BO CHEN PO KHYOD PHYAG 'TSAL, ,PHYAG 
'TSAL PHYAG 'TSAL RMAD BYUNG KHYOD, ,BDE CHEN BZHUGS LA PHYAG 'TSAL LO, ,DE LTA BU'I RDO RJE SLOB DPON GYIS GSAN NAS LEGS SO LEGS SO ZHES BRJOD PAR BYA'O, ,DE NAS LAS KYI SLOB DPON GYIS SPOS KYI LEGS PAR BDUG PA BYAS PA'I RAS GDONG PA LA BYIN TE, BLA MA CHEN 
PO'I MDUN DU 'DUG PAR BYA'O, ,DE'I DUS SU RDO RJE DRIL BU LA SOGS PA DANG BCAS PA'I MCHOD PA BYAS NAS MTHE BO THA LTAG GI BAR DU BZUNG NAS PHYAG G-YON PA MGO BO LA BZHAG NAS LCE'I NANG DU BYIN TE 'DI SKAD BRJOD PAR BYA'O, ,AOm MA H'A DZNY'A NA AA MRi TE NA AA BHI shI NYTZ'A MI HUm H'Um PHAt SV'A H'A, DE NAS 
LONGS SPYOD GNAS PA DPA' RLABS GNYIS BTZIR BAR BYA'O, ,DE NAS SHES RAB YE SHES KYI DBANG SBYIN PAR BYA'O, ,RE ZHIG BLA MA MNYAM PA NYID KYI YE SHES DANG LDAN PA YIN NA, DE LA YAN LAG MA GCIG PU SBYIN PAR BYA'O, ,GAL TE CUNG ZAD CHAGS PA CHEN, DE LA GZHAN MA SHIN TU MTSAN 
NYID DANG LDAN PA BKUG STE, DBANG LA SOGS PA BYIN NAS, SKYABS BYIN TE BYA GDONG MA LA SOGS PA'I GNAS BSTAN PAR BYA'O, ,DE NAS SLOB MA DGUG PAR BYA'O, ,KYE SEMS DPA' CHEN PO KYE TSUR SHOG ,DES KYANG 'DI LTA BU'I TSIGS BCAD KYIS RJE BTZUN LA ZHU BAR BYA'O, ,YE SHES 
BDE BA'I GNAS BZHUGS PA'I, ,RGYAL 'GYUR RGYAL 'GYUR MGON PO KHYOD, ,A'A LI K'A LI GNYIS BDAG CAN, ,DGA' BA'I BDE MTSO RGYAL GYUR CIG ,MCHOG DANG CHAD PA'I DBUS SU NI, ,ROL MDZAD KHYOD NI RGYAL GYUR CIG ,SHES RAB YE SHES KYI NI DBANG, ,MCHOG 

@340A
*, ,GIS DBANG PHYUG BDAG LA STZOL, ,GANG GIS RANG BZHIN YE SHES MCHOG ,KHYOD KYI BKA' DRIN BDAG GIS RNYED, ,DE YI DUS SU G-YAS PAS SHES RAB MA'I LAG PA 'PHAR MA BZUNG NAS SLOB MA LA 'DI SKAD BRJOD PAR BYA'O, ,'DI NI KHYOD ZUNG DGYES PA YIN, ,BSNYEN BYA SANGS 
RGYAS KYI RAB BRTAGS, ,YE SHES GSUM GYI RAB SBYOR GYIS, ,DAM PA'I BDE BA YANG DAG MYONG, ,SANGS RGYAS RIN CHEN SNOD KYI NI, ,G-YON GYI MCHOG LA RTZA MCHOG BZHUGS, ,GDONG PA BYA BZHIN RNAM PA NI, ,RDO RJE DBYINGS PHYUG MA NI NYID, ,THABS GZHAN DAG GIS BYANG CHUB NI, ,NAM 
YANG RNYED PAR MI 'GYUR RO, ,DE BAS 'DI DANG LHAN CIG NI, ,NAM YANG SBYOR MED MA BYED CIG ,DES KYANG CUNG ZAD NU MA GNYIS KYI STENG NA MO'I NA BZA' PHYED DE, ,DRI ZHIM PO'I ME TOG GIS DBU RGYAN DE 'DI SKAD BRJOD PAR 'KHYUD PA'I PHYAG RGYAS RDO RJE SEMS DPA'I CHA LUGS BYAS NAS 
SLOB MA LA 'DI SKAD BRJOD PAR BYA'O, ,'DI NI GANG ZHIG MTSON GYI RAB, ,SHES RAB KYI SKUR RJES SU DRAN, ,KHYOD KYIS KYANG NI RTAG TU BCANG, ,THOG MA BYANG CHUB RGYAL BAS BSNAMS, ,RDO RJE MCHOG GI YE SHES NI, ,MI PHYED NAM MKHA' LTA BU'I GZUGS, ,BDAG NI GZHAN MIN RDO RJE 
'DZIN, ,SEMS CAN DON PHYIR 'KHOR BAR ZHUGS, ,ZHES BRJOD NAS SLOB MA LA LAG TU SBYIN NO, ,DE'I DUS SU 'DI SKAD BRJOD PAR BYA'O, ,JI LTAR BDAG TING NGE 'DZIN DU GNAS PA DE RING KHYOD KYIS MTHONG BA DE LTAR KHYED KYIS KYANG DE BZHIN DU ZHUGS SHIG ,AOm BADZRAS TVA SA R'U PA 
TRI SA MA YE AA BHI shI NYTZ'A MI HUm H'Um PHAt SV'A H'A, RDO RJE 'DZIN PA'I CHA LUGS SU SLOB MA GZIGS NAS 'DI LTAR GNANG BA SBYIN PAR BYA'O, ,SEMS CAN THAMS CAD PHAN DON DU, ,CHOS KYI RGYA MTSO 'DRA BAR 'DUG ,THAMS CAD JI LTAR 'DUL 'GYUR BA'I, ,KHYOD KYIS CHOS KYI 'KHOR LO 
BSKOR, ,DE NAS MGO BO LA ME TOG LA SOGS PA BYIN TE, BRTUL ZHUGS KYI DBANG BSKUR BYIN PAR BYA'O, ,DE'I DUS SU H'Um GI RNAM PAR BYIN GYIS BRLABS PA'I ME TOG DANG BCAS PA'I PHYAG G-YAS PAS BZUNG NAS SLOB MA LA 'DI SKAD BRJOD PAR BYA'O, ,'DI NI DE BZHIN GSHEGS 

@340B
PA'I RIGS, ,YE SHES LNGA GRUB ZHI BA NI, ,YE SHES RANG BZHIN MI PHYED PAS, ,SANGS RGYAS THAMS CAD KYIS PHYAG BYAS, ,DPAL LDAN RDO RJE SEMS DPA' YI, ,NYID KYI PHYAG NA JI LTAR BSNAMS, ,DE LTAR KHYOD KYIS KYANG GZUNG BYA, ,RDO RJE KHYOD KYIS KYANG GZUNG BYA, ,RDOR RGYAL MI SHIGS 
BRTUL ZHUGS SO, ,AOm PANYTZ'A KA RA SA DU PANYTZA DZNY'A NA A'ATMA KO SARBA TA TH'A GA TA SIDDHI BADZRA PA TI N'A, AA BHI shI NYTZ'A MI H'Um H'Um PHAt SV'A H'A, DE NAS MCHOD PA BYAS NAS, LUNG BSTAN DBANG BSKUR BAR BYA'O, ,AOm GYI RNAM PAS BYIN GYIS BRLABS PA'I CHOS GOS GSOL, ,MCHOD SBYIN SKYABS SBYIN LDAN PAS 
SLOB MA LA 'DI SKAD BRJOD PAR BYA'O, ,RDO RJE SEMS DPA' DE BZHIN GSHEGS, ,KHYOD NI BDAG GIS LUNG BSTAN BYA, ,SEMS CAN THAR PA GRUB DON DU, ,NGAN 'GRO RNAMS LAS 'DREN PA YI, ,YANG DAG DE BZHIN GSHEGS PA KHYOD, ,KHAMS GSUM GYI NI THUB PA KHYOD, ,SANGS RGYAS 
BYANG CHUB SEMS DPA' YIS, ,MGRIN GCIG TU NI BRTAGS PA STE, ,BLA NA MED PA'I YANG DAG PA'I, ,BYANG CHUB TU NI KHYOD LUNG BSTAN, ,DE SKAD GSUNGS NAS NYID KYI CHOS GOS SLOB MA LA BYIN TE, PHYAG G-YAS PAS LAG PA BZUNG NAS SNGAGS 'DI BRJOD PAR BYA'O, ,AOm SARBA BUDDHA MA MA H'A 
TA PA SI DDHI BYA KA RA nA AA BHI SHI NYTZ'A MI HUm H'Um PHAt SV'A H'A, DE'I RJES SU MGO BO LA ME TOG BYIN TE, BKA' STZAL BA'I DBANG BSKUR SBYIN PAR BYA'O, ,SPOS KYI BDUG PA BYAS PA'I ME TOG GI PHRENG BA PHYAG G-YAS PAS BZUNG NAS H'Um PHAt KYIS BYIN GYIS BRLABS TE SLOB MA LA 'DI SKAD BRJOD PAR BYA'O, , 
CHAGS PA BRAL BA LTA BU'I SDIG ,GZHAN MA KHAMS GSUM NA NI MED, ,DE BAS 'DOD PA'I CHAGS BRAL BA'I, ,KHYOD KYIS KYANG NI YANG MA BYED, ,DAM TSIG CHEN PO YOD PA NI, ,H'Um PHAt RNAM PA DANG LDAN PA'I, ,GSANG BA'I DKYIL 'KHOR LA GZHUG BYA, ,SDIG PA THAMS CAD RNAM PAR 
BRAL, ,BDE CHEN THEG PA 'DI LAS NI, ,PHYI NAS SHI BA YOD MED DE, ,SRID PA YANG DAG GRUB PA'I PHYIR, ,SRID DANG MYA NGAN 'DAS BSDUS BYA, ,RDO RJE RIN CHEN NANG YOD PA'I, ,BYANG CHUB SEMS NI SPANG MI BYA, ,DE YI 'BYUNG BA TZAM GYIS NI, ,SANGS RGYAS NYID 'GYUR THE TSOM MED, , 

@341A
*, ,DAM PA'I CHOS NI SMAD MI BYA, ,NAM YANG SPANG BA MI BYA'O, ,LOG PA'I SHES PA'AM GTI MUG GIS, ,PHYI NAS 'JIGS PA BSRUNG BAR BYA, ,RDO RJE DRIL BU'I PHYAG RGYA NI, ,NAM YANG SPANG BAR MI BYA'O, ,SANGS RGYAS KUN DANG MNYAM PA'I PHYIR, ,BLA MA SMAD PAR YONG MI BYA, 
BDAG NYID YONGS SU BOR NAS NI, ,DRI CHEN DRI CHU ZA BA 'DI, ,KYE BU KHYOD KYIS NUS SAM CI, ,KHU BA KHRAG DANG DE BZHIN SHA, ,DE BZHIN BUD MED GUS PA DANG, ,BHA GA'I PADMA LA 'JIB NI, ,JI LTAR BDE BA BU KHYOD SMROS, ,SLOB MAS KYANG 'DI SKAD BRJOD PAR BYA'O, ,LHA MO BDAG GIS 
CI MI NUS, ,KHU BA KHRAG SOGS BZA' BA DANG, ,RTAG TU BUD MED GUS BGYID DANG, ,BHA GA YANG NI GZHIB BYA'O, ,DE NAS YANG SHES RAB MAS 'DI SKAD BRJOD PAR BYA'O, ,BDE BA THAMS CAD DANG LDAN PA, ,BDAG GI PAD DBANG AE MA'O, ,GANG ZHIG CHOGS BSNYEN BYED PA, , 
DE YI MDUN DU BDAG NI 'DUG ,YANG DAG SANGS RGYAS MNYES PA'I PHYIR, ,JI LTAR PADMA'I DON GYIS SHIG ,NYID KYI BDE CHEN RGYAL PO NI, ,'DI YI GNAS NA RTAG TU BZHUGS, ,BDE CHEN DMAR THIGS BSNYEN PAR GYIS, ,KHA YI CHU SKYES KYIS NI BHO, ,BSRUB DANG BSRUB THABS SBYOR BA 
YIS, ,BDE BA KHONG DU CHUD PAR GYIS, ,SHIN TU BSTAN PA'I DON GYIS SHIG ,BSTAN PA MED NA DON MI 'GRUB, ,DE LTAR YONGS SU RDZOGS NAS SLOB MA'I MGO LA ME TOG LA SOGS PA BYIN TE, ME TOG GIS SNYIM PA GANG BA DANG LDAN PA'I SHES RAB MA LAG PA'I PADMA KHA PHYE BA'I 
SNYING PO'I DBUS SU SLOB MA LA, ,SNGAGS 'DI BRJOD PAR BYAS NAS SBYIN PAR BYA'O, ,AOm MA H'A BADZRA DH'A TV'I SHVA RI PRADZNY'A DZANY'A NA AA BHI shINYTZA HUm HU'm PHAt SV'A H'A, ,BZHI PA'I DBANG NI DBANG RIN CHEN SNANG BAR GSAL BAR BYAS SO, ,GANG ZHIG YANG DAG PA'I 'BRAS BU 'DOD PA DES DE RU BLTA BAR BYA'O, , 
SLOB DPON SHES RAB DPAL GYIS MDZAD PA, YAN LAG BRGYAD PA'I RIM PA LAS, DBANG BSKUR GYI CHO GA BSTAN PA ZHES BYA BA LE'UR BCAD PA DRUG PA'O,, ,,DA NI MCHOD SBYIN GYI CHO GA BSHAD DE, DANG POR RE ZHIG PHYI'I 'JIG RTEN SKYONG BA LA SOGS PA LA SPOS DANG, ME TOG 

@341B
DANG LHA BSHOS LA SOGS PAS MCHOD PA BYAS TE, GONG GI DKYIL 'KHOR LA MCHOD SBYIN BYA'O, ,RE ZHIG RNAL 'BYOR BLA MA'I DKYIL 'KHOR YIN NO, ,DA LA DKYIL 'KHOR RNAMS LA PHYOGS DANG MTSAMS BYE BRAG TU BSTAN PA'I DANG PO'I SGO LA SOGS PA NAS BZUNG STE, DANG PO AOm DANG H'Um PHAt 
MTHAR, DBUS SU RANG GI MING DANG SPEL TE, SO SOR RDO RJE DRIL BU DANG BCAS PA'I ME TOG DANG SPOS DANG MAR ME DANG DRI DANG LHA BSHOS LA SOGS PAS MCHOD PAR BYA'O, ,YANG NA RNAL 'BYOR BLA NA MED PA'I RGYUD KYI RIM PAS GNAS DANG NYE BA'I GNAS LA SOGS PA ZHES BSTAN PA'I MCHOD PAS SO, , 
GZHAN KUN NI SNGAR BZHIN NO, ,DPAL RDO RJE 'DZIN PA CHEN PO LA SNYING PO DANG NYE BA'I SNYING PO DANG PHRENG BA'I SNGAGS KYIS SO, ,SKU LA SNGAR BSTAN PA'I MCHOD PA DANG LDAN PA'I YI GE BRGYA PAS SO, ,BUM PA RNAMS LA DE LTAR BZHIN NO, ,'ON KYANG SO SO RANG GI MING DANG SPEL TE SNYING PO'I SNGAGS KYIS 
SO, ,DE LTAR MCHOD SBYIN GYI MCHOD PA RDZOGS PAR BYAS TE, SNGAGS KYI SKUD PA SBYIN PAR BYA'O, ,DE LA RIM PA NI 'DI YIN TE, RAS BAL GYI SKUD PA BZHI LTA BA BYAS NAS, LEGS PAR BSGRIL TE, LNGA DBYE LNGA GNYIS KYIS KHRUS BYAS NAS, DKYIL 'KHOR GTZO BO'I SNGAGS KYIS LNGA BCU RTZA BZHI 
MDUD PAR BYA'O, ,DE NAS GZHI MNYAM GYIS SNA TSOGS BZOR BYAS TE, YI GE BRGYA PA'I SNGAGS KYIS BRGYA RTZA BRGYAD BZLAS PAR BYA'O, ,DE LTA BU'I BUM PA DANG SKU DANG, SLOB MA LA SOGS PA'I GRANGS KYIS BYA STE, DE'I 'OG TU BKRA SHIS KYI TSIGS BCAD LA SOGS PA DANG LDAN PA'I RIM 
PAS YI GE GSUM GYI SNGAGS KYIS MGUL PAR GDAGS PAR BYA'O, ,SLOB DPON SHES RAB DPAL GYIS MDZAD PA, YAN LAG BRGYAD PA'I RIM PA LAS, MCHOD SBYIN BSTAN PA ZHES BYA BA LE'UR BCAD PA BDUN PA'O,, ,,DE NAS GZHAN YANG SBYIN SREG GI CHO GA BSHAD DE, ZHI BA DANG RGYAS 
PA DANG, DRAG PO MDOR BSDUS PA'I DON TZAM BSHAD DE, ZHI BA NI GRONG KHYER CHEN PO'I GNAS SU, RGYAS PA NI ZHING DU, DBANG NI CHU NGOGS SU, DRAG PO NI DUR KHROD DU'O, ,ZHI BA'I ZLUM PO RGYAS PA'I GRU BZHI, DBANG GI GZHU LTA BU, DRAG PO'I GRU GSUM MO, ,DE NAS SA LA TSAD NI 'BYUNG BA CHEN PO LNGA DANG, 

@342A
*, ,RGYA MTSO DANG, ME DANG, MIG GO, ,JI LTAR STENG GI TSAD DE'I PHYED 'OG TU'O, ,DE DAG KYANG KHA DOG DKAR SER DMAR NAG GO, ,RANG RANG GI LAS KYI GO RIMS KYIS HOM KHUNG GI NANG DU SO SOR PADMA BRGYAD PA'I PADMA, PADMA'I STENG DU RGYA GRAM RDO RJE'I STENG DU RIM PAS ZLA BA DANG RIN 
PO CHE DANG GZHU DANG GRU GSUM GYI PHYAG RGYA'O, ,DE RNAMS KYI STENG DU NYI MA'I DKYIL 'KHOR THAMS CAD LA HOM KHUNG GI STENG DU RDO RJE PHRENG BA'O, ,DE NI HOM KHUNG GI MTSAN NYID DO, ,DA NI HOM GZAR GYI MTSAN NYID BSHAD DE, DGANG BZAR DANG BLUGS GZAR DANG, DE BZHIN DU MAR GYI SNOD 
GSUM NI 'BAD PAS BYA'O, ,GZHAN MA MAR GYI SNOD CHEN PO DANG, MAR DAG PA'I SNOD NI TSAD MI DGOS TE JI LTAR RNYED PA'O, ,DGANG GZAR LA SOGS PA BZHI BCU RTZA BRGYAD KYI SOR GYI TSAD DO, ,DGANG GZAR NI GRU BZHI PA, TSAD NI SOR DRUG PA, RGYA GRAM RDO RJES MTSAN MA, CHU SRIN 
GYI KHA NAS BYUNG BA, KHA NI GRU GSUM ZLUM PO'I RNAM PA, RDO RJES NANG DU BRGYAN PA, TSAD MNYAM PA'O, ,BLUGS GZAR NI ZLAM PO CHUR SOR GNYIS, NANG NA RDO RJE PHRA MOS LDAN PA'O, ,MAR GYI SNOD NI BI LA'I 'DAB MA BZHIN NANG GTING RING, CHUR SOR DRUG PA, RDO RJE DANG RIN PO CHE DANG 
PADMA DANG 'KHOR LO DANG RAL GRI DANG LDAN PA, THAMS CAD LA MTHA' MAR RDO RJES MTSAN PA'O, ,ZHI BA NI DNGUL LAS GRUB PA, RGYAS PA NI GSER LAS GRUB PA, DBANG NI ZANGS LAS GRUB PA, DRAG PO LCAGS LAS GRUB PA'O, ,YANG NA ZHI BA TZANDAN DKAR POS, RGYAS PA LA 
SHING SER POS, DBANG LA TZANDAN DMAR POS, DRAG PO LA AA KA RU NAG POS SO, ,PHYI BA SBOMS PAS KU SHA SAR PA LA SOR BCU GNYIS BYA'O, ,DE NAS SA'I RNAM PAR DAG PA LA SOGS PA SNGAR BSTAN PA'I DKYIL 'KHOR GYI BZHIN NO, ,DE LA DANG POR RE ZHIG ZHI BA'I TSOGS 
BSHAD DE, NAS DANG TIL DANG 'BRAS KYI SO BA DANG 'BRAS DANG GRO DANG PO GA LING DANG STA RGA TZANDAN DANG 'O MA DANG ZHO DANG 'O MA'I THUG PA DANG BKRA SHIS PAS GANG BA DANG, 'BRAS KYI ZHO'O, ,GZHAN ME TOG DKAR PO DANG, YAN LAG BCU DANG, DRI DANG MAR ME DANG LHA BSHOS SO, , 

@342B
GZHAN YAM SHING NI SHA MI DANG, SHA MO KA DANG, SHA ME BA GA DANG, AA SHVANGTHA DANG, PA LA KshA DANG, N+YA GRO DHA DANG, AU DUMW'A RA STE, SAR PA SOR BCU GNYIS BYA'O, ,GZHAN NI JI LTAR RNYED PA'I KU SHA'O, ,SHIN TU SAR PA SKAM PA ME TOG GI SHING SROG CHAGS DANG BRAL BA'I KHRU GANG 
TSAD BYA'O, ,GZHIN BUM PA SNGAR BSTAN PA'I DKYIL 'KHOR GYI CHO GA BZHIN NO, ,RNAM PAR RGYAL BA'I BUM PA HOM KHUNG GI G-YAS PHYOGS SU GZHAG PAR BYA'O, ,DAM TSIG GI CHU'I SNOD DANG, NYE REG GI SNOD DANG, 'THOR 'THUNG GI SNOD DANG, AARGA'I SNOD DANG, SO SHING DANG 
'BRAS DKAR PO'I SNOD HOM KHUNG GI G-YON PHYOGS SU, ME LONG DANG LAS THAMS CAD PA'I BUM PA MDUN DU, BA'I MAR YANG DAG PA SAR PA DRI ZHIM PA HOM KHUNG GI G-YON PHYOGS SU'O, ,DE LTAR THAMS CAD TSOGS NAS TSON SNA LNGA'I SKUD PA ME TOG GI PHRENG BA DANG LDAN PA RDO RJE'I MDAS HOM 
KHUNG GI PHYOGS BZHI NAS BSKOR BAR BYA'O, ,DE'I PHYI ROL BI TI SHA BYA'O, ,DE NAS LEGS PAR KHRUS BYAS PA DRI MA MED PA'I NA BZA' GSOL BA 'JAM PA MTHO BA STAN RI DAGS KYI PAGS PA'I STENG DU SLOB DPON SEMS DPA'I SKYIL KRUNG GI GNAS PAS BZHUGS NAS, AOm HRAm HR'Am HRIm HUm H'Um H'Um 
SNGAGS KYIS RDZAS THAMS CAD DAM TSIG GI CHUS GTOR BAR BYA'O, ,DE NAS PADMA BSKOR BA'I PHYAG RGYA MDZAD NAS, YI GE GSUM GYI SNGAGS DANG BCAS PAS YAM SHING LA SOGS PA DAG PAR BYA'O, ,AOm SVA BH'A BA SHUDDHA AA MA LI BA MA LI H'Um PHAt SV'A H'A, ZHES BYA BA'I SNGAGS KYIS MAR DAG 
PAR BYA'O, ,DE NAS BKRA SHIS KYI TSIGS BCAD BRJOD PAR BYA STE, ME'I PHYAG RGYA DANG H'Um GI RNAM PA'I SNGAGS KYIS HOM KHUNG GI DBUS SU SHAR DU KHA BSTAN ZHING GNAS GSUM DU KU SHA SBYIN PAR BYA'O, ,AOm BHA RA BHA RA SAm BHA RA SAm BHA RA HUm H'Um PHAt SV'A H'A'I SNGAGS DES PHYOGS THAMS CAD DU DGRAM PAR 
BYA'O, ,DE NAS HOM KHUNG GI NANG DU YAm GYI RNAM PA YONGS SU GYUR PA LAS RLUNG GI DKYIL 'KHOR DE'I STENG DU RAm GYI RNAM PA YONGS SU GYUR PA LAS NYI MA'I DKYIL 'KHOR GYI STENG DU AOm GYI RNAM PA, DE'I STENG DU A'A:'I RNAM PA, DE'I STENG DU H'Um GI RNAM PA, DE'I STENG DU RAm GYI RNAM PA RLUNG GIS BSKYOD PA, 

@343A
*, ,THAMS CAD YONGS SU GYUR PA LAS RGYA GRAM RDO RJE'I STENG DU ZHAL GSUM PA, SPYAN GSUM PA, PHYAG BZHI PA, SKU MDOG SER PO SPYAN ZLUM PO RAL PA'I COD PAN GYIS BRGYAN PA, 'BAR BA'I PHRENG BAS RNGAM PA, LJAGS BDUN PA, SEMS DPA'I ZHUGS THABS KYIS BZHUGS 
PA, G-YAS PA 'PHAN GSUM PA'I PHYAG RGYA, DE BZHIN DU PHRENG BA, G-YON DBYIG PA DANG SPYI BLUGS RIN CHEN 'BYUNG LDAN GYI DBU RGYAN DANG LDAN PA BSGOM PAR BYA'O, ,DE NAS DZV'A LA DZV'A LA'I SNGAGS KYIS ME SBAR BAR BYA, G-YAS PA'I BSKOR ZHING PHYAG RGYAS ME'I LHA SPYAN DRANG BAR BYA'O, ,KYE 
TSUR SPYON TSUR SPYON 'OD CHEN PO'I BDAG NYID 'DOD PA THAMS CAD GI DON GRUB PAR MDZAD PA, AOm BHU RU BHU BS'A: SVA YAm BHO BHA GA W'AN K'A ME SHVA RA KA MA DYA YARYA AAGNE DE BA T'A SA RBA KARMA PRA S'A DHA NE, AA TRA SANNI HI TO BHA BA HUm H'Um PHAt SV'A H'A, DE NI ME LHA SPYAN DRANG BA'I SNGAGS SO, ,GSHEGS PA TZAM 
GYIS GDAN DBUL TE, AARGHA DANG NYE REG DANG 'THOR 'THUNG DBUL BAR BYA'O, ,MDZUB MO LU GU RGYUD KYI RNAM PA BAR MA SBYAR, BYAD KYI GZUGS SRIN LAG MIG GI TSUL MTHE'U CHUNG DANG MTHE BONG ZLUM PO'I RNAM PAS, AOm SPO PHAt SV'A H'A, SNGAGS DES GDAN DBUL BAR BYA'O, ,AOm HRIm 
HRIm AARGHA'I SNGAGS SO, ,AOm BRIm BRIm NYE REG GI SNGAGS SO, ,AOm AA PROKshA AA PROKshA 'THOR 'THUNG GI SNGAGS SO, ,DE NAS YI GE GSUM GYI SNGAGS DANG PA TI'I PHYAG RGYAS DAM TSIG SEMS DPA'I BDAG NYID LA BZHUGS PAR BYAS TE DBANG BSKUR SBYIN PAR BYA'O, ,AOm SARBA TA TH'A GA TA 
AA BHI shE KA SA MA YA SHR'I YE H'Um H'Um PHAt SV'A H'A, DE NAS 'KHOR LO'I RNAM PAS SNYING GAR PHRENG BA'I SNGAGS DGOD PAR BYA'O, ,AOm AAGNE DE BA T'A SARBA KARM'ARTHA S'A DHA KA BHUR BHU BA SVA:SVA YAm PHO H'Um PHAt SV'A H'A, DBUS SU SNA TSOGS 'OD KYIS RNGAM PA RAm GYI RNAM PA ZLA TSES THIG LES RNAM PAR 
BRGYAN PAR BSGOM PAR BYA'O, ,DE NAS PHRENG BA'I MCHOD PA SNGAGS KYIS NYI SHU RTZA BDUN GYI GRANGS KYIS RDO RJE DRIL BU DKROL TE, MCHOD PA LNGA YIS MCHOD PAR BYAS TE, ME LHA'I SNYING PO'I SNGAGS KYIS DGANG GZAR GYI RTZE MO'I STENG DU ME TOG LA SOGS PA BYIN TE, MAR GYIS DGANG BLUGS 

@343B
BDUN DBUL BAR BYA'O, ,ZHO DANG MAR GYIS RE RE, GZHAN RDZAS THAMS CAD SOR MO GSUM GYIS GNYIS GNYIS TE, DE LA SNGAGS NI 'DI YIN TE, AOm MA H'A TE DZA A'ATMA KA SARBA P'A PA DA HA NA BADZRA HUm H'Um PHAt SV'A H'A, DE NAS MAR GYI SNOD LAS BLUGS GZAR GYIS LHA SANGS RGYAS THAMS CAD DANG, 
BYANG CHUB SEMS DPA' LA SOGS PA DANG, DGRA BCOM PA DANG SOGS PA DANG, AOm DANG PO SV'A H'A MTHAR, RANG RANG GI MID SPEL TE, RE RE DBUL BAR BYA'O, ,AOm NA MA: SARBA BUDDH'A N'Am SV'A H'A, AOm PRA TYE KA BUDDH'A N'Am SV'A H'A, AOm AARHA T'A N'Am SV'A H'A, AOm MEE TRI YA SAm BO DHA SATV'A YA, MA H'A SATV'A SI SV'A H'A, 
AOm SARBA BO DHI SATV'A N'Am SV'A H'A, AOm AA NA KA MI N'Am SV'A H'A, ,AOm SVA KE DE BA MI NYI N'Am SV'A H'A, AOm SRU TA PA N'A N'Am SV'A H'A, AOm SAMYGGA T'A N'Am SV'A H'A, ,AOm SAMYA KPRA TI PA N'A N'Am SV'A H'A, AOm BRAHMA nI SV'A H'A, AOm AINDI YE SV'A H'A, AOm PRA DZA PA TA YE SV'A H'A, AOm A'I SHA N'A YA SV'A H'A, AOm AAGNA YE SV'A H'A, AOm BA YE BE SV'A H'A, 
AOm BA RU n'A YA SV'A H'A, AOm AINDR'A YA SV'A H'A, AOm YA M'A YA SV'A H'A, AOm BA RU BE n'A YA SV'A H'A, YAKsh'A DHI PA TA YE SV'A H'A, AOm TRA TA RA SHA YA GANDHE RB'A DHI PA TA YE SV'A H'A, AOm BI R'U K'A YA KAm BA D'A DHI PA TA YE SV'A H'A, AOm BI R'U PAKsh'A YA N'A G'A DHI PA TA YE SV'A H'A, AOm DE B'A N'Am SV'A H'A, AOm N'A G'A N'Am SV'A H'A, AOm N'A G'A N'Am SV'A H'A, AOm AA SU R'A N'Am 
SV'A H'A, AOm MA RU T'A N'Am SV'A H'A, AOm GA RU d'A N'Am SV'A H'A, AOm GANDHA RB'A N'Am SV'A H'A, AOm KINNA R'A N'Am SV'A H'A, AOm MA HO RA G'A N'Am SV'A H'A, AOm YAKsh'A N'Am SV'A H'A, AOm R'AKshA SV'A N'Am SV'A H'A, AOm PRE T'A N'Am SV'A H'A, AOm BI SH'A TZ'A N'Am SV'A H'A, AOm BH'U T'A N'Am SV'A H'A, AOm KUMBHA K'A N'Am K'A N'Am SV'A H'A, AOm PU T'A N'Am SV'A H'A, AOm SKANDHA PU T'A N'Am SV'A H'A, AOm 
SKANDHA N'Am SV'A H'A, AOm AUTM'A ND'A N'Am SV'A H'A, AOm TZTSA Y'A N'Am SV'A H'A, AOm A'A PASMA R'A N'Am SV'A H'A, AOm AO STA RA K'A N'Am SV'A H'A, AOm TZANDRA S'U RYA YO: SV'A H'A, AOm RU DR'A N'Am SV'A H'A, AOm NA KshA TR'A N'Am SV'A H'A, AOm GRA H'A N'Am SV'A H'A, AOm DZA TI SH'A N'Am SV'A H'A, AOm RI sh'I N'Am SV'A H'A, AOm SIDDHI PRA PAT'A N'Am SV'A H'A, AOm SIDDHI BDY'I N'Am SV'A H'A, AOm GOO R'I YE SV'A 
H'A, AOm GA TA RA YE SV'A H'A, AOm DZA KO LA YE SV'A H'A, AOm AA MRi T'A YA SV'A H'A, AOm DZAMBHA N'A YA SV'A H'A, AOm STAMBHA N'Am YA SV'A H'A, AOm TZA TE YE SV'A H'A, AOm DRA ME DR'A YA SV'A H'A, AOm SHA BA RA YE SV'A H'A, AOm AA THARSHA BA RA YE SV'A H'A, AOm TZAndAL'I YE SV'A H'A, AOm MA H'A G'I YE SV'A H'A, AOm N'A GA HRi DA Y'A YA SV'A H'A, 

@344A
*, ,AOm GA RU dA DHE TE Y'A YA SV'A H'A, AOm MA NU SA YE SV'A H'A, AOm MA H'A MA NU SI YE SV'A H'A, AOm shtA KshA RI YE SV'A H'A, AOm MA nI BHA DR'A YA SV'A H'A, AOm SA MANTA BHA DR'A YA SV'A H'A, AOm MA H'A SA MANTA BHA DR'A YA SV'A H'A, AOm SA M'A YA SV'A H'A, AOm MA H'A SA M'A YA SV'A H'A, AOm MA H'A PRA TI SA R'A YA 
SV'A H'A, AOm SHI TA WA N'A YA SV'A H'A, AOm MA H'A SHI TA WA N'A YA SV'A H'A, AOm DAndA DHA R'A YA SV'A H'A, AOm MA H'A DAndA DHA R'A YA SV'A H'A, AOm MU TZI LIND'A YA SV'A H'A, AOm MA H'A MU TZI LIND'A YA SV'A H'A, AOm DZA YA T'I YE SV'A H'A, AOm AA SHVA KRi T'A YA SV'A H'A, AOm AA PA R'A DZI T'A YA SV'A H'A, AOm SU WARnA BHA BA SA MA YA 
MA H'A MA Y'U RA R'A DZ'A YA SV'A H'A, AOm MA H'A DH'A RA N'I YE SV'A H'A, AOm MANTRA PA T'A NAm SV'A H'A, AOm MA H'A MA Y'U RI BIDYA RA DZNY'I YE SV'A H'A, AOm MA Y'U RA KAm T'A YA SV'A H'A, AOm NANDA N'A GA R'A DZ'A YA SV'A H'A, AOm AU PA NANDA N'A GA R'A DZ'A YA SV'A H'A, AOm BA SU KI N'A GA R'A DZ'A YA SV'A H'A, AOm TAKshA KA N'A GA R'A DZ'A YA SV'A H'A, AOm 
PADMA N'A GA R'A DZ'A YA SV'A H'A, AOm MA H'A PADMA N'A GA R'A DZ'A YA SV'A H'A, AOm AA NANTA N'A GA R'A DZ'A YA SV'A H'A, AOm KU LI KA N'A GA R'A DZ'A YE SV'A H'A, DE LTA'I RIM PAS RDZAS RE RES RE RE LA SOR MO GSUM GYIS DGAD BLUGS DBUL BAR BYA'O, ,ZHO DANG 'O MA DGANG GZAR GYIS, CHU NI ME LONG GIS, DE'I 
RJES SU MCHOD PA LNGAS MCHOD PA BYAS NAS, RDO RJE DANG DRIL BU DKROL TE, KHAMS GSUM RNAM PAR RGYAL BA'I PHYAG RGYAS BLUGS GZAR GYIS NYI SHU RTZA GCIG BYAS NAS, KHRO BO'I RGYAL PO RNAMS LA SO SOR RE RE DBUL BAR BYA'O, ,AOm YA MANTA K'A YA H'Um PHAt SV'A H'A, AOm PRA DZNY'ANTA K'A 
YA H'Um PHAt SV'A H'A, AOm PADM'ANTA K'A YA H'Um PHAt SV'A H'A, AOm BGHN'INTA K'A YA H'Um PHAt SV'A H'A, AOm tAKKI R'A DZ'A YA H'Um PHAt SV'A H'A, AOm N'I LA DA nd'A YA H'Um PHAt SV'A H'A, AOm AA TZA L'A YA H'Um PHAt SV'A H'A, AOm MA H'A BA L'A YA H'Um PHAt SV'A H'A, AOm AUshn'I shA TZA KRA BRTI N'A YA SV'A H'A, AOm SUMBHA R'A DZ'A YA H'Um PHAt SV'A 
H'A, DE NAS RDO RJE MA MO RNAMS LA KHRO BO BZHIN NO, ,AOm BADZRA SI GA L'I YE SV'A H'A, AOm BADZRA BI T'A L'I YE SV'A H'A, AOm BADZRA KRO DH'I SHVA R'I YE SV'A H'A, AOm BADZRA BA ME SV'A H'A, AOm BADZRA TZAndE SV'A H'A, AOm BADZRA DHA R'I YE SV'A H'A, AOm BADZRA PR'I YE SV'A H'A, AOm BADZRA GHA R'I YE SV'A H'A, DE NAS SNGAR GYI 

@344B
RIM PAS RDZAS THAMS CAD KYIS RE RE LA RE RE DBUL BAR BYA'O, ,ZHO DANG 'O MA DGANG GZAR GYIS, ,CHU MI LONG GIS, DE NAS RGYAL PO LA SOGS PA RNAMS LA MA MO BZHIN NO, ,RGYAL PO CHEN PO LA BKRA SHIS SV'A H'A, YON BDAG LA BKRA SHIS SV'A H'A, MDZOD DAD DBANG BA LA BKRA SHIS 
SV'A H'A, ZHING LA BKRA SHIS SV'A H'A, KHYIM LA BKRA SHIS SV'A H'A, SEMS CAN THAMS CAD LA BKRA SHIS SV'A H'A, GRONG KHYER LA BKRA SHIS SV'A H'A, GRONG LA BKRA SHIS SV'A H'A, DE NAS GONG GI RIM PAS DKYIL 'KHOR DE NI ME'I ZHAL DU RDO RJE RGYA GRAM GZHAG STE, YAN LAG THAMS 
CAD DANG LDAN PA'I MCHOD PA BYAS NAS, AOm GYI RNAM PA DANG PO, H'Um PHAt GYI MTHAR RANG RANG GI MING DANG SPEL TE RANG RANG GI PHYAG RGYAS RE RE LA BLUGS GZAR GYIS BRGYAD BYAS NAS DGANG GZAR GYIS RE RE DBUL BAR BYA'O, ,YAM SHING NI GNYIS GNYIS SO, ,GZHAN RDZAS THAMS CAD 
NI GSUM GSUM MO, ,ZHO DANG 'O MA'I RE RE'O, ,ME LONG STENG DU CHU'I RE RE'O, ,DE NAS DKYIL 'KHOR GTZO BO LA BLUGS GZAR DBUL BAR BYA'O, ,DE'I DUS SU BLA MA RJE BTZUN LA MCHOD PA DANG LDAN PA'I YON 'BAD PAS DBUL BAR BYA'O, ,SBYIN SREG GI DUS SU BLA MA RJE BTZUN 
LA MCHOD PA DANG LDAN PA'I YON DBUL BA DES DNGOS GRUB THAMS CAD STER BAR BYED DO, ,GZHAN YANG DE RU JI TZAM GRANGS KYI GNAS PA KHYE'U DANG BU MO YAN CHAD DE RNAMS LA MCHOD PA DANG LDAN PA'I SBYIN PA CI NUS BYA'O, ,ME'I LHA LA GSER DANG TSANGS PA'I SKUD PA DBUL BAR BYA'O, , 
DE NAS BKRA SHIS KYI TSIGS BCAD BRJOD NAS, ,PHRENG BA'I SNGAGS KYIS LNGA BCU RTZA BZHI BGRANGS LA SPOS DANG BCAS PA'I RDO RJE DRIL BU DKROL TE, ME'I PHYAG RGYA MDZAD NAS YI GE BRGYA PA'I SNGAGS BRGYA RTZA BRGYAD BZLAS PAR BYA'O, ,DE NAS RDZAS THAMS CAD SNYING PO'I SNGAGS KYIS 
GSUM GSUM GYIS SREG BLUGS PHUL TE, ME LONG GI CHU YIS BDUN DBUL BAR BYA'O, ,DE NAS DGANG GZAR LA 'BRAS BU DANG BCAS PA'I ME TOG MGO BO DANG DE BZHIN DU KHA RU YI GE GSUM GYI SNGAGS KYIS BYIN TE LANGS NAS BAR MA CHAD PAR MAR GYIS RGYUN GYIS SNYING PO'I SNGAGS KYIS 

@345A
*, ,DGANG BLUGS DBUL BAR BYA'O, ,DE NAS PHYING PA'I SBOMS PAS LEGS PAR PHYIS TE GZHAN KU SHAS DBUS DANG RGYAB DANG GOR LEGS PAR PHYIS TE ME'I ZHAL DU, AOm SHNA TA WA BA TO SV'A H'A'I SNGAGS KYIS DBUL BAR BYA'O, ,DE'I DUS SU ME 'BAR BA'I MDOG BRTAG PAR 
BYA'O, ,DMAR POS TSE 'PHEL BAR 'GYUR RO, ,SER POS NOR LA SOGS PA 'PHEL BAR 'GYUR, NAG POS DRI MA CAN DU GYUR PAS SKYON DU 'GYUR RO, ,DE NAS BSTOD PA'I RGYAL PO BYA'O, ,SDIG PA THAMS CAD SREG PAR BYED PA RGYAL GYUR CIG ,NYON MONGS THAMS CAD 'JIG PAR BYED 
PA RGYAL GYUR CIG ,DBUL BA THAMS CAD GCOD PAR BYED PA RGYAL GYUR CIG ,NGAN 'GRO THAMS CAD 'GEGS PAR BYED PA RGYAL GYUR CIG ,NAD KUN 'JIG PAR BYED PA RGYAL GYUR CIG ,MU GE 'JOMS PAR BYED PA RGYAL GYUR CIG ,ZHI BAR MDZAD PA RGYAL GYUR CIG ,RGYAS PAR MDZAD PA RGYAL GYUR 
CIG ,RDZU 'PHRUL MDZAD PA RGYAL GYUR CIG ,DBANG PHYUG MDZAD PA RGYAL GYUR CIG ,BKRA SHIS MDZAD PA RGYAL GYUR CIG ,DUS MA YIN PAS 'PHO BA 'JOMS PA RGYAL GYUR CIG ,YE SHES 'OD KYI RANG BZHIN RGYAL GYUR CIG ,RANG BYUNG BCOM LDAN RGYAL GYUR CIG ,'DOD PA'I SBYIN PA 
RGYAL GYUR CIG ,'DOD PA'I DBANG PHYUG RGYAL GYUR CIG ,MNGON GSUM LHA DE RGYAL GYUR CIG ,DE LTA BU'I BSTOD PA'I RGYAL PO BYAS NAS, ME'I LHA'I ZHAL NAS, YON BDAG DANG BCAS PA THAMS CAD LA THIG LE DPAL BAR BYA'O, ,DE NAS LAN GSUM BSKOR BA BYAS NAS, SNYIM PA 
ME TOG GIS BKANG NAS PHUL TE GTOR MA CHEN POS BSKOR BAR BYA'O, ,GANG GI TSE RDZAS THAMS CAD MA ZHU BA DE'I TSE GSHEGS SU GSOL BAR MI BYA'O, ,YONGS SU SMIN NAS SNGAGS 'DIS BYA'O, ,KRi TO BA SARBBA SATVA AARTHA, ,SIDDHI MA DATT'A Y'A NU GA ,GATZTSA TV'Am BUDDH'A BIshA YAm, ,PUNA RA GA MA NA YA TZTSA, AOm A'A: H'Um 
PHAt SV'A H'A, DE NI ZHI BA'I SBYIN SREG GI CHO GA'O, ,RGYAS PA LA NI MA DU LUNG GA LA SOGS PA'I RDZAS SNA TSOGS DANG, GZHAN ME TOG SER PO DANG, GZHAN LHA BSHOS SPOS BYUG PA YAM SHING BUD SHING KU SHA KUN SER POS BYA'O, ,DBANG LA RDZAS DMAR POS SO, ,GZHAN NI SNGAR BZHIN NO, ,DA NI 

@345B
DRAG PO'I LAS BSHAD DE, DANG POR RE ZHIG HOM KHUNG LA PHYOGS BZHI RU BA'I RGYU MAS BSKOR BA'I RDO RJE MNGA', HA NA HA NA, DA HA DA HA, PA TZA PA TZA, MA THA MA THA'I SNGAGS KYIS 'OG TU GZHUG STE, TSOGS RDZAS THAMS CAD GZHAG PAR BYA'O, ,DE LA RIM PA NI 'DI YIN TE, SKE TSE DANG SRAN MA 
NAG PO DANG, GE RE KAR NI GA DANG, YA BAKshA RA DANG, GRISNA AA GA RU DANG, SBRUL NAG PO'I PAGS PA DANG BYA ROG GI SGRO DANG, BYA ROG GI SNYING DANG DE'I RKANG MAR DANG DE'I KLAD PA DANG, DE'I RGYU MA DANG MGO BO'O, ,'UG PA'I RUS PA DANG DE'I MGO BO DANG, RKANG MAR DANG RGYU MA DANG SNYING DANG 
SDER MO DANG SGRO'O, ,BYA RGOD KYI MGO BO DANG DE'I RKANG MAR DANG SHA DANG RGYU MA DANG SNYING DANG SDER MO DANG SGRO'O, ,BA LANG GI SHA KHRAG DANG, DOM GYI SHA DANG RKANG MAR DANG, SKE TSE'I MAR DANG, MAR KHU CHEN PO DANG, YI DAGS KYI GZHI'I MAR KHU CHEN PO DANG, YI DAGS KYI PHYED TSIG GI GOS 
DANG, DE'I PHYED TSIG GI RUS PA DANG, DE'I SOL BA DANG, DE'I BUD SHING DANG, TSER MA'I ME TOG DANG, DE'I YAL GA DANG 'BRAS BU DANG MA HE'I SHA DANG, KAKshA NAG PO'I THUG PA DANG, MA DU BA NAG PO DANG, KHUR BA NAG PO DANG, GZHAN YANG JI LTAR RNYED PA'I YAM SHING NI NIM PA 
DANG, KA RA B'I RA DANG, DA DU RA DANG, 'BA' DA'I SHING DANG, GZHAN BDUD RTZI DANG LDAN PA AARGHA NYE REG 'THOR 'THUNG RNAMS SO, ,GZHAN YANG BDUD RTZI RNAMS SO, ,PHYOGS DANG MTSAMS SU KHRAG GIS BKANG BA'I BUM PA BRGYAD, RTZA BA'I BUM PA SNA TSOGS KYI SMAN DANG KHRAG CHEN PO 
DANG, CHU DANG BDUD RTZIS GANG BA, LAS THAMS CAD PA'I DE BZHIN NO, ,DE LTAR TSOGS THAMS CAD SO SOR KA P'A LA'I NAD DU BYAS NAS STAN GYI STENGS SU GZHAG PAR BYA'O, ,DE NAS BDAG NYID KYI THAL BAS BYUGS NAS SNA TSOGS RUS PA'I RGYAN BYAS TE, RO'I STENG DU DPAL HE RU KA'I DA 
RGYAL GYIS, SUM BHA'I RGYAL PO'I SNGAGS KYIS BGEGS BSKRAD PAR BYA'O, ,DE'I DUS SU LO NYI SHU LON PA'I GZUGS LAS KYI PHYAG RGYA SNA TSOGS LA MKHAS PA, SNA CHAGS RUS PA'I RGYAN GYIS BRGYAN PA, SAR PA YANG DAG PA DUM BU GSUM PA'I SNOD DU CHANG 'THUNGS NAS S'A LU'I 

@346A
*, ,RGYAL PO GSOL TE, GRONG KHYER LA SOGS PA'I SBYOR THABS KYIS BSNYEN PAR BYA'O, ,BSNYEN PA LAS GANG ZHIG 'BYUNG BAR GYUR PA DES, PHAN TSUN SNYING GA DANG SKE DANG DPRAL BA'I GNAS SU YI GE GSUM GYI SNGAGS KYIS THIG LE BYA'O, ,DE NAS LANGS TE DE BZHIN 
GSHEGS PA'I BSTAN PA LA GNOD PAR BYED PA DANG, DE BZHIN DAM TSIG BSAL BAR BYED PA DANG, SROG 'PHROG PA LA RDZAS 'DIS GZUGS BYA'O, ,DE LA RIM PA 'DI YIN TE, GRO'I PHYE DANG DGRA BO'I BSHAD PA DANG, KHYI'I RUS PA DANG, BA'I RUS PA DANG, CE SBYANG GI RUS PA DANG, MI'I RUS 
PA DANG, DUR KHROD KYI SKRA DANG, DUR KHROD KYI SOL PA DANG, DUR KHROD KYI THAL BA DANG, DUR KHROD KYI SA DANG, MAR KHU DANG MAR KHU CHEN PO DANG, BYA ROG GI KLAD PA DANG, RGYA SKYEGS KYI KHU BA DANG, DA DU RA'I SA BON DANG, LDONG ROS DANG, LDONG ROS DMAR PO DANG, MI'I GLAD PA DANG, PHA'I 
KLAD PA DANG, KHYI'I SPU DANG, MI'I SEN MO DANG, BYI LA'I SO DANG, SBRANG RTZI DANG, NYA'I MKHRIS PA DANG, BA'I MKHRIS PA DANG, SBRUL GYI MGO BO DANG, KA RA B'I RA'I SA BON DANG, ZLA MTSAN GYI KHRAG DANG, KHRU MA DANG, RMA BYA'I SNYING DANG, 'UG PA'I SNYING DANG, BYA RGOD KYI SNYING DANG, BAD 
KAN DANG, SO'I DRI MA DANG, SEN MO'I DRI MA DANG, BSHAD PA DANG GCI BA'O, ,DE LTA BU THAMS CAD LEGS PAR ZHIB TU BYAS NAS JI LTA BU'I GZUGS KYI DGRA DE LTA BU'I GZUGS KYI CHA LUGS BYA'O, ,GANG GI TSE CHA LUGS MA ZIN PA DE'I TSE S'A LU'I RGYAL PO LAS S'A LU GZHAN BZA' BAR MI BYA'O 
LAS BGYID PA'I DUS SU HRAm HRAm HRIm HRIm LA MOS PA'I TSUL GYIS SNGAGS BZLAS PAR BYA'O, ,DE RDZOGS NAS SA NAG POS BYAS PA'I RO'I STENG DU GZHAG PAR BYA'O, ,SNYING GAR LCAGS LAS GRUB PA'I KYO BA GZHAG PAR BYA'O, ,DE NAS PHYOGS SKYONG MCHOD PA BYAS TE, HOM KHUNG GI NANG DU YAm GI 
RNAM PA YONGS SU GYUR PA LAS RLUNG GI DKYIL 'KHOR MDOG NAG PO GZHU'I DBYIBS LTA BU BA DAN GYIS MTSAN PA, RAm GYI RNAM PA YONGS SU GYUR PA LAS, ME'I DKYIL 'KHOR GRU GSUM ME LCES MTSAN PA, DE'I STENG DU H'Um GI RNAM PA YE SHES KYI 'OD ZER GYIS RAB TU 'BAR BA DE THAMS CAD YONGS 

@346B
SU GYUR PA LAS SKAD CIG GIS RDO RJE CHEN PO'I KHRO BO'I SKU ZHAL GSUM SPYAN GSUM PHYAG DRUG PA, G-YAS BRKYANG G-YON BSKUM PA BDUD BZHI ZHABS KYIS MNAN PA, HA HA'I SGRA DANG PHEm KI RA'I SGRA SGROGS PA, KHAMS GSUM 'JIGS PAR BYED PA KHRAG CHEN POS SKU BYUGS PA, RAL GRI 
DANG, GTUN SHING DANG, STA RE DANG, ZHAGS PA DANG, KA P'A LA DANG, KHA tV'Am GA DANG, RTZE GSUM BSNAMS PA'O, ,ZHAL RNAMS RNAM PAR 'JIGS PA'O, ,MI'I RUS PA'I RGYAN GYIS BRGYAN PA, MCHI BA GTZIGS PA LJAGS BDUN 'BAR BA'I PHRENG BAS RNGAM PA, GYEN DU 'BAR 
PA'I SKRA, SKU MDOG DMAR PO GSUS PA 'PHYANG BA, SPYAN 'BAR BA, STAG GI PA GAS PA'I NA BZA' CAN BSGOM PAR BYA'O, ,DE NAS ME SPAR BA BYAS NAS G-YAS BRKYANG BA'I GNAS PAS GYEN DU BLTA BA, KHAMS GSUM RNAM PAR RGYAL BA'I PHYAG RGYAS, AOm AE HYE HI MA MA H'A DZNY'A NA SV'A 
H'A; H'Um H'Um HRIm HRIm GI SNGAGS KYIS BKUG STE, HA'I RNAM PA GSUM GYIS AARGHA DANG NYE REG DANG 'THOR 'THUNG PHUL TE, GRU GSUM GYI PHYAG RGYAS, DAM TSIG SEMS DPA' BDAG NYID LA, AOm PRA BE SHA YA PRA BE SHA H'Um PHAt KYI SNGAGS KYIS SNYING GAR GZHUG PAR BYA'O, ,DE NAS ME LHA LA 
PHRENG BA'I SNGAGS 'DIS YAN LAG THAMS CAD DANG LDAN PA'I MCHOD PA BYA'O, ,AOm MA H'A KRODHI SHVA RI SARBA MA MA RE RE, SARBA SHA TRO RBE NA SHAKA H'Um H'Um PHAt, DE NAS SNYING PO'I SNGAGS KYIS BZLAS PA 'BUM BYA'O, ,AOm MA H'A KA LA P'A NA AAGNE MA H'A KRO DHA MU RA TE SARBA P'A PAm DA HA NA BADZRA YE H'Um H'Um 
PHAt PHAt, DE'I RJES SU HRIm HRIm GI SNGAGS KYIS PHYOGS BZHIR TSER MA'I YAN LAG DGRAM PAR BYA'O, ,DE NAS RDO RJE H'Um MDZAD KYI PHYAG RGYA BCINGS TE RTZA BA'I BUM PAS, AOm SARBA TA TH'A GA TA NA AA BHI shE KA SA MA YA SHRI YE H'Um PHAt, SNGAGS DES ME LONG GI DBANG BSKUR SBYIN PAR BYA'O, , 
MCHOD PA BYAS NAS DANG PO NI MAR NAG GI H'Um PHAt SNGAGS KYIS BLUGS GZAR GYIS NYI SHU RTZA BDUN BYAS TE, RTZA BA'I SNGAGS KYIS DGANG GZAR GYIS GCIG PU DBUL BAR BYA'O, ,DE NAS BHA GA'I PHYAG RGYA BCAS TE, SNGAR GYI RIM PAS RKANG MAR LA SOGS PA ZHU BA BYAS TE GCIG DBUL 

@347A
*, ,BAR BYA'O, ,DE NAS SPYAN DANG LDAN PA'I BHA GA'I PHYAG RGYAS KHRAG GIS GCIG GO, ,DE NAS RDZAS THAMS CAD ZUR GSUM GYIS GSUM GSUM, YAM SHING SUM CU RTZA BDUN, MA DU BA LA SOGS PAS RE RE THUG PAS BDUN BDUN NO, DE NAS MA MO CHEN MO RNAMS LA 
RDZAS THAMS CAD KYIS RE RE, MAR KHU DGAD GZAR GYIS GSUM GSUM, DE RNAMS LA SNGAGS NI 'DI YIN TE, AOm MERGA MHA LA H'Um PHAt, KHRO BO MIG MA LA H'Um PHAt, AOm NAG PO'I PHO NYA MO LA H'Um PHAt, AOm NAG PO'I ME MA LA H'Um PHAt, AOm DRAG PO'I MIG MA LA H'Um PHAt, AOm GSHIN RJE'I LCE MA LA H'Um PHAt, AOm 
GSHIN RJE'I MCHE BA MA LA H'Um PHAt, AOm GSHIN RJE'I RGYAL MTSAN MA LA H'Um PHAt, AOm RLUNG GI BRTZON 'GRUS MA LA H'Um PHAt, AOm RGYA MTSO'I SNYING PO MA LA H'Um PHAt, AOm CHU SRIN MIG MA LA H'Um PHAt, AOm CHU SRIN KHRI KHA MA LA H'Um PHAt, AOm GLANG CHEN RNA BA MA LA H'Um PHAt, AOm GLANG CHE GDOD PA MA LA H'Um 
PHAt, AOm GLANG CHEN LTO BA MA LA H'Um PHAt, AOm SBRUL LCE MA LA H'Um PHAt, AOm SBRAL GYI SPYI GTZUG MA LA H'Um PHAt, AOm LO MA GYON MA LA H'Um PHAt, AOm STAG GI GDONG PA MA LA H'Um PHAt, AOm SENG GE'I GDONG PA MA LA H'Um PHAt, AOm DOM GYI GDONG PA MA LA H'Um PHAt, AOm NE LE'I GDONG PA MA LA H'Um PHAt, 
AOm BYI LA'I GDONG PA MA LA H'Um PHAt, AOm KHYI'I GDONG PA MA LA H'Um PHAt, AOm PHAG GI GDONG PA MA LA H'Um PHAt, AOm BONG BU'I GDONG PA MA LA H'Um PHAt, AOm KHRUNG KHRUNG GI GDONG PA MA LA H'Um PHAt, AOm 'UG PA'I GDONG PA MA LA H'Um PHAt, AOm KHVA'I GDONG PA MA LA H'Um PHAt, AOm BYA ROG GI GDONG PA MA LA 
H'Um PHAt, AOm RMA BYA'I GDONG PA MA LA H'Um PHAt, AOm SHA ZA'I GDONG PA MA LA H'Um PHAt, AOm GLANG CHEN LPAGS GYON MA LA H'Um PHAt, AOm GLANG CHEN LCE MA LA H'Um PHAt, AOm MI KHRAG DGA' MA LA H'Um PHAt, AOm MI'I PHAGS PA GYON MA LA H'Um PHAt, AOm NAG PO'I DRIL BU MA LA H'Um PHAt, AOm LHA THAMS CAD 
RNAM PAR 'JOMS MA LA H'Um PHAt, AOm LHA MIN THAMS CAD 'JOMS MA LA H'Um PHAt, AOm LUS 'BAR MA LA H'Um PHAt, AOm RAL GCIG MA LA H'Um PHAt, AOm RAL GSUM MA LA H'Um PHAt, AOm THAL BA'I LUS MA LA H'Um PHAt, AOm BUM PA'I RNA BA MA LA H'Um PHAt, AOm RLUNG GI SHUGS CAN MA LA H'Um PHAt, AOm 

@347B
ZHAL DRUG MA LA H'Um PHAt, AOm NU 'PHYANG MA LA H'Um PHAt, AOm GSUS 'PHYANG MA LA H'Um PHAt, AOm KENG RUS GDONG PA MA LA H'Um PHAt, AOm THAL BAS BYUGS MA LA H'Um PHAt, AOm SHA CHEN DGA' MA LA H'Um PHAt, AOm NAM MKHAR 'GRO MA LA H'Um PHAt, AOm SPRIN SGRA MA LA H'Um PHAt, AOm GLOG GDONG MA LA H'Um PHAt, 
AOm CHU RGYUN MA LA H'Um PHAt, AOm GAR BYED MA LA H'Um PHAt, AOm PAGS MGO MA LA H'Um PHAt, AOm TZ'ARTZI K'A'I DBANG PHYUG MA LA H'Um PHAt, AOm SME SHA CAN MA LA H'Um PHAt, AOm SME SHA CAN CHEN MO LA H'Um PHAt, AOm GTUM MO LA H'Um PHAt, AOm THOD PA MA LA H'Um PHAt, AOm THOD PA CHEN MO LA H'Um PHAt, MCHOD PA 
BYAS NAS MA MO LA RANG RANG GI SNGAGS KYIS DUNG CHEN PHRENG BAS RE RE LA BRGYA RTZA BRGYAD BZLAS PAR BYA'O, ,DE NAS ME LHA'I RTZA BA'I SNGAGS KYIS RDZAS THAMS CAD LA RE RES SUM CU RTZA BDUN DBUL BAR BYA STE, ,DE GNYIS KYI SNGAGS KYI BRGYA RTZA BRGYAD BZLAS PAR BYA'O, ,DE NAS HRIm HRIm GI SNGAGS KYIS MAR 
SNOD KYIS DGANG BLUGS PHYED BYAS TE, PHRENG BA'I SNGAGS KYIS BRGYAD DBUL BAR BYA'O, ,DE NAS RNO BA'I GRI GUG BZUNG STE, DGRA'I CHA BYANG DUM BUR DUM BUR BYAS NAS, PHRENG BA'I SNGAGS DANG RTZA BA'I SNGAGS KYIS BRGYA RTZA BRGYAD BSREG PAR BYA'O, ,MA MO RNAMS LA RANG RANG GI SNGAGS KYIS BDUN 
BDUN NO, ,'BYUNG PO DANG YI DAGS DANG SHA ZA LA SOGS PA LA GSUM GSUM MO, ,PHYI NAS YANG YAN LAG THAMS CAD DANG LDAN PA'I MCHOD PA BYAS NAS, DGRA BO'I MING DANG SPEL TE, SNGAGS 'DIS KHRO BO'I NGAG GI TSUL GYIS BRGYA RTZA BRGYAD BSREG PAR BYA'O, ,AOm AA MU KAm DA HAD 
HA H'Um H'Um PHAt PHAt, DE NAS MA MO RNAMS LA BDUN BDUN, 'BYUNG PO RNAMS LA RE RE, DE NAS ME'I LHA'I SNYING PO'I SNGAGS KYIS SUM CU RTZA BDUN GRANGS KYI RDO RJE DRIL BU DKROL TE, DGANG BLUGS GSAL BAR BYA'O, ,RKANG MAR LA SOGS PA RDZAS CUNG ZAD GTOR MA LA BZHAG STE, 
GZHAN THAMS CAD MAR KHU DANG BSRES NAS LANGS TE BAR MA CHAD PA'I RGYUN GYIS NYE BA'I SNYING PO'I SNGAGS 'DIS DBUL BAR BYA'O, ,AOm SARBA DUshtA HRi DA YA, DA HA YA NA, SARBA DUshtA H'Um RBEN SHA KA YA HRAm HRAm HRIm HRIm H'Um H'Um PHAt PHAt, DE'I DUS SU DUR KHROD KYI SKRAS DGANG GZAR PHYIS TE, ME LHA'I 

@348A
*, ,ZHAL DU H'Um H'Um PHAt SNGAGS KYIS DBUL BAR BYA'O, ,DE'I DUS SU ME 'BAR BA'I MDOG BLTA BAR BYA'O, ,MDOG DMAR PO KUN DU YIN NA, THE TSOM MED PAR DON 'GRUB PAR 'GYUR RO, ,DE NAS BSTOD PA'I RGYAL PO BYA'O, ,BSKAL PA'I ME'I 'OD CHEN PO'I 
SKU BDUD KYI GNOD PA BCOM PA RGYAL BAR GYUR CIG ,SDIG PA 'JIGS PAR BYED PA, DGRA KUN 'JIGS PAR BYED PA RGYAL BAR GYUR CIG ,BSAM DU MED PA 'OD DPAG MED BSAM 'GRUB SKYE BA MED PA YIN YANG DE BZHIN DU DON MDZAD PA RGYAL BAR GYUR CIG ,LHA DANG LHA MA YIN GYI MGO NGO 
KA P'A LA DPE MED PA'I DO SHAL 'DZIN PA RGYAL GYUR CIG ,DE LTA BU'I BSTOD PA'I RGYAL PO BYAS NAS, PHYOGS BZHI RU SOL BA DANG LDAN PA'I THAL BAS, AOm BI TRAm SA YA BI TRAm SA YA H'Um H'Um PHAt PHAt SNGAGS KYIS RAB TU DGRAM PAR BYA'O, ,DE NAS NYID LA ME'I HOM KHUNG GI NANG NAS AOm A'A: H'Um PHAt 
KYI SNGAGS KYIS LTE BA SNYING GAR MGRIN PA DPRAL BAR THIG LE BYA'O, ,DE NAS GTOR MA CHEN POS BSKOR TE RDO RJE GLU DANG LDAN PA'I RDO RJE RKANG PAS GAR BYA'O, ,DE NAS MTSAN PHYED NA RAL GRI LA SOGS PA MTSON CHA BZUNG STE, SNGAGS 'DIS DUR KHROD CHEN POR GTOR MA GTANG BAR BYA'O, ,AOm HO 
LO HO LO NA TA NA TA PI NA TA BI NA TA TRU TA YA TRU HA YA TR'A SA YA TR'A SA YA, DGRA THAMS CAD SONG SONG, BDAG LA ZHI BAR MDZOD RGYAS PAR MDZOD, SEMS LA BKRA SHIS PAR MDZOD, H'Um H'Um PHAt PHAt, DE LTA BU'I RIM PAS MAR NGO LA NYI MA BDUN BYAS TE, AOm A'A: H'Um GI SNGAGS KYIS GSHEGS SU GSOL 
BAR BYA'O, ,DE DAG GI NYI MA'I BAR DU DGRA NGES PAR 'CHI'O, ,GAL TE RE ZHIG CUNG ZAD 'GOR NA DE LA GZHAN NYI MA BDUN BSAM GTAN 'DI BYA'O, ,DE LA RIM PA NI 'DI YIN TE, DGRA BO'I LUS PO DRI MA CAN DU BSGOM SNUM PA SKRA 'DZINGS PA, KHU BA DANG KHRAG 'DZAG CING 'DAR BA MDUN DU 
BSAM PAR BYA'O, ,YANG NA MNGON SUM DU BSGOMS TE, 'BAR BA'I KHAB GZHANG KHA'I SGOR ZHUGS TE, HA NA HA NA DA HA DA HA H'Um H'Um PHAt PHAt, SNGAGS KYI KHA SBUB TU LTUNG BAR BYA'O, ,DE LTA BU'I BSAM GTAN GYIS LHA CHEN PO YIN YANG 'CHI'O, ,'ON KYANG 'KHOR BA NA GNAS PA'I MI LTA CI 

@348B
SMOS, SLOB DPON SHES RAB DPAL GYIS MDZAD PA YAN LAG BRGYAD PA'I RIM PA LAS, SBYIN SREG GI CHOG BSTAN PA ZHES PA'I LE 'UR BCAD PA BRGYAD PA'O,, ,,DE NAS GZHAN YANG TSOGS KYI 'KHOR LO'I CHO GA BSHAD DE, TSOGS NI 'DIR GNYIS SU DBYE STE, DAM TSIG TU GRAGS 
PA DANG, YE SHES SU GRAGS PA'O, ,YE SHES GRAGS PA LA GNYIS SU DBYE STE, RGYUR GRAGS PA DANG, 'BRAS BUR GRAGS PA'O, ,RGYUR GRAGS PA NI RKUN RTA BZHIN NO, ,'BRAS BUR GRAGS PA NI BDE BA'I NGO BO LA GNYIS SU DBYE STE, RIG PA'I BDAG NYID DANG, RIG PA LA SOGS PA 
DANG BRAL BA'O, ,DAM TSIG TU GRAGS PA LA YANG GNYIS TE, BZA' BA DANG, BSRUNG BA'O, ,BSRUNG BA LA YANG GNYIS SU DBYE STE, GZHON PA RNAMS BSRUNG BA DANG, RGAN PA RNAMS LA ZHE SA DANG BRDA'I TSIG GO ,BZA' BA LA YANG GNYIS SU DBYE STE, THOG MA'I BDUD RTZI RKAN GYI 
BU GA DANG LCE GNYIS MYONG BA DE NI GCIG GO, ,SEMS CAN SKAL LDAN GYI TSOGS SU YI GE GSUM GYIS BYIN GYIS BRLABS PA'I BDUD RTZIR BYAS PA RO DRUG DANG LDAN PA'I ZAS MNYAM PA'I STABS BRIM PA ZHES PA GNYIS PA'O, ,DE LA DANG POR RE ZHIG YID DANG MTHUN PA'I GNAS CHOM RKUN LA SOGS 
PA'I 'JIGS PA DANG BRAL BAR, SNA TSOGS DRI ZHIM PO'I ME TOG GIS YAN LAG THAMS CAD DANG LDAN PA'I DKYIL 'KHOR BYA'O, ,DER RANG GI RIM PAS DKYIL 'KHOR DE'I DKYIL 'KHOR BA'I GRANGS KYIS SHES RAB DANG LDAN PA'I STAN GCIG GI STENG DU RIM PAS TSOGS GZHAG PAR BYA'O, ,DE YANG LEGS PAR 
KHRUS BYAS PA DANG, SNA TSOGS GOS DANG, ME TOG LA SOGS PAS BRGYAN PA DANG, DAM TSIG GCIG PA DANG, SNGAGS KYI THEG PA'I 'DUL BA 'DZIN PA'O, ,DE'I DBUS SU TSOGS KYI GTZO BO YON TAN THAMS CAD DANG LDAN PA, SNA TSOGS PA'I STAN STENG DU SHIN TU MTSAN DANG LDAN PA 
DBANG THOB PA, BRGYAD GNYIS LO DANG LDAN PA'I GZUGS KYI SHES RAB MA DANG LDAN PAR BZHUGS SU GSOL BAR BYA'O, ,DER LAS BYED PA YANG DBANG THOB PA, DAM TSIG DANG LDAN PA, NGA RGYAL MED PAR RIM PA, RNAM PAR MKHAS PA SER SNA MED PA, KHRO BO LA SOGS PA DANG BRAL BA SGO 

@349A
*, ,SRUNG YANG DE DANG 'DRA'O, ,DE NAS STA GON GYI DKYIL 'KHOR BSTAN PA'I RIM PAS GTOR MA CHEN PO BYA'O, ,DE'I PHYOGS DANG MTSAMS BYE BRAG TU BRGYAD CU DANG LDAN PAR GCIG GO, ,DE NAS KHA ZAS THAMS CAD YI GE BRGYA PA'I SNGAGS KYIS BYIN GYIS BRLABS TE, DANG POR 
GTOR MA CHEN POS RAB TU TSIM PAR BYA'O, ,DE NAS BKRA SHIS KYI TSIGS BCAD BRJOD DE, TSOGS KYI GTZO BO LA MCHOD PAR BYA'O, ,DE LA RIM PA NI 'DI YIN TE, DANG POR RE ZHIG GZHI MNYAM GYIS BYUGS TE, ME TOG DANG, MAR ME DANG, SPOS DANG, DRI DANG, PHRENG BA DANG, PHYI MA 
DANG, GDUGS DANG, RGYAL MTSAN DANG, 'PHAN DANG, DRIL BUS KUN DU MCHOD PAR BYAS NAS, DE'I 'OG TU TSOGS KYI SLOB DPON GTZO BO YAN LAG MA LA YANG DE BZHIN NO, ,LAS KYI RDO RJE'I SLOB DPON LA YANG GTZO BO BZHIN NO, ,DE NAS DKYIL 'KHOR DANG BCAS PA SO SO RE RE'I 
ME TOG DANG, SPOS DANG, MAR ME DANG, DRI DANG TSANGS PA'I SKUD PAS SO, ,LAS BYED PA LA SOGS PA LA YANG DE BZHIN NO, ,TSOGS KYI NANG NA RE RE ZHING RIM PAS DANG PO TSOGS KYI GTZO BO LA MCHOD PA BYAS TE, DE'I 'OG TU SO SO LA DKYIL 'KHOR DANG BCAS PA'I ME TOG DANG, SPOS LA 
SOGS PAS 'KHOR LO'I MTHA' YAN CHAD DO, ,DE'I RJES SU SHIN TU SAR PA DRI MA MED PA DUM BU GCIG PA'I PADMA'I SNOD RIG SKYI ME TOG LA SOGS PA DANG LDAN PA, CHANG GIS SHIN TU KHENGS PAR BYAS PA STE, YON BDAG GI STAN GYI STENG DU TSOGS KYI GTZO BO'I MDUN DU GZHAG PAR BYA'O, , 
TSOGS DANG SHES RAB DANG THABS GNYIS LA RE RE'O, ,DE LTAR RDZOGS NAS TSOGS KYI GTZO BOS SNGAGS KYIS BYIN GYIS BRLAB PAR BYA'O, ,AOm A'A: H'Um GI SNGAGS KYIS BRJOD DE, GANG GI RIM PAS DKYIL 'KHOR DE'I RIM PAS KA P'A LA'I NANG DU BSKYED PA'I RIM PA BSGOMS TE, RNAM 
PAR ZHU BA'I BDUD RTZI BZHIN RANG GI ZHAL DU GSOL TE, BDE BA CHEN PO'I 'KHOR LO MCHOD DO, ,GRU GSUM PA'I PHYAG RGYAS GTOR MA CHEN PO LA YANG CUNG ZAD DBUL BAR BYA'O, ,DE LTA BU'I RIM PAS TSOGS KYIS KYANG BYA'O, ,DE'I 'OG TU BKRA SHIS KYI TSIGS BCAD BRJOD DE, DAM 

@349B
TSIG GI KYO BA LEGS PAR BRIM PAR BYA'O, ,DE'I DUS SU TSOGS KYI GTZO BOS SPOS DANG BCAS PA'I RDO RJE DRIL BU DKROL TE, YI GE BRGYA PA'I SNGAGS KYIS TSOGS KYI 'KHOR LO LA BSRUNG BAR BYA'O, ,LAS KYI RDO RJE'I SLOB DPON GYIS SNGAGS 'DIS SO, ,AOm HRIm HR'Im BHA RA BHA RA SAm BHA RA SAm BHA RA, 
TROm TROm KROm KROm PHROm PHROm SRUm SRUm HO RO HO RO, ,KYE BCOM LDAN 'DAS RDO RJE 'DZIN PA CHEN PO TSUR GSHEGS TSUR GSHEGS TSOGS KYI 'KHOR LO 'DI LA RNAM PA THAMS CAD KYIS BSRUNG BA MDZOD CIG ,TSOGS KYI GTZO BO LA SNYING GAR 'JUG CING RO THAMS CAD KYI RO'I MCHOG GSOL CIG H'Um H'Um PHAt SV'A H'A, DE 
LTAR BSRUNG BA DANG SPYAN DRANG BA BYAS NAS LAS KYI RDO RJE'I SLOB DPON GYIS G-YAS BRKYANG DANG G-YON BRKYANG BYAS TE, PADMA BSKOR BA'I PHYAG RGYAS TSOGS KYI GTZO BO LA PADMA'I SNOD DBUL BAR BYAS TE, TSOGS LA YANG 'DI SKAD BSGO BA SBYIN TE, KYE TSOGS KYI BDAG PO PADMA BSKOR BA'I PHYAG RGYAS 
SNOD BZUNG LA SHES RAB DANG LHAN CIG TU BTUNG BA MDZOD, DAM TSIG GI KYO BA LA GSOL CIG ,DE RNAMS KYIS KYANG TSOGS KYI GTZO BO LA PHYAG BYAS TE, DE LTAR BGYIS ZHES BRJOD PAR BYA'O, ,GZHAN LAS KYI RDO RJE SLOB DPON GYIS JI LTAR BKA' STZAL PA DE LTAR DAD PAR BYA'O, ,GANG 
GI PHYIR ZHE NA, DE NI RJE BTZUN RDO RJE SEMS DPA'I SPRUL PA'O, ,DE BZHIN DU YANG DPAL YE SHES THIG LE'I RGYUD LAS, JI LTAR DPAL RDO RJE SEMS DPAR GRAGS, DE LTAR DPAL LDAN LAS KYI RDO RJE ZHES GSUNGS SO, ,GANG GI SKABS SU TSOGS KYI GTZO BO JI LTA BA'I PHYAG RGYA BCING BA 
MDZAD PA DE LTA BUR TSOGS KYIS KYANG BCING BAR BYA'O, ,SKABS SU GANG ZHIG LA SOGS PA'I DGONGS PA TSOGS KYI GTZO BO LA PHYAG 'TSAL TE, THAMS CAD BYA'O, ,TSOGS KYI NANG DU RKANG PA BRKYANG PA DANG, KA BA LA SOGS PA LA BRTEN PA DANG, RKED PAR LAG PA 'JOG PA DANG, SOR MO LA SOGS PA 'DREN PA DANG, 
RGOD PA DANG, PHAN TSUN GTAM SMRA BA DANG, THE TSOM DANG GNYID DANG, MCHIL MA LA SOGS PA 'DOR BA DANG, GZHAN GYI SNOD LA BLTA BA DANG, BDAG LA BYIN ZHES PA'I TSIG DANG, MI DGA' BA DANG, CHANG MANG PO 'THUNG BA DANG, KHAM CHE BA DANG, LAG PA GCIG GIS 'THUNG BA DANG, 

@350A
*, ,GZHAN GYI SHES RAB MA LA 'DOD PA DANG, LHAG MA SBYIN PA DANG TSUL 'CHOS KYI BSAM GTAN DANG, LTA BA DMAN PA'I PHYOGS SU LTA BA DANG, SGYUG PA LA SOGS PA MI BYA'O, ,DE RNAMS KYI NANG NA GAL TE CIG CHAD NAS DES KYANG CI 'BYOR PA'I CHAD PA BYA'O, ,DE YANG CHAD PA 'PHEL 
BAR BYAS NAS, TSOGS TSIM PAR BYA'O, ,DE NAS RIM GYIS BDUD RTZI BCUD DANG LDAN PA'I ZAS DANG BTUNG BA BRIM PAR BYA'O, ,DE YANG DAL BU DAL BUS GSOL BAR BYA'O, ,GANG GIS DGA' BA 'PHEL BAR 'GYUR RO, ,SKABS SU NGAL BSO STE, LAS KYI RDO RJES GANG BGYI BKA' STZAL PA DE'I TSE 
MNYAN PA DANG, DBYANGS 'JAM PAS BYA'O, ,DE'I DUS SU GAL TE RNAL 'BYOR MA LA SOGS PA BRTAG PA'I PHYIR 'OD NA, DE RNAMS LA TSOGS KYI GTZO BO'AM LAS KYI RDO RJE BSNYUN GSOL BA LA SOGS PA MDZAD PA DE BZHIN DU CHOGS KYIS KYANG BYA'O, ,DE LTA BU'I RIM PAS NYIN BDUN NAM YANG NA 
GSUM BYA'O, ,RTAG TU ZAS THAMS CAD DANG LDAN PA CHU LA SOGS PA DANG BSRES NAS GTOR MA AOm AA K'A RO MU KHAm GI SNGAGS KYIS 'BAD PAS GTANG BAR BYA'O, ,THAMS CAD RDZOGS NAS DRUG LDAN LA SOGS PA'I GLUS MCHOD PAR BYA'O, ,LHAG MA GCIG TU BYAS NAS 'PHAN LA SOGS PAS BRGYAN 
PAR BYA'O, ,DE'I 'OG TU GSHEGS SU GSOL BA'I MCHOD PA BYAS NAS GTOR MA'I NANG DU ME BZHAG STE, GTOR MA RE RE SO SO'I LAG TU SBYIN PAR BYA'O, ,GTOR MA CHEN PO LAS KYI RDO RJE SLOB DPON LA CHU DANG BSRES PA SGO SRUNG BA LA, KHA CIG RDO RJE DRIL BU 'KHROL ZHING, KHA CIG RDE'U CHUNG, KHA CIG 
SPOS 'DZIN, KHA CIG ME TOG BKRAM PAR BYED PA, KHA CIG SNOD 'DZIN PA KHA CIG GLU LEN PA, DE LTAR RIM PAS CHU BO CHEN POR SONG NAS, RDO RJE RKANG PA DANG LDAN PA'I GAR BYA'O, ,DE'I 'OG TU MCHOD PA BYAS TE, BCOM LDAN MA RO LANGS MA'I SNGAGS KYIS SAM, YANG NA GANG GI RIM PA'I 
DKYIL 'KHOR GYI 'KHOR LO DE'I RIM PA'I SNGAGS KYI GTOR MA CHEN PO GTONG BAR BYA'O, ,LHAG MA'I GTOR MA, AOm AUTZTSIshtA BADZRA YAKshA AAshtI TI TIshthA BI BA TA HUm H'Um PHAt, 'JIG RTEN SKYONG PA LA PHYOGS DANG MTSAMS BYE BRAG BRGYAD AOm GYI RNAM PA DANG, H'Um PHAt MTHAR, BAR DU MING SPEL TE, 

@350B
'BYUNG PO DANG YI DAGS DANG SHA ZA RNAMS LA CHU DANG BSRES PA SNGAR BSTAN PA BZHIN NO, ,DE'I DUS SU GAL TE GANG ZHIG BRGYA BYIN 'DRA BA 'ONG NA DE LA RE ZHIG 'JIGS PAR MI BYA'O, ,DE'I MDUN DU G-YAS BRKYANG BA BYA STE, KHAMS GSUM RNAM PAR RGYAL BA'I PHYAG RGYA BCINGS NAS, KHRO BO'I TSUL GYIS 
PHE'I RNAM PA DRUG BRJOD PAR BYA'O, ,DE NAS GTOR MA CHEN PO'I SNOD LA SOGS PA CHUS GANG BAR BYAS NAS, ,BKRA SHIS KYI TSIGS BCAD LA SOGS PA BRJOD LA GNAS SU 'GRO BAR BYA'O, ,SLOB DPON SHES RAB DPAL GYIS MDZAD PA, YAN LAG BRGYAD PA'I RIM PA LAS, TSOGS KYI 'KHOR 
LO'I CHO GA BSTAN PA ZHES BYA BA LE'UR BCAD PA DGU PA'O,, ,,GANG RGYUD PADMA LA DGA' YIS GSUNGS RNAL 'BYOR MA LA SOGS NI RMAD DU BYUNG, ,DE YI NANG NAS SHIN TU RNAM DPYAD 'DI DRANGS BLA MA KUN GYI YANG DAG NOR, ,'DIR NI BDAG RANG GIS NI CUNG ZAD RANG BZO MA YIN 'ON KYANG 
'DUS PA BYAS, ,DE LAS GANG ZHIG 'BRAS MCHOG THOB PA DE NI SEMS CAN KUN LA 'PHEL BAR SHOG ,YAN LAG BRGYAD PA'I RIM PA ZHES BYA BA, RGYA GAR GYI SLOB DPON DPAL SHES RAB GSANG BA'I ZHAL SNGA NAS MDZAD NAS BSGYUR CING GTAN LA PHAB PA'O,, ,,AA tI RDZOGS SO,, ,, 
