@133B
#, ,RGYA GAR SKAD DU, SV'ABN'A AU H'A NA, BOD SKAD DU, RMI LAM BRTAG PA, SANGS RGYAS LA PHYAG 'TSAL LO, ,RMI LAM SNA TSOGS LAS BYUNG BA, ,DE YI BRTAG PA BSHAD PAR BYA, ,DANG PO'I THUN LA RMI LAM BYUNG, ,LO GCIG NANG DU 'BRAS BU 'BYIN, ,THUN 
GNYIS ZLA BA BRGYAD BAR LA, ,THUN GSUM ZLA BA GSUM GYI BAR, ,THUN BZHI ZLA BA PHYED BAR DU, ,MTHONG BAR 'GYUR BA THE TSOM MED, ,SKYA RENGS SHAR BA'I DUS NYID LA, ,ZHAG BCU'I NANG DU 'BRAS BU 'BYIN, ,DE RJES RAB TU BSHAD BYA BA, ,NYON CIG DGE DANG MI DGE'I LAS, 
BZHON PA BA LANG DANG NI GLANG CHEN ZHON PA DANG, ,KHANG PA ZANGS RI RTZE DANG NI NAGS KYI LJON SHING DANG, ,GRU NANG 'DUG STE PI WANG 'DZIN PAR BYED PA DANG, ,KHA ZAS ZA ZHING DU BYED RTAG PAR DNGOS PO 'THOB, ,MTSON CHAS RDEG DANG SROG CHAGS PHRA MOS LUS KHEBS DANG, ,DE BZHIN 
LUS KYI LJAN LJIN RNAM PAR DAG PA DANG, ,BSHANG BA'I RJES SU 'JUG DANG LUS LAS KHRAG 'DZAG DANG, ,RMI LAM RNAMS NA BGROD MIN LA ZHUGS SHIS PA'O, ,RGYAL PO GLANG CHEN RTA MCHOG DANG, ,'GRON BU GLANG DANG BA RNAMS DANG, ,GANG GIS GNYID KYI MTHA' MAR 

@134A
*, ,MTHONG; ,DE YI NYE DU MANG POR 'GYUR, ,SHING LJON 'O MA 'BRAS BU CAN, ,GANG GIS GCIG PU DE LA 'DZEGS, ,DE LA 'DUG NAS GNYID SAD NA, ,MYUR DU NOR NI 'THOB PAR 'GYUR, ,GANG GIS KHANG PA ZANGS 'DUG NAS ZOS, ,DE BZHIN RGYA MTSO BRGAL BA'I 
MI; ,DMAN PA'I RIGS SU SKYES KYANG NI, ,DE NI RGYAL POR 'GYUR BAR 'ONG, ,GANG ZHIG RDZING BU'I DKYIL DU NI, ,PADMA'I 'DAB MA CHEN PO'I NANG, ,ZHO DANG 'O THUG ZA BYED PA, ,SA BDAG 'THOB PAR THE TSOM MED, ,MAR ME RGYAL MTSAN SHING RTA GDUGS, ,BU MO SHING LO 
'BRAS BU ZAN, ,GNYID KYI MTHA' MAR GANG GIS MTHONG, ,BLA NA MED PA'I DPAL THOB 'GYUR, ,MI DAG GI NI SHA RNAMS NI, ,BTZOS SAM MA BTZOS GANG YANG RUNG, ,RMI LAM DU NI GANG GIS ZOS, ,NYON CIG DE YI YON TAN GANG, ,RKANG PA ZOS NA LNGA BRGYA STE, ,LAG 
PA ZOS NA STONG PHRAG GCIG ,STONG PHRAG BRGYA'AM RGYAL SRID NI, ,MGO BO ZOS NA THOB PAR 'GYUR, ,GANG GI RGYU MAS GRONG DANG NI, ,YANG NA GRONG KHYER DKRIS PA NI, ,GRONG GCIG DKRIS NA RGYAL PHRAN THOB, ,GRONG KHYER DKRIS NA RGYAL PO THOB, ,LHAM GNYIS DANG NI GDUGS 
DANG NI, ,RAL GRI RNON PO DRI MED DAG ,THOB NAS GANG ZHIG GNYID SAD NA, ,DE NI LAM DU BGROD PAR BSHAD, ,GANG ZHIG GRU LA ZHON NAS NI, ,ZHIG PA YIN YANG YANG DAG SGROL, ,DE YI LAM BGROD SHES PAR BYA, ,DE YANG MYUR DU LDOG PAR NGES, ,GANG GI SA RNAMS RNAM PAR 
'CHAG ,RAB TU G-YO BA'I RMI LAM NI, ,DE YI NOR NI BRLAG PAR 'ONG, ,YANG NA LUS LA NA TSA 'BYUNG, ,GANG LA RNAM PAR GNOD BYED PA'I, ,RVA CAN RNAMS DANG MCHE BA CAN, ,SPRE'U 'AM YANG NA PHAG PA BYUNG, ,DE LA RJE BO'I 'JIGS PA 'BYUNG, ,GANG LA TIL MAR MNGON PAR BYUG , 
'O MA'AM YANG RNA MAR GYIS BSKUS, ,DE DANG 'DRA BA GANG YANG RUNG, ,DE NI NAD DU RNAM PAR BSHAD, ,SHING RTA BONG BU RNGA MOR LDAN, ,GANG ZHIG GCIG PUS DE LA 'DZEGS, ,DE STENGS 'DUG NAS GNYID SAD NA, ,MYUR DU 'CHI BA THOB PAR 'GYUR, ,BUD MED GOS DMAR 'DZIN PA 

@134B
DANG, ,PHRENG BA BYUG PA DMAR PO CAN, ,GANG LA 'KHYUD BYED RMI LAM BYUNG, ,DE YIS MTSAN MO PHYI MA MED, ,BUD MED GOS DKAR GON PA DANG, ,RJES SU BYUG PHRENG DKAR POR LDAN, ,RMI LAM DU NI GANG LA 'KHYUD, ,DE YIS DPAL NI THAMS CAD 'BYUNG, ,NAG PO'I GOS CAN BUD 
MED NI, ,PHRENG BA BYUG PA NAG POR LDAN, ,GANG LA 'KHYUD BYED RMI LAM BYUNG, ,DE YIS DPAL NI 'PHEL BAR 'GYUR, ,SER PO'I GOS CAN BUD MED GANG, ,SER PO'I PHRENG DANG BYUG PA CAN, ,RMI LAM DU NI GANG LA 'KHYUD, ,DE YIS RGYAL SRID THOB PAR 'GYUR, ,NYI MA'I DKYIL 
'KHOR RMI LAM DU, ,YANG NA ZLA BA GANG GIS MTHONG, ,NAD CAN NAD LAS GROL BA DANG, ,NAD MED YIN NA DPAL LDAN 'GYUR, ,GANG ZHIG DKAR PO'I SPRUL GYIS NI, ,LAG PA G-YAS PA BZUNG BA NA, ,GANG LA YANG DAG BCU YI BAR, ,DE YIS NOR NI THOB PAR NGES, ,RGOD MA 
KHYIM BYA KRA AUNYTZI, ,THOB NAS GANG GI GNYID SAD NA, ,DE YIS DE DUS SNYING SDUG 'THOB, ,CHUNG MA NYE DU SMRA BA CAN, ,GANG GIS BZUNG NAS BCINGS PA DANG, ,YANG NA LAG PA ZHAGS PAS BTAB, ,DE LAS BU NI THOB PAR 'GYUR, ,YANG NA GNAS PA CHEN POR 'GYUR, ,BRAM 
ZER PHYUGS DANG GLANG CHEN LHA, ,GZHAN DAG NAG PO SHIN TU NGAN, ,THOD PA RAS BAL THAL BA RUS, ,GZHAN RNAMS DKAR PO MNGON PAR DGA', ,RTA BLA MO DANG LTO 'PHYE DANG, ,CHU GNAS SROG CHAGS BZUNG BA NI, ,RNAM PAR RGYAL BA'AM DNGOS PO 'THOB, ,YANG NA BU THOB 
RNAM PAR BSHAD, ,GANG ZHIG KHRAG GI BTUNG BA 'THUNGS, ,YANG NA CHANG NI RAB TU 'THUNGS, ,BRAM ZE YIN NA RIG PA THOB, ,DE LAS GZHAN NI NOR THOB 'GYUR, ,GAL TE RMI LAM 'O MA'AM, ,BA YI 'O MA BZHOS NAS 'THUNGS, ,DE YIS 'O MA'I BTUNG BA THOB, ,YANG NA 
SBYIN SREG BYED PAR 'GYUR, ,ZHO MTHONG BAS NI BDE SKYID 'BYUNG, ,GRONG MTHONG NOR DANG LDAN PAR 'GYUR, ,NAS KYI SBYIN SREG SHES BAR BYA, ,YUNGS KAR GYIS NI THOB PAR 'GYUR, ,ME TOG LDAN NA ME TOG SHES, ,'BRAS BU LDAN NA BLO MED BLO, ,ME 'BAR DU BA CAN 

@135A
*, ,MTHONG NA, ,ME 'BAR BA NI 'JIGS PAR BSHAD, ,STAN DANG MAL STAN BZHON PA DANG, ,LUS PO SHING RTA KHYIM RNAMS NI, ,ME 'BAR 'DUG TSE GNYID SAD NA, ,DE YIS DE YI DPAL RNAMS 'PHEL, ,RTAGS LA MNGON PAR MCHOD MTHONG NA, ,DE YIS 
BSAM PA 'GRUB PAR 'GYUR, ,BYE BRAG TU NI SKU MTHONG NA, ,DE YIS LUGS LAS RGYAL BAR 'GYUR, ,LHA RNAMS BRAM ZE CAN RNAMS DANG, ,PHA DANG RTAGS CAN BUD MED RNAMS, ,RMI LAM DU NI MCHOG GANG SMRAS, ,DE NI DE LTAR RNAM PAR BSHAD, ,GANG LA LHA NYID GAR BYED DANG, , 
GZHOGS STEGS RGYUG PAR BYED PA RNAMS, ,DE RNAMS YUL BGROD RNAM PAR BSHAD, ,TZANDAN DMAR PO'I SHING DAG LA, ,MAR GYIS BYUGS LA SBYIN SREG BYA, ,GA YA TRI NI STONG PHRAG BZLAS, ,DE YIS ZHI BA THOB PAR 'GYUR, ,'DI NI NGAG DBANG DGONGS PA STE, ,GANG 
GIS NANG PAR KLOG PA DE'I, ,RMI LAM NGAN PA ZLOG PAR 'GYUR, ,RMI LAM BRTAG PA RDZOGS SO,, ,,RGYA GAR SHAR PHYOGS KYI PAndI TA BI BH'U TI TZANDRAS RANG 'GYUR DU MDZAD PA'O,, 