@143B
#, ,RGYA GAR SKAD DU, SA MU DRA BHA DZ'A BI NA, BOD SKAD DU, RGYA MTSOS BSTAN PA'I MTSAN, THAMS CAD MKHYEN PA LA PHYAG 'TSAL LO, ,RKANG BA'I GONG GI SOR MO'I MTSAN RNAMS NI, ,SKYID DANG SDUG PA THAMS CAD SHES PAR BYED, ,MTHE BONG CHE NA SDUG BSNGAL 'THOB 
PAR BYED, ,CHUNG BA SKAM PA YUL RNAMS BSKOR ZHING SDUG ,LEB MO SKAM PA SKYA BO MI BZANG STE, ,MTHEB MDZUB PAR DU KHA 'DRA SKAM PA NI, ,NYON MONGS THAMS CAD SKYE BAR 'GYUR BA YIN, ,MTHE BONG GYEN DU MTHO BA LEGS PAR SNYOMS, ,SNUM ZHING SNYOMS PAR SKYES PA BDE BA'I MTSAN, ,SOR MO 
ZLUM PA SEN MO ZANGS KYI MDOG ,SHIN TU DMAR BA KHRAG GI MDOG CAN NI, ,RGYAL POR 'GYUR BA'I MTHE BO'I MTSAN MA YIN, ,RKANG BA'I MDZUB MO SPOM ZHING RING BA NI, ,BUD MED LONGS SPYOD KYI NI RNYED PA THOB, ,THOB PA'I BUD MED MYUR DU 'CHI BAR BYED, ,YANG NA BU SKYES 'CHI BAR 'GYUR BA YIN, , 
MDZUB MO CHUNG NA KUN DANG 'KHON PAR BYED, ,GUNG MO MTHO NA DON RNAMS NYAMS PAR BYED, ,CHUNG NA SDUG BSNGAL BZHIN DU 'BYUNG BAR 'GYUR, ,SRIN LAG RING NA RIG PA 'DZIN PAR BYED, ,THUNG NA CHUNG MA 'CHI BAR 'GYUR BA YIN, ,MTHE CHUNG RING NA DON RNAMS 'GRUB PAR 'GYUR, ,CHUNG NA PHA ROL 
NOR RNAMS 'PHROG PAR BYED, ,MDZUB MO MTHE CHUNG SHIN TU SBOM PA NI, ,AA MA 'CHI BAR 'GYUR BA RGYA MTSOS BSHAD, ,GUNG MO SNYOMS SHING ZLUM PA LEGS PA NI, ,BU SKYES CHUNG DU'I LO LA 'CHI BAR BYED, ,RGYA MTSOS BSTAN PA'I MTSAN GCIG PA'O,, ,,SOR MO MI SNYOMS SBOM PHRAR 
GNAS PA NI, ,'BANGS PO'I 'BANGS KYI LAS RNAMS BYED PAR 'GYUR, ,'BANGS BO MIN YANG GZHAN GYI LAS RNAMS BYED, ,SOR MO 'KHYOG CING GANG GIS DANG, ,RTAG TU SDUG BSNGAL 'BA' ZHIG SPYOD PAR BYED, ,SOR MO SNYOMS PA GCIG TU SKYES PA 'DRA, ,ZLUM ZHING 'DRIL BA BYIN GYIS PHRA 
BA NI, ,RGYAL PO'I MTSAN GYIS BRGYAN PA'I SOR MO YIN, ,SEN MO DKAR BA SHA DANG BCAS PA NI, ,SKYES PA SDUG BSNGAL BZHIN DU GNAS PAR BSHAD, ,SEN MO GAS PA 'DOD PA'I LONGS SPYOD MED, ,SEN MO 'KHYOG PA CHAG PA SPOM PA LAS, ,RTAG TU SLONG MO BYED PA'I DBUL POR 

@144A
*, ,BSHAD, ,BA BLA LTA BU SEN PO SER PO YIS, ,BRAM ZE GSOD DAM BKUR 'OS GSOD PAR BSHAD, ,SEN MO DMAR BA RGYAL POR 'GYUR BA STE, ,DES NI GNYEN PO BYAS PA MI BZANG STE, ,RANG GI RIGS RNAMS SMOD PAR BYED PA YIN, ,SEN MO DUNG GI MDOG GIS 
RGYAL POR 'GYUR, ,ZANGS KYI MDOG CAN RGYAL PO'I SEN MO STE, ,PADMA'I MDOG CAN KYANG NI DE BZHIN NO, ,SEN MO KHRAG MDOG MCHOG GI DBANG PHYUG STE, ,SNUM PA LEGS PA ZANGS MDOG RGYAL POR 'GYUR, ,RGYA MTSOS BSTAN PA LAS MTSAN GNYIS PA'O,, ,,MTHE BONG NAS 
BZUNG MTHIL GYI SHA RGYUD NI, ,SNYOMS PA MDOG BZANG RING BA BDE BAR 'TSO, ,THUNG DU MDOG NGAN MTHO DMAN LDAN PA NI, ,BSAM NGAN KUN LA GNOD CING BDE BA MED, ,RKANG PA PAG GI LTA BU YOD PA LA, ,RTAG TU GZHAN GYIS 'CHING BAR 'GYUR BA YIN, ,MNYAM SNYOMS PAS NI BDE BA 
THOB PAR BYED, ,BO LA TSIGS MA HE LTA BU PHAG BZHIN NO ,BOL TSIGS RDO RJE LTA BU RTAG TU SDUG ,BOL TSIGS RTA YI LTA BU DBANG PHYUG THOB, ,RGYA MTSOS BSTAN PA LAS MTSAN GSUM PA'O,, ,,BYIN PA RI DAGS LTA BUS RGYAL POR 'GYUR, ,CE SPYANG LTA BU'I BYIN PAS SDUG 
BSNGAL 'THOB, ,BYIN PA SBOM POS MCHOG GI DBANG PHYUG THOB, ,BYIN PA SBOM PO RING PO GANG GIS KYANG, ,RTAG TU 'GRO BA 'BA' ZHIG 'THOB PAR BYED, ,BYIN PA PHAG PA LTA BUS LONGS SPYOD MED, ,BYIN PA PHO ROG LTA BUS SDUG BSNGAL THOB, ,BYIN PA DOM MAM SPRE'U LTA BUS 'CHING, , 
SENG GE STAG GI BYIN PA 'DRA BA LAS, ,PHA ROL GRAGS PA NOR RNAMS MANG POR LDAN, ,BA SPU RE RE SKYES PA RGYAL POR 'GYUR, ,GCIG GNYIS SKYES PA NOR GYI BDAG POR 'GYUR, ,GSUM BZHI YAN CHAD GANG YANG RNYED PA MED, ,RGYA MTSOS BSTAN PA LAS MTSAN BZHI PA'O,, ,, 
NGANG PA NI TZO'I GDANGS CAN RGYAL POR 'GYUR, ,DE GNYIS 'GROS KYIS 'GRO BA MCHOD PAR 'GYUR, ,KHYU MCHOG SENG GE GLANG GI GDANGS DANG 'GROS, ,LONGS SPYOD MANG PO'I BDAG PO BYED PAR 'DOD, ,SNA TSOGS BYA DANG DUD 'GRO'I GDANGS DANG 'GROS, ,DA DANG DE YI LONGS SPYOD THOB 

@144B
PAR BSHAD, ,CHU NANG SEMS CAN BZHIN DU DBUGS KYIB PA, ,GNAS PA MI YI 'JIGS DANG SDUG BSNGAL 'THOB, ,KHYI DANG PHAG DANG MA HE LTA BU'I DBUGS, ,'GROS CAN DE 'DRA SDUG BSNGAL DON MI THOB, ,RGYA MTSOS BSTAN PA LAS MTSAN LNGA PA'O,, ,,BRLA PHRA'I SKYES PA DE NI BU DANG BRAL, ,BRLA SUL 
MDZES PA SBOM PO LO BRGYA 'TSO, ,NAN TUR SBOM NA SDUG BSNGAL MANG PO THOB, ,SHA RGYAS SNYOMS PA MI YI DBANG PHYUG YIN, ,SPOM PO RING BA GZHAN GYI 'CHING BA THOB, ,SRAB MO PHUG DANG 'DRA BA SDUG BSNGAL 'DZIN, ,SHA SKAMS BRLA NI SRAB CING RGYUS 'DRUL BYED, ,SBOM PHRA MED PAR MDZES SHING 
SNYOMS PA NI, ,YON TAN MANG PO 'DZIN PAR BYED PA YIN, ,BRLA SGANG LEB PA BUD MED RNYED PA THOB, ,BRLA STOD PHRA BA BRLA SMAD SBOM PA NI, ,RTAG TU RGYU 'GRUL BYED PAR 'GYUR BA YIN, ,RGYA MTSOS BSTAN PA LAS MTSAN DRUG PA'O,, ,,SOR MO'I RI MO G-YAS SU 'KHYIL BA NI, ,BU THOB G-YON 
PAR 'KHYIL BA BU MO 'BYUNG, ,SOR MO MI SNYOMS SBOM PHRA RTZA DANG BCAS, ,DE 'DRA GANG LA YOD PA SDUG BSNGAL 'THOB, ,SNYOMS PA RING BA RTZA MED SHA DANG BCAS, ,GANG LA YOD PA DE NI BDE BAR 'TSO, ,RKANG PA 'PHONGS TSOS MNYAM POR 'DUG PA LA, ,RTAGS KYIS SA LA REG PA SDUG BSNGAL 
'GYUR, ,DBANG POS TSIGS LA SLEBS PAS DBANG PHYUG 'THOB, ,SENG GE STAG GI DBANG PO 'DRA BA YIS, ,LONGS SPYOD DBANG PO'I BDAG PO BYED PAR 'GYUR, ,RTA YI DBANG PO LTA BU'ANG DE BZHIN MO, ,DBANG PO'I NANG DU PADMA'I RI MO 'DRA, ,GANG LA YOD PA DE NI RGYAL POR 'GYUR, , 
GSER DNGUL MU TIG RDO YI SNYING PO DANG, ,DMAR BA SNUM PA NOR BU RIN CHEN 'DRA, ,GANG LA YOD PA DE NI RGYAL PO'I MTSAN, ,LJANG DANG SDO NAG DNGUL DANG BCAS PA DANG, ,RI MO SDE SKYA GAS PA GANG KOD CAN, ,GANG LA YOD PA SDUG BSNGAL MAD PO THOB, ,BRLA YI RI MO LTA BU RGYAL 
POR 'GYUR, ,MDOG NGAN RDUL DANG BCAS PA RI MO CAN, ,DE 'DRA GANG LA YOD PA RNYED PA MED, ,YANG NA DE 'DRA'I MTSAN MA MA NING 'GYUR, ,MCHOG TU 'DOD PA CHE BA BU MO SKYE, ,AUTPAL SNGON PO PAD RGYAS 'DRA BA SNYOMS, ,BZANG PO'I MTSAN MA YIN PAR RGYA MTSOS GSUNGS, ,DRI CHU RING POR 

@145A
*, ,'GRO BA BDE BAR 'TSO, ,DRI CHU GNYIS GSUM BZHI LNGA NGAN PAR BSHAD, ,NAN LTAR MANG POR 'GRO BA BDE BAR BSHAD, ,DRI CHU SGRA DANG BCAS PA BDE BAR 'TSO, ,DRI CHU SGRA MED SDUG BSNGAL 'BYUNG BAR BSHAD, ,'BAB TSE G-YAS SU 'KHOR BA BZANG POR BSHAD, ,PHYI NAS 
BU DANG LDAN PAR 'GYUR BA YIN, ,G-YON DU 'KHOR NA BU MO BZANG MO SKYE, ,RAL GRI SNGON PO LTA BU SDUG CING GSON, ,SKYA BA SKYED MED SDUG BSNGAL MANG PO 'THOB, ,RTAGS LA REG TSE SHING LTAR GYONG PA YIS, ,RANG GI RIGS RNAMS RLAG PAR BYED PA YIN, ,SNYOMS PA ZLUM PA 'JAM PA CHU BA 
'DZIN, ,GANG LA DE 'DRA'I RTAGS CAN BDE BAR 'TSO, ,SOR GSUM SOR LNGA LDAN PA'I DBANG PO NI, ,GANG LA YOD PA SA YI BDAG POR BSHAD, ,RGYA MTSOS BSTAN PA LAS MTSAN BDUN PA'O,, ,,LTE BA YANGS PA ZAB PA NANG DU ZLUM, ,DE 'DRA GANG LA YOD PA BDE BAR 'TSO, ,NANG DU 
ZLUM PA MED NA SDUG CING GSON, ,TSANG RA SHA DANG BCAS PA BDE BAR 'TSO, ,SHA SKAMS SNGO DANG BCAS PA SDUG BSNGAL 'DZIN, ,SHA SKAMS RTING SONG RKUB TSOS SPU DANG BRAL, ,RTAG TU DE LA DUG BSNGAL MAD PO 'BYUNG, ,STAG DANG SENG GE LTA BU'I 'PHONGS TSOS BCAS, ,RTAG TU BDE CHEN 
BDAG PO BYED PAR 'GYUR, ,DOM DANG SPRE'U LTA BU BDE BA MED, ,SHA SKAMS KHYI YI LTA BU'ANG DE BZHIN NO, ,GSUS PA RI DAGS LTA BU BDE BA'I MTSAN, ,GSUS PA RMA BYA LTA BU'ANG DE BZHIN NO, ,STAG DANG SENG GE LTA BU RGYAL POR 'GYUR, ,GSUS PA CHUNG BA MI YI BDAG POR 'GYUR, ,GSUS PA SHIN 
TU CHE BA BDE BA'I MTSAN, ,GSUS PA SPE GA ZLUM PO LTA BU NI, ,DE NI SA YI BDAG PO BYED PAR 'GYUR, ,LTE BA ZAB PA ZLUM PO SKYES BU MCHOG ,ZLUM PO PHYI RU 'THON NA NGAN PAR BSHAD, ,LTE BA G-YAS SU 'KHYIL BAS DON RNAMS 'GRUB, ,G-YON DU 'KHYIL BAS DON RNAMS STONG BAR BYED, ,SPU GNYIS 
SNYOMS SHING ZAB PA BDE BA'I MTSAN, ,SPU GNYIS MI MNGON GSUS PA SNYOMS PA LAS, ,BUD MED LONGS SPYOD THOB PA BDE BA'I MTSAN, ,SPU GNYIS RI BONG LTA BU'ANG SKYES PA'I MTSAN, ,GSUS PA NAS 'DRA RTZA YIS GANG BA LAS, ,MTSAN NGAN SDUG BSNGAL MANG PO 'THOB PAR BYED, ,GSUS 

@145B
BA ZLA GAM SBRUL 'DRA GROD PA CHE, ,SBRUL DANG NYA 'DRA RANG GI DKA' THUB NYAMS, ,KHYI DANG CE SPYANG LTA BUR LTOGS SHING SKOM, ,TSE RING LO BRGYA 'TSO YANG SDUG CING GSON, ,RGYA MTSOS BSTAN PA LAS MTSAN BRGYAD PA'O,, ,,NU MA MTHO BA SNUM ZHING SNYOMS PA LAS, ,BDE ZHING BZANG PO'I MTSAN 
GYIS BRGYAN PA YIN, ,BRANG ZHENG SNYOMS PA ZAB PA BDE BAR 'TSO, ,TSE RING LO BRGYA 'TSO ZHING LONGS SPOD CHE, ,SHA RGYAS CHE ZHING ZLUM PA RGYAL POR 'GYUR, ,GDONG BA SHA MED MI DE SDUG BSNGAL 'GYUR, ,DBANG PHYUG STAG DANG SENG GE 'DRA BAS THOB, ,SDE YI BDAG DANG DPON PO THOB PAR 'GYUR, ,SENG 
GE'I RGYAB CAN 'DUD CING KUN GYIS MCHOD, ,RTA YI RGYAB CAN SKYID SDUG PHYED MAR SPYOD, ,SHIN TU RGYAB GZHUNG RING BA GNYEN DANG BCAS, ,RTAG TU BDE BAR SKYONG ZHING RANG DON MED, ,RGYA MTSOS BSTAN PA LAS MCHAN DGU PA'O,, ,,SNYING GAR SPU DANG BCAS PA BDE BAR 'TSO, ,SPU DANG BRAL YANG 
BDE BAR 'TSO BAR BYED, ,SPU SNYOMS CUNG ZAD SKYES PA MKHAS PAR 'GYUR, ,SPU GCIG SKYES PA PHYUG POR 'GYUR BAR BSHAD, ,GNYIS DANG GSUM DU SKYES PA NGAN PAR BSHAD, ,SER SKYA SNGO NAG SPRIN GYI MDOG CAN DANG, ,LDONG ROS ZLA BA'I KHA DOG PADMA DANG, ,'DRA BA DE LA RGYAL PO'I MTSAN MAR 
'DOD, ,SER SKYA NYI MA 'CHAR BA'I KHA DOG CAN, ,SA SKYONG RGYAL PO BYED PAR 'GYUR BA YIN, ,RGYA MTSOS BSTAN PA LAS MTSAN BCU PA'O,, ,,GLANG CHEN LTA BUR LUS PE BYIN DU RGYAS, ,BDE BAR SON PA BZANG PO'I MTSAN MA CAN, ,THANG KAR LANGS PA LAG PAS PUS MOR SLEB, ,YON TAN KUN GYIS 
BRGYAN PA'I LAG PA YIN, ,SHIN TU LAG PA CHUNG BA 'BANGS POR 'GYUR, ,LAG PA'I RI MO G-YON DU 'KHYIL BA NI, ,THAMS CAD YONGS SU RDZOGS PAR RGYAS PA YIN, ,PHA ROL GRAGS PA'I RGYAL PO THOB PAR 'GYUR, ,LAG PA'I RI MO G-YAS SU 'KHYIL BA NI, ,RTAG TU SKYES PA SDUG BSNGAL 'GYUR BA 
YIN, ,LAG PA SNYOMS LA MTHUG PA ROR MO RING, ,DMAR LA ZLUM PA SHA DANG BCAS PA NI, ,'JAM PA NANG DU CHU BLUGS 'DZIN PAR BYED, ,DE 'DRA GANG LA YOD PA RGYAL POR 'GYUR, ,LAG PA SHA MED RTZA DANG RDUL GYIS GANG, ,SER SKYA SEN MO SER BA SDUG BSNGAL 'DZIN, ,MDZUB MO'I DKYIL LAM 

@146A
*, ,GYEN DU LANGS PA YI, ,RI MO GANG LA YOD PA BU GSUM 'GYUR, ,GANG DU SRANG GI RI MO YOD GYUR PA, ,LAG PA'I RTING PAR NYA'AM RNGA MA 'DRA, ,GANG LA YOD PA SGRUB PA'I 'BRAS BU THOB, ,DE NI BU MANG BDAG PO BYED PAR BSHAD, ,MTHE CHUNG SRIN LAG RTZA BA'I TSIGS GSUM GYI, ,'OG MA'I 
DKYIL DU RI MO SNYOMS PA GSUM, ,NAN TAR GSAL BA YOD NA LO BRGYA 'TSO, ,LAG PA GUR 'CHAD LTA BU MDOG CAN NI, ,GSER DANG NOR MANG BDAG PO BYED PA YIN, ,GZHAN YANG RIG PA 'DZIN PAR BYED PA YIN, ,LAG PA'I DKYIL LAM YANG NA GNAS GZHAN DU, ,HOM GZAR LTA BU GANG LA YOD PA DE, , 
KUN GYIS BKUR RAM MCHOD SBYIN BDAG POR BSHAD, ,LAG PA'I RI MO MANG PO YOD GYUR NA, ,BRAM ZER GYUR NA RIG BYED BZHI LA MKHAS, ,DBYUG PA GDUGS DANG CHU BUM LTA BU YI, ,RI MO GANG LA YOD PA BRAM ZE'I RIGS, ,DE YI RKANG LA RGYAL PO'I MGO BOS 'DUD, ,RDO RJE RTZE GSUM SHAKTI 'DRA BA DANG, , 
DGRA STA'I RI MO RAL GRI 'DRA BA'I GZUGS, ,DE RNAMS YOD PA DE NI RGYAL POR 'GYUR, ,DUNG DANG GDUGS DANG LCAGS KYU MTSAN LDAN DANG, ,GANG LA YOD PA MI YI RGYAL POR 'GYUR, ,RI MO DOD SNYOMS SNUM PA 'KHOR LO 'DRA, ,GANG LA YOD PA DE YANG RGYAL POR 'GYUR, ,RI MO CHAD PA RDUL CAN NYUNG DU GSON, , 
RI MO RI DANG SHING SDONG LTA BU DANG, ,SOR MO RING PO ZLUM PO SNYOMS PA NI, ,DUD 'GRO MANG PO'I BDAG PO BYED PAR 'GYUR, ,RI MO GDUGS DANG RGYAL MTSAN 'KHOR LO DAG ,GANG LA YOD BA RGYAL PO NGES PAR THOB, ,'GRO 'AM 'DUG DANG NGES PAR BDE BAR SON, ,RGYA MTSOS BSTAN PA LAS MTSAN BCU GCIG 
PA'O,, ,,LAG PA MTHO BA ZLUM PO SHA DANG BCAS, ,DE NI SDE CHEN BDAG PO BYED PAR 'GYUR, ,MGRIN PA RING BA RNGA MO LTA BU NI, ,PHA ROL NOR LA RLOM SEMS BYED PAR 'GYUR, ,MGRIN PA SNUM PA KI RA LTA BU DANG, ,GLANG CHEN LTA BU YOD NA RGYAL POR 'GYUR, ,BZA' BTUNG LONGS SPYOD MANG PO 'THOB PAR 
BYED; ,GDONG BA ZLUM PO CHOS DANG TSUL KHRIMS LDAN, ,GDONG PA SHA DANG BRAL BA ZHA KYOG CAN, ,PHA ROL DON RNAMS MANG PO SMRA BAR BYED, ,MANG PO SMRA BA DE NI RKUN MAR BSHAD, ,DON RNAMS RDZOGS PAR SMRA BA RGYAL POR 'GYUR, ,RA DANG SPRE'U'I SKAD DANG GDONG PA NI, ,PHA ROL GRAGS PA NOR RNAMS 

@146B
MANG POR 'GYUR, ,'GRAM MGO PADMA'I 'DAB MA LTA BU LA, ,DE YI MGRIN PA LONGS SPYOD MANG POR LDAN, ,YA MCHU DMAR BA SRAB PA MI YI BDAG ,YA MCHU MTHUG PAR GYUR PA RMONGS PAR 'GYUR, ,NAN TAR SKAMS NA SDUG BSNGAL MANG PO CAN, ,BIM PA'I MCHU CAN BZA' BTUNG MANG BAR BSHAD, , 
SO RNAMS KU MU TA LTAR DKAR BA NI, ,MCHOG TU BZANG PO MI YI RGYAL POR 'GYUR, ,GLANG CHEN BONG BU'I SO CAN SNUM PO RNAMS, ,BDE BAR 'TSO BA BZANG PO'I MTSAN MA YIN, ,DOM DANG SBRE'U LTA BU LTOGS PAR 'GYUR, ,RDO BA LTA BU GDOL CAN 'KHYOG PA NI, ,SDUG BSNGAL THOB PA SO YI 
MTSAN MA YIN, ,G-YAS PA'I SO GNYIS SBOM PA DPON POR 'GYUR, ,STOBS DANG LONGS SPYOD MANG PO LDAN PA YIN, ,G-YON PA'I SO GNYIS SPOM PA PHA MA 'CHI, ,SO BZHI 'KHYOG PA SDUG CING PHA MA 'CHI, ,DKAR PO RNO BA LEGS PAS YI BDAG ,RING ZHING RNO BA MKHAS PA'I MTSAN MA 
YIN; ,SUM CU SO GNYIS SO CAN RGYAL POR 'GYUR, ,LONGS SPYOD DAG DANG LDAN PAR 'GYUR PA YIN, ,SUM CU YOD NA BDE BAR 'CHO BAR 'GYUR, ,SUM CU SO DGU'I SO CAN SDUG CING GSON, ,NYI SHU RTZA BZHI PA NI BDE BAR 'TSO, ,DES NI 'DOD PA'I LONGS SPYOD MANG PO RNYED, ,YA SO MA SO MNYAM PA 
NOR GYI BDAG ,DMAR SMUG DKAR CAN RIGS SDIG PA BYED PA YIN, ,MTHUG BRDUL CAN LE NI MI BZANG STE, ,DKAR PO LCE CAN SPYOD PA GTZANG BA YIN, ,PADMA'I 'DAB MA LTA BU RING BA NI, ,SHIN TU SRAB PA MA YIN MTHUG PA MIN, ,RGYAL POR 'GYUR BA'I LCE YI MTSAN MA YIN, ,SNUM DANG DMAR BA RIG PA 
'DZIN PAR BYED, ,DMAR SMUG DKAR CAN RIGS RNAMS NYAMS PAR BYED, ,DES NI NOR MED SDUG BSAL MANG PO 'THOB, ,SER NAG DMAR SMUG CAN GANG BZANG PO MIN, ,SENG GE GLANG CHEN LTA BU MI YI BDAG ,NGANG PA 'BRUG GI GDANGS CAN NOR DANG LDAN, ,GLANG NGAM BONG BU'I SKAD CAN SDUG BSNGAL 
CHE; ,RTA DANG BANG BU BYA ROG SGRA CAN SDUG ,TSIG GTAM ZER BA SDIG CAN YIN PAR BSHAD, ,NYUNG DU SMRE ZHING BDEN PA RGYAL POR 'GYUR, ,RGYA MTSOS BSTAN PA LAS MTSAN BCU GNYIS PA'O,, ,,GLANG CHEN RTA YI RNA CAN RNO BA NI, ,'JIG RTEN 'DREN PA BYED PAR 'GYUR BA YIN, ,NE TSO'I 

@147A
*, ,MCHU CAN DE YANG DE BZHIN NO, ,SHIN TU RNA GONG MTHO BA LONGS SPYOD LDAN, ,SNA CHUS PA TSUL KHRIMS GTZANG MA BSRUNG, ,SNA GONG 'KHYOG PA SDIG PA BYED PA CAN, ,SNA RTZE SPOM PA MTHUG PA'ANG SDIG PA BYED, ,SNA RTZE SPOM PA SNA GONG LEB PA NI, ,DE YANG SDUG BSNGAL MANG PO 'DZIN PAR BYED, ,RGYA MTSOS BSTAN PA 
LAS MTSAN BCU GSUM PA'O,, ,,ME TOG DMAR PO LTA BU'I MIG CAN NI, ,LONGS SPYOD BDAG PO SDE YI 'DREN PA BYED, ,GRU GSUM MIG CAN 'JIGS PA ZLUM PA DANG, ,KHYIL NGANG PA LTA BU'ANG DPON POR 'GYUR, ,KHRAG LTAR DMAR BA NAD DANG BCAS SHING SDUG MCHOG TU MIG 'BOR MTHO BA SDUG PAR BSHAD, ,MA HE LUG DANG 
RA 'DRA 'KHRUG PA REM, ,G-YO BA MIG CAN KUN DU LTA BA NI, ,PHA ROL BUD MED LA NI BSAM PA CAN, ,MIG GNYIS NANG DU SONG BA RING POR GSON, ,ZLUM PA'I MIG CAN NYUNG DU GSON PAR BSHAD, ,RI DAGS RMA BYA CE SPYANG BA LANG DANG, ,GLANG CHEN LTA BUS LONGS SPYOD THOB PAR BYED, ,MCHOG TU CHUD PA SKEM PO YO BA NI, ,CHU YIS GANG 
PA ZAG PA MCHI MA CAN, ,NOR MED SDUG BSNGAL CAN GYI MIG TU BSHAD, ,RGYAL MO SHIN TU GNAG PA BDE BAR 'TSO, ,RGYAL MO DKAR BA 'CHI BA 'THOB PAR BYED, ,RGYAL MO DMAR PA NOR GYI BDAG POR BSHAD, ,MIG KONG LEGS PA DBANG PHYUG THOB PAR BYED, ,MIG RTZA DMAR BA LONGS SPYOD THOB PAR BYED, ,DMAR DANG DKAR 
BA'I RI MO DOD PA LA, ,DE NI MKHAS SHING BLO GROS BZANG PO CAN, ,MIG NAS MCHI MA 'DZAG PAS 'KHON ZHING SDUG ,'GRO TSO LAM LA LTA BA MKHAS PA'I MTSAN, ,KUN DU LTA BA BA LANG LTA BU NGAN, ,RGYA MTSOS BSTAN PA LAS MTSAN BCU BZHI PA'O,, ,,PADMA SKRA CAN DMAR BA LEGS PA DANG, ,ME LTAR 'OD ZER 'BAR BA MDANGS 
DANG BCAS, ,DE 'DRA'I MDANGS CAN 'KHOR LOS SGYUR BAR BSHAD, ,GSER GYI MDOG CAN DBANG PHYUG THOB PAR BYED, ,PHUG RON AA ROG RA DANG KHU BYUG DANG, ,DBANG PHYUG LONGS SPYOD MANG PO 'THOB PAR BYED, ,BYI LA 'UG PA'I MDONGS CAN DPAL THOB CING, ,NYI MA GLANG GI GZUGS CAN RGYAL POR BSHAD, ,KA LA PING KA'I 
SER SKYA'I MIG CAN NI, ,'KHOR LOS SGYUR BA'I RGYAL PO BYED PAR 'GYUR, ,RIN CHEN MU TIG MIG CAN MKHAS PAR 'GYUR, ,MIG GNYIS 'BYED 'DZUMS MANG BA NYUNG DU GSON, ,'BYED 'DZUMS NYUNG BA RING DU GSON PAR BYED, ,BSTUN NAS 'BYED 'DZUMS MANG BA NAD MANG ZHING, ,LAN GNYIS 'DZUMS PA G-YON DU 'GYUR, , 

@147B
BA YIN, ,GSUM DU 'DZUMS PA BDE BAR BYED PA YIN, ,LAN BZHI 'DZUMS PA LTOGS PAR GNAS PA YIN, ,DE NI TSE THUNG SDUG CING BKREN PAR BSHAD, ,DPRAL BA SKAMS PA RDUL DANG BCAS PAS SDUG ,GNYER MA LNGA PO LO BRGYA 'TSO BAR BSHAD, ,GNYER MA BZHI PA DGU BCUR GSON PAR BSHAD, ,GNYER 
MA GNYIS PA DGU BCU GSON PAR BSHAD, ,GNYER MA MED PA'I MI RNAMS TSE THUNG ZHING, ,GNYER MA THUNG DU GCIG PA NAD MANG ZHING, ,GNYER MA NYI SHU RTZA LNGA SDUG BSNGAL MANG, ,DPRAL BAR RTZA GSUM PA YOD PA DBANG PHYUG THOB, ,GNYEN 'DUN MANG PO'I 'KHOR DANG LDAN PAR 'GYUR, ,ME TOG PADMA LTA 
BU'I DPRAL BA CAN, ,CHOS DANG TSUL KHRIMS 'DZIN PAR BYED PA YIN, ,RDO RJE RGYAL MTSAN 'KHOR LO ZLA BA DANG, ,DE 'DRA GANG YOD SA YI BDAG POR BSHAD, ,GYEN DU RI MO GCIG PA 'BANGS KYI BDAG ,ZLA PHYED 'DRA BAS DBANG PHYUG THOB PAR BYED, ,GYEN THUR 'PHRED LA RI MO MANG PO CAN, ,SDUG BSNGAL 
'DZIN PA'I SKYES BU'I MTSAN MA YIN, ,RI MO RING PO SLOB DPON BYED PAR 'GYUR, ,MGO BO GDUGS 'DRA MI YI BDAG POR 'GYUR, ,DPRAL BA TOG POR MTHON NAS RNO BA LA, ,LTOGS SHING RTAG TU NOR MED DBUL POR 'GYUR, ,MGO BO GLANG CHEN LTA BU RGYAL PO 'DRA, ,DBANG PHYUG DU MA'I BDAG PO BYED 
PAR 'GYUR, ,MGO BO GRUM PA LTA BU SKYES PA DANG, ,RDUL DANG SKRA DANG LDAN PA'ANG DE BZHIN DE BZHIN NO, ,RDUL CAN CHEN PO MTHUG POR SKYES PAS SDUG ,SRAB MTHUG SNYOMS PA SKYES PA BDE BAR 'TSO, ,LEGS PA RTZA SNYOMS PA RING THUNG MED, ,DE 'DRA MI YI DBANG PHYUG THOB PAR BYED, ,RGYA MTSOS BSTAN PA LAS 
MTSAN BCO LNGA SKYES PA'I MTSAN BSTAN PA RDZOGS SO,, ,,BUD MED MTSAN RNAMS BSTAN GYIS MNYAN PAR GYIS, ,PADMA LTA BUR DMAR BA SNUM PO DANG, ,RKANG PA CHUNG BA'I BUD MED PA DE BAR 'TSO, ,'KHOR LO GDUGS DANG PADMA RGYAL MTSAN DANG, ,RAL GRI 'DRA BA'I RI MO GANG YOD PA, ,RGYAL PO'I 
BTZUN MOR 'GYUR BAR RGYA MTSOS BSHAD, ,RKANG PA'I SOR MO'I 'OG TU GYEN THUR LA, ,RI MO YOD NA DPON PO'I CHUNG MAR 'GYUR, ,RKANG PA SRAB MO CHEN G-YOG TU 'GYUR, ,RKANG PA SKAMS PA LTOGS PAR 'GYUR BA YIN, ,'GRO NA BYA PHRAN LTA BU'ANG DE BZHIN DU, ,DE LA'ANG GI RIGS DANG TSUL 

@148A
*, ,KHRIMS MED, ,MTHE CHUNG SA LA MI 'BYAR KHYO PO 'CHI, ,GUNG MOS LA MI 'BYAR BUD MED NI, ,SKYES PA LTA BU'I SPYOD PA BYED PAR 'GYUR, ,MDZUB MO ZLUM PAS LA MI RIG PA, ,KHYO BO SPANGS SHING SKYES PA GZHAN DANG SPYOD, ,SOR MO SO SOR GYES PA 
SDUG CING GSON, ,DE NI GZHAN GYI G-YOG MO BYED PAR 'GYUR, ,SOR MO SBOM PO BDE BA MED PAR BYED, ,SOR MO SKAMS PA RTZA DANG BCAS PA NI, ,SDUG BSNGAL 'DZIN PAR BYED PA'I BUD MED YIN, ,RING BA SNYOMS PA GTZANG BA BDE BAR 'GYUR, ,SOR MO SNYOMS PA BAR MED SHA 
DANGS PA, ,RTAG TU BDE BAR 'GYUR BA'I BUD MED YIN, ,RANG GI KHYO BO SA CHOG PAR 'DZIN PAR BYED, ,SOR MO MTHO BA ZLUM PA PADMA'I MDANGS, ,DE LA BU DANG NOR RNAMS BRTAN PAR 'GYUR, ,SOR MO CHUNG BA SA REG PAR BYED, ,SKAMS LA RDUL DANG BCAS PA'I BUD MED 
DE; ,RTAG TU SDUG BSNGAL 'BA' ZHIG SPYOD PAR BYED, ,MTHE BA CHEN GAS PA MO NGAN PA CAN, ,DE YI SPUN ZLA NYAMS PAR 'GYUR BA YIN, ,RGYA MTSOS BSTAN PA LAS BUD MED KYI MTSAN BSTAN PA GCIG PA'O,, ,,RKANG PA'I MTHIL GYI SHA RGYUD MDZES SHING GONG, ,DE 
NI SMAD 'TSONG BYED PAR 'GYUR BA YIN, ,SHIN TU SBOMS NA SDUG BSNGAL 'BA' ZHIG 'THOB, ,SA LA REG CING SNYOMS PA BDE BAR 'TSO, ,BOL TSIGS MA HE LTA BU 'CHI BAR 'GYUR, ,BOL TSIGS SNYOMS PA'I BUD MED BDE BAR 'TSO, ,BRLA YI SHA RGYAS SNYOMS PA SNUM PA DANG, ,RTZA MED 
SPU DANG BRAL BA'I BUD MED DE, ,'GRO BA 'DUG PA KUN DU BDE BAR 'TSO, ,BRLA GYEN THUR RI MO GNYIS YOD NA, ,SMAD 'TSONG BYED DE TSUL KHRIMS GNYIS PA YIN, ,RI MO CHUNG NA KHYO BO 'CHI BAR 'GYUR, ,GYEN DU RI MO GCIG PA BDE BAR 'TSO, ,RGYA MTSOS BSTAN PA LAS MTSAN 
GNYIS PA'O,, ,,BRLA 'OG RI MO 'PHRED LA YOD PA NI, ,PHYI ROL SKYES PA GZHAN RNAMS 'TSO BAR BYED, ,BRLA STONG SHIN TU SHA RGYAS BDE BA'I MTSAN, ,NANG NAS PHYI ROL SHIN TU GNAG PA'I SPU, ,NYUNG DU SNYOMS PAR SKYES PA'I BUD MED NI, ,MI YI BDAG PO'I BTZUN MO BYED 

@148B
PAR 'GYUR, ,MTSAN MA RUS SBAL RGYAB CAN SNUM ZHING RGYAS, ,BA SPU LTA BU'I SPU DANG BCAS PA NI, ,NOR DANG DON 'DOD BU DANG LDAN ZHING BDE, ,DE NI KHYO BA BSNYEN BKUR BYED PAR 'GYUR, ,SHA SKAMS CHEN MO RTZA YIS GANG BA NI, ,LTOGS SHING SDUG BSNGAL CHEN PO SKYE BAR 'GYUR, , 
G-YAS KYI SHA RGYAS BU DANG LDAN PA YIN, ,G-YON PA MTHO NA BU MO SKYE BAR 'GYUR, ,DMAR SER SPU CAN LTOGS PAR 'GYUR BA YIN, ,SPU NANG SKYES PA BDE BA 'TSO BAR BYED, ,BA SPU LTA BU MANG BO RGYAS PA'I SPU, ,GNAG PA MA YIN NYUNG BA MA YIN PAS, ,SHIN TU BDE BA MANG 
POS GANG BAR 'GYUR, ,SHIN TU DKYIL 'KHOR GANG BA MTHA' MA LA, ,SNYOMS SHING MDZES PAR GYUR BA'I SPU DANG LDAN, ,RUS SBAL RGYAB BAM GLANG CHEN SPYI BO LTAR, ,'GRAM GYI SHA RGYAS KHYO DANG BCAS PA BDE, ,MTSAN MA SKAMS PA KONG PA NGAN PA'I MCHAN, ,GANG LA YOD 
PA LTOGS DANG SDUG BSNGAL 'BYUNG, ,'GRO TSE TSANG RA 'GUL ZHING PHYI NAS SNYOGS, ,TSUL KHRIMS GNYIS PA BYED PA'I 'OS SU 'GYUR, ,MI 'GYUR BRTAN PA BDE BA THOB PAR BYED, ,TSANG RA SPOM PA GRU BZHI GCANG BA NI, ,BA SPU CUNG ZAD YOD PA BDE BAR 'GYUR, ,RGYA MTSOS BSTAN PA 
LAS MTSAN GSUM PA'O,, ,,LTE BA ZAB PA SKYES PAS PHONGS PA MED, ,PADMA GE SAR LTA BU'I LTE BA CAN, ,BDE BAR 'TSO ZHING BZANG PO'I MTSAN DU BSHAD, ,LTE BA MTHO BA RGYAS BA RDUL DANG SPU, ,MED PA SDUG BSNGAL MANG PO 'DZIN PAR 'GYUR, ,SHA SKAMS RING PO 
RDUL DANG SPU YIS GANG, ,LEGS PA MED PA GANG ZHIG 'JIGS PAR SKYES, ,GLANG CHEN 'GROS DANG BA LANG NGANG PA DANG, ,RMA BYA NE CO'I 'GROS CAN BZANG PO'I MTSAN, ,'GRO ZHING SMRA DANG CE SPYANG SKAD CAN NI, ,BDE SPONG SDUG BSNGAL CHEN PO 'DZIN PAR BYED, ,RKUB CHOS RTZA YIS GANG 
DANG MDUD PA CAN, ,BUD MED KHYO DANG BRAL BAR CHAGS PA YIN, ,TSUL KHRIMS GNYIS PA DE NI SMAD 'TSONG 'GYUR, ,GSUS PA CHUNG NA BUD MED SMAD 'TSONG 'GYUR, ,GSUS PA SHA YIS GANG BA RTZA DANG BRAL, ,RTAG TU LTOGS SHING NOR MED SDUG BSNGAL 'GYUR, ,GSUS PA GTZANG 

@149A
*, ,ZHING SNUM PA LEGS PA STE, ,NU MA G-YAS PA RGYAS PA BU DANG BCAS, ,G-YON PA MTHON BU MO 'BYUNG BAR 'GYUR, ,'KHYOG CING YO BA BU DANG BRAL BAR 'GYUR, ,SKAMS DANG RTZA BA YO BAR 'GYUR BA LA, ,RTZE MO SKAMS PA SDUG PA'I MTSAN MA STE, ,DE YI KHYO 
'CHI BU DANG BRAL BA YIN, ,NU MA RGYAS PA SHA YIS GANG BA YI, ,RAB TU DAL RGYAS PA NI MDANGS DANG LDAN, ,DE LA BU DANG NOR DANG BU MO 'BYUNG, ,RGYA MTSOS BSTAN PA LAS MTSAN BZHI PA'O,, ,,SKED PA SGUR BA GZHU 'DRA G-YOG MOR 'GYUR, ,RKED PA GYOD 
PO KHYO PO 'CHI BAR 'GYUR, ,SHA SKAMS RTZA YIS GANG BA SDUG PAR 'GYUR, ,RKED PA SPU CAN SHU BA 'DRA BAS GANG, ,DE LA SDUG BSNGAL CHEN PO THOB PAR 'GYUR, ,BYA BRANG BYUNG BA SDUG BA'I MTSAN MA YIN, ,BRANG ZHENG SNYOMS PA SPU YIS GANG BA DANG, ,SHA YIS RGYAS PA KHYO BO BZANG PO 
THOB; ,BRANG ZHENG SRAB PA KHYO BO 'CHI BAR BSHAD, ,BSKAMS PA'I BRANG KYANG DE BZHIN KHYO BO 'CHI, ,RGYA MTSOS BSTAN PA LAS MTSAN LNGA PA'O,, ,,LAG PA SPU MED CHU 'DZIN ZANGS KYI MDOG ,SNUM PA BDE ZHING SHA RGYAS NOR DANG LDAN, ,LAG PA G-YAS PA'I SEN MO 
GAS PA DANG, ,SHIN TU SRAB PA SPU YIS GANG BA NI, ,RDUL CAN RTZA DANG BCAS PA NGAN PA YIN, ,PADMA 'DAB MA LTA BU SNYOMS SHING DAG ,GSHIBS NAS BSLANG NA BAR DU MTHONG BA MED, ,DE 'DRA'I BUD MED BDE BAR 'GYUR BA'I MTSAN, ,LTE BA'I DKYIL DU 'KHOR GOS KYIS G-YOGS SHING 
GNAS, ,NOR BU DANG NI LDAN PAR 'GYUR BA YIN, ,LAG PA SRAB MO RNA BA CHEN MO CAN, ,TSE THUNG MYUR DU 'CHI BAR 'GYUR BA YIN, ,MDZUB MO CHEN MO 'AM RNA BA CHEN PO CAN, ,SRIN MO'I RIGS TE BDAG PO ZA BAR BYED, ,LAG PA'I RI MO RGYANG NAS GSAL POR MTHONG, ,SNUM PA MA THOB DE NI 
BDE BAR 'TSO, ,LAG PA CHUNG BA SNUM PA DE 'DRA BA, ,BDE ZHING GSON PAR 'GYUR BA'I MTSAN MA YIN, ,LAG PA MTHUG PA RI MO RDUL DANG BCAS, ,DMAR BA SNUM PA RING BA MCHOG TU BZANG, ,DE 'DRA'I LAG PA GANG LA YOD GYUR NA, ,RIGS NGAN YIN YANG RGYAL PO'I BTZUN MOR 'GYUR, , 

@149B
SHA YIS GANG LA BKRA SHIS MTSAN MA CAN, ,DPON PO'I CHUNG MA NOR GYI DBANG PHYUG 'GYUR, ,SPU MED DKAR POR GNAS PA ZANGS KYI MDOG ,SNUM PA DE YANG BDE BAR 'TSO BA'I MTSAN, ,SEN MO GAS PA RDUL CAN BU GAS GANG, ,SPU DANG BCAS PA DE NI SDUG PAR 'GYUR, ,LAG PA BKRA 
SHIS RTAGS CAN SNUM PA NI, ,BU DANG NOR RNAMS THOB PAR BYED PA YIN, ,LAG PA DMAR PO SNUM PA GTZANG BA NI, ,YOD PA DE NI RGYAL PO'I BTZUN MOR 'GYUR, ,ME TOG GDUGS DANG BUM PA BKRA SHIS MTSAN, ,RNGA MA RAL GRI YOD PA DON GSUM 'GRUB, ,GTZANG MA PADMO RGYAL MTSAN YOD 
GYUR NA, ,DE LA SKYES PA RGYAL PO 'DRA BAR 'GYUR, ,RGYA MTSOS BSTAN PA LAS MTSAN DRUG PA'O,, ,,HA CANG LAG CHUNG NYON MONGS SKYE BAR 'GYUR, ,NAN TUR CHE BA BDAG PO 'CHI BAR 'GYUR, ,SPU YIS GANG BA'ANG, ,DE BZHIN 'GYUR BA YIN, ,RING BA SNYOMS PA BDE BA 'THOB 
PAR BYED, ,MCHOG TU MGRIN PA SPOM PA'ANG DE BZHIN NO, ,GANG ZHIG MDUN DU SGU BA SDUG PA YIN, ,G-YON NA SHA MTSAN NAG PO YOD PA NA, ,DE YI KHYO PO 'CHI BAR 'GYUR BA YIN, ,SHA MTSAN DKAR PO GTZANG BA YOD PA NI, ,DPON PO'I CHUNG MA KHYED PAR 'GYUR BA YIN, ,MGRIN 
PA SHA SKAMS RTZA YIS GANG BA NI, ,SDUG BSNGAL MANG PO SKYE BAR 'GYUR BA YIN, ,RGYA MTSOS BSTAN PA LAS MTSAN BDUN PA'O,, ,,MCHU LA SER KA MANG PO SHU BA CAN, ,MCHOG TU MTHUG PA SMAD 'TSONG BYED PAR 'GYUR, ,SKAMS PA'I MCHU CAN KHYO BO 'CHI BAR 'GYUR, , 
RTZA BA'I MTHA' CAN SNUM PA SNYOMS PA NI, ,BU DANG BRAL BA DMAR BA NOR DANG BU, ,RGYAS SHING RTAG TU BDE BA THOB PAR 'GYUR, ,MCHU SGROS THAD KAR GYEN DU RI MO CAN, ,SHIN TU BDE ZHING SKYID PA'I MTSAN MA YIN, ,NAG PO'I MCHU CAN KUN DANG 'KHON PAR BYED, ,SKAMS PA RDUL CAN MTHUG PA 
SDUG PA'I MTSAN, ,SNYOMS PA DKAR PO SNUM PA BDE BAR BYED, ,MA SO 'KHYOG PA BU MO 'CHI BAR BYED, ,YA SO 'KHYOG PA BU RNAMS 'CHI BAR 'GYUR, ,BRDZUN CAN SMAD 'TSONG BYED PA'I RIGS SU 'GYUR, ,SO LA REG NA LDEG PAR LTOGS PA DANG, ,BCU DRUG LON NAS SKYES PA 'TSO BAR 'GYUR, , 

@150A
*, ,RGYA MTSOS BSTAN PA LAS MTSAN BRGYAD PA'O,, ,,LCE MDOG DMAR PO NOR DANG LDAN PAR 'GYUR, ,SRAB MTHUG SNYOMS PA'I LCE YANG DE BZHIN NO, ,MCHOG TU SRAB BA DKAR BA NAD DANG BCAS, ,SHIN TU MTHUG PA'I LCE YANG DE BZHIN NO, ,DE NI KUN DANG 'KHON PAR BYED PA YIN, , 
RING BAR SLEB TZANG DMAR BA SNUM PA NI, ,DE YIS BDE BA CHEN PO THOB PA YIN, ,RKAN GYI KHA DOG DKAR BA LTOGS PA YIN, ,RDUL CAN RKAN NI CHOS LA RTON PAR 'GYUR, ,SER MO MCHOG TU SDUG BSNGAL CHEN PO 'THOB, ,PADMA'I 'DAB CAN BDE BA THOB CING MCHOD, ,CHU BYA'I SKAD CAN NGANG PA__KHU BYUG GI ,GDANGS 
CAN RGYAL PO'I BTZUN MO BYED PAR 'GYUR, ,'GRAM 'OG SNUM PA SHA RGYAS BDE BAR 'GYUR, ,SKAMS PA RDUL CAN SHU BA MANG BA DANG, ,RTZA YIS GANG BA SDUG BSNGAL MANG PO THOB, ,DE LA BU DANG 'BRAL BA RGYA MTSOS BSHAD, ,SNA GONG RING BA KHRO BAR 'GYUR BA YIN, ,NAN TUR CHUNG NA G-YOG POR 
'KHOL BAR 'GYUR, ,SNA GONG SRAB PA KHYO BO 'CHI BAR 'GYUR, ,RING PO'I RDUL DANG TSUL KHRIMS GNYIS PA YIN, ,CHE CHUNG SNYOMS PA BUD MED BDE BA CHE, ,SNA GONG MTHO BA BDE BA CHEN POR BSHAD, ,RGYA MTSOS BSTAN PA LAS MTSAN DGU PA'O,, ,,DMAR SER MIG LA RTZA DANG 
LDAN PA NI, ,BU DANG BDE BA MANG PO 'THOB PAR BYED, ,G-YON PA MTHO BA DE BA MED PAR 'GYUR, ,G-YAS PA MTHON BUD MED DON DANG BRAL, ,SPRUL DANG BYI LA'I MIG CAN DGE BA MED, ,DMAR SER MIG CAN GYOS PA'AM BU DANG NI, ,PHA LA SOGS PA RNAMS LA SBYOR BAR BYED, ,PADMA'I 
'DAB MA LTA BU SNYOMS SHING SDUG ,SNUM PA RING ZHING ZHIB PA'I MDANGS CAN DANG, ,RMA BYA NGANG PA RI DAGS LTA BU YANG, ,BUD MED DAM MCHOG TU GYUR PA'I MTSAN MA YIN, ,MIG GI RDZI MA MANG BA SNUM ZHING GTZANG, ,NOR CAN NOR GYI BDAG PO BYED PAR 'GYUR, ,SMIN MA MTHO NAG RING ZHING SNYOMS LA 
GCANG, RNA BA CHEN MO SHA CAN ZHUM ZHING GTZANG, ,SGRA MANG CHUNG BA GNAS NI BDE BA'I MTSAN, ,DPRAL BAR RI MO GSUM PA RTZA DANG SPU, ,SNYOMS PA DRUG PA TSE RING BDE BA'I MTSAN, ,CHE CHUNG SNYOMS PA RING THUNG MED PA NI, ,RI MO LEGS PAR MTHONG BA RGYAL PO DANG, ,LHAN CIG GNAS PAR 

@150B
GYUR PA RGYA MTSOS BSHAD, ,BUD MED DRED KYI SGRA CAN SPOM ZHING RING, ,DES NI KHYO BO ZA BAR 'GYUR BA YIN, ,BUD MED PHAG GI GZUGS LTAR SPOM ZHING RING, ,SER SKYA'I SGRA CAN KHYOD DANG 'KHON PAR BYED, ,RDUL CAN SKRA TSOGS SRAB PA SDUG BSNGAL THOB, ,RING THUNG LAG PA'I TSAD CAN SNUM 
PA DANG, ,RMA BYA'I MDANGS CAN RGYAL PO'I SPYOR BAR 'GYUR, ,RGYA MTSOS BSTAN PA LAS BUD MED KYI MTSAN BCU PA RDZOGS SO,, ,,PAntI TA PRA BH'A KA RA DANG, ,BOD KYI LO TZ'A BA DGE SLONG AU RGYAN PAS BSGYUR BA'O,, 