@137A
*, ,'PHAGS PA SPYAN RAS GZIGS DBANG PHYUG YID BZHIN NOR BU LA PHYAG 'TSAL LO, ,DE NAS, YID BZHIN NOR BU DKYIL 'KHOR 'KHOR LO CHE, ,ZHES 'BYUNG BA'I SGRUB 
THABS BSHAD PAR BYA'O, ,KHO NA NYID THUGS GSUNG DANG SKU, ,YON TAN PHRIN LAS DAM TSIG BCAS, ,DPAL LDAN DKYIL 'KHOR CHER BTUD DE, ,YID BZHIN NOR BU'I SGRUB THABS BSHAD, ,BDAG NYID CHEN POS PHUN TSOGS BZHIR, ,CHOS KUN RANG BZHIN NYID DRAN BAS, ,SNYING RJE LAS GRUB 
DRANG SRONG BSKYED, ,HR'I:YIG LA GNAS TING 'DZIN SGRUB, ,YE SHES RGYAL BA BCU GNAS SU, ,NYID KYI SNYING PO LAS SPROS PAS, ,LHAR BCAS GZHAL YAS KHANG BSAMS TE, ,MAR ME LAS NI MAR ME LTAR, ,HA HR'I:H'Um PHAt, 'DAB BRGYAD SHAR SOGS PHYOGS BZHI LA, ,DON YOD ZHAGS 
SOGS BZHI YIN TE, ,MTSAMS BZHIR BUM PA BZANG BZHI GNAS, ,'DI NI YE SHES 'KHOR LO'O, ,DH'I:MEE H'Um HR'I:, DE LAS 'KHOR LO GZHAN 'BYUNG BA, 'DAM DBYANGS BYAMS PA RDO RJE 'DZIN, ,GNOD MDZES PHYOGS RTZIBS BZHI LAS TE, ,DZA:H'Um BAm HO:, DBYANGS CAN LA SOGS YUM 
MTSAMS BZHIR, ,AA AI AU Ri Li AE AO AAm, ,DE MTHAR RTZIBS BRGYAD SEMS MA BRGYAD, ,A'A A'I A'U R'i L'A AEE AOO AA:, DE BZHIN DE MTHAR SEMS DPA' BRGYAD, ,RTZIBS BRGYAD LA GNAS THUGS GSUNG SKU, ,BRGYAD GSUNG 'KHOR LO RIM GYIS MDZES, ,AA:RNAM DAG YON TAN 
RTZIBS STOD LDAN, ,'KHOR LO 'BAR BA GZHAN 'BYUNG PA'ANG, ,BSKAL BZANG SANGS RGYAS STONG GIS BRGYAN, ,AA STOD LAS SKYES RIM BZHIN DGOD, ,H'Um, DE DAG LAS KYANG 'KHOR LO GZHAN, ,RTZIBS STONG LAS H'Um STOD LAS SKYES, ,LNGA BRGYA LNGA BRGYA RGYAL SRAS MDZAD, ,PHRIN LAS 
'KHOR LO ZHES BSHAD DO, ,DZA:H'Um BAm HO:, SGO BZHIR LCAGS KYU ZHAGS SOGS BZHI, ,KHYAMS RNAMS SU NI MCHOD PA'I LHA, ,KHOR YUG DUR KHROD KUN RDZOGS LDAN, ,DAM TSIG 'KHOR LO ZHES BYAR GRAGS, ,DA RJES DKYIL 'KHOR CHEN PO YI, ,YE SHES RI MCHOG LAS BKUG 

@137B
GZHUG ,ME LONG GNYIS GZUGS BRAG CA DANG, ,MKHA' 'DRAR DAG PA RTOGS PAR BYA, ,JI SRID GNYIS MED MNYAM 'JOG PA, ,DE SRID DE YOD MI 'GAL BA'AM, ,YANG NA RO GCIG BSAM GTAN GNAS, ,SKYO BAR GYUR NA GSANG SNGAGS BZLAS, ,AOm A'A:HR'I:BADZRA DZNY'A NA TZINTA MA nI RATNA 
MAndAL TZAKRA PRI TI STHI TI H'Um SARBA BUDDHA TA TV'A GARBHE K'A YA WAK'A TZITTA GU nA KARMA SA MA YA PRA SIDDHAm H'Um, SARBA TA TH'A GA TE DZNY'A NA GARBHA BI SHUDDHA BADZRA TA TV'A AA DHIshth'A NA, DZVA LA DZVA LA, SPHA RA SPHA RA, SARBA P'A PA BHIKKA NAm, DA HA DA HA, HA RA HA RA, SH'ANTA KA RA YE H'Um PHAtA SV'A H'A, DE BZHIN GSHEGS KUN SNYING PO 'DIS, ,DKYIL 'KHOR 
BDAG PO KUN MNYES BYED, ,DAD DANG SNYING BRTZI BDEN STOBS MTHUS, ,MA LUS THUGS BSKUL 'OD 'PHRO 'GYUR, ,RANG RANG RJES MTHUN DON BSGRUBS NAS, ,SA GSUM MGON PO'I SRAS GYUR TE, ,BSAM GTAN RGYUN GCIG LA GNAS MTHAR, ,DNGOS PO KUN MCHOD BZOD PAR GSOL,, 
DE RJES BYANG CHUB SEMS LDAN PAS, ,THAL SBYAR YI DAM GSUM BLANGS LA, ,DNGOS GRUB DON DU GSOL BTAB STE, ,BDE BAR SPYOD YUL GSHEGS PAR BYA, ,YID BZHIN NOR BU'I DKYIL 'KHOR CHE, ,BRTAG PA'I RGYAL PO BLA NA MED, ,MA LUS KUN DON SGRUB BYED PA, ,'DIR BSDUS 
MYUR BDAG GTER CHEN GYUR, ,SPYAN RAS GZIGS YID BZHIN NOR BU'I SGRUB THABS RDZOGS SO,, 