@127A
*, ,RGYA GAR SKAD DU, BHAtt'A R'A KA MA H'A K'A RU nI KA STO TRA, BOD SKAD DU, RJE BTZUN THUGS RJE CHEN PO LA BSTOD PA, THUGS RJE 
CHEN PO LA PHYAG 'TSAL LO, ,SPYAN RAS GZIGS DBANG THUGS RJE CAN, ,SKYON GYIS MA GOS SKU MDOG DKAR, ,RDZOGS SANGS RGYAS KYI DBU RGYAN CAN, ,THUGS RJE'I SPYAN GYIS 'GRO LA GZIGS, ,SPYAN RAS GZIGS LA PHYAG 'TSAL LO, ,THUGS RJE DANG NI SHES RAB GNYIS, ,MNYAM PAR SBYOR BA'I THUGS 
MNGA' ZHING, ,PHYAG GNYIS THUGS KAR MNYAM SBYOR BA, ,DPAL LDAN MNYAM SBYOR LA PHYAG 'TSAL, ,SANGS RGYAS KUN GYI SNYING PO GTZO, ,GSANG SNGAGS RGYAL PO'I BGRANG PHRENG MCHOG ,MU TIG LTAR DKAR G-YAS NA 'DZIN, ,RIG SNGAGS 'CHANG LA PHYAG 'TSAL LO, ,'KHOR BA'I 'DAM 

@127B
GYIS MA GOS PAS, ,DAG PA'I SHEL LTAR 'OD GSAL BA, ,PADMA DKAR PO G-YON NA 'DZIN, ,PHYAG NA PADMA PHYAG 'TSAL LO, ,CHOS DBYINGS RNAMS DAG DRI MA DAG ,ZLA BA'I 'OD LTAR RGYAL BA'I YUM, ,GZUGS KYI LHA MO YID 'ONG SKU, ,YIG DRUG MA LA PHYAG 'TSAL LO, ,MTHA' YAS 'OD LDAN 
GSER MDOG CAN, ,YID BZHIN NOR BU CHEN PO LTAR, ,SEMS CAN RE 'DOD SKONG MDZAD PA, ,NOR BU 'DZIN LA PHYAG 'TSAL LO, ,RANG BZHIN MI DMIGS STONG PA'I DANG, ,BUD MED GZUGS KYIS 'GRO BA 'DUL, ,GSANG SNGAGS NGO BO SHES RAB BSKYED, ,RIG SNGAGS CHE LA PHYAG 'TSAL 
LO, ,RJE BCUN THUGS RJE CHEN PO LA BSTOD PA DGE SLONG MA DPAL MOS MDZAD PA RDZOGS SO,, 