@132B
*, ,'PHAGS PA SPYAN RAS GZIGS SKU GSUM DANG LDAN PA LA PHYAG 'TSAL LO, ,DE NAS, MCHOD RDZOGS SPRUL 
PA'I SKU 'CHANG BA, ,ZHES BYA BA 'BYUNG BA'I SGRUB THABS BSHAD PAR BYA'O, ,LUS CAN KUN GYI SEMS DBUS LA GNAS BDE CHEN 'DOD GSAL DRI MED SKU, ,DE STOBS KYIS SNANG DPE BYAD BRGYAD CU DE BZHIN MTSAN MCHOG SUM CU GNYIS, ,BCU GNYIS MDZAD SOGS JI LTA JI LTAR GDUL BYA'I RIM 
BZHIN DE LTA DE, ,STON MDZAD SKU GSUM RTAG TU LHUN GRUB 'JIG RTEN MGON LA PHYAG 'TSAL 'DUD, ,DRANG SRONG MCHOG GI PHO BRANG MCHOG ,PO TA LA YI RI BO YI, ,RTZE NAS SKYOB PA SPYAN RAS GZIGS, ,SKU GSUM ZHES PA 'DI BSKYOD BYA, ,DE NI ZLA BA'I KHA DOG GO, ,ZHAL GSUM G-YAS 
SNGO G-YON DMAR, ,DBUS DKAR ZHI BA'I SPYAN GSUM, ,RAB TU G-YO BA'I TSUL YIN, ,PHYAG DRUG DANG PO GNYIS KYI, ,LTE BA LA GZHAG MCHOG MDZAD, ,G-YAS KYI GNYIS PAR CHOS 'CHAD, ,G-YON NA PADMA 'DAB RGYAS, ,G-YAS KYI GSUM PA MCHOG SPYIN, ,G-YON PA BGRANG 

@133A
*, ,PHRENG 'DZIN PA, ,ZHABS GNYIS SKYIL KRUNG BRTAN BCAS, ,MI G-YO 'DZUM ZHAL DANG PO'O, ,DE YI THUGS NI PAD RGYAS, ,DRI MED MDZES DBUS HR'I: YIG ,KUN DA LTAR DKAR 'OD 'PHRO, ,MI BRJED DRAN PAS BSGOM BYA, ,AOm A'A: HR'I: TRI K'A YA LO KA N'A TH'A SV'A PA R'A rTH'A SI DDHA KAR H'Um 
H'Um H'Um, NYI SHU GCIG BCAS SNGAGS 'DI SNGAGS PA YIS, ,NAM LANGS THOG THAG NYI MA 'CHAR KA DANG, ,ZLA BA TSE DANG TSE BRGYAD NYA BA'I TSE, ,STONG NYID BDE CHEN SNYING RJE'I YID KYIS BZLAS, ,GANG TSE MI RTOG BSKYED PA'I RIM PA GSAL GYUR CING, ,SNA TSOGS PHRIN LAS SEMS LA 
DBANG GYUR THOB PA'I TSE, ,CI RIGS RNAM BZHI PHRIN LAS MTHU LA SBYAR BA YIS, ,'GRO BA 'DI DAG MYUR DU DE YI DBANG DU 'GYUR, ,DE LAS SEMS NI DRI MED SPROS BRAL MI G-YO STE, 'DI LTAR DE NI GZUNG DANG 'DZIN PA'I G-YENG BA ZAD, ,DE THOB BYED PA'I RDO RJE 'DZIN PA'I BKA' DRIN 
LAS, ,SEMS NI SA BON HR'I: YIG LA GNAS BRTAN PAS 'GRUB, ,GANG ZHIG NGES PAS SKAD CIG DE LA PHYOGS BCU YI, ,RGYAL DANG DE SRAS NYAN THOS LA SOGS 'KHOR MANG PO, ,SNANG DANG MI SNANG BDE CHEN PHUN TSOGS STON PA'I SKU, ,DNGOS GSUM DRI MED DAG PA'I SKU GSUNG 
THUGS 'GRUB 'GYUR, ,RTOGS PAS MI ZAD STONG NYID SNYING RJE ZUNG 'JUG GANG, ,MTHONG BA'I MTHU LAS DE NYID MA RTOGS SEMS CAN LA, ,JI LTAR GANG 'DUL DE LTA DE LA DE STON PA'I, ,MDZAD PA DPAG MED 'OD ZER PHUNG PO LAS SPRUL BYA, ,JI LTAR SKU GSUM MDZAD DANG 'DI DAG NYID KYI 
LAS, ,THUB PA RNAMS KYIS BSTAN PA 'DZIN PA'I SNGAGS PA DE NYID YIN, ,DE LAS NYIN RE 'ANG BSOD NAMS PHUNG PO MTHA' YAS 'GYUR, ,ZLA BRGYAD DAM GSUM MAM GCIG NA RTAGS MTHONG BLO MCHOG 'GYUR, ,TSANGS DANG BRGYA BYIN 'KHOR LOS SGYUR SOGS MGOS GTUGS PHYAG 
'TSAL DANG, ,SMIN MTSAMS NAS 'THON NYI ZLA SKAR TSOGS RNAM PAR 'PHRO BA DANG, ,SENG GE GLANG CHEN SHA RA nA GZHON PHYOGS BCUR RGYUG PA NYID, ,'OD KYIS LUS THOB BDUD RTZI'I CHU RGYUN SRIN LAG RTZE NAS 'BAB PA'O, ,YANG NA RKANG GNYIS LHA DANG KLU DBANG GIS BTEG MKHA' LA 

@133B
'GRO, ,PO TA LA DANG DGA' LDAN BDE LDAN GNAS SOGS PHYIN PA DANG, ,RIN CHEN GZHAL MED SGO STONG BYE BA NAS ZHUGS TE STONG GNAS, ,MGON PO NYID PHYAG GLANG CHEN SNA LTAS BDAG GI SPYI BOR REG PA'O, ,'DI DAG MTHONG NAS BLO LDAN SNYEMS MED THE TSOM MED PA DANG, ,BRTZON 'GRUS LHAG 
BSKYED SLAR YANG JI SKAD BSHAD PA'I RNAL 'BYOR LA, ,SBYOR BA LHAG MOS NYIN RE LAN GSUM SGOM PAR BYED NA NI, ,MI DE MYUR RU SPYAN RAS GZIGS KYI BLO GROS DAM PA THOB PAR 'GYUR, ,DPAL KHARSA P'A nA'I SKU GSUM GYI GDAMS PA RDZOGS SO,, 