@148A
`, ,'JAM DPAL GYI DKYIL 'KHOR GYI CHO GA BZHUGS,, 

@148B
#, ,BLA MA DAM PA RNAMS LA PHYAG 'TSAL LO, ,SK'AKYA THUB PAS GSUNGS PA'I 'JAM DPAL MTSAN BRJOD 'DI LA ZAB DANG RGYA CHE BA GNYIS LAS, 'DI RGYA CHE BA'I MAN NGAG GO, ,DON BRGYAD LAS 'DI MAN NGAG GI SA'O, ,DE LA RIM GYIS PA DANG CIG CAR BA LAS 'DI RIM GYIS PA'I SA'O, ,DE LA BUM 
PA'I DBANG GI DUS SU, ,RDUL TSON GYI DKYIL 'KHOR LA BRTEN NAS, DE YANG, SA YI DKYIL 'KHOR BZHI YI KHYON, ,ZHES ZER, DE LA BRTEN NAS DKYIL 'KHOR GYI CHO GA BSTAN TE, SMON 'JUG GNYIS KYIS SLOB MA LAS LA 'JUG PA'I DUS SU, RI YI PHUG GAM CHU 'GRAM MAM, ,LHA KHANG MCHOD 
RTEN DBEN SA DANG, ,DUR KHROD GNAS DANG SHING DRUNG DU, ,DE LA SOGS TE GNAS YID DU 'ONG BAR, SLOB DPON STAN BDE BA LA 'DUG STE, BSAM GTAN LA GNAS PAR BYA'O, ,RGYUD NAS, BSAM GTAN CHEN PO'I TING 'DZIN GNAS, ,GSUNGS SO, ,DE NAS RANG 'JAM DPAL DU BSGOMS LA, , 
TSAD MED PA BZHI BSGOM, DE'I RJES LA, AA A'A SARBA TA TH'A GA TA HRi DA YA, HA RA HA RA, AOm H'Um HR'I:BHA GA W'AN, DZNY'A NA M'URTI, W'A G'I SHVA RA MA H'A B'A TZA, SARBA DHARM'A GA GA NA, AA MA LA SU PA RI SHUDDHA DHARMA DH'A TU DZNY'A NA GARBHA AA:ZHES PAS BDAG DANG SNANG SRID STONG BAR BSAM, DE'I NGANG LAS BDAG GSHIN RJE GSHED DU 
BSGOMS LA, SA SNANG BA LA BSLANG BA DANG, ,MI SNANG BA LA BSLANG BA DANG, BGEGS BSKRAD PA DANG, SA GZUNG BA DANG, MCHOD GTOR GYIS MNYES PAR BYA BA DANG, KLOG 'DON BYA BA DANG, SNGON 'GRO RNAMS BYA'O, ,DE NAS DKYIL 'KHOR GYI STA GON NI BDUD RTZI'I CHUS CHAG CHAG BTAB 
LA; ,GNAM THIG GDAB PA DANG, SA THIG GDAB PA DANG, BYIN GYIS BRLAB PA DANG, BRI BA LA 'JUG PAR BYA'O, ,DE NAS LHA DANG BUM PA'I STA GON BYA STE, BUM PA DKAR PO NAG PO RA RI SPANGS PA LA RAS CHA TSAR MA NYAMS PA'I MGUL CHINGS BYAS LA PHYAG RGYA LNGA GDAGS, DE LA SOGS PA'I 
YO BYAD RGYAS PAR BSO BA, ,DE NI BUM PA'I STA GON NO, ,DE NAS RNAL 'BYOR PA STA GON LA GNAS PAR BYA STE, SBYIR KHRUS DANG LDAN PAR BYA, SDIG BSHAGS BYA, SKYABS 'GRO BYAS LA, SLOB DPON 'JAM DPAL YE SHES SEMS DPA'I TING NGE 'DZIN LA GNAS PAR BYA'O, ,DE NI SLOB DPON 

@149A
*, ,GYI STA GON NO, ,SLOB MA'I STA GON NI PHYIR KHRUS BYAS LA, SDIG PA BSHAGS PA DANG, SKYABS SU 'GRO BA DANG, BAR CHOD BSRUNG BA'I PHYIR SRUNG SKUD GDAGS PA DANG, DPA' BO 'BRU GSUM GYIS BYIN GYIS BRLAB PA'O, ,DE NI SLOB MA'I STA GON NO, ,BAR DER ZHI BA'I SBYIN SROG RGYAS 
PAR BYA'O, ,DBANG THOB PA DANG MA THOB PA GNYIS SU SHES PAR BYA'O, ,DBANG THOB NA SEMS BSKYED BYA MI DGOS, ,MA THOB NA SEMS BSKYED BYA, GNYIS PA LA 'JUG GSUM PA LA RDZOGS PAR BYA'O, ,DE YANG GSUM RIG GTZANG MA DAG PA STE, DBANG THOB PA YIN NA BUM PA GCIG LA 
DBANG BZHI STAN THOG TU BSKUR, BYIN RLABS BRTAN PAR BYA BA'I PHYIR SLOB DPON LA YON DBUL LO, ,DE'I CHO GA NI DANG PO KHO NAS SA BSLANG STE, SA BDAG LHA KLU 'KHOR DANG BCAS PA RNAMS, ,SA YI DMIGS DANG NE'U GSING LU MA RNAMS, ,RDZING DANG LTENG KA SO SO'I GNAS RNAMS NAS, ,SA BDAG 
KLU GNYAN SDE DANG 'KHOR DU BCAS, ,SA YI LHA MO 'KHOR DANG BCAS PA RNAMS, ,GNAS 'DIR SPYAN 'DREN MCHOG KYIS GSHEGS SU GSOL, ,DKYIL 'KHOR CHEN PO 'DI YI SA BSLANG PHYIR, ,BYIN GYIS BRLABS PA'I GTOR MA 'DI BZHES LA, ,RIN CHEN GSER GYIS GZHI BSLANG DU GSOL, ,LAG 
PA G-YAS PA SA LA BRDABS PAS, SA GAS PA'I SER GNAS SA'I LHA MO RO STOD BSNYEMS TE BYUNG NAS, LAG PA G-YAS PA KHAS LEN GYI PHYAG RGYA, G-YON PA BUM PA BSNAMS PA DE LTAR BYON PAR BSAM, DE LA GTOR MA DANG ME TOG DRI ZHIM POS MCHOD LA, 'DOD PA'I DON LA GSOL BA 
BTAB STE, SNGON BCOM LDAN 'DAS SH'AKYA THUB PAS SROD LA BDUD BTUL, ,THO RANGS MNGON PAR RDZOGS PAR SANGS RGYAS PA YANG SA GZHI RIN PO CHE 'DI'I STENG DU MDZAD PA LAGS PAS, RNAL 'BYOR PA CHE GE MO ZHES BGYI BA LA SOGS PA YANG, TSOGS GNYIS BSAGS PA'I RTEN 
'JAM DPAL YE SHES SEMS DPA'I PHO BRANG 'DEBS PAR 'TSAL BAS SA'I LHA MO 'KHOR DANG BCAS PAS SA BDAG KLU GNYAN KUN, SA RIN DU RIN PO CHES BRGYAN PA'I GTOR MA 'DI BA ZHES LA, DANG PO DGE SBYOR DBU BZUNG BA NAS, THA MA RDZOGS PA MTHAR PHYIN DUS GNAS 'DI BDAG LA 

@149B
G-YAR LAGS PAS, SA 'DI BRTAN PA DANG BKRA SHIS PAR MDZAD DU GSOL ZHES BRJOD LA GTOR MA SBYIN NO, ,DE'I CHO GA 'DI SKAD DO, ,H'Um SKYOB PA SANGS RGYAS RIN PO CHE, ,SA DANG PHA ROL PHYIN PA LA, ,LHA MO 'KHOR BCAS DPANG DU GYUR, ,SH'AKYA THUB PA SKYOB PA YIS, ,BDUD KYI SDE RNAMS BCOM PA 
LTAR, ,DE BZHIN BDAG GIS BDUD RNAMS GZHOM, ,PHAM PAR BYAS TE DKYIL 'KHOR BRI, LHA MO DE, DE NYID DU THIM PAR BSAM MO, ,DE NI SA BSLANG BA'I CHO GA'O, ,DE NAS BDAG NYID 'JAM DPAL DU GSAL BAR BSGOMS LA, DE NAS RDO RJE GSOR DRIL BU GSIL ZHING, RDO RJE 'GROS KYIS BSKOR 
ZHING SA GZHI GZUNG NGO, ,DE NAS BDAG NYID DKYIL 'KHOR GYI DBUS SU BSDAD DE, LAS THAMS CAD PA'I SNGAGS BRJOD CING SDANG MIG PHYOGS BCUR BLTA, RDO RJE NAM MKHA' LA GSOR ZHING MTSAMS BCAD DO, ,DE NAS DRI SNA TSOGS DANG SPOS KYI CHUS SBYAR LA LAG TU THOGS LA, PUS MO 
G-YAS PA'I LHA NGA SA LA BTZUGS LA 'DI SKAD DO, ,H'Um BCOM LDAN YE SHES SEMS DPA' NI, ,DKYIL 'KHOR KUN GYI BDAG PO STE, ,SLOB MA RNAMS LA BRTZE BA DANG, ,DKYIL 'KHOR THUGS RJE'I BDAG NYID CAN, ,DE DAG SLOB MAR BCAS PA DANG, ,MGON PO BDAG NI 'BYUNG BAR 'TSAL,, 
LAS THAMS CAD PA'I SNGAGS KYI DRI'I CHUS BYUG GO, ,BDAG GU THUGS KAR THIG SKUD KYI SNA GCIG BZUNG, SLOB MA DE PHYAG NA RDO RJER GSAL BTAB LA, THIG SKUD DE LTE BA'I KHUNG DU GZUNG LA, ,H'Um NAM MKHA' GANG BA'I BCOM LDAN 'DAS, ,KHYOD KYIS SEMS CAN 'GRO DON MDZAD,, 
LAS THAMS CAD PA'I SNGAGS KYIS THIG GDAB PO, ,THIG SKUD KYI SGRA YIS BDE BAR GSHEGS PA'I THUGS DAM BSKUL NAS SEMS CAN GYI DON MDZAD PAR BSAM MO, ,DA NI SA TSON GYIS BRLAB STE, AOm H'Um SV'A HR'I H'A BRIS LA RIGS LNGA'I DGUG GZHUG BYA'O, ,DE ZHU BAS RIN PO CHE LNGA'I 
PHYE MAR GYUR NAS, DES BRIS TE G-YON PAS DE NAS PADMA'I GDAN RE DGOD, DE LAS LHA'I 'PHRO 'DU DANG BSKYED PA GZHAN NAS GSAL LO, ,RGYUD KYI RGYAL PO 'JAM DPAL GYI DKYIL 'KHOR GYI CHO GA BLA MA SDOM PA BZANG POS MDZAD PA RDZOGS SO, 