@130B
*, ,BCOM LDAN 'DAS THUGS RJE CHEN PO YID RNYOG PA MED PAR MDZAD PA LA PHYAG 
'TSAL LO, ,SA GSUM DBANG PHYUG LHA GSUM 'JIG RTEN 'OD MDZAD NI, ,GANGS RI LTAR DKAR SKAL LDAN YID KYI NGAL SO'I RGYU, ,BDE GNAS MCHOG SBYIN GCIG PU RTAG TU DBUGS 'BYIN BRTZON GYUR GANG, ,DPAL LDAN MGON PO SPYAN RAS GZIGS DBANG NYID RTAG 'DUD, ,RING NAS 
DUB PA SKYABS MED PA, ,RNAM G-YENG RNAM PAR GZINGS PA YIS, ,RTAG TU NYON MONGS GYUR PA GANG, ,DE DAG DAL BA'I THABS 'DI BRJOD, ,YID DANG RJES MTHUN GNAS SU NI, ,BLO LDAN RNYOG PA MED YID KYIS, ,LTOS PA THAMS CAN DOR NAS SU, ,LHA GSUM RNAL 'BYOR BSGOM PAR BYA, , 
STONG PA NYID SKYES PADMA DANG, ,BDE CHEN LAS GRUB ZLA DKYIL DU, ,LUS NGAG SEMS KYI RANG BZHIN RIM, ,HR'I:DANG A'A:DANG H'Um ZHES PA, ,DKAR DANG DMAR PO SNGON PO DAG ,SKU GSUNG THUGS DAG SBYOR BA YIS, ,BSAMS LA 'OD SPRO BSDU BA YIS, ,PHYAG 'TSAL NYID DANG SKU BLTO'O, , 
DE LA DBUS SU 'JIG RTEN MGON, ,GZHON NU DKAR SGEG MDZES PA'I GZUGS, ,G-YAS SU KHRO GNYER DMAR MDZES KHRO, ,G-YON DU SGROL MA LJANG DUL MA'O, ,RANG RANG 'DAB SKYES 'DAB BZHI'I THUGS, ,RTZA BA'I YI GE BZHIS MTSAN PA, ,RANG GI SNYING POS SA BON BCAS, ,GSAL 
BYAS YE SHES GZHUG PAR BYA, ,DE NAS DUB PA NGAL SO'I PHYIR, ,CHO GA'I SBYOR BAS 'GRO BA YI, ,SEMS DUL DAL BA RNYED PA LA, ,BRTZON PAS GSANG SNGAGS BZLAS PAR BYA, ,RANG DANG RJES MTHUN 'OD ZER GYIS, ,'GRO BA'I DUB PA GANG GI RGYU, ,CHAGS SDANG MA RIG LAS BCAS 'PHROS, , 

@131A
*, ,SDUG BSNGAL DRI MA BSAL BAR 'GYUR, ,DE RJES MKHAS PA DMIGS BCAS DANG, ,DMIGS BRAL RNAM PAR MI RTOG LA, ,RNAL 'BYOR GNYUG MAR GNAS NA NI, ,MA LUS MTSAN MA RNAM GROL BSGOM, ,GANG PHYIR GANG DU GANG GIS GANG, ,JI LTAR BCING BAS BDAG DUB PA, ,DE PHYIR 
DE YIS DER DE NYID, ,DE LTAR GROL BAS BDAG DAL BA'O, ,AE MA'O RNAL 'BYOR ZAB MO CHE, ,AE MA'O 'CHING BA 'CHI BA MED, ,AE MA'O RTAG TU BDE BA CHE, ,AE MA'O AE MA NGO MTSAR RMAD, ,YANG NI DMIGS BRAL NYID YID KYIS, ,LUS CAN DMIGS MED DMIGS BYAS LA, ,STOD NYID 
'OD ZER DBUGS 'BYIN PA'I, ,SBYOR BAS DUB PA NGAL SO BYA, ,NAM MKHA'I MTHA' GTUGS SRID NA 'DI DAG MI NGAL SEMS DUB RNAM PA KUN TU NYON MONGS DBANG GYUR SDUG BSNGAL NI, ,SNA TSOGS KUN RTOGS BAG CHAGS LAS BCAS 'DZIN PA'I BLOS BSLAD MNGON ZHEN 'CHING BA DAM PA'I 
MDUD PAS NYER BCINGS PA, ,CHO GA GANG GIS DE SHES GYUR NA SKAD CIG DE LA DPAG MED RGYAL BA'I PHYAG GIS RJES SKYABS DRI RDUL MED, ,SNYING GI DBUS SU BDE BA CHE THOB GZHA' LUS 'DI DANG TSANGS PA'I NGAG THOB 'GRO BA'I GNYEN GCIG BLA MAR GYUR, ,GANG TSE SKYOBS LDANG 'DOD NA, ,DRAN 
PAS BRTAN PAR BYED PA YI, ,TING NGE 'DZIN LA MNYAM GZHAG NAS, ,BRTZE LDAN DAL BUS LDANG BAR BYA, ,KHA NA MA THO MED DRAN BCAS, ,RNAL 'BYOR RNAM PAR MI RTOG DANG, ,BYAMS LDAN KUN TU YID GZHUNGS PA, ,RJES SPYOD DGE TSOGS BRTZAM PAR BYA, ,SEMS NGAL SO BA'I THUGS RJE CHEN 
PO'I SGRUB THABS RDZOGS SO,, 