@7A
#, ,RGYA GAR SKAD DU, HE BADZRA MAndALA KARMA KRA MA BI DHI, ,BOD SKAD DU, ,KYE RDO RJE'I DKYIL 'KHOR GYI LAS KYI RIM PA'I CHO GA ,DPAL KYE RDO RJE LA PHYAG 'TSAL LO, ,DANG POR SLOB DPON GYIS BLA MA LAS DBANG THOB CING, DAM TSIG LA GNAS PA, MTSAN NYID THAMS CAD DANG LDAN PA 
DES; ,SLOB MA LA DBANG BSKUR BA'I DON DU DKYIL 'KHOR BRI BA NI, ,DANG POR SLOB MA'I MTSAN NYID BRTAG PAR BYA STE, DES SHING 'JAM LA SNYAN PAR SMRA BA, ,SEMS CAN THAMS CAD LA BYAMS PA DANG, SNYING RJE'I SEMS DANG LDAN PA THOS BSAM DANG KLOG PA LA MNGON PAR BRTZON PA THABS 
DANG SHES RAB ZAB MO'I TSUL GSANG BA'I CHOS LA SHIN TU DAD PA, ,BLA MA LA GUS PA, BSTAN BCOS LA 'JIGS PA MED PA, GTONG SEMS CHE BA DANG LDAN PA'I SLOB MA DE YONGS SU GZUNG BAR BYA'O, ,DE LTAR SLOB MA BRTAGS PA'I RJES LA, DANG PO LHA'I BSNYEN PA BYA STE, DE LA GTZO BO'I 
'DZAB NI 'BUM BZLAS PAR BYA'O, ,LHA MO RNAMS KYI 'DZAB NI STONG BZLAS PAR BYA'O, ,DE LA SLOB DPON LA LA DAG NI LHA MO RNAMS KYI 'DZAB NI BYA MI DGOS TE CI'I PHYIR ZHE NA, DPA' BO'I YAN LAG TU 'DUS PAS, DPA' BO GCIG PU BYA'O ZHES ZER RO, ,DE LTAR BZLAS PA BYAS PAS MTSAN 
MA BYUNG NA DKYIL 'KHOR BRI BA BRTZAM PAR BYA STE, ,DANG POR SEMS DAG PA SNGON DU BYA STE, ,KYE RDO RJE'I NGA RGYAL DANG LDAN PAS, LHA RNAMS MNYES PAR BYAS SHING, DKYIL 'KHOR BRI BA'I PHYIR SA GZHI YONGS SU BRTAG PAR BYA STE, NAGS SHIN TU DBEN PA'AM, BYANG CHUB SEMS DPA'I KHYIM MAM, 

@7B
RGYA MTSO CHEN PO'I 'GRAM MAM, DUR KHROD GRUB PA'I GNAS SAM, SNGON DU DKYIL 'KHOR BYAS PA'I GNAS SAM, YANG NA GNAS YID DU 'ONG BA'I SA PHYOGS RANG GI SEMS 'JUG PA MDZES SHING YID DU 'ONG BA RU, DRI ZHIM PO'I CHUS GTOR TE, ME TOG SNA TSOGS PA YANG DGRAM MO, ,GNAS 
GANG YANG RUNG BA DER, SHAR DANG BYANG DU GZHOL NA RNAL 'BYOR PA RNAMS KYI DNGOS GRUB TU 'GYUR RO, ,DBUS MTHO NA PHYAG RGYA CHEN PO'I RIG 'DZIN GYIS THOB PAR 'GYUR RO, ,BYANG MTHO NA MKHA' 'GRO MA RNAMS KYI RJES SU 'BRANG BAR 'GYUR RO, ,SHAR MTHO NA RIGS BZHI DANG LNGA LA 
SOGS PAR RTOG PA ZAD PAR 'GYUR RO, ,SA GZHI DBUS DMA' NA SNGAGS PA 'JIGS PA DANG BCAS PAR 'GYUR RO, ,DE LTAR MTSAN NYID DANG LDAN PA'I GNAS DER BSGRUBS NA, JI LTAR 'DOD PA'I DNGOS GRUB TU 'GYUR RO, ,SA BRTAG PA'I RIM PA'O, ,DE LTAR BRTAGS PA'I 
DBUS SU KYE RDO RJE DANG LDAN PAR 'DUG LA, SA'I LHA MO BSKUL ZHING GSOL BA GDAB PAR BYA STE, LAG PA GNYIS SOR MO LAN GSUM DU SA LA BRDAB PAR BYA'O, ,BRDABS PAS SA'I NANG NAS PHYIR 'THON TE, RNAL 'BYOR PA'I MDUN DU BKUG NAS GNAS PAR BSAM PAR BYA'O, ,LHA MO DE 
YANG RGYAN THAMS CAD DANG LDAN PA, MDOG SER POR GNAS PA, BZHIN SDUG LA MDZES PA PHYAG NA BUM PA BSNAMS PA STE, BDAG GIS CI BGYI BKA' STZAL 'TSAL, ZHES SMRA BAR BSAM MO, ,DE LTAR BSAMS PA'I LHA MO DE LA MCHOD YON DANG, ZHAL BSIL DANG, MCHOD PA DANG, 
GTOR MA PHUL LA 'DI SKAD BRJOD PAR BYA'O, ,SKYOB PA SANGS RGYAS THAMS CAD KYI, ,SPYOD PA'I TSUL DANG KHYAD PAR DANG, ,SA DANG PHA ROL PHYIN PA LA, ,LHA MO KHYOD NI DBANG DU GYUR, ,SH'A KYA SENG GE SKYOB PA YIS, ,JI LTAR BDUD KYI SDE BCOM PA, ,DE BZHIN BDAG GIS BDUD LAS NI, , 
RGYAL BAR BYAS TE DKYIL 'KHOR BRI, ,ZHES LAN GSUM BRJOD PA'I RJES LA, ,SA'I LHA MO DGA' BA'I MDANGS KYIS KHYOD SLOB DPON YIN GYIS, DKYIL 'KHOR BRIS SHIG CES ZER NAS, SA LA THIM PAR BSAM MO, ,DE NI SA BSLANG BA'I RIM PA'O, ,DE NAS SA PHYOGS DER DRI ZHIM 

@8A
*, ,PA'I CHUS GTOR TE BDUD RTZI RNAM PA LNGA'I CHAG CHAG GDAB PO, ,DE NAS LTO 'PHYE'I RIM PA SHES PAR BYAS LA DNGOS GRUB RAB 'BRING GSUM GYI DON DU, MGRIN PA DANG, LTE BA DANG, PUS MO YAN CHOD DU BRKO BAR BYA'O, ,DE NAS SA'I RO RDO BA DANG, MGAL DUM DANG, SOL 
PA DANG, RUS PA DANG, GYO MO DANG, GSEG MA DANG, BONG BA LA SOGS PA MED PAR BYAS PA'I, SA GZHAN BZANG PO SNUM PA LA DRI ZHIM PO TZANDAN DANG, GUR KUM DANG, GA PUR DANG, GLA RTZI LA SOGS PA DANG BSRES PAS DGANG NGO, ,YANG NA DRI ZHIM PO DANG CHU BSRES PA'I YI GE H'Um BZLAS PA'I CHU DANG 
BSRES SHING BSHANG GCIS BKANG LA, 'THAS PAR BCAGS TE, RIN PO CHE LA SOGS PA'I GTER BCUG LA LAG MTHIL LTAR MNYAM PA'I STENG DU, YAN LAG DRUG DANG LDAN PA'I RNAL 'BYOR LA 'DUG LA, AOm RAKshA RAKshA ZHES BRJOD PAS SA GZHI THAMS CAD RDO RJE'I RANG BZHIN DU BYA ZHING, LOGS 
DANG STENG RDO RJE'I GUR DANG, RDO RJE'I BLA RER BYA'O, ,DE NAS AOm BADZRI BHA BA BADZRA BANDHA H'Um ZHES PAS THAMS CAD 'OD DANG LDAN PAR BYA'O, ,KYE RDOR KHRO BO MCHOD PA LA, ,LHA MO KHYOD NI DPANG DU GYUR, ,RIN CHEN SNA TSOGS PHYER BTAGS PAS, ,BDAG GIS DON YOD DKYIL 'KHOR BRI, ,SA GZHI BYIN GYIS 
BRLAB CING STA GON LA GNAS PA'I RIM PA'O, ,DE NAS YANG SLOB DPON YAN LAG DRUG DANG LDAN PAR SPYI GTZUG GI RGYA GRAM DANG, MGUL RGYAN DANG, RNA RGYAN DANG, SKA RAGS DANG, PHYAG GDUB DANG, RGYAN LNGAR LDAN PAS RDO RJE DANG DRIL BU THOGS LA GONG DU SMOS PA'I MDUN LA SOGS PAR 'DUG PA'I 
LHA MO GOO R'I LA SOGS PA BZHI RIGS BZHI'I TING NGE 'DZIN CAN BZHI PHYOGS BZHIR 'DUG STE, RDO RJE DANG DRIL BU THOGS LA MDO BSKUL BAR BYA'O, ,DE YANG BSKUL BA'I SNGON DU MCHOD PA BYA STE, GOO R'I'I TING NGE 'DZIN CAN GYIS, AOm BADZRA PUshPE A'A:H'U%, AOm BADZRA DH'U PE A'A:H'Um, AOm BADZRA A'A LO KE A'A:H'Um, AOm BADZRA GANDHE 
A'A:H'Um, AOm BADZRA NEE WE DYE A'A:H'Um, ZHES BYA BA'I MCHOD PA LNGAS MCHOD DE, KHYOD NI RNAL 'BYOR MA RNAMS BSKOR, ,ZHES BYA BA LA SOGS PAS BSTOD DE, DE NAS 'DI SKAD CES BSKUL LO, ,DE BZHIN GSHEGS PA KUN ZHI BA, DE BZHIN GSHEGS PA KUN GYI GNAS, ,KUN 'BYUNG RDO RJE SEMS DPA' YI,, 

@8B
DKYIL 'KHOR 'DREN PA BSHAD DU GSOL, ,MTSAN NYID THAMS CAD YANG DAG RDZOGS, ,MTSAN MIN THAMS CAD YANG DAG SNGANGS, KUN DU BZANG PO SKU YI MCHOG ,DKYIL 'KHOR 'DREN PA BSHAD DU GSOL, ,YANG DAG SANGS RGYAS MCHOG ZHI BA, YE SHES SPYOD PA RNAM SPYOD PA, ,KUN DU BZANG 
PO GSUNG GI MCHOG ,DKYIL 'KHOR 'DREN PA BSHAD DU GSOL, ,SEMS CAN KUN GYI SEMS CHEN PO, ,RANG BZHIN DAG PA DRI MA MED, RNAM SNANG MDZAD CHEN 'BYUNG BA YI, ,DKYIL 'KHOR 'DREN PA BSHAD DU GSOL, ,DE NAS GONG DU SMOS PA'I PHYAG RGYA DANG LDAN PA'I KYE RDO RJE BSGOM PA DES, , 
BGEGS BSAL BAR BYA STE, RKANG PA GNYIS SU YI GE H'Um LAS SNA TSOGS RDO RJE BSAMS LA, MIG G-YAS SU MA LAS NYI MA'I DKYIL 'KHOR, ,G-YON DU tA LAS ZLA BA'I DKYIL 'KHOR BSAM STE, RDO RJE'I LTA BAS THAMS CAD DU BLTAS TE, DE YANG, RAB TU MYUR BAR G-YOS PA'I MIG ,MIG GI 
RDZI MA 'DREN PA NI, ,'BAR BA'I LTA BA ZHES SU GSUNGS, ,'GRO BA THAMS CAD DGUG PAR RO, ,ZHES PAS DE LTAR BLTAS LA, LAG PA G-YON GYIS DRIL BU GZUNG ZHING, G-YAS KYIS RDO RJE GSER LA STENG 'OG TU LEGS PAR 'KHYUD NAS, SA PHYOGS DE NA GNAS PA 'DIS BSKRAD PAR BYA'O, 
SA PHYOGS 'DIR NGA SEMS CAN GYI DON RTZOM GYIS, LHA DANG, KLU DANG, GNOD SBYIN DANG, DRI ZA DANG, 'BYUNG PO DANG, SHA ZA MO DANG, SRIN PO LA SOGS PA GANG DAG GNAS PA SA'I BDAG PO MYUR DU SONG SHIG ,'DI LTAR DPAL HE RU KA'I BKA' THOS NAS MYUR DU DENGS SHIG ,GANG MI 'GRO 
BA DE DAG LA NGA'I YE SHES KYI RDO RJE DANG, KHA tV'Am GA 'DIS SPYI BO RNAM PA BRGYAR 'GAS PAR 'GYUR RO ZHES LAN GSUM DU BRJOD LA, ,DBANG LDAN GYI MTSAMS NAS H'Um MANG PO BRJOD CING LAN GSUM DU BSKOR BA BYA'O, ,BSKAL PA'I ME LTA BU'I 'OD ZER MANG PO RKANG PA'I 'OG NAS PHYUNG BAS, 
GDUG PA CAN RNAMS BSREGS PAR DOGS NAS PHAN TSUN 'BYER BAR BSAM MO, ,DE YANG ROL BA'I GOM STABS BRGYAD POS GAR BYAS TE, RKANG PA BSKYOD NAS LAG PA BSKYOD, ,SMIN MA 'DEGS DANG RAB 'DEGS 'BRANG, ,CUNG ZAD NGO TSA ZUR MIG DANG, ,BRLA RGYAS STAN LA 'DUG PA 

@9A
*, ,PA DANG, MIG YANGS GAR NI BYED 'GYUR ZHING, ,KHA YI PADMA 'DZUM DANG BCAS, ,CUNG ZAD DMAR BA'I MCHE BA 'CHANG, ,KUN DA LTAR DKAR SO YI PHRENG, ,DPAL LDAN KHRAG 'THUNG RNAL 'BYOR CHES, ,SEMS CAN SGROL BA RMAD DU BYUNG, ,DE LA SOGS PA'I GAR GYIS NI, , 
BGEGS LA SOGS PA BSKRAD PAR BYA, ,DE NAS SNGON DU GSUNGS PA YI, ,RAKshA'I SNGAGS KYIS RDO RJE'I SA GZHI DANG GUR DANG BLA RE LA SOGS PA BYA'O, ,DE LTAR BYAS PAS DKYIL 'KHOR SA'I CHA NYES PA DANG LDAN PA YANG NYES PA DAG MED PAR 'GYUR TE, BGEGS BSAL BA'I RIM PA'O,, ,, 
DE NAS BA'I RNAM PA LNGA DANG LDAN PA'I DRI ZHIM PO'I CHU DANG, BDUD RTZI LNGAS BYUGS LA, DE'I STENG DU DRI'I THIG LE BYA'O, ,THIG LE DE'I STENG DU ME TOG BZHAG LA SNA TSOGS PADMAR BSAM MO, ,PADMA'I STENG DU AA LAS NYI MA'I DKYIL 'KHOR BSAMS LA DE'I STENG DU RANG RANG GI SNGAGS H'U% GA% TZA% BA% GHA% 
PA% SA% LA% dA% ZHES BYA BA'I SBYOR BAS LHA'I DKYIL 'KHOR BSKYED LA, ,RANG RANG GI GDAN DE NYID LA BZHUGS PAR BSAM MO, ,DE NAS YE SHES SEMS DPA' 'KHOR DANG BCAS PA SPYAN DRANG BAR BYA STE, GOO R'I DZA:, ZHES BSKUL BAS, GOO R'I LAS SPRUL PA'I GOO R'I LCAGS KYU CAN MANG PO 'PHROS 
PAS RANG BZHIN GYI DKYIL 'KHOR NAS, KYE RDO RJE 'KHOR DANG BCAS PA SPYAN DRANGS NAS, RDO RJE BLA RE'I STENG DU BZHUGS PA LA, PROKshA nAm DANG, AARGHAm DANG, AANYTZA MA NAm DANG, BI DHI DANG, SPOS DANG, ME TOG LA SOGS PA RNAMS KYIS MCHOD CING, LHA MO BRGYAD KYI MCHOD PAS KYANG MCHOD DO, , 
DE NAS TZOO R'I H'Um ZHES PAS, TZOO R'I ZHAGS PA CAN GYIS GZHAL YAS KHANG GI NANG DU GZHAG GO, ,BETTA L'I BAm ZHES PAS, DE BZHIN DU BCINGS LA, GHA SMA R'I HO: SA DGYES PAR BYAS TE, YE SHES KYI 'KHOR LO GCIG TU BYA'O, ,DE NAS YANG PHYI'I MCHOD PAS MCHOD CING, NANG GI MCHOD 
PAS KYANG MCHOD LA, DRIL BU'I SGRA DKROL STE, SRID PA RANG BZHIN GYIS DAG PHYIR, ,NGO BO NYID KYIS DNGOS MED BYAS, ,RANG BZHIN DAG PA'I SEMS DPA' RNAMS, ,DAM PA'I SRID PA BYED PAR SHOG, ,CES PA DANG, THAMS CAD DNGOS PO'I RANG BZHIN MCHOG, ,GDOD NAS THAMS CAD 

@9B
BDAG NYID GNAS, ,THABS DANG SHES RAB GNYIS MED PA, ,KYE YI RDO RJE BDAG PHYAG 'TSAL, ZHES PA LA SOGS PA'I RDO RJE GLU'I TSIG GIS BSTOD DO, ,DE NAS BDUD RTZI'I MCHOD PA YANG, DPAL KYE RDO RJE 'KHOR DANG BCAS PAS MYANG BAR BYA'O, ,DE NAS 'DI SKAD CES BRJOD PAR BYA'O, ,GNYIS MED 
YE SHES LAS BYUNG BA, ,KHYAB BDAG DNGOS GRUB BDAG NYID CAN, ,STON PA'I GTZO BO KHRAG 'THUNG DPAL, ,BDAG MED MA DANG YANG DAG LDAN, ,PHYOGS MTSAMS RNAMS KYI MKHA' 'GRO DANG, ,RIG PA'I LHA MO RDZU 'PHRUL CAN, ,BYANG CHUB SEMS DPA' LA SOGS KUN, ,MA LUS BDAG LA DGONGS SU GSOL, , 
SLOB MA LA NI PHAN PA DANG, ,KHYED RNAMS LA YANG MCHOD PA'I PHYIR, ,CHE GE BDAG NI RDO RJE CAN, ,NANG PAR DKYIL 'KHOR BRI LAGS KYIS, ,RJES SU BRTZE BAR NYER DGONGS TE, ,BYIN GYIS BRLAB PAR MDZAD DU GSOL, ,DE NAS DRI ZHIM PO'I ME TOG GI PHRENG BA DANG, ,BDUD RTZI LNGA DANG SPOS LA SOGS PA DBUL 
BAR BYA'O, ,LHA LA GSOL BA GDAB PA'I RIM PA'O,, ,,DE NAS SLOB MA'I GTZO BO 'KHOR DANG BCAS PA LHAG PAR GNAS PAR BYA ZHING, MCHOD PAR BYA BA 'DI BRJOD DO, ,BU TSUR THEG PA CHEN PO LA, ,KHYOD NI TSUL CHEN SNOD YIN TE, ,GSANG SNGAGS SPYOD TSUL CHO GA 'DI, ,KHYED LA YANG DAG BSHAD PAR BYA, , 
RDZOGS PA'I SANGS RGYAS GANG 'DAS DANG, ,DE BZHIN GANG DAG MA BYON DANG, ,DA LTAR BYUNG BA'I RDZOGS SANGS RGYAS, ,'GRO LA PHAN PHYIR BZHUGS PA RNAMS, ,DE DAG KUN GYIS GSANG SNGAGS KYI, ,CHO GA BZANG PO 'DI MKHYEN NAS, ,DPA' BOS BYANG CHUB SHING DRUNG DU, ,THAMS CAD MKHYEN PA'I MTSAN MA 
BRNYES, ,GSANG SNGAGS SBYOR BA MNYAM MED DE, ,SKYOB PA DPAL LDAN HE RU KAS, ,BDUD SDE SHIN TU MI BZAD PA, ,DPUNG CHEN DAG KYANG DE YIS BCOM, ,DE BAS KUN MKHYEN THOB BYA'I PHYIR, ,BU YIS BLO GROS 'DI GYIS SHIG ,SANGS RGYAS CHOS DANG DGE 'DUN LA, ,RTAG TU KHYOD NI SKYABS SU SONG, ,RNAL 
'BYOR GSANG SNGAGS MKHA' 'GRO MA, ,'KHOR LOR BZHUGS PA'I BDAG NYID CAN, ,KUN LA RTAG TU SKYABS SU SONG, ,DPA' BO DPA' MO DBANG LHA MO, ,BYANG CHUB SEMS DPA' BDAG NYID CHE, ,KHYAD PAR DU YANG SLOB DPON LA, ,RTAG PAR BDAG NI SKYABS SU MCHI, ,DPAL LDAN KHRAG 'THUNG 

@10A
*, ,SOGS DPA' BO, ,RNAL 'BYOR MA DANG SNANG MDZAD SOGS, ,BYANG CHUB SEMS DPA' DPAG MED PA, ,THAMS CAD RANG LA DGONGS PAR GYIS, ,DUS 'DI NAS BZUNG CHE GE MO, ,JI SRID BDAG MED SAR GNAS PAR, ,DE YI TSANGS SPYOD GNYIS MED PAR, ,KHYOD KYIS SDOM PA 
LEGS PAR GZUNG, ,DE NAS 'OG NAS 'BYUNG BA 'DI RNAMS KYIS SDIG BA BSHAGS PA LA SOGS PA BYED DU GZHUG STE, BDAG GIS SDIG PA BGYIS PA DANG, ,BGYID DU STZAL DANG YI RANG BA, ,SANGS RGYAS SPYAN SNGAR MCHIS NAS SU, ,DE DAG THAMS CAD BSHAGS PAR BGYI, ,SANGS RGYAS BYANG 
CHUB SEMS DPA' DANG, ,RANG RGYAL DGRA BCOM 'GRO RNAMS KYI, ,BSGOM DANG BZLAS BRJOD BSOD NAMS TSOGS, ,DE LA BDAG NI YI RANG NGO, ,SEMS SKYED MNGON PAR SANGS RGYAS DANG, ,CHOS KYI 'KHOR LO BSKOR BA DANG, ,BYANG CHUB SEMS DPA'I TSOGS SPYOD LA, ,DE LA BDAG NI SKYABS SU MCHI, , 
SANGS RGYAS 'BYUNG BA JI LTA BAR, ,SKAL LDAN BYANG CHUB SEMS DPA' YIS, ,BYANG CHUB SEMS NI BSKYED PA LTAR, ,DE RING NYID DU SEMS BSKYED DO, ,MGON PO BDAG LA DGONGS SU GSOL, ,MA LUS BZHUGS PA'I SANGS RGYAS RNAMS, ,DUS 'DI NYID NAS SANGS RGYAS PAR, ,BLA MED BDAG LA 
GZIGS SU GSOL, ,SANGS RGYAS CHOS DANG DGE 'DUN TE, ,BLA NA MED PA'I DKON MCHOG GSUM, ,SANGS RGYAS RNAL 'BYOR SDOM PA NI, ,YANG DAG NYID DU GZUNG BAR BGYI, ,RDO RJE RIGS MCHOG CHEN PO LA, ,RDO RJE DRIL BU PHYAG RGYA YANG, ,YANG DAG NYID DU GZUNG BAR BGYI, ,SLOB DPON DAG KYANG 
GZUNG BAR BGYI, ,RIN CHEN RIGS MCHOG CHEN PO YI, ,DAM TSIG YID DU 'ONG BA LA, ,NYIN RE BZHIN DU LAN DRUG TU, ,SBYIN PA RNAM BZHI RTAG TU SBYIN, ,BYANG CHUB CHEN PO LAS BYUNG BA'I, ,PADMA'I RIGS MCHOG DAG PA LA, ,PHYI DANG GSANG BA'I THEG PA GSUM, ,DAM PA'I CHOS KYANG MA LUS GZUNG, , 
LAS KYI RIGS MCHOG CHEN PO LA, ,SDOM PA THAMS CAD LDAN PAR NI, ,YANG DAG NYID DU GZUNG BAR BGYI, ,MCHOD PA'I LAS KYANG CI NUS BGYI, ,TSUL KHRIMS KYI NI BSLAB PA DANG, ,DGE BA'I CHOS NI SDUD PA DANG, ,SEMS CAN DON BYED TSUL KHRIMS GSUM, ,DE BZHIN BRTAN POR GZUNG BAR 

@10B
BGYI, ,BDAG GI DGE BA'I LAS RNAMS 'DI DAG GIS, ,'JIG RTEN MI RING SANGS RGYAS MYUR 'GRUB NAS, ,SEMS CAN 'KHOR BA'I RGYA MTSOR BYING BA RNAMS, ,BLA MED BYANG CHUB NYID DU BSGRAL BAR BGYI, ,ZHES ZHUS PA DANG, SLOB DPON GYIS SLOB MA BSRUNG BAR BYA STE, ,SLOB MA RNAMS KYI LUS 
NGAG YID GSUM DU, ,SPYI BOR 'KHOR LO MGRIN PAR PADMA, ,SNYING GAR RDO RJE, DE GSUM GYI LTE BA LA YANG, AOm A'A:H'Um GSUM BSAM MO, ,DE NAS SLOB DPON GYIS LAG TU RDO RJE GZUNG LA, SLOB MA'I GNAS GSUM DU RDO RJE GTUG CING, ,AOm A'A:H'Um ZHES BRJOD CING, GNAS GSUM DU DRI'I CHUS 
BYUG GO, ,DE NAS RIM PAR SLOB MA RNAMS KYI MGO LA ME TOG BYIN TE, MDUN DU SPOS BYIN LA, ,MAR ME DANG DRI SNYING GAR SBYIN NO, ,DE NAS SO SHING GI CHO GA BYA BA NI 'DI'O, ,AU DUM W'A RA AA SHVADTHA, ME TOG GTZANG ZHING DRI YIS BYUG, ,SOR NI BCU GNYIS TSAD DU BYA, ,MA YO MA GAS 'BUS MA 
ZOS; ,LCI BA BA YI KO BA TZAM, ,SA GZHI MAndALA BYAS NAS NI, ,SLOB MA DE YI STENG BZHAG NAS, ,ME TOG LA SOGS MCHOD PA BYA, ,SLOB MA'I TSOGS LA SBYIN PAR BYA, ,DE NAS SHAR PHYOGS KHA BLTAS TE, ,MI SMRA BAR NI SO SHING BCA', ,BCA' BA ZIN NAS MI DGAS SHING, ,PHAN TSUN DU YANG MI 
'DOR BAR, ,SO SHING MDUN DU DRANG POR DOR, ,DE YI TSE NA MTSAN MA NI, ,DE TSE BDAG LA BLTA BA DANG, ,RTZE MO GYEN DU 'GRENG GYUR NA, ,DE YIS DNGOS GRUB MCHOG CES BSHAD, ,DE BZHIN GZHAN DU KHA BLTAS NA, ,DE YIS DNGOS GRUB 'BRING DU BSHAD, ,MTSAMS DANG BYANG DU KHA BLTAS NA, ,'JIG 
RTEN PA YI DNGOS GRUB 'THOB, ,SO SHING DOR BA BRGYA LAM NA, ,GAL TE THUR DU KHA BLTAS NA, ,DES NI NGES PAR SA 'OG GI, ,DNGOS GRUB DE LA THE TSOM MED, ,DE NAS DRI CHU LAG PAR BLUGS TE 'THOR 'THUNG BYA'O, ,AOm HR'I:BI SHUDDHA DHARM'A SARBA P'A PAm NI SHTZ'A SAm SHO DHA YA, SARBA BI KALPA AA PA N+YA H'Um ZHES PA'I 
SNGAGS BZLAS CHU HUB GSUM 'THUNG DU GZHUG GO, ,DE'I 'OG TU SLOB MA RNAMS LA SEMS DGA' BAR BYA BA'I PHYIR, ,CHOS BSHAD PAR BYA STE, ,'JIG RTEN KHAMS NI THAMS CAD DU, ,THAMS CAD MKHYEN PA 'BYUNG MI 'GYUR, ,AU DUM W'A RA'I ME TOG BZHIN, ,BRGYA LAM NA NI RE 

@11A
*, ,'GA' 'BYUNG, ,DE PHYIR PHRAD DKA' 'BYUNG BA YI, ,GNYIS MED ZAB MO'I SPYOD TSUL 'DIS, ,SEMS CAN SANGS RGYAS BYED PA'O, ,BSKAL PA GRANGS MED MANG POR NI, ,SNGON DU BYA BA'I RNAM SMIN GANG, ,DE KUN ZAD PAR 'GYUR PA NI, ,ZAB MO'I DKYIL 'KHOR MTHONG BAS SO, ,DE 
NAS AOm A'A: H'U% ZHES BYA BAS, KU SHA BYIN GYIS BRLABS LA SNGAS SU YANG GZHUG PAR BYA ZHING STAN DU YANG GDING BAR BYA'O, ,DE NAS SRUNG SKUD GDAGS TE, SRUNG SKUD DMAR PO LA MDUD PA GRANGS DRUG BOR LA, DPUNG PA G-YON PAR BSRUNG BA'I PHYIR BCING NGO, ,DE NAS MCHOD PA BYA STE GTOR MA BTANG 
LA, SLOB DPON NANG DU ZHUGS LA, DKYIL 'KHOR GYI LHA LA PHYI NANG GI MCHOD PAS YANG DAG PAR MCHOD DO, ,SLOB MA RNAMS NI STA GON GYI GNAS DE NYID DU GU SHA'I STAN LA SENG GE'I NYAL THABS SU 'DUG LA, RMI LAM GYI MTSAN MA BLTA BA'I PHYIR, MI SMRA BAR KYE RDO RJE'I BSAM GTAN GYI SEMS KYIS NYAL BAR 
BYA'O, ,DE NAS MTSAN MO'I MTHAR, RMI LAM GANG DANG GANG MTHONG BA DRI BAR BYA'O, ,DRIS PA THOS NAS RMI LAM BZANG NGAN THOGS PA MED PAR BRJOD PAR BYA'O, ,DE NAS RMI LAM BZANG PO MTHONG BA NA, SLOB MA LA RJES SU YI RANG BAR BYA STE, DNGOS GRUB RAB 'BRING THA MA BSTAN PAR BYA'O, ,NGAN PA MTHONG NA 'BYUNG 
RNAM PA LNGA 'THUNG DU BCUG STE, DRAG PO'I SBYIN SREG BYAS NA, DES RTOG PA ZHI BAR 'GYUR RO, ,SLOB MA LHAG PAR GNAS PA'I RIM PA'O,, ,,DE NAS GSER RAM DNGUL LAM ZANGS LAS RNAM PAR RGYAL BA'I BUM PA BYAS TE, DE RNAMS MA 'BYOR NA KHAM PA LAS BYA'O, ,BUM PA GZHAN RNAMS KYANG RIN PO CHE'I 
RNAM GRANGS MA RNYED NA KHAM PA LAS BYA'O, ,KUN KYANG DRI ZHIM PO DANG SA DKAR POS BYUGS LA, PADMA'I LTE BA LA PHYAG MTSAN BKOD LA GZHAG GO, ,DE NAS BUM PA RNAMS RANG BZHIN MED PAR BSAMS LA, DE LAS YI GE KHAm DKAR POR GYUR, KHAm DKAR PO 'OD DU ZHU BA LAS BYUNG BA'I BUM PA NAG PO'I RA RI 
MED PA DKAR POR 'DUG PA, MGRIN PA RING BA, LTO BA CHE BA, MCHU 'PHYANG BA BSGOMS LA, DE'I STENG DU PAm DMAR PO LAS PADMAR GYUR PA'I STENG DU AA LAS NYI MA'I DKYIL 'KHOR RO, ,DE'I STENG DU H'U% GA% TZA% BA% GHA% PA% SA% LA% dA%, DE RNAMS YONGS SU GYUR PA LAS, LHA'I 'KHOR LO RDZOGS PAR BSKYED DO, , 

@11B
DE NAS YE SHES KYI 'KHOR LO SPYAN DRANG BA LA SOGS PA BYA STE, GOO R'I DZA: ZHES PA LA SOGS PA'I PHYAG RGYA BZHIS DGUG PA DANG, GZHUG PA DANG, BCING BA DANG DGYES PAR BYAS LA DBYER MED PAR BSTIM MO, ,DE LA PRO KshA nAm DANG, AARGHAm DANG, AA NYTZA MA NAm DANG, BI DHI DANG, MCHOD PA RNAM PA LNGA DANG, LHA 
MO BRGYAD DANG, BSTOD PA RNAMS BYA'O, ,DE NAS 'DZAB BRGYA RTZA BRGYAD DAM, STONG RTZA BRGYAD BZLAS LA GZHAG PAR BYA'O, ,DE NAS SPOS KYI BDUG PA LA SOGS PA BYAS LA, ME TOG DKAR PO CHAL BAR GTOR BA LA SOGS PA BYA'O, ,DE NAS LHA DE RNAMS 'OD DU ZHU BA LAS, BYANG CHUB SEMS DKAR 
DMAR GYIS GANG BAR BSAM MO, ,DE NAS DRI CHAB BZANG POS GANG BAR BLUGS LA, SMAN LA SOGS PA DANG YANG LDAN PAR BYA STE, SHVE TA BRE HA TI DANG, AA PA TZI TA DAN TA, AUTPA LA DANG, KAndA KA RI DANG, HA SA DE BA LA SOGS PA'I RTZA BA LAS BYA STE, 'DI DAG DKYIL 'KHOR GYI BYANG CHUB KYI SEMS KYI 
RTAGS SU BYAS PA'O, ,'BRAS SO BA DANG, SRAN GRE'U DANG, NAS DANG, TIL DANG, GRO 'DI RNAMS NI DKYIL 'KHOR GYI LHA RNAMS KYI THUGS KYI RANG BZHIN NO, ,SHEL DANG, DNGUL DANG, MU TIG DANG, DUNG DANG, BYU RU NI DKYIL 'KHOR GYI LHA RNAMS KYI SKU'I RTAGS SU BYAS PA'O, ,GZHAN YANG ZLA BA DANG NYI MA DANG, 
CHU DANG, SMAN DANG, DRI DANG, BU RAM DANG, KHA RA DANG, BZA' BA RNAMS GZHUG GO, ,BUM PA LA BDAG PO'I MTSAN MA RNAM PA LNGA DANG LDAN PAR BYA ZHING, SNGON PO DANG, DKAR PO DANG, SER PO DANG, DMAR PO DANG, LJANG GU'I RAS RNAMS KYIS MGUL PA BCING BAR BYA'O, ,MA 'BYOR NA RAS YUG 
GCIG GIS SPYIR BYA'O, ,SHING 'O MA CAN GYI RIGS BZANG PO 'BRAS BU DANG LO MA DANG YUL GAR BCAS PAS KHA RGYAN BYA'O, ,BUM PA GZHAN RNAMS SU NI SMAN LA SOGS PA MI GZHUG PAR LHA RE RE 'OD DU ZHU BAR BYA'O, ,BSTOD PA DANG MCHOD PA DANG, BZLAS PA NI KUN LA BYA'O, ,DE NAS 
BUM PA RNAMS RAS BTING BA'I STENG DU ME TOG DKAR PO CHAL BAR BKRAM PA'I STENG DU BZHUGS SU GSOL LO, ,DE'I DUS SU GAR GYI MCHOD PA RNAMS KYANG DBUL LO, ,LAS THAMS CAD PA'I BUM PA NI SNA TSOGS RDO RJES MTSAN TE, DE LA MCHOD PA BYAS LA, PHYI ROL GYI BYANG SHAR MTSAMS SU 

@12A
*, ,BZHUGS SU GSOL TE, BGEGS MA RUNGS PA RNAMS LAS MA GRUB KYI BAR DU BSRUNG DU GSOL LO ZHES LAS GZHOL LO, ,GTOR MA DGU DANG, MAR ME DGU DANG, LHA BSHOS DGU DANG, SPOS DGU DANG, DE RNAMS NI BUM PA LHAG PAR GNAS PA'I RIM PA'O,, ,,SA 
STA GON GYI PHYED DE NYIN PAR RGYAS PA'I SBYIN SREG BYA'O, ,SLOB DPON MTSAN NYID BZANG PO DANG LDAN PA, YANG DAG PA'I YE SHES KYI DE KHO NA NYID SHES SHING KHRO BA MED PA, PHYAG RGYA LNGA DANG LDAN PA'I SHES RAB CAN GYIS DKYIL 'KHOR GYI LHA RNAMS MDUN GYI NAM MKHA' LA GSHEGS SU GSOL 
LA; THIG GDAB PA'I LAS BRTZAM PAR BYA'O, ,DE YANG RAS BAL LAS SHES RAB MA MTSAN DANG LDAN PAS 'JUR MDUD LA SOGS PA MED PAR RING THUNG NYIS 'GYUR LA SBOM PHRA SGO'I NYI SHU CHAR GYUR PAR BKAL TE, SRAD BU SO SOR BSDOMS LA, PADMA'I SNOD DRI ZHIM POS BYUGS PA'I 
NANG DU SO SOR GZHAG LA, DE NAS SRAD BU RNAMS RANG BZHIN MED PAR BSGOM MO, ,DE LA SO SO'I YIG 'BRUR GYUR TE, YIG 'BRU YONGS SU GYUR PA LAS, SRAD BU BYUNG BAR BSAM MO, ,DE NAS YE SHES KYI THUGS KA NAS, YE SHES KYI SKUD PA YOD PA LA, RNAL 'BYOR BA'I NYI ZLA 'BAR 
BA'I MIG GI LCAGS KYUS GTZO BO KYE RDO RJE DANG, SANGS RGYAS KUN GYI MKHA' 'GRO MA, ,GTZO BO SNGAGS DANG GNYIS MED RNAMS, ,SPYAN DRANGS NAS NI DE LA BSTIM, ,DE LTAR YE SHES KYI THIG SKUD BSKYED NAS, ,SRAD BU LNGA LA GTZO BO'I SNGAGS BRJOD DE GCIG TU BSGRIL LO,, 
AOm BADZRA SA MA YA S'U TRAm M'A TI KRA MA H'Um ZHES BRGYA RTZA BRGYAD BZLAS PAR BYA'O, ,AOm A'A: H'U% GSUM MTHA' GNYIS DBUS DANG GSUM DU BKOD LA BYIN GYIS BRLABS TE, DE LA MCHOD PA DBUL LO, ,DE LA GTZO BO'I THUGS KA NAS, SRAD BU 'DZIN PA'I GROGS PO SPRUL LA, ,DZDZA:DZDZA: ZHES 
BRJOD LA GTAD PAR BYA'O, ,DANG PO NI NAM MKHA' LA THIG GDAB PAR BYA STE, THIG SKUD DAG NI 'DEBS PA'I TSE, 'JIG RTEN KHAMS NI MA LUS PA'I, ,SANGS RGYAS LA SOGS 'GRO DON DU, ,KHYOD KYI DUS NI BYA NUS YIN, ,ZHES BRJOD DE BSKUL LO, ,DE BZHIN DU SA THIG KYANG GDAB PAR 

@12B
BYA STE, SLOB DPON CHU BDAG TU 'DUG STE, SLOB MA BRGYA BYIN DU 'DUG LA TSANGS THIG GDAB, SLOB DPON GSHIN RJE'I PHYOGS SU 'DUG LA SLOB MA GNOD SBYIN DU 'DUG STE, TSANGS THIG GNYIS PA GDAB PO, ,SLOB DPON BYIN ZAR 'DUG LA, SLOB MA DBANG LDAN DU 'DUG STE, SHAR GDAB PO,, 
SLOB DPON RLUNG LHA'I PHYOGS SU 'DUG LA, SLOB MA BDEN BRAL DU 'DUG STE, NUB GDAB PO, ,SLOB DPON DE NYID DU 'DUG LA SLOB MA DBANG LDAN DU 'DUG STE, BYANG GDAB PO, ,SLOB DPON BYIN ZAR 'DUG LA, SLOB MA BDEN BRAL DU 'DUG STE, LHOR GDAB PAR BYA'O, ,SRAD BUS 
YONGS SU THIG GDAB BYA, ,SRAD BUS GZHAL BAR MI BYA STE, ,'PHEL 'GRIB GNYIS KYI NYEN YOD PAS, ,SRA BAS RAB TU GZHAL BAR BYA, SPA LA SOGS PA DRANG ZHING SRAB LA KHA TI KA BYAS LA, THIG RKANG BZHI BCU RTZA GNYIS PHYOGS RE RE GDAB PAR BYA'O, ,DE LTAR BZHI BCU RTZA GNYIS BTAB PA 
LA, SGO KHYUD KYI THIG TSUN CHAD KYIS NI PADMA'I LTE BA BSKO BAR BYA'O, ,PADMA'I ZE BA BSKOR BA NI, LHA'I SNAM BU LAS JI TZAM RAN PAR BSKOR BAR BYA'O, ,DKYIL 'KHOR GYI MTHAR RDO RJE RA BA DANG, ME RI GNYIS LA CHA RE RES BSKOR RO, ,RTA BABS KYI SNAM BU BZHI'I PHYOGS STENG NA, CHA BZHI LA CHA 
PHYED KYI CHA GCIG LA DHARM'A TZA KRA'O, ,GCIG LA RDO RJE RGYA GRAM GYI RA DBU MA, DE'I SNA LA PADMA'I SDONG PO'I SNA GTAD PAR BYA'O, ,DE NAS BLA MAS DKYIL 'KHOR DBUS SU 'DUG LA, MIG GNYIS SU NYI MA DANG ZLA BA'I DKYIL 'KHOR BSAMS LA, BZLOG LA BLTA ZHING HI HI ZHES PAS SGO DBYE BAR BSAM, 
DE NAS BADZRA BA GA AA KRA MA ZHES BRJOD LA PHYIR 'BYUNG NGO, ,DE LTAR THIG GDAB PA'I RIM PA ZIN NAS, YE SHES KYI SKUD PA LA MCHOD PAS MCHOD LA, SVA AART'A TZITTA PA RA MA AARTHA NYTZA AA HI TA GATZTSA ZHES BRJOD LA LHA GSHEGS SU GSOL LO, ,YE SHES KYI THIG GDAB PA'I RIM PA'O,, ,,DE NAS 
'BRAS LA KHA DOG LEGS PAR BSGYUR BA'I TSON RIM PAR GZHAG STE, DE RANG BZHIN MED PAR BSGOMS LA, BHR'Um A'Am DZR'im KHAm H'Um LNGAR GYUR BAR BSAM MO, ,DE YONGS SU GYUR PAS TSON SNA TSOGS BYUNG BAR BSAM MO, ,DE NAS RNAL 'BYOR BAS NYI ZLA 'BAR BA'I MIG GI LCAGS KYUS KYE RDO RJE MKHA' 'GRO 

@13A
*, ,MA 'KHOR DANG BCAS PA RNAMS SPYAN DRANGS NAS SA TSON LA THIM PAR BSAM STE, AOm BADZRA TZ'I TRA SA MA YA H'Um ZHES MANG DU BZLAS LA, SA TSON LA MCHOD PA DBUL LO, ,DE NAS BYANG SHAR MTSAMS NAS, BLA MAS RIM PA BZHIN DU NAG PO DANG, DKAR PO DANG, SER PO DANG, DMAR PO DANG, 
LJANG GU'I RE KH'A LNGA MNYAM POR MTHO GANG DU DRANGS LA MCHOD PA DBUL ZHING, RE KH'A LA ME TOG SIL MAS GTOR RO, ,DE LTAR RE KH'A 'DREN KAR BLA MAS 'DI SKAD BRJOD DO, ,'DI NI CHOS DBYINGS DAG PA STE, ,SEMS CAN KHAMS NI SGROL BYED PA, ,DPAL LDAN KHRAG 'THUNG RGYAL PO NYID, ,DE BZHIN 
GSHEGS PA KUN GYI GNAS, ,ZHES SO, ,NYES PA KUN LAS RNAM GROL BAS, ,TSON GYI LAS NI YANG DAG CAN, ,SLOB DPON GYIS NI DRANG POR DGYE, ,PHYI NAS KUN NAS SLOB MAS SO, ,ZHES 'BYUNG NGO, ,MTHE'U CHUNG DANG NI MTHE BO SPANGS, ,DRANG LA MTHO BAR YANG DAG BRI, ,GAL TE RI MO 
MI MNYAM DANG, ,YO ZHING DMA' DANG BCAS PA NA, ,RI MO DMA' BAS MI 'GRUB PO, ,YON POS GDUNG BA SKYED BYED LA, ,CHAD PAS SLOB DPON SLOB MA DAG, ,GNYI GA 'CHI BAR SHES PAR BYA, ,ZHES 'BYUNG BAS, SHIN TU GZAB PAR BYA'O, ,DE NAS GZHUNG DANG MTHUN PAR TSUL BZHIN DU DKYIL 
'KHOR BRI BAR BYA'O, ,DE NI TSON DGYE PA'I RIM PA'O,, ,,DE LTAR DKYIL 'KHOR BRIS NAS, DA NI PHYAG RGYA DGOD PAR BYA STE, DBUS KYI PADMA'I LTE BA LA BDUD BZHI BSNOL BA DANG NYI MA'I DKYIL 'KHOR GYI STENG DU NA RA KA P'A LA RDO RJE RGYA GRAM DANG BCAS PA DKAR POR BRI'O, ,SHAR DU GRI 
GUG NAG PO, ,LHO RU dA MA RU DMAR SKYA, NUB TU RUS SBAL DMAR SER, BYANG DU SBRUL LJANG GU BYANG SHAR DU SENG GE DMAR SNGON, SHAR LHOR DGE SLONG DKAR PO, LHO NUB TU 'KHOR LO LJANG SNGON, NUB BYANG DU KHRO BO'I RDO RJE RNAMS DGOD, DE LTAR PHYAG RGYA DGOD PA NA YANG, LHA SO SO'I RANG GI SNYING 
PO BRJOD CING DGOD DO, ,BUM PA RNAM PA BRGYAD KYANG SHAR LA SOGS PA'I GNAS SU BRI BA'AM DGOD PAR BYA'O, ,PHYAG RGYA DGOD PA'I RIM PA'O,, ,,DE NAS BLA RE DAM PA BRI BA DANG, GZHAN YANG RGYAN THAMS CAD BRI ZHING DGRAM PAR BYA STE, PHYI ROL DU PHYOGS SKYONG GI THO RNAMS BTZUGS LA, 

@13B
PHYOGS SKYONG SO SOR BSKYED DO, ,DE LA SPYAN DRANGS LA BSTIMS LA GZHAG GO, ,DE NAS BUM PA RNAMS THOGS LA SPOS KYIS SNA DRANGS TE, ROL MO'I CHA BYAD RNAM PA SNA TSOGS THOGS NAS, DKYIL 'KHOR LA LAN GSUM DU BSKOR LA TSUL BZHIN DU DGOD, LAS THAMS CAD PA BYANG SHAR 
MTSAMS SU DGOD, DE NAS DGONGS MO'I DUS SU BLA MAS RGYAN CHA BGOS LA KHRUS BYAS TE, LUS DRI ZHIM POS BSKUS LA DKYIL 'KHOR GYI 'GRAM DU CHAG CHAG GDAB PO, ,DE NAS STAN BDE BA LA 'DUG LA, TZAndA L'I DANG LHAN CIG TU BSGRUB PAR BYA'O, ,MED NA TING NGE 'DZIN GYIS BYA'O, ,DE 
NAS BLA MA YANG LAG DRUG DANG LDAN PAS LHA'I 'KHOR LO RDZOGS PAR TSUL BZHIN DU BSKYED LA, DE NAS GOO R'I LA BKA' BSGO LA LHA RNAMS SPYAN DRANG NGO, ,SPYAN DRANGS PA DE LA MCHOD PA RNAM PA LNGA DBUL LO, ,DE NAS DGUG PA DANG GZHUG PA DANG BCING BA DANG DGYES PA BSKYED PA RNAMS BYAS LA 
GNYIS SU MED PAR BSTIM LA, DE LA MCHOD PA RNAMS DBUL BAR BYA STE, PROKshA NAm DANG, AARGHAm DANG, AANYTZA MA NAm DANG, BI DHI DANG, SPOS DANG, ME TOG LA SOGS PA DANG, LHA MO BRGYAD KYIS MCHOD LA, TZANDAN DANG, GUR KUM CHAR DU DBAB PA DANG, SNA TSOGS PA'I MCHOD PAS MCHOD 
DO; ,DE NAS BDUD RTZI'I MCHOD PAS KYANG RIM PA BZHIN DU MCHOD LA, DE NAS BSTOD PA NYI SHU PAS LHA RNAMS LA BSTOD PAR BYA'O, ,SNA TSOGS PA'I GLU DANG, BKRA SHIS KYI GLU'I KHYAD PAR GYIS KYANG MCHOD DO, TSOGS KYI 'KHOR LO CHEN PO BSKOR NAS, SMON LAM GYI TSIG BRJOD LA 
BSKOR BA LAN GSUM BYA STE, GTOR MA DGU YANG DBUL LO, ,DE NAS DBANG BSKUR BA LA 'JUG PAR BYA'O, ,SLOB MA 'JUG PA'I RIM PA BZHIN DU, SLOB DPON RANG NYID DANG PO LA 'JUG PAR BYA'O, ,DE NAS SNGON DU BRTAGS PA'I SLOB MA MTSAN NYID DANG LDAN PAS 'DI SKAD BRJOD DO, ,SANGS 
RGYAS KUN GYI RANG BZHIN SKU, ,SLOB DPON LA NI SKYABS SU MCHI, ,GTZO BO LHA MOR BCAS PA YI, ,LHA RNAMS LA YANG PHYAG 'TSAL LO, ,THAR PA CHEN PO'I GRONG MCHOG TU, ,MGON POS BDAG NI GZHUG TU GSOL, ,ZHES SLOB DPON LA GSOL BA GDAB PAR BYA'O, ,DE NAS SLOB DPON 

@14A
*, ,GYIS 'DI SKAD BRJOD DE, DE BZHIN GSHEGS PA KUN GYI GNAS, ,HE RU KA DPAL GRONG KHYER MCHOG, ,SNYING PO'I DKYIL 'KHOR 'DI RU NI, ,BDAG GIS SLOB MA GZHUG PAR BGYI, ,DE NAS DKYIL 'KHOR GYI LHA LA LUS NGAG YID GSUM GYI SGO NAS PHYAG 'TSAL BA BYA STE, AOm NA MA: 
TE H'Um SV'A H'A, AOm NA MA:MI H'Um SV'A H'A, AOm NA MO NA MA:H'Um SV'A H'A, ZHES SO, DE NAS SDOM PA SBYIN PAR BYA STE, SANGS RGYAS CHOS DANG DGE 'DUN TE, ,DKON MCHOG GSUM LA SKYABS SU SONG, ,'DI NI SANGS RGYAS RIGS YID 'ONG, ,SDOM PA BRTAN PAR GYUR PA'O, ,RDO RJE DRIL BU PHYAG RGYA NI, ,SLOB MA KHYOD KYIS 
GZUNG BAR BYA, ,BYANG CHUB SEMS GANG DE RDO RJE, ,SHES RAB DRIL BU ZHES SU GSUNGS, ,SLOB DPON DAG KYANG GZUNG BAR BGYI, ,BLA MA SANGS RGYAS KUN DANG MNYAM, ,'DI NI RDO RJE RIGS DAG PA'I, ,DAM TSIG SDOM PA YIN PAR BSHAD, ,RIN CHEN RIGS LA RTAG TU NI, ,NYIN RE BZHIN YANG LAN 
DRUG TU, ,CHOS DANG ZANG ZING MI 'JIGS BYAMS, ,SBYIN PA RNAM BZHI RTAG TU SBYIN, ,PHYI DANG GSANG BA'I THEG PA GSUM, ,DAM PA'I CHOS KYANG MA LUS GZUNG, ,'DI NI PADMA'I RIGS DAG PA'I, ,DAM TSIG YID DU 'ONG BA'O, ,LAS KYI RIGS MCHOG CHEN PO LA, ,SDOM 
PA THAMS CAD LDAN PAR NI, ,YANG DAG NYID DU GZUNG BAR BGYI, ,MCHOD PA'I LAS KYANG CI NUS BGYI, ,SDOM PA BZUNG BA'O,, ,,DING KHYOD DPA' BO DANG RNAL 'BYOR MA THAMS CAD KYI NANG DU ZHUGS KYIS, NGAS KHYED LA DPAL HE RU KA'I YE SHES BSKYED PAR BYA STE, YE SHES GANG GIS KHYOD 
DE BZHIN GSHEGS PA THAMS CAD DANG, DPA' BO DANG RNAL 'BYOR MA THAMS CAD KYI DNGOS GRUB KYANG THOB PAR 'GYUR NA, DNGOS GRUB GZHAN DAG LTA CI SMOS KYI, KHYOD KYIS DKYIL 'KHOR MA MTHONG BA RNAMS KYI MDUN DU SMRA BAR MI BYA STE, DAM TSIG NYAMS PAR GYUR TE RE, ,HE RU KA DPAL DENG 
KHYOD KYI, ,SNYING LA YANG DAG ZHUGS PA NI, ,GAL TE TSUL 'DI SMRAS NA NI, ,DE MA THAG TU DRAL TE GSHEGS, ,DE NAS KA P'A LA'I NANG DU BDUD RTZI LNGA DANG LDAN PAS DAM TSIG GI CHU BLUD DE, KYE RDO RJE DANG LDAN PA'I GZI MDANGS DANG LDAN PAS 'DI SKAD BRJOD DO, ,'DI NI KHYOD KYI DMYAL BA'I CHU, , 

@14B
DAM TSIG 'DAS NA SREG PAR BYED, ,DAM TSIG BSRUNGS NA DNGOS GRUB STE, ,RDO RJE BDUD RTZI'I CHU 'DI 'THUNG, ,AOm SARBA PANYTZA AA MRi TO DA KA thA:thA:thA:H'U%, DENG NAS BRTZAMS TE KHYOD KYI DPAL HE RU KA NGA NYID YIN GYIS, NGAS GANG 'DI BYOS SHIG CES BSGO BDE KHYOD KYIS BYA DGOS SO, ,KHYOD 
KYIS NGA BRNYAS PA'I LAS MA BYED CIG ,BYAS NA KHYOD YID MI BDE BA MA SPANGS PAR TSE'I DUS BYAS NAS DMYAL BAR LTUNG BAR GYUR TA RE, DE NAS DPA' BO DANG, RNAL 'BYOR MA THAMS CAD KYI BYIN GYIS RLOBS LA, DPAL HE RU KA BDAG LA DBAB PAR MDZOD CIG CES BRJOD DU GZHUG CING, 
SLOB MA LA BDUD RTZI RNAM PA LNGA BLUD DE, BLA MA 'GYING BAG DANG BCAS PAS GO CHA BGOS PA RANG GI SNYING GA'I YE SHES SEMS DPA'I THUGS KA NAS 'OD ZER 'PHROS PAS GTZO BO DANG RNAL 'BYOR MAR BCAS PA RNAMS BKUG NAS, SLOB MA'I SNYING GAR GZHUG STE, BCUG PAS SMRA NUS PAR 
'GYUR RO, ,LAS RNAM BZHI'I KHA DOG GANG DANG GANG MTHONG BA DE DANG MTHUN PAR DE LA BSTAN TO, ,DE NAS ME TOG GI PHRENG BA THOGS LA, PRA T'ITZTSA BADZRA HO:, ZHES BRJOD LA DKYIL 'KHOR DU GTOR LA, DE NAS SLOB MA'I MGO LA BCING BAR BYA'O, ,DE NAS SLOB MA'I LAG PA NAS GZUNG LA 
MIG DBYE BAR BYA STE, HE RU KA DPAL DENG KHYOD KYI, ,MIG 'BYED PAR NI BRTZON PAR MDZAD, ,PHYE BAS THAMS CAD MTHONG BAR BYED, ,RDO RJE'I MIG NI BLA NA MED, ,AOm BADZRA NEE TRA, AA BA HA RA PA tA LAm HRI:, ZHES BRJOD DE, GDONG G-YOGS PHUD LA 'DI SKAD CES BRJOD DE, DKYIL 'KHOR BZANG 
PO 'DI LA LTOS, ,DA NI DAD PA RAB TU SKYED, ,KHYOD NI RNAL 'BYOR MA RIGS SKYES, ,SNGAGS DANG PHYAG RGYAS BYIN GYIS BRLABS, ,'GRO BA PHUN SUM TSOGS KUN DANG, ,DNGOS GRUB KUN KHYOD MNGON DU 'GYUR, ,DAM TSIG THAMS CAD BSKYANG BA DANG, ,GSANG SNGAGS LA YANG BRTZON 
PAR GYIS, ,ZHES BRJOD LA, ME TOG GANG DU LHUNG BA'I LHA NGO BSTAN CING, LHA GZHAN YANG BSTAN TE, SKU MDOG DANG PHYAG MTSAN NI DGOD PA'I SKABS KYI PHYAG MTSAN GYI KHA DOG LAS SHES PAR BYAS LA BSTAN CING, PHYAG MTSAN YANG TSUL BZHIN DU BSTAN TO, ,SLOB MA 

@15A
*, ,DKYIL 'KHOR DU GZHUG PA'I RIM PA'O,, ,,DE LAS GZHAL YAS KHANG GRU BZHIR BYUNG BA NI TSAD MED PA BZHI RNAM PAR DAG PA'I RANG BZHIN NO, ,SGO BZHI DRAN PA NYE BAR GZHAG PA BZHI RNAM PAR DAG PA'I RANG BZHIN NO, ,RTA BABS BZHI NI YANG DAG PAR SPONG PA BZHI RNAM 
PAR DAG PA'I RANG BZHIN NO, ,DRA BA PHYED PA NI NYON MONGS PA CHEN PO RNAM PAR DAG PA'O, ,DRA BA NI NYON MONGS CHUNG NGU RNAM PAR DAG PA'O, ,KA BA BRGYAD NI 'PHAGS PA'I LAM YAN LAG BRGYAD RNAM PAR DAG PA'O, ,RIN PO CHE'I PHA GU LA SOGS PA'I RGYAN RNAMS TSUL KHRIMS RNAM PAR 
DAG PA'I MTSAN NYID DO, ,'DOD PA'I YON TAN LNGA RNAMS NI, ,GZUGS SGRA LA SOGS PA RNAM PAR DAG PA'O, ,RDO RJE RA BA NI ZAB MO'I CHOS KYI 'KHOR LO BSKOR BA'I RTAGS SO, ,ME 'OD NI PHYIN CI LOG GI BGEGS LA SOGS PAS MI TSUGS PA'I RTAGS SO, ,BUM PA BRGYAD NI CHE 
BA'I YON TAN GYIS RGYAS SHING THUGS RJE CHEN PO'I ROS YONGS SU GANG BA'I RTAGS SO, ,DE NI DKYIL 'KHOR GYI DE KHO NA NYID DO,, ,,BCOM LDAN 'DAS KYI RDO RJE NI RNAM PAR SHES PA'I PHUNG PO DANG ZHE SDANG RNAM PAR DAG PA'I RANG BZHIN NO, ,GOO R'I NI ZHE SDANG DANG GZUGS RNAM PAR DAG PA'I 
RANG BZHIN NO, ,CHOM RKUN MA NI GTI MUG DANG, SGRA RNAM PAR DAG PA'I RANG BZHIN NO, ,RO LANGS MA NI NGA RGYAL DANG DRI RNAM PAR DAG PA'I RANG BZHIN NO, ,GHASMA R'I NI 'DOD CHAGS DANG RO RNAM PAR DAG PA'I RANG BZHIN NO, ,PUKKA S'I NI ZHE SDANG DANG SA RNAM PAR DAG PA'I RANG BZHIN NO, , 
RI KHROD MA NI GTI MUG DANG CHU RNAM PAR DAG PA'I RANG BZHIN NO, ,GTUM MO NI NGA RGYAL DANG ME RNAM PAR DAG PA'I RANG BZHIN NO, ,G-YUNG MO NI 'DOD CHAGS DANG RLUNG RNAM PAR DAG PA'I RANG BZHIN NO, ,BDAG MED RNAL 'BYOR MA NI YAB DANG MTHUN NO, ,DE NI LHA'I DE KHO NA NYID DO,, ,,DE 
NAS SLOB MAS BLA MA'I ZHABS LA DAD PAS PHYAG BTZAL LA, YON GYI MCHOG RNAMS THOGS TE BLA MA LA PHUL NAS DBANG NOD PA'I DON DU BLA MA LA GSOL BA GDAB PAR BYA'O, ,HE RU KA DPAL DBANG BSKUR BA, ,'GRO BA BSKYAB PHYIR GZI BRJID CAN, ,DE LTAR YON TAN 'BYUNG GNAS SO, , 

@15B
DE BZHIN BDAG LA DE STZOL CIG, ,DPA' BO CHEN PO MI LDOG PA'I, ,DBANG BSKUR BA NI BDAG LA STZOL, ,SEMS CAN KUN GYI DON GYI PHYIR, ,BDAG NI RTAG TU SLOB DPON BGYID, ,CES SLOB DPON LA GSOL BA GDAB PAR BYA'O, ,DE NAS DKYIL 'KHOR DU 'JUG PA'I SHAR SGO'I LHO PHYOGS SU 
PADMA 'DAB MA BRGYAD BRIS PA'I STENG DU SENG GE'I KHRI BSHAMS LA DE'I STENG DU SNA TSOGS PADMA'I GDAN BTING BA LA GNYIS SU MED PA'I BLO DANG LDAN PA'I SLOB MA, BLA MA LA GUS SHING GTONG SEMS CHE BA DE GZHAG PAR BYA'O, ,DKYIL 'KHOR GYI LHA LA 'BAD DE CI NUS PAS MCHOD NAS, SLOB MA'I 
STENG DU GDUGS DKAR PO BZUNG LA, ME TOG PHRENG BA DANG CHU LA SOGS PA'I DBANG BSKUR BA BRTZAM PAR BYA'O, ,DE YANG DANG PO YUNGS KAR DANG BDUD RTZI RNAM PA LNGA'I CHUS BDAG NYID GZI BRJID DANG BCAS PAS GTOR ZHING SNGAGS BRJOD DE, DBANG BSKUR BA'I BAR DU GCOD PA'I BGEGS BSKRAD 
BAR BYAS LA, RA BA DANG DRA BA DANG GUR LA SOGS PA YANG BYA'O, ,DE NAS SLOB MA KHRUS BYAS LA, GOS BZANG PO BSKON NAS KHRI LA BZHAG STE SNYIM PA ME TOG GIS BKANG LA, DKYIL 'KHOR DU 'THOR DU GZHUG PAR BYA'O, ,SNGAGS NI AOm PRA T'ITZTSA BADZRA HO ZHES BRJOD LA GTOR RO, ,DE NAS ME TOG 
LHUNG BA BLANGS TE SLOB MA'I MGO LA BCINGS LA, AOm DHARM'A KUndA AA BHI SHI NYTZA ZHES BRJOD DO, ,DE NAS PADMA'I LAG PA GNYIS KYIS SNGAGS PAS BUM PA RNAMS BTEG NAS, SLOB MA'I MGO LA GTUGS TE, AOm BADZRA AA BHI shINYTZA MI TRAm ZHES BRJOD, SNGAGS BRJOD LA DBANG BSKUR RO, ,DE NAS RNAM 
PAR RGYAL PA'I BUM BA BTEG LA, DRIL BU'I SGRA DKROL TE GLU'I RNAM PA BLANG ZHING CHU'I DBANG BSKUR TE SNGAGS GONG MA BRJOD DO, ,DE LTAR CHU'I DBANG BSKUR BAS RNAM PAR RTOG PA'I SDIG SGRIB THAMS CAD DAG PAR BSAM MO, ,GSER LA SOGS PA LAS BRDUNGS PA'AM, BA SO LAS 'BUR DU 
BRKOS PA'AM, RAS LA SOGS PA LA RI MOR BRIS PA'AM, GOS KYI RNAM PA LA SOGS PA GANG YANG RUNG BA LA DE NYID DU MI DMIGS PAR BYAS PA LAS, AOm LAS RIN CHEN 'BYUNG LDAN BSAMS TE, DE LA YE SHES SEMS DPA'I DGUG PA DANG, GZHUG PA DANG, BCING BA DANG, DGYES PAR 

@16A
*, ,BYAS TE BSTIM MO, ,DE LA MCHOD PA PHUL TE, BZLAS PA NUS TSAD BYAS LA, DE NAS BSTOD PA BYAS NAS, SRID PA RANG BZHIN GYIS DAG PA, ZHES SOGS PA'I TSIG BRJOD DO, ,DE LTAR GZHAN LA YANG BSKYED PA DANG, BSTIM PA DANG, MCHOD PA DANG, BZLAS PA DANG, BSTOD 
PA DANG, SRID PA RANG BZHIN GYIS DAG CES PA'I TSIG BRJOD PA DANG, KUN TSIG DES 'DRA STE KUN LA BYA'O, ,DE NAS COD PAN GYI GZUGS SU GYUR PA, DAR DPYANG GNYIS THOGS LA 'DI SKAD BRJOD DE SBYIN PAR BYA'O, ,THOR TSUGS COD PAN GYIS BRGYAN PA, SANGS RGYAS KUN GYIS BSNGAGS 
PA YI, ,RIN CHEN DAG GI DBU RGYAN DANG, DAR DPYANG DBANG BSKUR SBYIN PAR BYA, ,AOm BADZRA PA RA TA KA BADZR'A RA LI HO ZHES BRJOD DE SBYIN PAR BYA'O, ,DE NAS RDO RJE MDUN DU BZHAG LA, DE NYID MI DMIGS PA LAS, DZR'im LAS PADMAR GYUR PA LAS SNANG BA MTHA' YAS SU BSKYED LA, DE YONGS SU 
GYUR PA LAS BYUNG BA'I RDO RJE SLOB MA'I SNYING GAR BZHAG LA 'DI SKAD BRJOD DO, ,'DI NI SANGS RGYAS THAMS CAD NYID, ,HE RU KA DPAL RGYAL PO DANG, ,MKHA' 'GRO RNAMS KYI DBANG MCHOG STE, ,DE RING KHYOD LA DBANG BSKUR BYA'O, ,AOm SHR'I HE RU KA AA DHI PA TI STVAm AA BHI shINYTZA TIshthA B'I RA SA MA YA STVAm ZHES TE, 
THOG MTHA' MED PA'I SEMS DPA' NI, ,RDO RJE SEMS DPA' DGA' BA CHE, ,KUN DU BZANG PO KUN BDAG NYID, ,RDO RJE SNYEMS TSUL BDAG PO'I BDAG ,CES BRJOD LA LAG PA G-YAS PAR SBYIN NO, ,RDO RJES DBANG BSKUR BA'O, ,DE NAS DRIL BU MDUN DU BZHAG LA, ,DE NYID MI DMIGS PA LAS 
KHAm DANG, RAL GRI DANG, DON YOD GRUB PA RNAMS LAS BYUNG BA'I DRIL BU LAG PA G-YON PAR SBYIN ZHING 'DI SKAD BRJOD DO, ,'DI NI RNAL 'BYOR MA KUN GYI, ,SHES RAB DBYANGS KYI RJES 'GROR BSHAD, ,KHYOD KYIS KYANG NI RTAG TU BCANG, ,BYANG CHUB MCHOG TU RGYAL BA BZHED, ,SRID PA NGO BO NYID KYIS 
DAG ,NGO BO NYID KYIS DNGOS MED BYAS, ,RANG BZHIN DAG PA'I SEMS DPA' NI, ,SRID PA DAM PA BYED PAR 'GYUR, ,AOm SHR'I HE RU KA AA DHE PA TI STVAm AA BHI shINYTZA TIshthA B'I RA SA MA YA STVAm ZHES BRJOD LA, LAG PA G-YON PAR DRIL BU SBYIN NO, ,DRIL BUS DBANG BSKUR BA'O, ,DE LTAR RDO RJE DANG DRIL BU,, 

@16B
BYIN LA, PHYAG RGYA CHEN PO DANG LDAN PAR BSAMS LA, DE LA SNGAGS KYIS DBANG BSKUR LA, ,MING GDAGS PAR BYA STE, ,AOm SHR'I HE RU KA AA DHI PA TI STVAm AA BHI shINYTZA MI SHR'I HE RU KA N'A MA AA BHI shE KA TA STVAm ZHES BRJOD LA, DPAL GYI SGRA DANG BCAS PA PADMA'I MTHAR THUGS PAS MING GIS DBANG BSKUR RO, , 
'DI NI SANGS RGYAS THAMS CAD NYID, ,HE RU KA DPAL PHYAG NA BSNAMS, ,KHYOD KYIS KYANG NI RTAG TU BCANG, ,HE RU KA DPAL BRTUL ZHUGS BRTAN, ,RDO RJE'I RTZE MO NAS SLOB MA 'DZIN DU BCUG LA, SNGAGS 'DI BRJOD DO, ,AOm SARBBA TA TH'A GA TA TIshthA BADZRA SA MA YA TIshthA AE shA STVAm DHA RA YA MI H'Um HA HA HA 
HA HO: ZHES BRJOD LA, LAG PA G-YAS PAR RDO RJE BRTUL ZHUGS KYI DBANG SBYIN NO, ,AA LAS BHANBHAR GYUR PAR BSGOMS TE, AOm LAS GRI GUG DU GYUR PAR BSGOMS LA, 'DI SKAD BRJOD DE, HE RU KA DPAL HE RU KA, ,RNAL 'BYOR MA NI dA MA RU, ,RDO RJE KHA tV'Am RDO RJER BCAS, ,DRIL BU 
SIL SIL SGRA SGROGS SHING, ,TSANGS PA'I SKUD THOGS RNAL 'BYOR BDAG ,GRI GUG DANG NI KA P'A LA, ,DPAL PO CHEN POS BLANG BAR GYIS, ,GRI GUG DANG THOD PA'I DBANG BSKUR BA'O, ,DE RNAMS DANG LDAN PAS SLOB MA LA ZHI BA DANG, RGYAS PA DANG, DBANG DANG, DRAG PO DANG, RENGS PA DANG, 
BSKRAD PA DANG, RMONGS PAR BYA BA DANG, GSANG BA LA SOGS PA DE RNAMS LA THOGS PA MED PAR BSGRUB PAR BYOS SHIG CES PA DANG, MCHIL LHAM BGO BA DANG, CHAR DBAB PA DANG, NYI ZLA GZUNG BA LA SOGS PA MKHA' 'GRO MA'I DNGOS GRUB THAMS CAD CI DGA' BAR SGRUB PAR GYIS 
SHIG CES BRJOD PA DE NI RJES SU GNANG BA SBYIN PA'O, ,ME TOG LA SOGS PA NAS GRI GUG DANG THOD PA'I DBANG BSKUR BA YAN CHAD KYIS NI LUS DAG PAR BYED PA YIN PAS NA SKU'I DBANG ZHES BYA'O, ,'BRAS BU NI GANG DANG SKAL BA MNYAM PA YIN ZHE NA, SA BRGYAD PA'I BYANG CHUB SEMS 
DPA' DANG SKAL PA MNYAM PA YIN NO, ,DE NAS ME TOG LA SOGS PA'I DBANG RNAMS THOB PA LA BLA MAS DBANG BSKUR BA BSGRUB STE, GNAS DE NYID DU MI MED CING DBEN PAR BYAS NAS, YOL BAS BAR DU BCAD DE, MAndALA GRU BZHI PA BYAS LA, DE DRI ZHIM PO DANG BDUD RTZI LNGA'I CHAG CHAG 

@17A
*, ,GDAB BO, ,DER ME TOG CHAL MAR BKRAM STE, GDAN SNA TSOGS BZANG PO BTING NAS, SLOB MAS SHES RAB MA MTSAN DANG LDAN PA BLA MA LA PHUL LA, 'DI SKAD CES GSOL BA GDAB PAR BYA'O, ,KHYOD NI HE RU KA DPAL TE, ,BDE GSHEGS RNAMS KYI BDE SPEL 
MDZAD, ,BYANG CHUB SEMS DPA' CHE RNAMS KYI, ,YANG DAG DON MCHOG RNAM DAG PA, ,JI LTAR DE NYID BDUD RTZI YIS, ,MCHOG GI DBANG NI BSKUR BA BZHIN, ,DE BZHIN BDAG LA 'KHOR BA YI, ,SDUG BSNGAL RNAMS NI SEL BAR MDZOD, ,RNAL 'BYOR BDUD RTZI DRI MCHOG GIS, ,MA RIG NYES PA'I 
RAB RIB 'JOMS, ,GANG PHYIR BYANG CHUB BLA NA MED, ,DE RING BDAG GIS THOB PAR MDZOD, ,CES BRJOD LA GSOL BA GDAB PAR BYA'O, ,DE NAS BLA MAS SHES RAB MA BDAG MED MAR BSKYED LA, DE LA CHO GA BYA BA DANG, GNAS GSUM DU YANG LHA GSUM BSKYED LA, YE SHES SEMS 
DPA' DGUG PA DANG, GZHUG PA DANG, BCING BA DANG, RJES SU DGYES PAR BYA STE BSTIMS LA, MI BSKYOD PAS DBU BRGYAN TE MKHA' GSANG BYIN GYIS BRLAB PA 'DI SKAD DO, ,AOm PADMA SU KHA DHA RA MA H'A R'A GA SU KHAm DATTA TZA TU RA A'A NANDA BHA GA BI SHVA H'U% H'U% H'U% KARYAm KU RU shA ME, AOm BADZRA MA H'A DVE shA TZA TU RA A'A 
NANDA DA YA KA KHA GA MU KHA AE KA R'A SO N'A THA H'U% H'U% H'U% KA RYAm KU RU shVA ME ZHES BRJOD PAS NYES PA MED PAR RNAM PAR DAG PAR BSAM MO, ,DE NAS SNYOMS PAR ZHUGS PA BYA STE, BSKYOD PA MDZAD CING RANG GI YE SHES SEMS DPA'I THUGS KA'I MTSAN MA'I LTE BA'I H'Um LAS 'OD 'PHROS PAS PHYOGS BCU NA 
BZHUGS PA'I DPA' BO DANG RNAL 'BYOR MA RNAMS SPYAN DRANGS NAS THUGS KAR THIM PA LA SOGS PA BYA STE, BYANG CHUB KYI SEMS NOR BU'I SKE RU PHYIN PA DANG, AOm SARBA TA TH'A GA TA AA NU R'A GA nA BADZRA SVA BHA BA A'A TMA KO&amp;HAm ZHES BRJOD LA RJES SU CHAGS PA RDO RJE'I RANG BZHIN NGA YIN NO BAR NGA RGYAL 
BYA'O, ,DE NAS BYANG CHUB KYI SEMS BO LA'I KHA SKER MTHEB SRIN GYIS MNAN LA SLOB MA'I KHAR DRANG BAR BYA'O, ,DE NAS SLOB DPON GYIS NYE BAR LONGS SPYOD LA, BDE BAR GNOS SHIG CES BSGO'O, ,DES AE MA RE BDE ZHES BRJOD DE, DBANG BSKUR NAS 'THUNGS PA'I RJES LA, ,BDE BA CHEN PO 

@17B
DPAL HE RU KA'I BDAG NYID NI BDAG CES BLA MAS BRJOD DO, ,DE NI RDO RJE DPAL GYIS REG PA DES NI NGAG GI RNAM PAR RTOG PA'I NYES PA DAG PAR BYED PAS GSUNG GI DBANG ZHES BYA'O, ,DES 'BRAS BU GANG DANG GANG SKAL PA MNYAM PAR 'GYUR NA, SA BCU PA'I BYANG CHUB SEMS DPA' DANG SKAL PA 
MNYAM PAR 'GYUR RO, ,SA BCU DANG SKAL PA MNYAM PA DE LA LUNG BSTAN PAR BYA STE, BLA MAS CHOS GOS GYON TE LAG PA G-YAS PAS CHOS GOS KYI MTHAR MA BZUNG LA, 'DI SKAD BRJOD DO, ,'DI LTAR NGA YIS LUNG BSTAN TE, ,HE RU KA DPAL DE BZHIN GSHEGS, ,DNGOS PO 
MCHOG TU SGRUB PA'I PHYIR, ,SRID PA NGAN 'GRO RNAMS LAS BTON, ,SHR'I:HE RU KA NA MA:SARBA TA TH'A GA TA SIDDHI SA MA YA STVAm BHU RA BHU BA SVA:, ZHES BRJOD DE DON YOD GRUB PA'I PHYAG RGYAR GNAS PA DANG, DUS GSUM GYI RGYAL BA SRAS DANG BCAS PA RNAMS KYIS MGRIN GCIG TU LUNG STON PAR MDZAD DO, , 
LUNG STON PA'O,, ,,KHAMS GSUM GYI BDAG POR GYUR CING, ,RGYAL BA RNAMS KYI BDAG POR 'GYUR BA DANG, PHYIN CI LOG GI BDUD DANG MU STEGS LA SOGS PA LAS RGYAL BA DANG, MYA NGAN LAS 'DAS PA'I GRONG KHYER DAM PAR 'JUG CING, 'DI NYID LAS SANGS RGYAS NYID THOB PAR 'GYUR 
GYIS; THE TSOM DANG YID GNYIS LA SOGS PA MA BYED CIG ,GZHAN YANG BLA MA DAM PAS DBANG BSKUR BA TZAM GYIS JI LTAR BSAMS PA LTAR SLOB MA RNAMS KYIS GRUB PAR 'GYUR RO, ,DE NI DBUGS DBYUNG BA'O, ,DE NAS SHES RAB MA DANG YE SHES KYI DBANG BSKUR BA BRTZAM PAR BYA'O, , 
DE LA YANG GNYIS TE, SHES RAB KYI DBANG DANG YE SHES KYI DBANG NGO, ,DE LA SHES RAB YE SHES KYI DBANG NI GZHUNG DANG MTHUN PAR MI'I BU MO LO GRANGS GONG MA DANG MTHUN PA BLA MA LA PHUL LA, MAndALA DANG CHAG CHAG LA SOGS PA GONG MA DANG MTHUN PAR BYA'O, ,DE NAS BLA MAS SHES RAB MA BYIN GYIS 
BRLAB PA GONG MA DANG MTHUN PAR BYAS LA, BLA MAS SHES RAB MA DANG SLOB MA LA BKA' BSGO BAR BYA STE, KHYOD KYIS 'DOD CHAGS SPANG DU MI RUNG GI, DUS GSUM GYI BDE BAR GSHEGS PA RNAMS KYIS KYANG THABS DANG SHES RAB GNYIS SU MED PA'I ROL PA MDZAD PA LAS YE SHES CHER SKYES TE, 

@18A
*, ,MNGON PAR RDZOGS PAR SANGS RGYAS PA YIN PAS KHYOD KYIS KYANG 'DOD CHAGS SPANG DU MI RUNG STE, GNYIS SU MED PA'I ROL PAR BYOS SHIG ,YE SHES SKYE BAR 'GYUR GYIS ZHES BRJOD DE BSGO BAR BYA'O, ,BLA MAS KYANG 'DI SKAD BRJOD DU GZHUG GO, ,KHYOD KYIS NUS SAM RDO RJE 
CAN, ,DRI CHEN DRI CHU'I BZA' BTUNG DANG, ,RAKTA GA PUR M'Am SA DANG, ,BUD MED MOS PAS DAD NUS SAM, ,BHA GAR 'O BYED MI RTOG GAM, SMROS SHIG RDO RJE BDE BA CAN, ,DE NAS YANG SLOB MAS, SHES RAB MA LA NUS PA'I TSIG 'DI SKAD BRJOD DU GZHUG GO, ,LHA MO CI PHYIR BDAG MI THEG ,DRI CHEN SA 
BON SOGS ZA ZHING, ,SHES RAB YANG DAG DAD PAR BGYID, ,BHA GA LA YANG 'O BYED DO, ,SHES RAB MA GCER BUR PHYUNG LA KHRUS BYAS NAS DRI ZHIM POS BYUGS TE ME TOG GI PHRENG BA MGO LA BCINGS LA LAG PA GNYIS KYIS GRVA GNYIS NAS BZUNG STE KHA PHYE LA, SHES RAB MAS 'DI SKAD BRJOD DO, ,RMAD 
'BYUNG NGA YI PADMA 'DI, ,THAMS CAD BDE BA YANG DAG LDAN, ,RTAG TU RIM BZHIN 'DI LA SPYOD, ,'DI DANG NAM YANG MI 'BRAL LO, ,CHOS DBYINGS 'DI NI RNAM PAR DAG ,SEMS CAN KHAMS NI RNAM PAR GROL, ,KHRAG 'THUNG RGYAL PO 'DI NYID NI, ,RANG BZHIN THAMS CAD 'DI LA GNAS, ,NANG 
GI RTZA YI 'KHOR LO LA, ,PADMA LA ZHUGS RAB TU GSUNGS, ,BHA GA'I NANG DU NAM MKHA' BZHIN, ,'BYUNG BA LNGA PO RGYAS SHING 'CHANG, ,LTE BA LA NI GE SAR BCAS, ,'DAB MA BRGYAD KYIS RNAM PAR BRGYAN, ,DE YI DBUS NAS 'BYUNG BA YIN, ,DE NYID BDUD RTZI SHU KRA'I GZUGS, ,BHA NYADZA MO KshA 
HO:, ZHES SHES RAB MAS BRJOD DO, ,DE NAS BLA MAS SLOB MA'I LAG PA DANG, SHES RAB MA'I LAG PA GNYIS STENG 'OG TU BZHAG LA, SHES RAB MA 'DIS KHYOD KYI YE SHES SKYED PAR BYED PA YIN PAS, 'DI DANG KHYOD DUS RTAG TU MI 'BRAL BAR 'GROGS SHIG ,CES BRJOD LA GTAD PA DE 
NYID NI SHES RAB KYI DBANG YIN NO, ,DE NAS SLOB MAS YOL BA'I NANG DU SHES RAB MA DANG GNYIS 'DUG LA, SHES RAB YE SHES KYI DBANG NOD PAR BYA'O, ,DE NAS SHES RAB MA DE LA, SLOB MAS GLO G-YON PA SA LA PHAB STE NYAL LA DGA' BA'I GTAM BYA, GNAS DGU RU SEN MOS GDAB 

@18B
PAR BYA BA DANG, G-YON PA'I LAG PA G-YON PA'I GLO RU 'DUG PAS PADMA'I NANG GI RTZA BYA'I MGO 'DRA BA LA, GLANG PO CHE'I MDZUB MO'I LAG PAS BRUD PA LA SOGS PA BYA'O, ,DE NAS LCES KYANG ROL MO YANG DANG YANG DU BYAS PAS PADMA RGYAS SU BCUG LA, DE NAS SHES RAB MA DANG GNYIS 
SBYOR BA BYA STE, DAL NAS DAL NAS BSKYOD PA LAS, BYANG CHUB KYI SEMS PO LA'I SKER PHYIN PA LAS MI RTOG PA'I YE SHES SKYE BAS JI LTAR GNAS KYI BAR DU BSGOM MO, ,DES MA THUB NA KA KKO LAR PHYUNG BA DE NYID RDO RJE'I RANG BZHIN YIN PAS LCES BLANG NGO, ,DE YANG RGYUD LAS, LAG 
PAS BLANG BAR MI BYA ZHING, ,NYA PHYIS KYIS KYANG MI BLANG STE, ,DUNG LA'ANG GZHAG PAR MI BYA'O, ,BDUD RTZI LCE YIS BLANG BAR BYA, ,ZHES 'BYUNG BAS, KAKKO LA NAS LCE KHO NAS BLANG BAR BYA'O, ,DE NAS SHES RAB MA'I KAKKO LA NAS YE SHES KYI RANG BZHIN BYANG CHUB KYI SEMS BLANGS TE ZOS PAS 
NA SHES RAB YE SHES KYI DBANG ZHES BYA'O, ,DE LA DGA' BA RNAM PA BZHI NI, DGA' BA DANG, YANG DAG PA'I DGA' BA DANG, RANG BZHIN GYI DGA' BA DANG, KHYAD PAR GYI DGA' BA DANG BZHI'O, ,DE LA DGA' BA NI BI TZA YA NA BYA BA NAS BO LA'I RTZAR PHYIN PA'I BAR RO, ,YANG DAG PA'I DGA' BA NI 
DKYIL DU PHYIN PA TZAM MO, ,RANG BZHIN GYI DGA' BA NI BO LA'I SKER PHYIN PA LA BYA STE, DE NI MI RTOG PA SKYE BAR BYED PA'O, ,'O NA DER GAR RTOGS PA YIN ZHE NA, SMRAS PA 'KHOR LO BZHI'I RANG BZHIN DANG MNYAM PAR BYA BAR RO, ,'O NA CHAD PA DGA' BA'I GRANGS SU MI 'GRO NA, DGA' BA NI 
GSUM LAS MED PAS 'KHOR LO BZHI DANG, DGA' BA BZHI JI LTAR SBYAR ZHE NA, SMRAS PA, CHAD PA YANG DGA' BA'I GRANGS SU 'GRO STE, GANG GI PHYIR DGA' BA CHEN PO MED KYANG SKAD CIG MA'I DGA' BA'I GRANGS TZAM YOD PAS KYANG MI 'GAL LO, ,RGYUD LAS KYANG DGA' BA BZHI CHAR 
BSTAN PAS 'KHOR LO BZHI DANG SBYAR BA MI 'GROL LO ZHES BYA BA LA SOGS PAS NI, SHES RAB YE SHES KYI DBANG BSKUR BA YIN NO, ,DES NI YID KYI NYES PA THAMS CAD DAG PAR BYED PAS THUGS KYI DBANG ZHES BYA'O, ,DES 'BRAS BU GANG DANG SKAL PA MNYAM PAR 'GYUR ZHE NA, DE LTA 

@19A
*, ,BU'I DBANG THOB PA'I RNAL 'BYOR BA NI RIGS LNGA'I SANGS RGYAS DANG SKAL BA MNYAM PAR 'GYUR RO, ,DE NAS DE'I DAM TSIG RNAMS DPOG PAR BYA'O, ,DE NAS DKYIL 'KHOR GYI LHA LA ZHI BA'I SBYIN SREG BYA STE, DE NI GZHAN LAS SHES PAR BYA BAS 'DIR MA BKOD DO, ,DE 
NAS GSER DANG, DNGUL DANG, NOR BU RIN PO CHE DANG, BYI RU DANG, MU TIG DANG, K'ARsh'A PA nA DANG, GLANG PO CHE DANG, MA HE DANG, SHING RTA NOR DANG BCAS PA DANG, YID LA GCES PA'I NOR GYI MCHOG RNAMS BLANGS NAS, BLA MA'I ZHABS LA PHYAG BYAS TE DBUL BAR BYA'O, ,DENG NAS BRTZAMS TE 
BLA MA'I BRAN DU BDAG MCHI STE, BDAG GI LUS KYANG BZHES SU GSOL, ,ZHES BRJOD DO, ,SLOB DPON GYIS KYANG RANG GI SLOB MA BYANG CHUB BSGRUB PA LA DGA' BA'I PHYIR, MOS PA DANG 'BYOR BA'I TSOGS CHE ZHES LEGS PA'I TSIG SBYIN NO, ,MOS PA CHE BA'I SLOB MA YIS, ,DANG POR YON NI 
DBUL BAR BYA, ,DAD MOS MED PA'I SLOB MA YIS, ,DNGOS GRUB THOB PAR MI 'GYUR RO, ,SLOB DPON GYI YON DBUL BA'I RIM PA'O, ,DE NAS DKYIL 'KHOR LA GLU DANG GAR LA SOGS PA DANG, ROL MO'I CHA BYAD MANG PO THOGS LA, BSKOR BA LAN GSUM DANG PHYAG BYA, PHYOGS SKYONG LA 
GTOR MA BTANG STE SMON LAM GYI TSIG BRJOD DO, ,DE NAS TSON LA SOGS PA SNA TSOGS PA'I DNGOS PO RNAMS NANG PAR THO RANGS LANGS LA BSDU BAR BYA'O, ,BSDUS NAS GSER GYI BUM PAR BLUGS LA CHU BO CHEN POR DOR BAR BYA'O, ,BUM PA THAMS CAD KYANG BSDUS LA CHU BO CHEN POR KHYER TE BKRUS 
LA SNGON BZHIN DU TSOGS KYI 'KHOR LO CHEN PO BSKOR, GLU DANG GAR GYI RNAM PA BRJOD, ,DE NAS BDUD RTZI LNGA DANG, TZANDAN DANG, GUR KUM DANG, BA YI LCI BA RNAMS SBYAR BAS SA LA BYUGS PAR BYAS LA, TSON DANG THIG MI MNGON PAR BYA'O, ,BCOM LDAN 'DAS KYI RDO RJE'I DKYIL 'KHOR GYI LAS KYI RIM 
PA'I CHO GA RGYAS PA SLOB DPON PADMA BADZRAS MDZAD PA RDZOGS SO, ,DGE SLONG SH'AKYA BRTZON 'GRUS KYIS BCOS PA LEGS SO,, 