@235A
#, ,RGYA GAR SKAD DU, SHR'I BADZRA BHEE RA WA BADZRA MAndALA PRA KA BI DHI N'A MA, BOD SKAD DU, DPAL RDO RJE 'JIGS BYED KYI DKYIL 'KHOR GYI CHO GA 
GSAL BA ZHES BYA BA, DPAL RDO RJE 'JIGS BYED CHEN PO LA PHYAG 'TSAL LO, ,NAM MKHA' LTA BUR DNGOS BDAG MED, ,DUS MTHA'I 'OD LTAR LHA RNAMS 'BAR, ,SHES RAB THABS 'DRES GNYIS SU MED, ,RDO RJE 'JIGS BYED PHYAG 'TSAL NAS, ,DE NYID 

@235B
THOB 'DOD RIGS CAN LA, ,DE YI DKYIL 'KHOR CHO GA BSHAD, ,BRGYUD PA'I RIM 'ONGS MAN NGAG THOB, ,RGYUD SDE SHES SHING CHO GA MKHAS, ,DAM TSIG LA GNAS BYIN RLABS YOD, ,SBYIN SOGS SNYING RJE SLOB MA 'DZIN, ,GNOD SBYIN RIGS 'DUS BSTAN LA GUS, ,DE 
NI BKA' YANG SLOB DPON RIGS, ,GZUNG BAR BYA BA'I SLOB MA NI, ,DAD GUS SNYING RJE SHES RAB YOD, ,DGE SDIG PA RNAM SMIN 'BRAS BU SHES, ,SDOM GNAS DUL SHING KHRO BA SPANGS, ,BRTUL ZHUGS DPA' POD SEMS STOBS BRTZON, ,SEMS GCIG DON MED BSGRUB PA 
'DOD; ,ZAB DANG RGYA CHE 'DZIN LA GNAS, ,DE LAS GZHAN PA 'DIR MI GZUNG, ,DUR KHROD LA SOGS DBEN BSDAD DE, ,MAndALA MCHOD GTOR RDZAS BSAGS LA, ,SDOM DANG SNGAGS KYIS SLOB MA BSRUNG, ,RNAL 'BYOR BZHI GNAS 'BUM KHRI STONG, ,SNYING PO LAS DANG RTZA 
SNGAGS BZLAS, ,CHOS SKYONG BSNYEN PA RTAGS MTSAN GRANGS, ,BSNYEN PA GRUB NAS STA GON TE, ,DBYIBS SNGAGS CHOS DANG LDAN PA YIS, ,PHYOGS DANG DBYIBS DANG KHA DOG LA, ,BTZAL DANG BRTAG PA DAG TU BYA, ,DKAR DANG ZLUM DANG SHAR LA SOGS, ,'BOL 
SNUM GYONG DANG YANG BA YIS, ,RNYED LEGS SLANG DANG DBROG PAR BYA, ,YANG NA RIN GYIS NYO YANG RUNG, ,LHA MO DBANG GSOL RNAL 'BYOR BZHIS, ,STONG NYID DRA GUR RDO RJE'I GDAN, ,AOm BH'U KHAm GIS CHOS NYID MKHA', ,H'Um LAm H'Um SOGS 'BYUNG BA'I RIM, ,BADZRA ME DE'I SNGAGS BRJOD 
CING; ,RAKshA RAKshAS RDO RJES BSRUNG, ,SA RO DBYUNG ZHING SBYANG BAR BYA, ,SKYOB PA SANGS RGYAS THAMS CAD KYI, ,SA DANG PHA ROL PHYIN PA DANG, ,SPYOD PA'I TSUL DANG KHYAD PAR NI, ,LHA MO KHYOD NI DBANG DU GYUR, ,BRJOD LA LHA MO MKHA' LA BTEG ,BDUD RTZI KHRAG CHEN PA YI 
DRI; ,SOR BZHI MTHO GANG GRU BZHIR BRTZIGS, ,SLOB DPON KHRUS BYAS DRI ZHIM DANG, ,BDUD RTZI LNGAS BYUG DUR KHROD KYI, ,PHYAG RGYA LNGAS BRGYAN COD PAN DANG, ,STOD SMAD GOS LDAN GDAN LA BSDAD, ,RDO RJE DRIL BU SNYING RJES BZUNG, ,'GRO BA BSGRAL PHYIR DKYIL 'KHOR 

@236A
*, ,'JUG ,RNAL 'BYOR CHEN POS GNAS PA LA, ,DRIS BRGYAN RDO RJE DRIL BU 'DZIN, ,SLOB MA BZHI YIS GSOL BA GDAB, ,'GRO KUN GTI MUG MNAN MTHONG NAS, ,'GRO BA'I GTI MUG BSAL BA'I PHYIR, ,BCOM LDAN GTI MUG GSHED DU BYON, ,GTI MUG 'JIGS BYED PHYAG 'TSAL 
BZHENGS; ,'GRO KUN NGA RGYAL GYIS MNAN GYIS, ,'GRO KUN NGA RGYAL ZHI BYA'I PHYIR, ,BCOM LDAN PHRA MA GSHED DU BYON, ,PHRA MA 'JIGS BYED PHYAG 'TSAL BZHENGS, ,'GRO KUN 'DOD CHAGS GZIR GZIGS NAS, ,BCOM LDAN 'DOD CHAGS GSHED DU BYON, ,'GRO BA'I 'DOD CHAGS SBYANG BA'I PHYIR, , 
'DOD CHAGS 'JIGS BYED PHYAG 'TSAL LO, ,'GRO KUN PHRAG DOG BCINGS MTHONG NAS, ,'GRO BA'I PHRAG DOG BSGRAL BA'I PHYIR, ,BCOM LDAN PHRAG DOG GSHED DU MDZAD, ,PHRAG DOG 'JIGS BYED PHYAG 'TSAL BZHENGS, ,'GRO KUN ZHE SDANG GIS GZIR GZIGS, ,'GRO BA'I ZHE SDANG SBYANG BA'I 
PHYIR; ,BCOM LDAN ZHE SDANG GSHED DU SBRUL, ,ZHE SDANG 'JIGS MDZAD PHYAG 'TSAL BZHENGS, ,RDO RJE 'JIGS BYED DKYIL 'KHOR NI, ,DKYIL 'KHOR KUN GYI MNGON GYUR PA, ,SDIG PA THAMS CAD NYAMS BYED CING, ,'DOD PA KUN 'BYUNG MGON POR BRI, ,GSOL BA'I SGRA DE BRAG CA LTAR, ,GSAL 
NAS CHOS NYID DAG LA BZHENGS, ,SNYING RJE CHEN POS 'GRO BA KUN, ,DUG LNGA'I GNAS NAS BSGRAL BSAMS LA, ,H'Um H'Um BADZRA AUTTI shthA, ,BRJOD LA RDO RJE GSOR BAS BZHENGS, ,tA DANG MA LAS RDO RJE'I SPYAN, ,G-YAS DANG G-YON GYIS KHAMS GSUM BLTA, ,SANGS RGYAS KUN BSKUL BGEGS BSKRAD 
BSAM; ,RKANG LAS H'Um 'OD RDO RJE'I SA, ,RDO RJE 'KHOR LO RIN CHEN PAD, ,RAL GRI RA BA G-YAS BRKYANG SOGS, ,GAR DANG BCAS PAS LAN GSUM DU, ,DKYIL 'KHOR BSKOR LA BSRUNG BA BYA, ,H'Um NGA NI DPAL LDAN SNYING RJE'I STOBS, ,SRUNG BA'I 'KHOR LO RAB SBYOR BYED, ,NYON CIG BGEGS RNAMS KUN NYON 
CIG ;LUS NGAG YID LA GNOD PA KUN, ,LHA KLU GNOD SBYIN LA SOGS KHYED, ,DE RING GZHAN DU 'GRO BAR GYIS, ,GAL TE MI 'GRO 'DUG GYUR NA, ,RDO RJE 'BAR BA'I LUS LDAN PA'I, ,RDO RJE 'DI YIS BGEGS BYED KUN, ,LUS NGAG YID GSUM DAGS PAR BYA'O, ,DE NAS GNOD MDZES SNGAGS KYIS 

@236B
BSRUNG; ,GHA GH'A TA YIS PHUR PAS GDAB, ,MCHOD DANG GTOR MAS KHRO BO MCHOD, ,BDAG DANG SLOB MA BSRUNG BAR GSOL, ,LHA MO DMIGS NAS MCHOD PAS MCHOD, ,SKYOB PA SH'AKYA SENG GE YIS, ,DRAG PO CHEN PO BDUD KYI SDE, ,STOBS CHEN DAG KYANG DE LTAR BCOM, ,DE LTAR BDAG 
GIS BDUD LAS NI, ,RGYAL BAR BYAS TE DKYIL 'KHOR BRI, ,LHA MO KHYOD KYIS DBANG MDZOD CIG ,LHA MO SLAR THIM SA STA GON, ,DE NAS LHA GNAS BDUD RTZI'I DRIS, ,THIG LE ME TOG TSOM BU BYA, ,LHA BSKYED DGUG GZHUG BCING DGYES LA, ,PHYI NANG GSANG BA'I MCHOD PA DANG, ,BSTOD DANG SNYING PO CI 
NUS PAS, ,MNYES PAR BYAS LA GSOL BA GDAB, ,PUS MO'I LHA NGA PADMA LA, ,G-YAS BTZUGS G-YAS PAS SPOS THOGS TE, ,BCOM LDAN GSHIN RJE 'JIGS RDO RJE, ,RIG PA'I RGYAL PO PHYAG 'TSAL LO, ,SLOB MA RNAMS LA BRTZE PHYIR DANG, ,BCOM LDAN KHYED LA MCHOD PA'I PHYIR, ,DKYIL 'KHOR 
SNYING RJE'I BDAG NYID CAN, ,MGON PO BDAG NI 'DRI BGYID CING, ,BDAG NYID KHYED LA GUS PAS MCHOD, ,BCOM LDAN BKA' DRIN GNANG BAR 'OS, ,'KHOR LO 'GRO BA'I DON MDZAD PA'I, ,SANGS RGYAS THAMS CAD BDAG LA DGONGS, ,'BRAS GNAS BYANG CHUB SEMS DPA' DANG, ,GZHAN YANG 
SNGAGS LA GNAS PA'I LHA, ,'JIG RTEN SKYONG BA'I 'BYUNG PO RNAMS, ,SANGS RGYAS BSTAN LA DGA' BA YI, ,RDO RJE MIG DANG LDAN PA RNAMS, ,DE RING RDO RJE 'DZIN MIN BDAG ,RDO RJE 'JIGS BYED DKYIL 'KHOR 'DI, ,'GRO LA PHAN PHYIR BRI BAR BYED, ,JI LTAR NUS PA'I NYER SPYOD KYIS, ,RJES SU BRTZE PHYIR NYE 
BAR GSOL, ,BDAG DANG SLOB MAR BCAS PA DANG, ,DKYIL 'KHOR GYI NI GROGS KUN LA, ,BSRUNG DANG NYE BAR SKYOB PA NI, ,KHYED KYIS BYA BAR 'OS LAGS SO, ,DE LTAR LAN GSUM BRJOD PA NI, ,DKYIL 'KHOR STA GON MKHA' LA BTEG ,DE NAS NAG PO NOG RTZA BA SPANGS, ,GSER SOGS RIN 
CHEN SA YANG RUNG, ,LTO YANGS MGRIN RING MCHU 'PHYANG BA, ,BCO BRGYAD RANG RANG MTSAN MAS GDAB, ,RIN CHEN LNGA DANG SMAN LNGA DANG, ,TZU TA'I KHA RGYAS GOS KYIS DKRI, ,LHA BSKYED DGUG GZHUG MCHOD BSTOD BZLA, ,ZHU PHA BDUD RTZI'I CHU YIS DGANG, ,ME TOG PHRENG BA AARGHA'I SNOD, ,RDO RJE DANG BCAS KU SHA'I 

@237A
*, ,GDAN; ,LHA GNAS DAG GAM RIM PAS GZHAG ,SKABS DER RUNG BA'I SLOB MA DAG ,KHRUS DANG MAndALA MCHOD PA DAG ,ME TOG LAS BZUNG GUS PAS NI, ,DKYIL 'KHOR PHYI SGOR BSDAD PAR BYA, ,DNGOS GRUB 'DOD PAS DAD PA YIS, ,'JIG RTEN PHA ROL 
LA DMIGS TE, ,RDO RJE 'JIGS BYED BSGRUB PAR BYA, ,'JIG RTEN 'DI DMIGS MCHOG MI 'GRUB, ,DE LTAR SPRO BA BSKYED NAS NI, ,DAD PA BSKYED PA'I SLOB MA LA, ,CHO GA JI BZHIN SEMS BSKYED CING, ,TSIG 'DI DAG GIS LAN GSUM BRLAB, ,DKON MCHOG GSUM LA PHYAG 
'TSAL LO, ,DKON MCHOG GSUM LA SKYABS SU MCHI, ,SDIG PA MI DGE SO SOR BSHAGS, ,'GRO SOGS DGE LA RJES YI RANG, ,SANGS RGYAS BYANG CHUB YID KYIS GZUNG, ,BYANG CHUB MCHOG GI SEMS NI BSKYED PAR BGYI, ,SEMS CAN MA LUS BDAG GIS MGRON DU 
GNYER, ,BYANG CHUB SPYOD MCHOG YID 'ONG SPYAD PAR BGYI, ,'GRO LA PHAN PHYIR SANGS RGYAS 'GRUB PAR SHOG ,'GRO BA THAMS CAD BDAG GIS BSGRAL, ,DE NAS GUS PAS SLOB DPON LA, ,TSIG 'DIS LAN GSUM GSOL BA GDAB, ,DPA' CHEN KHYOD BDAG STON PA 
PO; ,SLOB DPON KHYED NI DGONGS SU GSOL, ,BYANG CHUB CHEN PO'I TSUL BSTAN PA'I, ,DAM TSIG DE NYID BDAG LA GSOL, ,BYANG CHUB SEMS NI BDAG LA GSOL, ,SANGS RGYAS CHOS DANG DGE 'DUN TE, ,MCHOG GSUM PO YANG BDAG LA GSOL, ,THAR PA CHEN PO'I 
GRONG MCHOG TU, ,MGON PO BDAG NYID 'JUG PAR BYA, ,BU TSUR SHOG CIG THEG CHEN LA, ,SNGAGS SPYOD PA YI MCHOG 'DI NI, ,KHYOD LA YANG DAG BSHAD PAR BYA, ,KHYOD NI THEG CHEN SNOD YIN NO, ,DUS GSUM SANGS RGYAS THAMS CAD KUN, ,SKU GSUNG THUGS KYI RDO 
RJE CAN, ,RDO RJE GSANG SNGAGS MTHU YIS NI, ,YE SHES MNYAM MED YANG DAG MNYES, ,SH'AKYA SENG GE SOGS MCHOG GIS, ,GSANG SNGAGS MNYAM MED MTHU YIS NI, ,'JIGS PA CHEN PO BDUD KYI SDE, ,STOBS CHEN DAG KYANG DES BCOM NAS, ,'JIG RTEN RJES 

@237B
SU GSHEGS NAS KYANG, ,'KHOR LO BSKOR NAS MYA NGAN 'DAS, ,DE BAS KUN MKHYEN THOB BYA'I PHYIR, ,BU YIS BLO GROS 'DI GYIS SHIG ,DE DON BSHAD NAS MKHA' GSANG NAS, ,BYIN RLABS DBYUNG BA RNAM SNANG DMIGS, ,GNAS GSUM BYIN RLABS MCHOD PA BYA, , 
GSANG SNGAGS MCHOG TU DER SEMS BSKYED, ,JI LTAR DUS GSUM MGON PO RNAMS, ,BYANG CHUB TU NI NGES MDZAD PA, ,BYANG CHUB SEMS NI BLA NA MED, ,DAM PA BDAG GIS BSKYED PAR BGYI, ,SANGS RGYAS CHOS DANG DGE 'DUN TE, ,MCHOG GSUM PA LA SKYABS SU 'CHI, ,RDO RJE 
DRIL BU PHYAG RGYA YANG, ,GSUM BDAG NYID DU GZUNG BAR BGYI, ,SLOB DPON DAG KYANG GZUNG BAR BGYI, ,RIN CHEN RIGS MCHOG CHEN PO LA, ,NYIN RE BZHIN NAM DUS DRUG TU, ,CHOS DANG ZANG ZING MI 'JIGS BYAMS, ,SBYIN PA RNAM BZHI RTAG TU SBYIN, ,BYANG CHUB CHEN 
PO'I TSUL BSTAN PA'I, ,PADMA'I RIGS MCHOG CHEN PO LA, ,PHYI NANG GSANG BA'I THEG PA GSUM, ,DAM PA'I CHOS KYANG MA LUS BZUNG, ,LAS KYI RIGS MCHOG CHEN PO LA, ,SDOM PA THAMS CAD LDAN PAR NI, ,YANG DAG NYID DU GNAS PAR BGYI, ,MCHOD PA'I LAS 
KYANG CI NUS BGYI, ,SDOM PA YI NI TSUL KHRIMS DANG, ,DGE BA'I CHOS NI BSDU BA DANG, ,SEMS CAN DON BYA'I TSUL KHRIMS GSUM, ,DE NAS BDAG GIS GZUNG BAR BGYI, ,SEMS CAN KUN GYI DON GYI PHYIR, ,BDAG GIS SDOM PA MA LUS BZUNG, ,MA GROL BA 
RNAMS DGROL BAR BGYI, ,MA BSKAL BA RNAMS BSGRAL BAR BGYI, ,DBUGS MA PHYIN PA DBUGS DBYUNG ZHING, ,SEMS CAN MYA NGAN 'DAS LA DGOD, ,SKYON SPANGS RTZE MO CHA LAS BYUNG, ,BCU GNYIS SOR BCAS ME TOG BCAS, ,BA YI PAGS PA TZAM GYIS BYUG , 
SHAR BLTAS DOR LA ZHI SOGS BRTAG ,NGAG GI NYES PA SBYANG BA'I PHYIR, ,DRI CHUS SKYOR CHU SBYIN PAR BYA, ,AOm HR'I: BI SHUDDHA SARBA DHARM'A: P'A P'A NI TZA S+YA BI SHO SHA YA SARBA BI KA LB'A NA AA PA NA YA H'Um, LAS DANG RTZA BA'I SNGAGS BRJOD PA'I, ,KU SHA SNGAS DANG STAN DU SBYIN, ,LUS TSAD 

@238A
*, ,GSUM SGRIL LAS SNGAGS KYIS, ,MDUD PA LHA DANG BSRUNG BA GDAGS, ,BAR CHAD SDIG PA ZHI BYA'I PHYIR, ,ZHI BA'AM MAN NGAG SBYIN SREG BYA, ,DE NAS SPRO BA'I CHOS BSHAD BYA, ,GTOR MA BTANG ZHING MCHOD BSTOD BZLA, ,THAMS CAD MKHYEN PA 'JIG RTEN DU,, 
'BYUNG 'GYUR YANG NI MI 'BYUNG SRID, ,AU DUMW'A RA'I ME TOG BZHIN, ,BRGYA LAM NA'AM RES 'GA' BYUNG, ,GSANG SNGAGS SPYOD PA'I MCHOG 'DI NI, ,DE BAS KYANG NI RNYED PAR DKA', ,GANG PHYIR SEMS CAN MNYAM MED DON, ,BLA NA MED PA BYED PAR NUS, ,BSKAL BA 
DPAG TU MED PA RU, ,GANG GIS MTSAMS MED SDIG BYAS PA, ,DKYIL 'KHOR 'DI 'DRA MTHONG BA YIS, ,SDIG PA THAMS CAD ZAD PAR BYED, ,GRAGS PA MTHA' YAS SNGAGS SPYOD PA'I, ,TSUL LA GNAS NA SMOS CI DGOS, ,SKYOB PA'I GSANG SNGAGS BZLAS NA NI, ,GO 'PHANG 
BLA NA MED PAR 'GYUR, ,GANG GIS SNGAGS SPYOD MCHOG 'DI LA, ,BLO GROS SHIN TU DRI MED NA, ,SDUG BSNGAL THAMS CAD 'BYUNG BA YI, ,NGAN 'GRO THAMS CAD 'DIS SPONG NGO, ,BDAG NYID CHEN PO KHYED RNAMS KYIS, ,RNYED PA MNYAM MED DE RING RNYED, ,GANG PHYIR RGYAL BA 
SRAS BCAS KYIS, ,BSTAN PA 'DI LA KHYED RNAMS BSRUNG, ,THEG MCHOG 'DIR NI KHYED RNAMS KUN, ,LEGS PA NYID DU 'GRO BAR 'GYUR, ,THEG PA CHEN PO CHER 'BYUNG BA, ,LAS MCHOG 'DI NI DPAL DANG LDAN, ,KHYED RNAMS 'DI RU 'GRO BZHIN PAR, ,DE BZHIN GSHEGS PA 
NYID DU 'GYUR, ,DE NAS SLOB MA SEMS SPRO BAS, ,MAndALA ME TOG LEGS SU DBUL, ,'DOD PAS SENG GE BZHIN DU NYAL, ,LAS SNGAGS BZLAS SHING BLA MAS BSRUNG, ,NAM LANGS KHRUS DANG MAndALA BYA, ,RMI LAM BZLA ZHING NGAN NA BZLOG ,DE NAS KHA DOG LNGA LDAN PA'I, , 
THIG SKUD GSAR PA NYI SHU'I CHA, ,NYIS 'GYUR ZHE SDANG RDO RJE DANG, ,GTI MUG GSHED DU DMIGS PAS BSGRIL, ,'BAR BA'I LTA STANGS LCAGS KYU DANG, ,YID KYIS RIGS LNGA GZHUG PAR BYA, ,AOm D'IPTA DRi shtI AAm KU SHI DZA: MCHOD LA GSOL BA GDAB PAR BYA, ,AOm A'A: PRA 

@238B
YA TZTSA MO HA K'I LA RE SV'A TZA KRA S'U TRA n'A YA H'Um, SLOB DPON SLOB MAS THIG BZUNG STE, ,NUB DANG SHAR BSDAD THIG GDAB PO, ,YE SHES GZHAL YAS GSAL BAR GDAB, ,SNGAGS 'DIS SANGS RGYAS THAMS CAD BSKUL, ,AOm AA N+YO N+YA NU GA TA: SARBA DHARM'A: PA RA SBA RA nAm, AA NU GA TA: 
SARBA DHARM'Am, AA T+YANT'A NU PRA BIshtA SARBA DHARM'Am H'Um, DE SKAD BRJOD LA DZA TRA BRJOD, ,SHAR DU DRANGS LA RDZOGS PAR GDAB, ,DE NAS DAM TSIG THIG GDAB PA, ,SLOB DPON RJES SU SLOB MA 'BRANG, ,CHA GAR BOR LA SHAR LHOR NUB, ,BYANG PHYOGS 'DRI MA ZHING THIG BZHI GDAB, ,TSANGS THIG 
GNYIS GDAB DKYIL 'KHOR GDAB, ,DKYIL 'KHOR THIG GI PHYI NANG DU, ,BDUN BDUN BTAB PA BOR LA GNYIS, ,NYI 'OD RDO RJE PADMA PHRENG, ,PHO BRANG DBANG LDAN MTSAMS NAS BKOD, ,DE NAS DUR KHROD RIN CHEN SA, ,NAG DKAR SER DMAR LJANG GU LNGA, ,PADMAR BZHAG LA LHA 
SKYED CING, ,DGUG GZHUG MCHOD LA TSON DU GYUR, ,PHYAG RGYA TING 'DZIN GSANG SNGAGS BRJOD, ,AOm BADZRA TZI TRA SA MA YA H'Um, KHU TSUR G-YON PA DBANG LDAN DU, ,DKAR SER DMAR LJANG NAG POR BRI, ,SBOM PHRA SGO YI NYI SHU CHA, ,SBOM PHRA G-YAS G-YON CHAD PA LA, ,CHAD 
DANG NOR NYAMS 'THAB DANG 'CHI, ,THOD PAS BKAB LA BSRUNG BA'O, ,DKYIL 'KHOR NANG GI THIG GNYIS LA, ,PHO BRANG NAG PO 'JIGS BYED DNGOS, ,BZHI LA SNA TSOGS RDO RJE BYA, ,PHYED LA RDO RJE'I PHRENG BA NAG ,PHYED DANG GNYIS LA SNAM BU RIGS, ,LHA YI PHYAG MTSAN BRI BAR 
BYA; ,PHYI ROL CHA GNYIS SGO BZHI RIGS, ,GCIG NI YA PHUBS PHYED BRTZIGS PA, ,DE YI PHYED NI NAM MKHA' STONG, ,BZHI LA RTA BABS CHOS 'KHOR GDUGS, ,CHA GNYIS BRTZIGS PA 'DOD YON BYED, ,DRA BA CHA GNYIS MDA' YAB PHYED, ,MTSAMS DANG SGO KHYUD 'GRAM 
RNAMS SU, ,RDO RJE RIN CHEN ZLA PHYED MDZES, ,BUM PA DO SHAL DRIL BU RAS, ,'PHAN DANG BUM PA SNA TSOGS MDZES, ,GRU BZHI SGO BZHI RTA BABS BZHI, ,THIG BZHI DAG KYANG YANG DAG LDAN, ,SHAR NI DKAR PO CHEN PO STE, ,LHO NUB NUB BYANG SER DMAR LJANG, ,DBUS SU 

@239A
*, ,RDO RJE 'KHOR LO SHAR, ,LHO RU RIN CHEN PADMA NUB, ,BYANG DU RAL GRI 'KHOR LO ME, ,BDEN BRAL RDO RJE PADMA RLUNG, ,DBANG LDAN AUTPALA THO BA SHAR, ,LHO SGOR PADMA DBYUG PA NUB, ,BYANG SGOR RAL GRI NYI ZLA LA, ,LHA YI MDOG GI MCHAN MA DGOD, ,ME 'OD DMAR 
PO PHRENG BA NAG ,PADMA SNA TSOGS PHRENG BAS BSKOR, ,GDUGS DANG BLA RE BA DAN 'PHAN, ,'DOD PA LNGA YI MCHOD PA DGRAM, ,BUM PA PHYOGS SAM LA YIS DGOD, ,GTOR MA RGYA CHEN DAG KYANG BSHAM, ,DE NAS SLOB DPON RGYAN SPRAS PAS, ,DKYIL 'KHOR RNAL 'BYOR BZHI 
RU BSGRUB, ,BSGRUBS NAS PHYIR DBYUNG SHAR SGO NAS, ,SLOB DPON 'JUG CING DBANG BLANGS LA, ,GNANG BA THOB NAS SLOB MA RNAMS, ,DKYIL 'KHOR 'JUG DANG DBANG GNANG SBYIN, ,KHRUS BYAS MAndALA SEMS DAD PAS, ,KHANG PA'I PHYI ROL DAG TU GZHAG ,MKHA' GSANG 
NAS DBYUNG RNAM SNANG GZUGS, ,BSRUNG DANG GSANG SNGAGS ZLOS SU GZHUG ,LHA LA PHYI NANG MCHOD DANG BSTOD, ,SLOB DPON DE NYID DER ROL BYA, ,DE NAS LHA LA GSOL BA NI, ,SLOB MA 'JUG DANG DBANG BSKUR PHYIR, ,'DOD CHAGS CHEN PO 'BYUNG BA YI, ,'KHOR LO GZUGS 
BRNYAN LTA BU STE, ,BDAG GIS MTHONG NAS SLOB MA RNAMS, ,GZHUG PHYIR KHYED LA GSOL BA 'DEBS, ,NAM MKHA' LAS BYUNG MTSAN LDAN PHYIR, ,THOG MA THA MA MED PA'I MCHOG ,RDO RJE SEMS DPA' CHE RANG BZHIN, ,RDO RJE 'JIGS BYED BDAG GRUB MDZOD, ,DNGOS GRUB 
CHEN PO KUN GYI MCHOG ,DBANG PHYUG CHEN PO LHAG PA'I LHA, ,RDO RJE 'DZIN PA KUN GYI RGYAL, ,MI 'GYUR MCHOG TU BDAG GRUB MDZOD, ,NYES PA'I SKYON BRAL YON TAN LDAN, ,'DOD CHAGS KUN GYIS RJES SU CHAGS, ,'DOD CHAGS CHEN PO DGA' BA CHE, ,BCOM LDAN 
DE NYID KYIS BSGRUB MDZOD, ,SHIN TU DAG PA KUN GYI MCHOG ,GDOD NAS GROL BA DE BZHIN GSHEGS, ,KUN DU BZANG PO KUN GYI BDAG ,BYANG CHUB SEMS DPAR BDAG GRUB MDZOD, ,KUN GYI MCHOG GYUR DNGOS GRUB CHE, ,DBANG PHYUG CHEN PO PHYAG RGYA'I LHA, , 

@239B
RDO RJE DNGOS GRUB CHEN PO MCHOG ,PHYAG NA RDO RJER BDAG GRUB MDZOD, ,SEMS CAN KUN GYI YID LA KHYAB, ,SEMS CAN KUN GYI YID LA GNAS, ,SEMS CAN KUN GYI YAB NYID DE, ,'DOD CHAGS BDE BA'I DAM TSIG MCHOG ,BDAG DANG SLOB MAR 
BCAS PA LA, ,MCHOD DANG THUN MONG DNGOS GRUB GSOL, ,SLOB MA GDONG G-YOGS BUM CHUS BSANG, ,AA KHAm B'I RA H'Um ZLOS GZHUG ,GDONG G-YOGS BCING ZHING ME TOG DANG, ,RDO RJE GTAD PAS SEMS BSKYED BYA, ,SARBA YO GA TZITTA AUTP'A DA 
Y'A MI; AOm SU RA TE SA MA YA STVAm HO SIDDHI BADZRA YA TH'A SU KHAm, RIGS KYI BU KHYOD GANG LA DGA', ,SKAL BZANGS BDAG NI BDE CHEN LA'O, ,THOG MA MED ZHAG 'KHOR BA NAS, ,DENG 'DIR YAN CHAD SDIG BGYIS DANG, ,BGYID DU STZAL DANG YI RANG BSHAGS, , 
GTZO BO SLAN CHAD MI BGYID SDOM, ,GANG YANG RGYAL BA SRAS BCAS DANG, ,'GRO BA'I LEGS BYAS DGE BA LA, ,DE DAG KUN LA YI RANG NAS, ,THAMS CAD BYANG CHUB PHYIR BSNGO'O, ,SANGS RGYAS CHOS DANG DGE 'DUN LA, ,BSAM PA THAG PAS BYANG CHUB PAR, , 
'GRO BA'I SDUG BSNGAL BSAL BA'I PHYIR, ,DE NAS SKYABS SU MCHI BAR BGYI, ,BYANG CHUB SEMS GNYIS BSKYED NAS NI, ,'GRO BA DENG NAS MGRON POS NAS, ,BDAG SANGS RGYAS NAS 'GRO BA KUN, ,SRID PA'I MTSO LAS BSGRAL BAR BGYI, ,DED NAS 
KHANG PA'I NANG DU GZHUG ,DE RING SANGS RGYAS THAMS CAD KYI, ,RIGS SU BU KHYOD ZHUGS PAS NA, ,YE SHES RDO RJE NGAS BSKYED BYA, ,YE SHES RDO RJE MCHOG THOB NA, ,DNGOS GRUB GZHAN LTA SMOS CI DGOS, ,KHYOD KYIS DKYIL 'KHOR MA MTHONG BA, ,RNAMS 
LA SMRAS NA DAM TSIG NYAMS, ,RDO RJE ME TOG MGOR BZHAG STE, ,'DI NI SKU YI RDO RJE STE, ,DAM TSIG SKU YI DNGOS GRUB THOB, ,DAM TSIG DNGOS GRUB 'DI SMRAS NA, ,KHYOD KYI MGO BO 'GAS PAR 'GYUR, ,RDO RJE SEMS DPA' DENG KHYOD KYI, , 

@240A
*, ,SNYING LA YANG DAG ZHUGS PA STE, ,GAL TE TSUL 'DI SMRAS NA NI, ,DE MA THAG TU DRAL TE GSHEGS, ,'DI NI KHYOD KYI DMYAL BA'I CHU, ,DAM TSIG NYAMS NA SREG PAR BYED, ,DAM TSIG BSRUNGS NA DNGOS GRUB THOB, ,'THUNG ZHING RDO RJE'I CHU 'THUNG ZHIG ,AOm BADZRA AA MRi TA AU DA KRA: : 
BRJOD PAS RDO RJE DRI CHU BLUD, ,YANG NA RDO RJE SPYIR BZHAG LA, ,DENG NAS BZUNG STE KHYOD NYID KYIS, ,RDO RJE 'JIGS BYED DA YIN PAS, ,BRNYAS PAR MA BYED BSGO BA NYON, ,BRNYAS DANG MA MNYES BYAS NA NI, ,NYAM NGA MA SPANGS DUS BYAS NAS, ,RDO RJE DMYAL BAR 'GRO BAR 'GYUR, ,RGYUD SDE MKHAS DANG BYAS PA MANG, , 
DKYIL 'KHOR MAN NGAG THOB PAR BYA, ,DE NAS MAndALA ME TOG YON, ,PHUL LA DBAB PA'I GSOL BA GDAB, ,DE BZHIN GSHEGS PA THAMS CAD KYIS, ,RDO RJE DBAB PAR MDZAD DU GSOL, ,BRJOD LA RTZE GCIG PA YI SEMS, ,SKYIL KRUNG COG GTZOG POR BSDAD LA, ,SPYI BO SNYING GA LTE BA RKANG, ,BHAm 
LAm RAm YAm DHEEm DAG LAS, ,CHU DANG SA DANG ME DANG RLUNG, ,DKYIL 'KHOR BZHI BSKYED DZNYEEm GIS BSKUL, ,BSKYOD PAR BSKUL DANG RLANGS PA ZHU, ,BDUD RTZI 'BAB CING YE SHES SKYE, ,BABS PAR BSAMS NAS BSKUL BAR BYA, ,RDO RJE GSOR ZHING DRIL BU DGROL, ,AOm HR'I: shtRi: WI KRi T'A NA NA H'Um H'Um PHAt PHAt A'A BE SHA YA STO BA 
YA RA RA RA TZA LA YA H'Um H'A DZHEEm PHAt, LUS NGAG YID NI GANG PHEBS LA, ,GTI MUG GSHED SOGS GTZO CHER DBAR, ,NGAG LA AA DMAR SMRA RU GZHUG ,LUS LA TIshthA BADZRA DANG, ,LAM DANG DBANG GIS BRTAN PAR BYA, ,YE SHES LHA RNAMS DE LA DBANG, ,DE LTAR PHEBS PA DAM PA'O, ,DKYIL 'KHOR LAN 
GSUM BSKOR BAR BYA, ,LHO YI SGO NAS 'JUG PAR BYA, ,SANGS RGYAS GNAS 'DIR SLOB MA RNAMS, ,DA LTA YANG DAG NYID DU GZHUG ,LHA RNAMS GANG GI RIGS YIN DANG, ,DNGOS GRUB GANG YIN 'BAB PAR SHOG ,PRA T'ITZTSA HO BRJOD PAS DBUL, ,ME TOG GAR BABS RIGS KYI LHA, ,ZHI SOGS LAS KYANG 
DE YIS SHES, ,GTZUG TOR SPYAN THUGS MCHOG 'GRUB CING, ,SKU GZHAN 'KHOR RNAMS THUN MONG DO, ,DKYIL 'KHOR RE KH'A GANG NYE'I RIGS, ,PHYI ROL BYUNG BA LAN GSUM BSKYAR, ,DES KYANG MA BAB DBANG MI BSKUR, ,DE NAS SNANG BA DRIL BAR BYA, ,LHA YI RIGS DANG MTHUN PA 'GRUB, ,MIG LA 

@240B
AOm BSGOM YE SHES SPYAN, ,RDO RJE SEMS DPA' DBYE BAR BSAM, ,RDO RJE 'JIGS BYED DENG KHYOD KYI, ,MIG NI YANG DAG 'BYED PAR BYED, ,RDO RJE MIG NI BLA MED PA, ,PHYE BAS THAMS CAD MTHONG BAR SHOG ,GDONG G-YOGS BKROL LA DKYIL 'KHOR BSTAN, ,DKYIL 'KHOR BZANG PO 'DI LA LTOS, ,MTHONG NAS 
DAD PA RAB TU BSKYED, ,KHYOD NI 'JIGS BYED RIGS SU SKYES, ,SNGAGS DANG PHYAG RGYAS BYIN GYIS BRLABS, ,THO BA RDO RJE 'JIGS BYED NAS, ,ZHE SDANG 'JIGS BYED BAR DU BSTAN, ,SLOB DPON LHA LA PHYAG GSUM BYA, ,DKYIL 'KHOR GZHUG PA'I CHO GA STE, ,NYON MONGS SGRIB PA BYANG BAR BSTAN, ,DE 
NAS SLOB MA DBANG THOB PHYIR, ,RIN CHEN BANG MDZOD BU SMAD BCAS, ,RANG GI LUS NGAG YID GSUM YANG, ,DAD GUS DGA' BAS DBUL BAR BYA, ,GDUGS DANG BLA RE BA DAN SOGS, ,MCHOD PA DAG DANG RGYAN BZANG NGAM, ,DUR KHROD KYIS LEGS BRGYAN LA, ,LHO SGOR BSRUNG BAR SHES 
PAR BYA, ,BYANG CHUB RDO RJES SANGS RGYAS LA, ,JI LTAR MCHOD CHEN STZAL BA LTAR, ,BDAG KYANG RAB TU SKYOB PA'I PHYIR, ,NAM MKHAR RDO RJE DENG BDAG STZOL, ,LAN GSUM DE BRJOD GSOL BA GDAB, ,DE LTAR DBANG BSKUR YON RNAMS DBUL, ,DE NAS SLOB MA RNAL 'BYOR BZHIS, ,BSKYED LA 
DBANG BSKUR LHA MO DANG, ,RDO RJE 'JIGS BYED SLOB DPON NYID, ,RIG PA'I DBANG LNGA BSKUR BAR BYA, ,BKRA SHIS SGRA BRJOD BKRA SHIS PAR, ,RDO RJE 'JIGS BYED MKHA' 'GROS BYED, ,GSANG BA GSUM NAS BYUNG BA YI, ,KHAMS GSUM KUN GYIS PHYAG BYAS LA, ,SANGS RGYAS RNAMS KYIS DBANG BSKUR BA, , 
RDO RJE CHU YIS BUM DBANG BSKUR, ,AOm BADZRA KA LA SHA AA BHI shINYTZA M'Am, LAS BUM KHRUS BYA RNAM RGYAL DBANG, ,RIGS KYI SPRO BSDU SHES BYA LA, ,CHU DANG 'BREL BAS DE BZHIN KUN, ,GSER SOGS THOR TSUGS COD PAN DBANG, ,SANGS RGYAS KUN GYIS PHYAG BYAS PA, ,RIGS LNGA'I DBANG BSKUR DAG PA 
'DI; ,SPYI GTZUG RGYAL BAR DBANG BSKUR BYA, ,AOm SARBA TA TH'A GA TA RATNA PA TRA LA AA BHI shINYTZA M'Am, ,RDO RJE 'DI NI RDO RJE CHE, ,RDO RJE 'JIGS BYED RDO RJE'I DBANG, ,SANGS RGYAS RDO RJE DBANG CHEN 'DI, ,YANG DAG KHYOD LA BSKUR BAR BYA, ,AOm BADZRA AA DHI PA TI STVAm AA BHI shINYTZ'A MI TIshthA BADZRA SA MA YA STVAm, CHOS 

@241A
*, ,RNAMS RNAM DAG RNAM PAR THAR, ,SHES RAB PHA ROL PHYIN GNYIS MED, ,SANGS RGYAS KUN GYIS BYIN BRLABS PA, ,DRIL BUS DBANG BSKUR CHEN PO LONG, ,AOm BADZRA SARBA TA TH'A GA TA BADZRA GHAntA AA BHI shINYTZA M'Am, DE NAS RDO RJE LDAN PA'I LAG ,SPYI BOR BZHAG PAS MING DBANG SBYIN, ,DNGOS PO GANG 
DANG GANG SNANG BA, ,DE DE RDO RJE 'JIGS BYED NYID, ,CHOS RNAMS RANG BZHIN NYID KYIS DAG ,SANGS RGYAS YE SHES RANG SNANG BA'I, ,AOm BADZRA SATVA N'A MA AA BHI shiNYTZA M'Am, RDO RJE CHE GE MO BRJOD DO, ,RIG PA'I DBANG LNGA LHA MOS BSKUR, ,YE SHES LHA LNGA CHOS NYAN RIG ,NYAN DANG BSGRUB PA KUN LA DBANG 
DES NA RIG PA'I DBANG THOB PO, ,DE NAS SLOB DPON DBANG DON DU, ,YON DBUL GSOL BA GDAB PAR BYA, ,DKYIL 'KHOR PHYIR MI LDOG PA'I DBANG, ,SLOB DPON DBANG BSKUR BDAG LA STZOL, ,DKYIL 'KHOR LHA YI DE NYID DANG, ,SLOB DPON GYI NI LAS DAG DANG, ,SANGS 
RGYAS RNAMS KYI DAM TSIG DANG, ,GSANG BA MCHOG GI SDOM PA RNAMS, ,SEMS CAN KUN DON BYA BA'I PHYIR, ,RDO RJE SLOB DPON BDAG LA GSOL, ,DE NAS LHO SGOR GDAN DANG KHRI, ,CHO GA SHES BYA SLOB MA GZHAG ,BGEGS BSAL RGYAN BZANG DUR KHROD BRGYAN, ,SLOB DPON MI LDOG DBANG 
SBYIN NO, ,LAG G-YAS RDO RJE BSKYED NAS NI, ,DE NAS RDO RJE SBYIN PAR BYA, ,THOG MTHA' MED PA'I RDO RJE NI, ,RDO RJE SEMS DPA' CHE RANG BZHIN, ,KUN DU BZANG PO KUN GYI BDAG ,RDO RJE 'JIGS BYED DAG PA'I BDAG ,AOm BADZRA MA H'A H'Um, DE BZHIN G-YON PAR DRIL BU SBYIN, ,SRID PA NGO BO NYID KYIS DAG , 
NGO BO NYID KYIS DNGOS MED BYAS, ,RANG BZHIN DAG PA'I SEMS DPA' YIS, ,DAG PA'I SRID PA GRUB PAR BYED, ,AOm AA BADZRA GHAndA AA, RANG 'DRA'I DAM TSIG PHYAG RGYA NI, ,DAM TSIG PHYAG RGYA DE BSTAN PA, ,RANG NYID GZUGS NI BRTAN PAR BYA, ,'DI NI RANG GI 'DOD PA'I LHA, ,DAM TSIG PHYAG RGYAR 
GRAGS SHING GNAS, ,SHES RAB BCU DRUG LON PA LA, ,RDO RJE DRIL BU MNYAM LDAN PA'I, ,LAG PA GNYIS KYIS YANG DAG 'KHYUD, ,SLOB DPON DBANG DU BSKUR BAR BYA, ,BRJOD LA DE DON DE LA BSTAN, ,DE LTAR MI LDOG DBANG BSTAN NAS, ,DE NI DKYIL 'KHOR DE NYID BSTAN, ,DRAN PA BZHI DANG 

@241B
SPONG BA BZHI, ,RKANG PA DBANG PO SHAR SGO SOGS, ,BSAM GTAN BZHI NI RTA BABS YIN, ,TING 'DZIN RNAMS NI KHA KHYER BZHI, ,GZUNGS SGO DAG NI LHA MO'I TSOGS, ,TSOGS GNYIS RDZOGS PHYIR RGYAN SNA TSOGS, ,GSUNG RAB YAN LAG 'PHAN DRIL SOGS, ,BYANG CHUB YAN LAG BDUN RNAMS NI, , 
DRA BA DRA PHYED ME LONG SOGS, ,YE SHES LNGA LDAN DKAR SOGS PHYOGS, ,MA 'DRES YE SHES LHA SNAM BZHI, ,CHOS KYI 'KHOR LO RDO RJE PHRENG, ,SNA TSOGS RDO RJE RIGS LNGAR 'DUL, ,NYES PAS MA GOS SNA TSOGS PAD, ,BDUD RNAMS BSREGS PAS YE SHES NYI, ,NYON MONGS SEL PHYIR ZLA BA'I GDAN, , 
SNYING RJES BRLAN PHYIR BUM PA BRGYAD, ,BDE CHEN SPYOD PAS MCHOD PA'I TSOGS, ,DUR KHROD GDAN GYIS GSHIN RJE 'JOMS, ,PHYAG 'TSAL GDUG PA 'DUL BA PO, ,RNAM SHES ZHE SDANG CHOS KYI DBYINGS, ,YE SHES RDO RJE 'JIGS BYED NYID, ,ZHAL DGU RNAM THAR GYIS 'JUG PA, ,DBUS ZHAL GSUM 
NI SKU GSUM PA, ,G-YAS GSUM THABS KYI SKU GSUNG THUGS, ,G-YON PA SHES RAB RNAM THAR GSUM, ,RVA GNYIS THABS DANG SHES RAB LA, ,MA HE DREGS PA'I BDUD RNAMS 'DUL, ,SPYAN GSUM DMAR BA SNYING RJE GSUM, ,BYAMS PA NAG PO DAG PA RAGS, ,KHRO BA BDUD 'DUL 
SBRUL GYIS KLUBS, ,KLUS BRGYAN GSHIN RJE GAR DGUS LDAN, ,BYANG CHUB PHYOGS CHOS SO GNYIS PHYAG ,PHYAG MTSAN LHA MIN 'DUL BYED PA'I, ,NYE DBANG SUM CU RTZA GNYIS GTZO, ,GCER BU CHOS SKU MTSAN 'GRENG BA, ,BDE BA CHEN PO SKU YI RTAGS, ,PHYAG GNYIS GLANG PO'I PAGS 
PA NI, ,THUGS RJE THABS KYIS 'GRO BA SKYOB, ,STONG PA BCU DRUG ZHABS BCU DRUG ,ZHE SDANG GTI MUG 'DOD CHAGS RIMS, ,'DUL PHYIR LHA DANG MI SOGS BYA, ,DBU SKRA NANG GI YE SHES 'BAR, ,GZUGS SOGS PHUNG PO GTI MUG SOGS, ,YE SHES BZHI YIS GZHAN 
GSHED BZHI, ,ZHAL GSUM RNAM THAR NGO BO STE, ,MDOG GIS ZHI SOGS PHYAG MTSAN YANG, ,RIGS RIGS LAS DANG MTHUN PA DAG ,NYE BA'I NYON MONGS 'BYUNG BA BZHI, ,BYAMS SOGS TZ'A RTZI LA SOGS SO, ,MDOG ZHAL PHYAG MTSAN SNGON DANG 'DRA, ,BDE CHEN 

@242A
*, ,LONGS SPYOD THOD PA BZHI, ,THO BA LA SOGS SGO BA BZHI, ,SKYE RGA NA 'CHI SDUG BSNGAL BZHI, ,SGRIB BZHI LTA BZHI 'JOMS PAR BYED, ,BDUD BZHI BSDIGS PAR BYED PA DANG, ,MDOG ZHAL PHYAG DRUG SBYIN SOGS DRUG ,DE LTAR LHA YI DE NYID DO, ,DE NAS MTSAN LDAN DBANG THOB CING 
RIGS DANG MOS PA LDAN PA LA, ,RNAL 'BYOR BSGRUB CING DBANG BSKUR BA, ,BLA MA DAG LAS 'DIR BLANG BYA, ,SHES RAB YE SHES BZHI PA YANG, ,SLOB MA BZANG LA SBYIN PAR BYA, ,DE NAS SLOB DPON LAS KUN BSTEN, ,LHO SGO LA SOGS PHYOGS BZHI RU, ,RIN CHEN PADMA RDO RJE DANG, ,'KHOR LO'I 
GDAN LA DE BZHAG LA, ,SEMS CAN KUN LA PHAN PA'I PHYIR, ,SEMS CAN KUN LA THAMS CAD DU, ,JI LTA JI LTAR 'DUL 'GYUR BA, ,RIN CHEN CHOS KYI 'KHOR LO BSKOR, ,RIN CHEN GNAS SU PADMA SOGS, ,SMRAS LA RJES SU GNANG BA SBYIN, ,DE NAS RDO RJE'I BRTUL ZHUGS DBANG,, 
SNGON BZHIN RDO RJE DRIL BU SBYIN, ,AOm SARBA TA TH'A GA TA BADZRA SATVA SA MA YE TIshthA AE shA STVAm, DHA RA Y'A MI HI HI HI HI HE H'Um, DE RING SANGS RGYAS THAMS CAD KYI, ,RDO RJE SEMS DPA'I LAG NA GNAS, ,PHYAG NA RDO RJE'I BRTUL ZHUGS BRTAN, ,KHYOD KYIS RTAG TU BZUNG BAR GYIS, ,'DI NI SANGS RGYAS 
THAMS CAD KYI, ,SHES RAB DBYANGS KYI RJES SU 'GRO, ,RGYAL BAS BYANG CHUB MCHOG TU BZHED, ,KHYOD KYIS KYANG NI BZUNG BAR GYIS, ,RNAL 'BYOR SNOD DANG KHA tV'Am GA ,TSANGS PA'I SKUD THOGS RNAL 'BYOR SBYIN, ,DE NAS DKYIL 'KHOR DBUS GNAS LA, ,G-YON PAS 
CHOS GOS SNYING GAR BZUNG, ,G-YAS PAS MCHOG SBYIN PHYAG RGYA YIS, ,SANGS RGYAS DANG BCAS 'DI SKAD BSGRAGS, ,AOm SHO TAm BYA KA RO MI TA BADZRA SA TVA TA TH'A GA TA BHA WA DUR KHA TI TO AU TA TI T+YA AA TA TA NA DHA BHA WA SIDDHA YE KYE CHE GE MO ZHES BYA BA TA TH'A GA TA SATVA SA MA YA STVAm BHU RA BHU WA SVA: 
PHYAG RGYA SNGAGS 'DI'I MTHU YIS NI, ,PHYOGS BCU'I SANGS RGYAS THAMS CAD KYI, ,KHYOD NI RDZOGS PA'I BYANG CHUB TU, ,MGRIN GCIG TU NI LUNG STON 'GYUR, ,DE NAS DBUGS DBYUNG DAM TSIG SBYIN, ,'DOD CHAGS BRAL BA LTA BU YI, ,KHAMS GSUM NA NI SDIG MED PAS,, 

@242B
DE BAS 'DOD LA CHAGS BRAL BAR, ,KHYOD KYIS NAM YANG ME BYA'O, ,MA H'A SA MA YA HA NA H'Um PHAt, DE NI GSANG BA BRJOD PA'O, ,MCHOG TU GSANG BA'I DKYIL 'KHOR 'DIR, ,MTHONG DANG ZHUGS PAS DBANG BSKUR BAS, ,SDIG PA KUN LAS RNAM GROL NAS, ,KHYOD NI DGE BA NYID 
DU GNAS, ,GANG PHYIR BDE CHEN THEG CHEN 'DIR, ,YANG YANG 'CHI BA YOD PA MIN, ,GZUNG DANG BCING BAR MI NUS PAS, ,'JIGS MED DAG PAR 'GRO DON GYIS, ,SRID PA SHIN TU DAG PAS NA, ,KHYOD NI SRID PA SDUG BSNGAL BZLOG ,RDO RJE PHYAG RGYA BYA BA 'DI, ,GANG ZHIG 
SKYES PA TZAM GYIS NI, ,SANGS RGYAS NYID 'THOB THE TSOM MED, ,BYANG CHUB SEMS NI GTANG MI BYA, ,DAM PA'I CHOS KYANG MI SPANG ZHING, ,SMAD PAR BYA BA MA YIN NO, ,MI SHES PA'AM RMONGS PA LA, ,'DI NI SMRA BAR MI BYA'O, ,RDO RJE DRIL BU PHYAG RGYA DAG ,NAM YANG GTANG BAR MI 
BYA'O, ,SLOB DPON DAG KYANG MI SPANG STE, ,'DI NI SANGS RGYAS KUN DANG MNYAM, ,RANG GI DE NYID MI SPANG ZHING, ,DKA' THUB KYIS KYANG GDUNG MI BYA, ,JI LTAR BDE BAS BDE BZUNG NAS, ,'DI NI MA 'ONGS RDZOGS SANGS RGYAS, ,DE NAS DBUGS NI PHYUNG NAS KYANG, ,GTOR MA 
DUR KHROD DAG TU BSKYAL, ,DE LAS GTOR MA SBYANG BA NI, ,MI DANG BONG BU RNGA MO SOGS, ,SHA KHRAG NAS 'BRAS CHAN KHUR BA, ,CHANG DANG DRI RO RNAM LDAN RNAMS, ,BCU'AM BCU GCIG DBUL BA YANG, ,RDO RJE DRIL BZUNG SLOB DPON GYIS, ,DE NYID GSUM BRJOD STONG PAR BSAM, , 
YAm RAm AA AA AOm A'A: H'Um, MAS YAR RIM PAS DE DAG KUN, ,SNGO DMAR DKAR 'OD DMAR DANG LDAN, ,DKAR NAG RIM PAS BSGOM PAR BYA, ,DE NYID GSUM BRJOD RANG SA BON, ,H'Um GI 'OD DANG BCAS PA BSGOM, ,YAm LAS BA DAN GYIS MTSAN PA'I, ,RLUNG GI DKYIL 'KHOR GZHU DBYIBS 
SNGO, ,RAm LAS RAm LDAN GRU GSUM DMAR, ,AA GCIG SKYED PO MGO RLON GSUM, ,GCIG NI BDUD RTZI'I SNOD GYUR PA, ,H'Um DANG BI MU SHU RA DANG, ,DA HA GO KUN NA RNAMS KYANG, ,PHYOGS MTSAMS SHA LNGA BDUD RTZI LNGA, ,SA BON BLTAS LA GSAL BA DANG, ,AOm DANG A'A: H'Um 

@243A
*, ,GSUM BRJOD LA, ,SA BON RNAMS LAS BDUD RTZIR GYUR, ,PHYOGS PO LA THUG PAS AA ZLA BA, ,DER LTUNG H'Um DE GYUR RDO RJE, ,GYUR PAS BDUD RTZI 'BAR SPYANG BYA, ,RDO RJE'I LTE BAR ZLA BA H'Um, ,AOm GYI 'OD DANG BCAS PA YIS, ,YE SHES BDUD RTZI DER DBAB BYA, ,RANG 
NYID 'KHOR LO'I LHA RNAMS DANG, ,DKYIL 'KHOR LHA RNAMS BDUD RTZI MYANG, ,DE NAS PHYOGS SKYONG PHYOGS PHYOGS SU, ,YOD PA DE DAG GSAL BAR BSAM, ,SHAR DU BRGYA BYIN DKAR PO NI, ,G-YAS NA RDO RJE DRIL BU G-YON, ,YUM BCAS DUR KHROD RIN CHEN BRGYAN, ,GLANG PO DKAR 
PO ZHON PA CIG ,G-YAS SU TSANGS PA SER PO STE, ,'KHOR LO MCHAN MA G-YAS DANG G-YON, ,G-YON NA STOBS RGYU LJANG GU DANG, ,ZHING SKYONG GLANG PO'I MGO BO CAN, ,LHO RU GSHIN RJE NAG PO STE, ,DBYUG PA ZHAGS PA MA HE ZHON, ,G-YAS SU NYE DBANG SER PO NI, , 
RAL GRI BA DAN G-YAS DANG G-YON, ,G-YON DU DUNG SKYONG SER PO DANG, ,ZHING SKYONG NAG PO MA HE'I GDONG, ,NUB TU CHU LHA DMAR PO STE, ,CHU SRIN SBRUL ZHAGS CHU SRIN ZHON, ,G-YAS SU KHYAB 'JUG SMUG PO STE, ,'KHOR LO SBRUL ZHAGS G-YAS DANG G-YON, ,G-YON DU 
MTHA' YAS SNGON PO DANG, ZHING SKYONG CHU SRIN GDONG CAN DMAR, ,BYANG DU GNOD SBYIN NOR SBYIN SER, ,SHING THOG NE LE RTA DKAR ZHON, ,G-YAS NA DBANG PHYUG CHEN PO SNGO, ,RTZE GSUM PADMA G-YAS DANG G-YON, ,G-YON NA NOR RGYAS DMAR PO DANG, ,ZHING SKYONG RTA YI GDONG CAN LJANG, ,DBANG 
LDAN 'BYUNG PO'I BDAG PO DKAR, ,RTZE GSUM ZHAGS PA KHYU MCHOG ZHON, ,G-YAS NA SMIN DRUG BU NI SNGO, ,MDA' GZHU GNYIS NI G-YAS DANG G-YON, ,G-YON NA 'JOG PO DKAR PO DANG, ,ZHING SKYONG KHYU MCHOG DKAR PO CAN, ,ME RU ME LHA DMAR PO STE, ,PHRENG BA SPYI BLUGS RA YI KHRI, , 
G-YAS NA TSOGS BDAG DKAR PO STE, ,DBYU GU PADMA G-YAS DANG G-YON, ,G-YON NA RIGS LDAN SER PO DANG, ,ZHING SKYONG RA YI MGO CAN DMAR, ,BDEN BRAL SRIN PO DMAR PO STE, ,GRI DANG THOD PA MI'I KHRI, ,G-YAS NA STOBS BZANGS DMAR PO STE, ,G-YAS NA RAL GRI 

@243B
G-YON NA PHUG ,G-YON NA PADMA DMAR PO DANG, ,ZHING SKYONG SRIN PO'I MGO CAN DMAR, ,RLUNG DU RLUNG LHA SNGON PO NI, ,BA DAN ZHAGS PA SHA BA ZHON, ,G-YAS NA LEGS LDAN NAG PO STE, ,G-YAS NA GRI GUG G-YON PA DUNG, ,G-YON NA PADMA CHEN PO DKAR, ,ZHING SKYONG SHA BA'I MGO BO CAN, , 
'DI DAG THAMS CAD RUS PA DANG, ,RIN PO CHE'I RGYAN GYIS BRGYAN, ,CHUNG MA BU DANG 'KHOR G-YOG BCAS, ,SNA TSOGS GZUGS DANG MTSAN LDAN BSGOM, ,LHA LA LHA YI 'KHOR DANG LDAN, ,LHA MIN MIN NI PHYOGS SKYONG 'KHOR, ,KLU LA NGAN 'GRO GSUM PO'I 'KHOR, ,BSAM ZHING 
PHYAG RGYA BZHIS 'JUG GO, ,SNYING RJES BSGRAL DANG MCHOD PAS BYAMS, ,BYAMS PA'I SBYIN PAR 'DI BSHAD DO, ,DE KUN RANG RANG YID DGA' BAS, ,SNYOMS 'JUG TSUL DU BSRUBS PAS NA, ,THAMS CAD BDUD RTZI'I GZUGS SU GYUR, ,AOm HR'I: 'KHOR LO PHYAG MTSAN LAS, ,SHAR 
DU RNAM PAR SNANG MDZAD RIGS, ,THAMS CAD GTI MUG RDO RJE YI, ,GSHIN RJE GSHED LTAR BSGOM PA NI, ,DKAR PO G-YAS G-YON NAG DANG DMAR, ,GRI GUG THOD PA RTZA BA'I PHYAG ,KUN GYI PHYAG MTSAN YIN PAR SHES, ,'KHOR LO RAL GRI G-YAS NA 'DZIN, ,NOR BU PADMA 
G-YON NA'O, ,LHO RU sHtRi: DANG RIN CHEN LAS, ,PHRA MA RDO RJE 'JIGS PAR BYED, ,SER PO NAG DKAR G-YAS G-YON ZHAL, ,RIN CHEN RAL GRI G-YAS NA 'DZIN, ,PADMA 'KHOR LO G-YON PA NA, ,NUB TU WI DANG PADMA LAS, ,'DOD CHAGS RDO RJE 'JIGS BYED DMAR, ,NAG DANG 
DKAR BA G-YAS DANG G-YON, ,PADMA RAL GRI G-YAS PAR 'DZIN, ,RIN CHEN 'KHOR LO G-YON PA NA, ,BYANG DU KRi DANG RAL GRI LAS, ,PHRAG DOG 'JIGS BYED LJANG GU STE, ,RAL GRI SNA TSOGS RDO RJE G-YAS, ,PADMA 'KHOR LO G-YON NA 'DZIN, ,NAG DANG DKAR BA G-YAS DANG G-YON,, 
T'A NA NA H'Um H'Um PHAt, PHAt DANG SV'A H'A SA BON RNAMS, ,RAL GRI 'KHOR LO GONG BZHIN RIM, ,'BYUNG PO ME LHA 'KHOR BCAS RNAMS, ,GTI MUG GSHED SOGS MDOG CAN NO, ,H'Um GNYIS PHAt GCIG NYI ZLA SOGS, ,GTI MUG GSHED PO LTA BU'O, ,PHAt DANG SV'A H'A LHA MO DANG, , 

@244A
*, ,SA BDAG KHYAB BYED 'OG PHYOGS SKYONG, ,RDO RJE ZHE SDANG 'JIGS DANG MTSUNGS, ,DKAR DANG DMAR PO G-YAS DANG G-YON, ,RDO RJE RAL GRI G-YAS GNYIS NA, ,PADMA 'KHOR LO G-YON PAR 'DZIN, ,THAMS CAD YUM BCAS NYI ZLA DANG, ,RDO RJE 'KHOR LO PADMA'I GDAN,, 
DUR KHROD SBRUL GYI RGYAN GYIS BRGYAN, ,YE SHES DGUG GZHUG BCING DANG DGYES, ,SKU GSUM BYIN GYIS BRLABS DBANG BSKUR, ,KUN GYI LCE NI RDO RJER BSGOM, ,MI 'JIGS PA YI SBYIN PA'O, ,BDUD RTZI MYANG BYA CHOS NYID DANG, ,BDE BA CHEN PO RTOGS PAR BSGOM, ,ME TOG SPOS 
DANG MAR ME DRI, ,ZHAL ZAS SGRA DANG ROL MO DBUL, ,AOm AINDRA YE SV'A H'A, H'RI: YA YE SV'A H'A, shtRi: WA RU nA YE SV'A H'A, WI KU BE RE YE SV'A H'A, KRi A'I SHA NA YE SV'A H'A, T'A AAGNA YE SV'A H'A, NA NEE R'i TI YE SV'A H'A, NA B'A YA BA YE SV'A H'A, H'Um TZNDRA YE SV'A H'A, H'Um AA KA YE SV'A H'A, PHAt BEE MA TZI TRE NE SV'A H'A, 
SARBA BHU TE BH+YO SV'A SV'A H'A, HA HA, HI HI, HU HU, HE HE, HO HO, PHEm PHEm PHEm PHAt SV'A H'A, 'DI NI ZANG ZING SBYIN PA'O, ,DE NAS RDO RJE DRIL BZUNG LA, ,GTI MUG RDO RJE NGO BO KHYOD, ,GSHIN RJE GSHED POR 'JIGS PA, ,STON PA SANGS RGYAS KUN RANG BZHIN, ,RDO RJE SKU LA PHYAG 'TSAL BSTOD, , 
GSHIN RJE GSHED PO RAB 'JIGS PA, ,PHRA MA RDO RJE'I NGO BO KHYOD, ,RDO RJE THUGS DANG RAB MTSUNGS PA, ,RIN CHEN RDO RJE PHYAG 'TSAL BSTOD, ,'DOD CHAGS CHOS LAS YANG DAG 'BYUNG, ,'DOD CHAGS RDO RJE NGO BO KHYOD, ,DBYANGS MCHOG KUN GYI GTZO BO'I GTZO, ,RDO RJE GSUNG 
LA PHYAG 'TSAL BSTOD, ,PHRAG DOG RDO RJE'I NGO BO KHYOD, ,GSHIN RJE GSHED PO LAS KUN BYED, ,RDO RJE SKU DANG RAB MTSUNGS PA, ,PHYAG NA RAL GRI PHYAG 'TSAL BSTOD, ,SANGS RGYAS KUN GYI RANG BZHIN KHYOD, ,SANGS RGYAS THAMS CAD GCIG SDUD PA, ,SANGS RGYAS KUN 
THUGS MCHOG GI GTZO, ,DKYIL 'KHOR GTZOL PHYAG 'TSAL BSTOD, ,AA YI SGO CAN SNGAGS BRJOD LA, ,'DOD PA'I LAS NI GSOL BA DANG, ,SMON LAM RGYA CHEN GDAB BYAS LA, ,GTOR MA DUR KHROD SOGS SU BSKYAL, ,CHOS KYI SBYIN PAR GYUR PA'O, ,DE NAS 

@244B
DKYIL 'KHOR PHYOGS BZHI RU, ,KHRU GANG KHRU DO YAR KHRU GANG, ,SOR MO NYI SHU BZHI SOGS RGYA, ,PHYED PHYED ZABS SU DBYIBS RIM BRKO, ,SOR BZHI BRGYAD GSUM PHYED GNYIS DAG ,BSKOR DANG BRTZIGS PA'I RIM PAS SHES, ,RDO RJE RIN CHEN PADMA GRI, ,PHRENG BA ZUR BZHI DAG TU 
DGOD, ,TZANDAN GUR KUM PA LA SHA, ,DRI MI ZHIM PAS KHA DOG BYUG ,ZHI SOGS PHYAG MTSAN LHA YIS DGOD, ,ME TOG DKAR SER DMAR NAG DGOD, ,DGON PA'I BA LCI PA LA SHA, ,AU DUMW'A RA AA SHVADTHA, ,TZANDAN DUR KHROD NIM PA'I SHING, ,ZHI SOGS BUD SHING RIM PA 
BZHIN, ,LAS KUN THAB KHUNG ZHI DANG MTHUN, ,PADMA'I DBYIBS CAN RDO RJE'I PHRENG, ,ZLA PHYED RDO RJE ZUR BZHIR DGOD, ,LHA YI MTSAN MA DE BZHIN NO, ,ZHI LA TIL SOGS RGYAS LA ZHO, ,DBANG LA ME TOG DMAR PO BYA, ,GSAD PA LAN TSVA SKE TSE DUG ,MAR LA SOGS PAS RDZAS 
RNAMS DBUL, ,THAB BSANG ME ZHI RAB TU SBAR, ,BRAM ZE RGYAL PO RJE'I RIGS DANG, ,GDOL PA ZHI SOGS RIM PAS BLANG, ,ME LHA LAS DANG MTHUN PAR NI, ,RAm DANG DBYU GU RTZE GSUM LAS, ,ZHAL GSUM G-YAS G-YON RIGS DANG MTSUNGS, ,DBYU GU PHRENG BA 
MCHOG SBYIN G-YAS, ,GUNDHE PADMA THOD PA CAN, ,GSUS PA CHE BA BSKYED BYAS LA, ,SHAR LHO'I SPYAN DRANGS GNYIS MED BYA, ,MCHOD PA LNGA DANG LEGS PAR BSTOD, ,SREG RDZAS BDUN NAM RTZA GCIG BRGYA, ,PHUL LA ME LHA GNAS SU GSHEGS, ,ME LHA GZHAL 
YAS LHA BSKYED LA, ,YE SHES DGUG LA SOGS PA YI, ,RNAL 'BYOR CHEN PO RAB TU BYA, ,PHYI NANG GSANG BA'I MCHOD PA DBUL, ,BSTOD PA SNGAGS KYIS RDZAS KUN BSREG ,AOm AAGNA YE SV'A H'A, MAR GYI'O, ,AOm SARBA P'A BAm HA NA DA HA NA BADZR'A YA CHE GE MO SARBA SH'INTAm KU RU SV'A H'A, 
TIL GYI SNGAGS SO, ,AOm BADZRA PUshtA YE SV'A H'A, 'BRAS KYI'O, ,AOm BADZRA BI DZA YE SV'A H'A, SO BA'I'O, ,AOm MA H'A BE GA YE SV'A H'A, AOm MA H'A BA LA YE SV'A H'A, NAS DANG SRAN MA'I'O, ,AOm BADZRA A'A AU: shE SV'A H'A, D'UR BA'I'O, ,AOm AA PRA TI HA TA BADZR'A YA SV'A H'A, KU SHA'I'O, ,AOm BADZRA AAGNA YE SV'A H'A, AU 

@245A
*, ,DUMW'A RA'I'O, ,AOm BADZRA BO DHI PRishKA YE SV'A H'A, BYANG CHUB SHING GI'O, ,AOm BADZRA LA TA YE SV'A H'A, ,PALAKshA'I 'O, ,AOm BADZRA KU BE RA YA SV'A H'A, N+YA GRO DHA'I'O, ,AOm BADZRA DHAm DA YE SV'A H'A, 'O MA'I'O, ,AOm BADZRA DHA HI YE SV'A H'A, ZHI'I'O, ,BRGYA SOGS PHUL LA BSTOD LA 
GSHEGS, ,GAL TE DRAG PO'I LAS 'DOD NA, ,SA BDUN BZUNG LA DUG LNGA DANG, ,BDUD RTZI LNGA DANG KHRAG LNGA DANG, ,KHA BA LNGA DANG TSA BA LNGA, ,SPRUS LA GZUGS DANG MING SPEL LA, ,DUR KHROD NANG DU SUR MES BSREG ,DUR KHROD SHING LA ME SBAR LA, ,DRAG PO'I ME LA RANG LA 
BSDU, ,MAN NGAG YOD PAS BSREGS NA 'GRUB, ,NAM PHYED 'JIGS BYED SBYOR BAS BYA, ,THAL BA GZUGS BRNYAN DE NYID DU, ,MNAN PA BYAS PAS GDON MI ZA, ,KHRU GANG GSER DNGUL ZANGS LCAGS LA, ,YU BA KHRU GANG BA YI SNOD, ,SOR DRUG RDO RJE RIN CHEN BCAS, ,SOR 
GNYIS ZABS SU RDO RJE LDAN, ,RDO RJE SBU GUR RO RNAMS DBYUNG, ,MTHE CHUNG SHONG BA'I BU GA'O, ,BLUGS GZAR RING THUNG DE YI TSAD, ,RTZE SOR BZHI NI PAD 'DAB 'DRA, ,SOR GNYIS ZAB CAN RDO RJER LDAN, ,DE YIS THAMS CAD DGANG GZAR DAG ,PHYI NAS ME LHA LHAG PAR MCHOD, , 
SMON LAM SHIS PA LA SOGS PA'I, ,CHO GA CHO GA SHES PAS BYA, ,YI GE BRGYA PA LHA GSHEGS LA, ,THAB DANG THAL BA LEGS PAR GSHEGS, ,SLOB DPON 'BYOR BA 'DOD PA YIS, ,RAB TU GNAS PA 'DOD NA YANG, ,DKYIL 'KHOR SBYIN SREG SBYOR SHES PA, ,GDUGS DANG 
BLA RE MCHOD SOGS DGRAM, ,SLOB DPON KHRUS BYAS DRI ZHIM LUS, ,PHYAG RGYA LNGAS BRGYAN RDOR DRIL BZUNG, ,SUM CHA'I GDAN LA LEGS BZHUGS LA, ,SKU GSUM MCHOD RTEN GLEGS BSAM DAG ,RI MOR GZUGS SAM NUB BZHUGS LA, ,SHAR DU ZHAL NI GZIGS PAR SHIS, ,BSANG 
GTOR YON CHAB 'THOR 'THUNG DBUL, ,SRA BA SAR PAR GU GU LA BSREG ,DE LA TIL DANG BSANG GTOR GYIS, ,LAN GSUM BSKOR LA DOR LA BSKYUR, ,AOm H'Um HRI HRI AA ZHES BSKU, ,DE NAS DRI ZHIM D'UR BAS BSKU, ,AOm SARBA TA TH'A GA TA K'A YA BI SHO DHA NI SV'A H'A, ZHES BRJOD PA BSKUL LO, , 

@245B
DE NAS SHUN PA LNGAS BKRU STE, ,AOm SVA BH'A WA BA SHUDDHO&amp;HAm, ZHES PAS BKRU'O, ,DE NAS LAS KYI BUM PAS BKRU, ,JI LTAR BLTAMS PA TZAM GYIS KYANG, ,DE BZHIN GSHEGS KUN KHRUS GSOL LTAR, ,LHA YI CHU NI DAG PA YIS, ,DE BZHIN GSHEGS NYID KHRUS GSOL, ,AOm SARBA 
TA TH'A GA TA AA BHI shE KA SA MA YA SHRI YE H'Um, RI MO ME LONG NANG DU BKRU, ,GNAS GSUM BYIN RLABS MCHOD DANG BSTOD, ,BKRA SHIS TSIG BDUN DGE BAR BRJOD, ,SNYAN GSAN PHAB LA STA GON BZHUGS, ,NA BZA' SER PO RTEN LA GSOL, ,BZLAS PA GTOR MA CI NUS BYA, ,THO RANG SKYA RENGS 
BYUNG BA DANG, ,SNGON BZHIN SLOB DPON RNAL 'BYOR LDAN, ,SNGON GYI RIM PAS SKU KHRUS GSOL, ,MCHOD RTEN GZUGS DANG GLEGS BAM RNAMS, ,SKU GSUM DAG GAM RIGS LNGA'AM, ,THUGS DANG SKU DANG GSUNG GI LHA, ,RNAL 'BYOR BZHI YIS LEGS BSKYED LA, ,RIM PAR DBANG BSKUR RAB TU 
GNAS, ,GLEGS BAM 'OD DPAG MED GYUR NAS, ,DE YANG GANG YIN DE NYID GYUR, ,SNGAGS 'DIS NA BZA' GSOL BAR BYA, ,AOm BADZRA B'A SA SE SV'A H'A, MCHOD BSTOD SMON LAM BKRA SHIS BYA, ,ZHI BA'I SBYIN SREG SHIN TU SHIS, ,DA NAS RDUL SNOD DAG TU NI, ,'O MA MAR DANG SBRANG RTZI YIS, ,GSER 
GYI THUR MAS SPYAN DBYE STE, ,AOm TZAKshU SAMANTA TZAKshU BI SHO DHA NI BADZRA SV'A H'A, DE NAS GONG GI GSOL BSTOD BYA, ,'GRO KUN GTI MUG GZIR MTHONG NAS, ,ZHES PAS GSOL BA GDAB PA'O, ,GTI MUG RDO RJE'I NGO BO KHYOD, ,DE LA SOGS PAS BSTOD PA BYA, ,BCOM LDAN GSHIN RJE 'JIGS RDO RJE, ,RIG 
PA'I RGYAL PO PHYAG 'TSAL BSTOD, ,SLOB MA YON BDAG BRTZE PHYIR DANG, ,BCOM LDAN KHYOD LA MCHOD PA'I PHYIR, ,LHA KHYOD SNYING RJE'I BDAG NYID CAN, ,MGON PO BDAG NYID RAB GNAS BGYI, ,BDAG NYID KHYED LA GUS MCHOD PAS, ,BCOM LDAN BKA' DRIN GNANG BAR 'OS, ,'KHOR LO 
'GRO BA'I DON MDZAD PA'I, ,GSANG SNGAGS LHA RNAMS BDAG LA DGONGS, ,'BRAS GNAS BYANG CHUB SEMS DPA' DANG, ,SANGS RGYAS THAMS CAD BDAG LA DGONGS, ,GZHAN YANG SNGAGS LA GNAS PA'I LHA, ,'JIG RTEN SKYONG BA'I 'BYUNG PO RNAMS, ,SANGS RGYAS BSTAN LA 

@246A
*, ,DGA' BA YI, ,RDO RJE'I MIG DANG LDAN PA RNAMS, ,DE RING RDO RJE SLOB DPON BDAG ,RDO RJE 'JIGS BYED RAB GNAS 'DI, ,SLOB MA 'DI YI TSOGS BSAGS BYED, ,JI LTAR NUS PA'I NYER SPYOD KYIS, ,RJES SU BRTZE BAS NYE BAR GSOL, ,BDAG DANG SLOB MAR 
BCAS PA DANG, ,RAB GNAS BYAS PA'I RTEN 'DI LA, ,BSRUNG DANG NYE BAR BSKYAB PA NI, ,KHYED KYIS BYA BAR 'OS PA LAGS, ,LAN GSUM DU NI BRJOD PAR BYA, ,STA GON DUS SU MI BSGYUR BAR, ,DE SRID SROD LA LAN GSUM BRJOD, ,YI GE BRGYA PA RANG SNYING GIS, ,RAB TU GNAS 
LA BRTEN PAR BYA'O, ,SNGON BZHIN GTOR MA SBYANGS LA DBUL, ,DE NAS SLOB DPON SLOB MA YIS, ,MAndALA LEGS GSHEGS PA YIS BYUG ,BUM PA LA SOGS PA LHA KUN GSHEGS, ,YANG NA SLOB DPON RTEN DER BSRE, ,DE LA MAndALA MCHOD PA BYA, ,YID DAM LHA DANG CHOS SKYONG LA, , 
BSAM GTAN NOR 'KHRUL RDZAS MA TSOGS, ,NYES PA THAMS CAD BZOD PAR GSOL, ,DGE BA CI TZAM YOD PA KUN, ,'GRO BA BSGRAL PHYIR RAB TU BSNGO, ,DGE BA'I LAS 'DI RNAMS BYAS PAS, ,SANGS RGYAS KUN DANG BLA MA DANG, ,RDO RJE 'JIGS BYED BDAG BSRUNGS TE, ,'GRO BA'I 
BDUD BZHI ZHI BYED SHOG ,DE NAS SLOB DPON SLOB MA YIS, ,MAndALA LEGS GSHEGS PA YIS BYUG ,BUM PA LA SOGS LHA KUN GSHEGS, ,YANG NA SLOB DPON RTEN DANG DER BSRE, ,LA LI BADZRA GRAGS PA YI, ,NAG PO CHEN PO BRGYUD PA'I RIM, ,'JIGS BYED DKYIL 'KHOR CHOG , 
YI, ,LHAG CHAD 'KHRUL BA MKHAS BZOD MDZOD, ,YI DAM LHA DANG RDO RJE MKHA' 'GROS BSRUNGS, ,BDAG GIS LUS NGAG NGAL BAS 'DI BRIS PA'I, ,DGE BA DRI MED RGYA CHEN THOB PA DES, ,'GRO BA RDO RJE 'JIGS BYED THOB PAR SHOG, ,RGYA GAR GYI MKHAN PO PAntI TA BEE 
RO TZA NA RAKshI TAS MDZAD PA, DPAL RDO RJE 'JIGS BYED KYI DKYIL 'KHOR GYI CHO GA RDZOGS SO,, ,,PAndI TA BEE RO TZA NA DE NYID DANG, LO TZ'A BA GLAN DAR MA BLO GROS KYIS BSGYUR CING ZHUS TE GTAN LA PHAB PHA'O,, ,, 

