@334A
#, ,RGYA GAR SKAD DU, BO DHI STVA TZARYA PRA D'I PI RATNA M'A L'I N'A MA, BOD SKAD DU, BYANG CHUB SEMS DPA'I SPYOD PA BSDUS PA'I SGRON MA RIN PO CHE'I PHRENG BA ZHES BYA BA, SANGS RGYAS DANG BYANG CHUB SEMS DPA' THAMS CAD LA PHYAG 'TSAL LO, ,SHES BYA MA LUS DAG NI THUGS CHUD CING, ,NYES PA'I 
DRI MA DAG NI DRUNGS BYUNG BA, ,PHYOGS BCU DAG NA DUS GSUM BZHUGS PA YI, ,BDE BAR GSHEGS PA RNAMS LA PHYAG 'TSAL LO, ,SPYOD PA BSDUS PA'I SGRON MA RIN CHEN PHRENG BA GANG, ,BDAG GIS DRI MED GSUNG DANG BLA MA'I GDAMS NGAG LA BRTEN TE, ,RAB GSAL BSHAD KYI RNAM RTOG RANG DAGS MIN, , 
RIN CHEN RGYAL PO LTA BU'I MI YI LUS, ,RIGS LDAN DAL 'BYOR THOB NAS NI, ,BYAMS DANG SNYING RJE SNGON 'GRO BAS, ,GZHI GSUM YON TAN DRAN BYAS TE, ,BYANG CHUB SNYING POR MCHIS KYI BAR, ,DANG PO SKYABS SU 'GRO BAR BYA, ,STON PA GZHAN LA MI PHYOGS PAR, ,BLA NA MED PA'I SANGS 
RGYAS SKU, ,DPAL LDAN SKYES MCHOG MTSAN 'CHANG BA, ,THOB 'DOD SANGS RGYAS SKYABS SONG YIN, ,'JIG RTEN SKYABS MED BSKYAB PA'I PHYIR, ,SPYOD CING RANG GI DON BTANG STE, ,SANGS RGYAS BSGRUB PHYIR BLO BRTAN NA, ,SANGS RGYAS SKYABS SU SONG BA YIN, ,RGA SHI NAD DANG 'CHI BA 

@334B
LAS; ,SEMS CAN BDE PHONGS BSKYAB PA'I PHYIR, ,SANGS RGYAS NYID NI SMON PA NI, ,SANGS RGYAS SKYABS SU SONG BA YIS, ,BYANG CHUB SEMS DPA'I SPYOD CHEN LA, ,GANG ZHIG SPYOD MED ZHUM MED CING, ,MOS PA CHEN PO SKYED BYED PA, ,SANGS RGYAS SKYABS SU SONG BA YIS, ,BYANG CHUB MCHOG TU SMON 
BYED DE, ,RANG GI DON LA MI LTA ZHING, ,GZHAN DON BRTZON YANG NGA MED NA, ,SANGS RGYAS SKYABS SU SONG BA YIN, ,DAM CHOS 'KHOR LOS SGYUR BA YI, ,RGYAL PO THOB STE 'CHI MED PA'I, ,LAM GYIS 'GRO BA SKYABS SMON NA, ,CHOS LA SKYABS SU SONG BA YIN, ,BDAG DANG 'JIG RTEN MTHONG MED KYANG,, 
'JIG RTEN YONGS SU MI GTONG ZHING, ,DAM CHOS BSGRUB PAR GAR MOS PA, ,CHOS LA SKYABS SU SONG BA YIN, ,'GRO BA'I SDUG BSNGAL BSAL BYA ZHING, ,BDAG GI DAM CHOS BRTAN BYA ZHES, ,SEMS CAN DON LA SEMS MNYEN NA, ,CHOS LA SKYABS SU SONG BA YIN, ,'JIG RTEN MA LUS THAMS CAD LA, , 
CHOS 'DI SKYABS KYI MCHOG YIN ZHES, ,RTOG CING DAM CHOS SPYOD BYED NA, ,CHOS LA SKYABS SU SONG BA YIN, ,DGE BSHES DAM PA STEN BYED CING, ,NYAN 'DOD TSUL BZHIN DU SEMS LA, ,STON CING NAN TAN LHUR LEN NA, ,CHOS LA SKYABS SU SONG BA YIN, ,DAM CHOS YONGS SU GZUNG BA'I PHYIR, ,SPYOD PA 
YANG DAG SPYOD BYED CING, ,LUS DANG SROG LA MI LTA NA, ,CHOS LA SKYABS SU SONG BA YIN, ,THABS DANG SHES RAB ZUNG 'BREL BA, ,BDAG DON MA YIN GZHAN DON DU, ,SNYING RJE CHEN POS SPYOD BYED NA, ,CHOS LA SKYABS SU SONG BA YIN, ,GANG ZHIG BDE LA CHAGS MED LA, ,SDUG BSNGAL RNAMS KYIS MI 
'JIGS SHING, ,'JIG RTEN PHAN SPYOD DON SHES NA, ,CHOS LA SKYABS SU SONG BA YIN, ,'GRO BA MA LUS THAMS CAD KYANG, ,BDAG GI CHOS LA DGOD BYA ZHES, ,SEMS BSKYED NAN TAN SPYOD BYED NA, ,CHOS LA SKYABS SU SONG BA YIN, ,MOS PA SHIN TU BRTAN PA YIS, ,RGYAL SRAS MCHOG GI 
DRUNG SONG BA, ,GANG GI BSAM PA MI BZLOG PA, ,DE NI DGE 'DUN SKYABS SONG YIN, ,THEG PA DMAN PAR GYUR PA YI, ,NYAN THOS THEG LA GNAS PA RNAMS, ,BYANG CHUB SEMS NI SKYED BYED NA, ,DGE 'DUN SKYABS SU SONG BA YIN, ,DGE 'DUN YON TAN DRAN BYA ZHING, ,DGE 'DUN BZHIN 

@335A
*, ,DU BKUR GNAS SU, ,SEMS CAN THAMS CAD BKUR MOS NA, ,DE NI DGE 'DUN SKYABS SONG YIN, ,BYANG CHUB GO CHA BRTAN BYED CING, ,DGE 'DUN RNAMS LA YANG DAG MOS, ,DGE 'DUN BSNYEN BSKUR GANG DAD PA, ,DGE 'DUN SKYABS SU SONG BA YIN, ,DRAN DANG SHES BZHIN 
BAG YOD NA, ,TSUL KHRIMS TING 'DZIN SHES RAB DANG, ,DGE 'DUN YON TAN RIN CHEN GYIS, ,SEMS CAN BRGYAN PAR BYED PA DANG, ,DGE 'DUN RNAMS LA DAD BRTAN PAS, ,'GRO BA MA LUS RNAMS KYIS KYANG, ,DAD PA BZLOG PAR MI NUS NA, ,DE NI DGE 'DUN SKYABS SONG YIN, ,SKYES BU 
DAM PA RIN PO CHE, ,BCAS PA'I KHA NA MA THO DANG, ,RANG BZHIN KHA NA MA THO DANG, ,BDUD LA SHIN TU DPA' BA YI, ,SKYES MCHOG DE NI DGE 'DUN YIN, ,BYANG CHUB MCHOG SEMS MI LDOG DANG, ,DBANG BCU TSAD MED YON TAN GYIS, ,BRGYAN PA'I YON TAN GANG TSOL BA, ,DE NI DGE 'DUN SKYABS 
SONG YID, ,DE LTAR GSUM PA SKYABS SONG BA, ,'JIGS PA RNAMS LAS SRUNG BYED PA, ,DKON MCHOG GSUM GYI SKYABS LDAN PA, ,DE PHYIR MI 'JIGS SBYIN BDAG YIN, ,SKYABS SONG BSOD NAMS GANG YIN PA, ,DE YI TSAD GZUNG SHIN TU DKA', ,DE LTAR SKYABS SU SONG BA DES, ,BYANG CHUB 
SEMS NI RIN PO CHE, ,BLA MA SDOM LA GNAS SHING MKHAS, ,GZHAN GYI DON LA MNGON PHYOGS SHING, ,CHOS DANG ZANG ZING PHAN 'DOGS LA, ,GSOL BA BTAB LA BLANG BAR BYA, ,SANGS RGYAS CHOS DANG DGE 'DUN DANG, ,DE BZHIN BLA MA RNAMS LA YANG, ,SGO GSUM DANG BAS PHYAG 'TSAL TE, ,MA 
RTOG LA SOGS DNGOS PO DAG ,CI 'BYOR PA YIS MCHOD PA BYA, ,YONGS SU GZUNG BA MED PA DANG, ,KUN DU BZANG PO'I GZHUNG BZHIN DU, ,BLOS SPRUL PA YIS MCHOD PA BYA, ,SDIG BSHAGS PA DANG RJES YI RANG, ,GSOL BA GDAB DANG YONGS BSNGO BYA, ,NYI ZLA LTA BU'I BYANG CHUB SEMS, ,LAN GSUM 
PAR DU BLANG BAR BYA, ,SANGS RGYAS CHOS LA 'DOD GYUR NA, ,BYANG CHUB MCHOG TU SEMS BSKYED NA, ,KYE MA RNYED PA RNYED PA CHE, ,'DI NI RNYED PA KUN GYI MCHOG ,BYANG CHUB SEMS KYI BSOD NAMS GANG, ,GAL TE DE LA GZAGS MCHIS NA, ,NAM MKHA'I KHAMS NI KUN GANG STE, ,DE NI DE LAS LHAG PAR 

@335B
'GYUR; ,ZHES GSUNGS SO, ,YID BZHIN NOR BU'I SEMS SKYE BA, ,RGYU MED MA YIN GYI NA MA YIN GYI, ,RGYAL DANG RGYAL BA'I CHOS DANG DGE 'DUN LA, ,DAD DAD DANG BA BSKYED NAS SEMS SKYE'O, ,DE NI 'DOD DANG LONGS SPYOD RGYAL SRID DANG, ,BDAG LA BDE DANG GRAGS DANG SNYAN PHYIR MIN, ,'GRO BA'I 
SDUG BSNGAL MA LUS BSAL BYA'I PHYIR, ,'JIG RTEN PHAN PAR BYED PA'I SEMS SKYE'O, ,RGYAL BA KUN DANG CHOS DANG DGE 'DUN LA, ,DAD PA'I SGO NAS GUS PAR MCHOD PA DANG, ,BLA MA GUS PAR MCHOD CING SEMS SKYE'O, ,BYANG CHUB SEMS NI RIN CHEN GANG YOD PA, ,MI NYAMS PA SRUNG ZHING YANG DAG 
SPEL BAR BYA, ,YON TAN PHAN 'DOGS SDUG BSNGAL GYUR PA LA, ,CI 'BYOR PA YI BZA' DANG BTUNG LA SOGS, ,RE BA MED PAR GUS PAS GTANG BAR BYA, ,'JIGS PAS NYEN PA'I SEMS CAN BSKYAB PA DANG, ,MUN NANG 'THOMS PA'I SKYE BO MIG MED LA, ,CHOS KYI SBYIN PA GUS PAR GTANG BAR BYA, , 
LUS DANG SEMS NI 'KHRUGS PA'I SEMS CAN LA, ,G-YOG DANG SMAN GYI SBYIN PAS GUS PAR BYA, ,PHYI DANG NANG GI DNGOS PO THAMS CAD DAG ,SEMS CAN KUN LA MA LUS GTANG BAR BYA, ,YON TAN MA LUS DAG NI GANG YIN PA, ,DE DAG THAMS CAD SBYIN PA LA SOGS TE, ,BSOD NAMS PHUNG PO GZHAL 
DKA' DPAG TU MED, ,LEN LA RE BA MED PAR SBYIN PA YONGS GTONG BA, ,NOR RNAMS YONGS SU NYAMS PAR MI 'GYUR TE, ,BANG MDZOD DAG NI RIN CHEN 'THOB PAR 'GYUR, ,SBYIN LA THE TSOM MED PAR GUS PAR GTONG BA DAG ,SANGS RGYAS BYANG CHUB YUN MI RING BAR 'GYUR, ,BDE BAR GYUR PA DAG 
NI THAMS CAD KYI, ,RGYU YI GTZO BO SBYIN PAR DAM PAS GSUNGS, ,BDE BA RGYA CHEN RGYU YI SBYIN PA 'DI, ,BYED PAR 'DOD LAS MI RTOG RNAL 'BYOR DANG, ,SEMS CAN RNAMS LA SNYING RJE CHEN PO BSKYED, ,LONGS SPYOD RNAMS NI MI RTAG MTHONG GYUR CING, ,SNYING RJE CHEN PO RANG GI DAD GYUR NA, ,SBYIN BDAG GI 
KHYIM GZHAN DANG GZHAN GYI BAR, ,SHIN TU RIGS PA'I TSUL 'DI RTOGS GYUR LA, ,GANG BYIN DE LA 'JIGS PA SKYE MI 'GYUR, ,KHYIM NA GANG BZHAG DE LA 'JIGS PA 'BYUNG, ,BYIN PAS 'JIG RTEN PHA ROL BDE BA 'GRUB, ,MA BYIN TSE 'DI NYID LA SDUG BSNGAL SKYED, ,MA YI NOR RNAMS SKAR MDA'I RANG 

@336A
*, ,BZHIN LTAR, ,MA BYIN NOR RNAMS MI RTAG MED 'GYUR TE, ,BYIN PAS RTAG TU MI ZAD GTER DU 'GYUR, ,SEMS CAN PHAN PAR SEMS PA GANG YIN PA'I, ,NOR RNAMS SNYING PO MED PA YOD PAR 'GYUR, ,GANG ZHIG YONGS SU GTONG BA MKHAS PAS BSNGAGS, ,SKYE BO BYIS PA 
DE DAG SOGS LA DGA', ,YONGS SU BZUNG BAS MI 'BRAL GANG YANG MED, ,BYIN PAS RTAG TU PHUN SUM TSOGS PA 'BYUNG, ,GANG ZHIG BYIN PA DE NI LAM GYI MCHOG ,MA BYIN KHYIM DU BZHAG PA DE NI NYON MONGS SKYE, ,SLONG BA SNGON DU 'ONGS NA RGYAL SRAS DES, ,RDZOGS PA'I BYANG CHUB TSOGS NI SPEL 
BA'I PHYIR, ,LTOS PA MED PAR YONGS SU GTANG BAR BYA, ,DGE BA'I BSHES GNYEN 'DU SHES DE LA BSKYED, ,GANG ZHIG ZANG ZING NOR LA CHAGS BYED PA, ,DE LA BYANG CHUB SEMS MCHOG SKYE BA MED, ,SEMS MCHOG DE NI SKYON DANG MA 'GROGS TE, ,RGYA MTSO CHEN PO RO DANG MI 'GROGS BZHIN, ,DE 
BAS RTAG TU SKYON RNAMS KUN SPANGS TE, ,BYANG CHUB 'DOD PAS RTAG TU THAMS CAD SBYIN, ,YON TAN MNGA' BA MTHA' YAS 'PHAGS PA'I NOR, ,NOR GZHAN PHAL PA SDUG BSNGAL RGYU, ,BDOG MANG DAG GIS CI ZHIG BYA, ,RGYA MTSO CHE LA CHU BO BZHIN, ,CHOG SHES MED PAR DBUL POR GSUNGS, , 
SBYIN PA DE NI BYANG CHUB RTZA BA STE, ,ZHUM PA BRTZAL LA SBYIN PA GTANG BAR BYA, ,DE LTAR SBYIN LA GUS DANG LDAN PAR GYUR PA DES, ,DRAN DANG LDAN ZHING SHES BZHIN BAG YOD PAS, ,DBANG PO'I SGO RNAMS RTAG TU BSRUNG BAR BYA, ,GANG ZHIG LUS NGAG YID KYI LAS, ,THAMS CAD LEGS PAR YONGS 
BRTAGS TE, ,BDAG DANG GZHAN LA PHAN SHES NAS, ,RTAG TU BYED PA DE MKHAS PA, ,MI GSOD PA DANG RKU SPONG DANG, ,GZHAN GYI CHUNG MA SPONG BA DANG, ,BRDZUN DANG PHRA MA TSIG RTZUB DANG, ,MA 'BREL SMRA BA YANG DAG SDOM, ,BRNAB SEMS GNOD SEMS LOG LTA SPANG, ,'DI DAG SPANGS LAS 
DKAR BCU STE, ,LAS LAM BCU LAS NYAMS MI BYA, ,CHANG MI 'THUNG DANG 'TSO BA BZANG, ,MDOR BSDUS TSUL KHRIMS YIN PAR GSUNGS, ,TSUL RNAMS MA LUS 'BYUNG BA'I GZHI YIN PAS, ,DE PHYIR TSUL KHRIMS BSRUNG LA BRTZON PAR BYA, ,NANG GI SEMS NI DUL GYUR NA, ,PHYI YI DGRA 

@336B
'DIS GNOD MI NUS, ,NANG GI SEMS NI G-YO BA NA, ,PHYI YI DGRA 'DIS RKYEN BYAS TE, ,NANG GI DGRA 'DIS LUS SEMS BSREG ,DE PHYIR NANG GI DGRA 'DI GZHOM, ,YON TAN MA LUS BYANG CHUB SEMS LAS 'BYUNG, ,BYANG CHUB SEMS MCHOG SNYING RJE'I RGYUD LAS BYUNG, ,DE LAS SNYING RJE'I NGANG 
TSUL LDAN PAR BYA, ,DGE SBYONG TSUL LA GNAS BYAS NAS, ,DE YIS MI MTHUN PHYOGS SPANG BYA, ,DE LA MI MTHUN GANG ZHE NA, ,'DOD DANG GNOD SEMS RNAM PAR 'TSE, ,BDAG BSTOD GZHAN LA BRNYAS PA DANG, ,MI MTHUN RNYED PA KUN DU TSOL, ,RNYED PAS RNYED PA TSOL BYED DANG, ,DAD PAS BYIN PA 
CHUD GSON DANG, ,LTUNG BA 'CHAB CING 'DU 'DZI DGA', ,BDAG GI RNYED PAS CHOG MI SHES, ,GZHAN LA PHRAG DOG SER SNA BYED, ,GZHAN GYI RNYED PA 'DOD PAR BYED, ,BDAG GI 'KHRUL PA LA MI RTOG ,GZHAN GYI 'KHRUL PA RTOG PAR BYED, ,SO SOR THAR PA'I 'DUL MI BSRUNG, ,KHVA LTAR 
MU COR SMRA BA DANG, ,MA GUS RGOD KHENGS LTA BA NGAN LA ZHEN PA DANG, ,'KHOR BA LA NI DGA' BA DANG, ,MYA NGAN 'DAS LA RGYAB PHYOGS DANG, ,ZAB MO'I CHOS NI SPONG BA DANG, ,DKON MCHOG GSUM LA MA GUS DANG, ,BLA MA KHYAD DU GSOD PA STE, ,BRTAGS TE LEGS PAR SPANG BAR BYA, ,DE LTAR 
TSUL KHRIMS SRUNG BYED NA, ,SNGON CHAD MI SHES SKYE BO THAMS CAD KYANG, ,TSUL KHRIMS LDAN PA'I SKYE BO DE LA 'DUD, ,TSUL KHRIMS RTAG TU LDAN PA'I MI, ,BDE BA NAS NI BDE BA NYID DU 'GYUR, ,DE LTAR TSUL KHRIMS RGYAN DANG LDAN PA DES, ,BDUD KYI LAS RNAMS YONGS SU SPONG BA DANG, ,BZOD 
PA DGA' ZHING YANG DAG GNAS PAR BYA, ,BZOD PA SHIN TU PHAN PA SGRUB BYED PA, ,DE LA SU ZHIG NAN TAN MI BYED YOD, ,CHOS TSOL BA DANG GZHAN DON BYED PA LA, ,BZOD PA'I GO CHAS MI 'KHRUGS MTSO LTAR BYA, ,GZHAN DON 'DOD PA'I YID DANG LDAN PA LA, ,TSUL KHRIMS DAM PA BZOD PA 
ZHES BYA GSUNGS, ,GNOD PA SKYE MED TSUL DU RAB MTHONG BA, ,DE NI BZOD PA 'PHRUL ZHES DRANG SRONG DAM PAS GSUNGS, ,BZOD LA GNAS PA'I LUS NI YONGS SU DAG GYUR CING, ,GZUGS RIGS TSE RING NAD MED THOB BYED PA, ,BZOD PA'I GO CHA BRTAN PAR SU MI BYED, ,JI LTAR BZOD PA'I STOBS LA 

@337A
*, ,GNAS PA DE, ,RTAG TU DGE BA'I LAS LA SPRO BA BYED PA GANG, ,DE LA DGE BA'I LO TOG GONG NAS GONG DU 'PHEL, ,BSHAD PAS SEMS CAN RGYUD KUN GROL, ,MA RIG MUN SEL SHES RAB BSKYED, ,NYAN PA BYANG CHUB YAN LAG STE, ,BSAM BSGOM SA GZHI LTA BU STE, , 
MA BSHAD SHES PA MED PA YIN, ,SANGS RGYAS BSTAN PA YUN THUNG 'GYUR, ,NYAN PAS SHES RAB 'PHEL 'GYUR BAS, ,MA NYAMS BSGOM PA'I RTEN DANG 'BREL, ,BLANG BYA DOR BYA MI SHES PAS, ,GZINGS SPANGS RGYA MTSO BRGAL BA BZHIN, ,RTZOL BAS NAN TAN MA BYAS NA, ,SHING LAS ME 'BYUNG 
MI SRID BZHIN, ,BSGOM SGRUB NAN TAN MA BYAS PAR, ,'BRAS BU CHEN PO GA LA 'BYUNG, ,RGYUD LA 'BAD PAR MA BYAS PAR, ,BLA MED BYANG CHUB MI 'BYUNG STE, ,DPER NA ZHI BA'I LAS DANG MTSUNGS, ,CHOS SKU RGYU LA RAG LAS PHYIR, ,GSANG SNGAGS MAN NGAG THABS CHEN GYIS, ,TSE 'DIR 
BYANG CHUB 'BYUNG 'GYUR ZHES, ,SMRA ZHING TSOGS RNAMS MA BSAGS NA, ,BSKAL PA BRGYAR YANG MI 'GRUB PO, ,THABS KYIS 'GRUB CES LTA BA LA, ,NAN TAN MI BYED GANG ZAG NI, ,GAL TE LOG PAR RTOGS GYUR NA, ,GRU MED RGYA MTSO RGAL BA BZHIN, ,RNAL 'BYOR MNGON SUM MA GYUR PA, , 
RLABS CHEN SPYOD PA BYED GYUR PA, ,KHA NA MA THO LTUNG 'GYUR TE, ,G-YANG SA CHEN POR 'JUG PA BZHIN, ,DE LTAR THOS BSAM SGOM PA LA, ,BRTZON PAR BYAS NAS TSOGS RDZOGS 'GYUR, ,SGRIB PA RNAM PA GNYIS SPANGS TE, ,BYANG CHUB MCHOG NI THOB PAR 'GYUR, ,DE LTAR BRTZON DANG LDAN 
PA DES; ,DBEN PA LA NI DGA' BAR 'GYUR, ,DON MED RNAM PAR SLU BA YI, ,'JIG RTEN CHOS LA MA CHAGS PAR, ,NAGS TSAL LA SOGS DBEN PA RU, ,SEMS NYID GDOD NAS MA SKYES PA'I, ,RANG 'BYUNG DGON PA YIN MOD KYI, ,LAS DANG PO YI SEMS CAN GYIS, ,PHYI ROL 
DGON PA THOG MAR BSTEN, ,DE 'OG SEMS NYID DGON PA BTZAL, ,DER YANG DANG PO BYAMS PA DANG, ,SNYING RJE'I SEMS NI GOMS PAR BYA, ,MI GTZANG KENG RUS RTEN 'BREL LA, ,YID NI MNYAM PAR GZHAG PAR BYA, ,SGRIB PA LNGA NI SPANG BYA ZHING, ,BSGOM PA MED NA BYANG CHUB KYI, ,RTZA 

@337B
BA MED DE SGRIB MI SPONG, ,SGRIB PA MA SPANGS SANGS RGYAS PA, ,GRUB MTHA' KUN LAS YONGS MA BSTAN, ,BZLAS PA MA BYAS LHA DANG RING, ,DGE BA KUN LA MI 'JUG NA, ,MNYEN PA MED PA'I GRU BZHIN DU, ,RGYA MTSO'I GTING DU BYING BAR 'GYUR, ,RNAL 'BYOR NAN TAN BYED GYUR KYANG, ,DGE 
BA GZHAN LA MI BRTZON NA, ,SHING GCIG YAL GA MED PA LAS, ,ME NI 'BAR BA DKA' DANG MTSUNGS, ,THOS SOGS DGE BA LA BRTZON BYA, ,RNAL 'BYOR NAN TAN MI BYED NA, ,MTHO RIS THOB KYANG THAR PA RING, ,BLA MED BYANG CHUB MED PA'I PHYIR, ,RNAL 'BYOR BSGOM LA SPYOD MED NA, ,GROGS 
DANG BRAL NAS LAM ZHUGS BZHIN, ,DGRA DANG CHOM RKUN BYUNG BA NA, ,BZLOG PAR MI NUS GROGS MED BZHIN, ,MI LUS THOB PA 'ANG CHES DKA' NA, ,DAM CHOS PHRAD PA'ANG DE BAS DKA', ,MI LUS DAL 'BYOR THOB PA LA, ,MKHAS PA DAM CHOS MI NYAN PA, ,RIN CHEN RNYED NAS SLAR DOR BZHIN, 
DAM PA'I CHOS LA MA ZHUGS PAR, ,DON MED YAL BAR MI 'DUG GO, ,BLA MED THEG CHEN RNYED GYUR NAS, ,DE LA NAN TAN MI BYED NA, ,RIN CHEN RNYED NAS BYI DOR DANG, ,MI BYED DOR BA DAG DANG MTSUNGS, ,MI LUS DAL 'BYOR THOB PA DAG ,YID BZHIN NOR BU DAG DANG MTSUNGS, ,YID BZHIN NOR BU RIN CHEN NI, ,YON TAN KUN GYI 'BYUNG 
KHUNGS TE, ,BYI DOR BYAS NA DE LAS NI, ,NYIS 'GYUR GYIS KYANG MDZES PAR 'GYUR, ,DE LTAR DAL 'BYOR THOB NAS NI, ,THAR PA'I LAM LA 'JUG PAR BYA, ,NAD DANG MTHUN PA'I SMAN PA BSTEN, ,DE LTAR YUN RING BSGOM GYUR NA, ,LUS SEMS LAS SU RUNG BA DANG, ,MNGON SHES LNGA LA SOGS PA 
THOB, ,DE LTAR ZHI GNAS GOMS GYUR PA'I, ,YON TAN MA LUS KUN GYI RGYU, ,STONG PA NYID LA 'JUG PAR BYA, ,LUS DANG TSOR BA SEMS DANG CHOS, ,DRAN PA NYER GZHAG BSGOM PAR BYA, ,RANG GZHAN GNYI GA RGYU MED LAS, ,DNGOS PO GANG YANG 'BYUNG MED PA, ,RANG GZHAN GNYI GA RGYU MED LAS, , 
DNGOS GANG 'DZIN PAR 'GYUR BA MED, ,YOD DANG MED LAS SKYE BA MED PAS NA, ,SKYE BA MED CING GANG YANG 'GAG PA MED, ,DNGOS PO RANG BZHIN MA SKYES STONG PA NYID, ,RANG SEMS GZOD NAS MA SKYES PA, ,STONG PA NYID KYI RANG BZHIN NO, ,STONG PA NYID DU MI BSGOM STE, ,MI STONG PAR YANG BSGOM 

@338A
*, ,MI BYA, ,STONG DANG MI STONG 'DZIN PA LA, ,THA MAL PA YI RNAM RTOG SKYE, ,STONG PA ZHES PA'I RNAM RTOG STE, ,DES NA DE NYID SPANG BAR BYA, ,'GA' YANG MTHONG BA MED PA NI, ,MTHONG BA'I MCHOG CES YIN PAR GSUNGS, ,DNGOS PO RNAMS KYI RANG BZHIN NI, ,GZUGS BRNYAN 
DANG NI MTSUNGS PA YIN, ,SO SO SKYE BO LA GSUNGS PA, ,GANG YIN DE NI ZAB PA'I CHOS, ,'JIG RTEN SGYU MA LTA BU NYID, ,SANGS RGYAS BSTAN PA BDUD RTZI YIN, ,JI LTAR SGYU MA'I GLANG PO LA, ,SKYE DANG 'JIG RTEN SNANG MOD KYI, ,DE LTAR BRTAGS NA YANG DAG TU, ,SKYE DANG 'JIG PA MED PA 
LTAR; ,DE LTAR SGYU 'DRA'I 'JIG RTEN LA, ,SKYE DANG 'JIG PA NYID SNANG YANG, ,DAM PA'I DON DU BRTAGS BYAS NA, ,SKYE DANG 'JIG PA YOD MA YIN, ,DNGOS PO 'DI DAG THAMS CAD NI, ,RTAG TU MA SKYES MA 'GAGS NYID, ,YANG DAG DON LA RNAL 'BYOR BYA, ,BYING RGOD DBANG DU MI 'GRO BAR, 
ZHI GNAS LHAG MTHONG CHA MNYAM MO, ,RANG BZHIN DAG PA'I CHOS NYID LA, ,SHES RAB MIG GIS BLTA BAR BYA, ,DE NYID MTHONG NAS YON TAN SKYE, ,NAGS SOGS DUS KYIS BSGYUR BA MED, ,'DUS BYAS MI RTAG STONG PAR STON, ,NAGS SOGS RGYU 'BRAS SO SO YIS, ,KUN RDZOB SLU BA MED 
PA STON; ,RO DANG RUS PA CHU SHING SOGS, ,PHYI NANG CHOS KUN BDAG MED STON, ,KUN LA KHYAB PA'I NAM MKHA' YIS, ,DON DAM SPROS BRAL LA SOGS STON, ,RANG BZHIN YONGS SU SHES PA YIS, ,DE TSE YUL NI SNANG NA YANG, ,SGYU MA BZHIN TE GOS PA MED, ,DON DAM RANG BZHIN 
RTOGS GYUR NA, ,THA SNYAD DAG GIS CI ZHIG BYA, ,DGE BA'I BSHES GNYEN BSTEN PAR BYA, ,GROGS MCHOG RNYED NA SHIN TU LEGS, ,DE LTAR MIN NA GCIG PUR GNAS, ,BLA MA SANGS RGYAS DNGOS 'DRA LA, ,YO BYAD KYIS NI BSNYEN BKUR DANG, ,LUS NGAG SEMS KYI BKUR STI NI, ,DUS 
GSUM KUN DU BYA BA YIN, ,BLA MA BSNYEN BKUR MA BYAS NA, ,SANGS RGYAS SPANGS TE DAM TSIG NYAMS, ,BLA MA SANGS RGYAS KUN DANG MTSUNGS, ,SLOB DPON GYI NI YON TAN GZUNG, ,SKYON NI RNAM YANG BSAM MI BYA, ,YON TAN BZUNG NA DNGOS GRUB THOB, ,SKYON RNAMS BZUNG NA DNGOS MI THOB, , 

@338B
DE BZHIN TSE NI THUNG BA DANG, ,NGAN 'GRO DAG TU LTUNG BAR 'GYUR, ,SLOB DPON SMOD PAR BYED PA NI, ,NYA PA LA SOGS RIGS SU SKYE, ,NYES PA THAMS CAD BYED 'GYUR YANG, ,MKHAS PAS BLA MA SMAD MI BYA, ,CHOS 'DOD PAS NI RTAG PAR YANG, ,SLOB DPON RAB TU MGU BAR BYA, ,GSER 
NI STONG PHRAG BRGYA NYID DANG, ,RIN CHEN RNAM PA SNA TSOGS DANG, ,RAS NI ZUNG BRGYA DBUL BAR BYA, ,DE LTAR BLA MA MNYES BYAS NAS, ,MI DGE LAS LAS LDOG BYA ZHING, ,BYANG CHUB SEMS NI BSKYED PA DANG, ,THE TSOM MED PA NYID DANG NI, ,BKA' BZHIN DU NI GUS PAR BSGRUB, ,DE LTAR MI 
BYED GANG ZAG NI, ,RNAL 'BYOR GYI RGYUD RDO RJE RTZE MO LAS 'DI SKAD DU, BSKAL PA BRGYA PHRAG DAG TU NI, ,CI STE MNGON PAR BRTZON BYAS KYANG, ,GANG ZAG BZHIS NI 'JIG RTEN DU, ,BSGRUBS KYANG 'GRUB PA NYID MI 'GYUR, ,BYANG CHUB SEMS NI MA BSKYED DANG, ,THE TSOM LDAN PA NYID DANG NI, , 
BKA' BZHIN DU NI MI BYED DANG, ,DAD PA MED KYIS 'GRUB MI 'GYUR, ,ZHES GSUNGS SO, ,MI LUS THOB PA SHIN TU DKA', ,'GRO BA'I TSE YANG SHIN TU THUNG, ,BLO GROS NYAM KYANG SHIN TU CHUNG, ,BSHES GNYEN MCHOG KYANG RNYED DKA' BAS, ,BYIS PA RNAMS NI DON MED 'KHYAM, ,BDAG 
GIS GZHUNG DANG MI 'GAL BAR, ,SPYOD BSDUS SGRON MA RIN CHEN PHRENG, ,THEG CHEN SGOR ZHUGS BYA BA DAG ,GZHUNG 'DI BYAS PA'I BSOD NAMS DES, ,SEMS CAN THAMS CAD MA LUS PA, ,THUB DBANG GO 'PHANG THOB PAR SHOG ,BYANG CHUB SEMS DPA'I SPYOD PA BSDUS PA'I SGRON MA RIN 
PO CHE'I PHRENG BA ZHES BYA BA, SLOB DPON MKHAS PA CHEN PO CHOS LDAN RAB 'BYOR DBYANGS KYIS MDZAD PA RDZOGS SO,, ,,RGYA GAR GYI MKHAN PO PRADZNY'A KA RA WARMA DANG, ZHU CHEN GYI LO TZ'A BA DGE SLONG RIN CHEN BZANG POS BSGYUR CING ZHUS TE GTAN LA PHAB PA'O,, ,, 
