@147B
#, ,RGYA GAR SKAD DU, BADZRA BHEE RA WA AE K'A NA NA DVI BHU DZA S'A DHA N'A MA, BOD SKAD DU, RDO RJE 'JIGS BYED ZHAL GCIG PHYAG GNYIS PA'I SGRUB PA'I THABS, ,DPAL RDO RJE 'JIGS BYED LA PHYAG 'TSAL LO, ,DPAL YE SHES SEMS DPA' LA PHYAG 'TSAL LO, ,SMA RA 
SMIN MA BA SBU GZI MA DUS MTHA'I ME LTAR 'BAR ZHING LJAGS 'DRIL BA, ,SPYAN GSUM RVA RNON RNAM PAR 'GYUR BA'I 'JIGS GZUGS KLU BDAG RGYAN CAN MA HE'I ZHAL, ,G-YON BRKYANG RAB TU KHROS PA SNA TSOGS PADMA NYI MA'I STENG NA YONGS GNAS PA, ,SHIN TU RNO BA'I GRI 
GUG THOD PA 'DZIN PA MNYAM MED BDE BA STER LA 'DUD, ,PHYAG DANG ZHAL NI SNA TSOGS PA, ,BSGOM PA RU NI MI NUS PA, ,BSDUS PA'I RDO RJE 'JIGS BYED PA, ,SKYE BO NUS PA MI LDAN ZHING, ,BLO DMAN PA YI NGO RU NI, ,MDOR BSDUS PA YI SGRUB PA'I THABS, ,JI LTAR DE NYID 

@148A
*, ,MOS PA LA'ANG, ,SBYOR DON SKYES PA BSKYED PA'I PHYIR, ,SANGS RGYAS RGYUD DU GSUNGS PA YI, ,RANG GIS SHES NA RAB TU 'JUG ,GTZO BO DAM TSIG RAB TU BSTAN, ,DE'I PHYIR NA RGYAS PAR BSHAD, ,SNGAGS PAS RE ZHIG THOG MAR DUR KHROD DAM G-YUL LA 
SOGS PA'I SA'AM, YID DANG MTHUN PA'I GNAS SU STAN BDE BA LA GNAS NAS, ZHAL BZHI'I SNGAGS KYIS PHYOGS BZHIR BSNGAGS SHING BYIN GYIS BRLAB PA NI, AOm SUm BHA NI SUm BHA H'Um H'Um PHAt, AOm GRiHnA GRiHnA H'Um H'Um PHAt, AOm GRiHn PA YA GRiHnA PA YA H'Um H'Um PHAt, AOm A'A NA YA HO, ,BHA GA 
W'A NA BADZRA H'Um H'Um PHAt PHAt CES BYA BAS SO, ,DE'I RJES LA RANG GI SNYING GA'I SA BON LAS 'OD ZER SPROS PAS BLA MA DANG SANGS RGYAS LA SOGS PA NAM MKHA'I PHYOGS SU SPYAN DRANGS LA, YANG DAG PAR MCHOD DE, SDIG PA BSHAGS PA LA SOGS PA'I CHO GA BYAS NAS, DE NAS SEMS CAN TSAD MED 
BA'I SDUG BSNGAL GYI RGYA MTSOR BYING BA'I YUL LA BLTAS NAS TSAD MED PA BZHI BSGOM PAR BYA STE, DE LA PHAN PA DANG BDE BA NYE BAR 'DOD PA NI BYAMS PA'O, ,SDUG BSNGAL GYI RGYU LAS THON PAR 'DOD PA NI SNYING RJE'O, ,SEMS CAN SDUG BSNGAL DANG SDUG BSNGAL GYI RGYU DANG BRAL ZHING BDE BA LA 
SEMS RANGS PA NI DGA' BA'O, ,DE KHO NA NYID DU RO GCIG PAS RNYED PA DANG MA RNYED PA LA SOGS PA 'JIG RTEN GYI CHOS BRGYAD KYIS MA GOS PA NI BTANG SNYOMS SO, ,BSGOM PA NI DE'I GZUNG BA DANG 'DZIN PA'I RNAM PAR BYAD PA'I SNGAGS BRJOD PAR BYA STE, AOm SVA BH'A WA SHUDDHA: SARBA DHARM'A: 
SVA BH'A WA SHUDDHO&amp;HAm, DE'I RJES LA CHOS THAMS CAD RANG BZHIN MED PA'I NGES PAR RNAM PAR BSGOM PAR BYA BA NI, SEMS TZAM NYID KYIS RNAM PAR RTOG PA TZAM DU RTOGS NAS SNGAGS KYI DON MNGON DU BYA ZHING, STONG PA NYID KYI SNGAGS BRJOD PA NI, AOm SH'U N+YA T'A DZNY'A NA BADZRA SVA BH'A WA A'ATMA KO&amp;HAm, 
DE NAS THANG CIG TZAM DU STONG PA NYID LHAG PAR MOS NAS DE'I RJES LA STONG PA NYID LAS, YAm YIG DU BA LAS BYUNG BA, ,RLUNG GI DKYIL 'KHOR GZHU'I DBYIBS CAN, ,DE STENG ZLA BA'I DKYIL 'KHOR NI, ,AA YIG SA BON LAS BYUNG BA, ,DE LA DH'I: YIG 'OD 'BAR BA, ,BSGOMS 

@148B
NAS DE YI 'OD ZER GYIS, ,BDE GSHEGS RGYAL BA YANG DAG BSKUL, ,DE RNAMS THAMS CAD YANG DAG 'DUS, ,'JAM DPAL DBYANGS SU YANG DAG BSGOM, ,RAL GRI PO TIS PHYAG BREL BA, ,GANG+G'A'I GSER GYI 'OD DANG LDAN, ,DE YI SNYING GAR BSGOM PA NI, ,AA LAS NYI MA'I 
DKYIL 'KHOR RO, ,DE LAS 'OD ZER YANG DAG 'BYUNG, ,PHYOGS NAS RDZOGS SANGS RGYAS BZHUGS DANG, ,KHRO BO BYANG CHUB SEMS DPAR BCAS, ,DE BZHIN RIG PA'I LHA MO TSOGS, ,YANG NA NYI MA DE NYID LA, ,BSKUL NAS YANG DAG BZHUGS PAR 'GYUR, ,DE YANG DUS 
GCIG 'JAM PA YI, ,NYI MA'I DKYIL 'KHOR DU NI GYUR, ,RO GCIG TU NI YANG DAG 'BYUNG, ,MCHOG TU SHIN TU 'OD GSAL BA'O, ,DPAL TSAD BRGYA RU RNAM RGYAS PAS, ,'JIG RTEN GSUM KHONGS GSAL BA DANG, ,BDUD KYI TSOGS NI 'JOMS PAR BYED, ,YID KYIS 
BRTAN PAR BSGOM PAR BYA, ,DE YI STENG DU NAG PO CHE, ,H'Um YIG 'OD ZER LNGA LDAN PA, ,DE LAS 'OD ZER NGES PAR 'BYUNG, ,DE NYID DU NI YANG DAG 'DUS, ,YANG NI 'OD ZER PHRENG BA YIS, ,'GRO BA MA LUS SANGS RGYAS BYAS, ,SANGS RGYAS LNGA NI RAB 'BYOR BA, ,H'Um GIS 
DE NYID LAS SBYOR BYAS, ,RDO RJE CHEN PO RNAM BRTZIGS PA, ,RTZE DGU'I 'OD ZER SHIN TU RNO, ,BSGOMS NAS DE YI 'OD ZER GYIS, ,PHRA MO'I GZUGS KYIS RGYAL BA SOGS, ,NYI MA YI NI 'OG NYID DU, ,GZUGS BRNYAN 'DRA BAR YANG DAG BLTA, ,DE YIS SEMS CAN 
YONGS SU SMIN, ,DE YIS NGES PAR YANG DAG BSDU, ,RDO RJE GZUGS BRNYAN GZUGS GCIG TU, ,BLO LDAN GYIS NI BZHUGS PAR BSAM, ,DE 'OG THAMS CAD YONGS GYUR BA, ,BSKAL PA'I ME LTAR BZOD DKA' BA, ,SKU MDOG NAG PO DRAG CHEN PO, ,'JIGS 
MDZAD LJAGS NI 'DRIL BA YI, ,MA HE'I ZHAL NI SKU CHEN PO, ,'JIG RTEN GSUM PO ZA BAR NUS, ,DKON MCHOG GSUM SOGS GNOD PA LA, ,SDIGS MDZUB KYIS NI MCHOG TU RGYAL, ,GZHON NU GDONG DRUG LA SOGS GSOD, ,LHA DANG LHA MIN BSDIGS PAR MDZAD, , 

@149A
*, ,DBANG PO NYE DBANG DRAG DANG TSANGS, ,HA HA'I SGRA YIS SKRAG PAR BYED, ,BDUD KYI DKYIL 'KHOR RAB 'JOMS PA, ,G-YON BRKYANG BA YI ZHABS KYIS GSOD, ,SA 'OG TU NI RAB TU G-YO, ,MGO BO'I PHRENG BAS 'PHROG CHEN PO, ,THOD PA'I COD PAN GYIS NI 
MDZES; ,ZHAL GYI MCHE BA GTZIGS PA DANG, ,SPYAN GSUM DMAR ZHING ZLUM PA YIN, ,RVA RNO SKRA NI 'BAR BA BZHIN, ,SMA RA SMIN MA RAB MGYOGS 'JIGS, ,SNA TSOGS CHU SKYES NYI MAR GNAS, ,DBANG PO YI NI GDENGS KAS BRGYAN, ,THUNG ZHING LTO 'PHYANG BRJID PA YIS, ,MTSAN 
MA GYEN 'GRENG DRAG DANG BCAS, ,G-YAS DANG G-YON GYI PHYAG BSNAMS PA, ,THOD PA DANG NI GRI GUG 'DZIN, ,SNGAGS PA YIS NI RTAG TU BSGOM, ,DPAL CHEN RDO RJE 'JIGS BYED NI, ,YANG NA ZHAL GSUM PHYAG DRUG BSGOMS, ,LHAG MA MDA' GZHU KHA tV'Am GA ,PHYAG GNYIS 
BGEGS KYI PAGS PA 'DZIN, ,ZHAL GSUM DKAR DANG DMAR BA'O, ,G-YAS DANG G-YON GYI BSAM GTAN NI, ,DRAG DANG BZHAD DANG 'JIGS PA'O, ,LHAG MA KUN NI SNGAR BZHIN NO, ,GSHIN RJE GDUG PA MA HE'I STENG, DE'I MDUN DU MGON PO NI, ,CIG CAR 
DU NI YANG DAG BSKYED, ,RDO RJE 'JIGS BYED DPA' BO YI, ,PHYAG DANG KHA DOG MCHOG TU 'DRA, ,SPYAN GSUM MCHE BA GTZIGS PA YIS, ,RO YI STENG NA YANG DAG GNAS, ,GDUG PA CAN RNAMS BSAD PA'I PHYIR, ,SNYING RJE'I BDAG NYID KYIS NI BSGOM, ,DE RJES YE SHES 
SEMS DPA' DGUG ,JI LTA BA YI CHO GAS GZHUG ,MCHOD YON ZHABS BSIL LA SOGS SBYIN, ,DAM TSIG LA NI YANG DAG GZHUG ,DE NAS DBANG BSKUR YANG DAG SBYIN, ,RIGS KYI BDAG POS SPYI BOR BRGYAN, ,MNYAM PAR BZHAG PAS SNGAGS BZLAS PAS, ,MYUR 
DU 'GRO BA'I DON NI BYAS, ,SNGAGS PA SKYO BAR GYUR NA NI, ,LANGS NAS BYA BA GZHAN DAG BYA, ,SMON LAM DE BZHIN BYAS NAS NI, ,RNAL 'BYOR BLO LDAN DE NAS LANGS, ,SNGON DU BSNYEN PA'I CHO GA NI, ,SNYING RJE'I BDAG NYID SNGAGS BZLAS PAS, ,MYUR DU 'GRO BA'I DON NI 

@149B
BYA; ,'BUM PHRAG GSUM GYI GRANGS NGES PAS, ,'GRUB PAR 'DIR NI THE TSOM MED, ,DE LA SNGAS NI YI GE BCU BA RGYUN MI 'CHAD PAR KUN DU DE DRAN BZLAS PA NI, ,RING DANG THUNG DANG BUL BAR MA YIN BLO LDAN MI SMRAR GYUR PAS THAMS CAD DU, ,DPAL LDAN RDO RJE 'JIGS BYED 
SNGAGS PAS MI SPONG DNGOS GRUB KYI NI GZHI, ,NGES PAR SEMS NI BRTAN BYAS MNGON PAR 'DOD PA JI SRID MTSAN MA MA BYUNG BAR DU'O, ,DE NAS RNAL 'BYOR PA NI SNYING RJE'I MCHOG ,KHRO BO'I NGA RGYAL YID KYIS NI, ,BYAS NAS RDO RJE CAN GYIS BSAD, ,'JIGS BYED BSAD PA'I LAS 
NI GTZO, ,GSHIN RJE'I GZUGS NI BYA BA LA, ,GROG MKHAR BDUN LAS YANG DAG 'BYUNG, ,'JIGS BYED RNAL 'BYOR LDAN PA YIS, ,DUS SOGS SHES PAS 'DUS BYAS PAS, ,GCER BU RAL GRI MI MGO GZUNG, ,GSUS PA CHE LA ZHAL GCIG PA, ,SKRA SER GYEN BRDZES 
MIG DMAR BA, ,GDUG SEMS CAN NI 'JIGS PA YIS, ,DE NI GRU GANG TZAM GYI TSAD, ,MI THOD LA BRIS SNYING GAR GZHUG ,BLA MA'I MAN NGAG RTOGS PA YIS, ,DE YI SGRUB THABS NGES PAR SBYAR, ,KHA SBYAR DBYE BAR BYAS NAS NI, ,SRUNG BA DGUG PA'I SBYOR BA DANG, , 
LUS NI STONG PAR GYUR PA LA, ,BSAD NA DNGOS GRUB MYUR DU THOB, ,GSHIN RJE'I LUS NI RDZOGS PA DANG, ,BSGRUB BYA MDUN DU BYAS NAS NI, ,NYI MA BDUN GYI GRANGS KYIS NI, ,JI LTAR CHO GA THUN GSUM DU, ,BZLAS DANG SBYIN SREG SOGS RDZOGS PAS, ,MNGON SUM 
DU NI MTSAN MA THOB, ,MTSAN PHYED KYI NI DUS SU BYA, ,MI MGO GSUM GYI STENG DU BSDU, ,KHRO BO'I NGA RGYAL SEMS KYIS NI, ,'DI LTAR BRTAN BYAS RNAL 'BYOR BA, ,GANG BSTAN DE NI BYAS PA NA, ,THAMS CAD BOR BAR NGES PAR 'GRO, ,GANG YANG 'DIR NI DMYAL BA 
YANG, ,SPANGS NAS BDE BA CAN DU 'GRO, ,SNGAGS DANG RGYUD KYI MTHU DANG NI, ,BSAM GTAN BSAM BYA RNAL 'BYOR BAS, ,SDIG PA CHEN PO BYAS PA YANG, ,DE NI THABS KYIS SBYIN PA YIN, ,NYE BAR BYAS PA'I THABS YIN NO, ,GZHAN DU NA NI SKYON DU 'GYUR, ,RDO RJE 'JIGS 

@150A
*, ,BYED LAS BSGYUR BAS, ,GSOL BTAB PA LA THUGS BRTZE NAS, ,RIN CHEN RDO RJE ZLA BA LTAR, ,'DI NYID LA GUS BDAG GIS BYAS, ,JI LTAR THOB PA'I DGE BA DES, ,BDE BA BSGRUB PA'I SGRUB THABS NI, ,CHU RGYUN 'DOD PA'I SEMS CAN NI, ,DE NI RDO RJE 
'JIGS BYED SHOG ,'JAM PA'I DBYANGS KYIS RAB MDZAD PA, ,PHYAG GNYIS PA'I SGRUB THABS RDZOGS SO,, ,,RGYA GAR GYI MKHAN PO A'A TZARYA AA NANTA DANG, BOD KYI LO TZ'A BA DGE SLONG RDO RJE GRAGS KYIS BSGYUR BA'O,, 