@261A
#, ,RGYA GAR SKAD DU, Y'A NA W'AKA PRA D'I LA N'A MA, BOD SKAD DU, THEG PA GSUNG GI SGRON MA ZHES BYA BA, 'JAM DPAL SMRA BA'I SENG GE LA PHYAG 'TSAL LO, ,KHAMS GSUM SEMS CAN MA LUS KUN, ,MA RIG MUN PAS 'THIBS PA LA, ,STON PA 
BCOM LDAN SH'AKA THUB KYIS, ,GSUNG GI SGRON MA 'DI BSTAN PAS, ,DAM CHOS RIM PA GSUM DU GSUNGS, ,RGYAS PAR GSUNGS DANG 'BRING DU BSHAD, ,BSDUS PA'I DON DU BSTAN PA'O, ,DE LA RGYAS PAR GSUNGS PA NI, ,DUG GSUM NYON MONGS CHA MNYAM PA'I, ,GNYEN PO BRGYAD 
KHRI BZHI STONG STE, ,THEG PA SNA TSOGS BSTAN PA'O, ,'BRING NI GSUNG RAB BCU GNYIS DANG, ,MDO DANG DBYANGS BSNYAD LUNG BSTAN DANG, ,TSIGS BCAD CHED BRJOD GLENG GZHI DANG, ,RTOGS BRJOD DE BYUNG SKYES PA'I RABS, ,RGYAS DANG RMAD BYUNG GTAN LA DBAB, ,BSDUS PAS SDE SNOD 

@261B
GSUM DAG STE, ,MDO SDE 'DUS PA CHOS MNGON NO, ,LTA BA GTZOR STON MNGON PA STE, ,BSGOM PA GTZOR STON MDO SDE YIN, ,SPYOD PA GTZOR STON 'DUL BA'O, ,DE YANG RNAM PA GSUM YIN TE, ,CHE DANG CHUNG DANG KHYAB PAR RO, ,DANG PO LNGA NI MDO YIN TE, ,DE RJES DRUG NI 'DUL BA YIN, ,NANGS 
KYI THA MA MNGON PA'O, ,DE NI THEG PA CHUNG DU'I GZHUNG, ,RGYAS DANG RMAD BYUNG MDO YIN TE, ,MDO SOGS DGU NI 'DUL BA LA, ,GTAN LA DBAB PA MNGON PA'I SDE, ,DE NI THEG PA CHEN PO'I GZHUNG, ,MDO SOGS RIM LNGA MANG YIN TE, ,DE RJES RNAM BZHI 'DUL BA LA, ,THA MA GSUM NI 
MNGON PA'O, ,DE NI KHYAD PAR BLA MED GZHUNG, ,DE BZHIN SBYOR BA SHES PAR BYA, ,KHYAD PAR DBANG DU BYAS NAS NI, ,MTSAN NYID RGYU YI THEG PA DANG, ,'BRAS BU RDO RJE'I THEG PA'O, ,DE GNYIS RGYU 'BRAS KHYAD PAR YANG, ,DON GCIG LA YANG MA RMONGS TE, ,THABS MANG DKA' BA MED PA YIS,, 
DBANG PO RNON POS DBANG BYAS TE, ,PHA ROL PHYIN PA'I THEG PA PAS, ,SNGAGS KYI THEG PA KHYAD PAR 'PHAGS, ,SNGAGS LA RGYUD SDE BZHI RU GSUNGS, ,BYA BA'I RGYUD DANG SPYOD PA'I RGYUD, ,RNAL 'BYOR RGYUD DANG BLA MED PA'O, ,DMAN PA RNAMS LA BYA BA'I RGYUD, ,BYA MIN RNAL 'BYOR DE LTAG LA,, 
RAB LA RNAL 'BYOR BLA MED DO, ,YANG NA MI RIGS BZHI LAS NI, ,BRAM ZE'I RIGS LA BYA BA'I RGYUD, ,DMANGS RIGS LA NI SPYOD PA YI, ,DE BZHIN RJE'U RIGS RNAL 'BYOR RGYUD, ,RGYAL RIGS RNAL 'BYOR BLA MED DO, ,'DI NI BLA MED RGYUD DU GRAGS, ,RGYUD DANG THABS DANG 'BRAS BU LAS,, 
'DI NI THABS KYI RGYUD DU GSUNGS, ,ZAB CING RGYA CHE'I ZHI BYED 'DI, ,BRGYUD PA RNAM PA BZHI RU BSHAD, ,RIGS KYI RGYUD DANG DON GYI RGYUD, ,BYIN RLABS BRGYUD DANG BRDA YI BRGYUD, ,MA ZHUGS RNAM BZHI SHES PAR BYA, ,THEG PA GSUNG GI SGRON MA RDZOGS SO,, ,, 
