@118B
#, ,RGYA GAR SKAD DU, MRi TYA TH'A NYA NO PA DE SHA ,BOD SKAD DU, 'CHI BA BSLU BA'I MAN DAG ,BCOM LDAN 'DAS 'PHAGS PA 'JAM DPAL LA PHYAG 'TSAL LO,, 

@119A
*, ,BCOM LDAN STUG PO BKOD PA NYID DU DON DAM THUGS CHUD CING, ,DGA' LDAN SKYE BO'I DON MDZAD PHYIR NI DAM PA TOG DKAR GYUR, ,DE NAS 'DIR NI 'GRO BA'I DON DU SH'AKYA'I TOG GYUR GANG, ,'CHI BDAG LAS RGYAL SGYU MA KUN STON DE NI RGYAL GYUR CIG ,RGA DANG 
'CHI BA MED PA BRNYES, ,RGA SHI MED PAR MDZAD PA LAS, ,RGA SHI MED PA THOB PA'I PHYIR, ,RDZOGS SANGS RGYAS LA GUS PAR 'DUD, ,BLO DMAN RNAMS KYIS RTOGS DKA' ZHING, ,G-YO BA'I SEMS LA DKA' BA YI, ,'CHI BDAG SLU BA 'CHI LTAS BCAS, ,BSTAN 
BCOS DANG 'BREL BSHAD PAR BYA, ,'CHI BDAG RNAM KUN SLU BA NI, ,GROL BA NYID LA RIGS PA YIN, ,MA GROL BA NI THAMS CAD KYI, ,CUNG ZAD DUS SU BSRING BA YIN, ,TSE DANG DBANG PO RNAMS DANG SEMS, ,'GAG PA 'CHI BA'I MTSAN NYID YIN, ,THABS KYIS 
YUN RING 'TSO BA NI, 'CHI BA BSLU BA ZHES BSHAD DO, ,CHOS SPYOD DBANG PO THUL BA NI, ,'KHOR BA RU NI JI SRID 'TSO, ,DE SRID BSOD NAMS LA SOGS TSOGS, ,BYANG CHUB SGRUB BYED RAB TU SKYE, ,'KHOR BAR SROG LAS GCES PA NI, ,CI YANG YOD PAR MA MTHONG STE, ,DE BAS MYUR 
DU THABS MANG POS, ,'CHI BA BSLU BA KUN DU SPYOD, ,GANG PHYIR RIGS PAR THABS SBYAR BA, ,DKA' BA CUNG ZAD YOD MA YIN, ,NOR BU SNGAGS DANG SMAN RNAMS KYI, ,MTHU NI THAMS CAD 'DOD PA YIN, ,'CHI BA'I MTSAN NYID LAS RING NAS, ,SHES PAR BYAS NAS RIGS PAS BCOS 
SPYI BOR THOG NI 'BAB PA LA, ,RAB TU MKHAS KYANG CI BYAR YOD, ,PHYI DANG NANG GI DBYE BA YI, ,'CHI BA'I MTSAN NYID RNAM PA GNYIS, ,GANG GIS 'CHI BAR 'GYUR BA NI, ,SHES 'GYUR BRTZON PAS DE SHES BYA, ,GAL TE 'GA' ZHIG 'CHI BA YI, ,MTSAN NYID SHES PAR 'DOD GYUR NA, , 
DER NI BDER GNAS LUS LAS NI, ,SHES BYA GZHAN DU YID GNYIS 'GYUR, ,KHAMS MI SNYOMS DANG 'DOD CHAGS DANG, ,RAB RIB LA SOGS DBANG GYUR DANG, ,'JIGS DANG MYA NGAN SOGS PA'I RGYUS, ,GANG PHYIR GZHAN DU SO SOR SNANG, ,LHA DANG 'BYUNG BA GNYIS KA NI, , 

@119B
'KHRUGS PAS 'CHI BA'I MTSAN NYID GSUM, ,'THOB LAS 'CHI LTAS BYUNG GYUR PA'I, ,DBYE BA DE BAS SHES PAR BYA, ,PHYI DANG NANG GI DBYE BA YIS, ,LHA 'KHRUGS PA NI GNYIS SU 'DOD, ,DE BZHIN 'BYUNG BA 'KHRUGS PA NI, ,RNAM PA GNYIS SU BRTAG PAR BYA, ,LHA RNAMS KUN 
'KHRUGS LAS 'CHI BA, ,LHA LAS GYUR PA YIN PAR BSHAD, ,LHA 'KHRUGS PA LAS MU GE SOGS, ,THOG BABS LA SOGS MTSAN NYID YIN, ,'BYUNG BA 'KHRUGS PAS 'CHI BA NI, ,'BYUNG BA LAS GYUR ZHES BYA BSHAD, ,'BYUNG BA 'KHRUGS PAS MKHRIS SOGS DANG, , 
ME DANG CHU SOGS 'TSE BA YIN, ,GNYI GA 'KHRUGS PAS 'CHI BA DANG, ,GNYI GA LAS GYUR PA ZHES BSHAD, ,GNYIS KA 'KHRUGS PAS THOG 'BAB SOGS, ,MKHRIS PA BAD KAN SOGS GNOD PA'O, ,'CHI LTAS RNAMS NI MTHA' YAS PHYIR, ,CIG CAR 'BYUNG BAR MI 'DOD 
PA; ,KUN LA'ANG RIM GYIS MA YIN GYIS, ,'ON KYANG GCIG SOGS GRANGS KYIS SO, ,GANG DU MTSAN NYID MTHONG GYUR KYANG, ,LA LAR 'CHI BAR MI 'GYUR SNANG, ,'KHRUL MED DER NI CHOS LA SOGS, ,GNOD PA'I BAR CHOD YIN PAR BRTAG ,GANG DU MTSAN NYID MA MTHONG 
BAR; ,LA LAR 'CHI BA SNANG GYUR PA, ,DER NI NGES MED PAR NGES KYI, ,MTSAN NYID MED PA NYID MA YIN, ,'CHI BA THAG RING NAS DES BYED, ,GRAGS PA CHEN PO NYID DU GYUR, ,CI NUS PAR NI YONGS GTONG DANG, ,GSO BA'I THABS LA'ANG 'JUG PAR BYED, ,RTAG TU MNYAM PAR BZHAG GYUR 
PAS; ,DE LTAR RTZE GCIG YID DU BYA, ,DANG PO RE ZHIG PHYI YI NI, ,MTSAN NYID NYE BAR BRTAG PAR BYA, ,MTSAN NYID KYIS NI YONGS NGES PA'I, ,DUS NI RNAM PA GNYIS SU 'DOD, ,DE YANG NGES DANG MA NGES PA, ,ZHES BYA 'BAD DE SHES PAR BYA, ,'PHO BA DANG NI BCO LNGA SOGS, ,NAD PA LA SOGS 
SKAD CIG BDAG ,DUS NI NGES PA ZHES BSHAD DE, ,GO BZLOG PA LAS MA NGES PA'O, ,'GRAM PA'I MTSAMS NI RAB G-YON, ,'CHE BAR RAB TU STON PA YIN, ,RLUNG DANG GRANG SOGS PHRAD PA LAS, ,MTSAN NYID 'DI LAS GZHAN DU BRTAG ,DBYAR ZLA 'BRING PO KARKA'I 

@120A
*, ,KHYIM; ,DGUN ZLA 'BRING PO CHU SRIN 'DOD, ,KARKA tA DANG CHU SRIN LA'ANG, ,'CHI BA'I MTSAN NYID 'BYUNG BA YIN, ,DBYAR ZLA 'BRING PO 'PHO BA'I ZHAG ,NYI MA PHYED LA RKANG PA'I TSAD, ,BYANG DU BLTAS TE GNAS PA YI, ,GRIB MA RANG GI RANG BZHIN YIN, ,DGUN ZLA 
'BRANG PO 'PHO BA'I ZHAG ,DE NYID RKANG TSAD BDUN DU 'GYUR, ,SPRIN MED NAM MKHAR NYIN PHYED NA, ,GRI BA MA DAG NI BRTAG PAR BYA, ,ZLA BA RE RE RKANG RE 'PHEL, ,ZLA BA RE ZHING RKANG RE 'GRIB, ,'DI LAS GZHAN DU 'GYUR NA NI, ,'CHI BA'I DOGS PA RAB TU BSKYED, ,DBYAR ZLA 'BRING NAS 
CHU SRIN PAR, ,RKANG PA RE RE 'PHEL BA YIN, ,CHU SRIN NAS NI KARKA'I BAR, ,RKANG PA RE RE 'GRIB PAR 'GYUR, ,DBYAR ZLA 'BRING NAS RIM GYIS 'PHEL, ,DE BZHIN DGUN ZLA 'BRING RIM 'GRIB, ,GRIB MA'I 'GYUR BA MTHONG NAS NI, ,ZLA BA GCIG NA 'CHI BAR NGES, ,'GRIB 
PA'I DUS SU 'PHEL BA DANG, ,GAL TE 'PHEL BA'I DUS SU 'GRIB, ,DUS DE NYID NAS BRTZAMS NAS NI, ,ZLA BA GCIG NA 'CHI BAR NGES, ,'PHEL BA'I DUS SU RAB 'PHEL NA, ,SNA TSOGS NAD KYIS GTZES PAR 'GYUR, ,'GRIB PA'I DUS SU 'ANG RAB 'GRIB NA, ,'CHI BA 
NYID DU THE TSOM MED, ,DBYAR ZLA DGUN ZLA 'BRING GI MTHAR, ,DANG PO KARKA tA DANG NYA'I, ,NYI MA DRUG DRUG GANG YIN 'DIR, ,DUS DANG DUS MIN NGES PAR BRTAG ,DBYAR ZLA 'BRING SOGS NYIN ZHAG DUS, ,DBYAR ZLA THA CHUNGS SOGS BZANG NGAN, ,DGUN ZLA 'BRING PO'I ZHAG LHAG 
LA'ANG, ,DGUN ZLA THA CHUNGS SOGS BZANG NGAN, ,RKANG MTHIL DAG TU PHUG SNYAM DANG, ,GANG TSE LTE BA PHUG SNYAM GYUR, ,NYIN ZHAG GSUM GYI 'OG TU NI, ,'CHI BA NYID DU 'GYUR BA YIN, ,RKANG PA DAG NI MTHIL PHUG NAS, ,GAL TE MIG KYANG PHUG SNYAM NA, ,DE TSE ZLA BA 
GSUM GYI NI, ,RJES LA GSHIN RJE'I KHYIM DU 'GRO, ,GAL TE RKANG MTHIL GNYIS PHUG NAS, ,SNA RTZE'I BAR DU PHUG SNYAM NA, ,DE TSE NGES PAR ZHAG GSUM NAS, ,GCIG TU 'CHI BAR 'GYUR BA YIN, ,BSHAD DANG GCI BA'I DUS DAG TU, ,DUS MTSUNGS SBRID PA BYUNG 

@120B
GYUR NA, ,DUS NI DE NYID NAS BZUNG STE, ,DE NI LO GCIG DAG NA 'CHI, ,LTAG KHUNG DAG TU PHUG SNYAM NA, ,ZHAG LNGA NAS NI 'CHI BAR 'GYUR, ,MIG GI SA LCE RTZE MA MTHONG NA, ,ZHAG GSUM NA NI 'CHI BAR 'GYUR, ,SNA RTZE RGYUN DU 'BIGS SNYAM NA, ,ZLA BA BZHIN 'CHI 
BAR 'GYUR, ,MDZOD SPU'I GNAS SU PHUG SNYAM NA, ,NGES PAR 'PHRAL DU 'CHI BAR 'GYUR, ,GANG TSE G-YAS DANG G-YON PAR NI, ,DUS MTSUNGS PAR NI ZUG 'GYUR BA, ,DE TSE ZLA BA GCIG NA 'CHI, ,DE BAS BSOD NAMS DAG NI BSAG ,MTSAN NI GNYI GA SBYOR BA NA, , 
BAR DANG THA MAR SBRID PA DANG, ,MNYAM PAR 'BYUNG 'GYUR DE YI TSE, ,ZLA BA LNGA NA 'CHI BAR 'GYUR, ,LAG PA RKANG PA NYID DAG GI ,MTHE'U CHUNG DAG GI TSIGS RNAMS NI, ,BZHI PO DUS GCIG ZUG SNYAM PA, ,DE NI ZLA BA GCIG NA 'CHI, ,GANG TSE SNYING GA LKOG MA YI, ,BAR 
DU DUS MTSUNGS PAR ZUG 'GYUR, ,GAL TE CHOS LA MI BRTEN NA, ,ZLA BA PHYED DANG GNYIS NA 'CHI, ,GAL TE MTHIL GSUM YANG DAG YANG, ,DUS MTSUNGS PAR NI ZUG 'GYUR NA, ,GAL TE BRGYA BYIN MTSUNGS PA YANG, ,ZHAG GSUM NA NI 'CHI BAR 'GYUR, ,GANG GIS 
MIG NI G-YON PA YI, ,GZUGS NI ME LONG LA MA MTHONG, ,GAL TE 'CHOS PAR MI BYED NA, ,ZHAG BDUN NA NI NGES PAR 'CHI, ,'KHRIG SPYOD TSE NA DRIL BU YI, ,SGRA NI RNA BA DAG GIS THOS, ,GAL TE TSANGS PA DANG MNYAM PA'ANG, ,DE TSE ZLA BA GSUM GYIS 'CHI, ,YAR NGO 
YI NI TSES GCIG LA, ,GAL TE KHU BA NAG POR MTHONG, ,DE TSE ZLA BA DRUG NA 'CHI, ,DMAR POS NAD KYIS 'DEBS PAR STON, ,SNA RTZE DANG NI SMIN MA'I BAR, ,SPYI BO'I RTZE MOR SO SOR NI, ,ZUG 'GYUR GAL TE ZLOG MI BYED, ,DE TSE 'PHRAL DU 'CHI BAR 'GYUR, ,RKANG PA'I MTHE'U 
NAS BRTZAMS NAS, ,LTE BA YIN MTHAR THUG PAR, ,ZUG CING TSA BAR BCAS 'GYUR TE, ,ZLA BA DRUG NA NGES PAR 'CHI, ,RKANG PA'I MTHE BO NAS SNYING GA ,LKOG MA'AM YANG NA MGO MTHAR ZUG ,RIM BZHIN ZLA PHYED ZLA BA GSUM, ,NYIN ZHAG GCIG GIS 'CHI BAR 'GYUR, ,SNA 

@121A
*, ,RTZE'I SHA NI LHOD GYUR NA, ,ZHAG BDUN NA NI 'CHI BAR 'GYUR, ,MKHUR TSOS SHA NI CHANG GYUR NA, ,ZLA BA LNGA NA 'CHI BAR 'GYUR, ,MIG DANG SNA GONG DAG GI BAR, ,MGUL PA MTHONG BAR MA GYUR NA, ,ZHAG LNGA NAS NI 'CHI 'GYUR BAS, ,CHOS KYI RGYAGS NI BSKUR 
BAR BYA, ,MIG GNYIS MIG 'BRAS DRI MA CHAGS, ,GAL TE 'PHRAL DU 'BYUNG 'GYUR NA, ,SLAR 'CHOS PAR NI MI BYED NA, ,ZLA BA DRUG GI NANG DU 'CHI, ,GLO BUR DU NI SNA YO ZHING, ,RNA BA RANG GI GNAS NAS BSKYOD, ,MIG KYANG ZLUM POR GYUR NA NI, ,ZHAG BDUN NAS NI 'CHI PAR 
STON; ,GLO BUR DU NI SNYING GA DMA', ,DE CHE ZLA BA BYED NA 'CHI, ,MGRIN PA'I NGOS GNYIS RTZA DAG NI, ,CHAD PA DAG KYANG ZLA PHYED NA'O, ,GAL TE LCE YI DBUS SU NI, ,RI MO NAG PO GLO BUR BYUNG, ,SO DAG DAM DU 'THAMS PA NI, ,DE TSE NYIN ZHAG GNYIS NA 'CHI, ,RNA BA'I 
'KHOR NANG RGYAB KYI NI, ,RTZA NI CHAD PAR SNANG GYUR NA, ,NYIN ZHAG DE'AM YANG NA NI, ,ZHAG LDAN NI 'CHI BAR 'GYUR, ,SEN MO'I KHA DOG DMAR PO DAG ,'PHRAL DU MED PAR GYUR NA NI, ,GAL TE SNGAGS SOGS LA MA SBYANGS, ,DE TSE ZLA BA DRUG NA 'CHI, ,GLO BUR DU NI 
SBOM 'GYUR DANG, ,RDEG CING KHRO DANG 'JIGS PAS 'KHRUGS, ,GAL TE CHOS NI MA BSTEN GANG, ,DE NI LO GCIG DAG NA 'CHI, ,DBANG PO RNAMS NI RANG GI YUL, ,JI BZHIN 'DZIN PAR MI BYED DANG, ,TSIG NI YANG YANG 'KHRUL PA DANG, ,BLO YANG YANG DANG YANG DU 
'KHRUL, ,MIG LAS RTAG TU 'DZAG PA DANG, ,GZUGS MTHONG NA YANG 'KHRUL PA DANG, ,ME LONG DAM NI YANG NA CHUR, ,RANG GI GRIB MA MA MTHONG DANG, ,MTSAN MO'I DUS SU GZHA' DANG NI, ,NYIN PAR SKAR MA'I TSOGS MTHONG DANG, ,SPRIN MED PAR NI LHO PHYOGS NA, 
GNAS PA'I GLOG 'GYUR MTHONG BA DANG, ,NYIN PAR GRIB MA'I LAM DANG NI, ,DE BZHIN SKAR MA LHUNG BA MTHONG, ,DANG PA BYA ROG RMA BYA NI, ,GCIG NI 'DRES PAR MTHONG BA DANG, ,ZLA BA GNYIS DANG NYI MA GNYIS, ,DE BZHIN RANG GI MGO BOR 'BAR, ,SHING RTZE RI BO'I RTZA 

@121B
LA NI; ,DRI ZA'I GRONG KHYER MTHONG BA DANG, ,YI DAGS SHA ZA 'JIGS RUNG BA'I, ,GZHAN DAG KYANG NI MTHONG 'GYUR DANG, ,SHIN TU 'DAR BAR 'GYUR BA DANG, ,YANG DANG YANG DU BRGYAL BA DANG, ,SKYUGS PA BSHAD DANG GCI BA NA, ,GSER RAM DNGUL GYI MDOG TU MTHONG, ,DE 
YIS RE RE MTHONG 'GYUR NA'ANG, ,ZLA BA GCIG GIS 'CHI BAR 'GYUR, ,LKOG MA MCHU DANG RKAN DANG LCE, ,CHOD DANG BU GA DE BZHIN LUS, ,MTHONG NA DE BZHIN ZLA DRUG GI ,NANG DU NGES PAR 'CHI BAR 'GYUR, ,GRI BA MCHU DANG RKAN DANG LCE, ,RGYUN DU SO SOR SKAMS NA NI, , 
DE NI ZLA DRUG NANG DU NI, ,NGES PAR 'CHI BAR STON PA YIN, ,SKAR MA'I TSOGS DANG DRANG SRONG BDUN, ,PHYOGS SU MTSAN MO MA MTHONG NGAM, ,LUS NI GLO BUR 'BAR 'GYUR NA, ,ZHAG BDUN NA NI 'CHI BAR 'GYUR, ,SGRIB MED DANG NI SNAR MA DANG, ,BSTAN DANG DE BZHIN GRIB PA'I 
LAM; ,MTSAN MO GLO BUR DU BA MTHONG, ,ZLA BA DRUG LA 'CHI BAR 'GYUR, ,ZLA BA RA RI MED PA DANG, ,NYI MA 'OD DANG BRAL BA DANG, ,ME NI SNA TSOGS 'OD BCAS DANG, ,ZLA BA YANG NI 'OD ZER BCAS, ,MTSAN MO NYI MA NYIN PAR MTSAN, ,DE BZHIN RANG MIG 'BAR BA DANG, ,SKAR 
MA RI RAB DAG GI TSAD, ,RGYA MTSO CHU BO LTA BU DANG, ,LTE BA'I SKYIBS SU BSHAD SGO LA, ,SBRID PA BZHIN MDOG PADMA DANG, ,LKOG MAR 'BRUM PA DMAR PO DANG, ,LUS LA KHA DOG SNA TSOGS DANG, ,SNYING GNAS SMRE MCHI MAR BCAS, ,YANG NA RKAN NI 'GUL BA DANG, ,ZLA 
ZER ME LTAR 'TSER BA DANG, ,NYI ZER KHA BA LTA BUR BSIL, ,ZLA BA NYI MA'I BU GA DANG, ,SA DANG GNAM GYI BU GA DANG, ,GANG ZHIG BDAG NYID KHO NAS MTHONG, ,DE NI ZLA PHYED NAS 'CHI MTHONG, ,KHU BA DANG NI BSHANG GCI RNAMS, ,DUS NI MTSUNGS PAR 'BAB 'GYUR NA, ,LO 
GCIG NAS 'CHI DE LA NI, ,SMAN PA'I THABS KYIS GSO BAR BYA, ,GANG GI LUS NI PHYED DAG NI, ,GRANG ZHING DE BZHIN PHYED DRON, ,ZHAG BDUN NAS NI 'CHI 'GYUR GYIS, ,'JIG RTEN PA ROL RNAM BSAM BYA, ,HA ZHES BYA BA GRANG BAR TSOR, ,PHU NI ME DANG 'DRA 'GYUR NA, ,GANG 

@122A
*, ,GIS NYAMS SU MYONG BA DE, ,ZHAG BCU NAS NI GSHIN RJE MTHONG, ,SRIN LAG GI NI RTZA BA RU, ,RI MO NAG PO MTHONG 'GYUR NA, ,ZHAG NI BCO BRGYAD 'OG TU NI, ,SNGON LAS NGES PAR 'CHI BAR 'GYUR, ,GANG GI MGO BOR RTZANGS PA NI, ,KHA DOG GSUM BA 
'DZEGS NAS SU, ,MYUR DU 'GRO BAR BYED PA NA, ,ZLA BA LNGA LAS NGES PAR 'CHI, ,LAG PA GNYIS KYIS MNYES PA YI, ,LUS KYI SGRA NI MI THOS SHING, ,YAN LAG THAMS CAD GRANG GYUR PA, ,ZHAG BCU NA NI 'CHI BAR 'GYUR, ,GANG GI BYIN PA LAG PA NI, ,CIG CAR 
BSKYOD CING 'GRO BA DANG, ,TSANGS PA'I SKUD PA MED GYUR NA, ,DE NI LO GCIG DAG NAS 'CHI, ,'DAM MAM SA RDUL PHYOGS SU NI, ,RKANG PA'I MDUN NAM YANG RGYAB NA, ,RKANG RJES DUM BU MA TSANG BA, ,ZLA BA BZHI NAS 'CHI BAR 'GYUR, ,SKYES BU GNAG DANG DMAR SER 
GYI; ,MDOG CAN GLO BUR DAG TU MTHONG, ,GAL TE 'KHRUL 'GYUR MA YIN NA, ,LO GSUM 'DAS NAS 'CHI BAR 'GYUR, ,SNYING GA RKANG PA BKRUS MA THAG, ,SKAMS NA ZLA BA GNYIS NA 'CHI, ,MI SDUG PAR SNANG DRI NGA BA, ,BYUNG NA NYIN ZHAG GSUM NA 'CHI, ,NYI MA TSA 
BAR CHU YIS NI, ,KHA YI NANG NI BKANG NAS KYANG, ,NYIN RE PHU NI 'DEBS PA NA, ,RIM GYIS DE DBUS GNAS PA YI, ,DBANG PO'I GZHU NI SNA TSOGS MTHONG, ,SKYES BU RTAG TU TSE RING ZHING, ,ZLA DRUG TSE YOD DE MI MTHONG, ,DE LTAR MTSAN MA SNA TSOGS NYID, ,MDUN GYI 
NAM MKHA'I DBUS SU NI, ,MU TIG PHRENG BA CHAD PA 'DRA'I, ,MU TIG RDOG MAS BRGYAN PA NI, ,NYI MA GSAL BA'I TSE NI MTHONG, ,MTHING GA'I NOR BU MDOG 'DRA LA, ,SKRA SHAD 'DZENGS PA LTA BU NI, ,MTHONG BAR GYUR PA'I PHYOGS NAS NAm, ,PHYOGS GZHAN DU NI 'GRO BA 
NGANG; ,GLU NI DU MAR GTZER BDAG ,RTAG TU MTHONG BAR 'GYUR BA YIN, ,DE MA MTHONG NA ZLA DRUG GIS, ,'CHI BA RU NI NGES PAR BSGRAGS, ,SNGA DRO'AM YANG NI PHYI DRO'AM, ,ZLA ZER DAG LA YUN RING DU, ,DPUNG PA BRGYANGS PA'I GRIB MA LA, ,BLTAS TE RIM GYIS 

@122B
MKHA' LA BLTA, ,DER YANG GRIB MA MI GZUGS NI, ,GRIB MA SKYA BO MTHONG 'GYUR LA, ,DE MI MGO BO MA MTHONG NA, ,LO GCIG GI NI NANG DU 'CHI, ,LAG PA G-YON PA MA MTHONG NA, ,BU DANG CHUNG MA BRLAG PAR 'GYUR, ,LAG G-YAS MA MTHONG BA YIS KYANG, ,PHA DANG SPUN 
ZLA SOGS CHEN 'CHI, ,LAG GNYIS PUS MO'I STENG BZHAG PA, ,BYAS NAS SPYI BOR THAL SBYAR BA, ,DE GNYIS DBUS NA CHU SHING GE ,'BRAS BU LTA BU'I GRIB MA MTHONG, ,GANG TSE DE LAS 'DAB MA GCIG ,YONGS SU KHA BYE SNANG GYUR PA, ,NGES PAR CHOS NI DE NYID KYI, , 
ZLA BA DRUG NA 'CHI BAR 'GYUR, ,RLUNG NI NYI MA'I LAM 'GRO LAS, ,RNA BA MGO DANG MIG LAS NI, ,SGRA DANG DU BA DE BZHIN 'OD, ,GSUM PO 'DI DAG BRTAG PAR BYA, ,RNA BA SHIN TU DAM POR DGAB, ,ZAB CING 'UR 'UR SGRA GRAG PA, ,NYIN ZHAG LNGA'AM BCU'AM NI, ,BCO 
LNGA NYIN ZHAG NYI SHU'AM, ,NYI SHU RTZA LNGA NYID KYI NI, ,BAR DU THOS PAR MA GYUR NA, ,MDA' DANG RGYA MTSO YON TAN MIG ,ZLA LOR GO RIMS BZHIN DU 'CHI, ,'DI RNAMS KYI YANG BAR RNAMS SU, ,NYIN ZHAG BCU DRUG DOR BAR BYA, ,LO NYID KYI NI CHA LNGA YI, ,GO RIMS BZHIN DU 
BSKYED PAS SO, SPYI BO'I STENG NAS BYUNG BA NI, ,DU BA'I PHRENG BA ZHAG BDUN NI, ,GANG GIS MTHONG BAR MA GYUR DE, ,LO GSUM NAS NI 'CHI BAR 'GYUR, ,RANG MIG DAG GI PHYOGS BZHIR NI, ,SOR MOS MNAN NA BYI LA YI, ,MIG DANG 'DRA BA'I SNANG BA NI, ,YUD KYI RIM PAS 
MTHONG BAR 'GYUR, ,MA BTZIR BAR YANG DE MTHONG NA, ,ZHAG BRGYAD NA NI 'CHI BAR 'GYUR, ,'DI DAG SPYIR NI SHES BYA STE, ,KHYAD PAR 'DI YANG BRJOD PAR BYA, ,ZLA BA'I 'OG DANG DE YI STENG, ,RNA BA SNA DANG NYE BAR NI, ,SNANG BA MA MTHONG MDOR BSDU NA, ,DRUG GSUM GNYIS 
GCIG ZLA BAS 'CHI, ,NYI MA'ANG GAL TE ZLA BA YI, ,RIM 'GYUR DE TSE SNGA MA BZHIN, ,PHYOGS MDA' YON TAN MIG GI NI, ,NYIN ZHAG RNAMS SU 'CHI BAR 'GYUR, ,RANG GI RANG BZHIN 'GYUR BA LAS, ,ZLA BA DRUG MA 'CHI BAR 'GYUR, ,SNA LI RTZE MO MA MTHONG NA, ,ZLA BA LNGA 

@123A
*, ,NA 'CHI BAR 'GYUR, ,RNA BA GNYIS NI 'ON GYUR NA, ,ZLA BA BZHI NI 'DAS NAS 'CHI, ,DBANG PO DAR GNAS PA LAS 'GYEL, ,ZLA BA GSUM NA 'CHI BAR 'GYUR, ,SMIN MTSAMS BAR DU SNANG BA MTHONG, ,ZLA BA GNYIS NA GSHIN RJE MTHONG, ,'KHRIG PA'I 
'BRAS BU ZAD 'GYUR NA, ,ZLA GCIG 'DAS NAS 'CHI BAR 'GYUR, ,GZHAN GYI MIG LA GZUGS BRNYAN NI, ,MA MTHONG ZLA BA PHYED NA 'CHI, ,LCE NI BSKYOD PAR MI NUS NA, ,ZHAG BCU NAS NI 'CHI BAR 'GYUR, ,LTO BA LDOG GYUR ZHAG LNGA NAS, ,'CHI BDAG DANG NI PHRAD PAR 
'GYUR, ,RTZIB LOGS GNYIS LAS DRANGS SNYAM NA, ,ZHAG GSUM NAS NI 'CHI BAR 'GYUR, ,LUS KUN RENGS PAR GYUR NA NI, ,ZHAG GCIG NA NI 'CHI BAR 'GYUR, ,DPRAL BAR GNAS PA'I RI MO GSUM, ,MED 'GYUR ZHAG NI GSUM NAS 'CHI, ,BDE BAR GNAS PAR 
LCE'U CHUNG NI, ,REG PA MI TSOR SKAMS PA NI, ,NYIN ZHAG LNGA YI BAR 'GYUR TE, ,NYIN ZHAG LNGA BCU DAG NI 'CHI, ,RO SKYUR BA LA SOGS PA DANG, ,KHA DOG LAS NI SNGO LA SOGS, ,KHU BA GCIG NI 'GYUR BA LAS, ,ZLA BA DRUG NA 'CHI BAR 'GYUR, ,CIG CAR RGYUN NI LNGA 
PA'AM, ,G-YON NAS 'KHOR ZHING DRI DA BAR, ,GANG GI GCIG NI 'BYUNG 'GYUR BA, ,DE NI ZLA BA DRUG NA 'CHI, ,ZLA BA YAR NGO 'AM MAR NGO LA, ,GAL TE KHU BA NAG POR 'GYUR, ,'ON TE SLAR GSOR MA BYAS NA, ,ZLA BA DRUG NA 'CHI BAR 'GYUR, ,NAG PO'I CHA NI YONGS SPANGS TE, 
DKAR PO'I CHA NAS BLANGS NAS SU, ,SNA BUG G-YON NAS RLUNG RGYU'I TSE, ,BCUG NAS SLAR GSOR 'GYUR BA YIN, ,RANG GI LUS NI BRTAN 'GYUR KYANG, ,GAL TE GRIB MA YON NI, ,ZLA BA BZHIN 'CHI 'GYUR ZHES, ,LUNG LA MKHAS PA RNAMS KYIS BSHAD, ,GRIB MA LHO PHYOGS 'GRO BAR NI, ,GAL TE BDAG 
NYID KYIS MTHONG NA, ,BDAG NYID DE NYID 'CHI'O ZHES, ,DE LTAR MI RTAG PA NYID MTHONG, ,DON MED PA DANG BSLU BA DANG, ,LOG PA LA SOGS PAR BSHAD PAS, ,RMI LAM THAMS CAD BDEN MIN YANG, ,DE LA MA DANG RIGS MA YIN, ,RMI LAM DAG TU LHAS BSTAN DANG, , 

@123B
YANG NA RMI LAM BDEN MTHONG MIS, ,RMI LAM YID CHES BYAS NAS SU, ,'CHI BA'I MTSAN MA BLTA BAR BYA, ,RGYA SKYEGS KO BI DA RA DANG, ,KA RA B'I RA ME TOG RGYAS, ,RMI LAM MTHAR NI GANG ZHIG 'DZEG ,DE NI ZLA BA DRUG NA 'CHI, ,MI NI GANG ZHIG RMI LAM MTHAR, ,LHA GANG GI NI 
MCHOD SDONG NGAM, ,BYE MA'AM THAL PHUNG LA 'DZEG PA, ,DE NI SNGA MA BZHIN DU 'CHI, ,BONG BU LA NI ZHON NAS SU, ,LHO PHYOGS SU NI RAB SONG NAS, ,SLAR YANG LDOG PAR MA GYUR PA, ,DE YI SROG KYANG DE BZHIN NO, ,GANG YANG SPRE'U LA ZHON NAS, ,LHO PHYOGS SU NI 'GRO BYED 
CING; ,DER GNAS BZHIN DU SAD NA NI, ,DE NI SNGA MA BZHIN DU 'CHI, ,SHING RINGS MCHOD RTEN SROG SHING NGAM, ,GROG MKHAR PHYAG DAR KHROD PHUNG LA, ,MI NI GANG ZHIG 'DZEG 'GYUR BA, ,DE NI ZLA DRUG LAS MI 'TSO, ,BU MO NAG MO RAB KHROS NAS, ,GANG ZHIG BCINGS PAS 'CHI 
BA NI; ,DE NI DUS MTSAN YIN ZHES BYA, ,ZHAG BDUN NAS NI 'CHI BYED YIN, ,BUD MED GANG ZHIG GOS GNAG CING, ,MDOG GNAG MI NI 'DOD SPYOD LA, ,KA RA B'I RA'I PHRENG BA RMIS, ,DE NI GSHIN RJE'I GNAS SU 'GRO, ,RMI LAM DU NI MUN PA'AM, ,G-YANG SA'AM DE 
BZHIN BTZON RAR 'JUG ,RMI LAM DU NI SHING LAS LHUNG, ,DE NI 'CHI BDAG GAN NA GNAS, ,GNYID LOG LUS DANG MGO BO LA, ,LJON SHING RTZVA'AM SHING DAG NI, ,'BRAS BU MED PAR GANG GIS MTHONG, ,ZLA DRUG LAS NI MI 'TSE'O, ,MI NI GANG ZHIG SPRE'U YI, ,BZHON PA LA 
ZHON SHAR PHYOGS 'GRO, ,SAD PAR GYUR NA DE YI NI, ,MTSAN MO THA MA YIN ZHES BYA, ,KHYI KHVA BYA RGOD CE SBYANG DANG, ,SRIN PO YI DAGS SHA ZA YIS, ,ZOS DANG BONG BU PHAG RNGA MO, ,MA HE SPYON TE KHYER BA NI, ,DE NI NGES PAR LO GCIG NAS, ,'CHI BA RU NI STON PA YIN, ,RMI LAM 
MTSAN MA MTHONG NA NI, ,SGYU MA LTA BU'I BLOS ZHI BYA, ,MI NI LCAGS KYI DBYIG PA THOG ,GNAG CING GOS NI NAG PO GYON, ,GNYID LOG PA YI MDUN NA MTHONG, ,ZLA BA GSUM NA 'CHI BAR 'GYUR, ,LUS NI DRI DMAR GYIS BYUGS SHING, ,PHRENG BA DMAR POS RNAM PAR BRGYAN, , 

@124A
*, ,TIL MAR GYIS BSKUS SHIN TU SKRAG ,SKRA BREGS GOS NI DMAR PO GYON, ,BONG BU ZHON TE MGYOGS PAR NI, ,LHO YI PHYOGS SU 'GRO 'GYUR BAR, ,BDAG NYID 'DI 'DRAR RMI LAM NA, ,MTHONG NA ZLA BA DRUG LA 'CHI, ,DRI DANG PHRENG BA DMAR PO'AM, ,YANG 
NA GOS NI DMAR PO'AM, ,GANG GI RMI LAM DAG TU RNYED, ,DE NI ZLA BA BRGYAD NA 'CHI, ,PHYI ROL GYI NI 'CHI BA YI, ,MTSAN MA GRANGS LAS 'DAS PA NI, ,LO BRGYAD YANG NI KHA CIG GIS, ,SMRA BAR YANG NI SU YIS NUS, ,'CHI BAR STON PAR BYED PA YI, ,PHYI YI RTAGS NI JI LTAR 
BSHAD, ,'DI DAG SHES BYAS SNGAGS SOGS KYIS, ,BSLU BA'I 'BAD PAR MYUR DU BYA, ,SLOB DPON NGAG GI DBANG PHYUG GRAGS PAS SBYAR BA'I 'CHI BA BSLU BA BSTAN PA LAS LE'U DANG PO'O,, ,,DA NI NANG GI 'CHI BA YI, ,MTSAN NYID GSAL BAR BRJOD PAR BYA, ,DE NI 
RLUNG BYUNG LAS SHES BYA, ,RLUNG NI KHA DANG SNA SPYOD YUL, ,JI SRID NANG GI MTSAN NYID NI, ,LEGS PAR NGES PAR MA BYAS PAR, ,PHYI YI MTSAN NYID TZAM GYIS NI, ,'CHI BA'I NGES PA LEGS MI RNYED, ,'CHI BA'I NGES PA GNYI GA NI, ,NGES BYAS YONGS SU GSAL BA YIN, ,PHYI ROL BLO NI 
PHYIN CI LOG ,NAD LA SOGS PA'I DOGS PA SKYED, ,DGUN ZLA 'BRING SOGS 'PHO BA YI, ,ZLA BA NYA SOGS THAMS CAD LA, ,'CHI BA'I MTSAN NYID SPYI YI NI, ,NANG PAR THOG MAR BRTAG PAR BYA, ,MI NI RTOG BYED NYIN ZHAG NI, ,GANG LA NGES PAR RTOG PAR BYED, ,NYIN ZHAG DE NAS 
BRTZAMS NAS NI, ,DUS 'DAS PA NI 'CHI BAR 'GYUR, ,RANG BZHIN THA MAL DANG LDAN PA'I, ,SROG CHAGS KUN LA RTAG TU NI, ,SNA KHUNG G-YAS DANG G-YON PA LA, ,SO SOR BRTEN PA'I RLUNG RGYU BA, ,NYI MA ZLA BA ZHES BYA BA, ,RLUNG NI THUN PHYED DAG TU RGYU, ,DE LAS BZLOG PAS 'CHI BA 
SOGS, ,MKHAS PA RNAMS KYIS BRTAG PAR BYA, ,TSES GCIG NAS NI BRTZAMS NAS SU, ,ZLA BAR GTOGS PA DKAR POR RGYU, ,RLUNG NI NYI MA GSUM YIN TE, ,DE NAS ZHAG GSUM NYI MA YI, ,SLAR YANG ZLA BAS NYIN GSUM STE, ,DE NAS NYI MAR ZHAG GSUM MO, , 

@124B
YAR NGO'I ZLA BA NYA YI BAR, ,GO RIMS 'DIS NI NGES PA YIN, ,DE BZHIN MAR NGO NAS BRTZAMS TE, ,NYI MAR RLUNG NI RGYU BA YIN, ,CIG SHOS KYI NI BCO LNGA'I BAR, ,NYI MA GSUM GSUM SNGA MA BZHIN, ,GO RIMS 'DI LAS BZLOG PAR BLTA, ,ZLA BA PHYED DANG GNYIS PAR NGES, , 
ZLA BA DRUG NAS 'CHI 'GYUR BA, ,DE PHYIR CHOS NI DRAN PAR BYA, ,ZLA BA GCIG NI GO BZLOG PAS, ,GNYEN DANG BSHES NI RGUD PAR 'GYUR, ,ZLA PHYED PHYIN CI LOG GYUR PAS, ,NAD NI MI BZAD 'BYUNG BAR 'GYUR, ,NYIN GCIG NYIN GSUM BZHI DANG LNGA, ,ZHAG DRUG GO NI BZLOG PA 
RU; ,RLUNG NI GAL TE RGYU GYUR NA, ,DE TSE RTZOD DANG SKYE SOGS 'BYUNG, ,RANG BZHIN YONGS SU SPANGS NA NI, ,LAM GSUM RTOGS PAR RLUNG RGYU NA, ,SLAR GSO BA NI NUS PA MIN, ,NYI MA PHYED NI 'DAS NAS 'CHI, ,RLUNG NI 'PHO BA MED PA RU, ,LAM NI GNYIS PO DAG LAS KYANG, ,ZHAG 
BCU'I BAR DU RGYU GYUR NA, ,'PHO BA'I TSE NA DE 'CHI YI, ,NYIN ZHAG MNYAM 'DRA SKAD CIG 'THOB, ,GANG GI MIG NI 'GUL GYUR PA, ,DE YI SROG NI NYIN ZHAG NI, ,GCIG NA 'JIG PAR GDON MI ZA, ,THUN PHYED KYI NI BAR DAG TU, ,PHAN TSUN DU NI LAM MANG ZHING, ,RLUNG RGYU DE 
LAS MCHOD PA DAG ,THOB PA NYID DU SHES PAR BYA, ,GANG GI 'PHO BA LNGA PO NI, ,'DAS PAR KHA RU RGYU GYUR PA, ,RLUNG DE LAS NI NOR BRLAG PA'AM, ,MI DGA' BA'AM 'JIGS SOGS 'BYUNG, ,SNA YI KHUNG BU G-YON PA'I RLUNG, ,'PHO BA YANG NI BCU GSUM NI, ,'DAS PAR GANG 
GI RGYU GYUR PA, ,DE LA NAD SOGS SKYE BAR 'GYUR, ,SNA KHUNG GNYI GA'I YONGS SPANGS TE, ,GANG TSE KHAR NI RGYU GYUR NA, ,GAL TE RDO RJE 'DRA NA'ANG 'DI, ,NYIN ZHAG DE LAS 'TSO MA YIN, ,DGUN ZLA RA BA'I 'PHO BA YI, ,DUS NAS BRTZAMS TE RLUNG DAG NI, ,NYI MAR ZHAG LNGA RGYU GYUR NA,, 
LO NI BCO BRGYAD NYID NAS 'CHI, ,STON ZLA 'BRING PO'I 'PHO BA YI, ,DUS NAS BRTZAMS TE RLUNG DAG NI, ,ZHAG LNGA'I BAR DU RGYU GYUR NA, ,LO NI BCO LNGA NYID NAS 'CHI, ,DBYAR ZLA THA CHUNGS YANG DE BZHIN, ,LO NI BCU GNYIS NYID NAS 'CHI, ,DBYAR ZLA RA BA'ANG DE BZHIN 'GYUR,, 

@125A
*, ,LO DGU NYID NAS 'CHI BAR 'GYUR, ,DPYID ZLA 'BRING PO'I 'PHO BA YI, ,DUS NAS BRTZAMS TE GAL TE NI, ,ZHAG LNGA'I BAR DU RGYU GYUR NA, ,DE TSE LO DRUG NYID NAS 'CHI, ,DGUN ZLA 'BRING PO 'PHO BA YI, ,RLUNG NI ZHAG LNGA RGYU GYUR NA, ,LO GSUM 'DAS NAS 
'CHI BAR NI, ,DE LTAR DUS LA MKHAS PAS BSHAD, ,THAMS CAD DU NI ZHAG GNYIS GSUM, ,BZHI YI BAR DU RLUNG RGYU NA, ,GO RIMS DAG NI JI BZHIN DU, ,LO YI CHA YIS DE DES BYA, ,ZLA BA RU NI DE BZHIN DU, ,RLUNG RGYU NA NI 'CHI MA RTOGS, ,NAD DANG MU GE'I DGON PA 
DANG; ,MYA NGAN BRGYAL SOGS 'TSE BA 'BYUNG, ,SPYI YI DUS NI LEGS RTOGS PAS, ,GSAL BA 'DI NI BSTAN PA YIN, ,KHYAD PAR DU NI BRTAG PA'I PHYIR, ,RGYU BA GZHAN DAG BSTAN PAR BYA, ,MNYAM PO MDUN DU NYI MA SONG, ,GAL TE SKYE BA'I SKAR ZLA BA, ,DUS NI RGYAS PA 
ZHES BYA STE, ,'CHI BA'I NGES PA BYED PA YIN, ,MI NI KHYIM GANG LAS SKYES PAS, ,DE DANG GZHAN LA MDUN GANG YIN, ,MNYAM PO BDUN ZHES BYA BAR BSHAD, ,DER NI NYI MA MNYAM BDUN RTOGS, ,KHYIM DE NYID DU ZLA BA NI, ,SKYE BA'I SKAR MAR SONG 'GYUR BA, ,RGYAS PA'I 
DUS ZHES BYA BA STE, ,DER NI 'CHI BAR BRTAG PAR BYA, ,RLUNG NI NANG DU RTOGS PA DAG ,NYI MA'I LAM NI THAMS CAD DU, ,CIG SHOS 'DIR NI DUS MIN PAR, ,MKHAS PAS DUS NI BRTAG PAR BYA, ,RLUNG NI SKAD CIG DUS GANG LA, ,BGROD PA GZHAN DU 'JUG 'GYUR NA, , 
DUS 'DIR SKAD CIG RDZOGS 'GYUR NA, ,'CHI 'GYUR 'DI LA THE TSOM MED, ,GAL TE RLUNG NI NYI MAR RTOGS, ,RGYAS PA'I DUS SU NYIN PHYED RGYU, ,DE TSE LO NI BCU BZHI NAS, ,'CHI BA NYID DU SHES PAR BYA, ,NYIN GCIG TU NI NYIN MTSAN DANG, ,NYIN ZHAG GNYIS DANG GSUM DANG 
BZHIR, ,GAL TE RGYU NA NYI MA PHYOGS, ,RI BO LO DRUG RIG BYED 'CHI, ,ZHAG LNGA DE BZHIN ZHAG BCU DANG, ,NYIN ZHAG BCO LNGA'I BAR DU NI, ,GAL TE RGYU NA GO RIMS BZHIN, ,LO GSUM GNYIS DANG GCIG GIS 'CHI, ,DE BZHIN NYID SHU NYI SHU LNGA, ,GAL TE RLUNG NI RGYU GYUR 

@125B
NA; ,GO RIMS BZHIN DU ZLA DRUG DANG, ,ZLA BA GSUM GYIS 'CHI BAR 'GYUR, ,GAL TE NYI SHU DRUG BDUN BRGYAD, ,NYIN ZHAG NYID SHU RTZA DGU RGYU, ,ZLA BA GNYIS GCIG ZLA PHYED DANG, ,ZHAG BCUS RIM GYIS 'CHI PAR 'GYUR, ,GAL TE NYIN ZHAG SUM CU DANG, ,SUM CU GCIG DANG 
SUM CU GNYIS, ,DE TSE GO RIMS JI BZHIN DU, ,NYIN ZHUGS GSUM DANG NYID NAS 'CHI, ,NYIN ZHAG SUM CU RTZA GSUM DANG, ,GAL TE NYI MAR RLUNG RGYUN, ,NYIN ZHAG DE NYID LA 'CHI BAR, ,KHYAB 'JUG YIN YANG THE TSOM MED, ,NYIN ZHAG LNGA NAS NYI SHU LNGAR, ,BAR BAR 
GYI NI NYIN ZHAG LA, ,GRANGS NI BCU DRUG MA BSHAD PAR, ,DOR BA DE RNAMS BRJOD PAR BYA, ,ZHAG GSUM RGYU NA LO GSUM NAS, ,NYI SHU RTZA BZHIR DOR BAS SO, ,NYIN BDUN RGYU BAS LO GSUM NAS, ,SNGAR BSHAD NYIS 'GYUR DBRI BAS SO, ,GAL TE ZHAG BRGYAD PAR RGYU NA, , 
GNYIS DANG ZHAG NI BCU GNYIS DBRI, ,ZHAG DGU RGYUN LO GSUM LAS, ,NYIN ZHAG DGU BCU RTZA DGU DOR, ,RLUNG NI NYI MA'I SPYOD YUL DU, ,GAL TE ZHAG NI BCU GCIG RGYU, ,LO GNYIS NYIN ZHAG NYI SHU BZHIS, ,MTSANG BA NA 'CHI BAR 'GYUR, ,ZHAG NI BCU GNYIS LO GNYIS 
LAS, ,SNGA MA NYIS 'GYUR GYIS CHUD BAS, ,ZHAG NI BCU GSUM LO GNYIS LAS, ,ZLA GNYIS ZHAG NI BCU GNYIS DBRI, ,ZHAG NI BCU GNYIS LO GNYIS LAS, ,ZLA GSUM ZHAG NI DRUG GIS 'BRI, ,NYIN ZHAG BCU DRUG RGYUN NI, ,LO GCIG ZHAG NI BCU GNYIS DBRI, ,RLUNG NI 
NYI MA'I SPYOD YUL DU, ,NYIN ZHAG BCU BCUN RGYU GYUR NA, ,LO GCIG ZHAG NI NYI SHU BZHIS, ,MA TSANG BA NI 'CHI BAR 'GYUR, ,ZHAG BCO BRGYAD KYI LO GCIG NI, ,ZLA BA GCIG DRUG DOR BAS SO, ,BCU DGU RGYUN LO GCIG LAS, ,BZHI BCU RTZA BRGYAD PHRI BAS SO, ,NYI SHU GCIG 
ZLA DRUG LAS NI, ,ZHAG DRUG MA TSANG BA YIS SO, ,NYI SHU RTZA GNYIS ZLA DRUG LAS, ,ZHAG BCU GNYIS NI DOR BAS SO, ,NYIN ZHAG NYI SHU RTZA GSUM RGYU, ,BCO BRGYAD RNAM PAR DOR BAS SO, ,ZHAG NI NYI SHU RTZA BZHI RGYU, ,NYIN ZHAG NYI SHU RTZA BZHIS SO, ,NYIN ZHAG SUM CU GSUM 

@126A
*, ,DE BZHIN, ,'CHI BA'I MTSAN NYID 'BYUNG BA YIN, ,RLUNG 'BYUNG DBANG LAS SHES BYA BA, ,DE YAN CHAD NI YOD MA YIN, ,'DIR BSHAD PA, DANG PO NYI MA PHYED BYAS NYI MA RANGS PA YANG NI NYIN MTSAN DAG GI BAR DU RGYU, ,DE LAS ZHAG GNYIS DANG NI ZHAG GSUM 
'ON TE ZHAG BZHI KHYAB PA'I BAR DU NI, ,NYI MA LA NI G-YON PA MIN LA RLUNG NI RNGUBS LA BRTEN TE GANG ZHIG RGYU GYUR NA, ,DE LAS GNAS DANG NYI MA PHYOGS DANG BKRA SHIS DRUG DANG BZHI NI 'DI SHES BYA, ,LNGA LAS NYI SHU RTZA LNGA NYIN ZHAG LNGA LNGAS 'DZEGS PAR 'GYUR LAS JI BZHIN 'PHEL, , 
DE LAS RE RE BSKYED PA'I CHU NI SUM 'GYUR BYAS PA GSUM GYIS LHAG PA KHO NA'I BAR, ,RGYAS PA'I DUS SU DE LA LO NI GSUM MIG ZLA BA DRUG GSUM ZUNG DANG ZLA BA RU, ,LHAG MA TSES DANG PHYOGS DANG ZLA BA YON TAN ZUNG DANG ZLA BAR 'TSO BA YIN, ,'KHOR LO RIM GSUM BRIS NAS NI, 
RE MIG SUM CU RTZA GSUM BCAS, ,TSE DANG SROG GI RLUNG DAG DANG, ,NYIN ZHAG MTSAN MA RIM BZHIN BRI, ,DE LTAR BDAG GIS NANG GA'I 'CHI BA'I MTSAN MA NI, ,MING GZHAN 'CHI LTAS ZHES BYA 'DIR NI BSHAD PA YIN, ,DE RNAMS SHES PAR BYAS LA MOD LA MYUR DU NI, ,BSAM 
GTAN SOGS KYIS 'CHI BA BSLU NYID 'BAD DE BYA, ,SLOB DPON NGAG GI DBANG PHYUG GRAGS PAS SBYAR BA'I 'CHI BA BSLU BA BSTAN PA LAS LE'U GNYIS PA'O,, ,,PHYI DANG NANG GI BDAG NYID CAN, ,'CHI LTAS TSOGS NI SHES BYAS LAS, ,PHYI DANG NANG GI BDAG NYID LA'ANG, , 
BSLU BA'I BSDUS BSHES PAR BYA, ,LUS DANG NGAG GI LAS KYI PHYIR, ,BSAM GTAN LAM KYIS NANG GI YIN, ,NOR BU SNGAGS SMAN PHYI YI STE, ,RNAL 'BYOR NUS PAS NANG YIN NO, ,'CHI BDAG BSLU BA 'BAD PA NI, ,DAD PA YIS NI BYED PAR NUS, ,DE BAS DAD PA BRTAN 
PAR BYA, ,GZHAN DU NGAL BA DON MED 'GYUR, ,DAD DANG BRAL BA LHA YIS KYANG, ,LUS KYIS SDUG BSNGAL SNA TSOGS DANG, ,NOR GYI PHUNG PO RNAMS KYIS KYANG, ,CHOS NI PHRA MO THOB MI 'GYUR, ,DAD PA MCHOG TU PHRA BA'I CHOS, ,DKA' THUB SBYIN SREG YE SHES LA, ,DANG 

@126B
PA MTHO RIS THAR PA YIN, ,'GRO BA 'DI KUN DAD PA YIN, ,GAL TE NOR SROG THAMS CAD KYANG, ,DE BZHIN DAD PA MED LAS MIN, ,DE BAS 'BRAS BU CUNG ZAD KYANG, ,DAD PA MED NA THOB MI 'GYUR, ,'CHI BDAG BSLU BAR 'DOD PA YIS, ,DANG POR DAD PA MCHOG GZHOL 
BYA; ,CHOS KYIS 'CHI LAS SKYOB BYED CING, ,'CHI BA BSLU BA YIN PAR BSHAD, ,CHOS MIN DGA' ZHING BAG MED PAS, ,SKAD CIG KYANG NI GNAS MA BYA, ,CHANGS PA YANG NI CHOS MIN PAR, ,'CHI BDAG BSLU BAR DBANG MA YIN, ,DAM PA RNAMS KYI CHOS NI BDEN, , 
SBYIN DANG DKA' THUB BZOD LA DGA', ,GANG LA MCHOG TU BRTZE YOD DE, ,CHOS GZHAN MANG POS CI ZHIG BYA, ,GANG ZHIG RTAG TU SEMS CAN LA, ,SNYING RJES SNYING NI 'JAG GYUR PA, ,YE SHES THAR PA DE YIN GYI, ,CHOS GZHAN MANG POS CI ZHIG BYA, ,MI TSE CHOS KYI 
MCHOG YIN PAR, ,GRUB PA'I MTHA' NI KUN LAS 'DOD, ,RTAG TU DE NYID LA BSLABS NA, ,'CHI BDAG RIM GYIS THAG BSRINGS YIN, ,BYA DANG NYA DANG RI DAGS SBRUL, ,RKUN PO GSAD PA'I PHYOGS GTOGS RNAMS, SROG SKYABS PA YI 'PHRAL DU NI, ,TSE THUNG BA 
YANG TSE RING 'GYUR, ,RKUN MA NYA DANG RI DAGS SBRUL, ,BYA SOGS SROG NI 'DOD PA RNAMS, ,'DI DAG BSAD NA 'PHRAL DU NI, ,TSE RING PA YANG TSE THUNG 'GYUR, ,MI DGE BCU NI SPANGS PA DANG, ,DE BZHIN GSUM LA SKYABS 'GRO DANG, ,BSLAB PA LA DANG BRGYAD BSRUNGS NA, , 
'CHI BDAG THAG NI BSRINGS PAR 'GYUR, ,BTZON RAR BCUG DANG NAD CHEN GDUNGS, ,DE BZHIN 'JIGS PAS NYEN PA RNAMS, ,BSKYAB BYAS NA NI NGES PA RU, ,TSE RING 'CHI BDAG SLU BYED 'GYUR, ,DMAN DANG MGON MED NGO TSAR BCAS, ,TSUL KHRIMS LDAN LA GUS PAR NI, , 
'DOD PA'I DON NI RAB STER BAS, ,TSE NI NGES PAR 'PHEL PAR 'GYUR, ,PHA DANG MA DANG BLA MA RGAN, ,SHES PAS RGAN SOGS LA GUS SHING, ,MCHOD DANG BKUR STI BYIN NAS KYANG, ,'CHI BA DAG NI NYER MI 'GYUR, ,RANG GI 'DOD LHA DE LA GUS, ,DKA' THUB CAN LA 

@127A
*, ,GUS PA YIS, ,RTAG TU NANG PAR LHA DAD PHYAG ,BYAS PAS TSE NI 'PHEL BAR 'GYUR, ,MCHOD RTEN GAS DANG 'JIG PA LA, ,SO PHAG LA SOGS KYIS BCOS NA, ,TSE THUNG TSE NI RING 'GYUR LA, ,DGE SLONG BSOD SNYOMS PA DANG MTSUNGS, ,LHA KHANG SKU 
GZUGS MCHOD RTEN SOGS, ,BYED DANG KUN DGA' RA BA 'DZUGS, ,MCHOD RTEN CHE BRGYAD MCHOD SOGS KYIS, ,RTAG TU TSE NI 'PHEL BAR 'GYUR, ,'DUN PAS SLONG BA LA RNYED PA, ,RDZAS KYIS DGE 'DUN MCHOD STON GSOL, ,ZHAG BDUN TSE RING TSE THOB 'GYUR, , 
CHOS RGYAL MYA NGAN MED DANG MTSUNGS, ,BYE MA'I MCHOD RTEN BYED PA DANG, ,DE BZHIN TSA TSA 'DEBS PA DANG, ,MCHOD RTEN LA SOGS PHYAG BYAS PAS, ,TSE NI NGES PAR 'PHEL BAR 'GYUR, ,'DUS PA CHEN PO'I MDO DANG NI, ,AA TA NA TI YA KA'I MDO, ,PHRA MOR BCAS DANG SPRIN 
CHEN DANG, ,SHIN TU BKRA SHIS TSIGS BCAD RNAMS, ,GUS PAS DGE SLONG 'DON 'JUG PA'AM, ,RANG NYID KYIS NI RAB BTON NA, ,DE BZHIN TSE RING 'THOB 'GYUR ZHING, ,'CHI BDAG BSLU BAR 'GYUR BA YIN, ,THEG PA CHEN PO STON BYED DANG, ,SDONG POS BRGYAN 
SOGS MDO SDE RNAMS, ,RTAG TU RTZE GCIG PAS BKLAGS NA, ,'CHI BDAG BSLU BAR 'GYUR BA YIN, ,SANGS RGYAS KYIS GSUNGS RNAL 'BYOR GYI, ,RGYUD SOGS MA LUS BKLAGS PA'AM, ,BSRUNG BA LNGA YI CHO GAS KYANG, ,'CHI BDAG BSLU BAR 'GYUR BA YIN, , 
GTZUG TOR BTZUGS PA'I MCHOD RTEN SOGS, ,BSKOR BA DAG NI BYAS PA DANG, ,GZUNGS NI BZLAS PAR BYAS PAS KYANG, ,'CHI BDAG GI NI BRTZON PA 'JOMS, ,DE YI CHO GA SNGON 'GRO BAS, ,GZA' SOGS MA MO BKLAGS PA DANG, ,GZUNGS SNGAGS STONG DU ZLOS PA DANG,, 
DKON MCHOG SGRON MA BZLAS PA DANG, ,GZUNGS KYI TSOGS LAS GSUNGS PA YI, ,GZUNGS ZLOS PA LA BRTZON PA YI, ,MKHAS PA RNAMS NI 'CHI BA DANG, ,NYI MA'ANG RING DU GNAS PAR BYED, ,DKYIL 'KHOR 'DRI DANG SBYIN SREG DANG, ,PHYAG RGYA 'CHING BAR BYED PA DANG, ,GTOR 

@127B
MA DANG NI TSOGS 'KHOR LO, ,RAB SBYIN 'CHI BDAG SLU BA YIN, ,PHYOGS BZHI'I 'PHAGS PA'I DGE 'DUN LA, ,MCHOD STON MAL CHA TSOGS SBYIN DANG, ,CHOS GOS TZAM ZHIG 'CHANG BA LA, ,SBYIN PA 'CHI BDAG SLU BYED 'GYUR, ,DE LA SOGS TE BYA BA RTZOM, ,CHOS DANG 
BSOD NAMS MTSAN NYID 'GYUR, ,BSOD NAMS KYIS NI TSE 'PHEL ZHING, ,DE BZHIN 'CHI BDAG BSLU BA YIN, ,DE LTAR CHOS NI CUNG ZAD CIG ,STON GYI DE YI RGYAS PA NI, ,RANG NYID KYIS NI RJES DPAG PA'AM, ,'CHI BDAG BSLU MKHAS DE LAS BSLABS, ,DE LTAR CHOS 
LA BRTZON BYAS NAS, ,GRUB PA'I SNGAGS DANG SMAN SOGS NI, ,'PHRAL DU YID CHES BYED PA YIS, ,'CHI BDAG RNAM PAR BSAL BAR BYA, ,NOR BU SNGAGS DANG SMAN GRUB DANG, ,BCUD LEN STOBS KYIS RANG NYID NI, ,'CHI BDAG PHA ROL GNON MTHONG STE, ,RIG 'DZIN GRUB 
PA JI BZHIN NO, ,RIN CHEN BRTAG PA'I BSTAN BCOS GANG, ,RTOG LA MKHAS PAS RDO RJE 'CHANG, ,TSE YI NOR BU 'CHANG BA'ANG RUNG, ,DE BZHIN SNA TSOGS NOR BU 'CHANG, ,AINDRA N'I LA RIN CHEN SOGS, ,NOR BU CHEN PO GZHAN DAG KYANG, ,'CHANG BAR BYED PAS 'CHI BDAG 
KUN; ,BZLOG PAR 'GYUR BA THE TSOM MED, ,GANG PHYIR NOR BU'I MTHU LAS NI, ,SOM NYI BYED PAR RIGS MIN TE, ,NOR BU BSAM GYIS MI KHYAB PA'I, ,MTHU DANG LDAN PAR THAMS CAD 'DOD, ,DBEN PA'I GNAS SU RAS RIS SOGS, ,MDUN DU MCHOD PA BYAS NAS NI, , 
SNGAGS RNAMS BZLAS PA TZAM GYIS KYANG, ,'CHI BA BSLU BA 'BYUNG BAR 'GYUR, ,DANG POR YI GE A'A BRJOD LA, ,DE NAS RO LiKA CES GSAL BA, ,RIG 'DZIN SDE SNOD LAS GSUNGS TE, ,'DI NI KHAMS GSUM RGYAL ZHES BYA, ,SNGAGS 'DIS 'JIG RTEN DBANG PHYUG LA, , 
DAD PAS DE MDUN NGES PAR NI, ,YI GE'I GRANGS KYIS 'BUM BZLAS NA, ,'CHI BA BSLU BA THOB PAR 'GYUR, ,DANG PO RNAM PAR SNANG MDZAD BRJOD, ,DE 'OG T'A RE LAN GSUM BRJOD, ,TUTT'A RE GNYIS TU RE GNYIS, ,SV'AH'A MTHA' CAN 'CHI BA BSLU, ,SGROL MA 'BYUNG 

@128A
*, ,BA'I RGYUD LAS GSUNGS, ,SNGAGS NI YI GE'I 'BUM PA RU, ,SGROL MA'I SPYAN SNGAR BZLAS NAS NI, ,ZHO DANG SBRANG RTZI LAS SNGAR BTAGS, ,D'UR BA'I MYU GU SHAR DANG NI, ,BYANG DU RTZE BSTAN SBYIN SREG BYA, ,SNGON GYI LAS MTHA' LAS BYUNG BA'I, ,'CHI BA 
NGES PAR ZLOG PAR BYED, ,SLOB DPON LA NI YON PHUL NAS, ,AOm YIG DE LAS RU RU STE, ,DE NAS SPU RU'I TSIG GI RJES, ,DZVA LA TIshthA SIDDHA DANG, ,LO TZA NA ZHES BYA TSIG GSUM, ,SARB'A RTHA S'A DHA NI, SV'A H'A'I SNGAGS AA SHO KA 'DAB MAR, ,GTZANG MAR TZANDAN CHU YIS NI, , 
'BUM MAM BYE BAR BRIS NAS KYANG, ,DAG CING DAD PA'I CHO GA YIS, ,CHU MED 'O MAS BKRU BA'AM, ,'DUR BA LA SOGS SBYIN SREG BYAS, ,'CHI BSLU BA MA LUS PA, ,NGES PA KHO NAR BYED PA YIN, ,NAD KYI TSIGS NI MA LUS PA, ,ZHI BAR BYED PA'ANG 'BYUNG BAR 'GYUR, , 
DKYIL 'KHOR CHEN PO'I CHO GA BSHAD, ,'PHAGS PA YI GE BRGYA ZHES BYA, ,SNGAGS KYI MTHU NI BSAM MI KHYAB, ,MTHU NI RNAM PA DU MA MTHONG, ,BZANG SPYOD YI DAM BCAS PA YI, ,CHO GA YIS NI 'BUM BZLAS NA, ,THAR PA'ANG NGES PAR SKYED BYED NA, ,'CHI BA BSLU BA SMOS 
CI DGOS,, ,,NA MA: STREE YA DH'I K'A N'Am, ,DE NAS TA TH'A GA T'A N'Am, ,SARBA TR'A PRA TI HA TA, ,BA BA TA DHARMA TA'I TSIG ,BA LI N'Am ZHES TSIG GI MTHAR, ,DE NAS AA SA MA SAM, ,MANTA TO AANANDA, ,TA BA B'A TI 'OG SHES NI, ,HA RA HA RA SMA RA SMA RA, ,nA RA BI GA TA R'A GA ,DE NAS 
BUDDHA DHARMA TE, ,SA RA GNYIS MA MA BA LA, ,HA SA GNYIS DANG TRA YA GNYIS, ,GA GA NA MA H'A BA RA, ,LA KshA nE DE BZHIN DZVA LA, ,DZA LA NA S'A GA RE'I MTHAR, ,SV'A H'A'I TSIG NI SBYAR BYA BA, ,GSANG SNGAGS YIG BRGYAR 'GYUR BA'O, ,DE BZHIN GSHEGS PA THAMS CAD KYI, ,SNYING 
PO YIN PAR RAB TU BSHAD, ,'PHAGS PA SO SOR 'BRANG MA'I SNGAGS, ,'BUM PHRAG GCIG NI LEGS BZLAS LA, ,D'UR BA'I SBYIN SREG BCU CHAS NI, ,'CHI BDAG NGES PAR BSLU BA YIN, ,AOm SMRAS BI MA LE DZA YA, ,BA RE AA MRi TE H'Um H'Um, ,PHAt GNYIS DE NAS SV'A H'A YI, , 

@128B
TSIG NI MTHA' RU BRJOD PAR BYA, ,RNAM PAR SNANG MDZAD BHA RA GNYIS, ,SAm BHA RA GNYIS BRJOD BYA LA, ,AINDRI YA BA LA YI SGRA, ,BI SHO DHO NI ZHES BRJOD DO, ,H'Um H'Um RU RU TZA LE DANG, ,SV'A H'A SNGAGS 'DIS 'CHI BDAG BSLU, ,'PHAGS PA SO SOR 'BRANG MA YI, ,SNYING PO DNGOS GRUB 
KUN STZOL YIN, ,'JIG RTEN DBANG PHYUG SPYAN SNGA RU, ,'CHI BA LAS RGYAL ZHES BYA BA'I, ,GSANG SNGAGS YI GE BCU PA NI, ,'BUM PHRAG BCU BZLAS DE 'OG TU, ,ME TOG DKAR PO MAR BTAGS PA'I, ,SBYIN SREG GRANGS NI 'BUM BYA'O, ,SNGAGS MTHUS DE 'OG NGES PAR NI, , 
'CHI BDAG BSLU BA 'BYUNG BAR 'GYUR, ,THOG MAR AOm STE DE NAS AAm, ,DE 'OG AOm AAm ZHES BYA BA, ,AOm MRi TYU DZA YA DE NAS, ,AOm 'DI SNGAGS 'DI YI GE BCU, ,BSKAL BA SOGS SU 'TSO BA'I PHYIR, ,DE BZHIN GSHEGS PAS GANG GSUNGS PA, ,DE YIS TSE NI BSRINGS 
BA 'GRUB, ,DE BSRINGS 'CHI BA BSLU BA YIN, ,SNGAGS GANG ZHI BA'I LAS BYED PA, ,DE YIS TSE 'PHAL 'GYUR BA NI, ,DE NI 'CHI BA BSLU BAR 'GYUR, ,SNGAGS RNAMS KYI NI MTHU LA YANG, ,THE TSOM BYA BAR RIGS MA YIN, ,GANG PHYIR SNGAGS KYI MTHU DAG NI, ,BSAM MI 
KHYAB PAR KUN NAS 'DOD, ,'JIG RTEN NA NI DNGOS GZHAN GANG, ,SNGAGS KYIS MI 'GRUB DE YOD MIN, ,YANG DAG DAD DANG MNGON BRTZON LAS, ,SNGAGS RNAMS YID BZHIN NOR BUR MTSUNGS, ,RTOGS PA LAS BSHAD CHOG 'AM, ,CI 'DOD PA YI SBYOR BA YIS, ,BKRES 
SHAS CHE BA'I SA PHYOGS SU, ,SEL TRE SA RAB TU SPYOD PAR BYA, ,GCIG BU'AM YANG NA GZHAN PA YIS, ,SMAN DANG LHAN CIG RTAG TU SPYAD, ,DE NAS LUS NI BRTAN 'GYUR LA, ,GSHIN RJE'I SGO NI MTHONG MI 'GYUR, ,GRUB PA'I SMAN NI GZHAN DAG KYANG, ,NGES PAR BSTEN PAR 
GYUR PA YIS, ,TSE 'PHEL NAD DANG RGAS PA NI, ,ZAD PAS 'CHI BA MA MTHONG NGO, ,DNGUL DANG GSER SOGS LDAN PA YI, ,DNGUL CHU CHO GA BZHIN ZOS NA, ,BCUD KYIS LEN GYI RANG BZHIN CAN, ,'CHI BA BSLU BA 'BYUNG BA YIN, ,TSES GCIG ZLA BA'I PHYOGS SOGS PAR, , 

@129A
*, ,RANG GI KHAMS NI THOB PA NA, ,SNA SMAN GTANG BA'I CHO GA YIS, ,'CHI BA BSLU BA 'BYUNG BAR 'GYUR, ,KHA SBYOR LA SOGS RGYUD LAS GSUNGS, ,MI 'CHI LNGA DANG LDAN PA NI, ,MAN NGAG JI BZHIN BSTEN PA YIS, ,'CHI BA BSLU BA 'BYUNG BAR 'GYUR, ,STENG 
DANG 'OG DANG KHA SBYAR SBYOR BA NI, ,GANG ZHIG PHAN PA'I RNAL 'BYOR DAG TU BYED, ,DE LA GSHIN RJE'I RGYAL PO RTAG TU NI, ,KHROS PAR GYUR KYANG CI'ANG BYED MI NUS, ,LA LAR THABS KYIS 'CHI BA YANG, ,SLAR 'TSO BAR YANG 'GYUR BA MTHONG, ,LUS LDAN BU MO MI DANG NI, , 
PHAN TSUN BSRUBS LAS 'GYUR BA MTHONG, ,KHRAG DANG LUS ZUNGS BSRES PA NI, ,KHAMS NI SHIN TU DRANGS MIN PAS, ,GANG ZHIG 'PHRAL DU 'CHI NYID LA, ,THIGS PA GNYIS NI GTIG PAR BYA, ,MAR BSKUS PA YI SBU GU LAS, ,DE NI BLUD PAS GZHUG PAR BYA, ,BDAG 
NYID SNA KHUNG LAS BYUNG BA'I, ,SNA KHUNG RIM GYIS BSGRE GYUR PA, ,SLAR YANG 'TSO BAR 'GYUR MTHONG STE, ,'DIR NI 'GAG PAR BSNGAGS PA YIN, ,NUS MTHU MNGON DU MTHONG BAS NA, ,SBYOR BA 'DI NI MANG POR BSNGAGS, ,'BRAS BU GSUM NI SPYIR BSDUS PA'AM, , 
PO SO BHRiNG+GA DZAR BCAS, ,RNAL 'BYOR PA YIS RTAG SPYAD NA, ,PHAN ZHING BDUD RTZIR 'GYUR BA YIS, ,GNYER MA SKRA DKAR RNAMS DANG BRAL, ,RDO RJE LUS NI GZUGS BZANG LDAN, ,BSKAL PA YI NI GRANGS SNYED DU, ,'CHI BA NGES PAR BZLOG PA YIN, ,DRI CHU RNAM PA MANG 
ZHIG NI, ,LUS LA BSRUNG BA GRUB PA 'DIS, ,BZA' DANG BSKU BAS 'PHRAL DU NI, ,'CHI BA BZLOG PAR 'GYUR BA YIN, ,'DI DAG SBRANG RTZI MAR LDAN PAS, ,RTAG TU GOMS PAR BYAS NA NI, ,DUS DANG DUS MIN LAS BYUNG BA'I, ,'CHI BA ZLOG PAR BYED PA YIN, ,SMAN RNAMS 
KYI NI MTHU LA YANG, ,SOM NYI BYA BAR RIGS MIN TE, ,GANG PHYIR SMAN GYI NUS PA NI, ,BSAM MI KHYAB PAR KUN TU SNANG, ,DE LTAR PHYI YI BYA BAS GUS BYAS PAS, ,JI BZHIN STOBS KYIS 'DIR NI 'CHI BDAG BSLU, ,'CHI BA STOBS LDAN 'JIGS PA CHED DOGS LA, ,DE LTAR DE 

@129B
YI NANG GI BYA BA YIN, ,SLOB DPON NGAG GI DBANG PHYUG GRAGS PAS SBYAR BA'I 'CHI BA BSLU BA BSTAN PA LAS LE'U GSUM PA'O,, ,,DA NI 'CHI BA BSLU BA LA, ,MKHAS PA NANG GI BDAG NYID CAN, ,GANG GIS BRTZON PAS 'CHI BA NI, ,NGES PAR BSLU BA BSHAD PAR BYA, , 
RGYAL PO RKUN PO BDUD CHEN PO, ,STAG LA SOGS PA'I 'JIGS DANG BRAL, ,'DU 'DZI DANG BRAL RI BO SOGS, ,YID 'ONG LA LAR GNAS PAR BYA, ,TSAD TZAM ZA ZHING SMRA NYUNG LA, ,SHIN TU 'CHAG PAR DGA' MA YIN, ,GNYID CHUNG BSAM GTAN LA MANG GNAS, ,SNGAGS KYI 
BZLAS PA LA RAB BRTZON, ,RANG GI 'DOD LHA MCHOD SOGS DANG, ,DAM CHOS BKLAG PA'I BYA BA DANG, ,GTOR MA SBYIN SOGS BYAMS PA YI, ,SEMS LA SOGS PA DUS GSUM BRTZON, ,BSOD NAMS KYIS NI 'DOD PA 'GRUB, ,DE BAS 'DU 'DZI SPANG BAR BYA, ,DAD PAS 
THAMS CAD YANG DAG 'GRUB, ,DE PHYIR DAD PA RNAM 'PHEL BYA, ,BRTZON 'GRUS KYIS NI BRTZAMS PA 'GRUB, ,DE BAS BRTZON 'GRUS SNGON 'GRO BYA, ,BSAM GTAN GYIS 'DOD 'BRAS BRTAN PAS, ,BSAM GTAN LA SEMS GCIG TU 'BAD, ,'DU 'DZI SPANGS PAS 
NYAMS LEN 'GYUR, ,DE BAS 'DU 'DZI RNAM SPANG BYA, ,YANG DAG SHES LDAN THAMS CAD 'GRUB, ,DE BAS SHES DANG KUN LDAN BYA, ,'CHI BA LAS NI SDUG BSNGAL MTHONG, ,'TSO BA LAS NI CHOS 'GYUR MTHONG, ,SOM NYI MA LUS DANG BRAL BAS, ,'CHI BA BSLU BA KUN DU 
SPYOD; ,DE LA DANG POR BSAM GTAN BCAS, ,BGEGS DGRA'I GSANG SNGAGS 'BUM NYID NI, ,LEGS BZLAS SBYIN SREG KHRI BYAS PAS, ,BGEGS NI THAMS CAD BZLOG PAR BYA, ,NA MA: SA MANTA K'A YA, ,DE NAS B'A KTZITT'I TSIG ,BADZRA nAm NA MO BADZRA, ,KRO DH'A YA ZHES 
TSIG BRJOD LA, ,MAH'A DOshtROTKA tA'I RJES, ,BHI RA BA YA AA SI BRJOD, ,MU SA LA PA RA SHU PA, ,GRi HI TA HA STA YA YIN, ,AOm AA MRi TA KUndA LI, ,KHA KHA KH'A HI KH'A HI'I TSIG ,TIshthA TIshthA TSIG DE NAS, ,BANDHA GNYIS DANG HA NA GNYIS, ,DA HA GNYIS DANG GA RDZA GNYIS, ,DE NAS 

@130A
*, ,BI SPO tA GNYIS TE, ,SARBA BADZRA TSIG DANG NI, ,BIGHA BI N'A YA K'AN BRJOD, ,MA H'A GA NA PA TI'I TSIG ,DZI BI T'ANTA KA RA YA, ,H'Um H'Um PHAt PHAt SV'A H'A YI, ,SNGAGS 'DI BGEGS RNAMS ZLOG BYED YIN, ,YANG NA 'DI YI SNYING PO YIS, ,BGEGS RNAMS THAMS 
CAD ZLOG PAR BYED, ,SNGON BZHIN BZLA DANG SBYIN SREG GIS, ,'DI YI MTHU YANG DE 'DRA YIN, ,AOm SNGAR HU LU HU LU DANG, ,DE 'OG TIshthA TIshth'I TSIG ,HA NA GNYIS DANG DA HA GNYIS, ,GA RDZA GA RDZA DE 'OG TU, ,BI SPHO tA YA LAN GNYIS BRJOD ,SARBA BI GHA BI N'A YA K'A NA, ,AOm AA 
MRi TA H'Um H'Um H'Um PHAt PHAT MA MAR KshA KU RU SV'A H'A, DE LTAR BDUD DANG BGEGS RNAMS NI, ,MA LUS RNAM BSAL 'KHRUG MED PAS, ,JI LTAR MNGON 'DOD RNAL 'BYOR NI, ,GCIG CIG NYIN MTSAN BSGOM PAR BYA, ,STUG PO BKOD PA'I GNAS BZHUGS TE, ,ZHI PAS SANGS RGYAS 
MDZAD PA MDZAD, ,PADMA ZLA BA'I GDAN STENGS SU, ,RDO RJE SKYIL KRUNG BCAS NAS NI, ,BYANG CHUB MCHOG GI PHYAG RGYAR LDAN, ,'OD ZER DKAR PO'I TSOGS 'PHRO BA, ,RNAM SNANG DKAR PO BSGOMS NA NI, ,'KHOR BA SRID DU 'CHIR 'OS MIN, ,MI BSKYOD LA SOGS DE BZHIN 
GSHEGS, ,RANG MDOG PHYAG RGYA CHA LUGS LDAN, ,NGA RGYAL BRTAN PAS BSGOMS NA NI, ,RDO RJE'I LUS SU NGES PAR 'GYUR, ,NYI ZLA KHA SBYAR NANG NA BZHUGS, ,'JIG RTEN DBANG PHYUG MI 'JIGS PA, ,ZHI ZHING ZLA BA DANG 'DRA LA, ,RGYAN RNAMS KUN GYIS YANG DAG BRGYAN,, 
'OD DPAG MED NI SKU MDOG DMAR, ,RDZOGS SANGS RGYAS KYI MTSAN RAB 'CHANG, ,RDO RJE SKYIL KRUNG BCAS PA YI, ,ZHABS KYI PADMA GNYIS KYI STENG, ,PHYAG GNYIS DAG NI MI 'CHOL BAR, ,TING 'DZIN PHYAG RGYAR LEGS GNAS PA, ,SEMS CAN KUN DON RDZOGS 
MDZAD PA'I, ,SKU LAS THUGS RJE'I RGYUN 'DZAG PAS, ,BSAMS LA DE YI THUGS KAR NI, ,'JIG RTEN DBANG PHYUG GZHAN DE BZHIN, ,SLAR YANG DE YI THUGS KA RU, ,DE BZHIN RTZE GCIG YID KYIS NI, ,JI SRID GRANGS NI BYE BAR 'GYUR, ,JI SRID BSAM GTAN 'DI 

@130B
'DRA BYA; ,DE NAS PHRA ZHING RAB PHRA'I MTHA'I, ,'JIG RTEN DBANG PHYUG LA GTAD SEMS, ,RNAL 'BYOR DBANG PHYUG GIS BSAM NA, ,'CHI BDAG RANG NYID 'CHI BAR 'GYUR, ,PHUNG PO LAS SKYES NAD GZHAN YANG, ,RANG NYID 'JIG PAR GYUR PA YIN, ,PADMA DKAR PO'I DBUS 
GNAS PA'I, ,ZLA BA'I GZUGS KYI GDAN STENGS SU, ,RDO RJE'I SKYIL KRUNG BCAS NAS NI, ,MCHOG SBYIN PA DANG AUTPALA BSNAMS, ,STON KA'I ZLA BA'I MDANGS 'DRA BA'I, ,ZLA BA LA NI RGYAB BRTEN PA, ,RGYAN RNAMS THAMS CAD YONGS SU RDZOGS, ,BCU DRUG LO LON 
LUS DANG LDAN, ,RDZOGS SANGS RGYAS KUN DE YI SRAS, ,MCHOG SBYIN SKU NI 'CHANG BA'I YUM, ,'PHAGS MA SGROL MA'I SNYING GAR BSGOMS, ,DE YI 'KHOR LO'I 'OD ZER DKAR, ,RTZIBS BRGYAD LA NI YI GE NI, ,BRGYAD KYIS YONGS SU BSKOR BA LA, ,LTE BAR AOm DANG 
HA'I YI GE ,DBUS NAS BSGRUB BYA'I MING DANG LDAN, ,ZLA DRUG BRTAN CING NGES PAS NI, ,RTZE GCIG PA YI SEMS KYIS BSGOM, ,YI GE BCU PA'I SNGAGS 'DI NI, ,SKYO BAR MA GYUR SEMS KYIS BZLA, DANG POR AOm NI BZHAG NAS SU, ,DE 'OG T'A RE RAB TU SBYAR, ,DE 'OG 
TUTT'A RE TU RE, ,SV'A H'A'I MTHA' CAN LAS KUN BYED, ,TSANGS DBANG KHYAB 'JUG NYI ZLA DANG, ,DRAG PO PHYOGS SKYONG 'DOD LHAS KYANG, ,SBU RTZE TZAM YANG MA NYAMS PAR, ,'CHI BDAG LTA BUR 'CHI LAS RGYAL, ,SKRA DKAR GNYER MA NGAN PA DANG, ,NAD DANG DBUL BA KUN ZAD BYED, ,SENG 
GE LA SOGS 'JIGS CHEN BRGYAD, ,SDUG BSNGAL TSOGS NI 'JIG PAR BYED, ,MA BSLANGS PAR NI ZAS SGOM SOGS, ,KHA ZAS GOS LA SOGS PA RNYED, ,RAL GRI MIG SMAN RKANG BYUG PA, ,BUM BZANG SOGS DANG DNGOS GRUB RNAMS, ,SNYAN DANG GAS SMRA MKHAS NYID KYI BLO, ,SHES 
RAB GCIG BU DRI MA MED, ,'DOD PA'I DNGOS GRUB GZHAN DAG KYANG, ,'KHOR LO 'DI NAS 'BYUNG BAR 'GYUR, ,SPYAN DANG SKUL BYED M'A MA K'I, ,LHA MO DKAR MO CHEN MO NI, ,RANG MDOG CHA LUGS PHYAG RGYA YIS, ,BSGOMS NA 'CHI BAS MI TSUGS SO, ,RANG GI 'DOD 

@131A
*, ,LHA'I RNAL 'BYOR NYID, ,NGA RGYAL BRTAN PA DANG LDAN PA, ,YID BZHIN NOR LTAR MA LUS PA'I, ,'DOD PA'I DON NI RAB SGRUB BYED, ,DUNG DANG KUNDA ZLA BA 'DRA, ,BSDU BA'I RIM GYIS YANG DAG GNAS, ,RGYUN MI 'CHAD PAR BSLABS NA DES, ,'CHI BA BSLU BAR 
'GYUR BA YIN, ,'KHOR LO BDE MCHOG RGYUD LAS GSUNGS, ,HE RU KA YI RNAM PAR BSGOM, ,BYAS NAS DE YONGS GYUR PA LAS, ,KA P'A LA YI RNAM PAR BSGOM, ,KAm KA LA YI GZUGS BSAMS PA'AM, ,KHA tV'Am GAR NI RNAM PAR BSGOM, ,GSAD PAR 'OS PA MA 
YIN PHYIR, ,'CHI BA 'BYUNG BAR MI 'GYUR RO, ,SPYI BO RU NI ZLA BA'I GZUGS, ,BDUD RTZI THIGS PA 'DZAGS PA YIS, ,BA SPU'I BU GA KUN NAS NI, ,YAN LAG THAMS CAD TSIM PAR BYED, ,'DU 'DZI THAMS CAD RNAM SPANGS PA, ,RNAL 'BYOR PA YIS ZLA DRUG BSGOM, , 
NAD KUN LAS NI RNAM RGYAL NAS, ,'CHI BDAG LTA BUR 'CHI LAS RGYAL, ,MGO BO PADMO 'DAB MA STONG, ,DKAR PO'I KHA NI THUR DU BLTAS, ,ZLA BA'I RIM BSAMS BSKAL SOGS PAR, ,'CHI BA 'JIG PAR BYED PA YIN, ,DE NYID NAG PO'I GZUGS NYID PA, ,NAG 
PO'I GZUGS KYI 'OD RNAMS KYIS, ,KUN DU KHYAB PAR BSAMS NA NI, ,SKRA DKAR LA SOGS 'JIG PAR BYED, ,LCE NI RKAN LA GZHAR BYA ZHING, ,SO NI SO LAM REG PAR, ,RGYU YI NUS PA BSAM MI KHYAB, ,DAD PAS BYAS PA 'DI BRTZAM BYA, ,LKOG MA'I BU GA'I STENG DANG 
SBYAR; ,LCE CHUNG THUR DU BSTAN NAS NI, ,LCE YI RTZE MOR KUN REG PAR, ,BDUD RTZI'I RO NI MYONG BAR BYED, ,DES NI 'PHRAL DU 'CHI BA SEL, ,SKRA DKAR LA SOGS PA YANG 'JIG ,DE BYAS NAS NI RGUD PA DANG, ,'JIGS PA KUN LAS BSRUNG 'GYUR BA, ,DBUGS 
DBYUNG RNGUB PA DRAN PA YANG, ,RNAM PA GZHAN PA BRTZAM PAR BYA, ,GRANGS 'PHEL DE LAS NGES PA NI, ,RGA DANG 'CHI BA MED PAR 'GRO, ,SEMS CAN RNAMS KYI NYIN MTSAN DU, ,DBUGS NI NYI KHRI CHIG STONG DANG, ,DRUG BRGYA DAG GIS LHAG PAR RGYU, ,GRANGS NI 

@131B
YONGS SU BSGRAGS PA YIN, ,GANG PHYIR BDUD RTZI SNGAGS YIN PAS, ,RLUNG NI 'JUG PA SNGAGS YIN TE, ,BDUD RTZI GSON PA'I THABS YIN PAS, ,DE YIS 'CHI BAS MI TSUGS SO, ,'JUG PA'I RLUNG NI BGRANG BYA ZHING, ,RIM GYIS 'BUM SOGS GRANGS KYIS NI, ,RTZE 
GCIG SEMS KYIS CHO GA BZHIN, ,SGRA MED PA YI BZLAS PAR BSHAD, ,SGRA MED BZLAS PA 'BUM DU NI, ,CHO GA BZHIN DU RDZOGS GYUR NA, ,MI NI TSE NYAMS GYUR PA YANG, ,LO LNGA'I BAR DU 'TSO BAR NGES, ,NYIS 'BUM LA SOGS ZLOS PA NYID, ,TSE 'PHEL BAR NI BSGRE 
BAR BYA, ,THABS LA MKHAS PAR GYUR PA DANG, ,RLUNG GI BZLAS LA BRTZON PAR BYA, ,NANG PAR LANGS NAS STONG PHRAG GCIG ,RTAG TU LEGS PAR BGRANGS NAS NI, ,NAD KUN LAS NI RNAM GROL ZHING, ,NYI ZLA GNAS KYI BAR DU 'TSO, ,BSLAB LA MI GNAS MI DGA' 
ZHING; ,YUD TZAM YANG NI GNYID MA LOG ,'BAD DE GNYID LAS RGYAL BYAS LA, ,BZA' DANG BTUNG YANG KHA ZAS SOGS, ,LUS SU 'BYUNG BA RGYU BYAS PAS, ,RLUNG RGYU BA LA BRTZON PAR BYA, ,LUGS MTHUN LA 'BAD RNAL 'BYOR PA, ,NGES PAR 'CHI BA LAS RGYAL 
'GYUR, ,RMONGS LA LONGS SPYOD LA GCIG GZHOL, ,LUGS MI MTHUN PAS 'CHI BAR 'GYUR, ,RANG GI NGO BO LUGS MTHUN 'GYUR, ,DE LAS BZLOG PAS LUGS MI MTHUN, ,SENG GE RNAM ROL PHYAG RGYA NI, ,BCINGS PA YIS NI RLUNG DGAG NYID, ,YANG NA 
DGAG PAR SBYOR BAS RGYAL, ,DGAG PA'I 'CHI BA SLU BYED YIN, ,RKANG MTHIL GYI NI MTHAR THUG PAR, ,RLUNG GIS RIM GYIS DGANG BAR BYA, ,DGAG PA KUMBA KA ZHES BYA, ,DE SHES RIM PA BRJOD BYA STE, ,STENG GI DGAG PA'I SBYOR BAS NI, ,DGAG PAR BYED 
PA RGYAL BAR 'GYUR, ,CHUNG DANG 'BRING SOGS DBYE BA YIS, ,STENG DGAG RNAM PA GSUM DU 'DOD, ,STENG DGAG CES NI BYA BA 'DI, ,'OG NAS BSHAD PAS DON STON BYED, ,CHUNG BA TSAD NI SUM CU DRUG ,'BRING NI DE BZHIN NYIS 'GYUR YIN, ,CHEN PO 

@132A
*, ,SUM 'GYUR YIN ZHES BYA, ,DGAG PAS DE NI RGYAL BAR 'GYUR, ,DGAG PA YIS NI TSANG BYAS LA, ,PHYI NANG RANG GI PUS LHA NGAR, ,'DIR NI LAG PA NYUG BYAS LA, ,DE NAS SE GOL DRUG GDAB BO, ,MDO NI MKHAS PAS YONGS 'CHAD PA'I, ,DUS 
KYI TSAD NI YIN PAR BSHAD, ,JI SRID SUM CU DRUG TSAD 'GYUR, ,DE SRID DGAG PA'I BYA BA YIN, ,STENG DGAG 'DI NI DMAN PA STE, ,DE NAS BAR MA NYIS 'GYUR NYID, ,STENG DGAG CHEN PO SUM 'GYUR TE, ,BRGYA RTZA BRGYAD NI TSAD YIN NO, ,'CHI BSLU BAR 'DOD PA YIS, ,'BAD 
PAS DE NYID LAS RGYAL BYA, ,STENG DGAG CHEN PO'I MTSAN NYID NI, ,JI SRID DAG PAR BA 'JIGS PA'O, ,RGYUN DU DGAG PAR 'GYUR BA YANG, ,DE TSE LEGS PAR GNAS PA YIN, ,NYI MA DE LAS 'CHI SOGS NYID, ,DGAG PA LA NI GANG GNAS PA, ,DE TSE BSKAL PA STONG DU YANG, ,'CHI BDAG 
NYE BAR MI 'GYUR RO, ,NAM MKHA' BA NI BZHOS PA LAS, ,BDUD RTZI GSHER BA DAG GI TSOGS, ,BUM PAS MTSAN PAS CHU ZHES BYA'I, ,DKYIL 'KHOR LAS NI 'OD ZER 'PHROS, ,SNA RTZER BYUNG BA'I RLUNG GIS NI, ,BLANGS PA YANG YANG BRTAG PAR BYA, ,SNYING GAR PADMAR THIM PA YIS, ,SEMS 
KYI BUNG BA'I PHRU GU GSO, ,NAM MKHA' BZHO BA'I BSAM GTAN DAG ,'DI NI RTAG TU SPYAD PAR BYA, ,NAM MKHA' LTA BUR 'CHI BDAG GI ,MTHONG BAS MTHONG BA MA YIN NO, ,YANG NA RLUNG NI YONGS SPANGS LA, ,DE BZHIN NYID LA RTAG TU SPYAD, ,DE BZHIN NYID KYI 'CHI DANG 'DUD, , 
DGRA RNAMS GZHAN LA RGYAL BYED NYID, ,NYES PA MA LUS RAB TU ZHI, ,YON TAN MA LUS 'BYUNG BAR 'GYUR, ,SKYES BU DE NYID KYIS RGYAL ZHING, ,MNGON PAR 'DOD PA RNAMS KYANG 'GRUB, ,DE BZHIN NYID NI STONG NYID BSHAD, ,RNAM PA KUN MCHOG BDAG NYID CAN, ,DE KHO NA NYID 
RTAG BSLABS NA, ,'CHI BA BSLU PAR 'GYUR BA YIN, ,CHOS DANG LONGS SPYOD SKU SOGS DANG, ,SBYIN DANG TSUL KHRIMS SOGS DBYER MED, ,DMIGS PA KUN GYI SBYOR BA NI, ,DMIGS PA THAMS CAD RNAM PAR SPANGS, ,RNAM PA KUN MCHOG LDAN PA YI, ,STONG BA RGYAL BA RNAMS KYIS 

@132B
GSUNGS, ,BSAM BYA BSAM PAR MI BYA ZHING, ,BSAM PA MIN PA'ANG MI BSAM MO, ,BSAM DANG BSAM MIN MA BSAMS NA, ,DE NAS STONG NYID THOB PAR 'GYUR, ,MKHAS PAS DNGOS PO MI BSAM ZHING, ,DNGOS PO MED PA'ANG MI BSAMS LA, ,DNGOS DANG DNGOS MED 
RNAM PAR SPANGS, ,SGOM PA DE NI BSGOM DANG BRAL, ,RNAM PA KUN GYI MCHOG LDAN PA, ,STONG NYID 'DZIN PA RNAM SPANGS BA'I, ,STONG PA NYID NI RTAG BSGOMS NA, ,'CHI BDAG GIS NI MTHONG MI 'GYUR, ,KUN RTOG TZAM LAS BYUNG BA YI, ,'CHI BA DE YANG MTHONG MI 'GYUR, , 
GZHAN YANG BDUD NI MANG PO DANG, ,'KHOR BA YANG NI MI MTHONG NGO, ,DE YANG, 'CHI BA ZHES BYA'I RNAM RTOG 'DI, ,DNGOS PO KUN LA YOD MIN TE, ,SO SO'I SKYE BO'I RNAM 'PHRUL GYI, ,RNAM PAR RTOG PAS BCOM PA YIN, ,RNAM RTOG SDUG BSNGAL THAMS CAD DE, ,RNAM 
PAR RTOG PA BDUD CES BSHAD, ,DE BAS RNAM PAR RTOG GZHOM CING, ,RNAM PAR MI RTOG NYID DU BYA, ,ZHES GSUNGS SO, ,GUS PA LA SOGS KHYAD PAR GYIS, ,RGYUN DU BSGOMS PA GANG GANG YIN, ,DE DANG DE NI GSAL 'GYUR TE, ,'DOD DANG MYA NGAN BLO DANG MTSUNGS, , 
BSTAN BCOS RNAMS NI RNYED SLA YI, ,DE YI SBYOR BA RNYED PAR DKA', ,SBYOR BA SHES PA'I 'JIG RTEN LAS, ,SBYOR BA RNYED PAR DKA' MA YIN, ,SBYOR BA RNAMS LA MKHAS SHING DANG, ,BZOD DANG BRTZON 'GRUS LA RAB GNAS, ,BSGRUB LA BRTZON PA'I SHES RAB CAN, , 
'CHI BA BSLU BA'I SNOD YIN NO, ,NGAL DANG SMIN DANG BTUNG SOGS KYIS, ,PHO BA'I ME NI 'BAR 'GYUR LA, ,ME NI RAB TU 'BAR BA'I ZAS, ,YONGS ZHU BAR YANG NUS PA YIN, ,YONGS SU ZHU BAS LUS RGYAS SHING, ,RGYAS PAS STOBS NI RNAM PAR 'PHEL, ,STOBS LAS 
TSE NI 'PHEL 'GYUR ZHING, ,DE 'PHEL BA YIS RING DU 'TSO, ,KUN GYIS MNGON SUM NYID DU 'GRUB, ,'DI LA SOM NYI JI LTAR YOD, ,DE BZHIN MAN NGAG GIS BSKAL SOGS, ,'TSO BAR YANG NI THE TSOM MED, ,MAR DANG SNYING PO ZAD SOGS KYIS, ,MAR ME LA SOGS 

@133A
*, ,'JIG PHYOGS LA, ,SLAR YANG 'BRU MAR LA SOGS LAS, ,BSKAL PA'I BAR DU GNAS PA YIN, ,DE BZHIN DU NI LUS 'DI YANG, ,RGAS SOGS KYIS NI 'CHI BZHIN PA, ,GRUB PA'I MAN NGAG LEGS RNYED NA, ,BSKAL PA'I MTHAR YANG CIS MI GNAS, , 
DPER NA KHANG PA RNYING PA DAG ,BCOS PA YIS NI YUN RINGS GNAS, ,DE BZHIN RNYING PA'I LUS DAG KYANG, ,BCOS PAS GNAS PAR CIS MI 'GYUR, ,'BAD PAS DKA' BA CI YANG MED, ,DE BAS GCES LA STZOL BA DOR MI BYA, ,RTAG TU 'BAB NA CHU RGYUN 'JAM POS KYANG, , 
DUS SU RDO LEB DAG KYANG RNAM PAR 'BIGS, ,GTZUBS NA SHING LAS ME NI 'BYUNG 'GYUR ZHING, ,BRKOS PAR GYUR NA SA LAS CHU 'BYUNG 'GYUR, ,MIS NI RTZOL BA BYAS NA MI 'GRUB MED, ,'BAD PAS RIGS PAS BRTZAMS KUN 'BRAS BCAS 'GYUR, ,'DI NA 'CHI BA BSLU BA 
RNAMS, ,SHIN TU MANG PO SHES NAS KYANG, ,NYAMS MA BLANGS NA MAL DU NI, ,BSHANG BAS GOS TE KHYOD 'CHI 'GYUR, ,GANG ZHIG SBYOR BA LA MKHAS SHING, ,BSTAN BCOS LA BYAR MKHAS PA RNAMS, ,NYAMS MA BLANGS PA'I NYES PA YIS, ,SO NI STON CING 'CHI BA 
YIN; ,RNAL 'BYOR GYI NI BSTAN BCOS DANG, ,SBYOR BA DU MA SHES NA YANG, ,DENG NGAM SANG NI BYA'O ZHES, ,DE LTAR SEMS NI 'CHI BAR 'GYUR, ,'DI BYA NANG PAR SLAR YANG 'DI, ,DE NAS GZHAN YANG 'DI BYA ZHES, ,SRID PA G-YO BA'I RANG BZHIN MA SHES DON MED YID 
RTON TSOL BAR BYED, ,SKYE DGU 'CHI BDAG KHAR NI CHU SRIN KHA RU GRU NI ZHUGS PA LTAR, ,BYA BA MTHAR MA PHYIN PAR YUL GYI CHU YI DPA' KLONG DAG TU LHUNG, ,DE LTAR 'CHI BDAG DGRA BO NI, ,SLU BA'I THABS NI BSHAD PA YIN, ,RANG GZHAN GZHUNG LAS 'GRUB PA YI, ,BSAM GTAN 
LAS NI RAB BSGRUB BYA, ,BRTZE MED 'CHI BA'I 'JIGS PA LAS, ,THAR PA'I THABS NI 'BAD DE BYA, ,GANG PHYIR 'DI NI YID 'ONG BA, ,SROG LAS GZHAN PA YOD MA YIN, ,RDO RJE MKHA' 'GRO GDAN BZHI DANG, ,SANGS RGYAS BLA GAB LA SOGS DANG, ,DUS KYI PHYI MA DUS PHRENG BA, ,DUS 

@133B
KYI LNGA BCU PA DANG NI, ,'TSO BA LNGA BCU PA LA SOGS, ,BSTAN BCOS 'BAD DE BRTAGS NAS NI, ,'CHI BDAG RNAM PAR BSLU BA 'DI, ,'GRO LA RJES SU BRTZE BAS BSHAD, ,NAM MKHA' YONGS DAG STON KA'I ZLA 'DRA BAR, ,DAG CING NAM MKHA'I LAS KYANG MI SHONG BA'I, ,DGE 
BA 'DI LAS MI 'CHI GANG THOB PA, ,DES NI 'GRO BA 'CHI BDAG LAS THAR SHOG ,NYON MONGS YI GE PA RNAMS NI, ,BRTZI BA YIS NI NGAL GYUR NA, ,GZHUNG 'DI'I TSAD DU GYUR PA NI, ,SUM BRGYA DRUG CU THAM PA'O, ,SLOB DPON NGAG GI DBANG PHYUG GRAGS PAS MDZAD PA'I 
'CHI BA BSLU BA BSTAN PA LAS LE'U BZHI PA'O,, ,,NGAG GI DBANG PHYUG GRAGS PAS MDZAD PA 'CHI BA BSLU BA ZHES BYA BA RDZOGS SO, , ,,RGYA GAR GYI MKHAN PO D'I PAm KA RA SHR'I DZNY'A NA DANG, LO TZ'A BA DGE SLONG RIN CHEN BZANG POS BSGYUR BA'O, , 
