@74A
#, ,RGYA GAR SKAD DU, AE KA BA'I RA HE RU KA S'A DHA N'A MA, BOD SKAD DU, DPA' BO GCIG PA HE RU KA'I SGRUB THABS ZHES BYA BA, DPAL HE RU KA LA PHYAG 'TSAL LO, ,DANG PO MAL NAS LANGS TE, KHA LA 
SOGS PA DAG PAR BYAS NAS, STAN 'JAM PO LA NYE BAR 'DUG STE, SNYING GAR PAm LAS PADMA DKAR PO 'DAB MA BRGYAD PA BSGOM PAR BYA'O, ,DE'I STENG DU RAm LAS NYI MA'I DKYIL 'KHOR BSAMS LA, DE'I STENG DU H'Um KHA DOG MTHING GA BSAMS LA, DE'I 'OD ZER GYIS MDUN GYI NAM 
MKHA' LA, BLA MA DANG SANGS RGYAS DANG BYANG CHUB SEMS DPA' DANG, LHA MO RNAMS DMIGS TE YID KYIS MCHOD PAR BSAM MO, ,'OD ZER DE NYID KYIS SEMS CAN THAMS CAD GSAL BAR BYAS LA, TSAD MED PA BZHI BSGOM PAR BYA'O, ,DE'I RJES SU CHOS THAMS CAD STONG 
PA NYID DU SNGAGS 'DIS BSGOM PAR BYA'O, ,AOm SVA BH'A BA SHUDDHA: SARBA DHARM'A: SVA BH'A BA BHI SHUDDHO&amp;HAm, DE'I RJES SU AOm SH'U NYA T'A DZNY'A NA BADZRA SVA BH'A BA A'ATMA KO&amp;HAm ZHES BRJOD PAS, ,SNYING GA'I NYI MA'I STENG DU H'Um YE SHES LNGA'I NGO BO GSAL BA NYID DU DMIGS PAR BYA'O, ,'OD ZER SPROS TE 

@74B
BGEGS BSREGS LA, SNYING GA'I H'Um YONGS SU GYUR PA LAS, ,RDO RJE RTZE LNGA'I CHANG GZUNGS SU YI GE H'Um BSAMS TE, DE'I 'OD ZER GYIS KHAMS GSUM GYI SEMS CAN THAMS CAD SBYANGS TE, 'OD ZER BSDUS MA THAG TU RDO RJE YONGS SU GYUR PA LAS DPAL HE RU KA SKU MDOG 
NAG PO ZHAL GCIG PHYAG GNYIS PA, PHYAG G-YON PA NA THOD PA DANG KHA tV'Am GA BSNAMS PA, G-YAS PA RDO RJE 'PHYAR BA, MCHE BA GTZIGS PA, RAL PA DANG THOD PA'I DBU RGYAN CAN, SPYI GTZUG GI 'KHOR LO, RNA RGYAN, MGUL RGYAN, DPUNG RGYAN GDU BU DANG SKA RAGS 
KYIS BRGYAN PA, MI MGO LNGA BCU'I CHUN 'PHYANG CAN, SKYIL KRUNG PHYED PA'I GAR STABS CAN, DPRAL BA DANG, MGRIN PA DANG, SNYING GAR AOm A'A: H'Um GSUM GYIS BYIN GYIS BRLABS LA, SHES RAB RDO RJE RNAL 'BYOR MAS 'KHYUD PA, THUGS KAR SNA TSOGS RDO RJE'I 
STING DU YI GE H'Um BSGOM PAR BYA'O, ,DE'I 'OD ZER GYIS RANG 'DRA BA'I YE SHES SEMS DPA' NAM MKHA' NAS BKUG STE BDAG NYID LA BSTIM PAR BYA'O, ,SLAR 'OD ZER GYIS DE BZHIN GSHEGS PA LHA LNGA'I DKYIL 'KHOR GYIS BDAG LA DBANG BSKUR BA DANG MCHOD PA DANG BSTOD PAR 
BSAM MO, ,DE NAS BDUD RTZI MYANG BA BYAS LA, CHOS SKU NI 'DI LTAR DMIGS PAR BYA STE, SPYI BO DANG MGRIN PA DANG SNYING GA DANG, LTE BA DANG BDE BA CHEN PO DANG, LONGS SPYOD DANG SPRUL PA'I 'KHOR LO BSAMS TE, HAm AOm H'Um AAm STE DE DAG GI LTE BAR BSGOM PAR BYA'O, ,DE NAS SROG 
DANG RTZOL BA'I SBYOR BAS, AA LAS YE SHES KYI ME 'BAR BAS, SNGAR BKOD PA'I YE GE BSREG BAR BYAS NAS HAm GI BDUD RTZI'I THIG LE 'BAB PAR BYAS LA LTE BAR BSGOM PAR BYA'O, ,DE LA SEMS GTAD CING RTZE GCIG PAR BYAS TE, DU BA LA SOGS PA'I RTAGS RNYED NAS SPRIN MED PA'I NAM 
MKHA' LTA BU'I CHOS NYID MNGON DU BYA'O, ,DE LTAR CI NUS SU BYA SLA MA GOMS PA'I DBANG GIS GSAL BAR MA GYUR NA, SNGON BSHAD PA'I DPAL HE RU KA'I SKU 'JA' TSON LTA BU LA DMIGS TE BLTA PAR BYA'O, ,DE'I BZLAS PA NI, AOm HR'I: HA HA H'Um H'Um PHAt, CES PA 'DI BZLAS PAR BYA'O, ,MCHOD 

@75A
*, ,PA RNAM PA LNGAS MCHOD LA RANG GI SNYING GAR BSDU BAR BYA'O, ,DPA' BO GCIG PA'I SGRUB THABS, SLOB DPON CHEN PO N'A RO PAS MDZAD PA RDZOGS SO,, 