@305B
#, ,RGYA GAR SKAD DU, TZITTA PAR'IKshA, BOD SKAD DU, SEMS BRTAG PA, THAMS CAD MKHYEN PA LA PHYAG 'TSAL LO, ,SEMS BRTAG BRJOD PHYIR GUS PHYAG 'TSAL, ,NYON MONGS LAS DANG SDUG BSNGAL DANG, ,DAD SOGS DGE DANG BDE BA DANG, ,THAR PA 'DOD PA THAMS CAD DANG, ,SEMS LAS 
BYUNG BA YIN PAR GSUNGS, ,SEMS MA BSGOMS PAS THOG MED NAS, ,'KHOR BAR RTAG TU 'KHYAMS PAR GYUR, ,DE SPANG BDE DANG THAR PA NI, ,DON DU GNYER BAS SEMS LA BRTAG ,CHAGS SDANG RMONGS DANG RNAM RTOG DANG, ,NGA RGYAL CHA MNYAM CAN GYIS NI, ,THAMS CAD BSDUS PA YIN PAR 'DOD, ,SROG GCOD 
LA SOGS MI DGE LAS, ,SKYE BA LA SOGS SDUG BSNGAL LO, ,MI SDUG BYAMS PA RTEN 'BREL DANG, ,DBUGS BGRANG KHAMS DBYE GANG 'DOD KYI, ,DMIGS PAS NYON MONGS CAN GYI SEMS, ,RIM PA BZHIN DU SPONG BAR 'GYUR, ,GANG GIS GANG LA JI LTA BUR, ,SGOM PA GZHAN LAS BSTAN PA YIN, ,DE MED PHYIR 
NI DE MI 'BYUNG, ,DE YANG MED PAR 'GYUR BA YIN, ,MI RTAG PA YI LCAG GIS NI, ,DAD PA'I RTZA LA SEMS GNAS BYA, ,NGO TSA KHREL YOD GROGS KYIS NI, ,'PHEN PA BRTZON 'GRUS YIN PAR 'DOD, ,BSRUNG BA BAG YOD BSGOM BYA STE, ,GNAS PA TING NGE 'DZIN GYIS NI, ,NGO BO MA CHAGS LA SOGS KYIS, ,BSGOMS PA BYAMS 
PA SNYING RJE YI, ,RTZA BA CAN GYI BYANG CHUB SEMS, ,BDAG GZHAN MNYAM NYID BRJE BA YIN, ,SEMS DPAG MED PA BSGOM PAR BYA, ,DE LAS BSOD NAMS DPAG MED 'BYUNG, ,'KHOR BA'I BDE BA DPAG TU MED, ,MI DGE BA NI THAG RING STE, ,THAR PA'ANG GAM NA 'DUG PA YIN, ,SEMS NI RANG BZHIN 'OD GSAL 
'DOD, ,'OD GSAL STONG PA NYID YIN NO, ,RTAG TU DE NI BSGOM PAR BYA, ,SGRIB PA BAG CHAGS BCAS PA SPONG, ,YE SHES TSOGS NI DPAG TU MED, ,GAL TE 'OD GSAL MA YIN 'DOD, ,DNGOS POR LTA BAR 'GYUR BAS NA, ,BDAG DANG BDAG 'DZIN LA SOGS PAS, ,'KHOR BAR 'KHYAM PA NYID DU 'GYUR, ,RTEN 
GYI SGO NAS YANG MI 'GRUB, ,SNANG DU RUNG LAS MA DMIGS DANG, ,RDUL PHRAN DPYAD PA'I RIGS PA YIS, ,RTEN GYIS RAB TU MI 'GRUB BO, ,'DAS DANG MA 'ONGS MED PHYIR DANG, ,DA LTAR SKAD CIG MI GNAS PHYIR, ,DUS GSUM 'GAG PA'I RIGS PA YIS, ,DPYAD NA DE YANG MI 'GRUB PO, ,DKAR DMAR 

@306A
*, ,SOGS SUM GRUB PHYIR, ,RANG GI NGO BO 'ANG 'GRUB MI 'GYUR, ,RGYU LAS KYANG NI MI 'GRUB STE, ,YUL LAS SKYE NA GNYIS SU 'GYUR, ,SNGA MA LAS SKYES DANG PO NI, ,SNGA MA RGYU MED CAN DU 'GYUR, ,RGYU MED PHYIR NA SKYE BA MED, ,NAM MKHA' LA SOGS JI BZHIN NO, ,SGRUB BYED MED PHYIR MI 
'GRUB STE, ,GZHAN GYIS 'GRUB NA SEMS TZAM NYAMS, ,'DOD NA'ANG RNAM BCAS RNAM MED KYIS, ,'GRUB PA RAB TU BKAG PA YIN, ,GNYIS MED PHYIR NA DE MI 'GRUB, ,MDZUB MO'I RTZE MO JI BZHIN NO, ,PHYI ROL 'GOG PA'I RIGS PA YIS, ,SEMS LA'ANG CI YI PHYIR MI GNOD, ,MDO LAS KYANG NI 
GSAL POR GSUNGS, ,DE PHYIR DE NI STONG NYID GRUB, ,DE NYID GNYIS KYI TSUL GYIS NI, ,SEMS NI LEGS PAR BSGOM PAR BYA, ,SEMS DUL BA NI LEGS PA STE, ,BSLAB PA THAMS CAD SRUNG BAR 'GYUR, ,SEMS DUL BAS NI BDE BA 'DREN, ,SANGS RGYAS ZHING NI RNAM DAG 'GYUR, ,'DI LAS BYUNG 
STE SKYE BO RNAMS, ,'DI DON MYUR DU RTOGS GYUR CIG ,SEMS BRTAG PA SLOB DPON TSUL KHRIMS 'PHAGS PAS MDZAD PA RDZOGS SO,, ,,PAndITA KA NA KA DANG, LO TZ'A BA CHOS 'BAR GYIS ZHUS TE GTAN LA PHAB PA, , 