@251B
#, ,RGYA GAR SKAD 
DU, MA RIN MA RI AA MRi TA N'A MA, BOD SKAD DU, BSAD PA BDUD RTZI'I GSO BA ZHES BYA BA, DPAL PHYAG NA RDO RJE LA PHYAG 'TSAL LO, ,BSAD PA GSO BAM BYAS NA, ,GANG ZHIG LA NI SDIG PA DANG, ,GANG ZHIG SHIN TU KHROS 'GYUR BA, ,DE PHYIR GSO BA'I CHO GA DRAN, ,RIN CHEN G'U PADMA CAN, ,DE MTSUNGS G'U STENG 

@252A
*, ,'GEBS BYA, ,PHYOGS BZHI PADMA'I STENG DU NI, ,'BRAS PHYE'U RGYU LAS BYUNG BA YI, ,TZANDAN CHUS BKRUS SBRUS PA YIS, ,RIGS BZHI KLU YI GZUGS GZHAG STE, ,GDONG PA MTSAL GYIS BYUG PAR BYA, ,BTZUN MO BZHI DANG KHYE'U BZHI, ,BU MO BZHI YI GZUGS 
KYANG GZHAG ,DE DAG MDZES PA'I GZUGS BYA'O, ,PADMA'I LTE BAR RIN CHEN LNGA, ,MTSAMS KYI PADMA BZHI PO LA, ,DKAR SER DMAR SER BUD MED KYI, ,'O MA BZHI NI MTSO BZHI STE, ,DER NI KLU GZUGS SNA TSOGS GZHAG ,LJANG GU DAR GYIS STENG DGAB PO, ,DE NAS 
RANG LHA'I SA BON LAS, ,'OD ZER LCAGS KYU LTA BU LAS, ,'GA' ZHIG RNAM SMIN LUS BOR BA, ,BAR DO'I SEMS DE BKUG BYAS TE, ,DRI CHU YIS NI GNYIS KA BSANG, ,GZUGS LA BSTIM ZHING 'O MAR BDAR, ,SNA TSOGS SMAN GYIS GTOR BAR BYA, ,DE LTAR DGUG PA LAN 
GSUM BYA, ,DE LTAR GSO BA PHYI NANG GNYIS, ,RANG LHA'I SA BON 'OD 'PHROS PAS, ,'GA' ZHIG SEMS KYI BAG CHAGS SBYANGS, ,LCE YI RDO RJE LTE BAR AA, ,AA YI 'OD ZER PHUS BTAB PAS, ,'GA' ZHIG SEMS KYI AA LA THIM, ,BDUD RTZI'I RGYUN PHAB SEMS GSO'O, ,SEMS DANG SHES PA 
DRAN GSAL BSAM, ,'CHI MED BDUD RTZI'O RGYUN 'DIS, ,KLU BRGYAD 'KHOR BCAS KHYED RNAMS KUN, ,SEMS DANG SHES PA GSAL GYUR CIG ,LUS DANG DBANG PO RGYAS GYUR CIG ,DRIN LAN DAM TSIG DRAN GYIS LA, ,BKA' DANG DAM LAS MA 'DA' BAR, ,SHIN TU KHROS PA ZHI GYUR CIG, ,DE LTAR 
RIM PAS LAN GSUM BAR, ,DE NI NANG GI GSO BA YIN, ,DE NAS MNGAR GSUM 'BRAS CHAN MAR, ,GSER DANG KHYI YI 'O MA DANG, ,N'A GA GE SAR LA SOGS PA'I, ,GSO BA'I SMAN NI SNA TSOGS BSAGS, ,BDUD RTZI'I 'O RGYUN BYIN BRLABS TE, ,DE YI NYAMS PA RNAMS SOS BSAM, ,GSO 
SMAN LA SOGS RIM PA NI, ,MCHOD CING 'DI SKAD BRJOD PAR BYA, ,H'Um NGA NI THUGS RJE CHEN PO YI, ,BA SPU'I BU GA THAMS CAD NAS, ,GSO BA'I BDUD RTZI RGYUN PHAB NAS, ,KLU BRGYAD 'KHOR BCAS KHYED RNAMS KUN, ,DRAG PO'I SNGAGS KYI GZI BRJID KYIS, ,BSREG DANG BTZO BA'I SDUG BSNGAL DANG,, 

@252B
MTSON CHA RNAM PA SNA TSOGS KYIS, ,BSNUN ZHING GTUBS PA'I SDUG BSNGAL DANG, ,SDUG BSNGAL RNAM PA SNA TSOGS MYONG, ,'CHI MED GSO BA'I SMAN TSOGS KYIS, ,BSREGS SHING BTZOS PA SOS GYUR CIG, ,BSNUN ZHING GTUBS PA SOS GYUR CIG ,LUS DANG DBANG PO RGYAS GYUR CIG ,MTHU STOBS LDAN ZHING BDE GYUR SHOG ,SDUG 
BSNGAL KUN LAS THAR BAR SHOG ,BYANG CHUB SEMS BSKYED DGA' SEMS LDAN, ,DBANG PO RNAMS KYI SPYOD YUL DU, ,MKHO DGU LONGS SPYOD THAMS CAD NI, ,'DOD PA THAMS CAD LDAN GYUR CIG, ,NYAMS PA'I LUS SOGS RGYAS GYUR CIG ,YAN LAG THAMS CAD BDE GYUR CIG ,KLU NAD THAMS 
CAD SOS GYUR NAS, ,SDUG BSNGAL NAD LAS THAR BAR SHOG ,NGAN SONG GSUM LAS THAR NAS NI, ,TSANGS PA'I TSE DANG LDAN GYUR TE, ,CHOS SPYOD DBANG PO THUL NAS NI, ,PHYAG NA RDO RJE'I ZHAL MTHONG SHOG ,'JIGS PA KUN LAS SKYABS LDAN SHOG ,LONGS SPYOD CHEN PO THOB GYUR CIG ,SNGAGS 
DANG SMAN SOGS BYIN RLABS KYIS, ,NAD DANG NYER 'TSE KUN SOS PAS, ,DRIN LAN DAM TSIG DRAN PAR GYIS, ,PHYAG NA RDO RJE'I BKA' MA 'DA', ,ZHE SDANG GDUG PA ZHI GYUR LA, ,DE RING CHE GE MO LA NI, ,BSAM NGAN SBYOR RTZUB ZHI GYUR CIG ,KLUS BYAS BCINGS PA GROL GYUR CIG ,LEGS 
BSAMS THAMS CAD 'GRUB PA DANG, ,DAR ZHING RGYAS PA'I DNGOS GRUB STZOL, ,N'A GA R'A DZA PHU:SH'INTAm KU RU SV'A H'A ZHES PA'I TSIG, ,RIM PAS KUN NAS GDAGS PAR BYA, ,GDENGS KA'I PHYAG RGYA BCAS NAS NI, ,DAM TSIG 'DI YIS BSGRAG PAR BYA, ,H'Um NGA NI PHYAG NA RDO RJE STE, ,KLU BRGYAD 'KHOR DANG BCAS 
PA NYON; ,CHOS BSHAD BDEN PA MI NYAN DANG, ,RIG SNGAGS RGYAL PO'I BKA' BCAG NA, ,GSO BA'I SMAN NI THAMS CAD KUN, ,MTSON CHA'I CHAR DU GYUR NAS NI, ,LUS KYI GNAD LA GZIR BAR BYED, ,BSAD CING BCAD CING DUM BUR 'GYUR, ,MNGAR GSUM LA SOGS GTOR MA YANG, , 
DUG CHEN HA LAR GYUR NAS NI, ,MYOS DANG RMONGS PAR GYUR NAS NI, ,TSAB CHEN POS GZIR BAR BYED, ,DE BAS DUS RNAMS THAMS CAD DU, ,DAM TSIG 'DI NI RTAG TU SRUNGS, ,AOm N'I L'Am BA RA DHA RA SA MA YA N'A GA RAKshA RAKshA H'Um PHAt, ,DE 'DRA'I MCHOD PA GSUM BYAS TE, ,DKAR GSUM 

@253A
*, ,MNGAR GSUM GTOR MA NI, ,CHO GA'I RIM PAS GTANG BAR BYA, ,DE NI PHYI YI GSO BA YIN, ,NYAMS DGA' BA YI GZHAL YAS KHANG, ,'DZAM GLING PHO BRANG CHEN PO STE, ,RTEN YOD GNAS SU DAM DU SBA, ,THAMS CAD ZHI BAR 'GYUR BA YIN, ,GSO BA'I DE NI RIM PA 
STE; ,CHO GA 'DI NI SHIN TU LEGS, ,BDAG GIS MAN NGAG RIM PA 'DI, ,GANG ZHIG 'GA' LA PHAN PHYIR BYAS, ,ZLA BA LTA BU GANG THOB DES, ,'GRO RNAMS RTOG PA'I NAD GROL SHOG ,BSAD PA GSO BA'I CHO GA RDZOGS SO,, 