@277B
#, ,RGYA GAR SKAD DU, WA TZA NA MU KHA YU DHO PA MA N'A MA, BOD SKAD DU, SMRA BA'I SGO MTSON CHA LTA BU ZHES BYA BA, SMRA BA'I MCHOG THAMS CAD MKHYEN PA LA PHYAG 'TSAL LO, ,SMRA MCHOG GTZO LA PHYAG 'TSAL NAS, ,SMRA BA'I YAN LAG RDZOGS DON DU, ,NGAG GI 'DU BYED 
GANG DE YI, ,TSOGS PA BDAG GIS BSHAD PAR BYA, ,KHOG PA MGRIN PA RKAN DANG LCE, ,SNA DANG SPYI BO SO DANG MCHU, ,PHYI DANG RE RE'I CHA DAG LAS, ,PHRAD DANG CUNG ZAD PHRAD PA DANG, ,DOG PA DANG NI YANGS PA NAS, ,DRANG PO BSGRENG DANG BKUG PA DANG, ,BSTOD PA DANG NI SMAD PA DANG, ,BSGRIMS 
DANG GLOD PA'I NGA RO 'BYUNG, ,DRANG PO BKUG DANG SMAD PA DANG, ,BSGRIMS PA DANG NI GLONG PA LA, ,GRVAR DANG TZVANG GIS PHYE BA DANG, ,BSGRENG DANG BSGRENGS TE BKUG PA DANG, ,BSTOD DANG BSTOD DE SMAD PA DANG, ,SNA LDAN RNAM PAR GCAD PA YIS, ,NGA RO BCU DRUG DAG TU 'DOD, ,NGA RO DAG GI GSAL 
BYED NI, ,DRANG PO BKUG DANG SMAD PA LA, ,'DREN PA RING THUNG GSUM YOD DE, ,DE LA'ANG CHE 'BRID RNAM PA GSUM, ,DE DGU SNA LDAN BCO BRGYAD DO, ,GSAL BAR BYA BA 'DI LTA STE, ,BSGRENG DANG BSTOD LA THUNG BA STE, ,BSGRIMS DANG GLOD LA RING BA'O, ,BCU GNYIS YIN TE BRGYA RTZA GNYIS, ,SPYIR 
NA BRGYA DANG BCU RTZA GCIG ,RANG GNAS DANG NI BCU GNYIS TE, ,YI GE GCIG GI RNAM PA'I CHA, ,NGAG GI 'DU BYED TSOGS PA'O, ,DUS GCIG TU NI BCU GCIG GAM, ,SNA LDAN DANG NI BCU GNYIS TE, ,RANG GI GNAS DANG BCU GSUM MO, ,MTSON 'DEBS GAR DANG LAS BYED DANG, , 
STABS 'GROS LTA STANGS BYE BRAG DAG, ,RKANG LAG MIG GI 'GYUR BAG GI, ,LUS KYI 'DU BYED BDUN PO NI, ,THAD KAR LTA DANG GYEN DU LTA, ,DE BZHIN BZLOG STE LTA BA DANG, ,BSTOD DE LTA DANG SMAD DE LTA, ,BSGRIMS DANG GLOD DE LTA BA LTAR, ,GAR LA SOGS PA'ANG DE BZHIN TE, ,LUS KYI 'DU 
BYED BDUN PO LTAR, ,NGAG GI 'DU BYED DE BZHIN NO, ,DE STON DBYIBS KYI GNAS LUGS KYANG, ,MDA' DANG BSE RU GLANG CHEN SNA, ,GDUGS DANG RKANG RTEN LTA BU DANG, ,ME RI CHU YI DKYIL 'KHOR LTAR, ,THAD KAR ZUR DANG ZUR LOGS DANG, ,STENG 'OG RANG GI LUS RNAMS LA, ,GNAS 

@278A
*, ,PA'I BRDAS 'DI SHES PAR BYA, ,DES 'DI BRDA CAN 'BYUNG BA NA, ,LCAGS RNAMS LA NI KHAB LEN BZHIN, ,RNAM RTOG DBANG GIS GNAS RNAMS G-YO, ,JI LTAR GNAS GZHI MED BZHIN DU, ,MKHA' LA 'DAB SKYOD RLUNG BYUNG LTAR, ,RNAM PAR RTOG PAS BSKYOD PA NA, , 
B'A YA TA ZHES BYA BA'I RLUNG, ,LUS LA RAB TU G-YO BAR 'GYUR, ,G-YO RLUNG RAB TU G-YOS BA YIS, ,BYED PA KUN DU BSKYOD PA NA, ,DOG DANG YANGS PA'I GNAS RNAMS SU, ,PHRAD DANG CUNG ZAD PHRAD PAR BYED, ,DE TSE NI:SHV'A S'A ZHES PA'I, ,RLUNG DANG LHAN CIG 'BYUNG BA STE, ,JI LTAR GZUGS LA 
'BYUNG BA BZHIN, ,NGA RO LA NI BRTEN BZHIN DU, ,RNAM RTOG RANG GI SNANG CHA LAS, ,GZUGS BRNYAN BZHIN DU CHA MNYAM SKYE, ,GNAS RNAMS DANG NI BYED PA DANG, ,RNAM PAR RTOG DANG RLUNG GNYIS DANG, ,NGA RO GSAL BYED SNANG CHA YIS, ,NGAG GI 'DU BYED KUN DU BSKYED, ,RGYU BDUN DAG LAS 'BYUNG 
BA NI, ,GNAS RNAMS BZHI YI RGYU YIN TE, ,BYED PA 'BYIN PAR BYED PA'I RGYU, ,DE BZHIN RNAM RTOG BSKUL BA'I RGYU, ,JI LTAR SHING LA RLUNG BZHIN DU, ,BYED PA BSKYOD RGYU B'A YA TA'O, ,SKYES BU DANG NI BZHON PA BZHIN, ,LHAN CIG 'BYUNG RGYU NI:SHV'A S'A, ,NGA RO RNAMS DANG GSAL BYED NI, ,KUN DU KHYAB 
PAR 'GRO BA'I RGYU, ,SNANG CHA 'DRA BAR 'BYUNG BA NI, ,SKAL BA MNYAM PA'I RGYU ZHES BYA, ,DE LA GDANGS KYI BYE BRAG NI, ,RGYU RNAMS DAG GIS PHYE BA STE, ,SNGON DU SONG BAR RIG PAR BYA, ,DE LA RGYU DANG RANG BZHIN NI, ,NGA RO DRANG PO LAS BYUNG BA, ,KA SOGS SDE NAS RIM BZHIN DU, ,SDE LNGA DAG DANG 
AANTASTHA, ,A'UshMA nA DANG MTHAR ZAD DE, ,GNAS KYI YI GE SUM CU BZHI, ,MING DANG PHO ZHES BYA BA STE, ,DE LA DANG PO'I SDE PA DANG, ,A'UshMA nA YI BZHI BA NI, ,BCAD PAR BCAS PA MGRIN PA LAS, ,GNYIS PA DAG DANG AANTASTHA'I, ,DANG PO AUSHMA'I GSUM PA RNAMS, ,RKAN LAS RAB TU 'BYUNG BA 
YIN, ,GSUM PA DAG DANG AANTASTHA'I, ,GNYIS PA AUshMA'I GNYIS PA RNAMS, ,SPYI BO LAS NI RAB TU 'BYUNG, ,BZHI PA DANG NI AANTASTHA'I, ,GSUM PA AUshMA'I GSUM PA RNAMS, ,SO YI CHA LAS KUN DU 'BYUNG, ,LNGA PA DANG NI AANTASTHA'I, ,BZHI PA MCHU LAS BYUNG BA YIN, ,MTHAR ZAD 

@278B
MGUL DANG SPYI BO LAS, ,SDE LNGA DAG LAS LNGA LNGA YANG, ,DANG PO RANG GNAS DRAG PA STE, ,GNYIS PA 'BRING DANG SPYI BO'I CHA, ,GSUM PA RNAMS NI ZHAN PA STE, ,MA H'A PRA' nA ZHES BYA BA, ,BZHI PA RANG GNAS KHONG NAS SO, ,AA NU SVA RA ZHES BYA BA, ,LNGA PA RANG GNAS SNA NAS 'BYUNG, ,MGUL 
PA SNA DANG GLA DANG PA'I SBUBS, ,DOG PA YIN TE YANGS BA GZHAN, ,RKAN DANG SO DANG LCE DANG MCHU, ,PHRAD PA YIN TE GZHAN ZHES BYA, ,GNAS CHA'I YI GE JI SNYED KYANG, ,NGA RO GCIG GIS BCINGS PA LA, ,DELA'ANG YI GE GCIG CES BRJOD, ,SHIN TU PHRA BA'I RNAM PA'I CHA, ,DE LA'ANG YI 
GE GCIG CES BYA, ,SGRA 'DI DAG LA 'DREN PA'I CHA, ,AALPA PRA' nA GNYIS GCIG YIN, ,MA H'A PRA' nA GCIG NYID YIN, ,AA NU SVA RA RNGUB PA'I SGRA, ,BI SARDZDZA NI BCAD PA'O, ,HRA SVA THA MAL SGRA YIN TE, ,D'I RGHA TA NI GNYIS KYI YUN, ,PLU TA NI DE BZHIN GSUM, ,AU D'ATTA NI MTSUNGS GNYIS 
GCIG ,AA NU D'ATTA PHYED CHA YIN, ,SVA RI TA NI RANG SGRA 'O, ,SNA LDAN AA NU SVA RA'I CHA, ,AA LDAN AA MED CES BYA BA, ,CHE BA DAG DANG CHUNG BA'I MING, ,DRANG PO DAG LA JI LTA BA, ,NGA RO GZHAN LA'ANG DE BZHIN TE, ,DE LA CUNG ZAD GNAS CHA NI, ,RKAN DANG MGUL PA'I CHA DAG LAS, ,BSGRENG 
DANG BKUG PA'I NGA RO 'BYUNG, ,DE BZHIN MCHU LAS BSTOD SMAD DO, ,BSGRIMS PA SPYI BO'I CHA LAS TE, ,GLOD PA DAG NI SO YIN NO, ,'DI DAG GIS NI BCINGS PA NA, ,CHA NI SNGON DU BRJOD PA BZHIN, ,MI DE MU DO Ri LI YI, ,SGRA YI CHA DANG CI RIGS SBYAR, ,AA YI CHA NI MDUN DU DPYAD, ,LHAG 
MA RNAM PA'I CHA ZHES BYA, ,DE DAG RE RE'I CHA YIN TE, ,GANG YANG PHAN TSUN BRTEN PA NI, ,KUN DU KHYAB PHYIR SPYI YI CHA, ,DE DAG YI GE'I BYE BRAG STE, ,RNAM GRANGS DU MA MED PA DANG, ,MING TSIG GSAL BAR BYED PA DANG, ,DON RNAMS RJOD PAR BYED PA'I PHYIR, ,YI GE ZHES NI BRJOD PA YIN, ,RANG 
BZHIN LAS DANG DGOS CHED KYI, ,NGES TSIG YIN TE GO RIMS BZHIN, ,TSOGS DANG LUS DANG 'DUS PA NI, ,RNAM GRANGS DAG STE DE BZHIN SBYAR, ,JI LTAR RDUL LAS GONG BU BZHIN, ,YI GE 'DUS PAR GYUR PA NA, ,MING NI RAB TU 'GRUB PAR 'GYUR, ,GANG ZHIG RNAM CHA 'DUS PA YIS, ,DON GYI NGO BO 

@279A
*, ,NYID BRJOD NA, ,RNAM CHA MANG NGAM NYUNG GYUR KYANG, ,DE NI MING ZHES RAB TU BRJOD, ,DE YANG MING GI THOG MA DANG, ,RJES SU GRUB PA RNAM PA GNYIS, ,THOG MA 'DOD RGYAL MING YIN TE, ,RJES GRUB DAG NI DON LDAN DANG, ,RNAM PA GNYIS KAR 'DOD PA YIN, ,DE NI NGES TSIG YOD 
MED DO, ,GANG ZHIG GZHAN LA MA BRTEN PAR, ,BLA DGAS GANG BYAS THOG MA'O, ,DE LA BRTEN PA RJES GRUB PA, ,'DOD RGYAL DON LDAN GNYIS SU 'DOD, ,'DOD RGYAL DAG TU MTSUNGS MOD KYI, ,MA BRTEN PHYIR NA GRUB PA STE, ,MING GZHAN GANG LA'ANG MA BRTEN PA, ,GZHAN GYIS 'GAL BA MED 
PHYIR RO, ,'THAD PAR SGRUB PA'I RIGS PA DAG ,CHOS NYID LA NI BRTEN PA BZHIN, ,DON LDAN MING YANG DE BZHIN DU, ,'DOD RGYAL THOG MA NYID LA BRTEN, ,RJES SU GRUB PA'I 'DOD RGYAL NI, ,LOG PAR SGRUB PHYIR NGES TSIG BZHAG ,'DOD RGYAL THOG MA'I MING GANG YIN, ,NGES TSIG GZHI 
MED CHOS NYID BZHIN, ,DE LDAN DON LDAN NGES TSIG NI, ,DE YIN PHYIR DANG DE YOD PHYIR, ,DE LA PHAN PHYIR DE BYED PHYIR, ,DE BYA'I PHYIR DANG DE 'DRA'I PHYIR, ,DE DE'I PHYIR DANG DE NYID PHYIR, ,DE YI MING NI DE SKAD CES, ,RTOGS KYI SGO 'AM MED KYANG RUNG, ,SKABS KYI MTHU YIS NGES TSIG BRJOD, ,YIN DANG 
NGO BO BSGRUB BA DANG, ,DNGOS PO'I RKYEN NI DNGOS KYI MING, ,LHAG MA BTAGS PA ZHES BYA'O, ,RANG GI NGO BO'I NGES TSIG DANG, ,BTAGS PA'I MING GZHAN SPONG BYED DANG, ,RANG GI KHYAD PAR GZHAN SEL BAS, ,YIN DANG NGO BO SGRUB PA DANG, ,DNGOS PO'I RKYEN RNAMS GO RIMS BZHIN, ,RTEN LA 
BRTEN PA BTAGS PA DANG, ,BRGYUD PA'I RGYU LA 'BRAS BU DANG, ,DNGOS KYI RGYU LA DE BZHIN DANG, ,'BRAS BU'AM BYA BAR GYUR PA LA, ,DE LA RGYU YI MING BTAGS PA'AM, ,DPE GZHAN GYI NI MING DAG DANG, ,DON 'DI DAG GI SGO NAS NI, ,YOD DANG DE LA PHAN PA DANG, ,BYED DANG LAS SU BSGRUB PA DANG, , 
'DRA BAR SBYAR DANG RIM BZHIN NO, ,GAL TE MING GNYIS 'DUS PA'AM, ,'ON TE MANG PO 'DUS KYANG RUNG, ,DE DAG KHYAD PAR RJOD BYED NA, ,TSIG CES RAB TU BRJOD PA STE, ,PHRAD RNAMS DAG DANG BCAS PA'ANG YIN, ,DE LA TSIG GI SBYOR BA BCU, ,'BRU MANG PO DANG TSIG SDUD DANG, ,KHYAD PAR 

@279B
DAG DANG YAN LAG DANG, ,GZHI DANG GZHI GCIG BSDU BA DANG, ,GZHI MTHUN PA DANG DE'I SKYES BU, ,ZLAS DBYE BA DANG PHYOGS TZAM MO, ,TSIG GNYIS MANG PO'I RAB DBYE BA, ,RANG MING LDAN DANG MI LDAN DANG, ,PHYOGS DANG RNAM GRANGS PHAN TSUN DANG, ,TSIG MANG PO STE RNAM MANG PO, ,MTHUN 
DANG THA DAD DBYE BA YIS, ,PHYOGS KUN DANG NI PHYOGS GCIG LAS, ,RAB TU DBYE BA BZHIR 'DOD DO, ,BYED PA DRUG GIS SBYAR BA NI, ,KUN LA RAB TU LDAN PA STA, ,BRGYA DANG DRUG CU RTZA BRGYAD LAS, ,DUS GCIG TU NI SUM LDAN GZUNG, ,TSIG BSDU BA NI RNAM PA LNGA, ,GNYIS DANG RNAM 
GRANGS BYE BRAG DANG, ,GZHAN DANG BYED PA'I TSIG YIN NO, ,LAS LA SOGS PA'I DBYE BA YIS, ,GNYIS PA LA SOGS BDUN PA'I MTHA', ,BYED PA DRUG TU 'DOD PA STE, ,TSIG SDUD TZAM DU SHES PAR BYA, ,SNGA MA PHYI MA'I SBYOR BA YIS, ,KHYAD PAR BSDU BA RNAMS PA GNYIS, ,'BREL PA 
DAG DANG GO RIMS DANG, ,DON DANG GRAGS PA'I YAN LAG NI, ,BSDU BA BZHI'O GRAGS PA YANG, ,'JIG RTEN BSTAN BCOS DAG LA GNYIS, ,RIGS GSAL BYAS DANG MA BYAS PA'I, ,GZHI BSDU BA NI GNYIS YIN NO, ,PHYOGS GCIG DAG TU BYED PA DANG, ,SO SO PHYOGS GCIG BYED PA 
YIS, ,GZHI GCIG BSDU BA GNYIS SU'O, ,KHYAD PAR KHYAD PAR CAN GNYIS DANG, ,KHYAD PAR RNAM GNYIS GZHI GCIG TU, ,MTHUN PAR GO BAR BYA BA LA, ,SBYOR BA'I GZHI MTHUN RNAM PA GNYIS, NGO BO 'AM NI CHOS KYANG RUNG, ,THA DAD GO BAR BYED BA YI, ,DE YI SKYES BU GSUM 
YIN TE, ,BYED PA'I TSIG DANG LAS 'DZIN DANG, ,BA GNYIS PA ZHES BYA BA'O, ,DE LA BYED PA BRGYAD YIN TE, ,DANG PO LA SOGS BDUN PA'I MTHA', ,RNAM DBYE SBYOR BA BDUN PO DANG, ,PHRAD DANG SBYOR BA BRAL BA'I PHYIR, ,GZHAN DANG SBYOR MED BOD PA SPANG, ,DGAG PA DANG NI BRGYAD DU 
'DOD, ,MTSAN NYID DBANG GIS PHYE BA YIS, ,MA YIN DGAG PA BCU BZHI DANG, ,MTSAN NYID DBYE BA MED MOD KYI, ,YUL DANG DUS KYI PHYE BA YIS, ,MED PAR DGAG PA BCU GCIG DAG ,GANG LDAN DGAG PAR 'DOD PA'O, ,GZHAN DANG MI MTHUN GNYEN PO DANG, ,CHUNG DANG PHRA 

@280A
*, ,DANG NYUNG BA DANG, ,YUN THUNG LHAG MA MED PA DANG, ,MTHA' DAG MIN DANG BRAL BA DANG, ,DMAN DANG ZHAN DANG ZHUM PA DANG, ,'DRA BA DAG LAS DGAG PA NI, ,MA YIN DGAG PAR 'DOD PA'O, ,RGYU 'DRA BA DANG RANG BZHIN DANG, ,SKABS DANG RTEN GYI DBYE BA YIS, ,SNGA DANG 
ZHIG NAS MED PA DANG, ,DBYE BA RNAM PA BRGYAD YIN TE, ,PHAN TSUN DAG LA RNAG BZHIN DANG, ,RGYU DANG RANG BZHIN GNYIS DBYE BA'I, ,SHIN TU MED DANG BCU GCIG NI, ,MED PAR DGAG PAR 'DOD PA'O, ,KUN TU LDOG PHYIR DGAG PA YIN, ,DE NYID GZHAN DU MI BRJOD DANG, ,'DRA BA GZHAN 
DANG BYE BRAG GI, ,TSIG SBYOR DBYE BA LAS 'DZIN NO, ,GRANGS DANG BSDUS DON SBYOR BA YIS, ,GCIG DANG THA DAD SBYOR BYED PA, ,BA GNYIS PAR NI 'DOD PA'O, ,BSDU PA'I PHYIR DANG DBYE PHYIR DANG, ,NYE BAR THA DAD SBYOR BA'I PHYIR, ,'DAS MA THAG DANG GZHAN DAG DANG, ,LAN GRANGS GZHAN 
LA SBYOR BYED PA, ,ZLAS DBYE BA ZHES 'DOD PA YIN, ,RANG GI RIGS TZAM SDUD BYED CING, ,PHYOGS GZHAN KUN DU SPONG BA DANG, ,RIGS KYI TSAD KYANG MI 'DZIN PA, ,PHYOGS TZAM STON PA'I SBYOR BA'O, ,GANG ZHIG RANG GI DON MED CING, ,DON GYI MING LA GSAL BYED PA, ,TSIG GI PHRAD CES BYA BA 
STE; ,DE LDAN PHRAD DANG BCAS PA YIN, ,DE LA PHRAD KYI 'JUG PA NI, ,GANG NI 'DRI BA'I TSIG GI DON, ,SPYI LA KHYAB PAR SBYOR BA STE, ,ZLA SDUD PA LA KUN DU SPANG, ,CI LA SOGS PA 'ANG DE BZHIN TE, ,KHYAB PA SKABS KYIS BRTZI BAR BYA, ,DE ZHES BYA BA'I TSIG GI DON, ,THA SNYAD DNGOS 
DANG DUS 'JUG GSUM, ,'DAS DANG RNAM GRANGS GZHAN CAN DANG, ,LHAG MA DAG DANG BCAS PA'O, ,BDEN PA DAG DANG GSANG BA DANG, ,BDAG GI BA DANG PHA ROL PO, ,DNGOS PO DAG LA 'JUG PA BZHI, ,'DAS PA DANG NI MA 'ONGS PA'I, ,DUS GNYIS LA NI 'JUG PA GNYIS, , 
BDAG NYID DA LTAR NYID LA SPANG, ,DNGOS PO'I DUS NI MI 'DOR TE, , KUN LA RAB TU SBYAR BAR BYA, ,'DI TSIG 'DAS DANG MA 'ONGS DANG, ,SKABS KYI DNGOS GZHAN DAG LA 'JUG ,GANG ZHIG LA NI LTOS BYAS PA'I, ,NYE BA DAG DANG MNGON SUM PA'I, ,DNGOS PO DAG KYANG GNYIS YIN NO, , 

@280B
SPANG BAR BYA BA 'DI LTA STE, ,LKOG TU GYUR DANG RING BA DANG, ,GAL TE BSTAN BYA DUS NYID NA, ,'DAS DANG MA 'ONGS SPANG BAR BYA, ,DE RNAMS KUN LA BSGYUR BA LDAN, ,DA NI SKABS SU BAB PA'I TSIG ,DA LTAR BYUNG LA SBYOR BA STE, ,'DAS PA'I SKABS LA RNAM PAR SPANG, ,NA ZHES BYA 
BA'I TSIG GI DON, ,DMIGS KYIS 'BYED DANG RGYU MTSAN DANG, ,RGYU MTSAN DON GYIS BSTAN PA DANG, ,LAS DANG CHED DANG RTEN GNAS DANG, ,PHYI TSIG DE GZHAN SOGS STON DANG, ,'OS PAR DKA' BA CHAG 'DZIN LAS, ,PHYIR TSIG NGES PAR BYED PA DANG, ,DE LAS BZLOG PA NYID DANG 
NI; ,'GAL BA'AM MI 'GAL STON PA DANG, ,SMON DANG 'DRI DANG THE TSOM GZHI, ,TSE SKABS RNAMS LA 'DI MTHONG NGO, ,STE NI LHAG MA YOD PA STE, ,MTSAMS SBYOR BA DANG DAM 'CHA' DANG, ,GZHAN 'DREN PA DANG GSUM DU 'DOD, ,BYED DANG BYA BA'AM YANG NA NI, ,BYA BA NYID DU SBYOR BA 
GANG; ,TSIG GNYIS RIM MAM DUS GCIG TU, ,SBYOR BAR BYED PA MTSAMS SBYOR YIN, ,GANG ZHIG GIS NI SNGA MA LA, ,GANG ZHIG GIS NI SNA MA LA, ,GSAL BAR BYED PA DAM 'CHA' BA, ,LHAG MA YOD TZAM STON GYUR CING, ,DE LAS GZHAN GYUR GZHAN 'DREN PA'O, ,DA NI 'BYED DANG SDUD PA DANG, ,RGYU MTSAN TSE 
SKABS GDAMS NGAG LNGA, ,DE NYID DANG NI GZHAN DAG DANG, ,DE NYID DANG NI GZHAN DAG DANG, ,LAN GRANGS GZHAN LA SBYOR BA YI, ,SDUD PA'I DANG YANG GSUM DU 'DOD, ,NI NI DGAR DANG BSNAN PA'I TSIG ,DMIGS SAM NGES PAR 'DZIN PA STE, ,PHYI MA'I TSIG DANG SBYAR BAR BYA, ,KYANG DANG YANG NI SDUD PA'I TSIG , 
MI MTHUN MTHUN PAR STON PA'ANG YIN, ,'DAS PA'AM MA 'ONGS GZHAN DAG LAS, ,CI RIGS DAG TU BSDU BAR BYA, ,CI RIGS DAG TU BSDU BAR BYA, ,YANG ZHES BYA BA BSNAN PA YIN, ,NGES PAR GZUNG BA'I TSIG GI DON, ,GZHAN MI LDAN DANG GZHAN LA MIN, ,LDAN PA TZAM DU 'DZIN BA DANG, ,MA NGES PA NI RNAM PA 
GNYIS, ,BDEN ZHING MI SLU BA NYID DANG, ,KHO NA DAG NI RNAM PA DRUG ,NYID NI DE BZHIN CUNG ZAD DU, ,PHYI TSIG THA DAD MIN PA DANG, ,DNGOS PO'I RKYEN DU 'GYUR PA'O, ,TSAD 'DZIN LHAG PA 'DOD PA YIN, ,TSAD 'DZIN LHAG PA 'GOG PA YIN, ,TZAM ZHES BYA BA RNAM PA GNYIS, ,'BAB ZHIG LA SOGS DE BZHIN SBYAR, ,KHYAB 

@281A
*, ,PA SKABS KYIS BRTZI BAR BYA, ,YANG DAG YONGS SU KUN DU SOGS, ,SGRA BZHIN DANG NI PHRAD DU'O, ,TSUL NI 'DRA DANG SMAD PA DANG, ,SGO DANG SDOM PA MTSAN NYID DANG, ,THABS DANG RIGS PA DON DANG 'DOD, ,LEGS PA DAG LA 'JUG PA LAS, ,'DRA BAR SBYAR BA 
PHRAD DU 'DOD, ,BZHIN LA SOGS PA'I TSIG GI DON, ,MA NOR BA DANG YIN PA DANG, ,'DRA BA DAG TU SBYOR BA'O, ,CING LA SOGS PA BSDU BA DANG, ,MTSAMS SBYOR DAG TU BYED PA YIN, ,LAN GNYIS PA BZHI PA DANG, ,BDUN PA SDUD DANG SBYOR BA DANG, ,SMON DANG TSAD 'DZIN GZHI DANG NI, , 
TSE SKABS DAG TU 'DOD PA YIN, ,KYI NI 'BREL PA'I DON YIN TE, ,KYIS NI BYED PAR 'DOD PA YIN, ,MI MTHUN RGYAN NI GSUM CHAR LA'O, ,LAS NI RGYU DANG 'BYUNG KHUNGS DANG, ,DGAR BA YIN TE NAS DE BZHIN, ,SDUD PA DAG DANG MTSAMS SBYOR NI, ,NAS LA CUNG ZAD LHAG PA YIN, , 
GTAN TSIGS DAG TU 'GYUR BA NI, ,DRUG PA 'BA' ZHIG MA GTOGS PA'O, ,DU LA SOGS PA LA DANG MTHUN, ,DE NYID DAG NI LHAG PA YIN, ,DE BZHIN LHAG BCAS LA LA'O, ,'O LA SOGS PA ZLA SDUD PA'O, ,'O NA KHONG DU CHUD PA'I TSIG ,'AM ZHES BYA BA 'BYED SDUD YIN, , 
DAG DANG RNAMS NI MANG PO'I TSIG, ,SOGS NI MTHA' DAG SDUD PA YIN, ,PA'AM CAN NI BDAG PO'AM, ,LDAN PA'I DON DU SBYAR BAR BYA, ,BA NI SPYI RU GZHAG PA STE, ,YUL DU NGES PAR MA BZUNG BA'O, ,ZA BA BZA' DANG ZA PO BZHIN, ,MA NING DAG TU GZHAG PAR BYA, ,GAL TE PHRAD GNYIS 
'DUS PA'AM, ,YANG NA MANG PO 'DUS PA NA, ,SNGA PHYI PHAN TSUN ZIL GNON DANG, ,RANG GI CHA LDAN DAG TU SBYAR, ,GANG LA DMIGS 'DZIN MI BYED DANG, ,DMIGS 'DZIN TE NA PHRAD GYUR NA, ,GNYIS PAR GYUR PA'I MTHU BZHIN NO, ,PHYOGS GCIG KHONG DU CHUD PA LAS, ,PHYOGS GCIG 'DRI 
PAR BYED PA NI, ,'O NA ZHES PA'I NUS PA'O, ,DE LA DMIGS 'DZIN SNGA MA BZHIN, ,GZHAN 'DREN BYED PA DE YIN TE, ,NA YIS PHYOGS GCIG DAG TU BYED, ,DE GNYIS LDAN PA'I PHRAD RNAMS NI, ,DMIGS 'DZIN LDAN MI LDAN GNYIS TE, ,SNGA MA DON GYIS BSDU BAR BYA, ,YOD NA SNGA 

@281B
MA DNGOS SU BSDU, ,GAL TE JI STE 'ON TE DAD, ,DE STE NA ZHES BYA BAR SBYAR, ,'ON KYANG 'O NA YANG ZHES PA, ,BSDU BA GNYIS LDAN GNYIS BSDU BYA, ,MTHUN DANG THA DAD SKABS KYI MTHU, ,GANG LTAR JI LTAR DE LTAR DANG, ,DE BZHIN DE SKAD LA SOGS PA, ,JI SKAD BSNAN PA'I CHA GNYIS 
LDAN, ,DE LA SOGS PA'I PHRAD RNAMS KUN, ,ZIL GNON GYUR TAM CHA LDAN YANG, ,DGOS PA RE RER DRIL BYAS TE, ,DON TSIG SBYOR BA BCU PO DAG ,PHRAD KYI SBYOR BA JI LTA BA, ,DE LTAR PHRAD GNYIS 'DUS PA 'AM, ,MANG PO 'DUS PAR GYUR KYANG RUNG, ,DE LDAN LHAG PA MI STON PHYIR, , 
SKABS DANG TSIG SHUGS BRTAGS NAS NI, ,BLO LDAN RNAMS KYIS GANG RIGS SBYAR, ,DPER NA SKYES BU GANG ZHIG GIS, ,GZUGS KYI BYE BRAG SHES 'DOD NA, ,PHRA RDUL CHOS LA MTSAN NYID DU, ,DE SHES CHE RDUL GONG BU DANG, ,GONG CHEN DAG GI MTSAN NYID DANG, ,LAS RNAMS 'BAD PA 
MED PAR SHES, ,DE SHES SKABS KYI BYA BA GANG, ,SBYOR BA DAG LA MI 'JIGS BZHIN, ,SKYES BU SMRA BAR 'DOD PA YIS, ,GZHI MTHA'I YI GE'I BYE BRAG DAG ,LEGS PAR KHONG DU CHUD PA NA, ,DE 'DUS MING DANG DE BZHIN TSIG ,SHLOK DANG NI RAB BYED SOGS, ,MING TSIG YI GE MTSUNGS 
PA'I PHYIR, ,TSIG SBYOR 'BAD PA MED PAR 'GYUR, ,DE PHYIR 'DI NI BSLAB NAS SHES, ,SMRA MCHOG RJES SMRA RNAMS KYIS BSHAD, ,DON LA 'JUG BYED SMRA BA RNAMS KYI SGO, ,BLO 'BYED GTI MUG GCOD PAS MTSON CHA 'DRA, ,MI 'JIGS SNYEMS PA SBYIN BYED DPUNG DANG GO, ,DON 
NOR SMRA BAS MI NYAMS BRTAN PA'I MKHAR, ,SMRA MCHOG RJES SMRA RNAMS KYIS RJES SMRAS PAS, ,SGRA NYID DANG NI DON LA 'KHRID PA YI, ,'GRO KUN MTHU GNYIS RAB TU RGYAS PAR SHOG ,PAndI TA DRAN PA YE SHES GRAGS PAS MDZAD PA SMRA PA'I SGO MTSON CHA LTA BU ZHES BYA BA RDZOGS SO,, ,, 
RGYA GAR GYI MKHAN PO DRAN PA'I YE SHES GRAGS PAS, ,BLA MA NOR BZANGS GRAGS PA LAS THOS TE, SLOB MA GZHON NU GRAGS PA'I DON DU, ,MING GI SBYOR BA NI CUNG ZAD GZHAG ,PHRAD KYI SBYOR BA NI CUNG ZAD BSHAD NAS BSGYUR CING ZHUS TE GTAN LA PHAB PA'O,, ,, 

