@111A
#, ,RGYA GAR SKAD DU, SVAPNA NIR DE SHA ,BOD SKAD DU, RMI LAM 

@111B
NGES PAR BSTAN PA, SANGS RGYAS LA PHYAG 'TSAL LO, ,'DUL BA DANG NI CHOS MNGON DANG, ,MDO LAS RGYAL BA SKYES MCHOG GIS, ,RMI LAM LTA BUR CHOS GSUNGS PA, ,GSAL BAR 'DI NI BSTAN PA YIN, ,RMI LAM BDEN NAM BRDZUN PA 'AM, ,SNA TSOGS SEMS SAM RNAM MED SEMS,, 
SGYU MA'AM YANG NA MI GNAS LAS, ,DAM PA LTAR NI GANG ZHIG 'DOD, ,MA RTOGS PA NI RMI LAM BDEN, ,RTOGS NA DE NI BRDZUN 'GYUR TE, ,DANG POR RTAG PAR SHES BYA STE, ,GNYIS PA CHAD PAR GYUR PA YIN, ,RAB TU SAD PAS RTOG PA SEL, ,NYAMS SU MYONG BA SEL MA 
YIN; ,SEMS BCAS SNA TSOGS SEL BDAG NYID, ,GANG ZHIG NYAMS SU CHER MYONG BA, ,SKAD CIG 'JUG PA KUN GZHIG RTZA, ,SNA TSOGS SNANG BA 'JUG PA RNAMS, ,DE DANG DER NI RNAM PAR GNAS, ,SEMS 'DI NYID NI DE LTAR 'DOD, ,GAL TE RMI LAM RMI LAM NYID,, 
SEMS DNGOS SNA TSOGS DE TSE BRDZUN, ,YOD DANG MED PA 'JUG MED PA, ,GSAL BA LA NI CHAD PA MED, ,CI STE MING MED LA MING BTAGS, ,MING NI SGYU MA NYID DU DOGS, ,MING LA MING NI RIGS MA YIN, ,MING NI MI GNAS PA YIN NO, ,'DIR NI DRUG LAS GNYIS DER 
BYOS; ,GZHI NI RTOGS PAR BYA BA'O, ,SNA TSOGS 'DI DAG RMI LAM MTSUNGS, ,DE LTAR RGYAL BA MCHOG GIS GSUNGS, ,MI GNAS GZHUNG NI RTOGS BYA STE, ,SANGS RGYAS PA KUN NOR YIN PAS, ,RANG RIG DANG NI BLA MA'I BKA', ,LUNG GI KHYAD PAR GYIS SHES SO, ,RMI LAM 
NGES PAR BSTAN PA, SLOB DPON GNYIS MED RDO RJES MDZAD PA RDZOGS SO,, ,,BLA MA BADZRA P'A nI DANG, DGE SLONG TSUL KHRIMS RGYAL BAS BSGYUR BA'O,, 