@79A
*, ,DZAMBHA LA'I SGRUB THABS BZHUGS,, #, ,NA MO AU TZUshMA DZAMBHA LA, AOm AA ZHES BYAS PAS SPYAN DRANGS, RANG GI SNYING GAR AA YIG YONGS SU 
GYUR PA LAS ZLA BA'I DKYIL 'KHOR GYI DBUS SU H'Um YIG YONGS SU GYUR PA LAS, RDO RJE RTZE DGU PA DE'I DBUS SU AINDRA GO BA DANG MNYAM PA'I DZA YIG LAS, SNGAR BRJOD PA'I SPYAN 'DREN PA'I SNGAGS KYIS, DZAMBHA LA'I MGON PO RANG GI SNYING GAR GZHUG STE, AU TZUshMA BYIS PA'I GZUGS RNA 
BA MA PHUG PA, SKU MDOG NAG PO SKRA GYEN DU BRDZES PA, MI THUNG GI RNAM PA KHRO GNYER CAN, RIN CHEN 'BYUNG LDAN GYI DBU RGYAN CAN, PHYAG G-YON PAS RIN PO CHE SKYUGS PA'I NE'U LE 'DZIN PA, G-YAS PAS KHRAG GIS BKANG BA'I THOD PA 'DZIN PA, LHO PHYOGS SU MGO BSTAN PA'I GSER GYI 
MDOG CAN, RGYAN SNA TSOGS KYIS BRGYAN PA, NOR GTER GAN RGYAL DU BSGYEL BA ZHABS GNYIS KYIS MNAN PA, RIN PO CHE'I PHRENG BA SKYUGS PA'I BDAG NYID LAS 'OD ZER GYI PHRING BA'I TSOGS 'PHRO BAR BSAM, AU TZUshMA'I PHYAG G-YAS NA AOm YIG LAS SKYES PA'I GDU BU'O, ,BAm YIG LAS 

@79B
SKYES PA'I BUM PA BZANG PO DANG 'DRA BA 'PHRO BZHIN PA, LAG PA'I DBUS SU DZAm YIG GO, ,MDZUB MO LA BHA YIG GO, ,GUNG MO LA LA YIG GO, ,SRIN LAG LA DZA YIG GO, ,MTHE CHUNG LA LEN YIG GO, ,MTHE BO LA DRA YIG GO, ,MKHRIG MA LA YA YIG GO, ,DE NAS SV'A H'A'O, ,'DI 
NI SNGAGS DGOD PA'I RIM PA'O, ,KHA SNGAGS KYIS BYIN GYIS BRLABS LA CHU SKYOR SBYIN NO, ,AOm DZLUm SV'A H'A CHU SKYOR SBYIN PA'I SNGAGS SO, ,AOm AINDRA NI MU KHAm BHRA MA RI SV'A H'A, LAG PA NAS KHA DANG, KHA NAS LAG PAR DE DBEN PAR SBYIN NO, ,'DI LTAR SNYING RJES SEMS CAN THAMS CAD PHONGS PA'I 
SDUG BSNGAL THAMS CAD GCOD PA'I DON DU DZAMBHA LA BSGOM PAR BYA'O, ,AU TZUshMA DZAMBHA LA ZHES BYA BA'I SGRUB THABS RGYAL PO A'ARYA MA TIS MDZAD PA RDZOGS SO,, ,,DGE SLONG DAR MA GRAGS KYIS BSGYUR BA'O,, 