@81B
#, ,RGYA GAR SKAD DU, 
AA RA PA TZA NA S'A DHA NAm, ,BOD SKAD DU, ,AA RA PA TZA NA'I SGRUB THABS, ,'JAM DPAL GZHON NUR GYUR PA LA PHYAG 'TSAL LO, ,DKAR PO RI BONG 'DZIN PA DANG 'DRA GLEGS BAM RAL GRIS PHYAG MTSAN ZHING, ,LEGS PAR MDZES PA'I GZHON NU ZUR PHUD LNGA PA SHIN TU ZHI BA CAN, ,DGA' BA RAB RGYAS THAR PA'I 
MCHOG STER PADMA'I 'DAB MA YANGS PA'I SPYAN, ,NGAN PA'I BLO GROS BSREG PA LA MKHAS 'JAM PA'I DBYANGS LA PHYAG 'TSAL LO, ,SKYE BO GANG DAG RNAMS KYIS AA RA PA TZA NA YI DNGOS GRUB PHYIR, ,LO PHYED BAR DU RGYUN MI 'CHAD PAR SBYOR BA BSGOM PA GANG YIN PA, ,MCHOG GI BLO DANG KHYAD PAR BYANG CHUB 
GO 'PHANG NGES PAR 'THOB LDAN PA'I, ,'KHOR LO RIN PO CHE YI MAN NGAG SHIN TU BSDUS PA BGYI BA LAGS, ,DRI ZHIM ME TOG GCAL DU BKRAM ZHING DRI YI CHU YIS CHAGS CHAG BTAB, ,MNYAM ZHING GTZANG MA SNGAGS RIG YID DU 'ONG BA'I SA YI CHA DAG TU, ,YID 'ONG 'JAM PA'I STAN NI CI YANG RUNG BA DAG LA 
NYER 'DUG NAS, ,BDE BAR SHIN TU MTSAN MA MED PA'I BYANG CHUB SEMS NI BSGOM PAR BYA, ,DNGOS DON DON DANG BCAS PA MA LUS KUN NAS NI, ,STONG PAR RNAM PAR BSGOM BYA SLAR YANG BDAG GI LUS, ,DE DANG DE NI 'OD GSAL NYID DU BLTAS BYAS LA, ,SVA BH'A WA SHUDDHA'I GSANG SNGAGS YANG DAG BRJOD 
PAR BYA, ,DE NAS RANG SNYING DANG PO'I DBYANGS LAS BAR SNANG DU, ,ZLA BA'I DKYIL 'KHOR 'OD BZANG LDAN PA BSGOM PAR BYA, ,DE NAS 'DIR NI DH'I:YIG DU BRJOD DKAR PO STE, ,DE NI LHAG PAR DRI MED 'JAM PA'I DBYANGS SU BSAM, ,ZLA BA BYE BA DAG DANG MTSUNGS PA'I MDANGS 'DZIN CING, ,KUN 
NAS 'BAR BA'I RGYAN RNAMS KYIS NI SPRAS PA STE, ,CHAGS DANG BCAS PAR CUNG ZAD 'DZUM ZHING YID 'PHROGS PA, ,PADMA'I STENG NA GCIG TU BSAM GTAN DES PAS BZHUGS, ,RANG GI SNYING GAR AA YIG MCHOG LAS 'KHOR LO RTZIBS BRGYAD PA YI GZUGS, ,RNAM PAR 'PHRO BA'I MNYAM 

@82A
*, ,MED 'OD ZER DRA BA CAN NI YANG DAG BSAM, ,DE YI STENG DU ZLA BA'I GZUGS BRNYAN DAG LA SNGAGS PAS BSGOM BYA STE, ,DE NI RI BONG 'DZIN PA LTA BU'I BLA MA 'JAM DPAL DBYANGS NYID DO, ,G-YAS SU MDZES PA'I GZUGS LDAN SKRA CAN MA NI RNAM PAR 'DZUM PA DANG, , 
SHIN TU RGYAS PA'I NU MA ZUNG LDAN ZUR GYIS DE LAS BLTA BA STE, ,SHIN TU MDZES SHING SGEG PA'I LUS LA NYE BA'I SKRA CAN G-YON LOGS SU, ,MTHA' DAG YON TAN GTER DU GYUR PA TZA NA DAG LAS BSGOM PAR BYA, ,DRI MED LEGS PAR DKAR BA DRA BA CAN GYI 'OD, ,RE PHA LAS BYUNG MDUN DU NGES PAR 
BSAM PA NYID, ,'OD KYI RANG BZHIN YID 'PHROG ZLA BA'I 'OD CAN NI, ,PA YI YI GE LAS SKYES RGYAB TU GZHAG PAR BYA, ,YANG NA YI GE BKOD PA'I 'OD ZER 'BAR BA YI, ,RGYA CHER RAB TU SNANG BA NGES PAS RNAM BSGOM BYA, ,DES NI MI SHES RI BO 'JOMS PAR 'GYUR BA DANG, YID NI RNYOG PA 
MED PA'I YE SHES DAM PAR BYED, ,GTI MUG MUN NAG KUN NAS RNAM PAR 'JOMS PA YI, ,ZLA BA'I GZUGS BRNYAN DANG 'DRA 'OD ZER DRA BA CAN, ,'OG GI 'KHOR LO MYUR DU 'KHOR BAR BSAM BYA ZHING, ,LHA DE RNAMS NI G-YO BA MED PA NYID DU BLTA, ,RI BONG CAN LTA'I 'OD ZER SPRIN NI RGYA CHEN PO,, 
PHYUNG NAS PHYOGS BCU PO RNAMS GSAL BAR GYUR PA YIS, ,RANG LUS BZHIN DU SEMS CAN RNAMS NI BRGYAN BYAS TE, ,SLAR YANG 'ONGS PA SNYING GA'I ZLA BA LA GZHUG BYA, ,SNGAGS PAS GSANG SNGAGS DAM PA AA RA PA TZA NA NI LEGS ZLOS SHING, ,BRTAN PA'I BLO YIS MAN NGAG BSGOMS LAS BLO NGAN 
SDUG BSNGAL RAB BCOM STE, ,YID KYI SHES PA DRI MED DAG DANG PHA ROL PHYIN PA RNAMS DANG YANG, ,MCHOG TU GYUR PA'I SA RNAMS DANG NI GANG DES RGYAL BA THOB PAR 'GYUR, ,DAM PA'I CHOS KYI MDZOD GYUR BLA MA DAM PA DGA' MCHOG RDO RJE YIS, ,BDE GSHEGS TSOGS KYI SPYAN SNGAR CHO GAS GANG ZHIG 
MNGON PAR DBANG BSKUR BA, ,BLO BZANG MI PHAM BSHES GNYEN DES NI SKYE BOS BLO MCHOG GRUB BYA'I PHYIR, ,AA RA PA TZA NA YI 'KHOR LO GZHUNG DU YANG DAG SBYAR BA YIN, ,'KHOR LO'I CHO GA BZANG PO GZHUNG MCHOG TU SBYAR BAS, ,BSOD NAMS RGYA CHEN KUN NAS BDAG GIS THOB GYUR PA, ,GANG YIN DES NI 

@82B
'JIG RTEN NYON MONGS LAS RGYAL ZHING, ,NGES PA'I BDE BA GCIG PU 'JAM PA'I DBYANGS GYUR CIG, ,AA RA PA TZA NA'I SGRUB THABS SLOB DPON CHEN PO MI PHAM BSHES GNYEN GYIS MDZAD PA RDZOGS SO,, ,,LHAG PA'I LHA 'DI NYID KYIS MNGON SUM DU BYIN GYIS BRLABS PA'I PAndI TA CHEN PO SHR'I BA NA RATNA'I 
ZHAL SNGA NAS KYI BKA' DRIN LAS, LEGS PAR SBYAR BA'I SKAD GYI CHA SHAS RIG PA DGE SLONG RGYA MTSO'I SDES 'GYUR RNYING LAS CUNG ZAD BCOS SHING, ,RGYA DPE'I RKANG PA DANG MTHUN PAR, ,DPAL GNOD GNAS KYI GTZUG LAG CHEN POR BSGYUR BA'O,, 