@36B
#, ,RGYA GAR SKAD DU, A'A YU PA RI RAKshA N'A MA, BOD SKAD DU, TSE SGRUB PA'I GDAMS NGAG CES BYA BA, BYANG CHUB SEMS DPA' RNAMS LA PHYAG 'TSAL LO, ,BLA MA RNAMS LA PHYAG 'TSAL NAS, ,BCUD LEN ZHAL GYI GDAMS PA YIS, ,LUS NGAG RTAG TU BSRUNG BAR BYA, ,DE MED 
BSGRUB BYA GRUB MIN PAS, ,DES NA THAMS CAD 'BAD PA YIS, ,DON NI THAMS CAD SGRUB PA'I PHYIR, ,SKABS 'BYUNG TSE SGRUB BA 'DI RU BSHAD, ,MAR DANG SBRANG RTZI 'O MA MNYAM, ,SNUM PA'I SNOD LA SBYAR BYAS NAS, ,NAS KYI SPANG MAR ZHAG GCIG BZHAG ,DE NAS BTON NAS NYE BAR BZA', 
SO DANG SEN MO ZLA DRUG GIS, ,BRJES 'GYUR LO NI STONG THUB STE, ,RTAGS NI MIG RNO STOBS LDAN NO, ,NYE SHING RTZA BA BLANG BYAS NAS, ,GRIB SKAM ZHIB TU BTAGS PAR BYA, ,'O MA'AM ZHO DANG SBYAR BYAS NAS, ,ZHO NI LANGS NAS SKROG PAR BYA, ,MAR SAR BLANGS NAS THO RANGS BZA', ,ZHAG NI 
BDUN NAS RTAGS 'BYUNG STE, ,BDUN GNYIS GYUR NAS NYI 'OD LDAN, ,BDUN GSUM NYI SHU RTZA GCIG NAS, ,'BRAS BU NANG SEL LUS YANG NGO, ,LO DRUG TU NI BZA' BTUNG GIS, ,RNAM RTOG BRAL ZHING TSE 'GRUB BO, ,THO RAS MU ZI SRANG PHYED NI, ,YUNGS KAR MAR KHUS BTUL NAS BZA', , 
SHU BA'I NAD SEL TSE 'GRUB 'GYUR, ,SPRIN NAG ZHO GNYIS SBRUL MIG PA'I, ,KHU BAS MNYES NAS GANG BAR BYA, ,ZHU RJES DRUG CU'I 'BRAS CHAN BTANG, ,'O MA BTUNG ZHING TSA SNGO SPANG, ,LO GCIG SBYOR BA 'GRUB PAR 'GYUR, ,BHRi DA GA RA DZA'I PHYE LA NI, ,MAR DANG SBRANG GI RTZI SPYANG NAS, ,LTO 

@37A
*, ,STONG DAG LA BZA' BAR BYA, ,SKYUR RTZANG BCUD CAN KHA ZAS BTANG, ,ZLA BA DRUG TU ZOS GYUR NA, ,NAD RNAMS SEL CING NYIS BRGYA THUB, ,'BRAS BU GSUM DANG LCAGS PHYE DANG, ,DE BZHIN BHRiD GAR DZA DANG, ,RU RTA DANG NI CHA MNYAM STE, ,BHRi DA GA'I KHU BAS LDE GUR SBYAR, , 
GRIB SKAMS PHYE MA BZA' BAR BYA, ,REG PA DANG NI SNGO SKYUR SPANG, ,LO GNYIS KYIS NI 'GRUB 'GYUR RO, ,LCAGS KYI LHUNG BZED MAR GYIS BKANG, ,LHA SHING RTZA BA'I SHUN LPAGS NI, ,ZHIB BTAGS SBYAR LA LO GCIG BZHAG ,GZA' SKAR BZANG PO'I DUS SU BTON, ,YI DAM LHA 
YI BSNYEN PA BSKYAL, ,RA YI 'O MA BTUNG BAR BYA, ,ZLA BA GSUM NA GNYER MA DANGS, ,ZLA BA DRUG NAS RLUNG SHUGS LDAN, ,LO GCIG SBYOR BAS TSE 'GRUB BO, ,'BRAS BU GSUM DANG BHRi NGA GA'I PHYE, ,MAR DANG SBRANG RE TZI SBYAR LA BZA', ,SMAN NYID ZHU BA'I DUS SU NI, ,'O MA 'BRAS BSKOL 
BZA' BAR BYA, ,MIG RNO NAD MED SUM BRGYA THUB, ,THO RANGS AA RU GNYIS DAG DANG, ,NYI MA PHYED LA BA RU STE, ,ZHAG DUS SKYU RU BZHI DAG ZA, ,DRUG CU'I 'BRAS DANG 'O MA YI, ,RNAL 'BYOR KHA ZAS CI NUS BTANG, ,SKRA DKAR GNYER MA NAD MED PAS, ,'DOD PA'I DBANG PHYUG NAD MED 
LDAN, ,BYA KHYUNG LTA BUR MIG RNO 'GYUR, ,'BRAS BU GSUM GYI LDE GU NI, ,LCAGS KYI SNOD LA BSKUS BYAS LA, ,NYIN MTSAN GNYIS NI KHRUS BYAS NAS, ,MAR DANG SBRANG RTZI SBYAR LA BZA', ,LO GCIG SBYOR BAS SUM BRGYA THUB, ,NAD BYANG SO DANG SEN MO BRJE, ,KO KI LA LTA BU'I SKAD LDAN 'GYUR, ,DE PHYIR BDAG NYID KO KI 
LAR GRAGS, ,TSE SGRUB PA'I GDAMS DAG CES BYA BA SLOB DPON KO KI LAS MDZAD PA RDZOGS SO,, 