@209B
*, ,RIN PO CHE RTZOD PA'I 'KHOR LO BZHUGS, , 

@210A
*, ,DPAL RDO RJE SEMS DPA' LA PHYAG 'TSAL LO, ,MNGA' BDAG KHRI SRONG LDE BTZAN GYIS, ,SLOB DPON BEE RO TZA NA LA ZHAG BDUN DU BSKOR BA BYAS TE, BUS MO G-YAS PA'I LHA NGA SA LA BTZUGS NAS, ZHABS SPYI BO LA BLANGS TE, 'DI SKAD CES ZHUS SO, ,'KHOR LO'I MA BU 
DPES MTSON PA, ,SPRIN MED MKHA' LA NYI SHAR JI BZHIN DU, ,SNANG SRID GSAL BAR MA LUS STON NUS KYANG, ,THEG DMAN RNAMS KYIS SGRA TSIG LEGS PO SDE BAS GYUR NAS, ,'KHOR LO'I MGO SMAD GZHAN GYI CHE BTON NAS, ,RTZOD PA BYED NA JI LTAR BGYI, ,ZHES ZHUS SO, ,SLOB 
DPON CHEN POS BKA' STZAL PA, ,MNGA' BDAG CHEN PO KHYOD NYON CIG ,KHRI SRONG LDE BTZAN BYANG CHUB SEMS DPA'I SRAS, ,KHYOD LA BSTAN DANG MI DGOS TE, ,SNGON AU RGYAN YUL DU PHYIN PA'I TSE, ,SHEL GYI KHYE'U CHUNG YON TAN STONG LDAN DES, ,THEG PA KUN LA YE NAS MA RMONGS 
PAS, ,DPE LAS MTSAN DU BTAGS PA SMRA BA'I MTSON CHA ZHUS, ,DON LAS MTSAN DU BTAGS PA RTZOD PA'I 'KHOR LO ZHUS, ,MNGA' BDAG CHEN PO 'DI LTA STE, ,RTZOD PA'I 'KHOR LO ZHU BA SHIN TU LEGS, ,DNGOS LA RTZOD PAR MA GYUR KYANG, ,LNGA BRGYA DUS KYI SNYIGS MA 
LA; ,RDZOGS CHEN THANG MAR BDAL BA'I DUS SHIG 'ONG, ,RANG SEMS RLUNG LTAR 'PHYO BA MI KHUGS PAR, ,MI YI BLA MA BYED PA'I DUS SHIG 'ONG, ,RANG SEMS RGYUD DANG MI LDAN PAR, ,LUNG TSIG KHA RU 'DON CING RTZOD PA'I DUS SHIG 'ONG, ,SGRUB THABS RE YI SGOR ZHUGS 
NAS, ,RANG GI CHE BA 'DON CING GZHAN LA SMOD PA'I DUS SHIG 'ONG, ,RANG SKYON RI BO TZAM LA MI LTA BAR, ,GZHAN SKYON RTA RNGA TZAM LA LTA BA'I DUS SHIG 'ONG, ,'KHOR LO MA BU DON LA 'JAL BA MI LTA BAR, ,THEG DMAN RNAMS KYIS MGO BSGRE BYED CING SMOD PA'I DUS SHIG 
'ONG, ,DE YI DUS SU PHYI RABS RNAMS KYI DON CHED DU, ,RTZOD PA'I 'KHOR LO'I DON CHEN 'DI, ,YI GER BRIS LA RGYAL POS CHONGS, ,ZHES GSUNGS SO, ,DE NAS SLOB DPON CHEN PO BDE BA'I STAN LA BZHUGS NAS, RIN PO CHE RTZOD PA'I 'KHOR LO ZHES BYA BA, GSUNG RAB 

@210B
THAMS CAD KYI YANG SNYING, MAN NGAG THAMS CAD KYI NYING KHU, RGYUD THAMS CAD KYI YANG RTZE, THEG PHRAN SARBA SHIN TU BSGYUR BA 'DI BKA' STZAL PA, RIN PO CHE RTZOD BA'I 'KHOR LO 'DI LA DON RNAM PA LNGAS BSTAN TE, PHAR LA 'DRI DANG TSUR LA LAN GDAB DANG, ,PHAR LA 'DRI NA GNAD DANG 
GAGS LA DRI, ,TSUR LA 'DRI NA PHO ROG GLEN PA'I 'GROS KYIS ZUR LA 'BROS, ,RANG SEMS RI BO CHEN PO BZHIN DU SHIN TU BRTAN PAR BSDAD PA'O, ,YANG MNGA' BDAG CHEN PO RTZOD PA'I DON NI 'DI LTA STE, RANG YANG DAM 'CHA' GZHAN YANG DAM 'CHAR GZHUG ,RTZOD PA'I 
RTZOD LUGS 'DI LTAR SHES PAR BYA, ,BSGRUB BYA DAM BCA' GTAN TSIGS DPE DANG CHOS NYID BSGRUB, ,KHONG YANG DE BZHIN 'CHA' RU GZHUG ,RANG GI GRUB MTHA' 'DI LTAR BSTAN TE, THEG PA RIM PA DGU'I CHOS, CHOS CAN ZHES BYA, RANG BZHIN MED DE ZHES BYA BAR DAM BCA' 
GTAN TSIGS CI'I PHYIR ZHE NA, SHES BYA YIN PA'I PHYIR RO, ,DPER NA CHU'I NANG GI ZLA BA LTA BU'O ZHES SMRA, GRUB PAR BYA BA CHOS NYID YIN ZHES SMRA'O, ,DE LA RANG GIS KHONG DU CHUD PAR BYAS LA GZHAN YANG DE DANG MTHUN PAR 'CHA' RU GZHUG GO, ,YANG MNGA' BDAG CHEN PO NYON 
CIG ,THEG PA DGU'I CHOS, CHOS CAN ZHES PA NI, LUNG AA NU YAN CHAD DE AA CANG CHES TE, AA TI LA YANG CHIG 'DZIN YOD, ,CHIG 'DZIN MING GI CHIG 'DZIN TE, ,MYA NGAN MING DANG BRAL BAR MA SHES NA, ,YANG DAG DON DANG MJAL BAR RDO RJE SEMS DPAS MA GSUNGS SO, , 
CHIG 'DZIN MING DANG MA BRAL NA, ,THAG PA'I MTHON DMAN RTZI BA BLO CHUNG DMAN PA YIN, ,RANG BZHIN MED PAR DAM BCA' ZHES PA NI, PHYI GZUNG BA'I YUL DANG, NANG 'DZIN PA'I SEMS GNYIS KA MING GI 'DU BYED LAS GRUB PA STE, MING DE YANG LTAR SNANG TZAM LAS, YANG DAG PAR 
RDZAS SU GRUB PA MED PAS NA RANG BZHIN MED PA'O, ,DES NA DAM BCA' LA SKYON MED PA'O, ,GTAN TSIGS CI'I PHYIR ZHES PA NI, SHES BYA YIN PA'I PHYIR TE, SHES BYA ZHES NI BLO'I YUL TE; YANG DAG PA'I CHOS KYI SKU NI BLO'I YUL DU MA GRUB PA'O, ,BLO SARBA NI MING YIN LA, MING SARBA NI 

@211A
*, ,BLO YIN PAS NA, SHES BYA SARBA THEG PA RIM PA DGU'I CHOS SO, ,DE CI'I PHYIR ZHE NA, THEG PA RIM PA DGU LA MING 'DUG PA'I PHYIR RO, ,DPER NA CHU'I NANG GI ZLA BA LTA BU ZHES PA NI, CHOS KYI SKU'I DPE MTSON PA STE, MED DE MED PA MA YIN SNANG BA GZUGS SU 
GRUB; ,DNGOS PO MTSAN MAR MA GRUB REG BYA'I THOGS PA MED, ,RTAG CHAD GNYIS KYI MTHA' LAS GROL BA YIN, ,CHOS KYI SKU YI MTHUN DPE BSTAN PA YIN, ,ZHES SHEL GYI KHYE'U CHUNG GI ,LA NAS GSUNGS SO, ,GRUB PAR BYA BA CHOS YIN ZHES PA NI, CHOS ZHES BYA BA NI SNANG 
BA GZUGS SU GRUB PA YIN, ,NYID CES BYA BA NI REG PA GZUGS SU MA GRUB PA'O, ,REG BYA'I THOGS BA RDUL KYANG MED PA'O, ,CHOS ZHES PA NI CHOS KYI SKU GSAL BA'O, ,NYID CES PA NI YE SHES KYI SKU LA KHYAB PA'O, ,KHYAB PA'I KHYAB TSUL BSTAN PA NI, TIL LA MAR 
GYIS KHYAB PA LTA BU'O, ,SKU DANG YE SHES DBYER MI PHYED PAR BSTAN PA NA, DUNG DANG DKAR PO DBYER MI PHYED PA LTA BU'O, ,CHOS DANG CHOS NYID DBYER MI PHYED PAR BSTAN PA NI, CHU DANG ZLA BA DBYER MI PHYED PA LTA BU'O, ,YANG MNGA' BDAG CHEN PO NYON CIG ,KHO DE CIG GI BRJOD LUGS 
'DI LTA STE, THEG PA RIM PA DGU CHOS CAN YIN ZER NA, RIM PA DGU LA MING 'DUG PA, MING MI 'GYUR RAM ZHES 'DRI'O, ,MING MI 'GYUR ZHES SMRA NA, MING DE SPOR BTUB BAM MI BTUB, MING DE SPOR BTUB NA DE KA 'GYUR BA YIN MOD CES LAN GDAB BO, ,MI 'GYUR ZHES ZER 
NA; RIM PA DGU CHOS CAN YIN BYAS LA SKYON 'GAL LO, ,CHOS KYI DNGOS PO MTSAN MAR MA GRUB ZER NA, RANG BZHIN MED CES SMRA'O, ,MED NA CHAD LTAR MI 'GRO'AM ZER NA, DPER NA CHU'I NANG GI ZLA BA LTA BU ZHES SMRAS PAS, ,DE LTA BU CIG YOD BAR CIS SHES ZER NA, RGYUD DANG 
LUNG GIS SHES, GTAN TSIGS DANG MI 'GAL LO, ,GTAN TSIGS CI'I PHYIR, SHES BYA YIN PA'I PHYIR ZHES SMRAS PAS, DE LTAR SHES NA BSGRUB BYA LA SKYON MED PA CHOS NYID YIN, DAM BCA' LA SKYON MED PA RANG BZHIN MED PA YIN, GTAN TSIGS LA SKYON MED PA SHES BYA'I DON 

@211B
SHES PA YIN, DPE LA SKYON MED PA CHU'I NANG GI ZLA BA YIN, GRUB PA'I 'BRAS BU LA SKYON MED PA SKU DANG YE SHES GNYIS SU MED BA YIN, RIN PO CHE RTZOD PA'I 'KHOR LO'I RTZOD BA'I BCA' THABS BSTAN BA'I LE'U STE DANG PO'O,, ,,YANG MNGA' BDAG CHEN POS ZHUS PA, KYE SLOB DPON 
CHEN PO LAGS, RTZOD BA'I GZHI DANG LAM DANG 'BRAS BU BSTAN DU GSOL ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,RIN PO CHE RTZOD PA'I 'KHOR LO 'DI LA 'DI LTAR SHES BAR BYA'O, ,DPER NA RAL GRI NGAR DANG LDAN PA DES, SHING DANG RDO DANG 
SEMS CAN DANG, LCAGS NGAR MED PA LA SOGS PA RNAMS MA LUS BAR GCOD NUS SO, ,DPE DE BZHIN DU, RIN PO CHE RTZOD PA'I 'KHOR LO 'DIS KYANG, MTSAN MA THEG PA'I CHOS DANG, NAG PO KHA 'BYAM GYI CHOS SARBA MA LUS BAR GCOD NUS SO, ,DES NA RIN PO CHE SMRA BA'I MTSON CHA ZHES 
BYA'O; ,RIN PO CHE RTZOD PA'I 'KHOR LO ZHES BYA BA NI 'KHOR LO RNAM PA GSUM STE, PHYI RTZOD PA'I 'KHOR LO, NANG RTZOD BA'I 'KHOR LO, GSANG BA CHEN PO RTZOD PA'I 'KHOR LO'O, ,DE YANG GANG ZHEN, 'KHRUL BA'I GZHI DANG LAM DANG 'BRAS BU GSUM GYIS GTAN LA DBAB BA'O, , 
DE YANG RNAM PAR PHYE STE BSTAN PA'O, ,'KHRUL PA'I GZHI LA RNAM PA BZHI STE, SKU 'KHRUL BA'I GZHI DANG, GSUNG 'KHRUL BA'I GZHI DANG, THUGS 'KHRUL BA'I GZHI DANG, YUL 'KHRUL PA'I GZHI'O, ,DE YANG GZHI MED NA 'KHRUL PA'I GNAS MED PA'O, ,GZHI DANG BLO GNYIS 
GANG 'KHRUL ZER NA, 'KHRUL PA GANG 'KHRUL NA NI GZHI 'KHRUL PA YIN LA, 'KHRUL PA GANG GIS 'KHRUL NA NI, MA RIG BAS 'KHRUL PA'O, ,GANG MA RIG NA NI GZHI'I YON TAN RGYA MCHAD PAS BRJOD PAS MI LANG BA LA, SANGS RGYAS KYI YON TAN DU MA RIG BAS 'KHRUL LO, ,GZHI'I YON 
TAN JI LTAR GNAS ZER NA, SKU'I YON TAN BSTAN PA NI, RANG BZHIN LHUN GRUB NGO BO 'GAG MED YIN, ,GTING GSAL CHEN PO'I NGO BO G-YAS G-YON MED PAR GSAL, ,MDUN RGYAB MED PAR GSAL BAS YE SHES THAL YIN, ,GSAL BA YIN PAR RANG GIS MA RIG PAS, ,SKU YI YON 

@212A
*, ,TAN 'GYUR BA MED PA LA, LTAR SNANG BLO'I TSUL GYIS 'GYUR BAR 'KHRUL PA'O, ,GSUNG NYID GZHI LAS 'KHRUL BAR BSTAN PA NI, ,'DRA GZHI MED NA 'KHRUL BA'I GNAS MED DO, ,BRAG CHA LTA BU'I GSUNG NYID LA, ,'KHOR LO GSUM DU BLO YI YID G-YOS PAS, 
BUDDHA'I GSUNG LA 'GAG SGRIB MED PAR MA RIG STE, ,GSUNG LA MING BTAGS 'DRA 'BAG RTZIS PAS 'KHRUL PA'O, ,THUGS NYID GZHI LAS 'KHRUL BAR BSTAN PA NI, ,'DRA GZHI MED NA 'KHRUL PA'I GNAS MED DO, ,THUGS KYI RANG BZHIN GSAL LA DANG BA YIN, ,NAM MKHA'I 
DKYIL LTAR MTHA' DANG YE NAS BRAL BA LA, ,CHU BUR LTA BU'I THOL GANG RANG 'KHRUL 'BYUNG, ,GO 'BYED NAM MKHA' YIN SNYAM SEMS SU BTAGS, ,NAM MKHA' 'DRA GZHI BYAS NAS MTHA' DBUS MED PAR 'KHRUL BA'O, ,YUL NYID GZHI LAS 'KHRUL BAR BSTAN PA NI, ,'DRA GZHI 
MED NA 'KHRUL PA'I GNAS MED DO, ,GTING GSAL CHEN PO'I YON TAN 'GAG MED LA, ,KHA DOG LNGA YI YON TAN GSAL BAR SHAR, ,YUL GYI 'KHRUL BA'I 'DRA GZHI KHA DOG LNGA YIS BYAS, ,DES NA 'KHRUL BA THAMS CAD GZHI LAS 'KHRUL, ,DE YANG DPE DANG DON DU SBYAR LA 
BSTAN PA NI, ,THAG PA SBRUL MIN SBRUL DU SNANG BA DE, ,THAG PA SNGON DU 'DUG PA LTAR SNANG TSUL DU 'KHRUL, ,THAG PA DE NYID YE NAS SBRUL YIN NA, ,SBRUL DU 'KHRUL ZHES TSIG TU BRJOD DU MED, ,DE CI'I PHYIR ZHE NA, THAG PA DE SBRUL MA YIN PAS SBRUL DU 'KHRUL ZHES BYA BA'I MING 
BYUNG BA YIN TE, THAG PA DE YE NAS SBRUL YIN NA, SBRUL DU 'KHRUL ZHES CI STE GDAGS PA'O, ,DPE DE BZHIN DU 'KHRUL PA GZHI 'KHRUL NA GZHI SKYON CAN DU 'GRO ZER NA, GZHI DAG PA CHOS KYI SKU RANG BZHIN LHUN GYIS GRUB BA'I NGO BO SKYON DANG BRAL BA YIN PAS 'KHRUL ZHES SMRAS PA'O, , 
CHOS KYI SKU'I NGO BO RANG BZHIN LHUN GYIS GRUB PA DE LA YE NAS DAG CING SKYON DANG BRAL BA MA YIN NA YE 'KHRUL YIN PA'I GNAD KAS 'KHRUL ZHES BYA BAR GDAGS SU MED DO, ,DE YANG CHOS KYI SKU'I NGO BO RANG BZHIN LHUN GYIS GRUB BA DE, YE SKYON DANG BRAL TE GZHI LA SKYON MED PA LA, 'KHOR LO 

@212B
GSUM DU YID G-YOS BLO YI BYE BRAG GIS, ,LTAR SNANG MIN ZHING 'GYUR MED YIN PA NA, 'KHRUL DANG MA 'KHRUL GNYIS SU GDAGS SU MED, ,'KHRUL PA THAMS CAD BLO YI LTAR SNANG YIN, ,LTAR SNANG DE LA BLA MA'I GDAMS NGAG GCES, ,ZHES GSUNGS SO, ,RIN PO CHE RTZOD PA'I 
'KHOR LO'I 'KHRUL PA'I 'DRA GZHI BSTAN PA'I LE'U STE GNYIS PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, 'KHRUL PA'I LAM BSTAN DU GSOL ZHES ZHUS SO, ,SLOB DPON CHEN POS BKA' STZAL BA, MNGA' BDAG CHEN PO NYON CIG ,'KHRUL 
PA'I LAM LA RNAM PA BZHI YOD DE, SKU NYID JI LTAR 'KHRUL PA'I LAM NYID BSTAN PA DANG, GSUNG NYID JI LTAR 'KHRUL PA'I LAM NYID BSTAN PA DANG, THUGS NYID JI LTAR 'KHRUL PA'I LAM NYID BSTAN PA DANG, YUL NYID JI LTAR 'KHRUL PA'I LAM NYID BSTAN PA'O, ,DE YANG JI LTAR 
'KHRUL ZHE NA, SKU NYID JI LTAR 'KHRUL PA'I LAM NYID BSTAN PA NI, GSAL DANG MI G-YO RGYA MA CHAD, ,MI 'GYUR G-YO ZHING 'GUL BA LA, ,SKU YI YON TAN RNAM LNGA STE, ,YON TAN YIN PAR MA RIG PAS, ,DBANG PO LNGA DANG YAN LAG LNGA, ,DON SNYING LNGA DANG NANG KHROL LNGA, ,BDUD RTZI LNGA 
DANG NAD LNGAR BTAGS, ,BTAGS PA'I BLO YI BYE BRAG GIS, ,MTSAN DANG DPE BYANG KHA DOG DBYIBS SU BTAGS, ,BTAGS PA SARBA BLO DANG MING YIN PAS, ,CHOS SKU'I NGO BO LONGS SKUR MA GYUR TE, ,MING GI GDAGS BYA RANG GIS MA GROL BAS, ,MTSAN DANG DPE BYAD LONGS 
SPYOD RDZOGS SKUR 'KHRUL PA'O, ,GSUNG GI LAM NYID JI LTAR 'KHRUL PA BSTAN PA NI, ,CHOS KYI SKU YI GSUNG NYID YE NAS 'GYUR MID LA, ,'KHOR LO GSUM DU YID G-YOS BAS, ,BTAGS TSAD RE LA MING RE BYUNG, ,MED DU BYUNG TSAD GSUNG GI SGRA RU BYUNG BA'O, ,THUGS NYID 
'KHRUL BA'I LAM NYID BSTAN PA NI, ,CHU BUR LTA BU'I THUGS NI RANG 'KHRUL YIN, ,SKYI BSER LTA BU'I THUGS NI KUN DU 'GYUR, ,RAL GRI LTA BU'I THUGS KYIS PHYI NANG KUN DU GCOD, ,YE SHES CHEN PO'I DON LA MI GCOD PAR, ,RNAM RTOG MING LA BCAD BAS 'KHRUL BA'O, ,YUL NYID 

@213A
*, ,LAM GYI 'KHRUL PA BSTAN PA NI, ,KHA DOG NGA YI RANG BZHIN YE NAS GSAL BA LA, ,'KHOR LO GSUM DU YID G-YOS PAS, ,KHA DOG DKAR DMAR LJANG DANG SDO DANG SER, ,PHYOGS MTSAMS STENG 'OG KUN GYI MING, ,RIN CHEN LNGA DANG 'BYUNG CHEN LNGA RU BTAGS, , 
MING GI GDAGS GZHI YUL NYID LAM DU 'KHRUL PAR BSTAN PA'O, ,RGYAL PO CHEN PO 'DI LTA STE, BSDUS NA RNAM PA GSUM DU 'DUS, ,SKU DANG YE SHES GNYIS SU MED PA STE, ,DNGOS PO'I DUS NAS 'KHRUL PA'I 'DRA GZHI YIN PAR NGES, ,MING DU 'DOGS PA'I DUS NA 'KHRUL PA'I LAM NYID 
YIN PAR NGES, ,BTAGS PA SMIN PA'I DUS NA 'KHRUL PA'I 'BRAS BU YIN PAR NGES, ,ZHES GSUNGS SO, ,RIN PO CHE RTZOD PA'I 'KHOR LO'I 'KHRUL PA'I LAM BSTAN PA'I LE'U STE GSUM PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, ,'KHRUL 
PA'I 'BRAS BU JI LTAR LAGS ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG 'KHRUL PA'I 'BRAS BU RNAM BZHI STE, ,SKU NYID 'KHRUL PA'I 'BRAS BU DANG, ,GSUNG NYID 'KHRUL PA'I 'BRAS BU DANG, ,THUGS NYID 'KHRUL PA'I 'BRAS BU DANG, , 
YUL NYID 'KHRUL PA'I 'BRAS BU'O, ,DE YANG SKU NYID 'KHRUL PA'I 'BRAS BU BSTAN PA NI, ,'DOD PA'I KHAMS KYI LHA DRUG DANG, ,RKANG MANGS DANG NI RKANG GNYIS DANG, ,PRAD PA DANG NI ZLUM PA DANG, ,RING BA DANG NI THUNG BA DANG, ,ZAG PA CAN GYI LUS RNAMS SO, ,GSUNG NYID 'KHRUL PA'I 
'BRAS BU BSTAN PA NI, ,'DZER PA DANG NI SHES PA DANG, ,'GAG PA DANG NI 'GRIB PA DANG, ,NA BA DANG NI ZHAR PA'O, ,THUGS NYID 'KHRUL PA'I 'BRAS BU BSTAN PA NI, ,BDE BA DANG NI SDUG PA DANG, ,DGA' BA DANG NI MI DGA' DANG, ,KUN TU 'PHRO DANG BYA BYED DO, ,YUL GYI 'KHRUL PA'I 'BRAS 
BU BSTAN PA NI, ,'BYUNG CHEN LNGA YI DKYIL 'KHOR DNGOS POR SMIN, ,RI RAB RTZE MO RI BO'I KHONG SENG DANG, ,RTZI SHING NAGS TSAL RI BO'I MTHON DMAN DANG, ,GLING BZHI MUN PA'I DKYIL 'KHOR DANG, ,BYE TSAN MO DANG RNAG KHRAG DANG, ,LCAGS KYI SHAL MA RI DANG RO MYAGS 'DAM, ,SPU GRI'I 

@213B
SO DANG MI GTZANG LJAN LJIN RNAMS, ,YUL GYI 'KHRUL PA'I 'BRAS BUR BSTAN PA'O, ,YANG MNGA' BDAG CHEN PO 'DI LTA STE, ,SGO BZHI RTZAD NAS MCHOD CING, ,MTSAN MA RANG SAR MA GROL NA, ,YANG DAG DON DANG MJAL BAR RDO RJE SEMS DPAS MA GSUNGS SO, ,SGO BZHI'I MTSAN NYID 'DI LTA STE, 
SKYE BA 'BYUNG BAS 'CHI BA'I SGO, ,BYAS PA SARBA 'JIG PA'I SGO, ,'DUS PA SARBA 'BRAL BA'I SGO, ,BSAGS PA SARBA BAS PA'I SGO, ,BSKAL PA THOG MA MED PA NAS, ,SGO BZHI RTZAD NAS MCHOD PAS, ,'KHOR BA'I 'DAM NAS THON DUS MED, ,MTSAN MA RANG SAR MA GROL BAS, ,BYAS PA'I 
CHOS LA ZIN DUS MED, ,LTA BA BLTAS PAS PHAG TSOD YIN, ,SGOM PA BYAS PAS YID SMON YIN, ,SPYOD PA BYAS PAS TSUL 'CHOS YIN, ,'BRAS BU BSGRUBS PAS 'KHOR BA YIN, ,MTSAN MA RANG SAR GROL TZAM NA, ,BCOS MED BSNAN MED BLO YI YUL LAS 'DAS, ,BSGRUB MED BRJOD 
MED MA GSUNGS PA BKA' RGYA CHER BSHAD CES GSUNGS SO, ,RIN PO CHE RTZOD PA'I 'KHOR LO'I 'KHRUL PA'I 'BRAS BU BSTAN PA'I LE'U STE BZHI PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, ,YANG DAG PA'I NGO BO MI 'GYUR BA, ,BLO'I CHOS DANG YE 
NAS BRAL BA LA, 'KHRUL BA GCAD CI DGOS ZHES ZER NA, KHO BOS JI LTAR SMRA ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,PHAR LA 'DRI DANG TSUR LA 'DRI NA LAN GDAB GNYIS, ,SHES PA MA RMONGS BLO LA ZHEN PAR GYIS, ,PHAR LA 'DRIN 'DI 
LTAR SHES PAR BYA, ,AA TI YO GA RDZOGS PA CHEN PO LA, ,'KHRUL GZHI RTZAD NAS BCAD PA GTZIGS SU CHE'AM MI CHE ZHES DRI, 'KHRUL GZHI GTZIGS SU MI CHE ZER NA, ,KHYOD DA LTA SANGS RGYAS YIN NAM MA YIN ZHES DRI'O, ,YIN ZER NA, YANG DAG PAR RDZOGS PA'I SANGS RGYAS LA NI MTHU DANG 
RDZU 'PHRUL DANG 'OD DANG BYIN GYI RLABS CHEN PO BYUNG NA, KHYOD LA DA LTA DE 'BYUNG NUS SAM ZHES DRI'O, ,'BYUNG ZER NA, RTAGS MNGON DU 'DON DU GZHUG GO, ,MI 'BYUNG ZER NA, DA LTA SANGS RGYAS YIN ZER BA DANG 'GAL LO ZHES BYAS LA SKYON DGAL LO, ,YANG DAG PAR RDZOGS PA'I SANGS RGYAS 

@214A
*, ,LA 'KHRUL PA RTZAD BCAD MI DGOS ZER NA, KHYOD LA DA LTA RTOGS PA YANG MI 'DUG ,MNGON DU GYUR PA YANG MI 'DUG PA, 'KHRUL BA MA BCAD PAR SANGS CIS RGYA BYAS LA DRI'O, ,'KHRUL PA MCHOD PAR NI RTOGS PA MI 'BYUNG NA, RTOGS PA MA SHAR BAR NI LONGS 
SPYOD RDZOGS PA'I SKU MI THOB NA, LONGS SPYOD RDZOGS PA'I SKU MA THOB PAR RTOGS PA MNGON DU MI 'GYUR NA, MNGON DU MA GYUR YANG MYA NGAN LAS 'DA' THABS MED NA, SMYON PA'I TSIG MA SMRA, BYIS PA TSANG KA MA BZHIN YAS ZUNG MAS ZUNG MA SMRA, RGAN RGON 'CHAL BA BZHIN DU TSIG 
GTAM COL DU MA SMRA, TSIG GTAM COL GYIS 'BRAS BU SANGS MI RGYA, TSIG BYA BA NI SEMS SHING SMRA BA YIN, TSIG RANG RGYUD DANG MI 'GAL BAR SMRA DGOS PA YIN, TSIG DANG DON DU 'GAL NA SMRA MKHAS KYANG DON MED, NE TSO GO GSOS BYED PA DANG 'DRA'O, ,YANG MNGA' BDAG CHEN PO 
'DI SKAD BYAS LA DRI'O, ,KHYOD YANG DAG PA'I DON LA MKHAS NA, 'KHRUL PA'I DON LA GANG GI SGO NAS KYANG MA RMONGS PAR, SHEL GYI KHYE'U CHUNG LTAR SHES DGOS PA YIN PAS, 'GRO DRUG SEMS CAN GYI SNOD DANG BCUD GNYIS PO 'DI, 'BYUNG BA RNAM PA LNGAS BSDUS PAR MNYAM 
PAS; MI MTHUN KHYAD PAR SHIN TU CHE, PHYI SNOD KYIS BSDUS PA'I YUL, RI MTHON DMAN DANG LUNG PA YANGS DOG 'DI LA RIG PA MED BA CI'I RGYU CI'I RKYEN, NANG BCUD KYIS BSDUS PA PHUNG PO ZAG PA DANG BCAS PA, LEGS PA DANG, MI LEGS PA DANG, PRAD PA DANG ZLUM PA 'DI LA RIG PA 
YOD PA CI'I RGYU CI'I RKYEN CI LAS GRUB CES BYAS LA DRI'O, ,PHYI SNOD KYIS BSDUS PA SEMS CAN GYI SNOD 'BYUNG BA LNGA'I DKYIL 'KHOR 'DI LA RIG PA MED PA CI'I RGYU CI'I RKYEN ZHES DRI'O, ,RIG PA MED PAR CIS SHES ZER NA, RIG PA YOD PAR DAM CHOS BYAS LA GANG THAG BSDAM MO, ,DAM 
BCAS TZAM NAS 'DI SKAD BYAS LA DRI'O, ,SEMS CAN GYI SNOD 'DI LA RIG PA YOD NA, SA LA RKO, RDO LA BRDUNG, CHU LA 'THUNG, ME LA SREG PAS NA, CHOS PA RNAMS KYANG SROG GCOD PAR THAL BYAS LA SKYON 'GAL LO, ,CHOS PA RNAMS LA YANG THAR PA'I LAM MED DO, ,CI STE BYAS PAS CHOS 

@214B
PA RNAMS SROG RGYUN MI 'CHAD PAR GCOD BA'I PHYIR RO ZHES BYAS LA SKYON 'GAL LO, ,SROG GCOD KYANG MI STO ZER NA LAS LA DGE SDIG MED PAS, CHOS PA'I CHE CIS 'DON BYAS LA DRI'O, ,CHOS PA LA CHE MED CING RDZOGS CHEN LA CHE MED NA, SANGS RGYAS CHE BA'I YON TAN DANG 'GAL LO, ,SANGS 
RGYAS LA CHE BA'I YON TAN MED NA, SEMS CAN DANG KHYAD MED PAR THAL BYAS LA SKYON 'GAL LO, ,SEMS CAN GYI SNOD LA RIG PA MED ZER NA, KHO BOS SMRAS PA'I THOG NA 'DUG PA, KHYOD KYI CHE CIS 'DON BYAS LA DRI'O, ,DE YANG 'DI LTAR SHES PAR BYA STE, BAR LA 'DRI NA GNAD DANG GAGS 
LA DRI'O, ,TSUR LA 'DRI NA ZUR DANG THABS KYIS 'BROS, ,GDAMS NGAG MNGON DU 'DON PA MA YIN GYI, ,GDAMS NGAG SPYI ZONG MI BYA RANG GIS RTOGS PAR GYIS, ,RANG GIS RTOGS BAR BYA BA NI, ,BDE GSHEGS YE SHES KYI SNOD DANG, 'GRO DRUG SEMS CAN GYI SNOD LA RIG PA MED PA'I GNAD 
KA NI, THOG MA MED PA'I DUS NYID NA, GTING GSAL CHEN PO'I NGO BO 'GAG MED LA, KHA DOG LNGA YI 'DRA GZHI GSAL BAR SHAR, ,GSAL BA YANG RIG PA MI MNGA' SKU YI YON TAN YIN, ,KHA DOG LNGA YI 'DRA GZHI DE, SNGAR YANG RIG BAR MI GNAS DA YANG GNAS MI SID PA'O, ,NANG GI BCUD 
KYIS BSDUS PA'I BCUD RNAMS LA, ,RIG PAR GNAS PA'I GNAD KA NI, ,GSAL DANG MI G-YO RGYA MA CHAD, ,MI 'GYUR G-YO 'GUL LTA BU STE, ,SANGS RGYAS CHE BA'I YON TAN LNGA, ,SNGAR YANG MA 'BRAL DA YANG MI 'BRAL LO, ,SKU DANG YE SHES NGO BO DE, ,DBYER MI PHYED PAS NGO BO GCIG , 
LUS DANG YUL GYI MTSAN NYID NI, ,NGO BO THA DAD RANG BZHIN GCIG BAR GNAS, ,DE'I PHYIR NA RIG BAR GNAS DANG MI GNAS BYE BRAG 'BYUNG BA'O, ,RIN PO CHE RTZOD PA'I 'KHOR LO'I YANG DAG PAR CHOS KYI SKU'I NGO BO GTAN LA 'BEBS PA LAS, 'KHRUL GZHI GTZIGS SU CHE BA 
BSTAN PA'I LE'U STE LNGA PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, BDE BAR GSHEGS PA'I THUGS LA RMONGS PA MI MNGA' BAS, ,THEG PA'I MTHA' LA THUG PA MED PAR GSUNGS PA 'DI, ,THEG PA MANG PO'I SKO NAS RTZOD NA 

@215A
*, ,JI LTAR BGYI, ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,GANG ZAG BLO YI BYE BRAG MI GCIG THA DAD SNANG BA LA, BDE BAR GSHEGS PA'I THUGS LA RMONGS PA MI MNGA' BAS, ,THEG PA GANG 'THAD THOG PA BRJOD PAS 
MI LANG GSUNGS PA YIN, ,SEMS CAN BLO RNAMS MA ZAD PAR, ,THEG PA'I GRANGS LA BRJOD PAS MI LANG STE, ,BSDU NA RNAM PA GSUM DU 'DUS, ,'DUS BYAS MTSAN MA'I THEG PA RNAMS, ,RDZOGS CHEN KHA 'BYAM THEG PA DANG, ,GSANG SNGAGS RDO RJE 'BRAS BU 'GYUR MED THEG 
PA GSUM, ,RGYAL PO CHEN PO 'DI LTAR SHES PAR BYA, ,'DUS BYAS MTSAN MA'I THEG PA'I RTZOD DU BYUNG TZAM NA, ,THEG DMAN KLAD GCOG MGO BO DKRUM PA'I PHYIR, ,THEG PA 'OG MA'I MTSAN NYID BSTAN PA NI, ,DPER NA KHRON PA'I NANG NYID NA, ,SBAL PAS SENG GER GZENGS PHYUNG 
TSUL BCOS KYANG, ,BSKAL BAR BGRANGS KYANG SENG GER MI 'GYUR LTAR, ,'DUS BYAS MTSAN MA'I THEG PAS KYANG, ,RANG BZHIN LHUN GRUB NGO BO, BYED LA CHA MED PAS, ,BSKAL PAR BGRANGS KYANG SANGS RGYAS MI RNYED DO, ,YANG MNGA' BDAG CHEN PO 'DI LTA STE, ,'DUS BYAS 
MTSAN MAS RTZOD TZAM NA, ,RTAG GAM MI RTAG BYAS LA 'DRI'O, ,'DUS BYAS KYI 'BRAS BU RTAG CES ZER NA, ,PHYUG PO'I NOR RDZAS KYANG 'DUS BYAS KYI 'BRAS BU YIN, ,DE LA GANG STONGS 'ONG BAR MI RIGS SO, ,STONG PA GANG BAR MI RIGS SO, ,SKYES PA 'CHI BAR MI RIGS SO, , 
'DUS PA 'BRAL BAR MI SRID DO ZHES BYAS LA SKYON 'GAL LO, ,'DUS BYAS MI RTAG CES ZER NA, THEG PA 'OG MA'I 'BRAS BU 'DUS BYAS YIN PAS BSGRUBS PA LA DON MED BYAS PAS SKYON GNYIS SU GZHUG GO, ,RIN PO CHE RTZOD PA'I 'KHOR LO'I THEG PA 'OG MA'I BRGAL 
BRTAG BSTAN PA'I LE'U STE DRUG PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, RDZOGS CHEN KHA 'BYAM RTZOD NA JI LTAR SHES PAR BYA ZHES ZHUS SO, ,SLOB DPON CHEN POS BKA' STZAL BA, MNGA' BDAG CHEN PO NYON CIG ,RDZOGS 

@215B
CHEN KHA 'BYAM MTSAN NYID 'DI LTA STE, NAG PO KHA 'BYAM DON MED SRANG STONG 'CHAG ,CHAR PA MED PA'I 'BRUG LDIR DON RE CHUNG, ,STONG PA HANG [*HAD?] PO DON MED SKU YI DON MTHONG DKA', ,RDZOGS CHEN KHA 'BYAM PA YI MTSAN NYID BSTAN PA NI, ,BYA SGRO RLUNG KHYER GZHAG SA MED PAS 
GOL, ,RI SHO RLUNG KHYER BRTEN SA MED PAS GOL, ,KHYUNG CHEN GNAM 'PHANG GCOD KYANG GTAD SO MED PAS GOL, ,TI BYA NGAN KYANG NAM MKHA'I LAM LA MKHAS, ,RDZOGS CHEN KHA 'BYAM RTZOD TZAM NA, ,SANGS RGYAS NGO BO GANG YIN BYAS LA DRI, ,SKU YI SANGS RGYAS GANG YIN BYAS LA 
DRI; ,GSUNG GI SANGS RGYAS GANG YIN BYAS LA DRI, ,THUGS KYI SANGS RGYAS GANG YIN BYAS LA DRI, ,YUL GYI SANGS RGYAS GANG YIN BYAS LA DRI, ,SANGS RGYAS BZHI YI MTSAN NYID MA SHES NA, ,RIG PA RKYANG 'DED BYAS PAS 'BRAS BU SANGS MI RGYA, ,MNGA' BDAG CHEN PO 'DI LTA STE, , 
MA BU'I DUS NA NYON MONGS BZHI RU SHAR, ,RTOGS PA'I DUS NA SANGS RGYAS BZHI RU SHAR, ,RTOGS DANG MA RTOGS BAR SHED NA, ,THAR PA BYED KYI BRDA CI GDA', ,BRDA DE BLA MA'I GDAMS NGAG YIN, ,GDAMS NGAG THUG SAR MA THUG CING, ,MTSAN MA RANG SAR MA GROL NA, ,SANGS 
RGYAS BTZAL BAS RNYED PAR NI, ,RDO RJE SEMS DPAS MA GSUNGS SO, ,RIN PO CHE RTZOD PA'I 'KHOR LO'I RDZOGS CHEN KHA 'BYAM LA BRGAL BRTAG BSTAN PA'I LE'U STE BDUN PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, GSANG SNGAGS 'BRAS BU 
RDO RJE MI 'GYUR BA'I THEG PA JI LTAR LAGS ZHES BYA BA ZHUS SO, ,SLOB DPON CHEN POS BKA' STZAL BA, MNGA' BDAG CHEN PO NYON CIG ,MI 'GYUR BA LA RNAM LNGAR SHES PAR BYA, ,DE YANG KUN GZHI MI 'GYUR SKYON DANG YE NAS BRAL, ,RANG BZHIN LHUN GRUB MI 'GYUR SKYON DANG YE NAS 
BRAL; ,GSUNG NYID MI 'GYUR SKYON DANG YE NAS BRAL, ,THUGS NYID MI 'GYUR SKYON DANG YE NAS BRAL, ,YUL NYID MI 'GYUR SKYON DANG YE NAS BRAL BA'O, ,MNGA' BDAG CHEN PO 'DI LTA STE, ,SEMS CAN DUS KYI LTAR SNANG LA, ,SANGS PA RE LA NYON MONGS TE, ,RTOGS PA 

@216A
*, ,MNGON DU GYUR TZAM NA, ,NYON MONGS RE LA SANGS PA RE, ,SANGS RGYAS ZHES GYIS DE LA BYA, ,DE YANG RNAM PAR PHYE STE BSTAN PA NI, ,KUN GZHI NAM MKHA' CHEN PO LA, ,SANGS RGYAS SEMS CAN GNYIS SU DBYE RU MED, ,RTOGS DANG MA RTOGS GNYIS SU DBYE RU MED, , 
BDE DANG SDUG BSNGAL GNYIS SU DBYE RU MED, ,'KHOR BA MYANG 'DAS GNYIS SU DBYE RU MED, ,GNYIS MED SKYON YON GNYIS DANG BRAL, ,YE NAS BRJOD MED TSIG DANG BRAL BA'O, ,RANG BZHIN LHUN GRUB NGO BO LA, ,RTOGS DANG MA RTOGS GNYIS SU BYUNG, ,RTOGS PA'I DUS NA SANGS RGYAS 
TE; ,MA RTOGS DUS NA SEMS CAN NO, ,BDE DANG SDUG BSNGAL GNYIS SU BYUNG; ,RTOGS PA'I DUS NA BDE BAR SHAR, ,MA RTOGS DUS NA SDUG BSNGAL SHAR, ,'KHOR BA MYANG 'DAS GNYIS SU BYUNG, ,MA RTOGS PA NA 'KHOR BAR 'KHYAM, ,RTOGS PA'I DUS NA MYA NGAN 'DAS, ,NYON 
MONGS SANGS RGYAS GNYIS SU BYUNG, ,MA RTOGS DUS NA NYON MONGS BZHI RU SHAR, ,NYON MONGS BZHI YI MTSAN NYID BSTAN PA NI, ,SKU YI NYON MONGS GSUNG GI NYON MONGS DANG, ,THUGS KYI NYON MONGS YUL GYI NYON MONGS SO, ,SKU YI NYON MONGS ZAG PA CAN GYI LUS, ,GSUNG GI NYON 
MONGS 'GAG 'GRIB CAN GYI GSUNG, ,THUGS KYI NYON MONGS BDE DANG SDUG BSNGAL THUGS, ,YUL GYI NYON MONGS MI BDE GCONG RANG YUL, ,NYON MONGS BZHI YI RTZAD NAS MA CHOD NA, ,BSKAL PAR BGRANGS KYANG SANGS RGYAS MI RNYED DO, ,NYON MONGS BZHI PO CHOD NA SANGS RGYAS BZHI, , 
MTSAN MA RANG SAR GROL BAS BDE BA NANG NAS 'CHAR, ,LTA BA PHAG TSOD MA BYED GDAMS NGAG DA LTA GTUGS, ,SGOM PA YID SMON MA BYED MTSAN MA RANG SAR KHROL, ,SPYOD PA TSUL 'CHOS MA BYED RGYA CHAD MED PAR GYIS, ,'BRAS BU PHYI MAR MA RE RE DOGS MED PAR GYIS, ,SKU YI NYON MONGS 
SANGS NA YID BZHIN SKU RU RGYAS, ,GSUNG GI NYON MONGS SANGS NA BRAG CHA LTA BUR RGYAS, ,THUGS KYI NYON MONGS SANGS NA YE SHES CHEN POR RGYAS, ,YUL GYI NYON MONGS SANGS NA DKYIL 'KHOR CHEN POR RGYAS, ,SANGS RGYAS BZHENG NA DE LTAR SHES PAR GYIS, ,SKU LA LHAG MA MED PAR 

@216B
RDZOGS PAS RDZOGS CHEN YANG DAG YIN, ,GSUNG LA LHAG MA MED PAR RDZOGS PAS RDZOGS CHEN YANG DAG YIN, ,THUGS LA LHAG MA MED PAR RDZOGS PAS RDZOGS CHEN YANG DAG YIN, ,YUL LA LHAG MA MED PAR RDZOGS PAS RDZOGS CHEN YANG DAG YIN, ,SRID PA RGYA 
THEGS BYUNG BAS RDZOGS CHEN YANG DAG YIN, ,MTSAN MA RANG SAR GROL BAS MAN NGAG YANG DAG YIN, ,BLO YI RE DOGS CHOD PAS MAN NGAG YANG DAG YIN, ,YID CHES RANG LA SHAR BAS MAN NGAG YANG DAG YIN, ,ZHES GSUNGS SO, ,RIN PO CHE RTZOD PA'I 'KHOR LO'I GSANG 
SNGAGS 'BRAS BU'I THEG PA'I LE'U STE BRGYAD PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, THEG PA'I MTSAN NYID GRANGS MED LA, ,THEG PA RE LA LHUN GRUB RE, ,LHUN GRUB MTSAN NYID MI GCIG PAS, ,LHUN GRUB RTZOD NA JI LTAR 
BGYI, ,ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG, LHUN GRUB BRJOD PAS MI LANG STE, ,RNAM PAR PHYE STE BSTAN PA LA, ,LHUN GRUB RTZIS MGO RNAM PA GSUM, ,DE YANG GZHI LHUN GYIS GRUB PA DANG, LAM LHUN GYIS GRUB 
PA DANG, 'BRAS BU LHUN GYIS GRUB PA'O, ,GZHI LHUN GYIS GRUB PA LA YANG GNYIS TE, KUN GYI GZHI DANG, RANG GI GZHI'O, ,KUN GYI GZHI CHOS NYID NAM MKHA' LA, ,RANG GI GZHI RANG BZHIN LHUN GRUB PO, ,LAM LHUN GYIS GRUB PA LA YANG GNYIS TE, YAS KYIS 'KHRUL 
TSUL DANG, MAS KYIS LDOG TSUL LO, ,YAS KYIS 'KHRUL TSUL PHRA RAGS DON DANG SBYAR, ,MAS KYIS LDOG TSUL SKU GSUM NGO BO GCIG TU SBYAR, ,'BRAS BU LHUN GYIS GRUB PA YANG GNYIS TE, SANGS RGYAS LONGS SPYOD RDZOGS PA'I SKU DANG, MYA NGAN 'DAS PA'I SKU'O, ,DE 
LAS KYANG RNAM PAR PHYE STE BSTAN PA NI, BYUNG BA'I LHUN GRUB BZHI BSTAN PA DANG, BYAS PA'I LHUN GRUB LNGA RU BSTAN PA'O, ,DE YANG LUS MDOR GZHAG NA RNAM PA BZHI STE, GZHI LHUN GYIS GRUB PA DANG, RANG BZHIN LHUN GYIS GRUB PA DANG, RTZAL LHUN GYIS GRUB PA DANG, 

@217A
*, ,MING LHUN GYIS GRUB PA'O, ,DE LA YANG YAN LAG RGYAS PAR BSTAN PA NI, GZHI LHUN GYIS GRUB PA LA LNGA STE, GZHI'I GZHI LHUN GYIS GRUB PA DANG, RANG BZHIN LHUN GYIS GRUB PA DANG, THUGS KYI GZHI LHUN GYIS GRUB PA DANG, GSUNG GI GZHI LHUN GYIS GRUB 
PA DANG, YUL GYI GZHI LHUN GYIS GRUB PA'O, ,DE YANG GZHI LHUN GYIS GRUB PA NI, CHOS NYID KYI NAM MKHA' CHEN PO, YONGS SU MI ZAD PA CHEN PO, ROL PA 'GAG PA MED PA, RGYA CHAD KUN DANG BRAL BA DE YIN NO, ,RANG BZHIN LHUN GYIS GRUB PA LA YANG RNAM PA LNGA STE, SKU 
RANG BZHIN LHUN GYIS GRUB PA DANG, YE SHES RANG BZHIN LHUN GYIS GRUB PA DANG, SKU DANG YE SHES GNYIS SU MED PAR RANG BZHIN LHUN GYIS GRUB PA DANG, GSUNG RANG BZHIN LHUN GYIS GRUB PA DANG, YUL RANG BZHIN LHUN GYIS GRUB PA'O, ,RANG BZHIN LHUN GRUB LA DON 
RNAM PA BZHI STE, RANG BZHIN LHUN GYIS GRUB PA LA RTZOD PA'I DUS SU, RANG NA CI YIN, BZHIN NA CI YIN, LHUN NA CI YIN, GRUB NA CI YIN BYAS LA DRI'O, ,MDA' BDAG CHEN PO 'DI LTA STE, RANG BZHIN LHUN GRUB NGO BO MA SHES NA, ,CHOS SKU'I NGO BO BSKAL PAR BGRANGS KYANG MI RNYED DO, , 
DE YANG RNAM PAR PHYE STE BSTAN PA NI, RANG LA RNAM PA GSUM YOD DO, ,CHOS SKU RANG GI NGO BO DANG, YE SHES RANG GI NGO BO DANG, SKU DANG YE SHES GNYIS MED RANG GI NGO BO'O, ,BZHIN LA RNAM PA GNYIS YOD DE, CHOS SKU BZHIN DANG LDAN PA DANG, DKYIL 'KHOR BZHIN DANG LDAN 
PA'O; ,LHUN GYIS MTSAN NYID BSTAN PA NI, CHOS NYID RTZOL BA KUN DANG BRAL BAS NA, MA BCOS LHUN GYI MTSAN DANG LDAN, ,MA BSNAN MA PHRI LHUN GYI MTSAN DANG LDAN, ,BCOS MED BSLAD MED LHUN GYI MTSAN DANG LDAN, BLO'I BYA BYED KUN DANG BRAL NA LHUN GYI MTSAN DANG LDAN 
PA'O; ,GRUB KYI MTSAN NYID BSTAN PA NI, CHOS SKU RTZOL BA KUN DANG BRAL BAR RANG RIG RANG LA SHAR, ,RGYU RKYEN KUN GYI TSIG LAS 'DAS PAR RANG RIG RANG LA SHAR, ,BYAS PA'I 'BRAS BU 'JIG PA YIN PAR RANG RIG RANG LA SHAR, ,RANG BZHIN LHUN GRUB 'GYUR BA MED PAR RANG RIG 

@217B
RANG LA SHAR, ,DES NA MA BTZAL LHUN GYIS GRUB PA'I BRDA RU BSTAN PA'O, ,YANG RTZAL GYI LHUN GRUB BSTAN PA NI, RTZAL GYI LHUN GRUB RNAM GSUM STE, SKU YI RTZAL DANG YE SHES RTZAL, ,SKU DANG YE SHES GNYIS MED RTZAL DANG GSUM DU BSTAN PA'O, ,SKU YI RTZAL GYI MTSAN NYID BSTAN PA NI, , 
SNYAN CHA DANG NI MGUR CHU DANG, ,PHYAG GDUB DANG NI ZHABS GDUB DANG, ,DBU RGYAN DANG NI DO SHAL DANG, ,YE SHES LNGA'I RANG BZHIN GSAL BAR SHAR BA YANG, ,DE YANG SKU YI RTZAL YIN NO, ,KHA DOG LNGA YI DKYIL 'KHOR DANG, ,RIN CHEN SNA LNGA'I GZHAL YAS KHANG, ,'BYUNG CHEN SNA LNGA'I DKYIL 
'KHOR RNAMS, ,DE YANG SKU YI RTZAL YIN NO, ,YE SHES RTZAL GYI MTSAN NYID BSTAN PA NI, ,KUN DU TSOL BA'I YID DANG GTAN LA 'BEBS PA'I YID, ,NGES BAR 'JOG PA'I YID DANG GSUM PO DE, ,DE GSUM YE SHES RTZAL YIN NO, ,SKU DANG YE SHES GNYIS SU MED PA'I RTZAL GYI YAN 
LAG KHA DOG LNGA RU SHAR BA LA, ,KUN DU TSOL BA'I YID KYIS CI YIN BRTAG PA DANG, ,GTAN LA 'BEBS PA'I YID KYIS KHA DOG DBYIBS SU PHYE, ,NGES PAR 'JOG PA'I YID KYIS PHYE BA DE LA NGES PAR GZUNG, ,GZUNG BA THAMS CAD PHYI YI YUL LA GZUNG, ,'DZIN PA THAMS CAD NANG GI 
SEMS LA BYUNG, ,SKU YI RTZAL DANG YE SHES RTZAL, ,GNYIS SU MED PA'I RTZAL DANG GSUM PO DE, ,RTOGS NA SANGS RGYAS RGYU CIG GDA', ,MA RTOGS 'KHOR BA'I RGYU CIG GDA', ,RTOGS NA 'BRAS BU CHEN POR GDA', ,'DZIN PA BYUNG NA LAM GYI 'KHRUL BAR GDA', ,'DZIN PA SMIN NA 
SDUG BSNGAL CHEN POR GDA', ,PHYI LA GZUNG BA'I YUL DANG NANG LA 'DZIN PA'I SEMS, ,SANGS RGYAS THEG PAR BGRANG BA MIN, ,'DZIN PA BYUNG NA CHOS NYID GZUNG YANG RNAM RTOG YIN, ,'DZIN PA MED NA DUG LNGA BCAD KYANG SGRIB PA MED, ,YE SHES LNGA DANG DUG LNGA'I TSUL, ,RMONGS PA 
RNAMS LA LTAR SNANG TSUL DU PHYE BA LAS, ,YANG DAG DON DANG MJAL BA'I RNAL 'BYOR CHEN PO LA, ,YE SHES LNGA DANG DUG LNGAR PHYE BA MED, ,DUG LNGA SPANGS PA'I PHA ROL NAS, ,YE SHES LNGA LA BTZAL THABS MED, ,BTZAL BAS RNYED PAR MI 'GYUR TE, ,BRGYA LA RNYED KYANG SANGS RGYAS THEG PA MIN, , 

@218A
*, ,'BYUNG CHEN LNGA YI DKYIL 'KHOR SPANGS PA'I PHA ROL NAS, ,MA BUS DKYIL 'KHOR CHEN PO BTZAL THABS MED, ,ZAG PA CAN GYI LUS SPANGS NAS, ,YID BZHIN SKU LA BTZAL THABS MED, ,BRGYA LA RNYED KYANG SANGS RGYAS THEG PA MIN, ,SPONG LEN THAMS CAD 'KHOR 
BA'I CHOS YIN PAS, ,'KHOR BA'I CHOS LA BRTEN PAR MI BYA'O, ,MTSAN MA RANG SAR GROL NA SPONG LEN BYA MI DGOS, ,SPONG BA DANG NI LEN PA DANG, ,SGYUR DANG SGRUB DANG 'GEGS PA DANG, ,SNON PA DANG NI 'BRING PA DANG, ,SANGS RGYAS THEG PAR BGRANG BA MIN, ,'KHRUL PA RTZAD NAS CHOD CING LHUN 
GRUB PHYED TZAM NA, BLO YI BYA BYED MI DGOS COG GI BZHAG PAS CHOG PA'O, ,YANG MING GI LHUN GRUB BSTAN PA NI, ,MING GI LHUN GRUB RNAM GSUM STE, ,PHYI YI MING GI LHUN GRUB DANG, ,NANG GI MING GI LHUN GRUB DANG, ,GSANG BA'I MING GI LHUN GRUB BO, ,PHYI YI MING GI LHUN GRUB BSTAN 
PA NI; ,KHA DOG LNGA YI RANG BZHIN YE NAS MING DANG BRAL BA LA, ,'KHOR LO GSUM GYI BYA BYED KYIS, ,MING MED DE LA MING DU BTAGS, ,MING GI 'KHRUL PA DNGOS POR SMIN, ,MING GI BTAGS TSUL 'DI LTA STE, ,PHYOGS MTSAMS STENG 'OG BCU DANG RIN CHEN SNA LNGA YANG, ,'BYUNG 
CHEN LNGA YI MING BTAGS DNGOS POR SMIN PA'O, ,NANG GI MING GI LHUN GRUB BSTAN PA NI, ,GTING GSAL CHEN PO'I NGO BO YE NAS MING MED LA, ,'KHOR LO GSUM DU YID G-YOS PAS, ,MING MED DE LA MING BTAGS MING GI 'KHRUL PA SMIN, ,MING GI BTAGS TSUL 'DI LTA STE, ,YAN 
LAG LNGA YI MING DANG DBANG PO LNGA YI MING, ,DON SNYING LNGA YI MING DANG NANG KHROL LNGA YI MING, ,BDUD RTZI LNGA YI MING DANG NAD LNGA'I MING BTAGS PAS, ,NANG LA MING GI LHUN GRUB DNGOS POR SMIN PA'O, ,GSANG BA'I MING GI LHUN GRUB BSTAN PA NI, ,CHOS SKU YON TAN STONG LDAN MA RIG 
PAS, ,RANG GSANG THABS KYIS CHOD PA'I SHES RAB MUN PA CAN, ,RANG MGO RANG GIS 'TSOG PA'I SHES RAB MUN PA CAN, ,RANG BTZON RANG GIS 'DZIN PA'I SHES RAB MUN PA CAN, ,MUN PA'I GTIBS NAS BLA MAS MA BTON NA, ,RTAG TU SMAG GI MUN RUM CHEN POR NYAL BA'O, , 

@218B
MNGA' BDAG CHEN PO 'DI LTAR SHES PAR GYIS, ,LHUN GRUB RNAMS LA RTZOD PA BYED TZAM NA, ,BEE RO TZA NA MA YIN PA, ,LHUN GRUB PHYED PA SHIN TU DKA' BA'O, ,YANG RTZOD PA'I RTZOD LUGS 'DI LTA STE, ,SDUN [?] GYI SA DANG RDO DANG SHING DANG GANG YANG RUNG BA LA, ,LAG TU BLANGS LA LHUN GRUB YIN MIN DRI, , 
LHUN GRUB YIN GYIS ZER BAR KHAS LEN NA, ,CHOS KYI SKU YI NGO BO LHUN GRUB YIN MIN DRI, ,LHUN GRUB YIN GYIS ZER BAR KHAS LEN NA, ,DA CI DE DANG MGO BA SGRE SKYON RNAMS TSAR BAR DAG LA, ,CHOS SKU LHUN GRUB YIN ZER NA, ,CHOS SKU LHUN GRUB MIN PAS SANGS RGYAS YUL NA MED, ,SMYON 
PA'I TSIG DANG 'DRA STE KHA ZLA BYA BA MIN, ,BYUNG BA'I LHUN GRUB MI 'GYUR RNAM BZHI DANG, ,BYAS PA'I LHUN GRUB LNGA BCU MA PHYED NA, ,RDO RJE SEMS DPAS RTZOD KYANG RTZOD PA SHIN TU DKA' BA'O, ,RIN PO CHE RTZOD PA'I 'KHOR LO'I LHUN GRUB KYI MTSAN NYID BSTAN PA'I LE'U STE DGU PA'O,, ,, 
YANG MNGA' BDAG CHEN PO 'DI LTAR SHES PAR BYA, ,SNGON NA 'DUG PA'I MTSAN MA'I CHOS RNAMS LA, ,CI YANG RUNG BA LAG TU BLANGS NAS NI, ,'DI'I MING NI JI SKAD YIN ZHES BYAS NAS DRI, ,SA DANG GYO MOG RDO LA SOGS PA DE, ,SA YANG RUNG STE GYO MOG YIN ZER NA, ,GYO MOG YIN PAR CIS 
SHES BYAS LA DRI, ,GYO MOG MING DU GRAGS PA YIN ZER NA, ,THOG MA MED PA'I DUS NYID NAS, ,GYO MOG DE YI MTSAN NYID NAS, ,NGA NI GYO MOG YIN ZER RAM, ,SEMS CAN BLO YI CHOS KYIS GYO MOG MING DU BTAGS PA YIN ZHES BYAS LA GNYA' LAG BSDAMS LA DRI'O, ,GYO MOG RANG NA 
RE; GYO MOG YIN ZER NA, ,DE LTA YANG ZER DU CHUG DANG BYAS LA DRI'O, ,SEMS CAN GYI BLOS BTAGS PA YIN ZER NA, ,'O NA GYO MOG TU NGES PA MED DE, GONG DU GYO MOG YIN ZER BA DANG 'GAL BA BYAS LA SKYON TSAR BAR DGAL LO, ,RANG GI DED SHES NA SKYON GNYIS SU CHUD PA YIN 
NO; ,BROS KYANG THAR MI SRID DO, ,YANG KHO SNGAR GYI SKYON BLANGS NAS, ,GYO MOG 'DI LA KHYOD KYIS 'DOGS NA JI LTAR 'DOGS ZER NA, MING DU LHUN GYIS GRUB PA'I NGOS NAS, ,KHO BO 'DI LA GYO MOG TU 'DOGS SO, ,GYO MOG YIN PAR CIS SHES ZER NA, DPER NA RDO GRANGS MED PA'I NANG 

@219A
*, ,DU GYO MOG CIG BCUG NAS BYIS BA SHED MA BYE BA CIG LA YANG GYO MOG KHYER LA SHOG CES BRJOD NA, GZHAN CI DANG YANG NOR PA MED DO, ,GYO MOG MIN PA THAMS CAD LOG PA'I PHYIR, DE MA YIN THAMS CAD LAS LOG PA YIN ZHES BYA'O, ,DE'I PHYIR NA GYO MOG CES 
BYA'O; ,MING THAMS CAD 'GYUR BA YIN PAS DON MED ZER NA, KHO BOS GONG DU MING LHUN GRUB YIN BYAS PA ZHES BYA'O, ,MNGA' BDAG CHEN PO 'DI LTAR SHES PAR BYA'O, ,KHA DOG DKAR DMAR GANG YANG RUNG BA LA, 'DI'I KHA DOG CI YIN BYAS LA DRI, ,GONG GI SHES PA KHONG DU CHUD PAR BYA, , 
MNGA' BDAG CHEN PO 'DI LTA STE, PHAR LA 'DRI BA'I 'DRI LUGS 'DI LTAR SHES PAR BYA, 'GRO BA RIS DRUG SEMS CAN GYI, ,SKYE BA DANG NI RGA BA DANG, ,NA BA DANG NI SHI BA DANG, ,PHO DANG MO RU BYUNG BA 'DI, ,GNAD KA GAD GIS PHUL ZHING CI LAS BYUNG BA BZHIN, ,RANG GI SHES PA KHONG KLOD LA, , 
PHAR LA GNAD DANG GAGS LA DRI'O, ,TSUR LA 'DRI NA 'DI LTAR SHES PAR BYA, ,THOG MA MED PA'I DUS NYID NA, ,ME LONG RNAM PA GSUM YOD DE, ,CHOS NYID DON GYI ME LONG DANG, ,CHOS SKU RANG GSAL ME LONG DANG, ,KUN GZHI SEMS KYI ME LONG NGO, ,ME LONG GSUM GYI NANG NA SNANG SRID 
GSAL BAR SHAR, ,CHOS NYID DON GYI ME LONG NI, ,DNGOS PO MTSAN MA MA YIN KHA DOG DBYIBS KYANG MIN, ,BTEG PAS THEG PA MA YIN MNAN PAS NON PA MIN, ,DON GYI NGO BO SMRA BSAM YUL LAS 'DAS, ,SMRA BSAM BLO YI YUL LAS 'DAS PA DE, ,MI BSKYOD 'PHO LDOG MED PAR GNAS, , 
CI YANG MED BA MA YIN DON CHEN SARBA KHO LAS 'BYUNG, ,MYA NGAN 'DAS PA'I GZHI YANG KHO LAS 'BYUNG, ,SANGS RGYAS LONGS SPYOD RDZOGS PA'I GZHI YANG KHO LAS 'BYUNG, ,'GRO BA RIS DRUG SEMS CAN MA LUS PA'I, ,SNOD BCUD GNYIS KYANG KHO LAS 'BYUNG, ,CHOS NYID DON GYI ME LONG 
NA; ,THAMS CAD MA LUS YONGS SU RDZOGS PAR BSTAN, ,SARBA MA LUS GSAL BAR BSTAN, ,GSAL YANG DE LA RANG BZHIN MED PAR BSTAN, ,GSAL YANG DE LA MING 'DOGS MED PAR BSTAN, ,DPER NA 'O MA BZHOS MA THOG GI NGO BO LA, ,MAR GYI RANG BZHIN GZHI LA GNAS KYANG PHYE BA 

@219B
MED PA BZHIN, ,DE BZHIN CHOS NYID DON GYI ME LONG NA, ,LHAN CIG GNAS PA GSUM PO DE, ,YE NAS GNAS KYANG PHYE BA MED PAR BSTAN, ,GDAL KHYAB CHEN PO'I NGO BOR YE NAS GNAS PAR BSTAN PA'O, ,RIN PO CHE RTZOD PA'I 'KHOR LO'I CHOS NYID DON GYI ME LONG LA BSTAN PA'I LE'U STE 
BCU PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, ,CHOS SKU RANG GSAL GYI ME LONG BSTAN DU GSOL ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,ME LONG RNAM GSUM MA PHYE NA, ,DPER NA MO BTZUN NGAN 
PA'I G-YOS DANG 'DRA, ,G-YOS SNA MANG YANG ZAS KYI RO MCHOG STOR, ,LAG YID [?] 'BAD LA BYAS PAS DRI MA SLAR LA BSLANG, ,DE BZHIN ME LONG RNAM GSUM MA PHYED CING, ,YAS 'KHRUL GTAN LA MA PHEBS PA'I, ,MI SKYA PHAL PO SLU BA'I STON PA YIS, ,RE BA SANGS RGYAS 'BRAS BU RE, , 
LTUNG BA NGAN SONG GSUM DU LTUNG, ,MTHO RIS GSUM DU 'GRO BA DANG, ,NGAN SONG GSUM DU LTUNG BA GNYIS, ,THA SNYAD STON PA RNAMS KYIS MA PHYED PAS, ,'KHOR BA'I STOD LA MNAN PA YIN, ,MNGA' BDAG CHEN PO 'DI LTA STE, ,CHOS SKU RANG GSAL ME LONG NA, ,THAMS CAD MA LUS 
GSAL BAR STON, ,NGA YIS KHYOD LA LEGS PAR BSTAN PAR BYA, ,MNGA' BDAG CHEN PO YID LA G-YENG BA MA BYED PAR, ,ME LONG GSUM LA GSAL BA 'DI YIN PAS, ,LUS NGAG YID GSUM GUS PA'I SGO NAS NYON, ,CHOS SKU RANG GSAL ME LONG SKAD PA 'DI, ,THOG MA MED PA'I 
DUS NYID NA, ,SANGS RGYAS SEMS CAN MING YANG MED, ,'KHOR BA MYANG 'DAS MING YANG MED, ,PHO MO MA NING MING YANG MED, ,SKYES PA RGAS PA'I MING YANG MED, ,NA BA SHI BA'I MING YANG MED, ,CHAGS SDANG LNGA YI MING YANG MED, ,YE SHES LNGA YI MING YANG MED, ,NYI MA SHAR NUB 
MING YANG MED, ,KHA DOG DKAR DMAR MING YANG MED, ,ME LONG GSUM GYI NAD DU MTSAN NYID GSUM DU BYUNG, ,GSUNG GI MTSAN NYID RNAM PA GSUM DU BYUNG, ,THUGS KYI MTSAN NYID RNAM PA GSUM DU BYUNG, ,YUL GYI MTSAN NYID RNAM PA GSUM DU BYUNG, ,CHOS NYID ME LONG GSAL 

@220A
*, ,BA'I NANG NYID NA, ,SKU NI DMIGS MED CHOS KYI SKU RU BZHUGS, ,GSUNG NI G-YO MED MI G-YO'I GSUNG DU BZHUGS, ,THUGS NI RANG GSAL RTOG PA MED PAR BZHUGS, ,YUL NI CHOS NYID NAM MKHA'I YUL DU BZHUGS, ,DE LTAR BZHUGS PAR CHOS SKU RANG GSAL 
ME LONG NANG NA GSAL, ,CHOS SKU RANG GSAL ME LONG GSAL BA'I NANG NYID NA, ,SKU NI LONGS SPYOD RDZOGS PA'I SKU RU BZHUGS, ,GSUNG NI BRAG CA LTA BU'I GSUNG DU BZHUGS, ,THUGS NI SKYE BSER LTA BU'I THUGS SU BZHUGS, ,YUL NI SKU YI RTZAL GYI RNAM PAR BZHUGS, ,DE 
LTAR GSAL BA'I ME LONG NANG NYID DU, ,SKYI BSER LTA BU'I THUGS LA LDANG NYAL BYUNG BA NA, ,SNGAR 'KHRUL MA MYONG DBANG GIS LDONG NYAL NGO MA SHES, ,CHOS SKU RANG GSAL YON TAN RANG GIS RANG MA RIG ,CHOS SKU GSAL BA'I YON TAN SKYON DU SHAR, ,DPER NA RGYA MTSO GTING DPAG 
LDAN PA'I KHA NYID DU, ,SENG GES MGO SPRUGS MCHE GTZIGS GZENGS BSTOD PAS, ,CHU YI NANG GI SENG GE RANG GI YON TAN YIN PAR RANG GIS MA RIG NAS, ,RANG GIS JI LTAR SPRUGS PA BZHIN DU CHU YI NANG GI SENG GES SPRUGS, ,NGA LA BSDO BA YIN SNYAM NGA RGYAL SHIN TU SKYES, , 
NGA RGYAL SKYES PA'I DBANG GIS CHU YI NANG DU MCHONGS, ,RANG GIS RANG MA RIG PAS 'KHRUL TSABS SHIN TU CHE, ,DE BZHIN ME LONG GSAL BA'I NANG NYID DU, ,CHOS SKU KHA DOG DBYIBS LDAN GYI, ,CHU YI NAD DU SENG GE'I GZUGS NYID GSAL BA BZHIN, ,SKU YI RANG BZHIN SHIN TU 
GSAL BAR SHAR, ,GSAL BA RANG GI YON TAN YIN PAR MA RIG NAS, ,DNGOS PO GCIG LA GNYIS 'DZIN BYUNG BA 'GREL CHEN NAD NA GSAL, ,RIG PA'I LDANG NYAL MA RIG PAS, ,CHAGS LDAD LNGA RU BYUNG BA 'GREL CHEN NANG NA GSAL, ,DPER NA SKYI BSER RLUNG LA LDANG NYAL BYUNG PA 
YIN; ,SKYI BSER LTA BU'I THUGS LA LDANG NYAL BYUNG BA LAS, ,SKYES PA DANG NI RGAS PA DANG, ,NA BA DANG NI SHI BA DANG, ,PHO DANG MO RU BYUNG BA DANG, ,NYI SHAR BA DANG NYI NUB DANG, ,SA SROS PA DANG NAM LANGS DANG, ,RANG GI RIG PA'I LDANG NYAL MA RIG PAS, ,'KHRUL PA'I RTZA BA YIN PAR 'KHOR 

@220B
LO'I NANG NA GSAL, ,CHOS SKU GTING GSAL CHEN PO'I YON TAN LAS, ,KHA DOG LNGA RU BTAGS PA 'GREL CHEN NANG NA GSAL, ,DKYIL 'KHOR CHEN PO'I NGO BO DE, ,SMRA BRJOD KUN LAS 'DAS PAR 'GREL CHEN NANG NA GSAL, ,MING 'DOGS KUN DANG BRAL BA 'GREL CHEN NANG 
NA GSAL, ,YE NAS RTZIS BRDAB GNYIS DANG 'DAS PA YIN PA LA, ,'KHOR LO GSUM DU YID G-YOS PAS, ,KUN DU TSOL BA'I YID KYIS KUN BTZAL NAS, ,GTAN LA PHEBS PA'I YID KYIS BSAM NGOR GTAN LA PHAB, ,NGES PAR 'JOG PA'I YID KYIS BSAM NGOR NGES 
PAR GZHAG, ,MA RIG 'KHRUL PA'I DBANG GIS YE SHES PHYI RU SHAR, ,YE SHES PHYI RU SHAR BA'I RANG BZHIN GYIS, ,KHA DOG LNGA LA YE NAS MING MED DE, ,MING GI 'KHRUL PAS DKAR DMAR LA SOGS LNGA RU BTAGS, ,MED PA MA YIN DON CHEN YE NAS SNANG, ,DKYIL 'KHOR CHEN 
PO MA BCOS YE NAS SNANG, ,SNANG YANG MID DU GDAGS SU RDUL TZAM MED PA'O, ,MING DU BTAGS NA RDO RJE SEMS DPA'I BKA' DANG 'GAL, ,GSAL LA REG BYA MED PAR MA SHES NA, ,KUN DU BZANG PO'I DON LA CHAD PA YIN, ,SHEL GYI KHYE'U CHUNG ZHAL NAS DE SKAD GSUNGS, ,BEE RO TZA 
NA'I BLOS BTAGS MA YIN NO, ,ZHES GSUNGS SO, ,RIN PO CHE RTZOD PA'I 'KHOR LO'I CHOS SKU RANG GSAL GYI ME LONG BSTAN PA'I LE'U STE BCU GCIG PA'O,, ,,YANG MNGA' BDAG CHEN POS NUS PA, ,KYE SLOB DPON CHEN PO LAGS, KUN GZHI SEMS KYI ME LONG BSTAN DU GSOL, ,ZHES 
ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,KUN GZHI SEMS KYI ME LONG DU, ,SEMS KYI 'CHAR LUGS BRJOD PAS MI LANG STE, ,BSDU NA RNAM PA GSUM DU 'DUS, ,SEMS NYID YID DU 'CHAR BA DANG, ,SEMS NYID RTOGS PAR 'CHAR BA DANG, ,SEMS 
NYID YE SHES CHEN POR 'CHAR BA'O, ,SEMS NYID YID DU 'CHAR BA LA YANG RNAM GSUM YOD, ,YID G-YO MI G-YO RU 'CHAR BA DANG, YID THOL GANG [?] BA [?] RU 'CHAR BA DANG, YID MI 'DOGS NUS PAR 'CHAR BA'O, ,YANG SEMS LA RNAM PA GSUM YOD DE, ,MAR LDAN SEMS SU 'CHAR BA 

@221A
*, ,DANG; ,YAR LDAN SEMS SU 'CHAR BA DANG, THE TSOM CAN GYI SEMS SU 'CHAR BA'O, ,MAR LDAN SEMS SU 'CHAR BA NI, ,NGAN SONG GSUM LA SPYOD PA YIN, ,YAR LDAN SEMS LA 'CHAR BA NI, ,MTHO RIS GSUM LA SPYOD PA YIN, ,THE TSOM CAN DU 'CHAR BA NI, ,DON 
BYED GANG YANG NUS PA MIN, ,'DI RU SDUG LA PHYI MAR 'BRAS BU MED PA'O, ,YE SHES LA YANG RNAM BZHI STE, ,SKU YI YE SHES BSTAN PA DANG, ,GSUNG GI YE SHES BSTAN PA DANG, ,THUGS KYI YE SHES BSTAN PA DANG, ,YUL GYI YE SHES BSTAN PA'O, ,YE SHES GTAN LA 'BEBS PA LA, , 
DPE DANG TSIG GI SGO NAS DON CHEN GTAN LA 'BEBS, ,DPE LA RNAM PA GSUM YOD DE, ,SKU YI DPE DANG THUGS KYI DPE, ,YUL GYI DPE DANG GSUM DU BSTAN, ,GSUNG LA DPE YIS MI BSTAN SHUGS LAS CHOD PA YIN, ,RE ZHIG MTSON NA BRAG CA LTA BUS MTSON, ,SKU YI DPE NI MAN SHEL 
DAG PA YIN, ,THUGS KYI DPE NI SKYI BSER LTA BU YIN, ,YUL GYI DPE NI GZHA' TSON LTA BU YIN, ,CHOS RNAMS SARBA DPE YIS MTSON LA BSTAN, ,DE RNAMS DPE YIS MA MTSON NA, ,RMONGS PAS GO BAR MI 'GYUR RO, ,YANG DAG DON GYI NGO BO LA, ,DPE YANG MI 'TSAL DON GYIS CHOG ,KUN 
GZHI SEMS KYI ME LONG GSAL BA'I NAD SHED NA, ,'GRO DRUG BAG CHAGS GZUGS NI SHIN TU GSAL BAR STON, ,YANG BAG CHAGS LA YANG GSUM YOD DE, ,DUG LNGA RGYAS PA'I BAG CHAGS DANG, ,'DUS BYAS CHOS KYI BAG CHAGS DANG, ,YE SHES CHEN PO'I BAG CHAGS SO, ,DUG LNGA RGYAS 
PA'I BAG CHAGS MTHU BRTAS PAS, ,'BRAS BU NGAN SONG GSUM DU LHUNG, ,GTING GSAL CHEN POS CHOD NA DES KYANG SGRIB PA MED, ,DUG LNGA SANGS NA YE SHES RGYAS, ,DPER NA BONG NGA NAG PO LTA BU'I DUG CHEN LA, ,SEMS CAN PHAL PA RNAMS KYIS ZOS GYUR NA, ,KHA ZAS MA YIN RANG GI LUS SROG 
'BRAL, ,SPU SDUG RMA BYA'I SHIN TU SMAN CHEN YIN, ,SHIN TU MDANGS DANG LDAN ZHING GZI BRJID CHE, ,DE BZHIN DUG LNGA'I RANG BZHIN KYANG, ,'GRO BA PHAL PA'I SPYOD YUL MIN, ,DUG LNGA 'DZEM BAG MED PAR SPYAD GYUR NA, ,RANG SEMS TSOD MA LTA BUR 'TSOD PAR NGES, ,SDUG BSNGAL CHEN PO 

@221B
NYAMS SU MYONG BAR NGES, ,KYI HUD SKAD KYI 'OD ZER 'DON PAR NGES, ,DON GSUM KHONG DU CHUD PA'I RNAL 'BYOR LA, ,YE SHES LNGA DANG DUG LNGA BKOL BA MED, ,THA MAL RNAMS KYIS BLTAS PA'I DUG LNGA DE, ,RNAL 'BYOR CHEN PO'I DON LA BTZAL TZAM NA, ,YE SHES CHEN PO'I RTZAL LAS MA GTOGS PA, , 
DUG LNGA LOGS KYI THA DAD MIN PAR ZHES, ,THA MAL RNAMS KYANG DUG LNGA'I MING BTAGS DANG, ,BLA MA'I GDAMS NGAG YE SHES LNGA PO GNYIS, ,THA DAD MED CING RGYA CHAD MED PAR SHES, ,DE LTAR SHES KYI RNAL 'BYOR LA, ,GOL BA BYA BA'I MING YANG MED PAR RDO RJE SEMS DPAS GSUNGS, ,YANG 'DUS 
BYAS CHOS KYI BAG CHAGS BSTAN PA NI, ,SDIG BCU RGYAB TU BSKYUR NAS DGE BCU DANG DU LEN, ,DAG BCU DANG DU BLANGS NAS 'DZIN PA CHEN POR SPYOD, ,DBANG PO RAB TU GYUR NA GZHAN GYI DON LA DMIGS SHING 'DZIN PA CHEN POR SPYOD, ,DBANG PO 'BRING DU GYUR NA RANG GI DON LA DMIGS SHING 'DZIN 
PA CHEN POR SPYOD, ,DBANG PO THA MAR GYUR NA 'JIG RTEN 'DI YI RKYEN ZLOG DON DU DMIGS SHING 'DZIN PA CHEN POR SPYOD, ,MNGA' BDAG CHEN PO 'DI LTA STE, SKYON GYI RTZA BA GZUNG 'DZIN GNYIS YIN PAS, ,'DUS BYAS CHOS LA DMIGS PA'I GZUNG 'DZIN CHOS SPYOD DO, ,SANGS RGYAS THEG 
PAR BGRANG BA MIN, ,RE DOGS GOL SAM CHOD GZUNG 'DZIN GNYIS PO DE, ,SKYON GYI RTZA BAR MA SHES SHING, ,NANG GI BLA MA CHEN PO DANG, ,YANG DANG YANG DU MA MJAL NA, ,BUDDHA GZHAN NAS BTZAL BAS RNYED PAR RDO RJE SEMS DPAS MA GSUNGS SO, ,YANG YE SHES CHEN PO'I BAG CHAGS BSTAN PA 
NI; ,BLA MA CHEN PO'I GDAMS NGAG RANG RIG RANG LA SHAR, ,RGYUD DANG LUNG DANG BLA MA'I GDAMS NGAG DANG, ,RANG GI RIG PA BZHI RU GYOL 'GRUS MED MTHUN NA, ,GANG DU BSTAN PA'I YE SHES BZHI PO LA, ,RE DOGS MED PAR RIG PA NANG NAS SHAR, ,GTING GSAL CHEN PO'I NGO BO DE, ,CHE DKAR MA 
BTZAL SHUGS LAS DRAN PA'I TSE, ,MI BCOS MI BSLAD MA BCOS SO MAR GZHAG ,DE YANG MNGA' BDAG CHEN PO 'DI LTAR SHES PAR BYA, ,DPER NA SKYES BU MDA' RTZAL CAN GYI DANG ZHVA LA, ,PHANG PA GANG BA BKANG YANG GTAD SA MDE'U RTZE GANG, ,DE BZHIN SNANG ZHING SRID PA'I CHOS RNAMS LA, ,'KHRUL 

@222A
*, ,BA RTZAD NAS BCAD CING THEG SGO MANG BSTAN YANG, ,YANG DAG DON LA LTA BA SGOM PA GNYIS, ,SPYAD PA 'BRAS BU BZHI RU 'DUS, ,BZHI PO RANG YANG DON CHEN GCIG TU 'DUS, ,DE YANG 'DI LTAR SHES PAR BYA, ,CHOS SKU KHA DOG DBYIBS LDAN DE, ,CHE DKAR MA [?]BTZAL SHUGS 
LAS DRAN NA LTA BA YIN, ,DE LA MA BCOS GNAS NA SGOM PA YIN, ,GTING GSAL YENGS BA MED NA SPYOD PA YIN, ,GTING GSAL CHEN PO'I NGO BO DE, ,SANGS RGYAS SGOM STEM MDZAD LA, ,SEMS CAN SGRIN TE MA BCOS SO, ,SEMS CAN RNAMS KYI BLO LAS 'DAS PA DE, ,DPER NA SGOG SKYA'I DRI 
BZHIN DU, ,YE NAS RANG CHAS YOD PAR RANG GI RIG PA DE, ,'BRAS BU CHEN PO MA BTZAL LHUN GYIS GRUB PA YIN, ,BTZAL BA MED PAR DBYINGS DANG MJAL BA YIN, ,SGRUB PA MED PAR DON CHEN GRUB PA YIN, ,BGROD PA MED PAR SA CHEN NON PA YIN, ,RTAG NA RTAG TU BAS TE CHOS SKU RTAG PA YIN, , 
CHAD NA CHAD DU BAS TE RNAM RTOG CHAD PA YIN, ,BRAL NA BRAL DU BAS TE BLO DANG BRAL BA YIN, ,STOR NA STOR DU BAS TE DUG LNGA STOR BA YIN, ,STONGS NA STONGS SU BAS TE 'KHOR BA STONGS PA YIN, ,GROL NA GROL DU BAS TE MTSAN MA GROL BA YIN, ,NUB NA NUB TU BAS TE SDUG BSNGAL NUB PA YIN, ,SANGS 
NA SANGS SU BAS TE SKYON RNAMS SANGS PA YIN, ,RGYAS NA RGYAS SU BAS TE YON TAN RGYAS PA YIN, ,STOR NA STOR DU BAS TE GZUNG 'DZIN STOR BA YIN, ,RNYED NA RNYED DU BAS TE LHUN GRUB RNYED PA YIN, ,'DAS NA 'DAS SU BAS TE MYA NGAN 'DAS PA YIN PA'O, ,YUL KHYAD PAR DU 'PHAGS PA RGYA GAR GYI YUL 
DU; ,SHEL GYI KHYE'U CHUNG ZHAL NAS DE SKAD GSUNGS, ,MNGA' BDAG BLO LA MA BRJED BRTAN PAR GYIS, ,RIN PO CHE RTZOD PA'I 'KHOR LO'I KUN GZHI SEMS KYI ME LONG BSTAN PA'I LE'U STE BCU GNYIS PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, ,'GRO 
BA RIGS DRUG SEMS CAN GYI, ,DBANG PO LNGA YI MTSAN NYID 'DI, ,RGYAB TU MA CHAGS MDUN DU CHAGS PA NI, ,GNAD KA GAD GIS 'PHUL ZHING JI LTAR 'KHRUL PA LAGS, ,ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,'GRO BA'I DBANG PO RNAM LNGA MDUN DU 

@222B
CHAGS PA BSTAN PA NI, ,CHOS SKU'I NGO BO GDAGS BYA KUN LAS 'DAS PA YIN MOD KYANG, ,MA GO BA LA BRDA TZAM TSIG TU MTSON PA YIN, ,KUN DU BZANG PO'I NGO BO GCIG LA THA MI DAD PA LA, ,BRA RAGS BRTZIS NAS MING 'DOGS GSUM DU BSTAN PA YIN, ,PHRA RAGS BRTZIS SHING YANG DAG DON DANG 
MA SBYAR NA, ,'KHRUL PA CHOD PAR RDO RJE SEMS DPAS MA GSUNGS SO, ,KUN TU BZANG PO'I PHRA RAGS BSTAN PA NI, ,KUN DU BZANG PO'I PHRA RAGS RNAM GSUM STE, ,DBYINGS KYI KUN DU BZANG PO BSTAN PA DANG, ,ZER GYI KUN DU BZANG PO BSTAN PA DANG, ,SPRUL PA'I KUN TU BZANG PO BSTAN 
PA'O; ,DBYINGS KYI KUN DU BZANG PO BSTAN PA NI, ,MI G-YO MI 'GYUR CHOS NYID NAM MKHA' NA, ,ROL PA 'GAG MED MI ZAD MDZOD CHEN NA, ,'GYUR BA MED PA'I ZHING KHAMS CHEN PO NA, ,CHOS SKU'I NGO BO RANG GSAL GZHAN MI GSAL BAR BZHUGS, ,MTHA' DBUS MED PA DBYINGS SU 
BZHUGS, ,DBYINGS KYI KUN TU BZANG PO ZHES KYANG DE LA BYA'O, ,ZER GYI KUN DU BZANG PO BSTAN PA NI, ,CHOS SKU RANG GSAL NGO BO 'GYUR MED LA, ,G-YO MI G-YO LAS ZER TZAM G-YOS, ,YE SHES CHA PHRA ZER TZAM G-YOS PA LAS, ,ZER GYI RANG BZHIN JE RAGS JE RAGS SONG, ,JE RAGS 
SONG BA'I DBANG GIS MING 'DOGS NUS PAR BYUNG, ,PHYI YI SNOD DANG NANG GI BCUD KYI NGO BO YANG, ,GSAL BA'I YON TAN RGYAS PA LA, ,RANG BZHIN LHUN GYIS GRUB PA NGO MA SHES, ,YE SHES PHYI RU RGYAS PAR SHAR, ,PHYI LA SHAR TSAD KHA GSAL YIN PAR NGES, ,PHYI RU GSAL BAS PHYI YI 
'DZIN PA BYUNG, ,PHYI YI RANG BZHIN SHIN TU GSAL BAR MTHONG, ,KHA DOG LNGA YI RANG BZHIN GSAL BA DE, ,RGYAB KYIS MA MTHONG MDUN GYIS MTHONG BAR GZUNG, ,YE SHES LHA LA MDUN RGYAB MED PAR MA RIG PAS, ,DBANG PO LNGA YANG MDUN DU CHAGS PAR NGES, ,PHYI NANG GNYIS SU GSAL 
BAR SHES NA GTENG GSAL CHEN PO YIN, ,GTING GSAL CHEN PO'I NGO BO DE, ,DPER NA NYI MA'I SNYING PO BZHIN, ,MA BLTAS RANG LA GSAL BAR NGES, ,MA BLTAS RANG LA GSAL NA SANGS RGYAS NYAG GCIG YIN PAR NGAS, ,RANG GI NGO BO MI GSAL BAR, ,PHYI YI SNANG BA GSAL NA KHA GSAL 

@223A
*, ,YIN; ,'GAG MED MA 'GAGS DBYER MED BSTAN PA GSUM, ,CHOS SKU THIG LE NYAG GCIG YIN PAR MA GTOGS PAS, ,ZER GYI RANG BZHIN STENG 'OG PHYOGS MTSAMS MED PAR 'GYUR BA'O, ,SBRUL PA'I KUN DU BZANG PO BSTAN PA NI, ,CHOS SKU'I NGO BO YE 
NAS 'GYUR MED LA, ,ZER GYI 'DZIN PAS SPRUL PA'I SKU RU SHAR, ,DE YANG JI LTAR 'KHRUL PAR BSTAN PA NI, ,'GAG MED MA 'GAGS DBYER MED GSUM PO DE, ,CHOS SKU RGYA MA CHAD DU MA SHES PAS, ,CHOS SKU'I RTZAL LA YE SHES 'DZIN PA BYUNG, ,DE YANG RNAM PAR PHYE STE BSTAN PA NI, , 
CHOS SKU'I RTZAL GYIS YAN LAG 'GAG MED LA, ,YE SHES RTZAL GYIS YAN LAG MA 'GAGS KYIS, ,SKU YI RTZAL LA YE SHES ZER GYI RTZAL SNANG GIS, ,KHA DOG LNGA LA MING BTAGS PHYI YI SNOD DU 'KHRUL, ,GSAL BA LNGA LA MING BTAGS NANG GI BCUD DU 'KHRUL, ,SKU DANG YE 
SHES GNYIS SU MED PAR MA RIG PAS, ,DNGOS PO GCIG LA GNYIS 'DZIN BYUNG BAS 'KHRUL PA'O, ,CHOS KYI SKU LA YE NAS DE LAS 'GYUR MED KYANG, ,LTAR SNANG TSUL DU 'GRO BA RIGS DRUG SKU RU SNANG, ,RES 'GA'I TSE NA LTAR SNANG NGO BO LA, ,LHA DANG LHA MA YIN DU SKU SPRUL NAS, , 
'DOD YON LNGA LA LONGS SPYOD RGYAS PAR SPYOD, ,RES 'GA' MI DANG BYOL SONG LUS SU SKU SPRUL NAS, ,CHAGS SDANG BCU LA LONGS SPYOD RGYAS PAR SPYOD, ,RES 'GA' YI DAGS DMYAL BA'I LUS SU SKU SPRUL NAS, ,SDUG BSNGAL SNA TSOGS RGYAS PAR SPYOD, ,DES NA SPRUL PA'I KUN DU 
BZANG PO ZHES SU BSTAN PA'O, ,KUN DU BZANG PO PHRA RAGS PHYE GYUR NA, ,RTZOD PA KUN LAS GROL BAR BSTAN PA'O, ,RIN PO CHE RTZOD PA'I 'KHOR LO'I KUN DU BZANG PO PHRA RAGS PHYE BA'I LE'U STE BCU GSUM PA'O,, ,,YANG MDA' BDAG CHEN POS ZHUS PA, ,KYE SLOB DPON CHEN PO LAGS 
'BYUNG BA'I 'BYUNG LUGS JI LTAR 'BYUNG BA DANG, ,GNAS PA'I GNAS LUGS JI LTAR GNAS PA BSTAN DU GSOL ZHES ZHUS SO, ,SLOB DPON CHEN POS BKA' STZAL PA, ,MNGA' BDAG CHEN PO NYON CIG ,'BYUNG BA'I 'BYUNG LUGS BSTAN PA NI, ,'BYUNG BA'I 'BYUNG LUGS RNAM 

@223B
GSUM STE, ,CHOS NYID MA YI YON TAN JI LTAR 'BYUNG BA DANG, ,CHOS NYID BU YI YON TAN JI LTAR 'BYUNG BA DANG, ,MA BU GNYIS SU MED PA'I YON TAN JI LTAR 'BYUNG BA BSTAN PA'O, ,YANG CHOS NYID MA LA YON TAN 'BYUNG LUGS RNAM GSUM YOD, ,'OD KYI SKU LA THOGS RDUGS MED 
PAR 'BYUNG BA DANG, ,RLUNG GI GSUNG LA 'GAG PA MED PAR 'BYUNG BA DANG, ,RIG PA'I THUGS LA SKYE SHI MED PAR 'BYUNG PA'O, ,CHOS NYID BU YI YON TAN 'BYUNG LUGS RNAM GSUM STE, ,SKU YI YON TAN RGYAN DANG CHA LUGS 'BYUNG BA DANG, ,THUGS KYI YON TAN RNO LA GCOD PAR 
'BYUNG BA DANG, ,GSAL BA'I YON TAN KHA DOG LNGA RU 'BYUNG BA'O, ,MA BU GNYIS SU MED PAR 'BYUNG BA'I YON TAN RNAM GSUM STE, ,NGO BO THA DAD RANG BZHIN GCIG PAR 'BYUNG BA DANG, ,DPER NA CHU YI NANG GI ZLA BA BZHIN, ,SNANG LA RANG BZHIN MED PAR 'BYUNG BA DANG, ,REG BYA'I 
THOGS PA MED PAS NAM MKHA' CHEN POR YE NAS GCIG PAR 'BYUNG BA'O, ,DPER NA GZHA' TSON DANG BA BZHIN, ,MA 'DRES YONGS SU RDZOGS PAR YE NAS GCIG ,DPER NA RGYA MTSO'I NANG NYID DU, ,NYI ZLA GZA' SKAR RDZOGS PA DE, ,MA 'DRES YONGS SU RDZOGS PA BZHIN, ,MA 'DRES 
YONGS SU RDZOGS PAR YE NAS GCIG ,DPER NA SHEL DANG RGYUS PA BZHIN, ,NGO BO 'DRES PA MED PAR YE NAS GNAS, ,DPER NA GANG G'A'I CHU BO BZHIN, ,REG LA MA 'BYAR BA RU YE NAS GNAS, ,RGYAL PO CHEN PO 'DI LTA STE, CHOS NYID MA BU MA PHYED CING, ,'KHRUL PA RTZAD NAS MA CHOD 
NA, ,YANG DAG DON DANG MJAL BA SHIN TU DKA', ,LHUN GRUB SHAN NAS MA PHYED CING, ,RANG BZHIN LHUN GRUB MA RNYED NA, ,YANG DAG DON DANG MJAL BA SHIN TU DKA', ,NGO SPROD KHONG DU MA CHUD CING, ,GTING GSAL CHEN PO MA RTOGS NA, ,YANG DAG DON DANG MJAL BA DKA'O, ,RIN PO CHE 
RTZOD PA'I 'KHOR LO'I 'BYUNG BA'I 'BYUNG LUGS BSTAN PA'I LE'U STE BCU BZHI PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, ,BYUNG BA'I BYUNG LUGS MA BSTAN NA, ,RMONGS BA RNAMS KYIS GO BAR MI 'GYUR BAS, ,BYUNG BA'I BYUNG LUGS BSTAN DU 

@224A
*, ,GSOL ZHES ZHUS SO, ,SLOB DPON CHEN POS BKA' STZAL PA, MNGA' BDAG CHEN PO NYON CIG ,BYUNG LUGS LA YANG RNAM GSUM STE, ,YE SHES MING DU BYUNG BA DANG, ,SEMS KYI MING DU BYUNG BA DANG, ,DNGOS PO'I MING DU BYUNG BA'O, ,YE SHES BYUNG BA LA YANG RNAM GSUM 
YOD; ,YE SHES KYI YE SHES SU BYUNG BA DANG, YE SHES KYI SEMS SU BYUNG BA DANG, YE SHES KYI DNGOS POR BYUNG BA'O, ,YE SHES SU BYUNG BA BSTAN PA NI, ,SKU YI RGYUD NYID YE NAS CI YIN SHES PA DANG, ,GSUNG GI RGYUD NYID YE NAS CI YIN SHES PA DANG, ,THUGS KYI RGYUD NYID YE NAS CI YIN SHES PA'O, ,YE SHES KYI YE SHES SU BYUNG 
BA LA YANG RNAM GSUM STE, ,SKU YI RGYUD NYID CI YIN YE NAS YID CHES SKYES PA MED, ,YID CHES SNYAM ZHING SNYAM BYED CHOD PA DANG, ,GSUNG GI RGYUD NYID CI YIN SNYAM ZHING SNYAM BYED CHOD PA DANG, ,THUGS KYI RGYUD NYID CI YIN SNYAM ZHING SNYAM BYED CHOD PA'O, ,YE SHES KYI DNGOS POR BYUNG BA LA YANG RNAM 
GSUM STE [?], ,SKU YI NGO BO DNGOS POR BYUNG BA DANG, ,GSUNG GI NGO BO DNGOS POR BYUNG BA DANG, ,THUGS KYI NGO BO DNGOS POR BYUNG BA'O, ,YE SHES KYI SEMS SU BYUNG BA LA YANG RNAM GNYIS TE, ,SEMS KYI NGO BO RNO LA GCOD PA NGES, ,YAR LDAN YE SHES LNGA LA GCOD PA DANG, ,MAR LDAN CHAGS SDANG LNGA 
LA GCOD PA'O, ,DE YANG GO BAR BYA BA'I BRDA LA RNAM PA GNYIS, ,LUNG DU BSTAN PA'I YE SHES CHEN PO DANG, ,LUNG DU MA BSTAN YE SHES SO, ,LUNG DU BSTAN PA'I YE SHES BSTAN PA BLA MA'I GDAMS NGAG YIN, ,LUNG DU MA BSTAN PA'I YE SHES CHAGS SDANG LNGA PO YIN, ,CHAGS SDANG LNGA PO'I RANG 
BZHIN YANG, ,SUS KYANG BSTAN PA MED PAR YE NAS SHES PA'I YE SHES YIN, ,LUNG DU BSTAN PA'I YE SHES LA YANG RNAM LNGA STE, ,ME LONG LTA BU'I YE SHES BRDA RU BSTAN PA DANG, ,MNYAM PA NYID KYI YE SHES BRDA RU BSTAN PA DANG, ,SO SOR RTOG PA'I YE SHES BRDA RU BSTAN PA DANG, ,BYA BA 
GRUB PA'I YE SHES BRDA RU BSTAN PA DANG, ,DBYINGS NYID STONG PA'I YE SHES BRDA RU BSTAN PA'O, ,BRDA DE KHONG DU CHUD NA GZUGS MED KHAMS NAS LDOG GO, ,NGES NA SEMS KYI YE SHES CHEN POR BSTAN PA'O, ,YANG NA SEMS KYI SEMS SU BSTAN PA NI, ,SEMS KYI SEMS LA RNAM GSUM STE, ,SEMS 

@224B
KYI RANG BZHIN RNO LA GCOD PA LA, ,'KHOR LO GSUM DU YID G-YOS PAS, ,YID KYI RANG BZHIN MING 'DOGS MANG PO LA, ,MING LA YID CHES SKYE ZHING YANG DAG DAM PAR GZUNG, ,PHYI YI YUL DANG NANG GI BCUD RNAMS LA, ,MA BCOS MTSAN MA RANG SAR GROL BAR MA SHES NA, ,MING LA GTZO RU BZUNG 
ZHING MING LA RTAG TU SPYAD, ,DE NI SEMS KYI SEMS SU BYUNG BA YIN, ,YANG SEMS KYI DNGOS POR BYUNG BA RNAM GSUM STE, ,'DOD PA'I KHAMS KYI LHA GNAS NA, ,'DOD YON LNGA YI 'KHRUL SNANG LA, ,RTAG GAM SNYAM NAS DNGOS POR BZUNG, ,'DOD YON LNGA YI LONGS SPYOD CHEN PO LA, ,SKAD CIG TZAM 
NI DUS GSUM RTAG TU YENGS, ,YENGS PA THAMS CAD BDUD KYI SLU BA YIN, ,LHA YI BDUD DU 'DOD YON LNGA BYUNG BAS, ,LHA YI DBANG PO RANG GIS RIG PA SHIN TU DKA', ,LHA BRAN RNAMS LA SMOS CI DGOS, ,MI RTAG ZHAG BDUN GONG NAS 'CHI BA'I SGRA BYUNG STE, ,GONG DU BRTZON 'GRUS CHEN PO MA 
BSKYED PAS, ,SDUG BSNGAL 'GYOD PA SKYED KYANG BZLOG PA SHIN TU DKA', ,'DOD YON LNGA YI YON TAN SLU 'BRID CHEN POR BYUNG BA'O, ,SEMS KYI DNGOS POR 'DOD YON LNGA BYUNG YANG, ,MI RTAG PA YI ZHAG BDUN SGRA BYUNG BAS, ,SKAD CIG TZAM YANG BSDAD PA'I BLAG MED PAS, ,'DOD YON SEMS 
KYI LTAR SNANG YIN PAR NGES, ,DES NA SEMS KYI DNGOS PO'I MING DU BTAGS PA'O, ,YANG DNGOS PO'I YE SHES BSTAN PA NI, ,DNGOS PO'I YE SHES LA YANG RNAM GSUM STE, ,DNGOS PO'I YE SHES MTSAN NYID NI, ,SEMS CAN RNAMS KYI GOL SA YIN PAR NGES, ,BLA MA DAM PA'I GDAMS NGAG GIS, , 
LUS SEMS YUL DANG GSUM GYI NGO SPROD GYIS, ,RIG PA NANG NAS SHAR BAS YE SHES CHEN PO NANG NAS SHAR, ,MTSAN MA RANG SAR GROL BAS YE SHES CHEN PO NANG NAS SHAR, ,SRID PA RGYA THEGS BYUNG BAS YE SHES CHEN PO NANG NAS SHAR, ,SKU GSUM DBYER MED RTOGS PAS YE SHES RTOGS PA'O, , 
DNGOS PO'I SEMS LA RNAM GSUM STE, ,PHYI YI YUL LA DNGOS POR SEMS PAS DNGOS PO'I SEMS, ,NANG GI BCUD LA DNGOS POR SEMS PAS DNGOS PO'I SEMS, ,GSANG BA'I YID LA DNGOS POR SEMS PAS DNGOS PO'I SEMS, ,YANG DNGOS PO'I DNGOS PO BSTAN PA NI, ,DNGOS PO'I DNGOS POR 

@225A
*, ,BYUNG BA RNAM GSUM STE, ,PHYI YI YUL LA DNGOS POR BZUNG BAS DNGOS PO'I SDUG BSNGAL SHAR, ,NANG GI BCUD LA DNGOS POR BZUNG BAS DNGOS PO'I SDUG BSNGAL SHAR, ,GSANG BA'I YID LA DNGOS POR BZUNG BAS DNGOS PO'I SDUG BSNGAL SHAR BA'O, ,YANG PHYI'I YUL LA YE 
NAS DNGOS MED LA, ,YID KYI MING 'DOGS SMIN PAS DNGOS POR SMIN PA YIN, ,NANG GI BCUD LA YE NAS DNGOS MED LA, ,YID KYI MING 'DOGS SMIN PAS DNGOS POR SMIN PA YIN, ,GSANG BA'I YID LA YE NAS DNGOS MED LA, ,YID KYI MING 'DOGS SMIN PAS DNGOS POR SMIN PA YIN, ,DNGOS 
PO SARBA SDUG BSNGAL RGYU YIN PAS, ,DNGOS PO'I CHOS LA MI SPYOD PAR, ,CHOS NYID ZAB MO KHOD DU CHUD PAR GYIS, ,MNGA' BDAG CHEN PO 'DI LTA STE, ,BSDUS PAS BYAS PA'I CHOS DANG BYUNG BA'I CHOS, ,BYAS PA'I CHOS RNAMS JI LTAR ZAB KYANG 'KHOR BA YIN, ,BYUNG BA'I CHOS SHIG MA SHES 
NA; ,BYAS PA'I CHOS LA THUG PA MED PA'O, ,RIN PO CHE RTZOD PA'I 'KHOR LO'I BYUNG BA'I BYUNG LUGS BSTAN PA'I LE'U STE BCO LNGA PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, GNAS PA'I MTSAN NYID MA SHES NA, ,MKHA' LA RTEN MED BYA SGRO RLUNG KHYER 
'DRA; ,GNAS PA'I MTSAN NYID BSTAN DU GSOL, ,ZHES ZHUS SO, ,SLOB DPON CHEN POS BKA' STZAL PA, ,MNGA' BDAG CHEN PO NYON CIG ,GNAS SA LA YANG RNAM GSUM STE, ,CHOS KYI SKU YI GNAS SA BSTAN PA DANG, ,LONGS SPYOD RDZOGS SKU'I GNAS SA BSTAN PA DANG, ,SPRUL PA'I SKU YI 
GNAS SA BSTAN PA'O, ,YANG CHOS SKU'I GNAS SA BSTAN PA NI, ,CHOS NYID NAM MKHA' MDZOD CHEN YIN, ,ROL PA 'GAG MED RGYA CHANG MED PA YIN, ,MI G-YO MI 'GYUR 'PHO LDOG MED PA YIN, ,NAM MKHA' DE'I MTSAN NYID MTHA' DBUS MED PA'I PHYOGS DANG BRAL BA YIN, ,CHOS KYI SKU 
YI ZHING KHAMS CHEN PO YIN, ,ZHES PA'O, ,LONGS SPYOD RDZOGS SKU'I GNAS SA BSTAN PA NI, ,MA BRIS DKYIL 'KHOR RGYA CHAD MED PA YIN, ,KHA DOG GSAL ZHING NYAMS DANG LDAN PA YIN, ,BSGYUR BAS MI 'GYUR NAM MKHA' RDO RJE'I MTSAN NYID YIN, ,REG BYA KUN DANG BRAL BAS CHOS NYID PHO 

@225B
BRANG YIN, ,'OD LA MTHA' MED MTHA' DANG BRAL BA YIN, ,SHOD DANG MI SHONG MED PAS PHYOGS RIS MED PA YIN, ,NAM MKHA' CHEN POR GCIG PAS MTHA' DBYIBS BRAL BA YIN, ,MA 'DRES SO SOR GSAL BAS GZHA' TSON DANG BA 'DRA, ,LONGS SPYOD RDZOGS PA'I ZHING KHAMS CHEN PO BSTAN PA'O, ,YANG SPRUL 
PA'I SKU YI GNAS SA BSTAN PA NI, ,'BYUNG CHEN LNGA YI DKYIL 'KHOR CHEN PO YIN, ,RI RAB RTZE MO'I RI BO'I KHONG SENG YIN, ,RI YI MTHON DMAN LUD PA YANGS DOG YIN, ,GLING BZHI GLING MTSAMS MUN PA'I DKYIL 'KHOR YIN, ,BYE TSAN MO DANG RNAG KHRAG RDZING BU YIN, ,LCAGS KYI SHAL MA RI DAD SPU GRI'I 
SO RNAMS YIN, ,GANG LA MING BTAGS MING GI 'DZIN PAS 'KHRUL PA'O, ,SKYON GYI RTZA BA RE DOGS GNYIS YIN PAS, ,RE DOGS RTZA BA MCHOD CING, ,GNAS SA GSUM DU MA PHYE NA, ,STON PA BYED PA THA MAL SHES PAS SLU BA YIN, ,GNAS SA GSUM GYI MTSAN NYID RTOGS SHING GO GYUR NA, ,KUN DU BZANG 
POS BSHAD KYANG DE LAS LHAG TU MED, ,KHRI SRONG LDE BTZAN BYANG CHUB SEMS DPA'I SRAS, ,KHYOD LA BSTAN DANG MI DGOS TE, ,KHYOD KYI GDAMS NGAG 'DI YI SGOR ZHUGS LA, ,BLO CHUNG SHES RAB RTUL BA LA, ,PHRA RAGS DON GYIS ZHIB PAR STON, ,GANG ZAG GCIG GIS ZHING KHAMS DAG PAR MTHONG 
GYUR NA, ,'DUS BYAS DGE BA'I RTZA BA MANG POS CHAR MI PHOD, ,ZHE 'DOD KHONG DU BCUG NAS DAD PA CAN GYI SEMS BSAD NA, ,'DZAM BU'I GLING GI SEMS CAN BSAD PAS SDIG GI CHAR MI PHOD, ,DES NA DAD PA CAN LA SNYING RJES BSTAN PAR BYA'O, ,RIN PO CHE RTZOD PA'I 'KHOR LO'I GNAS PA'I MTSAN NYID 
BSTAN PA'I LE'U STE BCU DRUG PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, SGYU MA'I LUS 'DI ZHIG PA'I TSE, ,THEG PA KUN LAS 'PHAGS PA'I RTZOD PA'I 'KHOR LO 'DI, ,GANG LA GTAD CING SU LA GNYER BAR BYA, ,ZHES ZHUS SO, ,SLOB DPON CHEN POS 
BKA' STZAL BA, MNGA' BDAG CHEN PO NYON CIG ,THEG PA KUN LAS 'PHAGS PA'I RTZOD PA'I 'KHOR LO 'DI, ,DAD PA CHUNG LA ZHE SDANG CHE BA'I LAG TU SHOR RA RE, ,RANG GI 'DOD PA MA PHREL BAR DU BKUR STI BYED CING ZHES MKHAS, ,'DOD PA PHREL NAS THABS KYIS 'BYOL BA'I LAG TU SHOR RA DE, ,BLA MA 

@226A
*, ,SLOB DPON KHUNGS GSANG NAS, ,RANG GI CHE BA 'DON CING NGA RGYAL CHE BA'I LAG TU SHOR RA RE, ,KHREL MED ZA TSOL BYED CING MAN NGAG 'TSONG BA'I LAG TU SHOR RA RE, ,ZHE 'DOD KHOG TU BCUG NAS 'DOD PA CHE BA'I LAG TU SHOR RA RE, ,RIN CHEN RTZOD PA'I 'KHOR LO'I GTAD SA BSTAN 
PA NI, ,ZHE 'DOD CHUNG LA DAD PA CHE BA DANG, ,SLOB DPON SNYING LTAR BRTZE BA RNAMS LA GTAD, ,SLOB DPON MIG LTAR 'TSO BA RNAMS LA GTAD, ,SLOB DPON CHU LTAR SKYONG BA RNAMS LA GTAD, ,LUS DANG SROG LA PHANGS PA MED CING GTONG PHOD CHE BA RNAMS LA GTAD, ,RIN PO CHE RTZOD PA'I 
'KHOR LO'I GTAD RGYA BSTAN PA'I LE'U STE BCU BDUN PA'O,, ,,YANG MNGA' BDAG CHEN POS ZHUS PA, KYE SLOB DPON CHEN PO LAGS, RIN CHEN RTZOD PA'I 'KHOR LO 'DI BRIS PAS, ,BKRA SHIS SMON LAM GDAB CING BYIN RLABS CHEN PO ZHU, ZHES ZHUS SO, ,SLOB DPON CHEN POS BKA' STZAL BA, 
MDA' BDAG CHEN PO NYON CING, ,RIN CHEN RTZOD PA'I 'KHOR LO 'DI BRIS PAS, ,THEG PA 'DI YI SGO RU ZHUGS PA RNAMS, ,YE SHES CHEN PO'I DON DANG MJAL BAR SHOG ,RIN CHEN RTZOD PA'I 'KHOR LO 'DI BRIS PAS, ,'DOD PA'I KHAMS KYI LHA RNAMS KYI, ,LTUNG BA'I SDUG BSNGAL ZHI 
BAR SHOG ,RIN CHEN RTZOD PA'I 'KHOR LO 'DI BRIS PAS, ,'GRO BA MI YI ZHE SDANG ZHI BAR SHOG ,RIN CHEN RTZOD PA'I 'KHOR LO 'DI BRIS PAS, ,NGAN SONG GSUM GYI SDUG BSNGAL MI BZAD PA, ,SKAD CIG TZAM GYIS BRLAG CING ZHI BAR SHOG ,RIN CHEN RTZOD PA'I 'KHOR LO 'DI BRIS PAS, , 
KHRI SRONG LDE BTZAN YAB SRAS 'KHOR BCAS RNAMS, ,TSE LA BAR CHAD MED CING DON DANG MJAL BAR SHOG ,RIN CHEN RTZOD PA'I 'KHOR LO 'DI BRIS PAS, ,'DRI MKHAN SLOB MA'I TSOGS RNAMS KUN, ,TSE LA BAR CHAD MED CING DON DANG MJAL BAR SHOG ,RIN CHEN RTZOD PA'I 'KHOR LO ZHES BYA BA 
RDZOGS SO,, ,, 