@270A
#, ,RGYA GAR SKAD DU, PRA TIshthA BI DHI SAm 
KshIPTA, BOD SKAD DU, RAB GNAS KYI CHO GA MDOR BSDUS BA ZHES BYA BA, DPAL RDO RJE SEMS DPA' LA PHYAG 'TSAL LO, ,'JAM DBYANGS CHEN PO'I YON TAN NI, ,RIN CHEN 'OD KYIS BRGYAN PA LA, ,BTUD NAS RAB GNAS CHO GA NI, ,LHAG PAR 'DIR BSDUS BRJOD PAR BYA, ,BDE GSHEGS RTOGS MED GO 'PHANG, 
BRNYES; ,DRI MED MKHA' 'DRA'I SKU MNGA' ZHING, ,BRJOD DU MED PA DE DAG LA, ,RAB GNAS 'THAD PA MA YIN TE, ,DE DAG SKU NI KUN RDZOGS PA, ,BRTZE BZANG RO LAS BYUNG BA LTAR, ,DE LA BRTEN NAS DGE BA NI, ,MTHA' YAS STER TE 'THAD PA'ANG MIN, ,RNAL 'BYOR DE NYID SHES SKYON BCOM, ,BRTZE BA'I RANG BZHIN 
RIGS SU SKYES, ,MDANGS LDAN BSGOM PA SHES RAB CAN, ,KUN LA MKHAS SHING DAD PA YIS, ,CHU KLUNG CHU DAG BTAB PA YIS, ,SEMS SBYANGS MCHOG NI SLOB DPON YIN, ,BDAG KUN SLOB DPON LA PHUL BA, ,SLOB MA DE NI LEGS RNAMS BZHI, ,SKU GZUGS DANG NI MCHOD RTEN DANG, ,DAM CHOS GTZUG LAG KHANG 
LEGS BZHES, ,NYE BAR 'TSE KUN SEL BA RNAMS, ,'DIR NI BLA MAS RAB GNAS BYA, ,GANG ZHIG 'JIM PA RNGO DNGUL DANG, ,RA GAN GSER DANG SHING BZANGS LAS, ,RGYAL BA RGYAL BA'I NGANG TSUL MNGA' BA'I SKU GZUGS BYED PA DE, ,YUN RING DUS SU SA BDAG BDE LONGS SPYAD NAS THA MAR NI, ,SKYOB PA'I GO 
'PHANG MCHOG LA RAB TU 'JUG PAR 'GYUR, ,GANG NA SKU GZUGS BZHENGS ZIN CING, ,YUN RINGS MA MCHOD BZHUGS BDER, ,MI SHIS PA NI 'BYUNG BAR 'GYUR, ,BLA MAS THOG MAR CHA RKYEN KUN, ,JI LTAR RNYED BZHIN RAB BZUNG NAS, ,GOS RGYAN BDUG PA LA SOGS PAS, ,RNAM BKRA MCHOD PA'I KHANG PAR NI, , 

@270B
ZHAG BZANG PO LA CHO GA BZHIN, ,DKYIL 'KHOR DAG LA BRI BAR BYA, ,BGEGS BSAL NAS NI DER SNGAGS KYIS, ,MGUL RGYAN RIN CHEN SHING TOG LA, ,SOGS DANG KHA BRGYAN ME TOG GIS, ,MTSAN BA'I BUM PA LHAG GNAS BYA, ,SKU GZUGS LA SOGS PA DAG LA, ,BSANG GTOR DANG ME TOG LA SOGS PA MCHOD 
PA LNGA LA SOGS PA DBUL BAR BYA'O, ,PHYI NAS RNAM PAR MI RTOG PA'I TING NGE 'DZIN LA GNAS PA'I SLOB DPON GYIS, DE BZHIN GSHEGS PA NAM MKHA' LA BZHUGS PA RNAMS LA MCHOD PA RNAM LA LNGAS YANG DAG PAR MCHOD LA, SPOS SNOD THOGS TE TSIGS SU BCAD PA 'DI DAG GIS GSOL BA GDAB PAR BYA'O, , 
SKU GZUGS SNGON DU PHYOGS BYAS TE, ,RDO RJE DRIL BZANG LEGS BZUNG ZHING, ,LUS BSGOMS GYUR PAS GUS PAR NI, ,SNYAN GSAN DBAB PA'I TSIGS BCAD GDON, ,BCOM LDAN CHE GE RDO RJE BZANG, ,RIG PA'I RGYAL PO KHYOD LA 'DUD, ,MGON PO THUGS RJE'I BDAG NYID CAN, ,SLOB MA RNAMS LA BRTZE BA DANG, ,KHYOD 
LA MCHOD PA BGYID SLAD DU, ,BDAG NI RAB GNAS BGYID PAR 'TSAL, ,DE PHYIR GUS PAS BDAG LA NI, ,BCOM LDAN BKA' DRIN MDZAD PAR 'OS, ,'JIG RTEN MGON PO THUGS RJE CAN, ,SANGS RGYAS DGRA BCOM BYANG CHUB SEMS, ,GSANG SNGAGS LHA GZHAN GANG DAG DANG, ,LHA DANG 'JIG RTEN SKYONG RNAMS DANG, , 
'BYUNG PO GANG DAG RDZU 'PHRUL CHE, ,BSTAN LA MNGON PAR DGA' BA RNAMS, ,GANG DAG LA LA LHA MIG DANG, ,LDAN PA THAMS CAD BDAG LA DGONGS, ,RDO RJE CAN DAG CHE GE MO, ,CI NUS PAR NI MCHOD PA YIS, ,RIG BA'I RGYAL BO'I DKYIL 'KHOR DU, ,RAB TU GNAS PA BGYID PA LAGS, ,DE PHYIR THAMS 
CAD SLOB MA DANG, ,BCAS PA BDAG LA BRTZER DGONGS TE, ,RAB TU GNAS PA 'DI LA NI, ,NYE BA NYID DU MDZAD PA'I RIGS, ,SA MA YA STVAm SA MA YA STVAm, RDZOGS SANGS RGYAS KUN DGA' LDAN DANG, ,LHA MO SGYU 'PHRUL LHUMS NA NI, ,JI LTAR RAB TU ZHUGS DE BZHIN, ,SKU GZUGS 'DI LA BZHUGS SU GSOL,, 
CHE GE MO YI DON DANG NI, ,BYANG CHUB SEMS RAB BSKYED SLAD DU, ,MGON PO RTAG TU 'DIR BZHUGS NAS, ,ME TOG LA SOGS 'DI RNAMS BZHES, ,ZHES LAN GSUM BRJOD LA, GUS PAS SNYAN GSAN GDAB PAR BYA'O,, ,,SLOB DPON GNYIS SU MED PA YI, ,SBYOR BA DANG LDAN MKHAS PA YIS, ,SLOB 

@271A
*, ,MA GSO SBYONG BCAS PA LA, ,SKU KHRUS GSOL BYA BGEGS GZHIL DANG, ,SA BON ZLA BA MTSAN LA SOGS, ,BSGOM DANG YE SHES SEMS SKU GZUGS, ,DGOD DANG NA BZA' SER PO YIS, ,G-YOGS DANG GTOR MA'I LAS RGYAS PA, ,BYAS TE DE NAS BRJOD PAR BYA, ,YI GE BRGYA BA LAN 
GSUM GDON, ,AOm H'Um HR'I ZHES BYA SNGAGS KYIS, ,GTZUG LAG KHANG NI LHAG GNAS BYA, ,YI GE BHR'Um GYIS RNAM SNANG LAS BYUNG BA'I, ,MCHOD RTEN DAM CHOS GLEGS BAM RGYAL YUM MA MA, ,DE BZHIN RDO RJE SEMS DPA' RNAMS BSAMS NAS, ,LEGS PAR GNAS PA BDAG NI 'DRA BAR BYA, ,RMI LAM DAG DANG MCHOD 
YANG; ,GUS PAS SLOB MA BYED DU GZHUG ,JI SKAD BSHAD PA'I SO SHING NI, ,LAN BDUN SNGAGS PA SBYIN PAR BYA, ,AOm SARBA B'A PAm DA HA NA BADZRA YA AA SYA SARBA P'A PAm DA HA NA SV'A H'A, ZHES BYA BAS SO, ,AOm BADZRA H'Um ZHES BA'I SNGAGS KYIS DE LA CHU KHYOR BA GSUM YANG SBYIN NO, ,LAG G-YON SRAD BU DANG BCAS SHING, ,DAG PA'I 
MAL LA GNAS BYAS TE, ,DE LA BLA MAS RMI LAM GYI, ,MTSAN MA RNAMS NI BSTAN PAR BYA, ,LHAG PAR GNAS PA'O,, ,,DE NAS RAB GNAS NYIN PAR RNAL 'BYOR CAN, ,RGYUN DU BYAS PA'I LAS NI YANG DAG BSGRUB, ,MCHOD PHYIR THOGS DANG LDAN ZHING DAR DPYANGS BCINGS, ,LAG PA G-YAS PA GSER GYI SOR 
GDUB MTSAN, ,LEGS PAR KHRUS BYAS LUS DRI ZHIM, ,GTZANG MAR GYUR PA'I BGO BA BGOS, ,BYAMS DANG SNYING RJE RJES SU 'BREL, ,RTAG SNGAGS BSAM GTAN LHUR LEN DES, ,MCHOD KHANG PHYOGS NI RGYAS PA YIS, ,MDZES PAR YID DU 'ONG BA YI, ,STAN LA 'DUG STE BSRUNG BA YI, ,'KHOR LOS 
PHYOGS SOGS BGEGS MED BYA, ,BUM PA RNAMS NI BYIN BRLABS DANG, ,DKYIL 'KHOR MAN NGAG BSGOMS PA DANG, ,MCHOD PA BYAS NAS SNGAGS RNAMS KYI, ,MDA' SOGS MDZES PAR DGOD PAR BYA, ,AOm BADZRA YAKshA H'Um, TSON SNA LNGA PA'I SKUD PA YIS, ,YONGS SU DKRI BAR YANG BYA'O, ,DE LA SNGAGS 
NI 'DI YIN TE, AOm BADZRA SHI KHA RE RU tA MA tA DI SHAm BANDHA H'Um, ZHES BYA'O, ,BGEGS ZHI BYAS NAS NA BZA' SER, ,GSAL BYED DE NAS MKHAS PA YIS, ,CHO GA BZHIN DU SKU KHRUS GSOL, ,GANG 'DI LTAR BCOM LDAN 'DAS DE NI DE BZHIN GSHEGS PA DGRA BCOM PA YANG DAG PAR RDZOGS PA'I SANGS RGYAS, 

@271B
RIG PA DANG ZHABS SU LDAN PA, BDE BAR GSHEGS PA, 'JIG RTEN MKHYEN PA, SKYES BU 'DUL BA'I KHA LOS SGYUR BA, BLA NA MED PA, LHA DANG MI RNAMS KYI STON PA, SANGS RGYAS BCOM LDAN 'DAS LA MCHOD PA THAMS CAD DANG LDAN PA'I SKU KHRUS 'DI DBUL BAR BGYI'O, ,DE BZHIN DU GANG BCOM LDAN 'DAS ZHES BYA BAS KYANG 
NGO; ,YON TAN DAM PA SKU MNGA' ZHING, ,LHA DANG MI YIS MCHOD 'OS PA, ,SKU BYAD LTA BAS MI CHOG LA, ,BDAG GIS SKU KHRUS GSOL BAR BGYI, ,MCHOD RTEN RIN CHEN CHOS SKU'I BDAG ,YON TAN DAM PA'I GZUGS BRNYAN NI, ,BDAG GIS DANG PAS SKU KHRUS GSOL, ,BUD MED GZUGS KYIS 'DUL 
RNAMS LA, ,THUGS RJES RGYAL BA'I SKU GZUGS PA, ,LHA YI RNAM PA DE LA NI, ,BDAG GIS SKU KHRUS GSOL BAR BGYI, ,SLOB PA'I DGE 'DUN RNAMS KYI GNAS, ,SANGS RGYAS RNAMS KYI SKU GZUGS BZHI, ,GTZUG LAG KHANG 'DI BDAG GIS NI, ,DAD PAS KHRUS 'DI DBUL BAR BGYI, ,BDAG GIS RAB 
TU GNAS PAR BGYI, ,ZHES THAMS CAD LA YANG DE BZHIN DU SBYAR BAR BYA'O, ,GANG BCOM LDAN 'DAS PHA ROL TU PHYIN PA DRUG PO BSOD NAMS DANG YE SHES KYI TSOGS DPAG TU MED PA BSAGS PA, SKYES BU CHEN PO'I MTSAN SUM CU RTZA GNYIS KYIS BRGYAN PA, DPE BYANG BZANG PO BRGYAD CUS SKU MDZES PA, LTA BAS CHOG MI SHES 
PA; MI MTHUN PA MED PA, SKU'I GZUGS MTHAR PHYIN PA, 'GRO BA MTHA' DAG GI GNYEN SANGS RGYAS BCOM LDAN 'DAS DE DAG GIS RAB TU GNAS PAR BGYI'O, ,THUGS RJE CHE ZHING ZHI BA STE, ,DUL ZHING BSAM GTAN GO 'PHANG GNAS, ,THUGS KAR GNAS PA'I GSANG SNGAGS NI, ,THUGS SU CHUD PHYIR SANGS 
RGYAS ZHES, ,DE YI MTSAN CAN DE LTAR 'GYUR, ,DE BZHIN GSHEGS PA SANGS RGYAS NI, ,SKU GZUGS 'DI LA SPYAN DRANG BGYI, ,ZHES BYA 'DI YIS RGYAL BA'I SKU, ,SHIN TU 'OD GSAL BKUG BYAS TE, ,SKU GZUGS LA NI BZHUGS PAR BYA, ,DE BZHIN DU, NA MO BHA GA BA TE TA TH'A GA T'A YA AARHA TE SAm MYA KA SAm BUDDH'A YA, 
TADYA TH'A, AOm MU NE MU NE MA H'A MU NE YE SV'A H'A, ZHES BYA BA DANG, TSIGS SU BCAD PA GI WANG GIS BRIS TE, DE BZHIN BSOD NAMS MTHA' YAS GDUNG BKRUS NAS, ,GDAN KHRI LA SOGS NANG DU GZHUG BYAS LA, SNGAGS KYI RDO RJE'I ZHAL MANG BYA'O, ,DE LA TSIGS SU BCAD PA NI 'DI YIN TE, YE DHARM'A HE TU PRA BHA B'A HE 

@272A
*, ,TUNTE sh'ANTA TH'A GA TO HYA BA DA TA, TEsh'A NYTZA YO NI RO DHA, AE BAm W'A D'I MA H'A SHRA MA nA:, ZHES BYA'O, ,GZHAN LA RANG RANG SNYING PO NI, ,YANG DAG BRIS TE GZHUG PAR BYA, ,SNGAGS GZHUG PA DANG RDO RJE ZHAL GYI SNGAGS NI, AOm DHARMA DH'A TU GARBHE SV'A H'A, ZHES BYA BA DANG, AOm BADZRA DH'A TU GARBHA YA SV'A H'A, ZHES BYA'O, , 
ROL CHA RNAM PA SNA TSOGS DKROL BAS RGYAS PA'I GLU RGYUN GYIS, GSAL BAR SNYING RGYAS SIM PAS BUD MED RNAMS KYI GAR DANG NI, ,BKRA SHIS SGRA NI RNAM PAR BDE BA STER BA BYUNG BA'I TSE, ,SNGAGS PAS RNAM PAR RGYAL BA'I BUM PAS DBANG NI BSKUR BAR BYA, ,SNGAGS PAS SKU KHRUS TSUL BZHIN DU, ,BYAS NAS GSER GYI 
THUR MANG GIS, ,LHA BSHOS BZANG PO SNGON BTANG STE, ,SPYAN DAG BAL GYIS DBYE BAR BYA, ,AOm TZAKshU SA MANTA TZAKshUR BI SHO DHA SV'A H'A, AOm D'I BYA AAN NA SA M'A DHI DHY'A NA PR'I NA nE SV'A H'A, GOS MCHOG DRI ZHIM BKRA DANG NOR BU NI, ,SNGAGS KYIS DAG PAR BYAS RNAMS RAB MCHOD NAS, ,MCHOD PA'I SPRIN TSOGS MANG POR SNANG SPROS 
PAS; ,SNYING GA'I SA BON GNAS TE GSANG SNGAGS BRJOD, AOm SU PRA TIshthA TA BADZRA YA SV'A H'A, AOm H'Um TR'Am HR'I AA:, RGYAL BA'I TSOGS NI G-YO BA RNAMS, ,SKU GZUGS DAG LA BZHUGS PAR BYA, ,BADZRA GI TA B'A TYEE: BI SA BI SA ZHES BYA BAS, DE BZHIN GSHEGS PA RNAMS MNYES PAR BYAS TE, H'Um GIS YANG DAG 
PAR MCHOD LA, BYI'I [*PHYI'I] MCHOD PA DANG, DE BZHIN DU GTOR MA DAG GIS TSIM PAR BYAS TE, MKHAS PAS BSTOD PA DANG, SMON LAM GDON PAR BYA'O, ,MCHOD RTEN BYIN GYIS BRLABS PA NI, 'DI LTAR YIN TE, AOm H'Um HR'I: BHR'Um TIshthA TIshthA, DE BZHIN DU YIG 'BRU AA LAS GRUB PA'I SHES RAB KYI PHA ROL TU PHYIN PA LA, 
AOm PRADZNYE PRADZNYE SHRU TI SMRi TI BI DZA YE SV'A H'A, ZHES BYA'O, ,DAM CHOS GLEGS BAM LA SOGS GZHAN, ,GANG GIS RAB TU GNAS BYAS NA, ,BDAG PO DE DANG DE'AM NI, ,YANG NA RDO RJE 'CHANG DGOD BYA, ,DE BZHIN MCHOD RTEN GTZUG LAG KHANG, ,SA BON LA SOGS LEGS BSGOM PA, ,SNGAGS PAS 'BAD DE 
BUM PA YIS, ,DE BZHIN RGYA CHER BSANG BAR BYA, ,AOm AU DA KA AA BHI shINYTZA AOm H'Um HR'I:, DE NAS KHAMS GSUM RNAM RGYAL GYI, ,RNAM PAS NAG PO CHEN PO DGUG ,DE LA RGYAL BA'I BKA' DRAN BYA, ,DE LA YUN RING SKYOB BYED 'GYUR, ,KHA CIG LAS NI LUS NGAN LA, ,GTOR MA RGYA CHEN SBYIN ZHES 'BYUNG, , 

@272B
BHR'Um KHAm BADZRA BHA BA DRidHA TIshthA BH'Um KHAm, MA TSANG LHAG PA ZHI BYA'I PHYIR, ,YI GE BRGYA PA GUS PAR GDON, ,CHO GA BZHIN DU CI NUS PAR, ,SBYIN SREG GIS NI LAS KYANG BYA, ,'BRAS BU MTHA' YAS DGE 'DUN MCHOD BYA ZHING, ,SKYE BO 'PHONGS DANG GZUGS KYANG MA TSANG DANG, ,SEMS CAN CHU RGYU SA RGYU MKHA' RGYU DANG,, 
'GRO BA DAG NI YONGS SU TSIM PAR BYA, ,SDIG MED GNYEN BSHES DANG BCAS MTSAN MOS DGA' DANG, ,GLU DBYANGS ROL MO'I SGRA SNYAN GYIS SAD DGA' BA YI, ,BDUD RTZIS SEMS PA'I DNGOS PO SHAS CHE'I GAR LDAN ZHING, ,'KHOR BA'I MTSAN MO ZHI BAR BYED LA GUS PAR 'BANG, ,NYI MA BDUN GYI MTSAN 
TZAM GYIS, ,DGA' STON CHER SGRUB RNAL 'BYOR PA, ,MCHOD PAS YANG DAG G-YENG BA YIS, ,DE NAS GSHEGS SU GSOL BAR BYA, ,RDZOGS SANGS RGYAS DANG LHA RNAMS DANG, ,GANG DE'I SRAS DANG TSANGS LA SOGS, ,LHA TSOGS RNAMS DANG 'BYUNG PO GANG, ,MTHU BO CHE DANG BZOD PA MDZOD, ,SBYIN 
BDAG LA NI THAMS CAD DU, ,ZHI DANG BDE LEGS CHER MDZAD DE, ,SANGS RGYAS YUL DU GSHEGS NAS NI, ,SLAR YANG 'BYON PAR MDZAD DU GSOL, ,GANG NA BSKAL PA'AM BSKAL PA LAS, ,LHAG PAR SKU GZUGS 'DI BZHUGS PAR, ,SA DANG CHU DANG ME RLUNG GI ,LHA RNAMS KUN GYIS SRUNG DU 
GSOL; ,SHIN TU DGA' DANG YID BDE BAR, ,GYUR NAS RAB GNAS BZANG POR SHES, ,SLOB DPON SLOB MAR BCAS PA DANG, ,BU DANG TSA BO'ANG SRUNG DU GSOL, ,BLA MAS TSUL BZHIN RAB GNAS BYAS PA YIN, ,MCHOD PA BYAS LA LUNG BSTAN SBYIN PAR BYA, ,DE TSE SLOB MAS BKA' 'DI 'DOD 'JO YI, ,BLTAR 
RTAG TU BSAMS TE MCHOD LAS BYA, ,DE NAS 'JIGS PA DAG NI MYUR DU LDOG ,DE NAS NGAN 'GRO MA LUS CHAD PAR 'GYUR, ,DE NAS SNGON 'DOD 'BRAS BU RTAG TU 'BYIN, ,DE NAS NAM YANG MJON [*MNGON?] MTHO 'JIGS PA MED, ,RAB TU GNAS PA'I CHO GA MDOR BSDUS PA SLOB DPON DAD PA'I 'BYUNG GNAS GO CHAS MDZAD PA RDZOGS 
SO,, ,,RGYA GAR GYI MKHAN PO KA NA KA WA RMA DANG, BOD KYI LO TZ'A BA PA TSAB NYI MA GRAGS KYIS BSGYUR BA'O,, 