@33A
#, ,RGYA GAR SKAD DU, SHO KA BI NO DA NA, BOD SKAD DU, MYA NGAN BSAL BA 'PHAGS PA SPYAN RAS GZIGS 
DBANG PHYUG THUGS RJE CHEN PO DANG LDAN PA LA PHYAG 'TSAL LO, ,GANG ZHIG DGA' BRAL NYAM THAG STE, ,RAB TU MYA NGAN ME 'BAR BA, ,BSGRIBS NAS SHIN TU SPRO BSRINGS SHING, ,RANG GI SEMS NYID BRJOD PAR BYA, ,LAS KYI LAM ZHUGS THOB PA YI, ,SBRON PA MED PAR SKYE BO YANG, ,NYES PA MA BYAS 
SONG GYUR PA, ,DE LA CI ZHIG YONGS SU GDUNG, ,CI STE DE NYID 'CHI BAR 'GYUR, ,GZHAN NI SU YANG MIN NA GO ,'DI NI BYUR CHEN NON PA ZHES, ,CHO NGE CHEN POS GDAB PAR RIGS, ,'DI LTAR THAMS CAD SKYE BA YI, ,MDUN NA GNAS PA 'CHI BA STE, ,KUN KYANG 'PHRO BAR SNANG BA'I PHYIR, ,MYA NGAN 
BYA BAR 'OS PA MIN, ,MDZA' DANG 'GROGS PA BRKAM PA YI, SKYE BO MYA NGAN GYIS GDUNGS PA, ,RNGA RTZID DAG LA CHAGS PA'I 'BRI, ,RNGON BAS NAGS KYI NANG DU BZHIN, ,GANG TSE KUN GYI BGROD BYA ZHING, ,DE DANG DER NI 'GRO BA YI, ,SNGA NAS DE DER SONG BA LA, ,CI YI PHYIR NA MYA NGAN BYED, ,MI 
BZAD 'CHI BA'I BDAG PO LA, ,RAB TU MYOS PA'I SKYE BO 'DI, ,NAGS NA GSOD SRED SENG GE YI, ,MDUN NA RI DAGS GNAS BA BZHIN, ,'CHI BA BZLOG PAR BYA BA YIS, ,GANG TSE THABS KUN MED PAS NA, ,SPRO SRING BA DAG MI BSKYED PAR, ,CHU LA NYA BZHIN CI ZHIG 'DRE, ,SA'AM CI STE 
MTHO RIS NA, ,SKYES NAS LA LA MA SHI BA, ,'GA' ZHIG KHYOD KYIS MA MTHONG BA, ,THOS SAM 'ON TE THE TSOM ZA, ,KHAMS GSUM 'DI DAG THAMS CAD LA, ,MI RTAG ME YIS BSREGS GYUR PA, ,DGON PAR ME NI 'BAR BA YIS, ,DGON PA'I ME TOG JI LTA BZHIN, ,RTAG PAR 'DU 

@33B
SHES RNAMS LOG NA, ,SRID RTZE LAS KYANG 'GRO BA RNAMS, ,'CHI BA'I ZHAGS PAS DRANGS GYUR PA, ,ZHAGS PAS GLANG PO BZHIN DU'O, ,BSAM GTAN LAS SKYES BDE BA MYONG, ,TSANGS PAS TSANGS PA'I GNAS LAS KYANG, ,MI RTAG PHYIR NI LHUNG GYUR PA, ,CHU YIS KLUNG GI 'GRAM SA 
BZHIN; ,BRGYA BYIN DAG NI STONG RNAMS KYANG, ,'KHOR LOS SGYUR BA BRGYA DAG DANG, ,DUS KYIS 'CHI BAR 'GYUR BA NI, ,MAR ME 'BAR BA RLUNG GIS BZHIN, ,DRANG SRONG CHEN PO LNGA MNGON SHES, ,MKHA' LA RGYANG RING 'GRO BA YANG, ,GANG NA SPYOD YUL 'CHI MED BA, ,DER NI 'GRO BAR NUS PA 
MED; ,GANG DUS RNAMS BSREG 'GYUR TE, ,LHUN PO'ANG THAL BAR 'JIG PA DANG, ,RGYA MTSO'I CHU YANG SKAM 'GYUR NA, ,LUS CAN DE DAG LTA CI SMOS, ,CI STE SANGS RGYAS RNAMS KYI SKU, ,MTSAN DANG DPE BYED KYIS BRGYAN PA, ,RDO RJE'I SKU YANG MI RTAG NA, ,CHU SHING SNYING PO'ANG MED 'DRA BA'I, , 
LUS CAN GZHAN RNAMS SMOS CI DGOS, ,GNYEN GYIS PHANG DU BLANGS PA YI, ,SKYE BO RNAMS KYANG 'CHI BAS 'PHROGS, ,RGYA MTSO'I NANG NA GNAS PA YI, ,KLU LA NAM MKHA' LDING GIS BZHIN, ,KYI HUD MI SROG KYE GNYEN ZHES, ,SHIN TU SDUG BSNGAL DU 'BOD PA, ,JI LTAR SBRUL GYIS SBAL 
PA BZHIN, ,'GRO BA RNAMS NI 'CHI BAS MID, ,RAB TU 'GROD DKA'I DON GYI MTHAR, ,MA PHYIN PAR NI 'JIG RTEN 'DI, ,RAB TU ZHI BA'I KHAR BCUG PA, ,CHU SRIN GNAS SU CHU 'BEBS BZHIN, ,GANG DUS 'JIG RTEN PHA ROL DU, ,'GRO BA'I RJES 'GRO DGA' MED NA, ,DGRA'AM JI STE MDZA' 
SDUG RNAMS, ,'DI LA BYE BRAG MED PAR 'GYUR, ,SKYE BO GZHAN LA BYAMS BYED PHYIR, ,SKYE BO RANG 'KHOR 'DU SHES PA, ,BSAM PA'I 'DAM DU BYING BA NI, ,GLANG PO 'DAM DU BYING BA BZHIN, ,KHYOD KYI JI SNYED BSHES GNYEN RNAMS, ,'KHOR BA'I NANG NA GLANG BOR BA, ,GANG GA'I BYE MA RNAMS 
LA YANG; ,DE RNAMS TZAM DU YOD MA YIN, ,GANG NYID KHYOD KYIS RAB BSGRIMS TE, ,BTZE BA'I BU YI 'DU SHES PA, ,DE NYID TSE RABS GZHAN DUS NA, ,RDEG PAR BYED CING DGRAR 'DU SHES, ,RANG GIS SHES PA'I NU MA YANG, ,KHYOD KYIS 'THUNG BA'I SRID GZHAN LA, ,DE YIS KHRAG NYID 'THUNG 

@34A
*, ,BA DANG; ,RGYAB NAS SHA YANG ZOS PA YIN, ,GANG KHYOD 'DI LTAR 'KHOR GYUR TE, ,MGO LA LAN GRANGS BRGYAR RJED PA, ,DE NYID BRAN GYUR KHYOD YIN TE, ,RTOGS PAS LAN GRANGS BRGYAR YANG BRTAG ,'GRO BA'I RGYU YI DNGOS BO YIS, ,SNGON BCAS GZHAN DU SNANG GYUR 
PA; ,GZHAN NA YONGS SU 'GYUR BA STE, ,RME BDUN DRANG SRONG BDUN TSOGS BZHIN, ,JI LTAR NAM MKHA'I CHAR THIGS NI, ,TSOGS SHING RNAM PAR 'JIG 'GYUR PA, ,DE BZHIN 'KHOR BA'I SROG CHAGS KYANG, ,TSOGS SHING RNAM PAR 'JIG PAR 'GYUR, ,LDAN BA DANG NI BRAL BA YI, ,LUS 
CAN RNAMS NI YUD TZAM STE, ,'BAB CHU DBA' KLONG 'KHYIL SHUGS LA, ,SHING DAG JI LTAR BTZUGS PA BZHIN, ,NGO MTSAR CHE 'O MA RIG MTHU, ,GANG GIS 'GRO BA RNAMS RMONGS PA'I, ,BRAL BA'I SDUG BSNGAL DRAN NYAMS SHING, ,LDAN PA RNAMS LA SRED PAR BYED, ,GTZANG MA'I GNAS 
RNAMS MA GTOGS PAR, ,SNA TSOGS LAS KYIS CHAS NAS SU, ,BROS PA GANG DU'ANG MI LTUNG BA, ,SEMS CAN 'GA' YANG YOD MA YIN, ,YANG DANG YANG DU DMYAL BA NA, ,ZANGS ZHUN BSKOL BA GANG 'THUNGS PA, ,RGYA MTSO NANG GI CHU LA YANG, ,DE YI TSAD TZAM YOD MA YIN, ,KHYI DANG PHAG 
TU GYUR PA NA, ,MI GTZANG BA NI GANG ZOS PA, ,RI YI RGYAL PO LHUN PO YI, ,TSAD LAS SHIN TU LHAG PAR 'GYUR, ,MDZA' BSHES RAB TU BRAL BA YI, ,'KHOR BA'I GNAS SU GANG DUS PA, ,MIG GI MCHI MA'I THIGS PA YIS, ,SNOD DU RGYA MTSO'ANG RUNG BA YIN, ,PHAN TSUN DAG TU RTZOD PA'I 
PHYIR; ,MGO BO BCAD PA GANG YIN PA, ,SPUNGS NA DE LTAR MTHO BA NI, ,TSANGS PA'I 'JIG RTEN LAS KYANG THAL, ,SRIN POR GYUR CING RAB BKRES PAS, ,LUS NI ZOS PA GANG YIN PA, ,'O MA'I RGYA MTSO CHE NANG DU, ,DE YIS BKANG NA SHIN TU GANG, ,YI NGAGS 'JIG RTEN MI BZANG PAR, ,BKRES 
SKOM SDUG BSNGAL GANG MYONG BA, ,DE NI DRAN PHYIR RANG GI SNYING, ,RANG GI SHA YANG 'DOD MI 'GYUR, ,MI LA DBUL BA'I NYES PA YIS, ,MTHO BTZAMS PA NI GANG MYONG PA, ,BRJOD PA BDAG LA MTHU MED PA, ,RANG GI LCE LA NGO TSA ZHING, ,RI BO'I NGOS LA YUN RING DUS, ,LHA YI BDE BA MYONG GYUR 

@34B
PA; ,LHA RDZAS YUL GYIS MI NGOMS TE, SHING SKAM PA LA ME BZHIN DU, ,DGE BA'I LAS RNAMS YONGS ZAD PAS, ,BDE 'GRO LAS KYANG SHI 'PHOS TE, ,TSE ZAD SA LA LHUNG BA NI, ,'DAB CHAGS BYA NI MKHA' LA BZHIN, ,LAS KYI SHUGS KYIS 'GRO BA 'DI, ,GANG PHYIR 'KHOR LO 
BZHIN DU 'KHOR, ,DE BAS CHAGS PA YONGS SPANGS SHING, ,THAR PA LA NI BLO ZHEN BYA, ,MYA NGAN BSAL BA ZHES BYA BA, SLOB DPON RTA DBYANGS KYIS MDZAD PA RDZOGS SO,, ,,RGYA GAR GYI MKHAN PO AA DZI TA SHR'I BHA DRA DANG, ZHU CHEN GYI LO TZ'A BA DGE SLONG SH'AKYA 'OD KYIS BSGYUR 
CING ZHUS TE GTAN LA PHAB PA'O,, 