@99A
#, ,RGYA GAR SKAD DU, A'ARYA MANYDZU SHR'I S'A DHA NAm, BOD SKAD DU, 'PHAGS PA 'JAM DPAL GYI SGRUB THABS, 'PHAGS PA 'JAM DPAL GZHON NUR 
GYUR BA LA PHYAG 'TSAL LO, ,DANG POR RE ZHIG ZHAL BKRU BA LA SOGS PA BYAS NAS, STAN 'JAM ZHING BDE BA LA NYE BAR 'DUG STE, RANG GI SNYING GAR PAm YIG LAS SKYES PA'I PADMA'I STENG DU, AA YIG LAS SKYES PA'I ZLA BA'I DKYIL 'KHOR GYI STENG DU MAm YIG GI 'OD ZER GYIS 'OG MIN GYI GNAS SU 

@99B
BZHUGS PA DE GDAN DRANGS NAS, THOG MA MED PA NAS YANG DAG PAR GRUB PA'I 'JAM DPAL GZHON NUR GYUR PA MDUN DU BSGOM PAR BYA'O, ,DE NAS PHYI'I MCHOD PA ME TOG DANG SPOS LA SOGS PA PHUL NAS, MNGON PAR PHYAG 'TSAL TE, YANG PHYI NAS SDIG PA BSHAGS PA DANG, BSOD NAMS LA 
RJES SU YI RANG BA DANG, DGE BA YONGS SU BSNGO BA DANG, GSUM LA SKYABS SU 'GRO BA DANG, BYANG CHUB TU SEMS BSKYED PA DANG, GSOL BA GDAB PA DANG, BDAG NYID NGES PAR DBUL BA RNAMS BYAS NAS, TSANGS PA'I GNAS BZHI BSGOM PAR BYA'O, ,YANG DNGOS PO MTHA' DAG GI DE KHO NA NYID 
KYI SNYING PO BSDUS NAS STONG PA NYID DU BSGOM PAR BYA'O, ,AOm SH'U N+YA T'A DZNY'A NA BADZRA SVA BH'A BA A'ATMA KO&amp;HAm, ZHES BRJOD NAS, SLAR YANG SMON LAM RJES SU DRAN NAS RANG GI LUS GZUGS BRNYAN CAM DU RNAM PAR BLTAS NAS PADMA DANG ZLA BA'I STENG DU MAm YIG GI SA BON GYI 'OD ZER GYIS RAB TU BCUG NAS, BDAG NYID 
'JAM DPAL GYI SKUR BSGOM PAR BYA'O, ,SKU MDOG SER PO BSHAD PA'I PHYAG RGYA 'DZIN PA RIN PO CHE'I RGYAN DANG RIN PO CHE'I COD PAN CAN, G-YON PA AUTPAL BSNAMS PA, SENG GE'I GDAN LA BZHUGS SHING SPYI BOR MI BSKYOD PA BZHUGS PA, ZLA BA'I GDAN LA ZLA BA'I 'OD ZER LTA BU'I BDAG NYID 
BSGOM PAR BYA'O, ,DE NAS G-YAS PHYOGS LOGS SU SUm YIG GI SA BON LAS BYUNG BA'I NOR BZANGS GZHON NU SNA TSOGS PA'I RIN PO CHE'I RGYAN GYIS MDZES SHING, RIN PO CHE'I COD PAN CAN, CHOS THAMS CAD KYI PO TI CIG MCHAN NA BZUNG NAS THAL MO SBYAR BA SNGON DU 'GRO BAS BZHUGS PA'O, ,G-YON 
PHYOGS LOGS NA GSHIN RJE GSHED SKU MDOG NAG PO H'Um YIG GI SA BON LAS BYUNG BA ZHAL 'JIGS SHING PHYAG NA THO BA BSNAMS PA, SKRA DMAR SER GYEN DU BRDZES PA, SBRUL GYI RGYAN GYIS BRGYAN PA'O, ,DE NAS G-YAS DANG G-YON PHYOGS LOGS SU ZLA BA'I 'OD DANG NYI MA'I 'OD DAG GO, ,SHAR LA 
SOGS PA'I PHYOGS KYI CHA LA RNAM PAR SNANG MDZAD DANG, RIN CHEN 'BYUNG LDAN DANG, 'OD DPAG MED DANG, DON YOD GRUB PA RNAMS SO, ,ME LA SOGS PA'I MTSAMS RNAMS SU SPYAN MA DANG, M'A MA K'I DANG, GOS DKAR MO DANG, SGROL MA RNAMS KYANG NGO, ,ZHES SO, ,DE NAS YE SHES 

@100A
*, ,SEMS DPA' BCUG STE, MIG LA SOGS PA BYIN BRLABS DANG, LUS DANG NGAG DANG YID BYIN GYIS BRLABS SHING DBANG BSKUR NAS, MCHOD PA DANG BSTOD PA BYAS TE, SPYI BOR MI BSKYOD PAS RGYAS GDAB PO, ,DE NAS BSAM GTAN DANG LDAN PAS SNGAGS BZLAS PAR BYA'O, ,DE LA 
SNGAGS NI 'DI'O, ,AOm DHARMA DH'A TU W'A G'I SHVA RI MU:SV'A H'A ZHES SO, ,'JAM DPAL SENG GE SGRA'I SGRUB THABS RDZOGS SO,, 