@90A
*, ,DPAL GSHIN RJE GSHED NAG PO'I 'KHOR LO BRI BA'I CHO GA BZHUGS, , *, ,BCOM LDAN 'DAS 
GSHIN RJE GSHED LA PHYAG 'TSAL LO, ,DON DAM CHOS SKU ZHI BA NYID, ,GANG 'DIR KHAMS GSUM RNAM RGYAL TE, ,GSHIN RJE'I SGRA ZHES GRAG PA YI ,'KHOR LO BSKOR BA'I CHO GA BSHAD, ,YON TAN LDAN PA'I SNGAGS PA NI, ,CHO GA BZHIN DU BSNYEN PA YIS, ,DUR KHROD DBEN PA LA SOGS PAR, ,MAndALA KHRU DO'I 
CHAD DU BYA, ,DRI DANG BA YI RNAM LNGA PA DANG, ,NYI ZLA SOGS PAR BYI DOR BYA, ,BA LANG SHA SOGS DAM RDZAS LNGA, ,GZHAN YANG TSOGS KYI 'KHOR LO DANG, ,PHYI NANG MCHOD PA'I BYE BRAG GIS, ,LEGS PAR MCHOD PA BYAS NAS NI, ,'KHOR LO BRI DANG BTU BA DANG, DRANG DANG BSRE DANG SNGO BA BSAM, ,SNGAGS PA RNAL 'BYOR LDAN PA 
YIS, ,LHO YI PHYOGS SU KHA BLTAS TE, ,DAM TSIG RJES SU DRAN PA YIS, ,AOm BADZRA SA MA YA STE, GSANG SNGAGS 'DI NI DRAN BYED CING, ,'KHOR LO BRI BA BRTZAM PAR BYA, ,DBUS NA SOR TSAD BCU DRUG PAR, ,KUN DU ZLUM POR BSKOR BA NI, ,'DI YI NANG GI 'KHOR LO STE, ,RIM PA GSUM DU BSKOR BA 
LA, ,SGO MED LCAGS MKHAR BCU DRUG BYA, ,'DI NI GSHIN RJE'I GRONG KHYER TE, ,SRID PA GSUM GYI 'JUG SA YIN, ,DE YI PHYI RIM MU KHYUD GSUM, ,KUN DU LCAGS RIS BSKOR BA STE, ,MU KHYUD DE DAG RE RE YANG, ,KHANG PA BCU DRUG DAG DANG LDAN, ,'GRO BA'I CHOS BZHIN GCOD PA YI, ,'KHOR LO 'DI DAG 
BRIS NAS NA, ,PHYI ROL MU KHYUD THA MA LA, ,YI GE KA SOGS DA YIG MTHA', ,NGA NYA BSAL NAS DGOD PAR BYA, ,YI GE DHA SOGS KshA YIG MTHA', ,DE YI RJES SU BRI BAR BYA, ,MU KHYUD DBUS MA DE LA NI, ,DBYANGS YIG BCU DRUG GNYIS 'GYUR DGOD, ,BTUNG DANG DGOD SOGS BRTZAM PA NA, ,MTSAN MA 'DI DAG 

@90B
SHES PAR BYA, ,ZLA BA MIG DANG YON TAN DANG, ,RIG BYED MDA' DANG DBANG PO DANG, ,RGYA MTSO BKRA SHIS GZA' DANG PHYOGS, ,GRAGS PA NYI MA YAN LAG SA, ,TSES ZHES BYA BAR RAB TU GRAGS, ,PHYI ROL MU KHYUD THA MA LA, ,SHAR GYI CHANGS THIG NAS BRTZAMS TE, ,RIM MIN GZA' CAN KHANG PA NAS, , 
YI GE BKRA SHIS CAN BLANGS TE, NANG GI NGOS KYI MU KHYUD KYI, ,TSANGS PA'I THIG GI NGOS DAG LA, ,PHYOGS BZHIR MIG GI TSAD DU SBYIN, ,RIM MIN PHYOGS CAN KHANG PA NAS, ,YI GE MIG GI TSAD BLANGS TE, ,SHAR DU DE YI G-YAS G-YON GZHAG ,RIM MIN BKRA SHIS KHANG PA NAS, ,DBYANGS YIG 
GNYIS PA CAN BLANGS NAS, ,MIG GI TSAD DU BYAS NAS NI, ,DE YI NGOS LA RE RE GZHAG ,SHAR GYI TSANG THIG NAS BGRANGS PA'I, ,RGYA MTSO CAN GYI KHANG PA NAS, ,DBYANGS YIG BCU GCIG PA DANG LDAN, ,MIG GI TSANG DU BLANGS NAS NI, ,LHO YI NGOS LA DE BZHIN SBYIN, ,SHAR NAS RIM PA BZHIN PA 
YID, ,ZLA BA CAN GYI KHYIM NAS NI, ,DBYANGS YIG BCU GSUM PA DANG LDAN, ,LHO RU DE YI RJES SBYIN BYA, ,DHA NYID DBYANGS YIG GSAL BA NI, ,MIG GI TSAD DU BLANGS BYAS LA, ,SNGON BZHIN DU NUB KYI PHYOGS SU SBYIN, ,SHAR NAS BKRA SHIS KHANG PA NAS, ,DBYANGS YIG BCU GSUM PA DANG LDAN 
MIG GI TSAD DU BLANGS NAS NI, ,NUB KYI NGOS SU DE BZHIN SBYIN, ,SHAR BRTZAMS TSES CAN KHANG PA NAS, ,DBYANGS YIG BCU GCIG DANG LDAN PA, ,MIG GI TSAD DU BLANGS NAS NI, ,BYANG GI NGOS SU DE BZHIN SBYIN, ,RLUNG GI SA BON ZHES BYA BA, ,MIG JI TSAD BLANGS DE RJES SBYIN, ,MDA' TZAN KHANG 
PA NA GNAS PA, ,'OD KYI GONG BUR BYAS PA DANG, ,DE NYID NAS NI BGRANG BA YI, ,GZA' CAN KHANG PA LA GNAS PA, ,DBYANGS YIG GSUM PA DANG LDAN PA DAG, ,ZLA BA'I TSAD DU BLANGS NAS NI, ,BYANG SHAR MTSAMS SU RE RE SBYIN, ,RGYA MTSO'I KHANG PA NA GNAS PA, ,DBYANGS YIG GNYIS PA DANG 
LDAN PA, ,RIM MIN YON TAN KHANG PA NAS, ,ZLA BA'I TSAD DU BZUNG NAS NI, ,SHAR LHO MTSAMS SU DE BZHIN SBYIN, ,RIM MIN BKRA SHIS KHANG PA NAS, ,DBYANGS YIG LNGA PA LDAN PA DANG, ,YAN LAG CAN GYI KHANG PA NAS, ,ZLA BA'I TSAD DU BLANGS NAS NI, ,LHO NUB MTSAMS SU DE BZHIN SBYIN, , 

@91A
*, ,RIM MIN TSES CAN KHANG PA NAS, ,DBYANGS YIG GSUM PA LDAN PA DANG, ,RIM MIN BKRA SHIS KHANG PA NAS, ,ZLA BA'I TSAD DU BLANGS NAS NI, ,NUB BYANG MTSAMS SU DE BZHIN SBYIN, ,DE LTAR DGOD PA BYAS NAS NI, ,DE NAS DRANG BA BRTZAM PAR BYA, ,DAM TSIG RJES SU DRAN BYED CING, ,RDO RJE 
SHUGS DANG LDAN PA YIS, ,SHAR GYI TSANGS THIG NGOS GNYIS NAS, ,YI GE ZUNG LDAN DRANGS NAS NI, ,DBUS KYI KHANG PAR GZHAG PAR BYA, ,PHYOGS GZHAN TSANGS THIG NGOS DAG NAS, ,DE BZHIN ZUNG LDAN DANGS NAS NI, ,DE BZHIN DBUS KYI KHANG PAR GZHAG ,DE NAS SHAR GYI YI GE YANG, ,ZUNG LDAN 
GNYIS PA DRANGS NAS NI, ,RIM PA GNYIS PA'I KHANG PAR GZHAG ,PHYOGS GZHAN DU YANG DE BZHIN NO, ,SHAR GYI ZUNG LDAN GSUM PA YANG, ,RIM PA GSUM PA'I KHANG PAR DRANGS, ,PHYOGS GZHAN DU YANG DE BZHIN NO, ,MTSAMS KYI YI GE YA BRAL NI, ,RANG RANG NANG NI MTSAMS SU DRANG, ,DE DAG 
BYUNG BA KHANG STONG DU, ,DBYANGS KYI YI GE DRANG BAR BYA, ,DBYANGS KYI YI GE'I GZHI LA NI, ,MING GI YI GE DRANG BAR BYA, ,MING GI YI GE'I GZHI LA NI, ,SO SO'I LAS DANG MTHUN PA YI, ,BSKUL BA'I YI GE DGOD PAR BYA, ,BSAD DANG BSKRAD DANG DBYE BA LA, ,YI GE PHAt NI GZHAG PAR BYA, ,MNAN PA LA 
NI YI GE LAm, ,ZHI BA LA NI YI GE AOm, ,RGYAS PA LA NI YI GE SV'A, ,DBANG LA HO: YIS BRGYAN PA STE, ,DGUG PA LA NI YI GE DZA:, ,DE LA LAS KYI 'OD ZER NI, ,ZHI LA CHU STE RGYAS LAS, ,DBANG GI ME STE DRAG PO'I RLUNG, ,DBYE DGUG BSKRAD PA DRAG DANG MTHUN, ,MNAN PA DAG GI RGYAS PA BZHIN, ,DRANG BA'I 
SBYOR BA BYAS NAS NI, ,BSRE BA'I SBYOR BA BRTZAM PAR BYA, ,GNYIS MED SNGAGS DANG LDAN PA YIS, ,DBUS KYI YI GE BKRA SHIS LA'ANG, ,ZLA LTAR 'OD KYI GONG BUR BYA, ,'OD KYI GONG BU DE'I NANG DU, ,'DOD PA'I BSGRUB BYA GZHAG PAR BYA, ,DE DKYIL RANG MIN DANG POR GZHAG ,PHYOGS KYI KHYIM NA GNAS PA 
YI; ,YI GE ZUR MA THAMS CAD KYANG, ,DE TSE 'OD KYI GONG BUR BYA, ,SNGAGS KYI RGYAL PO BCU PA YANG, ,BCU DRUG KHYIM DU SPEL TE BRI, ,BYIN RLOB H'Um ZHES BYA BA YANG, ,KHANG PA BZHI LA ZUR RER MDZES, ,YONGS SU DAG PAR BKOD BYAS TE, ,MCHOD DANG GTOR MA BYAS NAS NI, ,SPRO BA DAG NI BRTZAM 

@91B
PAR BYA, ,LAS KYI DBYE BA JI LTA BAR, ,'KHOR LO'I RAS NI BLANG BYA STE, ,ZHI BA DANG NI RGYAS PA LA, ,SHIN TU DGE BA'I RAS LAS BYA, ,DBANG DGUG SMAD 'TSONG SMAD DKRIS SOGS, ,BSAD DANG DBYE DANG BSKRAD PA DANG, ,MNAN PA LA NI DUR KHROD RAS, ,GI WAm GUR KUM ZHI RGYAS LA, ,DBANG DANG 
DGUG LA TZANDAN DMAR, ,MNAN PA LA NI LDONG ROS SOGS, ,BSKRAD LA BYA ROG KHRAG GIS TE, ,DBYE LA RTA DANG MA HE SOGS, ,BSAD LA DUG LA SOGS PA BRI, ,DGE BA'I LAS LA SHING BZANG PO, ,DGE BA MIN LA RUS PA DANG, ,LCAGS LA SOGS PAS BRI BAR BYA, ,ZHI LA SHAR BLTA DBANG LA 
NUB; ,RGYAS PA BYANG STE DRAG PO LHO, ,GZHAN YANG CI RIGS PAR SBYAR BYA, ,ZHI RGYAS DBANG DANG DGUG PA LA, ,SA SKOR RIM BZHIN BKOD BYAS TE, ,GNAM SKOR DAG NI RIM LAS BZLOG ,BSAD BSKRAD DBYE DANG MNAN PA LA, ,SA SKOR RIM LA BZLOG PA STE, ,GNAM SKOR DAG NI RIM BZHIN 
BRI; ,'DI LTAR LEGS PAR MA BRIS NA, ,'KHOR LO RANG LA BZLOG PAR 'GYUR, ,DE BAS 'BAD DE NAN TAN BYA, ,RAS KYI 'KHOR LO LEGS ZIN NAS, ,MAndALA LA GNAS 'KHOR LO DE, ,RAS KYI 'KHOR LOR SPYAN DRANGS TE, ,RDO RJE BSDU BA'I SBYOR BA YIS, ,MAndALA 'KHOR LO BSDU BAR BYA, ,RAS KYI 
'KHOR LO MCHOD NAS NI, ,BDEN PA'I BYIN RLABS DMIGS PAR BYA, ,JI LTAR GSUNGS PA'I CHO GA BZHIN, ,'KHOR LO SBA BA BYAS NAS NI, ,GSANG SNGAGS BZLOG PA BRTZAM PAR BYA, ,AOm BADZRA SA MA YA STVAm, DAM TSIG GI SNGAGS SO, ,AOm BADZRA BE GA RDO RJE SHUGS KYI SNGAGS SO, ,AOm AA SA ME TRI 
MA H'A SA MA YE SV'A H'A, YI GE BSRE BA'I SNGAGS SO, ,AOm BADZRA SA MA NA DZA: DZ'A, 'KHOR LO SPO BA'I SNGAGS SO, ,AOm YA MA R'A DZA SA DO ME YA, YA ME DO RU nA YO DA YA, YA DA YO NI, RA YA KshE YA, YAKshE YATZTSA NI R'A MA YA PHAt PHAt, 'DI NI RTZA BA'I GSANG SNGAGS TE, LAS THAMS CAD PA'O, ,AOm HR'I: shtRi: WI 
KRi T'A NA NA H'Um H'Um PHAt PHAt SV'A H'A, 'DI NI LAS KYI SNGAGS TE LAS THAMS CAD PA'O, ,SH'INTAm KU RU SV'A H'A, ZHI BAR BSKUL BA'O, ,PUshtIm KU RU SV'A H'A, RGYAS PAR RO, ,BA SHAm KU RU SV'A H'A, DBANG GI'O, ,M'A RA YA PHAt GSAD PA'I'O, ,BI DVE shA YA PHAt DBYE BA'I'O, ,AUTZTSA TA YA PHAt, BSKRAD PA'I'O, ,STVAm BHA YA 

@92A
*, ,H'Um LAm MNAN PA'I'O, ,A'A KARshA YA H'Um DZA: DGUG PA'I'O, ,AOm MU: SLAR DGROL BA'I'O, ,A'A LI K'A LI'I GRONG KHYER NI, ,GSANG SNGAGS 'BYUNG BA BRTZAM PA STE, ,LAS KYI BTZON RA DAG KYANG YIN, ,YI GE BTU BA MED NA NI, ,GSANG SNGAGS SGRA NI LOG PAR 'GYUR, ,YI GE TSAD PAR 
MA BKOD NA, ,GSANG SNGAGS SGRA NI NYAMS PAR 'GYUR, ,GSANG SNGAGS BRDA YIS MA BSTAN NA, ,SNGAGS PA'I DNGOS GRUB MED PAR 'GYUR, ,DRANG BA DAG NI MA BYAS NA, ,SHIN TU 'KHOR BAR MI 'GYUR RO, ,YI GE BSRE BA MA BYAS NA, ,KHANG PA BCU DRUG DON MED 'GYUR, ,BSKOR PHYOGS LOG 
NA DON MI 'GRUB, ,RIG SNGAGS NYAMS DANG LOG PA NI, ,LHA MIN G-YUL LAS PHAM PA DANG, ,DBANG PO'I DGRA BO BSAD PA BZHIN, ,'KHOR LO SPO BA MA BYAS NA, ,CHO GA DAG NI NYAMS PAR 'GYUR, ,RGYU YIN PA DANG SBYOR BA DANG, ,DAD PA BSTAN PAS 'GRUB PAR 'GYUR, ,DE BAS NAN TAN BSKYED 
DE BYA; ,DPAL GSHIN RJE GSHED NAG PO'I 'KHOR LO BRI BA'I CHO GA RDZOGS SO,, 