@195A
#, ,RGYA GAR SKAD DU, SHR'I M'A NMA H'A BO DHI BHA tt'A RA KA SYA STO TRAm, BOD SKAD DU, DPAL LDAN RJE BTZUN BYANG CHUB CHEN PO'I BSTOD PA, SANGS RGYAS LA PHYAG 'TSAL LO, ,PAD DKAR SPYAN MNGA' RDZOGS SANGS RGYAS, ,THUGS RJE'I GO 'PHANG THAMS CAD MKHYEN, ,SH'AKYA SENG GE 
KUN DU BZANG, ,STON PA LA NI BDAG PHYAG 'TSAL, ,DPAL STUG DPAL LDAN GTZO BO STE, ,ZHI MDZAD TSUL KHRIMS PHUNG PO CAN, ,ZHI BA DPAL LDAN DPAL MDZAD PA, ,ZHI BA'I SKU MNGAR BDAG PHYAG 'TSAL, ,GRUB PA BDAG MED GSUNG MDZAD PA, ,KHA NA MA THO'I GNAS MA MCHIS,, 
LUGS MKHYEN DRI MA MI MNGA'I BDAG ,RNYOG MI MNGA' LA BDAG PHYAG 'TSAL, ,'GRAN ZLA NGA RGYAL MI MNGA' ZHING, ,RNAM RTOG MI MNGA' DE BZHIN GSHEGS, ,NYON MONGS KUN GYIS MI BSGUL PA, ,SPROS MI MNGA' LA BDAG PHYAG 'TSAL, ,SNA TSOGS DBANG PHYUG RNAM GROL MKHYEN, ,SNA 
TSOGS GZUGS CAN RNAM PAR 'DREN, ,SNA TSOGS MTSAN RNAMS YANG DAG RDZOGS, ,'DOD CHAGS BRAL LA BDAG PHYAG 'TSAL, ,GDUL DKA' 'DUL MDZAD SEMS CAN MCHOG ,DAG PA THUB PA ZAS GTZANG SRAS, ,BDE GSHEGS LEGS RTOGS ZHI MDZAD PA, ,DGE BAR 
GRAGS LA BDAG PHYAG 'TSAL, ,RNYOG PA LAS GROL 'DOD PA'I DGRA ,RNYOG PA MI MNGA' PAD+MA 'CHANG, ,MDZES PA'I SKU MNGA' THUGS BRTZE'I SNOD, ,PAD+MA'I 'OD MNGAR BDAG PHYAG 'TSAL, ,BLO GROS CHEN PO BRTZON 'GRUS CHE, ,STOBS CHEN PHA ROL GNON PA PO, ,MCHOD PA CHEN PO 
BSTAN PA CHE, ,SGRA GCAN CHEN POR BDAG PHYAG 'TSAL, ,RIG DANG ZHABS NI PHUN SUM TSOGS, ,SNA TSOGS DBANG PO DRI MED 'OD, ,RNAM DUL CHA BYAD YANGS PA CAN, ,SKYON DANG BRAL LA BDAG PHYAG 'TSAL, ,'PHAGS PA GTZANG MDZAD KUN LA SMAN, ,GZHAN GYIS MI THUB NYAMS 
MI MNGA', ,BDAG DANG GZHAN LA PHAN PA'I MGON, ,DPAG MED 'OD MNGAR BDAG PHYAG 'TSAL, ,LHA YI LHA STE LHA CHEN PO, ,LHA YIS PHYAG BYAS ZAD MI MNGA', ,TSAD MAR GYUR PA LHA YI DBANG, ,LHA RDZAS GZUGS MNGAR BDAG PHYAG 'TSAL, ,DON DAM MCHOG TU GSAL MDZAD PA, , 

@195B
MCHOG GI DBANG PHYUG DAM PA STE, ,MCHOG TU GZHAN LA PHAN MDZAD PA, ,BCOM LDAN DE LA BDAG PHYAG 'TSAL, ,BDUD BZHI'I DGRA LAS RNAM PAR RGYAL, ,ZHI BA ZHI MDZAD DE NYID MKHYEN, ,DE NYID SNYING BO RTAG TU SPYOD, ,DED DPON LA NI BDAG PHYAG 'TSAL, ,DBANG PO THUL BA NYON MONGS 
THUL, ,RGYAL BA'I DBANG PO SKYES BU MCHOG ,TSANGS PA DAM PA MCHOG GYUR PA, ,BSOD NAMS ZHING LA BDAG PHYAG 'TSAL, ,'DOD CHAGS BRAL BA BCOM LDAN 'DAS, ,KHYOD KYI SKU NYID LA BSTOD PAS, ,DMYAL BA'I ME NANG GNAS PA RNAMS, ,BSIL BA'I GNAS NI THOB GYUR CIG , 
DPAL LDAN RJE BTZUN BYANG CHUB CHEN PO'I BSTOD PA MCHOG SRED KYI ZHAL SNGA NAS MDZAD PA'O, ,'DI YANG GANGS CAN SKAD NYID DU, ,RJE BTZUN SPRUL PA'I SKU MCHOG GI, ,BKA' BZHIN ZHA LU LO TZ'A BA, ,DGE SLONG CHOS SKYONG BZANG POS BSGYUR,, 